
1. Temeiurile dogmei hristologice în Vechiul Testament. Hristologia ca învăţătură despre 
constituția umano — divină a mântuitorului îşi are, desigur, rădăcinile ei primare în învățătura despre 
Mesia a autorilor Vechiului Testament. Voi începe cu enumerarea acelor texte în care apare mai 
întâi latura umană a lui Mesia, pentru a sfârşi cu acelea care fac aluzie clară la dumnezeirea lui. 
Când analizăm referirile la Mesia din Vechiul Testament nu trebuie să pierdem nici o clipă din 
vedere faptul că această învăţătură nu este la acest stadiu decât o profeție, o primire „prin credință” 
a acestor revelații pe care Dumnezeu le-a făcut profeților şi poporului lui Israel. „Toţi aceştia, spune 
Sf. Pavel, au murit întru credinţă fără să primească făgăduinţele, ci văzându-le numai de departe şi 
iubindu-le cu dor şi mărturisind că pe pământ ei sunt străini şi călători.”(Evrei XI,13). „Toţi aceştia, 
continuă Sf. Pavel, mărturisiți fiind prin credinţă, n-au primit făgăduinţa, pentru că Dumnezeu 
rânduise pentru noi ceva mai bun, ca ei să nu ia fără noi desăvârşirea.”(Evrei X1,39-40). 

Aşadar, iată mai întâi texte care se referă la umanitatea lui Mesia: 

a. Sămânţa femeii: „Duşmănie voi pune între tine şi între femeie, între sămânţa ta şi sămânţa 
ei, aceasta îți va zdrobi capul, iar tu îi vei înţepa călcâiul.”(Geneză III,15). Expresia defineşte cum 
nu se poate mai limpede latura real şi deplin umană a lui Mesia, cel ce se va naşte dintr-o femeie şi 
va zdrobi „capul şarpelui”, adică al ispititorului. Acest text trebuie pus fără nici un dubiu în legătură 
cu acela de la Isaia VII,14 unde profetul vorbeşte despre Emanuel, fiul fecioarei: „Pentru aceasta 
Domnul meu vă va da un semn: iată, fecioara va lua în pântece şi va naşte fiu şi vor chema numele 
lui Emanuel.” Expresii ca cea de „sămânță a femeii” sau „fiu al fecioarei” vor sta la baza celei de 
„Fiu al omului” de mai târziu. 

b. O stea din Iacob. „Îl văd, dar acum încă nu este; îl privesc, dar nu de aproape; o tea răsare 
din Iacob; un toiag se ridică din Israel şi va lovi pe căpeteniile Moabului şi pe toţi fii lui Set îi va 
zdrobi.”(Numerii XXIV,17). Expresia apare, cum se ştie, în gura vrăjitorului Valaam, „fiul lui Beor, 
din Petor de lângă fluviul Eufrat”. Chemat de regele Moabului să blesteme poporul israeliților, cele 
douăsprezece seminţii descendente din Iacob, şi astfel să-i aducă nenorocirea şi înfrângerea în lupta 
cu moabiţii, Valaam, dimpotrivă, îl binecuvântează anunțând în acelaşi timp ridicarea din rândurile 
lui a unei „stele”, adică a unui conducător menit să aducă lui Israel victoria asupra vrăjmaşilor săi. 
(În baza acestui text, evreii au asociat constant noţiunea de Mesia cu aceea de stea: spre exemplu, 
conducătorul revoltei lor din 138 împotriva romanilor se numea încă Bar Cohba, „fiul stelei”). 
Naşterea lui lisus s-a produs şi ea sub semnul stlei care 1-a însoţit tot timpul pe magi. 

c. Un sceptru din luda. „Nu va lipsi sceptru din Iuda, nici toiag din coapsele sale până ce va 
veni Împăciuitorul (Şilo), căruia i se vor supune toate popoarele.”(Geneză XLIX,10). Profeţia o 
rosteşte patriarhul Iacob pentru fiul său Iuda pe care-l binecuvântează astfel anunțând naşterea „din 
coapsele sale” a unui conducător care va fi în acelaşi timp şi „Împăciuitorul”. Titlul acesta nu poate 
fi înţeles decât în sensul de cel care va împăca pe Israel aducându-i pacea deplină a timpurilor 
eshatologice. Într-un sens mai general Împăciuitorul este şi cel ce va împăca pe fii lui Adam cei 
răzvrătiți şi căzuţi prin el cu Dumnezeu. De aceea va spune Sf. Pavel că, dacă moartea a intrat 
printr-un singur om, prin Adam, omul cel vechi, tot printr-un om, prin Hristos, omul cel nou şi 
înnoitor, avea să vină şi mântuirea. Împăciuitorul nu este decât o profeție, un anunţ pentru venirea 
Mijlocitorului între oameni şi Dumnezeu despre care vorbeşte Sf. Pavel în epistola către evrei. Or, 
mijlocitor cu adevărat nu poate fi decât cineva care este compatibil atât cu unul cât şi cu celălalt, 
care este adică aproape ca fire atât de Dumnezeu, cât şi de oameni, care în primul rând trebuie să fie 
un om adevărat din rândurile celor pentru care va media. Expresia va fundamenta pe cea de mai 
târziu de „Fiu al lui David, din seminţia lui luda” 

d. Şi tu, Betleeme Efrata... „Şi tu, Betleeme Efrata, deşi eşti mic între miile lui luda, din tine 
va ieşi stăpânitor peste Israel. (...)EI va fi voinic şi va paşte poporul prin puterea lui Dumnezeu, 

întru slava numelui Domnului Dumnezeului său şi toţi vor fi fără de grijă, iar el va fi preamărit până 
la marginile pământului.”(Miheia V,1). Este cunoscuta profeție despre locul unde se va naşte Mesia 
şi pe care cărturarii chemaţi de Irod i-l amintesc când acesta, alertat de vestea adusă de magi, le cere 
amănunte în acest sens. Anunţând Betleemul cel din „pământul lui luda” ca loc al naşterii lui Mesia, 
proorocul Miheia nu face decât să localizeze şi astfel să confirme profeția marelui patriarh Iacob. 

e. Prooroc asemenea mie. „Proroc din mijlocul tău (Israele) şi din fraţii tăi, asemenea mie, îţi 
va ridica Domnul Dumnezeul tău: pe acela să-l asculţi.”(Deuteronom XVIII,15). „Atunci mi-a zis 
Domnul: ...Eu le voi ridica proroc din mijlocul fraților lor, asemenea ție, şi voi pune cuvintele mele 
în gura lui şi el le va grăi tot ce-i voi porunci eu."(Numerii XVIII, 18). Este demn de remarcat faptul 
că această decizie divină pe care o anunță Moise vine în întâmpinarea cererii poporului făcută pe 
când se afla la poalele muntelui Horeb de i se da un mijlocitor: „Căci tu (Israele) la Horeb, în ziua 
adunării, ai cerut de la Domnul Dumnezeul tău şi ai zis: să nu mai aud glasul Domnului 
Dumnezeului meu şi focul acesta mare să nu-l mai văd, ca să nu mor. Atunci (spune Moise) mi-a zis 
Domnul: bine este ceea ce ţi-au spus ei. Eu le voi ridica prooroc..."(Deuteronom XVIII,16-17) 
Când loan Evanghelistul spune că: „Pe Dumnezeu nimeni nu l-a văzut vreodată; Fiul cel Unul 
Născut, care este în sânul Tatălui, acela l-a făcut cunoscut "(loan [,18), trebuie să vedem o aluzie la 
acest caracter de mijlocitor pentru oameni în actul cunoaşterii lui Dumnezeu pe care Moise lagq 
împlinit pentru Israel în Vechiul Testament prefigurând acelaşi rol pe care însă îl va împlini Mesia 
pentru Noul Israel în Noul Legământ. 

f. Robul lui Iahve. „lată robul meu pe care îl sprijin, Alesul meu întru care binevoieşte sufletul 
meu. Pus-am peste el Duhul meu şi el va propovădui popoarelor legea mea. Nu va striga, nici nu va 
grăi tare, şi în pieţe nu se va auzi glasul lui. Trestia frântă nu o va zdrobişi feştila ce fumegă nu o va 
stinge. El va propovădui legea mea cu credincioşie. El nu va fi nici obosit, nici sleit de puteri, până 
ce nu va fi aşezat legea pe pământ; căci învăţătura lui toate ţinuturile o aşteaptă.”(Isaia XLII,I-4). În 
calitatea sa de rob Mesia este în mod clar un om subordonat lui Dumnezeu, dar „ascultător până la 
moarte şi încă moarte de cruce”, cum avea să spună Sf. Pavel mai târziu.(Filipeni 11,8). Numai în 
această calitate de om adevărat va face lisus celebrele afirmaţii: „Tatăl este mai mare decât 
mine."(loan XIV,28) şi „Despre ziua şi ceasul acela, nimeni nu ştie, nici îngerii din ceruri, nici 
Fiul, ci numai Tatăl.”(Matei XXIV,36), afirmaţii ce aveau să joace un mare rol în argumentarea 
ariană. 

g. Omul durerilor. „Dispreţuit era şi cel din urmă dintre oameni; om al durerilor şi cunoscător 
al suferinţei, unul înaintea căruia să-ţi acoperi faţa, disprețuit şi nebăgat în seamă. Dar el a luat 
asupră-şi durerile noastre şi cu suferințele noastre s-a împovărat. Noi îl socoteam pedepsit, chinuit şi 
bătut de Dumnezeu, dar el fusese străpuns pentru păcatele noastre şi pentru fărădelegile noastre 
zdrobit; el a fost pedepsit pentru mântuirea noastră şi prin rănile lui noi toţi ne-am vindecat. 
(...)Chinuit a fost, dar s-a supus şi nu şi-a deschis gura sa. Ca un miel nevinovat spre junghiere s-a 
adus şi ca o oaie fără de glas înaintea celor ce o tund, aşa nu şi-a deschis gura sa. (...)Pentru 
fărădelegile poporului meu a fost adus spre moarte. Mormântul lui a fost pus lângă cei fără de lege 
şi cu cei făcători de rele (a fost aşezat) după moartea lui, cu toate că nu săvârşise nici o nedreptate şi 
nici înşelăciune nu fusese în gura lui."(Isaia LIII,1-8). Proorocul Daniel spune şi el: „Cel uns va 
pieri fără să se găsească vreo vină în el, iar poporul unui domn va veni şi va dărâma cetatea şi 
templul...”(Daniel 1X,26). 

Nimic nu poate atesta mai expresiv latura umană a lui Mesia decât suferinţele pe care le va 
îndura pentru „fărădelegile noastre”. Conştient de aceasta Iisus îşi anunţă în trei rânduri ucenicii că 
„Fiul omului va fi dat pe mâna arhiereilor şi a cărturarilor şi-l vor osândi la moarte."(Matei XX,18) 

lată acum o serie de texte care atestă dumnezeirea lui Mesia: 

a. Cel fără de păcat. Nici un om nu poate fi fără de păcat înaintea lui Dumnezeu, chiar de-ar 
trăi şi numai o singură zi pe pământ.(IIl Regi VIII,46) Or Mesia a fost osândit la moarte deşi „nu 
săvârşise nici o nedreptate”. De aceea moartea nu-l va putea reţine şi Dumnezeu îl va învia. „Dar, 
continuă Isaia, a fost voia Domnului să-l zdrobească prin suferință. Şi fiindcă şi-a dat viaţa ca jertfă 
pentru păcat, va vedea pe urmaşii săi, îşi va lungi viaţa şi lucrul Domnului în mâna lui va propăşi. 
Scăpat de chinurile sufletului său, va vedea rodul ostenelilor saleşi de mulţumire se va sătura. Prin 
suferințele lui Dreptul, robul meu, va îndrepta pe mulţi şi fărădelegile lor le va lua asupra sa."(Isaia 
LIIT,10-11). 

b. Cel veşnic. „Şi tu, Betleeme Efrata, deşi eşti mic între miile lui Iuda, din tine va ieşi 
stăpânitor peste Israel, iar obârşia lui este dintru început, din zilele veşniciei."(Miheia V,). Este 
foarte probabil ca Ioan să fi avut acest text în minte atunci când a deschis prologul evanghelei sale 
prin cuvintele: „La început era Cuvântul şi Cuvântul era la Dumnezeu şi Dumnezeu era 
Cuvântul.”(loan I,1). 

c. Fiul omului. „Şi mi-am ridicat ochii mei şi iată un om îmbrăcat în veşminte de in, iar 
coapsele lui încinse cu aur curat şi de preţ; trupul lui ca hrisolitul şi faţa lui ca fulgerul, ochii lui ca 
flăcările de foc; braţele şi picioarele lui străluceau ca arama lustruită şi sunetul cuvintelor lui (era) 
ca vuietul unie mulțimi. (...)Acela care avea înfăţişarea fiului omului s-a atins de buzele 
mele..."(Daniel X,5-6,16) Este mai mult decât evident că evenimentul schimbării lui lisus la faţă pe 
muntele Tabor, când „faţa sa a strălucit ca soarele iar hainele sale s-au făcut albe ca zăpada”, nu ar 
putea fi înţeles în absenţa acestei proorocii a lui Daniel. De sub chipul de rob pe care Mesia l-a 
adoptat pentru a răscumpăra prin suferinţele şi jertfa sa păcatele oamenilor răzbate în final adevărata 
sa natură divină, chipul său dumnezeiesc strălucind ca fulgerul. 

d. Emanuel, fiul fecioarei. Numele înseamnă „cu noi este Dumnezeu”. El apare în cunoscuta 
profeție a lui Isaia despre naşterea lui Mesia dintr-o fecioară: „lată, fecioara va lua în pântece şi va 
naşte fiu şi-i vor pune numele Emanuel.*(Isaia VII, 14), sugerând în mod clar divinitatea acestuia. În 
baza acestei siguranţe despre adevărata natură a lui Mesia proorocul strigă triumfător: „Cu noi este 
Dumnezeu (Emanuel), înţelegeţi neamuri şi vă plecaţi. Auziţi până la marginile pământului, voi, cei 
puternici, şi vă plecaţi. De vă veţi întări, iarăşi veţi fi biruiţi. Orice sfat veţi sfătui (orice plan veţi 
pregăti, n.n.) Domnul îl va risipi şi cuvântul pe care-l veţi grăi nu va rămâne întru voi. Căci cu noi 
este Dumnezeu. "(Isaia VIII,9-10) 

e. Domnul lui David. Dar cel mai elocvent text mesianic este cel din psalmul 109, invocat de 
însuşi Mântuitorul în disputa sa cu fariseii şi cărturarii care nu acceptau dumnezeirea lui Mesia şi în 
care proorocul David zice: „Zis-a Domnul Domnului meu: şezi de-a dreapta mea până ce voi pune 
pe vrăjmaşii tăi aşternut picioarelor tale.”(Psalmul CIX,1). Raționamentul prin care lisus înfrânge 
aroganţa fariseilor reducându-i la tăcere este, cum se ştie, următorul: „Ce vi se pare despre Hristos ? 
Al cui fiu este ? Zis-au lui: Al lui David ! Zis-a lor: Cum, deci, David îl numeşte pe el „Domn” când 
zice: „Zis-a Domnul Domnului meu...'? Deci dacă David îl numeşte pe el „Domn?, cum este fiul 
lui ? Şi nimeni nu putea să-i mai răspundă un cuvânt şi nici n-a mai îndrăznit cineva din ziua aceea 
să-l mai întrebe.”(Matei XX11,42-46). 

Desigur, profețiile despre dumnezeirea lui Mesia sunt obscure; poporul evreu nu era încă 
pregătit să admită o persoană divină alături de Yahve, un Fiu coetern cu el. Aceasta a fost taina 
majoră a Vechiului Testament care avea să se reveleze lumii abia odată cu venirea efectivă în istorie 
a lui Mesia ca Fiul lui Dumnezeu. Totuşi, chiar dacă a fost o taină profundă, prooroci ca Daniel au 
anticipat-o: „Am privit în vedenie de noapte şi, iată, pe norii cerului venea cineva ca Fiul omului şi 
el a înaintat până la Cel Vechi de Zile şi a fost dus în faţa lui. Şi lui i s-a dat stăpânirea, slava şi 
împărăţia, şi toate popoarele, neamurile şi limbile îi slujeau lui. Stăpânirea lui este veşnică, 
stăpânirea care nu va trece, iar împărăţia lui nu va trece niciodată.”(Daniel VII,13-14). Această 
proorocie este preluată de lisus atunci când, somat să se identifice în faţa arhiereilor care-l anchetau, 
le spune: „De acum veţi vedea pe Fiul omului şezând de-a dreapta Puterii şi venind pe norii 
cerului.” (Matei XX VI,64). 

2. Temeiurile dogmei hristiologice în Noul Testament. Constituţia umano — divină a lui lisus 
Hristos apare cu toată claritatea abia în cărțile Noului Testament. De altfel, intenţia autorilor lor este 
tocmai aceea de a arăta, de a „deschide” ochii celor orbiţi fie de păcate, fie pur şi simplu de 
necredinţă, că lisus din Nazaret, omul căruia mulți îi cunoscuseră părinţii şi rudeniile, era, de fapt, 
Fiul lui Dumnezeu, Mesia cel prezis de prooroci că avea să vină. „ar acestea s-au scris, spune Sf. 
loan, ca voi să credeţi că lisus este Hristosul, Fiul lui Dumnezeu, şi, crezând, viaţă să aveţi. "(loan 
XX,31). „Ce era dintru început, spune acelaşi evanghelist, ce am văzut cu ochii noştri, ce am privit 
şi mâinile noastre au pipăit, despre Cuvântul Vieţii — şi Viaţa s-a arătat şi am văzut-o şi mărturisim 
şi vă vestim Viaţa de veci, care era (dintru început) la Tatăl şi s-a arătat nouă — ce am văzut şi am 
auzit vă vestim şi vouă, ca şi voi să aveţi împărtăşire cu noi. lar împărtăşirea noastră este cu Tatăl şi 
cu Fiul său, lisus Hristos."( loan 1,1-3) 

Direcţia fundamentală a propovăduirii creştine apare, aşadar, dinspre umanitatea şi caracterul 
de fiinţă istorică, concretă, a lui lisus din Nazaret spre dezvăluirea şi mărturisirea fermă a divinității 
sale egale cu aceea lui Dumnezeu Tatăl ca o chezăşie a învierii noastre a tuturor. Acesta este, de 
altfel, sensul expunerii pe care-l adoptă evangheliştii, dar şi Sf. Pavel în propovăduirea sa.( 
Corinteni XV,1-8). Vom urma şi noi aceeaşi direcție menţionând mai întâi texte noutestamantare 
care pun în evidenţă latura umană a lui lisus, apoi texte care-i subliniază divinitatea. Aceste texte, 
mai mult decât cele din Vechiul Testament, constituie baza biblică a hristologiei tradiționale. 

Texte care afirmă natura deplin umană al lui lisus Hristos: 

a. Fiul lui David. Evangheliştii Matei şi Luca îşi încep, fiecare, evanghelia cu genealogia lui 
Iisus Hristos pentru a-i demonstra descendența davidică şi astfel mesianitatea: „Cartea neamului lui 
lisus Hristos, fiul lui David, fiul lui Avraam...”Matei 1,1); „lisus era ca de treizeci de ani când a 
început să propovăduiască, fiind, precum se socotea, fiul lui Iosif..., fiul lui David...,fiul lui 
Adam..."(Luca 111,23,31,38). Genealogia Mântuitorului este însă nu doar un argument pentru 
originea sa din regele David, deci din seminţia lui Iuda, cum au prezis proorocii că avea să fie 
Mesia; ea este, de asemenea, un argument fundamental în ceea ce priveşte caracterul său deplin 
uman. Născându-se din fecioara, lisus este un om asemenea tuturor celorlalți oameni. 

b. Şi a flămânzit. Ca om adevărat lisus a avut aceleaşi nevoi ca oricare altul: i-a fost foame, i-a 
fost sete, i-a fost somn. „lisus a fost dus de Duhul în pustie... Şi după ce a postit patruzeci de zile şi 
patruzeci de nopţi, la urmă a flămânzit. "(Matei IV,1). Fiind în agonie pe cruce, lisus a zis la un 
moment dat: „Mi-e sete.”"(loan XIX,28). „Furtună mare s-a ridicat pe mare încât corabia se acoperea 
de valuri; iar el dormea."(Matei VIII,24). 

c. Adu degetul tău.. Chiar şi după înviere lisus a fost un om tot atât de real pe cât fusese 
înainte. Văzându-l deodată în mijlocul lor ucenicii „înspăimântați şi înfricoşaţi, credeau că văd un 
duh. Dar lisus le-a zis: de ce sunteţi tulburaţi...? Pipăiţi-mă şi vedeți, că duhul nu are carne şi oase, 
precum mă vedeţi pe mine având."(Luca XXIV,37-39). Avem apoi cunoscutul episod cu apostolul 
Toma căruia lisus îi spune: „Adu degetul tău şi vezi mâinile mele, adu şi mâna ta şi pune-o-n coasta 
mea şi nu fii necredincios.."(loan XX,27). 

Să vedem acum texte noutestamantare care-i atestă firea sa divină. 

a. Afirmațiile Mântuitorului. Sunt multe ocazii în care Mântuitorul şi-a afirmat deschis 
divinitatea, identitatea sa fiinţială cu Dumnezeu Tatăl. Astfel, pe când se afla înconjurat de farisei 
şi cărturari, el le spune: „Adevărat, adevărat vă spun vouă: de va păzi cineva cuvântul meu, nu va 
vedea moartea în veac. ludeii i-au replicat imediat: acum am cunoscut că ai demon în tine, căci 
Avraam (care a ascultat cuvântul lui Dumnezeu mai mult ca oricine), iată, a murit şi au murit şi 
proorocii, (care şi ei l-au ascultat). Iar tu zici: de va asculta cineva cuvântul meu... Eşti tu cumva 
mai mare decât însuşi părintele nostru Avraam, care a murit....? (...) Avraam, părintele vostru a fost 
bucuros să vadă ziua mea şi a văzut-o deja şi s-a bucurat. Iudeii i-au răspuns: cum aşa ? N-ai nici 
cincizeci de ani şi zici că l-ai văzut pe Avraam ? lisus le-a zis: Adevărat, adevărat zic vouă: mai 
înainte de a fi fost Avraam EU SUNT. (ludeii au luat îndată pietre ca să arunce asupra lui, dar lisus 
s-a ferit şi ieşind din templu... s-a dus de a acolo."(loan VIII,51-59). Aluzia la numele pe care 
însuşi Yahve şi-l dă în faţa lui Moise căruia îi spune că numele său adevăra este EU SUNT (Exod 
III,14) este mai mult decât evidentă. 

Capitolul zece din evanghelia a patra cuprinde un episod şi mai elocvent. „Eu şi Tatăl, spune 
lisus cărturarilor, una suntem. Iudeii, (auzindu-l), iarăşi au luat pietre ca să arunce asupra lui. Dar 
Iisus le-a zis: multe lucruri bune v-am arătat vouă de la Tatăl meu. Pentru care dintre ele aruncaţi cu 
pietre asupra mea ? Iudeii i-au răspuns: nu pentru vreun lucru bun aruncăm noi pietre asupra ta, ci 
pentru hulă; pentru că tu, om fiind, te faci pe tine Dumnezeu."(loan X,30-33). Din acest pasaj se 
vede clar că iudeii au înţeles exact sensul în care lisus se definea pe sine în raport cu Dumnezeu 
Tatăl şi anume ca egal şi identic chiar cu Tatăl sub aspectul naturii sale divine. 

În timpul rugăciunii pe care o face în grădina Ghetsimani înaintea prinderii sale Iisus spune: 
„Părinte, a sosit ceasul. Preaslăveşte pe Fiul tău, ca şi Fiul să te preaslăvească pe tine... 
Preaslăveşte-mă, Părinte, cu slava pe care am avut-o la tine înainte de a fi fost lumea."(loan 
XVII,1,5). Pe muntele Tabor apostolii au văzut, pentru o clipă, această slavă care-l înconjoară pe 
care lisus o are ca Dumnezeu dinainte de a fi lumea, adică din eternitate: „lisus a luat cu sine pe 
Petru, pe lacv şi pe loan şi i-a dus într-un munte înalt...şi s-a schimbat la faţă înaintea lor. Şi 

strălucea faţa sa ca soarele, iar veşmintele lui se făcuseră albe ca lumina.”(Matei XVII,1-2). Pe 
muntele Tabor Iisus adeverea ceea ce Daniel văzuse doar în vedenie profetică (LX,5-6). 

În sfârşit, solicitat de către apostolul Filip să-i arate pe Dumnezeu Tatăl, lisus îi dă 
memorabilul răspuns: „De atâta vreme sunt cu voi şi n u mai cunoscut, Filipe ? Cel ce m-a văzut pe 
mine a văzut pe Tatăl. Cum zici tu: artă-ne nouă pe Tatăl ? Nu crezi tu că eu sunt în Tatăl şi Tatăl 
întru mine."(loan XIV,9-10). 

b. Afirmațiile Sf. Pavel. „Gândul acesta să fie în voi, scrie el filipenilor, care era şi în lisus 
Hristos, care, în chipul lui Dumnezeu fiind, ...s-a deşertat pe sine chip de rob luând, făcându-se 
asemenea oamenilor şi la înfăţişare făcându-se ca un om."(Filipeni I1,5-7). „Acesta, (lisus Hristos), 
scrie el de data aceasta colosenilor, este chipul Dumnezeului celui nevăzut, născut mai înainte de 
toată zidirea... Luaţi aminte, deci, să nu vă fure minţile cineva cu filozofia şi cu deşarta înşelăciune 
cea din predania omenească, cea după înțelesurile cele slabe ale lumii şi nu după Hristos. Căci întru 
el sălăşluieşte, trupeşte, toată plinătatea dumnezeirii.”(Coloseni 1,15; 11,8). 

Recunoaşterea naturii divine a lui lisus Hristos, învaţă Sf. Pavel, este o capacitate care nu stă 
în puterea omului normal, care se bazează numai pe puterile simţurilor şi ale minţii sale naturale. O 
asemenea capacitate depăşeşte natura finită şi de aceea ea îi vine omului numai de la Duhul Sfânt. 
„Vă fac cunoscut, (fraţilor), scrie el corintenilor, că precum nimeni, grăind în Duhul lui Dumnezeu, 
nu zice: anatema fie lisus, tot aşa, nimeni nu poate să zică: Domn este lisus fără numai în Duhul 
Sfânt."( Corin- teni XII,3). 

Cc. Vedenia Sf. loan. Aflat în exil în insula Patmos, Sf. loan evanghelistul, acest Daniel al 
Noului Testament, are o viziune pe care o descrie apoi chiar în primul capitol al Apocalipsei sale: 
„Am fost în duh în zi de duminică şi am auzit în urma mea glas mare de trâmbiţă... M-am întors să 
văd al cui e glasul şi...am văzut...pe Cineva asemenea Fiului Omului, îmbrăcat în veşmânt lung 
până la picioare şi încins pe sub sân cu un brâu de aur. Capul şi părul îi erau albe ca lâna şi ca 
zăpada, iar ochii lui ca para focului... Faţa lui era ca soarele când străluceşte în toată puterea 
lui...El a pus mâna sa dreaptă peste mine şi mi-a zis: nu te teme ! EU SUNT, Cel dintâi şi Cel de pe 
urmă. "(Apocalipsa 1,10,12,13-14,17). 

Vedenia trimite fără nici un dubiu la pasajul în care Daniel are viziunea Celui Vechi de Zile 
VII,9-10. Sub chipul acesta Ioan înţelege, de fapt, pe lisus Hristos pe care-l numeşte cu termenul de 
Fiu al Omului, termen folosit de lisus însuşi cu privire la sine. Identificarea este şi mai clară în 
momentul în care copleşitorul personaj din vedenie, care se prezintă pe sine ca „Cel dintâi şi Cel de 
pe urmă”, adaugă: „Am fost mort şi, iată, sunt viu în vecii vecilor."(V.18). Aşadar, sub chipul uman 
al lui lisus Hristos se află, de fapt, însuşi Cel Etern, Fiul lui Dumnezeu. De aceea va spune el 
răspicat în prima sa epistolă: „Cine mărturiseşte că lisus Hristos este Fiul lui Dumnezeu, Dumnezeu 
rămâne întru el şi el în Dumnezeu.” ] loan IV,15). 

3. Temeiurile patristice ale dogmei hristologice. Voi menţiona aici învăţătura unui Părinte 
apostolic, aceea a Sf. Ignatie Teoforul, ucenic al Sf. loan Evanghelistul. Să vedem mai întâi 
consideraţiile sale despre caracterul real uman al lui lisus Hristos. 

Confruntat cu dochetismul unor eretici, Sf. Ignatie spune: „Astupaţi-vă urechile la auzul 
acelor discursuri care nu vă vorbesc de lisus Hristos născut din neamul lui David, născut din Maria, 
care a fost realmente născut, realmente a mâncat şi a băut, realmente a suferit persecuție sub Ponţiu 
Pilat, realmente a fost crucificat, a murit sub privirile cerului, ale pământului şi ale celor dedesubt; 
care realmente a înviat din morţi...Dar dacă el n-a suferit decât în aparenţă, cum zic unii atei, adică 
unii necredincioşi care ei înşişi nu sunt decât o aparenţă, pentru ce sunt eu înlănţuit ? Pentru ce sunt 
eu nerăbdător să lupt împotriva fiarelor? Atunci înseamnă că mor în zadar ! Ceea ce spun eu despre 
Domnul este atunci o minciună ! ” 

„EI a suferit cu adevărat şi a înviat cu adevărat, în timp ce unii necredincioşi, care ei înşişi nu 
sunt decât o aparenţă, pretind că le n-a suferit decât în aparenţă... În ceea ce mă priveşte ştiu şi cred 
că şi după înviere, chiar, el a avut un trup (real)... După înviere el a mâncat şi a băut cu ucenicii 
întocmai ca o fiinţă trupească, deşi cu duhul era unit cu Tatăl său... Dacă numai în aparenţă a făcut 
Domnul toate acestea, atunci numai în aparenţă sunt şi eu înlănţuit. Atunci pentru ce sunt eu sortit şi 
trimis la moarte, prin foc, prin sabie sau prin dinţii fiarelor ?” 

„Învăţaţi să-i cunoaşteţi pe aceşti eretici care propovăduiesc greşit despre harul lui Iisus 
Hristos care a venit la noi: uitaţi-vă cât sunt de potrivnici Duhului lui Dumnezeu. N-au nici o 

dragoste nici de văduve, nici de orfani, nici de necăjiţi, nici de întemnițați sau de cei eliberaţi, nici 
de cei înfometați ori însetaţi. Ei se abţin de la euharistie şi de la rugăciune fiindcă nu recunosc că 
euharistia este trupul Domnului nostru lisus Hristos, acest trup care a suferit pentru păcatele noastre 
şi pe care Tatăl, în bunătatea sa, l-a înviat. Cei care neagă darul lui Dumnezeu îşi vor găsi moartea 
în negarea lor.” | 

Să vedem acum câteva referinţe în care el afirmă deschis şi hotărât dumnezeirea lui Iisus 
Hristos. lisus Hristos, spune el, „era la Tatăl înaintea timpurilor”; lisus Hristos este Dumnezeu, 
Sec 'TInootc XpLoTOG, Dumnezeul nostru, 6 9esc rAuâv; ne botezăm în sângele lui 
Dumnezueu, £v aluari 0eoă. 2,„Nu există, spune Ignatie, decât un singur doctor al trupesc 
şi sufletesc, născut şi, în acelaşi timp, nenăscut, în trup fiind Dumnezeu, ev oopxi vevuevoc 
9e6c, în moarte fiind viață adevărată, ev ovâre lo GAnBLvi, mai întâi pătimitor, dar 
mai apoi nepătimitor, np&rov noonrâc xol r16Te Gna0ic. * „Aşteptaţi-l, mai spune 
Ignatie, pe cel care mai presus de orice timp, pe cel veşnic, pe cel nevăzut, care pentru noi a devenit 
văzut, pe cel impalpabil, impasibil devenit pentru noi pasibil, care a suferit pentru noi în toate 
felurile.” + 

Se poate observa, deci, că învăţătura despre constituția umano — divină a lui lisus Hristos este 
o constantă atât în paginile Vechiului şi ale Noului Testamant, cât şi a Părinţii apostolici, dintre care 
nu l-am citat decât pe Sf. Ignatie Teoforul. Această învăţătură, care constituie esenţa hristologiei 
biblice şi patristice, va deveni însă curând obiectul unor mari confuzii şi al unor aprinse dezbateri 
doctrinare. 





NOTE 


! ]. Lebreton, Histoire du dogme de la Trinite, Paris 1927., vol.2, p.81-82 
2 J. Tixeront, Histoire des dogmes, Paris 1924, vol.1, p.125 

3 J. Tixeront, op. cit., vol.I, p.129 

4]. Tixeront, op. cit., vol.l, p.129 

E CAPITOLUL AL DOILEA 
MOTIVELE ÎNTRUPĂRII FIULUI LUI DUMNEZEU 


1. Motivele asumării firii umane integrale. Problema integrităţii firii umane pe ara trebuit s-o 


asume lisus Hristos s-a pus mai acut abia odată cu apariţia ereziei apolinariste. Apolinarie de 
Laodiceea a fost, alături de Sf. Atanasie, un teolog excelent şi un aprig apărător al credinţei 
formulate la Niceea împotriva arianismului. În timp ce apăra credința Bisericii în caracterul deplin 
al dumnezeirii lui lisus Hristos, Apolinarie a început să emită, la început prin ucenicii săi, iar mai 
apoi direct, opinii stranii cu privire la umanitatea Mântuitorului. În esenţă, ideea sa era că în 
prezenţa copleşitoare a firii divine a Logosului divin natura umană din lisus nu a mai putut avea nici 
o inițiativă proprie, specific umană: decizia în orice fază a vieţii lui lisus şi în orice problemă pe 
care a avut-o de rezolvat aluat-o în exclusivitate Logosul. De aceea, socotea Apolinarie, Natura 
umană asumată de Logos în lisus Hristos n-a fost în realitate decât un corp fără suflet, adică fără 
acea parte rațională care constituie în fiecare om forul său decizional propriu. Pe scurt, lisus ar fi 
asumat un trup, un corp, soma, fără suflet, psihe sau nous. 

Împotriva unei asemenea viziuni intervenţia Părinților Bisericii a fost energică. O contestare a 
integrității naturii umane asumate de Mântuitorul punea în discuţie întreaga soteriologie sau teorie a 
mântuirii. Dacă păcatul lui Adam pe care-l moşteneşte întreaga specie umană n-a fost doar un păcat 
al trupului, al materiei, ci în primul rând un păcat al sufletului, dacă moartea a intrat întreaga 
umanitate nu ca urmare a unei contaminări materiale a naturii noastre cu vreun fruct otrăvitor, ci 
datorită deciziei conştiente a primilor oameni de a nu asculta porunca divină şi de a se îndepărta 
astfel de singurul izvor adevărat al vieţii care este Dumnezeu, atunci păcatul strămoşesc nu mai este 
un păcat al trupului, ci în primul rând unul al sufletului. În acest caz mântuirea nu mai poate viza 
doar o parte a fiinţei noastre, în speţă trupul nostru material, ci întreaga natură umană de care 
dispunem fiecare în mod individual, adică trup şi suflet deopotrivă. Aşadar, ceea ce a trebuit să 
asume Logosul prin întrupare nu putea fi doar trupul nostru, ci natura umană integrală. 

Dovada cea mai elocventă că Natura umană asumată în lisus a fost una perfect consubstanţială 
cu a noastră este faptul naşterii sale din Maria, o mamă obişnuită în ordinea firii ca orice altă mamă 
omenească. Consubstanţialitatea Lui lisus ca fiu cu propria sa mamă în ceea ce priveşte firea sa 
umană este, prin Maria, garanţia suficientă a consubstanțialităţii lui cu întregul neam omenesc. Prin 
secolul al II-lea gnosticii puseseră în discuţie această consubstanţialitate a corpului lui lisus cu acela 
al Marie, învățând că, de fapt, n-ar fi avut loc o naştere adevărată din Maria, ci numai o trecere prin 
ea a unui corp cu totul ceresc, superior celui uman obişnuit, pe care Logosul l-ar fi adus cu sine din 
ceruri. După unele mărturii istorice o astfel de opinie ar fi împărtăşit la un moment dat şi 
Apolinarie, care şi el vorbea despre un corp ceresc al lui lisus. Având în vedere consecințele 
catastrofale pentru înţelegerea mântuirii aduse de Hristos în cazul unei asemenea concepții, reacția 
Părinților a fost unanim în favoarea ideii că ceea ce a asumat Logosul în lisus Hristos n-a putut fi o 
natură umană incompletă, ci una integrală, aşa cum se găseşte ea în fiecare om obişnuit. 

Aşadar, carnea lui lisus şi-a avut originea ei adevărată ex Maria şi ea a fost consubstanţială cu 
a noastră. Este afirmaţia pe care au făcut-o nume mari ca Atenagora Apologetul, Sf. Chiril al 
Alexandriei, Sf. loan Gurădeaur, Amfilohie de Iconiu şi mulţi alţii. 1 Fără această 
consubstanţialitate, spune Sf. Vasile cel Mare, „noi, care eram morţi în Adam, n-am fi fost înviaţi în 
Hristos, ceea ce căzuse n-ar fi fost ridicat, ceea ce se spărsese n-ar fi fost refăcut şi ceea ce se 
îndepărtase de Dumnezeu prin ispita diavolului n-ar fi fost adunat la loc.” ? 

Didim cel Orb arată că Jertfa lui lisus a fost în măsură să ne împace cu Dumnezeu Tatăl 
ştergând păcatul şi pedeapsa. „În întrupare, spune Didim, s-a produs medierea. Jertfindu-se într-un 
mod mai presus de înţelegerea întregului neam omenesc şi oferindu-se propriului său Tată ca un 
parfum spiritual, (Fiul lui Dumnezeu) I-a liniştit (pe Tatăl) prin ea (prin întrupare), a distrus moartea 
care amenința întregul neam omenesc, ne-a întors de la idoli, ne-a unit prin cunoaşterea lui 
Dumnezeu, ne-a redat paradisul şi ne-a adunat în ceruri, unind, ca un Dumnezeu şi Domn, cele de 
pe pământ cu cele din ceruri, apropiind cele ce erau separate şi restaurând pe om în harul din care 
căzuse.” 5 

La rândul său, Sf. Atanasie spune că prin participarea noastră la natura înviată a lui lisus 
Hristos, noi toţi suntem înviaţi şi îndumnezeiţi; carnea noastă, spune el, este verbifiată, într-un fel, 
(de la Verbum caro factum), „logicizată”, adică făcută raţională după modelul Logosului, 
Aovodeionc Tg 0opxOc Să Tv Tot sot A6vov. * „(Logosul), mai spune Sf. 
Atanasie, s-a făcut om, ca să ne facă pe noi dumnezei; a devenit vizibil într-un trup pentru ca noi că 
primim cunoaşterea Tatălui celui nevăzut; el a suferit asuprirea oamenilor pentru ca noi să 
moştenim nemurirea.” 5 Aceeaşi motivaţie o oferă întrupării, asumării naturii noastre integrale, şi 
Sf. Grigore de Nyssa care spune: „Dumnezeu s-a amestecat cu ceea ce noi suntem, pentru ca, prin 
acest amestec, ceea ce suntem să îndumnezeiască.” € 

Dar să stăruim puţin asupra explicaţiilor sale pe care le oferă în celebrul său Trazar despre 
întruparea Cuvântului. Imitând maniera Sfântului Pavel din primele două capitole ale epistolei 
către Romani pentru a explica mai în amănunt necesitatea întrupării, Sf. Atanasie spune: „(După 
alungarea lor din paradis), oamenii nu se menţinură, datorită greşelilor lor, în anumite margini, ci, 
întinzându-se treptat, au ajuns la lipsa de orice măsură. La început ei s-au făcut născocitorii răutăţii 
şi au chemat împotriva lor moartea şi stricăciunea. Pe urmă, abătându-se tot mai mult spre 
nedreptate şi întrecând toată nelegiuirea, neoprindu-se la un singur rău, ci născocind prin altele noi 
pe toate cele noi, s-au făcut nesătui în a păcătui. Se întinseseră peste tot preacurviile şi furturile; tot 
pământul era plin de ucideri şi de răpiri. Nu se mai gândea nimeni la lege în pornirea spre 
stricăciune şi spre nedreptate. Se războiau cetăți împotriva cetăților şi se ridicau popoare împotriva 
popoarelor. Toată lumea era sfâşiată de răzvrătiri şi de lupte; fiecare se întrecea în încălcări de lege. 
Nu lipseau nici faptele potrivnice firii..”(Tratat despre întruparea cuvântului, V) 7 

Pedeapsa pentru aceste răutăţi, dar mai ales pentru aceea care le-a generat pe toate şi anume 
păcatul primilor oameni în paradis, a fost moartea. „Moartea întărindu-se prin acestea tot mai mult 
şi stricăciunea stăruind datorită acestora împotriva oamenilor, continuă Sf. Atanasie, neamul 
omenesc se strica şi omul raţional zidit după chipul lui Dumnezeu dispărea, iar lucrarea făcută de 
Dumnezeu se pierdea.” ( Tratat..., VI). 5 Trebuie bine înţeleasă această idee a „omului raţional” pe 
care o folosesc toţi Sfinţii Părinţi, nu doar Atanasie. Logosul sau Rațiunea supremă este modelul 
după chipul căruia au fost creaţi oamenii. Crearea omului a fost, de fapt, o „raţionalizare” a materiei 
iraționale. Păcatul, în schimb, ca îndepărtare de Dumnezeu, echivalează cu o pierdere progresivă 
tocmai a acestei raţionalităţi, a acestui chip raţional care-l aseamănă pe om cu modelul său, Logosul 
sau Rațiunea divină. Pe acest fond, întruparea apare, într-adevăr, ca o verbifiere (de la Verbum), ca 
o refacere a caracterului raţional al fiinţei umane, ca o readucere la starea de chip real al 
Logosului divin. 

Moartea, deci, nu a fost numai o decizie exterioară a lui Dumnezeu care, simțindu-se ofensat, 
a hotărât-o ca pedeapsă; moartea era consecinţa ontologică, internă oricărei firi create, care se 
îndepărtează de izvorul necreat al vieţii ei care este Dumnezeu. Dacă moartea ar fi fost doar o 
pedeapsă exterioară fiinţei lui, omul s-ar fi putut elibera de ea prin simpla pocăință pentru greşeală. 
„Pocăinţa, spune tot Sf. Atanasie, nu putea să-i ridice pe oameni din cele ale firii, căci face să 
înceteze doar păcatul. Dacă ar fi fost, deci, numai păcatul, ar fi fost de ajuns pocăinţa. Dar, odată ce, 
după călcarea ce a premers, oamenii erau stăpâniți de stricăciunea cea după fire şi erau dezbrăcaţi 
după harul de a fi după chipul lui Dumnezeu, ce trebuia să se în-tâmple ? Sau de cine era nevoie 
pentru readucerea acestui har, dacă nu de Cuvântul lui Dumnezeu, care a făcut la început toate din 
cele ce nu sunt ? Căci era propriu lui să aducă iarăşi pe cel stricăcios la nestricăciune şi să 
împlinească pentru toţi ceea ce se cuvenea în fața Tatălui. Căci fiind Cuvântul Tatălui şi fiind mai 
presus de toate, era firesc că numai el avea puterea să creeze din nou toate şi să pătimească pentru 
toţi şi să fie pentru toţi sol vrednic pe lângă Tatăl.”(Tratat..., VII). ? 

Prin urmare, cum întreaga noastră natură umană, adică trup şi suflet, deopotrivă, fusese 
afectată de păcatul strămoşesc, întreagă trebuia şi asumată de Logosul mântuitor. Acest principiu 
soteriologic este formulat de Sf. Grigore de Nazianz în formula lapidară: „Ceea ce nu este asumat 
nu este vindecat; deci va beneficia de mântuire numai ceea ce este unit cu Dumnezeu, 19 văp 
&npOoAnnTov &Oepâneurov; 6 5 Avorai TG 0e6 1otro kai ooleraL.” Sf. 
Grigore explică în lucrarea sa Contra Apollinarim şi motivul acestui principiu: lisus nu trebuia să 
dea drept răscumpărare în schimbul nostru „altceva pentru altceva, ETepov &v8” eTEpov”,ci 
„trup pentru trup, suflet pentru suflet şi o natură completă pentru orice om.” 1! 

2. Consecințele intrupării integrale. Unirea firii umane cu cea divină a Fiului în lisus Hristos 
conduce la o serie de consecinţe atât pentru prima, cât şi pentru a doua, datorită a ceea ce s-a numit 
comunicarea însuşirilor, (communicatio idiomatum, &vi doo. l5ou&rov). În baza acestui 
principiu firea divină din lisus primeşte o serie de însuşiri care sunt proprii celei umane şi care, în 
afara întrupării, nu ar putea fi înţelese şi cu atât mai puţin admise. În cele ce urmează voi menţiona 
câteva dintre acestea. 

a. Kenoza dumnezeirii. În Epistola sa către Filipeni Sf. Pavel scrie următoarele despre 
coborârea Fiului lui Dumnezeu în trup uman: „Gândul acesta să fie în voi, care era şi în lisus 
Hristos, care, în chipul lui Dumnezeu fiind, n-a ţinut la această condiţie a sa de egal al lui 
Dumnezeu ca la pradă (căreia nu-i mai dai drumul), ci s-a deşertat pe sine chip de rob luând, 
făcându-se asemenea oamenilor şi la înfăţişare făcându-se ca un om; s-a smerit pe sine, ascultător 
făcându-se până la moarte şi încă moarte de cruce. "(Filipeni 11,5-8). Aceeaşi idee o expune el 
corintenilor pe care îi îndeamnă la milostenie față de săraci, justificându-şi cererea astfel: „Căci 
cunoaşteţi harul lui Domnului nostru lisus Hristos, care, bogat fiind, a sărăcit pentru voi, ca voi să 
vă îmbogăţiţi cu sărăcia lui.”(II Corinteni VIII,9). În Epistola către Evrei găsim următoarele: „Ci pe 
cel micşorat cu puţin faţă de îngeri îl vedem încununat cu slavă şi cu cinste...(...)EI s-a împărtăşit 
de acestea (de sânge şi de trup) ca să surpe prin moartea sa pe cel care are stăpânirea morţii, adică 
pe diavolul, şi să izbăvească pe acei pe care frica morţii îi ţinea în robie toată viaţa. Căci, într- 
adevăr, n-a luat firea îngerilor, ci sămânţa lui Avraam a luat. Pentru aceea dator era să se asemene 
întru toate fraţilor ca să fie milostiv şi credincios arhiereu în cele către Dumnezeu, pentru curățirea 
păcatelor poporului.”(Evrei 11,5,14-17). (Vezi şi I Timotei III,16). 

Mai mult, toate aceste texte sugerează nu numai o arătare în trup a dumnezeirii celei veşnice, 
ci faptul că aceasta s-a născut în timp, a căpătat o nouă formă de existenţă pe care până atunci nu o 
avea. Căci afirmaţia că cel ce s-a născut din Fecioara Maria la „plinirea vremii” este însuşi 
Dumnezeu Cuvântul este perfect ortodoxă şi în spiritul cel mai deplin patristic. Cum trebuie 
înţeleasă, aşadar, kenoza Fiului lui Dumnezeu ? 

Apolinarie de Laodiceea a înţeles-o ca o kenoză a firii dumnezeieşti, ca o restrângere a naturii 
Logosului până la limitele naturii umane finite. Acesta este sensul celebrei expresii al cărei autor 
este: o singură fire a lui Dumnezeu Logosul întrupată, unio puoic Toă Bec X6you 
oeoapxoutvn.!? Cu alte cuvinte, pentru Apolinarie, ca şi pentru arieni mai înainte, subiectul 
„golirii” Fiului de slava sa divină nu era ipostasul său, ci însăşi natura sa divină. Aşa cum prin 
înviere Fiul se lepăda într-un fel de natura sa umană asumată în întrupare revenind la condiţia sa 
dumnezeiască, tot astfel, prin coborâre la condiția umilă de om, luând chip de rob, cum spune Sf. 
Pavel, Logosul îşi diminuează condiţia divină, renunţă voluntar şi temporar la egalitatea sa cu Tatăl, 
pentru a se manifesta într-o formă accesibilă oamenilor. Tema „golirii” de slavă sau chiar a pierderii 
temporare a slavei prin coborârea în materie este prezentă încă la gnostici (a se vedea legenda 
gnostică a fiului de rege trimis în Egipt unde uită de condiţia sa regală până în momentul în care 
este chemat înapoi de Tatăl său). 5 

Acest mod de a înţelege kenoza a reapărut în vremurile moderne la unii teologi protestanți din 
secolul al XIX-lea. Astfel, adoptând concepția lui Luther după care natura umană a lui lisus 
primeşte însuşiri dumnezeieşti, teologii protestanți mai vechi, aparținând şcolii din Giesen, au 
înţeles kenoza ca pe o golire de întrebuințare, xEvooo Lc xpioeoc, a acestor însuşiri: deşi natura 
umană a lui lisus posedă aceste însuşiri, spuneau ei, acestea nu se arată sau el nu le-a întrebuințat 
complet şi continuu; alții, urmându-l tot pe Luther, dar aparţinând şcolii din Tibingen, au înţeles 
kenoza ca pe o ascundere a întrebuințării, xEvoooLc xpâoewc: natura sa umană ar fi făcut uz 
numai în ascuns, tainic de însuşirile dumnezeieşti pe care le-a primit prin întrupare. 1! 

Teologii protestanți din secolul al XIX-lea au emis teorii şi mai radicale. „Teoriile kenotice 
din veacul al XIX-lea, începând cu G. Thomasius, extind kenoza asupra naturii divine însăşi, care s- 
a restrâns sau îngustat prin întrupare. Întruparea este kenoză reală, radicală. Cuvântul întrupat 
păstrează fiinţa dumnezeiască, dar se automărgineşte benevol, renunțând la actualizarea însuşirilor 
sale ca atotputernicia, omniprezenţa, atotştiinţa, ca să se transpună cu totul pe planul vieţii umane 
(Thomasius). În starea de umilire Hristos nu este decât virtual Dumnezeu, neavând conştiinţa că 

este Dumnezeu şi fiind limitat real de condițiile fireşti ale vieții pământeşti (Gess). Poziţii 
asemănătoare ocupă Liebner, v. Hoffmann, Ebhrard, Hahn, Delitzsch, Martensen.” 15 

Deşi de pe alte premize decât cele protestante, teologul ortodox rus S. Bulgaciv ajunge la 
aceleaşi concluzii în ceea ce priveşte sensul kenozei. „După Bulgacov, natura Cuvântului rămâne 
neschimbată şi nemicşorată în hristos, numai forma de viaţă devine alta. Prin întrupare, Hristos se 
dezbracă de forma sau chipul dumnezeiesc, luând chip de rob, pentru ca după înviere să-şi recapete 
chipul sau slava cea veşnică. Slava veşnică este Sofia necreată, natura dumnezeiască în 
manifestarea ei intertrinitară, dragostea persoanelor dumnezeieşti întreolaltă, pe care Fiul a părăsit-o 
prin întrupare şi la care se reîntoarce. Kenoza este negustarea pentru sine de către Fiul a fericirii 
dumnezeieşti, deşi aceasta continuă să existe, în viaţa Sfintei Treimi neschimbându-se nimic. 
Totuşi, ipostasul sau eul divin s-a micşorat în Hristos, reducându-se până la nivelul unui ipostas sau 
eu omenesc, căci numai aşa se putea substitui deplin eului uman. Astfel, eul divin renunţă la 
actualitatea conştiinţei divine, potenţializând-o, pentru ca să se poată apoi dezvolta ca o conştiinţă 
omenească. Kenoza este mijlocul prin care Dumnezeu suprimă prăpastia dintre el şi om, în lisus 
Hristos. Numai prin kenoză sau micşorare divinitatea s-a putut cobori în omenitate, înnobilând-o 
dinăuntru, nu din afară ca pe un obiect. Acest lucru este cu putință pentru că, după Bulgacov, 
ipostasul omenesc este tot de esenţă divină ca şi Cuvântul, aşa că substituirea unuia prin altul nu 
întâmpină o piedică prea mare.” 1 

Toate aceste teorii vechi şi noi amintite aici ajung la concluzia comună a înţelegerii kenozei ca 
o reducere până la starea de potenţă a dumnezeirii Fiului în întrupare pentru că presupun toate, mai 
mult sau mai puţin explicit, mai mult sau mai puţin conştient, că subiectul întrupării este natura 
divină însăşi, nu ipostasul Fiului. Cu totul alta este învăţătura Sfinţilor Părinţi, ca şi concluzia la 
care ei ajung în baza distincției nete pe care ei au făcut-o nu doar formal, adică numai la nivelul 
limbajului, între natura divină a Fiului şi ipostasul său distinct de ea. Hilarie de Poitiers, comentând 
textul de la Filipeni, spune: „Venind el (Fiul) în chipul robului s.a golit pe sine de chipul lui de 
Dumnezeu, in forma enim servi veniens evacuavit se a forma Dei.” !! Şi-a pierdut, oare, Fiul 
condiția sa divină prin actul întrupării, al coborârii sale în trup omenesc finit ? Nicidecum: „Golirea 
de chipul său (divin) n-a însemnat o desființare a naturii sale (proprii, adică divine), evacuatio 
formae non est abolitio naturae.” 18 

Sf. Isaac Sirul, vorbind despre condiţia umană pe care Dumnezeu, prin întrupare, a îmbrăcat-o 
ca pe o haină, spune la rândul său: „Căci Cuvântul întrupându-se, pe ea a îmbrăcat-o şi prin ea ne-a 
vorbit nouă în trupul nostru. Astfel, Cel care a îmbrăcat-o pe ea s-a făcut cu adevărat asemenea 
nouă şi Cel care s-a pogorât de la înălțimea lui şi a ascuns puterea măririi lui şi a acoperit slava lui 
în smerita cugetare, ca să nu fie arsă zidirea de vederea lui. Căci zidirea n-ar fi putut să-l privească 
pe el, dacă n-ar fi luat o parte din ea; nici n-ar fi putut asculta cuvintele gurii lui față către 
faţă.”(Cuvântul XXI, Filocak'lia, vol.10, p.105). P 

Sf. loan Damaschin spune şi el: „S-a născut din Fecioara Maria Fiul întrupat al lui Dumnezeu. 
Nu s-a născut ca un om purtător de Dumnezeu (teofor), ci ca Dumnezeu întrupat.. De aceea nu i-au 
spus om îndumnezeit, ci Dumnezeu înomenit; căci fiind prin fire Dumnezeu desăvârşit, s-a făcut 
acelaşi om desăvârşit, nu schimbându-se după fire, nici înfăţişând o iconomie închipuită (aparentă), 
ci unindu-se după ipostas cu trupul însuflețit, rațional şi înţelegător, pe care l-a luat din Sfânta 
Fecioară şi care şi-a primit existența în el în chip neamestecat, neschimbat şi neîmpărțit, 
neschimbând firea dumnezeirii lui în fiinţa trupului, nici fiinţa trupului său în fiinţa dumnezeirii; 
nici făcând din firea sa dumnezeiască şi din firea omenească, pe care a luat-o, o unică fire com- 
pusă."(Dogmatica 111,2).% 

b. Neştiinţa Fiului. lisus s-a prezentat pe sine fără nici un dubiu ca fiind Fiul lui Dumnezeu, 
egal întru totul cu Dumnezeu Tatăl, spunând: „Eu şi Tatăl una suntem."(loan X,30). De asemenea: 
„Tatăl iubeşte pe Fiul şi toate le-a dat în mâna lui” sau „Toate câte are Tatăl ale mele sunt”(loan 
XVI,15). Dar mai ales: „Tatăl nu judecă pe nimeni, ci toată judecata a dat-o Fiului..."(loan V,22) 
Şi, totuşi, când a început să vorbească ucenicilor despre sfârşitul timpurilor, el le-a spus fără 
echivoc: „Despre ziua şi ceasul acela nimeni nu ştie, nici îngerii din ceruri, nici (măcar) Fiul, ci 
numai Tatăl."(Matei XXIV,36). O altă ocazie în care se manifestă „neştiinţa” lui lisus este aceea 
când el întreabă pe apostoli: „Cine zic oamenii că sunt eu , Fiul omului ?"(Matei XVI,16). De 

asemenea, când întreabă pe Marta şi pe Maria despre fratele lor Lazăr cel îngropat zicând:”Unde |- 
aţi pus ?"(loan XI,34). 

Această problemă a „neştiinţei” Fiului au pus-o pentru prima dată arienii ca argument pentru 
negarea dumnezeirii Fiului, a egalităţii şi consubstanțialității sale cu Dumnezeu Tatăl. „Arienii, 
spune Tixeront, au fost primii care au pus-o şi au rezolvat-o. Ei au admis în lisus Hristos o 
ignoranță reală şi au conchis din ea că Logosul nu este Dumnezeu, devreme ce, în sistemul lor, el 
ținea locul sufletului (în omul lisus). Temeiurile lor scripturistice erau mai ales Marcu XIII,32, 
Matei XVI,36, Luca 11,52, şi diverse pasaje în care lisus, întrebat, se miră sau pare surprins.” 2! 
Problema a fost abordată de mai toți marii Părinţi care s-au angajat în lupta împotriva arianismului. 
Scopul tuturor a fost, evident, acela de a arăta că „neştiinţa” recunoscută de Fiul nu este nicidecum 
o dovadă în sprijinul ereziei ariene. Voi reda mai jos numai răspunsul Sf. Atanasie care este foarte 
elocvent şi cuprinde esenţialul argumentării patristice în această problemă. 

„Să cercetăm şi cuvântul: „lar de ziua aceea şi de ceasul acela nimeni nu ştie, nici îngerii, nici 
Fiul”. Căci aflându-se aceştia (arienii) în privinţa lui în mare neştiinţă şi întuneric, socotesc să aibă 
în el un temei puternic pentru erezia lor. (...)Hulind aceia astfel împotriva Duhului, să nu se aştepte, 
însă, să primească vreodată iertarea necredinţei lor, cum a spus Domnul (Matei XI1,32), Dar noi, 
iubitorii şi purtătorii de Hristos, cunoaştem că nu neştiind Cuvântul în calitate de Cuvânt a spus: „nu 
ştiu”. Căci ştia. Ci indicând omenescul - căci e propriu oamenilor să nu ştie — şi pentru că a 
îmbrăcat trupul neştiutor în care, aflându-se, a spus trupeşte: „nu ştiu”. (...)Căci precum, făcându-se 
om, flămânzeşte şi însetează şi pătimeşte cu oamenii, aşa împreună cu oamenii, ca om, nu ştie. Dar 
dumnezeieşte, fiind Cuvântul şi Înţelepciunea întru Tatăl, ştie şi nu e nimic care să ignore. Aşa şi 
despre Lazăr întreabă omeneşte Cel ce, plecând spre el, îl scoală, ştiind de unde să strige sufletul lui 
Lazăr. Şi a fost mai mare lucru că ştia unde e sufletul, decât unde e aşezat trupul. Dar a întrebat 
omeneşte, ca să-l învie dumnezeieşte. 

(...)Dar pentru ce, dacă ştia, nu a spus atunci deschis ucenicilor, (este o întrebare pe care) nu-i 
este nimănui îngăduit s-o iscodească, odată ce el însuşi a tăcut (asupra ei). „Căci cine a cunoscut 
gândul lui Dumnezeu ? Sau cine s-a făcut sfetnicul lui ?* (Romani VIII,24). Dar pentru ce, ştiind, a 
spus că nici Fiul nu ştie, socotesc că oricare dintre credincioşi ştie că aceasta a spus-o ca om din 
pricina trupului. Deci nici aceasta nu este o slăbiciune a Cuvântului, ci este propriu firii omeneşti 
să nu ştie (...)şi mai ales acestea (cu privire la sfârşitul timpurilor). Dar şi acestea sunt proprii 
iubirii de oameni a Mântuitorului. Căci, devreme ce s-a făcut om, nu se ruşinează , din pricina 
trupului neştiutor, să spună: „nu ştiu”, vrând să arate că, ştiind ca Dumnezeu, nu ştie trupeşte 
(omeneşte). Căci n-a zis: „nici Fiul lui Dumnezeu nu ştie”, ca să nu se arate dumnezeirea 
neştiutoare, ci: „nici Fiul”, ca neştiinţa să fie a Fiului născut din oa- meni."(A treia cuvântare 
împotriva arienilor, XLIL,XLV,XLVLXLIII). 2 

c. Moartea lui Dumnezeu. În condiţiile asumării prin întrupare a naturii umane integrale Fiul 
lui Dumnezeu a trebuit să asume şi graniţa ultimă a coborârii sale în umanitate şi anume moartea. 
Sf. Pavel spune: „Dumnezeu fiind la chip,...s-a smerit pe sine ascultător făcându-se până la moarte 
şi încă moarte pe cruce."(Filipeni 11,6,8). Sf. Ignatie Teoforul vorbea şi el, la începutul secolului al 
II-lea, despre „sângele lui Dumnezeu, 15 aiua Geo. 2 Mergând pe acest fir nu mai este, astfel, 
nici o piedică până la a afirma că prin întrupare însuşi Dumnezeu a murit ! Problema care se pune 
este, desigur, aceea că moartea este incompatibilă cu natura divină. Dumnezeu este veşnic viu, el nu 
poate cunoaşte moartea. Şi, totuşi, cel care a murit pe cruce a fost însuşi Dumnezeu Fiul, egal şi 
consubstanţial cu Dumnezeu Tatăl. 

Dacă nu distingem între natură şi ipostas în Dumnezeu, vom ajunge să afirmăm, alături de 
Nietzsche, moartea lui Dumnezeu; de fapt, moartea dumnezeirii, a naturii divine. Potrivit atâta 
vreme cât rămâne în transcendenţa sa, atâta vreme cât el nu se revelează în vreun fel, cât nu se 
„întrupează” în conceptele umane finite prin însăşi natura lor, Dumnezeu rămâne Dumnezeu. În 
clipa în care el coboară în istorie şi se întrupează, Dumnezeu îşi pierde condiția sa specifică, se 
„umanizează”, se secularizează, dispare ca atare, moare metamorfozându-se într-o altă condiţie, cu 
totul contrară condiției sale iniţiale. Este principiul subiacent al multor teologi protestanți, ca Rudolf 
Bultmann spre exemplu. Această viziune, acest mod de a înţelege întruparea are la bază aceeaşi 
confuzie între natură şi ipostas în privinţa Fiului întrupat. Dacă subiectul morţii de pe cruce este 
însăşi dumnezeirea, iar nu ipostasul Fiului, atunci consecinţa este ori înţelegerea dochetă a acestui 

act, cum făceau gnosticii care o socoteau aparentă moartea lui lisus, ea nefiind compatibilă cu 
divinitatea sa, ori este înţeleasă la propriu ca o abandonare radicală a naturii sale umane în favoarea 
unei umanităţi pure. 

A existat la un moment dat o fracțiune cu tendinţe monofizite care, vrând să se opună 
hristologiei nestoriene din vremea lui Iustinian (527-565), a propus o formulă de credinţă care 
afirma că „Unul din Treime a pătimit pe cruce”, de unde calificarea acestei formule drept 
teopashită. Lucrurile ulterior s-au lămurit, căci cel din Treime despre care era vorba, adică Fiul, nu 
a suferit pe cruce ca Dumnezeu sau cu dumnezeirea, cum se înţelegea la prima vedere, ci cu 
ipostasul său dumnezeiesc, cum este corect în baza dogmei uniunii ipostatice stabilită la Calcedon 
în 451. 

Subiectul morții de pe cruce n-a putut fi, deci, dumnezeirea, deşi cel ce a murit astfel 
condamnat de Pilat a fost însuşi Dumnezeu Fiul. Dumnezeirea este, într-adevăr, incompatibilă cu 
moartea. Pentru a evita, deci, fie concluzia unei morţi aparente, fie pe aceea a „golirii” efective de 
dumnezeire a lui lisus, trebuie să admitem că subiectul acestei morţi, ca şi al întrupării în general, 
nu poate fi altul decât ipostasul Fiului, iar nu natura sa divină. Deci nu firea dumnezeiască este cea 
care a pătimit pe cruce, ci persoana acestei firi, care este în acelaşi timp şi persoana firii umane 
pătimitoare. Sf. loan Damaschin spune limpede: „Spune-mi că Dumnezeu a suferit în trup, dar în 
nici un caz că dumnezeirea a suferit prin trup.”(Dogmatica 111,26) 

d. Coborârea la iad. Prin întrupare lisus n-a „gustat” numai moartea pe cruce, oricât de 
chinuitoare a putut fi aceasta. Venind în trup omenesc pentru a vindeca toate slăbiciunile şi urmările 
căderii din paradis dintre care ultima este coborârea sufletelor în iad, lisus a coborât el însuşi la iad 
spre a aduce vestea cea bună sufletelor care o aşteptau cu speranță după făgăduinţele proorocilor. 
Textele care fundamentează această concluzie sunt în prima epistolă a Sf. Petru şi în epistola către 
Efeseni. „Pentru că şi Hristos, zice Sf. Petru, a suferit odată moartea pentru păcatele noastre, el cel 
drept pentru cei nedrepţi, ca să ne aducă pe noi la Dumnezeu, omorât fiind cu trupul, dar viu făcut 
cu duhul cu care s-a coborât şi a propovăduit şi duhurilor ţinute în închisoare, care fuseseră 
neascultătoare altădată, când îndelunga răbdare a lui Dumnezeu aştepta, în zilele lui Noe, şi se 
pregătea corabia în care puţine suflete, adică opt, s-au mântuit prin apă." (I Petru III, 18-20). 

Cel de al doilea text, din epistola către Efeseni, spune următoarele: „Pentru aceea zice: 
„suindu-se la înălțime, a robit robime şi a dat daruri oamenilor”. lar aceea că „s-a suit” ce înseamnă, 
decât că s-a pogorât în părțile cele mai de jos ale pământului ? Cel ce s-a pogorât, acela este care s-a 
suit mai presus de toate cerurile, ca pe toate să le umple." (Efeseni IV,8-10). Şi în cazul acestei 
ultime, extreme, consecinţe a întrupării, specifică condiţiei umane ca şi neştiinţa celor ultime şi care 
este coborârea la iad a tuturor sufletelor omeneşti marcate fără excepţie de păcatul lui Adam, se 
pune aceeaşi întrebare: care este subiectul ei în Hristos, natura sa divină sau ipostasul său distinct de 
ea ? Răspunsul este, evident, acelaşi ca şi în cazul kenozei, al neştiinței Fiului şi al morţii sale: 
ipostasul. Nu dumnezeirea a coborât la iad, ci Dumnezeu Fiul. Este distincţia pe care o fac foarte 
clar Părinţi calrineu, dar mai ales Damaschin. 

Sf. Irineu spune despre această consecinţă extremă a întrupării: „Hristos s-a coborât în cele ce 
sunt sub pământ şi le-a binevestit iertarea păcatelor celor ce au crezut în el. Şi au crezut în el toţi 
care au sperat în el, adică au prevestit venirea lui şi au îndeplinit poruncile lui: drepții, patriarhii şi 
proorocii, cărora li s-au iertat păcatele ca şi nouă.”(Aversus haereses, IV,15). % Sf. loan Damaschin, 
la rândul său, spune următoarele: „Sufletul îndumnezeit se coboară la iad, ca, precum a răsărit celor 
de pe pământ soarele dreptăţii, tot astfel să lumineze şi celor ce stau sub pământ în întunericul şi-n 
umbra morţii; că, precum a predicat celor de pe pământ pace, ...devenind celor credincioşi cauză a 
mântuirii veşnice, iar celor neascultători mustrare pentru necredință, tot astfel şi celor din 
iad.”(Dogmatica 111,29). 26 

3. Motivele _întrupării lui Dumnezeu însuşi în lisus. Axioma fundamentală a antropologiei 
biblice este, cum se ştie, aceea că omul a fost creat „după chipul şi asemănarea lui Dumnezeu, rar? 
eixva... kai Ka! opoiwoLlwv (Geneză 1,226). Omul, deci, nu este „chipul” propriu al lui 
Dumnezeu, dar a fost creat „după chipul” său. Prin greşeala lui Adam şi apoi prin greşelile tuturor 
generaţiilor care au descins din el acest chip s-a degradat tot mai mult până aproape de desfigurare. 
Omul istoriei, omul căzut din paradis nu mai seamănă prea mult cu modelul său divin, deşi el, în 
fiinţa sa, n-a pierdut în întregime orice urmă din acest model. Mântuirea, prin urmare, nu putea fi 

decât un proces în sens invers, un proces de refacere a chipului inițial avut de Adam şi chiar o 
intensificare a acestuia până la punctul asemănării cu Dumnezeu. Acest lucru, însă, nu-l putea face 
o creatură, fie ea superioară chiar omului, şi cu atât mai puţin un om propriu-zis. Nu ne-ar fi putut 
mântui nici o creatură superioară şi cu atât mai puţin un om deoarece aceştia, având nevoie ei înşişi 
să participe la chipul lui Dumnezeu, n-ar fi putut oferii omenirii căzute ceea ce nu posedau prin ei 
înşişi, prin propria lor natură. 

În aceste condiţii mântuirea nu ne putea fi oferită decât de cineva care prin el însuşi ar fi fost 
„chipul lui Dumnezeu”, deci Dumnezeu el însuşi. Fiul nu este „după chipul” lui Dumnezeu, cum 
suntem noi oamenii; el este însuşi „chipul lui Dumnezeu”. „Mulţumim cu bucurie Tatălui, zice Sf. 
Pavel, celui ce ne-a învrednicit pe noi să luăm parte la moştenirea sfinţilor, întru lumină. El ne-a 
scos de sub puterea întunericului şi ne-a strămutat în împărăţia Fiului iubirii sale, întru care avem 
răscumpărarea prin sângele lui, adică iertarea păcatelor. Acesta este chipul lui Dumnezeu celui 
nevăzut, mai întâi născut decăt toată făptura, e LKOv TOU SOPSTOU NPWTOTOKOG NĂONG 
KT ioeoc."(Coloseni 1,12-15). Aceeaşi expresie caracterizându-l pe Fiul o găsim şi-n epistola a 
doua către corinteni unde Sf. Pavel zice: „Hristos, care este chipul lui Dumnezeu."(II Corinteni, 
IV,4). Să mai adăugăm ca referinţe de consultat Filipeni [1,6 şi Evrei 1,3. Deci putea să ne redea 
chipul nostru cel aproape pierdut numai cineva care-l deţinea prin propria sa esenţă, iar acesta nu 
putea fi decât Dumnezeu Fiul, cel egal şi consubstanţial cu Dumnezeu Tatăl. 

Asumând firea umană spre a o mântui, Fiul întrupat a fost numit de Sf. Pavel în epistola către 
Coloseni: „Întâiul născut din toată creatura, nTOTOTOKOEE NĂONG KTĂGEOC” (Coloseni 1,15). 
Arienii au interpretat această expresie ca o dovadă a caracterului creat al Logosului. Împotriva lor 
Sf. Atanasie afirmă că acest termen nu poate fi înțeles decât în raport cu întruparea şi cu ceilalţi 
oameni; adevăratul nume al Fiului, cel care-l defineşte numai în raport cu Dumnezeu Tatăl, este 
acela de „Unul născut, povoyevâc” (loan 1,18). Cu alte cuvinte, Fiul a putut fi „întâiul născut din 
toată creatura”, primul renăscut, primul în care chipul lui Dumnezeu Tatăl a fost refăcut prin 
înviere, tocmai pentru că este în realitate „Unul născut” din Tatăl, adică Dumnezeu egal cu el. Sau, 
altfel spus, el a refăcut calitatea noastră de fii ai lui Dumnezeu şi de fraţi ai săi tocmai pentru că el 
era Fiul prin excelenţă al lui Dumnezeu Tatăl. 

lată explicaţia Sf. Atanasie: „Deşi e numit Întâiul născut al creaţiunii, nu e numit aşa ca unul 
ce e egal cu făpturile şi ca întâiul în timp (cum ar putea fi aceasta, fiind Unul născut ?). Ci pentru 
pogorârea Cuvântului la făpturi, prin care s-a şi făcut frate al multora. Căci Unul născut, neavând 
mulţi fraţi, rămâne Unul născut. Dar se numeşte Întâiul născut pentru ceilalţi fraţi. De aceea nicăieri 
în Scripturi nu s-a zis Întâiul născut al lui Dumnezeu, nici creatură a lui Dumnezeu, ci Unul născut 
şi Fiul şi Cuvântul şi Înţelepciunea. Pentru că acestea se referă la legătura cu Tatăl şi sunt proprii 
lui. (...)Dar Întâiul născut înseamnă pogorârea la zidire. De aceea s-a numit Întâiul născut al zidirii. 
(...)Însă dacă este numai Întâiul născut, nu poate fi numit şi Unul născut, căci nu poate fi acelaşi 
Unul născut şi Întâiul născut decât prin referire la ceva şi la altceva. Unul născut, precum s-a zis, e 
pentru naşterea din Tatăl; iar Întâiul născut, pentru pogorârea la zidire şi pentru că face pe mulţi 
oameni fraţi.”(Cuvântul al doilea împotriva arienilor, LXII). 2 

Sf. Atanasie intră în detalii şi explică de ce mântuirea nu s-ar fi putut face printr-un simplu 
decret al lui Dumnezeu de abolire a pedepsei. „Dacă Dumnezeu, vrând să-şi arate puterea, ar fi grăit 
numai, desigur, blestemul s-ar fi dezlegat şi aşa, arătându-se puterea celui ce ar fi poruncit. Dar 
omul ar fi devenit numai aşa cum era şi Adam înainte de călcarea poruncii, luând harul din afară, 
neavându-l articulat cu trupul. Căci aşa era şi atunci, când a fost aşezat omul în rai. Ba poate ar fi 
fost şi mai rău, pentru că învățase să păcătuiască. Fiind deci astfel, dacă ar fi fost iarăşi ispitit de 
şarpe, s-ar fi ivit din nou trebuinţa să poruncească şi să se dezlege blestemul. Şi aşa s-ar fi ivit 
trebuinţa aceasta la nesfârşit şi oamenii ar fi rămas vinovaţi mereu, robind păcatului. Iar păcătuind 
pururi, pururi ar fi avut nevoie de iertare şi niciodată n-ar fi fost eliberați definitiv, fiind în ei înşişi 
trupuri şi pururi supuşi legii pentru slăbiciunea trupului lor.”(Cuvântul al doilea..., LXVIII). % 

Dar mântuirea n-ar fi fost posibilă nici dacă Fiul, prin care s-a săvârşit ea, ar fi fost creatură. 
„Şi iarăşi, zice Sf. Atanasie, dacă Fiul ar fi (fost) creatură, omul ar fi rămas muritor, nefiind unit cu 
Dumnezeu. Căci nu creatura a unit vreodată creaturile cu Dumnezeu, având şi ea (nevoie) să caute 
pe cineva care să o unească cu el. Nici nu poate o parte a creaţiei să fie mântuitoarea creaţiei, având 
şi ea nevoie de mântuire. Deci, neputându-se întâmpla aceasta, trimite Dumnezeu pe Fiul său şi 

acesta se face Fiul omului, luând trup creat, ca, deoarece toţi sunt supuşi morţii, acesta, fiind altul 
decât toţi, să-şi predea propriul trup morţii pentru toți; şi aşa, întrucât toţi mor în el, să se 
împlinească sentinţa (căci toți au murit în Hristos), şi toţi să se facă prin el liberi de păcat şi de 
blestemul pentru el şi să vieţuiască cu adevărat pururi, ca unii ce au înviat din morţi şi au îmbrăcat 
nemurirea şi nestricăciunea. Căci Cuvântul îmbrăcând trupul, precum s-a arătat de multe ori, s-a 
vindecat toată muşcătura şarpelui din el. (...)Deci adevărul arată că Cuvântul nu este din cele 
făcute, ci e mai vârtos Făcătorul lor. Astfel a luat şi trupul făcut şi omenesc, a, înnoindu-l în calitate 
de Făcător, să-l îndumnezeiască în sine şi aşa să ducă la împărăţia cerurilor pe toţi după asemănarea 
aceluia. Deci nu s-ar fi îndumnezeit omul unindu-se tot cu o creatură, adică dacă Fiul n-ar fi fost 
Dumnezeu adevărat.”(Cuvântul al doilea..., LXIX,LXX). ? 

Cu atât mai puţin ar fi putut fiul să ne mântuiască dacă el ar fi fost un simplu om. Imitând 
cuvântarea Sf. Petru din Fapte, cap. al II-lea, rostită către iudeii veniţi la Cincizecime, Sf. Atanasie, 
adresându-se arienilor, spune: „Să nu se îndoiască, deci, cineva, ci să cunoască în chip neîndoielnic 
toată casa lui Israel că acest lisus , pe care l-aţi văzut în chipul omului, făcând astfel de semne şi 
fapte pe care nimeni nu le-a făcut vreodată, este însuşi lisus şi Domnul tuturor. Căci făcându-se om 
şi numindu-se lisus, cum am spus mai înainte, nu s-a micşorat prin pătimire omenească, ci mai 
vârtos făcându-se om, se dovedeşte Domnul celor vii şi celor morţi. (...)Dar nu se cuvenea să o facă 
aceasta printr-un om simplu, ca nu cumva, având noi ca Domn un om, să devenim închinători ai 
omului (antropolatri). De aceea însuşi Cuvântul s-a făcut trup şi s-a chemat numele lui lisus. Şi aşa 
l-a făcut pe el Tatăl Domn şi Hristos, ceea ce e una cu a zice: l-a făcut să domnească şi să 
împărăţească, pentru ca în numele lui lisus, pe care voi l-aţi răstignit, precum se pleacă tot 
genunchiul, aşa să cunoaştem şi noi ca Domn şi Împărat pe Fiul şi, prin el, pe Tatăl.”(Cuvântul al 
doilea..., XVI). % 

Abordând şi eventualitatea opiniei că Hristos ar fi putut fi un simplu om, Sf. 
Atanasie prefigura, fără să bănuiască, lupta pe care, peste mai puţin de un secol, avea s-o ducă Sf. 
Chiril al Alexandriei împotriva marii erezii nestoriene. Considerându-l pe lisus Hristos un simplu 
om, ca noi toţi, separat de Logosul divin, Nestorie punea în pericol dogma răscumpărării tot atât de 
mult pe cât au pus-o gnosticii, în special Valentin, iar mai apoi Apolinarie, când au contestat 
integritatea naturii umane asumate de Logos prin întrupare. Nestorie nu putea să înţeleagă cum pot 
fi gândite despre Logosul divin acte ca naşterea dintr-o femeie, copilăria şi creşterea şi, desigur, 
moartea sa. Sf. Chiril îi răspunde însă în felul următor: „El (Mântuitorul) s-a născut din sânul 
matern nu pentru că ar fi avut nevoie de o naştere în timp, ci pentru a binecuvânta începutul şi 
originea existenţei noastre, pentru ca blestemul care arunca trupul nostru pământesc în iad să 
înceteze de aici înainte să mai bântuie asupra neamului nostru (omenesc) devreme ce o femeie l-a 
născut pe cel care s-a unit cu carnea noastră, pentru ca acele cuvinte: „în dureri vei naşte” să fie 
abolite de către el şi ca să se împlinească cealaltă profeție: „moartea a căzut” şi „Dumnezeu a 
înlăturat toate lacrimile de pe toate feţele”.”(Epistola 17) *! 

Într-o lucrare îndreptată direct împotriva lui Nestorie Sf. Chiril explică mai pe larg motivele 
întrupării Fiului lui Dumnezeu însuşi: „Logosul divin s-a făcut om şi s-a născut asemenea nouă 
dintr-o femeie, pentru ca şi noi să avem parte într-o manieră asemănătoare de naşterea sa din sânul 
Tatălui. Acest Logos născut din eternitate din Tatăl s-a născut ca noi după trup pentru ca noi să 
putem câştiga în duh felul său de naştere, pentru ca să nu mai fim copii ai cărnii, ci să fim 
transformați în fiinţe supranaturale şi să devenim copii ai lui Dumnezeu prin har. Ce înseamnă, deci, 
acest chip al omului ceresc (care a fost lisus) ? Înseamnă a nu mai fi în nici un fel robii patimilor; 
înseamnă a trăi fără păcate, a nu fi supus nici morţii nici distrugerii, înseamnă a avea sfinţenia, 
dreptatea şi tot ce este asemănător aceluia; a avea toate acestea, iată ce înseamnă o natură divină şi 
nemuritoare: ea se ridică deasupra oricărui păcat şi a oricărei murdării, ea este sfinţenia şi dreptatea 
însăşi. lată la ce înălţime ne ridică Logosul divin, când, prin Duhul său, ne înalţă la (nivelul) naturii 
sale divine. Fiul nu transformă în propria sa natură divină pe nici una din cele create; aceasta ar fi 
imposibil. Ci această asemănare divină se imprimă asupra tuturor celor care sunt uniţi cu natura sa 
divină şi participă astfel la Duhul Sfânt, iar această imagine a dumnezeirii celei mai presus de 
închipuire arde în sufletele celor sfinţi.”(Contra lui Nestorie, 111,2,71,72).%2 

Mântuirea noastră, deci, a avut nevoie de întruparea Fiului lui Dumnezeu însuşi. Un simplu 
om n-ar fi putut realiza acest lucru. „Dacă Hristos, mai spune Sf. Chiril, n-a fost nici adevăratul Fiu 

al lui Dumnezeu, nici Dumnezeu prin propria sa natură, ci numai ceea ce suntem şi noi: adică un om 
obişnuit şi o unealtă a lui Dumnezeu, am obţinut mântuirea noastră nu în dumnezeu, ci prin cineva 
care a murit ca şi noi toţi şi care a înviat prin puterea altcuiva. Cum a mai fost atunci moartea 
învinsă de Hristos ? eu aud însă pe Domnul zicând următoarele cuvinte cu privire la viaţa sa: nimeni 
nu mi-o ia, eu sun cel ce o dau de bunăvoie, căci am puterea de a o da pentru a o lua înapoi. Cel 
care nu cunoştea moartea a căzut, datorită vouă, cu trupul şi cu sufletul sub loviturile morții, pentru 
ca noi să revenim împreună cu el la viaţă. El a înviat după ce a învins lumea subterană, nu în calitate 
de om, ci ca Dumnezeu, în trup fiind împreună cu noi, dar mai presus de noi. Natura noastră a 
câştigat în el ca printr-o căpetenie a sa nemurirea. Moartea a fost învinsă când ea şi-a întins mâna 
asupra trupului care era viaţa însăşi şi după cum a triumfat asupra lui Adam, aşa a fost ea învinsă în 
Hristos.” (Epistola I). % Dacă Mântuitorul n-ar fi fost cu adevărat Dumnezeu, mai spune Sf. Chiril 
într-o altă lucrare, greşeala lui Adam ar fi apăsat şi acum asupra noastră a tuturor şi robia noastră 
sub domnia demonului n-ar fi fost încă risipită.”(Că unul este Hristos). 3% 

Dar consecinţa cea mai gravă, dacă Iisus ar fi fost doar un simplu om, ar fi fost, cum observă 
Schwane, aceea că mântuirea, chiar realizată cumva în el, n-ar fi putut să se reverse asupra 
celorlalți oameni, fiind el un om individual, concret, unit doar moral cu Logosul divin. % Ce 
înseamnă, aşadar, faptul că mântuirea întregului neam omenesc în lisus Hristos a necesitat 
întruparea reală a însuşi Fiului lui Dumnezeu, coborârea în istorie sub înfăţişare umană a naturii 
dumnezeieşti însăşi în ipostasul Fiului ? Înseamnă că natura umană din lisus Hristos n-a putut avea 
propriul ei ipostas, care ar fi individualizat-o, mărginind roadele răscumpărării doar în limitele 
unei existenţe concrete, singulare, cum este aceea a unui simplu om. Dacă subiect al întrupării reale 
n-a putut fi natura divină însăşi, ci ipostasul distinct al Fiului, cum am arătat mai sus, subiectul 
unirii cu Logosul divin în acelaşi lisus n-a putut fi un ipostas uman, ci numai o natură umană 
neipostaziată (anipostatică). 

4. Consecințele unirii firii umane cu dumnezeirea în lisus. Consecința cea mai generală a 
întrupării Logosului în firea noastră umană este ceea ce s-a numit comunicarea însuşirilor, despre 
care am amintit mai sus. În baza acestui principiu, nu numai natura divină primeşte o serie de 
însuşiri care altfel sunt proprii doar celei umane, ci şi natura umană însăşi primeşte, la rândul ei, o 
serie de însuşiri care, altfel, sunt proprii numai celei divine. În afara întrupării n-am putea înţelege şi 
nici admite în vreun fel astfel de atribute pe seama naturii umane fără să cădem în eroarea 
panteismului. lată câteva din aceste consecinţe ale unirii firii umane cu dumnezeirea în lisus 
Hristos. 

a. Lipsa de păcat. Dacă lisus Hristos a fost om adevărat ca toţi ceilalți, atunci şi el trebuie să fi 
fost supus păcatului. Rugându-se lui Dumnezeu pentru poporul pentru care construise templul de la 
Ierusalim, regele Solomon zice: „Ascultă rugăciunea lor şi să faci ceea ce este cu dreptate, când ei 
vor păcătui înaintea ta — căci nu este om care să nu păcătuiască — şi te vei mânia pe ei şi-i vei da 
duşmanilor lor..."(III Regi VIII,45-46). Regele David spune în celebrul său psalm 50: „Că iată întru 
fărădelegi m-am zămislit şi în păcate m-a născut maica mea."(Psalmul L, 6). Şi, totuşi, adresându-se 
iudeilor, Mântuitorul spune: „Cine dintre voi mă vădeşte de păcat ?"(loan VIII,46). Adresându-se 
apoi ucenicilor, zice: Nu voi mai vorbi multe cu voi, căci vine stăpânitorul acestei lumi şi el nu are 
nimic în mine.""(loan XIV,30). Sf. loan scrie adresanţilor primei sale epistole soborniceşti: „Voi ştiţi 
că el s-a arătat ca să ridice păcatele (lumii) şi păcat în el nu este.”(1 loan 111,5). În fine, Sf. Pavel 
scrie evreilor: „Având Arhiereu care a străbătut cerurile, pe lisus, Fiul lui Dumnezeu, să ţinem cu 
tărie mărturia; căci nu avem un arhiereu care să nu poată suferi cu noi în slăbiciunile noastre, ci 
unul ispitit în toate după asemănarea noastră, afară de păcat. "(Evrei IV,15). 

Toţi marii Părinţi ai Bisericii sunt de acord că Iisus Hristos ca om n-a moştenit nici păcatul lui 
Adam sub povara căruia se nasc toţi oamenii, dar nici păcate personale. El a fost liber de păcatul 
strămoşesc, deoarece nu s-a născut ca un om obişnuit, din legătura firească a unui bărbat cu o 
femeie, ci de la Duhul Sfânt şi din Fecioara Maria, fiind astfel, sfânt încă din momentul conceperii 
sale ca om în pântecele Maicii sale. „Duhul Sfânt se va pogori peste tine, îi spune îngerul Mariei, şi 
Puterea celui Prea Înalt te va umbrii; pentru aceea şi Sfântul care se va naşte din tine, Fiul lui 
Dumnezeu se va chema."(Luca 1,35). Motivul lipsei păcatului strămoşesc la lisus a fost, aşadar, 
naşterea sa supranaturală. 

Care a fost însă motivul pentru care el a fost lipsit cu totul de păcate personale ? Dar mai 
înainte de toate ce înseamnă lipsa păcatului în cazul său ? „Lipsa de păcat a lui lisus Hristos nu este 
numai o păcătoşenie de fapt sau relativă, adică putând păcătui, dar nevoind să păcătuiască, ci 
nepăcătoşenie perfectă sau absolută, neputând păcătui, neputând voi răul. Aceasta decurge în chip 
necesar din unirea ipostatică a celor două naturi, din moment ce firea omenească n-a fost asumată 
ca persoană în persoana lui Dumnezeu Cuvântul, ci principiul conducător al ambelor naturi este 
ipostasul divin, care nu poate păcătui. Astfel, dumnezeirea lui lisus Hristos implică impecabilitatea 
lui absolută.” ** Sublinierea faptului că lisus a fost lipsit de păcat pentru că nu a putut păcătui se 
face prin opoziţie cu opinia lui Teodor de Mopsuestia şi a nestorienilor potrivit cărora Hristos s-ar fi 
perfecţionat moral progresiv, ridicându-se printr-o luptă susţinută cu patimile la o viață morală 
desăvârşită. Această opinie a fost condamnată la sinodul al V-lea ecumenic prin canonul 12. 3 

Opinia nestorienilor pleca, evident, de la premiza că Hristos n-a fost decât un simplu om. lisus 
a fost însă însuşi Fiul lui Dumnezeu întrupat. De aceea, cauza fundamentală a lipsei oricărui păcat 
în cazul lui este unirea celor două firi în ipostasul său dumnezeiesc. „Având ca purtător persoana 
Cuvântului, voinţa omenească este dumnezeieşte călăuzită sau povăţuită, este îmbogăţită c tot harul 
şi împodobită cu toată virtutea, încât devine absolut inaccesibilă păcatului. Pentru că voinţa umană 
este unită personal cu voinţa lui Dumnezeu întrupat. (...)lar cum voinţa dumnezeiască nu poate voi 
decât binele, acesta a devenit şi pentru voinţa omenească din lisus Hristos singurul obiect. De aici 
sfinţenia lui, (lipsa lui de păcat).” 3% 

Dar lipsa de păcat a lui lisus mai decurge şi din analiza fiinţei însăşi a păcatului. „Dacă se 
consideră fiinţa păcatului, se ajunge la aceeaşi excludere a oricărei posibilităţi de păcat în lisus 
Hristos. În esenţa lui păcatul este iubire de sine şi egoism, aplecare opusă lui Dumnezeu, deci în 
opoziţie cu iubirea faţă de Dumnezeu. În Hristos însă, natura umană nefiind conturată într-o 
persoană aparte, ci primită în persoana Cuvântului, prin care voieşte şi lucrează, iubirea faţă de sine 
este identică cu iubirea față de Dumnezeu. De aceea, lipsind din ea condiţia esenţială a păcatului: 
egoismul, este înlăturată chiar şi posibilitatea lui şi, implicit, şi orice ispită internă şi tulburare de 
pasiuni sau alegere între bine şi rău. Tot aşa, orice invitaţie spre păcat venită din exterior nu putea să 
aibă vreo putere asupra lui lisus Hristos, întrucât voinţa lui omenească, unită fiind cu cea 
dumnezeiască, nu putea să se clatine şi astfel orice ispită exterioară era imediat învinsă.” %* 

Păcatul nu ţine de fire, ci de voinţă, iar voinţa de persoană; el este o aplecare conştientă şi 
liber consimţită a persoanei umane spre rău. Or, firea umană din lisus fiind ipostaziată de persoana 
divină a Cuvântului lui Dumnezeu; deci voinţa care conducea această fire era însăşi voinţa divină 
incompatibilă cu păcatul prin însăşi esenţa ei. În baza comunicării însuşirilor de care am amintit mai 
sus, firea umană din lisus primeşte însuşirea specifică numai firii divine şi anume aceea de a fi 
lipsită de păcat. Acest transfer de însuşiri nu este posibil la omul obişnuit decât numai prin har, 
numai progresiv, dar niciodată complet. Transferul asupra firii umane a acestei însuşiri a sfinţeniei 
absolute, al lipsei totale de păcat, proprie numai firii divine, a fost posibil datorită faptului că prin ea 
şi mai ales prin voinţa ei acţiona, de fapt, voinţa divină a Logosului, a Fiului lui Dumnezeu însuşi. 

Această realitate este foarte evidentă în timpul celebrei ispitiri a lui lisus din pustiul 
Carantaniei. Ispitit să transforme pietrele în pâine pentru a-şi potoli apriga foame care-l cuprinsese 
după patruzeci de zile de post absolut, omul lisus trimite la Dumnezeul din el spunând: nu numai cu 
pâine va trăi omul, ci cu tot cuvântul care iese din gura lui Dumnezeu. (Matei 1V,4); aluzia este, 
desigur, şi la Cuvântul lui Dumnezeu care-l ipostazia pe el. Când este ispitit apoi să se arunce în 
prăpastie, omul lisus răspunde diavolului ca Dumnezeu: „scris este: să nu ispiteşti pe Domnul 
Dumnezeul tău.”(v.8). În fine, invitat să ia în stăpânire lumea în schimbul închinării către diavol, 
lisus răspunde răspicat şi fără echivoc, dezvăluindu-şi astfel principiul propriei sale subzistenţe ca 
om: „piei înapoia mea satano, căci scris este: Domnului Dumnezeului tău să i te închini şi numai 
lui să-i slujeşti.”(v.10) 

b. O singură închinare. Ştim de la Sf. Pavel că păcatul prin excelenţă al lumii păgâne, în 
special al filozofilor care se credea atât de înţelepţi şi plini de cunoştinţă, a fost confundarea lui 
Dumnezeu cu făptura şi adorarea acesteia în locul său. „Zicând că sunt înţelepţi, au ajuns nebuni, 
căci au schimbat slava lui Dumnezeu celui nestricăcios cu asemănarea chipului omului celui 
stricăcios şi al păsărilor şi al celor cu patru picioare...Ei au schimbat adevărul lui Dumnezeu în 
minciună şi s-au închinat şi au slujit făpturii în locul Ziditorului...”(Romani 1,22-23). Cum putem 

împăca în aceste condiţii interdicţia de a adora făptura în locul Ziditorului ei cu aceea a necesităţii 
adorării firii umane din lisus Hristos alături de firea sa divină, aşa cum arată Sf. Pavel care zice: „Şi 
Dumnezeu l-a preaînălţat şi 1-a dăruit lui un nume care este mai presus de orice nume: ca, în numele 
lui lisus, tot genunchiul să se plece, al celor cereşti şi al celor pământeşti şi al celor 
dedesubt.”(Filipeni 11,9-10) ? (Este evident că aici vorbeşte de omul Iisus, căci expresia. „şi ... la 
preaînălţat” nu putea fi rostită despre el ca Dumnezeu). 

Deci „tot genunchiul să se plece” nu numai înaintea lui ca Dumnezeu, ci şi ca om. Cum putem 
însă înţelege sensul acestei „închinări”, al acestei adorări a lui şi ca om fără să eşuăm în panteism ? 
În baza aceluiaşi principiu fundamental al hristologiei care este comunicarea însuşirilor obligaţia 
noastră de a adora fiinţa divină se transferă şi asupra firii sale umane. Ca Dumnezeu lui i s-a adus 
închinare şi înainte de întrupare; aceeaşi închinare i-a fost însă dăruită şi ca om tocmai în baza unirii 
ipostatice a firii sale umane cu cea divină. Sf. Atanasie spune următoarele: ,„...Cuvintele „i-a dăruit 
lu” nu s-au scris pentru Cuvântul (divin). Căci el era închinat şi înainte de a se face om, precum am 
mai spus, de către îngeri şi de către toată zidirea, având toate cele ce le are şi Tatăl. Ci acestea s-au 
scris despre el pentru noi şi de dragul nostru. Căci precum Hristos a murit şi a fost înălțat ca om, aşa 
se spune că a luat ca om ceea ce avea pururi ca Dumnezeu, ca să ajungă la noi şi acest har dăruit. 
(..)Căci precum Cuvântul era pururi închinat, fiind şi existent în chipul lui Dumnezeu, aşa acelaşi, 
fiind şi numindu-se şi om şi ca atare numindu-se lisus, are nu mai puţin toată zidirea sub picioarele 
lui, încovoindu-şi genunchii în faţa lui întru numele lui (în baza numelui lui uman, n.n.)."(Cuvântul 
întâi..., XLII). % 

„lată cum, mai adaugă Sf. Atanasie, ceea ce pare oamenilor o nebunie a lui Dumnezeu, s-a 
făcut prin cruce mai de cinste decât toate. Căci prin aceasta s-a aşezat în el învierea noastră. Şi nu 
numai Israel, ci şi toate neamurile, cum a prezis proorocul, părăsesc idolii lor şi recunosc ca 
adevăratul Dumnezeu pe Tatăl lui Hristos şi a încetat închipuirea demonilor şi e închinat singur 
Dumnezeu cel adevărat întru numele Domnului nostru lisus Hristos. lar în faptul că se aduce 
închinare Domnului chiar venit în trup şi numit lisus şi că se crede că el este Fiul lui Dumnezeu şi 
prin el e cunoscut Tatăl, se arată, precum s-a zis, că nu Cuvântul, întrucât e Cuvânt, a primit acest 
har, ci noi."(Cuvântul întâi..., XLIII). 4! Comentând această ultimă frază a Sf. Atanasie, Pr. D. 
Stăniloae spune următoarele: „Cinstea ce se dă... lui Hristos, socotit Fiul lui Dumnezeu cel întrupat, 
nu se aduce numai Fiului cel veşnic, căci aceasta o primea el prin prooroci şi înainte, ci şi omului. 
Căci Fiul lui Dumnezeu a biruit moartea în trup, nu în afara trupului.” * 

c. Îndumnezeirea firii umane. Viaţa Mântuitorului Hristos nu a fost una obişnuită. Foarte 
devreme el a început să manifeste puteri şi fapte care depăşesc graniţele umanului obişnuit, iar mai 
apoi ale firii create însăşi. La doisprezece ani îl vedem stând în templu şi învățând, ba chiar punând 
în încurcătură pe bătrânii cărturari de la templu. Vindecă apoi bolnavii, învie morții, înmulţeşte 
pâinile. Dar prima manifestare orbitoare a îndumnezeirii firii sale umane este, fără îndoială, 
schimbarea la față de pe muntele Tabor, când „faţa lui a strălucit ca soarele, iar veşmintele lui s-au 
făcut albe ca lumina.”(Matei XVII,2). Pe muntele Tabor faţa lui lisus se arată asemenea Fiului 
omului, Fiul Celui Vechi de Zile, din proorocia lui Daniel (Daniel X,5-6; VIIL,9). Învierea sa este 
anunţată apoi de un înger a cărui înfăţişare „era ca fulgerul şi îmbrăcămintea lui albă ca 
zăpada. "(Matei XXVIII,3). După înviere lisus intră la apostoli prin uşile-ncuiate, apoi se înalță la 
ceruri. În final, îndumnezeit la modul maxim posibil pentru natura sa umană, lisus „şade de-a 
dreapta lui Dumnezeu.”(Fapte VII,56). În ce sens putem noi înţelege acest fenomen depăşind cu 
totul orice imaginaţie umană, care este îndumnezeirea firii umane ? Până la ce grad a cuprins acest 
proces firea umană a lui lisus ? Arămas ea în graniţele creaturii ?A depăşit ea aceste graniţe 
dizolvându-se în Dumnezeu ? 

Monofiziţii au ajuns să înveţe că, în unirea ei cu natura divină, firea umană a Mântuitorului a 
sfârşit prin a se contopi cu aceasta într-o unică fire comună, divină. Această contopire, această 
pierdere a firii umane finite în infinitatea dumnezeirii, face ca problema mântuirii să-şi piardă 
obiectul: o fire umană care a dispărut în infinitatea celei divine a dispărut şi din limitele finitudinii 
ei, deci a dispărut cu totul. În sensul ei monofizit Îndumnezeirea este numai un eufemism pentru 
dizolvarea sau metamorfoza în sens panteist a firii umane în cea divină. Intuind această consecință 
inacceptabilă pentru soteriologia creştină, sinodul ecumenic de la Calcedon din 451 a decretat în 
mod limpede neamestecarea firilor în lisus Hristos. Chiar asumată de către ipostasul dumnezeiesc al 

Fiului, chiar îndumnezeită până la limita creatului prin unirea ei cu natura divină, firea umană 
rămâne în limitele ei distincte de fire creată, dar mai ales de fire care nu încetează să fie asemenea 
întru totul celei umane, „afară de păcat”. 

Sf. loan Damaschin explică această limitare astfel: „Trebuie să se ştie că noi nu spunem că 
trupul Domnului s-a îndumnezeit, s-a făcut asemenea lui Dumnezeu, adică dumnezeu în virtutea 
unei modificări sau schimbări sau prefaceri sau amestecări a firii..., ci prin întrepătrunderea firilor 
în chipul în care vorbim de înroşirea fierului în foc. Aşa cum mărturisim că întruparea s-a făcut fără 
modificare sau schimbare, tot astfel hotărâm că s-a făcut şi îndumnezeirea trupului. Prin faptul că 
„Cuvântul s-a făcut trup”, nici Cuvântul n-a ieşit din graniţele sale şi din măririle sale proprii, demne 
de Dumnezeu, şi nici trupul, pentru că s-a îndumnezeit, nu şi-a schimbat firea sau însuşirile lui 
fireşti. Căci şi după unire au rămas firile sale neamestecate (necontopite), iar însuşirile acestora 
nevătămate. Trupul Domnului însă s-a îmbogăţit cu lucrările dumnezeieşti în virtutea unirii 
preacurate cu Cuvântul, după postas, fără ca însuşirile cele fireşti să sufere vreo pierdere. Căci nu 
lucrează cele dumnezeieşti în virtutea energiei (lucrării) lui, ci în virtutea Cuvântului unit cu el, 
Cuvântul arătându-şi prin el propria energie (sau lucrare). Căci fierul înroşit în foc arde nu pentru că 
posedă în virtutea vreunui principiu firesc (propriu firii sale, n.n.) energia de a arde, ci pentru că 
posedă această energie din pricina unirii cu focul. Aşadar, trupul era muritor prin el însuşi, dar 
dătător de viaţă din cauza unirii, după iopostas cu Cuvântul. Tot astfel şi cu îndumnezeirea voinţei: 
nu spunem că lucrarea ei firească a fost modificată, ci s-a unit cu voinţa lui Dumnezeu cel 
înomenit.”(Dogmatica 111,17). % 

ŞI, totuşi, Sf. Grigore de Nyssa afirmă cu îndrăzneală că, după trecerea prin patimi, trupul lui 
Iisus s-a făcut, prin „întrepătrunderea” lui cu natura divină, „ceea ce este şi natura care l-a primit”, 
adică tot ceea ce este natura divină însăşi. * „Natura umană, spune Sf. Gerigore, a devenit tot ce era 
natura divină în care se afla: nemuritoare în cel nemuritor, lumină în lumină, nestricăcioasă în cel 
nestricăcios, nevăzută în cel nevăzut. Căci totdeauna când în asemenea împreunări prevalează cu 
mult o parte, aceasta preface şi cealaltă parte. (...)Astfel, partea omenească n-a mai rămas în 
măsurile şi-n atributele ei, ci a fost ridicată şi a devenit, în loc de om, dumnezeu.” (Contra 
Eunomium, V). $ 

Aceeaşi poziție o manifestă şi Sf. Maxim Mărturisitorul care, referindu-se de data aceasta la 
îndumnezeirea firii umane în general, fără referire specială la lisus Hristos, spune: „Sufletul devine 
dumnezeu, odihnindu-se prin participare la harul dumnezeiesc de toate lucrările sale mintale şi 
sensibile şi odihnind deodată cu sine toate lucrările naturale ale trupului, care se îndumnezeieşte 
împreună cu sufletul proporțional cu participarea lui la îndumnezeire, aşa încât atunci se va arăta 
numai Dumnezeu, atât prin suflet cât şi prin trup, atributele naturale fiind biruite de prisosința 
slavei.”(Capete gnostice 11,88) % 

Cum putem acum concilia aceste două afirmaţii radical contradictorii: cea a Sf. loan 
Damaschin, care afirmă că îndumnezeirea, unirea cu natura divină, n-a scos firea umană a lui lisus 
Hristos din graniţele ei de creatură, cu aceea a Sf. Grigore de Nyssa care spune că aceeaşi fire 
umană a lui lisus a sfârşit prin a deveni tot ceea ce este natura divină însăşi ? „La o privire mai 
atentă, observă Pr. prof. D. Stăniloae, ni se descoperă că e contrazicere numai în cuvinte. Putinţa 
concilierii ne-o dă însuşi Sf. loan Damaschin, când spune că firea omenească s-ar fi schimbat numai 
dacă ar fi devenit ea însăşi izvorul atributelor şi lucrărilor dumnezeieşti. Căci aceasta caracterizează 
fiinţa divină: calitatea de izvor ultim al lucrărilor divine. Întrucât firea umană n-a devenit ea însăşi 
izvorul energiilor (lucrărilor) divine, ceea ce nu afirmă nici Grigore de Nyssa şi nici Sf. Maxim, ci 
acestea 1 se împărtăşesc dintr-un izvor deosebit de ea, cu care e unită după ipostas, ea n-a ieşit din 
graniţele ei, şi deci Sf. loan Damaschin are dreptate. 

„Pe de altă parte, continuă acelaşi autor, tocmai faptul că natura umană a lui lisus se manifestă 
încă înainte de înviere, ar mai ales după înviere, prin anumite lucrări şi atribute, care nu se puteau 
explica din resursele ei naturale, înseamnă că, funcțional, natura umană e mai presus de graniţele 
ei, că prin lucrare, de a cărei origine facem abstracţie, ea se află deasupra graniţelor ei naturale. 
Cu alte cuvinte, când întrebăm de sursa naturii îndumnezeite, ne dăm seama că ea n-a ieşit din 
graniţele ei, întrucât trebuie să răspundem că n-a devenit ea însăşi sursa ultimă a acestei lucrări. Dar 
când nu întrebăm de sursa acestei lucrări, ci constatăm pur şi simplu că e mai presus de posibilităţile 
umane — iar o asemenea lucrare recunoaşte şi Sf. loan Damaschin — putem spune că practic, 


A. NICULCEA - TEOLOGIE DOGMATICĂ ORTODOXĂ COMPARATĂ 13 


funcţional, natura umană se manifestă dincolo de graniţele ei naturale. Întrucât fierul înroşit nu arde 
prin sine, nu şi-a schimbat natura în foc, dar întrucât arde, indiferent din ce cauză, el se află 
funcţional în afara graniţelor puterilor sale.” * 

Învățătura despre îndumnezeirea firii umane a lui lisus şi prin el şi a firii noastre separă clar 
ortodoxia de catolicism, fiind unul din punctele majore ale diferenţei doctrinare dintre cele două 
confesiuni. „Catolicismul, zice Pr. prof. D. Stăniloae, aduce adeseori doctrinei răsăritene a 
îndumnezeirii reproşul de monofizism. Dar faptul că toți Părinţii Bisericii (de Răsărit) accentuează 
că îndumnezeirea e „după har”, „nu după natură”, îi scoate de sub orice asemenea reproş. Dumnezeu 
„după har”, nu după natură, înseamnă tocmai că natura omului îndumnezeit rămâne neschimbată, în 
sensul că nu devine ea însăşi izvorul energiilor divine, ci le are pe acestea prin harul primit ca dar. 
Oricât de mult ar spori energiile divine în aceasta, ea rămâne numai un canal de trecere, un mediu 
care le reflectă şi niciodată nu va ajunge să aibă rolul de izvor. 

„Catolicismul, continuă Pr. Stăniloae, nu poate înţelege această doctrină, deoarece nu cunoaşte 
deosebirea dintre fiinţa şi energiile divine. Ca urmare, pentru el natura umană nu s-ar putea 
îndumnezei, decât unindu-se cu fiinţa divină. Omul nu s-ar putea îndumnezei decât contopindu-se u 
fiinţa divină. În orice caz, ceea ce s-ar manifesta, ceea ce s-ar reflecta din el ar fi ființa divină. 
Neputând admite aceasta, catolicismul menţine pe om într-o existență net separată de tot ceea ce e 
dumnezeiesc. În ortodoxie însă, natura omului unit cu energiile divine devine mediu prin care se 
manifestă aceste energii, ea însăşi rămânând neştirbită, aşa cum căldura şi lumina soarelui pătrund 
şi se manifestă prin atâtea medii fără să le anuleze, fără să le identifice cu focarul solar. Deci firea 
omenească a lui lisus nu s-a „prefăcut” în firea dumnezeiască, după Înviere şi Înălţare. Dar fapt e că 
după Înviere şi Înălţare firea omenească a lui lisus a primit noi energii, noi lucrări dumnezeieșşti. 
Întrebarea e numai dacă toate energiile şi atributele umane s-au suspendat şi dacă această 
suspendare înseamnă o desființare sau numai o copleşire a lor şi cum înţelegem această copleşire.” 
48 

Într-adevăr, diferența majoră dintre catolicism şi ortodoxie în problema îndumnezeirii firi 
umane a lui lisus, dar şi a îndumnezeirii firii noastre în general, este, mai precis formulată, 
următoarea: teologia catolică, sub influența masivă a aristotelismului medieval preluat de la arabi, 
consideră că tot ceea ce a manifestat el ca om atât înainte de Înviere, cât şi după acest eveniment, a 
izvorât din adâncurile cele mai profunde ale fiinţei sale umane, aceste puteri fiind oricum de natură 
creată, nedepăşind, adică, graniţele lumii noastre finite; teologia ortodoxă, marcată de aşa-numitul 
platonism al Părinților orientali, consideră că îndumnezeirea dezvoltă în natura umană puteri care-i 
depăşesc copleşitor limitele ei de făptură împingând-o până la asemănarea cu Dumnezeirea însăşi. 
Potrivit acesteia puterile care manifestă îndumnezeirea nu provin din ființa umană şi nici din 
limitele lumii acesteia, ci din natura divină cea necreată. 

d. Maria, Născătoare de Dumnezeu. Nestorie a respins cu vehemenţă această ultimă 
consecinţă a unirii ipostatice a firilor în lisus Hristos. De fapt, ceea ce a generat controversa în urma 
căreia a fost convocat al III-lea sinod ecumenic şi carea dus la condamnarea lui Nestorie şi la 
exilarea lui a fost scandalul provocat de această titulatură a Sfintei Fecioare de „Născătoare de 
Dumnezeu” sau feotokos. Separând cu totul firea umană în Hristos de firea divină şi considerând că 
omul lisus nu este decât unit „moral” cu Logosul divin, Nestorie a ajuns să nu recunoască decât 
titlul de „„Născătoare de om” sau antropotokos sau, cel mult, „Născătoare de Hristos” sau 
hristotokos. Desigur, titulatura de „Născătoare de Dumnezeu” nu are în vedere natura divină a lui 
lisus Hristos, ci numai ipostasul său, persoana sa divină. Aceasta deoarece când se naşte un om, se 
naşte, de fapt, o persoană umană, iar nu o natură umană impersonală. Or, omul pe care l-a născut 
real Sfânta Fecioară a fost nu o natură umană simplă, ci o natură umană personalizată de ipostasul 
sau persoana divină a Logosului lui Dumnezeu. Astfel, cel pe care ea l-a născut este omul 
ipostaziat, personalizat de însuşi Fiul cel deoființă cu Dumnezeu Tatăl. 

Sf. loan Damaschin scrie următoarele pe această temă: „Propovăduim că Sfânta Fecioară este 
în sensul propriu şi real Născătoare de Dumnezeu. Prin faptul că cel născut din ea este Dumnezeu 
adevărat, este o adevărată Născătoare de Dumnezeu şi cea care a născut pe Dumnezeu cel adevărat, 
întrupat din ea. Spunem că Dumnezeu s-a născut din ea nu în sensul că Dumnezeirea Cuvântului a 
luat din ea începutul existenţei, ci în sensul că însuşi Cuvântul lui Dumnezeu, cel născut înainte de 
veci, în afară de timp, din Tatăl, care există fără început şi veşnic împreună cu Tatăl şi cu Duhul, în 

zilele cele mai de pe urmă, pentru mântuirea noastră, s-a sălăşluit în pântecele ei, s-a întrupat şi s-a 
născut din ea fără să se schimbe. Sfânta Fecioară n-a născut un simplu om, ci Dumnezeu adevărat; 
şi nu un Dumnezeu simplu, ci un Dumnezeu întrupat.”(Dogmatica [ll,12). % 

Aşadar, Fecioara nu a născut, desigur, natura divină, ci natura umană ipostaziată, personalizată 
de către însuşi Dumnezeu Cuvântul. Dar mai există un motiv pentru care o numim pe ea 
„Născătoare de Dumnezeu”. Tot Sf. loan Damaschin mai spune: „Urgisitul de Dumnezeu Nestorie 
s-a semeţit să numească purtător de Dumnezeu pe cel născut din Fecioară. Departe de noi de a-l 
numi sau de a gândi că este purtător de Dumnezeu. Nu, ci îl numim Dumnezeu întrupat. Căci însuşi 
Cuvântul s-a făcut trup, a fost conceput din Fecioară, s-a născut Dumnezeu împreună cu natura pe 
care a luat-o şi care a fost îndumnezeită de el în acelaşi timp în care a fost adusă la existenţă, în aşa 
fel în care cele trei: luarea naturii noastre, existenţa şi îndumnezeirea ei de către Cuvântul, (toate 
acestea) s-au întâmplat simultan. Şi în chipul acesta Sfânta Fecioară se înțelege şi se numeşte 
Născătoare de Dumnezeu nu numai din pricina firi Cuvântului, ci şi din pricina îndumnezeirii firii 
omeneşti. "(Dogmatica III, 12). % 

CAPITOLUL AL TREILEA 
ETAPELE DEFINIRII DOGMEI HRISTOLOGICE 


Erezia nestoriană şi sinodul al treilea ecumenic. 


1. Hristologia patriarhului Nestorie. La un secol după sinodul de la Niceea Orientul era tot 
atât de agitat din punct de vedere doctrinar. Arienii agitau în continuare spiritele, extinzând 
concepţiile lor subordinațiene şi asupra hristologiei. Astfel, pentru a dovedi caracterul creat al 
Logosului, ei invocau de la o vreme naşterea lui reală din Fecioara Maria. În demersul lor arienii 
erau sprijiniți de o altă fracțiune eretică, anume de aceea a aderenţilor lui Apolinarie de Laodiceea. 
Aceştia, deşi nu contestau dumnezeirea deplină a Logosului, alterau grav hristologia, contestând 
integritatea naturii umane a lui lisus Hristos. Aceasta era în mare situaţia doctrinară pe care Nestorie 
a găsit-o la venirea sa pe scaunul de episcop al capitalei. Dovada în acest sens este că în două 
scrisori sucesive către papa Celestin el se plânge că a găsit în Constantinopol arieni şi apolinarişti 
care abuzau de termenul de 9so16xog, ca şi cum Maria ar fi născut firea divină însăși.! Devenind, 
deci, patriarh ecumenic, Nestorie şi-a fixat ca principală ţintă a activităţii sale pastorale tocmai 
combaterea acestor eretici şi a hristologiei lor. 

În al patrulea discurs transmis nouă de Marius Mercator el spune în acest sens următoarele: 
„Arienii aşează Logosul nu doar mai prejos de Tatăl, ci aceştia care propovăduiesc pe Bsor6xoc 
şi vorbesc despre o naştere a lui Dumnezeu însuşi îl aşază chiar mai prejos de Maria. Ei pretind că 
(Logosul) a venit la existență după ea şi dau divinității drept principiu generator o mamă supusă 
timpului. Dacă cel pe care ea l-a născut n-a fost un om, ci Logosul lui Dumnezeu, atunci ea n-a fost 
cu adevărat mama celui pe care l-a născut, căci cum ar fi putut ea să-i fie mamă celui care este de 
altă natură decât ca ? Dacă ca este numită, totuşi, mamă a lui, atunci cel care s-a născut din ea n-a 
fost de natură divină, ci numai un om, căci o mamă nu poate naşte decât pe cineva care este de 
aceeaşi natură cu ea. Aşadar, Logosul (divin) nu s-a născut din Maria, ci locuia doar în cel ce s-a 
născut din Maria.” ? 

Cum am spus, a doua ţintă a lui Nestorie era combaterea apolinariştilor. Apolinarie 
propovăduise la vremea sa că Logosul divin a n-a asumat prin întrupare o natură umană completă, 
ci numai un corp fără partea sa superioară care este raţiunea, nous-ul, cum spunea el; în opinia lui 
Logosul ar fi luat din Maria numai carnea trupului, nu şi sufletul raţional. În această situaţie 
Nestorie s-a văzut nevoit să afirme o şi mai mare independenţă a omului Iisus faţă de Logosul divin, 
accentuând de această dată nu doar caracterul lui cu adevărat uman, distinct total de dumnezeirea 
Logosului, ci şi ideea subiacentă a acestei afirmaţii şi anume aceea a completitudinea firii umane a 
lui lisus. Astfel, Nestorie a început să înveţe că ceea ce a asumat Logosul prin întrupare din 
Fecioara Maria a fost o natură umană completă, formată nu doar din trup, ci şi din sufletul ei 
raţional. Aşadar, prin întrupare Logosul a coborât nu doar într-un om incomplet, ci într-un om 
deplin. 

În acest demers al său Nestorie nu era un iniţiator. Înaintea sa şi tot împotriva apolinariştilor 
celebrul Teodor de Mopsuestia, adevăratul părinte spiritual al nestorianismului, afirmase deja că 
omul lisus este un om complet, desăvârşit, &vepunoc T£XĂe LOG, cum se exprima el. 3 Teodor 
spusese: „Când distingem naturile, spunem că natura Logosului este completă şi completă, de 
asemenea, este şi persoana lui, căci nu se poate spune că o substanţă este impersonală; la fel spunem 
şi despre natura umană: ea este completă şi completă este şi persoana ei.” + Nestorie şi-a însuşit 
afirmaţia lui Teodor potrivit căreia nu există substanţă sau natură fără propriul ei npooonov şi 
invers: ov5& văp &np6oonov EoTLv Undoroaolv eimelv.S Marea sa problemă a fost însă 
aceea că, în zelul său de a apăra completitudinea naturii umane din lisus Hristos, el a împins 
afirmaţiile dincolo de necesităţile impuse de combaterea apolinariştilor, ajungând să 
propovăduiască nu doar că natura umană din Hristos are şi suflet rațional, ci că ea are şi propriul ei 
prosopon, propria ei persoană distinctă de aceea a Logosului. 

Afirmând un prosopon uman distinct de prosopo-ul divin al Logosului etern, el şi-a dat seama, 
însă, că riscă să cadă în erezia adopţiană a lui Pavel de Samosata, erezie condamnată deja în Orient 
la un sinod din Antiohia (268). Pentru a evita o astfel de perspectivă, Nestorie şi-a nuanţat doctrina 

sa hristologică susținând că cele două naturi distincte din lisus Hristos subzistă într-un singur 
prosopon, adică într-o persoană comună unică. „Unul este centrul de decizie al celor două naturi, 
spune el, şi una puterea şi, desigur, stăpânirea şi una este şi persoana, după unicitatea vredniciei şi a 
cinstei, Tv 5V0 pUoeuv uiloa €oTiv OUCevrLa, Kol ulaă SUvouLG ÂToL 
Suvoorela Kkal Ev npOoonov KkATĂ ulov GSlov koi Tv OXUTĂv TLuâv. 
(...)Acelaşi (Fiu) este dublu, nu ca cinste, ci ca fire, ovroc (uldc) 6 seic ori SLnACUG ov 
Ti &&la, GNĂAA% TĂ pvoeL. (...)Una este persoana celor două (firi) ca vrednicie şi cinste, 
căreia i se închină toată creatura, Ev văp Av &upoTEpov 15 npooonov &Ela ko TLpfi, 
IIPOOKUVOUUPVOV NAPĂ NSONG TĂG KPLOLOG.” 

EI vorbeşte la un moment dat chiar de o persoană monadică, novo5 LKrOv npP6oonov, cu 
sensul de indivizibilă. 7 „Noi nu vorbim, zice el, despre o unire a persoanelor, ci a naturilor. Căci în 
această unire (a firilor) nu există decât un singur npoownov, naturile sunt însă diferite; 
(...)nrp6ounov -ul este, într-adevăr, comun, unic şi acelaşi.” $ Hristos este dublu ca natură, 
ÎLIACUG Tf| puoeL, ...dumnezeirea este separată de umanitate, .oipeoLc Tg Be6TnToc 
Kai  OVOPONOTINTOG. ...Eu, spunea el, separ firile, dar unesc închinarea, xopllo Tăc 
PUOELG, &AAX! EvG TĂv NOOKUvNOLv.? 

Ar fi fost de aşteptat ca în baza prosopon-ului, a persoanei comune celor două firi subiectul 
actelor lui lisus Hristos să fie acelaşi: acelaşi subiect să ofere darurile divine şi acelaşi subiect să 
primească în trup suferințele. După Nestorie, însă, adevărata activitate în cadrul persoanei comune 
este că cineva oferă şi altcineva primeşte. De fapt, în np6oonov-ul comun subzistă fără nici o 
problemă np6ownov -urile celor două naturi, căci zice: „Fiul unic al lui Dumnezeu şi Fiul omului, 
acelaşi (format) din doi, sunt numiţi doi, deoarece el (Hristos) a atribuit proprietățile nooownov- 
urilor lor propriului său np6ovwnov, încât de acum înainte el este desemnat prin acesta şi prin acela 
ca prin propriul său np6ownov. El (Logosul) vorbeşte cu oamenii când prin intermediul divinității, 
când prin acela al umanităţii, când prin amândouă, iar umanitatea sa vorbea când prin intermediul ei 
însăşi, adică al propriei esențe, când prin npoownov-ul divinității.” 10 

Subzistând nestingherite în npooonov-ul comun, np6ovwnov-ul fiecărei naturi cooperează 
cu celălalt, astfel încât, într-adevăr, unul oferă şi celălalt primeşte. „Prin npsoonov-urile unirii 
(adică implicate în unirea ipostatică, am zice noi, n.n.) unul este în altul (adică Logosul în omul 
lisus, n.n.) şi acest unul (Logosul) nu este conceput prin diminuare, nici prin suprimare, nici prin 
amestecare, ci prin acţiunea de a primi şi a da şi prin folosirea unirii unuia cu celălalt; în acest fel 
np6ownov-urile sunt cele care dau şi primesc unul de la altul, iar nu naturile. Noi îl privim pe 
acesta ca pe celălalt şi pe celălalt ca pe acesta, în timp ce atât unul cât şi celălalt rămân ei înşişi.” 1! 

Caracterul înşelător al conceptului nestorian de prosopon comun apare şi mai evident în 
următorul fragment: „Prin legătura sau prin asocierea sa cu oamenii Dumnezeu n-a suferit nici o 
schimbare (în fiinţa sa). Unind însă natura umană şi strângând-o la sine, el a înălţat-o pe aceasta la 
maximum, el însuşi rămânând însă neschimbat. Ca să-i răscumpere pe oameni, Hristos a asumat 
persoana naturii îndatorate, debentis personam. Hristos nu este un simplu om, ci om şi Dumnezeu 
în acelaşi timp, şi-l ador pe acest om deodată cu divinitatea ca pe un colaborator cu autoritatea 
divină, cooperarius divinae auctoritatis, ca pe instrumentul bunătăţii lui Dumnezeu, ca pe 
veşmântul viu de purpură al regelui. Astfe, eu separ naturile, dar unesc adorarea.” !? 

Prin aceste cuvinte devine evident că Nestorie menținea distincte persoana, np6oonov-ul, 
fiecărei naturi din lisus Hristos, căci Logosul asumă nu doar o natură, ci o persoană îndatorată, 
debentis personam, astfel încât între persoana sa divină şi această persoană umană îndatorată se 
instituie ceea ce el numeşte o colaborare, persoana umană devenind colaboratoare cu autoritatea 
divină a persoanei dumnezeieşti. În aceste condiţii termenul de np6oonov comun îşi pierde cu 
desăvârşire orice consistență. Cum remarcă şi Tixeront, acest np6ovwnov nu mai este cel al 
Logosului etern, ci unul constituit ulterior întrupării; astfel, np6oonov-ul comun nu mai este 
condiţia, ci rezultatul unirii firilor în Hristos. 15 Acest prosopon este, de fapt, unul compozit, alcătuit 
adică din persoana Logosului etern şi din acea debentis persona umană. 

Caracterul iluzoriu al acestui concept apare, de altfel, în afirmaţia lui Nestorie potrivit căreia 
în Hristos fiecare natură sau substanţă, vn6orooLG, îşi păstrează npooonov-ul propriu: „Există 

în Hristos două naturi, una a lui Dumnezeu-Logosul şi alta a omului (lisus); există, în consecinţă, un 
np6oonov al Fiului, de care se serveşte umanitatea, şi unul al omului de care, la rândul ei, se 
serveşte divinitatea. Astfel, cei doi nu se servesc unul de natura celuilalt, ci de np6ownov-ul 
natural al naturilor. (...)Naturile nu sunt fără np6oonov-uri, nici no6oonov-urile fără naturi.” 14 

În consecinţă, cel care s-a născut din Maria nu a fost Logosul divin, ci omul lisus; iată de ce ea 
trebuie numită mai propriu &v9puwnoT6KogG, căci Logosul nu s-a născut din ea, yevwnofvaL, ci 
doar a trecut prin ea, npoeA8e iv. Logosul născut din eternitate nu se mai poate naşte încă odată. 
15 Nestorie credea că termenul de 9sor6xoc provenea din mediile ereticilor apolinarişti şi de 
aceea îl respingea cu tărie. 16 În opinia lui ar fi fost mai potrivit să se spună 9so56xoc, receptacul 
al lui Dumnezeu. !7 Având în vedere că ea nu a născut, totuşi, un simplu om, ci unul unit cu 
Logosul, ea, spunea el, ar trebui numită, chiar mai potrivit, xpLororâxoc. El prefera acest 
nume, deoarece implica cele două firi ale lui Hristos şi era mai scripturistic. 18 

De altfel, Nestorie va contesta cu vehemenţă nu numai că Logosul nu este acelaşi cu omul 
lisus, dar că el nu este acelaşi nici cu np6oonov-ul comun celor două naturi, adică cu Hristos. 
Răspunzându-i Sf. Chiril în această problemă, el spune: „Tu, Chirile, tu faci ce n-au făcut Părinţii, 
căci tu vrei ca în cele două naturi Dumnezeu Logosul să fie np6oonov-ul unirii lor.” 19 „Aşadar, 
Hristos este np6ovwnov-ul unirii (naturilor), Dumnezeu Logosul, însă, nu este np6oonov-ul celor 
două, ci al propriei sale naturi...” % „Iată pentru ce Scriptura vorbeşte cu precauţie de np6oonov- 
ul divinității, desemnând, în schimb, cele două naturi prin np6oonov-ul unirii lor.” 7! „Unde au 
spus Părinţii că Dumnezeu Logosul s-a născut după trup dintr-o femeie ?” 2 Aşadar, conclude 
Nestorie, numele de Hristos, Fiu sau Domn atribuite de Scriptură persoanei istorice a lui lisus, nume 
care implică cele două naturi unite, trebuie atribuite Fiului lui David, iar nu lui Dumnezeu Logosul, 
5fjAov 5E 61. Tot Aafl5 vic 6 0sdc A6yoc ovi Av.2 

Afirmațiile citate sunt suficiente pentru a ne pune întrebarea în ce constă, de fapt, caracterul 
eretic al hristologiei lui Nestorie. La o privire mai atentă acest caracter începe să se contureze cu 
claritate, căci această noţiune de np6ovwnov comun celor două firi, noţiune în justeţea căreia el a 
crezut până la moarte, nu are acelaşi sens cu cel pe care i-l dăm noi astăzi. Sf. Chiril al Alexandriei 
confirmă această presupunere, căci îl acuză pe Nestorie că evită termenul de unire, EvooLc, în 
favoarea celui de legătură, ovvaqpe lo. deosebirea fiind că, în timp ce primul termen sugerează o 
legătură intimă între cele două naturi ale lui Hristos, cel de al doilea semnifică mai mult o relație 
exterioară. 2% Acuzaţia Sf. Chiril nu era lipsită de temei, căci Nestorie refuza să recunoască între 
cele două naturi din lisus Hristos o unire după esenţă, xar” ovotov, dar nici după ipostas, xoT” 
UNBOTAOLV, ci numai 0 unire având la bază buna plăcere a lui Dumnezeu, ev5oxio, deci o 
unire în care voinţa umană se supune în întregime celei divine, deci o unire xoră yvounv. 2% 

În lupta sa împotriva Sf. Chiril Nestorie a răspuns anatematismelor acestuia printr-un set de 
contra-anatematisme, care au mai degrabă un sens antiapolinarist, decât antichirilian. lată câteva din 
ele: „Dacă cineva va atribui unei singure naturi pasajele din evanghelie şi din epistole care se referă 
la cele două naturi ale lui Hristos şi raportează suferinţa (acestuia) la Logosul divin înţeles atât în 
divinitatea cât şi în trupul său, să fie anatema.” „Dacă cineva îndrăzneşte să spună că, chiar după 
asumarea naturii umane, nu există decât un singur Fiu al lui Dumnezeu. Fiu prin natură, când în 
realitate el este Emanuel (prefigurarea lui Hristos în V.T., n.n.), să fie anatema.” „Dacă cineva 
îndrăzneşte să afirme că Hristos, care este Emanuel, este unul nu ca urmare a unirii naturilor în sine, 
ci prin propria sa natură, şi nu recunoaşte că abia unirea celor două naturi, care subzistă fără 
confuzie în el, adică aceea a Logosului şi aceea a umanităţii pe care a asumat-o, au format un 
singur Fiu, să fie anatema.” % 

Trebuie, deci, să reținem, ca o concluzie generală cu privire la hristologia lui Nestorie, că 
esenţa argumentării sale consta în refuzul de a atribui Logosului divin actele vieţii pământeşti ale lui 
lisus Hristos, în special naşterea sa în timp din Fecioara, patimile, crucificarea şi în final moartea sa 
expiatoare. A atribui toate acestea însuşi Logosului însemna pentru el a cădea în reopashism, a 
crede, cu alte cuvinte, că însăşi fiinţa divină devine pătimitoare, este crucificată şi în final omorâtă. 
Pentru a evita o asemenea gravă consecinţă, el n-a văzut altă soluție decât aceea a atribuirii tuturor 
acestor acte unui alt prosopon decât cel al Logosului divin. În aceste condiţii cele două porospon- 

uri distincte nu mai puteau fi împreunate în lisus Hristos printr-o unire reală, interioară, o adevărată 
EvOo1G, ci numai printr-o legătură cu totul exterioară, ca între două realităţi independente una de 
alta, adică numai printr-o ouvâpe La, aşa cum este unit orice om individual cu Dumnezeu 

2. Anatematismele Sfântului Chiril. Cel care l-a combătut cu cel mai mare succes pe Nestorie 
şi care a determinat hotărâtor condamnarea lui ca eretic la cel de al treilea sinod ecumenic (431) a 
fost patriarhul de atunci al Alexandriei, Sf. Chiril. Fără să intrăm în prea multe detalii, vom remarca 
doar că axa argumentării sale antinestoriene va fi afirmaţia că firea umană din lisus Hristos nu are 
un prosopon propriu, că nu subzistă adică independent de subzistenţa Logosului, că nu este în raport 
cu el o persoană distinctă, asemenea oricărui alt om. În consecinţă, prezenţa Logosului în Hristos nu 
este o simplă inhabitae, o locuire asemenea celei din orice alt om vrednic de aceasta, ci o asumare a 
acestei naturi până la a-i deveni proprie. Astfel, în Hristos nu există decât un singur prosopon şi 
anume acela al Logosului etern, cel „ieşit din Dumnezeu Tatăl”, cum se exprimă el. 

Consecința acestei afirmaţii fundamentale este, în viziunea Sf. Chiril, aceea că în lisus Hristos 
nu există decât o singură fire întrupată a lui Dumnezeu Logosul, pia puoLc Toi Beoi 
A6you oeoopkuwnE&vn. Aceasta este faimoasa formulă care va deveni ulterior mărul de discordie 
după Calcedon, dar care exprimă fidel hristologia marelui alexandrin. Se cuvine să facem aici o 
precizare: când tratează probleme trinitare, Sf. Chiril foloseşte distincţia Părinților capadocieni 
dintre pvoLc şi UN6oTOoLG, raportând pe cel dintâi la fiinţa divină comună, iar pe cel de al doilea 
la persoanele divine distincte între ele, ca în expresia unio yăp A BeOTNToG PUOLG Ev I1ploliv 
vnoorâoeolv i5ikaig voovpnEvn. Când tratează probleme hristologice, el nu foloseşte, 
însă, această distincţie terminologică, ci dă termenului de vun6orao.c acelaşi sens ca lui pvo.c, 
opunându-le pe amândouă lui np6ouwnov. 7 

În acest context po . q desemnează o natură particularizată, individualizată, având propriul ei 
NP6OOnNOv, lar nu o natură sau fire impersonală. Operând cu o asemenea repartiție a termenilor — 
la care a fost obligat din cauza folosirii ei de către toţi antiohienii şi în special de adversarul său 
Nestorie — Sf. Chiril nu putea, desigur, vorbi decât de o singură natură sau fire în lisus Hristos în 
sensul de o singură existenţă persoanală. De aceea, când va aborda problema unirii umanului cu 
dumnezeirea în lisus, va folosi, deloc surprinzător, termenul de unire fizică sau după fire, Evoo 
PUOLKĂ,  KOAO” UNdOTAOLv, % cu sensul de unire personală sau după persoană. A traduce 
această expresia prin unire fizică ar fi o greşeală, căci Sf. Chiril combătea cu vehemenţă erezia 
apolinaristă respingând ideea unei fuziuni a firilor sau o convertire a umanului în divin, ori invers. 

Aceasta nu înseamnă că el nu recunoştea o umanitate în lisus Hristos, distinctă de 
dumnezeirea Logosului. În contextul controversei sale cu Nestorie Sf. Chiril nu putea desemna, 
însă, această umanitate prin termenul de pvo.c, căci ar fi însemnat să recunoască în lisus o 
umanitate individuală, personală, deci independentă de dumnezeirea Logosului aşa cum este distinct 
de el orice alt om; era exact ce învăţa Nestorie. Prin urmare, Sf. Chiril va folosi perifraza şi va 
desemna umanitatea asumată de Logos prin expresia „ceea ce este propriu naturii, lă.Grnc 4 
KOTĂ pvoLv” sau „calitate a naturii, noSrnc puoLkâ”. Cu alte cuvinte, umanul şi divinul în 
lisus Hristos nu se disting ca două firi sau naturi diferite, ci ca două proprietăţi sau calităţi diferite 
ale aceleiaşi naturi sau firi individuale a Logosului dumnezeiesc. 

Esenţa argumentării Sf. Chiril este, cum uşor se poate observa, aceea că el atribuie toate actele 
vieţii pământeşti ale lui Hristos ca om direct Logosului divin. Nu s-a născut din Fecioara un simplu 
om; nu un om distinct de Logosul divin a pătimit, a fost crucificat şi în cele din urmă a murit pentru 
noi; ci s-a născut dintr-o fecioară, a pătimit, a fost crucificat şi a murit Logosul însuşi, fiul etern al 
lui Dumnezeu Tatăl. Argumentarea Sf. Chiril a avut însă un defect ascuns, de care el, în zelul său 
antinestorian, nu a ţinut seama: acest defect a constat în ignorarea fricii lui Nestorie şi a 
antiohienilor de a cădea în reopashism. Astfel, în loc să atribuie toate aceste acte direct prosoponu- 
lui divin al Logosului sau măcar să folosească cu consecvență în această problemă distincția 
capadociană dintre pvo.c şi un6oroaoLc, ela lansat ca formulă hristologică celebra expresie p Lo 
PUOLG To QeoG Ayo CecoprouEwn. 

În repetate rânduri, în cursul celei de a două sa epistole către Nestorie, Sf. Ciril se apără de 
acuzaţia de teopashism, subliniind că el nu înţelege să afirme că Logosul ar fi suportat toate aceste 
acte ale vieţii sale istorice în propria sa fire divină; ba la un moment dat, în cursul epistolei a treia 

către acelaşi Nestorie, el foloseşte în două rânduri formula unirii după ipostas, KAO” UNGOTAOLv. 
În final, însă, optează pentru formula unirii după fire, xară po v, şi foloseşte acest ultim termen 
în marea sa formulă hristologică susmenţionată. Această opţiune se va dovedi inacceptabilă pentru 
Nestorie şi va conduce indirect la apariţia celeilalte mari erezii a perioadei patristice: monofizismul. 

Pentru a înţelege modul precis în care se distinge hristologia Sf. Chiril de aceea a lui Nestorie 
voi reproduce în cele ce urmează texul său cel mai bun şi mai concis în această problemă: cele 
douăsprezece anatematisme contra ereticului patriarh, cu precizarea că acestea au fost adoptate apoi 
între textele oficiale dogmatice ale sinodului ecumenic de la Efes (431): 

Anatematisma 1: „Dacă cineva nu mărturiseşte că Emanuel este Dumnezeu adevărat şi că din 
acest motiv Fecioara este Maica lui Dumnezeu (căci ea a născut trupeşte Logosul lui Dumnezeu 
care s-a făcut trup), să fie anatema.” 

Anatematisma a 2-a: „Dacă cineva nu mărturiseşte că Logosul ieşit din Dumnezeu Tatăl s-a 
unit după ipostas cu trupul şi că el este un singur [Hristos împreună cu propriul său trup, fiind în 
acelaşi timp Dumnezeu şi om, să fie anatema. ” 

Anatematisma a 3-a: „Dacă cineva, referindu-se la Hristos cel unic, separă ipostasele după 
unire şi le uneşte numai prin simpla unire a demnităţii, a suveranităţii sau a puterii, iar nu mai 
degrabă prin unirea cea după fire, KaQ” Evooiv puOLKIv, Să fie anatema. ” 

Anatematisma a 4-a: „Dacă cineva repartizează între două persoane sau ipostase cuvintele 
cuprinse în evanghelii şi în scrierile apostolilor, care au fost pronunţate de către sfinţi cu privire la 
Hristos sau de către el însuşi cu privire la el, şi le atribuie pe unele unui om considerat separat de 
Logosul cel ieşit din Dumnezeu, iar pe altele numai Logosului cel ieşit din Dumnezeu Tatăl pentru 
că ele convin lui Dumnezeu, să fie anatema. ” 

Anatematisma a S-a: „Dacă cineva îndrăzneşte să spună că Hristos este un om teofor, iar nu 
mai degrabă Dumnezeu adevărat în calitatea sa de Fiu unic şi natural, conform cu (textul) Şi 
Cuvântul s-a făcut trup (loan 1, 14) şi a avut parte, ca şi noi, de (acelaşi) sânge şi de (aceeaşi) carne 
(Evrei II, 14), să fie anatema. ” 

Anatematisma a 6-a: „Dacă cinava zice că Logosul cel ieşit din Dumnezeu Tatăl este 
Dumnezeu sau Domn în raport cu Hristos şi nu mărturiseşte mai degrabă că acelaşi este totodată şi 
Dumnezeu şi om, dat fiind că Logosul s-a făcut trup conform Scripturilor, să fie anatema.” 

Anatematisma a 7-a: „Dacă cineva zice că lisus ca om a fost mişcat de Dumnezeu Logosul şi 
că slava Fiului unic i-a fost atribuită ca unui om subzistând separat de el (de Logos, n.n.), să fie 
anatema.” 

Anatematisma a 8-a: „Dacă cineva îndrăzneşte să spună că omul asumat trebuie co-adorat şi 
împreună-slăvit cu Dumnezeu Logosul şi că el trebuie co-numit Dumnezeu ca un altul împreună cu 
un altul (căci de fiecare dată adăugarea cuvântului , împreună cu” va obliga la a concepe lucrul 
astfel), şi nu cinsteşte mai degrabă pe Emanuel printr-o singură adorare şi nu-i adresează o 
singură slăvire, conform cu (textul) Şi Cuvântul s-a făcut trup, să fie anatema.” 

Anatematisma a 9-a: „Dacă cineva zice că unul Domn lisus Hristos a fost slăvit prin Duhul, 
ca şi cum ar fi beneficiat de o putere străină care i-ar fi venit de la Duhul, şi că de la el (de la 
Duhul, n.n.) ar fi primit puterea de a acţiona împotriva duhurilor necurate şi de a face semne 
dumnezeieşti printre oameni, şi nu zice mai degrabă că acest Duh, prin care a lucrat aceste semne 
dumnezeieşti, era al său propriu, să fie anatema. ” 

Anatematisma a 10-a: „Sfânta Scriptură zice că Hristos a fost marele arhiereu şi apostol al 
mărturisirii noastre de credinţă (Evrei III, 1) şi că el s-a oferit pe sine însuşi pentru noi ca miros de 
bună mireasmă lui Dumnezeu şi Tatăl (Efeseni V,2). Dacă cineva zice că marele nostru arhiereu şi 
apostol n-a fost Logosul însuşi cel ieşit din Dumnezeu care s-a făcut trup şi om asemenea nouă, ci 
că a fost un altul cu totul distinct de el, ca orice om născut din femeie; sau dacă zice că el a oferit 
jertfa pentru el însuşi şi nu mai degrabă doar pentru noi (căci cel ce n-a cunoscut păcatul nu avea 
nevoie de jertfă), să fie anatema.” 

Anatematisma a 11-a: „Dacă cineva nu mărturiseşte că trupul Domnului este dătător de viaţă 
şi că el este propriul trup al Logosului cel leşit din Dumnezeu Tatăl, ci pretinde că este ca al 
oricărui altui om, diferit deci de el (de Logosul) şi unit cu el doar după demnitate sau care a primit 
numai divina locuire în el; de asemenea, dacă nu mărturiseşte mai ales că el este dătător de viaţă, 

aşa cum am spus deja, deoarece el (trupul) a fost propriu trup al Logosului care are puterea de a 
dărui viaţă tuturor lucrurilor, să fie anatema. ” 

Anatematisma a 12-a: „Dacă cineva nu mărturiseşte că Logosul lui Dumnezeu a suferit în 
trup, că a fost crucificat în trup, că a gustat moartea în trup şi că a fost primul născut dintre cei 
morţi (Coloseni 1, 18), ca unul care este viaţă şi dăruieşte viaţa ca Dumnezeu, să fie anatema.” % 


_Monofizismul şi sinodul al patrulea ecumenic. 


1. Hristologia arhimandritului Eutihie. Între Sf. Chiril, ca reprezentant al alexandrinilor, şi 
patriarhul Ioan al Antiohiei, ce-l care-l apărase până la un punct pe Nestorie, el însuşi antiohian, a 
intervenit în 433 un acord doctrinar şi pentru o vreme pacea s-a aşternut peste spiritele ce se 
agitaseră până atunci. Această pace a durat atâta vreme cât promotorii ei, cei doi mari patriarhi, au 
trăit. După moartea lor, cele două partide au reluat controversa, de data aceasta de pe poziții mult 
mai radicale. S-a văzut însă curând că, în opoziţia lor faţă de cei pe care-i considerau nestorieni 
nevindecaţi încă, partida alexandrinilor a părăsit ea însăşi moderaţia: în dorinţa ei de a apăra unirea 
firilor în persoana Logosului, aceasta a ajuns să profeseze ideea unei modificări a înseşi naturii 
umane sub impactul acestei uniri cu dumnezeirea. Ba unii dintre ei au adoptat ideea apolinaristă 
potrivit căreia Logosul n-ar fi asumat prin întrupare o natură umană reală, preluată cu adevărat din 
Fecioara, ci şi-ar fi adus cu sine propriul trup ceresc sau ar fi devenit el însuşi trup printr-un fel de 
condensare a naturii sale divine eterne. % 

Toate acestea păreau a fi inițial nişte păreri izolate ale unor spirite radicale şi oricum, 
exterioare teologiei oficiale a alexandrinilor. Apele s-au tulburat însă foarte curând în momentul în 
care astfel de opinii au început să fie răspândite de unul din personajele influente ale capitalei şi 
anume arhimandritul Eutihie, stareţul unei importante mânăstiri de la Constantinopol. Denunţat de 
episcopul Eusebiu de Dorylacum, Eutihie a refuzat să compară în faţa unui sinod local, convocat de 
patriarhul ecumenic Flavian. Constrâns să se justifice, Eutihie a răspuns în cele din urmă 
convocării. Întrebat dacă afirmă existenţa în Hristos a două firi distincte şi după unirea lor şi dacă, 
după această unire a firilor Hristos mai este consubstanţial cu noi, ereticul arhimandrit şi-a dat pe 
faţă adevărata sa părere: trupul lui Hristos după unirea sa cu firea dumnezeiască nu mai este 
consubstanţial cu noi; în consecinţă, după această unire cu umanitatea în Hristos nu mai sunt două 
firi distincte, ci numai una: firea dumnezeiască în care cea umană a fost absorbită. 3! 

Ca urmare a acestei declaraţii şi a încăpăţânării sale de a renunţa la astfel de opinii despre 
Hristos, Eutihie a fost depus din preoţie şi alungat de la conducerea mânăstirii sale. Dezordini mari 
au urmat acestei măsuri: alexandrinii, conduşi acum de un nou şef, violentul patriarh Dioscor, au 
determinat depunerea lui Flavian şi în final chiar uciderea lui în cursul a ceea ce istoria a numit 
„sinodul tâlhăresc” de la Efes (449). Cu moartea împăratului Teodosie al II-lea şi cu venirea la tron 
a sorei sale Pulheria în asociere cu generalul Marcian, lucrurile s-au schimbat: la cererea lor 
episcopatul din întrgul imperiu s-a adunat la Calcedon în 451 în cadrul celui de la IV-lea sinod 
ecumenic şi s-a hotărât aici, definitiv, condamnarea lui Eutihie şi a monofizismului în general. lată, 
în continuare, orosul sau definiția dogmatică stabilită cu această ocazie şi care a rămas de atunci 
normativă în hristologie. 

2. Orosul dogmatic de la Calcedon (451). În limba greacă termenul de oros înseamnă 
definiţie şi se aplică în special hotărârilor dogmatice ale sinoadelor. În cazul nostru orosul sinodului 
de la Calcedon începe prin a spune că, pentru credinţă, ar fi fost suficiente definițiile dogmatice ale 
primelor două sinoade ecumenice, cel de la Niceea (325) împotriva ereziei lui Arie şi cel de la 
Constantinopol (381) împotriva pnevmatomahilor, dar şi împotriva lui Apolinarie de Laodiceea, 
respectiv cele două expuneri doctrinare redactate cu aceste ocazii şi fuzionate ulterior în ceea ce noi 
numim astăzi simbolul de credință niceo-constantinopolitan. FErezii recente, constată autorii 
orosului, au obligat, însă, Biserica la noi dezvoltări doctrinare şi textul aminteşte de erezia 
nestoriană şi de eforturile salutare ale Sf. Chiril al Alexandriei şi al papei Celestin de a o combate la 
sinodul de la Efes (431). 

Textul trece apoi la problema de pe ordinea de zi, care a făcut necesară adunarea de la 
Calcedon, şi anume apariţia unei noi erezii hristologice a celor care „introduc o confuzie şi un 

amestec (al firilor în Iisus Hristos, n.n.) şi imaginează de o manieră dementă că trupul de carne şi 
divinitatea (în Hristos) formează o singură natură şi care zic într-o manieră abominabilă că, în baza 
acestei confuzii, natura divină a Fiului unic este pasibilă, noxOnNTiv TOă povovEevoic TAv 
Be lov puoiv 1 ouvxVoeL repoareuâuevol.” 3 Textul aminteşte apoi scrisoarea papii 
Leon către patriarhul Flavian, trecut între timp la cele veşnice, despre Eutihie şi erezia sa, 
specificând că el, Leon, „a alungat departe din adunarea preoților pe cei care îndrăznesc să declare 
pasibilă divinitatea Fiului unic, 1rovc no?nriv TOU HOvovEevoUG AXEVELV TOANOVTIOAG 
1iv Berna; el se ridică contra celor care imaginează, ă propos de cele două naturi din Hristos, 
un amestec sau o confuzie a lor; el alungă pe cei care zic în nebunia lor că chipul de rob pe care l-a 
primit EHristos pentru el de la noi este de natură cerească sau dintr-o altă substanţă (decât a 
noastră), Toyc ovpâvLlov A ETEpPAG TLv5g unăpxetv ovoloac Tv €£6 rAuâv 
AnpOeloav aură Tot  SoVACU HopPpiv  NONNLOVIOG s&sAGuvel; şi el 
anatematizează pe cei care inventează fabula celor două naturi ale Domnului înainte de unire lor, 
dar nu mai imaginează decât una după această unire.” 

Urmează apoi textul propriu-zis al orosului împotriva ereziei lui Eutihie: „Urmând, deci 
Sfinților Părinţi, noi toţi, în unanimitate, înţelegem să mărturisim un singur şi acelaşi Fiu, pe 
Domnul nostru lisus Hristos, acelaşi desăvârşit în dumnezeirea sa şi desăvârşit şi-n umanitatea sa, 
acelaşi Dumnezeu adevărat şi om adevărat (compus) dintr-un suflet rațional şi dintr-un trup, 
consubstanțial cu Tatăl după dumnezeire şi tot el consubstanţial şi cu noi după umanitate, 
asemănător cu noi în toate, afară de păcat., născut înainte de veacuri din Tatăl după dumnezeire şi 
acelaşi născut în zilele din urmă pentru noi şi pentru a noastră mântuire din Fecioara Maria, Maica 
lui Dumnezeu după umanitate, un singur şi acelaşi Hristos, Fiu, Domn, unic născut, recunoscut în 
două naturi, neamestecate, neschimbate, neîmpărţite şi nedespărțite, XAOUYXUTOG, ATPENTOG, 
XBLOLPETOG, OAXOPLOTUWG, deosebirea naturilor nefiind anulată din cauza unirii lor, specificul 
fiecărei naturi fiind mai degrabă salvat şi concurând într-o singură persoană şi într-un singur 
ipostas, ootontvncg 5 uăăAov TÂc LOLOTINTOG EKATEPAG pUoeuc kal €elc Ev 
np6oonov Koi ulov UNGOTOOLV OUVIPEXOVONG, acelaşi Hristos nefragmentându-se, 
nici divizându-se în două persoane, ci un singur şi acelaşi Fiu, unic născut, Dumnezeu Logos, 
Domn lisus Hristos, despre care profeţii au învăţat cu mult timp înainte, pe care lisus Hristos însuşi 
ni l-a propovăduit şi pe care Simbolul (de credinţă al) Părinților ni l-a transmis.” 

Punctul de greutate al întregului oros este, desigur, afirmarea faptului că cele două firi nu 
numai că nu-şi pierd specificul în cadrul acestei uniri, dar că amândouă, deci şi cea umană, se unesc 
într-un singur ipostas sau persoană, aceasta fiind fără echivoc persoana Logosului divin: „specificul 
fiecărei naturi fiind mai degrabă salvat şi concurând într-o singură persoană şi într-un singur 
ipostas, ootontvncg 5 uăăiov TÂG LOLOTNTOG EKROATEPAG pUoeuc kal €elc Ev 
NP6OCONOv KOol ulov UNOOTOGLV OUVTPEXOVONG.” Cu această precizare era înlăturată 
orice urmă de conotaţie reopashită care ar mai fi putut fi sugerată de formula chiriliană a unei 
singure firi întrupate a Logosului lui Dumnezeu: cea care suportă actele vieţii istorice ale 
pătimirilor, crucificării şi morții nu este şi nu poate fi, evident, natura divină, ci persoana, ipostasul 
Logosului etern. Eutiohienii şi nestorienii erau înfrânți dintr-o singură lovitură. 

3. Monotelismul şi _iconoclasmul. Acest echilibru între extrema nestoriană a separării 
persoanelor în Hristos şi aceea unirii eutihiene a firilor până la fuziunea lor a fost menţinut şi întărit 
de sinoadele ulterioare care au abordat probleme colaterale cum este aceea a celor două voințe, 
divină şi umană, şi a „vizibilităţii” Logosului în icoane. Monotelismul a fost o extensie a 
monofizismului: dacă în Hristos n-a mai rămas după unirea firilor decât firea divină, întrucât cea 
umană a fost absorbită în infinitatea celei dintâi, atunci, în acelaşi Hristos, n-a mai rămas nimic din 
ceea ce era propriu umanităţii, adică nici o voinţă umană distinctă de aceea divină. Pe la anul 600 
se vorbea deja la Alexandria, deci în plină atmosferă monofizită, de unio evepyeLa şi de pia 
etinoLq. 3 

Această doctrină susținută de monofiziţi a fost adoptată din rațiuni politice de patriarhii 
ecumenici Sergiu şi Pyrrhus la presiunea împăratului Heraclie, dar şi de papa Honorius. 
Monotelismul a fost condamnat la sinodul al VI-lea ecumenic (681). Sinodul a afirmat existenţa în 
lisus Hristos a unei voințe umane, corespunzătoare firii sale umane, distinctă de voinţa 

dumnezeiască a Logosului, dar în întregime supusă lui. Sf. Maxim Mărturisitorul, care l-a combătut 
pe patriarhul Pyrrhus, a explicat misterul existenţei acestei voințe umane şi a unirii ei cu cea 
dumnezeiască prin distincţia sa dintre voinţa naturii şi voinţa persoanei (voinţa gnomică): în acest 
context Logosul n-a asumat în Hristos voinţa unei persoane anume, n-a avut o voință gnomică 
umană, ci numai voinţa unei naturi fără personalitate umană sau gnomică proprie. 

Aceasta înseamnă că voinţa firii sale umane nu subzistă în Hristos într-o persoană proprie, de 
asemenea umană, cum învăţa în fond Nestorie, ci în persoana dumnezeiască a Logosului. Persoana 
sau ipostasul Logosului stăpâneşte sau ipostaziază din eternitate voinţa firii sale divine şi aceeaşi 
persoană, acelaşi Logos, stăpâneşte sau ipostaziază, din momentul naşterii sale din Fecioara, şi 
voinţa firii sale umane pe care a luat-o din ea. Aşadar, atât firea sau natura umană din Hristos, cât şi 
voinţa ei corespunzătoare, luate sau gândite în sine, abstract, sunt anipostatice, &vun6oTAToG, 
adică fără ipostas propriu, deci impersonale. Dar această stare impersonală nu există în realitate şi 
nici n-ar putea exista. În fapt, ele există, dar în persoana Logosului, deci subzistă în ipostasul lui, 
EvUundoTOATOG. Această explicaţie s-a numit teoria enipostazei. Desigur, voinţa umană asumată se 
supunea în întregime celui ce a ipostaziat-o, care şi-a însuşit-o în persoana sa dumnezeiască; este şi 
motivul pentru care nu putem concepe că, exprimând ea personalitatea divină a Logosului însuşi, 
voinţa lui umană ar fi putut greşi sau chiar păcătui. 

A doua mare consecinţă a definiţiei dogmatice de la Calcedon este aceea a posibilității de a-l 
vedea cu ochii pământeşti în icoană pe însuşi Logosul divin. Disputa iconoclastă pleca de la aceleaşi 
premize monofizite ca şi monotelismul. Din moment ce firea umană din Hristos a fost absorbită în 
firea sa divină, atunci icoanele devin o blasfemie, căci firea divină nu poate fi în nici un fel figurată. 
Dilema pe care se bazau monofiziții iconoclaşti în revolta lor împotriva icoanelor era următoarea: 
sau icoanele sunt o expresie a unei evlavii idolatre, căci confundă pe Dumnezeu cel adevărat cu o 
făptură vizibilă, cum făceau păgânii şi cum spune şi Sf. Pavel în capitolul întâi din epistola către 
Romani, sau, dacă ceea ce ele figurează este adevărat, atunci figurează numai un om ca toţi ceilalți, 
care, într-adevăr, poate fi pictat; dar atunci Hristos omul nu mai este şi Dumnezeu, ci un om teofor, 
cum învăţa Nestorie. 

Sinodul al VII-lea ecumenic (787) şi apoi sinodul din 842 sub împărăteasa Teodora au 
consacrat justeţea figurării în icoane a Logosului întrupat ca o consecinţă a învățăturii calcedoniene 
a asumării de către acelaşi Logos a unei naturi umane adevărate care persistă în el distinctă şi după 
unirea ei cu firea lui dumnezeiască. Marele teolog şi apărător al icoanelor a fost Sf. loan 
Damaschin, dar răspunsul deplin la întrebarea: ce anume din Logosul divin se vede în icoană, l-a dat 
abia Sf. Teodor Studitul. Fără îndoială că în icoană nu vedem firea divină a Logosului; ceea ce 
vedem însă este ipostasul, persoana sa dumnezeiască şi în acest sens trebuie înţeleasă afirmația Sf. 
Pavel de la 1 Timotei III, 16 că „(Dumnezeu) s-a arătat în trup”, ca şi aceea a Sf. loan din prologul 
evangheliei sale: „Cuvântul s-a făcut trup şi s-a sălăşluit între noi și am văzut slava lui, slavă ca a 
Unuia Născut din Tatăl, plin de har şi adevăr."(v.14). 

__ CAPITOLUL ÎNTÂI ă 
OPERA DE RASCUMPARARE. GENERALITAȚI. 


Legătura dintre persoana lui Hristos şi 
lucrarea lui mântuitoare 


1. Conţinutul lucrării lui Hristos. Întruparea Fiului lui Dumnezeu n-a fost, desigur, gratuită. 
Scopul coborârii lui Dumnezeu la nivelul umanităţii căzute a fost refacerea acesteia după dezastrul 
provocat de căderea din paradis, dezastru amplificat apoi de-a lungul istoriei de mulțimea greşelilor 
pe care omul în general, le-a comis atât la nivel social cât şi la nivelul fiecărui individ. Înainte de a 
contura mai în detaliu legătura care există între lucrarea de mântuire a neamului omenesc săvârşită 
în lisus Hristos şi persoana sa propriu-zisă, să determinăm conţinutul precis al acestei lucrări. După 
Sfântul Maxim Mărturisitorul, lucrarea mântuirii cuprinde trei trepte pe care Hristos le 
restatorniceşte pe rând în firea umană: treapta fiinţei umane în sine, aceea a fiinţei umane conform 
binelui şi, în fine, treapta fiinţei umane veşnice. Prima treaptă este atinsă prin întrupare; a doua prin 
incoruptibilitatea voinţei în viaţa pământească ce duce la cruce; a treia prin nestricăciunea firii ce se 
descoperă în înviere. ! Nicolae Cabasila, teolog bizantin din secolul al XIV-lea, spune la rândul său: 
„Oamenilor despărțiți de Dumnezeu printr-o întreită stavilă — anume firea, păcatul şi moartea 
Domnului le-a dat să-l aibă din plin şi să se unească numaidecât cu EI prin faptul că EI a înlăturat 
una câte una orice piedică: pe cea a firii prin întruparea sa, pe cea a păcatului prin moartea sa, pe 
cea a morţii prin învierea sa.” ? 

Conţinutul lucrării de mântuire schiţat până aici la modul foarte general de cei doi autori 
patristici poate fi determinat mai în detaliu dacă îl raportăm la treptele pe care natura umană le-a 
urcat în lisus Hristos şi pe care, prin EI, este destinată să le urce apoi şi umanitatea. Astfel, prima 
treaptă a acestui proces ar putea fi numită a „readucerii” vechiului Adam la condiţia sa inițială, 
paradisiacă, a refacerii ordinii pe care păcatul său a tulburat-o atât de profund. A doua treaptă ar 
putea fi numită a gustării arvunei Împărăției Cerurilor în natura umană, a prefigurării eshatonului în 
viaţa fiecărui om. A treia treaptă a răscumpărării este consumarea în lisus Hristos a întregii evoluţii 
a firii umane, a atingerii nivelului celui mai înalt al îndumnezeirii ei. 

Cu privire la realizarea primei trepte, Sfântul Simeon Noul Teolog spune următoarele: „Care 
este scopul iconomiei întrupării lui Dumnezeu Cuvântul, vestit în dumnezeiasca Scriptură şi citit de 
noi, dar nepătruns ? Nu e decât acela ca, împărtăşindu-se de ale noastre, să ne facă pe noi părtaşi de 
ale sale. Căci Fiul lui Dumnezeu de aceea s-a făcut Fiu al Omului, ca să ne aducă pe noi oamenii la 
starea de fii al lui Dumnezeu, ridicând după har neamul nostru la ceea ce este El după fire, 
născându-ne de sus în Duhul Sfânt şi introducându-ne îndată în Împărăţia Cerurilor; mai bine zis, 
dăruindu-se să o avem pe aceasta înlăuntrul nostru (Luca XVII,21); ca să nu avem numai nădejdea 
de a intra în ea, ci având-o încă de acum, să strigăm: „Viaţa noastră e ascunsă cu Hristos în 
Dumnezeu" (Coloseni 111,3).” $ 

A doua treaptă este descrisă de Sfântul Grigore de Nazianz: „De aceea a fost nevoie de lemn 
pentru lemn şi de mână pentru mână (de lemnul crucii în locul pomului cunoaşterii binelui şi a 
răului şi de mâinile întinse pe cruce în locul mâinilor întinse spre pomul interzis). În locul mâinilor 
întinse cu lăcomie vedem acum mâinile întinse cu bărbăţie; în locul mâinilor întinse obraznic vedem 
mâini bătute în cuie; în locul mâinilor care au alungat pe Adam din rai vedem acum mâinile care 
adună şi împreunează pe toți până la marginea lumii. De aceea, a urmat înălțarea după cădere, 
adăparea cu fiere după gustarea din pomul cel oprit şi cununa de spini împotriva dorinţei după 
putere de stăpânire a celui rău, moartea împotriva morţii... Toate acestea au fost mijloace pentru 
mântuirea noastră din partea lui Dumnezeu şi o readucere a vechiului Adam în starea din care a 
căzut, o apropiere de pomul vieţii de care îl îndepărtase gustarea pripită şi nechibzuită din pomul 
cunoștinței.” * 

În fine, a treia şi ultima treaptă a lucrării de mântuire este aceea că în lisus Hristos natura 
umană atinge capătul îndumnezeirii sale, dincolo de care nu mai este posibilă înțelegerea ei ca 
făptură, ca existenţă creată. Este şi motivul pentru care revelația încetează odată cu învierea şi 

înălţarea lui lisus Hristos. Sfântul Maxim Mărturisitorul exprimă acest adevăr în termenii următori: 
„Căci se cădea Făcătorului a toate, ca făcându-se prin fire potrivit iconomiei ceea ce nu era, să se 
păstreze pe sine neschimbat atât ca ceea ce era după fire (adică Dumnezeu, n.n.), cât şi ceea ce a 
devenit prin fire potrivit iconomiei (adică om n.n.). Fiindcă nu se poate cugeta la Dumnezeu vreo 
schimbare, precum nu se poate cugeta peste tot vreo mişcare. Aceasta este taina cea mare şi 
ascunsă. Aceasta este ţinta fericită (sfârşitul) pentru care s-au întemeiat toate. Acesta este scopul 
dumnezeiesc, gândit mai înainte de începutul lucrurilor, pe care definindu-l spunem că este ţinta 
finală mai înainte gândită, pentru care sunt toate, iar ea pentru nici una (mai înaltă decât ea, n.n.). 
Spre această ţintă finală privind, Dumnezeu a adus la existenţă fiinţele lucrurilor. Acesta este cu 
adevărat sfârşitul Providenţei şi al celor providenţiate, când se vor readuna în Dumnezeu cele făcute 
de el. Aceasta este taina care circumscrie toate veacurile şi descoperă sfârşitul suprainfinit al lui 
Dumnezeu, care există de infinite ori infinit înainte de veacuri. Iar vestitor al ei s-a făcut însuşi 
Cuvântul fiinţial al lui Dumnezeu devenit om. Căci acesta a dezvăluit, dacă e îngăduit să spunem, 
însuşi adâncul cel mai din lăuntru al bunătăţii părinteşti şi a arătat în sine sfârşitul pentru care au 
primit făpturile începutul existenţei. Fiindcă pentru Hristos sau pentru taina lui Hristos au primit 
toate veacurile şi cele aflătoare înlăuntrul veacurilor începutul existenţei şi sfârşitul în Hristos.” 5 

Rezumând cele spuse până aici, acelaşi Sfânt Părinte mai spune că: „Cel care pătrunde mai 
departe decât Crucea şi Mormântul şi se află inițiat în taina învierii află scopul pentru care 
Dumnezeu a creat toate aceste lucruri.” € 

2. Legătura operei cu persoana. Odată precizat conţinutul lucrării de mântuire realizată de 
lisus Hristos, putem determina acum legătura care există între această lucrare şi persoana sa. Spre 
deosebire de oricare alt întemeietor de religie Iisus Hristos nu a adus o simplă învăţătură prin a cărei 
aplicare să ne putem mântui mai apoi noi singuri. Ridicarea firii căzute nu a fost posibilă şi nu este 
posibilă decât numai de către Dumnezeu şi numai în contact permanent cu El. De aceea opera de 
mântuire, atât cea obiectivă cât şi cea subiectivă depinde în mod esenţial de persoana divină a lui 
lisus. Nicolae Cabasila spune în acest sens: „Într-adevăr, singur Mântuitorul a fost în stare să redea 
prin viaţa sa cinstea cuvenită Tatălui ceresc, iar prin moarte să înlăture nedreptatea: prin cea dintâi, 
câtă vreme a fost pe pământ, iar prin cea de a doua pentru totdeauna prin moartea sa. Pentru ca prin 
moartea pe care EI a suferit-o pe cruce spre mărirea Tatălui a răscumpărat ocara adusă de noi cu un 
preţ cu mult mai mare decât se cerea pentru acoperirea acestei vine. În acelaşi timp, prin viaţa sa 
Mântuitorul a dat Tatălui ceresc toată cinstea ce se putea da, cinste care i se cădea, căci pe Tatăl 
trebuie să-l cinstim mai presus de orice. Fiindcă omul căzut nu se poate ridica cu puteri omeneşti, 
după cum nici răutatea omenească nu se poate ispăşi prin vrednicie omenească. Căci prin păcat noi 
ne batem joc de Dumnezeu, după cum este scris: “Prin călcarea legii necinsteşti pe Dumnezeu” 
(Romani 11,23). lar pentru ca o greşeală să se poată îndrepta, se cere o lucrare mai de sus decât 
puterea omenească.” 7 

De partea sa Pr. prof. D. Stăniloae explică şi mai limpede această dependenţă a lucrării de 
mântuire de persoana dumnezeiască a lui lisus spunând: „,...Dogmatica creştină nu-i un sistem de 
idei cu caracter de percepte riguroase în faţa cărora omul se află singur cu puterile sale (...) 
Dogmatica creştină înfăţişează lucrarea mântuitoare şi dătătoare de viaţă veşnică a Persoanei 
dumnezeieşti a lui Hristos devenit om, precum şi relaţia noastră liberă cu ea, datorită căreia putem 
primi această viață fără sfârşit. De această persoană şi de relaţia cu ea depinde mântuirea sau 
scăparea omului din insuficienţa şi mortalitatea sa. Creştinismul nu ne lasă în cadrul puterilor 
noastre umane, limitate, şi nici nu ne vorbeşte de închipuite puteri impersonale, de care tot noi am 
dispune prin oarecare tehnici, ci de Persoana reală, mai presus de toate a lui Dumnezeu cel întrupat, 
ca izvor a toată viaţa, al vieţii desăvârşite şi eterne, dar care totuşi ne-a făcut dovada existenţei şi 
interesului ei faţă de noi prin legătura în care a intrat cu noi în istorie, ca să rămână în această 
legătură în vecii vecilor. De aceea în creştinism nu se poate vorbi propriu-zis de o „învăţătură 
mântuitoare” şi nu ne mântuim printr-o lege, nici măcar prin legea Vechiului Testament, ci prin 
Persoana lui lisus Hristos. (...) Fără îndoială, Persoana lui Hristos e Mântuitorul întrucât e Fiul lui 
Dumnezeu. Căci numai în Dumnezeu e puterea mântuirii.” 8 


A. NICULCEA - TEOLOGIE DOGMATICĂ ORTODOXĂ COMPARATĂ 3 


Întreita slujire a Mântuitorului 
a. Chemarea profetică. 


1. isus — tâlcuitor al V.T. Opera de răcumpărare săvârşită de lisus Hristos este, fără îndoială, o 
ridicare a firii umane din căderea grozavă în care a adus-o păcatul strămoşesc şi păcatele tuturor 
oamenilor de-a lungul istoriei. Răul care a invadat firea umană în urma acestei căderi a constat mai 
precis într-o alterare a firii ca urmare a întunecării minţilor cu privire la adevărul despre Dumnezeu, 
a stabilirii voinţei care a început să încline mai mult spre cele rele decât spre cele bune, ca urmare a 
ruperii legăturilor harice cu Dumnezeu, a vinei dobândite pentru aceasta şi a pedepselor veşnice 
pentru păcat. O refacere a naturii umane de pe urma acestei căderi nu era posibilă decât printr-o 
luminare a minţilor în ceea ce priveşte învățătura cea adevărată şi deplină, printr-o refacere a 
legăturii cu Dumnezeu şi mai ales printr-o susţinere şi o întărire a sa în această legătură. În aceste 
trei direcţii trebuie să se îndrepte, aşadar, lucrarea mântuitoare a lui îisus Hristos. Astfel, ca profet el 
a adus umanității adevărul despre Dumnezeu şi despre voinţa Sa (loan V,20); ca arhiereu, El a 
refăcut legătura dintre om şi Dumnezeu prin Jertfa pe care a adus-o Tatălui de bunăvoie, iar nu 
printr-o moarte silită cum păţesc toți oamenii (Evrei X,12); în fine, ca împărat EI a biruit puterile 
răului conducându-l pe om spre destinaţia lui adevărată (Matei XXVIII,18; loan XIII,3; XVII,2). 9 

lisus este deopotrivă învăţător şi profet. El este învăţător în sensul că oferă adevăratul sens al 
profeţiilor Vechiului Testament despre Mesia. Adresându-se fariseilor EI le spune: „Voi cercetaţi 
Scripturile deoarece socotiți că în ele aveţi viaţa veşnică. Dar tocmai ele sunt cele care mărturisesc 
despre Mine.” (loan V,39). „Să nu socotiți că Eu vă voi învinui la Tatăl; cel ce vă învinuieşte este 
chiar Moise în care voi aţi nădăjduit. Căci dacă aţi fi crezut lui Moise, aţi fi crezut şi Mie, căci 
despre Mine a scris el.” (loan V,45,46). În acelaşi sens le tâlcuieşte el Scripturile şi celor doi aflaţi 
în drum spre Emaus şi apoi ucenicilor după înviere: „O, nepricepuţilor şi zăbavnici cu inimă ca să 
credeţi toate câte au spus proorocii! Nu trebuia oare ca Hristos să pătimească acestea şi să intre întru 
slava sa ? Şi începând de la Moise şi de la toţi proorocii le-a tâlcuit lor toate Scripturile cele despre 
EI.” (Luca XXIV,25-27). „Acestea sunt cuvintele pe care le-am grăit către voi, fiind încă împreună 
cu voi, că trebuie să se împlinească toate cele scrise despre Mine în Legea lui Moise, în prooroci şi 
în psalmi. Atunci le-a deschis mintea ca să priceapă Scripturile.” (Luca XXIV,44-45) 

Toţi proorocii au vorbit despre Lumina care avea să vină în lume la „plinirea vremii după cum 
le-a grăit lor Cuvântul lui Dumnezeu. Nici unul dintre ei nu era acea Lumină care avea să vină abia 
după ei şi să lumineze minţile umane cu privire la Dumnezeu. Această diferență o mărturiseşte, de 
altfel, ultimul mare prooroc al Vechiului Testament, Sfântul loan Botezătorul când, întrebat de 
trimişii fariseilor, el spune: „Nu sunt eu Hristosul. (...) Eu sunt glasul celui ce strigă în pustie: 
pregătiți calea Domnului...” (loan 1,20,23). Acelaşi lucru îl spune şi Sfântul loan Evanghelistul: 
„Fosta un om trimis de la Dumnezeu: numele lui era loan. Acesta a venit spre mărturie ca să 
mărturisească despre lumină, ca toți să creadă în el. Nu era el Lumina, (...) Cuvântul era Lumina 
cea adevărată care luminează pe tot omul care vine pe lume.” (loan 1,6-9) 

Abia Iisus este Lumina propriu-zisă, căci El nu mai vorbeşte despre Lumina adevărului absolut 
ca despre ceva străin de propria-i fiinţă, ci se proclamă pe sine ca fiind chiar această Lumină: „Deci 
iarăşi le-a vorbit lisus zicând: Eu sunt Lumina lumii; cel ce îmi urmează Mie, nu va umbla în 
întuneric, ci va avea lumina vieţii.” (loan VIII,12). Motivul fundamental care justifică această 
diferenţă faţă de profeţii Vechiului Testament este calitatea sa de a fi Cuvântul însuşi al lui 
Dumnezeu pe care Dumnezeu îl are cu Sine din eternitate. „La început era Cuvântul şi Cuvântul era 
la Dumnezeu şi Dumnezeu era Cuvântul. Acesta era dintru început la Dumnezeu. (...) Şi Cuvântul 
s-a făcut trup şi s-a sălăşluit între noi şi am văzut slava Lui, slavă ca a Unuia Născut care este în 
Sânul Tatălui, plin de har şi adevăr."(loan [,1-2,14). Aşadar, lisus nu se mai exprimă ca unul dintre 
prooroci, ca o creatură distinctă inevitabil de Dumnezeu, el nu vorbeşte despre Dumnezeu ca cei 
dinaintea sa, ci vorbeşte despre el însuşi. În faţa reproşului fariseilor că se proclamă pe sine ca fiind 
însăşi lumina lumii lisus nu ezită să spună: „Chiar dacă Eu mărturisesc despre Mine însumi, 
mărturia Mea este adevărată, fiindcă ştiu de unde am venit şi unde mă duc.” (loan VIII,14). 

2. lisus _— profet eshatologic. lisus nu este numai tâlcuitorul prin excelență al Vechiului 
Testament cu privire la Mesia, adică cu privire la EI însuşi; EI este deopotrivă şi profet, căci anunţă 
într-un fel destinul final al naturii umane, acela de a avea acces la înviere şi la viaţa veşnică. El este 
profet, căci anunțând apropierea Împărăției lui Dumnezeu, anunţă de fapt finalul ei eshatologic. 
Vorbind despre acest aspect, Sfântul Pavel spune: „Întru El avem răscumpărarea prin sângele Lui şi 
iertarea păcatelor, după bogăţia harului Lui pe care l-a făcut să prisosească în noi în toată 
înţelepciunea şi priceperea, făcându-ne cunoscută taina voii sale, după buna Lui socotinţă, aşa cum 
hotărâse în Sine de mai înainte.” (Efeseni 1,7-9). Când lisus vine în sinagoga din Capernaum şi 
deschide cartea profetului Isaia, el citeşte chiar textul care-l prezintă pe Mesia ca aducând cu sine 
virtuţiile şi realitatea Împărăției Cerurilor: „Şi deschizând EI cartea, a găsit locul unde era scris: 
„Duhul Domnului este peste Mine; el m-a uns să binevestesc săracilor, să vindec pe cei zdrobiţi cu 
inima, să propovăduiesc robilor dezrobirea, şi celor orbi vederea, să slobozesc pe cei apăsaţi şi să 
vestesc anul plăcut Domnului.” (Isaia LXI,1) Şi închizând cartea şi dând-o slujitorului ... a început 
a zice către ei: astăzi s-a împlinit Scriptura aceasta în urechile voastre.” (Luca IV,18-21) Când Iisus 
se prezintă apoi pe sine ca fiind pâinea care s-a coborât din cer, pâinea vieţii, şi-i întreabă pe ucenici 
de ce nu-L părăsesc şi ei, Petru îi răspunde: “Doamne la cine ne vom duce? Tu ai cuvintele vieţii 
veşnice şi noi am crezut şi am cunoscut că tu eşti Hristosul, Fiul Dumnezeului celui viu.” (loan 
VI,68-69). 

Relaţia dintre opera de răscumpărare şi calitatea lui lisus de Cuvânt al vieţii veşnice, coetern 
cu Dumnezeu Tatăl, reiese şi mai pregnant din observaţia că demnitatea sa de Învățător şi de Profet 
prin excelenţă izvorăşte din însuşirea sa de persoană dumnezeiască, de cuvânt ipostatic. „Cuvintele 
lui lisus, exprimându-l pe EI însuşi, spune pr. prof. D. Stăniloae, sunt o iradiere directă a persoanei 
sale ca sursă a lor şi o autotălmăcire a ei însăşi. Aceasta înseamnă că El însuşi ca persoană este 
Cuvântul ca ipostas dumnezeiesc, devenit şi ipostas omenesc. Chiar persoana omenească este un 
cuvânt ipostatic, pentru că e întreaga atenţie şi tendinţa de autocomunicare, pentru că e întreaga 
chemare şi răspuns la o legătură neîncetată în iubire. Dar dacă persoana omenească este cuvânt 
ipostatic, Persoana dumnezeiască ce se întrupează este cuvântul ipostatic divin şi uman în gradul 
suprem. Ea îşi comunică neîncetat iubirea sa supremă şi cere răspunsul neîncetat al unei iubiri 
corespunzătoare din partea omului. (...) Persoana umană este cuvânt ipostatic (subzistent) şi deci 
cuvântător, pentru că există prin dependenţa de Cuvântul ipostatic suprem, trebuind să răspundă şi 
să se conformeze acestuia. Cuvântul ipostatic suprem este creatorul şi susținătorul persoanei umane, 
care e cuvântul răspunzător. În aceasta se concentrează calitatea omului de “chip” al cuvântului 
dumnezeiesc. Omul e chemat de cuvântul dumnezeiesc la existenţă şi e susţinut în existenţă, pentru 
că e chemat în fiecare clipă să înainteze într-o existenţă asemenea Lui prin răspunsul dat poruncii 
Aceluia de a se conforma Lui. În măsura în care omul răspunde mai puţin pozitiv, existenţa lui 
slăbeşte, iar în iad devine mai mult o umbră a existenţei.” 10 


b. Slujirea arhierească 


1. Melhisedec — prefigurare a lui Hristos. În esenţa sa păcatul este expresia egoismului tot mai 
accentuat care a pus stăpânire peste firea umană, având ca rezultat o slăbire considerabilă a 


legăturilor omului cu Dumnezeu şi cu semenii săi. Remediul acestei grave boli ce a cuprins fiinţa 
umană este jertfa fiecărui om, oferită lui Dumnezeu, dar mai ales jertfa lui Hristos ca model şi 
condiție pentru jertfa oricărui om. Această jertfă este îndreptată în trei direcții: spre Dumnezeu, spre 
propria fiinţă şi spre semeni. „Teologia apuseană — catolică şi protestantă — eliminând efectul slujirii 
arhiereşti a lui Hristos asupra firii omeneşti a Lui şi socotind-o numai ca o lucrare de satisfacere a 
onoarei lui Dumnezeu în numele oamenilor care l-au jignit cu păcatul lor, sau numai ca o ispăşire a 
vinei lor, a eliminat toată preocuparea de restabilire a firii omeneşti prin jertfă, întâi în Hristos şi 
prin aceasta şi în cei ce cred în EI, adică tot efortul ascetic, sfințitor şi îndumnezeitor al jertfei şi în 
general al mântuirii, reducând-o pe aceasta la o simplă operaţie juridică, exterioară firii omeneşti. 
(...) Înțelegerea cea mai cuprinzătoare a jertfei lui Hristos este aceea care vede atât direcţia ei 
îndreptată spre Dumnezeu, cât şi direcţia ei îndreptată spre firea omenească asumată de Hristos şi, 
prin ea, spre ceilalți oameni. Această concepţie cuprinzătoare este proprie Sfinților Părinţi, fiind în 
acord şi cu cea a Sfintei Scripturi.” !! 

Acest aspect al lucrării mântuitoare a lui lisus Hristos pune în evidenţă ceea ce în mod curent se 
numeşte slujirea sa arhierească. lisus este Preotul suprem sau Arhiereul prin excelenţă, adică 
adevăratul şi unicul mijlocitor între Dumnezeu şi oameni având ca ţintă refacerea legăturii rupte 
dintre ei. În acelaşi timp, lisus este şi Jertfa prin excelenţă care se aduce pe sine de bunăvoie lui 
Dumnezeu pentru păcatele oamenilor. lisus este, aşadar, atât arhiereul care aduce jertfa pe altar lui 
Dumnezeu, cât şi jertfa propriu-zisă. Ca jertfa sa să fie cu adevărat eficientă, ca să aibă cu adevărat 
efect mântuitor asupra neamului omenesc, calitatea sa de arhiereu trebuie să difere radical de 
arhieria Legii vechi, adică preoţia sa trebuie să aibă o altă origine decât cea levitică. Motivația este 
aceea că orice arhiereu din perioada Vechiului Testament nu poate fi un adevărat mediator între 
Dumnezeu şi oameni de vreme ce el trebuia să aducă jertfe şi pentru sine, ca unul ce se află tot atât 
de păcătos ca şi cei pentru care media. Este cauza pentru care preoţia levitică al cărei prim exponent 
a fost Aaron s-a dovedit a fi ineficientă în izbăvirea umanităţii de păcat întărind aşteptarea lui 
Mesia, a preotului suprem şi cu adevărat eficient. Acest preot avea să vină, într-adevăr, modelul său 
nemaifiind Aaron ci Melhisedec, regele Salemului, pomenit în Geneză (XIV,18-20). 

Această calitate a lui Mesia este profețită de David care spune: „Zis-a Domnul Domnului Meu: 
Şezi de-a dreapta Mea până ce voi pune pe vrăjmaşii tăi aşternut picioarelor tale. (...) Tu eşti preot 
în veac după rânduiala lui Melhisedec.” (Psalmul CIX,1,4). Comentând acest text Sfântul Pavel 
spune: „Dacă deci desăvârşirea ar fi fost prin preoția leviţilor (căci Legea s-a dat poporului pe 
temeiul preoţiei lor), ce nevoie mai era să se ridice alt preot după rânduiala lui Melhisedec şi să nu 
se zică după rânduiala lui Aaron? (...) Acest Melhisedec, rege al Salemului, preot al Dumnezeului 
cel Preaînalt, a întâmpinat pe Avraam pe când acesta se întorcea de la nimicirea regilor şi l-a 
binecuvântat şi lui Avraam i-a dat zeciuială din toate. (...) lar dacă Melhisedec... a primit zeciuială 
de la Avraam, ...prin Avraam a dat zeciuială şi Levi..., fiindcă el era încă în coapsele lui Avraam 
când l-a întâmpinat Melhisedec.” (Evrei VII, 1,1-2,6,9). Melhisedec este prefigurarea lui Mesia atât 
pentru faptul că el oferă drept ofrandă lui Avraam nu jertfe sângeroase de animale, cum obişnuia 
acesta, ci pâine şi vin (şi aşa va face şi lisus la Cina cea de Taină), cât mai ales că Scriptura nu-i 
pomeneşte originea umană: „Fără tată, fără mamă, fără spiță de neam, neavând nici început al 
zilelor, nici sfârşit al vieţii, ci, asemănat fiind Fiului lui Dumnezeu, el rămâne preot pururea.” (Evrei 
VII,3) Melhisedec este adevărata prefigurare a lui Mesia ca arhiereu suprem atât pentru că era un 
om adevărat, ca şi Avraam, dar şi mai mult decât un om, de vreme ce Scriptura în mod intenţionat 
nu-i menţionează originea. 

2. Hristos — om adevărat. Pentru a fi mijlocitorul sau arhiereul prin excelenţă care reface 
relaţia omului cu Dumnezeu Hristos trebuie să fie, într-adevăr, mai întâi un om adevărat. Sfântul 
Chiril al Alexandriei remarcă acest lucru în termenii următori: „Trebuie să ştim că nici despre Fiul 
însuşi, Cuvântul lui Dumnezeu Tatăl, nu s-ar spune că slujeşte ca preot şi că ar fi în stare liturgică, 
dacă nu s-ar înţelege că s-a făcut ca noi. Căci, precum pentru omenitatea sa a fost numit prooroc şi 
Apostol, aşa a fost numit şi Preot. Căci cel ce se află în chipul şi egalitatea Tatălui, căruia îi stau 
înainte Serafimii cei de sus, căruia îi liturghisesc mii şi mii de îngeri, când s-a golit pe sine se spune 
că s-a şi arătat liturghisitor al celor sfinte şi al cortului adevărat. Atunci s-a sfințit cu noi Cel ce-i 
mai presus decât toată zidirea. (...) Deci Cel ce sfinţeşte ca Dumnezeu, când s-a făcut om şi s-a 
sălăşluit între noi şi a fost frate după omenitate cu noi, atunci se spune şi că s-a sfințit. Deci 
trebuinţa de a fi Preot şi de a fi sfinţit ţine de coborârea în trup.” !? 

Comentând necesitatea arhiereului suprem de a fi în primul rând om adevărat, pr. prof. D. 
Stăniloae arată că această calitate nici nu poate fi înţeleasă altfel decât despre Iisus ca om. “Primind 
să se facă om, Fiul lui Dumnezeu a primit să se facă Arhiereul suprem al nostru şi Jertfă supremă 
pentru noi, adică a primit să ofere trupul său întru totul lui Dumnezeu şi prin aceasta să-l învie 
pentru a-l dărui ca un aluat al învierii nouă, oamenilor, prin unirea noastră cu EI. El nu e Arhiereu în 
calitate de Dumnezeu, căci Arhiereul slujeşte lui Dumnezeu. (...)Dar nu e Arhiereul suprem decât 
pentru că e şi Dumnezeu, pentru că poate fi astfel Mijlocitorul deplin eficient între oameni şi 
Dumnezeu, pentru că face pe Dumnezeu pricinuitor al învierii din moartea cea acceptată ca jertfă. 
lar putinţa dăruirii sale depline ca om lui Dumnezeu e împlinită în calitatea sa de Fiu al lui 
Dumnezeu care se află din veci într-o ascultare filială faţă de Tatăl.” 15 

3. Hristos — Dumnezeu adevărat. Pe de altă parte, mediatorul prin excelenţă între Dumnezeu 
Tatăl şi umanitate, arhiereul prin excelenţă, nu poate fi numai un simplu om. Acest adevăr este pus 

în evidenţă, de exemplu, de Leontiu de Bizant, care, adresându-se nestorienilor, spune: „Voi cei ce 
nu recunoaşteţi pe Apostolul şi Arhiereul credinţei noastre, cum vă porunceşte Pavel (Evrei III,1), 
spuneţi pe ce preot îl ştiţi a fi de aceeaşi ființă cu Cel căruia i se slujeşte ca preot? (...) Noi spunem 
că acelaşi Hristos, pe care-l cunoaştem ca Făcătorul tuturor, este şi făptura. (...) Căci ştim că acelaşi 
Hristos este şi Dumnezeu şi Preot şi Jertfă. Deci din faptul că se numeşte şi Preot, nu-l socotiți 
numai închinător şi liturghisitor al lui Dumnezeu, după înţelesul în care e cunoscut orice preot. Ci 
auziți pe acelaşi apostol spunând iarăşi despre acelaşi Preot: „Având un astfel de Arhiereu, care a 
şezut de-a dreapta tronului măririi, în cele cereşti” (Evrei 1,3). Priviţi ceea ce nu recunoaşteţi cu noi: 
nu este propriu preotului să fie împreună-şezător pe tron cu Cel căruia i se slujeşte şi împreună- 
cinstit şi slăvit, ci cuiva de fiinţă şi de putere egală cu Dumnezeul cel slăvit. Deci nu şade numai ca 
Preot împreună cu Dumnezeu în ceruri Cel ce s-a făcut Preotul lui Dumnezeu pe pământ şi Şi-a 
făcut trupul Său Jertfă sfinţită şi l-a introdus la Dumnezeu, ci ca Cel ce este acelaşi şi Dumnezeu 
adevărat.”1* 

În accepțiunea mai restrânsă de slujitor al lui Dumnezeu arhiereul nu poate fi, desigur, decât 
om: lisus nu poate fi în acest sens arhiereu în raport cu Tatăl fără să cădem în nestorianism. Într-o 
accepţiune mai largă însă, calitatea de arhiereu nu poate fi străină Fiului ca persoană. De aceea pr. 
prof. D. Stăniloae vorbeşte, că şi în cazul atributului de Profet sau Cuvânt ipostatic al lui 
Dumnezeu, de o arhierie legată mai mult decât accidental de persoana sa divină: „Aşa cum 
Cuvântul întrupat e Cuvântul în persoană..., aşa este EI şi Jertfa în persoană. Jertfa care se jertfeşte, 
„Jertfa vie”, cum se spune într-un tropar bisericesc. Calitatea simultană de Arhiereu şi de Jertfă nu 
sunt asociate accidental cu persoana sa, ci sunt expresia persoanei sale însăşi ca Fiu al lui 
Dumnezeu întrupat pentru noi. Dacă omul e făcut în general să fie jertfă vie adusă de el însuşi lui 
Dumnezeu, ipostasul întrupat al Cuvântului realizează prin excelenţă această calitate, fiind Jertfa 
supremă şi Arhiereul suprem prin excelenţă.” 15 


c. Demnitatea împărătească 


În profeţiile Vechiului Testament Mesia e înfăţişat ca împărat care stă pe tronul lui David, ca 
împărat pentru vecie, care judecă şi care face dreptate, stăpânind până la marginile pământului şi 
împărțind bunuri pentru toate neamurile: “Iată, vin zile, zice Domnul, când voi ridica lui David 
Odrasla dreaptă şi va ajunge rege şi va domni cu înţelepciune; va face judecată şi dreptate pe 
pământ.” (leremia XXIII,5) “Bucură-te, fiică a Sionului, veseleşte-te fiică a Ierusalimului, căci iată, 
împăratul tău vine la tine drept şi biruitor, smerit şi călare pe asin...” (Zaharia IX,9). În Noul 
Testament Îngerul vesteşte naşterea Mântuitorului anunţându-l ca împărat veşnic: “Vei lua în 
pântece şi vei naşte fiu şi vei chema numele lui lisus. Acesta va fi mare şi Fiul celui Preaînalt se va 
chema şi Domnul Dumnezeu îi va da lui tronul lui David, părintele său, şi va împărăţi peste casa lui 
Iacov în veci şi împărăţia lui nu va avea sfârşit.” (Luca 1,31-33) Magii de la Răsărit caută pe 
“împăratul iudeilor şi, aflându-l, îi aduc daruri ca unui Dumnezeu şi Împărat” (Matei 11,2,11) La 
intrarea în Ierusalim el este aclamat ca împărat şi se recunoaşte ca atare în faţa lui Pilat. După 
înviere el spune apostolilor: “Datu-mi-s-a toată puterea în cer şi pe pământ...” (Matei XĂVIII,18) 
Sfântul Pavel îl numeşte şi el “Împăratul împăraţilor şi Domnul domnilor” (Itim., VI,15) 

Prin chemarea profetică şi prin slujirea arhierească s-a manifestat mai mult starea de umilire a 
lui Hristos, slava sa fiind vizibilă numai ochilor spiritului, cum s-a întâmplat pe Tabor. După înviere 
însă ni se arată toată măreția dumnezeiască a lui lisus, puterea şi însuşirile sale de Dumnezeu şi 
Mântuitor al lumii. lisus devine astfel nu un împărat lumesc peste o lume deşartă, manifestând o 
putere iluzorie prin efemeritatea ei, ci domnind peste lumea nemuritoare a spiritului, fiind împărat al 
adevărului, împărat spiritual, împărat al cerurilor. Mântuitorul îşi exercită demnitatea împărătească 
în parte şi în timpul vieţii sale prin minunile şi mai ales prin învierile pe care le-a săvârşit. Dar ca 
stăpân deplin al morţii şi al vieţii veşnice el se arată pe faţă abia după moarte prin învierea, înălțarea 
şi şederea sa de-a dreapta Tatălui. În această calitate el conduce Biserica sa până la sfârşitul 
timpurilor când va apare, mai evidentă ca oricând, calitatea sa de Domn şi Judecător al neamurilor 
în cadrul judecății universale.!€ Căci împărat fiind, adică persoană supremă, Hristos se află în relaţie 
cu toate persoanele umane care au existat sau vor exista vreodată şi care, cu necesitate îi sunt 
supuse. 

a CAPITOLUL AL DOILEA 
OPERA DE RASCUMPARARE. ASPECTE SPECIALE. 


Aspectul de jertfă al răscumpărării 


1. Moartea ca pedeapsă pentru păcat. (Referitor la natura lui lisus). Întrucât lisus a asumat 
firea umană marcată de urmările păcatului strămoşesc, el a acceptat să moară, deşi nu avea personal 
NICI O vină. A acceptat să moară tocmai pentru a pune în evidență mărirea lui Dumnezeu, slava Sa, 
care prin păcatul lui Adam s-a întunecat în minţile oamenilor. Slava lui Dumnezeu este absolută. 
Cel ce socoteşte că poate trăi fără Dumnezeu, nu pierde numai o parte din puterea vieţii lui, ci o 
pierde pe toată. Dumnezeu este izvorul exclusiv al vieţii făpturilor. Alt izvor nu există. Păcătosul, 
dispensându-se de acest singur izvor, trebuie să vadă că pentru el nu există altă posibilitate decât 
moartea. Moartea nu e decât concluzia ontologică şi logică a păcatului. 

Neascultarea oamenilor a întunecat în ochii lor maiestatea infinită a lui Dumnezeu şi o ţinea 
acoperită înaintea lor; neascultarea lor le-a devenit un fel de văl prin care şi din cauza căruia n-au 
mai văzut slava lui Dumnezeu aşa cum o vedeau Adam şi Eva în paradis. Păcatul este, deci, în 
primul rând neascultarea de Dumnezeu, nesupunerea față de voia Lui. Păcatul este, desigur, şi o 
cădere a firii, o ruinare a ei, o slăbire a voii şi a înţelegerii, o deşteptare a patimilor în om. Dar 
acestea sunt produse de neascultarea faţă de Dumnezeu. Prin urmare, nici mântuirea nu este numai 
o refacere a firii în ea însăşi, ci şi o revenire a omului la ascultarea faţă de Dumnezeu. Nu se poate 
spune că întâi se reface firea şi abia după aceea începe să asculte de Dumnezeu, căci refacerea sa 
operează chiar prin ascultarea omului faţă de Dumnezeu. 

Ascultarea aceasta, pentru a fi eficace, trebuie să fie completă, adică până la moarte. Era 
nevoie de o ascultare totală, de valoare infinită, care să compenseze astfel neascultarea tuturor 
oamenilor. Or, dată fiind universalitatea păcatului, nici un om nu putea oferi o asemenea ascultare; 
o putea oferi însă numai cineva care, om fiind, ar fi fost în acelaşi timp şi Dumnezeu ca să asigure 
tăria, inflexibilitatea voinţei în faţa ispitelor, în faţa tentaţiei păcatului. Asumând natura noastră, 
Fiul lui Dumnezeu devenit lisus Hristos a fost singurul capabil să ofere Tatălui, ca om adevărat 
asemenea nouă, o astfel de ascultare. Această ascultare el a oferit-o ca om, dar caracterul ei absolut, 
adică de ascultare totală şi fără abatere el a oferit-o şi a făcut-o posibilă numai pentru că a fost şi 
Dumnezeu. Acceptând chenoza şi chiar moartea pe cruce lisus a omagiat infinit pe Dumnezeu 
Tatăl, refăcând imaginea, maiestatea Acestuia în conştiinţa umanităţii şi readucând-o pe aceasta din 
nou la respect faţă de izvorul suprem şi singurul adevăr al existenţei ei. lisus îşi vede esenţa misiunii 
sale printre oameni ca fiind tocmai preamărirea lui Dumnezeu Tatăl: „Eu te-am preamărit pe tine pe 
pământ.” (loan XVII,4). 

2. Învierea ca răsplată a ascultării. (Cu privire la ipostasul său). Întrucât însă Cel ce murea pe 
cruce era Fiul lui Dumnezeu, Cel fără de păcat, moartea sa a fost nedreaptă, adică nedatorată de EI. 
În baza naturii sale marcată de urmările păcatului lisus a murit pe bună dreptate, ca oricare alt om. 
Dar pentru că subiectul, adică persoana care o ipostazia nu avea nici o vină ea însăşi, moartea sa a 
fost nedreaptă. lisus ca persoană n-a avut păcat nu numai pentru că era Dumnezeu, ci pentru că 
fiind şi om adevărat, El a acceptat fără crâcnire moartea, fără nici o tresărire de revoltă, de 
neascultare față de Dumnezeu. Pentru acest fapt Dumnezeu l-a înviat, l-a înălţat şi l-a aşezat de-a 
dreapta Sa şi ca om, căci nu ar fi fost drept să rămână la infinit în moarte Cel fără nici o vină, fără 
de păcat. 

Dreptatea Dumnezeiască şi implicit măreţia Sa s-au arătat atât în pedepsirea fără ezitare a 
păcatului prin aducerea peste om a slăbiciunilor şi în final a morţii însăşi, cât şi în actul învierii şi 
înălţarii lui lisus ca răsplată pentru că acesta murise fără să aibă păcat personal. Sfântul Maxim 
Mărturisitorul spune că întrucât moartea suportată de lisus era o moarte pentru lume sau pentru 
păcatul ei ale cărei urmări EI le purta în propria Sa natură umană, era o moarte dreaptă, cuvenită; 
dar întrucât o suporta El personal, era nedreaptă, necuvenită, El personal fiind fără de păcat. 
Moartea dreaptă, cuvenită naturii sale umane marcată de urmările păcatului, s-a transformat în EI în 

moarte nedreaptă, necuvenită din cauza persoanei Sale fără de păcat care ipostazia această natură 
asumată, şi pentru aceasta a fost biruită. De aceea Biserica cântă acest fapt prin expresia: „cu 
moartea pre moarte călcând”, adică, cu moartea sa îndurată pe nedrept ca persoană divină călcând 
moartea sa cea cu dreptate suferită ca om. 

lisus a reevidenţiat, deci, la modul infinit maiestatea divină atât prin moartea suportată pe 
drept ca urmare a faptului că purta în sine o natură umană păcătoasă, coruptă de păcatul lui Adam, 
cât şi prin faptul că a suferit pe nedrept ca persoană această moarte, fapt pentru care Dumnezeu l-a 
înviat aşezându-l şi ca om de-a dreapta Sa. Prin jertfa Sa, lisus a omagiat pe Dumnezeu în locul 
tuturor oamenilor satisfăcând dreptatea divină la modul infinit.! 


Aspectul ontologic al răscumpărării 


1 Teoria _afectelor_de plăcere şi durere. (Cu privire la natura umană a lui lisus). Inima 
teologiei răsăritene în ceea ce priveşte răscumpărarea prin Hristos este teoria Sfântului Maxim 
Mărturisitorul despre afectele de plăcere şi durere. Pe fondul disputelor hristologice ale secolului al 
VI-lea, Sfântul Maxim învaţă că în om există două categorii de afecte sau slăbiciuni: unele a căror 
expresie este plăcerea fizică, dar şi spirituală în sensul egoist, altele a căror expresie este durerea. 
Afectele de plăcere ţin de persoană şi ele sunt expresia păcatului, a povăârnirii, a aplecării voii spre 
rău. În schimb, afectele de durere ţin de firea umană, sunt slăbiciuni ale firii şi constau în 
flămânzire, în însetare, în osteneală, în frica de moarte, etc. Afectele de plăcere sunt legate direct de 
păcat, cele de durere sunt legate însă indirect de acesta, ele fiind urmările lui. 

Primul păcat a constat într-o plăcere şi de atunci la obârşia fiecărui om stă o plăcere care e un 
păcat. Plăcerea se cere repetată. Ea e un păcat pentru că e o preocupare de cele simţuale, de cele 
trupeşti, şi o uitare de Dumnezeu. Voind mântuirea omului, Dumnezeu a înfipt în plăcere contrariul 
ei, adică durerea, ca pe un mijloc de pedepsire, de oprire, de nimicire a plăcerii. Durerea ca lipsă şi 
ca nevoie disperată după plăcere se repetă pentru că şi plăcerea se repetă. În loc de a învăţa din 
durere, că aceasta îşi are în fond cauza ei adevărată în plăcere, de a nu mai căuta o altă plăcere, 
omul, dimpotrivă, fuge de durere în braţele altei plăceri. Plăcerea aceasta naşte la rândul ei o nouă 
durere, astfel încât ultima durere este moartea prin care Dumnezeu pune, în sfârşit, capăt acestui 
cerc vicios, acestei necontenite reveniri a omului la plăcere. Cum durerea este crainicul morţii, omul 
apare din prima clipă a existenţei sale ca purtând în sine, în trupul său, legea morţii. Aceasta din 
pricina faptului că izvorul însuşi al existenţei sale este marcat de o plăcere iniţială care naşte apoi 
toată durerea ce urmează pe parcursul vieţii sub diferite forme. Cum spunea filosoful german 
Mertin Heigeger, omul este o fiinţă destinată morţii, sein zum Tode, adică o fiinţă având înscrisă în 
propriul ei destin chiar din primul moment moartea. 

Prin ea însăşi durerea nu e un păcat, dar e o urmare a păcatului. lisus a asumat firea umană şi 
odată cu ea toate afectele de durere care o domină ca urmare a păcatului strămoşesc. El n-a asumat 
însă şi afectele de plăcere, căci voinţa sa ipostatică fiind dumnezeiască n-a consimţit niciodată cu 
păcatul, deci cu plăcerile. Din acest motiv durerea generală care-i domină firea, asemenea celei care 
o domină şi pe a noastră, n-a mai născut în El vreo plăcere, căci ipostasul său veghea neabătută 
pentru a curma lanţul vicios al morţii. lisus n-a căutat să fugă nici o clipă de durere, ci a rezistat în 
ea până la capăt. El a suportat durerea în toată puritatea şi mărimea ei, a rămas treaz în toată viaţa 
Lui, care a fost o viaţă de durere. Astfel, El a respins categoric atât fuga de dureri în braţele 
plăcerilor, cum s-a dovedit cu prisosinţă în timpul ispitirii din pustiul Carantaniei, dar El a respins şi 
ultima tentativă umană şi cea mai înaltă de a fugi de durere în braţele unei noi plăceri, tentativă care 
se manifestă cu ocazia morţii. 

Suportând până la capăt durerea, lisus a scos durerea din firea sa umană, a tămăduit această 
fire de afectele de durere, adică de slăbiciunile survenite în ea ca urmare a păcatului, şi a adus astfel 
firea la starea de nepătimire, restaurând-o din căderea ei. În Adam cel de dinainte de cădere n-a 
existat nici plăcere, nici durerea simţuală, trupească, ci numai plăcerea spirituală, dragostea sa 
pentru Dumnezeu şi pentru bine. Plăcerea şi durerea simţuală au pătruns prin păcat ca o trăsătură 
animalică iraţională în firea umană. Durerea e vestitorul ieşirii trupului de sub puterea spiritului, dar 
şi plata pentru această ieşire şi îmboldirea spre revenirea sub puterea lui. Plăcerea este petrecerea în 

această stare de beţie, iar durerea este trezirea din beţie. Omul neputând suporta această trezire se 
aruncă iarăşi în beţia plăcerii, dar aceasta îi va aduce o trezire sau durere şi mai cumplită. 

Asumând firea umană cu excepţia păcatului, lisus o spun toți Sfinţii Părinţi — a avut în Sine 
din starea de dinainte de păcătuirea lui Adam nepăcătuirea, iar din starea omului de după cădere EI 
a avut urmările păcatului, afectele de durere şi moartea. Suportând durerea până la capăt, până la 
forma ei maximă care e moartea, lisus a readus deplin firea umană sub stăpânirea spiritului, 
eliminând cauza morţii însăşi care nu e alta decât plăcerea pentru cele materiale. Această luptă a Sa 
de eliminare treptată a oricărei tendinţe spre plăcere prin suportarea durerii în toată puritatea ei a 
durat toată viaţa lui lisus. lată de ce opera de răscumpărare nu s-a rezumat numai la actul întrupării. 
Hristologia se dezvoltă şi se desăvârşeşte în soteriologie, iar aceasta îşi are premizele şi posibilitatea 
ei în hristologie. 

2. Îndumnezeirea firii umane. (Cu privire la ipostasul lui Iisus). Trebuie precizat că ascultarea 
şi moartea lui lisus au distrus, într-adevăr, cauza morţii naturii umane şi anume plăcerea, dar nu a 
produs în mod automat şi învierea sa. Ascultarea şi moartea lui lisus au avut o eficacitate 
ontologică, adică de ridicare a firii sale umane din stricăciune şi moarte, deoarece n-a fost ascultarea 
şi moartea unui simplu om. Dacă ar fi fost aşa, orice om ar fi putut să se mântuiască printr-o viaţă 
morală susţinută şi apoi prin moartea sa proprie. În realitate, numai prezenţa efectivă a puterii 
dumnezeieşti e cea care dă viaţă oricărei creaturi. Dimpotrivă, absenţa ei produce moartea 
creaturii. Activitatea morală e numai condiţia subiectivă a mântuirii fiecărui om; ea este cooperarea 
naturii umane cerută de puterea dumnezeiască pentru ca lucrarea ei să fie efectivă. Dumnezeu 
lucrează asupra firii umane numai cu voia acesteia şi nu în mod mecanic, automat, opresiv. 

La rândul ei activitatea morală e susţinută de puterea dumnezeiască. Fără prezenţa lucrării 
dumnezeieşti nu poate avea loc o activitate morală susţinută. Omul după căderea în păcat nu mai 
este în stare de o activitate morală susţinută, continuă, în scopul transfigurării naturii sale. Voința sa 
este considerabil slăbită de păcatul strămoşesc. De aceea a fost nevoie de o voinţă superioară, 
necoruptă şi neslăbită de nimic, pentru a putea elimina cauza morţii şi a ridica natura umană spre 
înviere. O astfel de voinţă nu putea fi decât voinţa unui ipostas divin. Numai un ipostas divin ar fi 
putut conduce natura umană la îndumnezeirea ei, la învierea, înălțarea şi aşezarea ei de-a dreapta 
Tatălui. De aici lipsa de păcat a Mântuitorului, deşi a asumat natura umană căzută. 

Pentru a înţelege şi mai bine semnificaţia îndumnezeirii firii umane, să precizăm încă o dată 
că aceasta nu poate avea loc ca urmare a eforturilor umane, oricât de intense ar fi acestea, ci numai 
ca urmare a ajutorului dumnezeiesc. Cu alte cuvinte, strădania omului în direcţia eliminării cauzei 
morţii din fiinţa sa nu este decât condiția necesară a procesului de transfigurare a naturii umane şi a 
îndumnezeirii ei; abia intervenţia harului lui Dumnezeu în om — iar în cazul lui lisus a prezenţei 
ipostasului său divin în natura sa umană — împlineşte şi condiția suficientă a acestui proces 
ontologic. Numai aşa putem înţelege de ce a fost necesară întruparea Fiului lui Dumnezeu. 

Gânditorul rus Vladimir Soloviov subliniază şi el că semnul prezenţei răului în lume este fără 
îndoială moartea. Dar orice efort uman de a înlătura răul fie prin promovarea unei morale oricât de 
riguroase, fie prin intensificarea eforturilor în vederea creşterii nivelului cultural şi de civilizație, fie 
prin măsuri politico-administrative de ameliorare a orânduirii sociale pot duce în cel mai bun caz la 
o încetinire a disoluţiei spirituale a oamenilor. Toate aceste eforturi pur umane nu pot însă stopa 
moartea, adică disoluția fizică a fiecărui om şi a lumii în general. Orice morală, spune Soloviov, 
naufragiază în faţa realităţii nemiloase a morţii, dovedind din plin insuficienţa oricărui efort uman. 
Numai intervenţia extraordinară a lui Dumnezeu în istorie a putut străpunge bariera morţii aducând 
naturii umane învierea. „La sfârşitul luptei istorice dintre bine şi rău, spune el, nu se află un punct 
culminant intralumesc al culturii şi al ordinii sociale al oamenilor acestui con, ci noul mod de 
existenţă al învierii celor mântuiţi în împărăţia lui Dumnezeu.” ? 

În rezumat, oricâte eforturi ar face omul în direcţia eliberării de patimi şi a acceptării libere a 
morţii, învierea şi îndumnezeirea naturii umane este numai un dar al lui Dumnezeu. Este 
semnificativă în acest sens expresia din Pateric potrivit căreia marii nevoitori ai pustiului, eremiții 
de tot felul, îşi petreceau viaţa în nenumărate nevoinţe şi posturi, aşteptând însă „cercetarea lui 
Dumnezeu”. Abia aceasta duce pe om la înviere şi este exclusiv un dar al lui Dumnezeu.* 





A. NICULCEA - TEOLOGIE DOGMATICĂ ORTODOXĂ COMPARATĂ 4 


Aspectul recapitulativ al răscumpărării 


1. Dimensiunea ontologică a recapitulării. (Cu privire la natura umană). Modul în care ne-a 
cuprins Hristos pe noi toţi în fiinţa, în natura sa umană, pentru a ne împărtăşi şi nouă, tuturor, 
roadele învierii pe care le-a câştigat pentru sine ca om concret, modul acesta, deci, este o taină 
adâncă depăşind cu mult posibilităţile noastre raţionale de înţelegere. Aşa cum arată însă şi Sfântul 
Pavel în epistola către Romani, isus este noul centru al umanităţii, Adam cel nou. „Adam, spune el, 
este chip (Prefigurare) al Celui ce avea să vină. (...) Căci dacă prin greşeala unuia moartea a 
împărățit printr-unul (adică prin Adam, n.n.), cu mult mai mult cei ce primesc prisosinţa harului şi a 
darului dreptăţii vor împărăţi în viaţă prin unul lisus Hristos. Aşadar, precum prin greşeala unuia a 
venit osânda pentru toţi oamenii, aşa şi prin îndreptarea adusă de Unul (adică de Hristos, n.n.) a 
venit pentru toţi oamenii îndreptarea care dă viaţă.” (Romani V, 14,17-18) 

Dacă prin păcatul său Adam cel vechi ne-a dăruit tuturor o existență purtând în sine otrava 
păcatului, deci a unei existenţe destinată să sfârşească în moarte, Adam cel nou, Hristos, a devenit 
prin întrupare noul centru al umanității dăruindu-ne tuturor o nouă existenţă ce poartă în ea 
germenii învierii, o existenţă însănătoşită şi menită să ducă umanitatea spre viaţă veşnică. Poziţia 
aceasta a lui Hristos de centru al umanităţii recapitulând, readunând în sine oamenii tuturor 
timpurilor spre a-i mântui pe toți a fost posibilă deoarece EI nu a fost un om între alți oameni, un 
ipostas uman printre atâtea altele, ci a asumat o natură umană reală dar lipsită de ipostas uman, de 
personalitate proprie. Nefiind un om cu personalitate proprie, el nu s-a putut gândi să intre în 
competiţie cu ceilalți oameni ca să-i domine aservindu-i, să se diferenţieze de ei pentru a le deveni 
superior. Oamenii obişnuiţi sunt egoişti, hrăpăreţi, excluzându-se unul pe altul pentru a stăpâni 
bunurile materiale. Neavând ipostas uman propriu, natura sa umană i-a cuprins, dimpotrivă, în sine 
pe toţi oamenii. Astfel, El şi-a revărsat iubirea sa peste întreaga umanitate, cuprinzând-o în sine fără 
nici un obstacol. Prin natura sa umană lisus ne-a cuprins în sine nu doar psihologic, iubindu-ne cum 
poate face şi orice om bun dintre noi; neavând ipostas uman egoist, atins de păcat cum au toţi 
ceilalți oameni, El ne-a cuprins în sine şi ontologic, făcându-ne astfel părtaşi învierii pe care El a 
câştigat-o pentru natura sa umană. 

2. Dimensiunea _relaţională a recapitulării. (Cu privire la ipostas). Mântuitorul spune la un 
moment dat: “Aceasta este voia Celui ce m-a trimis că pe toți mi i-a dat mie să nu pierd pe nici 
unul, ci să-i înviez pe ei în ziua cea de apoi. Aceasta este voia Tatălui meu, ca oricine vede pe Fiul 
şi crede în el să aibă viaţă veşnică şi eu îl voi învia în ziua cea de apoi.” (loan VI, 39-40) Aceasta 
înseamnă că lisus a devenit şi este noul centru al umanităţii, nu numai în sensul pasiv, ontologic, ci 
şi în sensul activ al recapitulării, adică relațional. Cu alte cuvinte, lisus ne recapitulează pe toţi în 
sine nu numai în baza faptului că a asumat o natură umană neipostaziată printr-un ipostas omenesc, 
deschisă adică comunicării nelimitate cu toţi oamenii, solidară cu natura umană din fiecare om, ci 
ne recapitulează în sine pe toţi şi ca persoane, ca ipostase umane distincte, solicitându-ne libera 
decizie a fiecăruia dintre noi. 

Recapitularea noastră, a tuturor, în Hristos nu este, aşadar, o unificare a umanităţii într-o 
manieră impersonală, dincolo de voinţa distinctă şi liberă a fiecărui om. Dimpotrivă, prin patimile, 
moartea şi învierea sa, lisus ţinteşte la trezirea persoanei umane din fiecare om, a chipului lui 
Dumnezeu din fiecare individ, la deşteptarea din somnul păcatului, din beţia plăcerilor egoiste a 
acelui „tu" din fiecare. În felul acesta fiecare om devine cu atât mai liber cu cât este mai asemănător 
şi în relație mai strânsă cu modelul său, adică cu Dumnezeu cel liber la modul absolut. /postasul său 
divin cheamă din nou la viața veşnică ipostasele umane îngreunate de somnul păcatului şi al 
morții. 

Prin jertfa sa acceptată numai din iubire pentru oameni — El personal nefiind dator să moară 
căci nu avea păcat — Hristos ne-a cuprins pe toţi în sine relaţional, adică a implicat pe fiecare din noi 
printr-o relaţie personală potenţială activabilă oricând din partea noastră printr-o atitudine de 
deschidere şi acceptare prin credinţă a dumnezeirii sale ca garanţie a învierii noastre. 

După întruparea, moartea şi învierea sa, lisus a devenit un centru de referinţă al întregii 
umanităţi pe care nimeni nu-l mai poate ignora sau ocoli. Într-un fel, lisus îi recapitulează 
relaţional chiar şi pe aceia care nu au crezut sau care nu vor crede în el. Credinţa sau necredinţa au 

devenit modalitățile raportării inevitabile a fiecăruia faţă de Hristos, răspunsul pe care fiecare-l dăm 
relaţiei pe care EI a instituit-o prin jertfa sa iubitoare cu fiecare din noi. lată motivul pentru care, aşa 
cum arată Sfântul Pavel, la sfârşitul timpurilor absolut toţi oamenii vor învia, atât cei buni cât şi cei 
răi, atât cei credincioşi cât şi cei necredincioşi, dar unii spre viaţa veşnică — printr-o relaţie tot mai 
ascendentă cu Hristos, alții spre osânda veşnică — printr-o relație tot mai slabă cu EI, tot mai 
îndepărtată, mai aproape de limita nefiinţei. 

Ca urmare a jertfei lui lisus învierea a devenit destinul implacabil al întregii umanităţi, căci tot 
ce există într-un fel sau altul, diavoli sau îngeri, oameni buni sau oameni răi, au existat, există şi vor 
exista numai în relaţie cu Dumnezeu care ne recapitulează pe toţi nu doar ontologic, ci şi relaţional.* 


NOTE 


! Teologia Dogmatică şi Simbolică, vol.2, p.616-623 
> Teologia Dogmatică şi Simbolică, vol.2, p.626, n.1 
3 Teologia Dogmatică şi Simbolică, vol.2, p.624-635 
1 Teologia Dogmatică şi Simbolică, vol.2, p.623-640 


A. NICULCEA - TEOLOGIE DOGMATICĂ ORTODOXĂ COMPARATĂ l 


g ă CAPITOLUL AL TREILEA _ 
RASCUMPARAREA IN TEOLOGIA ROMANO-CATOLICA 
ŞI CONSECINȚELE EI HRISTOLOGICE. 


1. Originile istorice ale teoriei satisfacţiei. Hristologia romano-catolică este, formal, aceeaşi 
cu cea dezvoltată la sinoadele ecumenice, aceeaşi cu cea pe care o găsim, de altfel şi în manualele 
ortodoxe. Această asemănare este însă doar de suprafață, adevăratul fond al hristologiei catolice 
apare abia în contextul învăţăturii lor despre răscumpărarea în lisus Hristos. În ceea ce priveşte 
acest din urmă subiect concepţia catolică este dominată încă din adâncurile Evului Mediu de teoria 
satisfacţiei potrivit căreia prin Jertfa de pe cruce Mântuitorul a oferit satisfacţie lui Dumnezeu care 
fusese grav jignit de păcatul uman săvârşit în paradis. Cel care a dat acestei teorii forma ei 
desăvârşită închinându-i un întreg tratat (Cur Deus Homo -— Pentru ce s-a făcut Dumnezeu om) a 
fost Anselm, episcop de Canterbury, mort la 1109. 

Teologii catolici insistă însă că teoria satisfacţiei este prezentă încă din vremurile preistorice la 
Părinţii latini mai ales. Bartmann, spre exemplu, citează în acest sens pe Tertulian, pe Sfântul 
Ciprian, pe Ambrozie al Mediolanului, pe Augustin, pe Grigore cel Mare, dar şi Părinţi greci ca 
Origen, Atanasie, Grigore de Nyssa, Sfântul Vasile cel Mare, Sfântul loan Gură de Aur sau Sfântul 
Cyril al Ierusalimului.! Acelaşi Bartman însă observă că în timp ce la Părinţii greci se contura o 
viziune ontologică despre natura răscumpărării, la Părinţii latini, conform spiritului lor mai juridic, 
răscumpărarea a fost văzută ca un preţ, preţul morţii pe cruce, pe care lisus a trebuit să-l plătească 
lui Dumnezeu în numele umanităţii. „Grecii, spune Bartmann, conform spiritului filosofiei lor, 
consideră drept scop al întrupării nu numai răscumpărarea datoriei pentru păcat, ci adesea şi în mod 
hotărât educarea în vederea unei noi legi morale, modelul şi exemplul care sunt de urmat (de aici 
înainte), îndumnezeirea naturii umane începută prin venirea lui Dumnezeu în trup, slăbirea şi, în 
final, suprimarea (puterii) morţii împlinită deja prin înviere. Latinii, de partea lor, conform spiritului 
Occidentului, insistând şi ei asupra acestor elemente subiective şi morale, pun în evidenţă cu 
precădere cauza obiectivă a morţii dureroase expiatoare şi suferită în locul nostru (s.a.).” ? 

Teologi protestanți ca Seeberg şi mai ales faimosul istoric al dogmelor Adolf von Harnack 
sunt de acord că teoria satisfacţiei n-a apărut în Occident abia cu Anselm de Canterbury, ci încă din 
secolele II-III. Cu Tertulian şi Ciprian al Cartaginei, spun ei, doctrina răscumpărării este deja 
conturată în liniile ei mari. Spre deosebire de teologii catolici care văd rădăcinile acestei teorii încă 
din paginile Scripturii, cei protestanți consideră însă ca autori ai ei pe „juristul” Tertulian şi pe 
Sfântul Ciprian, care, potrivit lor, ar fi făcut din religia harului o simplă „afacere juridică” între 
Dumnezeu şi om, aplicând lui Hristos sistemul penitențial roman din acea vreme. Harnack, mai 
ales, spune următoarele: „Nu trebuie să se creadă, aşa cum s-a gândit până acum, că abia în epoca 
germano-romană (în consecinţă abia cu Anselm) ar fi fost admisă în Biserică această teorie şi că ea 
ar fi fost o consecinţă a dreptului criminal german. Această teorie a „satisfacțiilor şi meritelor” 
(satisfactiones et merita) aparţine deja în întregime epocii romane şi este rigid construită încă de 
atunci. (...) Ciprian este cel care i l-a aplicat lui Hristos pe satisfacere Deo. Suferinţa de pe cruce şi 
moartea sunt un sacrificiu satisfăcătoiur pe care Hristos îl oferă unui Dumnezeu ofensat şi iritat, 
pentru a-l îndupleca. Această gândire amplificată de Ciprian n-a mai fost abandonată niciodată de 
atunci în Occident. Dumnezeul cel iritat care trebuie îmblânzit, acest (tip de) Dumnezeu pe care 
grecii l-au cunoscut atât de puţin, va deveni din ce în ce mai familiar în Occident.” Ș 

Care este atunci locul lui Anselm de Canterbury cu privire la teoria satisfacției? Tot Bartmann 
lămureşte lucrurile; el spune următoarele: „Nu părintele Scolasticii (Anselm adică, n.n.) a inventat 
satisfactio vicaria (satisfacția substitutivă, oferită adică lui Dumnezeu în locul nostru, n.n.); ea este 
prezentă deja în mod obiectiv, aşa cum s-a arătat, în Biblie şi în învăţătura patristică; el este însă cel 
care a dat acestei teorii o formă tehnică şi care a aprofundat-o. I-a dat o formă tehnică prin folosirea 
constantă a termenului satisfactio vicaria; a aprofundat-o umplând o lacună a învăţăturii anterioare 
dând un răspuns acestei întrebări: de ce şi-a oferit Hristos viaţa Sa pentru noi şi de ce a trebuit să şi- 
o ofere; care este motivul sau cauza suferinţei de pe cruce şi a morţii sale?” + 

Să-l urmărim tot pe Bartmenn şi să vedem cum a argumentat Anselm teoria satisfacţiei. Pentru 
a răspunde întrebărilor de mai sus Anselm a pornit în explicaţia sa nu de la consecinţele păcatului, 
cum făcuseră Părinţii latini de dinaintea sa, ci de la păcatul însuşi. EI judecă păcatul ca pe o ofensă 
adusă lui Dumnezeu, căci el este un furt, o răpire a onoarei pe care 1-o datorăm. Această ofensă, 
care, după el este infinită, cere o reparaţie, o restituire a onoarei furate. Dacă această reparaţie, 
această restituire nu are loc, trebuie să intervină imediat pedeapsa după principiul aur satisfactio aut 
poena (sau satisfacţie sau pedeapsă). Or, în baza inegalităţii sale în raport cu Dumnezeu, omul era 
incapabil să ofere satisfacția cerută. Dacă nu se dorea ca omul să fie pentru vecie pierdut, ca urmare 
a pedepsirii sale cu moartea, trebuie ca această reparaţie să fie împlinită de un Om-Dumnezeu, care, 
în virtutea naturii sale divine, ar fi fost capabil să furnizeze o prestație morală infinită şi nedatorată, 
iar în virtutea naturii sale umane ar fi putut oferi această reparaţie în numele umanităţii. Această 
satisfacție prin substituire a fost îndeplinită în mod liber de către Hristos a cărui viaţă a fost în 
întregime consacrată onoarei lui Dumnezeu şi a cărui moarte a expiat pedeapsa datorată pentru 
păcat. Dumnezeu a acceptat acest act expiatoriu în favoarea noastră ca pe o satisfacţie de valoare 
infinită.5 

Toate aceste raționamente sunt cuprinse, cum am spus, în lucrarea pe care Anselm şi-a 
intitulat-o: Cur Deus homo. Deşi argumentarea lui Anselm părea riguroasă şi din acest motiv 
expunerea sa este impecabilă, ea ascundea o serie de deficienţe care abia ulterior au apărut la 
suprafaţă, obligând teologia ulterioară să facă mari eforturi speculative pentru a le depăşi, cu 
consecinţe incalculabile. Spre exemplu, Anselm nu lămurise problema: pentru ce ofensa adusă lui 
Dumnezeu era de o mărime, de o gravitate infinită, şi nu una pe măsura omului care a comis-o? În 
al doilea rând, nu era clar cui i se oferea această satisfacţie, deoarece nimeni nu-şi oferea lui însuşi o 
satisfacţie pentru greşeală. Hristos, fiind şi Dumnezeu, apărea că-și oferă lui Însuşi satisfacția, ceea 
ce era absurd. lată temele majore care au preocupat şi încă mai preocupă hristologia şi soteriologia 
catolică. Să le urmărim soluţiile în evoluţia lor. 

2. Răscumpărarea în teologia tomistă şi post-tridentină. Trebuia să se răspundă, aşadar, la 
întrebarea: de ce numai Hristos ne putea răscumpăra? De ce a fost ofensa noastră adusă lui 
Dumnezeu de o mărime infinită? Cel care a dat răspunsul la ele a fost Toma d'Aquino. Pentru a 
putea soluţiona problema, el a introdus următoarea axiomă: Honor est in honorante, injuria in 
injuriato (onoarea este pe măsura celui ce o acordă, injuria pe măsura celui ce o suportă). De ce a 
fost păcatul lui Adam de o gravitate infinită? Quia peccatum contra Deum commissum quamdam 
infinitatem habet ex infinitate divinae majestatis: tanto enim offensa est gravior, quanto major est 
ille in quem delinquintur (S. th., UI,1, 2 ad 2) (Pentru că păcatul comis împotriva lui Dumnezeu are 
atâta infinitate pe cât este de infinită maiestatea divină; ofensa este cu atât mai gravă cu cât este mai 
mare cel căruia 1 se greşeşte). 

Cum satisfacția datorată trebuia să fie de valoare infinită şi cum honor est in honorante, este 
limpede că cel ce o putea oferi era numai acel om care să fie în acelaşi timp şi Dumnezeu. În acest 
punct Toma d'Aquino face o precizare care pare a nu exista la Anselm: valoarea infinită a 
satisfacției oferită de Hristos nu se datorează naturii sale divine, ci persoanei sale, căci acțiunile 
aparţin persoanei, nu naturii, „actiones sunt suppositi””; or, persoana care a oferit-o a fost divină, 
deci de o majestate infinită. În baza infinităţii păcatului opportuit ad condignam satisfactionem ut 
actus satisfactorius haberet efficaciam infinitam (a trebuit ca satisfacția să fie de aceeaşi demnitate 
— condigna — pentru ca actul satisfactoriu să aibă eficacitate infinită) (S. th. III, 1,2 ad 2) 

Teologilor catolici le place precizia. Din acest motiv B. Bartmann, din care am preluat şi 
citatele tomiste, simte nevoia să exprime această echivalență între infinitatea păcatului şi infinitatea 
satisfacției oferite ca fiind una, păcatul, de natură morală, cealaltă, satisfacția, de natură fizică, adică 
oferită de Hristos cu propriul său trup. „Prestaţia Omului-Dumnezeu era supraabundentă; nu era 
numai infinitatea pusă în faţa infinităţii, deoarece expierea infinită şi răutatea infinită a păcatului nu 
puteau fi echivalente (adică de aceeaşi valoare şi natură, n.n.): într-adevăr, infinitatea păcatului era 
numai o infinitate morală, în timp ce aceea a satisfacţiei era o infinitate fizică, din cauza uniunii 
fizice (reale, ipostatice) a naturii umane cu Logosul. În alţi termeni, păcatul era infinit sub aspect 
nominal (terminativ), satisfacția este infinită în sine şi în mod real (obiectiv).” € 

În felul acesta teologia catolică, urmându-l pe Toma d'Aquino, poate afirma că infinitatea 
valorică a satisfacției oferite de Hristos pe cruce are la bază sau se datorează uniunii ipostatice, 

adică unirii naturii sale umane cu ipostasul, cu persoana sa divină. „(...) Acţiunile sale teandrice 
erau de o valoare infinită din cauza Persoanei sale divine, deşi fuseseră împlinite într-o natură 
umană finită. Şi aceste acţiuni sunt de o valoare infinită din cauza unirii lor intime cu Logosul, care 
şi le-a făcut ale sale, şi nu din cauza naturii în care au fost ele operate şi cu atât mai puţin din cauza 
simplei lor relaţii exterioare cu Logosul sau a unei acceptări graţioase din partea lui Dumnezeu, cum 
pretindea Scotus.” 7 

O negare mai radicală a dimensiunii ontologice a răscumpărării nici că se putea formula! Cum 
am văzut, Părinţii orientali, în special Sfântul Maxim Mărturisitorull, au arătat că răscumpărarea se 
bazează în primul rând pe efectele pe care fermitatea ipostasului Fiului lui Dumnezeu le-a indus în 
natura sa umană: inflexibilitatea înaintea păcatului şi a oricărei ispite a condus în cele din urmă 
natura sa umană la o transformare din temelii, la o transfigurare în sensul eliminării consecinţelor 
păcatului şi a ridicării ei spre îndumnezeire. Condiţionarea răscumpărării numai de demnitatea 
infinită a persoanei Fiului în raport cu Tatăl nu putea menţine stabilă prea multă vreme esența 
acestei învățături. Foarte curând au apărut contestări sau dezvoltări care au condus apoi la 
consecinţe incalculabile gândirea religioasă a Occidentului. Duns Scotus face prima tentativă de a 
modifica datele problemei prin afirmaţia sa că opera lui Hristos a fost suficientă nu prin valoarea 
persoanei care a oferit-o (satisfactio condigna), ci prin bunăvoința Tatălui care a acceptat-o. 
Reproducând doctrina scotistă, teologul catolic Minges spune: „Doctor subtilis dicitur docuisse, 
satisfactionem Christi non ex sese esse sufficientem  contisna  adequatamque,  necdum 
superabundentem, sed tantum ob benignam et liberalem acceptationem ex parte Dei qui supplet 
supplenda” (Doctorul subtil ne învaţă că satisfacția oferită de Hristos nu este de aceeaşi demnitate şi 
adecvată prin ea însăşi, ci prin acceptarea binevoitoare şi cu totul liberă din partea lui Dumnezeu 
care suplineşte cele ce trebuie suplinite).5 Duns Scotus făcea această precizare împotriva ideii că 
Dumnezeu, ca urmare a satisfacției oferite de lisus, ar fi fost obligat de justiția sa riguroasă să 
acorde iertarea datorată. Pentru el Dumnezeu este absolut liber, chiar şi faţă de actele lui Iisus 
Hristos, şi prin urmare orice faptă petrecută în spaţiul lumii noastre, chiar şi cele răscumpărătoare 
ale Fiului întrupat, sunt bune sau rele nu prin ele însele, ci prin decizia sa absolut liberă de orice 
constrângere exterioară a vreunei justiţii mai mult sau mai puţin riguroase. Doctorul subtil, cum îi 
spune Minges, nu făcea decât să aplice răscumpărării teoria predestinaţiei al cărei părinte istoric 
este. 

Indiferent care a fost substratul acestei idei, propunerea ei de către Duns Scotus nu făcea decât 
să trădeze o insuficiență gravă de care suferea ideea de persoană în gândirea teologică latină. 
Redusă la simpla dimensiune a unei demnități, concepută doar în termeni de onoare medievală, 
persoana divină a lui lisus Hristos nu a putut oferi un sprijin intrinsec solid susținerii valorii reale şi 
infinite a operei sale de răscumpărare. În fond demnitatea sa de persoană divină este tot atât de 
infinită cu demnitatea persoanei Tatălui, ba în fond nu poate fi vorba decât de o singură demnitate 
comună, căci demnitatea este de fapt un atribut al fiinţei, reprezintă condiţia sa ontologică. Din 
acest motiv n-a fost lipsită de rațiune ideea lui Scotus pentru care Dumnezeu Tatăl pare a fi 
adevăratul izvor al demnităţii divine, singurul care poate valida prin acceptare sau refuz actele 
cuiva. 

Dar insuficienţa cea mai gravă a noţiunii catolice de persoană a apărut în momentul când după 
Conciliul de la Trident a trebuit să se răspundă mai precis la întrebarea: cine oferă, totuşi, satisfacția 
lui Dumnezeu ? Totul pare să fi pornit de la o definiție mai riguroasă a satisfacţiei. Potrivit definiției 
care i-a fost dată în acel context, satisfactio est redditio aegquivalentis voluntaria ad alterum ex 
propriis et alias indebitis (satisfacția este o restituire echivalentă şi voluntară către altul din cele ce 
sunt proprii sau din altele nedatorate). Dar să redăm raționamentele celor de la Salamanca în 
expunerea aceluiaşi B. Bartmann: „Hristos şi-a dat în mod liber viaţa ca expiere echivalentă. Ex 
propriis at alias indebitis înseamnă adică actele sale personale, proprii, împlinite deja în natura 
umană. El nu era împiedicat în vreun fel faţă de Dumnezeu (de vreo datorie personală, n.n.), căci 
era nevinovat şi numai din pură iubire pentru Dumnezeu şi pentru noi le-a împlinit şi de aceea putea 
dispune liber de ele. Satisfacţia trebuie să se facă ad alterum, căci persoana nu-şi poate oferi o 
reparaţie ei însăşi. Or, pentru a face aceasta inteligibilă (în opera de răscumpărare, n.n.) se disting în 
Hristos două subiecte morale şi juridice diferite sau două personalităţi pe baza celor două naturi în 
mod real distincte. Unica Persoană aduce satisfacţie, în natura umană, întregii Trinităţi şi, în 

consecinţă, cu adevărat şi ei însăşi; numai prin apropiere spunem că satisfacția este oferită doar 
Tatălui; în sine ca se adresează tuturor celor trei Persoane. Prin această construcţie a unei 
personalităţi în mod virtual duble în Hristos, cu menţinerea distincţiei reale a naturilor, a voinţelor, a 
libertăţilor, a activităţilor şi a dreptului, se suprimă aparenta contradicție a satisfacţiei lui Hristos 
către el însuşi.” ? 

Este greu de găsit o afirmaţie mai clar nestoriană ca aceasta în care se face referire la o 
personalitate virtual dublă în lisus Hristos sau chiar la existenţa a două subiecte morale şi juridice 
diferite, două personalităţi distincte corespunzător celor două naturi pe care le exprimă. În felul 
acesta teologia catolică ajunge să fie datorită teoriei satisfacției nu doar cripto-nestoriană, cum s-a 
făcut uneori afirmaţia, ci făţiş partizană a acelei erezii condamnată cu atâta vigoare la sinodul al 
treilea ecumenic din 431. Mai mult, se poate observa în ultima vreme la unii teologi catolici, cum 
vom vedea, chiar o tendinţă de reabilitare a lui Nestorie şi de slăbire a prestigiului celui de al treilea 
sinod ecumenic. 

3. Tendinţe în soteriologia şi Hristologia catolică recentă. Această tendinţă de a explica 
deplinătatea, caracterul integral şi autentic al naturii umane a lui lisus Hristos prin postularea unei 
personalități umane distincte fie şi numai virtual de personalitatea divină a Logosului este 
continuată recent de câţiva teologi catolici de marcă: Deodat de Basly în cartea sa Assumptus Homo 
propune o hristologie cu care vrea să înlocuiască hristologia obişnuită, de inspiraţie tomistă, a 
manualelor catolice din primul sfert al secolului XX. „Teologia lui Assumptus Homo, spune 
teologul catolic R. Lachenschmidt, se distinge de hristologia tradițională în trei puncte principale: în 
întrupare ea vede mai mult o înălțare a creaturii decât o coborâre a lui Dumnezeu; ea înţelege 
umanitatea asumată (de lisus) ca o umanitate deplină şi-i recunoaşte o autonomie şi un Eu 
psihologic (distinct); el numeşte pe omul lisus Hristos — fără să vrea ca pentru aceasta să nege 
unitatea persoanei lui Hristos — un “cineva” care se distinge de Fiul lui Dumnezeu în Hristos 
Dumnezeu şi omul sunt unul faţă de celălalt într-un raport de “cineva faţă de altcineva”.” 19 

L. Seiler, discipol al lui Deodat de Basly, merge pe urmele mentorului său. Acelaşi R. 
Lachenschmidt îi descrie hristologia în termenii următori: „După această hristologie (a lui Seiller) 
trebuie asigurată, pe de o parte, transcendenţa lui Dumnezeu cu privire la întreaga creatură şi prin 
aceasta şi faţă de umanitatea lui Hristos; pe de altă parte trebuie garantată deplina umanitate a lui 
Hristos. De pe poziţiile primei exigenţe se deduce că chiar şi după întrupare nu se poate spune pur şi 
simplu că Cuvântul este om şi că acest om este Cuvântul. De pe poziţiile celei de a doua exigenţe se 
trage concluzia că Hristos ca om (vrea să spună creatura care este numită assumpltus homo, “omul 
asumat”) este un “Eu” autonom şi, în consecinţă, un principiu eficient autonom în ordinea acțiunii. 
Persoana lui Hristos nu este nici Cuvântul nici omul asumat, ci ansamblul format din cei doi. Numai 
acestui întreg relaţional heterogen îi poate fi atribuită, conform acestei concepţii, întreaga divinitate 
şi întreaga umanitate în Hristos.” 1! 

Aceste eforturi de a redefini ceea ce se înţelege prin umanitate a lui Hristos sunt reluate în 
contextul discuţiilor pe marginea unei probleme foarte speciale, anume a aceleia despre conştiinţa 
de sine a omului lisus ca Fiu al lui Dumnezeu şi despre ştiinţa sa relativă ca om. Discuţiile cu 
privire la conştiinţa de sine a lui lisus au fost inaugurate în teologia catolică de P. Galtier. „Pentru 
el, spune R. Lachenschmidt, Eul divin rămâne în întregime transcendent faţă de sfera conştiinţei 
umane (a lui lisus). După el, în centrul vieţii umane conştiente a lui lisus se află un Eu uman 
empiric. Fără o vedere a lui Dumnezeu (ca ceva distinct de sine, n.n.) şi numai pe baza structurii 
conştiinţei sale umane Hristos nu ştie nimic despre Eul său metafizic... (...) Conştiinţa emerge din 
natură şi nu din persoană. Eul tuturor cuvintelor lui Hristos (aţi auzit că s-a spus..., eu însă vă zic 
vouă..., n.n.) este Eul uman. Această concepţie a lui Galtier — după care perceperea unirii ipostatice 
de către conştiinţa umană a lui Hristos şi deci conştiinţa sa umană despre sine ca Fiu pur şi simplu 
nu-i poate veni decât din viziunea lui Dumnezeu (adică dintr-o poziție de exterioritate în raport cu 
Dumnezeu, n.n.) şi că în consecinţă în lisus Hristos este prezent un centru de acţiune (un Eu) uman 
— pierde din vedere, comentează R. Lachenschmidt, că enunţurile ontologice şi psihologice trebuie 
să fie corespondente.” !? 

Nestorianismul acestor teologi este prea evident. EI a provocat inevitabil o reacţie din partea 
Curiei papale care la 12 iulie 1951 a pus la index cartea lui Seiller: La psychologie du Christ et 
l'unicite de personne. Concepţia lui Seiller a fost condamnată în substanţa ei şi în enciclica lui Pius 

al XII-lea Sempiternus Rex din acelaşi an. Este interesant însă de menţionat o ezitare majoră în 
textul acestei enciclici. În versiunea publicată în Observatore Romano din 13 sept. 1951 se putea 
citi că opinia după care umanitatea lui Hristos saltem psycologice (cel puţin psihologică) trebuie 
considerată ca subiectum quodam sui juris (subiect cu o realitate juridică proprie) nu poate fi 
acceptată. În schimb, în versiunea publicată oficial a acestei enciclici nu se mai regăseşte expresia 
saltem psycologice. Aceasta a dat loc la supoziţii diverse. “Oricare ar fi substratul, comentează 
Lachenschmidt, este clar că punctul de vedere al lui Seiller nu poate fi susţinut; în acelaşi timp 
doctrina lui Galtier nu pare vizată. Fără îndoială, papa n-a voit să ia o decizie într-o problemă atât 
de dificilă ca aceea a conştiinţei de sine a lui lisus.” 1! 

Teologia catolică cu privire la hristologie sau soteriologie nu se rezumă, desigur, la opiniile 
celor citați până acum. Nestorianismul lor era prea evident pentru ca cenzura ecleziastică să nu 
intervină. Ezitarea remarcată cu ocazia publicării enciclicei papale în legătură cu expresia saltem 
psycologice este însă semnificativă pentru ezitarea teologiei oficiale de a condamna tendinţele 
catolice de a pune în evidenţă deplina umanitate a lui Hristos. Acest criptonestorianism de care cu 
greu se poate distanţa gândirea hristologică şi soteriologică catolică iese la iveală şi din simpatiile 
nedisimulate ale unor teologi în ceea ce-l priveşte Nestorie. Angajaţi într-un efort de reevaluare a 
vechilor poziţii hristologice, o serie de teologi catolici pretind a examina opiniile străvechiului 
eretic „într-un context mai larg şi deci mai echitabil”, cum crede R. Lachenschmidt. 

„Se recunoaşte că Nestorie avea preocuparea de a pune în lumină caracterul complet al 
umanităţii lui Hristos pe baza vechii tradiţii ecleziale. Chiar dacă se admite că, pentru a determina 
legătura umanităţii cu Logosul, el a recurs la categorii împrumutate din ordinea relațiilor morale 
dintre o persoană şi altă persoană, s-a ajuns să se emită astăzi o judecată mai indulgentă şi să se 
recunoască ceea ce are el, totuşi, pozitiv, acolo unde până în secolul XX chiar se estima ca fiind un 
aspect negativ. Se ţine seama de faptul că teologiei de atunci îi lipseau posibilităţile conceptuale 
pentru a găsi calea de mijloc între sinteza de natură pe care o căutau apolinariştii şi o legătură 
morală accidentală. A. Grillmeler a adus o importantă contribuţie asupra acestui punct. 1 

4. Naturalismul soteriologiei catolice. Cei mai buni teologi catolici din ultima vreme şi-au dat 
seama că nu pot pune în evidenţă deplinătatea naturii umane din lisus Hristos împotriva sau prin 
antiteză cu persoana divină a Fiului lui Dumnezeu care a asumat această natură. Unei astfel de 
tendinţe i se opune nu numai magisteriul oficial papal, ci întreaga tradiţie tomistă. În această situaţie 
nume de cea mai mare rezonanţă pentru lumea catolică au căutat o altă cale de a apăra ideea 
completitudinii naturii umane a lui Hristos fără să se expună pericolului de a aluneca spre un 
nestorianism cvaziformal ca teologii citați anterior. Calea aleasă în acest scop este aceea a 
înţelegerii dezvoltării naturii umane a lui lisus în sensul sau în coerenţă cu persoana divină care o 
ipostaziază. Ideea de bază este că prin asumarea ei de către persoana Fiului natura umană a lui lisus 
a depăşit starea de potenţialitate printr-o actualizare la maximum a virtualităților ei esenţiale, 
naturale, proprii. Aceste latenţe ale naturii umane din lisus sunt actualizate, aduse la existenţă. 
Întruparea a condus, cu alte cuvinte, această natură de la starea ei de esenţă la starea de existenţă. 

Teologul catolic M. de la Taille afirmă că în întrupare Cuvântul lui Dumnezeu se comunică 
esenței umane a lui Hristos în mod total şi imediat ca Actul său de a fi divin (Act necreat) şi o 
activează pe aceasta ca pe o existenţă formală umană în persoana Logosului. „Existenţa” umană a 
lui Hristos nu are în această concepţie decât funcția unei dispoziţii potenţiale, a unei capacităţi de a 
se adapta Logosului, funcţie ce 1-a fost conferită esenței umane în cursul actualizării ei de către 
Cuvântul lui Dumnezeu şi prin care această esență este făcută capabilă de a fi umanitatea 
Cuvântului. !5 

Dom Diepen a încercat să salveze teoria tomistă a existenţei pe o altă cale. Plecând de la 
premiza că cele două naturi în Hristos nu pot fi considerate ca fiind „indivizi subzistenţi în sine” el 
propune drept mod de a înţelege raportul dintre ele conceptul de integrare sau de tot integrat. După 
această teorie Hristos are un mod de a fi actual diferit prin natură de modul de a fi actual al lui 
Dumnezeu dar care este integrat în el ca într-un singur mod de a fi actual, de a exista.!€ 

F. Malmberg încearcă să explice întruparea ca o asumare prin creaţie şi ca o creaţie prin 
asumare, unificând astfel cauza eficientă a întrupării cu cauza ei formală. Pentru aceasta el 
utilizează formula lui Augustin: ipsa assumptione creatur (a fost creat chiar prin asumare) şi o 
interpretează în sensul că persoana Logosului actualizează natura umană a lui Hristos pentru a face 

din aceasta împreună cu El însuşi „un mod de a fi personal (&rre en un personel)” uman, de aşa 
manieră încât prin această actualizare începe să existe o persoană în acelaşi timp umană şi divină: 
persoana Logosului devenit om. !” 

Aplecarea teologiei catolice către nestorianism este evidentă chiar şi în lucrări recente. Într-o 
lucrare consacrată evoluţiilor hristologiei catolice din ultima vreme Sergio De Machi rezumă 
viziunea unor teologi catolici contemporani pentru care „întruparea Cuvântului cuprinde întreg 
itinerariul existenţei sale istorice umane, de la început până la sfârşit, cu devenirea care îi rămâne 
intrinsecă. Mai mult chiar, împotriva celor ce pretindeau că Fiul lui Dumnezeu ar fi asumat o natură 
umană neipostatică, se consideră că realismul întrupării, aşa cum este înţeles mai nou, reprezintă şi 
un proces de personalizare umană (s.n.). În lisus, Cuvântul a devenit, în virtutea întrupării, o 
persoană (divină) umanizată, care a trăit calitatea sa de persoană în modul uman de devenire şi de 
creştere.” „Prezenţa Cuvântului, departe de a anula omenitatea lui lisus, o desăvârşeşte în identitatea 
ei personală. Prin unirea sa personală cu Logosul divin, prin care realizează în sine cea mai 
profundă deschidere către Dumnezeu (şi prin el toţi oamenii), omenitatea lui lisus actualizează cea 
mai perfectă definiţie a fiinţei sale personal umane.” 15 

Dar cea mai interesantă încercare de a înţelege completitudinea naturii umane în Hristos, în 
deplină coerenţă cu persoana sa divină, aparţine, probabil, lui K. Rahner. Esenţa gândirii sale pare a 
fi ideea că întregul cosmos evoluează în direcția lui Hristos şi în general în direcția lui Dumnezeu, 
apariţia omului nefiind decât momentul cel mai semnificativ al acestui proces, iar întruparea o 
evoluţie a acestei umanităţi spre punctul ei de dezvoltare maxim. „K. Rahner, spune R. 
Lachenschmidt, şi-a expus vederile sale asupra poziţiei lui Hristos în interiorul cosmosului (!?) în 
articolul său: Die Christologie innerhalb einen evolutiven Weltanschauung. Prin concluziile sale el 
se apropie foarte mult de concepţia lui Teilhatd (de Chardin), cel puţin într-o anumită privinţă. În 
centrul expunerii sale se află modul în care el înțelege auto-transcendenţa materiei (tendinţa acesteia 
de a se dezvolta, n.n.) în direcţia felului de a vieţui al omului, la acest nivel fiind vorba de o auto- 
transcendenţă esenţială; dincolo de această auto-transcendenţă în direcţia omului scopul cosmosului 
este comunicarea lui Dumnezeu prin el însuşi. El admite că evoluţia către Hristos nu are loc decât 
ca urmare a liberei comunicări a lui Dumnezeu prin EI însuşi. Dar el doreşte să sublinieze că această 
liberă comunicare de sine se înscrie în întregime în procesul evoluţiei (generale).” !? 

Rahner este şi mai clar într-o lucrare intitulată: Chalkedon — Ende oder Anfang?, dar mai ales 
în Zur Theologie der Menschwerdung. EL înţelege întruparea ca împlinirea supremă absolută a ceea 
ce înțelegem prin conceptul de om în accepțiunea lui maximă. Hristos nu este un om care este şi 
Dumnezeu, ci el este „ex-sistenţa lui Dumnezeu”, adică modul de a fi în lume al lui Dumnezeu, 
modul său de a fi în afara Sa, modul său iconomic; istoria umană autonomă a lui Hristos este 
realmente istoria Logosului, modul său de a fi în istorie, în lume, în fluxul devenirii umane; Hristos 
este vârful acţiunii lui Dumnezeu în creaţie. „Pentru el (pentru Rahner, n.n.) hristologia este 
antropologie; ea este începutul şi sfârşitul antropologiei. În realizarea ei cea mai radicală, adică în 
hristologie, această antropologie este teologia pentru eternitate.” % 

S-ar părea că aserţiunile lui K. Rahner continuă cu cele ale lui Sf. Maxim Mărturisitorul şi în 
general ale Părinților orientali. În realitate, în acord cu întreaga teologie catolică, Rahner nu înţelege 
evoluţia naturii umane în Hristos ca pe o transfigurare, ca pe o dezvoltare a acesteia dincolo de 
limitele ei naturale până la nivelul îndumnezeirii. Pentru el, ca şi pentru toţi teologii catolici, această 
evoluţie, această dezvoltare a naturii umane nu este decât o dezvoltare la maximum a virtualităţilor 
deja înscrise în esenţa ei, actualizare realizată, desigur, sub impactul unirii ipostatice. Naturalul nu 
tinde spre trans-natural, adică spre o depăşire a propriei condiţii în direcţia îndumnezeirii, ci tinde 
doar spre supranatural, adică spre o dezvoltare la maximum a propriilor virtualităţi create, latente în 
propria esenţă. 

Această înţelegere a întrupării ca o actualizare progresivă a esenței umane în lisus Hristos face 
ca actele învierii, înălțării şi şederii de-a dreapta Tatălui ale lui Hristos ca om să apară ca efecte cu 
totul exterioare naturii sale umane, simplu supraadăugate, fără nici o consistență ontologică. 
Departe de a fi expresia îndumnezeirii naturii sale umane, a manifestării slavei divine care de-acum 
devine proprie şi ei prin îndumnezeire, actele susmenţionate sunt considerate expresis verbis ca 
simple recompense exterioare şi de factură creată ale meritelor “juridice” ale lui Hristos înaintea 
Tatălui. 

Urmându-l pe Toma d" Aquino, Bartmann explică aceste acte în felul următor: „Prin coborârea 
sa voluntară al cărei cel mai de jos punct se află în suferinţa sa pe cruce, în moartea şi-n îngroparea 
sa, el a meritat ridicarea sa exterioară care constă în învierea, în înălțarea, în faptul de a fi aşezat de- 
a dreapta lui Dumnezeu şi în funcția sa de judecător. Prin aceasta se înţelege ridicarea trupului său, 
asemenea ridicării exterioare a oricărui om.” 7! 

Această înţelegere juridică, exterioară a demersului soteriologic împlinit în lisus Hristos 
trădează indubitabil cripto-nestorianismul hristologiei catolice care deja i-a fost reproşat de unii 
teologi protestanți. Nici măcar sub dogoarea focului prezenţei ipostatice a Fiului lui Dumnezeu 
omul din lisus Hristos nu-şi putea depăşi condiţia sa naturală, nu poate avea acces la îndumnezeire; 
ca om, Hristos rămâne implacabil prizonierul propriei sale condiţii create. 


NOTE 





!B. Bartmann, Precis de Theologie Dogmatique, Mulhouse, 1938, ediţia a treia, vol.1, p.432 

2 B. Bartmann, op. cit., vol.1, p.431 

3 B. Bartmann, op. cit, vol.L, p.431,432 

+B. Bartmann, op. cit, vol.I, p.433 

5 B. Bartmann, op. cit, vol.I, p.433 

$B. Bartmann, op. cit, vol.1, p.434 

7 B. Bartmann, op. cit, vol.1, p.434 

3B. Bartmann, op. cit, 1938, ediţia a treia, vol.1, p.435 

”B. Bartmann, op. cit , vol.1, p.435 

0 Bilan de la Theologie du XX-e siecle, ed. Casterman, vol.2, p.310 
! Bilan..., vol.2, p.324 

> Bilan..., VOL.2, p.327 

3 Bilan..., vol.2, p.328 

+ Bilan..., vol.2, p.322-323 

5 Bilan..., voL.2, p.324 

$ Bilan..., vol.2, p.324 

7 Bilan..., vol.2, p.325 

18 Silvio De Machi, La Cristologia in Italia, Edizioni Piemne, Padova, 1994, p.351, 356; la D. Popescu, Ortodoxie şi 
Contemporaneitate, Bucureşti 1996, p.35, n.14, 15 

% Bilan..., vol.2, p.325 

2! B. Bartmann, op. cit., vol.2, p.441 

CAPITOLUL AL PATRULEA 
OPERA DE RĂSCUMPĂRARE ŞI CONSECINȚELE EI 
HRISTOLOGICE ÎN TEOLOGIA 
PROTESTANTĂ 


1. Premizele învăţăturii protestante despre răscumpărare. Teoria anselmiană a răscumpărării 
a devenit, mai ales din cauza adoptării ei de către Toma d'Aquino, doctrina oficială a Bisericii 
Romane. Cum am văzut, esenţa ei este afirmaţia că prin meritele jertfei sale, Iisus Hristos a obligat 
pe Dumnezeu să acorde umanităţii iertarea. Jertfa lui Hristos a fost o satisfactio condigna, 0 
satisfacție de aceeaşi valoare cu jignirea adusă de Adam lui Dumnezeu. Această teorie trebuie 
înţeleasă însă în contextul realismului metafizic: jertfa de pe cruce este o satisfactio condigna prin 
ea însăşi, adică prin valoarea ei intrinsecă. Aşa se poate înţelege afirmaţia că prin prestarea ei 
Dumnezeu a fost obligat s-o recompenseze prin ştergerea datoriei infinite a umanităţii datorate 
păcatului strămoşesc; şi tot numai în acest context se poate înţelege noţiunea de merit când se 
vorbeşte de „meritele infinite ale lui Hristos”. 

În această accepţiune teoria lui Anselm este împărtăşită de mai toate marile minţi teologice ale 
Evului Mediu. Câteva însă dintre ele încep să se abată de la această linie generală dominată de 
realism. Acest lucru începe să se întâmple de prin secolul al XIII-lea când nominalismul devine tot 
mai puternic şi mai devastator pentru Scolastică. Influenţa sa asupra gândirii soteriologice era 
inevitabilă. Primul gânditor de talie care o face este Duns Scotus. În consecinţă, spre deosebire de 
Anselm şi de toţi ceilalți doctori ai Scolasticii, Duns va afirma că opera lui Hristos a fost suficientă 
nu prin valoarea ei intrinsecă, ci prin acceptarea ei ca atare de către Dumnezeu Tatăl. Teologul 
catolic Minges expune această teorie în termenii următori: „Doctorul subtil (Duns Scotus) învaţă că 
satisfacția lui Hristos nu este prin ea însăşi suficientă, de aceeaşi valoare şi adecvată, nici 
supraabundentă, ci este aşa din cauza acceptării ei binevoitoare şi libere (de orice constrângere) din 
partea lui Dumnezeu, Doctor subtilis dicitur docuisse, satisfactionem Christi non ex sese esse 
sufficientem condignam adaequatamque, necdum superabundentem, sed tantum ob benignam et 
liberalem acceptationem ex parte Dei”.| 

Nominalismul s-a accentuat apoi la gânditori ca Wilhelm Ockam, Durand de Saint-Pourcain, 
Pierre d" Ailli, Jean Gerson şi Gabriel Biel, ultimul mare scolastic. În epoca lui Luther nominalismul 
era pretutindeni la mare cinste, în special la Erfurt. Ca manual de teologie Luther a avut chiar 
Comentariul la Sentinţe al lui Gabriel Biel. „Opera lui Gabriel a fost marele arsenal din care şi-a 
extras Luther ştiinţa sa teologică. Când el va cita un teolog, aceasta va fi cel mai adesea după 
Gabriel.” 2 De altfel, însuşi Luther declară în mod deschis cu privire la vederile sale nominaliste că 
„a sorbit adânc din secta lui Ockam”.3 

Doctrina pe care Luther o va dezvolta cu privire la întruparea şi jertfa lui Hristos poate fi 
găsită, în germene, la Gabriel Biel. Mergând el însuşi pe urmele lui Scotus, Briel „gândeşte că 
meritele lui Hristos n-au în sine decât o valoare limitată, dar că Dumnezeu este acela care le acceptă 
ca infinite. De asemenea, el mai crede că datorând lui Dumnezeu toate actele sale şi neîndurând 
suferinţe egale cu cele ale infernului, lisus n-a oferit o satisfacție care să fie riguros suficientă, în 
sensul cel mai strict al dreptăţii; ea este însă suficientă în fapt, adaugă el, pentru că Dumnezeu o 
acceptă ca atare.” * 

Influenţa nominalismului se va exercita astfel cu putere asupra gândirii reformatorilor. Dacă la 
baza catolicismului stă realismul metafizic, la baza întregului protestantism se află nominalismul, în 
special prin Luther. „Fără să devină articol de credinţă, spune teologul catolic J]. Paquier, realismul 
Sfântului Toma este din ce în ce la mare cinste în Biserica (Catolică); de aici provine tăria de 
şarpantă a teologiei catolice. În protestantism, dimpotrivă, nominalismul este din ce în ce mai 
favorizat.” 5 Pe acest fond nominalist, gândirea lui Luther în problema răscumpărării se va modifica 
în mod corespunzător. 

2. Răscumpărare_ şi predestinare la reformatori. Luther. Luther accepta, ca toată lumea 
teologică occidentală, teoria anselmiană. Mergând pe urmele unor nominalişti ca Duns Scotus sau 

Gabriel Biel, de exemplu, el îi va da însă o cu totul altă semnificaţie. În viziunea sa, jertfa lui 
Hristos nu mai este o satisfacţie adusă lui Dumnezeu pentru oameni, ci o suportare a pedepsei 
divine. Teologia lui nu va mai fi astfel o teologie a satisfacției şi a meritelor supraabundente ale lui 
Hristos, ci o „teologie a crucii”, a suferinţei sale pentru păcat în locul oamenilor. 

G. F. Ohler spune următoarele cu privire la modul în care se raportează concepţia lui Luther 
față de teoria anselmiană a răscumpărării: „Fără îndoială, doctrina luterană a răscumpărării se 
raliază teoriei lui Anselm. (...) Dar ea se distinge în mod principal de acesta prin faptul că suferinţa 
şi moartea Fiului lui Dumnezeu nu sunt considerate ca un dar oferit lui Dumnezeu în locul pedepsei 
spre a repara injuria adusă onoarei sale, ci ca o suferinţă cu caracter penal voluntar acceptată prin 
substituție, ca sufficientissima poenarum quae nos manebant persolutio (pedeapsa suprasuficientă 
care ne aduce absolvirea). Nicăieri în opera lui Luther nu se pune problema că suferinţa şi moartea 
lui Hristos ar fi doar o satisfacție în vederea restabilirii onoarei violate a lui Dumnezeu”. Or, 
“doctrina reformaţilor, cel puţin aşa cum apare ea în scurtele simboluri de credinţă, nu pare să difere 
prea mult de aceea a luteranilor.” 6 

Aceeaşi poziţie o exprima şi R.W. Dale: „Pentru Anselm satisfacția adusă de Hristos nu este 
privită ca o pedeapsă, ci ca o înlocuire a pedepsei. Aici este punctul în care teologia Reformei şi cea 
de după Reformă se îndepărtează de el şi de teologia madievală în general. (...) Nu mai este vorba 
de demnitatea şi de onoarea lui Dumnezeu, ci de inflexibila sa justiţie, nu mai este vorba de o 
alternativă între satisfacție şi pedeapsă, ci de o satisfacţie prin pedeapsă”. Pe scurt, “este pur şi 
simplu antiteza la Cur Deus homo”.” 

Dacă în teoria lui Anselm mânia lui Dumnezeu apare, aşadar, ca ceva viitor pe care Hristos o 
opreşte prin jertfa sa oferită din iniţiativă proprie, pentru Luther Hristos suportă din plin pedeapsa 
lui Dumnezeu pentru păcatul omenesc, experiind mânia divină până la “iad”, până la părăsirea sa de 
către Dumnezeu pe care o trăieşte ca un lepădat, ca un condamnat care-şi merită moartea. Hristos 
biruie însă moartea şi puterile păcatului prin faptul că este şi Dumnezeu. Luther înţelege 
răscumpărarea ca o biruire a mâniei lui Dumnezeu (Tatăl) prin iubirea lui Dumnezeu (Fiul) pentru 
noi.% Althauss afirmă că Luther a unit concepţia patristică cu cea anselmiană. „Faptul decisiv în 
opera lui Hristos nu este acela că învinge puterile contrare lui Dumnezeu, ci că învinge pe 
Dumnezeu cu Dumnezeu, mânia lui Dumnezeu cu iubirea lui Dumnezeu. Lupta hotărâtoare este — o 
spunem în metaforă — lupta lui Dumnezeu cu sine însuşi. Astfel opera lui Luther este strict 
teocentrică şi totuşi se întinde departe peste îngustimea raţionalităţii teoriei satisfacţiei.” 9 

Atât interpretarea lui Althauss cât şi teoria luterană în sine merită, însă, un comentariu mai 
detaliat. Cât de mult este jertfa lui Hristos o luptă a lui Dumnezeu cu sine însuşi este un fapt foarte 
discutabil având în vedere teoria chenozei absolute, a golirii lui Hristos de orice urmă de 
dumnezeire în patima şi în moartea sa. Luther îşi reprezentă pe Hristos ca „un blestemat şi un 
păcătos al păcătoşilor”. Fiul lui Dumnezeu, spune el, „poartă păcatul şi blestemul” de aşa manieră 
încât nu trebuie să-l mai considerăm „ca o persoană privată inocentă”, ci ca pe un „păcătos care are 
asupra sa şi poartă păcatul lui Pavel... al lui Petru... al lui David.” ! 

Dacă Hristos suferă ca un condamnat, ca un vinovat adevărat, chiar dacă o face în locul 
nostru, înseamnă că moartea sa pe cruce nu este decât pedeapsa lui Dumnezeu pe care o merită fără 
discuţie păcatul şi decizia executării ei nu-i aparţine lui Hristos, ci în întregime lui Dumnezeu Tatăl. 
Şi tot Dumnezeu Tatăl este cel care decide să valorizeze pozitiv moartea lui Hristos acceptând-o ca 
răscumpărare pentru păcatul oamenilor. Această decizie divină exclude orice inițiativă din partea lui 
Hristos, orice merit care să-l putem impune în vreun fel în ochii Tatălui. S-a discutat mult între 
protestanți despre aşa numita suportare activă a pedepsei de către Hristos. Este însă limpede că 
fondul nominalist al concepţiei lui Luther despre răscumpărare exclude nu numai orice merit al lui 
Hristos în faţa Tatălui, ci şi orice iniţiativă, aşa încât nu poate fi vorba despre o suportare altfel 
decât pasivă a pedepsei divine. 

Ideea nominalistă că opera lui Hristos nu are valoare în ea însăşi, ci numai prin acceptarea ei 
ca atare de către Dumnezeu (Tatăl) slăbeşte, fără discuţie, importanţa învăţăturii despre 
răscumpărare. Dar cea care o goleşte cu totul de semnificaţie este doctrina predestinării, afirmată în 
mod expres de Luther sub influienţa aceloraşi nominalişti ca Duns Scotus şi mai ales ca Wilhelm 
Ockam. În faimoasa sa lucrare De servo arbitrio, menită să combată lucrarea lui Erasm De libero 
arbitrio, Luther neagă existenţa liberului arbitru în omul căzut şi face dependentă mântuirea 

fiecăruia de predestinaţia divină. Pentru a preîntâmpina obiecţia că Dumnezeu, potrivit Scripturii, a 
voit ca toţi oamenii să se mântuiască, Luther face celebra distincţie între „Dumnezeul revelat” şi 
„Dumnezeul ascuns”: „Diatriba (lui Erasm), spune el, rătăceşte din cauza ignoranței sale. EI nu ştie 
să deosebească între Dumnezeul revelat şi Dumnezeul ascuns, adică între cuvintele lui Dumnezeu şi 
Dumnezeu însuşi. Dumnezeu face multe lucruri pe care nu ni le revelează prin cuvintele sale şi el 
vrea multe lucruri pe care cuvântul său nu ni le spune că le vrea: astfel, el nu voieşte moartea 
păcătosului şi aceasta se înţelege după cuvântul său, dar el o vrea după voinţa sa ascunsă. Or, noi 
trebuie să medităm asupra cuvântului şi să lăsăm deoparte această insondabilă voinţă. Căci cel ce 
este făcut să ne conducă este cuvântul, iar nu voinţa sa ascunsă.” |! 

Punerea mântuirii oamenilor în dependenţă exclusivă de predestinaţia divină este o învăţătură 
menită să excludă orice merit uman, orice încredere în valoarea faptelor. „Prin liberul său arbitru, 
spune Luther, nimeni nu se va putea mântui. (...) Dumnezeu a răpit liberului meu arbitru mântuirea 
pentru a se ocupa el însuşi de ea, astfel încât nu prin faptele mele sau prin alegerea mea, ci prin 
grația şi mila pe care mi le-a promis să mi le păstreze sunt eu sigur şi asigurat că el este credincios 
şi că nu mă va minţi, el cel atât de puternic şi de mare. De aceea, nici demoni, nici orice alt ceva nu 
mă va putea învinge şi răpi lui. “Nimeni, zice Hristos, nu-i va răpi din mâna mea: Tatăl care mi i-a 
dat, este mai mare decât toți.” Fără îndoială, din aceasta nu urmează că toţi oamenii vor fi mântuiţi; 
dar cel puţin unii, ba mai mulţi chiar, vor fi.” 2 

Ce semnificaţie mai are atunci pentru noi moartea lui Hristos ? „Tu trebuie să consideri cu o 
fermă încredere, spune Luther, că Hristos a murit pentru propriile tale păcate, că tu eşti unul dintre 
cei pentru care el a fost dat (la moarte). lată credinţa care te justifică; ea va face ca Hristos să 
locuiască, să trăiască şi să domnească în tine. Ea este mărturia Duhului (Sfânt) în sufletul nostru că 
suntem fiii lui Dumnezeu.” 1? Se poate observa uşor că la Luther mântuirea depinde mai mult de 
încrederea în Hristos decât de opera lui Hristos considerată în ea însăşi. Teologul protestant O. 
Scheel remarcă acest fapt spunând că Luther a deplasat certitudinea mântuirii făcând-o să coboare 
de la temeiul ei obiectiv la cel subiectiv, de la lisus Hristos la noi; el a dorit cu fervoare o 
certitudine intimă a propriei sale mântuiri.! 

Hristologia lui Luther s-a resimţit puternic de pe urma acestei doctrine a răscumpărării. 
„Miezul teologiei lui Luther, spune T. George, este că în lisus Hristos Dumnezeu s-a dat pe sine, 
complet şi fără rezerve, pentru noi. (...) Doar în momentul în care ne dăm seama că Hristos a fost 
dat pro me, pro nobis (pentru mine, pentru noi), atunci preţuim importanţa realizării lui Hristos. (...) 
Ceea ce voia Luther să spună este că vestea cea bună nu poate fi cunoscută in abstracto, ci doar prin 
credință, în profunzimile experienţei.” 15 Aceasta înseamnă că Luther nu era preocupat de ceea ce 
este Hristos în sine, de constituţia sa divino-umană, ci de opera sa pentru noi. Această deplasare de 
accent a interesului lui Luther nu va rămâne fără urmări în protestantismul ulterior. Dacă 
raționalismul va nega dumnezeirea lui lisus în secolul al XIX-lea şi acelaşi lucru îl va face şi 
teologia demitologizării Bibliei, sub influenţa existenţialismului heidegerian, aceasta se va datora 
tocmai acestei incipiente slăbiri a interesului pentru ce este Hristos în sine, anterior desfăşurării sale 
în istorie. 

Luther spune următoarele: „Am spus adesea că oricine vrea să fie mântuit ar trebui să se 
comporte ca şi când nimeni altcineva n-ar mai exista pe pământ cu excepţia lui, ca şi când toate 
mângâierile şi promisiunile lui Dumnezeu pe care le găsim în Scripturi l-ar privi doar pe el şi ar fi 
scrise doar de dragul lui.” 16 În consecinţă spune el în altă parte: „Repetă aceste cuvinte: “pentru 
mine”, gândindu-te mult la ele, şi obişnuieşte să accepţi şi să aplici pentru tine însuţi acest “pentru 
mine” cu o credinţă sigură. Cuvintele “al nostru”, “noi”, “pentru no!” ar trebui scrise cu litere de aur. 
Omul care nu le crede nu este creştin.” ! Aceasta este faimoasa hristologie luterană a lui Christus 
pro me, solidară sau consecinţă a concepţiei sale despre răscumpărare. 

3. Răscumpărare şi predestinare la reformatori. Calvin. Marele reformator de la Geneva 
condiționează şi el mântuirea, chiar mai mult decât Luther, de predestinaţia divină. „Numai 
predestinaţia, spune el, sfatul veşnic al lui Dumnezeu prin care a hotărât ce va face cu fiecare om. 
Căci el nu 1-a creat pe toţi pentru o aceeaşi soartă: el a hotărât pe unii la viaţă veşnică, iar pe alţii la 
condamnare veşnică. Astfel, după scopul pentru care a fost creat noi spunem că omul a fost 
predestinat spre moarte sau spre viaţă.” 18 

Ca şi Luther, Calvin este obligat să facă faţă obiecției că potrivit Scripturii, Dumnezeu voieşte 
ca toţi oamenii să se mântuiască, iar nu doar unii. În faţa acestei evidențe biblice, Calvin va afirma 
mai mult decât Luther distincţia dintre Dumnezeul revelației şi Dumnezeul cel ascuns în voinţa sa 
intimă şi adevărată. “Dumnezeu, spune el, nu dă cu nici un chip duhul regenerării tuturor celor 
cărora le oferă cuvântul său pentru a se alia cu el. (n.7) (...) Există două feluri de chemare. Există 
chemarea universală care se prezintă ca predicare exterioară a Evangheliei, prin care Domnul invită 
la sine pe toţi oamenii fără nici o diferenţă, adică chiar şi pe cei pe care el i-a făcut să miroasă deja a 
moarte şi i-a destinat să fie obiectul celei mai grave condamnări. Există însă o alta, specială, de care 
face parte doar credincioşilor în inima cărora înrădăcinează învățătura prin lumina interioară a 
spiritului.” !9 

Calvin lămureşte motivul şi îndreptăţirea predestinării tuturor la moartea veşnică fiind 
corupţia noastră fiinţială, natura noastră umană rea prin ea însăşi în urma căderii. „De vreme ce toţi 
suntem corupți şi contaminaţi de vicii, nu este posibil ca Dumnezeu să nu ne urască: şi aceasta nu 
dintr-o cruzime tiranică, ci dintr-o îndreptăţire cât se poate de raţională. Dacă, deci, prin însăşi 
condiţia lor naturală toţi oamenii sunt vinovaţi (şi vrednici) de condamnare la moarte, de ce fel de 
inechitate se vor plânge cei pe care Dumnezeu i-a predestinat la moarte?” 2 

De ce a ales, totuşi, pe unii şi i-a scutit de pedeapsă veşnică predestinându-i, dimpotrivă, la 
viaţa veşnică? Motivul noi nu-l cunoaştem fiind ascuns în voinţa divină impenetrabilă. „Să nu ne fie 
ruşine să grăim asemenea lui Augustin, spune Calvin. Dumnezeu ar fi putut foarte bine să 
convertească în bine voinţa celor răi, devreme ce el este atotputernic. Despre aceasta nu este nici o 
îndoială. Pentru ce n-a făcut-o? Pentru că nu vrea. Pentru ce nu vrea, aceasta este (o explicaţie) 
ascunsă în adâncurile lui.” 2! În aceste condiţii este foarte greu de înţeles ce rol mai poate avea jertfa 
lui Hristos pentru mântuirea oamenilor. Vorbind despre condiţiile în care putem avea certitudinea 
alegerii noastre de către Dumnezeu, Calvin se mulţumeşte să spună: „Avem o mărturie fermă şi 
evidentă că suntem scriși în cartea vieţii, dacă noi comunicăm cu Hristos.” 2 

Predestinarea face inutilă răscumpărarea în Hristos. Nu este lipsit de importanţă faptul că, încă 
din timpul vieţii, Calvin a fost acuzat că prin această doctrină oferă Tatălui o asemenea importanţă, 
încât îi găseşte cu greu lui lisus Hristos un loc în opera sa. „Unii critici ai doctrinei lui Calvin, spune 
istoricul englez K. Randell, au sugerat că datorită importanţei pe care el a acordat-o lui Dumnezeu 
Tatăl e greu să-l socotim un adevărat teolog creştin. EI a fost chiar acuzat că i-a găsit foarte greu un 
loc lui lisus în cadrul teologiei sale. Astfel de afirmaţii sunt, desigur, inexacte şi incorecte şi par a 
proveni din scrieri ce aparțin unor autori adversari al lui Calvin. Deşi era o formă clară de 
propagandă, aceste scrieri conţineau totuşi destul adevăr pentru cei dispuşi să creadă tot ce este mai 
rău despre acest reformator. Sentimentul pe care-l degajă întreaga sa operă este că Dumnezeu Tatăl 
este cel mai important, deşi, dacă analizăm în detaliu ceea ce de fapt Calvin a scris, ajungem la o cu 
totul altă concluzie. (...) Se înţelege că cineva ar putea argumenta că doctrina lui Calvin nu are 
neapărată nevoie de prezenţa lui Hristos. Dacă am face o scurtă prezentare a teologiei sale, am 
constata că ea este coerentă şi fără a-l menţiona pe Hristos, mai ales dacă ne-am referi la ideile sale 
despre natura umană şi esenţa divinității." 2% 

Ca şi la Luther, hristologia lui Calvin este în deplină coerență cu doctrina sa despre 
răscumpărare. „(...) Tema care domină hristologia lui Calvin, spune T George, nu este cunoaşterea 
lui Hristos în esenţa sa, ci în rolul său de Mediator. (...) Deşi Calvin a fost extrem de precaut şi a 
vrut să se încadreze în limitele hristologiei catolice clasice, ar fi fost gata să fie de acord cu 
afirmaţia lui Melanchthon care spune, că a-l cunoaşte pe Hristos nu înseamnă să studiezi naturile 
sale, ci mai degrabă beneficiile pe care le aduce.” % 

Comentând un text ca „Eu şi Tatăl una suntem” (loan XIV,10), invocat ca dovadă în favoarea 
unei hristologii speculative, Calvin spune: „Hristos nu vorbeşte aici despre ceea ce este el în sine, ci 
în ceea ce este el pentru noi; este o chestiune de putere, nu de esenţă.” 25 Aceeaşi poziţie o exprimă 
şi cu privire la textul din Evrei XIII,8 “lisus Hristos este acelaşi ieri, azi şi mâine”: „Apostolul, zice 
el, nu vorbeşte despre Hristos aşa cum este el în veşnicie, ci despre cunoaşterea pe care noi o avem 
despre el. (...) El nu vorbeşte despre fiinţa lui Hristos, ci despre, să spunem aşa, calitatea sa sau 
despre modul în care el acţionează în favoarea noastră.” % 


4. Răscumpărarea_în_ nteologia protestantă modernă. Până pe la 1770 opiniile teologilor 
protestanți despre răscumpărare nu diferă sensibil de cele ale reformatorilor. Situaţia se schimbă 

însă odată cu Lessing (1729 — 1781). Evanghelia ca revelaţie şi însăşi opera lui Hristos nu mai sunt 
înţelese ca manifestare obiectivă a lui Dumnezeu în istorie, ci ca o formă, ca un stadiu al evoluţiei 
conştiinţei umane însăşi. Pentru Lessing revelaţia nu este acel act special al divinității care 
descoperă creaturii sale secretul adevărurilor transcendente; ea este de fapt dezvoltarea progresivă a 
conştiinţei umane. Există în adâncurile ființei umane nevoi şi aspirații care vin progresiv la lumină. 
Hristos nu este decât un om care ajunge conştient la gradul cel mai înalt cu privire la aceste aspirații 
general umane pe care, anunţându-le oamenilor, devine astfel un revelator al lor. El reprezintă 
idealul de viaţă uman cel mai înalt, ridicat până la limitele divinității, dar el rămâne, totuşi, un om 
pe care conştiinţa religioasă tardivă l-a confundat cu Dumnezeu. 2 

Schleiermacher (1768 — 1834) despre care unii au spus că este „cea mai impozantă figură a 
protestantismului german după Luther însuşi”, iar alții l-au declarat ca fiind „Mesia al erei noi” 
accentuează şi mai mult latura subiectivă a operei lui Hristos. Pentru el religia nu este altceva decât 
un fenomen specific uman. Sub forma ei creştină, ea este conştiinţa necesităţii unei răscumpărări 
din starea inferioară, păcătoasă, în care ne aflăm. În lisus Hristos umanitatea a făcut experienţa 
păcatului şi a înfrângerii lui progresive, ceea ce a condus la apariţia creştinismului. 2% În cea de a 
doua parte a lucrării sale Credinţa creştină, Schleiermacher se ocupă în mod special de problema şi 
sensul răscumpărării. Pentru el Hristos nu acţionează asupra lui Dumnezeu; răscumpărarea în opinia 
sa este o acţiune asupra omului. În alţi termeni, Hristos nu ne-a răscumpărat înduplecându-l pe 
Dumnezeu prin sângele pe care l-a vărsat pe cruce. Moartea sa nu are altă semnificaţie decât aceea a 
unei afirmări cu putere în el a conştiinţei misiunii sale divine. 

Dar iată propriile-i cuvinte: „Această conştiinţă a eternității ştiinţei sale despre Dumnezeu şi 
despre fiinţa sa în Dumnezeu, a originalității modului în care aceasta se găsea în el şi a forţei pe care 
o avea de a o comunica şi de a suscita o religie, era în acelaşi timp conştiinţa misiunii sale de 
mediator şi a divinității sale. (...) În momentul în care era fără speranţă de a mai trăi mult timp..., 
abandonat, ameninţat cu stingerea pentru veşnicie a gândirii sale..., el răspunde fără ezitare acel 
dacare este cel mai mare cuvânt pe care l-a rostit vreodată vreun muritor; atunci s-a produs cea mai 
strălucitoare apoteoză şi nimic nu poate fi mai înalt decât acest mod de a-şi înțelege propria 
divinitate. (...) Cu adevărat divină este această magnifică claritate cu care se manifestă în sufletul 
său această mare Idee pe care a venit s-o înfățişeze (oamenilor): ideea că tot ceea ce este finit are 
nevoie de o mediere superioară pentru a se apropia de (condiţia) divină şi că pentru el omul înţeles 
în accepțiunea sa finită şi particulară, care nu-şi reprezintă uşor divinul decât sub aceeaşi formă 
(finită), nu există mântuire decât prin răscumpărare.” 

Albert Ritschl (1822 — 1889). Ritschl se ridică împotriva acestui psihologism al lui 
Schleiermacher, a acestui subiectivism al trăirii intime a condiţiei divine pe care o poate atinge 
umanitatea şi pe care a atins-o în lisus Hristos. El crede că intuiţia realității divine prin unirea 
imediată a sufletului cu Dumnezeu nu este decât o iluzie şi toate consecinţele care decurg din acest 
subiectivism religios un „iluzionism”. El caută deci o metodă obiectivă de a înţelege adevărata 
semnificație a operei lui Hristos şi crede că o găseşte în ceea ce el a numit punctul de vedere al 
comunităţii. Ritschl s-a autoglorificat pentru meritul de a fi reintrodus obiectivismul în studiul 
religiei. Acest criteriu „obiectiv” pe care-l propune şi care ar fi punctul de vedere al comunității 
trebuie înţeles însă în adevărata lui semnificaţie care nu se îndepărtează în realitate cu nimic de 
punctul de vedere general protestant iniţiată de Lessing şi mai ales de Schleiermacher. Cum ne 
putem, aşadar, situa după Ritschl în punctul de vedere obiectiv al comunității? S-ar părea că Ritschl 
propune Judecata Bisericii drept criteriu de înţelegere a lui Hristos. Nimic mai îndepărtat de 
adevărata sa concepţie. Pentru el a te aşeza în punctul de vedere al comunităţii înseamnă a-i asculta 
mesajul lui lisus numai prin prisma valorii practice pe care o au cuvintele sale pentru o comunitate 
dată. Tot ceea ce apare la un moment dat irelevant unei comunităţi din mesajul lui lisus nu este în 
realitate mesajul său autentic şi trebuie respins ca nefăcând parte din revelaţie.“ 

Cu alte cuvinte, comunitatea va înţelege mesajul lui lisus de fiecare dată numai prin prisma 
mentalităţii, a culturii pe care o are la un moment istoric dat, şi va respinge tot ceea ce nu concordă 
cu concepţiile pe care le are în acel moment. Acest punct de vedere a avut o influenţă extraordinară 
asupra protestantismului de mai târziu pregătind fără nici o îndoială drumul gândirii lui Rudolf 
Bultmann. Chiar în aceste limite ale înţelegerii pe care o poate avea asupra lui lisus un om 
aparținând unei comunități de la sfârşitul secolului al XIX-lea, se poate vorbi despre Hristos ca 

răscumpărător. Dar, avertizează Ritschl, omul trebuie să înţeleagă bine sensul acestui cuvânt. Noi 
avem experienţa propriei noastre mizerii, a aspiraţiei noastre spre mântuire, a spaimei în faţa morţii, 
“regina spaimelor”. Or, Hristos ne-a arătat ce poate o voinţă care se ridică întotdeauna deasupra 
Josniciilor naturii şi care înfruntă moartea pentru a ne arăta că tocmai ea deschide calea către 
adevărata viaţă. Respingând noţiunea de “justificare” sau de iertare a păcatelor, Ritschl declară 
această noţiune străină gândirii lui Hristos. lisus ne-a demonstrat în mod simplu valoarea 
sacrificiului care eliberează de teamă şi ne apropie de Dumnezeu. Doar în acest sens poate fi 
acceptată ideea de răscumpărare. $! 

Adolf Harnack. Elev al lui Ritschl, Harnack continuă, de fapt opera profesorului. A început să 
cerceteze încă din tinereţe valoarea Noului Testament împingând la limitele ei extreme ideea lui 
Ritschl despre contaminarea textului sacru. Înlăturând atât ceea ce i s-a părut a fi o contaminare din 
partea elenismului, cât şi din partea mentalității evreieşti a timpului, Harnack ajunge să vadă în 
Noul Testament decât un exerciţiu de adaptare al primilor creştini: în zelul lor de a vedea pe Mesia 
în persoana istorică a lui Iisus Hristos, ei i-au constituit în acest fel imaginea, existenţa, destinul său 
specific, aplicându-i exact trăsăturile cu care profeţii îl înzestraseră pe Mesia cel ce avea să vină. 
Aşa ar fi apărut, după Harnack, ideea divinității lui Hristos şi a operei sale de răscumpărare. Hristos 
al evangheliilor ar fi astfel o simplă proiectare asupra lui lisus a ideilor despre Mesia şi despre 
salvare pe care o comunitate concretă istoriceşte, aceea a primilor creştini, le-a avut la un moment 
dat al existenţei sale mentale şi culturale. *? 

5. Răscumpărarea_în_ teologia protestantă a secolului XX. Făcând bilanţul soteriologiei 
protestante a secolului XX, teologul catolic Robert Lachenschmid identifică patru linii principale în 
dezvoltarea “doctrinei reconcilierii”. Prima îi cuprinde pe teologii care se reclamă din iluminism şi 
din idealismul german pentru care vechea dogmă protestantă a satisfacției nu mai are nici o 
semnificaţie pentru că pare ireconciliabilă cu gândirea modernă; această linie este ilustrată în mod 
esenţial de către Rudolf Bultmann şi discipolii săi. O altă linie de dezvoltare a doctrinei reconcilierii 
provine din pietism şi înțelege răscumpărarea ca experienţă pietistă a iubirii suverane a lui 
Dumnezeu. K. Heim care ilustrează această direcție vede în reconciliere o pierdere a stăpânirii pe 
care Satan o are asupra conştiinţei şi intimităţii noastre şi căreia îi ia locul experienţa intimă a 
prezenţei lui Dumnezeu. Reconcilierea apare ca o eliberare a conştiinţei noastre de sub puterile 
întunericului şi o ridicare spre condiţia divină prin experienţa subiectivă a prezenţei lui Dumnezeu 
în suflet. A treia tendință acceptă teoria satisfacției, deşi nu mai foloseşte raţiunea pentru a 
demonstra necesitatea logică a morţii răscumpărătoare ca o echivalență strictă între satisfacție şi 
merit. Acestei tendinţe i se raliazează teologi ca W. Elert, M. Kahler, A. Schlatter şi P. Althaus. În 
sfârşit, vine linia “dialecticienilor” pentru care înţelegerea dogmei satisfacției se bazează pe o 
manieră nouă de a vedea diferenţele calitative absolute dintre Dumnezeu şi om. Influienţată de 
filosoful danez Soren Kierkegaard, această direcție numără nume de mare rezonanţă ca cele ale lui 
K. Barth şi E. Brunner. % 

Concepţiile hristologice protestante sunt inevitabil solidare la aceşti teologi cu viziunea lor 
despre răscumpărare. K. Barth subordonează hristologiei întreaga teologie; Astfel, el nu priveşte 
prin prisma hristologiei învățături ca cele despre reconciliere şi răscumpărare, despre Biserică şi 
despre vremurile eshatologice, ci şi probleme cum sunt creaţia şi chiar predestinarea. Dumnezeu 
este în sine un mister total; el este Deus absconditus a cărui viaţă internă, îndepărtată de lume şi de 
istorie noi nu o putem cunoaşte. Îl cunoaştem însă numai în măsura în care el s-a revelat, s-a 
dezvăluit în lisus Hristos. De aceea întreaga dogmatică trebuie să se reducă la hristologie. Toate 
etapele istoriei nu fac în fond decât să expliciteze întruparea şi nu au sens decât numai în 
perspectiva şi prin prisma întrupării. Din acest motiv teologia lui Barth a fost caracterizată de un P. 
Althaus ca “hristomonistă”; H.U. von Balthasar a etichetat-o ca fiind o “restrângere hristologică” a 
teologiei; E.H. Amberg a atras atenţia că prin viziunea sa unilateral hristologică Barth pune în 
pericol specificitatea hristologiei în raport cu celelalte capitole ale dogmaticii. 3% 

E. Brunner manifestă o poziție apropiată de aceea a lui Barth. Deşi îl recunoaşte pe lisus 
Hristos ca Fiu al lui Dumnezeu care există ca atare din eternitate şi se pronunţă împotriva oricărui 
adopţianism sau sabelianism, Brunner consideră, totuşi, ca sterilă speculația asupra celor două 
naturi ale lui Hristos, nu admite naşterea virginală ca aparținând propovăduirii noutestamentare 

autentice şi mărturişeşte doar o înviere a corpului, nu a trupului; prin corp el înţelege doar 
comunitatea. 35 

O. Cullmann, la rândul său, nu înţelege hristologia ca o doctrină despre cele două naturi, ci ca 
doctrină despre un eveniment istoric concret. Primii creştini, spune el, au văzut în lisus Hristos o 
revelaţie divină despre lucrarea mântuirii; prin urmare, ei l-au recunoscut ca Mesia nu prin ceea ce 
era el în sine, ci prin ceea ce a înfăptuit, prin opera sa. Orice speculație asupra naturilor lui lisus 
este, în lumina mărturiei noutestamentare autentice, o absurditate; aşadar, nu există o hristologie 
ontologică, aşa cum s-a conturat ea în timpul sinoadelor ecumenice, ci numai o hristologie 
funcţională. Persoana lui Hristos nu trebuie studiată în sine, separat de opera sa. 36 

F. Gogarten. Urmându-l pe Luther, Gogarten îşi începe expunerea sa hristologică cu omul 
lisus, arătând că în el, în lisus, s-a petrecut, într-adevăr, la un moment dat o schimbare decisivă: 
transformarea lumii vechi a pierzării în lumea cea nouă a mântuirii. lisus nu a fost în sine 
Dumnezeu, ci un om care s-a apropiat progresiv, dar decisiv de Dumnezeu; relaţia sa cu Dumnezeu 
este pur istorică, nu ontologică. După kerigma creştinismului primitiv, lisus nu este, ca în 
hristologia Bisericii antice, a doua persoană a Dumnezeului treimic în care s-ar fi unit natura divină 
cu cea umană; el nu este nici „Mântuitorul preocupat personal cu mântuirea sufletului omului 
individual”, cum se crede. Dimpotrivă, după Gogarten personalitatea lui lisus apare în hristologia 
noutestamentară ca aceea a unui om care, în supunerea sa faţă de Dumnezeu, supunere care-i 
determină întreaga sa existență, capătă tocmai prin această forță de a lua asupra sa responsabilitatea 
păcatului care apasă întreaga umanitate. Asumându-şi acest destin ca al său propriu, lisus l-a 
împlinit şi prin aceasta a realizat acea schimbare profundă de orientare. Maniera lui Gogarten de a 
înţelege hristologia este, evident, existenţială. 3 

R. Bultmann, mai mult decât oricare alt teolog protestant, respinge enunţurile ontologice cu 
privire la Hristos în favoarea celor existenţiale. Formula “Hristos este Dumnezeu”, spune el, este 
falsă în oricare din enunţurile în care Dumnezeu este conceput ca o putere obiectivă, existând în 
sine şi prin sine, independent de felul în care l-am putea concepe. Ea nu este valabilă decât în 
măsura în care Hristos este înţeles ca evenimentul acţiunii lui Dumnezeu în istorie. Spunând despre 
lisus Hristos că este Dumnezeu, Scriptura, susține Bultmann, vrea să sugereze “nu natura lui 
intrinsecă, ci semnificația sa”. Că Dumnezeu a acţionat în lisus, acesta nu este un fapt istoric 
constatabil;, a spune, deci că lisus Hristos este Dumnezeu sau Fiul lui Dumnezeu este o falsă 
obiectivare metafizică. lisus este Dumnezeu numai în evenimentul proclamării lui ca atare, adică 
numai în spaţiul credinţei, nu în mod obiectiv. Reproşul fundamental care a fost făcut hristologiei 
existenţialiste a lui Bultmann a fost acela că el întemeiază kerigma, predica apostolică autentică pe 
ea însăşi, adică pe ceea ce ar fi înţeles apostolii şi primii creştini despre lisus, negând astfel orice 
legătură reală a propovăduirii lor cu realitatea obiectivă, adică cu ceea ce a fost cu adevărat el în 
sine însuşi. 58 

P. Althaus, reprezentând teologia luterană din Erlangen, afirmă că o expunere a hristologiei nu 
poate să înceapă prin a deduce divinitatea eternă a lui Hristos din dogma Trinității. Cunoaşterea 
preexistenţei sale trinitare nu poate precede cunoaşterea religioasă a omului lisus; ea nu poate fi 
decât ulterioară acesteia şi se poate întemeia numai pe ea. Cunoaşterea divinității lui lisus Hristos 
nu poate fi obținută decât existenţial, adică numai ca urmare a experierii lui în credinţă. Enunţurile 
ontologice privind raporturile eterne ale Fiului cu Tatăl sau ale naturii sale umane cu divinitatea sa 
sunt, după Althaus, imposibile. Hristologia nu poate da mărturie decât despre misterul lui Hristos; 
sensul în care trebuie să-l înțelegem nu-l oferă enunţurile dogmatice, ci opera sa istorică.” 

Această tendință de a înţelege semnificaţia evenimentului Hristos şi a operei sale de 
mântuire exclusiv prin prisma subiectivității umane istorice este pusă în evidenţă foarte bine la un 
teolog mai recent, cum este J. Moltmann, care spune următoarele: „Punctul de referinţă al 
hristologiei şi soteriologiei moderne este fiinţa umană divizată în ea însăşi, o fiinţă sinistră şi pentru 
sine însăşi, dar şi pentru aproapele său. Mântuirea, de care vorbeşte hristologia modernă, este 
localozată în „inima umană”. Expresia, pe care lumea o foloseşte aici, este „existenţa”, prin care se 
înţelege relaţia persoanei cu sine însăşi, subiectivitatea sa, sufletul său, autotranscendenţa interioară. 
Hristologia modernă este soteriologic legată de această experienţă existenţială a individului însuşi, 
dar nu de condiţiile exterioare ale societăţii pe care le evocă aceste experienţe şi crize. Din această 
cauză poate fi calificată ca o mântuire idealistică. Această reducție a mântuirii la tărâmul interior al 

inimiiîşi găseşte echivalentul sociologic în privatizarea religiei, anume că religia este o problemă 
privată. O teologie, care, însă, împreună cu hristologia, merge mână în mână cu experienţa modernă 
a subiectivităţii şi exprimă conţinutul doctrinei creştine a mântuirii doar în măsura în care este 
legată de subiectul individual al experienţei, nu mai este doritoare şi nici capabilă să pună în 
discuţie condiţiile sociale şi limitările politice ce ţin de existenţa subiectivităţii.” 4 

Ș „CAPITOLUL ÎNTÂI 
INVAȚATURA ORTODOXA DESPRE 
MÂNTUIREA SUBIECTIVĂ 


Condiţia subiectivă a mântuirii — Învățătura ortodoxă despre contribuţia omului 
la propria mântuire în raport cu învăţătura protestantă 


Răsăritul ortodox s-a văzut confruntat cu necesitatea de a preciza condiţiile subiective ale 
mântuirii cu mult înaintea Occidentului şi a crizei provocată de Reforma protestantă. Hristologia 
monofizită, ca un fel de echivalent pentru vremurile patristice a ceea ce mai târziu s-a numit dogma 
mântuirii obiective, şi-a avut un corelativ, ca teorie despre mântuirea subiectivă, în antropologia 
origenistă şi-n mistica evagriană. Pe acest fir de gândire se considera că omul are o constituţie 
tripartită: trup, suflet şi minte sau nous. Mintea sau nous-ul reprezenta în spiritualitatea evagriană 
acea parte divină din fiecare om îngropată prin căderea în păcatul originar în psihic şi mai ales în 
materie. Într-o astfel de viziune mântuirea devine un proces de dematerializare progresivă şi de 
eliberare, în final, chiar şi de orice urmă de imaginaţie, de activitate psihică. Această viziune a fost 
în cele din urmă condamnată la Sinodul al V-lea ecumenic pentru caracterul ei eretic. 
„+... Terminologia origenistă şi evagriană a fost nesatisfăcătoare, deoarece conceptul de nous 
(minte) era legat de mitul preexistenţei veşnice, de păcatul originar şi de restaurarea fără trup”. | 

În gândirea origeniştilor evagrieni Hristos însuşi nu era altceva decât un spirit, un nous care n- 
a căzut în păcatul originar, care nu este ţinut în nici un fel de lanţurile materiei. Pe acest fond idealul 
ascetico-mistic al unora a devenit acela al dematerializării, al revenirii la condiţia de dinaintea 
căderii şi a deveni asemenea lui Hristos, adică eliberat de orice legătură trupească sau psihică: este 
cazul aşa-numiţilor călugări isohrişti de sub conducerea starețului Nonus de la mânăstirea Sfântul 
Sava din Palestina secolului al VI-lea. Pentru această spiritualitate de inspiraţie evagriană, 
experiența mistică a harului lui Dumnezeu nu însemna altceva decât o detaşare progresivă a nous- 
ului de legăturile sale trupeşti şi psihice. „În opera lui Evagrie, precizează Meyendorff, detaşarea de 
„patimi” este o realizare negativă, prin care trebuie să se dobândească o golire totală de orice 
senzaţie a sufletului sau a trupului, pentru ca mintea să-şi dea seama de firea sa divină şi să-şi 
recapete unirea fiinţială cu Dumnezeu, prin cunoaştere. Acest concept implică, evident, o 
antropologie origenistă în care orice legătura a „minţii” fie cu un ,suflet”, fie cu un „trup”, constituie 
o urmare a căderii. În consecinţă, la Evagrie adevărata detaşare este şi o detaşare de virtuţi; şi chiar 
dragostea lucrătoare este înlocuită de cunoaştere”. ? 

Această detaşare până şi de virtuţi, consecinţă a ideii că mântuirea subiectivă constă în esență 
în dematerializarea progresivă a nous-ului, a minţii, însemna, de fapt, o negare a necesităţii faptelor 
bune şi a oricărui efort uman de purificare a sufletului şi trupului de patimi. Era viziunea unei 
mântuiri în afară de trup, în afară de materie şi mai presus de virtuţi chiar. Pentru Evagrie omul era 
o inteligență închisă în materie. Cauza acestei concepţii la Evagrie, explică Meyendorff, era 
neoplatonismul său origenist. „Concepţia neoplatonică despre divinitatea naturală a intelectului 
(nous) uman, l-a făcut să conceapă asceza monahilor nu ca pe o mărturie adusă de „însăşi materia” 
despre prezenţa în noi a Împărăției lui Dumnezeu, ci ca pe o desfacere de trup a minţii, care, în 
rugăciune, se deda cu totul „activităţii ei fireşti”.... Astfel, Evagrie a putut să redacteze tratatul său 
Despre Rugăciune folosind doar câteva aluzii la Scrierile Sfinte. Dar fără nici o referire la lisus, Fiul 
lui Dumnezeu cel întrupat !” 5 

Evagrie nu găsea un loc în spiritualitatea sa nu numai trupului, dar nici întrupării Cuvântului. 
Este şi motivul pentru care, la Sinodul al V-lea Ecumenic (553), în plină luptă împotriva 
monofizismului şi nestorianismului, Evagrie este condamnat alături de Origen. Curând 
spiritualitatea patristică va corecta această linie de gândire ilustrată de Evagrie, punând în lumină 
rolul materiei, al trupului, al faptelor şi virtuţilor, şi în general al strădaniei omeneşti în efortul 
apropierii de Dumnezeu prin experienţa harului. Cea mai elocventă contribuţie în această direcție au 
avut-o aşa-numitele apoftegme, rostiri pline de înţelepciune ale părinţilor pustiei adunate în Pateric 
alături de o seamă de întâmplări din viaţa acestora ilustrând şi practic efortul lor pentru a dobândi 

virtuțile. „Nu trupul trebuie omorât, spun aceştia, ci patimile lui”. Este axioma fundamentală a 
părinţilor pustiei. 

Macarie Egipteanul întăreşte această viziune prin celebrele sale Omilii Duhovniceşti. Pentru 
el sfinţii anticipează încă din viaţa aceasta, încă în trup fiind, strălucirea vieţii viitoare. În ei 
Împărăţia lui Dumnezeu pătrunde în lumea aceasta pentru a o elibera de mrejele Satanei şi pentru a 
face să strălucească aici, prin anticipație, lumina vremurilor care vor veni. * „Slava pe care sfinţii o 
poartă de pe acum în sufletele lor va acoperi, spune Macarie, va îmbrăca şi va înălța la ceruri 
trupurile goale (în ziua Învierii). Trupurile şi sufletele noastre se vor odihni, deci, în veşnicie cu 
Domnul în Împărăţia cerurilor. Dumnezeu făcându-l pe Adam, nu i-a dat aripi trupeşti, precum 
păsărilor, ci, dintru început, i-a dat aripile Duhului Sfânt — acelea pe care doreşte să i le dea prin 
Înviere — în aşa fel încât ele să-l înalțe şi să-l poarte acolo unde Duhul Sfânt doreşte ca el să se afle. 
Sufletele sfinte primesc de pe acum astfel de aripi, atunci când ele se înalță, prin duh, spre 
cugetările cereşti. Cu adevărat creştinii au o lume aparte: ei au o masă a lor, îmbrăcămintea lor, o 
bucurie, o comuniune, un fel de a gândi deosebite. Iată de ce ei sunt cei mai puternici dintre toți 
oamenii. Forţa lor ei o primesc înlăuntrul sufletului lor, prin Duhul Sfânt. Iată de ce, la Înviere, 
trupurile lor vor primi şi ele bunurile veşnice ale Duhului şi se vor uni cu sufletele lor, care încă de 
pe acum trăiesc experienţa slavei lui Dumnezeu.” 5 

Diadoh al Foticeii din Epir (secolul al V-lea), participant la Sinodul al IV-lea Ecumenic de la 
Calcedon (451), urmând lui Macarie şi spiritului omiliilor acestuia, respinge viziunea evagriană 
despre o rugăciune numai a minţii, fără nici o implicare a sufletului sau a trupului, în favoarea 
conceptului mai cuprinzător şi mai realist despre o rugăciune a inimii. Departe de a înlătura până la 
eliminare orice contribuție umană, ca la Evagrie, harul venit în om prin botez este menit să 
stimuleze, să implice întreaga constituţie psiho-fizică din fiecare om în efortul suprem către 
curățirea de patimi. Mai mult, rugăciunea nu mai este doar efortul unei minţi ieşite tot mai mult din 
închisoarea trupului şi a sufletului omenesc, fără ajutorul Cuvântului întrupat, ci, de data acesta, este 
în mod clar vorba despre rugăciunea inimii, despre acel efort în care, alături de harul Duhului, este 
implicat şi sufletul şi trupul. „Harul, spune Diadoh, îşi ascunde prezenţa sa în cei botezați, 
aşteptând iniţiativa sufletului. Dar când întreg omul se întoarce către Domnul, atunci harul 
dezvăluie inimii prezenţa sa printr-o trăire de negrăit...lar dacă omul îşi începe înaintarea ţinând 
poruncile şi invocându-l neîncetat pe Domnul lisus, atunci focul harului sfânt pătrunde chiar 
simţurile exterioare ale inimii...” € 

Prin mari părinți ca Macarie şi Diadoh, rugăciunea evagriană doar a minţii tot mai 
spiritualizate până la dematerializare devine în mod precis rugăciune a lui lisus, lisus fiind atât 
simbolul venirii reale a lui Dumnezeu în trupul nostru omenesc, cât şi principiul antrenării de către 
har a întregii noastre ființe pe calea spiritualizării. Corectivul adus de părinții pustiei 
spiritualismului evagrian constă în ideea că adevărata spiritualizare nu este o dematerializare 
progresivă a nous-ului, ci o curăţire de patimi a întregii noastre fiinţe prin antrenarea tuturor 
elementelor din care suntem făcuţi. 

loan Scărarul (sec. al VII-lea), vestitul stareţ al mânăstirii de la Muntele Sinai şi autor al 
celebrei Scări a raiului, continuă linia gândirii lui Macarie şi a lui Diadoh concentrând rugăciunea în 
jurul numelui lui lisus şi prezentând efortul spiritual ca o angajare pe calea îndumnezeirii a omului 
întreg, iar nu numai a minţii. „Isihia (liniştirea sufletului şi a trupului pentru a putea începe urcuşul 
mistic, n.n.) este o neîntreruptă adorare şi slujire faţă de Dumnezeu. Isihast este cel ce aspiră să 
circumscrie Netrupescul într-un sălaş trupesc...” Isihast este cel ce zice: „Eu dorm, dar inima mea 
este trează”. „Fie ca aducerea aminte de lisus să se unească cu respiraţia ta; atunci vei înţelege 
folosul isihiei.” 7 

La Sfântul Maxim Mărturisitorul (sec. al VII-lea) lucrurile sunt şi mai clare. Dacă la Evagrie 
detaşarea de trup şi chiar de suflet a minţii, a nous-ului, implica o curăţire nu numai de patimile 
trupeşti şi sufleteşti, ci o eliberare de orice pasiune a sufletului, chiar şi de aceea a dragostei în 
favoarea cunoaşterii, la Maxim efortul purificator înseamnă o curăţire a fiinţei noastre de orice 
egoism material sau spiritual pentru a pune în evidenţă dragostea ca virtute supremă şi singurul 
semn al asemănării noastre cu Dumnezeu. Pe acest fond de gândire, îndumnezeirea nu mai apare ca 
acel proces care tinde să anuleze în cele din urmă umanitatea cuiva într-un efort de absorbire a 
fiinţei umane în fiinţa lui Dumnezeu, ci ca un proces în care ființa omului devine mai autentic 

umană. Ascultarea de Dumnezeu, departe de a anula libertatea umană, o intensifică, făcând-o să se 
manifeste tot mai autentic, tot mai apropiat de modelul ei suprem care este libertatea lui Dumnezeu 
însuşi. 8 

Încununarea acestei linii de gândire patristică o aflăm la Sfântul Simeon Noul Teolog. Pentru 
el chipul etern al Dumnezeirii, slava harului care înconjoară Dumnezeirea din veşnicie poate fi 
văzută încă din viaţa aceasta, încă în trup fiind. El afirmă în cu hotărâre acest lucru descriindu-şi 
propria experienţă duhovnicească într-un fragment mai lung din Discursul 91 : „Lu mai scos din 
mlaştina cea urât mirositoare şi, când am atins pământul, Tu m-ai dat în grija slujitorului Tău, a 
discipolului tău (Simeon cel Pios, părintele spiritual al lui Simeon Noul Teolog), dându-i poruncă să 
mă spele de toată murdăria. El m-a luat de mână şi m-a condus, ca pe un orb, la izvor, adică la 
Sfintele Scripturi şi la dumnezeieştile porunci... Într-o zi, pe când alergam să mă scufund în baia 
zilnică (a rugăciunii, n.n.), pe drum m-ai întâlnit, Tu care odinioară m-ai scos din mizerie. Atunci, 
pentru prima oară, a strălucit în faţa ochilor mei slabi lumina imaculată a Feţei Tale dumnezeieşti... 
Din ziua aceea Tu ai revenit mai des; de fiecare dată, pe când mă găseam la izvor, Tu-mi luai capul 
si-l scufundai în unde, lăsându-mă să văd strălucirea luminii Tale, dar imediat dispăreai, făcându-Te 
nevăzut, fără să mă faci să înţeleg cine eşti tu...” 

„În cele din urmă Tu ai binevoit să-mi dezvălui augusta taină: într-o zi, pe când neobosit m-ai 
scufundat o dată şi înc-o dată, după cât mi se pare în apa purificatoare, am văzut licăriri de fulger 
care mă-nconjurau. Am văzut raza Feţei Tale amestecându-se în ape şi, simţindu-mă spălat de 
undele acestea strălucitoare, am ieşit din mine însumi şi am fost încântat până la extaz... Un timp 
am trăit astfel. Apoi, prin harul Tău, mi-a fost dat să contemplu o altă taină şi mai mare. Am văzut 
că, legându-mă de Tine, Tu Te înălţai la ceruri, dar nu ştiu dacă şi eu am fost luat cu trupul meu sau 
fără el; Tu singur ştii, Tu care m-ai făcut. (...)Revenit în mine însumi, eram în lacrimi, trist, cuprins 
de starea de frustrare la care m-am văzut supus. Puțin după ce am revenit în mine, Tu ai binevoit să 
mă înalți acolo sus, în cerul deschis, Faţă a Ta, asemenea soarelui fără înfăţişare şi fără chip. Dar 
încă nu mi-ai descoperit cine eşti Tu. Şi cum aş fi putut s-o aflu fără ca Tu să mi-o fi spus, când, 
deodată, Te-ai ascuns privirii mele slabe ? ...Şi plângând fără încetare, am pornit în căutarea Ta, 
Necunoscutule. Zdrobit de tristeţe şi de mâhnire, am uitat complet şi lumea şi ceea ce este în lume, 
fără să păstrez în firea mea ceva din tot ceea ce cădea sub simţurile noastre.” 

„Atunci ai apărut Tu, Tu cel nevăzut, cel nepătruns, cel neapropiat. Simţeam că Tu curăţai 
mintea mea, că Tu deschideai ochii sufletului meu, că Tu îmi dădeai voie să contemplu deplin slava 
Ta, şi că Tu însuţi Te ridicai în lumină.... Mi se pare, o, Doamne, că Tu cel neclintit, Tu Te puneai 
în mişcare; Tu cel neschimbător, Tu Te schimbai; Tu cel fără chip, Tu luai chip... Tu străluceai 
dincolo de măsură şi îmi păreai că apari cu totul în toate, mie care (acum) vedeam desluşit. Am 
îndrăznit atunci să Te întreb, spunând: Cine eşti Tu, o, Doamne ? Pentru prima oară Tu te-ai 
milostivit de mine, un biet păcătos, şi m-ai lăsat să aud dulceaţa vocii Tale; Tu îmi vorbeai cu atâta 
blândeţe, încât fremătam şi mă minunam, întrebându-mă cum şi de ce fusesem eu dăruit cu 
bunătăţile Tale. Tu mi-ai zis: „Eu sunt Dumnezeul care s-a făcut om din dragoste pentru tine. Pentru 
că M-ai dorit şi M-ai căutat din tot sufletul, de acum tu vei fi fratele Meu, prietenul Meu, împreună- 
moştenitorul slavei Mele....” Tu ai zis şi ai tăcut. Apoi, încetişor, Te-ai depărtat de mine, o, Stăpâne 
desfătător şi blând, o, Domnul meu lisus Hristos !”? 

Faptul că Sfântul Simeon declară că nu ştie dacă a fost sau nu în trup în timpul acestei 
experienţe extraordinare nu trebuie să deruteze pe cel ce-l citeşte, căci modelul pe care el îl 
foloseşte aici este, în mod evident, Sfântul Pavel, care, şi el, descriindu-şi urcuşul său mistic „până 
la al treilea cer”, mărturiseşte că nu ştie dacă acest lucru s-a petrecut „în trup sau în afară de trup”. 
Important este că aceste experienţe au avut loc în viaţă fiind ei doi, deci „în trup”. De altfel, însuşi 
Simeon mărturiseşte fără echivoc asupra necesităţii experierii harului dumnezeiesc încă din această 
viaţă: „Vă rog, se adresa el monahilor din obştea pe care o conducea, să încercăm în viaţa aceasta 
să-l vedem şi să-l contemplăm pe (Dumnezeu, n.n.). Căci dacă suntem găsiţi vrednici să-l vedem 
prin simţire, nu vom vedea moartea; moartea nu va mai avea stăpânire asupra noastră (Romani 
VIL,9).” 10 „Prin Duhul Sfânt, mai scrie el, se produce învierea noastră a tuturor. Şi nu vorbesc doar 
de învierea finală a trupului... (Hristos), prin Duhul Său cel sfânt, ne dă chiar acum Împărăţia 
Cerurilor.” 1! 

Nădejdea de a vedea încă din această viaţă slava lui Dumnezeu a devenit în Răsăritul ortodox 
nu doar idealul monahilor, ci al întregii societăţi bizantine. Laici de toate categoriile au început să 
practice isihia sau rugăciunea inimii pe fondul unui efort tot mai intens de purificare a patimilor şi 
de practicare a virtuţilor. Pe acest fond spovedania, credinţa şi faptele bune, concentrarea în 
rugăciune, au fost considerate din totdeauna ca esenţiale procesului de purificare a omului pentru 
ajunge, cu voia lui Dumnezeu, la vederea slavei necreate. 

Această atmosferă în care implicarea întregii constituţii psihofizice a omului în procesul 
mântuirii, al îndumnezeirii, al transfigurării naturii umane sub puterea harului dumnezeiesc după 
modelul schimbării la faţă a lui Hristos de pe Muntele Tabor, a dominat netulburată spiritualitatea 
ortodoxă până în secolul al XVI-lea când, sub patriarhul Ieremia al II-lea, are loc primul contact cu 
lumea şi gândirea protestantă. Corespondenţa care se înfiripă cu această ocazie pune în evidenţă, 
printre altele, imensa diferenţă dintre ortodoxie şi teologia reformatorilor cu privire la esenţa 
mântuirii subiective. Învăţăturii protestante despre mântuirea numai prin credinţă, nu şi prin fapte, îi 
contravenea întreaga tradiţie răsăriteană a implicării omului întreg, trup şi suflet, în colaborarea cu 
harul dumnezeiesc. Patriarhul Ieremia al II-lea respinge energic, mai ales în a doua sa scrisoare 
către teologii protestanți, ideea mântuirii sola fide.!? Respingerea acestui principiu protestant de 
către răsăriteni se intensifică apoi cu ocazia crizei provocate de celebra mărturisire de credinţă 
filoprotestantă a patriarhului Chiril Lucaris. Toate mărturisirile de credință care vor apare în Răsărit, 
vor respinge, între altele, această învăţătură, stabilind dogma mântuirii subiective ca unul din 
punctele de mare controversă dintre ortodocşi şi protestanți. 

Pentru gândirea patristică păcatul, chiar cel strămoşesc, nu este un păcat al naturii. Suntem 
păcătoşi nu pentru că am moştenit de la Adam o natură păcătoasă, ci suntem păcătoşi pentru că 
natura pe care am  moştenit-o, coruptă de patimi, adică de o dorinţă naturală 
spre o satisfacere exagerată a nevoilor ei fundamentale, corupe fiecare om care o moşteneşte. 
Descendenții lui Adam nu sunt păcătoşi pentru că ar fi moştenit astfel vina lui Adam sau pentru că 
ar fi păcătuit cu toţii în Adam, ci pentru că fiecare se lasă ademenit într-un fel sau altul de pornirile 
spre patimă spre care-l împinge propria natură bolnavă. Teodor de Mopsuestia spunea că, 
„devenind muritori, noi am dobândit o mai mare poftă pentru păcat”. Necesitatea satisfacerii 
trebuinţelor trupului — hrană, băutură şi alte trebuinţe trupeşti — este absentă la fiinţele nemuritoare, 
dar la cei muritori ea duce la „patimi”, deoarece acestea constituie mijloace inevitabile de 
supravieţuire temporară. 15 

După Sfântul Maxim Mărturisitorul păcatul este întotdeauna un act al persoanei, iar nu un act 
al firii; un act al voinţei personale sau gnomice, iar nu al voinţei naturale. !* Patriarhul Fotie (sec. al 
IX-lea) mergea până într-acolo încât declara credinţa într-un „păcat al firii” drept o erezie. 15 
Aceasta înseamnă că păcatul fiecărui om est doar unul personal, iar nu unul moştenit. Omul începe 
să păcătuiască din clipa în care pactizează conştient cu poftele naturii bolnave pe care am moştenit- 
o din Adam cu toţii. Din acel moment, omul devine păcătos exclusiv datorită propriei decizii. De 
aceea spovedania ca iertare a păcatelor intervine abia la vârsta când omul începe să devină conştient 
de posibilităţile sale de a alege. Din punctul de vedere ortodox omul căzut nu şi-a pierdut cu totul 
capacitatea de a se împotrivi păcatului. Voința sa gnomică sau personală este o prezenţă reală chiar 
după cădere. Poftele au devenit însă în omul căzut atât de tiranice încât el nu le mai poate face față 
fără ajutorul harului lui Dumnezeu. 

Învățătura ortodoxă nu vede în harul lui Dumnezeu o realitate aflată în contradicție flagrantă 
cu natura umană căzută, aşa cum o văd protestanții. Colaborarea cu harul, departe de a ignora natura 
căzută, are ca efect intensificarea chipului lui Dumnezeu în om, chip pe care omul nu-l pierde cu 
totul nici în păcatul cel mai adânc. Dogmatica ortodoxă obişnuieşte să descrie această colaborare a 
omului cu Dumnezeu în vederea mântuirii sale prin termenul de synergie. Termenul nu trebuie să 
sugereze însă o relaţie între doi termeni cu totul distincţi, reciproc exteriori chiar. În realitate, cu cât 
experienţa harului este mai intensă, cu prezenţa lui Dumnezeu în omul căzut este mai accentuată, cu 
atât acesta, omul căzut, devine mai uman, mai el însuşi, mai personal chiar. Numai o antropologie 
teocentrică poate pune cu adevărat în valoare natura umană în toată specificitatea ei, căci omul nu 
este cu adevărat om decât atâta timp cât se defineşte pe el însuşi ca fiind după chipul lui Dumnezeu. 
Diminuarea prezenţei lui Dumnezeu în om, renunţarea omului de a se mai înţelege pe el însuşi prin 

prisma modelului său divin echivalează cu o cădere tot mai accentuată din demnitatea, din calitatea 
sa de om; în absenţa harului omul îşi pierde tot mai mult din specificul său uman. 

În viziunea ortodoxă, deci, faptele bune nu sunt altceva decât acte ale voinţei gnomice, 
personale, prin care omul începe să iasă treptat de sub tirania poftelor iraționale, aducătoare de 
moarte. Angajându-se pe calea îndumnezeirii, omul nu mai este în acelaşi timp şi drept şi păcătos, 
cum învaţă protestanții care nu cred în transformarea reală a naturii umane căzute. Urcuşul omului 
spre Dumnezeu înseamnă, de fapt, o angajare a întregii sale fiinţe pe acest drum, a sufletului prin 
credinţa fără şovăire în adevărul făgăduinţelor divine, dar şi a trupului prin faptele bune care-l scot 
din amorţeala produsă de păcat. 


Condiţia obiectivă a mântuirii - Învățătura ortodoxă despre natura harului 
în raport cu cea romano-catolică. 


Esenţa doctrinei catolice despre mântuirea subiectivă constă în ideea că omul se mântuieşte 
prin ceea ce posedă. Graţia este definită ca un accident supranatural ataşat naturii noastre, dar de 
esenţă creată. Aceasta înseamnă că mântuirea are loc în baza unei puteri pe care omul o posedă ca 
fiind a sa, chiar dacă ea i-a fost acordată în dar. Fără îndoială, graţia este un dar pe care Dumnezeu 
îl acordă omului fără vreun merit din partea acestuia. În felul acesta teologia catolică a harului se 
distanțează hotărât de pelagianism. Odată acordat, harul devine însă în viziunea catolică un fel de 
proprietate a omului de aşa natură, încât faptele pe care acesta le săvârşeşte cu ajutorul lui devin în 
mod cert merite înaintea lui Dumnezeu. Se aplică, astfel, principiul că are drept la răsplată în baza 
unui merit numai cel ce oferă ceva din ceea ce are, din ceea ce-i este propriu şi pe care nu-l 
datorează deja cuiva, ex propriis et alias indebitis. 

Prin caracterul ei creat, grația devine, într-adevăr, o proprietate umană şi bază a meritelor 
noastre înaintea lui Dumnezeu. Reamintesc cuvintele lui Bartmann: „Această fericire (este vorba de 
fericirea veşnică, n.n.) trebuie să fie meritată prin viaţa noastră creştină virtuoasă şi deja posedată în 
germenul ei (s.n.).”15 Acest germen este, desigur, graţia ca bază a faptelor meritoase, dar nu graţia 
în sine, fără nici un alt corectiv, ci graţia întrucât este deja posedată ca a sa proprie şi nedatorată de 
cel ce aspiră la merite. În viziunea catolică mântuirea se poate obţine numai pentru că omul poate 
oferi, în sfârşit, lui Dumnezeu ceva din ceea ce este al său şi nedatorat: fapte săvârşite în baza unei 
puteri, a unei forţe vitale — cum zice Bartmann — nedatorată, care este graţia primită în dar de la 
Dumnezeu. 

Ideca este, deci, că Dumnezeu îi oferă omului ceva ca să fie numai al lui, al omului, şi astfel 
să poată şi el oferi ceva ca al său şi astfel să aibă meritele necesare primirii mântuirii. Potrivit 
acestei viziuni, omul primeşte graţia în dar, gratis; mântuirea o primeşte însă numai dacă o merită. 
Problema cea mare în legătură cu această teorie este aceea că bunurile cu care omul este 
recompensat ca urmare a faptului că le merită sunt de aceeaşi natură cu meritele. Răsplata este de 
aceeaşi natură cu ele tocmai pentru că este meritată; ea este de aceeaşi demnitate, de condigno, cu 
ele. Dacă n-ar fi aşa, atunci mântuirea n-ar mai fi acordată în baza meritelor, ci gratuit şi ea, cum 
învaţă protestanții. Consecința este că această răsplată este şi ea de natură creată ca şi faptele care o 
cer, dar mai ales ca şi graţia care, cum se exprimă Bartmann, o posedă deja în germenul ei. Viaţa 
veşnică, fericirea veşnică şi tot ceea ce înseamnă mântuire sunt, în viziunea teologiei catolice, de 
natură creată ! Chiar mişcându-se în orizontul mântuirii, omul trăieşte în limitele statutului său de 
creatură, încât te întrebi de ce n-a fost creat de la început ca veşnic prin propria sa natură pură. 

Dar consecinţa cea mai nefastă a acestui mod de a înţelege natura mântuirii subiective este 
aceea a relației omului cu Dumnezeu însuşi. Cum am văzut, teologia catolică defineşte grația ca 
participare la natura divină ! Această definiţie vrea să acopere expresia noutestamentară din II Petru 
L,4 şi altele cu acelaşi sens. În limbajul catolic această expresie devine însă un eufemism; graţia în 
baza căreia omul poate lucra la propria mântuire este creată, meritele pe care le câştigă omul 
înaintea lui Dumnezeu în baza aceleiaşi graţii sunt şi ele tot de esenţă creată, chiar dacă teologia 
catolică le numeşte merite supranaturale, în fine, răsplata însăşi este de natură creată. Toate acestea 
n-au nici o legătură cu sensul adevărat al afirmației Sfântului Petru că suntem „părtaşi ai naturii 

dumnezeieşti”. Omul se mântuieşte prin ceea ce posedă el însuşi, chiar dacă acest lucru i-a fost 
dăruit de Dumnezeu. În aceste condiţii omul, chiar în orizontul lucrurilor supranaturale, devine 
autonom în raport cu Dumnezeu. Dotat cu darul graţiei care-l ajută să câştige meritele necesare, 
omul nu are nevoie de o relaţie activă, neîncetată cu Dumnezeu însuşi, devreme ce posedă în el 
însuşi în potenţă puterile care-l vor ajuta să câştige fericirea veşnică, ea însăşi de esenţă creată. 

Motivul pentru care teologia răsăriteană, ortodoxă, refuză, aşadar, teoria catolică a meritelor 
ca bază a mântuirii subiective este consecința inacceptabilă la care conduce şi anime aceea a 
autonomiei omului faţă de Dumnezeu, chiar în ordinea supranaturală a graţiei. În rezumat, ideea 
catolică este aceea că ne mântuim prin ceea ce avem în noi înşine, nedatorat lui Dumnezeu; am spus 
în noi înşine, iar nu prin noi înşine, căci graţia este primită gratuit de la Dumnezeu, dar, odată 
oferită, ea devine proprietatea omului care o posedă. Astfel, mântuirea în viziunea teologiei catolice 
nu se obţine prin deschiderea şi intensificarea unei relaţii permanente cu Dumnezeu cel necreat, ci 
prin activarea unei potenţialităţi supranaturale cu care este dată omului în posesie şi spre folosință 
proprie; am numit astfel graţia supranaturală. În aceste condiţii, aşa cum graţia, ca supranatură, este 
supaadăugată în raport cu natura umană pură, tot astfel şi Dumnezeu devine supraadăugat în raport 
cu supranatura. Şi aşa cum natura pură apare ca indiferentă faţă de grația supranaturală, din moment 
ce este completă în ea însăşi în naturalitatea ei, tot astfel şi omul supranatural, omul care şi-a 
recăpătat graţia supraadăugată, supranaturală, va deveni indiferent față de natura divină propriu- 
zisă, față de Dumnezeirea cea necreată, din acelaşi motiv: pentru că şi supranatura, în 
supranaturalitatea ei, este completă şi nu are nevoie de ceva din afara ei. Aşa cum omul natural este 
indiferent față de grația supranaturală, tot astfel şi omul supranatural va deveni indiferent față de 
natura divină necreată. Omul se mântuieşte prin ceea ce este el în sine, iar nu prin relația sa activă 
cu Dumnezeirea necreată. 

Aceste consideraţii teoretice se traduc în multiplele planuri ale vieţii spirituale sub forma 
naturii umane neafectate de graţie nici în naturalitatea şi nici în supranaturalitatea ei. Chiar dacă 
teologia catolică vorbeşte despre o natură umană căzută, aceasta nu se deosebeşte prea mult de aşa- 
numita natură pură paradisiacă. În al doilea rând, supranatura sfinţilor nu pare nici ea în nici un fel 
afectată de grație, de relația cu Dumnezeu în esenţa ei intimă; sfinţii sunt redaţi în artele plastice cu 
aceleaşi caracteristici somatice care caracterizează natura umană obişnuită. Naturalismul artei 
religioase renascentiste este poate mărturia cea mai elocventă a faptului că relația cu Dumnezeu nu 
afectează în nici un fel din punct de vedere ontologic natura umană, aceasta având aceleaşi 
coordonate tridimensionale, aceeaşi expresie de robusteţe şi de sănătate fizică pe care o întâlnim în 
arta sculpturală şi în pictura antică. În arta religioasă catolică suntem departe de natura transfigurată 
a sfinților bizantini, de formele acestora tot mai transparente faţă de har, faţă de lumina necreată 
care iradiază din ei. Pe cât pare de neafectat de graţie omul natural, pe atât pare neafectat omul 
supranatural de aşa-numita sa „participare la natura divină” pe care o afirmă teologia catolică. 

Pentru a evita această consecinţă, teologia ortodoxă a afirmat caracterul necreat al harului 
semnificând prin aceasta că mântuirea subiectivă este un proces fără sfârşit care se bazează pe 
deschiderea şi intensificarea unei relaţii directe a omului cu Dumnezeirea însăşi, mai exact cu 
energiile divine necreate. Mântuirea nu mai este o acumulare de merite înaintea lui Dumnezeu, ci 
efectul unei relaţii nesfârşite cu Dumnezeirea cea tripersonală însăşi. Expresia Sfântului Petru din 
cea de a doua sa epistolă presupune exact această relație umană cu o realitate mai presus de firea 
cea creată şi cu consecinţe pe măsură: anume „marile şi preţioasele făgăduinţe” de a deveni „părtaşi 
dumnezeieştii firi” şi a scăpa astfel de „stricăciunea poftei celei din lume”. Precizarea conţinutului 
acestei expresii din epistola Sfântului Petru a început încă din secolul al IV-lea, dar dezvoltarea unei 
adevărate teologii a mântuirii ca participare a omului la natura divină propriu-zisă a avut loc abia în 
secolul al XIV-lea în cursul disputei palamite. 

Ideea mântuirii nu printr-o grație posedată de om ca pe ceva propriu şi nedatorat, ci printr-o 
relaţie activă tot mai intensă cu o realitate din afara naturii umane create, adică cu Duhul lui 
Dumnezeu, apare foarte evident într-un text din Sfântul Maxim Mărturisitorul: „Duhul Sfânt, zice 
el, nu e absent din nici o făptură şi mai ales din cele ce s-au învrednicit de rațiune. EI o susţine în 
existenţă pe fiecare, întrucât Dumnezeu şi Duhul lui Dumnezeu se află prin puterea providenţiatoare 
în toate. Şi el mişcă rațiunea naturală din fiecare, iar prin aceasta aduce la cunoştinţa faptelor 
săvârşite greşit, împotriva rânduielii firii, pe cel în stare să simtă, adică pe cel ce are voinţa dispusă 

spre primirea gândurilor drepte ale firii. Căci se întâmplă să aflăm şi dintre barbari şi nomazi mulţi 
care duc o viaţă de fapte bune şi resping legile sălbatice care stăpâneau odată în ei. Astfel se poate 
spune în chip general că în toţi este Duhul Sfânt.” 

„Într-un chip deosebit însă şi în alt înţeles se află în toţi aceia care trăiau sub Lege. În ei 
susținea Legea şi le vestea tainele viitoare, trezind în ei conştiinţa călcării poruncilor şi ştiinţa 
despre desăvârşirea viitoare în Hristos. De aceea aflăm şi dintre aceştia mulţi care, părăsind slujirea 
veche şi închisă în umbre, s-au mutat cu bucurie spre cea nouă şi tainică. Dar pe lângă modurile 
amintite mai sus, se mai află în alt chip în toţi aceia care au moştenit prin credință numele cu 
adevărat dumnezeiesc şi îndumnezeitor al lui Hristos. În aceştia se află nu numai ca cel care-i 
susține şi le mişcă prin providenţă rațiunea naturală, apoi ca cel care le descoperă călcarea 
poruncilor şi păzirea lor şi le vesteşte desăvârşirea viitoare cea întru Hristos, ci şi ca cel care zideşte 
în ei înfierea cea după har, dăruită prin credinţă. Dar ca dătător de înţelepciune e numai în aceia care 
şi-au curăţit sufletul şi trupul prin deprinderea în împlinirea întocmai a poruncilor. Întru aceştia 
petrece ca întru ai săi prin cunoştinţa simplă şi nematerială ce le-o împărtăşeşte, întipărind în mintea 
lor preacuratele şi negrăitele înţelesuri care îi ridică la îndumnezeire.” 

„Aşadar, în chipul cel mai general se află în toți, întrucât îi susţine si-i providențiază pe toţi şi 
mişcă germenii naturali în toți; într-un chip deosebit se află (apoi) în cei de sub Lege, întrucât le 
face cunoscută călcarea poruncilor şi le limpezeşte făgăduinţa prevestită a lui Hristos; în sfârşit, pe 
lângă chipurile amintite, se mai află în alt chip în toţi cei care urmează lui Hristos, ca făcător al 
înfierii. Ca dătător de înţelepciune, însă, nu este în nici unul din cei amintiţi înainte în chip general, 
ci numai în cei chibzuiţi, care s-au făcut vrednici de sălăşluirea lui îndumnezeitoare printr-o viaţă 
după voia lui Dumnezeu”! 

Prezenţa în om a unei realităţi dumnezeieşti apropriată de către Duhul Sfânt provoacă, aşadar, 
în om un proces de purificare treptată; barbarii încep să respingă legile sălbatice care-i dominau, cei 
de sub Lege le face cunoscută mai detaliat voia lui Dumnezeu şi le aprinde speranţa mesianică în 
suflete, în cei aflaţi deja sub har oferă darul înfierii, iar în cei ce au început deja urcuşul spre 
desăvârşire inițiază procesul îndumnezeirii. Această prezență în om a unei realităţi cu adevărat 
dumnezeieşti, necreate, provoacă nu o simplă imitație a lui Hristos, cum crede teologia catolică 
obligată să se limiteze la efectele unei graţii create, ci iniţiază cel mai sublim proces pe care-l va 
cunoaşte natura umană din toate timpurile şi anume îndumnezeirea, transgresarea limitelor creaturii 
însăşi. Viaţa proprie unei naturi finite, inevitabil dominată de patimi, este în final înlocuită, sub 
dogoarea prezenţei Dumnezeirii, de viaţa veşnică, dumnezeiască, viaţă care nu mai este dominată de 
moarte. 

Luând ca model urcuşul dumnezeiesc al lui Melhisedec şi apoi pe cel al Sf. Pavel, Sfântul 
Maxim descrie acest proces al îndumnezeirii în felul următor: „Melhisedec avea în sine Unicul 
Cuvânt al lui Dumnezeu cel viu şi lucrător. El a devenit fără de început şi fără de sfârşit, pentru că 
nu mai purta în sine viaţa vremelnică şi schimbătoare, care are un început şi un sfârşit şi care este 
zdruncinată de patimi nenumărate, ci numai viaţa dumnezeiască a Cuvântului, care a venit să 
sălăşluiască în el, viața veşnică care nu este mărginită de moarte”. 18 Cu privire la experienţa mistică 
a Sfântului Pavel Maxim este şi mai clar: „Minunatul Pavel nega propria sa existenţă şi nu ştia dacă 
avea o viaţă a lui proprie: „Eu nu mai trăiesc, ci Hristos trăieşte în mine”'(Galateni 11,20). Omul, 
chipul lui Dumnezeu, devine dumnezeu prin îndumnezeire, se bucură deplin de lepădarea de tot 
ceea ce-i aparţine prin natură... pentru că harul Duhului biruieşte în el şi pentru că singur 
Dumnezeu, în mod vădit, lucrează în el. Astfel, Dumnezeu şi aceia care sunt vrednici de Dumnezeu, 
în toate cele, nu au decât una şi aceiaşi lucrare (energie); sau, mai degrabă, această energie comună 
este numai energia lui Dumnezeu, pentru că el se comunică deplin acelora care sunt în totalitate 
vrednici de aceasta”.!? 

Efectele prezenţei harului dumnezeiesc, al acestei energii sau lucrări a lui Dumnezeu însuşi, 
nu sunt o simplă actualizare a unei potenţe de natură creată supraadăugate naturii umane de graţie, 
ci depăşesc cu totul limitele creaturii. „Sfinţii, spune acelaşi Maxim, devin ceva ce nu poate 
niciodată să aparțină cu adevărat puterii naturale, pentru că natura nu are nici o facultate în stare să 
perceapă ceea ce depăşeşte natura. Nici un aspect al îndumnezeirii nu este produsul naturii, pentru 
că natura nu poate să-l înţeleagă pe Dumnezeu Numai harului divin îi este proprie facultatea de a 

împărtăşi îndumnezeirea sufletelor în mod analog. Atunci natura străluceşte cu o lumină 
supranaturală şi se află transportată dincolo de propriile sale limite de un prinos de slavă”.% 

Teologul prin excelență al luminii necreate este Sf. Grigorie Palama. El arată că Duhul Sfânt 
acordă misticului o putere dumnezeiască, deci necreată, pentru a putea vedea pe Cel Nevăzut. 
„Pentru că această putere nu are alt mijloc de acţiune , ea despărțindu-se de toate celelalte fiinţe, 
devine ea însăşi în întregime lumină şi se asimilează cu ceea ce vede: ea se uneşte fără să se 
amestece, lumină fiind. Dacă se priveşte pe sine, vede lumina; dacă priveşte obiectul viziunii sale, 
este tot lumină; şi dacă priveşte mijlocul folosit de ea pentru a vedea şi aici tot lumină este. În 
aceasta constă unirea, ca toate să fie una în aşa fel încât acela să nu poată deosebi nici mijlocul , nici 
scopul, nici esenţa, ci doar să aibă conştiinţa că este lumină şi să vadă o lumină distinctă de orice 
creatură”. 21 

În mod categoric, experienţa harului dumnezeiesc are în Răsărit o cu totul altă semnificaţie 
decât experienţa graţiei create. Această semnificaţie dezvoltată de Părinţii orientali şi precizată 
teologic de sfântul Grigorie Palama este consacrată în aşa-numitul Tom Aghioritic, celebrul 
document sinodal semnat de egumenii Muntelui Athos împotriva lui Varlaam de Calabria: 
„Doctrinele care astăzi constituie o moştenire comună, care sunt cunoscute de toţi şi anunţate 
deschis, nu erau sub Legea mozaică decât nişte mistere accesibile cu anticipație doar în viziunile 
profeților. Pe de altă parte, avuţiile anunţate de sfinţi pentru veacurile viitoare, constituiau tainele 
societăţii evanghelice, căci Duhul îi face pe sfinți vrednici pentru primirea unor astfel de viziuni şi 
ei le văd dinainte ca pe nişte premize. (...)Într-adevăr, unii dintre ei au fost iniţiaţi prin experienţă; 
toţi aceia care au lăsat la o parte bucuria bunurilor materiale, slava deşartă şi plăcerile păcătoase ale 
trupului şi au preferat viaţa evanghelică şi care, în plus, şi-au consolidat acest abandon al lumii 
printr-o supunere faţă de cei ajunşi la vârsta adultă trăind în Hristos; neavând nici o altă grijă în 
afară de ei înşişi, printr-o stare de veghe aspră şi prin rugăciune curată, înălțaţi până la Dumnezeu 
printr-o unire mistică şi supraintelectuală cu el, aceştia au fost iniţiaţi în cele ce depăşesc mintea 
omenească. Alţii au fost inițiați datorită respectului, încrederii şi dragostei ce le-au arătat unor astfel 
de oameni... acest har îndumnezeitor al lui Dumnezeu este necreat, veşnic şi purcede de la 
Dumnezeu cel fără de sfârşit, cum declară Sfântul Maxim vorbind despre Melhisedec... Aceasta este 
învăţătura Scrierilor Sfinte; aceasta este tradiţia Sfinților Părinţi, aceasta este umila noastră 
experiență. Constatând că preacucernicul monah Grigorie Palama, fratele nostru, a scris aceasta 
pentru apărarea sfinţilor isihaşti, noi declarăm că scrierile sale sunt riguros conforme cu tradiția 
sfinţilor...7.22 

În condiţiile în care harul nu mai este considerat o realitate creată, cum este considerată 
graţia în teologia catolică, nici efectele pe care acesta le generează în natura misticului nu mai sunt 
de factură creată, asemenea graţiei; ne mai fiind astfel, aceste efecte care sunt în esenţă eliberarea de 
patimi, de moarte şi, în final, vederea luminii necreate, nu mai aparţin nici naturii nici supranaturii 
create, ci sunt expresia exclusivă a intervenţiei dumnezeieşti; aceasta înseamnă însă că ele nu mai 
sunt merite umane înaintea lui Dumnezeu, fie ele şi supranaturale, ci sunt daruri necreate, daruri ce 
nu mai aparţin în nici un fel firii create. Primirea acestor daruri dumnezeieşti nu mai provoacă în 
Răsărit acea încredere a omului care a dobândit merite şi care, în consecinţă, nu se îndoieşte nici o 
clipă că Dumnezeu îşi va ţine promisiunea şi-l va răsplăti; ele provoacă umilinţa celui ce este 
conştient de prăpastia infinită care îl desparte de Dumnezeirea infinită şi de vrednicia 
corespunzătoare sau de condigno. 

Ideea meritului este înlăturată categoric în Răsărit. Întregul efort uman în direcţia mântuirii 
este însoțit de smerenie. „Substanţa bogăției, spune Ilie Ecdicul, este aurul; a virtuţii smerenia. 
Precum, deci, cel lipsit de aur este sărac, chiar dacă nu pare celor din afară, aşa, fără smerenie, 
nevoitorul nu va fi virtuos.” 2% Teognost, un alt autor filocalic, afirmă şi mai categoric 
imposibilitatea meritelor umane înaintea lui Dumnezeu: „Dumnezeu cel fără lipsuri şi prea plin 
dăruieşte din belşug şi mântuieşte prin har pe toţi cei ce voiesc aceasta cu mulțumire, deşi primeşte 
cu iubire de oameni lucrarea cea după putere. Deci dacă te osteneşti ca un datornic pentru bunătăţile 
care ţi s-au dat mai înainte de către el, bine faci şi aproape (de tine) este dumnezeiasca milă. Dar 
dacă te socoteşti că-l faci pe Dumnezeu dator pentru bunătățile pe care crezi că le săvârşeşti, te-ai 
rătăcit din calea cea dreaptă. Căci cum ar fi dator binefăcătorul ? Totuşi, aleargă, aşa, ca un năimit, 
şi, înaintând câte puţin, vei lua prin mila lui Dumnezeu ceea ce cauţi.” 

Căutând să pună în evidenţă ceea ce diferenţiază învăţătura catolică de cea ortodoxă în 
problema mântuirii subiective, autorii  Teologiei Dogmatice şi Simbolice spun următoarele: 
„Diferenţa între catolici şi ortodocşi în chestiunea aceasta provine şi din faptul că, după catolici, 
ceea ce obţine omul în viaţa viitoare sunt o seamă de bunuri supranaturale, dar create, pe când, după 
ortodocşi, obține pe Dumnezeu însuşi. Dar dacă poţi obţine de la cineva anumite lucruri pe care le 
posedă, prin revendicări juridice, nu-l poţi obţine pe el însuşi, decât prin iubire. Nimeni nu ţi se 
dăruieşte când pretinzi că ai un drept asupra lui. Cu cât te socoteşti mai nevrednic de aceasta, cu atât 
ți se dăruieşte mai uşor, mai sigur."2 

Nefiind nişte bunuri create, darurile Duhului Sfânt sun de natură dumnezeiască. În acest caz el 
nu mai pot fi supranaturale, adică supraadăugate unei naturi care, oricum, posedă în ea însăşi 
potenţial tot ceea ce-i este necesar, propriu şi constitutiv; aceste daruri, fiind de esenţă divine, nu 
pot fi anticipate de nimic din constituţia unei naturi create, nu pot dubla în nici un fel ceva ce deja ar 
exista, fie şi potenţial, în aceasta de aşa manieră încât ele să devină un fel de surplus în raport cu ea. 
Darurile Duhului vor fi întotdeauna o noutate totală în raport cu orice creaţie, tocmai datorită 
caracterului lor necreat. 

Mai mult decât atât, având la bază afirmaţiile Scripturii, spiritualitatea patristică este 
conştientă că urcuşul mistic are, în calea sa, la un moment dat, o barieră, care, pentru orice făptură, 
este de netrecut pentru veşnicie, un obstacol definitiv, absolut: fiinţa divină propriu-zisă. Această 
învățătură s-a cristalizat în vremea disputelor ariene şi mai ales împotriva lui Eunomiu, care afirma 
posibilitatea cunoaşterii fiinţei divine în ea însăşi. Comentând în mod mistic urcuşul lui Moise pe 
muntele Sinai, Sfântul Grigorie de Nyssa spune: „Ce semnifică intrarea lui Moise în întuneric şi 
viziunea lui Dumnezeu pe care a avut-o atunci ?... Cu cât spiritul, în mersul lui înainte, ajunge 
să înţeleagă, printr-o sârguință mereu mai mare şi mai insistentă, ce este cunoaşterea realităților şi 
se apropie tot mai mult de contemplare, cu atât mai mult el constată că natura divină este de 
nevăzut. Lăsând la o parte toate aparențele, nu numai acelea percepute prin simţuri, dar şi ceea ce 
inteligenţa crede că vede, el merge tot mai înăuntru, până când pătrunde, prin osteneala spiritului, 
până la Invizibil şi Incognoscibil, şi aici îl vede pe Dumnezeu. Adevărata cunoaştere a Aceluia pe 
care-l caută cu adevărat şi adevărata sa viziune constau în a înţelege că EI este nevăzut, înconjurat 
din toate părțile de incomprehensibilitatea Sa ca într-o negură. Din această cauză loan Misticul 
(Evanghelistul, n.n.), care a pătruns în această negură luminoasă, spune că „nimeni nu l-a văzut 
vreodată pe Dumnezeu” (loan 1,18), definind prin această negaţie că cunoaşterea esenței divine este 
inaccesibilă nu numai oamenilor, dar întregii naturi intelectuale. Deci atunci când Moise a înaintat 
în cunoaşterea sa, el declară că îl vede pe Dumnezeu în negură, adică înţelege că Divinitatea este 
esențialmente ceea ce transcende orice cunoaştere şi care scapă spiritului. „Moise a coborât în 
negura în care se afla Dumnezeu”, spune istoria. Care Dumnezeu ? „Acela care şi-a pus întunericul 
acoperământ” (Psalmul XVII, 12).”2% 

Rezumând etapele urcuşului mistic al lui Moise şi semnificaţia lor teologică, acelaşi Grigorie 
de Nyssa mai spune: „Dumnezeu s-a arătat lui Moise În primul rând în lumină (5Lă PoT6G); 
apoi, a vorbit cu el în nor (5.& vepeANG); în fine, când a ajuns mai desăvârşit Moise l-a 
contemplat pe Dumnezeu în întuneric (£v yvopă 15v Be5v BAtneL) 7 

Învățătura ortodoxă despre natura harului se distinge net de cea catolică. Prin experierea 
harului necreat făptura umană ajunge să atingă în final însăşi Dumnezeirea cea necreată şi să devină 
cu adevărat părtaşă a firii dumnezeieşti, cum se exprimă apostolul Petru la începutul celei de a doua 
sa epistole soborniceşti. Caracterul necreat al harului ca energie divină necreată, care transcende 
limitele oricărei făpturi, dar mai ales conştiinţa inaccesibilităţii absolute a fiinţei divine propriu-zise 
modifică radical coordonatele psihologice ale trăirii harului şi ale experienţei mistice ca cea mai 
înaltă expresie a acestei trăiri .Din acest motiv pentru conştiinţa ortodoxă sunt cu totul stranii şi 
periculoase din punct de vedere spiritual noțiuni ca graţie creată, dar supraadăugat, merite de 
condigno sau altele din cele care definesc învăţătura catolică despre mântuirea subiectivă. 


Etapele mântuirii subiective 

1. Pregătirea îndreptării. Credinţa. Învățătura ortodoxă afirmă că harului dumnezeiesc omul 
trebuie să-i vină în întâmpinare cu propria sa osteneală care constă în credinţa şi fapte sale cele 
bune. Acestea formează aşa-numita condiție subiectivă a mântuirii. La întrebarea: „ce trebuie să 
păzească creştinul drept-credincios şi sobornicesc pentru a moşteni viaţa de veci ?” Mărturisirea 
Ortodoxă a lui Petru Movilă răspunde: „Dreaptă credinţă şi fapte bune, fiindcă cine le ţine pe 
acestea două este bun creştin şi are nădejde temeinică în mântuirea cea veşnică, după cum 
mărturiseşte Sfânta Scriptură: „Vedeţi, dar, că din fapte este îndreptat omul, iar nu numai din 
credinţă (Iacob 11,24) şi cuvântul de mai jos : „Căci precum trupul fără suflet mort este, astfel şi 
credinţa fără fapte moartă este (lacob 11,26)'.”2% 

Dar primul pas pe care el trebuie să-l facă, chiar mai înaintea faptelor, este să aibă credinţă. 
Pregătirea îndreptării sale ca păcătos, revenirea sa de pe căile păcatului, trebuie s-o facă 
abandonându-şi necredinţa, ostilitatea sa faţă de Dumnezeu; primul pas va consta astfel în a 
mărturisi încredere în făgăduinţele divine: pe scurt în a avea credinţă. La întrebarea: „de ce trebuie 
creştinul mai întâi să creadă şi apoi să săvârşească fapte bune ?” aceeaşi Mărturisire răspunde: 
„Fiindcă este cu neputinţă să fie cineva plăcut lui Dumnezeu fără credinţă, după cum spune Pavel: 
„fără credinţă, dar, nu este cu putință să fim plăcuți lui Dumnezeu, căci cine se apropie de 
Dumnezeu trebuie să creadă că El este şi că se face răsplătitor celor ce îl caută (Evrei XI,6)'. Ca să 
placă, deci, creştinul lui Dumnezeu şi pentru ca faptele sale să-i fie bine primite, mai întâi trebuie să 
aibă credinţă în Dumnezeu şi, în al doilea rând, să-și îndrepte viaţa sa potrivit cu credinţa”. 

Este aici momentul să facem o precizare: nu asociem credinţa şi faptele bune şi nu acordăm 
credinţei prioritate asupra faptelor numai pentru că aşa ne obligă să credem Mărturisirea lui Petru 
Movilă şi nici măcar pentru că aşa ne învaţă Scriptura; o facem pentru că necesitatea săvârşirii 
faptelor bune decurge din conceptul însuşi al credinţei, aşa cum este înţeleasă aceasta în ortodoxie 
pe baza Scripturii şi a învățăturilor Sfinţilor Părinţi. Cum definim, aşadar, credinţa ? Şi cum 
deducem din ea necesitatea faptelor, dar şi prioritatea ei asupra acestora ? Aceeaşi Mărturisire, 
dezvoltând conceptul de „credinţă dreaptă” introdus încă din răspunsul la prima întrebare, mai 
spune: „Credinţa ortodoxă, sobornicească şi apostolească este să credem din inimă şi din gură să 
mărturisim un Dumnezeu în trei ipostase... Pe lângă aceasta, creştinul ortodox trebuie să socotească 
drept lucru adeverit şi neîndoios că toate articolele de credinţă ale Bisericii soborniceşti şi ortodoxe 
ne sunt lăsate de Domnul nostru lisus Hristos în Biserică prin mijlocirea apostolilor săi, iar 
sinoadele ecumenice le-au tâlcuit şi le-au cumpănit. Şi să creadă într-însele, după cum poruncește 
apostolul când grăieşte: „Deci, dar, fraţilor, staţi neclintiţi şi ţineţi predaniile pe care le-aţi învăţat fie 
prin cuvânt, fie prin epistola noastră (II Tes. 11,15).”% 

Chiar din această definiţie rezultă diferenţa hotărâtoare dintre modul ortodox de a înţelege 
natura credinţei şi modul protestant. Pentru teologia ortodoxă credinţa nu se referă la un Dumnezeu 
în întregime necunoscut în intimitatea sa transcendentă, a cărui voinţă este mai presus de puterea 
omului de a o înţelege în faţa ei adevărată. O credinţă care are drept „obiect” un Dumnezeu complet 
imprevizibil devine o încredere oarbă în ceva ce nu poate înţelege şi pe care-l acceptă ca atare cu 
resemnare, cu speranţa că omul respectiv va fi totuşi ales spre a fi mântuit, dar fără să aibă nici cea 
mai mică certitudine în această privință. Dimpotrivă, credinţa în accepțiunea ortodoxă are ca 
„obiect” un Dumnezeu a cărui voinţă adevărată ni s-a dezvăluit în revelaţie, care nu mai este în 
întregime un mister. Dumnezeul credinţei ortodoxe şi-a dezvăluit omului intimitatea sa adevărată 
fără să şi-o epuizeze prin revelaţie. Este un Dumnezeu a cărui voinţă față de noi este distinctă, 
accesibilă cunoaşterii umane ajutată de har, oferind făgăduinţe clare celor ce o urmează cu hotărâre. 
Credinţa ortodoxă este de fapt încrederea în făgăduinţele lui Dumnezeu făcute prin profeţii 
Vechiului Legământ şi întărite prin lisus Hristos. 

Acest sens conferit credinţei de către teologia ortodoxă apare cu claritate în definiţia pe care o 
dă însuşi Sf. Pavel acestui concept: „Credinţa este încredințarea celor nădăjduite, dovedirea 
lucrurilor nevăzute. Prin ea cei din vechime au dat buna lor mărturie. (...)Toţi aceştia au murit întru 
credinţă fără să primească făgăduinţele, ci văzându-le de departe şi iubindu-le cu dor şi mărturisind 
că pe pământ ei sunt străini şi călători. (...) Toţi aceştia, mărturisindu-şi credinţa, n-au primit 
făgăduinţa, pentru că Dumnezeu rânduise pentru noi ceva mai bun, ca ei să nu ia fără noi 
desăvârşirea. (Evrei XI,1-2, 13, 39-40)” Făgăduinţele la care se referă aici Sf. Pavel sunt cele cu 
privire la Mesia, adeverite abia la „plinirea vremii” în lisus Hristos. Important este însă faptul că 

textul paulin nu susţine o credinţă oarbă, în sensul în care o înţeleg protestanții, ci o credinţă în nişte 
făgăduinţe distincte , o credinţă cu un conţinut anume. 

Aceste făgăduinţe s-au împlinit în lisus Hristos, omul în care s-a sălăşluit cu adevărat întreaga 
dumnezeire. „Înrădăcinaţi şi zidiţi fiind într-însul, întăriţi în credinţă (s.n.), după cum aţi fost 
învăţaţi, şi prisosind în ea cu mulțumire, luaţi aminte să nu vă fure cineva minţile cu filozofia şi cu 
deşarta înşelăciune din predania omenească, după înțelesurile cele slabe ale lumii şi nu după 
Hristos. Căci întru el sălăşluieşte trupeşte toată plinătatea Dumnezeirii.”(Coloseni 11,7-9). Credinţa 
sau capacitatea de a „vedea” în omul Iisus „deplinătatea Dumnezeirii” nu este o putere naturală, 
firească pentru om, ci un dar al Duhului Sfânt: „Vă fac cunoscut, serie Sf. Pavel corintenilor, că, 
precum nimeni grăind în Duhul lui Dumnezeu nu poate zice: „anatema fie lisus !” tot aşa nimeni nu 
poate să zică: „Domn este lisus !” decât în Duhul Sfânt.” (1 Corinteni X11,3). Întrebat de Mântuitorul 
ce crede despre EI, Petru i-a dat celebrul răspuns: „Tu eşti Hristosul, Fiul lui Dumnezeu celui Viu”. 
În faţa acestei mărturisiri a credinței lui petru Mântuitorul afirmă clar sorgintea divină a acestei 
credinţe: „Fericit eşti tu, Simone, fiul lui Ilona, că nu trup şi sânge ţi-a descoperit ţie acestea, ci Tatăl 
Meu cel din ceruri.” (Matei XVI,15-17). 

Şi pentru ca nu cumva să se interpreteze că actul credinţei ar fi legat numai de auzirea 
Cuvântului lui Dumnezeu, iar nu şi de vederea lui Dumnezeu întrupat real în omul lisus, iar mai 
apoi în Tainele Bisericii, ea însăşi trupul lui Hristos, avem cuvintele Mântuitorului rostite către Filip 
care-i ceruse să-i arate pe Tatăl: „De atâta vreme sunt cu voi şi nu m-ai cunoscut, Filipe ? ...Nu 
crezi tu că eu sunt întru Tatăl şi Tatăl este Întru mine ?...Cel ce m-a văzut pe mine, a văzut pe 
Tatăl.” (loan XIV,8-10). „Cine este mincinosul, comentează Sf. loan, dacă nu cel ce tăgăduieşte că 
lisus este Hristosul ? ...Oricine tăgăduieşte pe Fiul nu are nici pe Tatăl; cine mărturiseşte pe Fiul 
are şi pe Tatăl.” (I Ioan 11,22-23). De aceea spune Sf. Pavel: „Căci vedem acum ca prin oglindă, în 
ghicitură, dar atunci (în veacul viitor, n.n.) vom vedea faţă către față.” (1 Corinteni XIII,12) 

Sf. Maxim Mărturisitorul exprimă şi mai clar acest conţinut distinct al credinţei când spune: 
„Căci darurile Duhului Sfânt, de care credem că ne împărtăşim în această viaţă prin har întru 
credinţă (s.n.), credem că le vom primi în veacul viitor cu adevărat în ipostasul lor, potrivit cu 
nădejdea neclintită a credinţei noastre şi cu făgăduinţa sigură şi nemincinoasă a Celui ce le-a 
făgăduit, dacă vom păzi cu toată puterea noastră poruncile. Astfel vom trece de la harul întru 
credință la harul după vedere (s.n.), Însuşi Dumnezeu şi Mântuitorul nostru lisus Hristos 
prefăcându-se întru sine, înlăturând atributele noastre stricăcioase şi dăruindu-ne tainele arhetipice 
indicate prin simbolurile sensibile de aici.” 

Credinţa pregăteşte omul pentru botez. Sf. Marcu reproduce cuvintele Mântuitorului care a 
spus: „Cel ce va crede şi se va boteza se a mântui, iar cel ce nu va crede se va osândi.” (Marcu 
XVI,16) Pe de altă parte Petru, după ce le vesteşte învierea lui lisus, sfătuieşte pe cei ce-l 
ascultaseră: „Pocăiţi-vă şi să se boteze fiecare dintre voi în numele lui lisus Hristos.” (Fapte 11,38). 
Cu alte cuvinte să se boteze fiecare cu credinţa în faptul că lisus este cu adevărat Hristosul anunţat 
de prooroci. Pocăinţa apare, într-adevăr, asociată botezului încă din vremea Sf. loan Botezătorul 
care-i cema pe contemporani să se boteze spunându-le: „Pocăiţi-vă, căci s-a apropiat împărăția 
cerurilor....Şi erau botezați de către el în râul Iordan, mărturisindu-şi păcatele.” (Matei 111,2,6).Dar 
de ce să se pocăiască ? Nu este suficientă doar credinţa ? 

Paradoxul pe care-l implică credinţa cerută candidatului la botez este şi mai profund prin 
prisma unei alte serii de texte care se referă la copii. „Lăsaţi copii să vină la mine şi nu-i opriți, 
spune Mântuitorul apostolilor, căci a unora ca aceştia este Împărăţia lui Dumnezeu.” (Marcu X,14). 
Acest text care leagă indubitabil condiţia de copil de îndreptăţirea la Împărăţia lui Dumnezeu 
sugerează şi o legătură între aceeaşi condiţie şi necesitatea credinţei. Aparent, a fi copil şi a 
mărturisi credinţa în dumnezeirea lui lisus Hristos este o contradicție ireductibilă, aşa cum învaţă 
întreaga lume protestantă, dar mai ales neoprotestantă. În realitate, chiar Mântuitorul leagă cele 
două noţiuni când spune la Matei: „Adevărat zic vouă: de nu vă veţi întoarce şi nu veţi fi precum 
pruncii, nu veţi intra în Împărăţia cerurilor. ...Cine va sminti pe unul dintre aceştia mici, care cred 
în Mine (s.n.), mai bine i-ar fi lui să i se atârne de gât o piatră de moară şi să fie afundat în adâncul 
mării.” (Matei XVIII,3,6) 

Avem acum toate elementele pentru a determina învăţătura cea adevărată despre pregătirea 
mântuirii prin credinţă, pocăință şi botez. Relaţia dintre aceste trei elemente nu poate fi înţeleasă 

decât prin prisma condiţiilor în care evreii au intrat în Canaan ca prefigurare a intrării poporului lui 
Dumnezeu, Noul Israel, în împărăţia cerurilor, adică în Noul Canaan. Cum se ştie, trimişii lui Moise 
întorşi din Canaan, în special Iosua şi Caleb, au solicitat poporului încredere în făgăduinţele divine 
că vor putea cuceri Pământul prois părinţilor lor. Poporul, la instigarea celorlalți zece trimişi şi apoi 
întorşi din Canaan, s-a răzvrătit şi Dumnezeu a hotărât în mânia sa: „Toţi bărbaţii câţi au văzut slava 
Mea şi minunile pe care le-am făcut în pământul Egiptului şi în pustie şi M-au ispitit până acum de 
zeci de ori şi n-au ascultat glasul Meu nu vor vedea pământul pe care Eu cu jurământ l-am făgăduit 
părinților lor. Ci numai copii lor care sunt aici cu Mine (de partea Mea, n.n.), care nu ştiu ce este 
binele şi ce este răul, şi tuturor nevârstnicilor, care nu judecă, acelora le voi da pământul (s.n), iar 
toţi cei ce M-au amărât nu-l vor vedea.” (Numerii XIV,22-23) 

Aşadar, numai copii au fost alături de Domnul, numai ei au dovedit încredere în EL; adulții, 
cei cu judecată au păcătuit tocmai prin necredinţa lor. Copii se dovedesc încă odată ca având 
credinţa corespunzătoare în caracterul mesianic al lui lisus în momentul în care, însoţindu-l cu alai 
la intrarea sa în Ierusalim îl aclamă „Osana Fiul lui David. Bine este cuvântat cel ce vine întru 
numele Domnului. Osana întru cei de sus.”. Arhiereii şi cărturarii, deşi vedeau, nu au crezut în EI, 
asemenea părinţilor lor care n-au crezut în făgăduinţele lui Yahve cu privire la Canaan şi au fost 
pedepsiţi să nu intre în el. Iisus însuşi confirmă credinţa copiilor în opoziţie cu necredinţa adulţilor 
spunând: „Au niciodată n-aţi citit că din gura copiilor şi a celor ce sug Ţi-ai pregătit laudă ?” (Matei 
XXI,15-16) Copii sunt, deci, moştenitorii de drept ai împărăției cerurilor, candidaţii prin excelenţă 
la botez, tocmai datorită credinţei lor, a încrederii lor funciare în Dumnezeu. Adulții, pentru a 
accede la botez şi a intra astfel în împărăţia cerurilor, trebuie să-şi vindece mai întâi necredinţa, să 
se pocăiască şi abia după aceea vor putea să se apropie de botez şi să intre în împărăție. De aceea a 
spus Mântuitorul lui Nicodim: „Adevărat, adevărat îţi spun ţie: de nu se va naşte cineva din apă şi 
din Duh, nu va putea să intre în împărăția lui Dumnezeu.” (loan I11,5). 

Pregătirea îndreptării este, aşadar, un proces psihologic complex, cerut numai celor adulţi, nu 
şi copiilor. Acest proces implică chemarea la credinţă, abandonarea necredinţei prin pocăință şi 
hotărârea de a se boteza. Toate acestea nu sunt cerute copiilor, deoarece ele sunt tocmai un efort de 
a redeveni copil, de a reveni la starea şi la nevinovăția copilului, la încrederea funciară a copilului în 
Dumnezeu. Pocăinţa şi „învăţarea” credinţei sunt tocmai semnele „naşterii din nou” recomandate de 
Mântuitorul, a revenirii adultului la condiția acelor copii ai credinţei care au moştenit Canaanul 
istoric şi care vor moştenii şi împărăţia cerurilor, adică Noul Canaan vestit de lisus Hristos. Cel 
adult trebuie să simtă cu toată fiinţa sa pocăinţa, adică vindecarea sa de păcatul biblic al necredinţei 
veterotestamentare şi noutestamentare, aşa cum s-a întâmplat cu ascultătorii Sf. Petru: „Auzind ei 
acestea, au fost pătrunşi la inimă şi au zis către Petru şi către ceilalți apostoli: bărbaţi, frați, ce să 
facem ?” (Fapte 11,37). 

Autorii manualului de teologie dogmatică pentru studenţi din 1958 descriu astfel acest proces 
al pregătirii îndreptării sau chemării la mântuire: „Chemarea cuprinde, pe de o parte, invitarea sau 
îndemnul extern, venit prin propovăduirea adevărului dumnezeiesc de către Biserică, iar pe de alta 
şi în strânsă legătură cu propovăduirea, lucrarea lăuntrică a harului prin care omul primeşte lumina 
pregătitoare şi 1 se insuflă încredere în adevărul descoperit şi în posibilitatea iertării prin Hristos. 
Prin aceasta omul se deschide sufleteşte spre primirea adevărurilor revelației şi consimte la 
conlucrarea cu harul divin spre mântuire. În lucrarea pregătitoare a harului însoţit de consimţirea 
omului se deosebesc mai multe aspecte prin care se exprimă în suflet pregătirea spre îndreptare şi 
sfințire ca: simţirea stării de păcat, teama de pedeapsa dreptăţii divine, aversiunea faţă de păcat, 
dorinţa de cunoaştere a adevărului deplin şi mai ales de a se împărtăşi de mila dumnezeiască şi de a 
ajunge la îndreptarea ce se oferă în Hristos prin Taina Botezului. Când toate acestea sunt suficient 
de puternic trăite, dând vieţii o nouă direcţie, omul este pregătit pentru primirea harului mântuitor, 
prin care, primindu-l în sfintele taine, i se insuflă virtuțile teologice, credinţa, nădejdea şi dragostea, 
şi devine drept.” 

2. Îndreptarea. Purificarea şi iluminarea. Îndreptarea este stadiul care urmează chemării, 
după cuvântul Sf. Pavel: „Pe cei pe care i-a chemat, pe aceia i-a şi îndreptat şi pe care i-a îndreptat 
pe aceia i-a şi mărit.” (Romani VIII,30). Îndreptarea deţine, potrivit Sf. Pavel, locul de mijloc, 
urmând chemării şi precedând măririi. Îndreptarea urmează dealtfel botezului după cuvântul 
aceluiaşi apostol: „Dacă v-aţi spălat, v-aţi sfinţit şi v-aţi îndreptat în numele Domnului lisus Hristos 

şi în Duhul Dumnezeului nostru.” (1 Corinteni VI,11). Continuând gândirea apostolului, Sf. Vasile 
cel Mare spune şi el: „Două scopuri are botezul: primul a desfiinţa trupul păcatului spre a nu mai 
sluji morţii, iar al doilea a trăi Duhului şi a progresa în sfinţenie. Apa prezintă icoana morții, 
primind trupul ca într-un mormânt, iar Duhul sădeşte puterea de viaţă făcătoare înviind sufletele 
noastre de la moartea păcatului la viaţa de la început.”% 

Dar ce este îndreptarea ? „Îndreptarea ca transformare reală a omului, spune dogmatistul grec 
Hristu Andrutsos, este ştergerea păcatului şi a vinei şi în acelaşi timp plantarea unei vieţi noi de 
sfințenie şi dreptate; cu alte cuvinte, negativ este iertare, iar pozitiv sfințire. (...) Cât priveşte în 
special iertarea păcatelor, aceasta nu este după învăţătura ortodoxă o acoperire sau o trecere cu 
vederea a păcatelor, cum înţeleg îndreptarea protestanții, ci o ştergere reală a păcatului astfel încât 
cel îndreptat devine fiu al lui Dumnezeu şi în el nu mai există nimic necurat şi neplăcut lui 
Dumnezeu. (...)Cât despre sfințire ea este cugetul bun, dispoziţia sfântă plămădită de harul 
dumnezeiesc şi sălăşluită în om, care întăreşte în om credinţa şi iubirea şi se manifestă în bucuria 
față de bine şi în tendinţa neînfrânată de a-l face. Această transformare şi stare sufletească 
bineplăcută lui Dumnezeu a celui îndreptat se dezvoltă şi se manifestă apoi prin puterea harului 
conlocuitor în fapte bune prin care omul răpune şi mortifică cugetul lui trupesc înclinat spre păcat şi 
se întăreşte şi progresează în bine din putere spre putere.”3* 

Ne putem întreba: sunt iertarea şi sfințirea două aspecte, două etape distincte ale îndreptării ? 
„Cele două aspecte ale îndreptării, iertarea ş sfinţirea nu trebuie despărțite unul de altul şi mai ales 
nu pot fi şi nu trebuiesc separate temporal, ca şi cum unul ar urma celuilalt, întrucât sunt numai 
înfățişări distincte ale aceleiaşi realități spirituale. Harul divin, sălăşluindu-se în om, nu curăţeşete 
mai întâi şi abia apoi sfinţeşte, ci în acelaşi timp curăţeşte şi sfinţeşte, sau sfinţeşte întrucât şterge 
păcatul, ca lumina care luminează întrucât alungă întunericul — deşi, logic, curățirea precede 
sfinţirea.”55 

Cu privire la această etapă a mântuirii, care este îndreptarea, mai sunt câteva aspecte foarte 
importante care trebuie lămurite şi care disting cu adevărat învăţătura ortodoxă la acest capitol de 
învăţăturile celorlalte confesiuni. Primul ar fi acela că prin iertare omul este făcut cu adevărat curat 
înaintea lui Dumnezeu, dar aceasta nu înseamnă că a dispărut cu aceasta şi aplecarea spre păcat. 
„Desființarea totală a păcatului în omul îndreptat nu este contrazisă de faptul rămânerii în el a 
aplecării spre păcat, a concupiscenţei, urmare a păcatului strămoşesc, căci această apleare nu mai 
are în cel îndreptat caracter de păcat şi nu se mai poate socoti ca atare, decât dacă voinţa o aprobă şi 
consimte să lucreze. Prin îndreptare se desfiinţează principiul păcatului, adică perversiunea voinţei, 
care, reînnoită fiind prin har, tinde spre Dumnezeu. lar impulsul către păcat serveşte mai degrabă, în 
această stare, ca mijloc de exercitare a forțelor morale, ca prilej de sfințire şi de înaintare şi întărire 
în bine.% 

Aceasta înseamnă că dacă îndreptarea poate fi întărită prin efortul continuu al celui ce se 
nevoieşte, ea poate totodată să fie şi pierdută prin căderea în păcatele grele sau de moarte. Numai 
păcatele uşoare nu atrag după ele căderea din har şi pierderea îndreptării. Îndreptarea, deci, nu 
anulează voinţa liberă a celui ce s-a botezat şi a acceptat harul dumnezeiesc, cum cred protestanții, 
ci, dimpotrivă, o potenţează la maximum punând-o la încercare. „Botezul, zice Sf. Simeon Noul 
Teolog, nu ia de la noi libertatea voinţei şi puterea de a ne hotărî prin noi înşine, ci abia el ne 
dăruieşte libertatea, ca să nu mai fim stăpâniţi silnic şi fără să vrem de diavolul. De aceea, după 
botez, atârnă de noi fie să stăruim de bună voie în poruncile lui Hristos, Stăpânul nostru, în care ne- 
am botezat, şi să umblăm pe calea celor poruncite de el, fie să ne abatem de la această cale dreaptă, 
întorcându-ne prin faptele cele rele la potrivnicul şi la vrăjmaşul nostru, diavolul. Cei care se supun 
după botez voii celui rău şi împlinesc cele voite cde el se înstrăinează de sfântul sân al botezului, 
după cuvântul lui David (Ps. LVII,3). Căci nu ne schimbăm, nici nu ne mutăm din firea în care am 
fost zidiţi, ci fiind zidiţi buni de Dumnezeu (căci Dumnezeu nu a făcut răul), şi rămânând 
neschimbaţi prin firea şi prin natura în care am fost zidiţi, cele ce le alegem şi le voim prin socotinţa 
de bunăvoie, pe acelea le şi facem, fie bune, fie rele.” 

Al doilea aspect este acela că în această etapă spirituală de după botez intervin, alături de 
credinţă, şi faptele. Sf. Iacob este clar: „Din fapte este îndreptat omul, iar nu numai din credinţă.” 
(lacob 11,24). Dar chiar Sf. Pavel pe care Protestanţii îl citează până la saturație ca temei pentru 
învățătura lor că omul nu se mântuieşte decât numai prin credință, spune limpede: „În Iisus Hristos 

nici tăierea împrejur nu poate ceva, nici netăierea împrejur, ci credinţa care este lucrătoare prin 
iubire.” (Galateni V,6) Ce înţelege el prin această credinţă, o spune clar corintenilor: „De aşi avea 
credință încât să mut şi munţii din loc, iar dragoste nu am, nimic nu sunt."(I Corinteni XIII,2). 
Principiul care justifică transformarea credinţei în iubire, rodirea acesteia sub forma faptelor celor 
bune ale dragostei creştine este acela al asemănării omului cu modelul său divin. Or. „Dumnezeu 
este iubire” zice Sf. loan Evanghelistul (I Ioan IV,8). Faptele pe care le exclude Sf. Pavel sunt 
ritualurile Legii mozaice, iar nu cele ale iubirii şi dreptăţii de care vorbeşte Sf. Iacob. Dovada o 
constituie afirmaţia sa fără echivoc că „nici desfrânaţii, nici închinătorii la idoli, nici adulterii, nici 
malahienii, nici sodomiţii, nici hoţii, nici lacomii, nici beţivii, nici batjocoritorii, nici răpitorii nu8 
vor moştenii împărăţia lui Dumnezeu.” (1 Corinteni VI,9-10) 

Al treilea aspect care trebuie subliniat în problema îndreptării este acela că în acest stadiu 
colaborarea omului cu harul dumnezeiesc are ca efect fundamental refacerea naturii umane, 
revenirea ei la normalitate. Pr. Prof. D. Stăniloae descrie astfel acest stadiu al îndreptării care este o 
primă fază a îndumnezeirii naturii umane: „Păcatul a ştirbit şi a înlănţuit ca într-o vrajă rea într-o 
mare măsură puterile firii omeneşti. Noi nu cunoaştem exact toată amploarea puterilor de care e 
capabilă firea noastră. Invidia, grija, ura îi paralizează elanurile. Iubirea ce o avem faţă de cineva, 
sau o are cineva faţă de noi, încrederea ce ni se acordă sau o acordăm, deci orice ieşire din egoismul 
păcătos, dezlănţuie în noi puteri ce nu ni le bănuiam, întocmai cum sărutul lui Făt Frumos trezeşte 
din paralizia unui somn nefiresc pe Ileana Cosânzeana. Dacă starea aceasta în care a aruncat păcatul 
firea omenească este o stare contrară firii, teoretic am putea spune că prima treapta la care se ridică 
ea prin refacere este aceea de natură adevărată. 

„Dar concret nu se poate distinge o stare de natură pură, întrucât chiar ridicarea naturii la 
starea aceasta nu se poate realiza prin puterile ei, în sensul că s-ar scutura din somnul lor şi ar 
rămâne numai la ele, ci numai prin colaborarea cu puterile dumnezeieşti se ridică şi rămâne în 
această stare. Astfel, în cursul procesului de îndumnezeire, multă vreme, omul nu a atins în anumite 
privinţe nivelul de deplină sănătate a naturii sale, dar în alte privințe a depăşit prin harul 
dumnezeiesc nivelul pur natural. Lumina luminează mult timp în întuneric. Omul cel nou creşte în 
lupta cu omul cel vechi. El duce de când a fost sădit în el germenele omului nou, adică de la botez, 
pe de o parte, o viaţă supranaturală, dar pe de alte, încă şi una subnaturală. Îndumnezeirea în sens 
larg începe de la botez, întinzându-se de-a lungul întregului urcuş spiritual al omului, în care sunt 
activate şi puterile lui, adică de-a lungul purificării de patimi, al dobândirii virtuților şi al iluminării. 
Iar dacă în acest urcuş puterile naturale ale omului sunt în continuă creştere, ca să-şi ajungă apogeul 
în clipa când au ajuns apte de a vedea lumina dumnezeiască, am putea spune că îndumnezeirea prin 
care se realizează această dezmorţire şi creştere coincide cu procesul dezvoltării puterilor umane 
până la limita lor sau cu deplina realizare a naturii omeneşti, dar şi cu depăşirea lor nesfârşită prin 
har.”58 

Esenţa îndreptării ca revenire a omului la condiţia sa iniţială de dinainte de cădere este foarte 
bine descrisă în Noul Testament în cadrul pildei fiului risipitor la cărui vedere tatăl său exclamă: 
„Mort era şi a înviat. Pierdut era şi s-a aflat.” (Luca XV,32). Omul îndreptat este asemenea fiului 
risipitor: prin colaborarea cu harul dumnezeiesc omul cel vechi, omul cel mort din punct de vedere 
spiritual, revine la viață. De aceea spune mântuitorul că: „După cum Tatăl scoală pe cei morţi şi le 
dă viaţă, tot aşa şi Fiul dă viaţă celui ce voieşte.” (loan V,21). Progresul naturii umane este însă 
nesfârşit continuând într-o nouă fază, anume aceea a îndumnezeirii ei. 

3. Îndumnezeirea. Îndumnezeirea este acel urcuş nesfârşit al omului spre îndumnezeire. Sf. 
Grigore de Nyssa a desemnat acest urcuş sub termenul de epectază. În viziunea sa simbolul acestei 
epectaze este Moise care urcă pe muntele Sinai şi care „nu se opreşte deloc în urcuşul său său 
(spiritual, n.n.), nici nu-şi fixează limite în mişcarea sa către înălțimi, ci, odată ce a pus piciorul pe 
scară, el nu încetează de a urca treptele acesteia şi continuă să se ridice, deoarece orice treaptă pe 
care o urcă dă totdeauna, înaintând, spre una superioară.”% 

Îndumnezeirea este, de fapt, o continuare a îndreptării, „căci, zice pr. Prof. D. Stăniloae, 
îndumnezeirea nu se opreşte niciodată, ci ea continuă şi dincolo de limita ultimă a puterilor naturii 
umane, la infinit. Pe aceasta din urmă am numit-o îndumnezeire în sens restrâns. (...)Astfel, dacă 
îndumnezeirea în sens larg înseamnă ridicarea omului până la nivelul cel mai înalt al puterilor sale 
naturale sau până la realizarea deplină a omului, încât în tot acest timp se află în el activă şi puterea 

dumnezeiască a harului, îndumnezeirea în sens restrâns cuprinde progresul pe care-l face omul 
dincolo de limita puterilor sale naturale, dincolo de marginile naturii sale, în planul dumnezeiesc 
mai presus de fire. Aceste două feluri de îndumnezeire se deosebesc, dar între ele există totuşi o 
continuitate ca între două etape ale aceluiaşi urcuş, deşi pentru trecerea de la prima etapă la a doua e 
necesar un salt, întrucât în prima etapă lucrează şi omul, dar în a două numai Dumenzeu."”% 

Procesul îndumnezeirii este descris de Sf. Maxim Mărturisitorul în termenii următori: 
„Sufletul devine dumnezeu, odihnindu-se prin participarea la harul dumnezeiesc de toate lucrările 
sale mintale şi sensibile şi odihnind deodată cu sine toate lucrările naturale ale trupului, care se 
îndumnezeieşte împreună cu sufletul în proporție cu participarea lui la îndumnezeire, aşa încât 
atunci se va arăta numai Dumnezeu, atât prin suflet cât şi prin trup, atributele naturale fiind biruite 
de prisosinţa slavei.”?! La rândul său, Sf. Grigore Palama spune despre cei ce se învrednicesc de 
vederea slavei dumnezeiești că ies din timp.” 

Totuşi, această îndumnezeire a naturii umane chiar înţeleasă ca o depăşire a limitelor acesteia 
nu înseamnă o anulare a ei, o contopire cu fiinţa divină. Sf. loan Damaschin arată că, deşi prin 
îndumnezeirea ei reală, natura umană manifestă proprietăţile, atributele, naturii divine, aşa cum s-au 
manifestat ele în lisus pe muntele Tabor, ea nu se confundă cu natura divină. Ea nu se confundă 
deoarece prin îndumnezeire ea, natura umană, n-a devenit şi izvorul acestor atribute divine, ci 
numai mediul lor de manifestare. Natura divină a rămas în continuare adevăratul lor izvor atât în 
lisus Hristos, cât şi-n fiecare om îndumnezeit. „Cu alte cuvinte, precizează pr. D. Stăniloae, când 
întrebăm de sursa lucrării naturii îndumnezeite, ne dăm seama că ea n-a ieşit din graniţele ei, 
întrucât trebuie să răspundem că n-a devenit ea însăşi sursa ultimă a acestei lucrări. Dar când nu 
întrebăm de sursa acestei lucrări, constatăm pur şi simplu că e mai presus de posibilităţile naturii 
umane — iar o asemenea lucrare recunoaşte şi Sf. loan Damaschin — putem spune că practic, 
funcţional, natura umană se manifestă dincolo de graniţele ei naturale.”* 

Această învăţătură este în deplină coerenţă cu doctrina isihastă a distincției dintre fiinţa şi 
lucrările lui Dumnezeu, aşa cum arată şi Sf. Grigore Palama care, citându-l pe Sf. Maxim, spune: 
„După dumnezeiescul Maxim, Tot ce e Dumnezeu e şi cel îndumnezeit prin har, afară de identitatea 
după fiinţă. Deosebirea aceasta provine de acolo că, cei ce se împărtăşesc de harurile 
îndumnezeitoare ale Duhului nu se împărtăşesc şi de fiinţă.” 

Comentând această înţelegere a mântuirii în conexiune strânsă cu învăţătura despre energiile 
şi lucrările divine distincte de fiinţa lui Dumnezeu, pr. D. Stăniloae adaugă: „Îndumnezeirea e 
trecerea omului de la lucrările create la cele necreate, la nivelul energiilor divine. De acestea se 
împărtăşeşte omul, nu de ființa dumnezeiască. Aşa se înţelege cum omul asimilează tot mai mult 
din energiile divine, fără ca această asimilare să se termine vreodată, întrucât niciodată nu-şi va 
asimila izvorul lor, adică fiinţa divină, ca să devină Dumnezeu după fiinţă sau un alt Hristos. Pe 
măsură ce omul sporeşte în capacitatea de a se face subiect al unor energii divine tot mai 
îmbelşugate, i se descoperă aceste energii din fiinţa divină într-o amploare şi mai mare. (...)Dacă în 
viaţa pământească energiile divine ni se coboară până la nivelul cel mai de jos la care ne aflăm din 
punct de vedere spiritual, comprimându-şi într-o potenţialitate comorile lor infinite, pe măsură ce 
creştem cu duhul ele ne actualizează câte ceva din infinitatea ascunsă în ele. Iar urcuşul nostru etern 
este în acelaşi timp o eternă ridicare a energiilor divine din potenţialismul la care s-au coborât.”%5 

CAPITOLUL AL DOILEA 
DOCTRINA ROMANO-CATOLICA DESPRE GRAȚIE 
ȘI DESPRE MÂNTUIREA SUBIECTIVĂ 


1. Originile doctrinei latine despre voinţa naturală şi graţia divină. Perlagianismul. Filozofia 
stoică a influenţat gândirea latină creştină foarte devreme. Este memorabilă expresia lui Tertulian: 
„Seneca cel de atâtea ori al nostru, Seneca saepe noster.” ! Influenţa cea mai evidentă a acestei 
filozofii asupra spiritului latin a apărut însă odată cu erezia pelagiană. Călugărul breton Pelagiu, în 
entuziasmul său religios, nu suporta scuzele pe care le auzea din partea celor păcătoşi, că de vină 
pentru greşelile lor ar fi natura umană însăşi, coruptă de păcat şi slabă în faţa ispitelor. Ba privea 
chiar ca pe o laşitate apelurile la graţia lui Dumnezeu din partea acelora care vedeau în ea un 
remediu al acestei — credea el - pretinse neputinţe. În consecință, Pelagiu nu înceta să insiste pe 
lângă cei pe care-i păstorea că liberul arbitru cu care se naşte fiecare este o forță considerabilă, 
invincibilă chiar, în baza căreia este imposibil să nu poată rezista răului şi oricărei ispite. „Principiul 
care-l domină (acest sistem) în întregime este, evident, concepţia stoică despre natura umană.” ? 

Într-adevăr, Pelagiu învăţa că omul a fost creat liber. Această libertate constă în a putea să 
facă răul sau în a-l evita. Este un fel de emancipare faţă de Dumnezeu în virtutea căreia omul îşi 
aparţine în întregime şi se conduce după bunul său plac. Pelagiu chiar spune: „Liberul arbitru, acela 
care-l emancipează pe om în raport cu Dumnezeu, constă în a admite păcatul sau în posibilitatea de 
a se abţine de la păcat, Libertas arbitrii, qua a Deo emancipatus homo est, in admittendi peccati et 
abstinendi a pecato posibilitate consistit.” Libertatea omului constă, mai precis, în a putea, a voi şi 
a fi: „Noi găsim pe a putea în propria noastră natură, pe a voi îl avem în liberul nostru arbitru, iar 
pe a fi în faptele noastre, posse in natura, velle in arbitrio, esse in effectu locamus.” Cu alte cuvinte, 
eu pot să nu vreau să fac binele, dar nu înseamnă că nu pot să-l vreau şi să-l fac, dacă vreau. A vrea 
şi a face un lucru depinde, aşadar, numai de mine. De aici meritele şi dreptul la recompensă. * 

În opinia lui Pelagiu păcatul lui Adam n-a slăbit nimic din capacitatea umană de a se împotrivi 
răului. Libertatea, zicea el, este ca o balanţă ale cărei braţe absolut egale menţin talgerele într-un 
echilibru perfect; numai voinţa umană proprie este aceea care poate deranja acest echilibru fie spre 
fapta cea rea, fie spre împlinirea poruncilor divine. Întotdeauna capabil să evite răul, omul poate trăi 
fără să păcătuiască: „Eu, zicea Pelagiu, spun că poate exista om fără de păcat, ego dico posse esse 
hominem sine peccato.” Deşi nu îndrăznea să afirme prea des acest lucru, el nu se sfiia să asigure 
că mulți filozofi de dinainte de Hristos au practicat constant virtutea; el a întocmit chiar şi o listă cu 
personaje biblice care n-ar fi păcătuit niciodată. * 

În aceste condiţii învăţătura consecinţele păcatului strămoşesc, ca şi aceea despre efectele 
grației se modifica substanţial. Dacă fiecare om se naşte cu o natură capabilă să reziste fără 
probleme ispitelor şi răului în general, atunci păcatul lui Adam a fost doar unul personal, nu unul 
care să-şi fi răsfrânt consecinţele asupra întregii umanităţi. Moartea nu este o pedeapsă pentru păcat, 
cum se crede, ci consecinţa naturală a faptului că suntem creaturi; fie că ar fi păcătuit, fie că nu, 
omul tot ar fi murit. Liberul arbitru singur a fost mult timp suficient oamenilor pentru a face binele; 
durerile, necazurile şi slăbiciunile evidente ale naturii umane nu sunt decât simptome ale unei uzuri 
a naturii noastre cauzată de o îndelungată practicare a viciului şi de ignoranță. Dumnezeu ne-a dat 
Legea ca un ajutor în slăbiciunea noastră până în momentul în care, devenind neputincioasă, aceasta 
a fost înlocuită de Răscumpărarea prin Hristos. Păcatul este, deci, exclusiv o alegere a voinţei 
noastre libere a fiecăruia, iar nu ceva moştenit. 5 

Dar dacă păcătuim cu totul liber, dacă natura noastră nu este afectată cu nimic în capacitatea ei 
decizională şi executorie fundamentală, atunci suntem capabili să facem şi binele fără vreun ajutor 
din afară. Voința liberă este suficientă pentru mântuire. Dar atunci care mai este rolul graţiei sau 
chiar cel al răscumpărării ? Pelagiu a trebuit să recunoască necesitatea grației pentru săvârşirea 
faptelor mântuitoare. Dar, precizează el, aceasta nu este necesară ad operandum, adică pentru 
săvârşirea lor propriu-zisă, ci ad facilius operandum, adică pentru săvârşirea lor mai uşoară. Astfel, 
providenţa în general este ea însăşi o graţie; Legea veche a fost şi ea o formă a graţiei pentru 
risipirea ignoranței umane care domnea de la o vreme; Răscumpărarea a fost, de asemenea, o graţie 

menită să trezească în noi iubirea pentru Dumnezeu. Toate acestea n-au fost însă decât nişte 
ajutoare exterioare, nişte îndemnuri pentru voinţă spre a împlini poruncile şi a face bine. A voi şi a 
face binele depinde numai de noi şi nu avem nevoie să fim ajutaţi în aceasta sau de rugăciune pentru 
a putea face binele; Legea şi chiar lisus Hristos n-au fost decât exemple în direcţia cea bună, 
îndemnuri tot mai susţinute pentru om de a face binele. € 

Moartea, spune un discipol al lui Pelagiu, Celestius, într-una din sentinţele sale, nu este o 
consecinţă a morţii şi a păcatului lui Adam, după cum nici învierea nu este o consecinţă a învierii 
lui Hristos, quoniam neque per mortem vel praevaricationem adae omne genus hominum moriatur, 
neque per resurrectionem Christi omne genus hominum resurgat. ! Hristos nu a fost altceva decât 
modelul care trebuie ascultat şi imitat; el nu este un ajutor interior real pentru natura noastră. De 
aceea expresia Sf. Pavel: Vivir in me Christus (Hristos trăieşte în mine) nici nu mai are sens în 
pelagianism. În felul acesta Pelagiu respingea ideea necesităţii unei graţii medicinale, vindecătoare 
a unei naturi rănite grav de păcatul strămoşesc. Păcatul lui Adam l-a rănit doar pe el, nu şi pe 
urmaşii săi, guoniam peccatum Adae ipsum solum laeserit, et non genus humanum. $ 

Totul depinde, aşadar, de fiecare om. Dumnezeu acordă pedeapsa sau răsplata numai în baza 
faptelor noastre; această răsplată şi chiar graţia nu este acordată ante praevisa merita, adică înainte 
de a prevedea meritele fiecăruia, ci tocmai în baza preştiinţei acestor merite. Mai exact, Dumnezeu 
pedepseşte sau răsplăteşte pe cineva sau îi acordă grația divină numai în baza a ceea ce el ştie de 
mai înainte că acesta va face. În pelagianism nu-şi are locul, aşadar, o adevărată doctrină a graţiei 
acordată gratuit, fără să fie adică meritată. Începutul mântuirii îl face, deci, omul, iar nu Dumnezeu. 
Concupiscenţa sau pofta trupească nu este o expresie a coruperii naturii umane de către păcatul lui 
Adam şi de aceea nu este nevoie de grație pentru începe fapta cea bună. Concupiscenţa a fost creată 
în noi odată cu trupul însuşi şi de aceea a existat şi în Hristos; a o nega înseamnă a cădea în 
maniheism. În consecinţă, orice om care se naşte se află în starea în care s-a aflat Adam înainte de a 
păcătui, quoniam infantes nuper nati in illo statu sunt in quo Adam fuit ante praevariationem. * 

Fericitul Augustin. Augustin este teologul latin cel mai celebru al antichităţii latine. În el şi-a 
găsit pelagianismul adversarul său cel mai de temut. Voi încerca să fixez în cel ce urmează 
concepţia sa despre natura umană în general şi despre relaţia acesteia cu graţia divină. Adam a fost 
creat de Dumnezeu şi înzestrat cu o serie de daruri cum sunt nemurirea, ştiinţa, moralitatea fără 
cusur şi multe altele care-l făceau vrednic de fericirea paradiziacă. Se pune acum întrebarea dacă 
toate aceste daruri, în special acela al nemuririi, au fost nişte daruri supranaturale, supraadăugate 
naturii sale, sau, dimpotrivă, au constituit însăşi esenţa naturii sale inocente, fiindu-i astfel inerente, 
proprii, prin însuşi actul creării sale de către Dumnezeu. Întrebarea este importantă pentru că, în 
funcţie de răspunsul care i se dă, se poate defini apoui esenţa naturii căzute şi a păcatului care 
domină astăzi umanitatea. 

Unii comentatori ai concepţiei lui Augustin au optat pentru a doua variantă. Adam şi Eva au 
fost în paradis nemuritori prin însăşi natura lor: nemurirea constituia apanajul lor natural, expresia 
normalităţii lor de creaturi perfecte, vrednice de vieţuirea în paradis. 10 Se pare că o atare 
interpretare ar trebui pusă în legătură cu o anumită perioadă a concepțiilor lui Augustin. Într-o 
lucrare care datează de prin anii 388-391 intitulată De Genesi contra manichaeos, în care el 
combate doctrina maniheică sub influenţa căreia încă se mai afla într-o oarecare măsură, Augustin 
îşi exprimă părerea că trupul lui Adam în paradis era un trup material creat din lut, fără îndoială, dar 
unul transparent, ceresc, care nu avea nevoie de hrană şi care nu cunoştea nici poftele trupeşti care 
aveau să-l bântuie după cădere. În aceste condiţii Adam şi Eva ar fi urmat să se înmuilțească într- 
un mod cu totul spiritual dând naştere unor punci spirituali. !! Neavând nevoi de ordin material, 
nefiind dominați, spre exemplu, de foame, de oboseală şi de toate celelalte slăbiciuni ale unei naturi 
materiale, ei erau, desigur, nemuritori în mod natural, adică prin însuşi statutul lor de fiinţe 
spirituale. În acest context moartea care a lovit pe cei doi după cădere era ceva ce a intervenit din 
afara naturii lor, adică o expresie a coruperii grave a acestei naturi cu care Adam şi Eva au fost 
înzestrați prin însuşi actul creării lor. 

Zece ani mai târziu, adică prin 401, Augustin îşi schimbă concepţia. Într-o lucrare intitulată 
De Genesi ad litteram el afirmă că trupul lui Adam în paradis trebuie să fi fost unul material în 
accepțiunea pe care o dăm astăzi acestui termen. Trupul lui de ființă încă inocentă era de natură 
animală, pământească, având nevoie de fructele reale ale paradisului şi fiind destinat să se 

înmulțească în modul normal, trupesc, pe care-l cunoaştem şi noi. Dumnezeu putea transforma 
ulterior aceste făpturi materiale în ființe spirituale, nemuritoare, glorificându-le după o anumită 
perioadă de viață pământească, fără a le mai face să treacă prin moarte. !? 

În noul context de înţelegere a naturii umane dinainte de cădere Augustin şi-a modificat 
părerea în problema nemuririi. Supuşi nevoilor materiale fundamentale, adică nevoii de hrană, de 
somn, etc., cei doi trebuie să fi fost chiar din paradis prin însăşi firea lor materială muritori. Înaintea 
căderii în păcatul strămoşesc, zice Augustin, natura umană era muritoare dintr-un punct de vedere şi 
nemuritoare ditr-altul. Omul paradiziac era muritor prin însăşi condiția sa de trup animal; în acelaşi 
timp însă el era şi nemuritor, dar prin bunăvoința creatorului, mortalis ergo erat conditione corporis 
animalis, immortalis autem beneficio conditoris. El nu trăia sub condiţia lui non posse mori (a lui 
nu putea să moară), ci sub aceea a lui posse non mori (adică sub aceea a lui putea să nu moară). !5 
Cu alte cuvinte, omul paradiziac era nemuritor non de constitutione naturae, adică prin însăşi 
constituţia naturii sale, ci prin beneficio conditoris, adică prin bunăvoința celui care l-a creat. 1% 

Schimbarea de concepţie survenită la Augustin din opoziţia sa radicală faţă de maniheismul 
care bântuia la acea vreme atrage, însă, după sine consecinţe pe care, se pare, el nu le-a observat. 
Dacă Adam era muritor încă din paradis prin însăşi condiţia sa animală şi terestră, atunci moartea 
nu mai este o consecinţă a păcatului, ci finalul unei evoluţii fireşti a înseşi naturii sale. În zadar 
declarăm noi slăbiciunile premergătoare morţii, ca boala, bătrâneţea, nefericirea care domină în 
general natura umană după cădere, o consecinţă a păcatului; fiind simptome premergătoare ale 
morţii, acestea sunt faze fireşti prin care trece o natură muritoare prin ea însăşi, prin chiar constituţia 
ei intimă. 

Indiferent însă de consecinţele pe care le implică concepţia sa antropologică din prima fază a 
gândirii sale, cât şi de cele pe care le implică concepția sa din a doua fază, aspectul cel mai 
important care trebuie subliniat aici este faptul că natura lui Adam cel de dinainte de cădere au 
existat atât posibilitatea de a nu muri, definită de el prin expresia posse non mori, dacă ar fi 
respectat interdicţia de a nu mânca din fructul oprit, cât şi posibilitatea de a muri, posse mori, dacă 
ar fi păcătuit. În acest orizont de înţelegere natura umană dinainte de cădere n-a putut fi, după 
Augustin, decât o pură posibilitate care, ulterior, putea fi actualizată fie într-o direcţie, fie în alta. 
Cu alte cuvinte, natura lui Adam era liberă să devină fie una nemuritoare, fie una muritoare. Adam 
trăia în paradis sub semnul libertăţii pure, urmând ca ulterior să se angajeze fie în direcția cea bună 
a ascultării de Dumnezeu, fie într-aceea a păcătuirii. 

De altfel, Augustin declară deschis într-o lucrare intitulată De natura et gratia că liberul 
arbitru cu care omul a fost înzestrat de Dumnezeu nu-l trage de la sine nici spre virtute, dar nici spre 
păcat: liberi arbitrii nos condidit nos Deus, nec ad virtutem, nec ad vitia necessitate trahimur.!5 Cu 
alte cuvinte natura umană este o posibilitate pură actualizabilă cu şanse egale fie spre bine, fie spre 
rău. Dar mai înseamnă un lucru: anume că această actualizare nu mai este iniţiativa internă, 
autonomă, a fiecărui om, cum susținea pelagianismul, ci este efectul unui impuls din exterior 
survenit fie din partea grației divine, fie din partea răului. J. Tixeront ne atrage atenţia că aceasta 
este interpretarea comentatorilor jansenişti şi protestanți ai lui Augustin: „Omul (paradiziac, n.n.) 
solicitat contradictoriu de două plăceri, aceea a concupiscenţei şi aceea a graţiei, ar fi înclinat în 
direcția celei mai tari, adică a aceleia care ar fi învins-o pe cealaltă. N-ar fi existat, deci, nici o 
autodeterminare sau alegere din partea sa.” !€ 

Tixeront şi autorii catolici se străduiesc să demonstreze, dimpotrivă, că sub influenţa graţiei 
voinţa şi-ar păstra la Augustin întreaga libertate şi capacitate de inițiativă. Există însă un amănunt 
care pare să infirme interpretarea catolică: este vorba despre atitudinea acestuia faţă de aşa-numitele 
fapte neutre. Julian , episcop de Eclanum şi un discipol de marcă al lui Pelagiu, învăţa că în afara 
faptelor bune şi a celor rele ar exista un gen de fapte neutre, nici bune, nici rele, nici vrednice de 
recompensă, dar nici de pedeapsă. Augustin a respins categoric astfel de fapte că faptele care nu 
sunt bune şi săvârşite sub impulsul graţiei sunt cu necesitate rele şi păcătoase; între faptele bune şi 
cele rele nu există nimic intermediar sau neutru aşa cum nu există nimic în afară de rai şi iad. 
„Oamenii nu sunt în nici un fel buni în mod steril (adică în afara graţiei, n.n.), căci cei care nu sunt 
cu adevărat buni (ca urmare a colaborării lor cu graţia, n.n.) pot fi unii mai mult, alții mai puţin răi, 
nullo modo igitur homines sunt steriliter boni, sed qui boni non sunt possunt esse alii minus, alii 
magis mali.” !! 

Semnificaţia acestei opoziții a lui Augustin faţă de faptele neutre este aceea că în opinia lui 
omul nu poate avea iniţiative proprii în afara grației sau a ispitei. Posibilitatea faptelor neutre 
susținută de pelagieni echivala nu cu un liber arbitru total neutru faţă de bine şi de rău, ci cu 
posibilitatea activării lui prin forţe proprii într-o direcţie în care nu poate exista nici influenţa 
graţiei, nici aceea a păcatului. Faptele neutre ca fapte, ca activări ale unei posibilități a naturii 
umane, nu sunt echivalente cu liberul arbitru ca posibilitate pură a naturii lui Adam de a se îndrepta 
în egală măsură fie spre bine, fie spre rău, ci sunt expresia ieşirii acestei naturi din stadiul de 
posibilitate, a activării ei din proprie inițiativă, prin resurse şi motivații exclusiv interne, deci fără 
nici o influenţă din afara ei, fie ea divină, fie satanică. lată de ce interpretarea comentatorilor 
jansenişti şi protestanți cu privire la rolul voinţei umane sub influenţa grației este mai credibilă 
decât aceea a celor catolici care încearcă să demonstreze contrariul. 

Dar argumentul cel mai evident în această dispută este doctrina augustiniană a predestinării 
absolute. Pelagienii sugerau că recompensele divine sunt acordate exclusiv în baza meritelor umane, 
adică a faptelor bune. Desigur, Dumnezeu ştie dinainte care om va săvârşi cele bune şi care pe cele 
rele; pelagienii nu contestau preştiința lui Dumnezeu. Ei afirmau însă că Dumnezeu acordă 
mântuirea şi fericirea veşnică tocmai în baza acestor fapte pe care el, în atotştiinţa sa, le-a prevăzut 
pentru fiecare din veşnicie. Cu alte cuvinte, Dumnezeu acordă răsplata numai în baza faptelor bune 
după ce a văzut de mai înainte că că ele vor fi săvârşite, post praevisa merita. Augustin s-a opus 
categoric acestei interpretări şi a afirmat energic că Dumnezeu are întreaga inițiativă a 
recompenselor pe care le acordă doar în funcție de voinţa sa absolută, iar nu în funcție de inițiativele 
umane. Aşadar, Dumnezeu hotărăşte acordarea răsplăţilor veşnice independent de faptele sau 
meritele umane pe care, desigur, le prevede din veşnicie, deci ante praevisa merita. 18 

Care este situaţia în cazul faptelor rele ? Iată o întrebare cu ocazia căreia din nou se pune 
problema dacă voinţa liberă are sau nu vreun rol propriu. Aici apare opusul predestinării şi anume 
doctrina reprobării divine, a respingerii unora de către Dumnezeu de la fericirea veşnică. 
Reprobarea are două variante: una negativă cu sensul că Dumnezeu nu-i condamnă la iad pe cei pe 
care-i respinge, ci îi lasă pur şi simplu să alunece spre rău în baza pornirilor lor vicioase, şi una 
pozitivă cu sensul că Dumnezeu ar hotărî în mod expres pe unii spre pieire fără să ţină seama de 
înclinațiile acestora. Distincția este mai puţin importantă în contextul raportului dintre natura umană 
şi liberul ei arbitru, pe de o parte, şi influenţa cea rea a păcatului, pe de alta. De aceea adevărata 
problemă este dacă voinţa umană poate înclina de la sine spre rău sau înclină numai ca urmare a 
unei ispite externe care o activează spre rău. Pelagienii au susţinut că omul cedează răului numai 
din vina sa, voinţa sa putând să-l evite fără probleme dacă ar dori. 

Augustin s-a opus acestei învățături susținând aparent doctrina Bisericii şi anume că omul 
înclină după cădere în mod natural spre rău sub povara păcatului moştenit de la Adam şi care i-a 
slăbit în aşa măsură voinţa şi capacitatea de se opune răului încât, fără ajutorul graţiei divine el n-ar 
putea face binele pe care este dator să-l facă. Concupiscenţa, adică pornirea trupească păcătoasă, 
înclină voinţa naturală spre cele rele şi numai ajutorul graţiei îi oferă puterea de a se opune. De 
aceea în afara grației nu există oameni fără de păcat. Liberul arbitru lasat în voia sa proprie nu poate 
decât să păcătuiască. !'Or, raţiunea venirii lui Hristos a fost tocmai aceea de a oferi omului căzut 
grația salvatoare. Chiar dacă-i lipseşte graţia , omul este, totuşi, vinovat de păcatul său. Augustin 
vrea să sugereze, deci, că şi în condiţiile absenței graţiei, voinţa şi-ar păstra iniţiativa atunci când 
înclină spre rău şi de aceea e vinovată. Concupiscenţa, spune el, nu este un rău în sine decât în 
măsura în care abate de la cele spirituale; ea nu este rea ca, goad actum, este rea când, printr-o 
înclinaţie exagerată spre cele trupeşti, capătă aspect de vină, reatus. % 

Din acest motiv, zice Augustin, întreaga umanitate este în absenţa graţiei o massa damnata, 
massa peccati, massag perditionis, căci toţi sunt vinoaţi. ?! Cu toate acestea, Dumnezeu alege pe 
unii spre fericire, iar pe alţii îi lasă să piară. Ca şi în cazul predestinării, adevărata concepţie a lui 
Augustin despre capacitatea voinţei libere de a avea inițiativa răului pe care-l face apare în 
momentul în care se pune întrebarea dacă reprobarea celor condamnaţi spre pieire are loc post 
praevisa demerita sau ante praevisa demerita, adică după ce a văzut de mai înainte faptele rele ale 
acestora sau independent de aceste fapte şi de prevederea lor. Răspunsul lui Augustin este fără 
echivoc: reprobarea are loc ante praevisa demerita. ? 

În aceste condiţii vina pentru păcat nu mai este, însă, una reală, deoarece voinţa, deşi liberă ca 
posibilitate pură, înclină spre rău numai ca urmare a unui impuls din afara ei survenit de la diavol 
prin concupiscența moştenită, ex traduce, dar mai ales ca urmare a reprobari ante praevisa demerita 
care nu face decât să întărească şi să definitiveze irevocabil căderea. Iniţiativa răului n-o are, aşadar, 
voinţa sau liberul arbitru, ci impulsul cel rău intervenit din afara omului şi mai ales fixarea sa în rău 
ca urmare a reprobării lui absolute. 

Liberul arbitru rămâne intact şi în cazul reprobării, ca şi în acela al predestinaţiei. Această 
situaţie este paradoxală numai în aparenţă, deoarece prin liber arbitru în sensul augustinian al 
termenului nu se înţelege capacitatea naturii umane de a avea iniţiative, de a se autoactiva fie spre 
bine, fie spre rău, ci posibilitatea pură de a înclina într-o direcţie sau alta în mod indiferent, adică fie 
sub presiunea graţiei, fie sub aceea a răului. Liberul arbitru sau voinţa umană este, de fapt, o 
posibilitate pur pasivă, o natură aptă spre a lua orice formă i s-ar impune din afară, de a fi activată 
indiferent în ce direcție. Cu aceasta putem să formulăm, în sfârşit, un răspuns la întrebarea: ce 
distinge cu adevărat concepţia lui Augustin de a aceea a lui Pelagiu pe care el l-a combătut cu atâta 
vehemenţă ? 

Pelagiu afirma că omul chiar şi după cădere şi-a păstrat intactă capacitatea de a face binele şi a 
evita răul şi nu are nevoie în mod absolut de ajutorul grației pentru a face aceasta. Mai exact, fie 
înainte de cădere, fie după aceasta, omul îşi poate activa nestingherit voinţa în orice direcţie doreşte. 
Aceasta înseamnă că pentru pelagieni natura şi voinţa umană, liberul arbitru, este în realitate o 
posibilitate pură, o aptitudine spre activare indiferent în ce direcţie, dar o capacitate de autoactivare, 
o posibilitate pură autoactivabilă, dacă ne putem exprima astfel. Augustin nu corectează în realitate 
pelagianismul decât în sectorul autoactivabilităţii acestei potenţe pure care este liberul arbitru sau 
natura umană în general, propunând o activabilitate a acesteia numai sub impulsul extern al grației 
sau al ispitei, de unde şi doctrina sa despre predestinaţia absolută. 

Totuşi, ce sens au atunci meritele voinţei care face binele numai sub impulsul graţiei, ca şi 
vina celui ce face răul, deşi îl face numai sub impulsul extern al ispitei ? Contradicţia este şi aici 
doar aparentă: deşi este activată numai de graţie, voinţa care face binele este merituoasă deoarece 
fapta pe care o săvârşeşte nu este ceva străin de natura ei, ceva care să-i depăşească condiţia ei 
proprie, ci activarea unei latenţe, revelarea a ceva ce-i este propriu şi care până atunci subzista în 
sânul ei ca pură posibilitate. La fel şi fapta cea rea: voinţa trebuie să suporte vina pentru ea deoarece 
fapta respectivă nu este altceva decât o activare a unei latenţe, a unei posibilităţi subzistente în egală 
măsură în adâncurile ei, deci proprie condiţiei ei intime. Meritul, ca şi vina se stabilesc în baza 
originii reale a faptei respective care nu este alta decât voinţa liberă ca posibilitate pură, iar nu în 
baza agentului intern sau extern care activează această posibilitate. 

Augustin a încercat, totuşi, o explicaţie mai rațională a motivului pentru care unii răspund la 
îndemnul cel bun al graţiei, în timp ce alţii o resping. La întrebarea: cum se face că pentru unii 
graţia se dovedeşte eficace, în timp ce pentru alţii aceeaşi graţie se dovedeşte ineficace, el a răspuns 
că, probabil, în primii grația se dovedeşte a fi în armonie, în congruenţă cu propria lor stare internă, 
iar în ceilalți nu: „Aceia sunt aleşi care sunt armonie cu chemarea; aceia care nu sunt în armonie şi 
nici nu au o stare potrivită chemării nu sunt aleşi, fiindcă nu sunt căutaţi, deşi sunt chemaţi, illi enim 
electi quia congruenter vocati; illi autem qui non congruebat neque contemperabantur vocationi 
non electi, quia non secuti, quamvis vocati. 5 

Această explicaţie nu poate fi luată în serios, căci, dacă ar fi considerată astfel, ea ar slăbi 
doctrina augustiniană a predestinaţiei. Or, aceasta este singurul răspuns real pe care marele teolog 
latin l-a putut da pelagianismului şi de aceea importanța ei în cadrul sistemului său este 
fundamentală. Totuşi, aici mai apare o problemă, anume aceea a afirmației Scripturii pe de o parte 
că Dumnezeu voieşte ca tot omul să se mântuiască şi la cunoştinţa adevărului să vină (1 Timotei 
11,4), iar pe de alta spune: Veniţi binecuvântaţii Tatălui meu şi moşteniți împărăţia care v-a fost 
pregătită vouă mai înainte de a fi fost făcută lumea (Matei XXV,34). Ca un mare teolog ce era, 
Augustin a încercat şi în acest caz un răspuns care să rezolve aparenta contradicție între voinţa lui 
Dumnezeu de a-i mântui pe toţi şi decizia sa de a-i mântui efectiv doar pe unii hărăziţi acestei 
fericiri mai înainte ca aceştia să existe chiar: potrivit lui ar exista în Dumnezeu voința sa 
antecedentă, inițială, potrivit căreia el ar dori să-i mântuiască pe toți; pe de alta hotărârea sa ar fi 
luată în baza voinței sale absolute şi consecvente fără legătură cu faptele celor aleşi. În aceştia din 

urmă, adică în cei predestinaţi, Dumnezeu ar produce voinţa de a fi salvaţi aşa cum Duhul face în 
noi să ne simţim fii ai Tatălui strigând din adâncurile noastre: Abba, Părinte. 4 

Învățătura lui Augustin despre predestinaţie a servit şi în respingerea ereziei semipelagiene. 
loan Casian, abatele unei mânăstiri din Marsilia, a susţinut că, într-adevăr, fără ajutorul grației omul 
nu poate persevera în săvârşirea faptelor bune necesare mântuirii şi de aceea pelagianismul trebuie 
condamnat. Totuşi, spunea el, pentru a primi graţia este necesară voința umană şi aceasta face 
începutul mântuirii prin faptul că, deşi aflată în starea ei naturală, adică în absenţa graţiei, ea este 
capabilă să accepte sau să respingă graţia oferită ei de Dumnezeu. O atare doctrină nu se deosebea 
însă fundamental de pelagianism, căci o voinţă capabilă să decidă acceptarea graţiei este o voinţă 
neafectată de păcat, o voință rămasă intactă în capacităţile ei de a rezista răului. În plus, graţia 
oferită celui capabil s-o accepte nu mai este o graţie adevărată, adică un dar făcut acestuia cu totul 
gratuit, ci este un debitum, o răsplată, adică ceva datorat acestuia pentru meritul său de a deosebi 
invitația cea bună de invitaţia cea rea. 

În consecință Augustin a respins această învățătură arătând că nu voinţei căzute îi revine 
meritul de a accepta graţia, ci lui Dumnezeu care oferă omului o graţie premergătoare acceptării 
acesteia de către voinţă, astfel încât darul divin al graţiei să nu apară ca meritat de faptele omului, ci 
un adevărat dar al lui Dumnezeu. Teologia catolică de mai târziu a formulat următoarele teze 
antisemipelagiene: Teza 1: Graţia nu poate fi meritată prin nici o faptă bună aparţinând ordinii 
naturale. Teza 2: Omul nu poate căpăta prima graţie numai prin rugăciuni naturale (săvârşite, adică, 
în starea de dinainte de primirea graţiei, n.n.). Teza 3: Pentru a cunoaşte adevărurile supranaturale 
este necesară revelația divină. Teza 4: Graţia este absolut necesară pentru începutul operei de 
mântuire. Fără graţie omul nu poate să ajungă la credinţă. 2 

Împotriva ereziei pelagiene aceeaşi teologie a decretat următoarele teze: Teza 5: Omul căzut 
poate, prin propriile sale forţe, fără ajutorul graţiei credinţei, ca şi fără al oricărui fel de grație, să 
împlinească un anumit număr de fapte bune naturale. Teza 6: Nu toate faptele păgânilor şi ale 
necredincioşilor sunt necesarmente păcate. Teza 7: Dar este moralmente imposibil omului căzut, 
având la dispoziție doar forţele sale naturale, să împlinească întreaga lege morală, să săvârşească 
faptele bune mai dificile şi să învingă ispitele mai violente ale păcatului mortal. Teza 8: Omul 
îndreptat, (care a primit botezul, n.n.) are el însuşi nevoie de graţia actuală pentru (a săvârşi) toate 
faptele sale mântuitoare. Teza 9: Cel îndreptat are nevoie de o graţie specială pentru a evita pe tot 
parcursul vieţii sale orice păcat venial (uşor). Teza 10: Cel îndreptat nu poate fără ajutorul special al 
graţiei să persevereze până la capăt în dreptatea primită. % 

2. Doctrina catolică medievală şi modernă despre voinţă şi graţie.. Vremurile au trecut şi 
antichităţii latine i-a urmat scolastica în timpul căreia s-a forjat adevărata teologie catolică. Sub 
presiunea controverselor cu protestanții, catolicismul a trebuit să facă faţă şi el marii probleme a 
predestinaţiei. Problema nu putea fi ocolită nu din cauza doctrinei protestante în materie, ci din 
cauza prezenţei acestei învățături în textele biblice, cum am arătat mai sus. Cu toate eforturile sale, 
Augustin nu i-a găsit o rezolare satisfăcătoare din punct de vedere rațional, alta decât voinţa divină 
absolută. „Pentru ce-l salvează pe acesta şi nu-l salvează pe celălalt, se întreabă el retoric, păzeşte- 
te să judeci dacă nu vrei să fii înşelat.” Aceeaşi dificultate a întâmpinat-o şi Toma de Aquino, 
prințul Scolasticii, cum i se mai spune, care sugerează şi el acelaşi răspuns: “Pentru ce Dumnezeu îl 
cheamă pe acesta la slavă şi-l respinge pe celălalt? Nu există altă explicație decât însăşi voinţa 
divină.” > 

Eforturile de a găsi un răspuns satisfăcător problemei predestinării au continuat, deci, şi în 
Evul Mediu. Necesitatea de a oferi o soluţie acestei probleme a devenit mai acută odată cu apariţia 
Reformei. În disperare de cauză teologii catolici au apelat şi ei la vechea distincţie augustiniană 
dintre voinţa antecedentă şi cea consecventă pentru a explica aparentul paradox scripturistic dintre 
afirmarea voinţei divine de a-i mântui pe toţi şi alegerea numai a unora spre a fi mântuiţi efectiv. 
„Teologia catolică, spune Bartmann, distinge o dublă voinţă divină mântuitoare, voinţa antecedentă 
şi voinţa consecventă. Prima este generală, dar condiţională; ea vrea mântuirea tuturor dacă fiecare 
vrea şi el mântuirea sa. Este vorba aici de voinţa antecedentă şi această voinţă este universală. Cea 
de a doua este absolută şi particulară, ea se aplică numai celor care, împreună cu graţia, merită 
mântuirea veşnică.” 78 

Cât priveşte reprobarea, acelaşi teolog atrage atenţia că teologia catolică se distinge şi în acest 
punct de protestanți, căci ea nu învaţă reprobarea pozitivă (condamnarea unora la pedepsele veşnice 
fără a ţine seama de voinţa acestora de a se mântui), ci numai reprobarea negativă. „S-ar putea pune 
întrebarea în ce fel se distinge reprobarea pozitivă eretică de reprobarea negativă admisă de unii 
autori catolici. După predestinaţieni, Dumnezeu predestinează în mod pozitiv o parte a oamenilor la 
pedepsele iadului şi hotărăşte apoi, să le refuze grațiile necesare de aşa manieră încât ei vor cădea în 
mod negreşit şi cu necesitate în păcat şi pierzanie. Din contră, partizanii reprobării negative 
înfăţişează atitudinea lui Dumnezeu față de păcătosul nepocăit şi faţă de pierzania sa de o manieră 
explicit negativă: Dumnezeu îl lasă pur şi simplu de o parte, nu-i face parte de slava veşnică şi, prin 
urmare, nu-i face parte nici de graţia eficace. Şi astfel el se pierde.” Teoria ar părea promițătoare la 
prima vedere. „În realitate, recunoaşte Bartmann, cele două opinii ajung la acelaşi rezultat. Din cele 
două explicaţii rezultă... „damnaţia infailibilă”.” 2 

Problema predestinării este însă mai puţin importantă în sistemul catolic. Adevărata problemă 
proprie acestei teologii şi doctrinei ei despre graţie este aceea a raportului acesteia cu liberul arbitru, 
cu voința umană liberă. Teza fundamentală a teologiei catolice în această privinţă este aceea că 
voinţa umană conservă sub influenţa graţiei libertatea sa completă. 3 Graţia actuală este acel ajutor 
pe care Dumnezeu îl oferă omului ocazional îndemnându-i voinţa spre cele bune, spre cele veşnice. 
Problema care se pune este aceea de a înţelege în ce mod acţionează Dumnezeu asupra voinţei 
libere: dacă aşteaptă ca voinţa să facă primul pas, atunci iniţiativa mântuirii nu mai aparţine lui 
Dumnezeu, ci omului, şi dacă omul a fost capabil să voiască cele veşnice în condiţii pur naturale, va 
fi capabil să voiască aceste lucruri până la capăt, adică exact ceea ce susținea Pelagiu sau Casian; 
dacă, dimpotrivă, Dumnezeu va impune voinţei să iasă din indecizia sa, atunci de ce o face doar cu 
unii, iar cu alţii nu, iar dacă o face cu unii atunci îi predetermină şi actul mântuirii nu mai este 
expresia cooperării libere a omului cu Dumnezeu. Dar să-l urmărim pe acelaşi Bartmann şi să 
vedem cum se pune mai profund această dilemă metafizică. 

„Dacă dogma, spune el, ne învaţă că omul este liber sub influenţa graţiei, cum se explică 
atunci infailibilitatea succesului grației; mai precis, cum ar trebui înţeleasă trecerea de la graţia 
suficientă la graţia eficace. Se produce oare adeziunea omului printr-o nouă excitare divină (printr- 
un nou impuls) şi printr-o determinare de către Dumnezeu a voinţei de aşa manieră încât Dumnezeu 
pune de acord voinţa umană cu voinţa graţiei sale? Sau această adeziune se produce printr-o liberă 
decizie a omului de aşa manieră încât el este cel ce-şi pune în armonie voinţa sa cu voinţa divină a 
grației? (Şi mai precis): succesul graţiei îşi are temeiul în natura acestei graţii (gratia afficax per se 
sive ab intrinseco) sau (îl găseşte) abia în libertatea (omului) (gratia efficax per accidens sive ab 
extinseco) ? Dumnezeu voieşte acest succes în el însuşi sau îl vrea în om? Dumnezeu prevede în 
mod infailibil succesul, pentru că vrea acest succes (în sine, independent de reacţia omului) sau îl 
vrea pentru că vede că omul va coopera cu grația? Nu se poate nega, comentează Bartmann, că 
aceste probleme exercită o mare atracție speculativă şi că, din cauza strânsei lor legături cu 
problema mântuirii noastre, ele sunt de o mare importanţă practică. Din nefericire, însă, ele par să 
fie pentru noi insolubile.” Ș! 

Să vedem, însă, soluţiile pe care le-a încercat teologia catolică la această spinoasă problemă. 

Tomismul. Dominicanul spaniol Bansz de Salamanca (+1604) pleacă de la principiul tomist 
potrivit căruia nici o cauză secundă (adică nici un agent din lumea celor create) nu devine activă 
fără să fie determinată în mod eficace de către cauza primă, adică de însuşi Dumnezeu. Omul prin 
voinţa sa liberă este el însuşi o cauză secundă în sensul că prin actele voinţei sale el influenţează 
lumea care-l înconjoară producând efecte asupra ei şi asupra sa. Forța prin care voinţa trece din 
starea ei potenţială în aceea de act, de faptă, provine însă din afara ei şi anume de la cauza primă 
care este Dumnezeu. Ca acrus purus Dumnezeu constituie impulsul „fizic” al oricărui act creat, deci 
şi al oricărui act uman. Graţia este tocmai acest impuls pe care Dumnezeu îl oferă voinţei libere în 
mod suficient (graţia suficientă), dar în acelaşi timp şi eficient (graţia eficientă). Aşadar, dacă voinţa 
este determinată spre cele naturale, aceasta se datorează eficienţei infailibile a graţiei, iar nu voinţei 
umane. De aceea Bansz îşi rezumă teoria prin formula: eficacitatea infailibilei conexiuni (a cauzei) 
cu efectul provine din natura intrinsecă a graţiei — efficacia infailibilis connexionis cum effectu ex 
natura gratiae intrinseca. 

Aşadar, după Banzz, eficacitatea infailibilă cu care acționează Graţia divină în calitatea ei de 
cauză primă asupra voinţei libere a omului, în calitatea acesteia de cauză secundă a actelor sale 
proprii, provine din natura intrinsecă a graţiei. Având în vedere că în Dumnezeu nu există nimic 
potenţial care să poată fi activat în timp, că deci EI este act pur din totdeauna, impulsul pe care-l 
oferă cauzelor secunde este din eternitate şi chiar dacă efectul lui se manifestă abia în timp, 
Dumnezeu ştie din eternitate ce efecte vor avea impulsurile sale. Aceasta înseamnă că el decretează 
de fapt din eternitate pe cine va predetermina fizic prin graţia sa la mântuire. Acţiunea sa nu este 
doar o mişcare, motio, a voinţei umane prin intermediul graţiei, ci este chiar o predeterminare, 
premotio, şi această predeterminare este nu doar sub forma graţiei suficiente, ci direct sub aceea a 
graţiei eficiente, eficace în mod infailibil. 

Bansz, deşi şi-a conturat teoria în cel mai autentic spirit aristotelico-tomist, era conştient de 
limitele acestei demonstraţii. Dacă Dumnezeu predetermină eficace prin decretul său din eternitate 
pe cei ce se mântuiesc, nu este limpede cum de scapă acestei înfricoşătoare eficienţe cei ce nu 
cooperează cu grația şi ajung la iad ? Dar, mai presus de orice, cum mai rămâne voinţa liberă în 
mod real în condiţiile predeterminării ei fizice de către graţie ? Primei dificultăţi Ban&z a încercat, 
se pare, să-i facă faţă postulând ideea că Dumnezeu acţionează asupra fiecărei fiinţe create potrivit 
naturii ei proprii: pe cele nelibere făcându-le să acţioneze cu necesitate, pe cele libere făcându-le să 
acţioneze de o manieră liberă. Dacă există unele voințe care nu cooperează, este pentru că acestora 
le-ar lipsi aplicarea spre acţiunea cea bună, aplicare pe care Dumnezeu a prevăzut-o din eternitate! 
Dar iată explicaţia lui Bansz în formularea lui Bartmann: 

„Această prederminare noi o numim fizică, căci ea acţionează asupra voinţei din interior, 
adică în natura ei intimă: ea o atrage spre bine nu doar printr-un îndemn moral exterior, ci o mişcă 
fizic în direcţia în care ea doreşte ca aceasta să acţioneze, desigur, conform naturii ei proprii, deci în 
mod liber. Această premoţiune fizică este graţia eficace; sub influienţa ei voinţa cea bună se 
manifestă ca atare. Dacă ea, premoţiunea, lipseşte voinţei, aceasta nu este complet echipată pentru 
acţiune şi în acest caz graţia nu este decât o graţie suficientă; lipseşte astfel voinţei applicatio ad 
actum, mişcarea care o face să treacă de la actus primus la actus secundus. Între cele două graţii 
există o diferenţă esenţială, ele sunt entitativ distincte. Graţia suficientă nu oferă decât pe a putea, 
dar ea nu ajunge niciodată până la a voi efectiv; pe aceasta o provoacă o nouă graţie, care niciodată 
nu este lipsită de succes. Acest succes Dumnezeu îl prevede din eternitate în decretul grației sale 
fizic predeterminante.” 3? Desigur, problema celor care nu cooperează nu este rezolvată deloc, 
deoarece rămâne în picioare întrebarea: de ce Dumnezeu nu oferă tuturor şi graţia eficace, adică 
tocmai aceea care produce în om applicatio ad actum ? Astfel, problema predestinării nu este 
înfrântă. 

Să vedem, însă, cum răspunde Ban&z celei de a doua dificultăţi, anume a modului în care 
libertatea poate rămâne intactă în cei asupra cărora se exercită graţia eficace. Între graţia divină şi 
voinţa liberă se află acelaşi raport ca între cauza divină şi efectul ei creat. Bansz afirmă astfel că 
voinţa ar fi liberă in sensu diviso şi nu in sensu composito; ea este liberă in sensu diviso, adică în 
sensul că, independent şi separat de grația eficace, ea se poate sustrage actului pentru care această 
graţie (premoţiune fizică) i-a fost acordată; astfel, voinţa îşi păstrează puterea de a fi liberă aşa 
precum o pasăre ce stă pe o creangă îşi păstrează capacitatea de a zbura. In sensu composito, adică 
într-o uniune de fapt dintre grația eficace şi voinţă nu mai este posibil ca voinţa să se sustragă 
actului; o pasăre nu poate în acelaşi timp să stea pe cracă şi să şi zboare. Desigur, distincţia lui 
Bansz este gratuită, căci tot nu este clar modul în care, sub influenţa graţiei eficace, a impulsului 
fizic infailibil pe care voinţa-l suferă din partea lui Dumnezeu, aceasta îşi mai poate menţine 
libertatea de a vrea binele sau de a-l respinge. * 

Molinismul. lezuitul spaniol Molina (+1600) a căutat o altă soluţie acestei spinoase probleme 
a modului în care voinţa îşi poate păstra libertatea sub presiunea graţiei eficace. Dumnezeu, zice el, 
în calitatea sa de actus primus înzestrează pe om cu graţia supranaturală în vederea săvârşirii 
binelui, nu doar printr-o influenţă morală exterioară, printr-o simplă iluminare a inteligenţei, ci fizic 
prin mişcarea şi exercitarea voinţei şi aceasta de o manieră suficientă. Trecerea efectivă către 
săvârşirea binelui, în actus secundus, se produce în felul următor: voinţa primeşte graţia şi în uniune 
cu ea săvârşeşte binele, astfel încât caracterul supranatural al acestui act provine din partea grației 
care operează această trecere de la acrus primus la actus secundus, dar vitalitatea actului mântuitor 

este asigurată de voinţă. În fond, susține Molina, nu există decât graţia suficientă care nu este o 
premoţiune fizică, motiv pentru care, sub influenţa ei, voinţa îşi poate menţine complet stăpânirea 
asupra ei însăşi. De voinţa umană depinde însă dacă această graţie devine eficace sau dacă rămâne 
doar suficientă. Astfel, îşi rezumă Molina teoria: eficacitatea grației este condiționată de motive din 
afara ei sau, altfel spus, accidentale — efficacia gratiae ab extrinseco sive per accidens. 5% 

Teoria lui Molina utilizează aceeaşi noțiune de voinţă indiferentă în raport cu graţia pe care o 
utilizează şi tomistul Bansz. Diferenţa este că, în timp ce în tomism voinţa este scoasă din 
indiferența ei în mod violent sub presiunea premoţiunii fizice infailibile a graţiei eficiente, în timp 
ce molinismul lasă în întregime în seama voinţei libere transformarea graţiei suficiente în graţie 
eficientă, iar aceasta, adică voinţa, poate s-o facă sau poate să n-o facă; în indiferența ei, voinţa 
umană este cu totul liberă, deci autonomă. Este interesant faptul că pe teologii catolici nu-i 
preocupă această indiferenţă a conceptului lor de voință liberă pe care-l folosesc, cu grave 
consecinţe spirituale după cum vom vedea; ceea ce-i nelinişteşte în molinism este cum să asigure 
atotştiinţa divină pe fondul unei teorii în care efectul întâlnirii graţiei şi voinţa umană depinde de 
capriciul acesteia din urmă. Pentru a depăşi acest handicap de care însuşi Molina era conştient cu 
privire la teoria sa, el a propus un concept cu totul straniu despre ştiinţa lui Dumnezeu: ştiinţa 
medie. Dumnezeu nu preştie cele ce se vor întâmpla în lume, ca să nu se poată spune că le 
predetermină; El poate prevedea însă, cum se vor comporta oamenii în anumite circumstanţe date şi 
acţionează în consecinţă. Nu este cazul să discutăm aici valoarea acestei teorii despre ştiinţa divină, 
teorie pe care înşişi teologii catolici o critică pe bună dreptare, abordarea ei avându-și locul în 
capitolul despre atributele divine în general. 3 

Congruismul. Această teorie nu mai face dependentă eficacitatea graţiei nici de premoţiunea 
fizică a tomiştilor, dar nici de capriciile unei voințe cu totul indiferente față de cele sfinte, ci de 
circumstanţele interne şi externe în care are loc intervenţia graţiei asupra omului. Dacă aceste 
circumstanţe coincid în mod favorabil, adică sunt congruente, atunci voința se va decide cu 
certitudine şi va face din grația suficientă o graţie eficace (gratia congrua); dacă, dimpotrivă, grația 
va atinge voinţa în circumstanţe cu totul nefavorabile, ea va rămâne ineficace, adică doar suficientă 
(gratia incongrua). De exemplu, o sabie este un dar obiectiv acelaşi atât în timp de pace, cât şi pe 
timp de război; împrejurările fac însă, ca el să fie deosebit de valoros şi eficace pe timp de război 
decât în timp de pace. 3 

Este inutil să mai comentăm această teorie care aseamănă graţia cu ploaia sau zăpada ce cad 
cu totul aleatoriu; în realitate, ea subminează atotînţelepciunea divină care trimite oamenilor harul 
nu în mod orb, şi când este nevoie de ele şi când nu este, cum se dezlănţuie forțele naturii peste 
lume, ci cu toată grija, astfel încât cel ce îl primeşte să-l poată folosi cu toată eficienţa, dacă o 
voieşte. 

Augustinismul. Cardinalii Noris (+1704), Berti (+1742) şi Marceli (+1804) au respins succesiv 
noțiunea tomistă a premoţiunii fizice, foarte criticată, înlocuind-o cu noţiunea de inspiraţie 
augustiniană a delectaţiei victorioase (delectatio victrix). Dumnezeu inspiră în prealabil omului 
această plăcere, delectatio, pentru bunurile veşnice, plăcere cu care, dacă pactizează, voinţa îşi 
menţine întreaga libertate de a alege: delectatio nu mişcă fizic voinţa liberă, ci exercită asupra ei o 
influiență morală atrăgând-o spre bine până la victoria completă asupra ei şi asupra slăbiciunilor 
care o sufocă; în felul acesta voinţa rămâne fizic cu totul liberă, graţia neacționând asupra ei în mod 
irezistibil. Şi această teorie este criticată de teologii de inspiraţie tomistă nu pentru natura 
conceptului de voinţă pe care-l utilizează, ci pentru că, făcând eficacitatea graţiei dependentă de 
voinţă cum face şi molinismul, explică insuficient preştiinţa divină. % 

Toate aceste teorii sunt, evident, insuficiente pentru a explica paradoxul amintit. Cu toate 
acestea teza generală catolică este în acord cu Scriptura şi anume că Dumnezeu voieşte ca toţi 
oamenii să se mântuiască. Teza 1l: Dumnezeu voieşte ca toţi oamenii să fie mântuiţi. Teza 12: 
Dumnezeu acordă tuturor păcătoşilor credincioşi grația suficientă nu numai pentru a evita răul, ci şi 
pentru a se converti. Teza 13: Chiar şi păcătoşilor orbiţi şi înrăiți Dumnezeu le oferă grația 
suficientă dacă nu întotdeauna de o manieră imediată (gratia proxime sufficiens), cel puţin de o 
manieră îndepărtată (graţia remote sufficiens). % 


3. Problema _indiferenței naturii umane față de graţie. Dificultăţile întâmpinate de teologia 


catolică în efortul ei de a împăca două noţiuni contradictorii cum sunt libertatea voinţei şi grația 

actuală sporesc considerabil în momentul în care aceeaşi teologie încearcă să rezolve conflictul în 
cadrul mai general al raportului dintre graţie şi natura umană însăşi. Ce este, totuşi, graţia în ea 
însăşi ? Bartmann citează definiția Catehismului roman potrivit căruia graţia este „o calitate divină 
inerentă sufletului, divina qualitas in anima inhaerens”, după care citează un text din Toma 
d” Aquino care spune: „Graţia o situăm în specia calităţii, deşi nu poate fi numită la propriu un 
habitus, căci ea nu trimite în mod direct către faptă, ci către un fel de existenţă spirituală..., gratia 
est in prima specie qualitatis, quamvis non proprie possit dici habitus, quia non immediate 
ordinatur ad actum, sed ad quoddam esse spirituale...” 

Comentariul lui Bartmann este următorul: “Se spune că graţia sfințitoare este ceva de natură 
fizică permanentă, pentru a o distinge de acţiunea tranzitorie a lui Dumnezeu din graţia actuală. 
Explicaţia teologilor o caracterizează ca fiind o calitate. Într-adevăr, dacă graţia nu este Dumnezeu 
însuşi, atunci ea este ceva creat. Dacă este ceva creat, ea nu poate fi, totuşi, o substanță; căci o 
substanță completă, conform propriei definiţii (care există, adică, prin ea însăşi, care îşi este sieşi 
suficientă, n.n.), nu se poate uni la nivelul existenţei (secundum esse) cu o altă substanță completă. 
Dacă am considera-o drept o substanţă incompletă, ea ar trebui să formeze în unire cu omul o 
existență de acelaşi ordin şi şi-ar pierde tocmai prin aceasta caracterul ei supranatural. Graţia, 
conchide Bartmann, este, aşadar, un accident (adică ceva ce nu există prin el însuşi, ci numai în 
unire cu o substanţă, n.n.). Şi încă un accident spiritual deoarece se ataşează de suflet. După felul 
accidentului ea nu poate fi decât o calitate, căci toate celelalte feluri de accidente se exclud prin 
însăşi definiția lor. Dar, în cadrul categoriei calităţii sau a felului de a fi ea nu poate fi decât un 
„habitus”. Este adevărat că „habitusul” este mai întâi o aptitudine către acţiune. lată pentru ce 
filosofia nu cunoaşte decât habitusul acţiunii (habitus operativus), altfel spus obişnuinţa. Dar 
speculaţia teologică adaugă aşanumitul habitus entitativ (habitus entitativus) şi-i atribuie o relaţie cu 
substanţa sufletului, iar nu cu potenţele sale, cel puţin nu direct.” % 

Acelaşi Bartmann este şi mai precis când spune că: „Teologii vorbesc despre graţie (gratia 
sanctificans) ca despre o „perfectio sive complementum naturae (0 perfecţionare sau un 
complement al naturii)”. Această expresie nu trebuie înţeleasă la modul literal, în sensul că natura 
(umană, n.n.) în sine, fără graţie, ar fi incompletă, ci în sensul că natura are în ea însăşi, în calitatea 
ei de chip al lui Dumnezeu, o înclinare (0 dispoziţie) către supranatură. Astfel, teologii numesc 
grația, atunci când o compară cu natura, „altior natura (0 natură mai înaltă)”, pentru a marca astfel 
caracterul ei supranatural şi caracterul ei de principiu de acţiune superior; căci „natura est 
principium proximum agendi (natura este principiul imediat al acţiunii).” +! 

Precizările teologiei catolice cu privire la esenţa şi la raportul graţiei cu natura umană par la 
prima vedere solide, suficiente, impunătoare chiar ! Habitus operativus ! Habitus entitativus ! În 
realitate lucrurile nu stau deloc aşa; aceste concepte, dar mai ales cel de natură completă căreia i se 
adaugă graţia ca un complement, ca un accident fie el şi de ordin spiritual, ascund o gravă 
contradicție de care teologia catolică şi-a dat seama abia de curând. Problema apare în momentul în 
care se pune întrebarea: ce este natura ? Ce este supranatura ? Manualele catolice definesc în 
general cele două concepte prin opoziţie reciprocă: „Este natural tot ceea ce, de o manieră 
constitutivă, consecutivă sau prin exigitigenţă, aparţine naturii, naturale est, quod vel constitutive, 
vel consecutive, vel exigitive ad naturam pertinet.” Dimpotrivă, „este supranatural ceea ce nu 
aparține naturii nici constitutiv, nici consecutiv, nici prin exigenţă, supranaturale est id, quod neque 
constitutive neque consecutive neque exigitive ad naturam pertinet.” * 

Consecința acestui mod de a defini atât natura cât şi supranatura este însă neaşteptată: dacă 
supranaturalul sau graţia nu este ceva constitutiv naturii umane, dacă aceasta este completă în sine 
prin însuşi stratul ei de substanţă, atunci graţia este ceva neesenţial şi chiar nenecesar acestei naturi; 
ba, fiind astfel doar un accident al naturii, grația îi este acesteia chiar indiferentă. Aceste 
raționamente sunt puse în evidenţă chiar de teologii catolici. „O natură completă în ea însăşi, spune 
teologul catolic Fr. Diekamp referindu-se la natura umană, adică prevăzută cu tot ceea ce-i este 
necesar, primeşte supranaturalul ca supraadăugat.” Care-i motivul ? „Dacă natura umană, explică 
acelaşi teolog, n-ar fi ceva închis şi complet, dacă ea s-ar ofili în naturalitatea ei când i-ar lipsi 
graţia, atunci graţia ar fi un debitum (ceva necesar existenţei unei ființe, n.n.) şi ar înceta să mai fie 
graţie.” Argumentul pare întemeiat, dar consecinţa este neiertătoare: „Natura umană, considerată în 
ea însăşi, este nevoit să conchidă Diekamp, nu aspiră către grație, deşi nici nu o exclude; ea rămâne 

însă, cu privire la aceasta indiferentă şi neutră.” * Dacă natura umană în naturalitatea ei, este 
indiferentă şi neutră în raport cu graţia, atunci aspiraţia ei către supranatural, înclinația, dispoziţia ei 
către scopul supranatural pe care i-l propune graţia este doar o vorbă goală de conţinut. Mai mult, 
concepţia despre o natură umană pură, completă în ea însăşi, perfectă în naturalitatea ei conduce la 
autonomie totală în raport cu Dumnezeu, la indiferenţă faţă de el şi astfel la secularizare. Doctrina 
modernă a naturii pure şi concepția implicată în ea, anume aceea a unei fericiri pur „naturale” a 
omului, observă unul dintre cei mai mari teologi catolici al acestui secol, H. de Lubac, a putut fi 
utilă pentru a combate erorile lui Baius şi Jansenius. Dar ea este: a) periculoasă din punct de vedere 
pastoral, deoarece favorizează o cultură şi o morală pur seculare; ordinea supranaturală apare ca în 
întregime extrinsecă şi se adaugă ca ceva întâmplător ordinii naturale privită de mai înainte, în 
desăvârşirea ei, ca o ordine normală şi caracteristic umană; b) insuficientă în sine, căci ea suprimă 
în mod unilateral dialectica inevitabilă dintre caracterul constitutiv şi caracterul gratuit al destinului 
nostru supranatural în avantajul unilateral al doctrinei definite oficial a gratuităţii graţiei divine. % 

Consideraţiile lui H. de Lubac sunt profunde. Ele exprimă situaţia gravă în care se află 
doctrina catolică a graţiei, care concepe posibilitatea unei naturi umane pure, completă în 
naturalitatea ei şi de aceea indiferentă față de Dumnezeu. Conştienţi de faptul că o astfel de 
concepţie face din om o făptură autonomă în raport cu Dumnezeu, o făptură care poate trăi în 
naturalitatea ei fără să aibă nevoie de fericirea veşnică, teologii catolici au început să caute febril 
soluţii la această problemă pentru a înlătura consecinţa unei viziuni pur seculare despre destinul 
uman. 

O primă tentativă în acest sens a fost aceea de a face apel la serviciile filosofiei transcedentale 
kantiene. Promotorul acestei tentative este teologul catolic J. Marechal, primul care a căutat „să 
regândească tomismul în funcție de filosofiile moderne, transpunând metoda transcedentală în 
interiorul filosofiei tomiste”; problema care l-a preocupat era aceea de a şti „care sunt, în natura 
umană, condiţiile posibilităţii viziunii beatifice”. În lucrarea sa fundamentală Punctul de plecare al 
metafizicii (Bruxelles-Paris, 1922-1949) Marechal ajunge la concepţia că omul, în calitatea sa de 
„natură” existând concret în istorie, posedă „intuiţia relativă sau incipientă sau care tinde către fiinţa 
absolută”. „Afirmația noastră implicită a Fiinţei absolute, spune el, poartă marca unei necesităţi a 
priori”. 

Ideea lui Marechal este că „natura” umană pură, prin autoreflecţie, ajunge să-şi conştientizeze 
statutul ei de existenţă finită şi, prin contrast, să postuleze cu necesitate existența unei Fiinţe 
absolute. Într-o lucrare intitulată Geist in Welt (1939), K. Rahner, alt mare teolog catolic al acestui 
secol, a căutat să dezvolte şi mai mult această poziţie a lui Marechal în limitele filozofiei 
transcedentale plecând şi el de la autoreflecţia pe care spiritul uman o întreprinde, devenind astfel 
conştient de propria-i prezenţă (Besiechsein). Luând ca punct de plecare subiectivitatea 
transcedentală (spirituală şi personală), Rahner încearcă să dea ansamblului teologiei dimensiunea 
unei antropologii transcedentale. % 

O altă încercare a teologiei catolice de a depăşi inconvenienţele doctrinei naturii umane pure, 
completă în ea însăşi şi suficientă sieşi chiar în absenţa graţiei, a fost făcută prin apel la filozofia 
dialogului, dezvoltată în perioada primului război mondial şi ca o reacţie la filozofia transcedentală, 
de filosofi personalişti ca Fr. Rosenzweig, F. Ebner şi mai ales de M. Buber. Gânditorul catolic 
reprezentativ pentru această direcţie de reconstrucţie a doctrinei despre relația omului cu Dumnezeu 
este Romano Guardini. Pentru el persoana umană nu este doar o totalitate spirituală şi corporală, 
completă în naturalitatea ei, ca în teoria clasică, şi nici simpla conştiinţă a propriei prezenţe ca fiinţă 
finită ce presupune cu necesitate raportarea la un Dumnezeu ca esse absolutum; persoana există deja 
ca atare, este prin chiar faptul că Dumnezeu „însuşi îl determină pe om să fie un Tu”. „Lucrurile, 
spune Guardini, se nasc la porunca lui Dumnezeu; persoana, la rândul ei, se naşte din interpelarea 
lui Dumnezeu”. Omul este „prin chiar existenţa sa proprie, asupra căreia nu are nici o putere, un 
răspuns la interpelarea Creatorului”. + 

H. de Lubac, la care ne-am referit mai sus, caută şi el o soluţie în această spinoasă problemă 
propunând o raportare a graţiei nu faţă de clasica natură pură, abstractă şi implicând atâtea 
consecinţe nedorite, ci faţă de natura umană concretă. Conceptul clasic, scolastic de natură pură, 
spune el, suferă de două carenţe majore: în primul rând este un concept prepersonal; în al doilea 
rând, este un concept non-istoric, abstract. Ideea ar fi că o natură înţeleasă în ipostaza ei concretă, 

personală, istorică, estompează puternic inconvenientul pe care-l implică aşa-numita completitudine 
a naturii pure, anume, indiferența faţă de graţie; mai mult, natura umană înţeleasă la modul personal 
implică tocmai prin aceasta o dorinţă naturală după Dumnezeu, după supranatural. Spre deosebire 
față de filozofia transcedentală cultivată de J. Marechal în care natura umană este luată ca bază 
pentru a descoperi în ea premizele lumii supranaturale, de Lubac procedează exact invers: 
supranaturalul este luat ca bază pentru a înţelege natura umană. De fapt, spune el, supranaturalul 
este cel ce produce natura umană propriu-zisă; influenţat şi el de filozofia dialogului, de Lubac 
sugerează că adevărata noastră natură nu este o natură pură, abstractă, ci o natură concretă, 
personală, singura care poate tinde către supranatural, care manifestă o finalitate supranaturală, şi 
care ne este dată numai în dialog cu Dumnezeu: chemarea lui Dumnezeu din care decurge 
finalitatea mea supranaturală, spune el, este pentru mine „constitutivă”. 48 

K. Rahner, la rândul său, caută o soluţie şi mai subtilă apelând la existenţialismul lui Heideger 
propunând o înţelegere a naturii umane nu doar ca pură posibilitate, ci şi ca un „existenţial 
supranatural al finalității naturale”. Efortul său este menit să înlăture mai ales impresia de 
„extrinsecism”, de exterioritate a grației în raport cu natura umană. EI îşi dă seama, însă, că dacă 
natura umană este înţeleasă în întregime ca produsă de graţie, cum crede de Lubac, atunci graţia nu 
mai poate apare ca ceva gratuit, ci ca ceva datorat. Pentru acest motiv el nu înlătură conceptul de 
natură pură, înțelegându-l ca simplă posibilitate a priori cu care se naşte fiecare om; acesta devine 
însă, om cu adevărat abia în momentul în care-şi asumă condiţiile istorice concrete în care trăieşte, 
abia în momentul în care trăieşte „existenţial”, ca o fiinţă istorică autentică. Abia prin această latură 
„existenţială” omul este o ființă care se desăvârşeşte continuu, care tinde mereu dincolo de sine, 
spre supranatural. Înţeles astfel, acest „existenţial nu este supraadăugat naturii şi finalităţii ei într-un 
mod accidental. Ca potență supranaturală, el este tot ce poate fi mai intim şi mai propriu omului, 
centrul şi principiul său de înrădăcinare. Astfel, fiinţa cea mai intimă a omului este graţie. (...) 
Existenţialul supranatural este astfel identic cu grația Justificării, întotdeauna oferită deja ca situație 
transcedentală, chiar dacă ea nu este întotdeauna acceptată de către libertate, aşa cum ea o cere.” 

Nu este cazul să întreprindem aici o analiză extinsă a noilor teorii catolice despre raportul 
dintre natura umană şi grația sfințitoare. Ele sunt generate din dorinţa de a face faţă reproşurilor 
protestante cu privire la accentul exagerat pe care teologia catolică îl pune pe esența umană 
înţeleasă ca natură pură în detrimentul aspectului ei de persoană. Toate eforturile susmenţionate au 
ca ţintă evidenţierea laturii personale a naturii umane. Despre reuşita acestor tentative mă voi 
mulțumi să citez aprecierea teologului catolic H. Muhlen: „Procesul de reinterpretare a gândirii 
tradiționale dominată de categoria substanţei — în care persoana este definită ca rationalis naturae 
individua substantia — este departe de a fi terminat în interiorul teologiei catolice. (...)O teorie 
veritabilă şi completă a persoanei încă lipseşte; suntem convinşi că dialogul dintre teologiile 
catolică şi protestantă despre graţie nu va putea fi reluat de o manieră satisfăcătoare decât după ce 
se va reflecta mai temeinic, şi de o parte şi de cealaltă, asupra chestiunilor ,preteologice” ale 
raportului dintre esenţă şi persoană”. 5 

4. Justificarea. Problema meritelor. Două sunt problemele asupra cărora insistă teologia 
catolică a mântuirii subiective: natura justificării şi problema meritelor. Definiţia justificării se 
bazează pe un decret al Conciliului de la Trident potrivit căruia aceasta este o trecere de la starea de 
om păcătos, de injustiţie ca urmare a acestui fapt şi de mânie a lui Dumnezeu cu privire la el, la 
starea de graţie şi de înfiere divină. În consecinţă, Bartman prezintă următoarea definiţie de fide: „în 
justificare păcatele nu sunt doar ignorate de Dumnezeu, ci cu adevărat şi în mod real şterse.” 5! 
Acesta este aşa-numitul aspect negativ al justificării care, aparent, distinge doctrina catolică de cea 
protestantă. Este evident că prin această precizare teologia catolică vrea să sugereze o ştergere 
ontologică a păcatului, o vindecare în sine a naturii umane căzute. 

Semnificaţia ontologică a justificării negative, adică a ştergerii reale a păcatului, nu este, 
totuşi, atât de clară pe cât ar voi teologia catolică. Încă din perioada scolastică s-a pus problema 
dacă grația şterge în mod fizic păcatul în virtutea naturii sale proprii sau face aceasta numai moral 
în virtutea unei ordonanţe divine. Pentru a doua semnificaţie s-a pronunţat în mod hotărât Duns 
Scotus şi după el teologi de marcă precum G. Biel, Suarez, Lessius, Schwane, Minges. După 
Gabriel Biel numai voluntas Dei ordinata este cea care a decis ca grația să distrugă păcatul; în sine, 
păcatul şi graţia ar putea coexista foarte bine în aceeaşi inimă. Toma d'Aquino este de altă părere. El 

crede că, deşi nu o face efectiv, graţia şterge, totuşi, păcatul în mod formal. El spune: „gratia non 
expellit culpam efective sed formaliter." 5 

Este greu de înţeles dacă acest formaliter are o reală semnificaţie ontologică. De altfel, este şi 
mai greu de admis o valoare ontologică a acestei concepţii în condiţiile doctrinei despre natura pură, 
neatinsă în completitudinea ei de păcatul strămoşesc. Or, tocmai această completitudine a permis 
teologiei scolastice opinii nominaliste ca cele ale lui Duns Scotus sau Gabriel Biel. Căci ne putem 
întreba: ce poate şterge cu adevărat grația la o natură intactă, la o natură care în urma păcatului 
strămoşesc n-a pierdut decât etajul ei supranatural sau graţia accidentală ? 

Acelaşi Conciliu mai adaugă precizarea „că justificarea nu este numai o ştergere a păcatelor, 
ci şi o sfințire şi o reînnoire a omului interior prin acceptarea voluntară a graţiei şi a darurilor.” 55 
Acesta ar fi aspectul pozitiv al justificării cu o semnificație şi mai ontologică decât aceea a 
aspectului ei negativ. Efectele sfințirii şi înnoirii reale, ba chiar ontologice, ale justificării ar fi 
darurile Duhului Sfânt, dar mai ales virtuțile teologice: credinţa, nădejdea şi dragostea (caritatea). 
Pentru a elimina orice interpretare potrivit căreia aceste roade ale justificări ar fi acordate de 
Dumnezeu din afară, că acestea nu ar reflecta o stare intrinsecă a naturii reînnoite de graţie, ci 
numai voinţa divină atotputernică, teologii scolastici au început să dezvolte ideea virtuţilor inerente 
sau infuze, adică interioare naturii justificate. „Expresia virtus infuza nu-şi face apariţia decât în 
secolul al XIII-lea; Conciliul de la Viena din 1311 o acceptă favorabil. Sf. Toma admisese şi el atari 
forţe infuze după analogia naturii (S. th. 1,11,110,2); Conciliul de la Trident a decretat formal că cele 
trei virtuţi teologice sunt virtutes infusae.” 54 

Semnificaţia ontologică a virtuţiilor „infuze” nu este mai reală decât aceea a ştergerii 
păcatului. Suarez defineşte virtuţiile ca fiind un habitus, asemenea graţiei. Or, în măsura în care cu 
tot caracterul ei de habitus, graţia este o realitate accidentală, extrinsecă naturii umane şi a rămas 
aşa chiar şi în urma recentelor eforturi descrise mai sus, în aceeaşi măsură trebuie socotite şi 
virtuţiile „infuze”: extrinseci naturii umane. Prin urmare, justificarea nu atinge în nici un fel esenţa 
umană, natura pură. Asemenea graţiei, şi ele sunt supraadăugate naturii pure formând etajul ei 
supranatural. În sine, natura pură în completitudinea ei este tot atât de indiferentă faţă de virtuţiile 
„infuze” pe cât este față de graţie. 

O dovadă în plus a caracterului neontologic al doctrinei catolice despre justificare o constituie 
şi recentele eforturi ale unor teologi de a reconsidera natura pură în raport cu păcatul, pentru a veni 
în întâmpinarea celebrei doctrine protestante cuprinsă în formula simul justus et peccator (a omului 
justificat exclusiv prin decizia voinţei divine, deci exterior, dar în sine rămas păcătos). K. Rahner 
sugerează astfel că realitatea justificări, adică afirmarea ei dogmatică, pe de o parte, şi experienţa 
efectivă a aceleiaşi justificări, pe de alta, nu se acoperă pur şi simplu una pe alta, nu sunt simultane; 
prin noi înşine, spune el, noi suntem păcătoşi şi ne-am întoarce îndată de la Dumnezeu dacă graţia 
nu ne-ar reţine de la aceasta. Un alt teolog, E. Przywara, sugerează o înţelegere a păcatului originar 
nu doar ca o cădere din starea supranaturală, ci chiar ca o pervertire a acestui supranatural în sensul 
„voinţei de a fi ca Dumnezeu”. 55 

În sfârşit, problema meritelor. Tezele catolice fundamentale în această problemă sunt 
următoarele: Teza 14: Faptele bune pe care cel justificat le împlineşte cu ajutorul grației sunt 
meritorii. Teza 15: Cel justificat merită prin faptele sale cele bune sporirea graţiei, sporirea gloriei 
şi viața veşnică. Teza 16: Meritele celor justificaţi sunt diferite ca mărime. Aceste teze au fost 
emise la Conciliul de la Trident pentru a combate învăţătura protestantă potrivit căreia faptele bune 
nu sunt condiţii ale mântuirii, ale colaborării omului cu graţia, ci efecte dăruite de Dumnezeu celui 
ales, predestinat. Desigur, pentru a îndepărta orice apropiere de pelagianism, care învață că 
mântuirea poate fi meritată numai prin simplele fapte naturale, Conciliul a subliniat că este vorba 
doar de meritele supranaturale. 5 

Din acest motiv protestanții au acuzat catolicismul de un fel de „manie a recompense!” în care 
„activitatea morală devine o împlinire exterioară a poruncilor Bisericii, iar iubirea fraternă de a 
ajuta şi de sacrificiu, un serviciu egoist în vederea unei recompense”. 5? Alţi autori protestanți au 
văzut originea acestei doctrine a meritului şi a recompensei în special la Juristul Tertulian care a 
introdus noțiunea formală de merit în teologie, urmat apoi de Ciprian al Catarginei care a scris 
lucrarea De opere et eleemosynis. Seeberg, care-l critică pe Tertulian, merge chiar până la a acuza 
teologia latină din jurul anului 200 că ar fi suferit influienţa doctrinei spirituale a stoicilor. 5% 

Ce este însă doctrina meritelor? Care este axioma ei de bază? Teologia catolică explică aceste 
lucruri prin precizarea aşanumitelor condiţii ale meritului. În primul rând, ea vorbeşte de condiţia 
obiectivă, anume aceea a faptului că însuşi Dumnezeu a promis să răsplătească faptele bune ale 
fiecărui om pentru jertfă, adică pentru meritele lui Hristos; aceasta ar fi condiţia exterioară, baza 
juridică, contractuală a răsplătirii meritelor. Dar, întrucât scotiştii, augustinienii şi alte fracțiuni 
teologice au sugerat că faptele umane sunt meritorii doar pentru că aşa le consideră Dumnezeu, nu 
pentru că aşa ar fi ele în sine, Conciliul de la Trident a afirmat valoarea intrinsecă a faptelor, mai 
ales împotriva protestanților. Astfel, meritele au la bază şi o condiţie subiectivă, anume voinţa liberă 
şi mai ales natura umană pentru meritele naturale şi supranatura pentru cele supranaturale, 
adevăratele merite în vederea mântuirii. Aşadar, relaţia dintre merit şi recompensă nu se bazează 
doar pe promisiunea exterioară a lui Dumnezeu pentru meritele lui Hristos, ci şi pe o relaţie internă 
profundă dintre ele. Recompensa pentru meritele supranaturale este, cum o sugerează teza 31 (în 
numerotarea noastră), sporirea graţiei, sporirea gloriei şi viaţa veşnică. Asupra acestei relaţii ne vom 
concentra în cele ce urmează. 

Recompensa meritelor este, într-un cuvânt, fericirea umană. Aceasta este însă dublă: naturală 
şi supranaturală. „Dublă este fericirea omului, spune Toma d'Aquino: una pe măsura naturii umane, 
la care omul poate ajunge prin propria natură. Cealaltă este fericirea ce depăşeşte natura umană şi la 
care omul poate ajunge numai prin puterea divină conform participării la natura divină (s.n.), duplex 
beatitudo hominis: una quidem proportionata humanae naturae, ad quam scilicet homo pervenire 
potest per principia suae naturae. Alia autem est bestitudo naturam hominis excedens, ad quam 
homo sola divina virtute pervenire potest secundum quandam divinitatis participationem. (S. th., |, 
1i..62.10)2.2 

Ce este, totuşi, meritul, ce este recompensa? Dar mai ales care este legătura lor intenă? Între 
recompensele naturale teologia catolică enumeră viaţa, sănătatea. 5 Meritele pentru care Dumnezeu 
acordă omului viaţă şi sănătate sunt, desigur, împlinirea poruncilor care privesc trupul: să nu fii 
desfrânat, să nu fii lacom, să nu fii beţiv, etc. O altă răsplată, cum ar fi aceea a cunoaşterii rațiunilor 
naturale ale lucrurilor , se obţine ca urmare a efortului intelectual susţinut. Este clar că, în esenţa lor, 
răsplățile nu sunt decât o activare a ceea ce, potenţial, deja există în natura umană. Faptele sunt 
merituase pentru că dezvoltă virtualitățile naturii umane bune în sine. De aceea spune Toma că la 
această fericire sau răsplată naturală omul ajunge per principia suae naturae, în baza virtualităţilor 
propriei naturi. 

Ce se întâmplă cu fericirea sau răsplata supranaturală ? Acelaşi Toma d'Aquino vrea să 
sugereze că acest gen de răsplată nu-şi mai are principiile în natura umană, ci derivă dintr-o anumită 
participare a omului la natura divină, secundum quandam  divinitatis participationem. Acest 
principiu din care derivă fericirea supranaturală ca din propria-i virtualitate şi pe care-l activează 
faptele umane de esenţă supranaturală este graţia supranaturală. Reamintesc faptul că în viziunea 
teologiei catolice, grația este definită în raport cu Dumnezeu ca fiind consortium divinae naturae. 
Numai faptele realizate în baza puterilor graţiei supranaturale pot fi ele însele supranaturale şi pot 
astfel merita fericirea veşnică supranaturală. Viaţa veşnică, gloria veşnică şi mai ales fericirea 
veşnică rezultată din viziunea preafericită a naturii divine sunt dezvoltări, activări ale virtualităților 
cuprinse în graţia supranaturală. 

Bartmann explică această concluzie în felul următor: „Pentru a stabili fundamentul teologic al 
grației trebuie amintit caracterul supranatural substanţial al fericirii eterne. Această fericire trebuie 
să fie meritată prin viaţa noastră creştină virtuasă şi deja posedată în germenele ei. (...) Cunoaşterea 
lui Dumnezeu prin acceptarea evangheliei şi viaţa conformă lui Dumnezeu, în alți termeni caritatea, 
este „viaţa veşnică” strict supranaturală şi, prin urmare, aceasta nu este posibilă decât în virtutea 
unei noi forţe vitale dăruită special de Dumnezeu (s.n.). Căci nici o viaţă nu există fără forţa vitală 
corespunzătoare, fără raţiunea de viaţă suficientă. Să presupunem că o piatră ar fi destinată de 
Dumnezeu să ducă o viaţă unui arbore, sau că un arbore ar trebui să ducă viaţa unui animal sau un 
animal să ducă viaţa unui om; este clar că, în toate aceste cazuri, ar fi necesară mai întâi o ridicare, 
o perfecționare internă şi fizică a naturilor printr-o forţă în întregime nouă şi mai înaltă. (...) Astfel 
graţia este necesară omului atât în starea de natură integră, cât şi în aceea de natură căzută. Atâta că, 
în starea de natură căzută, se adaugă slăbiciunea cauzată de păcat care măreşte incapacitatea noastră 
(naturală) față de viaţa supranaturală. Iată pentru ce, în omul căzut, graţia are o dublă funcțiune de 

îndeplinit: ea trebuie să şi vindece, să şi înalțe. În starea naturii pure, ea ar fi avut acelaşi scop, dar 
ea l-ar fi împlinit numai prin unica funcţie a ridicării şi a întăririi, căci ea n-ar fi avut înainte de 
cădere ce vindeca.” $! 

Având în vedere că vederea preafericită a naturii divine este forma supranaturală a participării 
noastre la natura lui Dumnezeu şi că graţia supranaturală este esenţa acestei participări, tragem 
concluzia că viaţa veşnică, fericirea veşnică şi în general, ceea ce numim recompensă pentru 
meritele supranaturale este însăşi această graţie, această supranatură pe care omul o posedă mai 
întâi virtual, dar pe care o activează progresiv prin participarea voinţei sale libere. Recompensele 
sunt conţinute virtual de grația pe care Dumnezeu o acordă omului, iar meritele nu fac decât să 
activeze aceste latenţe ale aceleiaşi graţii sau supranaturi şi răsplata, dar şi meritele sunt posibile 
numai în baza supranaturii reprezentată de graţie. 

În baza acestui principiu comun, meritul supranatural este de aceeaşi valoare cu recompensa, 
adică cu fericirea veşnică şi poartă numele de „merit de codemnitate, de egală valoare”, meritum de 
condisno. Explicând această legătură internă, mai bine zis această bază comună în temeiul căreia 
meritul se ridică la nivelul recompensei, Bartmann spune: „Obiectul meritului este viaţa veşnică. 
Cel justificat posedă încă de pe acum un drept la această viaţă veşnică. Este drept că nu-şi primeşte 
recompensa decât în momentul morţii şi cu condiţia ca el să nu fi pierdut dreptul şi meritul său prin 
vreun păcat grav. Dat fiind că aptitudinea omului de a merita îşi are fundamentul ei în grația lui 
Dumnezeu, viaţa veşnică poate fi numită şi ea o „graţie? (Romani VI,23) sau chiar o „moştenire? 
(Romani VIII,17; Coloseni [11,24).” & 

Ajunşi la acest punct al expunerii, putem, în sfârşit, înţelege motivul pentru care teologii 
catolici, spre deosebire de protestanți, dar mai ales de ortodocşi, vorbesc despre „merite” în 
problema mântuirii. Dacă răsplata acestor merite este ea însăşi graţie, atunci ea este în raport cu 
Dumnezeu de aceeaşi esenţă cu graţia şi anume o realitate creată. Chiar la nivelul vieţii şi al fericirii 
veşnice, acel consortium divinae naturae sau participare la natura divină nu este o îndumnezeire în 
sensul real, ci o participare la o realitate creată, chiar dacă acestea, ca graţie, sunt create ex nihilo. În 
al doilea rând, în raport cu natura umană, atât viaţa cât şi fericirea veşnică sunt, în calitatea lor de 
graţie, supranaturale, supraadăugate. Ca şi principiul care le face posibile, şi ele sunt „gratuite” în 
raport cu natura pură; aceasta este față de ele, ca şi față de graţie, tot atât de „neutră” şi de 
„indiferentă”. 

În sfârşit, omul justificat le poate “merita” deoarece faptele sale sunt săvârşite în baza 
aceleiaşi puteri supranaturale care este şi principiul vieţii şi al fericirii veşnice: graţia creată. În 
orizontul supranaturii, omul poate merita prin faptele sale supranaturale orice răsplată 
supranaturală, căci aceasta este de aceeaşi esenţă cu faptele pe care el le prestează. În orizontul 
supranaturii el „merită” răsplata supranaturală tot atât de mult pe cât o merită pe cea naturală în 
orizontul naturii sale pure. Prin „meritele sale supranaturale” omul justificat nu face decât să-şi 
actualizeze în diferite grade propria supranatură. Nefiind în esenţa lor altceva decât graţie creată (în 
raport cu Dumnezeu) şi supraadăugate accidental naturii umane, asemenea graţiei sau tocmai pentru 
că nu sunt altceva decât graţie ea însăşi accidentală, viaţa şi fericirea veşnică sunt „meritate” la 
propriu de omul justificat. Dacă graţia ar fi fost o energie necreată, cum cred ortodocşii, sau chiar 
fiinţă divină, cum cred protestanții, nu numai că, în baza disproporţiei incalculabile, nu s-ar mai fi 
putut vorbi de merita de condigno, dar nu s-ar mai fi putut vorbi de nici un fel de merite ale omului 
în raport cu darul lui Dumnezeu. 


NOTE 

CAPITOLUL AL TREILEA 
DOCTRINA PROTESTANTA DESPRE 
HAR ŞI JUSTIFICARE 


Consideraţii generale. 


Doctrina protestantă despre har şi despre justificarea numai prin credinţă a fost considerată de 
Luther nu o simplă doctrină printre altele, ci „rezumatul tuturor doctrinelor creştine”, ba chiar 
„articolul prin care biserica fie rămâne în picioare, fie se prăbuşeşte”. În articolele redactate la 
Schmalkalden în 1537 el scria : „La nimic din această doctină nu se poate renunţa sau nimic din ea 
nu poate fi lăsat la nivel de compromis, chiar dacă s-ar surpa cerurile şi pământul, iar toate lucrurile 
vremelnice ar fi distruse”.! 

Nu doar cu această ocazie a subliniat Luther importanţa acestei doctrine. Răspunzându-i lui 
Erasmus care, dintre toate doctrinele Reformei a atacat în special pe aceea a mântuirii numai prin 
credință, adică a acelei mântuiri care depinde doar de hotărârea lui Dumnezeu, de predestinaţie, 
Luther îl lauda pe marele umanist pentru că nu l-a deranjat cu probleme mărunte ca papalitatea, 
purgatoriul sau indulgenţele: „Doar tu, zice el, ai atacat adevărata problemă, adică problema 
esenţială. (...)Doar tu ai văzut balamaua în jurul căreia se miscă totul şi te-ai orientat spre 
chestiunea vitală.” 

Pentru a înţelege sensul exact al doctrinei protestante despre har şi Justificarea nu prin 
meritele omului, ci numai prin credinţa sa în predestinaţia divină, trebuie să observăm mai întâi 
faptul că Reforma apare nu doar la sfârşitul Evului Mediu, cum se subliniază în general, ci mai ales 
în plină Renaştere. Lupta lui Luther s-a desfăşurat nu numai împotriva teologilor Romei şi a 
teologiei scolastice în general, ci deopotrivă şi împotriva unui umanist de talia lui Erasmus şi chiar a 
idealului renascentist. Peter Burke afirmă fără echivoc faptul că „un obstacol în calea răspândirii 
fireşti în străinătate (adică în afara Italiei, n.n.) a Renaşterii italiene l-a constituit Reforma”.* 

În fond Renaşterea nu făcea decât să potenţeze la maximum încrederea medievalilor în 
valoarea naturii umane şi a rațiunii. Teoriei medievale a meritelor omului înaintea lui Dumnezeu 
umaniştii îi substituiseră, în fond, pe aceea a demnităţii omului, idealul omului universal care prin 
forţa rațiunii sale înglobează în propria-i cunoaştere toate cele naturale şi supranaturale. 

Acestei încrederi nelimitate în demnitatea şi forţa naturii umane, încredere aproape pelagiană, 
Luther i-a opus întreaga sa formaţie augustiniană materializată, rezumată în doctrina sa că, dacă 
cineva se mântuieşte, aceasta nu se realizează nicidecum în baza meritelor, a naturii sale proprii, fie 
ea şi sublimată prin graţie, ci numai prin harul lui Dumnezeu. Aşadar, teologia Reformei s-a 
conturat de la început ca o radicală împotrivire faţă de încrederea medievală, tomistă, în meritele 
omului ajutat de grație, dar si față de idealul umaniştilor despre valoarea omului şi a rațiunii sale 
naturale. Conturarea Reformei în raport cu Renaşterea, deşi o temă foarte interesantă, nu intră în 
limitele cursului nostru. De aceea, mă voi mărgini la descrierea doctrinei protestante despre 
justificare în maniera clasică, adică numai în raport cu teologia catolică. 


Justificarea la Luther 


1. Justificarea prin credinţă. Esenţa doctrinei lui Luther despre justificare este că el neagă 
orice rol naturii umane şi mai ales rațiunii în procesul mântuirii, rezervând întregul merit 
predestinării divine. Harul şi natura devin la Luther două noţiuni care se exclud una pa cealaltă. 
„Harul, spune el, îl pune pe Dumnezeu mai presus de tot ce există şi îl preferă pe Dumnezeu sieşi, 
în timp ce natura se pune pe sine mai presus de toate, chiar mai presus de Dumnezeu, şi caută doar 
foloasele sale, nu pe ale lui Dumnezeu.”* Prin urmare, „singura şi infailibila pregătire pentru har, 
„„.este eterna alegere şi predestinare a lui Dumnezeu.” 

Aceasta înseamnă că justificarea nu mai depinde în nici un fel de meritele omului, de vreo 
eventuală contribuţie a sa, ci numai de mila lui Dumnezeu, de voinţa sa cu totul liberă de orice 

influenţă umană. „Am început să înţeleg, spune el, că „justiţia lui Dumnezeu” însemna acea dreptate 
prin care omul trăieşte (numai) prin darul lui Dumnezeu, adică (numai) prin credință. Aceasta 
înseamnă acea Justiţie a lui Dumnezeu care este revelată de Evanghelie, o dreptate pasivă prin care 
Dumnezeu cel plin de milă ne justifică prin credință, după cum este scris: „(Numai cel care este 
justificat) prin credinţă, va trăi”. Acesta este punctul în care am simţit că am fost pe deplin născut 
din nou şi prin care am intrat în Paradis prin porţile larg deschise.” 

El a devenit cu adevărat teolog în momentul în care, doborât sub avalanşa ispitelor care-l 
asaltau, s-a văzut nevoit să abandoneze acea încredere pe care o dă omului raţiunea şi speculaţiile ei 
filozofice: „Eu nu mi-am învăţat teologia dintr-odată, ci a trebuit s-o caut tot mai adânc, acolo unde 
mă purtau ispitele mele. (...)Nu cunoaşterea, cititul sau speculaţiile, ci trăirea, moartea şi 
sentimentul că eşti condamnat fac din tine un teolog”.” “Este greşit, mai spune el, să afirmi că un 
om nu poate deveni teolog fără Aristotel. Adevărul este că un om nu poate deveni teolog decât dacă 
devine unul fără Aristotel. Pe scurt, comparată cu studiul teologiei, filozofia lui Aristotel este ca 
întunericul faţă de lumină.”8 

Luther nu denigra rațiunea în general. Nici n-ar fi putut-o face în contextul scolastic şi mai 
ales umanist în care trăia. În pregătirea doctoratului în teologie tânărul Luther îşi luase deja trei 
diplome: bacalaureus biblius, care-i dădea dreptul să țină prelegeri introductive despre Biblie, 
formatus, care însemna cunoaşterea terminologiei scolastice, şi sententiarus, care îl autoriza să ţină 
prelegeri despre primele două cărţi din Sentinţele lui Petru Lombardul, acel compendiu dogmatic 
standard din perioada medievală? 

EI i-a contestat raţiunii dreptul de a se exercita numai în domeniul credinţei. Diatribele sale 
împotriva teologilor scolastici „râmători”, cum se exprima el în focul controverselor, se refereau 
numai la întrebuinţarea raţiunii în teologie, în cele revelate, nu în cele naturale. Epitetele sub care el 
desemna raţiunea în acest context erau dure: târfa diavolului, fiară, duşman al lui Dumnezeu, Frau 
Hulda, etc. Luther n-a fost un iraționalist, cum l-au calificat unii la un moment dat. Acea femeie 
deşteaptă, mai spunea el, Madam Izabela, atât de versată şi de folositoare în cele lumești, a eşuat 
lamentabil în cele divine pentru că “toate faptele şi cuvintele lui Dumnezeu sunt (în realitate) 
împotriva raţiunii.”10 

Luther n-a ajuns, desigur, dintr-o dată la o asemenea viziune. Primii paşi în direcţia noii 
doctrine i-a realizat el sub influența a trei curente la modă în acea vreme: sub influenţa 
nominalismului, mai întâi, apoi sub aceea a misticismului german şi, în fine, sub influenţa celui de 
al treilea mare curent al vremii, augustinismul. Treptat, însă, el le-a depăşit pe fiecare negând treptat 
partea de contribuție umană pe care o încă o mai recunoştea fiecare şi ajungând în cele din urmă la 
doctrina mântuirii „numai prin credință”, sola fide. Să urmărim pe rând paşii pe care i-a urmat în 
acest sens. 

2. Influenţa nominalistă. Nominalismul, prin Wilhelm Occam, respinsese deja teoria lui 
Anselm potrivit căreia Dumnezeu n-a putut repara greşeala primilor oameni decât prin întrupare. În 
baza puterii sale absolute, spunea Occam, Dumnezeu ar fi putut foarte bine să rezolve acest lucru în 
orice alt mod, fie şi prin întruparea într-un şobolan sau chiar într-o piatră, sau să declare pur şi 
simplu, în baza vointei sale absolute, că omul este absolvit în întregime fără nici o contribuţie din 
partea acestuia. În 1520 Luther încă îl numea pe Occam „primul şi cel mai genial dintre toţi 
doctorii scolastici”, adăugând că „el, cel alungat, cel condamnat (odinioară) de toate sinagogile şi în 
special de aceea din Paris, domină astăzi la Paris şi în cele mai bune şcoli.”!! 

Gabriel Biel, ucenicul lui Occam şi ultimul mare medieval, propaga aceleaşi idei la Erfurt 
susținând că după puterea sa absolută, de potentia absoluta, Dumnezeu ne-ar fi putut mântui chiar şi 
fără har; după puterea sa obişnuită, de potentia ordinata, el a ales însă mântuirea noastră prin har. In 
aceste condiţii noi nu putem avea înaintea sa niciodată merite reale, valabile prin propria lor 
valoare, merita de condigno, ci numai merite de convenienţă, adică valabile numai pentru că 
Dumnezeu a acceptat să le considere ca atare, merita de congruo. Mai exact, omul nu poate face 
fapte bune adevărate, dar se poate strădui ca pe cele pe care le săvârşeşte, totuşi, să le facă pe cât 
poate mai bine, facere guod in se est. P 

În 1515 Luther, sub influenţa lui Biel, încă mai credea în necesitatea faptelor bune în sensul 
săvârşirii lor cât poate omul mai bine: „Astfel, zicea el, întocmai cum Legea a fost un îndreptar care 
i-a pregătit pe oameni pentru a-l primi pe Hristos, tot aşa, făcând ce este mai bun în noi, factio 

quantum in nobis est, ne expunem harului.”!5 Curând însă el va abandona această viziune 
împingând, de fapt, nominalismul său până la ultimele consecinţe, renunțând adică până şi la 
meritele de congruo în care mai credeau mentorii săi în favoarea doctrinei mântuirii numai prin 
credinţă. 

. În 1519, referindu-se la celebra sa dispută de la Leipzig pe care tocmai o susţinu-se 
împotriva lui Johann Eck, el califică aceste merite drept simple „teologisme” şi spune: „Am susţinut 
altădată că meritul este în parte real şi în parte de convenienţă; că făcând tot ce-i stă-n putinţă, omul 
poate obţine harul; că acesta poate îndepărta toate obstacolele venirii (harului) în noi şi că este 
capabil sa nu 1 se opună; că (omul) poate respecta poruncile lui Dumnezeu cu fapta prin propriile 
puteri, chiar dacă nu pe măsura exigenţelor Legislatorului; că în opera de mântuire liberul arbitru 
poate prin el însuşi să aleagă una sau alta din două posibilităţi contradictorii; că prin simplele sale 
puteri naturale voinţa îl poate iubi pe Dumnezeu mai presus de toate; că, în consecinţă, rămânând în 
ordinea naturală, omul poate sa împlinească fapte de iubire, de prietenie faţă de Dumnezeu; şi 
multe alte monstruozităţi care sunt, ca să zicem aşa, principiile fundamentale ale teologiei 
scolastice.”1+ 

3. Influenţa mistică. A doua mare influenţă pa care a suferit-o Luther şi pe care, ca şi în cazul 
nominalismului, a depăşit-o, a fost aceea a misticismului german. În 1516 el citeşte pentru prima 
dată scrierile misticului dominican Johann Tauler, apoi un compendiu asemănător ca doctrină numit 
Theologia germanica, pe care el însuşi o editează ulterior în două rânduri. Ambele propovăduiau o 
pasivitate totală a sufletului fata de Dumnezeu, o abandonare completă, Gelassenheit, în mâna lui 
Dumnezeu după modelul lui Hristos care a acceptat să se supună Tatălui până la a se cobori la iad. 

Problema era însă aceea că cele doua lucrări mistice citate explicau mântuirea ca o eliberare 
treptată a sufletului, a unei rămăşiţe divine de sub zgura păcatelor şi a trupului. Această rămăşiţă 
divină din om, această esenţă fundamentală spirituală, Seelenabgrund, aflată adânc în noi, această 
scânteie a sufletului, scintilla animae, ascunsă în cenuşă, sau sămânță îngropată în pământ, era 
numită synteresis, „conştiinţă”. Synteresis-ul era acea trăsătură de unire, acea reminiscență, acel cap 
de pod care permite lui Dumnezeu să coboare în om, baza antropologică minimă unirii mistice a 
sufletului cu divinul. Sub influenţa celor două scrieri Luther adoptă pentru o vreme doctrina 
synteresis-ului pe care-l descrie ca fiind o scânteie a conştiinţei, imposibil de stins în omul natural, 
ceea ce medicul numeşte puterile naturale dinlăuntru fără de care nici o boală n-ar putea fi 
vindecată. Comentând textul de la Isaia 1,9 (“Dacă Dumnezeu nu ne-ar fi lăsat o sămânță, ne-am fi 
asemănat Sodomei”) el spune: „Dacă acest synteresis şi rămăşiţele naturii nu ar fi fost păstrate, cu 
toţii am fi pierit.” I5 

Cu timpul însă Luther a început să pună sub semnul întrebării noţiunea de synteresis. Sub 
presiunea tot mai descurajantă a ispitelor, a acelor Anfechtungen, cum le numea el, el şi-a pierdut 
orice nădejde în capacitatea sa şi a naturii umane în general de a putea rezista păcatului prin 
propriile forţe; acea scânteie divină îngropată în fiecare om ca baza a reabilitării noastre sub 
acţiunea lui Dumnezeu I s-a părut în cele din urmă o iluzie. Nominalismul său a biruit şi de această 
dată şi ideea de synteresis a cedat în favoarea celei de putere absolută a lui Dumnezeu care, pentru 
a-l mântui pe om, nu mai are nevoie de nici un cap de pod în interiorul fiinţei umane. Referindu-se 
la synteresis, Luther îi neagă în final existenţa spunând: “Dacă cineva ar simţi povara păcatului, n-ar 
mai putea trăi nici o clipă.”16 

4. Influenţa augustiniană. În fine, cea de-a treia influență suferită de Luther în drumul sau 
spiritual către doctrina mântuirii numai prin credinţă a fost lectura sa intensă din Augustin. În lupta 
sa împotriva lui Pelagiu Augustin a ajuns să afirme doctrina predestinării. Capitolele 9-11 din 
epistola către Romani l-au adus pe Augustin să înveţe că din mizeria umanităţii căzute Dumnezeu I- 
a ales pe unii la viaţa veşnică, iar pe ceilalţi îi abandonează pieirii veşnice; această decizie a alegerii 
unora Şi a respingerii altora Dumnezeu o ia, potrivit lui Augustin, indiferent de faptele sau meritele 
omului. În consecinţă el a considerat mântuirea darul liber şi surprinzător al lui Dumnezeu oferit 
celui pe care el l-a ales: „Mă supun harului şi milei Tale, spune el, pentru că tu ai topit păcatele 
mele de parcă ar fi fost gheaţă.”!” 

Această doctrină pe care Augustin a dezvoltat-o împotriva lui Pelagiu a influenţat considerabil 
pe primii reformatori. De altfel, Reforma însăşi a fost înţeleasă la un moment dat ca o „acută 
augustinizare a creştinismului”.!8 Referindu-se la această influenţă augustiniană suferită de Luther, 

K. Koestlin spune: „Ca şi Luther, Augustin a susţinut că omul nu se poate justifică şi salva decât 
numai prin hotărârea şi lucrarea lui Dumnezeu, iar nu prin forţele sale proprii şi prin activitatea sa 
naturală. Augustin însă era departe de a fi adăugat că numai în baza credinţei Dumnezeu îl priveşte 
pe om ca justificat. (...)E1 n-a spus nici că omul astfel justificat nu putea face nimic meritoriu 
înaintea lui Dumnezeu. El nu cunoştea nici măcar această certitudine imediată a mântuirii, această 
bucurie, această libertate interioară pe care credinţa care justifica I-o dăduse lui Luther.”!? 

Luther însuşi mărturiseşte inițial entuziasmul sau pentru Augustin scriindu-i unui prieten: 
„Teologia noastră şi a Sfântului Augustin progresează bine şi, mulţumită lui Dumnezeu, ele sunt 
dominante în universitatea noastră.”% Mai târziu poziţia sa se va schimba şi el însuşi va spune: 
„Augustin s-a apropiat mai mult decât toţi învățații de înţelesul pe care l-a vrut Pavel, dar nu l-a 
atins. La început l-am devorat pur şi simplu pe Augustin, dar am renunţat la el când uşa spre Pavel 
s-a deschis şi când am ştiut ce este cu adevărat justificarea prin credinţă.”?! 

Sub influenţa lui Augustin Luther afirmase inițial că viata creştină este întotdeauna „o căutare 
şi o strădanie de a fi făcut îndreptăţit, chiar şi în clipa morţii.” Ulterior el va abandona această 
poziţie. „Numai credinţa justifica, sola fide justificate” %, va spune el după 1518, negând, astfel, cu 
totul orice contribuție umană. Ce este aceasta credință? Este fiducia, încrederea pură, fără nici o 
rezervă în judecata lui Dumnezeu, renunţarea la orice încredere în meritele proprii. „Dacă credinţa 
nu este fără toate celelalte, chiar şi fără cele mai neînsemnate fapte, ea nu justifică; nici măcar nu 
este credinţă.”2 

Ca şi Augustin, Luther accentuează la maximum rolul lui Dumnezeu în mântuirea omului 
afirmând ca şi el predestinarea. De ce alege EI pe unii şi pe alţii îi respinge, aceasta este o taină din 
adâncurile sale. „Dumnezeu voieşte astfel şi, pentru că El voieşte astfel, nu este rău.”25 În condiţiile 
în care omul renunţă la sine însuşi, abandonându-se prin credinţă în totalitate în mâinile lui 
Dumnezeu, atunci nu mai poate fi vorba de nici o pregătire a sa pentru a primi harul; singur 
Dumnezeu hotărăşte cui I-l va acorda şi cui I-l va refuza. 

Cu aceasta Luther se desprinde cu totul de Augustin negând omului orice rol pozitiv în 
mântuirea sa. Nici măcar credinţa nu este o condiţie a mântuirii, ci numai expresia alegerii divine a 
celui care o manifestă. Luther afirmă textual: „Dacă crezi, atunci eşti chemat. Şi dacă eşti chemat, 
atunci mai mult ca sigur eşti predestinat.”2%6 

Persoana care manifestă o astfel de credinţă este descrisă de Luther ca fiind „în acelaşi timp 
dreaptă şi păcătoasă, simul justus et peccator”. În vremea când încă se mai afla sub influenţa 
integrală a lui Augustin Luther interpreta această formulă în sensul ca omul justificat, omul care a 
primit harul este parțial păcătos şi parțial drept înaintea lui Dumnezeu, păcătoşi în sine, în realitatea 
palpabilă a vieţii lor concrete, dar îndreptaţi în ceea ce priveşte nădejdea desăvârşirii viitoare: 
peccatores in re, iusti autem in spe. După 1518-1519 el va interpreta însă aceste cuvinte în sensul că 
omul justificat numai prin credinţa în alegerea divină este în realitate întotdeauna păcătos şi 
întotdeauna justificat, semper justus et peccator. 

Luther însuşi explică în termenii următori această doctrina proprie: „Noi suntem cu adevărat şi 
pe deplin păcătoşi în ceea ce ne priveşte pe noi şi prima noastră naştere. În sens opus, devreme ce 
Hristos a fost dat pentru noi, noi suntem sfinţi şi drepţi pe deplin. Astfel privind problema din aceste 
două perspective, se poate spune că suntem atât drepţi, cât şi păcătoşi în acelaşi timp.”2” Aceasta nu 
înseamnă, desigur, că Luther ar fi negat valoarea faptelor bune, cum l-au acuzat unii din criticii săi 
contemporani, în special. Aşa cum n-a considerat, însă, credinţa în sine ca un merit al omului, ci ca 
pe un semn al alegerii celui ce-o manifesta, tot astfel a considerat şi faptele: nu ca pe nişte condiţii 
ale mântuirii, ci ca expresii ale credinţei fiecăruia, după principiul că pomul cel bun după roade se 
cunoaşte. 


Justificarea la Calvin 


1. Calvin şi Luther. _ Calvin n-a fost un spirit original, aşa cum a fost Luther. Totuşi, un 
cercetător precum Karl Holl l-a declarat ca fiind cel mai important discipol al lui Luther. De altfel, 
Calvin recunoştea dependenţa sa de Luther până la punctul în care l-a declarat pe marele reformator 
german ca fiind „cel mai respectat părinte” al său. Cu alt prilej a mai spus: „ÎL privim (pe Luther) ca 

un remarcabil apostol al lui Hristos, prin a cărui lucrare şi slujire, în primul rând, puritatea 
Evangheliei a fost restaurată în zilele noastre.”28 T. George spune însă următoarele: „Spre 
deosebire de Zwingli, Calvin n-a pretins niciodată că este independent de Luther din punct de 
vedere teologic. Totuşi, el nu era un imitator al lui Luther. Marea realizare a lui Calvin a fost să ia 
principiile clasice ale Reformei (sola gratia, sola fide, sola scriptura), să le expună clar, într-o 
manieră sistematică, lucru pe care nici Luther nici Zwingli nu l-au făcut, şi să le adapteze 
contextului civic din Geneva.” 

Ca şi Luther, Calvin pleacă în demersul său cu privire la justificare de la premiza degradării 
totale a naturii umane din punct de vedere religios, de la incapacitatea ei funciară de a contribui în 
vreun fel la ridicarea din grava greşeală originară. Acest punct de vedere include, evident, şi 
problema raţiunii umane ca putere naturală fundamentală. „Omul distrus de păcat, spune Calvin, 
dorind să fie cineva prin eforturi proprii, a început în mod constant să uite şi să înţeleagă greşit 
sursa binelui său; şi, printr-un act de nerecunoştinţă strigătoare la cer, a hotărât să se preamărească 
pe sine cu mândrie, nesocotindu-şi Creatorul şi Făcătorul a tot ce este bun din el.”% 

În aceste condiţii ale căderii totale, ale deteriorării grave a capacităţilor naturale de a percepe 
adevărul divin, rațiunea naturală nu-i poate fi omului de nici un ajutor în probleme religioase: 
„Rațiunea naturală nu poate niciodată să-l îndrepte pe om către Hristos”.*! „Aici îşi are originea, 
precizează Calvin, noroiul greşelii care umple şi acopere întregul pământ. Mintea fiecărui om este 
ca un labirint. Astfel, nu este de mirare că fiecare naţiune a fost atrasă în tot felul de greşeli idolatre; 
şi nu numai atât, dar aproape fiecare om are propriul lui Dumnezeu (Ist. 1,5.12).”% Calvin foloseşte 
o expresie şi mai şocantă când spune că mintea umană este un adevărat „atelier de fabricat idoli”5% 

Ca şi Luther, Calvin neagă, deci, raţiunii căzute orice competență în domeniul celor 
religioase. În mod concret el afirmă că este imposibil ființei umane să pătrundă în esenţa lui 
Dumnezeu, să descopere, cu alte cuvinte, „ce este Dumnezeu (în sine), guid Deus sit”; tot ce putem 
cunoaşte este numai „în ce fel este Dumnezeu (în afara sa), qualis Deus sit”. „Să-i lăsăm de 
bunăvoie lui Dumnezeu cunoaşterea de sine însuşi.” De aceea, este o infatuare pentru un credincios 
dacă „îl caută pe Dumnezeu altundeva decât în Cuvântul Său cel sfânt, dacă gândeşte despre 
Dumnezeu lucruri care nu sunt scrise în Cuvântul său sau dacă vorbeşte orice altceva decât este 
găsit în Cuvântul său.” 

Calvin învăluie fiinţa divină într-un apofatism total: „Dumnezeu, spune el, nu poate fi înţeles 
de către noi, cu excepţia cazului în care El se acomodează standardului nostru.”55 „Dumnezeu se 
acomodează pe sine modului obişnuit de vorbire din cauza ignoranței noastre şi, uneori, ca să 
spunem aşa, se bâlbâie.”%* „Din cauza inteligenţei noastre reduse , aşa cum o soră medicală 
procedează în mod obişnuit cu un copil, nu tot aşa se comportă Dumnezeu cu noi, adică 
„gângureşte” cu noi pentru ca noi să-l înţelegem ? Deşi o astfel de explicaţie nu clarifică pe deplin 
cum este Dumnezeu, atunci când el îşi acomodează cunoaşterea despre el capacităţii noastre reduse 
(Inst. 1,13,1).% 

Aşadar, oricâte eforturi ar depune, mintea umană nu va putea pătrunde niciodată în intimitatea 
lui Dumnezeu; tot ceea ce va putea şti vreodată va fi numai ceea va primi în dar prin revelație. 
Adevărata cunoaştere a lui Dumnezeu este posibilă numai prin renunţarea la orice încredere în 
forţele raţiunii naturale în favoarea credinţei totale, a încrederii totale în alegerea lui Dumnezeu: 
„Cei ce se străduiesc să dovedească unui necredincios faptul că Scriptura este Cuvântul lui 
Dumnezeu se comportă prosteşte, deoarece acest lucru poate fi cunoscut numai prin credință 
(Inst.1,8,13).%5 „Mărturia Duhului este de departe mult mai bună decât întreaga rațiune.” 

2. Predestinarea la Calvin. Ca şi Luther, Calvin adoptă ca fundament al sistemului său teologic 
doctrina predestinării, a alegerii unora spre viaţa veşnică numai în baza voinţei divine, fără vreo 
explicaţie umană, şi a respingerii altora tot numai în baza aceleiaşi voinţei, deci fără nici o 
justificare omenească. Amploarea cu care el a tratat această dogmă în cadrul sistemului său teologic 
I-a făcut pe un istoric ca Alexander Schweizer să numească predestinarea ca fiind dogma centrală, 
Zentraldogmen, în viziunea religioasă a lui Calvin.“ Punctul lui de vedere a fost însuşit de atunci de 
mulți istorici care s-au ocupat cu învăţătura marelui reformator de la Geneva, astfel încât doctrina 
predestinării, deşi comună tuturor reformatorilor şi chiar întregului protestantism, este considerată 
ca nota distinctă care-l individualizează pe Calvin. 


A. NICULCEA - TEOLOGIE DOGMATICĂ ORTODOXĂ COMPARATĂ 6 


lată un text care conturează modul în care Calvin înţelege predestinarea: „Deşi lui Dumnezeu 
nu-i lipseşte nimic, totuşi, scopul său principal în crearea oamenilor a fost ca numele său să fie 
glorificat în ei. (...) Cei răi sunt creaţi pentru ziua pierzării lor: acest lucru nu se întâmplă fără ca 
Dumnezeu să-şi descopere slava sa prin ei; aşa cum a spus într-un alt loc, că el a ridicat pe faraon 
pentru ca numele său să fie cunoscut printre neamuri. Şi chiar dacă nu ar fi aşa, ce s-ar întâmpla cu 
numărul atât de mare de dovezi din Scripturi care ne spun că scopul suveran al mântuirii noastre 
este gloria lui Dumnezeu ? (s.n.)” î! 

Aşadar, scopul adevărat în care Dumnezeu a creat lumea este autoglorificarea. Cu alte cuvinte, 
el a creat pe unii pentru a-i mântui şi a-şi arăta astfel în ei slava, mărinimia sa gratuită; pe alții 1-a 
creat însă pentru a-i pedepsi; aceasta a făcut-o însă tot spre slava sa căci, pedepsindu-i, el îşi 
manifestă astfel maiestatea prin dreptatea inflexibilă pe care o aplică. Dar atunci nu numai că 
dumnezeu este autorul binelui pe care-l fac cei buni, motiv pentru care aceştia nu au nici un merit, 
dar el este şi autorul răului pe care-l fac cei răi şi atunci aceştia nu mai sunt responsabili pentru 
faptele lor. Este o primă mare obiecţie care fost făcută doctrinei predestinării şi căreia Calvin a 
trebuit să-i facă faţă. 

EI încercat să răspundă apelând la disproporția infinită care există între dumnezeu şi om. 
Eroarea de bază a celor ce-l acuză pe Dumnezeu de complicitate cu răul este, afirmă calvin, credinţa 
ieftină că Dumnezeu şi omul se supun aceluiaşi standard de judecată. În realitate, între cei doi există 
„0 diferenţă calitativă infinită”. Motivele pe care le are Dumnezeu când îi împinge pe unii să facă 
răul ne sunt cu totul necunoscute. Calvin a numit „abis” metoda prin care Dumnezeu guvernează 
universul şi în special soarta oamenilor, abis pe care, în loc de a încerca să-l înțelegem, ar trebui să-l 
venerăm.? „Să ne aducem aminte, mai spune el, de incapacitatea noastră mentală şi, în acelaşi timp, 
să ne gândim că acea lumină în care locuieşte Dumnezeu nu este numită în zadar de neatins, pentru 
că este învăluită-n întuneric (Inst,1,18,3).”% 

Toate aceste citate sunt menite să pună în evidenţă faptul că prin predestinare la Calvin şi în 
general la Reformatori trebuie să înţelegem caracterul absolut imprevizibil, cu totul arbitrar din 
punctul de vedere uman, al acţiunii lui Dumnezeu în lume şi-n istorie. Temeiul ultim şi cel mai înalt 
al predestinării în aceste condiţii nu mai poate fi preştiinţa divină, cum susțineau scolasticii, ci pur şi 
simplu voia divină cea mai presus de orice înţelegere umană, cea învăluită în misterul cel mai de 
nepătruns pentru oameni. „Preştiinţa lui Dumnezeu nu poate fi motivul alegerii noastre, spune el, 
pentru că atunci când Dumnezeu (se uită-n viitor şi) priveşte omenirea, el îi vede pe toţi oamenii, 
de la primul la ultimul, aflându-se sub acelaşi blestem. Vedem astfel cu câtă stupiditate gângăvesc 
neserioşii care atribuie preştiinţei absolute a lui Dumnezeu ceea ce ţine (numai) de bună plăcere a 
voii lui Dumnezeu.”* Voluntarismul lui Occam domină în mod evident şi gândirea lui Calvin. 

Totuşi, mulţi nu-şi pot înfrânge dorinţa de a înţelege de ce îi alege Dumnezeu pe unii, iar pe 
alţii îi respinge dacă el nu ţine seama în nici un fel de faptele omului ? Cum poate el lua hotărârea 
de a condamna pe unii la moartea veşnică devreme ce tot el i-a împins să facă răul ? Şi-n acest caz 
Calvin apelează la apofatismul divin spunând: „Nu trebuie să investigăm lucrurile pe care 
Dumnezeu le ţine ascunse....şi nici să neglijăm ceea ce el ne-a descoperit, pentru ca să nu fim 
cuprinşi de o curiozitate excesivă, pe de o parte, sau de o nerecunoştinţă excesivă, pe de altă 
parte."4%5 





Această problemă mai are şi următoarea formulare: Dumnezeu a poruncit prin Moise :"Să nu 
ucizi !”; totuşi, despre Irod şi despre Pilat, care l-au trimis pe Hristos la moartea pe cruce, se spune 
că au împlinit ceea ce Dumnezeu mai dinainte a hotărât (Fepte I1V,27-28). Cum se împacă, oare, 
porunca dată de Dumnezeu cu încălcarea ei tot din rânduiala lui Dumnezeu ? Pus în faţa acestei 
probleme Luther a recurs la artificiul distincției dintre voia revelată a lui Dumnezeu şi voia sa 
ascunsă; porunca: să nu ucizi, este expresia voii sale revelate, acţiunea lui Irod şi a lui Pilat este însă 
expresia voii sale ascunse. 

Calvin are însă alt punct de vedere. Pentru el nu este nici o dificultate să admită acest aparent 
comportament contradictoriu din partea lui Dumnezeu din moment ce a ridicat la rang de principiu 
absolut disproporţia infinită dintre noi şi Dumnezeu. El nu admite existenţa a două voințe în 
Dumnezeu: una ascunsă şi una revelată, deoarece o atare distincţie ar ameninţa unitatea internă a lui 
Dumnezeu. Nu există, deci, decât o singură voinţă divină care, în ordinea divină, se manifestă 
coerent; doar noi, în limitarea noastră, avem dificultăţi în a înţelege cum vrea Dumnezeu să aibă loc 

ceva ce el interzice să fie făcut. „Chiar dacă voia lui este una singură şi simplă în sine, spune 
Calvin, ea ne apare în multe forme din cauza incapacității noastre mentale şi nu putem înţelege de 
ce se exprimă voinţa lui în diverse moduri astfel încât el vrea ceva şi, în acelaşi timp, nu vrea ca 
acel ceva să aibă loc (Inst. 1,18,3).” % 

La capătul acestei expuneri rezumative despre predestinarea la Calvin trebuie să mai 
menţionăm că în timp poziţiile față de această doctrină s-au diversificat chiar în interiorul 
reformaților. Aceste poziţii s-au diferențiat în momentul în care a trebuit să se răspundă la 
întrebarea: când a luat Dumnezeu hotărârea de a-i mântui pe unii şi a-i respinge pe alţii ? Urmându-l 
pe Calvin însuşi unii teologi reformaţi au răspuns că alegerea a fost făcută înainte de a fi fost lumea 
şi că aceasta a fost creată tocmai în scopul aplicării ei. Aceasta a fost numită poziția supralapsaristă: 
decizia alegerii se află deasupra evenimentului căderii. 

Conştienţi de duritatea acestei poziţii alţi teologi reformaţi au emis opinia că decretul alegerii 
a fost emis abia în urma sau sub actului creării lumii şi a căderii primilor oameni; această opinie a 
fost numită infralapsaristă. În fine, mai există o opinie potrivit căreia decretul alegerii a fost luat nu 
numai în urma celui de a crea lumea şi celui de a permite căderea primilor oameni, ci chiar şi în 
urma decretului de a asigura mântuirea suficientă pentru toţi. Această ultimă opinie a fost numită 
sublapsaristă.*! 

3. Justificarea ca dar al lui Dumnezeu. Ca şi Luther, Calvin învăţa că mântuirea se obține 
numai prin credință. Cum am văzut, pentru Luther această credinţă capabilă să mântuiască nu este 
altceva decât încrederea nelimitată în dreptatea lui Dumnezeu, în justeţea deciziilor sale absolute, de 
fapt în predestinare. Adoptând principiul că acţiunea lui Dumnezeu nu ţine seama de nici o faptă 
omenească, Luther mai spunea că poţi păcătui oricât de tare; esenţialul este să crezi şi mai tare. 
Acest tip de credinţă se numeşte fideism, adică nu implică din partea celui ce crede nimic altceva 
decât încredere că va fi mântuit în ciuda faptelor sale, în ciuda păcătoşeniei sale ontologice. 

Calvin n-a fost de acord cu acest mod de a înţelege credinţa. Mai întâi el a căutat să înlăture 
impresia pe care o lăsau afirmaţiile lui Luther cu privire la credinţă şi anume că aceasta ar fi 
contribuţia omului la alegerea sa de către Dumnezeu sau că alegerea ar depinde de credinţa celui 
ales. Credinţa unui om nu este altceva decât expresia alegerii sale de către Dumnezeu, tot aşa cum 
necredinţa este semnul respingerii. În sine însuşi omul nu este capabil de credinţă. Astfel, credinţa 
este „principala lucrare a Duhului Sfânt”, un dar supranatural primit prin har de cei care, altminteri, 
ar rămâne în necredinţă (Inst.3,1,4).% 

În al doilea rând, Calvin subliniază puternic faptul că expresia adevărată a alegerii cuiva nu 
este doar credinţa lui, ci regenerarea întregii lui fiinţe, mai exact a comportamentului lui. „Pe 
oricine vrea Dumnezeu să-l smulgă din moarte, pe acela el îl atinge prin Duhul regenerării (Inst. 
3,3,21).”* Credinţa pentru Calvin înseamnă mai ales o despărţire radicală de omul cel vechi: 
„Despărţindu-ne de noi înşine, ne întoarcem spre Dumnezeu şi, lăsând la o parte gândirea noastră 
veche, dobândim una nouă.”50 

Aici apare o problemă: dacă regenerarea, adică schimbarea radicală a moravurilor cuiva, este 
expresia alegerii acelui om, iar nu a contribuţiei sale subiective la propria-i mântuire, dacă această 
schimbare în bine depinde numai de harul lui Dumnezeu, urmează din aceasta că alesul nu mai 
poate cădea în păcat ? Calvin răspunde că adevărații credincioşi ar pute să cadă în păcat, chiar în 
păcate grave, dar, susținuți de Duhul Sfânt, ei nu sunt cu totul pierduţi din cauza alegerii, după 
principiul: „odată mântuiţi, suntem pentru totdeauna mântuiți.” „Când suntem astfel legaţi de 
Dumnezeu, chiar dacă ne luptăm întotdeauna cu furtuni, nu suntem niciodată în pericol de a ne 
scufunda.”5! 

Calvin nu admite însă acelaşi tratament pentru cei ce cad în păcatul apostaziei ! Acest păcat, 
crede el, poate fi comis numai de cei care nu au primit cu adevărat „sămânţa nestricăcioasă” a 
Duhului pentru naşterea lor din nou. Aceştia nu au decât o „credinţă temporară”; în final se va 
dovedi că ei sunt de fapt nişte sfinţi falşi, căci „în mod sigur Dumnezeu dă Duhul său numai celor 
aleşi”, ceea ce înseamnă că aceştia nu pot să mai cadă de la credinţă cu adevărat.*? 

Poziţia calvinistă fundamentală a rămas însă aceea că, odată acceptat de Dumnezeu, cel ales 
nu va putea cădea cu adevărat din starea de har, ci va persevera şi inevitabil va fi mântuit. Această 
poziție a fost exprimată în cadrul aşa-numitei mărturisiri de la Westminster în termenii următori: 
„Cei pe care Dumnezeu i-a acceptat în Preaiubitul său (Fiu), pe care i-a chemat în mod eficace şi i-a 

sfinţit prin Duhul Său, nu pot să cadă nici total şi nici în final din starea de har; ci vor persevera cu 
siguranţă în ea până la sfârşit şi vor fi mântuiţi pe veci.”55 


Arminienii 


Deşi arminienii împărtăşesc doctrina protestantă generală că omul este păcătos şi incapabil să 
facă binele prin propria lui putere, nu sunt de acord cu viziunea calvină despre predestinaţia 
absolută din mai multe motive. Primul dintre ele îl constituie consecinţele practice inacceptabile ale 
predestinaţiei absolute: Dacă Dumnezeu a stabilit tot ceea ce urmează să se întâmple, mai are vreo 
importanţă dacă cei aleşi duc o viaţă de păcate ? În condiţiile alegerii deja făcute comportamentul 
uman devine irelevant. Dacă suntem aleşi, ce mai contează cum trăim ? 

Apoi, dacă gândurile rele pe care le avem, alegerile greşite pe care le facem şi păcatele pe care 
le săvârşim nu sunt cu adevărat ale noastre, ci Dumnezeu le-a planificat din veşnicie, cum a făcut cu 
regele Irod sau cu luda, atunci noi nu mai suntem cu adevărat liberi, deci nu mai suntem cu adevărat 
responsabili de ceea ce intreprindem. Tot ceea ce facem se datorează, de fapt, unei forţe exterioare 
irezistibile care este Dumnezeu. În acest caz noi nu mai suntem oameni în sensul tradiţional al 
conceptului, ci nişte roboţi, nişte maşini automate împlinind voia divină absolută. 

Mai mult decât atât, dacă Dumnezeu a ales deja din veşnicie pe cei care vor fi mântuiți prin 
Hristos şi din acest motiv numărul acestora nu va putea nici să crească, nici să se micşoreze în nici 
un fel, orice acţiune misionară, de evanghelizere, va fi inutilă. Ce rost mai are strângerea fondurilor 
necesare, trimiterea misionarilor în toată lumea şi predicarea de către ei a Evangheliei ? Cei aleşi 
vor fi oricum mântuiţi, iar cei respinşi nu vor putea în nici un fel fi atraşi la Evanghelie ! 

În al doilea rând, Scriptura arată limpede că Dumnezeu nu voiește moartea celor păcătoşi, ci 
întoarcerea acestora şi mântuirea lor, după cum reiese din texte ca: Ezechiel XXXIII, 11; II Petru 
III,9; I Timotei 11,3-4; Fapte XVII,30-31. Prin urmare, susţin arminienii, Dumnezeu n-a predestinat 
pe nimeni la pierzare, ci doreşte ca toţi să fie mântuiţi.5* În consecinţă, cred arminienii, Dumnezeu a 
dat tuturor harul său aşa cum peste toţi trimite razele soarelui şi stropii binefăcători ai ploii. Această 
doctrină a „harului prealabil” este formulată astfel de H. Thiessen: Deoarece omenirea este moartă 
în greşeli şi păcate fără nici o speranţă şi nu poate face nimic ca să obţină mântuirea, Dumnezeu, 
plin de har, redă tuturor oamenilor o capacitate suficientă ca ei să facă o alegere în ceea ce priveşte 
problema supunerii faţă de el. Acesta este harul aducător de mântuire al lui Dumnezeu care s-a 
arătat tuturor oamenilor.”55 

Ajungând la acest punct al argumentării, arminienii resping şi aşa-numita doctrină calvină a 
chiar în apostazie. Această poziţie a fost codificată la sinodul de la Dort sub forma unui document 
intitulat Sententia Remonstrantium. Potrivit acestui document este posibilă căderea celor aleşi, 
pentru că voinţa umană rămâne liberă chiar şi în condiţiile harului. În acest scop arminienii invocă 
texte precum Matei XXIV,3-14,] Corinteni X,12 şi exemple scriptuiristice ca Saul, cel ales să 
conducă Israelul, Iuda cel ales şi el apostol sau Imeneu şi Alexandru la care face referire Sf. 
Pavel. 


Har şi justificare în teologia protestantă a secolului XX 


Karl Barth. Barth nu este de acord cu doctrina calvină tradițională care spune că Dumnezeu a 
ales din eternitate într-un mod final şi absolut cine urmează să fie mântuit sau pierdut. El consideră 
că această poziţie este o interpretare greşită a Bibliei. Punctul de pornire al doctrinei alegerii — căci 
Barth nu renunţă la ideea de predestinare — nu este hotărârea lui Dumnezeu din eternitate, ci 
alegerea oamenilor în Hristos. „În locul decretului absolut, static şi fix care se găseşte în gândirea 
lui Calvin, Barth substituie persoana lui Hristos. Aceasta este modificarea esenţială pe care o face el 
în concepţia tradițională despre predestinare. Punctul principal al concepției 1 ui despre 
predestinare este că voia eternă a lui Dumnezeu este alegerea lui Hristos. Noi nu trebuie să căutăm o 
voie a lui Dumnezeu dincolo sau în spatele lucrării pe care el a făcut-o în istorie prin intermediul lui 
Hristos.” 

În opinia lui Barth toate persoanele umane au fost alese în Iisus Hristos; de aceea el vorbeşte 
despre o predestinare universală, dar nu şi despre o mântuire a tuturor. Deşi toţi sunt aleşi, unii 
trăiesc de parcă ar fi respinşi. Aceasta depinde de voia fiecărui individ. Sarcina comunităţii este să 
vestească unei asemenea persoane că „ea aparține veşnic lui lisus Hristos şi prin urmare nu este 
respinsă, ci este aleasă de Dumnezeu în lisus Hristos; că respingerea pe care (această persoană) o 
merită în urma alegerii (a voii, n.n.) ei rele este purtată şi anulată de lisus Hristos; şi că este aleasă 
pentru viaţa eternă cu Dumnezeu pe baza unei decizii divine şi drepte.”58 

În consecință, după părerea lui Barth nu există nici o diferență reală între cei aleşi şi cei 
respinşi, Între cei credincioşi şi cei necredincioşi, deoarece toţi au fost aleşi în lisus Hristos. Cei 
dintâi şi-au dat seama de alegerea lor şi trăisc în conformitate cu aceasta; ceilalți continuă să 
trăiască de parcă nu ar fi aleşi. Sunt ei, totuşi, mântuiţi în fonal, în ciuda opacității lor subiective? 
Barth se fereşte să lămurească acest lucru; el spune însă că Biserica n-ar trebui să ia în serios 
necredinţa celor ce se poartă astfel.5 

În concordanţă cu această viziune Barth respinge ideea că harul Sfântului Duh ar avea nevoie 
de realitate în interiorul omului pe care să se sprijine, de o predispoziţie favorabilă credinţei; într-o 
celebră controversă cu Emil Brunner el a negat hotărât existenţa în omul căzut a vreunui rest din 
acea imago Dei originară, a acelui „punct de legătură” a harului cu natura căzută. Nu modul (Wie) 
în care predicăm Cuvântul lui Dumnezeu cucereşte sufletele, spune el, ci conţinutul (Was) divin al 
discursului pastoral contează şi numai el este decisiv în final. Din acest motiv Bart recomandă ca 
demersul pastoral, misionar să nu ia în serios opoziția necredincioşilor, a intelectualilor şi a 
tineretului modern, faţă de creştinism.50 

În ceea ce priveşte natura propriu-zisă a justificării Barth atrage atenţia că iertarea păcatelor 
nu este numai o non-imputare; nu este vorba doar de o iertare verbală, spune el, nici de o iertare „ca 
şi cum” omul n-ar mai fi considerat păcătos, ci murdăria păcatului este ştearsă şi eliminată în mod 
efectiv, astfel încât se poate vorbi de o sentință divină ce creează o nouă realitate. Ca atare, 
justificarea îl face pe om cu adevărat drept înaintea lui Dumnezeu, Gerechtmachung. În felul acesta 
harul lui Hristos este în acelaşi timp „har justificator şi sfinţitor”.6! 

Emil Brunner. Teolog reformat ca şi Barth, Brunner nu este de acord cu poziţia radicală a 
acestuia în ceea ce priveşte problema restului de chip divin, de imago, din omul căzut. Proclamarea 
Cuvântului lui Dumnezeu nu poate fi determinată, spune el, numai de conţinutul anunţului, de acel 
Was, ce; ea va fi determinată în egală măsură şi de modul în care este realizat acest enunţ, adică de 
Wie, cum. Este foarte posibil, zice Brunner, ca un păstor de suflete să fie vrednic să ajungă în cer în 
baza lui Was, dar în realitate să ajungă în iad în baza lui Was; să fie vrednic, cu alte cuvinte, să fie 
mântuit în baza ortodoxiei predicii sale, dar să ajungă în iad pentru că n-a ştiut cum să predice 
Cuvântul ca să câştige pentru mântuire sufletele.S? 

Brunner vorbeşte de chipul lui Dumnezeu în omul căzut, dar face o distincţie între chipul 
„material” şi cel „formal”. Sub aspect formal, spune Brunner, omul căzut a rămas chipul lui 
Dumnezeu; din acest punct de vedere, fie că este păcătos sau nu, el se distinge ca om de celelalte 
creaturi. „chiar ca păcătos el nu încetează nici o clipă de a fi un subiect, o persoană”. Sub aspect 
material însă, adică sub aspectul acelei imago seu justitia originalis, al relaţiei sale cu Dumnezeu, 
omul, deşi continuă să fie o persoană, în realitate nu este o persoană veritabilă, personhafte person; 
având în vedere starea sa de duşmănie faţă de Dumnezeu datorată păcatului, omul este de fapt o 
persoană antipersonală, wiederpersonliche Person. „Realitatea persoanei (a persoanei veritabile) nu 
este, într-adevăr, după Brunner, nimic altceva decât relația actuală cu Dumnezeu — o relaţie de 
mântuire prin har — deşi asemănarea formală cu Dumnezeu care subzistă „intactă în păcătos nu 
poate fi decât o umanitate total pervertită şi „antipersonală”.”9 

Rudolf Bultmann. Într-un articol din 1946 intitulat Anknuppfung und Wiederspruch Bultmann 
abordează şi el problema aşa-numitului „punct de legătură” sau a acelui organ prin care omul 
sesizează existenţa şi voia lui Dumnezeu, în contextul disputei dintre Barth şi Brunner. Ca şi 
Brunner, el se întreabă dacă vestirea mesajului creştin găseşte în sufletul necreştinilor un element a 
priori, un cap de pod de care să se lege, un organ care să permită acestora să-l înțeleagă; Bultmann 
trece însă fără rezerve de partea lui Barth şi răspunde: „Atunci când vorbeşte în noi, Dumnezeu 
creează el însuşi organul care ne permite să-l înţelegem”, astfel încât nu se poate vorbi în nici un fel 
de un veritabil „punct de legătură” în interiorul omului, ci numai de o radicală opoziţie, 

Wiederspruch, a lui Dumnezeu faţă de noi. „Punctul de legătură” pentru Cuvântul lui Dumnezeu în 
om nu este, zice el, un organ „religios” căruia Dumnezeu ar trebui să i se adapteze. Dimpotrivă, 
acţiunea lui Dumnezeu începe prin a-l aneantiza pe om, care este mort din punct de vedere religtios, 
pentru a-l face viu. Abia pe fondul acestei ireductibile opoziții dintre Dumnezeu şi om putem să 
înţelegem că „punctul de legătură” este mai întâi creat sau „descoperit” pentru a putea fi exploatat 
apoi eficient în interesul propovăduirii.% 

Pe fondul acestei teorii despre „punctul de legătură”, echivalentul restului de chip din teologia 
ortodoxă, care nu există în om, ci este creat în prealabil de Dumnezeu în cei pe care-i alege pentru 
ca aceştia să poată primi Cuvântul său în mod eficace Bultmann îşi construieşte teoria 
corespunzătoare despre justificarea prin credinţă. Pentru el justificare este o neîntreruptă şi continuă 
interogaţie a omului asupra propriei autenticităţi. Existenţa umană nu accede la propriul ei mod 
autentic de a fi decât prin credinţa în lisus Hristos. Bultmann foloseşte această prepoziţie „în” 
pentru a exprima ideea că acea credinţă care justifică cu adevărat pe om înaintea lui Dumnezeu nu 
înseamnă un conţinut anume, o anumită credinţă sau doctrină care este crezută, fides gua creditur, 
ci acea atitudine de deschidere totală faţă de lisus Hristos ca Logos divin, dar coborât până la noi 
prin întrupare, ca realitate eshatologică mântuitoare venită însă în istorie, fides guae creditur. În 
aceste condiţii justificarea este, într-adevăr, „un concept forensic” (juridic) şi, în consecinţă, ea „nu 
este o calitate (intrinsecă) a persoanei, ci o relaţie”. 5 

Paul Tillich. Renumitul teolog protestant, deşi nu depăşeşte în mod radical viziune protestantă 
esenţială în acest domeniu, aruncă în joc o viziune mai filozofică a justificării. Nici el nu înţelege 
justificarea ca depinzând de recunoaşterea prealabilă a unui conţinut religios concret; singura 
condiţie, afirmă el, este aceea ca „omul să accepte faptul că a fost acceptat de Dumnezeu; el trebuie 
să accepte acceptarea”. Justificarea ca „inimă şi centru ale răscumpărării” este, spune el, cu 
siguranţă un „eveniment obiectiv”, adică acel act de iertare a păcatelor identic cu sfințirea; acest act 
depinde, desigur, numai de Dumnezeu. Dar, şi aici gândirea lui Tillich rămâne în întregime în 
cadrele protestantismului, credinţa justificatoare, ca operă a Duhului Sfânt, „nu este un act uman, 
deşi el se produce în om”. Această credinţă, adaugă Tillich, nu este nimic altceva decât „curajul de a 
fi” în pofida experienţei non-fiinţei, a morţii prea adesea victorioasă; ea „nu are un conţinut 


specific, este credinţa pur şi simplu, făară o direcţie precisă, absolută”. 5 


Respingerea de către protestanți a necesităţii faptelor bune pentru mântuire s-a bazat şi încă se 
bazează pe doctrina lor despre chipul lui Dumnezeu total distrus de căderea în păcatul strămoşesc. 
Tot ceea ce poate genera o astfel de natură, afirmau reformatorii, nu poate fi decât păcate înaintea 
lui Dumnezeu. Fiind rea în toată profunzimea ei, natura omului căzut nu este capabilă de fapte 
demne de Împărăţia lui Dumnezeu. Conformându-se întru totul acestei doctrine a cărei expresie este 
principiul sola fide, un partizan înfocat al ideilor lui Luther, Agricola din Eisleben, a început să 
predice la 1527 că pentru creştinii justificați nu mai este necesară observarea legii morale. 
Decalogul a fost numai pentru iudei; evanghelia I-a înlocuit şi i-a scutit pe creştini de obligaţia de a- 
| mai respecta, încât ei, cei justificaţi numai prin credinţă, îl pot încălca fără nici o primejdie pentru 
mântuire. $ Un alt partizan fervent al ideilor lui Luther, Nicolae Amsdorf, într-o dispută cu G. 
Maior din 1565 la Eisenach, a declarat că faptele bune (pur umane) sunt chiar păgubitoare pentru 
mântuire, ad salutem perniciosa. % 

Desigur, reformatorii începând chiar cu Luther şi mai ales cu Melanchton, au căutat să 
corecteze această consecinţă nedorită a doctrinei lor despre mântuirea subiectivă, fără să renunţe 
însă la principiul sola fide. Soluţia lor, singura posibilă în baza premizelor de la care au plecat, a 
fost, evident, aceea de a considera faptele bune nu ca pe nişte condiţii ale alegerii cuiva de către 
Dumnezeu spre a fi mântuit, ci ca expresia, dovada acestei alegeri deja făcute de Dumnezeu numai 
în baza credinţei aceluia. Este soluţia pe care a adoptat-o şi Calvin şi care este dominantă şi azi în 
protestantism şi care vede convertire unui om şi regenerarea lui spirituală ca pe un proces în ruptură 
totală cu faptele acestuia, ca desfăşurându-se fără nici o pregătire de natură umană, acest proces 
nefiind decât un dar al lui Dumnezeu. Esenţa acestui proces este reprodusă de teologul protestant 
Millard Erickson în următoarele şase „implicaţii ale chemării eficace, ale convertirii şi ale 
regenerării: 

1. Natura umană nu poate fi modificată prin reforme sociale sau prin educaţie. Ea trebuie 
transformată printr-o lucrare supranaturală a Dumnezeului triunic. 

2. Nimeni nu poate prezice sau decide cine va experimenta naşterea din nou. Ea este în ultimă 
instanţă lucrarea lui Dumnezeu; chiar şi convertirea depinde de chemarea lui eficace. 

3. Începerea vieţii creştine reclamă recunoaşterea propriei păcătoşenii şi hotărârea de a 
abandona modul de viaţă egocentric. 

4. Credinţa mântuitoare reclamă o credinţă corectă cu privire la natura lui Dumnezeu şi cele 
făcute de El. Totuşi, credinţa corectă este insuficientă; trebuie, de asemenea, ca persoana în cauză să 
i se încredinţeze în mod activ lui Dumnezeu. 

5. Convertirea unei persoane poate fi radical diferită de cea a altei persoane. Lucrul important 
este să existe pocăință şi o credinţă autentică. 

6. Nimeni nu poate simţi când are loc naşterea din nou. Aceasta îşi va semnala prezenţa prin 
producerea unei noi sensibilităţi față de lucrurile spirituale, a unei noi direcții a vieţii şi a unei 
capacităţi din ce în ce mai mari de a asculta de Dumnezeu”. % 

Sub expresia „unei noi sensibilităţi faţă de lucrurile spirituale, a unei noi direcţii a vieţii” M. 
Erickson înţelege efectele alegerii cuiva numai prin credință, altfel spus faptele sale bune. 
Judecând-o prin prisma conceptului fundamental al predestinaţiei, soluţia propusă pentru a face loc 
faptelor bune alături de faimosul sola fide nu rezistă unei analize riguroase în sensul că nu înlătură 
în nici un fel consecinţa trasă de Agricola. În perspectiva atotştiinţei lui Dumnezeu care, singură, 
fundamentează alegerea şi predestinarea cuiva şi care pentru om este total neînţeleasă, noţiunea de 
bine nu se mai lasă apreciată după criterii umane, ci după criterii exclusiv divine, cu totul obscure 
pentru noi. Aşa se face, că omul justificat numai prin credinţă, va face de acum înainte numai fapte 
ale harului, nu fapte ale naturii sale păcătoase. Or, aceste fapte ale harului sunt mai presus de orice 
criteriu uman de apreciere, căci sunt bune în ordinea lui Dumnezeu pe care noi nu o înţelegem. În 
consecinţă, omul justificat poate săvârşi mari păcate din punctul de vedere uman, natural, care pot fi 
însă fapte cu totul bune după criteriile lui Dumnezeu. Şi invers. Aşa se explică afirmația lui K. 
Barth că, în hbertatea sa absolută, Dumnezeu este drept chiar dacă ar condamna la muncile veşnice 
ale iadului un sfânt ca Francisc de Asissi şi ar alege spre a fi mântuit un păcătos ca Cezar Borgia. 
Afirmația subînţeleasă aici este că numai în ordinea noastră omenească primul ar fi făcut fapte 
bune, iar al doilea fapte abominabile; după criteriile lui Dumnezeu, acelea care justifică 
predestinarea în ciuda oricărei raţionalități omeneşti, ar fi fost cu totul pe dos. 

Căutând să precizeze natura mântuirii subiective din punct de vedere protestant, M. Erickson 
spune: „Omenirea are o dublă problemă pricinuită de păcat şi cădere. Pe de o parte, există o 
corupţie fundamentală a naturii umane; caracterul nostru moral s-a deteriorat din pricina păcatului. 
Acest aspect al blestemului este anulat prin regenerare, care schimbă total direcția şi tendințele 
generale ale naturii umane. Rămâne însă cealaltă problemă: vina noastră sau faptul că suntem 
pasibili de pedeapsă pentru că nu am reuşit să îndeplinim aşteptările lui Dumnezeu. La această 
ultimă problemă răspunde justificarea. Justificarea este acea acţiune a lui Dumnezeu care-i pronunţă 
pe păcătoşi drepți înaintea Sa. Ea ține de faptul că am fost iertaţi şi s-a declarat despre noi că am 
îndeplinit tot ceea ce Legea lui Dumnezeu ne cere.”0 

În realitate nu există două aspecte diferite, cum susţine Erickson; faptul că în procesul 
regenerării omul nu poate contribui cu nimic din cauza naturii sale radical distruse de păcat, după 
protestanți, dovedeşte că în concepţia protestantă păcatul este, de fapt, un păcat al naturii înseşi, o 
vină generală pe care urmaşii lui Adam o moştenesc prin simplul fapt că s-au născut din el 
moştenindu-i natura păcătoasă. În aceste condiţii justificarea nu poate fi decât de natură juridică, 
deoarece omul nu poate contribui cu nimic la mântuirea sa. Orice rest din acel chip al lui Dumnezeu 
după care a fost creat omul, a dispărut după cădere. Astfel, omul nu mai are în el nimic care să 
asprire spre Dumnezeu, care să-l îmboldească spre a săvârşi binele prin propria sa voinţă. 

aa CAPITOLUL ÎNTÂI 
INVAȚATURA ORTODOXA DESPRE FIINŢA 
ȘI ATRIBUTELE BISERICII 


Consideraţii introductive 


1. Relaţiile treimice şi Biserica. Toate confesiunile mărturisesc, în final, că modelul suprem 
care structurează, umple şi susține Biserica în specificitatea ei de „organism al mântuirii” este Sfân- 
ta Treime. Pe această bază comună ne-am aştepta ca învăţătura despre Biserică sau ceea ce numim 
noi ecleziologie să fie unitară în cele trei confesiuni creştine fundamentale sau, măcar, să constituie 
o bază comună minimă de discuţii în vederea unei apropieri doctrinare ecumenice. Acest lucru nu se 
întâmplă însă din simplul motiv că, în ciuda afirmării dogmei trinitare ca model pentru înţelegerea 
esenței Bisericii, confesiunile nu au o viziune comună asupra dogmei Sfintei Treimi în sine. Astfel, 
catolicii caută să înţeleagă şi să structureze Biserica prin prisma lui Filiogue; protestanții, deşi îm- 
părtăşesc aparent acelaşi Filioque, au în realitate o cu totul altă viziune despre relaţiile trinitare şi 
despre natura implicării lui Dumnezeu în lume decât catolicismul din care s-au desprins prin marea 
lor Reformă din 1517; în fine, ortodocşii, cum se ştie, resping cu vigoare Filiogue şi înţeleg cu totul 
altfel relația Duhului Sfânt cu Fiul decât o înţelege Occidentul catolic şi protestant. Consecința este 
că şi ecleziologia arată cu totul altfel în Orient. Deşi diferit înţeleasă în cele trei confesiuni, dogma 
Sfintei Treimi este foarte utilă în expunerea învăţăturii despre Biserică, deoarece numai prin prisma 
ei pot fi intuite profunzimile acestei probleme care, de departe, constituie subiectul cel mai discutat 
la întâlnirile teologice ecumenice. 

Biserica are la bază misterul treimic. Acest lucru este afirmat foarte clar, de exemplu, de pă- 
rintele D. Stăniloae când zice că: „Biserica este o comunitate de iubire scăldată în relaţiile infinitei 
iubiri treimice. Ea trăieşte în oceanul tripersonal sau întreit subiectiv, nesecat, al acestei iubiri şi 
vieţi, sau în legătură cu acest izvor infinit, adăpându-se din el. adunaţi virtual în Fiul, în virtutea 
întrupării lui din iubire, suntem adunaţi şi mai mult prin jertfa lui care ne dă puterea pentru jertfa 
noastră, pentru ieşirea din mărginimea egoismului nostru şi pentru intrarea în relația iubitoare nes- 
fârşită cu Dumnezeu şi cu semenii. (...)În Biserică suflă Duhul iubirii dintre Tatăl şi Fiul care aduce 
şi sădeşte în oameni iubirea filială faţă de Tatăl şi simţirea iubirii Tatălui faţă de Fiul şi, prin el, faţă 
de cei uniţi cu el în trupul Bisericii. Suflul acestei iubiri, aduse în noi prin Duhul, a creat lumea şi 
suflul ei o reface ca Biserică.” | 

Înainte de a intra în detaliile şi-n semnificaţia învățăturii despre Biserică, să recapitulăm pe 
scurt învăţătura ortodoxă despre relațiile treimice. Duhul Sfânt nu purcede de la Tatăl şi de la Fiul, 
nu trece dincolo de Fiul, cum învaţă teologia catolică ! Potrivit Scripturii şi Părinților răsăriteni, 
Duhul, purcezând de la Tatăl, odihneşte peste Fiul. Ca urmare a acestei odihne, Fiul se arată ca 
atare din Duhul, adică în calitate de Fiu al Tatălui. Cu alte cuvinte, Fiul se arată lumii în calitatea 
sa de chip autentic al Tatălui numai doar în baza naşterii sale din Tatăl, ci şi ca urmare a odihnirii 
Duhului Sfânt peste el, atât ca Dumnezeu din eternitate, cât şi ca Dumnezeu întrupat, devenit om la 
„plinirea vremii”. Nu este cazul să intrăm în detaliile problemei trinitare şi să facem aici distincţia 
dintre naştere şi odihnă, ca să vedem ce primeşte Fiul de la Tatăl prin naștere şi ce primeşte el de la 
Duhul Sfânt prin odihna acestuia peste el. Acestea sunt probleme care aparţin şi sunt studiate în 
capitolul despre Sfânta Treime. 

Pe de altă parte, dacă Fiul se arată lumii ca Fiu din Duhul Sfânt, Duhul, la rândul său, strălu- 
ceşte din Fiul. Prezentă în toate paginile Sfintei Scripturi şi teoretizată în mod special de patriarhul 
bizantin di secolul al XIII-lea, Grigore Cipriotul, relația de strălucire a Duhului din Fiul este baza 
învăţăturii patristice despre transfigurarea naturii umane. Dacă prin arătarea Fiului din Duhul Fiul 
coboară în istorie, în timp şi asumă cu adevărat natura noastră umană, prin relația de strălucire a 
Duhului din Fiul Duhul este cel care transfigurează această natură înviind-o şi proiectând-o în es- 
haton, în eternitate. Desigur, nu este cazul nici aici să intrăm în detalii, expunând ce anume pri- 
meşte Duhul de la Tatăl prin purcedere şi ce anume primeşte el de la Fiul prin strălucirea sa din el. 
Ca şi mai sus, aceasta este o problemă ce aparține capitolului despre Sfânta Treime, iar nu aceluia al 

ecleziologiei. Voi aborda, deci, în continuare taina Bisericii prin prisma celor două relaţii trinitare 
schiţate mai sus cu consecinţele pe care acestea le implică asupra vieţuirii noastre ca „trup al lui 
Hristos şi mădulare fiecare în parte” (I Corinteni XII, 27). 

2. Biserica între chemare şi răspuns. Înainte de a intra în tratarea directă a ecleziologiei în 
perspectiva modelului ei trinitar să mai adăugăm câteva precizări cu privire la felul în care este pri- 
vită esenţa Bisericii în Noul Testament. Cuvântul românesc „biserică” vine din latinescul basilica 
şi se referă la locaşul de cult în care au loc adunările ceremoniale; acesta este însă un sens secundar. 
Sensul principal al acestui termen, sensul său teologic, este acela de „adunare”. De aceea, în greaca 
Noului Testament acest sens este redat prin termenul de 1 exxinotoa. Termenul are rădăcină 
comună cu verbul „a chema” şi înseamnă, precis, adunarea celor chemaţi. Acest sens apare 
cu claritate în pilda cinei la care „un om oarecare” (Luca XIV, 16) sau „un împărat” (Matei 
XXII, 2) „a chemat pe mulți, ex&ăeoev moXĂCUG. Aşadar, primul sens al termenului de 
biserică este acela de adunare a celor chemaţi spre a mânca la cina Domnului sau la ospățul împă- 
răţiei. Chemarea o fac trimişii împăratului, dar este evident că sub acest termen Mântuitorul s-a 
înţeles pe el însuşi. De aceea chemarea trebuie pusă în relație cu coborârea sa în istorie, cu întrupa- 
rea, cu arătarea sa către oameni. 

Pe de altă parte, din esenţa Bisericii face parte, în egală măsură, şi răspunsul celor chemaţi. 
Cum vedem din pilda sus-menţionată, nu toţi cei chemaţi au răspuns acestei invitaţii; ei au declinat- 
o din motive pur pământeşti, lipsiţi fiind de orice interes pentru împărăţia cerurilor. Răspunsul celor 
chemaţi intră şi el în componenţa noţiunii de biserică, deoarece Dumnezeu care cheamă pe oameni 
la mântuire nu face acest lucru pentru sine, pentru slava sa, cum credea Calvin, ci pentru noi, pentru 
mântuirea noastră. Pentru protestanți esenţa biserici se reduce numai la chemarea divină care are la 
bază predestinaţia. Dumnezeu nu este interesat de reacția oamenilor la chemarea sa, căci el a decis 
deja pe care din cei chemaţi îi va mântui şi pe care-i va osândi. Cum teologia ortodoxă respinge cu 
desăvârşire teoria predestinaţiei, este limpede că în actul constituirii bisericii ca adunare a celor 
chemaţi este esenţial răspunsul uman la chemarea lui Dumnezeu. Chemarea divină are la bază iubi- 
rea pe care Dumnezeu o poartă umanităţii, iar nu predestinaţia. De aceea răspunsul celor chemaţi 
face parte din planul lui Dumnezeu şi este esenţial în constituirea bisericii. Dar răspunsul uman 
atrage după sine îndumnezeirea firii celor chemaţi. De aceea, răspunsul trebuie pus, la rândul său, în 
legătură cu strălucirea Duhului din Fiul întrupat, adică din lisus Hristos. 

Definind biserica în termenii chemării divine şi răspunsului uman, am putea formula o primă 
definiţia a ei în felul următor: biserica este adunarea celor chemaţi de Dumnezeu la mântuire şi 
care au răspuns acestei chemări. Această definiţie nu trebuie să se înţeleagă însă în sensul protes- 
tant termenilor, adică în sensul că biserica este formată numai din cei care, chemaţi fiind de Dum- 
nezeu, au şi fost aleşi spre mântuire în baza predestinaţiei. Răspunsul uman la chemarea divină nu 
implică automat alegerea, căci acest răspuns este în mod fundamental răspunsul omului pe care, în 
milostivirea sa, Dumnezeu îl aşteaptă îndelung, îl stimulează prin prezenţa Duhului său în adâncuri- 
le fiinţei umane, dar nu-l forţează în nici un fel. lată de ce în componenţa bisericii intră „săracii, 
neputincioşii, orbii, şchiopii...” (Luca XIV, 21), adică cei păcătoşi care, prin răspunsul lor la che- 
mare au semnalat voinţa lor de a se curăţii şi care au răspuns tocmai pentru că nu pot face prin ei 
înşişi acest lucru. În fond, Mântuitorul a venit în lume tocmai pentru astfel de oameni şi tocmai 
aceasta este raţiunea chemării lor (Matei LX, 11-13; XV, 24; XVIII, 11; Luca XIX, 9-10). Aceste 
consideraţii le vom dezvolta însă în legătură cu prezenţa Duhului Sfânt în Biserică. 





Arătarea Fiului din Duhul şi consecinţele ei asupra Bisericii 


1. Prezenţa reală a lui Hristos în Biserică. Templul lui Dumnezeu. Biserica se constituie în 
mod legitim pe temelia recunoaşterii fără rezerve de către membrii ei a dumnezeirii lui lisus Hris- 
tos, a recunoaşterii lui ca unic Mântuitor şi cap al Bisericii sale. Acest lucru este subliniat cu forță în 
prima epistolă către corinteni unde Sf. Pavel se ocupă de cearta care izbucnise între diferitele 
fracțiuni tocmai pe această temă. „Nu vă laud, le scrie el, căci voi nu vă adunaţi spre mai bine, ci 
spre mai rău. Aud mai întâi că, atunci când vă adunaţi în biserică, între voi sunt dezbinări şi în parte 

o cred, căci trebuie să fie între voi şi eresuri, ca să se învedereze între voi cei încercaţi. (...)Fraţii 
mei, mi-a venit ştire că la voi sunt certuri. Spun aceasta, căci fiecare dintre voi zice: eu sunt al lui 
Pavel, iar eu al lui Apollo, eu sunt al lui Chefa, iar eu al lui Hristos ! Dar oare s-a împărțit Hristos ? 
Nu cumva s-a răstignit Pavel pentru voi ? Sau fost-aţi botezați în numele lui Pavel ? (...)Ce este 
Apollo ? Ce este Pavel ? (Nimic altceva decât nişte) slujitori prin care aţi crezut voi şi după cum i-a 
dat Domnul fiecăruia. Eu am sădit, Apollo a udat, dar Dumnezeu a făcut să crească. (...)Nimeni nu 
poate pune însă o altă temelie, decât cea pusă, şi care este Hristos. (...)Nu ştiţi, oare, că sunteţi tem- 
plu al lui Dumnezeu şi că Duhul lui Dumnezeu locuieşte în voi ?” (1 Corinteni XI, 17-19; I, 11-13; 
III, 5-6, 11, 16). Aşadar, Biserica este templul lui Dumnezeu, temelia lui fiind Hristos. Formarea 
Bisericii ca o casă a lui Dumnezeu se face pe temelia cea tare care este Iisus Hristos. În acest sens 
Hristos mai este numit şi „piatra cea din capul unghiului”. 

Această idee a recunoaşterii lui lisus Hristos ca temei fundamental şi unic al Bisericii trebuie 
însă bine înţeles: când Sf. Pavel face această afirmaţie, el are în vedere nu simpla recunoaştere a 
personalităţii istorice a lui lisus Hristos ca întemeietor al Noului Legământ, în sensul în care Moise, 
sau mai înainte de el Avraam, a fost începătorul Vechiului Legământ. lisus Hristos este temelie a 
Bisericii nu ca simplu om, ci în primul rând pentru că el a fost Dumnezeu adevărat asemenea Tată- 
lui etern. Biserica se constituie, aşadar, în primul rând pe temelia recunoaşterii fără rezerve a Dum- 
nezeirii lui Hristos, ceea ce înseamnă că ea nu mai este o casă sau o instituţie omenească, ci însuşi 
templul lui Dumnezeu în care locuieşte Duhul Sfânt. În acest context primul semn al garanţiei că 
cineva se află „în Duhul Sfânt”, că este cu adevărat membru al Bisericii lui IHristos este acela al 
recunoaşterii depline a Dumnezeirii sale. „Vă fac cunoscut, scrie Pavel corintenilor, că, precum 
nimeni, grăind în Duhul lui Dumnezeu, nu zice: anatema fie isus ! — tot astfel, nimeni nu poate să 
zică: Domn este lisus, fără numai în Duhul Sfânt.”( I Corinteni XII, 3). Recunoaşterea Dumnezeirii 
lui lisus Hristos nu poate fi făcută decât în baza descoperirii pe care o face Bisericii şi membrilor ei 
Duhul Sfânt. Dumnezeirea lui lisus Hristos este marea taină divină ascunsă din veşnicie în adâncu- 
rile lui Dumnezeu pe care numai Duhul său cel Sfânt ne-o putea descoperi. „Noi, spune el aceloraşi 
corinteni, propovăduim înţelepciunea de taină a lui Dumnezeu cea ascunsă, pe care Dumnezeu a 
rânduit-o mai înainte de veci spre slava noastră. (...)Cine dintre oameni ştie ale omului decât duhul 
omului care este în el ? Așa şi cele ale lui Dumnezeu, nimeni nu le-a cunoscut decât Duhul lui 
Dumnezeu.” (| Corinteni II, 7, 11). 

Sf. loan arată şi el că numai Duhul lui Dumnezeu poate oferi adevărata cunoaştere a lui Dum- 
nezeu. „lubiţilor, nu daţi crezare oricărui duh, ci cercaţi duhurile dacă sunt de la Dumnezeu, fiindcă 
mulţi prooroci mincinoşi au ieşit în lume. În aceasta să cunoaşteţi Duhul lui Dumnezeu: orice duh 
care mărturiseşte că lisus Hristos a venit în trup, este de la Dumnezeu. şi orice duh care nu mărturi- 
seşte pe Iisus Hristos, nu este de la Dumnezeu, ci este duhul lui antihrist despre care aţi auzit că 
vine şi acum este chiar în lume.”( I loan IV, 1-3). De observat că Sf. loan combătea pe cei care con- 
testau fie că lisus este Hristosul, fie întruparea lui reală ca Dumnezeu. ideea este, aşadar, că numai 
cine recunoaşte coborârea reală „în trup” a Fiului lui Dumnezeu are cu adevărat asupra sa Duhul 
Sfânt şi cunoaşte adevărul. „Voi ungere aveţi de la Cel Sfânt şi ştiţi toate. (...)Ungerea pe care aţi 
luat-o de la el rămâne întru voi şi n-aveţi trebuinţă ca să vă înveţe cineva. (...)Oricine tăgăduieşte pe 
Fiul nu are nici pe Tatăl; cine mărturiseşte pe Fiul are şi pe Tatăl.” (| Ioan II, 20, 27, 23). Toate cele 
trei versete din evanghelia a patra care se referă în mod special la persoana şi rolul Duhului Sfânt 
subliniază funcţia sa de instrument şi garant al adevărului despre lisus Hristos. „Când va veni Mân- 
gâietorul, pe care eu îl voi trimite vouă de la Tatăl, Duhul adevărului, care de la Tatăl purcede, acela 
va mărturisi despre mine.” ( loan XV, 26; vezi şi XIV, 26 şi XVI, 13). 

Trupul lui Hristos. Al doilea semn vizibil al apartenenţei reale la Biserica lui Hristos este cre- 
dinţa în realitatea trupului şi a sângelui euharistic. Totodată, acesta este şi cel de al doilea temei în 
baza căruia se constituie Biserica ca „trup al lui Hristos”. Motivul pentru care se adunau ucenicii 
după înviere şi mai ales după pogorârea Sfântului Duh era „frângerea pâinii”. „Ei stăruiau în învăţă- 
tura apostolilor şi în împărtăşire, în frângerea pâinii şi în rugăciuni. (...)În fiecare zi stăruiau într-un 
cuget în templu şi, frângând pâinea în casă, luau împreună hrana întru bucurie şi întru curăţia ini- 
mii.” (Faptele apostolilor II, 42, 46). Cu timpul „frângerea pâinii” s-a făcut numai în prima zi a săp- 
tămânii, adică duminica pentru că aceasta fusese ziua învierii lui Hristos. „În ziua dintâi a săptămâ- 
nii, adunându-ne noi să frângem pâinea, Pavel, care avea de gând să plece a doua zi , a început să le 

vorbească şi a prelungit cuvântul lui până la miezul nopţii. (...)Suindu-se apoi şi frângând pâinea şi 
mâncând-o, a vorbit cu ei mult până în zori şi atunci a plecat.” (Faptele apostolilor XX, 7, 11). Mer- 
gând în Corint, Pavel a instituit şi aici, ca de altfel peste tot, această practică fundamentală spunân- 
du-le: „Eu de la Domnul am primit ceea ce v-am dat şi vouă: că Domnul lisus, în noaptea în care a 
fost vândut, a luat pâine şi, mulțumind, a frânt-o şi a zis: acesta este trupul meu care se frânge pen- 
tru vol. Aceasta să faceţi spre pomenirea mea. Asemenea şi paharul după Cină zicând: acest pahar 
este Legea cea Nouă întru sângele meu. Aceasta să faceţi ori de câte ori veţi bea, spre pomenirea 
mea.” (I Corinteni XI, 23-25). 

Problemele comunităţii din Corint nu se mărgineau însă doar la dispute în jurul „temeiului” 
Bisericii. Aşa cu reiese din prima epistolă pe care Pavel le-o scrie, mulți dintre ei nesocoteau „masa 
Domnului” confundând-o cu o adunare sau o ocazie pentru a mânca şi a bea. „Aud că atunci când 
vă adunaţi în biserică, între voi sunt dezbinări. (...)Atunci când vă adunaţi la olaltă, nu se poate 
mânca Cina Domnului, căci, şezând la masă, fiecare se grăbeşte să ia mâncarea sa, încât unuia îi 
este foame, iar altul se îmbată.” (1 Corinteni XI, 18, 20). Este clar că cei ce se adunau, se împăr- 
tăşeau mia întâi din „cina Domnului”, după care începeau să mănânce ceea ce-şi adusese fiecare de 
acasă. Cina euharistică era urmată de masa obişnuită, privată, de seară. Pe acest fond, corintenii 
începuseră să nu mia perceapă distincția reală dintre masa privată şi „masa Domnului”. Situaţia 
trebuia corectată şi Sf. Pavel le scrie: „N-aveţi, oare, case ca să mâncaţi şi să beţi ? Sau dispreţuiţi 
Biserica lui Dumnezeu şi ruşinaţi pe cei ce nu au ? (...)(Luaţi aminte) că ori de câte ori veţi mânca 
această pâine şi veţi bea acest pahar, moartea Domnului vestiți până când va veni. Astfel, oricine va 
mânca pâinea aceasta sa va bea paharul Domnului cu nevrednicie, va fi vinovat faţă de trupul şi 
sângele Domnului. Să se cerceteze, deci, omul pe sine şi aşa să mănânce din pâine si să bea din pa- 
har. Căci cel ce mănâncă şi bea cu nevrednicie osândă îşi mănâncă şi bea, nesocotind trupul Dom- 
nului. De aceea mulţi dintre voi sunt neputincioşi şi bolnavi şi mulți au murit.” (| Corinteni XI, 26- 
30). Membrii Bisericii trebuie să creadă, deci, fără rezerve în prezenţa reală, iar nu simbolică, a lui 
lisus Hristos în pâinea şi vinul euharistic. Este un semn vizibil al apartenenţei lor reale la Biserica 
lui Hristos, dar şi al existenţei reale a Bisericii însăşi. 

Câteva rânduri mai sus Sf. Pavel explică direct „secretul” acestei apartenenţe spunând: „Paha- 
rul binecuvântării, pe care-l binecuvântăm, nu este, oare, împărtăşirea cu sângele lui Hristos ? Pâi- 
nea, pe care o frângem, nu este, oare, împărtăşirea cu trupul lui Hristos ? Căci o pâine, un trup chiar, 
suntem noi cei mulţi; căci toţi ne împărtăşim dintr-o pâine. Priviţi pe Israel după trup: cei care mă- 
nâncă jertfele nu sunt ei, oare, părtaşi altarului (lor) ?” (1 Corinteni X,16-18). În baza acestei împăr- 
tăşiri comune „dintr-o pâine”, membrii adunării euharistice, deci ai Bisericii, devin cu toţii un sin- 
gur trup cu lisus Hristos, astfel încât Biserica însăşi, în totalitatea ei, dar şi fiecare membru al ei, 
devine „trupul lui Hristos”. „Voi, serie el aceloraşi corinteni, sunteţi trupul lui Hristos şi mădulare 
(fiecare) în parte.” (1 Corinteni XII, 27). Aşa cum Israel „cel după trup”, adică evreii propriu-zişi, 
sunt un singur trup datorită participării lor la aceleaşi jertfe de pe altarul de la Ierusalim şi acesta 
este semnul vizibil al apartenenţei fiecăruia dintre ei la „poporul ales”, dar şi un semn că poporul 
care ia parte la aceste jertfe este „poporul lui Dumnezeu”, tot astfel şi Noul Israel, adică totalitatea 
creştinilor, participând la „frângerea pâinii”, care actualizează euharistic jertfa reală a lui lisus Hris- 
tos, devine un singur trup, o singură adunare sau Biserică, devine, de fapt, însuşi trupul lui Hristos. 

Plinătatea Dumnezeuirii. Consecința acestei apartenenţe la trupul lui Hristos este aceea că în 
fiecare membru al Bisericii, dar şi-n Biserica în ansamblul ei, se arată lumii Fiul lui Dumnezeu, aşa 
cum s-a arătat ei prin trupul său istoric. Cu aceasta am ajuns la vârful învăţăturii creştine despre 
esenţa Bisericii. „Noi nu ne propovăduim pe noi înşine, ci pe lisus Hristos. (...)Dumnezeu, care a 
zis: „să strălucească din întuneric lumina”, a strălucit şi-n inimile noastre, ca să strălucească cu- 
noştinţa slavei lui Dumnezeu pe faţa lui Hristos. lar noi avem comoara aceasta în vase de lut, ca să 
se învedereze că puterea covârşitoare este a lui Dumnezeu şi nu de la noi. (...)Suntem prigoniţi, dar 
nu părăsiţi;, doborâţi, dar nu nimiciţi; purtând totdeauna în trup omorârea lui lisus, pentru ca şi viaţa 
lui lisus să se arate în trupul nostru.” (II Corinteni IV, 5, 6-7, 9-10). „Voi, scrie Pavel din corinteni- 
lor, sunteţi scrisoare a lui Hristos slujită (scrisă) de noi, scrisă nu cu cerneală, ci cu Duhul Dumne- 
zeului celui viu, nu pe table de piatră, ci pe tablele de carne ale inimii (voastre).” (II Corinteni III, 3) 
„Mulţumiri fie aduse deci lui Dumnezeu, celui ce ne face pururi biruitori în Hristos şi descoperă 
prin noi în tot locul mireasma cunoștinței sale.” (IL Corinteni II, 14). Din nou apare Duhul lui 

Dumnezeu ca garant al adevăratei descoperiri, al revelării autentice a tainei divine a coborârii lui 
Dumnezeu în istorie, în trup. Aceasta este „taina cea din veac ascunsă neamurilor, iar acum desco- 
perită sfinților săi, cărora a voit Dumnezeu să le arate care este bogăţia slavei acestei taine între 
neamuri, adică pe Hristos cel dintru voi.” (Coloseni I, 26-27). 

Arătarea lui Hristos Dumnezeu în trupul său care este Biserica, în adunarea sfinţilor care o 
compun, adică a celor care au în ei Duhul sfinţeniei, al adevărului, nu este arătarea sau descoperirea 
unei simple învățături; ea este o arătare a Dumnezeirii lui Hristos în toată deplinătatea acestui cu- 
vânt. Este coborârea şi sălăşluirea Dumnezeirii lui lisus Hristos în „trupul Bisericii” la aceeaşi in- 
tensitate în care a avut loc coborârea şi sălăşluirea aceleiaşi Dumnezeiri în istorie, atunci când „Cu- 
vântul s-a făcut trup”. Este vorba despre deplinătatea prezenţei lui Hristos ca Dumnezeu în Biserică 
şi de „vederea” sau „arătarea” lui ca Dumnezeu în ea tot aşa cum a putut fi el văzut, ca Dumnezeu, 
în trupul său istoric. „(Dumnezeu Tatăl) să vă dăruiască după bogăţia slavei sale ca să fiți puternic 
întăriţi, prin Duhul său, în omul dinăuntru, şi Hristos să se sălăşluiască prin credinţă în inimile voas- 
tre, înrădăcinaţi şi întemeiaţi fiind în iubire, ca să puteţi înţelege cu toţi sfinţii care este lărgimea şi 
lungimea, înălțimea şi adâncimea, şi să cunoaşteţi iubirea lui Hristos cea mai presus de cunoştinţă, 
ca să vă umpleți de toată plinătatea () lui Dumnezeu.” (Efeseni III, 16-19). Care „plinătate” ? Evi- 
dent, plinătatea Dumnezeirii lui lisus Hristos. „(Dumnezeu) toate le-a supus sub picioarele lui şi mai 
presus de toate I-a dat pe el cap Bisericii care este trupul său, plinătatea ( ) celui ce plineşte toate în 
toţi.” (Efeseni I, 22-23). „EI (Hristos) este capul trupului, al Bisericii. El este începutul, întâiul năs- 
cut din morţi, ca să fie el cel dintâi întru toate. Căci în el a binevoit Dumnezeu să sălăşluiască toată 
plinătatea ( ).” (Coloseni I, 18-19). „Luaţi aminte, scrie el colosenilor, să nu vă fure minţile cineva 
cu filozofia şi cu deşarta înşelăciune cea din predania omenească, după înțelesurile cele slabe ale 
lumii şi nu după Hristos, căci întru el locuieşte trupeşte toată plinătatea Dumnezeirii ( ).” (Coloseni 
II, 8-9). 

Arătarea Dumnezeirii. Ca „trup al lui Hristos” şi ca „plinătate a Dumnezeirii” Biserica reve- 
lează, descoperă, arată în trupul ei finit Dumnezeirea lui lisus Hristos. „Dacă cineva priveşte Biseri- 
ca, spune Sf. Gigore de Nyssa, îl priveşte cu adevărat pe Hristos” ? Totuşi, ce este „vizibil” din 
Dumnezeirea lui lisus Hristos ? Problema aceasta s-a pus pentru prima dată în mod serios abia odată 
cu izbucnirea disputelor iconoclaste şi mai ales cu intrarea în scenă a Sf. Teodor Studitul. Fiind o 
prelungire a monofizismului, iconoclasmul a respins icoanele şi în special pe aceea a lui lisus Hris- 
tos sub motivul că firea umană a lui Hristos a fost absorbită de firea sa divină, iar aceasta, prin în- 
săşi natura ei infinită, nu poate fi figurată în nici un fel. Icoanele ar fi prin urmare o blasfemie la 
adresa Dumnezeirii lui lisus Hristos şi trebuie distruse. Într-adevăr, dacă ceea ce figurăm în icoane 
ar fi Dumnezeirea, dacă subiectul întrupării, adică dacă cea care a asumat trupul în lisus Hristos este 
Dumnezeirea sa, atunci icoanele şi orice altă forma materială, deci şi Biserica în calitatea ei de trup 
al lui Hristos sunt o eroare şi credinţa că prin ele vedem pe Hristos Dumnezeu este o erezie. Luând 
în consideraţia această acuzaţie pe care iconoclaştii o aduceau ortodocşilor, Sf. Teodor Studitul 
spune limpede: „Dacă Hristos după înviere este indescriptibil (imposibil de figurat în icoane după 
Dumnezeirea sa, n.n.), atunci şi noi, cei care formăm un trup cu el, devenim şi noi indescriptibili.” 5 
Cum noi suntem însă cât se poate de „descriptibili”, fiind fiinţe create, limitate în spaţiu şi în timp, 
consecinţa este neiertătoare: „noi, spune el, încetăm să mai fim mădulare ale lui Hristos.” + Cu alte 
cuvinte, teza iconoclastă conduce inevitabil la concluzia că afirmaţia Sf. Pavel potrivit căreia Bise- 
rica este „trupul lui Hristos”, că prin ea se descoperă lumii taina cea din veci ascunsă în Dumnezeu, 
mai mult, că în ea sălăşluieşte „plinătatea Dumnezeirii”, este o minciună. 

Hristos a fost, chiar după înviere, un trup real prin care s-a arătat lumii Dumnezeirea. Cum în- 
să Dumnezeirea nu poate fi, într-adevăr, circumscrisă, rezultă că ceea ce contemporanii săi au văzut 
în lisus n-a fost firea sa divină, cea într-adevăr indescriptibilă, imposibil de figurat, ci, spune Sf. 
Teodor Studitul, ipostasul său. „Orice portret, va spune el, este portretul unui ipostas şi nu al unei 
firi.” 5 Aşadar, chipul lui Hristos cel figurat în icoane este chipul persoanei sale, iar nu al firii sale 
divine. Persoane sa fiind însă divină, se spune că icoanele figurează, totuşi, Dumnezeirea lui Hris- 
tos. Prin analogie, putem şi noi să afirmăm acum că ceea ce revelează Biserica din Dumnezeirea lui 
lisus Hristos este exact ceea ce a revelat în mod real şi trupul său cel istoric şi ceea ce revelează şi 
icoanele sacre: anume ipostasul său dumnezeiesc. Acesta este, aşadar, sensul cel mai adânc al afir- 
maţiei că Biserica este dumnezeiască deoarece îl descoperă în structura şi-n componenţa ei de adu- 

nare a celor chemaţi la mântuire pe însuşi Hristos Fiul lui Dumnezeu. biserica nu este o instituţie 
sau o realitate dumnezeiască doar în sens simbolic; ea este dumnezeiască în sensul real al cuvântu- 
lui, adică în însăşi fiinţa ei cea mai intimă. Şi este dumnezeiască deoarece prin trupul ei se vede 
ipostasul divin al Fiului lui Dumnezeu, atât cât a putut fi văzut acesta prin intermediul trupului său 
istoric. Acest lucru este valabil cu atât mai mult cu cât Sf. loan Gură de Aur nu se sfiieşte să spună 
că, prin întrupare, Hristos, luând „pârga umanităţii”, a „asumat trupul Bisericii”.$ 

Aici apare o problemă secundară, care trebuie însă lămurită. Atât prin componenţa ei cât şi ca 
instituţie Biserica este, într-adevăr, dumnezeiască. Dar ea este trupul lui Hristos nu în sensul că unui 
trup impersonal ca cel istoric pe care l-a asumat prin întrupare Fiul lui Dumnezeu din Maria. Biseri- 
ca este compusă, dimpotrivă, dintr-o mulțime de persoane umane. A afirma că aceste persoane de- 
vin un singur trup cu el în sensul în care trupul cel asumat din Sf. Fecioară a devenit trupul lui Hris- 
tos, ar conduce la o viziune panteistă despre natura Bisericii, o viziune în care Dumnezeu se con- 
fundă cu oamenii sau în care persoanele umane, inițial distincte, dispar absorbite de ipostasul sau 
persoana divină a Fiului lui Dumnezeu. este concepţia la care au ajuns unii autori catolici, cum vom 
vedea la momentul oportun. Este de prisos să spunem că ortodoxia respinge categoric o asemenea 
concepţie. Sensul asumării noastre în trupul lui Hristos care este Biserica se lămureşte însă în con- 
textul relației de strălucire a Duhului din Fiul şi a consecinţelor pe care aceasta le are, cum vom 
vedea, asupra Bisericii şi a membrilor ei. 

Până atunci este de subliniat că prin „trupul lui Hristos” trebuie să înțelegem nu atât trupurile 
fizice ale membrilor Bisericii, cât mai ales persoanele lor distincte. Biserica îi adună în cuprinsul ei 
pe oameni şi ca trupuri, pentru că adunarea lor pentru a fi mântuiţi este o adunare a lor ca fiinţe in- 
tegrale, deci şi ca trupuri care urmează a fi îndumnezeite. Dumnezeu cheamă însă la mântuire ipos- 
tasele, persoanele umane în calitatea acestora de fiinţe responsabile; de aceea spunem că adunarea 
celor chemaţi la mântuire şi care constituie Biserica este în primul rând o adunare a persoanelor 
omeneşti. De aceea, afirmarea prezenţei reale a Dumnezeirii lui lisus Hristos în trupul său eclezial 
nu poate însemna o anulare a persoanelor umane, deoarece tocmai acestea constituie esenţa, com- 
ponenţa Bisericii însăşi. Cum vom vedea în capitolul consacrat strălucirii Duhului din Fiul şi a con- 
secinţelor pe care aceasta le are asupra Bisericii, cu cât prezenţa lui Hristos este mai puternică în 
trupul său eclezial, cu atât caracterul de adevărate persoane al membrilor acesteia devine mai ac- 
centuat. 

Problema nu-a fost scăpată cu totul din vedere în perioada patristică. Spre exemplu, Sf. Chiril 
al Ierusalimului spune că cei ce se împărtăşesc de „trupul sfânt” (euharistic) devin „co-trupeşti şi 
co-sanguini cu Hristos.” 7 Sf. Maxim Mărturisitorul este şi mai îndrăzneţ în afirmaţiile sale, căci 
zice: „Euharistia ne transformă în ea însăşi şi ne face asemănători..., astfel încât credincioşii pot fi 
numiţi „dumnezei” pentru că Dumnezeu întreg îi umple în întregime.” 8 Este vorba, desigur, de 
„dumnezei” după har, nu după fire. În sfârşit, Nicolae Cabasila pare cel mai aventuros în expresie, 
căci zice la rândul său: „tina (pământul) se transformă substanţa Împăratului.” EI face însă această 
afirmaţie în contextul învăţăturii palamite despre energiile divine care, transferate şi firii umane, o 
supune pe aceasta unei veritabile transformări conducând-o dincolo de limitele ei naturale. ? La St. 
Chiril al Alexandriei însă orice confuzie în sensul semnalat mai sus dispare, căci, referindu-se la 
aceeaşi problemă a unirii noastre în trupul lui Hristos care este Biserica, el spune clar: „Suntem ca 
topiţi într-un singur trup, dar împărţiţi în persoane.” 10 

2. Rolul Duhului Sfânt în Biserică. Nu putem vorbi despre rolul lui Hristos în Biserică fără a 
înţelege cu precizie rolul Duhului în structurarea aceleiaşi Biserici. Totuşi, între rolul pe care-l în- 
deplineşte Hristos şi acela care este propriu Duhului Sfânt este o diferenţă fundamentală. Problema 
este abordată de Mitropolitul grec Ioannis Ziziulas care, într-un studiu în care el încearcă schiţarea 
unei sinteze între pnevmatologie şi hristologie, spune următoarele cu privire la distincția dintre rolul 
iconomic distinct al celor două persoane treimice: „Cel mai evident aspect ce trebuie menţionat este 
că numai Fiul s-a întrupat. Atât Tatăl cât şi Duhul sunt implicaţi în istorie, însă numai Fiul devine 
istorie (aluzia la expresia ioaneică: „şi Cuvântul s-a făcut trup” este evidentă, n.n.). de fapt, continuă 
autorul, aşa cum vom vedea mai târziu, dacă introducem timpul sau istoria atât în privinţa Tatălui 
cât şi a Duhului Sfânt, în mod automat îi negăm pe ei şi particularităţile lor în iconomie. A fi impli- 
cat în istorie nu este acelaşi lucru cu a deveni istorie. De aceea iconomia, în măsura în care a asumat 
istoria şi are ea însăşi o istorie, este una singură şi anume evenimentul Hristos. Chiar realităţi ca 

Cincizecimea, care la prima vedere pot avea un caracter exclusiv pnevmatologic, trebuie legate de 
evenimentul Hristos, pentru a putea fi calificate drept parte a istoriei mântuirii. Astfel, ele încetează 
să mai fie pnevmatologice în adevăratul sens.” 1! 

De fapt, dacă numai Fiul devine istorie, cum zice Zizioulas, acest lucru se întâmplă numai 
pentru că Duhul Sfânt, cel care purcede de la Dumnezeu Tatăl, odihneşte asupra sa nu numai ca 
Dumnezeu, ci şi ca om, ca Dumnezeu întrupat „la plinirea vremii”. Este de remarcat că, înainte ca 
glasul lui Dumnezeu să răsune în cosmos spre a-l structura în elementele sale fundamentale, Duhul 
lui Dumnezeu „sufla” deasupra creaţiei aflată încă în starea de amestec confuz, de neorânduială. 
Din adâncurile acestei forţe germinative dumnezeieşti, care era Duhul lui Dumnezeu, a răsunat, în 
sfârşit, Cuvântul lui Dumnezeu introducând rând pe rând ordinea între elementele constitutive ale 
lumii proaspăt create: să fie lumină, să fie o tărie deasupra apelor, să se despartă pământul de ape, 
etc. Acelaşi Duh „odihneşte” mai apoi peste profeţi şi din gura lor răsună din nou Cuvântul care 
anunţă că Dumnezeu va pune în cele din urmă capăt dezordinii introdusă de păcat în umanitate, 
trimițând la „plinirea vremii” pe Mesia. În fine, Duhul lui Dumnezeu s-a pogorât peste Fecioara şi 
în aceasta Cuvântul s-a făcut, în sfârşit, trup, intrând pe deplin în istorie pentru a o mântui, pentru a 
o îndumnezeii chiar. Ultimul act al acestei relații dintre Duhul şi Cuvântul lui Dumnezeu este fără 
îndoială Cimcizecimea. Când Duhul lui Dumnezeu a pogorât odihnind peste apostoli la cincizeci de 
zile după înviere, a răsunat din nou Cuvântul cel dumnezeiesc, mai întâi la modul extraordinar al 
„vorbirii în limbi”, iar mai apoi sub forma arzătoarei predici a lui Petru în urma cărora au avut loc 
primele convertiri la creştinism. 

Relaţia aceasta dintre Duhul Sfânt şi Hristos în spaţiul Bisericii este şi mai bine pusă în evi- 
denţă la Părintele D. Stăniloae care spune în acest sens: „Hristos ne mântuieşte întrucât se sălăşlu- 
ieşte în noi prin Duhul Sfânt. Prin aceasta iradiază în noi din trupul său pnevmatizat puterea mântui- 
toare şi îndumnezeitoare a noastră. (...)Biserica, aflată virtual în trupul lui Hristos, ia astfel fiinţă 
actuală prin iradierea Duhului Sfânt din trupul său în celelalte fiinţe umane, lucru care începe la 
Rusalii, când Duhul Sfânt coboară peste apostoli, făcându-i primele mădulare ale Bisericii, primii 
credincioşi în care se extinde puterea trupului pnevmatizat al lui Hristos.” !? Cu alte cuvinte, prin 
pogorârea Sfântului Duh la Cincizecime Hristos, Fiul lui Dumnezeu, devine din nou istorie, intră 
din nou în timp, dar de data aceasta într-o nouă formă, Biserica. Prezenţei sale în trupul cel de carne 
din timpul vieţii sale pământeşti îi ia acum locul prezenţa în trupul eclezial al Bisericii, fără ca 
această nouă prezenţă să scadă cu ceva în intensitate față de cea de dinainte. Dar, ca şi prezenţa sa 
reală în trup, şi aceasta manifestată în „trupul Bisericii” a fost posibilă numai ca urmare a pogorârii 
şi a odihnei Duhului peste Fecioara, iar mai apoi peste adunarea apostolilor la Cincizecime. Biseri- 
ca, în calitatea ei de „trup al lui Hristos”, de Hristos „eclezial”, este cu adevărat locul prezenţei rea- 
le, iar nu doar simbolice, a Fiului lui Dumnezeu numai ca urmare a acestei odihne a Duhului peste 
ea. Prin pogorârea sa la Cincizecime Duhul provoacă o nouă intrare în istorie a Fiului, pentru a ex- 
tinde în umanitate roadele învierii. 

Hristos este făcut prezent în Biserică prin pogorârea Duhului Sfânt asupra acesteia. Am putea 
defini această prezenţă ca una generală. Există însă o prezenţă a sa cu totul specială, în cadrul Bise- 
ricii, şi anume prezenţa sa euharistică. În pâinea şi vinul aduse jertfă pe altar la Sf. Liturghie Hristos 
devine prezent prin prefacerea reală a acestor elemente în adevăratul său trup şi adevăratul său sân- 
ge cu care ne împărtăşim şi astfel devenim şi noi co-trupeşti şi co-sanguini cu el, cum spune Sf. 
Chiril al Ierusalimului. Dar această prezenţă este făcută posibilă numai prin venirea Sfântului Duh 
asupra elementelor euharistice în timpul epiclezei. Invocarea Duhului Sfânt asupra lor de către preot 
nu face decât să repete într-un fel actul naşterii lui Hristos din Fecioara ca urmare a pogorârii peste 
aceasta a aceluiaşi Duh atunci, la „plinirea vremii”. Trupul euharistic este însă trupul lui Hristos cel 
mort şi apoi înviat, înălţat la ceruri şi aşezat de-a dreapta Tatălui. De aceea trupul său eclezial, mai 
mult, trupul său euharistic nu este alt trup decât cel care a suferit moartea şi apoi a înviat, ci acelaşi, 
căci, dacă ar fi altul, umanitatea nu ar mai putea beneficia de roadele învierii sale şi ar rămâne 
veşnic în moarte. În Biserică şi-n euharistie avem pe acelaşi Hristos pe care l-au văzut, l-au auzit şi 
l-au putut atinge apostolii, dar acest lucru n-ar fi fost posibil fără pogorârea Duhului la Cincizecime. 

Această condiționare pnevmatologică a prezenţei lui Hristos în Biserică şi prin aceasta a acce- 
sului, a contactului nostru direct du el deosebeşte în mod clar învăţătura ortodoxă de cea protestan- 
tă. Dacă pentru protestanți accesul la Hristos a fost posibil în forma sa cea mai autentică numai 

apostolilor, deoarece numi aceştia l-au putut vedea şi auzi direct, iar tot ceea ce a urmat nu este de- 
cât o mărturie indirectă, tot mai diluată şi degradată despre Hristos cel istoric, pentru noi acest acces 
nu este posibil decât numai „în Duhul Sfânt”. Nici măcar apostolii care l-au avut sub simţurile lor 
fizice directe pe lisus nu şi-au dat seama de adevărata sa identitate de Fiu al lui Dumnezeu dacă 
Duhul Sfânt nu le-ar fi descoperit aceasta (Matei XVI, 17). Dar nici apostolii înşişi nu l-au înţeles, 
nu l-au perceput pe lisus în adevaratza sa identitate, nu l-au „cunoscut” deplin pe perioada vieţii 
sale istorice, „căci Duhul nu fusese dat încă” (loan VII, 39). Abia Cincizecimea le-a oferit adevărata 
perspectivă, căci Duhul Sfânt este cel care oferă adevărata înţelegere şi prezenţă a lui Hristos în 
conştiinţe. (loan XIV, 26; XV, 26; XVI, 13). Astfel, prin odihna permanentă a Duhului asupra Bise- 
ricii Hristos ne este accesibil în toate timpurile la acelaşi nivel de percepţie pe cât a fost posibil 
apostolilor la Cincizecime. Mai mult, numai ca urmare a acestei odihniri a Duhului peste Biserică 
este posibilă prezenţa nediminuată a lui Hristos „în toate zilele până la sfârşitul veacurilor” aşa cum 
a promis-o el însuşi (Matei XXVIII, 20; XVIII, 20). 

Cu aceasta ajungem, în sfârşit, la problema fundamentală a credinţei ca învăţătură precisă des- 
pre dumnezeirea lui lisus Hristos şi condiţie sine qua non pentru a fi membru adevărat al Bisericii. 
De ce este necesară această învăţătură este o întrebare pe are foarte mulţi şi-o pun mai ales astăzi în 
contextul în care protestantismul a reuşit să impună lumii moderne prejudecata că ceea ce separă 
Bisericile este tocmai rigoarea lor doctrinară, care, dacă ar fi abandonată, s-ar putea reface unitatea 
lor originară. Insistenţa asupra acurateţei doctrinare, care este specifică ortodoxiei şi în foarte mare 
măsură şi catolicismului, a devenit astăzi un fapt de neînțeles pentru foarte mult oameni şi este con- 
siderată ca principala piedică în calea ecumenismului. Voi arăta în continuare că tocmai această 
acuratețe este semnul adevăratei trăiri în Duhul Sfânt şi al apartenenţei la adevărata Biserică a lui 
Hristos. Înainte de a se înălța la ceruri, Mântuitorul le-a poruncit apostolilor „să nu se depărteze de 
Ierusalim, ci să aştepte făgăduinţa Tatălui”; căci, „venind Duhul Sfânt peste voi, veţi lua putere şi- 
mi veți fi mie martori în lerusalim, şi-n toată Iudeea şi Samaria şi până la marginea pământului”. 
(Faptele apostolilor I, 4, 8). Din acest text din urmă rezultă în principal două lucruri: primul este că 
nu poţi martor decât în raport cu lisus Hristos; al doilea, că nu poţi fi un martor autentic decât numai 
dacă te afli sub puterea Duhului Sfânt. 

A fi martor al lui lisus Hristos a însemnat pentru apostoli a fi martori ai morţii şi mai ales ai 
învierii sale. Aceasta era marea noutate pe care ei au început s-o propovăduiască după Cincizecime 
şi pe care a încercat s-o propovăduiască şi Sf. Pavel în areopagul din Atena. Dar a fi martor al învie- 
rii lui Hristos însemna atunci şi înseamnă în orice timp a mărturisi credinţa în dumnezeirea aceluiaşi 
Hristos. Când famenul etiopian doreşte să se boteze după ce Filip i-a descoperit cele despre Iisus 
Hristos, ela făcut prima mărturisire clară a dumnezeirii sale spunând: „Cred că lisus Hristos este 
Fiul lui Dumnezeu.” (Faptele apostolilor VIII, 37). În contextul disputelor cu iudeii, această afir- 
maţie însemna chiar mai mult de atât şi anume mărturisirea credinţei că în lisus Hristos se poate 
vedea însuşi Dumnezeu Tatăl. Este ceea ce află la un moment dat apostolul Filip când lisus îi spune: 
„cel ce m-a văzut pe mine a văzut pe Tatăl”(loan XIV, 9), este ceea ce propovăduieşte asiduu apos- 
tolul loan însuşi care afirmă fără încetare că: oricine tăgăduieşte pe Fiul nu are nici pe Tatăl; cine 
mărturiseşte pe Fiul are şi pe Tatăl. Fiul întrupat este, de fapt, chipul autentic al lui Dumnezeu Ta- 
tăl (Coloseni I, 15). Aşadar, mărturisirea lui lisus Hristos, care este temeiul Bisericii, este în fond 
mărturisirea dumnezeirii sale, a faptului că el revelează atât ca Dumnezeu din eternitate cât şi în 
trupul asumat la „plinirea vremii”, dar şi prin trupul său eclezial pe însuşi Dumnezeu Tatăl, fiind 
chipul deplin al acestuia. 

Faptul că Fiul îl revelează ca Dumnezeu pe Tatăl era o afirmaţie a apostolilor care-şi avea 
raţiunea mai mult împotriva iudeilor, care respingeau cu totul ideea existenţei unui Fiu alături de 
Dumnezeu Tatăl. Dar faptul că loan se vede obligat să afirme acest lucru cu precizarea că revelarea 
lui Dumnezeu Tatăl are loc chiar „în trup”, adică în Fiul întrupat, în lisus Hristos (| loan IV, 2; II 
loan 7) dovedeşte că cei ce se împotriveau erau de data aceasta alți ascultători, cu formaţie filozofi- 
că elină şi care nu puteau concepe o coborâre a Dumnezeirii, fie ea şi a Fiului, în trup, în materie. 
Cum se ştie, aceştia erau deja iudeo-gnosticii. Cel ce nega sau cel ce neagă această învăţătură nu 
putea fi şi nu va putea fi niciodată un martor autentic al lui lisus Hristos, ci chiar un împotrivitor al 
acestuia, un antihrist (| loan II, 22; IV, 3). Afirmaea credinţei precise în dumnezeirea lui lisus Hris- 
tos este deja semnul prezenţei reale a lui Hristos însuşi în conştiinţa acelui om, ca şi a Bisericii care 

face această mărturisire. Şi invers, Biserica care neagă acest adevăr nu mai este Biserica lui Hristos, 
Ci O „sinagogă a satanei”"(Apocalipsa II, 9). Cel ce neagă fie şi individual acest adevăr nu mai 
aparţine Bisericii adevărate, chiar dacă a fost botezat. EI a părăsit prin apostazia sa Biserica şi pen- 
tru a reintra în ea i se va cere reafirmarea acestui adevăr fundamental şi chiar rebotezarea. Aceasta a 
fost raţiunea acelor canoane emise de sinoadele ecumenice care au impus rebotezarea montaniştilor 
sau a arlenilor. 

Dar această mărturisire, cum am mai spus, nu poate fi făcută decât numai în Duhul Sfânt (| 
Corinteni XII, 3). Numai pogorârea Duhului peste Biserică oferă acesteia capacitatea de a înţelege 
pe deplin acest adevăr şi forţa de a-l propovădui într-o lume care-l respinge datorită adâncului pre- 
judecăților ei, adânc rezultat în cazul iudeilor de observarea Legii doar după „litera” ei, iar în cazul 
neamurilor de „filozofia cea deşartă” şi de „înțelesurile cele slabe” ale ci. De aceea Biserica ca mar- 
toră autentică şi hotărâtă a dumnezeirii lui lisus Hristos n-a putut apare în istorie decât odată cu 
Cincizecimea. La rândul ei, mărturisirea individuală a acestui mare adevăr, mare în sensul că el 
depăşeşte puterile minţii naturale de al înţelege şi chiar exprima, nu este posibilă decât tot în con- 
diţiile coborârii Duhului Sfânt peste omul respectiv. Acesta este sensul pasajului din Faptele apos- 
tolilor (X,44-48) în care este descris fenomenul „vorbirii în limbi” a urmare a coborârii Duhului 
Sfânt peste ascultătorii lui Petru. Absența aceluiaşi fenomen în areopag cu ocazia propovăduirii lui 
Pavel nu se poate explica decât prin faptul că peste acei filozofi stoici şi epicurei n-a coborât Duhul 
Domnului, motiv pentru care au rămas opaci. Aşadar, mărturisirea dumnezeirii lui lisus Hristos este 
şi condiţia intrării în Biserica lui Hristos, dar şi semnul vizibil al prezenţei lui Hristos în conştiinţa 
acelui om şi al apartenenţei sale reale la adevărata Biserică, singura peste care odihneşte cu adevărat 
Duhul lui Dumnezeu, Duhul lui Hristos. 

Este de remarcat că practica bisericească cunoaşte două „crezuri”: unul este „crezul” niceo- 
constantinopolitatan pe care orice neofit este obligat să-l înveţe înainte de botez şi pe care-l repetăm 
cu toţii la Sf. Liturghie. Esenţa acestui „crez” este mărturisirea credinţei în dumnezeirea deplină atât 
a lui lisus Hristos ca Fiu al lui Dumnezeu întrupat, crucificat şi apoi înviat din morţi, cât şi în calita- 
tea sa de „cap al Bisericii” sale, trupul său. Al doilea „crez” este acea rugăciune-mărturisire pe care 
o rostim înaintea împărtăşirii cu Sfintele Taine: „Cred, Doamne, şi mărturisesc că tu eşti cu adevărat 
Hristos, Fiul lui Dumnezeu celui viu. Cred că acesta este prea Curat Trupul tău şi acesta este Prea 
Curat Sângele tău...” Acest al doilea „crez” are la bază mărturisirea Sf. Pavel din 1 Corinteni XI, 
23-32 şi acelaşi rost în rostirea lui cu această ocazie. El mărturiseşte credinţa personală a celui ce se 
împărtăşeşte în realitatea şi prezenţa lui Hristos Dumnezeu în pâinea şi vinul euharistic. Este mărtu- 
risirea celui care deja este membru al Bisericii, adică părtaş al trupului şi al sângelui lui lisus Hris- 
tos şi prin aceasta al învierii sale. Acest „crez” nu poate fi rostit de neofiţi, ci numai de cei care se 
află în apropierea trupului şi a sângelui euharistic şi urmează să se împărtăşească cu ele. De aceea 
este de dorit rostirea lui obligatorie de către orice credincios înaintea împărtăşirii lui fie pe patul de 
boală, fie la Sf. Liturghie. Absența rostirii acestui „crez” ca o condiţie obligatorie pentru cel ce vo- 
ieşte să se împărtăşească nu poate duce decât la slăbirea credinţei în realitatea prezenţei lui Hristos 
la Sf. Liturghie. Dar este, în acelaşi timp, şi dovada că un astfel de om nu mai are deplin asupra sa 
Duhul adevărului, al mărturisirii corecte a lui lisus Hristos, ceea ce face ca în acest caz afirmarea 
prezenţei reale a lui Hristos în elementele euharistice să nu mai aibă consistenţă şi să devină o sim- 
plă teorie fără „duh”, o credinţă moartă. 

Ceea ce este important în ambele cazuri, adică în cele două ocazii când se rosteşte aceste „cre- 
zuri” şi anume, odată înaintea prefacerii Sfintelor Daruri, al doilea înaintea împărtăşirii cu ele, este 
faptul că ele sunt rostite numai ca urmare a faptului că atât cel ce le rosteşte individual, cât şi întrea- 
ga Biserică, le rosteşte „în Duhul Sfânt”, aşa cum arată Sf. Pavel în celebra sa precizare din | Corin- 
teni XII, 3. nimeni nu poate fi membru al Bisericii fără rostirea cu credință a simbolului niceo- 
constantinopolitan, cum nimeni nu se poate împărtăşi „cu vrednicie” fără rostirea cu aceeași cre- 
dință a mărturisirii sus-menţionate. A crede că Hristos este cu adevărat Fiul lui Dumnezeu şi că sub 
forma pâinii şi a vinului euharistic ne împărtăşim cu însuşi trupul şi sângele lui Hristos nu stă în 
simplele puteri naturale ale minţii umane, ci numai în acelea ale Duhului Sfânt care odihneşte asu- 
pra noastră, asupra Bisericii pe care o învaţă. Căci. Într-adevăr, nimeni nu poate rosti aşa ceva, ni- 
meni nu poate învăţa aşa ceva decât numai fiind „în Duhul Sfânt”. Sf. Chiril al Ierusalimului spu- 
nea pe bună dreptate: „Duhul Sfânt este Marele Dascăl al Bisericii”. 15 

În rezumat, vizibilitatea Bisericii ca instituție divină echivalează cu vizibilitatea lui lisus Hris- 
tos ca Dumnezeu şi înseamnă, în mod concret, că Hristos Dumnezeu este prezent în ea, în structurile 
ei umane, tot atât de intens pe cât a fost de prezent în trupul său istoric. Prin structura ei umană, 
echivalent al trupului istoric al lui Hristos şi care formează acum trupul lui eclezial, se înţelege 
adunarea tuturor celor ce cred în dumnezeirea lui lisus Hristos şi-n prezența sa reală în Sf. Euha- 
ristie şi care sunt chemaţi la mântuire, adunare care subzistă în forma organizată a poporului lui 
Dumnezeu ce se deplasează către scopul către care a fost chemat sub conducerea ierarhiei institui- 
tă de însuşi întemeietorul ei, Mântuitorul. Această „vizibilitate” a lui lisus Hristos ca Dumnezeu 
prin trupul său eclezial uman şi care echivalează cu prezenţa sa reală ca Dumnezeu în acest trup 
este asigurată de odihna aceluiaşi Duh peste trupul Bisericii, Duh care a odihnit şi peste lisus ca om 
istoric. Contestarea prezenţei reale a Dumnezeirii lui lisus Hristos în trupul său care este Biserica 
echivalează cu contestările semnalate încă din Noul Testament de Sf. Pavel (Coloseni II, 8-10) şi de 
Sf. Ioan (| loan IV, 1-3) şi cade sub incidenţa aceloraşi avertismente apostolice. 


Strălucirea Duhului din Fiul şi consecinţele ei asupra Bisericii 


1. Tendinţa Bisericii către eshaton. Biserica nu este o realitate închisă în istorie. Dacă ar fi as- 
tfel, pretenţia ei de a se prezenta ca o instituţia de natură şi origine divină n-ar mai avea nici 0 aco- 
perire. Ea ar fi atunci o simplă organizaţie umană printre atâtea altele, aşa cum o consideră, de alt- 
fel, cei ce nu cred în natura ei divină şi-i contestă, în consecinţă, autoritatea. Somat de Pilat să măr- 
turisească dacă se consideră regele iudeilor, Mântuitorul i-a răspuns: „Împărăţia mea nu este din 
lumea aceasta. Dacă împărăția mea ar fi din lumea aceasta, slujitorii mei s-ar fi luptat ca să nu fiu 
predat iudeilor. Dar acum împărăţia mea nu este de aici."(loan XVIII, 36). Adunarea tuturor celor 
chemaţi la mântuire, are formează astfel Biserica, are drept caracteristică fundamentală aspiraţia 
după împărăţia cerurilor. Aceasta înseamnă că nici un membru autentic al Bisericii nu-şi găseşte 
destinul său final în cuprinsul lumii acesteia, adică în cuprinsul istoriei; având în minte îndemnul 
Mântuitorului: „căutaţi mai întâi împărăția cerurilor şi toate celelalte se vor adăuga vouă” (Matei 
VI, 33), aceştia consideră că împlinirea lor desăvârşită ca fiinţe umane nu poate avea loc decât din- 
colo de istorie şi anume în împărăţia lui Dumnezeu. dar forţa care-i împinge spre înviere şi nemuri- 
re, forţa care-i ajută să iasă din istorie, să tindă către divin şi către eternitate este Duhul lui Dumne- 
zeu, căci zice Sf. Pavel: „Dacă Duhul celui ce a înviat pe Iisus din morţi locuieşte în voi, cel ce a 
înviat pe Hristos lisus din morţi va face vii şi trupurile voastre cele muritoare prin Duhul său care 
locuieşte în voi. (...)Căci câți sunt mânaţi de Duhul lui Dumnezeu sunt fiii lui Dumnezeu. (...)Şi 
dacă suntem fii, suntem şi moştenitori: moştenitori ai lui Dumnezeu şi împreună moştenitori cu 
Hristos; căci dacă pătimim împreună cu el, împreună cu el ne vom şi preamări.”(Romani VIII, 11, 
14, 17). 

Aşadar, Duhul Sfânt este forța dumnezeiască ce împinge Biserica spre înviere, spre vremurile 
ultime ale istorie. Căutând să identifice rolul specific al Duhului, |. Zizioulas spune: „Dacă a deveni 
istorie este particularitatea Fiului în iconomie, care este contribuţia Duhului Sfânt ? Ei bine, tocmai 
opusul: de a elibera pe Fiul şi iconomia de sclavia istoriei. Dacă Fiul moare pe cruce sucombând 
astfel în faţa sclaviei existenţei istorice, Duhul este cel care-l înviază din morți. Duhul este dincolo 
de istorie şi, când lucrează în istorie, o face pentru a aduce în mijlocul ei zilele din urmă, eshata. De 
aici rezultă că prima particularitate fundamentală a pnevmatologiei este caracterul eshatologic. Du- 
hul îl face pe Hristos o fiinţă eshatologică, „Adam cel din urmă.” !* Același lucru se întâmplă, desi- 
gur, şi cu „trupul lui Hristos”, care este Biserica. Aşa cum Duhul a adus în Hristos cel istoric, cel 
mort pe cruce, eshatonul sub forma învierii sale din mormânt, tot astfel, acelaşi Duh, aduce şi în 
Biserică, adică în trupul eclezial al lui Hristos, acelaşi eshaton cu tot ceea ce-i este specific acestui 
eveniment final al istoriei. Altfel spus, Duhul Sfânt face ca istoria să fie penetrată progresiv de mi- 
reasma împărăției cerurilor. Biserica este plină de Duhul învierii, aşa cum a fost lisus cel istoric. 
Evenimentul învierii noastre se va produce cu certitudine la sfârşitul istoriei, aşa cum s-a produs în 
trupul istoric al lui lisus. Prin finalul ei istoria devine astfel echivalentul celor trei zile petrecute de 
Hristos în mormânt la capătul cărora a urmat strălucitorul eveniment al învierii. 

Părintele Stăniloae spune în acest sens următoarele: „Biserica are imprimată virtualitatea învi- 
erii, dar nu numai în trupul personal al lui Hristos sălăşluit în ea, ci şi în fiinţa celor ce o constituie 
ca trup tainic al lui. Căci sufletele lor se umplu de puterea Duhului lui Hristos cel înviat, care le va 
face capabile la sfârşitul lumii să-şi readucă trupurile la o viaţă incoruptibilă. (...)Astfel, Biserica 
este „locul” în care se înaintează spre înviere, e laboratorul învierii. Ea are ca aspect principal pe 
cel eshatologic. (...)Biserica e pelerină spre cer pentru că Hristos e calea spre cer şi cel ce călăto- 
reşte cu ea şi în ea spre cer. Aceasta nu înseamnă că membrii Bisericii nu sunt activi pe pământ, dar 
activitatea lor nu are numai rostul să întreţină trupul, ca şi când totul s-ar termina cu moartea lor. Ci 
prin activitatea lor pun temeliile comuniunii eterne cu Fiul lui Dumnezeu devenit om şi cu semenii. 
(...)Fiind în Biserică sau în Hristos, ei nu rămân prin moarte definitiv în pământ, ci Biserica îi con- 
duce la viaţa de veci. Murind, ei rămân în Hristos. Căci moartea lor nu e deplină şi nici definitivă, 
ci ei rămân cu sufletul pentru viaţa viitoare şi vor învia cu trupul în Hristos, având în vedere că su- 
Jletele lor în viaţa viitoare se află în Hristos cel înviat cu trupul. (...)Hristos li se face transparent, li 
se dăruieşte parțial, ca Hristos cel înviat, încă prin Crucea pe care o poartă ei în viaţa aceasta, îm- 
preună cu el. arvuna aceasta constă în începutul pnevmatizării lor, care nu se face fără Cruce, dar 
nici fără Duhul.” 15 

Biserica poartă, aşadar, în adâncurile membrilor ei tensiunea spre înviere, spre eshaton. Dar 
aceasta înseamnă că prin întreaga ei constituţie şi componenţă reflectă deja vremurile eshatologice, 
adică împărăţia cerurilor care nu este altceva decât viitorul ei. Din acest motiv, susţine mitropolitul 
Zizioulas, „instituţiile ecleziale sunt reflectări ale împărăției. Mai întâi, ele sunt reflectări: natura 
instituţiilor ecleziale este „iconică?, adică fiinţa lor nu rezidă în instituţia în sine, ci numai în relația 
lor cu altceva, cu Dumnezeu ori Hristos. În al doilea rând, ele sunt reflexe ale împărăției: toate insti- 
tuţiile ecleziale trebuie să aibă o justificare prin raportarea la ceva ultim, nu numai la o oportunitate 
istorică. Există, desigur, slujitori meniţi să slujească nevoilor istorice temporale, dar ei nu-şi pot 
revendica statutul eclezial într-un sens fundamental structural. Istoria nu poate fi niciodată o Justifi- 
care suficientă pentru o instituţie, într-adevăr, eclezială, fie ea cu referinţă la tradiţie, succesiune 
apostolică, fundamentare scripturistică, sau nevoile istorice actuale. Sfântul Duh călăuzeşte dincolo 
de istorie — şi nu împotriva ei, desigur, deşi poate şi adesea trebuie să se îndrepte împotriva istoriei 
cum este ea de fapt, printr-o lucrare profetică a preoţiei. Prin faptul că sunt condiționate eshatologic, 
instituţiile ecleziale devin sacramentale în sensul de a fi plasate în dialectica dintre istorie şi eshato- 
logie, dintre ceea ce există deja şi ceea ce urmează să fie. Ele îşi pierd astfel suficiența de sine, fiinţa 
lor individualistă, şi există epicletic, adică depind în mod constant în eficacitatea lor de rugăciune, 
de rugăciunea comunităţii. Nu în istorie îşi găsesc instituţiile ecleziale certitudinea (validitatea) lor, 
ci în continua dependenţă de Sfântul Duh. Numai aceasta le face ,sacramentale”, adică „iconice” în 
limbajul teologiei ortodoxe.” 16 

Această tendinţă a Bisericii spre eshaton, spre viitorul ei care este împărăţia cerurilor, tendinţă 
imprimată în esenţa ei şi susţinută fără ezitare de către însuşi Duhul lui Dumnezeu, o fereşte, o pune 
la adăpost de ispitele istoriei şi mai ales de ispita de a se dizolva în istorie, de a deveni o organizaţie 
pur umană, cum este văzută ea în protestantism, spre exemplu. Numai prezenţa Duhului Sfânt poate 
asigura Bisericii, împotriva presiunilor istoriei, forţa de a tinde cu adevărat spre eshaton şi a nu că- 
dea pradă ispitei „oportunităților” fiecărui timp şi loc. „O condiţionare pnevmatologică a fiinţei Bi- 
sericii, continuă Zizioulas, este importantă pentru deschiderea instituţiilor ecleziale către perspecti- 
va lor eshatologică. Prea multă istorie este adesea legată de instituţiile ecleziale ! Ortodoxia suferă 
deseori de meta-istoricism; Apusul suferă de obicei de istoricizarea instituţiilor ecleziale. Etosul 
liturgic al Ortodoxiei nu-i va îngădui, probabil, niciodată să fie deplin implicată în istorie, deşi n-a 
împiedicat izbucnirea unor mişcări de eliberare ca cea a războiului grec de independenţă din ultimul 
secol...” 17 Observaţia lui Zizioulas este importantă, dar trebuie făcută precizarea că ceea ce împie- 
dică Duhul este nu implicarea Bisericii în istorie, ci înghiţirea ei de către istorie. Nu coborârea Bise- 
ricii în diferitele programe sociale sau în mişcări de eliberare împiedică Duhul Sfânt, ci coborârea şi 
înghiţirea ei în secularizare, pierderea ei într-o societate complet desacralizată. 

În încercarea sa de a deosebi rolul Duhului Sfânt de acela al Fiului în spaţiul Bisericii, mitro- 
politul Zizioulas propune o interesantă distincție între „in-stituirea” şi „co-nstituirea” ei. „Dacă 
pnevmatologia este constitutivă pentru ecleziologie, spune el, însăşi noțiunea de instituţie va fi pro- 
fund afectată. Într-o perspectivă pur hristologică putem vorbi despre Biserica in-stituită (de Hris- 


A. NICULCEA -— TEOLOGIE DOGMATICĂ ORTODOXĂ COMPARATĂ 124 


tos), dar într-o perspectivă pnevmatologică trebuie să vorbim despre ea ca fiind con-stituită (de Du- 
hul Sfânt). Hristos in-stituie şi Sfântul Duh con-stituie. Diferenţa între cele două prefixe, in- şi con., 
poate fi enormă din punct de vedere ecleziologic. „Instituţia” este ceva care ni se înfăţişează ca un 
fapt, mai mult sau mai puţin fapt împlinit. În această dimensiune, ea este provocare pentru libertatea 
noastră. ,Constituţia” este ceva care ne implică în propria-i realitate, ceva ce acceptăm liber întrucât 
participăm la apariţia ei. În primul caz, autoritatea ne este impusă, în vreme ce în al doilea ea izvo- 
răşte din mijlocul nostru.” 18 Nu ne putem extinde aici asupra consecinţelor acestei distincţii. Suges- 
tia lui Zizioulas este că prin „întruparea” sa în Biserică, Hristos impune acesteia şi nouă o formă 
dinainte constituită, o formă pe care suntem obligaţi s-o primim şi s-o acceptăm ca atare. De aceea 
se spune că instituţia şi Tainele Bisericii, canoanele şi învățătura după care se conduce, sunt institui- 
te de Hristos şi de aceea trebuie respectate. În schimb, Duhul Sfânt constituie premiza, forţa prin 
care ne eliberăm de constrângerile istorie, ale firii noastre limitate şi, în plus, deformate de păcat. 
De aceea el asigură ceea ce vom deveni în viitor, adică fiinţe înviate asemenea lui Hristos, ne con- 
stituie progresiv în ceea ce vom deveni noi înşine urcând spre eshaton. EI reprezintă, aşadar, temeiul 
libertăţii noastre, căci împreună cu el şi prin el devenim ceea ce vom fi. 

2. Duhului Sfânt sau slava lui Hristos. Apocalipsa arată ceea ce va deveni Biserica în es- 
haton. În capitolul XXI Sf. loan spune următoarele: „Am văzut cer nou şi pământ nou, căci cerul 
dintâi şi pământul cel dintâi au trecut şi marea nu am este. Şi am văzut cetatea sfântă, Noul Ierusa- 
lim, pogorându-se din cer de la Dumnezeu, gătită ca o mireasă, împodobită pentru mirele ei. Şi am 
auzit din tron un glas puternic care zicea: iată, cortul lui Dumnezeu este cu oamenii şi el va sălăşlui 
cu ei şi ei vor fi poporul lui şi însuşi Dumnezeu va fi cu ei. Şi va şterge orice lacrimă din ochii lor şi 
moarte nu va mai fi, nu vor mai fi nici plângere, nici strigăt, nici durere, căci cele dintâi au trecut. 
Cel ce şedea pe tron a grăit: iată, pe toate le înnoim. (...)Şi a venit unul din cei şapte îngeri... şi a 
grăit cu mine zicând: vin-o să-ţi arăt mireasa, femeia Mielului. Şi m-a dus pe mine în duh într-un 
munte mare şi înalt şi mi-a arătat cetatea sfântă, Ierusalimul, pogorându-se din cer de la Dumnezeu. 
lumina €i era asemenea cu cea a pietrei de mare preţ, cu piatra de iaspis, limpede cum e cristalul... 
Şi templu n-am văzut în ea, pentru că Domnul Dumnezeu Atotţiitorul şi Mielul este templul ei. Ceta- 
tea nu are trebuinţă de soare şi nici de lună ca să fie luminată, căci slava Domnului a luminat-o şi 
făclia ei este Mielul... În cetate nu va intra nimic pângărit şi nimeni care e dedat la spurcăciuni şi la 
minciuni, ci numai cei scrişi în Cartea Vieţii Mielului. Şi mi-a arătat apoi râul şi apa vieţii, limpede 
cum € cristalul şi care izvorăşte din din tronul lui Dumnezeu şi al Mielului. Şi în mijlocul pieţei din 
cetate, de-o parte şi de alta a râului, creşte pomul vieţii... Şi tronul lui Dumnezeu şi al Mielului va fi 
în ea şi slugile lui îi vor sluji lui, ele vor vedea faţa lui... şi noapte nu va mai fi; ele n-au trebuință 
de lămpi sau de lumina soarelui, pentru că Domnul Dumnezeu le va fi lor lumină şi vor împărăţi în 
vecii vecilor.”(Apocalipsa XXI, 1-5, 9-11, 22-23, 27; XXII, 1, 3-5). 

Cum uşor se poate observa, accentul în această descriere a Bisericii eshatologice, Noul lerusa- 
lim sau Împărăţia cerurilor, cade pe „slava lui Dumnezeu şi a Mielului” care o luminează; această 
slavă pe faţa Domnului va fi văzută de toți cei „scrişi în Cartea Vieţii”. Noul Ierusalim nu va mai 
avea în mijlocul său un templu, cum a avut Ierusalimul cel vechi, cel istoric; Ierusalimul eshatolo- 
gic, Biserica, va avea drept templu pe însuşi Mielul, care nu este alt cineva decât Domnul Dumne- 
zeu Atotţiitorul, adică Mielul euharistic. Aluzia la cuvintele Mântuitorului spuse fariseilor: „dărâ- 
maţi templul acesta şi în trei zile îl voi ridica”(loan II, 19, 21) este clară. Templul Noului Ierusalim 
este trupul lui Domnului lisus, al Mielului, cel jertfit şi omorât pe cruce şi apoi înviat. Slava de care 
vorbeşte Sf. Ioan şi care va lumina cetatea cea nouă a Bisericii eshatologice este, evident, slava în- 
vierii care radiază din trupul şi din faţa lui lisus Hristos, Dumnezeu. acest lucru apare fără echivoc 
la începutul cărţii unde Sf. loan spune: „Şi m-am întors să văd al cui era glasul care vorbea cu mine 
şi, întorcându-mă, am văzut şapte sfeşnice de aur şi în mijlocul sfeşnicelor pe cineva asemenea cu 
Fiul Omului, îmbrăcat în veşmânt lung până la picioare şi încins pe sub sân cu un brâu de aur. Ca- 
pul lui şi părul erau albe ca lâna albă şi ca zăpada şi ochii lui ca para focului... Şi el a pus mâna sa 
dreaptă peste mine şi a zis: nu te teme ! Eu sunt cel dintâi şi cel de pe urmă şi cel ce sunt viu. Am 
fost mort şi iată, sunt viu în vecii vecilor. ..”"(Apocalipsa I, 12-14, 17-18). 

Viziunea aceasta a Fiului Omului a cărui faţă străluceşte ca soarele trimite fără îndoială la vi- 
ziunea de la Daniel X, 5-6, 16-19. Daniel a văzut mai înainte ceea ce avea să se întâmple pe Tabor 
când lisus Hristos, Fiul Omului, „s-a schimbat la faţă... şi a strălucit faţa lui ca soarele, iar veşmin- 

tele lui s-au făcut albe ca lumina.”(Matei XVII, 2). Aceeaşi strălucire o vedem la înviere, când „în- 
făuişarea (îngerului care a prăvălit piatra de pe mormânt) era ca fulgerul şi îmbrăcămintea lui albă ca 
zăpada."(Matei XVIII, 3). Aceeaşi slavă, anticipând starea lor de la sfârşitul timpurilor, străluceşte 
din trupurile sfinţilor, fiind figurată sub forma aurei care-i înconjoară. Este slava care va strălucii 
din trupurile tuturor membrilor Bisericii în vremurile eshatologice, căci toţi sunt un singur trup cu 
Hristos euharistic, templul Noului Ierusalim, şi din care iradiază slava învierii. Membrii Bisericii 
sunt toţi cei chemaţi la mântuire, adică la moştenirea slavei lui lisus Hristos: „Noi, fraţilor, scrie Sf. 
Pavel tesalonicienilor, ...datori suntem să mulţumim totdeauna lui Dumnezeu pentru că v-a ales 
dintru început spre mântuire, întru sfinţirea Duhului şi întru credinţa adevărului l-a care v-a chemat 
prin evanghelia noastră, spre dobândirea slavei Domnului nostru lisus Hristos.” (IL Tesalonicieni 
1I,13-14). 

Despre această strălucire care va iradia şi din sfinți, adică din membrii Bisericii, aşa cum ira- 
dia din Hristos pe Muntele Tabor sau după înviere vorbeşte şi Sf. Macarie Egipteanul care zice: 
„Acest foc imaterial şi divin iluminează sufletul, punându-l la încercare. (...)Acest foc a strălucit 
înaintea lui Pavel, i-a vorbit, i-a iluminat mintea şi în acelaşi timp i-a orbit ochii, căci trupul nu poa- 
te îndura strălucirea acestei lumini. Acesta este focul cere-i urmăreşte pe demoni şi mistuie păcatele. 
Este puterea învierii, realitatea vieţii veşnice, iluminarea sufletelor sfinte, tăria puterii cereşti.” !9 
Tot Macarie mai spune că Hristos, aidoma unui pictor bun, pictează în cei ce cred în el şi îl privesc 
neîncetat chipul omului ceresc, după propriul său chip, prin Duhul Sfânt, din substanţa luminii sale 
inefabile. % Sf. Simeon Noul Teolog este şi mai direct în aprecierea acestei stări eshatologice care-i 
cuprinde pe sfinţi ca membrii ai Bisericii, ai trupului lui Hristos: „Duhul, spune el, devine în ei (în 
fii lui Dumnezeu, n.n.) tot ceea ce Scripturile spun despre Împărăţia lui Dumnezeu: perlă, grăunte 
de muştar, aluat, apă, foc, pâine, băutură a vieţii, nuntă, cameră nupţială, mire, prieten, frate şi tată. 
Dar ce pot eu spune despre Cel de Nedescris ? Despre Cel pe care ochiul nu l-a văzut, nici urechea 
nu l-a auzit, Cel ce n-a venit încă în inima omului ? Cum poate fi acesta exprimat în cuvinte ? Deşi 
este posibil să fi primit şi să fi obândit toate acestea în noi înşine, ca dar al lui Dumnezeu, nu putem 
în nici un fel să le măsurăm cu intelectul sau să le exprimăm în cuvinte.” 2! 

Cel ce a teoretizat în Răsărit strălucirea Duhului din Fiul în context trinitar şi mai precis în 
contextul disputelor cu latinii în jurul problemei purcederii „din Fiul” sau „numai din Tatăl” a fost 
patriarhul ecumenic din secolul al XIII-lea Grigore Cipriotul. EI interpretează expresia patristică 
„prin Fiul” nu în sensul că Duhul Sfânt ar purcede prin Fiul, cum încercau latinii să prezinte adaosul 
Filioque, ci în acela că Duhul străluceşte şi se arată prin Fiul nu numai în timp, ci din eternitate. 2 
Interpretând teoria lui Grigore Cipriotul în context ecleziologic, părintele D. Stăniloae precizează: 
„Duhul Sfânt este persoana care face din om un rug aprins, care ne umple de lumina lui Hristos, 
dacă încercăm fără încetare să trăim în Hristos având mereu în gândul nostru pe lisus. Aşa cum 
spune Olivier Clement, Biserica este în lume marele rug aprins al cărui foc nesfârşit nu este altcine- 
va decât Duhul Sfânt.” % „Tocmai această prezenţă dinamică (a Duhului, n.n.) dă cultului tensiunea 
şi deschiderea sa eshatologică care fac comunitatea să trăiască într-un anumit fel în transparenţa 
Plinirii finale către care tinde susţinută de Duhul vieţii şi al plinătăţii. Eshatonul va fi revelaţia de- 
plină a Duhului ca energie şi slavă dumnezeiască şi îndumnezeitoare...” 24 

Pe acest fond putem pune, în sfârşit, problema păcătoşilor în Biserică. Biserica este o instituţie 
divină prin faptul că ea este „trupul lui Hristos” la modul real, nu doar simbolic, dar ea este alcătuită 
din membrii păcătoşi, care vin în cuprinsul ei, la chemarea lui Dumnezeu, tocmai pentru a se curăța 
de păcatele lor. Biserica esta acel spaţiu sacru în care oamenii îşi curăţă progresiv, cu ajutorul Du- 
hului Sfânt, păcatele şi înaintează către înviere. Sf. Pavel scrie la un moment dat efesenilor următoa- 
rele: „(Dumnezeu) a dat (a pus în Biserică, n.n.) pe unii apostoli, pe alții prooroci...spre desăvârşi- 
rea sfinților, la locul slujirii, la zidirea trupului lui Hristos, până vom ajunge la unitatea credinţei şi a 
cunoaşterii Fiului lui Dumnezeu, la starea bărbatului desăvârşit, la măsura vârstei deplinătăţii lui 
Hristos, ca să nu mai fim copii duşi de valuri, purtaţi încoace şi încolo de orice vânt al învăţăturii, 
prin înşelăciunea oamenilor, prin vicleşugul lor, spre uneltirea rătăcirii. Ci, ţinând adevărul în iubi- 
re, să creştem întru toate pentru el, care este Capul — Hristos. Din el, tot trupul bine alcătuit şi bine 
închegat, prin toate legăturile care îi dau tărie, îşi săvârşeşte creşterea, potrivit lucrării măsurate 
fiecăruia din mădulare şi se zideşte întru dragoste.”(Efeseni IV, 11-16). Cum se observă, accentul 
în acest text paulin cade pe ideea creşterii progresive a fiecăruia întru Hristos, „până la starea bărba- 

tului desăvârşit, la măsura vârstei deplinătăţii lui Hristos”. Această creştere este proporțională cu 
vrednicia şi cu voinţa de a înainta a fiecăruia din mădularele Bisericii, adică ale trupului lui Hristos. 

Dar, pentru a îndepărta orice dubiu cu privire la realitatea acestei creşteri, a acestei curăţiri 
progresive a omului celui vechi şi a transformării lui în omul cel nou după chipul lui Hristos, Sf. 
Pavel arată că subiect al unei asemenea creşteri este chiar şi el: „Eu pe toate (cele ale lumii, n.n.) le 
socotesc că sunt pagubă faţă de înălțimea cunoaşterii lui Hristos lisus, Domnul meu, pentru care m- 
am lipsit de toate, şi le privesc drept gunoaie, ca pe Hristos să dobândesc şi să mă aflu întru el, nu 
având dreptatea mea ce din Lege, ci pe aceea care este prin credinţa în Hristos, dreptatea cea de la 
Dumnezeu pe temeiul credinţei, ca să-l cunosc pe el şi puterea învierii lui şi să fiu primit părtaş la 
patimile lui, făcându-mă asemenea cu el în moartea lui, ca doar să pot ajunge la învierea din morţi. 
Nu zic că am şi dobândit dreptatea, ori că sunt desăvârşit; dar o urmăresc ca doar o voi prinde, în- 
trucât şi eu am fost prins de Hristos lisus. Fraţilor, eu încă nu socotesc să o fi cucerit, dar una fac: 
uitând cele ce sunt în urma mea şi tinzând către cele dinainte, alerg la ţintă, la răsplata chemării de 
sus, a lui Dumnezeu, întru Hristos lisus.”(Filipeni III, 8-14). Textul este mai mult decât limpede: Sf. 
Pavel nu se socoteşte deja mântuit, deja în posesia unui loc în Împărăţia cerurilor doar pentru că a 
crezut în lisus Hristos, cum cred protestanții şi sectanţii din zilele noastre. EI ştie că dreptatea, adică 
dreptul de a accede la înviere şi de a intra în Împărăţia cerurilor, se capătă prin efort personal 
susținut, prin participarea la patimile lui Hristos pentru a ajunge şi la învierea lui. 

Adresându-se apoi colosenilor, tot el le spune şi acestora: „Cugetaţi cele de sus, nu cele de pe 
pământ, căci voi aţi murit şi viaţa voastră este ascunsă cu Hristos întru Dumnezeu. iar când Hristos, 
care este viaţa voastră, se va arăta, atunci şi voi împreună cu el vă veți arăta întru slavă... Nu vă 
minţiţi unul pe altul, fiindcă v-aţi dezbrăcat de omul cel vechi, dimpreună cu faptele lui, şi v-aţi 
îmbrăcat în cel nou, care se înnoieşte spre deplină cunoştinţă, după chipul celui ce l-a zi- 
dit."(Coloseni III, 2-4, 9-10). Această înnoire întru slavă este opera Duhului Sfânt, căci zice tot Sf. 
Pavel: „Domnul este Duh şi unde este Duhul Domnului, acolo este libertate. Și noi toţi, care, cu 
faţa descoperită, reflectăm ca într-o oglindă slava Domnului, suntem transformați în însuşi acest 
chip (al lui), (urcând) din slavă în slavă prin Duhul Domnului.”(II Corinteni III, 17-18). Aceeaşi 
idee o întâlnim şi la Sf. loan care, în prima sa epistolă sobornicească, scrie: „lubiţilor, acum suntem 
fiii lui Dumnezeu şi ce vom fi nu s-a arătat până acum. Ştim însă că, dacă el se va arăta, noi vom fi 
asemenea lui, fiindcă îl vom vedea cum este (adică în toată slava măririi sale, n.n.)."(l loan UI, 2). 

Acest urcuş „din slavă în slavă” către înviere nu este urcuşul unor indivizi izolaţi, ci este 
urcuşul Bisericii însăşi în întregul ei, căci ea urcă către slava învierii ca „trup al lui Hristos” şi nu în 
altă calitate. Iar oamenii individuali urcă şi ei spre slava învierii nu doar pe baza eforturilor lor, ci 
datorită apartenenţei lor reale la „trupul lui Hristos” din care ţâşneşte slava învierii. În afara trupului 
eclezial al lui Hristos nu este posibilă vederea feţei lui Dumnezeu, aceea pe care proorocii şi aposto- 
lii au văzut-o strălucind ca soarele, ca fulgerul, aşa cum ni se va arăta ea în vremurile eshatologice. 
Această slavă nu străluceşte din sfinţi izolat de trupul lui Hristos care este Biserica, ci străluceşte 
tocmai pentru că ei sunt mai intim legaţi ca mădulare de acest trup decât ceilalți oameni. lată de ce, 
teoria sfântului individual, separat de Biserică, de comunitatea tuturor celor chemaţi, este o eroare 
ecleziologică fundamentală. Călugărul care se retrage în mănăstire sau chiar eremitul care se izolea- 
ză în pustietate nu se mântuieşte şi nu ajunge la sfinţenie întrucât se izolează de marea masă a cre- 
dincioşilor, adică de trupul lui Hristos, ci pentru că în efortul său de purificare el este mai intim le- 
gat de acest trup decât ceilalţi; prin canonul pe care şi-l impune el este mai interior trupului lui Hris- 
tos decât cei ce participă doar formal la adunarea lui Hristos. Pe scurt, nu există sfinţenie, progres 
spiritual şi urcare spre slava învierii în afara trupului lui Hristos care este Biserica. 

ŞI acum o ultimă problemă pe care o vom pune împreună cu mitropolitul Zizoulas: de ce, cu 
toată integrarea omului în Biserică, cu toate eforturile sale de a participa la viaţa în Hristos prin 
Sfintele Taine, destinul său este tot moartea ? Răspunsul teologului grec are la bază distincția din- 
tre individ şi persoană. Pe scurt, teza sa este următoarea: atâta vreme cât există numai în limitele 
naturii sale create şi, în plus, avariate de păcat, omul nu poate fi decât un individ, iar existenţa sa 
numai una individuală al cărei final nu este altul decât moartea, căci aceasta este proprie oricărei 
naturi create; în momentul în care acelaşi om începe să-şi contureze existenţa sa în relație cu Dum- 
nezeu, în relaţie cu ipostasul lui Hristos, aşa cum se arată acesta prin intermediul trupului său care 
este Biserica, atunci acest om devine o persoană, existenţa sa devine o existenţă personală, iar fina- 

lul este învierea, aşa cum a fost pentru însuşi lisus Hristos. Relaţia cu Dumnezeu, cu ipostasul dum- 
nezeiesc al Fiului lui Dumnezeu, este relaţia cu însuşi izvorul învierii şi al vieţii veşnice. Câtă vre- 
me există doar în limitele naturii sale fizice, omul este un individ, adică o existenţă spre moarte; 
când, prin integrarea sa în trupul lui Hristos care este Biserica acelaşi om intră în relaţie tot mai 
strânsă cu ipostasul său cel dumnezeiesc, acelaşi om devine o persoană, iar existența sa una spre 
înviere, spre nemurire. „Omul în Hristos, spune Zizioulas, este un „om perfect” numai în calitate de 
persoană, deci ca iubire şi libertate. Prin urmare, om perfect este numai cel cu adevărat persoană, 
deci cel care există, care posedă un mod de existenţă, care este constituit ca ființă, urmând întocmai 
modul în care Dumnezeu există ca Fiinţă. (...)Datorită lui Hristos, omul poate şi el, în sfârşit, ,să 
existe”, să-şi afirme existenţa ca persoană, nu sprijinindu-se pe legile inviolabile ale naturii sale, ci 
întemeindu-se pe relaţia cu Dumnezeu, identică celei pe care Hristos, ca Fiu, o întreţine liber şi din 
iubire cu Tatăl. Această adopţie a omului de către Dumnezeu, identificarea ipostasului uman cu cel 
al Fiului, constituie însăşi esenţa botezului.” % 

În afara Bisericii omul nu este decât un individ, un ipostas biologic; în interiorul Bisericii, adi- 
că participând la „trupul lui Hristos” care este Biserica, acelaşi om devine o persoană, un ipostas 
eclezial. Totuşi, este o evidenţă faptul că, în ciuda eforturilor sale de a participa la „trupul lui Hris- 
tos” prin împărtăşirea cu Sfintele Taine şi prin purificarea sa de patimi, omul îşi desfăşoară viaţa tot 
sub semnul ipostasului său biologic care, în cele din urmă, îl conduce la moarte. Ce fel de realitate 
are atunci ipostasul eclezial, adică acela prin care nădăjduim să accedem la înviere ? lată răspunsul 
lui Zizioulas: „Pentru a răspunde la această întrebare, spune el, avem, într-adevăr, nevoie de o nouă 
categorie ontologică şi aceasta nu pentru a nega distincția dintre ipostasul biologic şi ipostasul ecle- 
zial, ci tocmai pentru a exprima relaţia dintre ele. Întâlnirea dintre cele două ipostasuri creează, într- 
adevăr, o relație paradoxală în existenţa umană: ca ipostas eclezial omul apare nu aşa cum este, ci 
aşa cum va fi; ipostasul eclezial este legat de eshatologie, deci de deznodământul final al existenţei 
umane. (...)lpostasul eclezial nu este din lumea aceasta; el nu aparţine pur şi simplu istoriei, ci, mai 
mult, depăşirii sale eshatologice. Ipostasul eclezial revelează omul ca persoană înrădăcinată în viitor 
şi inspirată de viitorul din care îşi trage substanţa. Adevărul şi ontologia persoanei aparţin viitorului: 
ele sunt chipuri ale viitorului.” % 

Aceste consideraţii ale teologului grec pot fi considerate şi ca o dezvoltare a afirmației Sf. 
Chiril al Alexandrei potrivit căruia „Hristos zideşte Biserica din pietre inteligibile”. 27 Comentând 
această expresie a marelui alexandrin, părintele Stăniloae spune următoarele: „Aceste pietre inteli- 
gibile fiind fiinţele umane înzestrate cu minte, iar minţile fiind la fel ca mintea omenească a lui 
Hristos şi putându-se deschide spre infinitul dumnezeiesc, acest infinit le vine prin mintea lui Hris- 
tos care, fiind purtată de ipostasul vieţii şi luminii dumnezeieşti infinite, poate transmite, de fapt, 
prin sine minţilor omeneşti şi fiinţelor omeneşti întregi această infinitate de viaţă şi de lumină. De 
aceea Sf. Chiril din Alexandria socoteşte că slava Bisericii este nesfârşit mai mare decât cea a tem- 
plului vechi, nu numai pentru că acela era zidit din pietre materiale, ci şi pentru că Dumnezeu îşi 
trimitea în el slava sa din exterior, nu prin mintea sa omenească în comunicare cu cele omeneşti. 
Biserica e clădită din oameni, iar în clădirea sau în comunitatea alcătuită de ei intră însuşi Fiul lui 
Dumnezeu prin faptul că s-a făcut om, dar intră, totuşi, ca „piatra cea din capul unghiului”, ca piatra 
de boltă susținătoare a întregului edificiu al comunităţii umane în el, ca piatra de boltă inseparabilă 
de comunitatea umană a Bisericii şi în acelaşi timp făcând transparent acesteia şi comunicabil tot 
cerul infinităţii dumnezeieşti.” 28 

În rezumat, toate acestea converg în direcția ideii că Biserica, în calitatea ei de adunare a celor 
chemaţi, este de fapt adunarea celor care se purifică progresiv sub focul harului Sfântului Duh până 
la punctul în care natura lor va deveni strălucitoare asemenea naturii însăşi a lui lisus Hristos. De 
aceea spunem că, în esenţa ei, Biserica este şi o realitate omenească, constituită din oameni păcă- 
toşi, căci pentru aceştia a venit Hristos în trupul său istoric şi tot pentru aceştia a devenit „cap” al 
trupului său eclezial care este Biserica. Biserica nu este încă Împărăţia cerurilor; ea este numi anti- 
ciparea acesteia pe pământ. De fapt, Biserica este în drum spre înviere, spre Împărăţia nemuririi. 
Componenţa ei din oameni păcătoşi este dovedită de însuşi Mântuitorul în pilda oii celei rătăcite, a 
samarineanului milostiv, a nunţii fiului de împărat, a neghinei, etc. Esenţialul este că în spaţiul Bise- 
ricii are loc recuperarea oii celei rătăcite, îngrijirea şi tămăduirea celui căzut între tâlhari, chemarea 
la ospăț a celor şchiopi, orbi, etc., şi coexistenţa neghinei cu grâul cel bun. De precizat însă că nu 

păcatul celor păcătoşi face parte din esenţa Bisericii, ci păcătoşii ca speranţe de îndreptare, ca oa- 
meni îndelung aşteptaţi de Dumnezeu spre îndreptare, spre curăţire. 


Atributele fundamentale ale Bisericii 


Atributele cere definesc esenţa Bisericii sunt cele menţionate în simbolul niceo- 
constantinopolitan: una, sfântă, sobornicească (catolică) şi apostolească. Tratarea lor în diferite ma- 
nuale de dogmatică este destul de confuză, astfel încât, de cele mai multe ori, nu se înţelege nici 
măcar diferenţa dintre unitate şi sobornicitate (catolicitate);, cu atât mai puţin diferenţele care des- 
part confesiunile creştine în tratarea acestui subiect. Zizioulas, ale cărui dezvoltări ecleziologice le- 
am urmărit atât de strâns până aici, afirmă însă, pe bună dreptate, că „nu putem înţelege catolicitatea 
ca pe o notă ecleziologică, dacă nu o înţelegem ca pe o realitate hristologică.” 2 În acelaşi timp, el 
face apel în înţelegerea aceluiaşi atribut şi la pnevmatologie argumentând că: „O catolicitate hristo- 
logică văzută în contextul acestei confruntări cu puterile anti-catolice ale lumii nu poate fi o catoli- 
citate statică, ci una dinamică. Aceasta nu se poate realiza decât dacă recunoaştem în catolicitatea 
Bisericii o dimensiune pnevmatologică.” 3% Tot prin prisma hristologiei, dar şi a pnevmatologiei, 
tratează el apoi şi atributul apostolicităţii. *! Zizioulas oferă în acest fel, în sfârşit, un principiu sufi- 
cient pentru a trata corespunzător acest important şi în acelaşi timp delicat subiect al atributelor Bi- 
SericII. 

1. Unitatea. „Biserica, spune Sf. Pavel, este trupul lui (Hristos).” (Efeseni I, 23). „Voi sunteţi 
trupul lui Hristos şi mădulare fiecare în parte. (...)Şi precum trupul este unul, deşi are mădulare 
multe, iar toate mădularele trupului , multe fiind, sunt un trup, aşa şi Hristos. Pentru că într-un Duh 
ne-am botezat noi toţi, ca să fim un singur trup, fie iudei, fie elini, fie robi, fie liberi şi toţi la un 
Duh ne-am adăpat.” (1 Corinteni XII, 27, 12-13). lată afirmată încă din textul Sf. Pavel temeiul hris- 
tologic şi în acelaşi timp pnevmatologic al înţelegeri unității Bisericii ca trup al lui Hristos. Biserica 
este trupul lui Hristos, iar Hristos este „capul Bisericii”. Dacă afirmaţiile cu privire la natura Biseri- 
cii ar fi rămas pentru toate confesiunile la nivelul acestor afirmaţii ale Sf. Pavel, cu siguranţă n-ar fi 
intervenit grava ruptură care desparte astăzi Bisericile creştine. Din nefericire disputele hristologice 
din vremea marilor sinoade ecumenice au afectat pe nesimţite nu doar modul de a înţelege dogma 
hristologică, ci şi pe acela al înţelegerii naturii Bisericii. Dacă în timpul disputelor hristologice pro- 
blema în litigiu era aceea a raportului dintre persoana divină a Logosului (şi firea ei dumnezeiască), 
pe de o parte, şi firea umană din lisus Hristos, pe de alta, marea problemă a ecleziologiei, de care 
depinde şi modul în care înţelegem unitatea Bisericii, este aceea a raportului dintre persoana lui 
Hristos şi trupul său eclezial, care este Biserica. 

Nestorie afirmase la vremea sa, că natura umană a lui Hristos are propriul ei ipostas sau per- 
soană umană. El nu suprima persoana divină a Logosului; afirmând însă existenţa în lisus Hristos a 
unei persoane umane, Nestorie făcea inevitabil din această persoană intermediarul, înlocuitorul pe 
pământ al persoanei divine a Logosului. Astfel, toate acţiunile Logosului ca persoană divină nu mai 
erau operate în Hristos direct de persoana Logosului, ci ci prin mijlocirea persoanei sale umane. 
Folosind o expresie modernă, Fiul lui David din lisus Hristos era vicarul Fiului lui Dumnezeu sau a 
Logosului. Această viziune hristologică eretică s-a strecurat pe neobservate mai târziu în teologia 
catolică; desigur, nu în hristologia ei oficială, care, la Efes, iar mai apoi la Calcedon, a respins ferm 
nestorianismul. S-a strecurat însă în mod clar în ecleziologia ei. Căci în loc să afirme, cum a făcut 
Sf. Pavel, că „Hristos este cap Bisericii, trupul său.” (Efeseni V, 23), teologia catolică a afirmat că 
temelia, capul Bisericii, este papa în calitatea sa de vicar al lui Hristos pe pământ. Astfel, trupul 
Bisericii nu mai este legat direct de capul ei divin, care este Hristos Dumnezeu, ci are propriul ei 
cap uman în persoana umană a papei. Hristos rămâne capul divin al Bisericii, dar acționează pe pă- 
mânt prin intermediul capului uman, care este papa, în ciuda faptului că în tot Noul Testament nu se 
vorbeşte nicăieri despre alt cap al Bisericii în afara lui Hristos însuşi. Din acest motiv este cât se 
poate de justificat să vorbim despre un nestorianism ecleziologic al teologiei catolice. Pe acest fond 
de înţelegere nestorian teologii acestei confesiuni afirmă fără ezitare că unitatea Bisericii îşi are 
temeiul ei imediat, pământesc, în vicarul lui Hristos care este papa. 

Teologia ortodoxă nu poate admite sub nici un motiv această viziune nestoriană despre unita- 
tea Bisericii. Ea rămâne la afirmaţia fermă a Sf. Pavel că temeiul unităţii Bisericii sau capul ei este 
direct Hristos Dumnezeu şi nu admite nici un vicar sau intermediar uman în acest scop. Aceasta 
pentru că Hristos este singurul care are puterea de a supune nu doar Biserica, ci întreaga creaţie lui 
Dumnezeu: „Dumnezeu l-a preaînălţat şi i-a dăruit lui un nume care este mai presus de orice nume, 
pentru ca în numele lui lisus tot genunchiul să se plece, al celor cereşti şi al celor pământeşti şi al 
celor dedesubt.” (Filipeni II, 9-10). „Unitatea Bisericii, explică Păr. Stăniloae, ţine de constituția 
Bisericii, ca trup extins al Cuvântului întrupat. Căci Domnul s-a întrupat, s-a răstignit şi a înviat ca 
om ca să adune pe toți cei dezbinaţi în sine în infinitatea iubirii sale față de Tatăl şi a Tatălui faţă de 
el. unificarea aceasta a tuturor în sine constituie însăşi esența mântuirii. Căci unitatea aceasta în- 
seamnă unitate în Dumnezeu cel preafericit şi veşnic. Dealtfel, în afară de Dumnezeu nu e cu pu- 
tinţă unitatea, deci nici mântuirea. Hristos se extinde cu trupul său jertfit şi înviat în noi, ca să ne 
unească şi să ne facă asemenea lui, umplându-ne de aceeaşi iubire a lui faţă de Dumnezeu Tatăl şi 
de a lui Dumnezeu Tatăl care este în el. iar aceasta este Biserica.” 

Referindu-se apoi la problema temeiului unităţii Bisericii în catolicism, acelaşi autor mai spu- 
ne: „Biserica Ortodoxă are astfel ca temelie a ei pe însuşi Hristos aflat cu trupul lui jertfit şi înviat 
în adâncul ei. Unitatea ei este o unitate ontologică sau mai bine zis supra-ontologică. (...)În catoli- 
cism acest fel de unitate interioară a slăbit datorită faptului că prin Taine se primeşte numai o grație 
creată, nu harul ca energie necreată în care este Hristos însuşi. În catolicism această slăbire a unirii 
cu Hristos prin Taine a dus la ridicarea papei ca vicar sau ca locţiitor al lui Hristos. Ascultarea de 
papa a devenit mijlocul de întreţinere a unei unități mai mult juridice sau instituţionale a Bisericii. 
(...) (Biserica) este astfel unitară pentru că, avându-l pe Hristos lucrător în ea, este cu adevărat tru- 
pul lui extins, adică e deplin unită cu capul şi deplin unită în ea însăşi. O Biserică neavând pe Hris- 
tos în ea în acest mod integral şi intim şi care socoteşte că Hristos este atât de distant de ea, încât e 
necesar să aibă un vicar, nu e deplin unită cu Hristos şi deci nici deplin una în ea însăşi şi în mod 
interior.” 5 

Dacă nestorianismul a afectat în mod evident ecleziologia catolică, cea de a doua mare erezie 
hristologică, monofizismul, a afectat cu certitudine ecleziologia protestantă. Cum se ştie, monofi- 
ziţii au ajuns să accentueze în aşa măsură unirea dintre firea umană a lui lisus şi persoana sa dum- 
nezeiască, încât umanitatea sa a pierdut orice coordonate naturale devenind practic identică în mani- 
festarea ei cu însăşi fiinţa divină. Este extrem de semnificativ faptul că Luther, spre exemplu, a 
ajuns să afirme că firea umană a lui lisus după înviere manifestă atribute asemenea celei divine, 
fiind omniprezentă. Or, acest atribut este deţinut în mod natural numai de firea dumnezeiască. În 
condiţiile în care Hristos cel înviat, temeiul unităţii Bisericii, are o natură umană omniprezentă, 
asemenea naturii sale divine, unitatea Bisericii nu mai poate avea forme vizibile, identificabile în 
timp şi spaţiu. Hristos nu mai este prezent şi incorporat în forme ale unui trup eclezial vizibil. Pe 
acest fond unitatea cu Hristos şi chiar cu ceilalți credincioşi devine doar o presupunere, o problemă 
de credinţă, mai exact de speranţă. În felul acesta viziunea protestantă despre esenţa şi unitatea Bi- 
sericii poate fi calificată fără ezitare ca un fel de monofizism ecleziologic. 

Comentând viziunea protestantă despre unitate, Păr. Stăniloae spune: „Protestantismul, nesa- 
tisfăcut cu o astfel de unitate neduhovnicească şi mai mult exterioară a Bisericii (catolice, n.n.), a 
redus legătura cu Hristos la o simplă legătură a credinciosului cu el prin credinţă. Dar această cre- 
dință, nemaiavând drept izvor prezenţa lui Hristos cu trupul în Biserică, s-a golit în mare parte de 
putere şi de conţinut, devenind mai mult un act voluntar subiectiv cu un foarte redus conţinut, pe 
care fiecare ins l-a hotărât singur. (...)Nu mai vorbim de lipsa totală de unitate a Bisericii, acolo 
unde Hristos e şi mai absent din ea, neexistânt acolo o experienţă a lui Hristos întreg şi deci neexis- 
tând decât o credinţă în mare parte fără urmări pentru viaţă şi interpretată în tot felul de forme câţi 
indivizi sunt; acolo nu se mai vorbeşte de o Biserică văzută iar dacă nu există o Biserică văzută, nu 
poate exista nici o Biserică reală. Căci dacă membrii Bisericii nu se cunosc între ei, nu pot fi nici 
uniţi între ei în mod conştient şi nu pot dezvolta această unitate. Dar Biserica este unirea celor ce 
cred în Hristos, nu numai unirea unor indivizi luaţi în parte cu Hristos.” % 

Expresia formală a unităţii Bisericii este sinodul ecumenic, adică acea întrunire care reuneşte 
prin reprezentanţi întreaga Biserică şi peste care coboară efectiv Duhul Sfânt ca la o nouă Cincize- 
cime. Capul adevărat al acestei mari întruniri, întâi-stătătorul ei real, nu este un om, fie el şi cel mai 

prestigios şi puternic dintre episcopii lumii creştine, ci însuşi Hristos. În cadrul sinoadelor ecumeni- 
ce Hristos nu a fost numai „obiectul” discuţiilor dintre participanţi, ci şi forţa vie şi prezentă care a 
condus aceste discuţii la finalul lor adevărat, dorit de Dumnezeu. în acelaşi timp, sinoadele au fost 
şi vor fi întotdeauna forme vizibile ale unităţii de credinţă, de cult şi de conducere a întregii Bise- 
rici, vizibilitatea acestei unităţi realizate prin ele şi cu prilejul lor fiind accentuată la maximum prin 
exigența fundamentală ca deciziile lor să fie receptate pozitiv de către întreaga Biserică, adică de 
toţi credincioşii acesteia întru Duhul Sfânt. Prin pogorârea Duhului asupra participanţilor la un ase- 
menea sinod nu se oferi celor ce delberează numai „ştiinţa” rezolvării unor dispute, ci este făcut 
prezent însuşi Hristos cel viu., garantul unităţii vizibile a Bisericii, trupul său. 

2. Sfinţenia. Sf. Apostol Pavel spune: „Hristos a iubit Biserica sa şi s-a dat pe sine pentru ea, 
ca s-o sfinţească pe ea, curăţind-o în baia apei prin cuvânt, ca s-o înfăţişeze sieşi Biserică slăvită, 
neavând pată sau zbârcitură sau altceva din acestea, ci ca să fie sfântă şi fără prihană.”(Efeseni V, 
25-27). Al doilea atribut fundamental al Bisericii este sfințenia ei. Biserica este sfântă atât prin fap- 
tul că Hristos ca Dumnezeu este capul ei direct, cât şi prin faptul că mijloacele prin care ea îşi des- 
făşoară misiunea ei în lume sunt, de asemenea, sfinte. Ideea de bază în această problemă este că, 
spre deosebire de catolicism, ortodoxia crede că sfinţenia Bisericii decurge nu dintr-o graţie creată 
încredințată papei şi clerului pentru a fi distribuită apoi credincioşilor, ci direct din dumnezeirea 
capului ei Hristos, fiind o sfințenie necreată. Ortodoxia se deosebeşte în această problemă şi de pro- 
testantism: credincioşii, odată intraşi prin botez în Biserica vizibilă a lui Hristos, participă la sfinţe- 
nia sa necreată prin intermediul unor mijloace vizibile, cum sunt tainele şi ierarhia. Trupul eclezial 
al lui Hristos este tot atât de vizibil pe cât era trupul său istoric. Astfel, sfinţenia credincioşilor nu 
este una doar de natură invizibilă, cunoscută doar de Dumnezeu pentru că doar el a decis cine să fie 
mântuit sau nu, nu este doar o sfinţenie juridică deci, o sfinţenie a alegerii, a predestinării, care nu 
are nimic de-a face cu fiinţa internă a credinciosului, ci este o sfințenie ontologică, vizibilă. 

Sfinţenia Bisericii este astfel mai întâi un atribut a cărui esenţă decurge din unitatea acesteia 
cu Hristos, capul ei. „Sfinţenia Bisericii, spune Păr. Stăniloae, stă în strânsă legătură cu unitatea ei. 
Căci, cu cât este mai unită Biserica cu Hristos şi deci în ea însăşi, cu cât e mai unită mai intim cu 
capul ei cel sfânt, cu atât e şi mai sfântă în calitate de trup al lui. Păcatul sau contrariul sfinţeniei 
este în fond un păcat împotriva unităţii. Sfinţenia Bisericii şi a membrilor ei decurge din unitatea cu 
trupul sfinţit prin ascultare şi jertfă al lui Domnului. Sfinţenia Biserici şi a membrilor ei e forma în 
care se arată strânsa lor unire cu Hristos, care s-a sfinţit prin jertfa sa pentru noi, fiind fără de păcat 
deja în baza unităţii ipostatice. (...)Sfinţenia Bisericii, ca şi unitatea ei, provenind din strânsa uni- 
re cu Hristos, sunt însuşiri prin care se manifestă puterea mântuitoare a lui Hristos prin Biserică. 
Nu se poate dobândi mântuirea fără participarea la sfinţenia lui Hristos lucrătoare prin Biserică. 
Dacă mântuirea este participarea prin transparenţa trupului la infinitatea dumnezeiască în Duhul 
Sfânt, cel care spiritualizează trupurile noastre, se înţelege de ce unele confesiuni apusene, eschi- 
vându-se de la eforturile de spiritualizare a trupului, concep mântuirea ca o rezolvare juridică a 
conflictului dintre Dumnezeu şi oameni, rezolvare pur formală, care-şi va da roadele ei în fiinţa 
credincioşilor abia în viaţa viitoare.” 35 

Sfinţenia Bisericii este în al doilea rând o categorie ontologică şi dinamică în acelaşi timp. Es- 
te ontologică, deoarece ea nu este doar o problemă de decizie divină, fără o angajare a fiinţei şi a 
eforturilor personale ale credinciosului, cum cred protestanții, ci un proces care antrenează adâncu- 
rile înseşi ale fiinţei umane. Apoi ea este un proces dinamic, deoarece antrenează întreaga noastră 
ființă în devenire. Biserica este astfel un adevărat „laborator” în care are lor sfinţirea progresivă a 
credincioşilor prin mijloacele ei vizibile de trup eclezial vizibil al lui Hristos însuşi. „Biserica, mai 
spune Păr. Stăniloae, este laboratorul în care Duhul lui Hristos ne face sfinți sau chipuri tot mai 
depline ale lui Hristos, în care e concentrată, ca într-o persoană, toată sfinţenia şi iubirea Sfintei 
Treimi. Duhul Sfânt face aceasta întreţinând în noi în acelaşi timp preocuparea activă de sfinţenie... 
Duhul Sfânt lucrează la sfinţirea credincioşilor în lăuntrul Bisericii, a cărei viaţă intimă este impri- 
mată de trupul sfințit al lui Hristos, pe care îl poartă în sânul ei şi din care iradiază Duhul Sfânt. 
Biserica lucrează această sfințire a membrilor ei, întrucât îi ţine e toţi în mişcarea iubirii şi a comu- 
niunii întreolaltă. (...)Prin sporirea noastră în sfințenia dobândită înaintăm spre înviere. Prin sfinţe- 
nie Biserica este pelerină spre cer ca şi credincioşii ei. Sfinţenia are astfel şi un caracter dinamic; ea 
nu este o însuşire statică.” % 

3. Sobornicitatea sau catolicitatea. Şi în acest caz teologia ortodoxă se distinge de surorile ei, 
teologiile catolică şi protestantă. Pentru catolici atributul catolicității se potriveşte mai mult Bisericii 
universale, adică întregii Biserici având în frunte pe papa. Abia la nivelul întregii Bisericii, adică al 
Bisericii universale, Biserica este, în sfârşit, deplină. Pentru protestanți, dimpotrivă, nici o Biserică 
terestră, vizibilă, istorică, fie ea universală ori locală, nu este adevărata Biserică. Biserica adevăra- 
tă, Biserica deplină, este cu totul invizibilă, ştiută numai de Dumnezeu. ea va putea fi văzută abia la 
sfârşitul timpurilor, căci ea nu are nimic uamn în constituţia ei, ci este o realitate divină pur eshato- 
logică. În contrast cu aceste viziuni occidentale despre catolicitatea Bisericii, teologia ortodoxă 
aplică acest atribut în special Bisericii locale. În viziunea ei Biserica universală este formată, desi- 
gur, din Biserici locale. Dar nu numai Biserica universală este Biserica deplină, catolică, ci şi fieca- 
re Biserică locală care o compune. Mai ales aceasta. Aşadar, prin catolicitate trebuie să înţelegem 
deplinătatea unei Biserici în statutul ei de trup al lui Hristos. O Biserică într-adevăr catolică este 
aceea în care Hristos, capul ei, se află prezent în mod deplin. Sf. Pavel spunea despre Hristos ca om 
că „în el sălăşluieşte trupeşte toată plinătatea dumnezeirii” (Coloseni II, 9). Aplicând această sen- 
tință Bisericii vom spune că în orice Biserică locală, din cele care formează Biserica universală, 
sălăşluieşte eclezial deplinătatea prezenţei lui Hristos Dumnezeu. 

Termenul de „catolic” îşi are originea la Aristotel şi este sinonim cu „universalul” metafizic. 
Semnificaţia acestui termen se conturează abia prin contrast cu acela de „individual” sau de „parti- 
cular”. „Omul, spune Aristotel, ţine de întreg, xoO6Aov,  Galias însă ţine de ceea ce este parti- 
cular, KaO” £x6&or ov” (Despre interpretare, 7). S Cu alte cuvinte individul „Galias” este concre- 
tizarea, localizarea spaţio-temporală a universalului „om”. Universalul „om” nu se găseşte nicăieri 
în sare pură; el există întotdeauna în oameni concreţi ca Galias, Aristotel, Platon, etc.; fiecare dintre 
ei, deşi distincți unul de altul, este în posesia deplinătăţii statutului de om. Aplicând acum la cazul 
nostru această distincție aristotelică, vom spune că fiecare Biserică locală, deşi distinctă de alte Bi- 
serici locale, este „catolică” în sensul că îl posedă întreg pe Hristos cel înviat. Fiecare Biserică lo- 
cală este în mod deplin „trup al lui Hristos”. Aşa se explică folosirea localizată a expresiei „Biserică 
catolică” într-un document foarte timpuriu, cum este Martiriul Sf. Policarp: Policarp este numit aici 
episcopul „Bisericii catolice care se află în Smirna”(XVI, 2). Tertulian, la rândul său, foloseşte ace- 
eaşi expresie însă la plural: „Biserici catolice” (De praescriptione haereticorum, XĂVI, 4; PL II, 
38). 55 Atât referinţa aristotelică, cât şi cea patristică timpurie obligă teologia ortodoxă să înţeleagă, 
deci, atributul catolicităţii ca o aplicare a termenului general de „Biserică” în sensul de prezenţă 
reală şi deplină a lui Hristos la cazul concret şi particular al oricărei Biserici locale. Catolicitatea nu 
se identifică numai cu Biserica universală, cum cred catolicii, dar nici nu lipseşte din Bisericile con- 
crete, locale, cum cred protestanții. 

Noţiunea de „Biserică locală” este, totuşi, abstractă. De aceea teologii ortodocşi aplică în rea- 
litate atributul catolicităţii unei realităţi mai concrete şi anume comunităţii euharistice. Teologul 
grec I. Zizioulas remarcă astfel că în textul din I Corinteni XI, 18 noţiunea de Biserică este o noțiu- 
ne dinamică; cu alte cuvinte, expresia Sf. Pavel: „când vă adunaţi în Biserică” trebuie înţeleasă în 
sensul: „când deveniți Biserică”. 3 În text este vorba, desigur, de Biserica locală a Corintului din 
acea vreme. Această adunare sau reunire la soroace temporale distincte nu se făcea doar de dragul 
adunării sau al vorbirii, ci în intenţia clară de a celebra Sf. Euharistie. Aceasta însemna că Euharis- 
tia, înţeleasă ca prezenţă reală a lui Hristos în pâinea şi vinul oferite în cadrul Liturghiei, este cea 
care asigura şi asigură întotdeauna catolicitatea Bisericii locale, adică a adunării euharistice. Dar 
această deplinătate a prezenţei lui Hristos în orice comunitate euharistică se traduce printr-o mărtu- 
risire deplină a adevărului de credinţă, iar nu printr-o varietate a crezurilor, cum cred protestanții; 
mai înseamnă practicarea neştirbită a aceloraşi rituri sau Taine şi observarea aceloraşi rânduieli ca- 
nonice. 

Ce înseamnă însă în mod concret o comunitate euharistică ? Comunitatea euharistică ce se bu- 
cură cu adevărat de atributul catolicităţii este aceea formată din episcop, preoţi şi diaconi aflaţi obli- 
gatoriu în mijlocul poporului lui Dumnezeu. % Această condiţionare a prezenţei depline a lui Hris- 
tos, a catolicităţii, de săvârşirea euharistiei de către episcop în mijlocul poporului este afirmată încă 
de Sf. Ignatie Teoforul care zice: „Acea Euharistie să fie socotită bună, care este făcută de episcop 
sau de cel căruia episcopul io-a îngăduit. Că acolo unde apare episcopul, se găseşte şi mulțimea 


pb) 


credincioşilor, după cum unde este Hristos, acolo este şi Biserica catolică” (Epistola către Smirneni, 

8). *! Este clar că atributul catolicităţii nu depinde de episcop sau de celebrarea în sine a Euharistiei 
de către acesta, ca un act magic, fie el săvârşit şi în mijlocul poporului; ci prezenţa lui Hristos, acti- 
vată în Euharistia săvârşită de episcop în mijlocul comunităţii sale, este aceea care asigură catolici- 
tatea acelei comunităţi. De aceea spunem noi ortodocşi că atât unitatea Bisericii, cât şi sfinţenia ei 
şi, de asemenea, şi catolicitatea ei, sunt asigurate nu de un cap uman al Bisericii, cum este papa, ci 
de Hristos însuşi care este prezent în trupul său eclezial tot atât de intens pe cât era şi în trupul său 
istoric. 

4. Apostolicitatea. Pentru a înţelege esenţa viziunii ortodoxe despre apostolicitatea Bisericii 
este necesară din nou o confruntare cu viziunea occidentală în această problemă. Teologia catolică, 
insistând pe primatul lui Petru asupra celorlalţi apostoli, nu vrea să spună altceva decât că Hristos, 
oferind „cheile” Împărăției sale acestuia, el nu mai acţionează direct asupra Bisericii. Prezenţa sa 
directă este înlocuită de exerciţiul puterii papale şi în general al ierarhiei în calitatea acesteia de vi- 
car al lui Hristos. Apostolicitatea în viziunea catolică înseamnă, de fapt, că ierarhia bisericească în 
frunte cu papa moşteneşte de la apostoli, în special de la Petru această putere de a acţiona in perso- 
na Christi, dar mai ales în locul lui Hristos. Dispariţia epiclezei din misa romană şi din toate sacra- 
mentele bisericeşti este simptomul acestei tendinţe, care a cuprins Biserica catolică încă din Evul 
Mediu timpuriu, de a înlocui acţiunea directă a lui Hristos prin Duhul Sfânt în lucrarea Tainelor cu 
acţiunea ierarhiei. „Pierzând epicleza şi afirmând sfinţirea numai prin recitarea cuvintelor de institu- 
ire, spune un teolog român, teologia medievală apuseană a denaturat, de fapt, raportul dintre Hristos 
şi Duhul Sfânt în lucrarea Sfintelor Taine, în care totul se datorează unei puteri autonome a 1erarhi- 
ei bisericeşti, care lucrează in persona Christi şi mai ales în locul lui Hristos, iar Duhul nu mai are 
practic nici un rol. Această autonomizare şi confiscare a puterii sfinţitoare de către ierarhia biseri- 
cească explică reacția violentă a Reformei şi a protestantismului în general, care n-a vrut să mai 
audă de nici o prefacere sau sfințire magică, mecanică, la bunul plac al ierarhiei.” * 

Respingând ideea că Petru sau apostolii ar fi primit puterea de a acționa în locul lui Hristos, 
dar mai ales că această putere s-ar fi transmis ierarhiei bisericeşti romane, protestanții au forjat o 
nouă viziune despre apostolicitatea însăşi. Pentru ei apostolii n-au fost decât nişte oameni care au 
renunţat la toate prejudecățile timpului lor predându-se complet prin credinţă lui Hristos şi mesaju- 
lui său. Cel ce a acţionat prin apostoli a fost deci însuşi Hristos. Apostolicitatea în aceste condiţii 
nu mai înseamnă a mărturisi o credinţă anume, un conţinut doctrinar fie el şi acela pe care l-au măr- 
turisit apostolii, ci a abandona orice reţinere individuală şi chiar umană pentru a lăsa pe Hristos în- 
suşi să acţioneze. Pe acest fond protestanții resping orice construcție doctrinară în afara Scripturii, 
considerând-o o construcţie pur umană, o încercare de a-l înlocui pe însuşi Hristos cu o Tradiţie 
omenească, generată de ierarhia bisericească, cum s-a întâmplat în Biserica Romei. Protestanţii res- 
ping şi ideea succesiunii apostolice: Biserica nu moşteneşte, spun ei, o putere de a acţiona în locul 
lui Hristos, cum cred catolicii că ar fi acţionat Petru şi ceilalți apostoli; Biserica este spaţiul acţiunii 
directe a lui Hristos şi de aceea nu poate exista o ierarhie instituţională, o ierarhie de succesiune, ci 
numai indivizi pe care-i alege direct Hristos pentru o misiune asemenea celei a apostolilor şi care se 
disting tocmai prin respingerea oricărei Tradiţii omeneşti, spun ei. Acest fel de a înţelege apostolici- 
tatea apare mai evident la sectele provenite din vechiul anabaptism în care fiecare individ se crede 
chemat şi ales să mărturisească în felul său propriu pe lisus. 

Teologia ortodoxă înţelege apostolicitatea Bisericii distinct atât de viziunea catolică, cât şi de 
aceea protestantă. Faţă de viziunea catolică ea afirmă că apostolicitatea înseamnă tocmai acțiunea 
permanentă a ierarhiei, după modelul apostolilor, de a-l pune în evidenţă pe Hristos, adevărata te- 
melie a Bisericii. „Apostolii ca „temelie” (a Bisericii, n.n.), spune Păr. Stăniloae, nu fac de prisos pe 
Hristos ca temelie, nici Hristos ca temelie nu-i face pe apostoli de prisos ca temelie suprapusă, ci 
tocmai apostolii ca temelie suprapusă fac străveziu pe Hristos ca temelie ultimă (S.n.), sau abia prin 
apostoli Hristos pune o temelie adevărată Bisericii. Apostolii trimit în mod unitar la Hristos, îl indi- 
că pe el ca „piatra cea din capul unghiului”. (...)Biserica este astfel apostolică, întrucât prin apostoli 
cunoaşte ea pe Hristos în mod deplin şi autentic şi de la ei a moştenit credinţa în ei şi certitudinea 
învierii lui.” 4% 

Cu alte cuvinte, ierarhia bisericească este cu adevărat apostolică, numi în măsura în care ea îl 
face prezent pe Hristos în Biserica fiecărui timp, aşa cum apostolii l-au făcut prezent după Cincize- 
cime în Biserica timpului lor. Ierarhia trebuie să vadă în Hristos exact ceea ce au văzut apostolii 

înşişi la vremea lor, adică pe Hristos cel înviat, cel ce prin înviere transcende timpul şi spațiul şi este 
mereu acelaşi pentru toţi oamenii până la sfârşitul timpurilor. Dacă cel pe care ar fi trebuit să-l pro- 
povăduiască ar fi fost Hristos cel istoric, atunci ierarhia ar fi trebuit, într-adevăr, să moştenească de 
la apostoli informaţii, detalii, pe care altfel n-ar fi avut cum să le posede, căci nimeni nu poate trăi 
alt timp decât cel în care se naşte. Dar atunci Biserica n-ar mai avea în sine şi nu ar mai cunoaşte 
direct pe Hristos, ci ar trebui să se bazeze numai pe ceea ce i-au transmis apostolii istorici şi ceea 
ce-i transmite ierarhia ei. În realitate, cel pe care l-au cunoscut apostolii n-a fost Hristos cel istoric, 
care le-ar fi putut apare doar ca un simplu om, fie el şi unul excepţional: ei au cunoscut pe Hristos 
cel înviat, pe însuşi Fiul lui Dumnezeu cel întrupat, care, tocmai pentru că este Dumnezeu întrupat 
şi om înviat, el depăşeşte bariera timpului şi se arată astfel Bisericii oricărui timp. 

Păr. Stăniloae atrage atenţia că apostolii ca mesageri ai învierii lui Hristos, ca cei ce şi-au dat 
seama că în lisus sălăşluia însuşi Fiul lui Dumnezeu, n-ar fi putut fi apostoli ca atare înainte de învi- 
erea lui isus. „Înainte de înviere apostolii n-ar fi putut scrie evangheliile şi propovăduirea lor n-ar fi 
putut avea amploarea viziunii care încadrează toată Scriptura Vechiului Testament în planul mântui- 
rii în Hristos, viziune a cărei formă scrisă o avem îndeosebi în epistolele Sf. Ap. Pavel. (...)Credinţa 
lor, care şi-a primit ultima întărire prin Înviere, le-a dat ochi să înţeleagă Persoana şi opera lui Hris- 
tos şi tot conţinutul învăţăturii lui. De aceea (abia) după Înviere au putut vedea Persoana, învățătura 
şi opera lui lisus implicată în Scriptura dinainte de el, deci Persoana, învăţătura şi opera lui lumi- 
nând toată Scriptura şi pe el însuşi, luminat de ea...” * Abia după înviere apostolii l-au cunoscut cu 
adevărat pe lisus ca Dumnezeu, capabil să se ridice şi pe sine, dar şi întreaga umanitate deasupra 
morţii. Spre deosebire de Hristos cel istoric, de dinaintea învierii, Hristos cel înviat scapă oricărei 
limitări temporale şi poate fi cunoscut în orice timp la fel cum l-au cunoscut apostolii înşişi după 
înviere. 

Înţeleasă în acest fel, apostolicitatea Bisericii nu mai are doar o funcţie istorică, nu ne leagă 
pur şi simplu numai de lisus cel istoric, ci are mai ales o funcţie eshatologică, cum spune Zizioulas, 
pentru că cel pe care-l vestesc ei şi cei care le-au urmat este Hristos cel înviat, Hristos cel esharolo- 
gic. % Această semnificaţie a apostolatului şi implicit a apostolicităţii Bisericii de peste veacuri 
apare foarte clar în prima epistolă a lui Clement Romanul unde acesta spune destinatarilor săi din 
Corint următoarele: „Apostolii primind, deci, poruncă, încredinţaţi fiind prin învierea Domnului 
lisus Hristos şi întăriţi în credinţa lor prin cuvântul lui Dumnezeu, au ieşit cu făgăduinţa Duhului 
Sfânt binevestind venirea Împărăției cerurilor. Predicând în sate şi în cetăţi, au adus primele roa- 
de... punând episcopi şi diaconi pentru cei care aveau să creadă.” % 

Aceasta nu înseamnă însă că cel pe care l-au propovăduit apostolii şi pe care-l propovăduieşte 
Biserica în orice timp a fost şi este un fel de Hristos eteric, care după înviere nu mai are nimic vizi- 
bil, nimic uman în el, motiv pentru care nici trupul său eclezial nu mai este vizibil, identificabil de- 
cât în eshaton, cum sugerează protestanții. Apostolicitatea Bisericii are astfel şi o funcţie istorică în 
sensul că Hristos pe care ea îl vesteşte este un Hristos tot atât de concret, chiar şi după înviere, pe 
cât a fost de concret în vremea Hristos cel înviat din vremea apostolilor, care a stat la masă şi a 
mâncat cu ei, a fost pipăit de ei, cum mărturiseşte evangheliştii. Evanghelistul loan îşi vede la un 
moment dat esenţa misiunii sale în a mărturisi tocmai caracterul trupesc al lui lisus, adică faptul că 
Fiul lui Dumnezeu „a venit” într-un trup real, concret, şi că subzistă ca atare şi după înviere. Cu alte 
cuvinte Hristos nu subzistă nici măcar după înviere într-un trup care aproape că se confundă cu 
dumnezeirea sa, cum credea docheţii vremurilor apostolice, cum au crezut monofiziții condamnaţi 
la Calcedon şi cum cred astăzi în realitate protestanții; Hristos cel pe care-l propovăduieşte Biserica 
este acelaşi Hristos concret, vizibil şi după înviere, pe care l-au cunoscut şi vestit apostolii şi tocmai 
pentru aceea ea este cu adevărat apostolică. Apostolicitatea Bisericii întemeiază, sub aspectul 
funcţiei ei istorice, credinţa într-un Hristos eclezial concret, vizibil, cu adevărat „întrupat” în învăţă- 
tura, în Tainele şi în organizarea canonică a Bisericii 

Ă tea d CAPITOLUL AL DOILEA 
ÎNVĂŢĂTURA ORTODOXĂ DESPRE IERARHIA 
BISERICEASCĂ 


Preoţia specială. Rolul ierarhiei în Biserică 


1. Consideraţii introductive despre ierarhie. Aşa cum reiese din textele Noului Testament, 
ierarhia bisericească are trei trepte fundamentale sau de jure divino, de drept divin. Cea mai înaltă 
este aceea a episcopatului, sub aceasta se află treapta preoţiei, iar sub aceasta cea a diaconatului. 
Această stratificare nu pune în umbră sobornicitatea Bisericii, căci puterea ierarhiei la toate nivelele 
nu se exercită asupra Bisericii, ci în Biserică. lerarhia nu domină Biserica, ci anunţă Bisericii, 
poporului lui Dumnezeu bogăţiile infinite ale Împărăției lui Dumnezeu. putera ierarhiei se sprijină 
pe trimiterea ei în mijlocul acestui popor, deci în mijlocul adunării celor chemaţi, să reverse aceste 
bogății care i-au fost încredințate în dar de la Dumnezeu prin actul hirotoniei. Modelul după care 
Mântuitorul a structurat ierarhia bisericească este, fără îndoială, cel vechi testamentar. Aici trebuie 
făcută o precizare şi anume că modelul alegerii şi trimiterii celor doisprezece apostoli, ca şi al 
alegerii celor şaptezeci de bătrâni (prezbiteri) nu este cel a preoţiei mozaice, ci acela al trimişilor lui 
Moise pentru a iscodi ţara Canaanului şi a aduce de acolo veşti şi „mostre” ale bogățiilor acesteia; 
în cazul celor şaptezeci modelul este, de asemenea, cel mozaic al alegerii aceluiaşi număr de bătrâni 
din sânul poporului pentru a ajuta la conducerea poporului prin pustie. 

Biserica se constituie tocmai prin întreita misiune pe care ierarhia, moştenitoarea apostolilor şi 
prezbiterilor Noului Testament, o desfăşoară în mijlocul poporului lui Dumnezeu, în mijlocul 
oricărei comunități care-i primeşte mesajul dumnezeiesc. Ierarhia desfăşoară astfel mai întâi 
misiunea ei învăţătorească, prin care anunţă adunării celor chemaţi bogăţiile Împărăției lui Hristos; 
ea pregăteşte apoi poporul pentru apropierea de bogăţiile acestei Împărăţii, respectiv de apropierea 
de Sfintele Taine, şi în acest scop îşi exercită misiunea ei canonică de iertare a păcatelor; în sfârşit, 
misiunea ei cea mai înaltă este de a face prezent pe Hristos în mijlocul comunităţii şi aceasta o 
realizează ierarhia prin sfinţirea poporului, dar mai ales prin sfinţirea darurilor euharistice în cadrul 
a ceea ce numim misiunea ei sfinţitoare. Fiecare dintre aceste misiuni ea le desfăşoară sub puterea 
Sfântului Duh, astfel încât se poate vorbi de o întreită epicleză, adică de invocare a Duhului pentru 
ca puterea lui Dumnezeu să devină prin intermediul ierarhiei prezentă în Biserică, transformând-o 
pe aceasta în adevăratul trup al lui lisus Hristos, aşa cum a definit-o Sf. Pavel la Efeseni I, 22-23. 

2. Ierarhia şi epicleza euharistică. Modelul după care Mântuitorul a structurat conducerea 
Bisericii, cât şi funcţiile acesteia, este, evident, cel vechi-testamentar. Înaintând prin pustie spre 
Canaan, Moise întâmpina mari probleme în convingerea poporului că direcția pe care o urmau era 
cea bună şi că toate lipsurile pe care le îndurau nu erau decât temporare. Pe fondul nemulțumirilor şi 
la ordinul lui Dumnezeu el alege şaptezeci de bătrâni ( presbiteroi ) din cei mai aleşi. Dumnezeu „ia 
din Duhul lui Moise” şi-l revarsă peste aceştia care încep imediat să proorocească, uimind poporul 
(Numerii XI, 16-17, 24-30). Acelaşi lucru îl face şi Mântuitorul: din mulțimea ucenicilor care-l 
urmau în mod constant el a ales un număr de şaptezeci pe care i-a trimis să propovăduiască în 
mijlocul poporului din vremea sa, ce fremăta de aşteptare ca odinioară evreii în drum spre Canaaan, 
ca să vestească apropierea Împărăției Cerurilor şi să aducă, astfel, pace în fiecare casă. 

Pe acest fond, are loc minunea înmulțirii pâinilor pentru mulțimea celor ce-l urmaseră în 
pustie pentru a-l ascultau (loan VI, 1-27). Este cu siguranţă o replică la minunea care se întâmplase 
cu poporul în vremea lui Moise, când Dumnezeu l-a săturat în mod minunat cu mulţime de prepeliţe 
în pustie după ce se săturase di mana care venea din cer (Numerii XI, 4-33). Cu acest prilej lisus 
ceartă poporul că preţuia minunea numai sub aspectul folosului ei material, trupesc, spunând: „Mă 
căutaţi nu pentru că aţi văzut minuni, ci pentru că ați mâncat din pâini şi v-aţi săturat. Lucraţi nu 
pentru mâncarea cea pieritoare, ci pentru mâncarea ce rămâne spre viaţa veşnică şi pe care o va da 
Fiul Omului, căci pe el l-a pecetluit Dumnezeu- Tatăl.” (loan VI, 26-27). Acum anunţă lisus venirea 
Pâinii celei adevărate spunând: „Eu sunt pâinea vieţii. Părinţii voştri au mâncat mană în pustie şi au 

murit. Pâinea care se coboară din cer este aceea din care, dacă mănâncă cineva, nu mia moare. 
(...)Adevărat, adevărat vă spun vouă: dacă nu veţi mânca trupul Fiului Omului şi nu veţi bea 
sângele lui, nu veţi avea viaţă îbn voi.” loan VI, 48-50,53). 

Pentru a-şi aduce la îndeplinire făgăduinţa de a face poporului parte de pâinea vieţii veşnice, 
aceea care vine lumii din Împărăţia Cerurilor, lisus alege alţi doisprezece ucenici şi-i trimite în 
mijlocul poporului să anunţe cu şi mai multă intensitate apropierea acestei Împărăţii (Matei X, 1- 
8; Marcu III,14-19; Luca VI, 13-16). Modelul urmat în acest caz este din nou cel mozaic: la porunca 
lui Dumnezeu Mise a ales doisprezece oameni „din cei mai destoinici”, din fiecare seminţie câte 
unul, cu misiunea de a iscodi bogăţiile Canaanului şi a aduce în sânul poporului vestea şi dovezile 
despre acestea pentru a-l linişti şi a-l determina să ia cu asalt această ţară făgăduită de Dumnezeu 
(Numerii XIII, 1-29). Este mai mult decât grăitor faptul că Septuaginta foloseşte pentru trimişii lui 
Moise verbul grec apostelo - a trimite care va fi folosit şi de către evanghelişti pentru descrierea 
misiunii celor doisprezece aleşi ai lui lisus. 

Trimişii lui Moise au adus din Canaan, printre alte bogății, o mostră din strugurii țării sfinte: 
„au venit până în valea Eşcol, au cercetat-o şi au tăiat de acolo o viță-de-vie cu un strugure de 
poamă şi au adus-o doi pe pârghie. Au mai luat, de asemenea, rodii şi smochine. (...)Au venit la 
Moise şi la Aaron şi la toată obştea fiilor lui Israel, la Cadeş, în pustiul Paran, şi le-au adus lor şi 
întregii obşti viţa şi le-au arătat roadele pământului aceluia”(Numerii XIII, 24,27). Apostolii, la 
rândul lor, cunosc şi ei bogăţiile făgăduite, care, de data aceasta, sunt bogăţiile Împărăției Cerurilor, 
ale Noului Canaan: vinul pe are ei îl servesc la Cina cea de Taină este vinul Împărăției, sângele lui 
lisus: „isus a luat pâine şi, binecuvântând-o, a frânt-o, le-a dat-o şi a zis: luaţi, mâncaţi, acesta este 
trupul meu. Luând apoi paharul şi mulţumind, le-a dat şi au băut din el toţi. Şi a zis lor: acesta este 
sângele meu, al Legii celei noi, care pentru mulți se varsă. Adevărat grăiesc vouă: de acum nu voi 
mai bea din rodul viței până în ziua când îl voi bea nou în Împărăţia lui Dumnezeu”(Marcu XIV, 
22-25). Apoi adaugă: „Eu sunt viţa cea adevărată şi Tatăl meu este lucrătorul. Orice mlădiţă care nu 
aduce roadă întru mine el o taie; şi orice mlădiţă care aduce roadă el o curăţeşte, ca mai multă roadă 
să aducă”(loan XV, 1-2). 

La Cina cea de Taină trebuie să fi participat şi cei şaptezeci, deşi evangheliştii nu ne relatează 
acest fapt. Participarea la acest eveniment trebuie să-i fi impresionat profund pe toţi, căci, în drumul 
lor spre Emaus, Luca şi Cleopa îl recunosc în misteriosul lor tovarăşi de drum pe însuşi lisus în 
momentul când acesta, „luând pâinea, a binecuvântat-o şi, frângând-o, le-a dat lor. Atunci s-au 
deschis ochii lor şi l-au cunoscut, dar el s-a făcut nevăzut. "(Luca XXIV, 30-31).  „Frângerea 
pâinii” a devenit apoi, după Cincizecime, prilejul reunirii întregii Biserici, în frunte cu apostolii: „În 
fiecare zi stăruiau într-un cuget în templu şi, frângând pâinea în casă, luau împreună hrana întru 
bucurie şi întru curățirea inimii”"(Fapte 11,46). Acelaşi lucru îl relatează Sf. Luca despre comunităţile 
pe care le întemeia Sf. Pavel: „În ziua dintâi a săptămânii, adunându-ne noi să fiângem pâinea, 
Pavel, care avea de gând să plece a doua zi, a început să le vorbească..."(Fapte XX,7). 

Sublinierile sunt menite să arate legătura fundamentală dintre actul „frângerii pâinii”, adică 
ritualul euharistic, şi acela al „adunării”, adică al realizării efective a Bisericii în jurul acelor daruri 
de pâine şi vin care, ca trup şi sânge adevărat al lui lisus Hristos, arau, de fapt, daruri ce veneau 
comunităţii din Împărăţia Cerurilor. Gustarea din această pâine-trup şi acest vin-sânge trebuia 
făcută cu toată curăţia sufletului şi a trupului, iar nu cu nevrednicia cu care fuseseră întâmpinate de 
popor în pustie darurile aduse odinioară din Canaan de către trimişii lui Moise. Ele sunt roadele 
Împărăției, trupul şi sângele Fiului Omului, cele care transformă pe cei ce se împărtăşesc de ele în 
„trupul lui Hristos”, care este Biserica. În acest context Biserica se poate defini ca adunarea ( 
ekklesia ) celor chemaţi să se împărtăşească cu trupul şi sângele lui lisus şi să devină, astfel, un 
singur trup cu el. 

Sfinţirea elementelor euharistice de către apostoli înconjurați de prezbiteri, iar mai târziu de 
către episcopi înconjurați de preoţi şi diaconi, este, de fapt, temeiul oricărei comunităţi bisericeşti, 
care, astfel, devine o comunitate euharistică. Prin invocarea Sfântului Duh asupra darurilor de pâine 
şi vin de către apostoli şi prezbiteri, iar mai apoi de către episcopi şi preoţi, acestea devin trupul şi 
sângele real al lui lisus Hristos. Actul acesta are loc însă în mijlocul adunării poporului, este chiar 
scopul acestei adunări. Prin împărtăşirea cu aceste Sfinte Daruri clerul şi poporul lui Dumnezeu 
devin însă un Singur trup cu lisus Hristos în sensul ecleziologic al acestui termen. Actul euharistic 

are deci consecinţe ecleziologice, este chiar constitutiv Bisericii ca trup al lui Hristos nu numai 
pentru că săvârşirea lui este prilej de adunare a comunităţii, deci de activare ca Biserică, ci şi pentru 
că Euharistia este scopul şi principiul ontologic al legăturii fraţilor între ei prin legătura lor cu 
Hristos. 

Trebuie observat că actul euharistic săvârşit de apostoli şi prezbiteri şi mai apoi de episcopi şi 
preoţi în mijlocul „adunării” poporului, adică actul transformării darurilor de pâine şi vin în trupul şi 
sângele lui lisus, echivalează cu actualizarea prezenţei lui lisus Hristos în aceste daruri, cu 
„arătarea” sa ca Dumnezeu întrupat în ele şi astfel în mijlocul „adunării”, fără ca aceasta să fie, 
desigur, o nouă întrupare. Epicleza sau invocarea Sfântului Duh peste darurile euharistice îl „arată” 
pe Fiul în ele a Dumnezeu devenit om. Aceeaşi epicleză are însă şi efecte ecleziologice, căci ea îl 
„arată” totodată pe Fiul lui Dumnezeu şi în trupul său care este Biserica. Este cu totul grăitoare în 
acest sens fraza din rugăciunea cuharistică din Liturghia Sf. loan: „Pogoară Sfântul tău Duh peste 
noi şi peste darurile ce sunt puse înainte”, sau fraza din Liturghia Sf. Vasile: „lar pe noi, pe toţi, 
care ne împărtăşim dintr-o pâine şi dintr-un potir, să ne uneşti unul cu altul prin împărtăşirea 
aceluiaşi Sfânt Duh”. | 

Aşadar, activitatea euharistică a ierarhie bisericeşti, care are puterea de a invoca venirea 
Sfântului Duh asupra darurilor de pâine şi vin, este constitutivă, fundamentală Bisericii, comunităţii, 
căci Sfântul Duh care vine atât la chemarea ei cât şi prin faptul că ea în are permanent asupra ei, 
actualizează, „aratză”,. Face vizibilă prezenţa lui Hristos ca Dumnezeu atât în darurile de pâine şi 
vin aduse pe altar, cât şi-n comunitatea adunată cu acest prilej al „frângerii pâinii” şi care, şi ea, la 
modul ecleziologic, îl „arată”, îl face vizibil pe acelaşi Hristos în unirea membrilor ei. Duhul care 
era în Moise a fost turnat în parte şi peste cei şaptezeci. Duhul care odihneşte din eternitate peste 
Fiul şi care a odihnit peste el şi ca om odihneşte din voinţa sa şi peste apostoli şi peste urmaşii lor. 
Chemat de aceştia asupra darurilor euharistice şi asupra comunităţii însăşi el „îl arată” în el, îl face 
prezent real în ele, îl face vizibil chiar pe Hristos, Fiul lui Dumnezeu. 

Activitatea epicletic-euharistică a ierarhiei este, aşadar, temeiul prezenţei lui lisus în Sfintele 
daruri şi în Biserica sa şi ea este, deci constitutivă Bisericii lui Hristos. Puterea ei de a-l „arăta” pe 
Hristos în Biserică şi-n Sfintele Daruri nu vine de la comunitate, ci vine direct de la Hristos care i-a 
încredinţat-o, care „a turnat” din Duhul său asupra ei conferindu-i capacitatea şi obligaţia de a o 
exercita. lată de ce teologia ortodoxă, ca şi cea romano catolică, respinge cu hotărâre ideea 
protestanților că puterea ierarhiei ar deriva din aceea a comunităţii prin delegaţie de la aceasta. 
Ierarhia nu deţine pe Duhul Sfânt aşa cum îl deţine fiecare credincios prin participarea sa obişnuită 
la viaţa Bisericii. Ea îl deţine ca pe o putere specială, ca pe acea putere pe care a primit-o de la 
Hristos şi care-i îngăduie să-l „arate” pe acesta, să-l facă prezent în mod real în Biserică şi-n 
Sfintele Daruri. Aşadar, atât darul care este oferit comunităţii pe Sfântul Altar, adică pâinea şi vinul 
euharistice, cât şi puterea Duhului prin care ierarhia îl face prezent pe Hristos în Biserică provin 
dintr-o altă lume decât cea a noastră: ele provin din Noul Canaan, din Împărăţia lui Hristos care nu 
este din lumea aceasta (loan XVIII, 36). 

Notă. Am spus că activitatea epicletică a ierarhie, adică activitatea ei de invocare a Sfântului 
Duh asuupra darurilor de pâine şi vin pentru ca acestea să devină „locul” prezenţei reale a trupului 
şi a sângelui lui lisus Hristos este menită să activeze această prezenţă, s-o provoace şi asupra 
comunităţii întregi, care devine şi ea trupul lui Hristos, trupul său eclezial. Această consecință 
ecleziologică automată a activităţii epcletic-euharistice a ierarhiei conduce la concluzia că ea se 
extinde asupra întregii comunităţi ecleziale şi nu doar asupra unei părţi a ei. Cu alte cuvinte, când 
ierarhia invocă venirea Sfântului Duh asupra darurilor euharistice şi a comunităţii, acestea devin cu 
adevărat trupul lui Hristos, fiecare în felul propriu. Cum însă trupul lui Hristos este unul, una este şi 
Biserica în calitatea ei de trup al lui Hristos. Aceasta înseamnă că „frângerea pâinii” nu se poate 
face pentru persoane individuale sau pentru sectoare separate ale comunității (tineri, bătrâni, 
bolnavi, etc.) în cadrul unor mise private, cum fac romano catolicii. 2? Actul euharistic este un act al 
întregii comunităţi ecleziale. 

În al doilea rând, actul euharistic nu poate fi făcut în afara Bisericii, a comunităţii ecleziale sau 
independent de aceasta. Prefacerea euharistică are ca efect nu numai prefacerea darurilor de pâine şi 
Vin, Ci Şi prefacerea comunităţii respective în trupul lui Hristos, care este Biserica. De aceea, nici 
unui cleric nu-i este îngăduit să săvârşească epicleze şi în general Sf. Liturghie în absenţa 


A. NICULCEA - TEOLOGIE DOGMATICĂ ORTODOXĂ COMPARATĂ 4 


comunităţii pe care o păstoreşte. Episcopul sau preotul care îndrăzneşte acest lucru trebuie caterisit. 
Motivul acestei interdicții este acela că nici episcopul şi cu atât mai puţin preotul nu reprezintă 
comunitatea înaintea lui Dumnezeu şi nici n-o înlocuieşte în vreun fel. Actul euharistic înseamnă 
aducerea în mijlocul comunităţii, adică a poporului lui Dumnezeu aflat încă pe drum spre Împărăţie, 
a unor daruri ce provin de dincolo de istorie, din Împărăţia lui Dumnezeu şi din care comunitatea 
întreagă se împărtăşeşte ca dintr-o arvună a învierii ei eshatologice. Activitatea epicletic-euharistică 
a ierarhiei nu poate avea loc decât în Biserică, în mijlocul comunităţii prezente şi nu altfel. 

3. Ierarhia şi epicleza cuvântului. În afara aducerii darurilor din Împărăţia Noului Canaan, 
adică din Împărăţia învierii, ierarhiei îi mai este dată o misiune, anume aceea de a anunţa 
apropierea acestei Împărăţii, urgenţa pregătirii pentru a intra în ea. Trimiţându-i la propovăduire, 
lisus le spune apostolilor, dar şi celor şaptezeci, „mergeţi către oile cele pierdute ale casei lui Israel 
şi, mergând, propovăduiţi zicând: s-a apropiat Împărăţia Cerurilor. Tămăduiţi pe cei neputincioşi, 
înviaţi pe cei morţi, curăţiţi-i pe cei leproşi, scoateţi pe demoni; în dar aţi luat, în dar să daţi. "(Matei 
X, 6-8; Luca IX, 2; X, 9). Mesajul apostolilor către poporul lui Israel este şi mai bine conturat în 
parabola nunţii fiului de împărat: trimişii împăratului au misiunea de a învia la ospăţul Împărăției pe 
săraci, pe orbi, pe şchiopi, pe cei de pe drumuri sau de pe lângă garduri (Luca XIV, 21,23). Pildele 
samarineanului milostiv (Luca X, 30-37), a oii rătăcite, a drahmei celei pierdute şi a fiului risipitor 
(Luca XV, 1-30) arată clar cui îi este adresat mesajul celor trimiși să anunţe apropierea Împărăției, 
dar şi necesitatea pregătirii corespunzătoare pentru a intra în ea (Matei XXII, 11-14). 

Mesajul apostolilor reiterează mesajul pe care trimişii (apostolii) lui Moise ar fi trebuit să-l 
aducă poporului despre bogăţiile Canaanului şi pe care, în parte l-au şi adus (Numerii XIII, 28). În 
afară însă de Caleb, fiul lui lefone, şi de Iosua, fiul lui Navi, toţi ceilalți au îngrozit poporul cu veşti 
despre puterea militară a locuitorilor acelei ţări şi au determinat o revoltă cu mari şi grele 
consecinţe. Spre deosebire de „trimişii” din vremea rătăcirii poporului evreu în pustie în drum spre 
Canaan, apostolii lui lisus Hristos vor trebui să aducă întregii lumi, care şi ea rătăceşte în „pustiul” 
istorie, vestea cea bună sau evanghelia despre bogăţiile Împărăției Cerurilor, a Canaanului spiritual. 
Rolul apostolilor nu este acela de a îngrozi şi demobiliza poporul, ci, dimpotrivă, de a-l determina 
să se angajeze în „lupta” pentru cucerirea Noului Canaan. Rolul lor, deci, este acela de a chema 
„oile cele rătăcite” la ospăţul Împărăției, care, evident, este ospăţul euharistic. 

Semnificaţia acestui mesaj, al veştii celei bune pe care apostolii şi urmaşii lor, episcopii sunt 
datori să-l aducă poporului este şi mai precis: Împărăţia lui Dumnezeu nu numai că este aproape, ci 
ea este deja prezentă în istorie, între şi în noi. Este vorba de esenţa mesajului apostolic care trebuie 
să răsune în orice timp şi anume că lisus Hristos, Fiul lui Dumnezeu întrupat, este prezent în 
Biserică, în orice comunitate care primeşte evanghelia. Când Hristos îl întreabă pe Petru: „cine zic 
oamenii că sunt eu ?”, iar apoi „dar voi cine ziceţi că sunt ?” el îi răspunde în numele tuturor 
apostolilor: „Tu eşti Hristosul, Fiul lui Dumnezeu celui viu”(Matei XVI, 13,15-16). Această 
mărturisire care este piatra de temelie a Bisericii însăşi, trebuie să răsune în orice timp din gura 
ierarhiei. Orice episcop trebuie să-şi întemeieze comunitatea şi să şi-o menţină în tensiunea acestei 
mărturisiri pe catre şi el şi oricine altcineva n-o poate face decât sub asistenţa Duhului Sfânt (Matei 
XVI, 17; 1 Corinteni XII, 3). 

Aşadar, mesajul care trebuie să răsune în orice comunitate eclezială din gura ierarhiei este 
acela al chemării tuturor la ospăţul Împărăției lui Hristos, al împărtăşirii de trupul şi sângele său şi 
prin acestea de însăşi Dumnezeirea sa. Vestea cea bună pe care o aduce poporului lui Dumnezeu 
trimisul Domnului, episcopul sau preotul, este o veritabilă epicleză a cuvântului, căci conţinutul ei 
este atât de paradoxal pentru omul cel pământesc, încât ea nu poate fi rostită cu convingere şi nu 
poate deveni cu adevărat eficace decât sub puterea Sfântului Duh care odihneşte peste vestitor. Căci 
vestitorul anunţă, într-adevăr, ceva extraordinar, anume apropierea de om şi chiar coborârea în om a 
Fiului lui Dumnezeu, „arătarea” sa în conştiinţa, în auzul adunării căreia i se vesteşte. lată de ce, 
misiunea apostolilor şi a urmaşilor lor este descrisă de lisus ca fiind aceea de „martori” ai săi „în 
Ierusalim, în toată Iudeea şi în Samaria până la marginile pământului” (Fapte I, 8). 

A fi „martor” al lui lisus înseamnă a fi martor al dumnezeirii sale, al tuturor minunilor pe care 
el le-a făcut ca Dumnezeu, dar mai ales a celei mai mari dintre ele, care a fost învierea sa din morți. 
Această calitate de martor nu poate fi atribuită doar apostolilor direcți ai lui lisus, căci nu ochiul 
pământesc poate vedea aşa ceva. Pentru a vedea dumnezeirea sa sunt necesar „ochii” Duhului; de 

aceea vederea dumnezeirii sale se face numai „în Duhul Sfânt” şi tocmai de aceea nu mai depinde 
de timp, de ochii pământeşti ai celor care l-au putut vedea pentru prima dată şi direct. Această 
vedere o poate avea orice urmaşi al apostolilor, respectiv orice episcop, tocmai în baza aceleiaşi 
puteri care odihneşte peste el şi-l face capabil „să vadă” şi să binevestească acest lucru. Acesta este 
sensul prologului primei epistole soborniceşti a Sf. loan în care marele apostol scrie adresanţilor săi: 
„Ce era de la început, ce am auzit, ce am văzut cu ochii noştri, ce am privit şi mâinile noastre au 
pipăit, despre Cuvântul vieţi — şi Viaţa s-a arătat şi am văzut-o şi vă vestim Viaţa de veci, are era la 
Tatăl şi s-a arătat nouă — ce am văzut şi am auzit, vă vestim şi vouă ca şi voi să aveţi împărtăşire cu 
noi. lar împărtăşirea noastră este cu Tatăl şi cu Fiul său, lisus Hristos. Acestea vi le scriem ca 
bucuria voastră să fie deplină."(I loan I, 1-4). 

Propovăduirea sau misiunea învăţătorească, cum i se mai spune acestei activităţi a clerului, 
este o misiune primită de la Hristos, nu de la oameni (Matei XXVIII, 28) şi conţinutul ei este 
anunţul apropierii Împărăției lui Dumnezeu de umanitate, de graniţele istoriei şi ale lumii noastre. 
Un asemenea anunţ nu poate fi făcut fără ca cineva să fie trimis, adică să fie apostol sau urmaş al 
acestora (Romani X, 15), adică să aibă asupra sa puterea Duhului Sfânt de la Hristos în acest scop (| 
Corinteni XII, 3). Misiunea apostolilor şi a urmaşilor lor este similară aceleia a trimişilor lui Moise: 
ei trebuie să anunţe comunităţii bogăţiile Împărăției lui Hristos, ale infinităţii Dumnezeirii sale care 
a coborât între noi, în trupul adunării sale, care este Biserica. Transformarea unei comunităţi 
oarecare de auzitori într-o comunitate eclezială, în adevăratul trup al lui Hristos, se face prin 
propovăduirea ierarhiei şi prin primirea cu credinţă a acestui adevăr, a acestei veşti extraordinare 
pentru urechea omenească. 

Că vestea cea bună este mai mult decât un simplu discurs teoretic, o dovedeşte asocierea 
propovăduirii apostolilor cu „semnele venirii Împărăției”: scoaterea demonilor, vindecarea bolilor 
incurabile şi chiar învierile din morţi. Toate acestea sunt „semnele” puterii fără margini care se 
revarsă peste lume prin cuvântul apostolilor, care nu este un simplu cuvânt, ci un cuvânt „cu 
putere”(Matei VII, 29; Marcu I, 22; Luca IV, 32; Matei XXI, 21). Puterea care stă în spatele acestui 
cuvânt al ierarhiei de sorginte şi natură apostolică, semnificaţia lui adevărată, nu este alta decât 
Dumnezeirea lui Hristos care a trimis pe apostoli şi pe urmaşii lor să-l răspândească „până la 
marginile pământului”. Cuvântul ierarhiei este o altă formă a „arătării” dumnezeirii lui Hristos în 
Biserică, în auzul, în conştiinţa adunării, a ekklesiei. Aceasta înseamnă că, deşi putera sau trimiterea 
de a-l rosti, de a-l propovădui nu provine de la oameni, de la comunitatea căreia i se adresează, el nu 
poate fi rostit, totuşi, în afara comunităţii ecleziale. 

Vestirea prezenţei dumnezeirii lui Hristos în umanitate constituie şi susține Biserica, face 
dintr-o comunitate oarecare o comunitate eclezială, şi numai ei i se adresează, pentru ca bucuria 
acesteia să fie deplină asemenea bucuriei pe care au avut-o apostolii înşişi când au „văzut” pentru 
prima dată şi au „pipăit” Cuvântul vieţii veşnice, adică pe Hristos. Rostirea cuvântului, a vestei celei 
bune, transformă o comunitate în adevăratul trup al lui Hristos, o face părtaşă acestei bucurii pe care 
o poate gusta cineva când se împărtăşeşte cu credinţă de arvuna bogățiilor infinite ale ospăţului 
Împărăției lui Hristos, a căror esenţă este nădejdea învierii tuturor la sfârşitul timpurilor. 

Am spus că propovăduirea nu se poate face decât în interiorul Bisericii şi numai pentru ea. 
Aceasta înseamnă că, dintr-un anumit punct de vedere, propovăduirea depinde de adunarea căreia 
această propovăduire 1 se adresează. Nu de la poporul lui Dumnezeu îşi trage, desigur, ierarhia 
puterea şi dreptul de a propovădui, de a defini credința; conţinutul credinţei pe care o anunţă 
poporului este dumnezeiesc şi nu aparține lumii noastre. Dar ierarhia toarnă acest conţinut în haina 
conceptuală a comunităţii respective, în limbajul acesteia. Conţinutul mesajului ierarhiei este etern, 
căci, fiind Dumnezeu, Hristos acelaşi este întotdeauna; limbajul conceptual în care este exprimat 
însă acest adevăr depinde de timp şi spaţiu, de mentalitatea şi cultura poporului căruia i se anunţă 
adevărul şi de aceea mesajul ierarhiei depinde de haina conceptuală a poporului în limba căruia 
trebuie să propovăduiască, fără ca prin aceasta să existe mai multe adevăruri, câte unul pentru 
fiecare popor. 

Uneori, chiar membrii ai aceleiaşi comunităţi, ai aceleiaşi ierarhii chiar, „vorbesc” limbaje 
diferite; alteori chiar conţinutul propovăduirii este diferit şi atunci apare pericolul schismei sau chiar 
al ereziei. O astfel de situaţie s-a petrecut chiar în sânul Bisericii apostolice ca diferenţă între Sf. 
Petru şi Sf. Pavel. Petru, Iacov şi loan aleseseră să propovăduiască „celor tăiați împrejur”, iar Pvel 

„celor netăiaţi împrejur”, adică „neamurilor”. Problema a apărut în momentul în care Pavel şi-a dat 
seama că ceilalți, în special Petru şi Iacob, credeau că păgânii trebuie să treacă prin ritualul „tăierii 
împrejur” şi să se ferească de mâncărurile „necurate” prevăzute de Lege, pentru a accede la 
creştinism. Petru oscila: când se afla cu Pavel între păgâni, se comporta liber, fără să pretindă că 
aceştia ar fi trebuie să aplice ritualul iudaic, ba chiar fără să se ferescă de a mânca cu ei din aşa- 
numitele mâncăruri „spurcate”; când revenea în mediile iudaice la Iacov, se separa de păgâni şi 
cerea acestora „să se taie împrejur”, să se ferească de cele „spurcate”, etc.. Atunci Pavel a luat 
atitudine: „Când am văzut că ei nu calcă drept, după adevărul evangheliei, am zis lui Chifa (Petru) 
înaintea tuturor: dacă tu, care eşti iudeu, trăieşti ca păgânii şi nu ca iudeii (când eşti numai cu 
aceştia, n.n.), de ce sileşti pe păgâni să trăiască ca iudeii ?”(Galateni 11,14). 

Rădăcinile conflictului sunt descrise de însuşi Pavel în epistola pe care el o trimite efesenilor. 
„Prin descoperire mi s-a dat în cunoştinţă această taină, spune el, ...anume că neamurile sunt 
împreună moştenitoare (cu iudeii) şi mădulare ale aceluiaşi trup şi împreună părtaşi ai făgăduinţei, 
în Hristos, prin evanghelie."(Efeseni III, 3,6). Cu alte cuvinte, neamurile sunt împreună 
moştenitoare ale făgăduinţei aşa cum sunt ele, ca neamuri, tot astfel cu iudeii sunt moştenitori ai 
aceleiaşi făgăduinţe ca iudei. A fi iudeu nu este o condiţie necesară a venirii cuiva la credinţă. Din 
acest motiv nu era nevoie ca neamurile să intre mai întâi în condiţia de iudeu ca să poată veni apoi 
la Hristos. Pavel ţinea la descoperirea sa. Dar — şi acum se întâmplă unul din cele mai mari 
momente care au marcat istoria primei comunităţi creştine de după Cincizecime — Pavel este cuprins 
de îndoială: nu cumva este prada unei revelații false ? Nu cumva este înşelat de diavolul ? Dacă 
Pavel sau oricare dintre apostoliar fi crezut că posedă infailibilitate persoanal, tânăra comunitate 
creştină ar fi alunecat de la început pe panta fragmentării doctrinare şi unitatea Bisericii, poate 
Biserica însăşi, ar fi pierit demult. 

În această situaţie Pavel, cel care avea să scrie lui Timotei că „Biserica lui Dumnezeu este 
stâlpul şi temelia adevărului” (| Timotei III, 15), iar nu individul, fie el şi apostol, ia singura decizie 
care se putea lua: „M-am suit iarăşi la Ierusalim cu Barnaba, spune el, luând cu mine şi pe Tit. M- 
am suit potrivit unei descoperiri, şi am arătat îndeosebi celor mai de seamă (dintre apostoli, n.n.) 
evanghelia pe care o propovăduiesc la neamuri, ca nu cumva să alerg sau să fi alergat în 
zadar!"(Galateni II, 2). Textul este formidabil: apostolul neamurilor nu exclude posibilitatea de a fi 
înşelat, ca persoană individuală, de către diavolul ! Apostolul neamurilor urcă, deci, la Ierusalim 
pentru a se consulta cu ceilalți apostoli. 

Urmează celebrul sinod apostolic de la Ierusalim, din anul 50, descris în capitolul al XV-lea al 
cărții Faptelor. Motivația sinodului este expusă chiar din primul verset. Important este însă că Pavel 
şi Barnaba au urcat la „apostolii şi preoţii din Ierusalim”(v. 2); ajunşi aici, au fost primiţi de aceştia 
(v. 4). Discuţiile fiind aprinse, „apostolii şi preoţii s-au adunat să cerceteze despre acest cuvânt”(v. 
6). În finalul acestor discuţii „apostolii şi preoţii, cu toată Biserica, au hotărât...”(v. 22), după care 
au redactat hotărârea, semnând-o cu formula: „apostolii şi preoții şi frații...)(v. 23). Cel mai 
important aspect este că această hotărâre a fost luată sub asistenţa Sfântului Duh consemnată în 
textul deciziei sub formula rămasă celebră pentru toate sinoadele ulterioare: „Părutu-s-a Duhului 
Sfânt şi nouă...."(v. 28). Este ceea ce am numit epicleza cuvântului: Duhul lui Dumnezeu 
odihneşte, la invocarea ierarhiei, peste întreaga Biserică şi aceasta dogmatizează infailibil. 

Definirea credinţei este, aşadar, un act pe care ierarhia îl consumă numai în interiorul 
Bisericii, iar nu în afara ei şi cu atât mai puţin în locul ei. Activitatea învățătorească a ierarhiei face 
prezent adevărul în Biserică, iar adevărul este însuşi Hristos (loan XIV, 6). Dar „arătarea” 
adevărului în Biserică nu este posibilă decât a urmare a venirii peste ea a Duhului, invocat de 
ierarhie. Poziţia proeminentă a ierarhiei în raport cu poporul lui Dumnezeu, cu „fraţii”, adică cu 
laicii, se bazează pe faptul că ea aduce de dincolo de istorie, din eshaton, un adevăr care nu aparţine 
lumii acesteia: el este sub aspectul conţinutului un adevăr ce vine din Împărăţia lui Hristos. Esenţa 
acestui adevăr se referă la dumnezeirea lui Hristos şi numai adunarea unei comunități pe baza 
acestui adevăr o face să devină o adevărată comunitate eclezială. O comunitate devine Biserica — 
trup al lui Hristos în momentul în care ea „întrupează” în conştiinţa şi limbajul ei acest adevăr care 
nu poate fi rostit, conceput şi mai ales admis decât sub puterea Sfântului Duh. 

Acest adevăr vine deci de dincolo de fruntariile lumii acestei şi de aceea el nu poate fi adus în 
pustiul istoriei şi-n mijlocul poporului lui Dumnezeu care rătăceşte în drum spre Noul Canaan decât 

de cei trimişi să facă acest lucru, adică de apostoli şi de urmaşii lor. Acesta este temeiul pentru care 
dogmatizarea este „privilegiul” ierarhiei, iar nu al poporului, al laicilor. Laicii oferă însă limbajul, 
haina conceptuală în care acest adevăr adus lor de ierarhie devine inteligibil şi acceptabil pentru ei. 
De aceea sinoade cu adevărat ecumenice care au definit adevărul la acelaşi nivel de acuratețe şi cu 
aceeaşi autoritate ca sinodul apostolic de la Ierusalim au căpătat girul ecumenicităţii abia în urma 
„receptării” lor ca atare de către întreaga Biserică. Definirea adevărului de către ierarhie se referă a 
conţinutul acestuia, receptarea lui de către adunarea celor chemaţi să creadă în el se referă la haina 
conceptuală în care acesta este turnat. Definirea adevărului în aceste condiţii este posibilă numai 
sub puterea Sfântului Duh ca un fel de epicleză a cuvântului şi reprezintă actualizarea maximă a 
calităţii ecleziale a unei adunări, a unei comunităţi reunite în acest scop. Din acest punct de vedere 
Biserica se poate defini ca adunare a celor chemaţi să creadă în dumnezeirea lui lisus Hristos 
pentru a fi mântuiți. 

4. Ierarhia şi epicleza canonică. Activitatea canonică sau disciplinară este, ca şi celelalte, 
condiționată de odihna Sfântului Duh asupra ierarhiei şi practicarea ei nu poate avea loc decât în 
Biserică. Este binecunoscut textul de la Matei XVIII,15-18: „De-ţi va greşi fratele tău, mergi, 
mustră-l pe el între tine şi el singur. Şi de te va asculta ai câştigat pe fratele tău. Iar de nu te va 
asculta, ia cu tine încă unul sau doi, ca din gura a doi sau trei martori să se statornicească tot 
cuvântul. Şi de nu-i va asculta pe ei, spune-l Bisericii; iar de nu va asculta nici de Biserică, să-ţi fie 
ca un păgân şi vameş. Adevărat grăiesc vouă: oricâte veţi lega pe pământ, vor fi legate şi în cer, şi 
oricâte veți dezlega pe pământ, vor fi dezlegate şi în cer”. Textul afirmă în mod clar Biserica drept 
autoritate supremă în „legarea” şi „dezlegarea” păcatelor. Dar puterea efectivă de a „lega” şi 
„dezlega” este atribuită apostolilor. Această atribuire precisă este întărită în la fel de binecunoscutul 
text de la Ioan XX, 22-23: „Precum m-a trimis pe mine Tatăl, vă trimit şi eu pe voi. Şi zicând 
acestea, a suflat asupra lor şi le-a zis: luaţi Duh Sfânt: cărora veţi ierta păcatele, vor fi iertate, şi 
cărora le veţi ţine, ţinute vor fi”. În Matei XVI, 19 puterea „legării” şi „dezlegării” este atribuită 
distinct lui Petru, ca urmare a mărturisirii pe care el o face. 

Trebuie observat că puterea ierarhiei de „a lega” şi „a dezlega” nu se bazează doar pe simplul 
fapt că textele invocate mai sus par a privi numai pe apostoli, cum afirmă unii teologi, sau numai lui 
Petru, cum afirmă cu obstinaţie teologia romano-catolică. Elementul care face din această putere un 
apanaj exclusiv al ierarhiei este asigurarea că tot ce va face ea pe această linie va fi validat şi-n 
ceruri. Aceasta înseamnă că activitatea canonic-disciplinară este o altă formă a trimiterii lor în 
lume, alături de aceea de a aduce poporului din darurile Împărăției şi a binevesti bogăţiile acesteia. 
Misiunea canonică înseamnă obligaţia ierarhiei de a răspândi asupra lumii, asupra istoriei, adierea 
dreptăţii care domneşte în Împărăţia Cerurilor. Ierarhia, asemenea celor ce s-au întors din Canaan 
cândva, revarsă asupra poporului, care mărşăluieşte prin pustia istoriei, ceva din ordinea, din 
disciplina şi dreptatea care, prin contrast cu lumea aceasta, domneşte în lumea spirituală din care s-a 
întors pentru a aduce veşti. Ierarhia este tot timpul în poziția celor ce tocmai se întorseseră din 
Canaan cu veşti pentru popor. Ea aduce în Biserică dreptatea lui Dumnezeu pe care o împarte 
poporului ca o arvună a dreptăţii viitoare, eshatologice, depline. De aceea, dreptatea aceasta şi 
puterea de a o exercita nu poate aparține decât celor trimişi în acest scop în lume pentru a o 
răspândi. Ierarhia este agentul care aduce în lume această dreptate, a cărei sursă este Hristos şi 
Împărăţia sa. Poporul lui Dumnezeu nu poate fi, deci, sursa acestei dreptăţi care coboară din 
Împărăţia Cerurilor, ci ținta, obiectul ei. 

Dar Biserica în calitatea ei de adunare a celor chemaţi nu este doar obiectul asupra căruia se 
exercită această dreptate ce vine de dincolo de lumea noastră, din eshaton; ea este, totodată, şi 
forma maximă de exercitare a activităţii canonice, aşa cum sinodul ecumenic, de fapt Biserica 
întreagă, este forma maximă ca deplinătate în exercitarea activităţii învăţătoreşti. De aceea 
canoanele cu cea mai mare autoritate sunt cele ecumenice, decretate ca şi dogmele de sinoade 
ecumenice. Activitatea canonică de stabilire a normelor de comportament în Biserică, ca şi cea de 
dogmatizare, de stabilire a expresiei conceptuale cea mai potrivită pentru adevăr, se exercită în mod 
infailibil numai la nivelul Bisericii întregi (| Timotei III, 15; Matei XVIII, 17). Motivul acestei 
precizări este acela că numai Biserica, în calitatea ei de trup al lui Hristos, poate exercita în istorie 
deplin dreptatea de dincolo de istorie, adică aceea care domneşte în Împărăţia lui Hristos. 

Dreptatea pe care o exercită ierarhia nu este dreptatea ei, ci dreptatea lui Dumnezeu , dreptatea 
Împărăției Cerurilor; ea este o altă formă a prezenţei lui Dumnezeu în Biserică, a „arătării” sale 
printre oameni. Or, această „arătare” nu poate avea loc decât „în Duhul Sfânt”, ca urmare a odihnei 
Duhului asupra ierarhiei şi în cel mai înalt grad asupra întregii Biserici ca trup al lui Hristos. lată de 
ce exercitarea acestei dreptăţi la modul infailibil nu poate fi făcută, chiar de ierarhie, în afara 
Bisericii şi cu atât mai puţin în locul Bisericii. Normele canonice, ca şi deciziile disciplinare, trebuie 
„receptate” favorabil de corpul Bisericii şi abia atunci devin ele valide. Ca şi în cazul dogmelor, 
ierarhia aduce în Biserică conţinutul dreptăţii lui Dumnezeu, dar cel ce oferă forma în care această 
dreptate va trebui înveşmântată, codificată, este poporul lui Dumnezeu. de aceea, şi normele 
canonice au nevoie de o „receptare” a lor eclezială. Pe acest fond suntem în măsură să sporim în 
precizie definiția Bisericii spunând: Biserica este adunarea celor chemaţi să se împărtăşească de 
dreptatea Împărăției lui Dumnezeu pe care ierarhia o coboară în istorie trimisă în acest scop de 
Hristos 


Preoţia generală. Rolul laicilor în Biserică 


1. Consideraţii Introductive despre laici. În afara ierarhiei Biserica se mai compune şi din 
laici. Termenul derivă din cel grecesc prin care este desemnat poporul; deci cuvântul laic 
desemnează pe orice membru al poporului lui Dumnezeu. Se mai obişnuieşte ca membrii Bisericii 
să fie numiţi şi mireni. Acest al doilea termen sugerează că membrii Bisericii sunt deja purtători de 
mir, adică unşi în puterea Duhului Sfânt prin Taina Mirungerii. Totuşi, când vorbim despre Biserică 
şi mai ales de membrii ei, trebuie să începem prin a considera situaţia acestora încă dinainte de 
Botez, pentru a înţelege cine sunt moştenitorii de drept ai Împărăției Cerurilor, deci cine sunt cei 
cărora li s-a făgăduit intrarea în ea „pentru că au crezut”. Din acest motiv voi prefera termenul de 
laic, termen ce sugerează că Biserica este în primul rând poporul lui Dumnezeu. prin 'Taina 
Botezului şi apoi prin aceea a Mirungerii fiecare membru al acestui popor devine, într-adevăr, un 
templu al Duhului Sfânt, adică un purtător de Duh, un mirean, pentru ac în final toți membrii 
Bisericii să devină mădulare trupului lui Hristos, adică nişte adevăraţi hristofori. Toate aceste 
calificări succesive ale oricărui membru al Bisericii, adică acelea de laic, mirean şi hristofor, indică 
trepte de desăvârşire pe are se situează fiecare în decursul vieţii după a sa vrednicie. Desigur, orice 
laic devine deja prin Botez, dar mai ales un mirean, dar numai în stare potenţială, urmând ca el să 
activeze prin faptele sale puterea cea mare care sălăşluieşte asupra sa. De asemenea, orice mirean 
este deja potenţial membru al trupului lui Hristos prin cele două Taine sus-menţionate, dar mai ales 
prin împărtăşirea sa cu trupul şi sângele euharistic al lui Hristos; dar el nu va simţi cu adevărat 
participarea sa la trupul euharistic şi în acelaşi timp eclezial al lui lisus Hristos, dacă nu va începe 
efortul spre desăvârşire. 

Acest efort de apropiere, de împărtăşire de adevărul, de dreptatea şi în final de darurile 
euharistice pe care ierarhia le aduce din Noul Canaan al Împărăției lui Hristos, efort pe care-l 
desfăşoară fiecare membru al Bisericii este principiu situării fiecăruia pe trepte de desăvârşire 
diferite. Această ierarhizare a fiecăruia după vrednicie, este sugerată de însuşi Mântuitorul care 
declară că „în casa Tatălui meu sunt multe locaşuri"(loan XIV,2). Trebuie precizat aici că din 
punctul de vedere al acestei desăvârşiri progresive membrii ierarhiei nu se deosebesc de laici, adică 
de membrii obişnuiţi ai Bisericii. Ca persoane particulare, membrii ierarhiei sunt datori să se 
desăvârşească fiecare, asemenea oricărui laic, având nevoie să se spovedească şi să primească 
iertarea şi canonul fără nici o deosebirea de aceştia; ca funcție eclezială însă, ei sunt total distincţi 
de laici, puterea lor de a o exercita venindu-le direct de la Hristos, iar nu de la popor. Tot astfel, şi 
laicul care primeşte o misiune specială din partea ierarhiei: el nu se mântuieşte doar prin simplul 
fapt că 1 s-a încredinţat această funcţie eclezială (citeţ, ipodiacon, etc.). 

Totuşi, Sf. Petru numeşte pe toţi „cei ce cred” în dumnezeirea lui Hristos, desigur, „seminţie 
aleasă, preoție împărătească, neam sfânt, popor agonisit de Dumnezeu, ca să vestească în lume 
bunătăţile celui ce ne-a chemat din întuneric la lumina sa cea minunată”(I Petru II, 9). lată de ce 
abordarea statutului laicilor în Biserică ridică, inevitabil, problema preoţiei generale a membrilor 
Bisericii. Problema nu este acută doar în relațiile cu protestanții, cum ar putea părea la prima 

vedere. Există chiar în limitele spaţiului ortodox un anumit mod greşit al înţelegerii acestei preoţii a 
laicilor: este vorba despre aşa-numiţii „stareţi”, adică conducători duhovniceşti care, deşi laici, cred 
că au dreptul şi puterea iertării păcatelor, asemenea ierarhiei oficiale. Este un fenomen pe care l-a 
cunoscut şi istoria Bizanțului, în vremea Sf. Simeon Noul Teolog, dar el s-a manifestat mai ales în 
spaţiul rusesc. De asemenea, sub influenţa anumitor scrieri ascetice, mulţi intelectuali credincioşi 
tind să pună în opoziție pe aceşti „stareţi” neoficiali în raport cu ierarhia oficială, considerându-i 
mult mai îndreptățiţi să exercite oficiul „legării şi dezlegării” păcatelor. 

2. Moștenitorii Împărăției Cerurilor. În câteva rânduri Mântuitorul se referă la copii ca la 
moştenitorii de drept ai Împărăției lui Dumnezeu. „Atunci i-au adus copii, ca să-şi pună mâinile 
peste ei şi să se roage; dar ucenicii îi certau. lisus însă le-a zis: lăsaţi copii şi nu-i opriţi să vină la 
mine, căci a unora ca aceştia este Împărăţia Cerurilor. Şi punându-și mâinile peste ei, s-a dus de 
acolo.”(Matei XIX, 13-15). „În ceasul acela s-au apropiat ucenicii de lisus şi i-au zis: cine, oare, 
este mai mare în Împărăţia Cerurilor ? Chemând la sine un prunc (lisus) l-a pus în mijlocul lor şi a 
zis: adevărat zic vouă: de nu vă veţi întoarce şi nu veţi fi precum pruncii, nu veţi intra în Împărăţia 
Cerurilor. Deci, cine se va smeri pe sine ca pruncul acesta, acela este cel mai mare în Împărăţia 
Cerurilor. Şi cine va primi un prunc ca acesta în numele meu, pe mine mă primeşte. lar cine v 
sminti pe unul singur dintre aceştia mici, care cred în mine, mai bine i-ar fi lui să-şi atârne de gât o 
piatră de moară şi să fie afundat în adâncul mării. (...)Astfel, nu este vrere înaintea Tatălui vostru, 
cel din ceruri, ca să piară vreunul din aceştia mici.”(Matei XVIII, 1-6, 14). În aceste două texte în 
care lisus se referă la copii fraza esenţială este aceea care avertizează pe orice adult ca să nu încerce 
să smintească vreunul din aceştia mici, care cred în mine, spune Mântuitorul. 

Sublinierea de către însuşi Mântuitorul că cei mici, copii, sunt cei ce cred în el este esenţială; 
este exact ceea ce ignoră cu bunăştiinţă protestanții care refuză botezul copiilor pe motiv că aceştia 
nu sunt capabili să creadă şi să-şi mărturisească la botez credinţa. Într-adevăr, sunt capabili copii să 
aibă credinţă în dumnezeirea lui lisus Hristos şi s-o mărturisească, aşa cum se cere celor ce vor să 
intre în Împărăţia Cerurilor ? Mântuitorul, în ciuda tuturor aparenţelor, afirmă acest lucru fără 
echivoc. Mai mult, sensul în care el afirmă acest lucru este acela că cei mici tocmai prin aceasta se 
disting de cei adulţi: adică prin faptul că ei cred ! Pentru a înţelege sensul acestei afirmaţii a 
credinţei ca apanaj prin excelenţă al copiilor, spre deosebire de adulţi, va trebui să ne întoarcem din 
nou în Vechiul Testament, în vremea lui Moise, mai exact în vremea când cei trimişi de el în 
Canaan s-au întors aducând poporului veşti extraordinare despre bogăţiile acestei ţări, dar veşti 
foarte rele despre puterea militară a locuitorilor ei. Aceste veşti din urmă au demobilizat poporul 
zdruncinându-i credința în făgăduinţele lui Dumnezeu. 

Evenimentele sunt descrise în capitolul al XIV-lea din cartea Numeriilor: „Atunci toată obştea 
a ridicat strigăt şi a plâns poporul toată noaptea aceea. Cârtind împotriva lui Moise şi a lui Aaron, 
toţi fiii lui Israel şi toată obştea auzis către ei: mai bine era să fi murit în pământul Egiptului sau să 
murim în pustiul acesta ! La ce ne duce Domnul în pământul acela: ca să cădem în război ? Femeile 
noastre şi copii noştri vor fi pradă. N-ar fi oare mai bine să ne întoarcem în Egipt ? (...)losua, fiul 
lui Navi şi Caleb al lui Iefone, care erau din cei ce cercetaseră ţara, şi-au rupt hainele lor şi au zis 
către obştea fiilor lui Israel: pământul, pe care l-am străbătut noi, este foarte, foarte bun; de va fim 
Domnul bun cu noi, ne va duce în pământul acela şi ni-l va da nouă; în pământul acela izvorăşte 
lapte şi miere. (...)Zis-a Domnul către Moise: până când mă va supăra poporul acesta şi până când 
nu va crede el în mine cu toate minunile pe care le-am făcut în mijlocul lui ? Îl voi lovi cu ciumă şi-l 
voi pierde. (...)Moise a zis însă către Domnul: ...iartă păcatul poporului acestuia, după mare mila 
ta, după cum ai iertat tu poporul acesta din Egipt şi până acum. Zis-a Domnul către Moise: voi ierta 
după cuvântul tău. Dar viu sunt eu şi viu este numele meu şi de slava Domnului e plin tot pământul: 
toți bărbaţii câţi au văzut slava mea şi minunile pe care le-am făcut în pământul Egiptului şi în 
pustie şi m-au ispitit până acum de zeci de ori şi n-au ascultat glasul meu, nu vor vedea pământul 
pe care eu cu jurământ l-am făgăduit părinţilor lor; ci numai copiilor lor, care sunt aici cu mine, 
care nu ştiu ce este binele şi ce este răul, şi tuturor nevârstnicilor, care nu judecă, acelora le voi da 
pământul, iar toţi cei ce m-au amărât nu-l vor vedea. (...)Deci spune-le: viu sunt eu, zice Domnul ! 
După cum aţi zis în auzul meu, aşa voi face cu voi: în pustia aceasta vor cădea oasele voastre şi voi, 
toţi cei numărați, de la douăzeci de ani în sus, care aţi cârtit împotriva mea, oricâţi aţi fi la număr. 
Nu veţi intra în pământul pentru care, ridicându-mi mâna, m-am jurat să vă aşez aici. (...)Ci 

numai) pe copii vostri, despre care voi ziceaţi că vor ajunge pradă vrăimasilor, îi voi duce acolo şi 





(numai) ei vor cunoaşte pământul pe care voi l-aţi nesocotit."(Numerii XIV, 1-3, 6-8, 11-12; 13, 
19-23, 28-29, 31). 

Să revenim acum la copiii din vremea Mântuitorului şi din orice vreme până la sfârşitul 
timpurilor. Asemenea aducătorilor de veşti despre Canaan din vremea lui Moise, ierarhia aduce şi 
ea poporului lui Dumnezeu vestea cea bună despre bogăţiile infinite ale Noului Canaan care este 
Împărăţia lui Hristos. Vestea aceasta este atât de paradoxală, încât orice om matur, raţional, nu o 
poate crede, aşa cum n-au crezut-o nici filozofii stoici şi epicurei din vremea Sf. Pavel (Faptele 
Apostolilor XVII, 18, 32). Într-adevăr, într-o lume în care orice speranţă de înviere este risipită de 
experienţa cotidiană a morţii, vestea pe care o aducea marele apostol părea o utopie. În limitele 
unei istorii pustiită de moarte vestea că umanitatea s-a apropiat de hotarele Împărăției Vieţii, că prin 
moartea şi învierea lui lisus Hristos speranţa noastră în înviere a devenit, în sfârşit, reală nu poate fi 
crezută de „realismul” oricărui om cu experienţă, de minţile „raţionale” care nu pot gândi în afara 
filozofiei, adică a înţelepciunii acestei lumi (Coloseni II, 8-9). Aşa stau lucrurile în ordinea firească 
a lucrurilor. Noi ştim însă că ordinea aceasta este afectată puternic de păcat, coruptă de consecinţele 
acestuia dintre care cea mai mare este moartea. 

Vestea învierii pe care o aduce, deci, ierarhia în sânul poporului lui Dumnezeu provoacă 
scindarea acestuia, asemenea scindării pe care au provocat-o aducătorii de veşti din vremea lui 
Moise. Adulții cei viciați de experienţa cotidiană a morţii, care i-a făcut să creadă că aceasta este 
destinul firesc şi final al oricărui om, „realiştii”, „raţionalii” nu o pot crede şi o refuză. Copiii însă, 
micuţii sau nevârstnicii, cei asemenea celor din vremea Mântuitorului şi mai ales din vremea 
revoltei evreilor împotriva Domnului şi a lui Moise, care, tocmai datorită prospeţimii lor, a purității 
lor nevinovate, cred cu toată tăria, aşa cum crede copilul în lumea mirifică a basmului ! Calitatea 
copiilor din vremea lui Moise a fost aceea că, nevârstnici fiind, nu puteau deosebi binele de rău şi 
pentru aceasta nu aveau vreo vină, deşi, poate, unii dintre ei, sub influenţa părinţilor sau a altor 
maturi, se vor fi împotrivit şi ei Domnului. Pentru acest motiv al „nevârstniciei”, ba chiar tocmai în 
ciuda disproporţiei mai mult decât evidente dintre fragilitatea lor, pe de o parte, şi copleşitoarea 
superioritate militară a „uriaşilor fii ai lui Anac”, pe de alta, aşa cum au descris-o iscoadele cele rele 
(Numerii XIII, 28-29, 32-34), Domnul a hotărât să-i facă moştenitori siguri ai Pământului 
Făgăduinţei. Mântuitorul, însă, merge chiar mai departe cu motivarea acestei decizii: el nu spune că 
acest drept de a moşteni Împărăţia revine copiilor doar pentru că sunt „nevârstnici”, necunoscând 
încă binele şi răul, ci pentru că ei cred ! Cred în bogăţiile mirifice ale Împărăției lui Hristos, bogății 
mai presus de orice a putut să vadă vreodată ochiul sau să audă urechea omului, ba chiar mai presus 
de orice imaginaţie (1 Corinteni II, 9). 

Copiii sunt, aşadar, moştenitorii Împărăției Cerurilor şi accesul lor la Botez nu poate fi oprit, 
cum fac protestanții, căci însuşi Mântuitorul a spus că ei cred ! Adulții, însă, trebuie să se pocăiască 
pentru necredinţa lor. Iată de ce, în pustia Iordanului, Sf. loan Botezătorul, asemenea lui Moise în 
pustiul Cadeş, striga tuturor: „Pocăiţi-vă, căci s-a apropiat Împărăţia Cerurilor.”(Matei III, 2). 
Pocăinţa aceasta este menită să readucă pe cel adult, pe cel „realist” sau „raţional”, pe cel care nu 
mai crede în „basme”, la nivelul credinței copilului. Această pocăință este, de fapt, o renaştere a 
celui adult, a celui matur, o reluare a copilăriei pentru a deveni apt pentru Împărăţia Cerurilor. De 
aceea spune Mântuitorul lui Natanael: „Adevărat, adevărat zic ţie: de nu se va naşte cineva din apă 
şi din Duh, nu va putea să intre în Împărăţia lui Dumnezeu”. Nedumerit, Nicodim îl întreabă: „cum 
poate omul să se nască, bătrân fiind ? Oare poate el să intre a doua oară în pântecele maicii sale şi să 
se nască (din nou) ? (...)lisus i-a răspuns: tu eşti învățătorul lui Israel şi nu cunoşti aceasta ?"(loan 
III, 5, 4, 10). Într-adevăr, credinţa nu poate fi dobândită decât în puterea Duhului Sfânt, căci nimeni 
nu poate crede cu adevărat în dumnezeirea lui lisus şi-n învierea sa dacă nu are puterea Duhului 
asupra sa (1 Corinteni XII, 3). Renaşterea di duh şi din apă este renaşterea credinţei sub puterea 
Duhului urmată apoi de Botez. De aceea spune Mântuitorul: „Cel ce va crede şi se va boteza, se va 
mântui, iar cel ce nu va crede se va osândi”.(Marcu XVI, 16). 

Cel adult are, aşadar, obligaţia ca înintea botezului să dovedească renaşterea sa „în Duh” prin 
credinţa pe care o mărturiseşte, în ciuda „realismului” filozofiei şi al oricărei înţelepciunii omeneşti 
pe care el a împărtăşit-o până atunci în baza maturității sale. Este motivul rostirii obligatorii la 
Botez de către catehumen personal a Crezului niiceo-constantinopolitan. La Botez poate veni şi 

orice copil în baza motivelor expuse mai sus. Rostirea cu această ocazie a Crezului de către naş nu 
se face în locul copilului, deoarece copilul n-ar poseda această credinţă; ea se face doar pentru că el 
nu poate s-o exprime în limbaj distinct, inteligibil pentru cei de faţă. În plus, naşul dă mărturie că 
cel pe care el îl însoţeşte la Botez, are aceeaşi credinţă cu Biserica universală. Pe scurt, în timp ce 
copilul este adus direct la Botez îndată ce starea lui fizică i-o permite, adultului îi trebuie o lungă 
perioadă de pocăință, de pregătire a renaşterii sale la credinţă, înainte de a fi renăscut din apa cea 
sfântă. EI trebuie să renască mai întâi în Duh, pentru a renaşte mai apoi prin Botez. Este şi motivul 
pentru care în vremea apostolilor s-au înregistrat cazuri când, înainte de a fi botezați, unii deja au 
început să vorbească „în limbi”, mărturisind asfel pogorârea Duhului Sfânt asupra lor (Faptele 
Apostolilor X, 44-48). 

3. Beneficiarii Tainelor. Botezul şi Euharistia. Orice om care mărturiseşte credinţa sa în 
dumnezeirea lui lisus Hristos are dreptul să se boteze, pentru ca apoi să devină părtaş la trupul şi 
sângele euharistic al Mântuitorului. Botezul este un act care reinstalează pe credincios în atmosfera 
din vremurile lui Iosua Navi sub conducerea căruia poporul ales, format de-acum numai din copiii 
de odinioară cărora Domnul le îngăduise să intre în Canaan, au traversat Iordanul intrând astfel, în 
sfârşit în pământul făgăduit părinţilor lor. lată motivul pentru care Sf. loan Botezătorul boteza în 
apele Iordanului într-un loc pustiu. Botezul este şi el o traversare a Iordanului spre Noul Canaan; el 
este însă o traversare a unui lordan spiritual, pentru că spirituală este şi ţara de dincolo de el. cei ce 
cred în dumnezeirea lui lisus Hristos intră prin Botez în Împărăţia spirituală a lui Hristos, care este 
Împărăţia Cerurilor. Această paralelă este justificată de expresia pe care însuşi Mântuitorul o 
foloseşte când spune: „Din zilele lui loan Botezătorul şi până acum Împărăţia Cerurilor se ia cu 
năvală şi numai cei ce năvălesc pun mâna pe ea."(Matei XI, 12; Luca XVI, 16). 

Termenul a lua cu năvală, cu asalt este un termen militar şi desemnează modul în care au luat 
evreii cu asalt Canaanul după trecerea Iordanului. Împărăţia Cerurilor este, într-adevăr, Noul 
Canaan şi modul în care ea este cucerită trebuie să reamintească de paradigma vremurilor cuceririi 
ţărăă sfinte. Dacă odinioară evreii au luat cu asalt o ţară concretă, situată precis din punct de vedere 
geografic, acum cei ce cred, cei ce formează noul popor ales, chemat să moștenească Împărăţia lui 
Hristos, iau cu asalt o ţară spirituală, ale cărei coordonate geografice sunt de natură pur 
duhovnicească. Aceasta este Țara Învierii, Ţara Duhului Sfânt, Împărăţia lui Dumnezeu. mergând 
pe firul acestei paralele, s-ar putea face o apropiere între loan Botezătorul şi Moise, pe de o parte, şi 
Petru şi losua Navi, pe de alta. Ioan Btezătorul a condus poporul ales, asemenea lui Moise, până în 
pragul Împărăției Cerurilor, pregătindu-l pentru marea trecere spirituală spre Împărăţia Cerurilor. 
De aceea striga el în pustie neobosit: „Pocăiţi-vă, căci s-a apropiat Împărăţia Cerurilor. (Eu sunt): 
glasul celui ce strigă în pustie: „pregătiţi calea Domnului, drepte faceţi cărările lui'”.(Matei III, 2-3). 
Este adevărat că loan a botezat în Iordan, în timp ce Moise a murit înainte de a avea ocazia trecerii 
râului sfânt împreună cu poporul. Botezul lui loan era însă doar un simbol; el boteza numai 
simbolic, pentru a recrea atmosfera necesară trecerii reale a Iordanului spiritual, spre a trezi 
conştiinţele şi a le pregăti, şi atrăgea deschis atenţia asupra acestei diferenţe, spunând: „Eu unul vă 
botez numai cu apă, spre pocăință, dar cel ce vine după mine, ...vă va boteza cu Duh Sfânt şi cu 
foc."(Matei III, 11). 

Apostolii, avându-l în fruntea lor pe Petru, încep să boteze imediat după Cimcizecime, 
spunându-le celor cuceriţi de predica sa: „Pocăiţi-vă şi să se boteze fiecare dintre voi în numele lui 
lisus Hristos, spre iertarea păcatelor voastre, şi veţi primi Duhul Sfânt, căci vouă vă este dată 
făgăduinţa şi copiilor voştri şi tuturor celor de departe, pe oricâţi îi va chema Domnul Dumnezeul 
nostru.""(Fapte II, 38). Atmosfera inițială în urma acestei treceri a Iordanului spiritual era asemenea 
celei din vremea lui Iosua Navi, când toate bogăţiile cucerite din cetățile luate de evrei cu asalt erau 
aduse înaintea lui losua: „Toţi cei ce credeau erau laolaltă şi aveau toate de obşte. Şi îşi vindeau 
bunurile şi averile şi le împărțeau tuturor, după cum avea nevoie fiecare.”(Fapte 11,44-45). Toate 
acestea până în ziua în are, asemenea lui Akan din vremea lui losua(losua VII, 1-26), Anania şi 
soţia sa Safira „au dosit” o parte din averea lor pe care o aduseseră înaintea lui Petru şi a celorlalți 
apostoli. Aceste averi simbolizau bogăţiile smulse nu vechilor cetăți canaanite cucerite, ci 
diavolului şi lăcomiei induse în suflete de el. or, Petru se comportă în acest caz asemenea lui losua; 
hotărăşte moartea celor doi soţi, aşa cum Iosua a hotărât moartea lui Akan(Fapte V, 1-11). 

După trecerea Iordanului, evreii din vremea lui Iosua au serbat primul lor Paşti în 
Canaan(losua V, 10), apoi au mâncat din roadele pământului acelei țări. În ziua aceea a înceat să 
mai cadă din cer mana care-i hrănise în pustie în toți anii rătăcirii lor prin ea (v. 11-12). La fel au 
făcut şi primii creştini de după Cincizecime: după botez, adică după trecerea Iordanului spiritual şi 
intrarea lor spirituală în Noul Canaan, în Împărăţia lui Hristos, „în fiecare zi stăruiau într-un cuget 
în templu şi, frângând pâinea în casă, luau împreună hrana întru bucurie şi întru curăția 
inimii.”(Fapte II, 46). Patru versete mai sus ni se spune acelaşi lucru, dar mai precis: „Deci cei ce 
au primit cuvântul s-au botezat şi în ziua aceea s-au adăugat ca la trei mii de suflete. Şi stăruiau în 
învăţătura apostolilor şi în împărtăşire, în frângerea pâinii şi în rugăciuni.”"(v. 42). „Frângerea pâinii 
este astfel Noul Paşti de care se împărtăşeşte poporul lui Dumnezeu după „trecerea” Iordanului prin 
botez, ca semn al intrării sale în Noul Canaan. Comuniunea euharistică urmează imediat Tainei 
Botezului de atunci şi până astăzi pentru orice om care se botează, cu aceeaşi semnificaţie ca în 
vremurile apostolilor. Mielului pascal cel mâncat cu ierburi amare în amintirea ieşirii evreilor din 
Egiptul robiei îi ia locul Mielul euharistic „jertfit” de fiecare dată pe altar prin „frângerea” lui în 
amintirea ieşirii noastre prin lisus Hristos din ţara morţii spre Împărăţia Vieţii. 

Mirungerea şi Maslul. Botezului din vremea apostolilor i-au urmat adesea „semnele Duhului”, 
semnele Împărăției lui Dumnezeu, împlinindu-se cuvintele Mântuitorului: „Iar celor ce vor crede, le 
vor urma aceste semne: în numele meu demoni vor izgoni, în limbi noi vor grăi, şerpi vor lua în 
mână şi chiar ceva dătător de moarte de vor bea, nu-i va vătăma; peste cei bolnavi îşi vor pune 
mâinile şi se vor face sănătoşi."(Marcu XVI, 17-18). Precizarea cu privire la posibilitatea de a ţine 
în mâini fără primejdie şerpi şi de a bea otravă fără a muri este indubitabil o aluzie la vremurile în 
care poporul, rătăcind în pustie, a fost muşcat de moarte de şerpi „de foc” şi nu adesea a băut din 
ape otrăvite. Faptul că acum, după ce vor crede şi se vor boteza, vor putea ţine în mâini şerpi sau 
vor putea bea otravă fără primejdie, este semnul clar al intrării în Împărăţia lui Dumnezeu unde nu 
mai există boală sau moarte, unde animalele vor fraterniza din nou cu omul, ca odinioară în paradis. 

Dar semnele care au însoţit efectiv botezul apostolilor au fost vorbirea în limbi şi vindecările 
minunate. Vorbirea în limbi este semnul venirii duhului Sfânt asupra celor botezați, semnul intrării 
lor reale în Împărăţia îngerilor lui Dumnezeu unde răsună glasuri încă neauzite de om. Un exemplu 
în acest sens îl găsin în cartea Faptelor; „Pe când Apollo era în Corint, Pavel, după ce a străbătut 
părțile de sus, a venit la Efes. Şi găsind câţiva ucenici, a zis către ei: primit-aţi voi Duhul Sfânt când 
aţi crezut ? lar ei au zis către el: dar nici n-am auzit că ar exista Duh Sfânt. Şi el a zis: dar în ce v- 
aţi botezat ? Ei au zis: în botezul lui Ioan. Iar Pavel a zis: loan a botezat cu botezul pocăinţei, 
spunând poporului să creadă în cel ce avea să vină după el, adică în lisus Hristos. Şi auzind ei s-au 
botezat în numele Domnului lisus. Și punându-și Pavel mâinile peste ei, Duhul Sfânt a venit asupra 
lor şi vorbeau în limbi şi prooroceau."(Fapte XIX, 1-6). Aceasta este ceea ce mai târziu avea să 
devină Taina Mirungerii. Actul „punerii mâinilor” de către apostoli a fost înlocuit cu acela al 
ungerii cu Sf. Mir, cel pregătit de urmaşii apostolilor, episcopii. 

Al doilea tip de „semne ale Împărăției” care au însoţit botezul în vremea apostolilor au fost 
minunile, mai ales vindecările. După botezul „celor trei mii” imediat după Cincizecime, „tot sufletul 
era cuprins de teamă, căci multe minuni şi semne se făceau în Ierusalim prin apostoli şi mare frică îi 
stăpânea pe toţi."(Fapte II, 43). „Prin Mâinile apostolilor se făceau semne şi minuni multe în popor 
şi erau toţi într-un cuget în pridvorul lui Solomon. (...)Din ce în ce mai mulți se adăugau cei ce 
credeau în Domnul, mulţime de bărbaţi şi de femei, încât scoteau pe cei bolnavi în uliţe şi-i puneau 
pe paturi şi pe tărgi, ca venind Petru, măcar umbra lui să umbrească pe vreunul dintre ei. Şi se 
aduna şi mulţimea din cetățile din jurul Ierusalimului, aducând bolnavi şi bântuiţi de duhuri 
necurate; şi toţi se vindecau."(Fapte V, 12, 14-16). Apostolii, asemenea lui lisus însuşi, puneau 
mâinile peste bolnavi şi aceştia se vindecau, dovedind că vestea apropierii Împărăției lui Dumnzeu 
pe care ei o aduceau acum poporului nu este un cuvânt gol, ci unul cu putere. Gestul „punerii 
mâinilor” de către apostoli a fost înlocuit ulterior de acela al ungerii cu untdelemn, aşa cum reiese 
din epistola Sf. Iacov, care scrie adresanţilor săi: „Este cineva bolnav între voi ? Să cheme preoţii 
Bisericii li (aceştia) să se roage pentru el, ungându-l cu untdelemn, în numele Domnului. Şi 
rugăciunea credinţei va mântui pe cel bolnav şi Domnul îl va ridica, iar de va fi făcut păcate, se vor 
ierta lui."(lacov V, 14-15). 

Aceasta este, indubitabil, temeiul biblic a ceea ce mai târziu a devenit Taina Vindecării sau a 
Sf. Maslu. Din ea reiese cu claritate că cerința fundamentală pentru cel bolnav în vederea vindecării 
este credinţa în învierea şi dumnezeirea lui lisus Hristos urmată de „punerea mâinilor” sub forma 
ungerii cu untdelemn de către „preoții Bisericii”. Ungerea cu untdelemnul vindecării trebuie 
precedată de o credință mai mult decât teoretică pentru a se produce minunea vindecării. Credinţa 
din acele vremuri nu însemna o simplă rostire a crezului, cum facem noi astăzi, ci o angajare psiho- 
intelectuală totală care nu rămânea fără urmări pentru cei bolnavi. 

Nunta şi monahismul. Învățătura Mântuitorului cu privire la căsătorie este expusă în principal 
la Matei XIX: „S-au apropiat de el fariseii ispitindu-l şi zicând: se cuvine, oare, omului să-şi lase 
femeia sa pentru orice pricină? Răspunzând, el a zis: n-aţi citit că cel ce 1-a făcut, dintru început i-a 
făcut bărbat şi femeie ? (...)Pentru învârtoşarea inimii voastre v-a dat voie Moise să vă lăsaţi 
femeile, dar din început n-a fost aşa. Eu însă vă spun că oricine va lăsa pe femeia sa în afară de 
pricină de desfrânare şi se va însura cu alta săvârşeşte adulter; şi cine s-a însurat cu cea lăsată 
săvârşeşte adulter.”( Matei XIX, 3-4,8-9). Această învăţătură este preluată de Sf. Pavel care scrie şi 
el corintenilor: „Din cauza desfrânării fiecare să-şi aibă femeia sa şi fiecare femeie să-şi aibă 
bărbatul său. Bărbatul să-i dea femeii iubirea datorată, asemenea şi femeia bărbatului. Femeia nu 
este stăpână pe trupul său, ci bărbatul; asemenea nici bărbatul nu este stăpân pe trupul său, ci 
femeia. Să nu vă lipsiţi unul de altul decât cu bună învoială pentru un timp, ca să vă îndeletniciţi cu 
postul şi cu rugăciunea, şi iarăşi să fiți împreună, ca să nu vă ispitească satana, din pricina 
neînfrânării voastre. Celor ce sunt necăsătoriți şi văduvelor le spun: bine este pentru ei să rămână ca 
şi mine. Dacă însă nu pot să se înfrâneze, să se căsătorească. Fiindcă mai bine este să se 
căsătorească, decât să ardă. Iar celor ce sunt căsătoriţi le poruncesc nu eu, ci Domnul: femeia să nu 
se despartă de bărbat.”(I Corinteni VII, 2-5, 8-910). 

Mai mult, Sf. Pavel aseamănă unirea bărbatului cu femeia cu unirea dintre Hristos şi Biserica 
sa, spunând: „Bărbaţilor, iubiţi pe femeile voastre, după cum şi Hristos a iubit Biserica şi s-a dat pe 
sine pentru ea, ca s-o sfințească, curăţind-o cu baia apei prin cuvânt.”(Efeseni V, 25-26). Unirea 
dintre bărbat şi femeie este binecuvântată de Dumnezeu, „cel ce dintru început i-a făcut pe ei bărbat 
şi femeie”. Scopul fundamental al căsătoriei este, cum arată Sf. Pavel, împiedicarea desfrânării; al 
doilea scop al căsătoriei este procreația, după cum tot Sf. Pavel spune: „(Femeia) se va mântui prin 
naştere de fii..."(I Timotei II, 15). Al treilea scop este sfinţirea lor reciprocă, prin susţinerea în 
credinţă pe care şi-o oferă unul altuia, în vederea mântuirii (| Corinteni VII, 14-16). Aceste temeiuri 
stau la baza învăţăturii creştine despre Taina Nunții. Nunta este mai mult decât un simplu contract 
între doi oameni de sex diferit: ea este o Taină, adică o formă de convieţuire ale cărei ultime 
resorturi depăşesc aranjamentele umane înrădăcinându-se în Dumnezeu. Cu alte cuvinte nunta 
dintre bărbat şi femeie este voită de Dumnezeu, care i-a creat astfel tocmai pentru că a vrut ca cei 
doi să vieţuiască împreună ajutându-se unul pe altul în vederea mântuirii. 

Totuşi, Mântuitorul, când este întrebat de farisei cu privire la învierea morţilor pe fondul 
aporiei femeii pe care au avut-o de soţie rând pe rând şapte fraţi, urmând ca el să decidă a căruia 
dintre ei va fi ea la înviere, le răspunde: „Vă rătăciţi neştiind Scripturile, nici puterea lui Dumnezeu, 
căci la înviere (oamenii) nici nu se însoară, nici nu se mărită, ci sunt ca îngerii lui Dumnezeu din 
cer."(Matei XXII, 29-30). Evanghelistul Luca redă şi mai clar sensul acestui răspuns: „Le-a zis lor 
lisus: fiii veacului acestuia se însoară şi se mărită; cei ce se vor învrednici să dobândească veacul 
acela (veacul viitor, n.n.) şi învierea cea din morţi, nici nu se însoară, nici nu se mărită. Căci nici să 
moară nu mia pot, căci sunt la fel ca îngerii; fiind fii ai învierii, sunt fiii lui Dumnezeu.”(Luca XX, 
34-36). Pe de altă parte, când ucenicii îşi exprimă nedumerirea cu privire la folosul spiritual al 
căsătoriei: „Dacă astfel este pricina omului cu femeia, nu-i este de folos să se însoare”, Mântuitorul 
le răspunde: „Nu toți pricep cuvântul acesta, ci numai aceia cărora le este dat. căci sunt fameni care 
s-au născut aşa din pântecele maicii lor; sunt fameni pe care oamenii i-au făcut fameni şi sunt 
fameni care s-au făcut fameni pe ei înşişi pentru Împărăţia Cerurilor. Cine poate să înţeleagă, să 
înţeleagă. ”(Matei XIX, 10-12). La rândul său, Sf. Pavel spune: „Bine este omului să nu se atingă de 
femeie. (...)Eu voiesc ca toţi oamenii să fie precum sunt eu însumi. Dar fiecare are de la Dumnezeu 
darul lui: unul într-un fel, altul într-altfel. Celor ce sunt necăsătoriți şi văduvelor le spun: bine este 
pentru eio să rămână ca mine. (...)V-o mai spun, fraților, şi pe aceasta: că vremea s-a scurtat de 
acum, aşa încât şi cei ce au femei să fie ca şi cum nu ar avea."(I Corinteni VII, 1, 8-9, 29). 

Aceste texte introduc o nouă perspectivă a relaţiilor bărbatului cu femeia: aprecierea lor sub 
urgenţa venirii Împărăției lui Dumnezeu. cum spune Mântuitorul, în Împărăţia Cerurilor oamenii 
NICI nu se vor mai însura şi nici nu se vor mai mărita, ci vor fi ca îngerii lui Dumnezeu a căror unică 
preocupare este slava creatorului lor, bucuria vederii luminii necreate. Fiind „fii ai învierii”, 
oamenii veacului viitor vor fi mai presus de exigenţele cărora li se supun acum ca unii ce trăiesc 
încă sub povara veacului acestuia, dominați de neputinţele trupului şi ale sufletului. Biserica este 
însă aurora Împărăției Cerurilor, începutul instalării acesteia în istorie. De aceea membrii ei, care 
simt din toată fiinţa lor urgenţa şi copleşitoarea semnificaţie a participării lor încă de aici la Tainele 
Împărăției Cerurilor, vor începe să-şi conformeze comportarea viitorului lor statut de făpturi 
„asemenea Îngerilor”. Un asemenea comportament care vrea să anticipeze condiţia de „fiu al 
învierii”, de făptură „asemenea îngerilor” lui Dumnezeu, care nu se însoară şi nici nu se mărită, va 
depăşi şi el problema căsătoriei: dacă nu s-a însurat încă, el nu se va mai însura, iar dacă hotărârea 
aceasta îl va surprinde având femeie, se va comporta ca şi cum nu ar avea-o. Este temeiul pentru 
marea rânduială a „cinului monahal” sau a călugăriei. Este clar că opţiunea fecioriei sau a trăirii în 
afara căsătoriei are la bază credinţa celui ce o are că prin această procedură el anticipează în viaţa 
sa, în comportamentul său, în noua sa condiţie socială starea eshatologică a oamenilor înviaţi, ai 
celor care, asemenea îngerilor, vor trăi direct experienţa intrării lor în Împărăției Cerurilor. 

Este o mare discuţie dacă monahismul este sau nu o Taină, asemenea celor şapte cunoscute. 
Se ştie că numărul de şapte nu este legitimat cu nimic de Sf. Scriptură; el a fost ales în mod tacit 
pentru caracterul său sacru în sine, fără o legătură directă cu realitatea modalităților în care se 
revarsă asupra Bisericii harul lui Dumnezeu. dacă raţiunea numărului Tainelor ar fi fost numai 
sfințenia unui număr anume, s-ar fi putut foarte bine fixa numai trei, după numărul persoanelor 
treimice. Au fost vremuri când în rândul Tainelor Bisericii era inclusă nu doar călugăria, ci şi 
înmormântarea. Rămâne, desigur, cercetării teologice ulterioare şui unui viitor sinod panortodox sau 
chiar ecumenic sarcina fixării definitive a acestui număr. Ceea ce este important în această 
problemă este judecarea tuturor Tainelor în perspectiva instalării progresive în istorie a Împărăției 
lui Dumnezeu. în afara acestei perspective el nu au sens. 

Spoveania şi ascultarea. Sf. Teodor Studitul spune următoarele: „Nu se cade a lăuda pe om 
mai-nainte de moarte, că nun cu lesnire poate săvârşi calea mântuirii, nici scăpa de meşteşugirile 
diavolului, ca să se îngrijească până la ceasul morţii. Acest lucru ştiindu-l (un) sfânt părinte care 
ajunsese la ceasul morţii, când îi zicea diavolul: acum ai scăpat de mine, a răspuns: încă nu ştiu 
bine. Atât era de înfricoşat, încât nici în acel ceas nu se încredința că este afară de primejdie, măcar 
că ajunsese la mari măsuri prin lăudatele lui osteneli şi strădanii. lar noi, dacă şedem cinci sau zece 
ani în mănăstire, dacă învăţăm ceva din orânduielile mânăstirii sau deprindem pe de rost puţine 
cuvinte din Scriptură, dacă facem câteva metanii, dacă postim câtva sau ne rugăm câtva, socotim că 
pe toate le-am săvârşit, ne trufim şi ne mândrim. Pentru aceea cădem ca nişte frunze şi oasele 
noastre se sfărâmă în iad, şi nici nu ne-am dezrădăcinat bine, că ne şi uscăm. Suntem înţelepţi în 
necunoştință şi cuvântători în cele ale cuvântului, ne afcem dascăli râvnitori şi cucernici şi gândim 
că numai noi ştim tot adevărul. Pentru aceasta ni se întâmplă unele ca acestea; pentru aceea primim 
întunericul în loc de lumină; pentru aceea ca din rai ne izgonim din curtea lui Hristos şi din turma 
lui.” $ 

Deşi Biserica este anticiparea reală a Împărăției cerurilor în istorie, în lumea aceasta, membrii 
ei continuă să trăiască în timp, apăsaţi de povara condiţiei lor de fiinţe supuse greşelilor şi în final 
morții. Biserica devine în acest caz spaţiul privilegiat în care harul lui Dumnezeu operează asupra 
ființelor noastre mărginite şi corupte de păcat refacerea naturii noastre avariate, restaurarea ei 
morală şi ontologică. Aceasta înseamnă că, deşi membru al Bisericii lui Hristos, omul este încă 
dominat de slăbiciuni, supus feluritelor ispite, dar şi capabil de ameliorare dacă alege calea 
împlinirii reale a poruncilor lui Dumnezeu. până nu trece frontiera morţii nimeni nu poate fi sigur 
de mântuirea sa; dar atâta vreme cât mai este în viaţă, păcătosul cel mai mare încă are posibilitatea 
îndreptării sale. Urcuşul duhovnicesc presupune purificarea fiinţei noastre de toate acele păcate care 
ne opresc de a intra în Împărăţia Cerurilor pe care n-o vor moşteni „nici desfrânaţii, nici închinătorii 
la idoli, nici adulterii, nici malahienii, nici sodomiţii, nici furii, nici lacomii, nici beţivii, nici 
batjocoritorii, nici răpitorii...”.1 Corinteni V, 9-10). În scopul purificării oamenilor veacului 
acestuia de toate aceste păcate pentru a-i face vrednici de Împărăţia veacului viitor, Mântuitorul 

Hristos a instituit Taina Spovedaniei sau a „legării şi dezlegării” păcatelor.(Matei XVI, 19; XVIII, 
18; loan XX, 21-23). 

Această putere dată ierarhiei este confundată uneori cu autoritatea părinţilor duhovniceşti 
asupra ucenicilor lor spirituali. Este cazul mai ales în mânăstiri, dar şi în cazurile când, deşi nu sunt 
clerici, unii monahi ajung la un nivel înalt al vieţii duhovniceşti, încât autoritatea lor spirituală 
începe să se întindă, adesea, mult dincolo de zidurile mânăstirii lor de metanie. Pentru a înţelege 
esenţa acestei confuzii de pe urma căreia unii au ajuns să pună în opoziţie autoritatea duhovnicească 
a acestora în raport cu aceea a ierarhiei, considerând-o nu rareori superioară, voi reproduce sumar o 
povestire relatată tot de Sf, Teodor Studitul în cuvântul 33 al lucrării sus-menţionate. Ucenicul unui 
mare părinte duhovnicesc dintr-o mănăstire oarecare, păzind el vacile din încredințarea stareţului 
său, s-a dovedit neatent; vacile au intrat în ţarinile unor mireni provocând o mare pagubă acelor 
oameni. Drept pedeapsă, dată desigur pentru îndreptarea lui, bătrânul părinte duhovnicesc al 
tânărului i-a dat canon să meargă şi să adune vacile cele stricătoare din ţarinele acelor mireni şi să 
se asigure că pe viitor nu se va mai întâmpla un astfel de lucru. Iar ca o garanţie a aplicării eficiente 
şi rapide a canonului, bătrânul l-a „canonisit” pe ucenic să nu mai mănânce pâine până nu va 
îndeplini întocmai porunca ! 

Canonul nu părea inițial să ridice vreo dificultate deosebită, căci tânărul a şi plecat să-l 
împlinească. Problema a început din clipa în care, întors la mănăstire, nefericitul ucenic a aflat că, 
între timp, preaiubitul său părinte, singurul care putea să-l dezlege de canon, murise în mod subit. 
„Întorcându-se şi aflându-l mort, s-a întristat foarte (ucenicul) şi se văieta şi mult se chinuia. Mai 
întâi, pentru că pierduse pe părintele său şi, lipsit de lumina povăţuirii lui, a rămas sărman de 
mângâiere; apoi se mâhnea el pentru că rămăsese sub canon să nu mănânce pâine. Deci, când l-au 
îngropat (pe bătrân), (tânărul) a spus pricina la cei vrednici cu iscusirea şi a cerut slobozenie de 
canon. Dar nici unul nu s-a aflat să-i tămăduiască rana şi să-i dezlege legătura, căci fiecare se apăra 
şi-l trimitea la cel mai mare. Şi, devreme ce de la cei ce erau acolo nu şi-a putut afla îndreptarea, 
după sfatul celor mai mulți, s-a sculat el de acolo şi a venit la constantinopol, unde era atunci 
patriarh Sfântul Gherman. I-a arătat pricina şi, ca de la un Întâi Stătător al Bisericii, a cerut ajutor. 
Dar n-a putut afla dezlegare nici acolo. Căci, adunându-se soborul, s-a făcut cercetare cu privire la 
această pricină şi, punând pe ucenic la mijloc şi făcându-se sfat, o minune mare ! Nici Patriarhul, 
nici soborul ce s-a adunat, n-au putut să dezlege canonul bătrânului. Şi măcar că această legătură 
fusese făcută numai pentru puţină vreme, dar fiindcă (ucenicul) fusese legat de acela pe pământ şi 
era legat şi în ceruri, n-a putut să-l ajute sau să-l dezlege nici soborul, cu toate că bătrânul nu 
avusese darul preoţiei, ci era un călugăr simplu; el era însă stareţul ucenicului | Și a rămas fratele 
acela sub canon până la moartea sa, fără să mănânce pâine.” 

Cu aceasta am intrat, în sfârşit, în discutarea aşa-numitei preoţii generale sau a laicilor. Are 
această preoţie aceleaşi puteri ca şi preoţia specială ? Derivă puterile preoţiei speciale din preoţia 
generală a membrilor Bisericii ? Care este conţinutul „ascultării” duhovniceşti şi care este acela al 
„ascultării” de ierarhie ? Are, într-adevăr, un călugăr simplu puterea de a „lega şi dezlega”, 
asemenea apostolilor şi urmaşilor lor, episcopii şi preoţii ? lată câteva întrebări care pun în discuţie 
deosebirea dintre cele două preoţii. Problema este acută sub anumite aspecte, deoarece, aşa, cum am 
spus mai sus, sunt unii care au ajuns la concluzia că statutul cuiva de părinte duhovnicesc îi dă 
dreptul de a se dispensa de autoritatea ierarhiei şi a exercita pe cont propriu activitatea de îndrumare 
a altora pe calea mântuirii. Fenomenul s-a făcut simţit mai intens în Rusia unde, printre alte mişcări 
anti-ierarhice, se menţionează aşa-numita „Frăţie din Radonej”, ai cărei membrii se credeau mult 
superiori duhovniceşte în raport cu ierarhia vremii. Problema a apărut însă cu mult înainte încă din 
vremea Sf. Simeon Studitul, la Bizanţ, ca o diferenţă aparent radicală a acestuia în atitudinea sa faţă 
de ierarhie, pe de o parte, şi atitudinea lui Dionisie Pseudo-Areopagitul, pe de alta. 

În epistola a VIII a scrierilor sale, Dionisie relatează despre un monah lipsit de rânduială, 
Demofil, care a pătrus în Sf. Altar ca să-l admonesteze pe preotul care asculta mărturisirea unui 
penitent. Înfuriat de ceea ce auzise că mărturisea penitentul, Demofil l-a alungat pe preot afară, l-a 
bătut pe penitent, a înşfăcat Darurile Euharistice de pe Sf, Masă şi stătea ca paznic asupra lor pentru 
a nu fi profanate de ascultarea unor asemenea păcate. Dionisie comentează acest caz spunând, 
aproximativ, următoarele: este foarte posibil ca un preot să nu fie luminat; dar aceasta nu-i dă 
dreptul unui monah cu aere de şef să-l mustre şi să-l îndrepte. Invocarea proorocului Ilie nu este 

valabilă în acest caz, căci preotul în cauză nu este un preot păgân, ci preotul lui Hristos. Demofil 
trebuie să-şi facă mia întâi ordine în propria casă, adică în suflet, de unde trebuie să alunge patima 
irascibilităţii lui iraționale. Desigur, preotul sau episcopul trebuie să fie vrednic de oficiul său. Şi 
Dionisie citează în acest sens exemplul unui episcop drept, Carp, care avea vederea lui Dumnezeu şi 
nu celebra niciodată Liturghia fără să fi avut mai înainte o astfel de vedere. * 

În opoziţie directă cu această viziune despre autoritatea ierarhiei oficiale pare a se afla epistola 
despre mărturisire a Sf. Simeon Studitul. Reproduc conţinutul ei după A. Golitzin. Mărturisirea, 
începe Sf. Simeon, e o necesitate, întrucât orice om păcătuieşte, iar păcatul aduce moartea 
sufletului. Păcătosul nu se poate izbăvi pe sine însuşi; lui îi trebuie un mijlocitor, un medic şi un 
bun sfătuitor, un „prieten al lui Dumnezeu” în stare să-l readucă pe calea cea dreaptă. Dar astfel de 
oameni sunt rari şi, deşi sunt mulți pretendenți, Hristos va respinge toate aceste false autorităţi , aşa 
cum îl va respinge chiar şi pe cei care vor scoate demoni în numele său. Aluzia la preoţii nevrednici 
este clară. Această introducere îi permite Sf. Simeon să ajungă la miezul problemei care-l preocupă: 
afirmarea dreptului de a „lega” şi a „dezlega” pentru monahi nehirotoniți, dar îmbunătățiţi 
duhovniceşte. El admite faptul că numai episcopii obişnuiau să exercite puterea de a „lega” şi a 
„dezlega”, dar situația de la începuturi s-a schimbat din pricina stricăciunii omeneşti. „Timpul, 
spune el, a trecut, şi episcopii s-au făcut nefolositor, iar această înfricoşătoare putere a trecut asupra 
preoţilor cu viaţă neprihănită. (...)Când aceştia din urmă s-au făcut la rândul lor necuraţi..., ea s-a 
mutat... la aleşii lui Dumnezeu, vreau să spun la monahi.” > Preoţii şi episcopii au păstrat în 
continuare puterea de a săvârşi Sf. Taine, „dar harul (de a lega şi dezlega) e dat numai acelora dintre 
preoţi şi episcopi şi monahi care s-au numărat printre ucenicii lui Hristos pentru curăţia vieţii lor.” 
Sf. Simeon încheie citând exemplul părintelui său spiritual, Simeon Evlaviosul, „care n-avea 
hirotonia de la oameni”, dar care avea autoritatea pe care 1-o dădea viaţa sa duhovnicească 
excepţională. € Pe scurt, vederea lui Dumnezeu e condiţia suine gua non a autorităţii în Biserică, şi 
invers, autoritatea aparţine numai acelora care au avut această experienţă. 

Discrepanţa dintre cele două puncte de vedere sus-menţionate nu trebuie să mire: ea este 
asemenea celei care l-a opus pe Sfântul Pavel Sântului Petru. Adevărul îl stabileşte în trealiate 
Biserica, nu o persoană oricât de înduhovnicită ar fi ea. Fiindcă nu ne putem extinde în limitele 
acestui curs, voi face următoarele precizări: harul sau puterea iertării păcatelor nu poate veni asupra 
poporului lui Dumnezeu decât pe calea ierarhie apostolice, căci numai ei i-a fost încredinţat dreptul 
de a „lega” şi „dezlega”. Apostolilor şi preoților le-a spus Hristos: „Cine vă primeşte pe voi, pe 
mine mă primeşte şi cine mă primeşte pe mine primeşte pe cel ce m-a trimis pe mine."(Matei X, 
40). Cum am spus mai sus, rolul ierarhiei în Biserică este acela de a-l face prezent pe Iisus Hristos. 
Puterea iertării păcatelor, care altfel aparţine numai lui Dumnezeu, căci el singur este cu adevărat 
sfânt, înseamnă actualizarea în Biserică a prezenţei dreptăţii divine, deci a lui Hristos însuşi, aşa 
cum în timpul Sf. Liturghii este actualizată prezența euharistică a aceluiaşi Hristos în Sf. Daruri. 
După cum ierarhia nu se oferă pe ea însăşi drept împărtăşire la Sf. Liturgie, ci trupul şi sângele 
Domnului, tot astfel ea nu înlocuieşte pe Hristos în timpul Sf. Spovedanii; ea îi actualizează doar 
prezenţa, astfel încât în realitate Hristos este cel ce iartă păcatele penitentului. 

Autoriatea părintelui duhovnicesc, care de multe ori nu este nici măcar preot, are însă o cu 
totul altă semnificaţie decât aceea a „legării” şi „dezlegării” păcatelor. Autoritatea de acest gen 
presupune neapărat votul monahal al ascultării, pe care-l au numai cei ce şi-l asumă. Monahul sau 
chiar mireanul care-şi încredințează însă voia sa în mâna părintelui său pentru ca acesta s-o 
îmblânzească este un om care vrea să facă mai intens experiența apropierii Împărăției lui 
Dumnezeu. Şi atunci, pe lângă voturile sărăciei şi al castităţii, el îşi asumă şi pe acela al ascultării. 
Autoritatea părintelui duhovnicesc nu se referă în acest caz la păcate, ci ţinta ei este modelarea, 
îmblânzirea unei voințe rebele, nu neapărat păcătoase. Când părintele duhovnicesc îl „leagă” pe 
ucenicul său să nu mănânce pâine până nu-şi va corecta greşeala față de mirenii păgubiţi de vacile 
scăpate de sub ochi, când acelaşi părinte îşi pune ucenicul să ude un lemn uscat împotriva oricăror 
aşteptări normale ca acesta să înverzească vreodată, când, în fine, ucenicului, fost grădinar de 
succes în viaţa laică, i se cere să planteze nişte verdeţuri cu rădăcina în sus aparent împotriva 
oricărei finalităţi, autoritatea stareţului spiritual nu se referă la păcatul care împiedică în mod clar 
intrarea oricărui om în Împărăţie, ci ţinteşte modelarea voinţei ucenicului, stăpânirea impulsivităţii 
sale naturale în vederea înduhovnicirii lui. Diferenţa dintre cele două „autorităţi” este foarte bine 

subliniată de Sf. Pavel. Când vorbeşte despre caracterul indisolubil al căsătoriei, el spune: „celor ce 
sunt căsătoriţi nu eu s le spun, ci Domnul.”(I Corinteni VII, 10); când îi sfătuieşte pe cei necăsătoriți 
sau pe văduve să rămână aşa, el spune: „Aceasta v-o spun ca pe un sfat, nu ca pe o poruncă.”(v. 6). 

Ucenicul, care poate fi la limită şi un preot sau chiar un episcop, trebuie să asculte de părintele 
său duhovnicesc, care nu trebuie neapărat să aparţină clerului, ci trebuie să fie însă un om foarte 
experimentat în cele duhovniceşti, conştient că şi-a asumat de bunăvoie această ascultare. El va 
trebui să asculte păstrându-şi castitatea, sărăcia şi supunerea sa duhovnicească faţă de părintele său. 
Cei ce nu-şi asumă o asemenea ascultare nu se situează în afara Bisericii, căci ascultarea aceasta 
este doar un sfat al apostolului şi în ultimă analiză al Mântuitorului, căci „nu oricui îi este dat 
acest dar”. Cu totul alta este esenţa ascultării cu care poporul lui Dumnezeu este dator faţă de 
ierarhie. Pe scurt, ascultarea ierarhiei pe linia învăţăturii dogmatice înseamnă a nu accepta sau 
propovădui o altă credință decât aceea dată de Hristos apostolilor şi prin aceea Bisericii din 
vremurile care au urmat, ascultarea pe linia cultului înseamnă a nu accepta o altă formă a prezenţei 
lui Hristos şi o altă împărtăşire decât aceea cu trupul şi sângele euharistic; în fine, ascultarea pe 
linia disciplinară înseamnă a nu considera ca păcate alte fapte decât cele considerate ca atare de 
ierarhie din porunca lui Dumnezeu, adică a nu-şi face cineva legi morale proprii, altele decât cele 
revelate prin apostoli. Neascultarea în cele trei sensuri sus-menţionate situează în mod cert pe 
neascultător în afara Bisericii. Ascultarea dogmatică, cultică şi canonică cu care poporul lui 
Dumnezeu este dator faţă de ierarhia apostolică nu se confundă cu ascultarea ca vot monahal. Nici 
monahii nu trebuie să creadă că această autoritate pe care ei o exercită poate substitui puterea 
„legării” şi „dezlegării” păcatelor, care a fost încredințată de Hristos numai ierarhiei, dar nici 
ierarhia nu trebuie să creadă că puterea ei presupune obligaţia cuiva de a i se supune în sensul 
votului monahal discreţionar. 


NOTE 





! Vezi la L. Zizioulas, op. cit., p.180, n.65 

2 L. Zizioulas, op. cit., p.170, n.35 

3 St. Teodor Studitul, Cuvinte duhovniceşti (cuvântul 33), Editura episcopiei Ortodoxe Alba Iulia, 1994, p.233-244 
+ A. Golitzin, Mistagogia. Experienţa lui Dumnezeu în Ortodoxie, Deisis, Sibiu, 1998, p.136-137 

5 A. Golitzin, op. cit., p.137-138, n.38 

$ A. Golitzin, op. cit., p.138, n.39,43 

CAPITOLUL AL TREILEA 
ECLEZIOLOGIA CATOLICĂ 


Viziunea catolică despre fiinţa Bisericii 


1. Consideraţii introductive. Catehismul roman descrie Biserica drept acea reuniune a 
credincioşilor care au fost chemaţi la lumina adevărului şi la cunoaşterea lui Dumnezeu în credinţă 
şi care, după ce au scăpat de întunericul necunoştinţei şi al rătăcirii, cinstesc cu evlavie şi cu 
sfinţenie pe Dumnezeu cel adevărat şi viu şi-l slujesc din toată inima lor. Cardinalul Bellarmin a dat 
o definiție şi mai precisă spunând: Biserica este comunitatea tuturor credincioşilor, uniți prin 
mărturisirea aceleiaşi credinţe şi prin participarea la aceleaşi sacramente, sub autoritatea păstorilor 
lor legitimi, în special sub aceea a pontifului roman care este vicarul (locţiitorul, n.n.) lui Hristos pe 
pământ. B. Bartmann, care reproduce cele două definiții, face următorul comentariu asupra lor: 
„Prima definiție pune în evidență mai mult caracterul interior, spiritual, al Bisericii, a doua 
accentuează însă caracterul ei extern, juridic.” ! Conciliul 1 Vatican (1870) a decretat că Hristos a 
întemeiat Biserica sa „pentru a face veşnică lucrarea mântuitoare a Răscumpărării.” ? Toate aceste 
definiții sunt, desigur, adevărate şi importante. Dar afirmaţia ecleziologică fundamentală a teologiei 
catolice este aceea a vizibilității Bisericii ca instituţie divină. Această caracteristică a ecleziologiei 
catolice a fost de-a lungul timpului supradimensionată datorită opoziţiei pe care teologia catolică a 
fost obligată s-o practice în faţa ofensivei protestante a cărei teză generală, valabilă şi astăzi, este 
aceea că Biserica în calitatea ei de adunare a celor predestinaţio la mântuire, deci ca realitate divină, 
întemeiată de lisus Hristos, este invizibilă. Vizibilitatea Bisericii ca instituţie religioasă condusă de 
pontiful roman a fost marea afirmaţie a Contrareformei, acel curent care a cuprins întreaga Biserică 
Romano Catolică după Conciliul de la Trento (1564). 

Teologul catolic Jean Frisque, căutând să explice geneza acestui accent exagerat asupra laturii 
vizibile a Bisericii, spune următoarele: „Pentru ce această insistență, cvasi-unilaterală, asupra 
Bisericii ca instituţie vizibilă, ca o societate a puterii şi a obedienţei ? Publicarea primelor tratate de 
ecleziologie şi o serie de studii asupra ecleziologiei Contrareformei au pus în evidenţă faptul că 
teoria despre Biserică n-a format un tratat special şi separat decât „sub influenţa controversei şi ca 
reacţie la anumite negări şi erori” (Congar). Reacţie contra galicanismului legiştilor regali din 
secolul al XIV-lea, reacţie contra teoriilor conciliariste, reacţie contra spiritualismului lui Wicliff şi 
al lui Jean Hus, reacţie contra Reformei, reacție contra jansenismului legat într-o oarecare măsură 
de un galicanism episcopal şi regalist, reacţie în secolul al XIX-lea împotriva laicismului şi a 
absolutismului de stat, reacţie la începutul secolului al XX-lea împotriva modernismului... Pe scurt, 
reacţii în lanţ care, toate, mergeau în aceeaşi direcţie, cu atât mai mult cu cât „erorile? care le-au 
determinat, erau toate, de la un cap la altul, reacţii împotriva stării de lucruri din Evul Mediu. Din 
aceasta se poate înţelege că tratatul modern despre Biserică s-a dezvoltat ca o apărare şi o ilustrare 
exclusiv a Bisericii societare şi a puterilor care se exercită în cuprinsul ei, în special a puterii 
pontificale.” $ 

Expresia prin excelenţă a acestei tendinţe generale de accentuare a vizibilităţii, a caracterului 
instituțional al Bisericii, este parafraza aceluiaşi Belarmin pe marginea definiției Bisericii: 
„Biserica, spune el, este o comunitate de oameni tot atât de vizibilă şi de palpabilă pe cât este 
comunitatea poporului roman sau regatul Franţei, ori republica Veneţiei.” * 

Voi expune în cele ce urmează ecleziologia catolică în etapele ei moderne fundamentale, pntru 
a ajunge, în final, la evoluţiile ei cele mai recente reprezentate de documentele Conciliului al doilea 
de la Vatican (1965) şi de Crezul papii Paul al VI-lea din 1968. 

2. Ecleziologia conciliului Vatican 1. Primul Conciliu care s-a ţinut la Vatican (1870), din 
cele pe care Biserica Romano Catolică le consideră ecumenice, a desăvârşit opera teologică a 
Conciliului de la Trento accentuând la maximum caracterul vizibil al Bisericii. Cum am spus, acest 
accent aproape exclusiv pus pe aspectul intituțional-vizibil al Bisericii s-a datorat atât mişcărilor 
medievale contestatare, politice sau spiritualiste sus-menționate, cât mai ales Reformei în care, după 

Conciliul de la Trento, Biserica Romană a identificat principalul ei duşman. Două secole şi jumătate 
mai târziu Europa occidentală este zguduită de un eveniment fără precedent: Revoluţia franceză. În 
faţa acestui eveniment cu mari consecinţe pentru perioada care avea să urmeze, Biserica Romană a 
văzut o nouă provocare, egală cu aceea a Reformei şi a acţionat în consecinţă. Cum Revoluţia căuta 
să submineze temeliile ordinii tradiţionale în toate domeniile, inclusiv în cel religios-bisericesc, 
reafirmarea autorităţii instituţiei vizibile a Bisericii sub expesia maximă a puterii pontificale nu era 
altceva decât reacţia firească la amintita provocare. Apogeul acestei tendinţe generale care a cuprins 
teologia catolică a fost atins în 1870 la primul Conciliu de la Vatican. 

Cum am spus, motivaţia celebrului conciliu nu mai era, de data aceasta, Reforma, ca la 
Trento, ci Revoluţia franceză. „Secolul al XIX-lea se desfăşoară, din punctul de vedere al Bisericii, 
mai spune acelaşi J. Frisque, sub semnul defensivei şi al restaurării. Tornada revoluţionară care a 
afectat într-o măsură mai mică sau mai mare întregul continent european, a subminat fundamentele 
ordinii tradiționale; mai subtil, secolul „luminilor”, cu raționalismul său devorant, produsese asupra 
interiorităţii religioase un efect dezastruos de sterilitate. Odată terminată marea încercare, în întregul 
catolicism s-a produs o trezire generală, dar ea s-a organizat în întregime în jurul apărării Instituţiei 
şi a ceea ce în Occident echivalează de secole cu apărarea Ordinii divine a lucrurilor, adică a 
papalității. Asistăm pe parcursul secolului al XIX-lea la o vastă regrupare a forțelor în jurul Romei. 
În această situaţie este uşor să înţelegem pentru ce s-a dezvoltat ecleziologia, de la Revoluţia 
franceză şi până la primul Conciliu de la Vatican, ,sub semnul afirmării autorităţii” (Congar). 
Autorii (de tratate de ecleziologie, n.n.) n-au fost nevoiţi să facă altceva decât să consolideze 
moştenirea ecleziologică tradiţională. La capătul acestui proces, ca cel mai firesc şi aşteptat fruct al 
său, intervine definiţia solemnă a infailibilităţii pontificale din 1870. jocurile au fost astfel făcute şi 
după această dată până la Primul Război Mondial istoria ecleziologiei nu oferă practic nici un 
interes.” 5 

3. Enciclica „„ Mystici Corporis ” (1943). Cum era şi firesc, această insistenţă asupra autorităţii 
şi vizibilităţii Bisericii ca instituţie divină, pe lângă rolul ei pozitiv de stavilă în calea ravagiilor 
aduse de Revoluţia franceză asupra societăţii tradiționale şi a Bisericii Romane, nu putea să nu aibă 
şi consecințe negative, ca orice întreprindere unilaterală, neechilibrată la timp de afirmarea 
aspectelor ei complementare. Accentul aproape exclusiv asupra autorităţii pontificale şi a obligaţiei 
tuturor la obedienţă față de aceasta ca măsură extremă de menţinere a coeziunii şi autorităţii 
Bisericii asupra societăţii civile a trezit reacții nu doar în afara instituţiei bisericeşti, în cercurile 
contestatare politice şi culturale luate de valul revoluției şi al modernismului, ci şi-n interior. 
Pericolul care se profila acum la orizont nu mai era acela al disoluției Bisericii sub presiunea 
contestării, ci considerarea ei, în cele din urmă, ca fiind un rezultat al voinţei de asociere a unui 
mare grup de oameni sub puterea pontifului roman. Biserica ar fi apărut astfel ca o realitate pur 
sociologică, rezultată din voinţa de asociere a unui mare grup uman. Insistenţa asupra laturii vizibile 
a organizării Bisericii sub autoritatea papei tindea, deci, să conducă spre ideea că Biserica nu este, 
în fond, decât o realitate umană din care a dispărut orice prezenţă dumnezeiască. Marele inițiator al 
acestei mişcări de echilibrare a caracterului instituţional al Bisericii prin afirmarea laturii ei mistice, 
invizibile, interioare şi cu adevărat divine a fost teologul german J. A. Mhler, a cărui lucrare 
despre Unitatea în Biserică (1825) s-a dovedit a fi începutul unei noi etape în definirea naturii 
Bisericii în catolicism. MGhler insista în cuprinsul lucrării sale asupra prezenţei şi rolului Sf. Duh în 
Biserică. Consideraţiile sale au condus cu timpul pur şi simplu la o „redescoperire a rolului vital al 
lui Hristos în Biserică” (J. Frisque). 

Vorbind despre cercetările în ecleziologie care au luat avânt mai ales după Primul Război 
Mondial în catolicism, J. Frisque spune următoarele: „Înțelegerea Bisericii în misterul său invită 
teologii să pună în lumină dimensiunile ei pnevmatologice şi hristologice. În acest scop, era 
suficientă reluarea unei lungi tradiţii doctrinare care fusese reaprinsă odată cu Mâhler în secolul al 
XIX-lea. Insistenţa asupra Duhului Sfânt ca „suflet” al Bisericii (formula este din enciclica Divinum 
Illud a lui Leon a XIII-lea), în relație cu Hristos care nu încetează să-l trimită, dezvăluie în inima 
Bisericii o realitate de viaţă cu adevărat supranaturală, acţionând în credincioşii ei pentru a face din 
ei membrii activi şi a-i rândui spre creşterea Bisericii. Aceasta nu poate în nici un fel fi redusă la 
ierarhic. Dar este rolul lui Hristos în Biserica sa cel care reţine mai întâi de toate atenţia şi nu este 
exagerat să se spună că redescoperirea lui constituie fundamentul experienţei moderne cu privire la 

Biserică (Feckes). Hristos în calitatea sa de „cap! al Bisericii operează divinizarea membrilor ei prin 
intermediul umanităţii sale; numai intervenţia sa mereu actuală este cea care explică „divino- 
umanitatea” Bisericii (Tyszkievicz) şi abia acest principiu al teandrismului eclezial este cel care 
împiedică să se vadă în Biserică o simplă producţie a forţelor sociologice naturale.” € 

Noua direcţie teologică inspirată din opera lui Mohler era, desigur, benefică pentru 
ecleziologia catolică de după Vatican I. Marea problemă a apărut însă în momentul în care o serie 
de teologi catolici, abuzând de ideea caracterului mistic al Bisericii, de înţelegerea ei ca trup 
îndumnezeit al lui lisus Hristos, au început să vorbească de o transubstanțiere a membrilor Bisericii 
asemenea transubstanţierii elementelor euharistice. Intenţia era, desigur, aceea de a pune în lumină 
caracterul divin al Bisericii, latura ei mistică neglijată prin accentuarea uniaterală a vizibilităţiu ei 
instituționale, umane. Referindu-se la aceste evoluţii neaşteptate ale reînnoirii ecleziologice catolice 
din prima jumătate a secolului XX, J. Frisque mai spune: „Aprofundarea misterului Bisericii în 
realitatea sa cea mai interioară, hristologică şi pnevmatologică, şi redescoperirea cvasi- 
experimentală a lui Hristos trăind printre ai săi şi proiectându-i într-un mediu supranatural a căpătat, 
la un moment dat în Germania, consecinţe pastorale de temut. Scăldată în această mişare vitală, 
literatura ecleziologică germană prezintă o faţă taxată de Przywara de anti-intelectualistă, anti- 
Juridică, mistică, naturalistă, biologică, feminină. De la separarea Bisericii iubirii de Biserica de 
drept până la promovarea unei mistici în separație de exigenţele morale, până la a nu mai respecta 
distanţa imposibil de trecut dintre Dumnezeu şi om şi a concepe o unire ontologică a creştinilor cu 
Hristos şi între ei în Hristos nu mai este decât un simplu pas pe care unii au îndrăznit deja să-l facă. 
În 1939 abatele K. Pelz se avântă char până la a compara fructul acestei uniri cu transubstanţiaţia 
euharistică: cartea sa, Der Christ als Christus, publicată pro manuscripto, este pusă la index la puţin 
timp după aceea.” 7 

Consecința unei astfel de gândiri nu era, desigur, alta decât alunecarea într-un panteism 
inacceptabil. Reacţia Curiei Romane de a pune la index o asemenea carte era, deci, firească. 
Adevăratele motive au fost însă cu totul altele şi J. Frisque le explică: „În realitate, atâta timp cât 
teologia Corpului mistic fundamenta numai dimensiunea interioară a Bisericii, în conformitate, de 
altfel, cu o lungă tradiţie, aceasta nu putea servi la organizarea unei ecleziologii integrale. Or, 
necesitatea acesteia se impunea într-un moment în care aspectul societar al Bisericii risca să se 
estompeze în conştiinţa credincioasă. În epoca noastră, o gândire care neglijează să ia în 
consideraţie aspectul exterior şi vizibil al Bisericii este rapid condusă la o ignorare a rolului 
ierarhiei şi în special al papei şi la o apreciere eronată asupra autenticei unităţi a Bisericii, 
deschizând calea confuziei confesionale.” 8 Într-adevăr, dacă Hristos este prezent în credincioşi 
până la punctul transubstanţierii lor în trupul său ierarhia nu-şi mai justifică rolul, iar fără ierarhie, 
mai ales fără o intervenţie a papei în direcţia definirii credinţei şi a separării credinţei oficiale de cea 
eronată, orice diferenţă confesională devine superfluă. 

Reacţia Bisericii Romane n-a întârziat. Aceasta s-a manifestat sub forma unei ample enciclici 
publicată în 1943 de papa Pius al XII-lea. „În acest context, continuă J. Frisque, enciclica „Mystici 
Corporis” operează o adevărată asanare, căci este cât se poate de evident că numai o intervenţie a 
magisteriului suprem putea devia doctrina tradițională a Corpului mistic de aşa manieră încât ea să 
asume de acum înainte aspectul vizibil şi exterior al Bisericii. Primul demers al papei (prin această 
enciclică, n.n.) este acela de a afirma, într-adevăr, că Biserica Catolică Romană şi Corpul mistic 
sunt unul şi acelaşi lucru. Corpul mistic este deci o realitate cât se poate de concretă, înzestrată cu 
mijloace de sfințire, compusă din membrii determinaţi şi dintr-o structură ierarhică, având în fruntea 
ei pe papă drept cap vizibil. Al doilea demers al enciclicei este acela de a preciza sensul adjectivului 
„mistic” pentru a salva distanţa dintre Dumnezeu şi creaţia sa şi necesara cooperare a membrilor 
Corpului (mistic) la mântuirea lor.” ? 

4. Ecleziologia conciliului II Vatican. La 2 decembrie 1961 se întrunea la New Delhi A III-a 
Adunare Generală a Consiliului Ecumenic al Bisericilor. A fost momentul în care acestei mari 
mişcări ecumenice protestante i s-au integrat oficial un mare număr dintre Bisericile Ortodoxe. 
Faptul că aceste Biserici au acceptat să facă parte din acest organism internațional religios s-a 
datorat modificării bazei doctrinare a Consiliului. Dacă până atunci Bisericile protestante şi 
neoprotestante care-l alcătuiau se mulţumiseră cu mărturisirea comună a lui lisus Hristos ca 
Mântuitor al umanităţii, ele au accepta, la rândul lor, la New Delhi, o lărgire trinitară a acestei baze 

în sensul mărturisirii credinţei comune în Sf. Treime ca fond pentru mărturisirea hristologică sus- 
menţionată. Formula de credință adoptată cu acest prilej suna astfel: Consiliul Ecumenic al 
Bisericilor este o asociaţie fraternă de Biserici care mărturisesc pe Domnul lisus Hristos ca 
Dumnezeu şi Mântuitor conform Scripturilor şi fac eforturi de a răspunde împreună chemării lor 
comune pentru slava unicului Dumnezeu, Tatăl, Fiul şi Sfântul Duh. Această „extensie trinitară” a 
bazei doctrinare a Consiliului a întâmpinat inițial o vie opoziţie din partea Bisericilor Baptiste şi 
mai ales a celor antitrinitare. Admiterea ei în cele din urmă a fost considerată ca un progres real pe 
calea unităţii creştine. Este şi motivul pentru care Bisericile Ortodoxe în cauză au acceptat să intre 
în acest Consiliu în 1961. 

Cu toată această modificare a bazei doctrinare a Consiliului, Biserica Romano Catolică a 
refuzat să intre şi ea oficial în cadrul mişcării. Motivul a fost acela că această extensie trinitară a 
bazei doctrinare protestante la care s-a procedat pentru a face posibilă intrarea Bisericilor Ortodoxe 
este cu totul insuficientă, căci Treimea invocată în definiția de bază adoptată la New Delhi nu este 
Treimea teologică, adică Treimea aşa cum este ea din eternitate sau ad intra, ci Treimea iconomică 
sau ad extra, adică Treimea aşa cum s-a manifestat ea în istoria mântuirii. Observaţia era corectă. 
Într-adevăr, Bisericile protestante acceptaseră această extensie înţelegând-o în realitate numai în 
sens iconomic, în timp ce ortodocşii înțelegeau aceeaşi Treime invocată în definiţie în sens teologic. 
Pentru cei neiniţiaţi în arcanele teologiei diferenţa ar putea părea minoră. În realitate semnificaţia ei 
este profundă, mai ales asupra ecleziologiei, căci numai o credință explicită în Treimea teologică 
poate fundamenta Biserica drept acea instituție divină în spaţiul căreia se manifestă Treimea 
iConomIcă şi tocmai pentru aceea are ea structura ierarhică pe are o cunoaştem... în absenţa acestui 
suport etern ca ultim şi cel mai înalt reper al Bisericii, viaţa religioasă se dizolvă într-un 
individualism de tipul celui pe care l-au adoptat protestanții, cu consecinţa dispariţiei oricărei 
autorităţi canonice şi a oricărei stabilităţi doctrinare. 

Progresul a apărut astfel Bisericii Catolice ca fiind insuficient şi chiar superficial. Biserica 
Catolică era conştientă că o definire doar în limbaj biblic, adică iconomic, a misterului trinitar nu 
putea atrage în nici un fel o modificare de proporţii în teologia relativă la acest subiect a 
protestanților şi de aceea nici vreo speranţă pe linie ecleziologică. Cu alte cuvinte, numai o referință 
trinitară clară, definită în termeni metafizici, iar nu numai biblici, ar putea întemeia o ecleziologie 
în care aspectul vizibil, instituțional al Bisericii să fie fundamentat în mod clar şi mulțumitor. Din 
acest motiv Biserica Catolică nu numai că a respins participarea ei oficială la Consiliul Ecumenic al 
Bisericilor, spre deosebire de ortodocşi, dar s-a străduit ca în cuprinsul documentelor doctrinare ale 
Conciliului ei de la Vatican din anii 1962-1965 să detalieze explicit fundamentul trinitar ad intra al 
ecleziologiei ei pentru a înlătura astfel orice confuzie şi a pune stavilă pericolelor pe care le implica 
iconomismul unilateral al protestanților şi al celor care, din interiorul ei, ar fi putut simpatiza cu 
acesta. În paralel, Conciliul a avut grijă se reafirme şi să dezvolte chiar, teologia Corpului mistic al 
lui Hristos din enciclica papei Pius al XII-lea. 

În consecinţă, constituţia dogmatică Lumen gentium descrie Biserica fără echivoc drept un 
organism vizibil: „Unicul Mijlocitor, Hristos, spune documentul, a constituit pe acest pământ 
Biserica sa sfântă, comunitate de credinţă, de speranţă şi de dragoste, ca organism vizibil; el o 
susține fără încetare şi, prin ea, revarsă asupra tuturor harul şi adevărul. Dar societatea organizată 
ierarhic, pe de o parte, şi Corpul mistic al lui Hristos, pe de altă parte, adunarea vizibilă şi 
comunitatea spirituală, Biserica de pe pământ şi Biserica plină de bogății cereşti nu trebuie 
considerate ca fiind două entități, căci formează o singură realitate, complexă, constituită dintr-un 
element uman şi un element divin. (...)Aceasta este Biserica unică a lui Hristos, pe care o 
mărturisim în crez ca una, sfântă, catolică şi apostolică. (...)Această Biserică, orânduită şi 
organizată în această lume ca societate, subzistă în Biserica Catolică, cârmuită de urmaşul lui Petru 
şi de episcopii în comuniune cu el, deşi în afara organismului său vizibil există numeroase elemente 
de sfințire şi adevăr, care, fiind daruri proprii ale Bisericii lui Hristos, duc spre unitatea catolică.” 19 

După definirea Bisericii ca organism vizibil, Conciliul intră în detalii şi î decretul Ad gentes 
arată că „Biserica peregrină (în această viaţă, n.n.) este, prin natura sa, misionară, fiindcă ea însăşi 
îşi are originea în misiunea Fiului şi în misiunea Duhului Sfânt, după planul lui Dumnezeu Tatăl. 
(...)Misiunea Bisericii se îndeplineşte, aşadar, prin lucrarea prin care ea, supunându-se poruncii lui 
Hristos şi împinsă de harul şi de iubirea Duhului lui Hristos, se face pe deplin şi realmente prezentă 

tuturor oamenilor şi tuturor popoarelor, pentru a-i aduce, prin exemplul vieţii sale şi prin 
propovăduire, prin sacramente şi prin celelalte mijloace de har, la credinţă, la libertate şi la pacea lui 
Hristos, astfel încât să le fie deschisă calea liberă şi sigură spre o participare deplină la misterul lui 
Hristos.” !! Dar Biserica nu este, potrivit Conciliului, numai acel spaţiu sacru în care se manifestă 
„misiunile” temporale ale Fiului şi Duhuluim Sfânt; ea este spaţiul în care devine „vizibil” însuşi 
misterul treimic cel etern. Este ceea ce se afirmă în constituţia pastorală Gaudium et spes: „Într- 
adevăr, Biserica este aceea care are misiunea să-l facă prezent şi, într-un anume sens, vizibil pe 
Dumnezeu Tatăl şi pe Fiul lui întrupat, reînnoindu-se şi purificându-se necontenit, sub călăuzirea 
Duhului Sfânt. Aceasta se ralizează în primul rând prin mărturia unei credinţe vii şi mature, adică 
special educată pentru a putea recunoaşte cu luciditate dificultăţile şi a le depăşi.” !? Şi pentru ca 
lucrurile să fie cât se poate de clare, decretul Unitatis redintegratio adaugă: „Acesta este misterul 
sacru al unităţii Bisericii în Hristos şi prin Hristos, sub acţiunea Duhului Sfânt ce realizează 
diversitatea darurilor. Supremul model şi principiu al acestui mister este unitatea, în Treimea 
Persoanelor, a unicului Dumnezeu Tatăl şi Fiul în Duhul Sfânt.” 15 

Aşadar, misterul Bisericii are la bază nu doar suportul misiunilor temporale ale Fiului şi 
Duhului Sfânt, adică Treimea aşa cum s-a manifestat ea în istoria mântuirii, ci însuşi misterul 
trinitar ad intra, adică Treimea teologică, eternă. Căci fundamentul misiunilor nu este altul decât 
procesiunile eterne. Este ceea ce afirmă explicit teologul catolic B. Margerie care, comentând 
această viziune despre Biserică a Conciliului, spune: „Dacă ne amintim că pentru toţi teologii 
catolici misiunea Fiului prelungeşte în istorie naşterea sa eternă, pe care o presupune, şi că misiunea 
Duhului prelungeşte şi manifestă spiraţia sa eternă, cum n-am putea conclude din aceasta că al II-lea 
Conciliu de la Vatican a vrut să ne arate în Biserică prelungirea procesiunilor divine ale Cuvântului 
şi Duhului — pe care ea, Biserica, le face într-o manieră oarecare vizibile în istorie — şi, dacă putem 
îndrăzni, le prezintă ca dezvoltarea istorică a misterului trinitar ? (...)Procesiunile divine şi eterne 
ale Fiului şi Duhului apar drept condiţiile posibilității, modelele şi cauzele eterne ale unei creaţii 
care se desăvârşeşte în Biserică şi care este destinată să i se integreze în mod etern. (...)În fine, 
misterul unei Biserici trimisă de Tatăl, de Fiul şi de Duhul Sfânt, dezvăluindu-ne misterioasa 
trimitere a Fiului şi a Duhului de către Tatăl, ne face „vizibil” incomprehensibilul mister salvific al 
Trinității pe care îl poartă în ea. Biserica nu este sacramentul mântuirii, decât pentru că ea este 
sacramentul Trinității, semnul vizibil pe care îl poartă în ea pentru a-i dărui lumii invizibila şi 
indivizibila Trinitate. Primindu-şi unitatea din unitatea Tatălui, a Fiului şi a Duhului Sfânt, Biserica 
este, ca să zicem aşa, din eternitate născută cu Fiul şi spirată cu Duhul acre-i sunt trimişi şi care, în 
ea, proced din Tatăl. Biserica este sacramentul mântuirii fiind un mister care poartă misterul 
fundamental, misterul Trinității răscumpărătoare.” 1 

Margerie este şi mai explicit în interpretarea sa când spune: „Trimiterea Fiului şi a Duhului de 
către Tatăl este identică misterului procesiunilor lor eterne. Trimiterea Duhului asupra Bisericii de 
către Fiul este identică procesiunii acestuia a filio. În cele două cazuri, termenii temporali vin să se 
adauge acestor procesiuni eterne. Dimpotrivă, când Fiul şi Duhul trimit Biserica în lume, misterul 
procesiunilor eterne este presupus, dar nu imediat semnificat. Ceea ce este semnificată mai întâi de 
toate este funcțiunea sau „misiunea juridică” dată de Fiul Colegiului apostolilor (loan XX, 21), 
pentru a relua o expresie a lui Pius al XII-lea. Această misiune juridică imită şi prelungeşte naşterea 
şi misiunea Fiului, dar nu-i este identică. Ea se leagă de trimiterea Duhului asupra Bisericii de către 
Fiul, aşa cum subliniază acelaşi papă: această misiune propriu-zisă (a Duhului, n.n.) este față de 
misiunea juridică ceea ce este sufletul pentru trup. Astfel, Duhul este trimis Bisericii într-o misiune 
propriu-zisă, misiune divină identică purcederii sale eterne a patre per filium, şi acelaşi Duh, dăruit 
Bisericii pentru a o unifica şi sanctifica, o trimite în lume acţionând în inimile celor botezați şi în 
inimile oamenilor nebotezaţi cărora el le-o trimite. Acest Duh impulsionează pe primii să anunţe 
evanghelia, iar pe cei din urmă s-o îmbrăţişeze. Fiul trimite Biserica în lume în mod vizibil, Duhul 
în mod invizibil; Fiul acţionează, de asemenea, în mod invizibil prin Duhul său, prelungind în 
acelaşi timp efectul misiunii încredințate în mod vizibil Bisericii în seara Învierii.” 15 

5. Crezul papei Paul al VI-lea (1968). Dacă precizările trinitare al Conciliului Vatican II au 
fost motivate mai ales de evoluţiile din cadrul Consiliului Ecumenic al Bisericilor, aşa cum am 
arătat mai sus, Crezul papei Paul al VI-lea publicat în 1968 ca o precizare suplimentară în ceea ce 
priveşte fundamentele cele mai înalte ale ecleziologiei în viziunea catolică a fost motivat în 

publicarea sa de apariţia în Olanda, în 1966, a unui Catehism al Bisericii Catolice din această ţară. 
Pe scurt, catehismul cu pricina expunea întreaga credinţă catolică, fără să facă însă nici o referire la 
misterul trinitar, la relaţiile treimice aşa cum au loc acestea din eternitate înainte de a se fi 
manifestat în istorie. Mai mult, când autorii catehismului se referă, totuşi la acest mister, ei au grijă 
să precizeze că „mesajul biblic proclamă că Dumnezeu în sine nu face parte din această lume”, în 
consecință, mai adaugă autorii, „noi ştim că pentru a-l cunoaşte pe Dumnezeu nu trebuie să părăsim 
în nici un chip locul în care ne-a condus revelația sa şi anume viaţa de toate zilele, lumea 
oamenilor”. 1 Autorii catehismului au evitat în mod intenţionat orice semnificaţie metafizică a 
termenilor de „naştere” şi „purcedere”. Chiar atunci când ei pomenesc de Sinodul Ecumenic de la 
Niceea din 325, ei evită termenul omousios (consubstantialis) prin care Părinţii din acea vreme au 
fixat natura relaţiilor eterne ale Fiului cu Dumnezeu Tatăl, termen prin prisma căruia, de altfel, 
trebuie înţelese toate relaţiile treimice înainte de a constata în istorie, în Biserică. 

Încărcătura dogmatică a afirmațiilor de mai sus ale autorilor catehismului olandez era enormă: 
dacă Dumnezeu nu poate fi cunoscut decât în limitele manifestării sale în timp, dacă ceea ce putem 
noi şti despre el se limitează doar la cea ce am putut experimenta în cursul contactelor sale cu 
umanitatea în vederea mântuirii ei, atunci Dumnezeu este o realitate circumscrisă timpului şi 
spaţiului şi nu vom şti niciodată cum este el în sine. Din acest motiv nu vom putea înţelege 
niciodată ce ar putea însemna o „naştere” şi o „purcedere” în sine, ad intra, ci numai ce pot însemna 
ele pentru noi, adică cum sunt ele ad extra, în planul iconomic. Mulţumindu-se să expedieze 
problema tanscendenţei divine într-o singură frază — aceea că potrivit mesajului biblic Dumnezeu în 
sine nu face parte din această lume — autorii catehismului olandez au plasat în fapt întreaga 
problematică a vieţii treimice în limitele istoriei mântuirii, ale timpului. În felul acesta ei au împins 
lucrurile până la punctul în care, în ciuda aparenţei ei catolice, doctrina propusă în catehism se 
apropia în mare măsură, prin consecinţele ei posibile, de protestantism. Dar consecinţa ultimă a 
acestui iconomism unilateral era o slăbire a caracterului divin al instituţiilor bisericeşti şi a 
autorităţii clerului. Acest motiv a părut suficient de grav pentru a determina o intervenţie la vârf a 
Bisericii Romane. 

Crezul papei Paul al VI-lea a fost publicat în 1968 după o atentă analiză a catehismului 
olandez de către o comisie de cardinali anume convocată. Prima corectură operată în problema 
contemplării misterului trinitar în Biserică este aceea a afirmării posibilităţii cunoaşterii misterului 
treimic aşa cum este el în sine, nu numai cum apare el în istorie. „Cu privire la misterul celor trei 
persoane în Dumnezeu este mai bine să se spună că ele sunt contemplate de creştini prin ochii 
credinţei şi ai iubirii filiale nu numai în iconomia mântuirii în care cele trei persoane adorabile se 
manifestă, ci, de asemenea, în viaţa intimă a Divinităţii în care ele locuiesc din eternitate şi a cărei 
vedere noi o aşteptăm.” !7 În ce constă această viaţă intimă a Dumnezeirii pe care suntem chemaţi 
s-o cunoaştem prin Biserică ? Constă în relaţiile reciproce dintre persoanele treimice: „Relațiile 
reciproce constituind din eternitate cele trei persoane reprezintă viaţa internă preafericită a lui 
Dumnezeu cel de trei ori sfânt, la care noi suntem chemaţi să participăm prin graţie în obscuritatea 
credinţei. Aceste relaţii reciproce şi eterne sunt naşterea eternă a Fiului din Tatăl şi purcederea de la 
Tatăl şi de la Fiul, ca iubire a lor, a Duhului Sfânt.” 18 

Semnificaţia ecleziologică a mărturisirii de credinţă a papei Paul al VI-lea este pusă în 
evidenţă de acelaşi B. Margerie care spune: „Ceea ce insinuează mărturisirea de credinţă a lui Paul 
al VI-lea, spre deosebire de catehismul olandez, este faptul că fericirea esenţială a oamenilor constă 
nu în relaţiile lor reciproce (în fericirea lor accidentală), ci în contemplația iubitoare şi participantă a 
relaţiilor reciproce dintre persoanele divine şi a fericirii necreate care le este inseparabilă. 
(...)Crezul lui Paul al VI-lea ne invită să luăm în considerare în credinţă, încă din această viaţă, 
relaţiile intime dintre persoanele divine care condiționează acţiunea lor mântuitoare, îi sunt 
imanente acesteia şi a căror împărtăşire de către noi în virtuțile teologale constituie acțiunea noastră 
umană de mântuire, sub acţiunea graţiei lor. (...)Încă din această viaţă mântuirea omului constă în 
participarea conştientă la fericirea intimă, interpersonală a lui Dumnezeu. (...)Viziunea preafericită 
a lui Dumnezeu cel transcendent este o acţiune imanentă, infuzată în om de către persoanele divine 
care, în acest fel, devin acestuia (omului) atât de deplin imanente (interioare) pe cât îi poate fi 
Creatorul creaturii sale. (...)Omul este creat după chipul şi asemănarea lui Dumnezeu cel întreit: 
prin viziunea iubitoare a celor trei, persoana umană participă la naşterea eternă a Fiului de către 

Tatăl şi la spiraţia eternă a Duhului de către Tatăl şi Fiul. Această viziune este în mod inseparabil şi 
acţiune pasivă, în sensul că este primită, dar şi participare incomunicabilă la Acţiunea supremă, care 
este trinitară. Pe cale de consecinţă anticipativă, contemplarea pământească a Trinității, adică a 
procesiunilor eterne ale Cuvântului şi Duhului prezente în ea pe calea graţiei (cf. loan XIV, 21-23), 
este activitatea pământească a omului justificat. Or, tocmai prin această acţiune îşi dezvăluie Sfânta 
treime transcendenţa sa netransmisibilă, incomprehensibilitatea inefabilă a naşterii eterne a Fiului 
şi a spiraţiei eterne a Duhului, incomprehensibilitate care nu se va dezvălui pe deplin ca atare şi ca 
netransmisibilă decât în sânul viziunii preafericite.” !9 

Înţelegem din comentariul lui Margerie că, în viziunea papei Paul al VI-lea , pe Dumnezeu îl 
putem cunoaşte, într-adevăr, în istorie, în lumea noastră umană, aşa cum afirma catehismul olandez; 
această cunoaştere este însă adecvată numai în măsura în care această cunoaştere iconomică 
depinde de cunoaşterea lui Dumnezeu aşa cum este el în viaţa sa intimă, din eternitate şi 
independent de coborârea sa la noi. Să explicăm în câteva cuvinte sensul acestei precizări. În 
viziunea protestantă, dar şi în aceea a catehismului olandez sus-menţionat, ceea ce cunoaştem noi 
din Dumnezeu, ca şi ceea ce se reflectă în constituția Bisericii pământeşti nu este Dumnezeu aşa 
cum există el din eternitate, ci Dumnezeu aşa cum ni-l reprezentăm noi, aşa cum ne-a apărut nouă în 
istorie. Aceasta înseamnă că viziunea pe care noi o avem despre el depinde, ba chiar este 
distorsionată de limitele minţii noastre, ale statutului nostru de fiinţe limitate de timp şi spaţiu. Deci 
cel care ni se înfăţişează nouă în minte şi ni se arată prin Biserică nu este Dumnezeu cel adevărat, 
cel autentic, aşa cum subzistă el independent de creaţie. Or, aceasta înseamnă că nici o cunoaştere, 
nici o reprezentare din cel pe care creatura le are despre el nu este adevărată, nu corespunde cu 
adevărat lui Dumnezeu. în consecinţă, fiecare poate avea reprezentarea lui, fiecare Biserică se poate 
organiza cum crede de cuviinţă pentru că, oricum, nici una din aceste reprezentări nu corespunde cu 
adevărat modelului divin. 

O astfel de limitare a cunoaşterii lui Dumnezeu la manifestarea sa iconomică, adică în istoria 
mântuirii, conduce inevitabil la relativizarea oricărei cunoaşteri a lui Dumnezeu, dar şi la 
relativizarea Bisericii ca reprezentare a voinţei lui Dumnezeu în umanitate. Reacţia papei Paul al 
VI-lea a fost tocmai aceea de a corecta aceste consecinţe punând la baza cunoaşterii umane a lui 
Dumnezeu vederea directă a vieţii sale intime, adică cunoaşterea relaţiilor treimice aşa cum se 
desfăşoară ele în Dumnezeu independent de timp, de manifestarea sa în istorie. O astfel de 
cunoaştere ne oferă garanţia cunoaşterii lui așa cum este el cu adevărat, dar ne oferă şi garanţia că, 
prin structura şi componenţa ei, Biserica reprezintă cu adevărat voinţa lui Dumnezeu în lume. lată 
de ce ultimul temei şi cel mai înalt al fundamentării Bisericii ca instituţie divină investită cu 
autoritate deplină în scopul conducerii oamenilor pe calea mântuirii nu poate fi altul decât Treimea 
teologică, adică însuşi Dumnezeu aşa cum este el cu adevărat independent de noi şi de cunoaşterea 
pe care o avem despre el. în rezumat, prin aceste demersuri teologia catolică reuşeşte să 
argumenteze că ceea ce vedem în Biserică, ceea ce constituie latura vizibilă a Bisericii, structura ei 
ierarhică având în vârf autoritatea pontifului roman, este voinţa divină autentică, este ceea ce 
Dumnezeu a voit dinainte de a fi creat lumea. 

6. Comentariu. Esenţa ecleziologiei catolice este, aşadar, afirmarea vizibilității Bisericii, 
caracterul ei instituțional, autoritar, juridic. Nevoia de a face faţă pericolului disoluției pe care l-au 
reprezentat, de-a lungul istoriei, contestările succesive ale autorităţii pontificale şi a caracterului 
divin al Bisericii a obligat teologia catolică să insiste prea mult asupra laturii societare, 
organizatorice şi astfel umane a Bisericii în scopul menţinerii coeziunii ei. Era firesc, deci, ca pe 
acest fond să apară o serie de reacţii interne în scopul unei echilibrări acestei „vizibilităţi” prin 
afirmarea caracterului spiritual, interior, mistic, cu adevărat divin al aceleiaşi Biserici. Aşa a apărut 
celebra teorie a lui M5hler a Corpului mistic, adică a Bisericii ca Trup tainic al lui lisus Hristos. 
Aici apare însă o primă problemă, anume aceea a întrebării precise: în ce constă această realitate 
divină care este interioară Bisericii şi la care membrii ei participă, cum spune papa Paul al VI-lea ? 
Singurul element aflat la dispoziția noastră în Biserică şi care n-ar fi omenesc ar fi, în opinia 
teologilor catolici, grația. Dar noi ştim că în viziunea lor aceasta este creată ! Este ceea ce remarcă 
autorii Teologiei Dogmatice şi Simbolice ca fiind reproşul fundamental ce poate fi adus 
ecleziologiei catolice: „Având în vedere că în catolicism grația nu e o energie necreată 
dumnezeiască, izvorând din fiinţa lui Dumnezeu, ci o energie creată, aşezată de Dumnezeu în suflet, 

(rezultă că) nici prin graţia sfinţitoare Biserica nu iese din ordinea lumii create. Sufletul Bisericii nu 
e Duhul Sfânt, nu e ceva dumnezeiesc, ci e şi el tot creat.” 2 

Această observaţie este importantă. Mai există însă un aspect care trebuie pus în evidenţă, căci 
el constituie adevărata caracteristică a ecleziologiei catolice şi anume participarea gradată la 
plinătatea lui Dumnezeu aşa cum ne este oferită aceasta în Biserică, indiferent că este ea de ordin 
creat sau necreat. B. Margerie, din care am mai citat, spune următoarele: „Prin credința 
perfecționată, care mijloceşte darul înţelepciunii, omul justificat participă „experimenta! la naşterea 
Fiului de către Tatăl, iar prin caritate la spirația Duhului Sfânt de către Tatăl şi de către Fiul. 
Atingem astfel esenţa însăşi a misiunilor Fiului şi Duhului în măsura în care aceste misiuni sunt 
prelungirea în istorie a procesiunilor eterne ale celor două persoane divine, făcând din ele obiectele 
celei mai sublime dintre experienţele umane: „experienţa” Trinității.” ?! 

Toma de Aquino explică şi mai exact viziunea catolică în această problemă: „Graţia, spune el, 
îl face pe om asemănător cu Dumnezeu. Deoarece există o misiune a unei persoane divine în inimă 
prin graţie, trebuie ca inima să fie conformă sau asemănătoare acestei persoane printr-un oarecare 
dar al graţiei. Or, Sfântul Duh este iubire: aşadar, tocmai darul carității este cel care face inima 
asemănătoare Duhului Sfânt; iată rațiunea pentru care acest dar este considerat o misiune a Duhului 
Sfânt (în inimă, n.n.). Fiul, la rândul său, este Cuvântul şi nu un cuvânt oarecare, ci însuşi Cuvântul 
care purcede Iubirea (adică pe Duhul, n.n.)... Misiunea Fiului nu are loc pentru o simplă 
perfecționare a intelectului, ci numai atunci când intelectul este instruit în aşa fel încât el vine să se 
topească într-o afecţiune de iubire.” 2 

Într-un alt text acelaşi Tama de Aquino lămureşte care sunt raporturile dintre Fiul şi Duhul 
Sfânt: „Fiul procede prin modul inteligenţei şi pentru aceea el este Cuvânt; pe de altă parte, Duhul 
Sfânt procede prin modul voinţei şi de aceea este el Iubire. Or, este necesar ca iubirea să proceadă 
din Cuvânt, căci noi nu iubim un lucru decât în măsura în care îl cunoaştem printr-un concept 
mental. De aceea este evident că Duhul procede din Fiul. % 

Aceasta înseamnă că „experienţa” Trinității în „modul inteligenței” este superioară 
„experienţei” aceleiaşi Trinităţi, dar în „modul voinţei”. De ce ? Pentru că inteligenţa sau 
cunoaşterea este superioară voinţei care doreşte, iubeşte. „Nimic nu poate fi iubit, spune Toma de 
Aquino, fără ca să fi fost mai înainte cunoscut, nihil volitum nisi precognitum.” 2% 

Cu alte cuvinte, Sfânta Treime este mai prezentă în Biserică şi-n suflete pe calea cunoaşterii, 
decât pe calea iubirii. Aceasta înseamnă însă că magisteriul Bisericii are o experiență mai 
accentuată, o cunoaştere şi o apropiere de Dumnezeu mai mare decât o au cei ce practică numaim 
istica sacramentală a împărtăşirii cu Sfintele Taine, aduică misticii şi în general poporul lui 
Dumnezeu. B. Margerie spune: „Predica în cadrul celebrării Sfintelor Taine este manifestarea 
eclezială supremă a naşterii eterne a Cuvântului, aşa cum împărtăşirea spirituală şi sacramentală de 
trupul spiritualizat al Mântuitorului înviat în timpul frângerii pâinii unice şi indivizibile este 
suprema manifestare eclezială a spiraţiei eterne a Duhului. În cele două cazuri există două misiuni 
invizibile ale Cuvântului şi Duhului făcute într-un anumit fel vizibile; şi aceste misiuni, o amintim, 
nu sunt decât procesiunile eterne prelungite în sânul istoriei pentru deveni evidente ochilor 
credinței. Comuniunea întru auzirea Cuvântului şi în frângerea pâinii produc şi creează Biserica 
cam în felul în care Tatăl îl naşte pe Fiul sau Cuvântul luminii sale, şi în care cei doi purced Iubirea 
lor reciprocă, care este Duhul. Putem spune deci că misterul Bisericii structurată vizibil şi invizibil, 
ierarhic şi harismatic, instituţie şi comuniune a mântuirii, ne prezintă o analogie organică şi aparent 
completă a misterului Prea Sfintei Treimi, o imagine a unităţii de natură şi a pluralităţii persoanelor 
divine, a procesiunilor lor şi a perihorezei lor. Astfel, analogia celor două mistere între ele (...), ne 
permite o fericită aprofundare a unicului mister total constituit de cele două mister distincte dar 
interioare unul celuilalt: misterul Trinității în Biserică şi cel al Bisericii, trup al celor trei.” % 

Este clar că magisteriul Bisericii reprezintă forma vizibilă a misiunii Fiului în Biserică şi de 
aceea o „experiență” mai înaltă decât cea a poporului, decât „experienţa” sacramentală la care are 
acces acesta şi care reprezintă forma vizibilă a misiunii Duhului Sfânt în cadrul Bisericii. Putem 
urca pe acest fir şi spune că cel care are „experiența” supremă a prezenţei lui Dumnezeu în Biserică 
este pontiful roman; experienţa sa depăşeşte nu numai pe cea sacramentală, ci chiar şi pe aceea 
magisteriului episcopilor şi preoților: el reprezintă puterea juridică maximă căreia 1 se subordonează 
până şi învăţătura de credinţă. El reprezintă, pe cale de consecinţă, „experienţa” Tatălui însuşi. Dacă 

Tatăl actualizează în cel mai înalt grad fiinţa divină, tot aşa şi papa actualizează în cel mai înalt grad 
fiinţa Bisericii. Argumentul catolic fundamental îl constituie textul biblic de la Matei XVI, 18: „Tu 
eşti Petru şi pe această piatră voi zidi Biserica mea”. Sensul pe care teologia catolică îl dă acestui 
text este că numai Petru personal are capacitatea de a-l înţelege cu adevărat şi deplin pe Iisus 
Hristos şi numai formularea pe care o dă el credinţei poate constitui adevărata temelie pe care se 
poate întemeia Biserica în orice timp. 

Această consecinţă va deveni mai evidentă în capitolul consacrat ierarhiei şi rolului acesteia în 
Biserica Romano Catolică. 


Atributele fundamentale ale Bisericii 


1. Unitatea. Teologia romano-catolică admite în cadrul Bisericii o unitate de credinţă, o 
unitate de cult şi o unitate de conducere. Totuşi, când se trece la o definire mai precisă a acestei 
unităţi a Bisericii, teologia catolică recurge imediat la unitatea de conducere sau juridică ca garanţie 
a unităţii de cult şi mai ales de credinţă. B. Bartmann, deşi declară că „unitatea de credinţă este cea 
mai importantă, adaugă imediat că „această unitate indică faptul că membrii Bisericii nu se 
mulțumesc să păstreze aceeaşi credinţă interioară şi să facă din ea norma conduitei lor generale, ci 
o şi mărturisesc în formule precise în anumite împrejurări şi, la modul general, ei o manifestă şi prin 
acţiunile lor. Această unitate este operată prin magisteriul infailibil, căruia toţi credincioşii, susținuți 
prin graţia credinţei 1 se supun. (...)Vizibilitatea şi perceptibilitatea unităţii eclesiastice se manifestă 
mai ales în recunoaşterea exterioară a primatului papal. (...)Fără admiterea unui magisteriu 
infailibil nu se poate ajunge la unitate, nici măcar asupra celui mai mic articol fundamental (de 
credinţă). (...)Părinţii (orientali, n.n.) ignoră cu totul o astfel de concepţie largă a doctrinei creştine 
despre credinţă. Luptele dogmatice ale epocii patristice dovedesc că viziunea lor în această 
problemă era cu totul contrară; aceste lupte însă ar fi fost imposibile dacă Părinţii ar fi admis 

pp ea iod 

Dependenţa unității Bisericii de infailibilitatea papală este afirmată şi în constituția Lumen 
Gentium a Conciliului al II-lea de la Vatican: „Biserica unică a lui Hristos” este aceea pe care 
„Mântuitorul nostru, după învierea sa, a încredinţat-o lui Petru pentru a o păstori, dându-i acestuia 
şi celorlalți apostoli misiunea de a o răspândi şi călăuzi. (...)Această Biserică, orânduită şi 
organizată în această lume ca societate, subzistă în Biserica Catolică, cârmuită de succesorul lui 
Petru şi de episcopii în comuniune cu el.” 2 

Printre multele reproşuri care au fost aduse acestei concepţii juridice despre unitatea Bisericii 
există însă unul care incomodează în mod vădit teologia catolică şi pe care-l menţionează şi 
Bartmann. Este vorba de un fapt istoric şi anume despre cazul marii schisme occidentale când 
întregul Apus s-a văzut împărțit între mai mulţi papi (sfârşitul secolului al XIV-lea şi începutul 
celui de al XV-lea). Referindu-se la alegerea aproape simultană a papilor Urban al VI-lea şi 
Clement al VII —lea, istoricul bisericesc T. M. Popescu scrie: „Biserica şi popoarele s-au împărțit 
între cei doi papi. De la o reşedinţă papală la alta zburau fulgerele afuriseniilor şi excomunicărilor. 
La un moment dat aproape întreaga creştinătate apuseană s-a pomenit exclusă din Biserică de unul 
sau de altul dintre cei doi papi.” 2% 

Acestui argument adus de adversarii teoriei catolice că unitatea Bisericii ar fi asigurată de 
unitatea magisteriului infailibil, reprezentat în special de papalitate, Bartmann îi răspunde în felul 
următor: „Cu privire la marea schismă din Occident trebuie să se răspundă adversarilor că, în aceste 
triste timpuri, creştinătatea s-a împărțit din punct de vedere material în două şi chiar în trei partide, 
dar că, din contră, ea a păstrat din punct de vedere formal un ataşament fidel faţă de unitate şi că, 
prin urmare, această unitate a devenit efectivă de îndată ce chestiunea prealabilă a legitimităţii 
persoanei papei a fost reglată.” % Este de observat însă că în realitate unitatea Bisericii la acel 
Marea schismă occidentală a fost rezolvată de către Conciliul de la Constantza (1414-1418) la care 
au participat nu numai conducători bisericeşti, ci în egală măsură şi conducători laici ai vremii, ca 
împăratul Sigismund al Germaniei (1410-1437) al cărui rol în declanşarea conciliului şi în deciziile 
care au fost luate cu acest prilej a fost hotărâtor. 

Aşadar, pentru teologia catolică unitatea credinţei nu se bazează pe raţiuni interne ale credinţei 
în sine şi nici măcar pe infailibilitatea generală a Bisericii, care o mărturiseşte. Ea este asigurată 
numai de exercițiul infailibilității papale. Marea schismă occidentală n-a făcut însă decât să 
demonstreze practic că acest exercițiu este o iluzie în cazul apariţiei simultane a mai multor papi. 
Fixarea criteriului şi chiar a temeiului unităţii Bisericii în persoana unui om, fie el chiar şi un papă, 
denotă de fapt neîncrederea în prezenţa şi efectele reale ale dumnezeirii lui Hristos în Biserică. 
Elementul uman al vicarului lui Hristos, care este papa, apare teologiei catolice ca fiind un temei 
mai sigur al unităţii Bisericii decât prezenţa elementului suprauman al dumnezeirii lui Hristos. 

2. Sfințenia. B. Bartmann distinge două genuri de sfinţenie: una de ordin personal, care se 
referă la persoanele sfinte canonizate pentru viaţa lor exemplară, şi alta de ordin real, care se referă 
la obiecte sfinte şi rituri sacramentale. Aceasta din urmă este şi ea, la rândul ei, împărțită în sfințenie 
pasivă, conferită unor obiecte prin consacrarea lor directă (biserici, altare, vase sfinte), şi sfințenie 
activă, generată de rituri sacramentale. % Trebuie specificat aici că sfinţenia despre care se vorbeşte 
este una de ordin ontologic, iar nu pur declarativ, exterior, cum o afirmă protestanții. Teologia 
catolică întemeiază sfinţenia Bisericii pe faptul că aceasta deţine „plinătatea mijloacelor mântuirii”. 
31 Ca şi în cazul atributului unităţii, decretul despre ecumenism, din care am citat, face dependentă 
sfințenia Bisericii tot de infailibilitatea papală, căci zice: „Numai prin Biserica Catolică a lui 
Hristos, care este instrumentul general de mântuire, poate fi dobândită plinătatea mijloacelor de 
mântuire. Credinţa noastră este că Domnul a încredințat numai Colegiului apostolic în frunte cu 
Petru toate bogăţiile Noului Legământ pentru a constitui pe pământ Trupul unic al lui Hristos, 
căruia trebuie să-i fie pe deplin incorporaţi toţi aceia care aparţin deja, în vreun fel, Poporului lui 
Dumnezeu.” 3% 

3. Catolicitatea. În mod obişnuit acest atribut înseamnă că fiecare Biserică locală posedă 
deplin atributele Bisericii lui Hristos. Cu alte cuvinte, calitatea de Biserică deplină a lui Hristos nu 
aparține numai Bisericii Universale, ci şi fiecărei Biserici locale în măsura în care aceasta îşi 
păstrează identitatea interioară în materie de credință, de rituri şi de conducere cu Biserica 
Umniversală. Teologia catolică afirmă şi ea acest lucru în constituţia Lumen Gentium, când spune: 
„Biserica lui Hristos este cu adevărat prezentă în toate comunitățile locale legitimate ale 
credincioşilor care, adunate în jurul Păstorilor lor, sunt şi ele numite în Noul Testament Bisericii. 
(...)În ele, prin predicarea Evangheliei lui Hristos, se adună credincioşii şi se celebrează misterul 
Cinei Domnului. (...)În aceste comunităţi adesea mici, sărace, izolate, este prezent Hriostos care, 
prin puterea sa, adună Biserica una, sfântă, catolică şi apostolică.” 3% 

Cu toate acestea Catehismul Bisericii Catolice adaugă fără echivoc că „Bisericile particulare 
sunt pe deplin catolice prin comuniunea cu una dintre ele: Biserica Romei...” 3+ Aceasta înseamnă, 
în realitate, că sunt doar parţial catolice şi abia prin comuniunea lor cu Biserica Romei, singura cu 
adevărat catolică, devin şi ele deplin catolice. Teologia catolică nu mărturiseşte deschis faptul că, în 
opinia ei, adevărata catolicitate este deținută de diferitele Biserici locale gradual proporţional cu 
apropierea lor, ca extensie şi număr de credincioşi, de nivelul Bisericii Romane, care, avându-l în 
frunte pe papa şi cuprinzându-le pe toate, este singura cu adevărat universală sau catolică. Acest 
lucru devine foarte evident în momentul în care se defineşte catolicitatea Bisericilor Ortodoxe. Într- 
un discurs din 14 dec. 1975 papa Paul al VI-lea afirma că comuniunea cu aceste Biserici este atât de 
profundă, „încât lipseşte foarte puţin ca ea să-şi atingă plenitudinea care să permită o celebrare 
comună a Euharistiei Domnului.” 3% 

4. Apostolicitatea. Este atributul cel mai explicit legat de infailibilitatea papală dintre toate. În 
viziunea Catehismului citat „Biserica este apostolică deoarece este întemeiată pe apostoli şi acest 
lucru are un sens triplu: ea a fost şi rămâne zidită pe „temelia apostolilor”, martori aleşi şi trimişi în 
misiune de Hristos însuşi; ea păstrează şi transmite, cu ajutorul Duhului care locuieşte în ea, 
învăţătura, tezaurul, cuvintele sănătoase auzite de la apostoli; până la întoarcerea lui Hristos, ea 
continuă să fie învățată, sfinţită şi călăuzită de apostoli prin urmaşii lor în misiunea pastorală: 
colegiul episcopilor, asistați de preoţi, în unire cu succesorul lui Petru, păstorul suprem al 
Bisericii.” 36 

CAPITOLUL AL PATRULEA 
DOCTRINA ROMANO - CATOLICĂ DESPRE 
IERARHIA BISERICEASCĂ 


1. Consideraţii introductive. Teologia catolică are o concepţie foarte specială despre natura 
misiunii preoţeşti. Ea consideră că misiunea de a învăţa, de a sfinţi şi de a conduce pe oameni pe 
calea mântuirii revine, în diverse grade, întregii Biserici, începând cu papa şi terminând cu ultimul 
membru al laicatului catolic. „Biserica, spune Decretul despre Apostolatul Laicilor, Apostolicum 
actmositatem, s-a născut pentru ca, răspândind pe întregul pământ Împărăţia lui Hristos spre slava 
lui Dumnezeu Tatăl, să-i facă pe toţi oamenii părtaşi la răscumpărarea mântuitoare şi prin ei lumea 
întreagă să-i fie supusă lui Hristos întru adevăr. Toată activitatea Trupului Mistic îndreptată spre 
acest scop se numeşte apostolar;, Biserica îl exercită prin toate mădularele sale, desigur, în moduri 
diferite: căci chemarea creştină este, prin natra ei, şi chemare la apostolat. (...)Aşadar, tuturor 
creştinilor le este impusă nobila sarcină de a lucra de a lucra neîncetat pentru ca vestea divină a 
mântuirii să fie cunoscută şi primită de toţi oamenii, pe întregul pământ.”(AA, 2, 3; p.246, 247). ! 

Diferenţa dintre slujiri este doar una de treaptă şi anvergură. Cu alte cuvinte, papa exercită 
această misiune la nivelul întregii Biserici, episcopii, în diocezele lor, preoții în parohii, iar laicii 
fiecare în cuprinsul ariei sale de acţiune. Cu alte cuvinte, teologia catolică nu distinge, asemenea 
ortodocşilor, între preoţia specială sau de hirotonie şi preoția generală a poporului lui Dumnezeu; în 
viziunea catolică nu există decât o singură preoţie, cea specială, distribuită însă gradat în funcţie de 
treapta bisericească pe care se află fiecare. Papa deţine deplinătatea acestei preoţii; episcopii deţin 
aceeaşi preoţie, dar la nivelul mai scăzut al treptei pe care o ocupă; puterea preoţilor derivă din 
aceea a episcopilor, pentru ca, în final, laicii să participe la nivelul cel mai de jos la această preoţie 
harică, exercitând-o acolo unde nu o pot exercita, la nivelul lor, preoţii. Toţi participă însă la acelaşi 
apostolat. 

2. Apostolatul Pontifului Roman. Cu privire la acest subiect Constituţia Dogmatică despre 
Biserică: Lumen Gentium, spune următoarele: „Acest Sfânt Conciliu, mergând pe urmele Primului 
Conciliu de la Vatican, învaţă şi declară împreună cu el, că Hristos, Păstorul veşnic, a întemeiat 
Sfânta Biserică trimiţându-i pe apostoli aşa cum el însuşi a fost trimis de Tatăl (cf. loan XX,21), şi a 
voit ca urmaşii lor, adică episcopii, să fie până la sfârşitul veacurilor păstori în Biserica sa. lar 
pentru ca episcopatul însuşi Să fie unul şi indivizibil, a aşezat în fruntea celorlalți apostoli pe 
Sfântul Petru şi a stabilit în el principiul şi fundamentul veşnic şi vizibil a unității credinţei şi 
comuniunii. Conciliul pune din nou în faţa tuturor credincioşilor, pentru a fi crezută cu tărie, această 
învăţătură despre instituirea, perpetuitatea, puterea şi caracterul primatului sacru al Pontifului 
Roman şi despre magisteriul lui infailibil... (LG, 18, p.74-75). 

Decretul privind Misiunea Pastorală a Episcopilor în Biserică: Christus Dominus prezintă 
acelaşi statut al papei în termenii următori: „În această Biserică a lui Hristos, Pontiful roman, ca 
urmaş al lui Petru căruia Hristos i-a încredinţat misiunea de a paşte oile şi mieluşeii săi, se bucură 
din orânduire divină de puterea supremă, deplină, nemijlocită şi universală în ceea ce priveşte grija 
pentru mântuirea veşnică a oamenilor. De aceea, ca păstor al tuturor credincioşilor, având misiunea 
să asigure binele comun al Bisericii universale şi binele fiecărei Biserici în parte, deţine asupra 
tuturor Bisericilor primatul puterii legate de oficiu_(potestas_ordinaria)."CD, 1; p.153). Oficiul 
papei constă, desigur, în întreita misiune încredinţată de Hristos ierarhiei, adică aceea de a învăţa, 
de a sfinţi şi de a conduce poporul lui Dumnezeu pe calea mântuirii, pe calea către Împărăţia 
Cerurilor. 

Conciliul al II-lea de la Vatican declară, aşadar, deschis, că nu face decât să continue linia 
Primului Conciliu de la Vatican în definirea statutului papei. Este foarte interesant că ceea ce îl 
distinge pa papă de adunarea întregului episcopat şi chiar de întreaga biserică este oficiul său 
special cu privire la predicarea Cuvântului şi la conducerea poporului lui Dumnezeu: papa are 
puterea de a învăţa poporul, dar o are sub forma specială a magisteriului infailibil: papa are puterea 

de a conduce acelaşi popor, dar o are în termenii unui primat sacru. Ne-am fi aşteptat ca aceste 
atribute specială să fie regăsite şi pe linia exercitării puterii puterii sacramentale. Teologia catolică 
păstrează însă aici tăcerea. A existat o tendinţă în acest sens la Primul Conciliu de la Vatican, dar ea 
a fost înăbuşită în faşă: aceea de a defini papa ca o prezenţă specială a lui Hristos, asemenea 
prezenţei lui Hristos în elementele euharistice. Ideea era de a afirma că Hristos este prezent în sânul 
Bisericii sale prin Sfânta Euharistie şi prin Papă ! ? Consecințele unei asemenea dezvoltări 
doctrinare ar fi fost incalculabile, aşa că s-a renunţat la idee, deşi aceasta a fost cultivată o vreme 
destul de intens de unii teologi catolici. $ 

Totuşi, Conciliul al Doilea de la Vatican şi în general teologia catolică nu este prea departe de 
o asemenea afirmaţie din moment ce aşează principiul unităţii Bisericii nu în Hristos ca prezență 
reală în trupul său eclezial, ci în Pontiful Roman ca urmaş al lui Petru ! Hristos se roagă Tatălui „ca 
toţi să fie una, după cum tu, părinte, întru mine şi eu întru tine, aşa şi aceştia în noi să fie una, ca 
lumea să creadă că tu m-ai trimis”(loan XVII, 21). Principiul unităţii este în mod clar Hristos şi el 
se face vizibil şi cunoscut lumii tocmai sub forma slavei lui Hristos revărsată în lume, a prezenţei 
sale reale în Biserica sa: „Slava pe care tu mi-ai dat-o, le-am dat-o lor, ca să fie una precum noi 
suntem una, precum noi una suntem: eu întru ei şi tu întru mine, ca ei să fie desăvârşiţi întru unime 
şi să cunoască lumea că tu m-ai trimis şi că i-ai iubit pe ei, precum m-ai iubit pe mine."(loan XVII, 
22-23). A afirma că principiul unităţii Bisericii este Petru şi urmaşii săi, Pontifii Romani, înseamnă 
a afirma indirect că papa reprezintă prin el însuşi, per se, o prezenţă specială, vizibilă, a slavei lui 
Hristos în lume, aşa cum Euharistia este prin ea însăşi o prezenţă specială a Dumnezeirii întrupate a 
lui Hristos în Biserică. Papa ar fi astfel un fel de oblar ! 

De fapt teologia catolică afirmă din totdeauna cu obstinaţie că temelia, piatra pe care Hristos 
şi-a întemeiat Biserica, este Petru. Acelaşi lucru îl face şi Conciliul când spune: „Apostolii, aşadar, 
predicând pretutindeni evanghelia (cf. Marcu XVI, 20), primită prin lucrarea Duhului Sfânt de către 
cei care îi ascultau, adună laolaltă Biserica universală pe care Domnul a întemeiat-o pe apostoli şi a 
zidit-o pe Sfântul Petru, mai marele lor, lisus Hristos fiind el însuşi capul unghiului.”(LG, 19; 
p.75). Controversele cu protestanții mai ales au dezvoltat o literatură uriaşă cu privire la cine este cu 
adevărat piatra pe care stă Biserica. Voi aminti doar îndemnul Sfântului Petru însuşi care este mai 
presus de orice interpretare: „Apropiaţi-vă de el (Hristos), piatra cea vie de oameni, într-adevăr, 
neluată în seamă, dar la Dumnezeu aleasă şi de preţ.”"(I Petru II, 4). 

Acest statut de piatră sau temelie pe care este zidită Biserica conferă papei o semnificație 
specială: el este înlocuitorul lui Hristos pe pământ, vicarul lui Hristos ! + Papa ține locul lui Hristos, 
el acționând in persona Christi ! Aceste afirmaţii conduc la ideea că, în viziunea teologiei catolice, 
papalitatea constituie, într.adevăr, gradul cel mai înalt de actualizare a prezenţei lui Hristos în 
Biserică, forma cea mai înaltă sub care apare Hristos însuşi în lume. Biserica nu este, astfel, spaţiul 
în care este făcut prezent însuşi Hristos, ci spaţiul în care poporul lui Dumnezeu, ca materie in- 
formă, este in-format, activat în diverse trepte de către ierarhie, forma cea mai înaltă reprezentând- 
o papa. In-formarea supremă a poporului lui Dumnezeu ar trebui să fie exercitată, desigur, de 
Hristos însuşi, dar atunci poporul s-ar confunda panteist cu trupul său istoric, aşa cum am arătat în 
prelegerea consacrată ființei Biserici în catolicism. Pentru a evita această consecinţă, teologia 
catolică afirmă in-formarea poporului la nivelul maxim al Pontifului Roman care înlocuieşte in- 
formarea directă de către Hristos. 

3. Apostolatul episcopilor. Constituţia dogmatică Lumen Gentium vorbeşte despre „natura 
colegială a ordinului episcopilor”: „Precum, din instituirea Domnului, Sfântul Petru şi ceilalți 
apostoli au format un singur Colegiu Apostolic, în acelaşi fel sunt uniţi între ei Pontiful Roman, 
urmaşul lui Petru, şi episcopii, urmaşii apostolilor. (...)Colegiul sau Corpul episcopal nu are, însă, 
autoritate decât împreună cu Pontiful Roman, urmaşul lui Petru, în calitate de Cap, are păstrează 
integral primatul asupra tuturor, atât păstori cât şi credincioşi. Căci Pontiful Roman, în virtutea 
misiunii sale de vicar al lui Hristos şi Păstor al întregii Biserici, are în Biserică puterea deplină, 
supremă şi universală, pe care o poate exercita totdeauna în mod liber. Ordinul episcopilor, care 
succede în magisteriu şi în conducerea pastorală Colegiului Apostolilor sau, mai exact, în care 
Corpul Apostolic se perpetuează neîntrerupt, este, de asemenea, împreună cu Capul său, Pontiful 
Roman, şi niciodată fără acest Cap, subiectul supremei şi deplinei puteri asupra întregii Biserici, 
putere care nu poate fi exercitată decât cu consimțământul Pontifului Roman.”(LG, 22, p.78). 

Decretul Christus Dominus stabileşte şi el acelaşi statut al episcopatului în termenii următori: 
„Episcopii, rânduiţi de Duhul Sfânt, sunt urmaşii apostolilor ca păstori sufleteşti şi, împreună cu 
Suveranul Pontif şi sub autoritatea lui, au misiunea să perpetueze lucrarea lui Hristos, Păstorul 
veşnic. Într-adevăr, Hristos a dat apostolilor şi urmaşilor acestora porunca şi puterea de a învăţa 
toate neamurile, de a-i sfinţi pe oameni întru adevăr şi de a-i păstori. Aşadar, episcopii, prin Duhul 
Sfânt ce le-a fost dat, au fost constituiți adevărații şi autenticii învățători ai credinţei, pontifi şi 
păstori. Această îndatorire episcopală, primită prin consacrare episcopală, episcopii, părtaşi la grija 
pentru toate Bisericile, o exercită în comuniune cu Supremul Pontif şi sub autoritatea lui, în tot ce 
ține de magisteriu şi de cârmuire, uniţi cu toţii într-un Colegiu sau Cap pentru cele ce privesc 
întreaga Biserică a lui Dumnezeu."(CD,2-3). 

Decretul se referă aici la misiunea universală de a învăţa şi cârmui Biserica lui Hristos. Nu 
este vorba de misiunea episcopilor în diocezele lor, ci de aceea care se referă la învăţarea şi 
păstorirea întregii Biserici. Forma supremă de manifestare a acestei puteri universale de a învăţa şi 
conduce Biserica este Conciliul Ecumenic. „Această putere, declară decretul Christus Dominus, este 
exercitată solemn în Conciliul Ecumenic. De aceea Conciliul (II Vatican) declară că toţi episcopii, 
în caliatte de membrii ai Colegiului Episcopal, au dreptul să participe la Conciliul Ecumenic.”(CD, 
4, p.154). Constituţia Lumen Gentium se grăbeşte să precizeze însă că: „Nu poate exista Conciliu 
Ecumenic dacă nu este confirmat ca atare sau cel puţin acceptat de Urmaşul lui Petru; şi e o 
prerogativă a Pontifului Roman de a convoca aceste concilii, de a le prezida şi a le confirma. 
Aceeaşi putere colegială poate fi exercitată, împreună cu papa, de episcopii aflați în lumea întreagă, 
cu condiția de a fi chemaţi la o acţiune colegială de către Capul Colegiului sau, cel puţin, cu 
condiția ca acesta să aprobe sau să accepte liber acţiunea comună a episcopilor răspândiţi pe tot 
pământul, aşa încât să fie vorba de un adevărat act colegial.”(LG, 22, p.79). 

Episcopii exercită însă acelaşi oficiu (potestas ordinaria) în diocezele lor, pe care-l exercită 
papa la nivelul întregii Biserici. „Episcopii, ca urmaşi ai apostolilor, au per se, în diocezele 
încredințate lor, întreaga putere legată de oficiu (potestas ordinaria), proprie şi nemijlocită, care 
este necesară pentru exercitarea îndatoririi lor pastorale, rămânând în vigoare totdeauna şi în toată 
puterea pe care Pontiful Roman o are în virtutea misiunii sale de a rezerva anumite probleme pentru 
sine sau pentru o altă autoritate."(CD, 8, p.156). oficiul despre care este vorba aici se refetră în 
special la învăţarea şi conducerea poporului lui Dumnezeu. Nici la acest nivel, însă, episcopii nu au 
de fapt întreaga putere, căci şi în acest caz papa îşi rezervă dreptul ca „anumite probleme” să le 
trateze direct prin dicasteriile sale sau prin legații pontificali. 

Ce sens are atunci precizarea că episcopii au în diocezele lor per se întreaga putere a oficiului 
? Constituţia Lumen Gentium pare să ofere următorul răspuns: „Consacrarea episcopală, odată cu 
misiunea de a sfinţi, le conferă şi pe acelea de a învăţa şi a conduce, misiuni care, însă, prin natura 
lor, nu pot fi exercitate decât în comuniune ierarhică cu Capul şi membrii Colegiului. Din Tradiția 
atestată mai ales în ceremoniile liturgice şi în obiceiurile Bisericii atât în Răsărit cât şi în apus, 
rezultă clar că impunerea mâinilor şi cuvintele consacrării conferă harul Duhului Sfânt şi imprimă 
un caracter sacru, astfel încât episcopii, în mod eminent şi vizibil, acţionează in persona Christi în 
numele şi ca reprezentanţi ai lui."(LG, 21; p.77-78). 

Asemenea Pontifului Roman, episcopii acționează şi ei, dar în diocezele lor, în locul lui 
Hristos, in persona Christi. Sensul acestei precizări este acela că episcopii acționează astfel nu 
numai în locul lui Hristos, ci şi în locul papei. Ei sunt delegaţii şi reprezentanţii papei, aşa cum papa 
este delegatul, reprezentantul direct al lui Hristos. În anumite situaţii papa nu renunţă însă la 
privilegiul său de a acționa direct, iar nu prin reprezentanţii săi episcopali şi atunci o face, aşa cum 
am arătat mai sus, prin dicasterii sau prin legaţi pontifi. Important este însă că episcopii înlocuiesc 
atât pe Hristos, cât şi pe papă în diocezele lor, în acele sectoare în care papa le îngăduie să-l 
reprezinte. Ei sunt, deci, vicarii atât ai lui Hristos cât şi ai papei. De fapt, ei sunt nişte vicari 
ordinari prin comparaţie ci legaţii pontificali, care devin, astfel, nişte vicari extraordinari. Deşi 
Conciliul nu menţionează acest lucru, rezultă din toate acestea că episcopii, ca subordonați şi 
reprezentanţi ai papei, deţin o parte din puterea pontificală supremă, au „din duhul” papei, aşa cum 
Moise a luat cândva „din duhul său” şi „l-a turnat” peste cei şaptezeci de bătrâni. 

4. Apostolatul preoților. Ca şi Pontiful Roman, ca şi episcopii, preoţii desfăşoară şi ei aceeaşi 
misiune în sânul poporului lui Dumnezeu, dar la nivelul parohiilor sau al sectoarelor care le-au fost 

încredințate. Decretul privind Slujirea şi Activitatea Preoţească, Presbyterorum Ordinis, spune 
următoarele în acest sens: „Exercitând, la nivelul lor de autoritate, funcția lui Hristos Cap şi Păstor, 
preoţii, în numele episcopului, adună laolaltă familia lui Dumnezeu într-o comunitate frăţească 
strânsă în unitate şi o călăuzesc la Dumnezeu Tatăl, prin Hristos, în Duhul Sfânt."(PO, 6; p.334). 
Natura slujirii preoţilor este aceeaşi ca cea a episcopilor. Aşa cumepiscopii au o parte „din duhul” 
papei, tot astfel şi preoţii: ei au o parte „din duhul” apostolilor, respectiv a urmaşilor acestora, 
episcopii. Acelaşi document conciliar spune „Deoarece au o anumită participare la funcția 
apostolilor, preoții primesc de la Dumnezeu harul să fie slujitori ai lui Hristos lisus printre 
neamuri...” Şi încă: „Astfel, după ce 1-a trimis pe apostoli aşa cum el însuşi fusese trimis de Tatăl, 
Hristos, prin aceiaşi apostoli, i-a făcut părtaşi de consacrarea şi misiunea sa pe urmaşii acestora, 
episcopii, a căror funcţie de slujire a fost transmisă în grad subordonat preoţilor, pentru ca aceştia, 
constituiți în Ordinul Prezbiteriului, să fie colaboratorii Ordinului Episcopal, pentru a împlini cum 
se cuvine misiunea apostolică încredinţată de Hristos.”(PO, 2; p.328). 

Deşi cu privire la episcopi conciliul n-a îndrăznit să invoce ca model al constituirii lor în 
raport cu papa exemplul lui Moise care a „turnat din duhul său” asupra celor şaptezeci, Conciliul 
menţionează, de data aceasta, acest model în legătură cu preoții (PO, 7; p.336), după care 
precizează: „Dumnezeu, care este singurul Sfânt şi Sfinţitor, a voit să-şi ia colaboratori şi ajutoare 
care să slujească smerit lucrării de sfințire. De aceea preoţii sunt consacraţi de Dumnezeu prin 
episcop ca, fiind părtaşi în mod deosebit la preoţia lui Hristos, să acţioneze în celebrarea celor sfinte 
ca slujitori ai aceluia prin Duhul său.” S-ar părea, conform acestui text, ca măcar preoții să fie 
reprezentanţii reali ai lui Hristos în parohiile lor. În realitate, „preoţii sunt în legătură ierarhică, sub 
diferite aspecte, cu episcopul lor şi astfel îl fac, într-un fel, prezent în fieare comunitate a 
credincioşilor."(PO, 5; p.332,333). În felul acesta preoţii nu sunt decât vicarii episcopului în 
parohii, înlocuitorul lui. 

O problemă specială o reprezintă funcția sfințitoare. Decretul Christus Dominus prevede 
următoarele în această privinţă: „În exercitarea funcţiei lor de a sfinţi episcopii să nu uite că au fost 
aleşi dintre oameni şi au fost rânduiţi pentru oameni în cele ale lui Dumnezeu, ca să aducă daruri şi 
jertfe pentru păcate. Într-adevăr, episcopii se bucură de plinătatea Sacramentului Preoţiei şi de si de 
ei depind, în exercitarea puterii lor, preoţii, care au fost şi ei consacraţi ca preoţi ai Noului 
Testament pentru a fi colaboratori înţelepţi ai Ordinului Episcopal, cât şi diaconii care, sfințiți spre 
slujire, servesc Poporul lui Dumnezeu în comuniune cu episcopul şi cu preoțimea lui. De aceea 
episcopii sunt principalii împărțitori ai Tainelor lui Dumnezeu, precum şi conducătorii, promotorii 
şi păstrătorii întregii vieţi liturgice în Biserica încredinţată lor. Episcopii, aşadar, trebuie să facă 
toate eforturile ca toţo credincioşii, prin Euharistie, să cunoască şi să trăiască mai profund Mielul 
Pascal, aşa încât să formeze un singur Trup bine închegat în unitatea iubirii lui Hrstos."(CD, 15; 
p.159). 

În absenţa episcopului însă preotul devine imediat înlocuitorul acestuia, vicarul lui. Acest rol 
de vicar apare mai ales în cazul Sfintei Euharistii. Documentul Presbyrerorum Ordinis spune în 
acest sens următoarele: „Centrul comunităţii credincioşilor este adunarea euharistică prezidată de 
preot. Deci preoţii îi învaţă pe credincioşi să-i ofere lui Dumnezeu Tatăl Victima dumnezeiască în 
jertfa Liturghiei şi, împreună cu ea, să aducă ofranda vieţii proprii. (...)i învaţă să participe la 
celebrările liturgice astfel încât să poată împlini în ele o rugăciune sinceră..."(PO, 5; p.333). 
Această imagine a unei adunări euharistice prezidată de preot contrastează însă atât cu cele spuse de 
decretul conciliar Christus Dominus despre episcop, cât mai ales cu realitatea liturgică a primelor 
veacuri. În acea vreme, în mijlocul adunării ecleziale şi în spatele altarului unic se găsea tronul 
episcopului, care stătea pe locul lui Dumnezeu, simbolizând imaginea vie a lui Hristos de la Cina 
cea de Taină. În jurul tronului său erau aşezaţi prezbiterii, în vreme ce alături stăteau în picioare 
diaconii, asistându-l în slujire, iar în faţa sa poporul, are asista la celebrarea euharistică. 5 
Dimpotrivă, imaginea preotului - centru al celebrării euharistice, aşa cum o prezintă documentul 
conciliar amintit, nu face decât să întărească statutul preotului de vicar, de înlocuitor al episcopului 
său. 

Dar ceea ce depăşeşte cu mult viziunea răsăriteană despre statutul preotului, situându-se chiar 
în contrast cu principiile ecleziologice ortodoxe fundamentale este recomandarea expresă a 
Conciliului ca preotul să săvârşească mise private. „În taina Jertfei Euharistice, în care preoții îşi 

îndeplinesc funcţia lor principală, se săvârşeşte necontenit lucrarea răscumpărării noastre şi de 
aceea se recomandă insistent celebrarea ei în fiecare zi, acesta fiind un act al lui Hristos şi al 
Bisericii, chiar şi atunci când nu poate fi prezent nici un credincios.” „Pentru aşi îndeplini cu 
fidelitate slujirea, ei (preoţii) trebuie să aibă la inimă convorbirea zilnică cu Hristos Domnul în 
vizitarea şi cultul personal al Sfintei Euharistii."”(PO, 13, 18; p.345, 352). Ca şi episcopii şi ca şi 
însuşi papa, preoţii nu sunt doar vicarii superiorilor lor, ci sunt şi reprezentanţii poporului lui 
Dumnezeu pe care-l rezumă în persoana lor şi-l pot reprezenta înaintea lui Dumnezeu şi în lipsă. 

5. Apostolatul laicilor. Decretul Christul Dominus cuprinde următorul ordin pentru episcopi şi 
preoţi: „Li se va arăta cu insistenţă credincioşilor că au datoria de a face apostolat, fiecare după 
condiția şi aptitudinile sale: li se va recomanda să participe la diferite opere de apostolat laic şi mai 
ales la Acţiunea Catolică, sau să le sprijine. Trebuie, de asemenea, promovate şi încurajate 
asociaţiile care urmăresc direct sau indirect un scop supranatural: căutarea unei vieţi mai 
desăvârşite, vestirea evangheliei lui Hristos la toţi oamenii, răspândirea învăţăturii creştine, 
dezvoltarea cultului public, realizarea unor scopuri sociale, opere de pietate sau de caritate." (CD, 
17; p.161). la rândul său, decretul Apostolicum actuositatem specifică: „Există o mare varietate de 
asociaţii de apostolat. Unele îşi propun să atingă felul apostolic general al Bisericii; altele scopuri 
de evanghelizare şi sfințire considerate în anumite aspecte; altele urmăresc scopuri de însufleţire 
creştină a sferei lucrurilor pământeşti, iar altele dau mărturie lui EHristos în mod deosebit prin 
fapte de milostenie şi caritate. (...)Asociaţiile nu sunt scopuri în sine, ci trebuie să slujească la 
împlinirea misiunii Bisericii faţă de lume. Valoarea lor apostolică depinde de conformitatea cu 
scopurile Bisericii, precum şi de mărturia creştină şi de spiritul evanghelic ale fiecărui membru şi 
ale întregii asociații.”(AA, 19; p.260). 

Voi lăsa pentru finalul acestei expuneri comentarea extraordinarei afirmaţii pentru un ortodox, 
că asociaţiile — formaţiuni pur omeneşti — pot „urmări direct sau indirect scopuri supranaturale”, 
când noi ştim că singura căreia trebuie să i se recunoască acest privilegiu este Biserica; ba chiar că 
aceleaşi asociaţii îşi pot propune nici mai mult nici mai puţin decât „să atingă scopul general al 
Bisericii” ! Pentru moment să vedem care este motivul întemeierii şi existenţei acestor asociaţii. La 
prima vedere s-ar părea că este o concesie făcută unui entuziasm deosebit al unor laici, care vor să 
activeze mai viu decât se face acest lucru în mod obişnuit într-o biserică. Nici vorbă ! Motivul este 
voinţa expresă a Conciliului ca aceste asociaţii să existe pentru a suplini activitatea Bisericii. Baza 
acestei activităţi a laicilor este faptul că ei sunt părtaşi la misiunea preoțească. Aici nu este însă 
vorba de preoţia generală, ci de aceea specială de care aceştia se împărtăşesc la nivelul 
corespunzător treptei lor. 

Decretul Apostolicum actuositatem spune în acest sens: „Misiunea Bisericii are drept scop 
mântuirea oamenilor, mântuire ce se dobândeşte prin credinţa în Hristos şi prin harul lui. Aşadar, 
apostolatul Bisericii şi al tuturor membrilor ei este îndreptat în primul rând spre a dezvălui lumii, 
prin cuvinte şi fapte, mesajul lui Hristos şi a-i împărtăşi harul lui. Acest lucru se realizează mai ales 
prin slujirea cuvântului şi a sacramentelor, care este încredinţată în mod deosebit clarului, dar în 
care laicii au şi ei un rol de mare importanţă, pe care trebuie să-l împlinească pentru a fi 
„împreună-lucrători ai adevărului (III loan 8). Mai ales în acest domeniu apostolatul laicilor şi 
slujirea pastorală se completează reciproc. Laicilor li se oferă nenumărate ocazii de a exercita 
apostolatul evanghelizării şi al sfinţirii.”(AA, 6; p.250). 

Câteva paragrafe mai jos decretul este şi mai precis: „Laicii, făcuţi părtaşi la misiunea 
preoțească, profetică şi regală a lui Hristos, îşi împlinesc în Biserică şi în lume partea lor proprie din 
misiunea întregului popor al lui Dumnezeu. Ei îşi desfăşoară concret apostolatul activând pentru 
evanghelizarea şi sfinţirea oamenilor, precum şi străduindu-se să pătrundă şi să perfecţioneze 
ordinea temporală cu spiritul evangheliei, astfel încât activitatea lor în acest domeniu temporal să 
dea o mărturie limpede despre Hristos şi să slujească la mântuirea oamenilor. Fiind propriu stării 
laicilor de aşi duce viaţa în mijlocul lumii şi a treburilor lumești, ei sunt chemaţi de Dumnezeu ca, 
însuflețiţi de spirit creştin, să-şi exercite apostolatul în mijlocul lumii ca o plămadă.”(AA, 2; p.246). 

Apostolatul laicilor depinde, fireşte, de ierarhie: „Astfel ierarhia, orânduind în diverse moduri 
apostolatul în funcţie de împrejurări, leagă mai strâns anumite forme ale lui de propria sa misiune 
apostolică, păstrând, totuşi, natura proprie a fiecăreia şi deosebirea dintre ele şi fără a le răpi laicilor 
libertatea de acțiune necesară. Acest act al ierarhiei se numeşte, în diferite documente bisericeşti, 

mandat. În sfârşit, ierarhia încredinţează laicilor anumite îndatoriri care se află într-o legătură mai 
strânsă cu îndatoririle Păstorilor: de pildă expunereaînvăţăturii creştine, în anumite acte liturgice, 
în grija pentru suflete. În virtutea acestei misiuni, laicii sunt total supuşi conducerii superioare 
bisericeşti cât priveşte exercitarea acestor funcţii. (...)Episcopii, parohii şi ceilalți preoți regulari şi 
diecezani să nu uite că dreptul şi îndatorirea de a exercita apostolatul sunt comune tuturor 
credincioşilor, fie clerici, fie laici şi că laicii îşi au rolul propriu în edificarea Bisericii. De aceea să 
lucreze frăţeşte cu laicii în Biserică şi pentru Biserică şi să aibă o grijă deosebită să-i sprijine pe 
laici în operele lor apostolice.”(AA, 24, 25; p.262-263). 

Decretul din care am citat până aici ajunge la vârful argumentării sale cu privire la apostolatul 
laicilor în momentul în care îi justifică până la capăt utilitatea: laicii desfăşoară misiunea lor 
învăţătoare, sfințitoare şi conducătoare ca parte proprie lor din preoţia lui Hristos (este vorba de 
preoţia specială) nu împreună cu ierarhia, cum ar fi la ortodocşi cazul citeţilor sau al ipodiaconilor, 
ci în locul ei. „Apostolatul în mediul social, spune acelaşi document conciliar, adică preocuparea de 
a pătrunde de spirit creştin mentalitatea şi moravurile, legile şi structurile comunităţii în care trăieşte 
fiecare, este într-o atât de mare măsură misiunea şi obligația laicilor încât nu poate fi niciodată 
împlinit cum se cuvine de către altcineva. În acest domeniu laicii pot desfăşura apostolatul 
semenului faţă de semen. Aici ei completează mărturia vieţii cu mărturia cuvântului. La nivelul 
muncii sau al profesiei, sau al studiului, sau al domiciliului, sau al timpului liber, sau al asociaţiilor, 
ei sunt cei mai apți pentru a-şi ajuta fraţii. (...)Ei dispun pe neobservate (_! ) inimile tuturor faţă de 
acţiunea harului. (...)Modul lor de a acţiona pătrunde treptat mediul în care trăiesc şi muncesc. 
(...)Mulţi oamnei nu pot auzi evanghelia şi nu-l pot cunoaşte pe Hristos decât prin laicii cu care vin 
în contact." (AA, 13; p.256). 

Laicii, aşadar, sunt un fel de preoți în mijlocul societății încă necreştinate, încă nedevenită 
Biserică. Laicii au mandat, asemenea preoţilor din partea episcopilor şi asemenea episcopilor din 
partea Pontifului Roman de a activa în acele sectoare ale lumii în care atitudinea faţă de ierarhie 
este încă rebelă. Ei sunt astfel în aceste sectoare vicarii, înlocuitorii preoţilor. Documentul îi 
numeşte, la un moment dat, pe laici chiar „administratorii înţelepciunii creştine”(AA, 14; p.257). 
Nu este clar de ce ei nu sunt numiţi direct şi formal „iconomi ai tainelor lui Dumnezeu”(I Corinteni 
IV, 1), căci a fi administratori ai înţelepciunii creştine chiar asta înseamnă ! În felul acesta, deşi 
acest lucru nu este afirmat deschis, laicii fac parte, ca treapta cea mai de jos, din ierarhia 
bisericească, adică din preoția specială. 

6. Comentarii. Am studiat aici doctrina catolică despre ierarhia bisericească nu în amănuntele 
ei, ci în viziunea ei de fond. Această viziune este dominată de de două idei majore: prima este 
aceea că ierarhia ar reprezenta poporul, adunarea, Biserica, înaintea lui Dumnezeu; potrivit acestei 
viziuni preotul rezumă în sine adunarea credincioşilor săi şi pentru acest motiv, în numele şi în locul 
ei, poate oferi lui Dumnezeu, singur, jertfa euharistică în cadrul a ceea ce s-a numit misa privată. 
Dar să nu se creadă că această substituire se referă numai la comunitatea euharistică parohială; ea 
este posibilă chiar pentru întreaga Biserică, după cum afirmă chiar papa Paul al VI-lea într-un 
document pontifical: „Fiecare Liturghie, spune el, chiar dacă este celebrată de preot în particular, nu 
este particulară, ci este un act al lui Hristos şi al Bisericii. Biserica învaţă să se ofere pe sine în 
Jertța pe care o oferă, jertfă universală, şi aplică lumii întregi spre mântuire puterea 
răscumpărătoare unică şi infinită a Jertfei Crucii. Căci fiecare Liturghie care se celebrează este 
oferită nu numai pentru mântuirea câtorva, ci pentru mântuirea lumii întregi. (...)Aşadar, le 
recomandăm părinteşte şi stăruitor preoţilor, care sunt bucuria noastră deosebită şi cununa 
noastră în Domnul, să celebreze zilnic Liturghia cu vrednicie şi cu evlavie.” € 

Această reprezentare este tot ceea ce poate fi mai potrivnic sobornicităţii ortodoxe. Căci în 
viziunea ortodoxă preotul nu aduce jertfă lui Hristos în numele şi în locul poporului lui Dumnezeu; 
această jertfă a fost adusă o singură dată de Iisus Hristos pe Cruce şi acţiunea preotului se rezumă 
doar la actualizarea ei pe altarul liturgic. De aceea în rugăciunea Heruvicului se spune: „Tu eşti cel 
ce aduci şi cel ce te aduci, Hristoase Dumnezeule...” Preotul Noului Legământ nu mai aduce jertfe 
în numele său şi al poporului, ca în Vechiul Testament, căci Hristos a adus pe Golgota Jertfa unică 
şi infinită pentru toate veacurile până la sfârşitul lor. Preotul actualizează, deci, această Jertfă a lui 
Hristos, aducând-o ca pâine şi băutură a vieţii pe pământ, în mijlocul adunării, din Împărăţia lui 
Hristos, Noul Canaan. lată de ce această Jertfă, ca dar euharistic coborât din Împărăţia lui Hristos 

prin apostoli şi urmaşii lor, adică prin cei trimişi special de Dumnezeu ca s-o aducă adunării 
poporului care se află încă pe drum, în via, nu poate fi adusă în absenţa poporului: ea se aduce 
pentru popor, ca s-o guste ca pe o arvună a ceea ce va primi deplin în eshaton, şi trebuie să fie 
prezent pentru a o primi. De aceea episcopul sau preotul care îndrăzneşte să săvârşească Liturghii 
în absența poporului trebuie caterisit. Este şi motivul pentru care aşa-numitele capele private 
construite de cei bogaţi pentru ca un preot să săvârşească numai pentru ei Liturghia n-a fost 
popularizat şi nici recomandat în vreun fel şi nici nu este recomandabil din punct de vedere ortodox. 

Tot la acest capitol mai trebuie precizat că în ortodoxie, atunci când preotul săvârşeşte 
Liturghia în prezenţa poporului, dar în absenţa episcopului, nu înseamnă că el este vicarul, 
înlocuitorul episcopului său. Episcopul este prezent virtual la fiecare Liturghie şi-n fiecare 
comunitate, chiar dacă această prezenţă nu poate fi de ordin fizic, din motive binecuvântate. Având 
în vedere prezenţa sa de jure, chiar dacă este numai una virtuală, preotul îi pomeneşte numele ca şi 
cum el ar fi prezent, se apleacă în faţa scaunului din spatele Sf. Altar şi tămâiază locul nu ca şi cum 
episcopul ar fi prezent, ci pentru că el este prezent, deşi numai virtual. Fără prezența episcopului 
înţeleasă ca obligatorie şi imposibil de substituit prin altcineva nici o Liturghie nu este valabilă. 
Căci episcopul aduce adunării poporului lui Dumnezeu darurile Împărăției Cerurilor, ale Împărăției 
lui Hristos, şi numai el este trimis să anunţe apropierea acestei Împărăţii, împreună cu preoţii săi. 
Din acelaşi motiv, este inadmisibilă teoria că, atunci când săvârşeşte Liturghia, preotul o face 
singur, numai cu poporul. Rolul preoţilor este să fie veşnic în jurul episcopului lor şi al tronului 
acestuia, aşa cum îl înconjurau aceştia pe Sf. Iacov, atunci când a venit Sf. Pavel la ei (Fapte XXI, 
18). 

Cel ce are obligaţia de a aduce în mijlocul lumii vestea cea bună a apropierii Împărăției 
Cerurirlor şi a oferi adunării darurile Noului Canaan sunt numai urmaşii apostolilor, adică episcopii 
înconjurați de preoţii şi diaconii lor. Doar lor le-a fost încredinţat mandatul chemării tuturor la 
ospăţul Împărăției Cerurilor a cărui arvună o primim în cadrul Sf. Liturghii. Preoţia Noului 
Legământ nu este prefigurată în Vechiul Testament de preoția Jertfelor de la Templul din Ierusalim, 
adică de preoţia mozaică, ci de cei doisprezece trimişi să aducă din Canaan mostre din bogăţiile 
promise, precum şi de cei şaptezeci de bătrâni care-l ajutau pe Moise să conducă poporul spre 
pământul făgăduinţei. lată de ce ideea aducerii de jertfe în numele poporului de către ierarhia 
Noului Legământ este o viziune mozaică despre preoția creştină. Preoţia creştină aduce poporului în 
Sf. Liturghie mostre din bogăţiile promise de Dumnezeu „celor ce-l iubesc pe el”(I Corinteni II, 9), 
adică din Noul Canaan al Împărăției Cerurilor. 

Dacă aceasta este misiunea preoţiei Noului Legământ, nu mai este posibilă ideea vicariarului ! 
Rolul episcopului nu este acela de a-l înlocui pe Papă în dioceza sa, aşa cum nici rolul preotului nu 
este acela de a-l înlocui pe episcop în parohia în care slujeşte. La fiecare nivel rolul ierarhiei este 
acela de a-l face prezent pe Hristos. Nici episcopul, nici preotul nu se oferă pe ei înşişi comunităţii, 
ci oferă trupul şi sângele lui Hristos; nici episcopul, nici preotul nu oferă comunităţii propria lor 
învățătură, ci pe aceea a lui Hristos; regulile după care ierarhia îndrumă viaţa membrilor unei 
comunităţi pe calea mântuirii nu sunt regulile lor, ci acelea ale lui Hristos. Ultimul lucru pe care 
trebuie să-l facă un ierarh sau un preot este acela de a se impune pe sine comunităţii sale; 
dimpotrivă, fiecare din ei au datoria ca, prin tot ceea ce spun şi fac, să transpară cât mai mult posibil 
ceea ce a spus şi a făcut Hristos însuşi. Autoritatea lor nu este o autoritate în sine, ci trebuie să 
reveleze autoritatea lui Hristos. Aceasta este esenţa statutului lor de zrimişi: ei sunt trimişi în lume 
să-l facă prezent sub diferite forme pe însuşi Hristos. 

În al doilea rând, este ceva absolut uimitor pentru un ortodox să audă de asociaţii laice care 
pot avea scopuri supranaturale sau chiar care pot avea un scop general identic cu acela al Bisericii 
înseşi ! Cum poate avea o asociaţie omenească, o realitate pur umană scopuri supranaturale ? Dar 
mai ales, cum poate fi mai eficientă în propovăduirea Cuvântului lui Dumnezeu, în sfințirea 
oamenilor şi în conducerea lor la mântuire o asociație omenească, prin contrast cu Biserica însăşi, 
care, fiind un aşezământ divino-uman, posedă în esenţa ei şi răspândeşte peste întreaga lume puterea 
însăşi a Dumnezeirii lui Hristos impregnată în esenţa ei ? Vom admite că o asociaţie omenească este 
mai puternică decât Biserica lui Hristos, care dispune de ajutorul direct al lui Dumnezeu în orice 
problemă ? Pe de altă parte, cum este posibil ca într-o misiune specifică numai apostolilor şi 
urmaşilor lor, aceea de a evangheliza, a sfinţi şi a conduce poporul spre mântuire, să fie trimişi laici 

? Cine i-a trimis pe ei în lume să anunţe aşa ceva ? De unde a luat ierarhia catolică dreptul de a 
trimite, de a mandata aceşti laici într-un asemenea scop ? De la Hristos ? Unde se află temeiul unei 
asemenea proceduri ? 

A afirma că există medii sociale în care evanghelizarea, sfințirea şi cârmuirea pe calea către 
Hristos n-o poate face nimeni mai eficient decât un laic sau o organizaţie înseamnă declararea 
falimentului ierarhiei în efortul ei de a-şi împlini misiunea pentru care a fost trimisă în lume. dacă 
laicilor le este încredinţată o asemenea misiune, atunci, pe lângă Biserica propriu-zisă, ai cărei 
membrii se disting de ne-membrii prin faptul că sunt, toţi, botezați, mai există un fel de Biserică 
pregătitoare, o Biserică a catehumenilor, sau chiar o Para-Biserică, ai cărei „preoţi” sunt laicii ! 
Aceasta mai înseamnă că ierarhia îşi exercită misiunea ei de vestire, sfințire şi conducere numai 
către cei botezați deja, adică numai către membrii unei adunări căreia deja 1 s-a vestit, care deja a 
primit un anume grad de sfințire şi de îndrumare către mântuire. Dar atunci înseamnă că ceea ce 
oferă ierarhia propriu-zisă poporului lui Dumnezeu este doar un grad mai înalt de învăţătură, de 
sfințire şi cârmuire decât acela pe care i-l oferă laicii. De fapt, acesta este şi sensul învăţăturii 
catolice despre diferenţa dintre treptele ierarhiei bisericeşti: laicii oferă începutul, introducerea 
elementară în învăţătura, tainele şi disciplina Bisericii; preoţii oferă acelaşi lucru, dar la un nivel 
mai înalt, episcopii la un nivel şi mai înalt şi, în fine, papa, care oferă sfințirea maximă, iertarea 
maximă şi învăţătura infailibilă. 

O viziune mai străină de Noul Testament decât aceasta este greu de imaginat. Este cazul să 
facem aici o precizare fundamentală, a treia în ordinea comentariilor de față. Biserica nu începe să 
existe abia în urma botezului membrilor ei. Biserica nu este numai adunarea celor deja botezați; ea 
începe să existe ac atare dn momentul în care în urechile celor încă nebotezaţi răsună pentru prima 
dată chemarea la moştenirea Împărăției lui Hristos, chemarea la credinţa în făgăduinţa bogățiilor 
spirituale infinite ale Noului Canaan. Biserica este chemarea tuturor oamenilor la ospăţul 
Împărăției lui Dumnezeu. Or, această chemare coboară până în „pieţele” şi până la „gardurile” lumii 
acesteia, adică până la condiţia umană cea mai joasă cu putinţă. Până acolo sunt trimişi apostolii şi 
urmaşii lor să anunţe apropierea Împărăției de lumea aceasta, de om, şi să cheme pe toţi la ospăţul 
el. Esenţa acestei „coborâri” a trimişilor lui Dumnezeu, care la început au fost apostolii, iar mai pe 
urmă au fost şi vor fi până la sfârşitul timpurilor episcopii, a fost exprimată de Mântuitorul în pilde 
ca aceea a nunţii fiului de împărat, a samarineanului milostiv, a oii celei pierdute sau a drahmei. 
Aceasta înseamnă că nu este nevoie de asociaţii laice pentru a desfăşura misiuni de caritate sau 
Chiar de evanghelizare incipientă, căci caritatea şi evanghelizarea „neamurilor ” este însăşi esența 
Bisericii lui Hristos şi a misiunii apostolilor ei din toate timpurile. 

Să nu se creadă că milostenia faţă de săraci se fundamentează numai pe iubirea cu care suntem 
datori în calitate de creştini, de ucenici ai lui Hristos; această fundamentare minimă este valabilă 
doar pentru membrii poporului lui Dumnezeu, adică pentru laici. Apostolii şi prezbiterii şi urmaşii 
lor peste timpuri au avut şi au un motiv în plus să se coboare până la marginile condiţiei umane: 
este însăşi esenţa misiunii lor, a trimiterii lor în lume pentru a-l salva pe cel „căzut între tâlhari”, 
căci tot omul căruia i se vesteşte Cuvântul lui Dumnezeu, căruia i se aduce vestea salvării, este în 
fond un „căzut între tâlhari”, adică un căzut în capcana patimilor, a păcatelor şi a morţii. Vestea cea 
bună nu se aduce celor care deja o au şi au crezut-o, ci celor care până atunci n-au auzit-o şi n-au 
sperat-o. Apoi, de ungerea cu „untdelemn şi vin” a rănilor nu au nevoie cei ce sunt sănătoşi, ci 
tocmai cei care „abia mai este viu”; aceştia sunt cei cărora ierarhia trebuie să-i ridice, dacă vrea să 
se deosebească de preoţii şi leviţii Vechiului Testament. În fine, pe aceştia, iar nu pe alţii, trebuie 
să-l conducă ea la „casa de oaspeţi” spre a-i tămădui. 

Când trimişii, apostolii, împăratului cheamă la nuntă oaspeţii, ei coboară în pieţe, în uliţe şi 
ajung până la garduri chiar, spre a-şi împlini misiunea care le-a fost încredinţată; căci coborârea lor 
până acolo n-a fost inițiativa lor, ci chiar ţinta precisă spre care au fost trimişi ca să facă chemarea la 
marele ospăț. Ospăţul Împărăției lui Hristos este, evident, împărtăşirea cu trupă şi sângele său 
euharistic, pentru care este necesară pregătirea, haina de nuntă corespunzătoare. Misiunea ierarhiei, 
a celor trimişi spre a chema pe toţi la acest ospăț, este aceea de a cobori până la marginile condiţiei 
umane. Acolo, printre cerşetori, decăzuţi, drogaţi, împătimiţi, săraci, abandonaţi, va găsi ea pe cei 
pe care trebuie să-i cheme şi pe care trebuie să-i convingă să dea curs chemării lui Dumnezeu ai 
cărei mesageri ea este. Desigur, misiunea ierarhiei este şi aceea de a păstra pe „credincioşi” în 

limitele Bisericii, prin predica, tainele şi îndrumarea cu care-i înconjoară la fiecare slujbă şi ocazie. 
Dar adevărata ei misiune este aceea de a cobori de fiecare dată mai adânc în această vale a plângerii 
care este lumea şi de a scoate dintre „tâlhari” pe cei căzuţi. lată de ce ceea ce noi numim astăzi 
asistența socială, nu este o activitate extra-bisericească, ci este însăşi esența misiunii trimişilor 
(apostolilor( lui Dumnezeu în lume şi abia aceasta constituie Biserica propriu-zisă. 

Un om aflat pe treptele cele mai de jos ale condiţiei umane nu poate fi chemat direct la 
„ospăţul Împărăției” fără ca mai întâi să i se vindece mai întâi rănile trupeşti şi apoi şi cele 
sufleteşti. De altfel, Biserica nu-şi poate asuma în lume o altă misiune decât aceea pe care şi-a 
asumat-o însuşi Mântuitorul, când a zis: „Duhul Domnului este peste mine, care m-a uns să 
binevestesc săracilor, care m-a trimis să vindec pe cei zdrobiţi cu inima, să propovăduiesc robilor, 
dezrobirea şi celor orbi vederea, să slobozesc pe cei apăsați şi să vestesc anul plăcut 
Domnului."(Luca IV, 18). Misiunea Bisericii, aşadar, asemenea celei a Mântuitorului, este, aşadar, 
una eminamente socială. Vestea cea bună, care trebuie răspândită în lume de apostoli şi de 
prezbiteri şi apoi de urmaşii lor în fiecare timp, trebuie rostită începând cu straturile cele mai de 
Jos ale societăţii. Nu trebuie întemeiate asociaţii laice pentru a vindeca pe cei bolnavi, a ridica din 
mizerie pe cei săraci, etc. Diferenţa dintre o asociaţie care-şi propune activităţi sociale, pe de o 
parte, şi Biserica lui Dumnezeu, care şi ea îşi propune să ridice pe cei „căzuţi între tâlhari” 
patimilor sau ai necazurilor, pe cei părăsiţi, etc., este că, în timp ce asociaţiile caritabile pur laice 
nu-şi propun şi nu pot să-şi propună un alt scop decât o reabilitare pur materială şi socială a celor de 
care se ocupă, Biserica, prelungeşte această reabilitare materială şi socială într-o reabilitare 
spirituală, religioasă: chemarea la masa Împărăției lui Hristos presupune mai întâi să oferi mâncare, 
îmbrăcăminte şi îngrijire medicală celor săraci şi bolnavi, pentru ca, în final, să-i aduci la Sf. 
Liturghie pentru a se împărtăşi şi ei nu numai cu hrana cea materială, ci şi cu „pâinea vieţii 
veşnice”. 

Nu în zadar Mântuitorul îşi însoțea în permanenţă predica cu vindecări: vestirea cuvântului lui 
Dumnezeu în lume este vestirea unui cuvânt cu putere, a unui cuvânt care aduce peste lume forţa 
restauratoare a Împărăției Cerurilor. Şi nu în zadar criteriile după care vom fi judecaţi la sfârşitul 
timpurilor, pentru a intra în Împărăţia lui Dumnezeu, sun în primul rând cele ale grijii pentru 
flămânzi, însetaţi, bolnavi, întemnițați, etc. Restaurarea fiinţei umane este ţinta evanghelizării; or, 
aceasta trebuie să înceapă de la nivelul trupului pentru a atinge în final nivelul spiritului. inta către 
care sunt trimişi apostolii ca să aducă vestea izbăvirii şi darurile vieţii veşnice sunt „păcătoşii”, iar 
nu cei drepți, „bolnavii”, iar nu cei sănătoşi. De aceea multe veacuri la rând bisericile erau 
înconjurate de bolniţe, azile şi tot felul de aşezăminte pentru cei săraci. Vasiliada Sf. Vasile cel 
Mare n-a fost creată doar dintr-un impuls caritabil la modul general, ci pentru că marele episcop al 
Neo Cezareii Capadociei a considerat că misiunea sa de episcop, de urmaşi al apostolilor, începe 
printre săraci, bolnavi şi fără adăpost, cărora el le aducea hrana cea materială, şi se termină la Sf. 
Altar de unde aducea aceloraşi oameni şi hrana vieţii veşnice, împărtăşirea cu trupul şi sângele lui 
Hristos. 


NOTE 





! Indicaţiile din paranteze cuprind numele documentului conciliar din care am citat, numărul papagrafului şi pagina 
după ediţia tradusă în limba română şi publicată sub titlul: Conciliul Ecumenic Vatican II. Constituţii, decrete, 
declaraţii, ediţie revizuită, Arhiepiscopia Romano-Catolică de Bucureşti, 2000 

2 Vezi la T. M. Popescu, Enciclica patriarhilor ortodocşi, .... 

3 Vezi la abatele Bougaud.... 

+ Lumen Gentium, 22; p.78 

5 L. Zizioulas, op. cit., p.171, n.40-46 

S$ Papa Paul al VI-lea, Enciclica Misterium Fidei, 3; în Conciliul Ecumenic Vatican 1..., p.345, n.15 

CAPITOLUL AL CINCILEA 
DOCTRINA PROTESTANTA DESPRE 
FIINŢA BISERICII 


1. Consideraţii introductive. Afirmația ecleziologică protestantă fundamentală este aceea că, 
în fiinţa ei adevărată, Biserica este invizibilă. Acest accent aproape exclusiv pus pe „invizibilitatea” 
Bisericii adevărate nu este decât o reacţie la teoria catolică a „vizibilității” Bisericii ca organizaţie în 
fruntea căreia se află pontiful roman. „Reforma, spune Louis Berkhof, a reacționat împotriva acestei 
concepţii exterioare despre Biserică şi a afirmat că esenţa Bisericii este comunitatea invizibilă şi 
spirituală a sfinților. Această Biserică cuprinde pe credincioşii tuturor timpurilor şi nu pe alţii, şi în 
afara ei nu există mântuire. Ea este trupul spiritual al lui lisus Hristos menit să reflecte slava lui 
Dumnezeu aşa cum s-a manifestat aceasta în lucrarea mântuirii.” ! 

Teologii protestanți resping în bloc ideea că Biserica ar fi jure divino o instituţie vizibilă 
prevăzută cu o structură ierarhică riguroasă. Eşti membru al Bisericii celei adevărate, adică al 
acelei Biserici pe care a întemeiat-o Hristos, nu printr-o afiliere la o organizaţie bisericească sau 
religioasă considerată a fi divină, ci numai dacă ai fost predestinat spre mântuire. În consecință, 
Biserica cea adevărată nu este rodul voinţei oamenilor de a se asocia sub o conducere vizibilă, ci 
este exclusiv opera lui Dumnezeu care, singur, decide pe cine să includă în Biserica sa şi pe cine nu. 
Pe scurt Biserica adevărată ar fi adunarea tuturor celor chemaţi şi aleşi de Dumnezeu spre a fi 
mântuiți, „chemaţi să iasă din relaţia obişnuită cu lumea pentru a fi un popor special al lui 
Dumnezeu. Această chemare este însoțită de promisiuni speciale şi este împlinită prin credinţă, 
închinare, dragoste şi ascultare din partea celor chemaţi.” ? 

Acest mod de a înţelege esenţa Bisericii n-a fost şi nu este o expresie a vreunui capriciu al 
teologiei protestante; el este rezultatul unui mod radical diferit de a înţelege natura lui Dumnezeu şi 
a relaţiilor sale cu lumea. Doctrina predestinării prin care reformatorii au înlocuit nesfârşitele 
speculaţii teologico-filozofice medievale despre natura lui Dumnezeu a operat o modificare 
profundă în viziunea protestanților despre Biserică. În contextul acestei doctrine Biserica este 
exclusiv opera lui Dumnezeu şi, aşa cum nimeni nu ştie cu certitudine dacă este predestinat să fie 
mântuit sau nu, nimeni nu ştie dacă aparţine cu adevărat sau nu Bisericii celei adevărate, adică 
adunării celor aleşi, predestinaţi să fie mântuiţi. De aceea nimeni nu ştie unde se află Biserica cea 
adevărată: limitele ei sunt astfel invizibile. Apartenența la Biserica cea invizibilă poate fi cel mult o 
speranţă, dar niciodată o certitudine, căci numai Dumnezeu îi cunoaşte cu adevărat pe ai săi II 
Timotei II, 19). 

2. Irăirea_ în Duhul Sfânt. Modificarea viziunii occidentale cu privire la esenţa Bisericii a 
început cu mult înaintea apariţiei Reformei. Majoritatea oamenilor considerau, evident, că pentru a 
fi mântuit, condiţia esenţială era să aparţii organizaţiei oficiale şi vizibile a Bisericii Romane. Pe la 
mijlocul secolului al XIII-lea au apărut în Occident o serie de secte religioase animate de o viziune 
radical diferită, care, în esenţă, au început să înveţe că mântuirea depinde în realitate de relația pe 
care o are fiecare cu Dumnezeu, mai exact de cât de intensă este trăirea sa în Duhul Sfânt. Un 
exemplu în acest sens a fost secta „fraților spiritului liber”, sectă ce a cunoscut rapid o mare 
răspândire mai întâi în Germania, apoi în Franţa şi Italia. La un moment dat s-au alăturat acestei 
secte şi o serie de mişcări de ajutorare a săracilor, bătrânilor şi bolnavilor apărute sub influenţa unui 
oarecare Lambert de Begue (Scufiţă). Numele de beguini dat membrilor acestei secte a fost tradus 
în Germania în cel de begarzi, iar pentru că aceştia erau veşnic pe drumuri propovăduindu-şi 
credinţa şi ajutând săracii, li s-a mai spus şi fahrende begarden (scufiţele rătăcitoare).5 

Ideile acestor predicatori rătăcitori erau următoarele: Dumnezeu este prezent oriunde în lume, 
dar cel mai intens în om. Singur omul posedă spirit, toate celelalte fiinţe şi lucruri care alcătuiesc 
lumea nu posedă aşa ceva. Întrucât omul are în el pe însuşi Dumnezeu identificat cu sufletul său, nu 
mai e nevoie de vreo „mijlocire” a preoţilor sau a călugărilor pentru a intra în contact cu 

Divinitatea. Omul prin chiar sufletul său este în contact direct şi nemijlocit cu Divinitatea şi din 
acest motiv nu mai are nevoie de oficiile rituale şi în general de mijlocirea clerului. Atât clerul 
monahal cât şi cel mirean trebuie să dispară împreună cu întreaga ierarhie ecleziastică atât de 
costisitoare pentru credincioşii cărora li se cereau mereu bani pentru întreţinerea unui fast inutil. 

Pe de altă parte, în baza unei asemenea intimități a prezenţei lui Dumnezeu în sufletul său, 
omul, asemenea lui Dumnezeu, trebuie să fie liber de orice constrângere atât în gândire cât şi-n 
faptele sale. Or, pentru o asemenea libertate de sorginte divină nu mai poate exista „păcat”. Un 
păcat este o abatere de la porunca lui Dumnezeu, o încălcare a acesteia de către o fiinţă diferită de el 
cum este omul. Cum însă sufletul omului este unit cu Dumnezeu până la identitate, orice gând sau 
faptă a acestui om va fi, de fapt, gândul sau fapta lui Dumnezeu însuşi. Astfel, norma după care este 
apreciată o faptă ca bună sau rea nu mai este exterioară omului, ci omul însuşi, în calitatea sa de 
Dumnezeu întrupat, este însăşi norma oricărei fapte. Iată de ce tot ceea ce făptuieşte un astfel de om 
este bun pentru cel care făptuieşte în el este chiar Dumnezeu. Rezultatul la care au ajuns begarzii în 
baza acestei concepţii a fost acela că n-au mai recunoscut pentru ei valabilitatea vreunei oprelişti 
morale sau legale, chiar atunci când practicau desfrâul, furtul sau alte păcate. + 

Begarzii n-au pus, evident, problema naturii Bisericii. Nici n-ar fi avut cum, căci ei 
reprezentau o mişcare a pietismului popular departe de orice subtilitate teologică. Ideea lor însă era 
că, pentru a trăi cu adevărat în Dumnezeu, pentru a avea experiența contactului deplin cu 
Divinitatea, n-aveau nevoie de Biserica oficială cu preoţii şi călugării ei fastuoşi, n-aveau nevoie să 
aparțină unei organizaţii vizibile, omeneşti, când ei aparţineau lui Dumnezeu, erau chiar însuşi 
Dumnezeu în sufletele lor. Această stare de spirit n-a pierit cu trecerea timpului. Aşa se face că o 
regăsim şi în vremea Reformei: este ceea ce se va numi mişcatrea anabaptistă. În frenezia lor 
reformatoare, aceste grupuri aflate şi ele în preajma lui Luther au dorit să radicalizeze la maximum 
Reforma, adică să distrugă din temelii structurile lumii vechi. 

Istoricul englez K. Randel expune această situație în termenii următori: „Luther şi Zwingli 
erau moderaţii Reformei. Mulţi însă din primii lor susținători au devenit rapid nerăbdători faţă de 
prudenţa lor. Exista cerința pentru o mult mai radicală ruptură cu vechile credinţe şi practici. Se 
argumenta că gândirea iniţială nu a fost dusă la concluzia ei logică, cum ar fi trebuit. Asemenea 
puncte de vedere erau exprimate din ce ]n ce mai categoric |n Saxonia şi |n alte părţi începând din 
1522. La început era puţină coerență în vocile nemulțumite care erau expresia unor opinii 
individuale, dar în curând a devenit clar că exista un număr mare de oameni care împărtăşeau un 
punct de vedere comun. Ei nu erau pregătişi să fie reduşi la tăcere, ci credeau că au dreptate şi că 
fuseseră aleşi de Dumnezeu ca profeţi pentru răspândirea adevărului. Ceea ce au şi început să facă. 
Acestor reformatori religioşi radicali li s-a dat numele colectiv de anabaptişti. Cuvântul a fost 
folosit pentru prima dată pentru a denumi pe opozanţii radicali ai lui Zwingli la jumătatea anului 
1520. Dar în curând s-a aplicat tuturor care susțineau schimbări mari în religie.” 5 

Rezultatul a fost acela că în final anabaptiştii n-au mai acceptat tutela lui Luther, ci s-au 
dezlănţuit într-o mare mişcare de devastare a vechilor structuri sociale, politice şi ecleziastice cu 
intenţia clădirii unei lumi radical noi, de fapt de grăbire a instaurării pe pământ a Împărăției 
Cerurilor. Din punct de vedere religios, o parte a anabaptiştilor, moştenitori ai acelei spiritualități 
aparte a vechilor begarzi, au întemeiat la Miinster un fel de regat de tipul Vechiului Testament în 
care orice lux şi orice licenţă morală erau permise. „Anabaptiştii, spune acelaşi K. Randell, nu erau 
originali în adoptarea unei abordări mai spirituale a religiei. Timp de mai mult de un secol s-au 
ridicat voci împotriva accentuării de către Biserică a necesităţii îndeplinirii riturilor religioase mai 
curând decât cea a credinţei oamenilor. Luther parcursese un anumit drum în stabilirea unui 
echilibru între importanţa credinţei şi cea a faptei. Dar radicalii au mers mult mai departe. O mică 
minoritate a lor predicau că tot ceea ce era important era numai credinţa. Comportamentul nu conta. 
Aceasta era luată de unii ca justificare pentru a încerca să-şi satisfacă toate poftele. (...)Prin urmare, 
erau foarte vulnerabili în faţa delirurilor lunatice ale unor demagogi pricepuţi care se autoproclamau 
ca mesageri speciali ai lui Dumnezeu şi cele mai rele excese se produceau când asemenea oameni 
obțineau un larg sprijin.” € 

Rezultatul a fost asedierea Miinsterului şi masacrarea anabaptiştilor. Alţii însă au optat pentru 
rigorism. „Cei mai mulți anabaptişti priveau lumea ca pe un loc păcătos, plin de tentaţii, şi aveau 
tendința să se retragă din această lume. Ei încercau să se unească numai cu puţinii tovarăşi 

credincioşi care să-i sprijine în codul lor specific de comportament. Adesea aceasta implica 
retragerea lor fizică din restul comunităţii şi închiderea lor în unităţi separate şi autonome. Chiar 
dacă ei rămâneau în contact cu majoritatea necredincioşilor, se remarcau ca fiind foarte diferiți. 
Uneori acest lucru se realiza prin adoptarea unor forme simplificate de îmbrăcăminte şi forme 
purificate de vorbire, dar cel mai adesea era o chestiune de adoptare a unui stil de viaţă total diferit 
bazat pe muncă susţinută, puţine plăceri şi dese rugăciuni.” 7 

În marea lor majoritate anabaptiştii nu erau intelectuali. Prin urmare, ei nu-și întemeiau 
reforma lor exclusiv pe Biblie, cum făceau Luther şi Zwingli. Anabaptiştii pretindeau o autoritate 
chiar dincolo de Biblie; ei credeau că Dumnezeu însuşi comunică cu fiecare credincios pe calea 
Sfântului Duh. Ei acceptau că aceste comunicări pot avea loc chiar în timpul studierii textului sacru 
sub forma unor viziuni sau a unor voci interioare. Problema a căpătat contur şi proporții în 
momentul în care mulţi dintre ei au început să accepte ca adevăratul Cuvânt al lui Dumnezeu 
viziuni Şi învățături aflate în conflict direct cu mesajul biblic. Unii ajunseseră chiar să considere 
Biblia o lucrare a diavolului pentru a înşela pe cei nevrednici. 8 

Mişcarea anabaptistă din vremea lui Luther s-a răspândit de-a lungul secolelor în întreaga 
lume occidentală sub forma a ceea ce astăzi cunoaştem ca neoprotestantism. Facţiunea ea care se 
apropie astăzi cel mai mult de stilul de trăire religioasă al vechilor anabaptişti este mişcarea 
harismatică sau penticostală răspândită în special în spaţiul american. Luther îi acuza pe anabaptiştii 
vremii sale de interpretare nepermis de liberă a Scripturii sub pretextul inspiraţiei Duhului Sfânt. 
„Entuziaştii” sau „profeţii cereşti”, spunea el, au abandonat Cuvântul lui Dumnezeu plasând mai 
presus de acesta lucrarea internă a Duhului Sfânt aşa cum înțelegeau ei că se manifestă ea. Aceeaşi 
acuzaţie o aduc astăzi luteranii americani harismaticilor tot mai mulţi din rândurile lor: ca şi cei din 
vremea Reformei, harismaticii sau penticostali trăiesc o experienţă a Duhului Sfânt care de multe 
ori depăşeşte cadrele Scripturii, ale Cuvântului lui Dumnezeu aşa cum îl avem noi în Biblie. ? 

Referindu-se direct la mişcarea penticostală aşa cum se manifestă aceasta în ea însăşi, nu 
răspândită în interiorul altor denominaţiuni, un autor penticostal american spune: „Ei (penticostalii) 
au realizat că reformatorii au alungat şi chiar au condamnat grupurile harismatice şi anabaptiste din 
sânul aşa-numitei „reforme radicale”. Din acest motiv, în viziunea lor reformatorii n-au reformat şi 
crezurile romano catolice ale Vestului, ci au perpetuat o înţelegere atrofiată a importanţei Sfântului 
Duh în viaţa creştină de zi cu zi. (...)Penticostalii au încercat adesea să surmonteze deosebirile 
dintre creştini printr-o discreditare a ceea ce ei au perceput ca fiind crezurile divizatoare. Ei s-au 
văzut pe ei înşişi ca o împlinire a eshatologiei promise, ca acel aluat care va dospi frământătura, 
aducând-o la unitatea unei singure Biserici. (...)Biserica lui Dumnezeu, spune un document al 
mişcării penticostale, nu are nici un crez.” 19 

O altă formă sub care au supravieţuit vechii anabaptişti este mişcarea metodistă inițiată în 
Anglia de John Wesley. După Wesley nu poate exista viață, mai ales o viaţă creştină, fără Duhul 
Sfânt. Mai mult, Biserica însăşi este alcătuită din aceia care au pe Duhul şi există oriunde poporul îl 
are pe Duhul Sfânt care mărturiseşte, iartă, învigorează susţine şi ne conduce la contemplarea lui 
Dumnezeu. prezența Duhului Sfânt nu este limitată la aceia care au o credință dreaptă, au o 
experienţă religioasă corectă, adoră pe Dumnezeu în mod corect; ba nici măcar la aceia care citesc 
cum se cuvine Scriptura. Adevăratul creştinism, susţinea el şi odată cu el şi metodiştii de astăzi, are 
mult mai mult de-a face cu trăirea şi cu prezența Duhului Sfânt decât are cu credinţele. „Fructele 
morale ale credinţei, spune un autor metodist, ne privesc mai mult decât sistemele de doctrină. 
(...)Libertatea care ne hrăneşte în această privinţă este baza sensului larg (în care noi înţelegem) 
apartenenţa la poporul lui Dumnezeu.” !! 

În rezumat, toate aceste „mișcări” provenite din vechiul anabaptism, care a reprezentat în 
vremea lui Luther aşa-numita „reformă radicală”, renunţă la orice criteriu exterior, fie el şi biblic, în 
a defini apartenenţa la poporul lui Dumnezeu, adică esenţa Bisericii. Pentru toate aceste mişcări, 
apartenenţa la adevărata Biserică a lui Hristos nu este un aspect care se judecă în funcţie de o normă 
exterioară, fie ea relația cu o organizaţie vizibilă, cum este Biserica Romană, sau conformitatea 
rigidă cu Biblia, cum insistă, spre exemplu, luteranii; adevărata apartenenţă, spun penticostali, o 
garantează trăirea în Duhul eliberată de orice criteriu exterior, de orice normă biblică, chiar. În 
aceste condiţii, este evident că Biserica cea adevărată nu mai poate avea limite vizibile, ea fiind 
definită numai în termeni de intensitate a trăirii religioase, a trăirii „în Duhul Sfânt”. 

Accentul pus exclusiv pe această „trăire” în detrimentul oricărei norme exteriore echivalează 
cu afirmaţia că apartenenţa la Biserica adevărată depinde de sălăşluirea Duhului Sfânt în om, deci 
exclusiv de factorul divin. Prin urmare, numai Duhul Sfânt cunoaşte pe adevărații membrii ai 
Bisericii. Predestinaţia este aici fundamentul exclusiv al definirii adevăratei Biserici, pe care, din 
acest motiv, numai ochii credinţei o pot identifica; pentru cei „cărora nu le este dat” s-o vadă, 
adevărata Biserică este un mister de nepătruns. lată de ce în viziunea mişcărilor harismatice, 
penticostale, adevărata Biserică este în esenţa ei cu totul invizibilă. Nimeni nu poate şti cu 
certitudine cine-i aparține fără numai Duhul lui Dumnezeu „care suflă unde voieşte”. Nu 
întâmplător au renunţat aceste mişcări cu totul la crezurile tradiționale şi în special la afirmarea 
credinţei riguroase în Sfânta Treime. Eliberate de rigoarea pe care o impunea conformitatea cu 
conţinutul doctrinar al acestora, mişcările harismatice au putut practica „trăirea” cu totul liberă „în 
Duhul”, degajată de orice exigenţă exterioară la care obligă apartenenţa la organizaţia vizibilă, 
exterioară a unei Biserici tradiționale. 

Quakerii ilustrează, probabil, cel mai bine acest principiu. „Quakerii (prietenii) sau Plymouth 
Brethren (creştinii după evanghelie), spune M. Erickson, tăgăduiesc faptul că Biserica are nevoie de 
o formă concretă sau vizibilă (de organizare, n.n.). în consecinţă, ei au eliminat toate structurile de 
conducere. Ei accentuează, în schimb, lucrarea lăuntrică a Duhului Sfânt; el îşi exercită influenţa 
asupra credincioşilor individuali şi-i călăuzeşte mai degrabă într-un mod direct, decât prin 
intermediul unor organizaţii sau instituţii. Quakerii pun accentul pe conceptul de „lumină lăuntrică”. 
Deoarece calitatea de membru al unei biserici are o semnificaţie minimă, nu există reguli explicite 
de alăturare la o biserică. Este posibil ca în grupurile locale să existe prezbiteri sau supraveghetori 
care au anumite responsabilităţi. Întrunirile se ţin pentru determinarea cursului unor acţiuni. Totuşi, 
nu se votează niciodată nimic. În schimb, deciziile sunt luate printr-un acord mutual produs de 
Duhul Sfânt. 

„Creştinii după evanghelie, continuă autorul, elimină efectiv Biserica vizibilă. Ei susţin că 
Biserica există pe pământ în primul rând în forma ei invizibilă, care este alcătuită din toţi 
credincioşii adevăraţi. Prin urmare, nu este nevoie de o organizaţie care să implice deținători 
speciali ai unor funcţii. Preşedenţia Duhului Sfânt este forța conducătoare. În cadrul fiecăruia din 
aceste grupuri se depune un efort coroborat pentru a se elimina cât se poate de mult din organizarea 
structurală. Ele se bazează pe activitatea Duhului Sfânt, că el va lucra într-un mod direct în aşa fel 
încât le va convinge de ceea vrea să înfăptuiască.” ! 

3. Conformitatea cu Scriptura. Luther. Luther şi Calvin au reprezentat Reforma moderată pe 
baze pur biblice. Marcaţi de umanismul timpului, de dorința de a ajunge la forma originară, 
autentică, a mesajului biblic, ei erau adevărații savanţi ai textului sacru, spre deosebire de 
anabaptişti care, în majoritatea lor erau oameni din popor, fără nici o cultură laică sau teologică. În 
consecinţă, deşi au afirmat că singură credinţa produsă de Dumnezeu în sufletul omului face pe 
cineva membru al adevăratei Biserici, care, în esenţa ei, este tocmai de aceea invizibilă, atât Luther 
cât şi Calvin s-au văzut nevoiţi să adauge la această precizare foarte generală şi o serie de criterii 
obiective menite să-l asigure pe credincios că nu este prada unei iluzii subiective despre lucrarea lui 
Dumnezeu în sufletul lui. Aceste criterii erau menite, deci, să ofere o oarecare certitudine celor 
credincioşi că aparțin Bisericii adevărate, invizibile, că sunt aleşi, predestinaţi spre mântuire. 

În faţa devastărilor pe care au început să le provoace anabaptiștii în euforia trăirii lor eliberate 
de orice restricție socială, bisericească sau chiar biblică, Luther a început să proclame o primă 
restricţie la celebrul său principiu sola fide înţeles în sensul că numai credinţa individuală te face 
membru al Bisericii adevărate şi invizibile: adevărata trăire în Duhul Sfânt, aceea care-ţi dă garanția 
apartenenţei la poporul lui Dumnezeu şi a alegerii, a predestinării spre mântuire este conformitatea 
experienţei cu Scriptura, cu mesajul Evangheliei. Astfel, adevăratul creator şi susţinător al Bisericii 
celei invizibile este Cuvântul lui Dumnezeu sau Biblia care-l conţine. în felul acesta Luther evita 
reproşul romano-catolic că cei ce se despart de Biserica vizibilă nu mai sunt în nici un fel membrii 
ai Bisericii. Conformitatea cu Scriptura însemna că oricine este atins lăuntric de Cuvântul lui 
Dumnezeu face parte din Biserica cea adevărată care este invizibilă, iar nu dintr-o instituţie care nu 
are nimic de-a face cu aceasta. În plus acest criteriu oferea o stavilă în calea tendinţelor anarhiste ale 
anabaptiştilor. 15 

Excesele anabaptiştilor l-au silit pe Luther să înmulțească însă criteriile apartenenţei la 
adevărata Biserică. Astfel, la acela al conformităţii cu Scriptura el a trebuit foarte curând să adauge 
un nou criteriu: acela al primirii celor două Taine, Botezul şi Euharistia. El a ajuns să afirme că, 
deşi credincioşii adevăraţi, membrii ai Bisericii invizibile nu pot fi cunoscuţi de ochii pământeşti 
obişnuiţi, s poate, totuşi, şti cu siguranţă că într-o comunitate în care se predică corect Cuvântul lui 
Dumnezeu şi se administrează cele două Taine există cu certitudine câțiva credincioşi adevăraţi, 
deci şi Biserica cea adevărată, deşi invizibilă, căci, zicea el, Cuvântul lui Dumnezeu nu este lipsit de 
eficacitate. 11 Administrarea celor două Taine devenea, astfel, semnul vizibil al prezenţei Bisericii 
invizibile, al apartenenţei câtorva credincioşi la ea. 

Controversa cu anabaptiştii era acerbă. Aceştia reproşau adepților lui Luther caracterul sec al 
credinţei lor, cu alte cuvinte absenţa roadelor prezenţei Cuvântului lui Dumnezeu şi a Duhului Sfânt 
în sufletele lor. Luther şi-a dat seama de puterea acestui reproş: într-adevăr, dacă Duhul Sfânt este 
prezent în sufletul cuiva, această prezenţă nu poate să nu fie eficace, adică să nu aibă roadele 
cuvenite. Este şi motivul pentru care la cele criterii sus-menţionate el a mai adăugat un al treilea şi 
anume acela al practicării rugăciunii fervente şi a virtuţilor învăţate de Legea lui Dumnezeu. !5 Cu 
aceasta Luther încerca, în mod evident, să consolideze „vizibilitatea” Bisericii din punctul de vedere 
doctrinar, cultic şi disciplinar. Formaţia lui scolastică, teologică şi umanistă, îşi spunea cuvântul. 

Melachton. Melanchton a fost marele colaborator al lui Luther. El este autorul textului 
Confesiunii Augustane şi a unei Apologii a acestei mărturisiri de credinţă. În textul Confesiunii se se 
oferă următoarea definiție a Bisericii: „Biserica este comunitatea sfinților în care se învaţă drept 
Evanghelia şi se administrează corect Tainele.” Numai aceia sunt membrii ai Împărăției lui 
Dumnezeu, ai trupului lui Hristos, ai Bisericii, care experiază în inima lor acţiunea lui Hristos şi a 
Duhului Sfânt. „Indicii care ne pun pe urma acestor membrii vii sunt predica curată a Evangheliei şi 
administrarea corectă a Tainelor.” Din acest motiv Biserica cea invizibilă nu este o idee platonică, 
refugiată undeva în afara lumii noastre, ci ea există cât se poate de reală pe pământ unde cuprinde în 
mod nevăzut mulţi copii ai lui Dumnezeu. 16 

În Confesiunea de la Augsburg, formulată cu intenţia unei apropieri de catolicism sub 
presiunea împăratului Carol Quintul, Melanchton, care a redactat textul, dă om definiție şi mai 
amplă a Bisericii accentuând criteriile vizibile ale apartenenţei la ea. „O Biserică Sfântă va exista 
întotdeauna, pentru că Biserica este comunitatea în care Evanghelia este predicată corect şi 
Sacramentele sunt aplicate corect. Pentru adevărata unitate a Bisericii este suficient să convenim 
împreună în ceea ce priveşte învăţătura Bibliei şi administrarea sacramentelor; este necesar ca peste 
tot să existe tradiţii similare ale oamenilor sau rituri şi ceremonii similare instituite de oameni. 
(...)Trupul şi sângele lui Hristos sunt cu adevărat prezente şi sunt distribuite la Cina Domnului 
celor ce mănâncă; bisericile noastre resping pe cei care predică altfel. (...)Nimeni nu poate predica 
public în Biserică sau să dea Sacramentele, dacă nu are chemare corespunzătoare. (...)Acestea sunt 
principalele capete ale învăţăturii noastre şi nu poate fi nimic găsit diferit de Scriptură, ori de 
Biserica universală, ori de Biserica de la Roma, aşa cum o înţelegem noi cei ce am scris despre ele. 
Noi nu suntem eretici. Noi avem probleme cu anumite abuzuri care s-au strecurat în Bisericile 
noastre fără o autoritate clară. (...)Vechile rituri sunt în mare parte păstrate cu grijă printre noi.” !” 

Calvin. Iniţial, adică în prima ediţie a cărții sale Institutiones, Calvin a considerat ca şi Luther 
că Biserica este o realitate invizibilă alcătuită din cei predestinaţi la mântuire pe care numai 
Dumnezeu îi cunoaşte. Realitatea l-a obligat însă pe marele reformator genevez, ca şi pe Luther, să 
recunoască existența anumitor semne vizibile după care aceştia ar putea fi cunoscuţi sau bănuiţi, 
măcar, că aparțin Bisericii celei invizibile. Aceste semne ar fi în opinia sa mărturisirea credinţei 
creştine, exemplul unei vieţi virtuoase şi împărtăşirea cu Sfintele Taine. Toate acestea ar fi indicii 
ale alegerii spre mântuire, deci al faptului că cel ce le practică aparţine Bisericii nevăzute. 18 Trebuie 
făcută aici precizarea că pentru Calvin, ca şi pentru Luther, cele trei criterii sus-menționate sunt 
semen ale alegerii divine a cuiva, iar nu condiţii ale alegerii; nu împlinirea celor trei criterii 
mântuieşte un om, ci ele sunt semnul alegerii deja făcute de către Dumnezeu cu privire la acel om. 
Totuşi, admiterea de către Calvin a acestor semne vizibile ale recunoaşterii celor aleşi indică deja o 
uşoară tendinţă de a lega Biserica invizibilă de cea vizibilă în mijlocul căreia pot fi recunoscute 
semnele în cauză. 

În ediţia din 1539 a aceleiaşi cărți Calvin repetă că Biserica invizibilă este obiect al credinţei. 
Precizările pe care el le adaugă însă cu această ocazie sugerează că ea, Biserica, nu este doar 
rezultatul acţiunii Cuvântului divin, ci şi al propriilor ei eforturi de a-i naşte pe fii ei. Calvin 
schiţează astfel aici ideea maternității Bisericii. Prin acţiunea Bisericii celei invizibile noi intrăm şi 
suntem menţinuţi în comuniune cu Dumnezeu. El subliniază apoi că un rol distinct în acest sens îl 
au ŞI cei credincioşi care fac prin efortul lor şi pe alții, mai puţin avansați întru ale credinţei, să 
participe la ceea ce au primit ei de la Dumnezeu. În sfârşit, el asimilează în Biserica nevăzută chiar 
şi pe credincioşii imperfecţi, dar preocupaţi de progresul lor spre desăvârşire. Cu alte cuvinte, 
Biserica invizibilă se construieşte și prin efortul de autoperfecţionare al acestora din urmă. Aceste 
precizări constituiau, desigur, un progres şi mai accentuat al concepției lui Calvin în direcția 
afirmării „vizibilității” Bisericii invizibile. Cu alte cuvinte, toate aceste eforturi ale credincioşilor de 
a creşte spre perfecţiune nu sunt altceva decât semen vizibile ale alegerii lor de către Dumnezeu 
spre a fi mântuiţi. !? 

Calvin atinge apogeul afirmării Bisericii vizibile alături de cea invizibilă în ediția din 1543 a 
Instituţiilor sale. Cu această ocazie el afirmă că trebuie să credem în Biserica cea invizibilă, 
constituită din cei pe care Dumnezeu dinainte de facerea lumii i-a predestinat spre mântuire, dar 
suntem datori să rămânem în comuniune cu Biserica văzută. Aflat sub influenţa studiilor despre Sf. 
Ciprian al Cartaginei, Calvin ajunge să afirme că în afara Bisericii „nu se poate spera mântuirea”; 
ba chiar că: „Favoarea părintească fiind restrânsă la turma lui Dumnezeu, este un lucru mortal a se 
separa cineva de Biserică.” % „Oricine se desparte de Biserică, mai spune el, renunţă la Dumnezeu 
şi la lisus Hristos.” Biserica este, de fapt, „paznica adevărului” şi chiar „mireasa lui lisus Hristos” 71 
Importanţa acestor afirmaţii constă în faptul că ele sunt făcute cu privire la Biserica vizibilă, la 
organizaţia ecleziastică structurată ierarhic, cu intenţia clară de a stăvili separatismul sectelor. De 
altfel Calvin ţine să precizeze şi mai clar că „Singurul criteriu adevărat al Bisericii autentic creştine 
e menţinerea sănătoasă şi practică a fraternității.” 2 

Ideea maternității Bisericii, abia schiţată în ediţia anterioară, devine acum o teorie în toată 
regula, dezvoltată amplu. Spre deosebire de ceea ce afirmase anterior, când titlul de „maică” a 
tuturor celor mântuiţi îl rezerva Bisericii nevăzute, acum el acordă acest titlu, în mod explicit, 
Bisericii văzute, pe care o consideră o „şcoală” în care noi trebuie să petrecem toată viaţa. Mama 
care ne naşte trebuie să ne ţină sub conducerea ei până la moarte. Cu aceasta Biserica invizibilă 
trece pe planul al doilea în favoarea Bisericii vizibile care este considerată de Calvin ca fiind 
ajutorul, instrumentul exterior prin care Dumnezeu creează în noi credinţa şi o sporeşte din treaptă 
în treaptă. Dumnezeu nu se revelează numai în Biserica invizibilă, ci mai ales în cea vizibilă: 
„Biserica, spune el, este ca loc al prezenţei lui Hristos nu punctul terminus pentru viaţa noastră în 
credinţă, ci, pentru că e vorba aici de Hristos, Domnul cel viu, şi de noi, oamenii păcătoşi, noi 
suntem în grija ei toată viaţa noastră.” „În slujirea Bisericii se face prezent Iisus Hristos în Cuvânt şi 
Taină şi de aceea prin ea se decide viaţa sau moartea.” 2% 

Insistenţa cu care Calvin accentuează Biserica vizibilă merge până acolo încât el declară că în 
aceasta trebuie să domnească o ordine desăvârşită. Miniştrii Bisericii nu sunt reprezentanţii sau 
locţiitorii lui Dumnezeu, ci instrumentele sale. Conferind acestei Biserici o adevărată putere de 
jurisdicție în materie morală, Calvin spune că fără o disciplină severă nici o societate, cu atât mai 
mult Biserica, nu poate să subziste. Cu aceasta marele reformator atinge punctul culminant al 
afirmării importanţei Bisericii vizibile alături de cea invizibilă. Cu toate acestea, spune un autor 
romano-catolic, „el n-a identificat real Biserica nevăzută cu cea văzută, dar a recunoscut tot mai 
mult legăturile reale care unesc Biserica văzută cu cea nevăzută”. 2 

4. Referinţa_trinitară. Am analizat până aici concepţia despre esenţa Bisericii mai întâi la 
anabaptişti şi la unii din urmaşii lor de astăzi, apoi la reformatorii clasici, Luther, Calvin şi 
Melanchton. Pentru cei dintâi Biserica este spaţiul sacru în care se manifestă prezenţa Sfântului Duh 
până la o asemenea intensitate, încât ei nu mai ţin seama nici măcar de restricțiile pe care le impune 
textul biblic. Este o „experienţă ” a Duhului eliberată chiar şi de referinţa biblică însăşi, ca şi cum 
Duhul Sfânt s-ar manifesta prin ignorarea Fiului întrupat. Această semnificaţie a aşa-zisei „trăiri în 
Duhul”, de care fac atâta caz mişcările harismatice sau penticostale, este dovedită de aversiunea lor 
faţă de orice mărturisire de credinţă care le-ar impune restricţii în modul absolut liber în care înţeleg 
să se manifeste. Este o trăirea a Duhului Sfânt prin ignorarea Cuvântului lui Dumnezeu aşa cum 

apare el în Scriptură, adică în dezacord cu însuşi lisus Hristos care l-a trimis în lume să-şi facă 
cunoscut ! (loan XIV, 26). 

Luther, Melanchton şi Calvin au reprezentat reforma moderată. Dându-şi seama de 
consecinţele anarhice devastatoare pe care le implica o astfel de înţelegere a „trăirii în Duhul”, a 
experienţei individuale a Duhului Sfânt, cei trei au insistat cu fervoare asupra ideii că semnul 
adevăratei trăiri în Duhul şi al apartenenţei la adevărata Biserică este conformitatea cu Scriptura, 
adică experiența Duhului Sfânt prin prisma Cuvântului lui Dumnezeu, adică a lui lisus Hristos. 
Experienţa anabaptistă părea să aplice la modul absolut faimosul principiu protestant sola fide. 
Reformatorii şi-au dat seama de excesele pe care le poate cauţiona acest principiu înţeles la modul 
absolut şi au căutat să limiteze erorile condiționându-l de cel de al doilea mare principiu protestant: 
sola Scriptura. Cu alte cuvinte, mântuirea, spuneau ei, se obține numai prin credinţă; dar credinţa 
trebuie să fie conformă cu Scriptura, căci numai Cuvântul lui Dumnezeu ne învaţă cum să trăim în 
Duhul său cel Sfânt. 

O serie de teologi protestanți moderni au căutat să meargă şi mai departe şi să prezinte 
Biserica drept spaţiul în care se manifestă, de fapt, întreaga Sfântă Treime, Tatăl, Fiul şi Sfântul 
Duh. Sensul acestei afirmaţii ar fi că adevărata experienţă a Duhului Sfânt, a unei reale apartenenţe 
la Biserica cea nevăzută a aleşilor lui Dumnezeu, nu poate avea loc decât prin lisus Hristos, iar 
experienţa nemijlocită a întâlnirii cu lisus nu poate avea loc decât în măsura în care recunoaştem 
filiația sa din Tatăl, adică dumnezeirea sa deplină asemenea celei a lui Dumnezeu Tatăl. Experienţa 
apartenenţei reale la poporul lui Dumnezeu n-ar fi condiţionată numai de trăirea în Duhul, cum 
credeau anabaptiştii, şi nici înţelegerea Duhului prin Fiul, prin Cuvântul lui Dumnezeu din 
Scriptură; ci ultima şi cea mai înaltă referinţă în acest sens ar fi implicare întregii Dumnezeiri până 
la nivelul lui Dumnezeu Tatăl; referinţa în acest caz ar fi întreaga Sfântă Treime. Potrivit acestor 
teologi Biserica este locul unde „se arată”, unde se revelează Dumnezeu Tatăl, Dumnezeu Fiul şi 
Dumnezeu Duhul Sfânt. Ideea este că referinţa trinitară în contextul căreia caută aceşti teologi să 
înţeleagă şi să explice misterul Bisericii ar putea fundamenta doctrina despre „vizibilitatea” 
Bisericii şi constitui astfel o punte de legătură între protestantism şi Bisericile clasice, catolică şi 
ortodoxă. 

Voi cita în acest sens doar câţiva din cei mai mari teologi protestanți din acest secol. Vorbind 
despre felul în care Cuvântul şi Duhul lui Dumnezeu creează Biserica, E. Thurneyssen spune că 
acest lucru se petrece „simplu, în forma unui cuvânt omenesc care vine la noi din gura unui vestitor, 
care, fie el laic sau pastor, în smerenie față de Dumnezeu, doreşte să rostească din nou Cuvântul lui 
Dumnezeu, aşa cum acesta este scris în Biblie, astfel încât să se poată întări şi el însuşi şi fraţii lui. 
Şi în această strădanie a lui, Dumnezeu (Tatăl, n.n.)nu-l lasă să se facă de ruşine, ci stă cu Cuvântul 
său şi-l face lucrător, îl face propriul său Cuvânt. (...)Dumnezeu voieşte să trimită pe Duhul său, pe 
Duhul Sfânt, Duhul Sfânt care nu-i nimic altceva decât însuşi Dumnezeu care ace viu între noi 
Cuvântul său şi, întrucât face el aceasta, întrucât ni se adresează nouă, îşi adună comunitatea sa. 
Comunitatea (Gemeinde) chemată şi adunată în puterea Duhului prin propriul Cuvânt al lui 
Dumnezeu — aceasta este Biserica după concepţia reformatorică.” Cuvântul lui Dumnezeu, mai 
spune Thurneyssen, „cucereşte credinţa şi ascultarea noastră nu întrucât ne înduplecă sau apelează 
la raţiunea noastră, ci pentru că în el îşi face apariţia însuşi Dumnezeu şi se impune aici pentru că 
acesta este regescul lui Cuvânt de poruncă, Cuvânt căruia dintru început îi este proprie autoritatea.” 
25 

Ideea lui Thurneyssen este că adevărata Biserică este numai acolo unde răsună Cuvântul însuşi 
al lui Dumnezeu, iar nu cuvântul unui om despre Dumnezeu. cel mai mare pericol pentru o biserică, 
spune el, este ca cel ce propovăduieşte să înlocuiască Cuvântul lui Dumnezeu cu propriul lui 
cuvânt. Este păcatul fundamental pe care l-ar fi săvârşit Biserica Romano Catolică unde clerul a 
înlocuit autoritatea şi Cuvântul lui Dumnezeu cu propria sa autoritate şi cu propriul său cuvânt. 
„Aici, în Biserica Romano Catolică, preotul se aşează între Dumnezeu şi mine. Eu ar trebui să 
percep Cuvântul propriu al lui Dumnezeu şi, totuşi, nu pe al său propriu îl aud, ci aud cuvântul 
reprezentantului său. Or, prin aceasta nu se ajunge deloc la întâlnirea cu Dumnezeu, căci 
reprezentarea nu este întâlnire. Pentru aceea reformatorii nu s-au putut împăca cu preotul.” 2% 

Un alt teolog protestant, A. Friedrichsen, foloseşte aceeaşi referinţă trinitară în înţelegerea 
misterului Bisericii şi, pe acest temei, ajunge să afirme chiar „vizibilitatea” acesteia. „Ca împărăție 

a lui Hristos pe pământ Biserica este o creaţie a Duhului lui Hristos. Astfel, Biserica nu se naşte prin 
aceea că un număr mai mare sau mai mic de persoane cu aceleaşi intenţii se unesc într-o organizaţie 
comună, ci Biserica este deja dată în şi cu Hristos, cu voinţa, cu lucrarea şi cu Duhul lui.” Această 
Biserică în structurile şi componenţa căreia se vede voinţa lui Hristos şi prezența Duhului Sfânt nu 
este o Biserică invizibilă, ci una cât se poate de concretă, asemenea aceleia din Corint sau din 
Laodiceea, căreia i se adresa Sf. Pavel şi care erau constituite din oameni concreţi, păcătoşi. „Cu 
toate acestea, spune Friedrichsen, (adică în ciuda scăderilor morale ale membrilor lor, n.n.) 
apostolul nu se gândeşte să pună în discuţie caracterul comunităţii de ek/esia tou theou (Biserică a 
lui Dumnezeu), de popor al lui Dumnezeu şi templu al Duhului Sfânt.” „Biserica, insistă autorul, 
este comunitatea cu treptele şi funcțiunile ei. (...)Biserica, comunitatea, este Hristos în unitate cu 
poporul său pe pământ, ...noul popor al lui Dumnezeu, Israelul vremii din urmă, în care trăieşte şi 
lucrează Duhul.” „Comunitatea, Biserica, nu este deloc abstracţie sau realitate mistică plutind 
deasupra comunităţii. În existenţa ei de fapt ea este templu al Duhului Sfânt şi trup al lui Hristos. 
Noul Testament nu cunoaşte nici o „Biserică nevăzută” în afară de cea din cer.” % 

K. Barth. Teolog de mare anvergură, Barth oferă dogmei trinitare un loc foarte important în 
sistemul său teologic şi în special în definirea Bisericii. Referindu-se la esenţa Bisericii a spaţiu de 
manifestare a persoanelor divine, Bart spune: „Biserica eu o cred aşezământ divin; Biserica este 
locul şi mijlocul harului lui Dumnezeu, (...)căci acolo vorbeşte şi se aude realitatea Logosului 
întrupat şi a Sfântului Duh al lui Dumnezeu.” Vorbind apoi despre comunitatea bisericească, Barth 
dă o definiţie a Bisericii pornind de la textul Catehismului de la Heidelberg. La întrebarea din 
catehism: „Ce crezi tu despre Sfânta Biserică creştină universală ?” Barth răspunde: „(Cred) că Fiul 
lui Dumnezeu îşi adună, ocroteşte şi păstrează de loa începutul lumii şi până la sfârşit, din întreg 
neamul omenesc, o comunitate aleasă spre viaţă veşnică, prin Duhul şi Cuvântul său, în unitatea 
adevăratei credinţe, şi că eu sunt şi voi rămâne totdeauna un mădular viu al acesteia.” 78 

Plecând de la aceste premize trinitare Barth ajunge să afirme „vizibilitatea” Bisericii celei 
nevăzute: „Şi după învăţătura protestantă Biserica nevăzută şi cea văzută este una şi aceeaşi; nu 
două specii ale unui gen, ci două predicate ale aceluiaşi subiect. Astfel, coerus electorum (ceata 
aleşilor), Biserica nevăzută nu doar a celor chemaţi, ci şi a celor aleşi, nu este o civitas platonica 
undeva deasupra celei văzute, ci este identică cu aceasta în existenţa ei dublă.” „Întrucât aici şi 
acolo se adună oameni în Duhul Sfânt, se formează aici şi acolo biserica creştină vizibilă. (...)În 
mărturisirea apostolică de credinţă (simbolul apostolic, n.n.) nu este afirmată o alcătuire invizibilă, 
ci o adunare foarte vizibilă care-şi ia începutul de la cei doisprezece apostoli. Prima comunitate era 
o mceată vizibilă. (...)Dacă Biserica nu are această vizibilitate, atunci ea nu este Biserică.” % 

E. Brunner. Teolog de mare talie ca şi K. Barth, Brunner pare şi el la un moment dat să 
cocheteze cu ideea vizibilității Bisericii adevărate. „Adevărata Biserică, spune el, este numai acolo 
şi ea este pretutindeni acolo unde lisus Hristos este prezent prin cuvântul şi Duhul său.” 
„Comunitatea sfinţilor (care este Biserica după părerea protestantă, n.n.) este o realitate istorică; ea 
se arată în comunitatea de cult, în comunitatea de viață practică şi morală şi în organizarea 
bisericească.” 30 

5. Comnetarii. Am arătat până aici că doctrina protestantă fundamentală cu privire la Biserică 
este că, în esenţa ei, aceasta este invizibilă. Forma cea mai directă a afirmării acestei viziuni 
ecleziologice o constituie declaraţiile neoprotestanţilor citați, care nu sunt decât moştenitorii direcţi 
ai anabaptiştilor din vremea lui Luther, adică ai radicalilor Reformei. Motivul adevărat al acestei 
doctrine despre invizibilitatea Bisericii adevărate este modul lor aparte de a înţelege experiența 
Sfântului Duh ca putând fi degajată, eliberată de orice restricţie doctrinară pe care ar putea-o 
impune vreo mărturisire de credinţă sau chiar textul biblic care nu este altceva decât Cuvântul lui 
Dumnezeu, Cuvântul lui Hristos.. Se cuvine ca această precizare să fie analizată în profunzimea ei. 
Această manieră de a înţelege experienţa Duhului este afirmată direct de M. Stortz care spune: 
„Atât entuziaştii Reformei (anabaptiştii, n.n.), cât şi harismaticii luterani (fracţiunile penticostale, 
harismatice, din sânul Bisericii Luterane americane, n.n.) au căutat să descrie persoana şi lucrarea 
Duhului Sfânt independent de Hristos.” ȘI 

Aceeaşi constatare o face şi R. Bandi cu privire la metodişti: „În general, în materie de 
doctrină metodiştii uniţi (folosesc formule precum) cred” şi „înclină să creadă”. Puţini dintre noi au 
o idee mai amplă despre ce ar conţine tradiția noastră teologică; noi însă am reţinut ideea lui Wesley 

că adevăratul creştinism are mai mult de-a face cu trăirea creştină şi cu prezenţa Sfântului Duh 
decât are cu credinţele. Acest mod de a privi lucrurile se traduce prin formula: „nu contează ce crezi 
atâta timp cât eşti sincer”. Luată în sensul ei bun formula se traduce în tendinţa către o comuniune 
deschisă, către o credinţă naturală (neprefăcută) potrivit căreia varietatea căilor prin care Dumnezeu 
se adresează fiinţelor umane e4ste infinită. În sensul ei mai puţin bun această formulă manifestă 
tendința de a urma un gen de doctrine care ies în afara creştinismului legitim într-o viaţă 
bisericească fără nici o corecție (s.n.).” 

Un alt autor, D. Dayton, descrie situaţia din sânul aşa-numitei „mişcări a sfiţeniei”, o încercare 
apărută în sânul metodismului american de a trăi şi mai intens experiența Sfântului Duh: „În 
interiorul mişcării propriu-zise a sfinţeniei, spune Dayton, nu există o problemă anume, legată de 
folosirea crezului, deoarece metodismul tinde să se situeze în afara crezurilor şi a confesiunilor 
(considerate) normative pentru viaţa Bisericii şi pentru Liturghie ca o parte uzuală a acesteia. Nu se 
obişnuieşte nici folosirea Crezului apostolic însuşi în cadrul cultului, deşi acesta este prezent, totuşi, 
în „imnul nazarean” şi în ultima formă revizuită a imnului comun a Bisericilor Weleyană şi Liber 
Metodistă. În schimb, folosirea Crezului neiceean est inexistentă, după câte ştiu. Se poate 
argumenta că această rezistenţă (chiar repulsie) la folosirea crezului este de ordin principial, cel 
puţin în practica sfinţeniei, care, mai mult ca oricine, a amplificat tendinţa lui Wesley de a continua 
„credința apostolică” în termeni de spiritualitate şi pietate. Pentru Wesley, credința apostolică” 
trebuie mai degrabă trăită şi experiată, decât mărturisită; este mai degrabă o problemă de „inimă? 
decât una a minţii şi a propoziţiilor. Pe de altă parte, se poate argumenta că, datorită caracterului 
„clasic” şi „ortodox? al gândirii wesleyene a sfinţeniei, nu există o obiecţie reală la crezul neceean şi 
acesta poate fi chiar acomodat în teologia şi cultul (acestei mişcări, n.n.). din unghiul de vedere al 
focarului „,soteriologic” al gândirii wesleyene şi a sfinţeniei atenția se deplasează însă de la 
speculaţia cu privire la viaţa internă a Trinității spre opera ei ad extra, în special opera de mântuire, 
şi vede în acest context în primul rând pe Duhul Sfânt. Din această perspectivă se poate argumenta 
că gândirea (mişcării) sfinţeniei asumă şi aplică formule trinitare clasice, dar această contribuţie la 
reflecţia trinitară este mai degrabă practică decât speculativă.” % 

Un alt autor american, L. M. Meyer, aparţinând de data aceasta „Bisericii Fraţilor”, descrie şi 
el atitudinea acestei Biserici faţă de problema crezurilor, adică a normelor pe care ar trebui să le 
urmeze credinţa în efortul ei de a trăi autentic experienţa Sfântului Duh: „Copii ai Reformei adicale 
(anabaptiste, n.n.), Fraţii n-au primit niciodată crezurile. Dezbaterea istorică relativă la Filiogue 
(pentru înţelegerea naturii Duhului Sfânt şi a experienţei pe care acestă natură, o poate autoriza, 
n.n.) a fost angajată mai mult la nivel academic, decât la nivelul mărturisirii obişnuite. Deoarece 
persecuțiile cărora le-au căzut victimă înaintaşii noştri au fost justificate citând crezuri, Fraţii au 
îmbrăţişat în mod radical modul reformat de a înţelege Scriptura constând în principiul: „noi n-avem 
un crez anume, noi avem Noul Testament, singura noastră autoritate în materie de credinţă şi 
practică?.” „Scriptura, continuă acelaşi autor, arată în mod clar că Dumnezeu este prezent alături de 
noi în fiecare situaţie de viaţă. Dintru început, de când Dumnezeu a însoțit pe Adam şi pe Eva în rai, 
el caută, este prezent în, rămâne cu, restaurează şi ridică poporul său în orice condiţii ne-am găsi noi 
înşine. Putem cunoaşte despre Dumnezeu independent de conştiinţa împrejurărilor şi condiţiilor în 
care ne aflăm. Dar, mărturisind că el este Mesia întrupat al lui Dumnezeu, noi mărturisim, de fapt, 
că întreaga cunoaştere umană a lui Dumnezeu este întrupată; ea reflectă forma, condiţia, contextul şi 
limitele vieților credincioase.” 3% 

Aceeaşi situaţie o găsim şi-n Biserica Penticostală americană despre care G. Sheppard spune: 
„Biserica lui Dumnezeu, spune un document al mişcării penticostale, nu are nici un crez.” 
Reformatorii înşişi, potrivit aceluiaşi document, prin faptul că au condamnat la vremea lor mişcările 
harismatice radicale ale anabaptiştilor, „au căzut de la Reformă din cauza crezurilor”. Referindu-se 
la un document doctrinar penticostal din 1916 în care se afirma schema clasică a relaţiilor trinitare 
în care Fiul procede din Tatăl, iar Duhul Sfânt din Tatăl şi din Fiul, Sheppard se grăbeşte să 
împrăştie orice iluzie despre vreo înţelegere doctrinară riguroasă a experienţei Sfântului Duh în 
cadrul mişcării penticostale. Astfel, el spune: „Trebuie să avem grijă să nu acordăm prea mare 
greutate fiecărei nuanţe din aceste declaraţii (doctrinare) penticostale, deoarece el au fost scrise în 
vederea unor probleme particulare. Apariţia lui Filiogue într-una din ele nu este decât repetiţia 

formală a ceea ce a fost percepută a fi o poziţie ortodoxă, dar ea nu joacă un rol central în ultimele 
discuţii penticostale despre trinitate, ori despre rolul Sfântului Duh.” 35 

Sensul tuturor acestor declaraţii cât se poate de explicite este acela că aşa-numita trăire mai 
intensă a Duhului este, de fapt, o înţelegerea sa în afara oricărei referinţe transcendente. Eliberat de 
suportul relaţiilor treimice, fie el şi sub forma lui Filioque, Duhul Sfânt se constituie ca o experienţă 
pur istorică, mai mult, ca o experienţă religioasă pur subiectivă. În aceste condiţii experienţa 
pnevmatologică a acestor mişcări ia adesea forme antibiblice, diferite total de creştinismul autentic, 
cum remarca unul din autorii citați mai sus. Duhul Sfânt se confundă în cadrul acestor mişcări cu 
subiectivitate şi fanteziile fiecăruia, astfel încât Biserica dispare ca organizaţie religioasă normativă, 
dizolvată în magma unor mişcări cu graniţe fluide, incerte chiar. În aceste condiţii, într-adevăr, 
numai Duhul Sfânt poate şti unde se află cu adevărat poporul lui Dumnezeu, Biserica cea adevărată. 
lată de ce, pentru a-şi apăra libertatea faţă de orice constrângere doctrinară, canonică sau cultică, fie 
ele şi autentic biblice, mişcările anabaptiste moderne, harismatice sau penticostale, cum li se mai 
spune, insistă asupra ideii că Biserica Duhului Sfânt este cu totul invizibilă în esenţa ei. Or, cauza 
funamentală a acestei ecleziologii imprevizibile, eliberată de orice norme vizibile, clare, este modul 
pur „iconomic”, degajat de orice referință metafizică, trinitară, de a înţelege natura Sfântului Duh şi 
experienţa ce o poate ea întemeia membrilor unei Biserici. 

Întemeierea tainei Bisericii ca templu al Duhului Sfânt pe o asemenea manieră de a înţelege 
cea de a treia persoană treimică şi experienţa prezenţei ei în Biserică este complet contrară 
Scripturii şi experienţei apostolilor înşişi. Experienţa autentică a sfântului Duh, potrivit învăţăturii 
mântuitorului, învăţătură reluată şi dezvoltată şi de Sf. Pavel în epistolele sale, are ca miez nu 
eliberarea de Hristos, de constrângerile la cere ne obligă Cuvântul lui Dumnezeu aşa caum apare el 
în Biblie, ci tocmai contrariul: afirmarea acestui Cuvânt, „arătarea” lui în conştiinţele membrilor 
Bisericii. Duhul nu poate procura o experienţă străină de Hristos, de Cuvântul lui Dumnezeu 
întrupat, căci el, spune Mântuitorul, „vă va aduce aminte de tot ce v-am spus” (loan XIV, 26); mai 
mult, „el va mărturisi despre mine” (XV, 26), „căci el nu va vorbi de la el, ci va vorbi tot ce va fi 
auzit şi vă va descoperi lucrurile viitoare.” (XVI, 13). Se ştie că, în euforia lor, anabaptiştii, somaţi 
pe baza Bibliei să-şi limiteze licenţele morale, au declarat-o la un moment dat operă a diavolului 
menită să-i înşele pe cei credincioşi ! Cum Biblia cuprinde Cuvântul lui Dumnezeu, Cuvântul lui 
lisus Hristos, a afirma aşa ceva înseamnă a contesta dumnezeirea lui lisus care a rostit acest Cuvânt 
şi care este chiar acest Cuvânt. Or, zice Sf. Pavel, „Nimeni nu poate să zică: Domn este lisus, fără 
numai în Duhul Sfânt; şi nimeni, având asupra sa Duhul lui Dumnezeu, nu poate să zică: anatema 
fie lisus.” (I Corinteni XII, 3). 

Să analizăm acum situaţia confesiunilor protestantismului clasic, adică acelea care provin din 
reforma moderată a lui Luther şi Calvin. Speriaţi de anarhia provocată de trăirea haotică a Duhului 
Sfânt de către mişcările anabaptiste, marii reformatori citați au impus o restricție majoră acestei 
trăiri şi anume conformitatea ei cu Scriptura. Această conformitate cu datul biblic părea să rezolve 
problema anarhiei şi a fragmentării bisericeşti în sânului protestantismului incipient. N-a fost decât 
o iluzie, căci fragmentarea a continuat şi odată cu scurgerea secolelor ea s-a accentuat. Cauza care a 
condus la apariția atâtor „Biserici” în sânul protestantismului, în ciuda trâmbiţatei conformităţii cu 
Scriptuira, rezidă în însăşi maniera protestantă de a înţelege natura credinţei în datul revelat. Sola 
fide având la bază Sola Scriptura, este chiar principiul care a fragmenta unitatea bisericească, 
deoarece el înseamnă eliberarea de orice normă obiectivă în înţelegerea însăşi a Scripturii. 

Autentica experienţă a Duhului Sfânt, departe de a se elibera de constrângerile doctrinare pe 
care le exercită Cuvântul lui Dumnezeu din Scriptură, care este Cuvântul lui Hristos, Fiul lui 
Dumnezeu, procură membrilor Bisericii tocmai experienţa acestui Cuvânt, adică sentimentul că sunt 
şi ei fii ai lui Dumnezeu asemenea lui lisus Hristos. Cu alte cuvinte, esenţa experienţei Sfântului 
Duh în Biserică este tocmai apariţia şi intensificarea în fiecare om a conştiinţei filiale, a faptului că 
în lisus Hristos, suntem toţi, prin Duhul Său, fii ai Tatălui ceresc, fii ai lui Dumnezeu însuşi, aşa 
cum arată Sf. Pavel la Romani VIII, 15. Duhul Sfânt nu poate respinge pe Fiul, nu poate respinge 
Cuvântul, ci tocmai el este cel care ne ajută să strigăm: Avva, adică Părinte, tocmai el ne asigură 
rămânerea certă în Cuvântul lui Dumnezeu, adică în limitele Bisericii celei adevărate care este locul 
autentic unde răsună acest Cuvânt. 

O precizare importantă: când spunem că experienţa Duhului în Biserică trebuie judecată prin 
prisma Scripturii, a Cuvântului lui Dumnezeu, nu ne referim numai la Cuvântul lui Dumnezeu din 
Sf. Scriptură, ci şi la Cuvântul lui Dumnezeu care răsună din mărturisirile de credinţă ale Bisericii 
din toate timpurile. În orice timp mărturisirea de credinţă trebuie să aibă același conţinut pe care I- 
au avut mărturisirile de credinţă făcute de apostoli sau cele făcute de sinoadele ecumenice de mai 
târziu. Mărturisirea credinţei în dumnezeirea lui lisus Hristos, care este însuşi Cuvântul lui 
Dumnezeu, este aceeaşi în orice timp. Aşadar, Biserica se constituie prin faptul că oamenii exprimă 
în Duhul în toate timpurile tocmai acest adevăr al dumnezeirii lui Hristos şi a autorității Cuvântului 
său pentru mântuirea noastră. Nimeni nu poate mărturisi acest adevăr cu convingere dacă nu are 
asupra sa Duhul lui Dumnezeu şi nimeni, făcând experienţa autentică a Duhului Sfânt, nu poate 
nega acest adevăr şi autoritatea lui asupra individului şi a Bisericii. 

O serie de teologi protestanți de marcă au început să afirme însă în ultima vreme 
„vizibilitatea” Biserici tocmai pe fondul acestei conformităţii cu Scriptura, adică pe fondul 
înţelegerii faptului că în spaţiul Bisericii Duhul Sfânt nu se manifestă singur, degajat de relaţia sa 
eternă cu Fiul, cu Hristos, ci marcat de această relaţie. L-am citat, spre exemplu, pe K. Barth. Cu 
toată pledoaria sa pentru „vizibilitatea” Biseericii adevărate, Barth nu depăşeşte în realitate viziunea 
protestantă despre esenţa Bisericii. În ciuda referinţei trinitare la care apelează pentru a face 
inteligibil misterul Bisericii, Barth nu renunţă la ideea că, deşi vizibilă, Biserica este totuşi obiect al 
credinţei. Pentru a împrăştia orice confuzie în acest sens, el ţine să precizeze „că Biserica, deşi 
existenţa ei este vizibilă şi inteligibilă rațional, ea trebuie să fie crezută în misterul care-i întemeiază 
şi susţine existenţa ... în virtutea căruia ea nu este o Biserică oarecare, ci Biserica lui Dumnezeu, că 
ea, ca Biserică a lui Dumnezeu, nu devine şi nu este vizibilă decât prin har.” 3 

E. Brunner, deşi a afirmat şi el la un moment dat „vizibilitatea” Bisericii, ţine să precizeze şi 
el că în realitate ea este invizibilă ochilor naturali: „Communio sanctorum este o reală comunitate 
de viaţă în Duhul Sfânt a cărei premisă este însă întotdeauna credinţa în care ei (sfiinţii, adevărații 
membrii ai Bisericii, n.n.) se cunosc întreolaltă.” 3 „Biserica, mai spune el, este, într-adevăr, cu 
totul invizibilă pentru necredincioşi, însă, cu rezervă, vizibilă pentru cei credincioşi.” „Ca orice 
obiect al credinţei Biserica este invizibilă, vizibilă fiind numai pentru ochiul credinţei. Biserica mai 
este invizibilă în sensul că, în mod absolut, numai Dumnezeu îi cunoaşte pe ai săi, deci pe cei care 
aparţin Bisericii şi pe cei care nu-i aparţin.” 58 

Teologii citați s-au distanțat de libertinajul pnevmatologic al sectelor de sorginte anabaptistă, 
citate mai sus, recunoscând necesitatea de a supune experiența Sfântului Duh criteriului 
conformităţii cu Scriptura. Cum de revin atunci aceşti teologi asupra afirmării inițiale a vizibilităţii 
Bisericii ? Căci dacă Biserica în calitatea ei de rod al Sfântului Duh este structurată de exigenţele 
Cuvântului lui Dumnezeu aşa cum apare el în Scriptură, atunci ea devine tot atât de vizibilă pe cât a 
fost de vizibil în trup Hristos ca Dumnezeu; şi invers, dacă experienţa Duhului nu mai ţine seama de 
nici o rigoare biblică, renunţă la conformitatea cu Scriptura, cu Hristos-Cuvântul lui Dumnezeu, 
atunci, într-adevăr, Biserica devine o realitate cu totul invizibilă, imposibil de precizat în temeni 
raţionali, umani. Cum reuşesc, deci, aceşti mari teologi protestanți ca, în ciuda exigenţei 
conformităţii cu Scriptura, iar în ultimă analiză cu Hristos, să ajungă la consecinţa că Biserica este, 
totuşi, rodul manifestării cu totul imprevizibile a Sfântului Duh şi că în esenţa ei ea este, aşadar, 
invizibilă ? 

Secretul este simplu: pentru ei, ca de altfel pentru întreaga Reformă protestantă, Hristos însuşi 
nu este o realitate obiectivă, accesibilă în adevărata sa semnificaţie numai Biserici în întregul ei; 
Hristos în gândirea protestantă este un obiect al experienţei individuale, experienţă care, susțin 
protestanții, este cu atât mai autentică cu cât se eliberează de orice normă obiectivă, tradițională, 
independentă de individ şi de experiența sa proprie. Teologul protestant W. Loff explică fără 
echivoc că în viziunea reformei credința nu înseamnă o învăţătură dinainte dată sau un adevăr 
dinainte stabilit şi preluat ca atare de individul care vrea să se apropie de Hristos; în realitate 
credința este tocmai experienţa proprie pe care o are acest individ cu privire la Hristos independent 
de tot ce s-a spus anterior cu privire la Hristos. „O credinţă care este determinată de înţelegerea 
existenţială a lui lisus (adică de înţelegerea determinată de experiența proprie, n.n.) nu mai are 
nevoie de nici o istorie, de nici o Biserică; întrebuinţarea interpretării existenţiale devine astfel o 
chestiune a individului.” * 

E. Brunner o spune şi el deschis: „există posibilitatea ca un om să rămână agăţat în credința 
sa de învăţătura ca atare şi să nu mai ajungă până la supunerea plină de încredere şi spiritualitate, 
(...)Aceasta este marea experienţă negativă a Bisericii în toate secolele. Dacă se întâmplă aceasta, 
învățătura — anume cea scrisă în mărturisirea Bisericii sau în dogma sau în catehism — nu este nimic 
altceva decât Lege (iar nu Evanghelie, n.n.).” „Atâta timp cât nu Dumnezeu însuşi vorbeşte cu omul 
şi în timp ce vorbeşte nu intră în comuniune cu acesta, atâta timp cât învăţătura îi rămâne un vizavi, 
un ceva învăţat de Biserică sau de Biblie „care trebuie crezut dacă vrei să fii creştin”, raportul lui 
față de ea (faţă de învăţătură,n.n.) este conform Legii şi are toate trăsăturile legității.” „Credinţa, 
pisteia, conclude Brunner, este cu totul altceva decât recunoaşterea unui adevăr. Ea este încredere, 
dăruire deplină şi supusă lui Dumnezeu care el însuşi ni se comunică.” % 

Un alt teolog protestant, W. Zimmerti, afirmă clar: „Revelația nu mijloceşte nici o cunoaştere 
asupra lumii, ci ea se adresează. (...)Ca atare devine clar în ce sens poate fi considerată Scriptura ca 
Revelaţie şi anume niciodată în sensul că în ea s-ar enunţa adevăruri generale şi care să fie adunate 
ca atare şi puse normativ mai presus decât celelalte adevăruri ale raţiunii, ci doar că ea este mărturia 
venirii lui Dumnezeu, a întâmpinării omului în istorie şi har.” +! La rândul său R. Bultmann, unul 
din marii teologi protestanți, inițiatorul curentului demitologizării Scripturii, spune acelaşi lucru ca 
şi Zimmerli: „Cuvântul (lui Dumnezeu) intră în lumea noastră accidental, cu totul contingent, cu 
totul ca o întâmplare. Nu există nici o garanţie pe baza căreia poate fi crezut. Nici un apel nu se 
poate face la credinţa altora, fie Pavel, fie Luther. Da, pentru noi înşine credinţa în cuvânt nu poate 
fi niciodată un punct de vedere pe care ne putem baza, ci mereu acţiune nouă, supunere nouă.” 
„Credinţa creştină vorbeşte despre o Revelaţie şi se referă prin aceasta la acţiunea lui Dumnezeu ca 
la o întâmplare care ...nu mijloceşte învățături, ci atinge existenţa omului şi îl învaţă sau mai bine- 
zis îl împuterniceşte să se înţeleagă ca purtat de puterea transcendentă a lui Dumnezeu.” *? 

Aşadar, nu numai sectele neoprotestante de sorginte anabaptistă nesocotesc autoritatea 
Cuvântului lui Dumnezeu şi ajung să afirme invizibilitatea Bisericii, adică forma ei de existență 
liberă de orice autoritate, ordine şi formă precisă, ci şi marii teologi protestanți care înţeleg să 
întemeieze Biserica nu pe mărturisirea dumnezeirii Cuvântului, ci pe experienţa „existenţială” alui 
de către individul credincios. Întemeierea Bisericii pe acest tip de experiență a Cuvântului lui 
Dumnezeu face ca aceasta să devină o realitate a subiectivităţii fiecăruia, deci o realitate fără un 
contul precis, obiectiv, valabil pentru toţi şi în orice timp. O astfel de realitate nu poate fi decât 
invizibilă în mod obiectiv, ea devenind „vizibilă” pentru fiecare în alt mod. Din nou regula fixată de 
Sf. Pavel în 1 Corinteni XII, 3 rămâne fundamentală: numai cel ce face experienţa autentică a 
Duhului Sfânt poate recunoaşte autoritatea deplină a Cuvântului lui Dumnezeu; cine contestă 
această autoritate visând la o experienţă a Duhului eliberată de orice conformitate cu Scriptura sau 
cu crezurile Bisericii universale nu trăieşte cu adevărat experienţa prezenţei Sfântului Duh nici în 
sufletul său, nici în Biserica din care face parte. 


Atributele fundamentale ale Bisericii 


1. Unitatea. Teologii protestanți au o imagine diametral opusă celei catolice despre unitatea 
Bisericii. Voi cita în acest sens opinia teologului reformat J. M. Boice, care, analizând mai multe 
genuri de unitate, spune: „Biserica nu trebuie să fie o mare unitate organizațională. Indiferent de 
avantajele sau dezavantajele pe care le prezintă o unitate organizațională masivă, aceasta, în sine, nu 
va produce niciodată rezultatele pentru care s-a rugat Hristos şi nici nu va rezolva celelalte 
probleme ale Bisericii... În primii ani ai existenţei sale, Biserica a fost caracterizată de o mare şi 
puternică creştere, în timp ce unitatea organizaţională a fost minimă. (...)Un alt tip de unitate de 
care nu avem nevoie este conformitatea — adică o abordare a Bisericii de aşa natură încât să-i facă 
pe toţi creştinii să fie la fel... Dimpotrivă, printre creştini trebuie să existe diversitate, diversitate în 
ceea ce priveşte personalitatea fiecăruia, interesele, modul de viaţă şi chiar metodele de a realiza 
lucrarea creştină şi evanghelizarea. Uniformitatea este plictisitoare... Diversitatea este captivantă. 
(...)Adevărata unitate a Bisericii este analoagă unităţii care există în Sf. Treime... Biserica trebuie 
să fie caracterizată de o unitate spirituală, care presupune aceeaşi orientare fundamentală, aceleaşi 
dorinţe şi aceeaşi voință din partea membrilor ei.” % 

Ideea unei unităţi doar spirituale este împărtăşită de majoritatea lumii protestante ca o reacție 
istorică, dar suficient de puternică şi în prezent, faţă de apăsarea excesivă pe care o exercită 
papalitatea asupra Bisericii Catolice din sânul căreia a ieşit Reforma. Alte Biserici protestante, cum 
sunt cele prezbiteriene, metodiste şi congregaţionaliste, care s-au angajat în realizarea unei unități 
mai strânse de ordin „organizaţional”, rezultatul fiind, de exemplu, apariția aşa-numitei Biserici 
Unite a Canadei sau Biserica Indiei de Sud. Dar exemplul cel mai cunoscut de unitate practică 
preferată de protestanți este cel din cadrul Consiliului Ecumenic al Bisericilor cu sediul la Geneva, 
care prin constituţia sa îşi interzice să devină o unitate reală în credință, cult şi organizare a 
Bisericilor. În realitate, ceea ce-i face pe protestanți să evite angajarea lor în direcția unei unificări 
de genul Bisericii Catolice sau al celei Ortodoxe este credinţa lor în caracterul invizibil al fiinţei 
Bisericii. Dacă Biserica este invizibilă în fiinţa ei, atunci şi unitatea ei este tot invizibilă. Aceasta nu 
va deveni cu adevărat vizibilă decât în eshaton, când Hristos însuşi va cobori în mijlocul ei. 
Constatăm astfel că adevăratul motiv al respingerii formelor vizibile ale unității Bisericii de către 
protestanți este tot neîncrederea în prezenţa reală a dumnezeirii lui Hristos şi a efectelor acestei 
prezenţe asupra Bisericii vizibile. 

2. Sfințenia. În opinia protestanților sfinţenia este un atribut invizibil al Bisericii. Motivul 
acestei afirmaţii este acela că sfinţenia este înţeleasă exclusiv ca un atribut personal al aleşilor lui 
Dumnezeu, care numai ei formează adevărata Biserică a lui Hristos. Or, pe aceştia numai 
Dumnezeu îi cunoaşte cu adevărat, căci ei sunt obiectul integral al predestinării sale. În plus, 
sfinţenia în viziunea protestantă este, chiar în cazul persoanelor alese de Dumnezeu, predestinate de 
el la mântuire dinainte de a fi creată lumea, un atribut cu totul exterior, care nu atinge în nici un fel 
fiinţa interioară a celor aleşi. Sfinţenia sau alegerea sunt o simplă decizie juridică a lui Dumnezeu 
fără nici o legătură cu faptele reale ale aleşilor. Acest lucru a fost afirmat în protestantism încă din 
vremea tezelor lui Luther, are spunea: „trebuie să ne resemnăm în faţa faptului că rămânem )în mod 
necesar) în păcat”; în consecinţă, îndemna el, păcătuieşte cât mai tare, dar nădăjduieşte cu toată 
puterea în alegerea ta.”; mai mult, Luther spunea la un moment dat. bestemat să fie cuvântul 
„caritate formatum”; el se referea aici la doctrina catolică a unei curăţiri reale a omului prin har. % 

3. Catolicitatea. L. Berkhof defineşte acest atribut prin contrast cu viziunea catolică în această 
problemă şi spune: „Biserica Romei revendică catolicitatea ca pe atributul ei esenţial pentru motivul 
că ea este răspândită pe faţa întregului pământ, pentru că a existat de la început şi continuă să existe, 
pentru că sectele vin şi se duc şi pentru că numărul membrilor ei este mai mare decât al tuturor 
sectelor la un loc. Protestanţii accentuează însă faptul că Biserica cu adevărat catolică este Biserica 
invizibilă, pentru că ea include credincioşi din toate timpurile, pentru că posedă membrii printre 
toate naţiunile lumii şi pentru că exercită un control asupra întregii vieţi a omului.” % Este clar că 
protestanții pun accentul pe aspectul interior al catolicităţii. Pentru ei catolicitatea este sinonimă cu 
adevărata Biserică, dar adevărata Biserică este invizibilă, membrii ei subzistă printre toate 
neamurile pământului, dar numai Dumnezeu îi cunoaşte cunoaşte cu adevărat. Prin urmare 
catolicitatea este şi ea un atribut al Bisericii, dar al Bisericii invizibile. În consecinţă, adevărata 
Biserică catolică o cunoaşte numai Dumnezeu; ea nu este vizibilă, cum crede Biserica Romei. 

4._Apostolicitatea. Cerinţa fundamentală şi permanentă de a întemeia pe Scriptură orice 
afirmaţie doctrinară, practică de cult sau dispoziţie organizatorică ar părea să conducă la concluzia 
că atributul prin excelenţă al Bisericilor Protestante este tocmai apostolicitatea, aşa cum cel al 
Bisericii Romane ar părea să fie cel al catolicităţii. Trebuie menţionat însă că în limbajul teologilor 
protestanți termenul de apostolicitate are o cu totul altă semnificaţie decât cea pe care i-o acordă 
teologii ortodocşi sau cei catolici. Pentru protestanți apostolicitatea unei mărturisiri de credinţă nu 
se referă la conținutul acesteia, adică la identitatea doctrinară a acesteia cu cea pe care au 
mărturisit-o apostolii la vremea lor. Apostolicitatea unei mărturisiri se referă la exemplul 
apostolilor, adică la felul în care aceştia au renunţat la părerile lor omeneşti şi au adoptat în 
întregime revelaţia divină. R. Bultmann, pe care l-am citat mai sus, spune clar că nu conţinutul 
credinţei lui Pavel sau a lui Petru sau a lui Luther este ceea ce trebuie să repete credinciosul fiecărui 
timp, ci exemplul supunerii lor totale față de Cuvântul lui Dzumnezeu. 

Această înţelegere cu totul originală a atributului apostolicităţii conduce la concluzia că 
mărturisirea de credinţă pe care o face cineva este cu adevărat apostolică chiar dacă conţinutul ei 
este în contradicție evidentă cu cel al credinţei afirmate de apostoli la vremea lor. Ceea ce face ca 

maărturisirea de credinţă în cauză să fie „apostolică” este modul în care este ea făcută, adică prin 
renunţarea la orice rezerve omeneşti în faţa „nebuniei” Cuvântului lui Dumnezeu. aşa cum apostolii 
au renunţat la prejudecățile lor evreieşti pentru a se supune în totalitate exigenţelor mesajului lui 
lisus Hristos, tot astfel şi credinciosul oricărui timp trebuie să renunţe la toate prejudecățile şi 
mitologiile timpului său pentru a înţelege Cuvântul lui Dumnezeu în toată puritatea sa. Or, 
prejudecățile cele mai importante de care protestanții sau crezut obligaţi să renunţe pentru a accede 
la adevăratul şi autenticul Cuvânt al lui Dumnezeu au fost cele statuate de Tradiţie. Eliminarea 
afirmațiilor marcate de Tradiţie a fost văzută de Părinţii Reformei ca un echivalent al prejudecăţilor 
evreieşti cu privire la venirea şi identitatea lui Mesia. Respingerea Tradiţiei a fost considerată ca 
pasul cel mai important pe care Reforma trebuia să-l facă în direcţia revenirii Bisericii Romei la 
adevărata ei apostolicitate. 

CAPITOLUL AL ŞASELEA 
DOCTRINA PROTESTANTA DESPRE 
IERARHIA BISERICEASCĂ 


1. Absența oricărei conduceri bisericeşti. Quakerii şi darbyţii resping din principiu orice 
formă de conducere a Bisericii. Părerea lor este că orice formă exterioară de conducere bisericească 
degenerează, conducând în cele din urmă la rezultate cu totul contrare spiritului creştinismului. „În 
locul Cuvântului lui Dumnezeu (al Scripturii, n.n.) ei pun revelaţiile speciale, spune L. Berkhof; în 
locul a ceea ce ei numesc conducători instituiți de oameni ei aşează harurile divine sau harismele; în 
locul predicii publice ei pun cuvintele de îndemn inspirate de Duhul Sfânt.” ! „Quakerii, spune la 
rândul său M. Erickson, pun accentul pe conceptul de „lumină lăuntrică”. Deoarece calitatea de 
membru al unei biserici are o semnificaţie minimă, nu există reguli explicite de alăturare la o 
biserică. Este posibil ca în grupurile locale să existe prezbiteri sau supraveghetori care au anumite 
responsabilităţi. Întrunirile se ţin pentru determinarea cursului unor acţiuni. Totuşi, nu se votează 
niciodată nimic. În schimb, deciziile sunt luate printr-un acord mutual produs de Duhul Sfânt. 
(... Prin urmare, nu este nevoie de o organizaţie care să implice deținători specifici ai unor funcţii. 
Preşedinţia Duhului Sfânt este forța conducătoare. În cadrul fiecăruia din aceste grupuri se depune 
un efort coroborat pentru a se elimina cât se poate de mult din organizarea structurală. Ele se 
bazează pe activitatea Duhului Sfânt, că el va lucra într-un mod direct în aşa fel încât le va convinge 
de ceea ce vrea să se înfăptuiască.” ? 

O aceeaşi atitudine faţă de conducerea bisericească manifestă şi mişcările harismatice sau 
neopenticostale. Erickson, care le numeşte neoortodoxe, descrie motivaţia pe care aceştia o aşază la 
baza atitudinii lor astfel: „Pentru ei (pentru neoortodocşi, n.n.) autoritatea lui Dumnezeu este 
exercitată printr-un act direct de revelaţie, o manifestare de sine care este, de fapt, o întâlnire 
nemijlocită între Dumnezeu şi om. Biblia nu este Cuvântul lui Dumnezeu prin ea însăşi. Ea este 
numai un instrument, un obiect, prin care Dumnezeu vorbeşte sau se întâlneşte cu oamenii. În aceste 
ocazii autoritatea nu este Biblia, ci Dumnezeu care se revelează pe sine. Bibliei nu i-a fost atribuită 
sau infiltrată nici o calitate permanentă. Nu a existat nici o delegare a autorității. Există şi alţii care 
consideră că autoritatea lui Dumnezeu este exercitată într-un mod nemijlocit. Printre ei sunt diferite 
tipuri de „spiritişti”, antici şi moderni. * Aceştia sunt persoane care aşteaptă vreun cuvânt sau o 
anumită călăuzire directă de la Dumnezeu. după părerea lor Dumnezeu vorbeşte indivizilor. Acest 
lucru poate avea loc separat de Biblie sau în mare parte ca o adăugire la Biblie. Unii harismatici 
extremiști cred într-o revelaţie directă şi specială de la Dumnezeu.” + 

Aceste denominaţiuni sunt, evident, moştenitoare ale modului anabaptist de a înţelege 
experiența Duhului Sfânt în Biserică şi prin această prismă şi natura conducerii ecleziastice. Puțin 
mai lipseşte ca, în cazul în care experienţa lor nu coincide sau este chiar în contradicție cu textul 
biblic, aceşti harismatici sau anabaptişti moderni să declare Biblia, asemenea vechilor anabaptişti, o 
lucrare a diavolului, prin comparaţie cu revelaţiile proprii. Este interesant însă că acest fel de a 
vedea lucrurile este criticat chiar de un protestant, cum este M. Erickson, care mai spune: „Cei care 
se situează pe această poziţie trebuie să fie lăudaţi pentru faptul că accentuează rolul Duhului Sfânt 
şi nevoia de a te baza pe el. totuşi, presupunerea lor referitoare la o lucrare directă şi universală a 
Duhului nu este justificată de mărturia biblică. Mai mult decât atât, gradul de sfințire şi 
receptivitate faţă de Duhul Sfânt pe care ei îl postulează pentru membrii unei congregaţii reprezintă 
un ideal nerealist. Problema principală este ce considerăm noi că este călăuza principală a vieților 
noastre: Biblia sau vreun mesaj adiţional al Duhului Sfânt ?” 5 

2. O conducere delegată. O concepţie diferită despre forma şi natura conducerii bisericeşti o 
au congregaționaliştii şi luteranii moderni. Cu privire la sistemul congregaţional L. Berkhof spune 
următoarele: „Acesta este aşa-numitul sistem al independenţei (totale). În acest sistem fiecare 
biserică sau congregaţie este privită ca o biserică completă, independentă de oricare alta. Puterea de 
conducere rămâne exclusiv în mâinile membrilor Bisericii. Pastorii sunt nişte simpli funcţionari ai 

bisericii locale, neavând altă putere decât aceea cu care au fost delegaţi de către membrii acelei 
biserici. Aceasta este teoria conducerii populare a Bisericii.” € 

M. Erickson, care este congregaţionalist, descrie mai în amănunt acest tip de înţelegere a 
conducerii bisericeşti: această „formă de conducere bisericească pune accentul pe rorlul creştinului 
individual şi consideră că sediul autorităţii este întreaga congregaţie locală. Două concepte sunt 
fundamentale pentru schema congregațională: autonomia şi democrația. Prin autonomie noi 
înţelegem că respectiva congregaţie locală este independentă şi se conduce singură. Nu există nici o 
putere exterioară care să-i poată dicta bisericii locale un anumit curs de acţiune. Prin democrație noi 
înţelegem că fiecare membru al congregaţiei locale are un cuvânt de spus în problemele acesteia. 
Membrii individuali ai congregaţiei sunt cei care posedă şi exercită autoritatea. Autoritatea nu este 
prerogativa unui singur individ sau a unui grup ales. Locul individului nu trebuie să fie luat nici de 
o structură monarhică (episcopală), nici de una oligarhică (prezbiteriană). O a doua manifestare a 
principiului democraţiei în sistemul congregațional este că deciziile în cadrul asociaţiilor inter- 
bisericeşti sunt luate pe baza deciziei majorităţii. Printre denominaţiunile majore care practică 
forma congregațională de conducere se numără baptiştii, congregaţionaliştii şi majoritatea 
grupurilor luterane.” 7 

Referitor la motivaţia are stă la baza alegerii acestui sistem de conducere bisericească M. 
Erickson spune: „Se crede că principiul autonomiei este la baza conducerii bisericeşti nou- 
testamentale. Faptele Apostolilor şi Epistolele se concentrează în primul rând asupra bisericii locale. 
Nu se face nici o referire la vreo structură superioară ei sau dincolo de ea. Nu există vreo poruncă 
de a alcătui uniuni inter-bisericeşti. Nu găsim nici un caz în care biserica locală să fi fost controlată 
de unele organizaţii sau de unii indivizi din afara ei. Apostolii au făcut recomandări şi au dat sfaturi, 
ar nu au exerciatt vreun control sau vreo conducere reală. Până şi Pavel a fost nevoit să-şi apere 
autoritatea apostolică şi să-şi roage stăruitor cititorii să-i urmeze învăţăturile (Galateni I, 11-24). 
(...)Conceptul de democraţie înseamnă că autoritatea din cadrul congregaţiei individuale este în 
mâna membrilor individuali. În cazul acesta se pune un mare accent pe preoţia tuturor 
credincioşilor (s.n.). Se crede că acest principiu ar fi abandonat dacă episcopilor sau prezbiterilor i 
s-ar da dreptul exclusiv de a lua decizii. Lucrarea lui Hristos a făcut să nu fie nevoie de astfel de 
conducători. Deoarece acum fiecare credincios are intrare liberă în Locul Preasfânt şi se poate 
apropia direct de Dumnezeu. mai mult decât atât, după cum ne aminteşte Pavel, fiecare membru sau 
parte a trupului are de adus o contribuţie valoroasă la bunăstarea întregului.” 8 

3. O conducere divină. Bisericile Reformate au adoptat un alt tip de conducere. Organul de 
conducere într-o biserică locală este prezbiteriul. Membrii prezbiteriului, în diferite proporţii, plus 
aşa-numiţii miniştri sau ministranţi, adică cei aleşi de prezbiteriu să îndeplinească o anume funcţie, 
formează adunarea bisericii locale numită consistoriu; la nivelul unui district se formează o adunare 
mai largă, compusă din câte un ministrant şi un prezbiter din fiecare biserică locală şi care se 
numeşte classis; adunarea cea mai reprezentativă a bisericilor reformate dintr-o ţară se numeşte 
sinod şi este formată dintr-un număr egal de ministranţi şi prezbiteri din fiecare classis. L. Berkhof, 
care este prezbiterian, spune următoarele despre acest sistem: „Puterea conducătoare în Biserică 
constă în primul rând în consistoriile locale şi prin ele ea este transferată nivelelor superioare, 
classis-ului şi apoi sinodului. Fiecare biserică locală are într-o anumită măsură autonomia sau 
independenţa ei, dar aceasta este restrânsă fireşte în diverse feluri în măsura în care ea este asociată 
cu alte biserici locale. Interesul general al Bisericii nu poate fi sacrificat astfel de vreo biserică 
locală.” ? 

Să revenim însă la biserica locală şi la prezbiteriul ei. Prezbiteriul este format din bătrâni şi 
doctori, adică învățătorii, savanții în interpretarea Bibliei. Bătrânii se ocupă mai mult cu problemele 
disciplinare, ei fiind adesea asimilați cu episcopii (supraveghetorii) din Noul Testament; doctorii 
sau învățătorii sunt tot prezbiteri sau „bătrâni”, dar sarcina lor este studiul biblic, învăţătura, 
teologia. Mai există apoi treapta diaconilor în sarcina cărora cad diverse misiuni. Aspectul cu 
adevărat important în această privinţă este natura puterii acestui prezbiteriu. Berkhof o descrie 
astfel: „Hristos a înzestrat Biserica cu puterea necesară pentru îndeplinirea sarcinii care i-a fost 
încredinţată. EI a investit pe toţi membrii Bisericii cu o anumită putere, dar a acordat această putere 
într-o măsură mai specială miniştrilor Bisericii. Autoritatea acestora nu este sub acest aspect de 
către popor, deşi poporul îi alege pe aceştia pentru slujire. Deoarece aceştia participă la puterea 

autentică, ei primesc direct de la EHristos şi într-o măsură mai mare această putere pe care o cere 
rolul lor de oficianţi în Biserica lui Hristos. (...)bătrânii sunt aleşi de popor, dar ei nu primesc 
autoritatea de la popor, ci direct de la lisus Hristos, Domnul Bisericii. Ei exercită conducerea lor în 
numele Împăratului şi răspund numai faţă de el.” 10 

Această distincție dintre alegere şi adevărata natură a puterii prezbiterilor se datorează lui 
Calvin. Calvin s-a distanțat într-o oarecare măsură de Luther, evoluând, odată cu ediţia din 1543 a 
Instituţiilor sale, spre o accentuare a autorităţii în Biserică. EI a susţinut că Dumnezeu a instituit în 
Biserica sa apostoli, prooroci, evanghelişti, pastori şi doctori, dar că acum nu mia există decât 
ultimele două categorii. Pastorii administrează Tainele, doctorii se ocupă cu interpretarea Bibliei, 
iar diaconii cu diferite sarcini caritative. El susţine că la aceste funcţii nu se poate accede decât prin 
vocaţie, adică prin chemare divină, chiar dacă alegerea în ele se face cu consimţământul poporului. 
De fapt, pastorii noi sunt cooptați de cei aflaţi deja în funcţie. Calvin a vrut să accentueze că pastorii 
sunt instituiți de Dumnezeu, încercând să restabilească pe cât se putea în limitele Reformei 
distincția dintre clerici şi laici. La un moment dat el afirmă chiar că: „Păstorii şi doctorii au fost 
instituiţi de Dumnezeu, ca prin gura lor să înveţe pe ai săi. EL i-a investit cu autoritate.” 1! 

De ce Calvin n-a declarat atunci preoţia ca fiind o Taină ? Marele reformator genevez, spune 
teologul catolic L. Christiani, ar fi acceptat bucuros pentru prezbiterat numele de Taină, pentru că 
ritul impunerii mâinilor peste candidat are o bază biblică clară. Reţinerea sa în această direcţie a fost 
motivată numai de faptul că acest rit n-a fost făcut pentru toţi credincioşii, ci numai pentru slujitorii 
cuvântului. !? Ideea subiacentă acestei afirmaţii este aceea că, fiind pilonul fundamental al 
protestantismului, principiul preoţiei generale are prioritate absolută şi de aceea, în ciuda evidenţei 
biblice, hirotonia n-a putut fi admisă ca Taină. Totuşi, bisericile calvine şi prezbiteriene folosesc 
ritualul „punerii mâinilor” pe capul celui destinat să devină prezbiter. Mai întâi, explică Berkhof, el 
este „ordinat”: „Aceasta presupune chemarea şi examinarea candidatului pentru oficiu. Este un act 
al classis-ului sau al prezbiteriului şi poate fi numită drept recunoaştere publică şi confirmare a 
candidatului chemat să indeplinească oficiul ministerial. (...)Ordinarea este urmată de punerea 
mâinilor. (...)Aceasta înseamnă că o persoană a fost pusă deoparte pentru un anume oficiu şi în 
acest scop i-a fost conferit un dar spiritual special. Astăzi însă (acest ritual) este privit mai degrabă 
ca o indicație simbolică a faptului că cineva este ales pentru un oficiu ministerial.” 1 

4. Comentariu. Teza protestantă fundamentală cu privire la conducerea bisericească este, cum 
se ştie, aceea că nu sunt necesari preoţi, episcopi sau chiar papa pentru ca poporul lui Dumnezeu să 
facă experienţa harului, a mântuirii în Biserică, deoarece toţi laicii sunt preoţi în baza preoţiei 
generale afirmată la I Petru II, 9. Pe de altă parte, texte ca Romani V, 1-5; I Timotei II, 5; Evrei IV, 
14-16 întăresc această afirmare a preoţiei tuturor prin proclamarea principiului biblic fundamental 
potrivit căruia nimeni nu mai are nevoie de vreun mijlocitor uman, cum se întâmpla în Vechiul 
testament cu arhiereii de la templu, deoarece Hristos este unicul nostru mijlocitor pentru toți. fiind 
prin el împăcaţi toţi cu Dumnezeu, toţi avem acces direct la Dumnezeu şi nu mia este nevoie de o 
ierarhie mijlocitoare în Biserică. „Fiecare persoană, zice M. Erickson, este capabilă să se raporteze 
la Dumnezeu în mod direct. (...)Nu este nevoie de nici un intermediar special. Toţi au acces 
răscumpărător la Domnul. (...)Fiecare credincios poate cunoaşte voia lui Dumnezeu în mod direct.” 
14 Dacă în unele biserici protestante există o structură ierarhică sau conducătoare, aceasta există, 
desigur, jure humano, izvorâtă din considerente organizatorice, iar nu din necesităţi doctrinare. 

Aceste consideraţii ale lui Erickson sunt superior formulate de un teolog protestant de 
anvergură, cum este E. Thurneyssen. Cel mai mare pericol pentru o Biserică, spune el, este ca cel ce 
propovăduieşte să înlocuiască Cuvântul lui Dumnezeu cu propriul său cuvânt. Clerul romano- 
catolic chiar asta a făcut: a înlocuit autoritatea Cuvântului lui Dumnezeu cu autoritatea propriului 
său cuvânt: „Aici, în Biserica Romano-Catolică, zice Thurneyssen, preotul se aşază între Dumnezeu 
şi mine. Eu ar trebui să percep Cuvântul propriu al lui Dumnezeu şi, totuşi, nu pe al său propriu îl 
aud, ci aud doar cuvântul reprezentantului său. Or, prin aceasta nu se ajunge deloc la întâlnirea cu 
Dumnezeu, căci reprezentarea nu este întâlnire. Pentru aceea reformatorii nu s-au putut împăca cu 
preotul.” 15 Cuvântul lui Dumnezeu, mai spune Thurneyssen, „cucereşte credinţa şi ascultarea 
noastră nu întrucât ne înduplecă sau apelează la raţiunea noastră (cum se face în Biserica Catolică 
unde, pentru a convinge şi îndupleca ascultătorii, în cuvântul predicat, se face apel intens la 
înţelepciunea şi formaţia filozofică omenească proprie predicatorului, vrea să spună el, n.n.), ci 

pentru că în el îşi face apariţia însuși Dumnezeu şi se impune aici (în Biserică)pentru că acesta este 
regescul lui Cuvânt de poruncă, Cuvânt căruia dintru început îi este proprie autoritatea.” ! 

Totuşi, în bisericile protestante nu răsună direct Cuvântul lui Dumnezeu, ci sunt auziţi tot 
predicatori umani care-l propovăduiesc ! Prin ce se diferențiază aceştia de predicatorul catolic care 
pretinde că vorbeşte în locul lui Dumnezeu ? Cum ştim că cel ce răsună prin gura predicatorilor 
protestanți este însuşi Cuvântul lui Dumnezeu, Cuvântul cu adevărat divin şi nu cuvântul 
predicatorului marcat de limitele formaţiei sale omeneşti, culturale, filozofice care să-l altereze ? 
lată răspunsul lui Thurneyssen la această problemă, deşi am mai citat acest text într-o prelegere 
anterioară: Cuvântul lui Dumnezeu, explică el, creează Biserica. El vine în cuprinsul acesteia 
„simplu, sub forma unui cuvânt omenesc care vine la noi din gura unui vestitor, care, fie el laic sau 
preot, în smerenie faţă de Dumnezeu, doreşte să rostească din nou Cuvântul lui Dumnezeu aşa cum 
acesta este scris în Biblie, astfel încât să se poată întări şi el însuşi şi fraţii lui. ŞI în această strădanie 
a lui Dumnezeu nu-l lasă să se facă d ruşine, ci stă cu cuvântul său şi-l face lucrător, îl face propriul 
său Cuvânt. (...)Dumnezeu voieşte să trimită pe Duhul său, care nu-i nimic altceva decăt însuşi 
Dumnezeu, care face viu între noi Cuvântul său, şi întrucât el face aceasta, întrucât ni se adresează 
nouă, îşi adună comunitatea sa.” !! 

Biserica adevărată, sugerează Thurneyssen, este aceea în care nu se aude cuvântul omenesc al 
predicatorului, cuvântul filozofiei şi al artei oratorice omeneşti care încearcă să convingă 
ascultătorii, ci aceea în care se aude însuşi Cuvântul lui Dumnezeu, singurul care are autoritatea şi 
puterea de a converti sufletele. De aceea poporul se poate dispensa fără probleme de preoţi şi 
ierarhie, căci fiecare are puterea de a face experienţa directă a întâlnirii cu Dumnezeu prin Cuvântul 
Scripturii care, singură, trebuie să răsune în Biserică. Predicatorul care caută să înlocuiască acest 
Cuvânt cu propriul lui cuvânt, caută de fapt să înlocuiască prezenţa directă a lui Dumnezeu cu 
propria sa prezenţă. În alți termeni, protestantismul şi-a forjat concepția sa despre preoţie prin 
contrast absolut faţă de teoria romano-catolică a vicariatului ierarhiei: papa ţine locul lui 
Dumnezeu, episcopul pe al papei, preotul pe al episcopului şi laicii pe al preotului în mediile în 
care acesta nu mai are acces. 

Protestanţii vor să audă direct Cuvântul lui Dumnezeu, fără vreun intermediar sau un 
înlocuitor, un vicar uman; când acest Cuvânt este vestit adunării, totuşi, de un predicator, acesta 
trebuie să fie conştient tot timpul că el nu este un intermediar, ci un simplu om care-şi descrie 
propria experienţă a întâlnirii cu Cuvântul Bibliei, adică cu Dumnezeu însuşi. Ajungem acum la 
adevărata semnificaţie a „miniştrilor”, predicatorilor, pastorilor sau oficianților protestanți. Trebuie 
să se înţeleagă clar că aceştia nu sunt aleşi să vorbească în Biserică, să predice Cuvântul Domnului 
în locul celorlalți credincioşi, chiar dacă ei au în acest sens o delegaţie pur omenească, adică una 
numai din partea adunării, nu din partea lui Dumnezeu însuşi. În realitate ei contează ca nişte 
oameni care au mai mult talent decât ceilalți în a-şi descrie propria experiență, propria întâlnire cu 
divinul, şi prin aceasta reuşesc să-i antreneze, să-i entuziasmeze şi pe ceilalți. Oricât ar accentua 
teologii reformaţi caracterul autoritar al prezbiterilor şi în general a conducerii bisericeşti în 
bisericile lor, în realitate nimeni nu îndrăzneşte să afirme că ceea ce descrie pastorul în predica sa 
ar fi normativ pentru ceilalţi. Oricâtă autoritate sau faimă ar avea un predicator, protestanții vor 
considera tot timpul că el, predicând, nu face decât să-şi descrie doar propria experienţă. 

Marele istoric protestant al dogmelor din secolul al XIX, Adolf Harnack, explică, spre 
exemplu, că mărturisirile protestante din secolul al XVI-lea nu sunt în nici un fel normative pentru 
credinţă; ele nu sunt altceva decât o festimonia fidei a reformatorilor, adică o expresie a credinţei 
personale a reformatorilor, a modului în care au înţeles ei Cuvântul Scripturii. Ele sunt, cum zicea 
însuşi Luther, numai nişte „mărturii şi mărturisiri ale credinţei noastre”. De aceea însemnătatea lor 
este numai una istorică, documentară; nu li se poate atribui în nici un caz o autoritate absolută 
pentru protestanți. 18 Acelaşi lucru îl susţine şi celebrul teolog R. Bultmann: „O propoziţie 
teologică, zice el, nu este adevărată deoarece exprimă un conţinut valabil în afara timpului, ci ea 
este doar atunci adevărată când dă răspunsul la situația concretă corespunzătoare căreia îi aparţine 
propoziţia exprimată.” 19 

Bultmann, şi odată cu el toți marii teologi protestanți, vrea să sugereze că orice propoziţie 
teologică, fie ea formulată într-o simplă predică de biserică ori într-un tratat de dogmatică savant, 
nu face decât să descrie experienţa întâlnirii cu divinul, cu Scriptura, a autorului ei. O astfel de 

descriere nu poate fi autoritară, normativă, nici dacă ace apel la ceea ce au spus reformatorii ori 
chiar autorii biblici; în ultimă analiză, explică Bultmann, chiar şi textele rămase de la aceştia nu fac 
decât să descrie o experienţă doar cu valoare istorică, experiența acestora, nu şi pe aceea pe care 
trebuie s-o avem fiecare. În realitate, după protestanți, fiecare om trebuie să aibă experienţa sa 
religioasă proprie, să reconstruiască individual experienţele descrise de apostoli în Biblie sau de 
reformatori în mărturisirile lor de credință. De aceea ei trebuie să respingă orice intermediar. În 
acest context nici Biblia nu mai constitui un intermediar, căci experiența modernă a credinţei se 
poate dispensa de „formele culturale, mitologice” sub care au perceput apostolii întâlnirea lor cu 
Hristos. „Revelația, spune el, nu mijloceşte nici o cunoaştere asupra lumii, ci ea doar i se adresează. 
(...)Ca atare, devine clar în ce sens poate fi considerată Scriptura ca Revelaţie şi anume nici odată 
în sensul că în ea s-ar anunţa adevăruri generale care să fie adunate ca atare şi puse normativ mai 
presus decât celelalte adevăruri ale raţiunii, ci doar că ea este mărturia venirii lui Dumnezeu, a 
întâmpinării omului în istorie şi har.” „Nici un apel nu se poate face la credinţa altora, fie Pavel, fie 
Luther. Da, pentru noi înşine credinţa în Cuvânt nu poate fi niciodată un punct de vedere (al altora, 
n.n.) pe care să ne putem baza, ci mereu acţiune nouă, supunere nouă.” % 

K. Barth este şi mai precis în această problemă. Deşi el se referă la dogmatizarea teologică, 
consideraţiile sale se potrivesc oricărei afirmări a Cuvântului lui Dumnezeu, deci şi predicii pe care 
o ţine pastorul protestant. „Dogmatica ca atare, (şi orice predică, n.n.) nu întreabă ce au spus 
apostolii şi profeţii, ci ce anume trebuie să spunem noi pe baza apostolilor şi a profeților.” 
„Preocuparea serioasă cu dogmatica (Şi, desigur, şi cu predica, n.n.) înseamnă că cercetarea 
dogmatică (ca şi predica, n.n.) preia de fiecare dată din nou şi de la bază întrebarea despre 
legitimitatea cuprinsului vorbirii creştine, nu ca şi cum mai înainte nu s-ar fi întâmplat nimic, ci 
pentru că ceea ce s-a întâmplat trebuie să se mai întâmple odată prin noi, căci numai astfel se poate 
întâmpla şi pentru noi în realitate.” ?! 

Respingând vicariatul concepţiei catolice despre statutul ierarhiei bisericeşti, protestantismul a 
înlocuit infailibilitatea papală cu infailibilitatea fiecărui individ. Fiecare individ, în baza preoţiei 
generale, a posibilităţii accesului direct, fără mijlocitor, la Dumnezeu, are propria sa experienţă a 
întâlnirii cu divinul, cu Scriptura; deci tot ceea ce el descoperă este valabil numai pentru el, dar este 
valabil cu adevărat şi n-are sens ca această experienţă să fie judecată prin prisma conformităţii 
acesteia cu mărturisiri de credinţă sau chiar cu Scriptura însăşi, căci o atare procedură ar însemna de 
fapt a judeca această experienţă prin prisma experienţei altora, fie ei reformatorii sau apostolii chiar 
! există aici o viziune profundă, pe care teologia ortodoxă n-o poate expedia prin simple argumente 
scripturistice sau printr-un refuz simplist. Protestantismul este marcat de prejudecăţi filozofice de 
mare amploare şi numai un studiu aprofundat al fondului filozofic, în special existențialist, pe baza 
căruia teologii protestanți fac aceste afirmaţii şi înţeleg natura preoţiei în Biserică va putea duce la 
un progres ecumenic real. 

Pentru moment putem afirma că teologia ortodoxă opune teoriei protestante a preoţiei 
generale nu învăţătura ei despre preoţia specială, ci aceea despre statutul laicilor în Biserică. 
Aceasta în primul rând că argumentarea biblică, oricât de strânsă, nu-i va putea convinge. M. 
Erickson, din care am citat de multe ori până aici, face la un moment dat următoarea declaraţie 
surprinzătoare: „Chiar dacă s-ar stabili cu exactitate că în Noul Testament există doar un singur 
tipar de organizare (bisericească, n.n.), acel tipar nu ar fi neapărat normativ pentru noi cei de astăzi. 
El ar fi doar tiparul din trecut, nu cel care trebuie să funcţioneze în prezent.” 2 Cu alte cuvinte, 
chiar dacă s-ar dovedi că în Noul Testament conducerea bisericească era alcătuită din episcopi, 
preoţi şi diaconi şi s-ar dovedi că aceste trei trepte sunt de instituire divină, şi nu doar umană, tot n- 
ar avea vreo valoare: ar fi doar ceva care a fost valabil numai pentru acele vremuri şi oameni, nu şi 
pentru noi cei de astăzi, care avem dreptul la o organizare proprie, originală. 

Pe de altă parte, insistența protestantă asupra preoţiei generale, a preoţiei laicilor, se datorează 
rolului aproape absent pe care l-au avut aceştia în Biserica Romano-Catolică, covârşiți fund de 
autoritatea absolută a clerului, în special de aceea a papei. Simţind esenţa motivaţiei protestante în 
respingerea preoţiei speciale, teologia catolică de la Conciliul al II-lea de la Vatican a căutat să 
corecteze acest imens handicap la Bisericii Catolice, oferind laicilor un rol deosebit în 
evanghelizarea şi chiar exercitarea puterii bisericeşti: acela de a exercita puterea învăţătorească, 
sfinţitoare şi cârmuitoare în locul ierarhiei în mediile în special necreştine sau atee în care aceasta 

nu are acces ! Este, evident, un simplu expedient, care n-a putu înşela pe nimeni dintre protestanți, 
căci în realitate nu este decât o tratare tot vicarială a problemei laicilor, specifică catolicismului pur 
şi simplu. Teologia ortodoxă poate oferi însă protestanților propria ei situare a laicilor în cadrul 
Bisericii, distinctă total de aceea pe care o practică astăzi catolicismul. 

În Biserica Ortodoxă laicii sunt departe de a fi ascultătorii pasivi ai ierarhiei, cum se întâmplă 
în catolicism. Există o întreagă argumentare pe baza Scripturii că rolul laicilor în Biserică, deşi nu 
se confundă niciodată cu acela al ierarhiei de hirotonie, nu este în nici un caz unul pasiv. Astfel, 
abordând problema „vorbirii în limbi”, Sf. Pavel scrie corintenilor următoarele: „Dacă prin limbă nu 
veţi da cuvânt lesne de înţeles, cum se va cunoaşte ce aţi grăit ?Veţi fi ca nişte oameni care vorbesc 
în vânt. (...)Fiindcă, dacă vei binecuvânta (în sensul de binevesti, n.n.) numai cu duhul, cum va 
răspunde omul simplu: „amin la mulțumirea ta, devreme ce el nu ştie ce zici ?"( Corinteni XIV, 9, 
16). Cuvântul „amin — aşa să fie” este dreptul prin excelenţă al laicului, deci al poporului lui 
Dumnezeu. Încuviinţarea aceasta pe care o rostesc laicii la sfârşitul unei predici sau a oricărei rostiri 
din partea clerului în timpul Sfintelor Slujbe nu este însă o încuviinţare slugarnică a oricărei 
afirmaţii a clerului. Aici apare marea problemă pentru mulţi ortodocşi, care cred într-o autoritate 
fără limite a clerului, dar şi marele avantaj al ortodoxiei în faţa lumii protestante, avantaj ce va 
trebui exploatat în discuţiile ecumenice. 

Prima dovadă a faptului că aminul laicilor nu este un cec în alb încredinţat ierarhiei o oferă 
chiar Sf. Pavel care, adresându-se de data aceasta galatenilor, îi îndeamnă să nu dea crezare unei 
alte evanghelii, unor altor aşa-zişi binevestitor: „Mă mir că aşa degrabă treceţi de la cel ce v-a 
chemat pe voi, prin harul lui Hristos, Ja a/tă evanghelie. (...)Chiar dacă noi sau un înger din cer v- 
ar vesti altă evanghelie decăt aceasta pe care v-am vestit-o — să fie anatema | Precum v-am spus 
mai înainte, vă spun şi acum iarăşi: dacă vă propovăduieşte cineva altceva decât ați primit, - să fie 
anatema. "(Galateni I, 6, 8-9). lată-i, deci, pe galateni în calitatea lor de ascultători ai vestei celei 
bune, ai evangheliei, deci de adunare a celor chemaţi să asculte de la apostoli Cuvântul lui 
Dumnezeu, avertizaţi împotriva apostolilor mincinoşi şi investiţi cu puterea de a-i respinge. 
Desigur, îndemnul este valabil pentru comunităţile şi pentru laicii din toate timpurile. Un exemplu 
notoriu de exercitare a acestui drept în perioada patristică l-a constituit un laic din vremea 
patriarhului ecumenic Neastorie de la începutul secolului al cincilea, avocatul Eusebiu. Şocat ca de 
altfel întreaga asistenţă din biserică de blasfemiile lui Nestorie la adresa Sf. Fecioare, care era 
calificată de acesta drept Născătoare de Om, iar nu de Dumnezeu, Eusebiu s-a ridicat şi a spus: 
„Ceea ce am auzit este o minciună, o blasfemie. Adevărul este că acelaşi Cuvânt, care s-a născut din 
eternitate din Tatăl, s-a născut a doua oară, după corp, dintr-o femeie, pentru a ne răscumpăra.” 
Eusebiu avea să devină ulterior episcop de Doryleum. % 

De altfel, Mântuitorul însuşi, referindu-se la „păstorul cel bun”, spune: „Cel ce intră pe uşă 
este păstorul oilor. Acestuia portarul îi deschide şi oile ascultă de glasul lui... Când le scoate afară 
pe toate ale sale, merge înaintea lor şi oile merg după el, căci cunosc glasul lui. lar după un străin 
ele nu vor merge, ci vor fugi de el, pentru că nu cunosc glasul străinilor."(loan X, 2-5). Aşadar, tot 
cel ce va vesti oilor sale o învăţătură străină, va fi asemenea păstorului străin al cărui glas oile nu-l 
recunosc şi îl resping. Este dreptul oilor, adică al celor păstoriţi, de a cerceta dacă pot spune amin, 
adică dacă pot încuviinţa cele propovăduite de ierarhie sau nu. Căci ierarhia nu este infailibilă prin 
ea însăşi, ci numai în măsura conformităţii mesajului ei cu adevărata evanghelie. Or, cel care 
stabileşte această conformitate este însuşi poporul lui Dumnezeu prin faptul că receptează, adică 
spune amin mesajului ierarhiei, sau nu-l receptează, respingându-l ca pe o altă evanghelie. 

Îndemnul Sf. Pavel nu este singular în Noul Testament. Acelaşi îndemn îl găsim şi la Sf. loan 
care scrie comunităţilor întemeiate de el: „lubiţilor, nu daţi crezare oricărui duh, ci cercaţi duhurile 
dacă sunt de la Dumnezeu, fiindcă mulți prooroci mincinoşi au ieşit în lume. (1 loan IV, 1). 
Aceleaşi îndemnuri le aflăm de la Mântuitorul însuşi (Matei VII, 15; Luca XXI, 8). Istoria Bisericii 
cunoaşte, cum se ştie, chiar sinoade care, prin numărul episcopilor care au participat, s-au declarat 
chiar ecumenice, dar care, tocmai pentru că au fost respinse de poporul lui Dumnezeu, au sfârşit 
prin a fi înregistrate ca eretice şi supuse anatemei, cum a fost cazul celebrului sinod „tâlhăresc”, de 
la 449, sau al sinoadele iconoclaste, ori a celor ariene. Toate aceste puneri în gardă a poporului lui 
Dumnezeu împotriva apostolilor mincinoşi, adică a clericilor eretici, nu fac decât să prelungească în 
Noul Testament şi apoi în perioada Bisericii până la sfârşitul timpurilor avertismentul şi investirea 

poporului ales împotriva proorocilor mincinoşi, aşa cum apare această investire în capitolul al XIII- 
lea din Deuteronom (v.1-5). Această putere acordată poporului lui Dumnezeu nu substitue însă în 
nici un fel dreptul ierarhiei de a vesti Cuvântul lui Dumnezeu, cum au făcut protestanții. Dreptul şi 
puterea aceasta reprezintă forma sub care poporul lui Dumnezeu „străluceşte” în Duhul Sfânt, în 
lumina învierii a cărei iminenţă eshatologică o anunţă lumii numai ierarhia trimisă special de 
Dumnezeu pentru aceasta. 

MIS IERIOLOGIA 


Capitolul întâi 


5.1. ÎNVĂŢĂTURA ORTODOXĂ 
DESPRE SFINTELE TAINE 


Consideraţii generale despre Sfintele Taine 


1. Misterul prezenţei obiective a lui Hristos în Sfintele Taine. Sfintele Taine sunt, 
într-o primă definiție, acele lucrări văzute „care, spune Părintele Stăniloae, închipuie, cuprind 
şi comunică realitatea dumnezeiască. Taina, în acest sens, este o lucrare neînţeleasă prin 
faptul că efectul ei nu poate fi sesizat de conştiinţă în momentul în care se produce, el 
efectuându-se în planul transempiric, supraconştient, la rădăcinile fiinţei noastre. De aceea 
Taina trebuie primită cu credinţă. Dar credinţa aceasta e altceva decât cea protestantă. 
Ortodoxul crede că primeşte ceva ce depăşeşte înţelegerea; protestantul crede, pentru că, deşi 
nu primeşte nimic, socoteşte că va primi. Prin credinţă ortodoxul are certitudinea despre o 
transformare prezentă radicală a fiinţei sale, dar într-un plan care nu cade sub vedere. 
Transformarea temeliilor fiinţei trebuie să-şi prelungească însă puterea şi în planul empiric al 
fiinţei. lar aceasta se face prin strădania omului susţinută de puterea revărsată în planul adânc 
al ființei. În felul acesta, ceea ce a fost la început primit prin credință, devine cu încetul 
experiabil, cunoscut printr-o cunoştinţă superioară numită de Părinţi gnoză.“! 

Tainele dezvăluie ochiului credinţei, treptat, realitatea dumnezeiască pe care ele, ca 
forme materiale, o ascund pentru ochiul fizic. Caracterul acesta de mister, adică de forme care 
învăluie, la prima vedere, prezența Dumnezeirii lui lisus Hristos în Biserică este similar 
caracterului de taină pe care l-a avut însuşi trupul istoric al lui lisus. Sfintele Taine îşi au 
originea şi susținerea în Taina cea mare a întrupării. Papa Leon cel Mare spunea că: „Ceea ce 
era vizibil în Domnul a trecut în Taine.“? Într-adevăr, mulţi l-au privit, l-au auzit şi chiar s-au 
atins de el în vremea aceea, dar numai apostolii au văzut în el pe Fiul lui Dumnezeu însuşi. 
Majoritatea covârşitoare a contemporanilor lui lisus nu au văzut în el decât un profet din 
„Galileea neamurilor“, cărturarii şi fariseii privindu-l cu dispreţ chiar pentru acest motiv. 
Potrivit Scripturii, ei „aveau ochi, dar nu vedeau; aveau urechi, dar nu auzeau“. 

Aceasta înseamnă că, asemenea celor care l-au privit pe lisus cel istoric, şi cei ce 
privesc peste veacuri la Sfintele Taine nu pot vedea în ele prezenţa lui lisus Hristos decât dacă 
le privesc cu „ochii Duhului Sfânt“. Căci, aşa cum nimeni nu poate spune „Domn este Iisus, 
fără numai în Duhul“ (I CORINTENI XII, 3), tot astfel, nimeni nu poate recunoaşte prezenţa 
Dumnezeirii sale în materia Sfintelor Taine fără puterea aceluiaşi Duh Sfânt. „Misterul 
principal al creştinismului, mai spune Părintele Stăniloae, este lisus Hristos care, sub forma 
văzută, cuprinde pe Fiul lui Dumnezeu. Toate Tainele... îşi au baza în faina Fiului lui 
Dumnezeu, care a luat trup. Sinodul de la Niceea, salvând învăţătura despre Dumnezeirea lui 
lisus Hristos, a salvat sensul simbolului, sau al semnului văzut, ca cuprinzător al vieții 
dumnezeieşti, împotriva arianismului, care, despărțind radical între Dumnezeu şi lume, făcea 
din simbol nu mai un mijloc care închipuie realitatea dumnezeiască, nu o cuprinde. Faptul că 
Fiul lui Dumnezeu a luat trup arată nu numai posibilitatea ca Dumnezeirea să se cuprindă în 
cele văzute, ci şi necesitatea pentru oameni ca să li se arate în ceva văzut. N-a ajuns ca 
Dumnezeu să trimită oamenilor numai cuvântul său, ci el însuşi a luat chip văzut, ca oamenii 
să aibă siguranţa deplină despre el şi ca să comunice într-un mod integral cu ei.“ 








! D. Stăniloae, Fiinţa Tainelor în cel trei confesiuni, Ortodoxia 1956, 1, p.25-26 

Aşadar, Sfintele Taine îşi au baza în Taina prin excelenţă a întrupării istorice reale a 
Fiului lui Dumnezeu. întruparea formează astfel ceea ce în teologia dogmatică se numeşte 
baza hristologică a Tainelor. Trebuie subliniat că teologia ortodoxă foloseşte şi ea, asemenea 
celei catolice, formula de definirea a Tainelor ca „fiind mijloace văzute prin care ni se 
împărtăşeşte harul nevăzut al Sfântului Duh“ (catolicii spun graţia). Pentru teologia ortodoxă, 
însă, ceea ce ni se dezvăluie şi ni se împărtăşeşte prin Sfintele Taine este în realitate Hristos 
însuşi, integral, tot atât de deplin pe cât li s-a descoperit apostolilor săi în vremea vieţuirii sale 
istorice. ŞI noi, ca şi Sfântul Pavel, putem afirma astăzi şi în orice timp, cu aceeaşi tărie şi cu 
aceeaşi valoare de adevăr, că în el, în lisus cel din Taine sălăşluieşte „deplinătatea 
Dumnezeirii“ (COLOSENI II, 9). Dar cel ce a dat apostolilor puterea de a recunoaşte în el acest 
lucru este harul Sfântului Duh (1 CORINTENI XII, 3); acelaşi har ne dă şi nouă astăzi şi ne va 
da în orice timp până la sfârşitul veacurilor aceeaşi putere, astfel încât, deşi noi nu-l vedem 
sub aspect material pe Iisus, ca pe un om adică, aşa cum l-au văzut apostolii, mărturia noastră 
să aibă aceeaşi valoare, aceeaşi putere cu aceea a apostolilor. 

Contestarea raționalistă, modernă, a caracterului obiectiv al prezenţei lui Hristos 
Dumnezeu în Sfintele Taine are la bază prejudecata nominalistă, că dincolo de obiectele 
materiale pe care experienţa umană le percepe individual, nu se mai află nimic, totul fiind 
materie. Aceeaşi prejudecată a determinat această gândire să nege dumnezeirea lui lisus cel 
istoric, considerându-l, asemenea celor ce l-au răstignit la acea vreme, un simplu om, dar cu o 
credinţă ieşită din comun. Negarea prezenţei reale, obiective, a lui Hristos sub forma materiei 
Tainelor este solidară cu negarea dogmei hristologice a dumnezeirii depline a lui lisus cel istoric. 

Învățătura ortodoxă solicită cunoaşterii umane apelul la harul lui Dumnezeu Duhul 
pentru a putea vedea în Sfintele Taine mai mult decât nişte acte simbolice, comemorative ale 
unor evenimente din trecut. Botezul şi Vorbirea „în limbi“, care-i era asociată la începuturile 
bisericii, dezvăluie, nu doar faptul că lisus însuşi s-a botezat cândva, iar noi nu facem decât să 
amintim acest lucru imitându-l, ci dezvăluie în mod real venirea Împărăției lui Dumnezeu în 
istorie, intrarea noastră prin poarta Botezului în această lume a eshatonului, a viitorului ultim, 
dumnezeiesc. La fel şi Euharistia; Taina aceasta nu este doar o comemorare a Cinei celei de 
Taină pe care lisus a servit-o apostolilor înaintea patimii sale, ci este inserția reală în istorie, 
în mijlocul nostru, a unui dar care vine de dincolo de această lume, căci ea este darul real al 
Trupului şi Sângelui lui lisus Hristos cel înviat. Dar aşa ceva nu poate vedea cu adevărat decât 
— potrivit expresiei biblice - „celui ce i-a fost dat să vadă“, adică celui asupra căruia harul a 
devenit o putere activă, vie. 

1. Repetarea subiectivă a jertfei lui Hristos prin Sfintele Taine. Dar Tainele nu au 
numai aspectul de mijloace materiale care dezvăluie ochilor credinţei prezenţa obiectivă a lui 
Hristos ca Dumnezeu întrupat. Ele au în acelaşi timp şi un aspect de jertfă. Protestanţii neagă 
acest aspect al Tainelor spunând că Hristos s-a jertfit o singură dată şi această jertfă nu se mai 
repetă. Într-adevăr, Sf. Pavel spune evreilor: „Căci Hristos n-a intrat (prin moarte şi înviere, 
n.n.) într-o Sfântă a Sfintelor făcută de mâini, - închipuirea celei adevărate — ci chiar în cer, ca 
să se înfăţişeze pentru noi înaintea lui Dumnezeu; iar nu ca să se aducă pe sine însuşi jertfă de 
mai multe ori, ca arhiereul care intră în Sfânta Sfintelor cu sânge străin în fiecare an.“ (EVREI 
IX, 24-25). Jertfa lui Hristos în Sfintele Taine nu este, desigur o jertfă obiectivă, căci aceea a 
fost adusă o singură dată pe Golgota şi nu se mai repetă. Dacă vorbim însă, totuşi, de aspectul 
de jertfă al Tainelor, vorbim despre o jertfă subiectivă, adică de o repetare de către noi, sub 
puterea harului Duhului Sfânt, a jertfei sale obiective. 

Pentru a ilustra acest adevăr, Nicolae Cabasila scrie: „Pentru a ne uni cu Hristos, va 
trebui să trecem prin toate câte a trecut el, să răbdăm şi să pătimim şi noi câte a răbdat şi a 
pătimit €el..., căci, într-adevăr, noi de aceea ne şi botezăm ca să ne îngropăm şi să înviem 
împreună cu el, de aceea ne ungem şi cu Sf. Mir, ca să ajungem părtaşi cu el prin ungerea cea 
împărătească a dumnezeirii şi, în sfârşit, de aceea mâncăm hrana cea prea sfântă a 
împărtăşaniei şi ne adăpăm din dumnezeiescul potir, pentru ca să ne cuminecăm cu însuşi 
trupul şi sângele pe care Hristos şi le-a luat asupră-şi încă din pântecele Fecioarei. Aşa că, la 


drept vorbind, noi ne facem una cu cel ce s-a întrupat şi s-a îndumnezeit, cu cel ce a murit şi a 
înviat pentru noi.“ 

Sfântul Maxim Mărturisitorul spune la rândul său: „Fiecare dintre cei ce au crezut în 
Hristos, după puterea, deprinderea şi calitatea virtuţii aflătoare în el, se răstigneşte şi 
răstigneşte împreună cu sine pe Hristos, răstignindu-se, adică, duhovniceşte împreună cu 
Hristos. Căci fiecare, după alt mod al vieţuirii, îşi face răstignirea acomodată lui. Unul se 
răstigneşte numai păcatului celui cu fapta şi îl omoară pe acesta, pironindu-l cu frica lui 
Dumnezeu. Altul se răstigneşte patimilor, vindecând şi puterile sufletului. Altul — şi 
închipuirilor patimilor, nelăsând simţurile libere spre primirea vreuneia din nălucirile lor... 
Altul, răstignindu-se, leapădă şi relația de familiaritate naturală a simţurilor cu cele 
sensibile... Altul se odihneşte cu totul şi de însăşi lucrarea minţii şi, ca să spunem ceva mai 
înalt, unul răstignindu-se filosofiei făptuitoare prin nepătimire, se mută la contemplația 
naturală în duh, ca de la trupul lui Hristos la sufletul lui. Altul, omorându-se şi contemplării 
naturale prin lepădarea contemplării lucrurilor cu mintea, se mută la înţelegerea tainică, 
unitară şi simplă a ştiinţei lui Dumnezeu, ca de la sufletul la mintea lui Hristos. Altul se ridică 
tainic şi de la aceasta, prin totală negaţie, la negrăita indeterminare negativă, ca de la mintea 
lui Hristos la dumnezeirea lui. Fiecare având pe Hristos după puterea lui şi după harul 
Duhului dat lui..., jertfeşte Mielul şi se împărtăşeşte de carnea lui şi se satură de Lisus.“5 

Teologul ortodox Olimp Căciulă nu foloseşte termenul de jertfă subiectivă, dar 
exprimă aceeaşi idee când utilizează pe cel de jertfă activă. Comparând Jertfa lui Hristos cu 
aceea a fiecăruia dintre noi adusă în Hristos prin Sfintele Taine, el spune: „Astfel stând 
lucrurile, rămâne sigur că jertfa din cer a Mântuitorului este jertfa adevărată, dar pasivă. Ca să 
devină jertfă activă, are lipsă de contribuţia noastră; ea se preface din pasivă în activă 
mijlocind la Dumnezeul cel ceresc pentru mântuirea noastră.“€ 

Teologia ascetică atrage atenția că, pentru a vedea, pentru a simţi experimental 
prezenţa Dumnezeirii lui Hristos în noi, nu este de ajuns nici măcar harul Sfântului Duh, căci 
acesta poate fi prezent în om — şi chiar şi este — prin Botez. Dacă cel botezat nu adaugă însă 
eforturile sale pentru a activa acest har, pentru a-l transforma în lucrare vie, harul va rămâne 
în el, până la moartea sa, o prezență doar pasivă. Cu alte cuvinte, harului Duhului Sfânt 
trebuie să 1 se adauge sinergia efortului uman. Marcu Ascetul spune în acest sens următoarele: 
„Dar harul acesta se află în noi în chip ascuns de la Botez, însă nu ni se va face văzut decât 
atunci când, după ce vom fi străbătut bine drumul poruncilor, vom aduce ca jertfă Arhiereului 
Hristos gândurile cele sănătoase ale firii noastre, nu pe cele muşcate de fiare.“ 

Nimeni nu trebuie să se îndoiască de efectul Sfintelor Taine. Cel ce face acest lucru, 
se îndoieşte în realitate de puterea de minuni făcătoare a lui Hristos însuşi. Nu în zadar lisus îi 
întreba pe mulţi dintre cei ce veneau la el să se vindece: „crezi tu că pot face eu aceasta?“ 
Răspunsul era: „Cred, Doamne“, ceea ce arată că simțirea efectelor lor depinde de aceeaşi 
credinţă. În această privinţă Sfântul Chiril al Alexandriei ne asigură că Sfintele Taine, în 
special Euharistia, este o garanţie mult mai puternică a vindecării noastre decât a putut-o avea 
simpla atingere de lisus de către bolnavi în vremea vieţii sale istorice: „Dacă numai prin 
atingerea Sfântului său Trup face viu ceea ce s-a stricat, cum nu va fi mai bogată împărtăşania 
de viaţă făcătoare, când îl şi gustăm? Căci va preface în bunul său, adică în nemurire, pe cei 
ce se împărtăşesc de el.“8 

3. Întemeierea Sfintelor Taine şi Săvârşitorul lor. Exigenţa protestanților ca toate 
cele şapte Taine ale Bisericii să aibă o bază scripturistică distinctă şi solidă izvorăşte din 

neînţelegerea adâncă în care se zbate această confesiune în ceea ce priveşte Taina Întrupării 
însăşi. Cel ce nu recunoaşte prezenţa reală a Dumnezeirii depline în lisus Hristos cel istoric, 
nu va recunoaşte, din principiu, nici prezenţa acestei Dumnezeiri în Sfintele Taine. Căci 
adevărata problemă a protestanților nu este faptul că ei nu găsesc în Sf. Scriptură temeiuri 
distincte pentru fiecare Taină; adevărata problemă este că ei nici pentru cele două Taine pe 
care le recunosc, totuşi, Botezul şi Euharistia, nu admit că ele ar fi nişte forme materiale care 
învăluie cu adevărat o prezenţă spirituală; ei le consideră numai nişte acte pur simbolice, care 
nu ascund nimic obiectiv, valoarea lor fiind pur subiectivă: asigurarea că sunt predestinaţi la 
mântuire. 

În realitate, toate Tainele sun întemeiate direct de către lisus Hristos, căci ele sunt 
prelungiri peste timp ale întrupării sale istorice. Tainele sunt forma eclezială a prezenţei „în 
trup“ a lui lisus cel istoric, adică a însuşi Fiului lui Dumnezeu. Aceasta nu înseamnă că de 
fiecare dată când se săvârşesc Sfintele Taine Hristos se întrupează din nou. Ca şi în cazul 
aspectului de jertfă al Tainelor, trebuie să înţelegem că „întruparea“ lui lisus în ele, nu mia 
este o repetare a întrupării istorice, obiective, care s-a făcut o singură dată pentru totdeauna, ci 
o prelungire a acestei întrupări pentru Biserică şi în Biserică. De fapt, Biserica însăşi este 
forma metaistorică a întrupării Fiului; ea este cu adevărat Trupul lui Hristos pentru că acesta 
coboară şi este prezent în permanenţă în istorie, cu noi, până la sfârşitul timpurilor (MATEI 
XXVIII, 29), prin Sfintele Taine. Sfintele Taine sunt poarta prin care ne încorporăm noi toţi în 
lisus Hristos cel înviat şi devenim, astfel, un trup cu el. Prin Taine noi toţi devenim Biserica 
lui Hristos, Templul cel mare al Duhului Sfânt. lată de ce trebuie spus că Hristos a întemeiat 
fiecare Taină, căci fiecare reprezintă un aspect al continuării peste veacuri a întrupării sale, iar 
nu doar o comemorare a acestui eveniment. 

Pe de altă parte, săvârşitorul adevărat al fiecărei Taine nu este episcopul sau preotul, 
ci însuşi Hristos. Episcopul sau preotul nu sunt decât un instrument în mâna lui Hristos; ei 
săvârşesc vizibil ceea ce Hristos însuşi săvârşeşte în mod nevăzut în fiecare Taină. „Preotul 
este organul văzut prin care Hristos cel din Biserică lucrează în chip nevăzut în Taine sau 
acordă harul celor cărora li se administrează acestea. Hristos, devenind nevăzut prin Înălţare, 
se foloseşte pentru lucrarea sa asupra celor ce vor să se unească cu el şi să crească în el, 
intrând şi dezvoltându-se spiritual în Biserică, şi de un organ personal văzut. [...] Gesturile 
preotului care ating pe cel ce primeşte Taina..., fac ca Taina să aibă o eficacitate mai adâncă 
în fiinţa primitorului Tainei.“” 


Consideraţii speciale despre Sfintele Taine 


1. Problema numărului Sfintelor _Tainelor. Prima problemă pe care o vom aborda 
înaintea de expunerea propriu-zisă a fiecărei Taine este aceea a numărului lor. De ce numără 
manualele de dogmatică ortodoxe şi catolice şapte Taine şi nu mai multe, ori mai puţine, cum 
vor protestanții care nu recunosc decât două sau trei? O primă motivaţie ar fi aceea că 
numărul şapte este numărul sacru; aprecierea numărului Tainelor prin prisma acestuia nu este, 
totuşi, o motivaţie suficientă şi oricum nu explică în nici un fel de ce tocmai şapte şi nu trei, 
căci şi numărul trei este sacru. O altă motivaţie ar fi aceea că Scriptura nu oferă temeiuri decât 
pentru şapte Taine: „Sf. Scriptură nu vorbeşte determinat despre numărul de şapte al Sfintelor 
Taine, dar dă mărturii suficiente despre fiecare dintre ele şi numai despre şapte, iar nu despre 
mai multe sau mai puţine. Nici Sf. Tradiţie nu determină numărul Sfintelor Taine, deşi toate 
Tainele sunt amintite, chiar dacă nu toate Tainele la un loc şi nu cu intenția de a le expune 
sistematic, ci după cum cerea trebuinţa.“10 





9 D. Stăniloae, Teologia Dogmatică... vol.3, p.27-28 

Această explicaţie este şi ea insuficientă, deoarece nici în perioada apostolică, nici în 
aceea patristică „noţiunea de Taină în sens restrâns nu era precis definită, ci această noţiune se 
întrebuința în sens larg, despre orice lucru sau act sfânt, şi astfel tainele au putut fi înşirate 
împreună cu alte acte religioase, ca ierurgiile sau, cum le numesc apusenii, sacramentaliile, 
cum sunt spălarea picioarelor, înmormântarea, tunderea în monahism. Cu toate acestea, 
Tainele ca lucrări sfinte prin care se împărtăşeşte harul, n-au fost confundate cu celelalte acte 
sfinte prin care nu se împărtăşeşte harul.“!! Explicaţiile autorilor manualului din care am citat, 
în special aceasta din urmă potrivit căreia ierurgiile sunt „acte sfinte prin care nu se 
împărtăşeşte harul“ - când noi ştim că toate actele Bisericii nu au alt scop decât acela de a 
revărsa peste lume harul şi binecuvântarea lui Dumnezeu - sunt hazardate. Dovadă este că în 
secolul al XIII-lea monahul lov aminteşte de cele şapte Taine, dar pune în locul Pocăinţei 
rânduiala monahală. 

Spre deosebire de ierurgii, care şi ele sunt acte sfinţitoare, acte prin care se revarsă 
harul lui Dumnezeu peste oameni, animale, natură şi chiar obiecte, Tainele sunt menite să 
refacă gravele consecinţe ale păcatului care s-au abătut asupra omului şi să-l pregătească 
pentru viaţa veşnică. lerurgiile sunt menite să alunge demonii, să afierosească anumite obiecte 
consacrându-le uzului sacru; dar scopul lor general este sfințirea oamenilor, animalelor, 
plantelor şi a obiectelor în vederea unei folosiri nu doar profane, ci duhovniceşti. Creştinul nu 
poate mânca, de exemplu, mâncarea sa fără a o sfinţi prin rugăciune şi a chema harul lui 
Dumnezeu asupra ei, deşi aceasta în esenţa ei naturală este aceeaşi cu hrana consumată de 
necreştini. Toate ierurgiile sunt menite să înduhovnicească diferitele ocazii ale vieţii naturale; 
ierurgiile nu pregătesc oamenii şi obiectele spre viaţa veşnică, ci spre o desfăşurare 
duhovnicească a vieţii acesteia. Doar Tainele pregătesc pe om — şi numai pe el - spre viaţa 
veşnică. În acest sens numărul lor, spre deosebire de acela al ierurgiilor care este mare, apare 
clar în mărturisirea de credinţă prezentată de împăratul Mihail Paleologul la conciliul de la 
Lyon (1274), ca şi în scrierile lui Simeon al Tesalonicului (începutul secolului al XV-lea).!? 

2. Problema ordinii Sfintelor Taine. A doua problemă pe care o ridică expunerea 
detaliată a Tainelor este aceea a ordinii lor. Odinea clasică în care sunt expuse în manuale 
Sfintele Taine este următoarea: Taina Botezului, a Mirungerii, a Euharistiei, a Pocăinţei, a 
Preoției, a Nunții şi cea a Sf. Maslu. Principiul înşirării lor în această ordine este acela al 
administrării lor de-a lungul vieţii. Primele trei sunt administrate copilului care este adus la 
Botez şi astfel devine membru al Bisericii. La vârsta de şapte ani copilul începe să fie 
spovedit înainte de a fi împărtăşit şi aşa va face de aici înainte toată viaţa. Se consideră apoi 
că unii, devenind adulţi, vor intra în cler, motiv pentru care Tainei Pocăinţei îi urmează aceea 
a Preoţiei. Acestei Taine îi urmează aceea a Nunții, iar ultima este cea a Sf. Maslu. Această 
ordine este criticabilă chiar din punctul de vedere al criteriului sus-menţionat. Plasarea 
Maslului în urma celorlalte Taine este în mod evident o influenţă a teologiei catolice, care 
consideră această Taină ca trebuind administrată numai celor aflați pe patul de moarte ca 
extrema unctio. Această viziune a contaminat şi o însemnată parte a poporului care solicită de 
obicei Maslu numai pentru cei grav bolnavi pentru a le grăbi moartea (preoţii de parohie se 
lovesc frecvent de această mentalitate care provine, probabil, din mediile ortodoxe vecine cu 
cele greco-catolice sau chiar catolice). Nu aceasta este însă adevărata semnificaţie a Maslului 
în ortodoxie. Întreaga slujbă a Sf. Maslu, aşa cum apare ea în Molitfelnic, accentuează ca scop 
al săvârşirii ei vindecarea celui bolnav, iar nu grăbirea morţii. Ar fi, probabil, foarte util ca 
această Taină să fie numită şi propagată ca atare sub denumirea: Taina Sf. Maslu sau a 
Vindecării. Ca să nu mai vorbim de faptul că bolnav poate fi şi copilul, ori este foarte rară 
solicitarea preotului pentru a face Maslu în astfel de cazuri, ceea ce denotă o gravă 

neînțelegere a scopului acestei Taine de către familie şi în general de către popor, vina fiind, 
evident, a clerului care nu o promovează în termenii ortodocşi adecvaţi. 

Ordinea clasică sub care sunt expuse Tainele mai este criticabilă şi pentru că prima 
Taină cu care se întâlneşte cu adevărat catehumenul nu este, riguros vorbind, Botezul, ci 
Preoţia. Desigur, nu în sensul că prin Botez catehumenul ar participa la preoţia generală, cum 
cred protestanții; ci în sensul că Taina Botezului el o primeşte de la episcop sau de la preot, 
adică de la cel ce-i anunţă şi lui „apropierea“ Împărăției Cerurilor, îl îndeamnă să aibă 
credinţă în bogăţiile acesteia şi-l cheamă să treacă Iordanul cel spiritual, care este Botezul, ca 
s-o moştenească şi el. faptul că Botezul este administrat în cazuri absolut excepţionale de laici 
nu schimbă în mod esenţial această primordialitate a Preoţiei, căci cel care confirmă şi 
completează procedura „legală“ a intrării catehumenului în Împărăţia lui Dumnezeu, al cărei 
început în istorie este Biserica, va fi tot episcopul sau preotul. Aşadar, orânduirea cronologică 
a Tainelor nu este verificată nici în acest caz din motivul arătat. Prioritatea Preoţiei în 
însuşirea în ordine cronologică a Tainelor de către catehumen este absolut esenţială, căci 
Botezul nu este doar actul prin care cineva devine membru al unei comunităţi bisericeşti 
oarecare, ci prin acest act el, catehumenul, intră în mod mistic în Împărăţia Cerurilor a cărei 
anticipare reală, dar tainică, este Biserica. Or, este foarte important să se sublinieze că vestea 
bogățiilor acestei Împărăţii ca şi chemarea de a „trece“ Iordanul cel spiritual spre a o moşteni 
nu ŞI-0 aduce nimeni singur şieşi, nici nu o aduce vreun laic, ci este adusă numai de cel trimis 
special în acest scop de Dumnezeu, căci ea este o revelație care coboară de la el prin episcopi 
şi preoţi, urmaşii apostolilor şi prezbiterilor din NOUL TESTAMENT. 

Ordinea clasică în care sunt expuse Tainele este, de fapt, ordinea expunerii lor din 
punctul de vedere al celui ce le administrează şi care, atunci când începe s-o facă, 
administrează, desigur, mai întâi Botezul, apoi pe celelalte. Mai potrivită îmi pare a fi însă o 
ordine în care criteriul este nu acela al săvârşirii Sfintelor Tainelor, ci acela al primirii lor de 
către catehumenul care, prin ele, devine ulterior membru deplin al Bisericii. Acest criteriu este 
consolidat apoi de considerentul că toate Tainele, cu excepția celei a Nunții, vestesc deja în 
viaţa celui ce le primeşte venirea reală, deşi numai ca o arvună, a Împărăției lui Dumnezeu, a 
efectelor proprii numai acesteia. De aceea voi transfera Taina Sf. Maslu sau a Vindecării 
imediat după aceea a Sf. Euharistii. Aşa cum am atras atenția mai sus, Maslul este Taina 
vindecării suferințelor fizice şi psihice de care omul suferă ca o consecinţă a căderii sale din 
paradis în istorie, a faptului că păcatul strămoşilor, ca şi propriile sale păcate, l-au avariat 
ontologic, ca să folosesc expresia unui scriitor. Căci vindecarea administrată prin Maslu nu 
este una doar medicală al cărei scop este reintegrarea celui bolnav în ordinea activităţilor 
naturale, ci este o vindecare suprafirească, semn al apropierii reale a acestuia de frontierele 
Împărăției lui Dumnezeu din care se revarsă peste lume mireasma vieţii veşnice. 

Aşadar, prima Taină pe care o voi expune va fi aceea a Preoţiei. Va urma, apoi, 
Taina Botezului, ca poarta spirituală prin care intrăm fiecare în Împărăţia Cerurilor a cărei 
anticipare reală pe pământ este Biserica. Botezului îi va urma Taina Mirungerii, apoi aceea a 
Euharistiei şi apoi a Sf. Maslu, ultimele trei ca semne ale venirii Împărăției în istorie, a 
coborârii ei reale printre noi. Voi expune apoi Taina Pocăinţei, ca Taină a refacerii dreptului 
de a fi în continuare membru al Împărăției lui Dumnezeu, adică al Bisericii, pentru cel care 
păcătuieşte şi care, pentru acest motiv, ar trebui scos în afara ei, aşa cum Sf. Pavel l-a scos în 
afara comunităţii din Corint pe tânărul incestuos, fie şi numai pentru o vreme. Taina 
Pocăinţei, spre deosebire de cele care o precedă, recunoaşte imposibilitatea pentru tot omul 
încă viu, pentru omul care trăieşte încă sub tirania istoriei şi a păcatului, de a se menţine pur 
în atmosfera Împărăției lui Dumnezeu în care l-au introdus primele trei; este recunoaşterea 
faptului că natura umană nu se poate curăța în mod real dintr-o dată, ci numai progresiv. 
Ultima expusă va fi Taina Nunții, care, între toate Tainele, are un statut cu totul special, 
consacrând un aspect fundamental nu al vieţii de dincolo, ci al vieţii acesteia, anume căsătoria. 


Taina Preoţiei 


1. Obiectivitatea_ experienţei lui _Hristos_prin_intermediul ierarhiei. Expunerea 
învăţăturii ortodoxe cu privire la Taina Preoţiei trebuie să înceapă prin a răspunde unei 
probleme fundamentale care a apărut atât ca urmare a definirii ei în raport cu doctrina 
romano-catolică în materie, cât mai ales în raport cu marea contestare protestantă a acestei 
Taine. Reforma a respins în mod radical legitimitatea oricărei ierarhii de jure divino sub 
motivul că aceasta s-ar interpune nejustificat între om şi Dumnezeu, între credincios şi 
Hristos, între individ şi Scriptură. Prezenţa ierarhiei în calea credinciosului nu ar face, potrivit 
protestanților, decât să deformeze mesajul divin către credincios. Prin urmare, numai o 
înlăturare a oricărei mijlociri umane poate asigura individului credincios accesul direct, 
obiectiv, la Cuvântul lui Dumnezeu. O ierarhie bisericească considerată ca Taină n-ar face 
decât să obtureze, să întunece, să deformeze experienţa religioasă, care, în realitate, trebuie să 
fie directă, neîngrădită de nimeni şi de nimic. Preoţia generală sau a tuturor asupra căreia 
insistă protestanții nu este, în fond decât expresia dorinţei lor după un contact direct cu 
Dumnezeu, cu Cuvântul său din Scriptură, nemediat de nici o ierarhie bisericească. Teza 
preoţiei generale sau universale nu reprezintă, deci, decât dorința acestora de a avea o 
experienţă a divinului nedeformată de nici o prejudecată istorică, de nici o altă subiectivitate 
umană; este, cu alte cuvinte, expresia dorinţei protestante după obiectivitatea cea mai pură în 
experierea lui Dumnezeu şi a Cuvântului său. 

Această credinţă a lor că dependenţa experienţei lui Dumnezeu de o ierarhie 
bisericească de jure n-ar face altceva decât să înlocuiască autoritatea lui Dumnezeu cu 
autoritatea acesteia şi Cuvântul autentic al lui Dumnezeu cu cel omenesc al acesteia se 
datorează, fără îndoială, în foarte mare măsură teologiei catolice despre statutul ierarhiei 
bisericeşti care a văzut întotdeauna în preot un vicar, un înlocuitor al lui Dumnezeu în sânul 
comunităţii. Autoritarismul ierarhiei romane a generat astfel cu ocazia Reformei radicala 
renunțare la orice autoritate. Desigur, teologia romano-catolică a căutat să argumenteze prin 
apel la Scriptură şi la Tradiţie caracterul de jure al ierarhiei bisericeşti, fără a-i convinge însă 
pe protestanți. În realitate, marea problemă în legătură cu Taina Preoţiei, în contextul 
controverselor cu protestanții, este în mod evident justificarea necesității acesteia ca 
mijlocitoare între Dumnezeu şi poporul său. Întrebarea căreia trebuie să i se răspundă este: în 
ce mod asigură credinciosului apelul la preot o experienţă mai obiectivă a lui Hristos decât 
încercarea acestuia de a avea experienţa sa directă, nemediată de nimeni? Aşadar, cum poate 
fi o experienţă mediată mai obiectivă decât experienţa directă? 

Teologia ortodoxă începe a răspunde acestei întrebări prin respingerea categorică a 
ideii catolice potrivit căreia preotul ar fi un fel de vicar, de înlocuitor al lui Hristos pentru 
comunitatea sa. Preoţii nu-l înlocuiesc pe Hristos, ci, dimpotrivă, îl fac prezent în Biserică în 
asemenea măsură încât cel ce exercită prin preoți actele preoţiei este, de fapt, Hristos însuşi, 
nu preotul. „Prin preoţi, spune părintele D. Stăniloae, lucrează Hristos însuşi, ca Preotul unic 
propriu-zis, la unificarea văzută şi nevăzută a oamenilor în sine. Având pe Hristos unicul 
Preot lucrând prin ei, toţi preoţii sunt organele văzute ale preoţiei lui unice. Hristos nu a luat 
mâna omenească degeaba; dar, nemailucrând prin mâna sa în mod vizibil, mâna sa e activă 
prin mâna celor prin care prelungeşte în planul văzut preoţia sa nevăzută. La fel, nemairostind 
prin gura sa în mod văzut cuvintele sale, le rosteşte nevăzut prin gura organelor văzute ale 
Preoției sale. EI lucrează prin mâna acestora întrucât ei fac toate gesturile sfinţitoare şi spun 
toate cuvintele şi rugăciunile lui şi către el cu conştiinţa că slujesc lui sau cu el, şi prin el, 
Tatălui. [...] Sfinţirea sau hirotonirea acestor oameni tocmai actul prin care Hristos, sub o 
formă văzută, îi alege şi investeşte pe aceştia ca organe prin care, când ei vor săvârşi actele 





sacramentale, el însuşi le va săvârşi în mod nevăzut; iar când vor învăţa şi păstori în numele 
lui, el însuși va învăţa şi păstori prin ei.“ 

Teologia ortodoxă respinge, aşadar, categoric vicariatul romano-catolic: preotul nu 
este în nici un fel reprezentantul lui Dumnezeu pe pământ, cum se obişnuieşte să se spună de 
către unii sub influenţa teologiei şi a limbajului catolic; el este mediul, dacă ne putem exprima 
astfel, prin care Hristos însuşi devine prezent în Biserică activând el însuşi sfinţirea şi 
mântuirea oamenilor. „Preoţii, mai spune părintele Stăniloae, nu sunt numai chipuri văzute, 
dar de sine stătătoare, ale lui Hristos ca Preot, ci organe văzute ale Preoţiei lui nevăzute. Învă- 
țătura pe care o comunică nu e a lor, prin mâna lor nu se comunică binecuvântarea lor şi 
harurile lor, ci ale lui Hristos. Deci ei n-au motive să se mândrească. [...] Ei nu sunt 
instrumente pasive ale lui Hristos. Deci se învrednicesc şi ei de cinste. Dar se învrednicesc de 
o cinste cu atât mai mare, cu cât se pun mai deplin la dispoziţia lucrării lui Hristos prin ei. În 
râvna lor maximă se arată smerenia lor, sau viceversa. Adică conştiinţa că nu a lor este 
puterea, ci a lui Hristos.“ 

Acest mod de a interpreta natura Preoţiei se bazează pe importante mărturii 
patristice. lată ce spune în acest sens Sfântul loan Gură de Aur: „Darurile pe care ni le acordă 
Dumnezeu nu sunt ca şi cum ar fi lucrarea puterii sacerdotale (omeneşti, n.n.); totul este 
lucrarea harului; preotul nu face decât să deschidă gura: Dumnezeu este cel ce face totul; 
preotul împlineşte numai un semn simbolic... Jertfa este aceeaşi, fie că cel ce o aduce este 
Pavel sau Petru: este însă aceeaşi pe care Hristos a încredinţat-o apostolilor şi pe care preoţii o 
săvârşesc acum; şi aceasta nu este cu nimic mai slabă decât aceea, deoarece nu oamenii sunt 
cei care o sfinţesc pe aceasta, ci acela care a sfinţit-o pe aceea: 15 Acelaşi lucru îl spune Sf. 
Ioan şi cu privire la botez: „Când preotul botează, nu el este cel care botează, de fapt, ci 
Dumnezeu, a cărui invizibilă putere ţine capul celui ce se botează.“!* „Dumnezeu nu pune 
mâinile peste toți, dar el acţionează prin toţi (preoţii), chiar şi prin cei nedemni, pentru a 
mântui poporul (credincioşilor).“!” După Sf. Ignatie Teoforul, episcopul lucrează „în voinţa 
lui Hristos“15, adică exprimă voinţa lui Hristos în Biserică prin tot ceea ce face. 

Acum putem răspunde întrebării: în ce fel mediază preoţia specială, de hirotonie, o 
experiență mai autentică a Dumnezeirii lui lisus Hristos decât preoția generală a 
protestanților. Felul în care s-a arătat Hristos în trup nu este doar rezultatul condiționării 
istorice a ipostasului său dumnezeiesc; întruparea a revelat chipul etern la Fiului, adică a 
arătat cum este el din eternitate, independent de contactul său cu istoria, cu oamenii. Este 
exact ceea ce neagă protestanții. Preoţia cu cele trei trepte ale sale nu sunt decât o prelungire a 
întrupării lui Hristos, o modalitate prin care Hristos îşi continuă prezenţa în istorie, în Bise- 
TiCă, şi care, asemenea trupului său istoric, îi revelează voinţa dumnezeiască. Preoţia îl face 
prezent pe Hristos aşa cum este el cu adevărat, independent de coborârea sa în istorie, aşa 
cum este el ca Dumnezeu din eternitate. În ciuda faptului că membrii clerului au propriile lor 
voințe ca oameni individuali, distincţi unul de altul, voinţa pe care ei o manifestă în Biserică 
în calitatea lor de purtători ai preoţiei lui Hristos este voinţa divină a lui Hristos. Ei reflectă în 
Biserică voinţa sa divină tot aşa cum natura sa umană reflecta natura şi voinţa sa divină. 

Revelându-i voinţa în Biserică aşa cum este ea din eternitate, preoția specială, preoția 
harică este cea mai eficientă pavăză a Bisericii împotriva secularizării mesajului şi 
semnificației lui lisus Hristos pentru storia umană. Preoţia împiedică poporul lui Dumnezeu 


3 D. Stăniloae, Teologia Dogmatică ..., vol.3, p.148-149 

+ D. Stăniloae, Teologia Dogmatică ..., vol.3, p.149 

5 Sf. loan Gură de Aur, In epist. 1] ad Timoth., hom. II, 4; la ]. Tixeront, Histoire des dogmes, Paris 1924, vol. 2, 
p.163, n.2 
6 Sf. loan Gură de Aur, In Math., hom. L, 3; cf. In acta apostol., hom. XIV, 3; la ]. Tixeront, op. cit., vol.2, 
p.163, n.3 





7 Sf. loan Gură de Aur, In epist. 1] ad Timoth., hom. II, 3; la ]. Tixeront, op. cit., vol.2, p.163, n.4 
3 Sf. Ignatie Teoforul, Epistola către efeseni, 3, 12; la D. Stăniloae, Teologia Dogmatică ..., vol.3, p150, n.121 


şi pe fiecare credincios să se piardă în arbitrarul experienţelor subiective, deoarece ea 
revelează, mai exact face prezentă în Biserică voinţa lui Hristos aşa cum este ea independentă 
de experienţa umană, independentă de condiţionările istorice sau subiective ale prezenţei sale 
în lume şi-n suflete. Dacă înţelegem prin secularizare eliminarea oricărei semnificaţii 
transcendente, supra-istorice, divine a lui Hristos în favoarea interpretării sale pur istorice, pur 
umane, preoția împiedică o asemenea consecinţă tocmai prin afirmarea în Biserică şi-n lume a 
lui Hristos ca Dumnezeu, ca fiinţă anterioară istoriei şi creaţiei, dumnezeiască cu adevărat, 
deci capabilă să mântuiască umanitatea căzută, să săvârşească, cu alte cuvinte, cea mai mare 
minune pe care a cunoscut-o istoria şi care este învierea. Preoţia este, aşadar, acea forță care 
menţine în Biserică conştiinţa clară a învierii tuturor ca destin final al istoriei devenit posibil 
numai ca urmare a învierii reale, istorice a lui Hristos. Această conştiinţă se bazează pe 
credința obligatorie, independentă de experienţa individuală, a dumnezeirii lui lisus Hristos 
cel istoric. Or, preoţia specială este tocmai acea forță spirituală care asigură obligativitatea 
credinţei în dumnezeirea şi învierea lui lisus. 

Abandonarea preoţiei speciale în favoarea celei generale sau a tuturor nu face decât 
să subiectivizeze experienţa prezenţei lui Hristos în Biserică până la punctul în care fiecare va 
crede numai ceea ce-i va permite condiţia sa istorică să creadă, condiţia sa istorică marcată de 
mentalitatea timpului în care trăieşte, dar şi de predispoziţiile sale sufleteşti şi culturale. 
Experienţa protestantă a condus în cele din urmă la raționalizarea totală a misterului hristic 
tocmai pentru că în calea unei experienţe religioase condiţionate exclusiv de filosofiuile 
timpului, cum a fost experienţa germană mai ales, de la Reformă până astăzi, n-a mai stat ca 
pavăză nici o forţă spirituală cum este preoţia de hirotonie; în aceste condiţii subiectivitatea 
fiecărui credincios a devenit atotstăpânitoare, rezultatul fiind pulverizarea Bisericii celei una 
în nenumărate „mărturisiri“ confesionale sau individuale. Această subiectivizare a experienţei 
lui Hristos în cadrul numeroaselor secte protestante nu este decât semnul şi cea mai clară 
expresie a pierderii oricărei obiectivități, a oricărui caracter adevărat al experienţei lor 
religioase, creştine, în ciuda criticilor pe care le aduc Bisericii Ortodoxe şi celei Catolice 
pentru că acestea păstrează preoţia specială. 

2. Hirotonia — condiţie a obiectivităţii prezenţei lui Hristos_în_ Biserică. Preoţia 
revarsă în Biserică darurile unei Împărăţii care nu este din lumea aceasta, ci din cea veşnică a 
lui Iisus Hristos Dumnezeu. Referindu-se la apostoli şi adresând rugăciunea sa Tatălui, lisus 
spune la un moment dat: „le-am dat cuvântul tău şi lumea 1-a urât, pentru că ei nu sunt din 
lume, precum nici eu nu sunt din lume.“ (IOAN XVII, 14). Reluând această idee, Sf. loan Gură 
de Aur spune la rândul său: „Noi am primit cuvântul vestirii şi am venit de la Dumnezeu; 
aceasta este demnitatea episcopală şi a preoţiei în general.“!” Aşadar, învăţătura pe care o 
aduce în mijlocul Bisericii clerul nu aparţine lumii acesteia, nu depinde, sub aspectul 
conţinutului, de timpul şi indivizii în mijlocul cărora ea răsună. Prin toţi purtătorii preoţiei lui 
Hristos se revarsă în lume o învăţătură şi daruri care îl reprezintă pe Hristos aşa cum este el 
mai presus de istorie, adică din totdeauna: Dumnezeu adevărat din Dumnezeu adevărat. Dar 
forţa de a afirma o asemenea învățături în mijlocul unei lumi păcătoase nu poate veni din 
adâncurile omului, ci de dincolo de el şi de istorie: „Nimeni nu poate să zică: Domn este lisus, 
fără numai în Duhul Sfânt.“ (1 CORINTENI XII, 3). 

Episcopul, preotul şi diaconul reprezintă fiecare cele trei trepte fundamentale ale 
Preoţiei ca Taină. În fiecare din aceste trei trepte nu se poate accede decât prin hirotonie, 
adică prin pogorârea nevăzută a Duhului Sfânt sub forma vizibilă a „punerii mâinilor“ 
episcopului pe capul candidatului. Semnificaţia acestui ritual este aceea că, prin acest ritual, 
candidatul care devine părtaş la preoţia lui Hristos capătă puterea de a afirma dumnezeirea lui 
Hristos în mijlocul unei lumi care, în mod natural, tocmai datorită coruperii naturalului, o 

respinge. Această putere nu poate aparţine acestei lumi, ci este o putere de natură superioară, 
o putere care copleşeşte orice rațiune omenească, oferind forţa afirmării învierii tuturor în 
lisus Hristos. Această putere este, evident, numai puterea Duhului lui Dumnezeu care coboară 
asupra candidatului la hirotonie şi-i impregnează întreaga ființă pentru totdeauna. Prin 
acceptarea hirotoniei, candidatul, indiferent de treapta în care intră, se angajează să exprime 
de acum înainte nu voinţa sa personală, ci pe aceea a lui Hristos, astfel încât, fie el episcop, 
preot sau diacon, să acţioneze din acel moment numai „în voinţa lui Hristos“. Dar el nu doar 
se angajează în baza forțelor şi a determinări sale pur umane; el şi primeşte efectiv forţa 
afirmării dumnezeirii lui Hristos în mijlocul unei lumi care, dominată de păcat, respinge 
această învăţătură din întreaga ei fiinţă. lar forţa pe care o primeşte în acest scop candidatul la 
hirotonie este însăşi forţa divină a Sfântului Duh. 

Referindu-se la semnificaţia ritualului hirotoniei, Părintele D. Stăniloae spune: 
„Diaconul îngenunchează cu piciorul drept în faţa Sfintei Mese. Pune mâinile una peste alta 
pe ea, iar capul şi-l reazimă pe ele. EI arată prin aceasta că se predă acum ca jertfă vie lui 
Hristos, căci pe Sfânta Masă se află totdeauna Hristos ca jertfă. [...] Candidatul la preoţie 
îngenunchează în faţa Sfintei Mese cu amândouă picioarele, arătând că se predă mai accentuat 
lui Hristos. [...] La hirotonia arhiereului, se pune pe capul candidatului nu numai mâna unuia 
dintre episcopi, ci şi Sfânta Evanghelie, indicându-se, pe de o parte, sarcina principală ce o 
primeşte noul arhiereu, pe de alta, accentuându-se credinţa că Hristos însuşi şi-l face organ 
deplin al său.“% Fiecare treaptă îl mărturiseşte pe Hristos aşa cum este el cu adevărat, 
nealterat de subiectivitatea umană. Dar forţa necesară acestei „de-subiectivizări“ a clericului, 
fie el diacon, preot sau chiar episcop, nu o poate găsi decât în Duhul lui Dumnezeu care 
coboară asupra sa la hirotonie. De aceea rugăciunea hirotoniei începe cu cuvintele: 
„Dumnezeiescul har, acela ce totdeauna pe cele neputincioase le vindecă şi pe cele cu lipsă le 
împlineşte, prohiriseşte pe cucernicul (i se pronunţă numele şi treapta) în diacon (sau preot 
sau episcop). Să ne rugăm, dar, pentru dânsul, ca să vină peste el harul întru tot Sfântului 
Duh.“2! 

Hirotonia se săvârşeşte cu conştiinţa că săvârşitorul Tainei este însuşi lisus Hristos şi 
că puterea care se transmite candidatului este aceea a Sfântului Duh menită să-l prezinte în 
lume pe Hristos aşa cum este el de dinainte şi distinct de lume. Misiunea clerului este tocmai 
aceea de a-l arăta în lume pe Hristos ca cel ce nu este din lume. „Conştiinţa că Hristos este de 
față şi lucrează în această Taină, mai spune Părintele Stăniloae, uneşte într-o adâncă 
cutremurare şi responsabilitate pe săvârşitorul Tainei cu cei ce-l asistă, pe de o parte, şi cu 
primitorul ei, pe de alta. În această întâlnire de suflete pătrunse de conştiinţa prezenţei şi 
lucrării aceluiaşi Hristos se săvârşeşte trecerea puterii lui Hristos de la slujitorii de mai înainte 
la slujitorul cel nou.“? 

S-ar mai putea adăuga că săvârşirea hirotoniei în mijlocul unui altar pe al cărui tavan 
este pictată Prea Sfânta Fecioară ca Maică cerească a Bisericii ar semnificaţia ei profundă. În 
primul rând, altarul semnifică Împărăţia lui Dumnezeu din care este trimis apoi clericul în 
lume, în naos şi pronaos, să anunţe şi să aducă spre pregustare poporului lui Dumnezeu 
bogăţiile acestei Împărăţii care nu este din lumea aceasta. El este un trimis al lui Hristos aşa 
cum au fost trimişi în lume apostolii înşişi. El aduce lumii atât vestea apropierii Împărăției 
Cerurilor, cât şi darurile acesteia, respectiv Trupul şi Sângele lui lisus Hristos, atât ca o 
dovadă a bogățiilor Noului Canaan, cât şi ca hrană de întărire pe drumul plini de primejdii 
prin pustietatea istoriei către noua împărăție. În al doilea rând, faptul că hirotonia are loc sub 
„ochiul“ Sfintei Fecioare pare menit să arate că aceeaşi putere care-l face prezent în Biserică 
şi-n lume pe Hristos prin intermediul clericilor „prohirisiţi“ prin acest ritual a făcut posibilă 

prezenţa în istorie, în lume, prin ea, a aceluiaşi Hristos, la „plinirea vremii“. Acelaşi Duh care 
a dat Fecioarei puterea de a-l întrupa pe Hristos, Fiul lui Dumnezeu, oferă şi clericilor puterea 
de a-l face prezent peste veacuri pe acelaşi Hristos în Biserică şi-n lume. 

Ajungem acum la problema infailibilității episcopilor şi a clerului în general. Voința 
umană a lui Hristos a fost infailibilă, deoarece, nefiind o voinţă personală, adică o voinţă 
izvorâtă dintr-un ipostas uman distinct de ipostasul dumnezeiesc al lui Hristos, ci doar voința 
sa naturală, umană, ea s-a supus în întregime voinţei dumnezeieşti. Clericii au însă propria lor 
voinţă ca ipostase umane distincte de acela al lui Hristos; deşi ei sunt, într-adevăr, „în voinţa 
lui Hristos“, cum spune sfântul Ignatie Teoforul, voinţa lor nu poate fi, totuşi, identică cu 
aceea a lui Hristos tocmai datorită acestei diferenţe. Iată de ce afirmarea infaihibilităţii unui 
episcop, fie el şi papa însuşi, sau chiar a întregului episcopat este o erezie. „Episcopii, spune 
Părintele Stăniloae, se întâlnesc în Hristos cel unul prin comuniunea între ei, dar şi în legătura 
lor smerită cu toată Biserica, trupul lui Hristos, ferindu-se de a face din comuniunea între ei o 
formă de corp separat care-şi apără nişte privilegii lumeşti. Precum e de greşit primatul unei 
singure persoane, tot aşa de greşit e primatul unui corp restrâns, înţeles în acelaşi spirit.“ 

3. Problema succesiunii apostolice a ierarhiei bisericeşti. Puterea de a-l vesti 
nealterat pe Hristos în lume, adică de a-l vesti ca cel ce nu este din lumea aceasta, provine ea 
însăşi din afara lumii noastre, adică de la Duhul Sfânt, din Împărăţia lui Dumnezeu. această 
putere nu poate fi, deci, oferită cuiva decât de către cineva care a primit-o în prealabil de la 
Hristos. Or, primii care au primit-o de la el au fost apostolii, cărora Hristos le-a spus: „Luaţi 
Duh Sfânt: cărora le veţi ierta păcatele, le vor fi iertate şi cărora le veţi ţine, vor fi ţinute.“ 
(IOAN XX, 22-23). Această putere dumnezeiască apostolii au transmis-o apoi episcopilor care 
i-au urmat (II TIMOTEI I, 6), iar aceştia altor episcopi şi aşa mai departe până astăzi şi până la 
sfârşitul timpurilor. Aceasta este succesiunea apostolică. „Dăruirea Sfântului Duh, spune 
Sfântul Grigore Palama, se face prin atingerea mâinilor trupeşti, care transmite celui care se 
apropie cu sinceritate şi cu adevărat, lucrarea dumnezeiască şi harul dumnezeiesc, care la 
rândul ei se transmite prin aceasta iarăşi altuia şi prin el iarăşi altuia şi trece prin succesiune, 
întinzându-se împreună peste tot timpul.“24 

Eusebiu al Cezareii, supranumit „părintele istoriei bisericeşti“, spune şi el că „întâi- 
stătătorii, judecătorii şi sfătuitorii cetăţii celei frumoase (a Bisericii) şi-au luat începutul de la 
apostolii şi ucenicii Mântuitorului, iar din succesiunea lor încă şi acum, odrăslind ca dintr-o 
sămânță bună, strălucesc întâi-şezătorii Bisericii lui Hristos.“ 25 Clement al Romei spune şi el 
acelaşi lucru: apostolii, „propovăduind în ţări şi cetăţi..., au pus, cercându-i prin Duhul, pe 
episcopii şi diaconii celor ce aveau să creadă..., şi au dat dispoziţia ca, dacă vor adormi ei, să 
le urmeze alţi bărbaţi cercaţi în slujba lor.“26 În sfârşit, Hippolyt al Romei spune că episcopii 
„sunt socotiți succesorii apostolilor şi părtaşi ai aceluiaşi har şi păzitori ai arhieriei şi 
învăţăturii Bisericii.“27 

Două sunt problemele pe care le ridică succesiunea apostolică: una se referă la 
deplinătatea harului pe care aceşti succesori ai apostolilor, care sunt episcopii, îl au în raport 
cu apostolii înşişi; a doua este aceea a gradului în care s-a păstrat această succesiune în afara 
Bisericii ortodoxe şi, în consecinţă, în ce măsură poate fi recunoscută validitatea hirotoniilor 
din cadrul altor confesiuni. În legătură cu prima problemă Părintele Stăniloae exprimă 
următoarea opinie surprinzătoare: „Dar, ca urmaşi în deținerea plenitudinii harului apostolesc, 

episcopii nu sunt, totuşi, egali în toate cu apostolii. Aceştia au ceva ce nu s-a putut transmite. 
Acest ceva l-au avut numai cei doisprezece: faptul de a fi fost în tot timpul activității 
mântuitoare a lui Hristos lângă el şi de a fi fost martori că acest Hristos, cunoscut de ei în mod 
exact şi deplin, a înviat. Numai cei ce au fost tot timpul lângă Hristos au putut da, de fapt, 
mărturie că el a înviat sau că înviatul este Hristos însuşi, după ce l-au văzut înviat (FAPTE I, 
21-22). [...] Spunând că cei doisprezece apostoli, ca unii ce au stat tot timpul lângă Iisus şi l- 
au văzut înviat, au fost martorii prin excelenţă ai învierii lui, nu excludem că, pe lângă ei, au 
fost şi alţi martori importanţi; dar aceştia au fost mai ales dintre cei ce, petrecând şi ei multă 
vreme în jurul lui lisus, nu au stat, totuşi, tot timpul lângă el, deci nu l-au cunoscut deplin (| 
CORINTENI XV, 6; LUCA X, 1). De aceea, toată credinţa în Hristos îşi are ultima bază în 
apostoli.“28 

Această afirmație ridică o mare întrebare: ce anume i-a făcut pe apostoli să-şi dea 
seama că omul Iisus era, de fapt, însuşi Hristosul, Fiul lui Dumnezeu? Ochii şi urechile lor 
pământeşti? Sau „ochii“ şi „urechile“ Duhului Sfânt? Dacă tăria mărturisirii apostolilor s-a 
bazat pe faptul că ei l-au urmărit pe isus, l-au văzut şi l-au auzit direct mai mult ca oricine 
altcineva, este de neexplicat lepădarea Sfântului Petru şi fuga celorlalți ucenici, ca şi apostazia 
lui luda sau chiar respingerea totală din partea fariseilor şi a cărturarilor (IOAN VIII, 59). Mai 
mult, după acest criteriu Pavel nu mai poate fi considerat un apostol autentic. lar dacă 
episcopii care au urmat prin succesiune apostolilor nu-l cunosc în aceeaşi măsură pe Hristos 
cum l-au cunoscut apostolii, atunci Hristos nu mai este tot atât de deplin prezent peste veacuri 
în Biserică, pe cât a fost de prezent între apostoli în timpul vieţii sale pământeşti şi Tradiţia nu 
mai este nici ea egală cu Scriptura. Este exact ceea ce susţin cu fervoare protestanții şi în 
special Oscar Cullman, care ignoră cu totul semnificaţia gravă a acuzaţiei: „ochi au şi nu văd, 
urechi au şi nu aud“ (PSALMUL CXXXIV, 16-17; MATEI XIII, 14, 15; LucA XIX, 42; XXIV, 
16). 

Singurul care oferă cu adevărat „ochii“ şi „urechile“ menite să-l poată vedea pe Iisus 
Hristos în adevărata sa semnificație este Duhul Sfânt. Dar Duhul n-a fost dat nici măcar 
apostolilor decât abia după ce a fost proslăvit lisus, adică după învierea sa (IOAN VII, 39; XX, 
22; FAPTE II, 4). Căci nimeni nu poate recunoaşte, nu poate „vedea“ cu adevărat că „Domn 
este lisus“ decât dacă are asupra sa Duhul lui Dumnezeu (1 CORINTENI XII, 3; | IOAN IV, 2). 
Însuşi Pavel, dacă a devenit apostol egal cu cei doisprezece, a devenit ca urmare a unei „ve- 
deri“ şi a unei „auziri“ în Duhul a lui lisus Hristos, întâmplată lui pe drumul Damascului, 
când el, tocmai datorită Duhului care a coborât peste el, a „auzit“ şi a „văzut“ exact ceea ce nu 
voise să creadă mai înainte, în timp ce însoțitorii săi n-au auzit sau n-au văzut nimic (FAPTE 
XXII, 69; XXVI, 13-19). Apostolii au, într-adevăr, ceva unic: ei sunt primii care au văzut „în 
Duhul“ mesianitatea şi dumnezeirea lui lisus Hristos. Or, tocmai această „vedere“ şi „auzire“ 
au transmis-o ei celor ce —au urmat, iar nu rezultatele unei vederi şi ale unei auziri fizice (I 
IOANI, 11-5). 

Dar dacă vederea pe care ei au transmis-o este una „în Duhul“, atunci vederea lui 
lisus Hristos de către cei ce i-au urmat la conducerea Bisericii, la „supravegherea (episcopia) 
ei, este tot atât de deplină ca şi aceea pe care au avut-o apostolii înşişi; ea cuprinde aceeaşi 
„ştiinţă“ pe care au avut-o şi apostolii, nu mai puţină (I IOAN II, 20). În baza acestei „ungeri“ a 
Duhului Sfânt, care aici se referă la Taina Mirungerii, dar se poate referi cu atât mai mult la 
Taina Hirotoniei, succesorii apostolilor au aceeaşi capacitate de „vedere“ şi „auzire“ întocmai 
cu apostolii. Altfel, prezenţa lui Hristos în Biserica veacurilor care au urmat va fi una mult 
diminuată, ca să nu zicem inexistentă, cum afirmă protestanții. Când fac această afirmaţie, 
teologii ortodocşi nu sunt, desigur protestanți. La vremea când lucrarea lui Cullman a apărut 

impactul ei teologic a fost considerabil. Aşa că afirmaţiile citate mai sus nu sunt decât o 
neatenţie pasageră din partea Părintelui Stăniloae. 

A doua problemă este aceea a validității hirotoniilor din cadrul altor confesiuni. 
Canoanele Bisericii reglementează în multe feluri această problemă care depinde de 
recunoaşterea pentru acele Biserici a succesiunii apostolice. Dogmatistul grec H. Andruţos 
rezumă deciziile în cauză astfel: „În ce priveşte preoţia clericilor din afara Bisericii, întrucât 
problema aceasta face parte din problema generală a validității Tainelor din afara Bisericii, au 
fost spuse cele cuvenite mai sus (p.253). Aici amintim numai atât că, prin iconomie, preoţia 
din afara Bisericii, unde se recunoaşte ca Taină şi se săvârşeşte canonic, nu se repetă; nici nu 
se hirotonesc din nou cei ce vin din aceste Biserici în Biserica Ortodoxă, ori în Biserica 
Apuseană., după pilda Bisericii vechi. Prin urmare, clericii care vin la Ortodoxie din Biserica 
Latină, Armeană şi de la altă Biserică oarecare, care au preoţie, prin iconomie nu trebuie să fie 
hirotoniți din nou. În ce priveşte, însă, clericii protestanților este uşor de înţeles că aceştia, 
neprimind preoţia (nerecunoscând-o ca Taină, n.n.), n-au fost rânduiţi canonic în treaptă; de 
aceea, când vin la Ortodoxie se hirotonesc din nou sau, mai bine zis, se hirotonesc întâia oară, 
dacă au celelalte însuşiri cerute de preoţie.“2 

4. Puterile conferite de hirotonie clerului în Biserică. Preoţia ca Taină are trei trepte 
fundamentale la care accesul se face numai prin hirotonie. Această măsură are o puternică 
bază nou-testamentară. Astfel, pentru treapta diaconatului găsim temei în cartea Faptelor 
unde este descrisă alegerea şi hirotonia celor şapte diaconi: „Au ales pe Ştefan..., pe Filip, pe 
Prohor... etc., pe care i-au pus înaintea apostolilor, şi ei, rugându-se, şi-au pus mâinile peste 
ei.“ (FAPTELE APOSTOLILOR VI; 5-6). Cu privire la treapta preoţiei găsim în aceeaşi carte 
informaţia că Pavel şi Barnaba, treceau prin diferite oraşe din Asia Mică, „întărind sufletele 
ucenicilor, îndemnându-i să stăruie în credinţă şi arătându-le că prin multe suferinţe trebuie să 
intrăm în împărăţia lui Dumnezeu şi, hiritonindu-le preoți în fiecare biserică, rugându-se cu 
postiri, i-au încredinţat pe ei Domnului în care crezuseră.“ (FAPTELE APOSTOLILOR, XIV, 22- 
23). În fine, treapta episcopatului are ca temei textul Sf. Pavel, care, scriindu-i a doua oară lui 
Timotei, îi spune: „Îţi amintesc să aprinzi şi mai mult din nou harul lui Dumnezeu, care este în 
tine, prin punerea mâinilor mele. (Il TIMOTEI L, 6). 

Ca Taină Preoţia revelează misterul coborârii în lume a lui Hristos Dumnezeu şi al 
prezenţei sale în Biserică. Cu alte cuvinte, propovăduirea clerului nu are ca obiect Hristos cel 
istoric, cel trupesc, cum cred protestanții, ci obiectul sau, mai bine-zis, conţinutul ei este 
Hristos cel înviat, astfel încât adevărul pe care ierarhia îl transmite lumii nu este din lumea 
aceasta (I CORINTENI XV, 1-8, 11-17). Când Mântuitorul îi trimite pe apostoli la propovăduire 
spunându-le: „Mergând, învăţaţi toate neamurile..., învăţându-i să păzească toate câte v-am 
poruncit eu vouă...“ (MATEI XXVIII, 19-20), trebuie să înţelegem că accentul acestei 
propovăduiri cade pe dumnezeirea lui lisus Hristos dovedită de învierea lui din morți. 
Insistenţa Mântuitorului ca apostolii să-i fie martori „în Ierusalim şi-n toată Iudeea şi Samaria 
până la marginile pământului“ înseamnă, de fapt, ca ei să-i fie martori ai învierii sale din 
mormânt. Acesta este sensul şi scopul enumerării de către evanghelişti şi mai ales de către Sf. 
Pavel a „arătărilor“ lui lisus după înviere (I CORINTENI XV, 5-8). Într-adevăr, dumnezeirea lui 
lisus Hristos şi consecinţa ei: învierea sunt un conţinut ideatic ce nu aparţine lumii noastre, ci 
Împărăției Cerurilor, şi pe care clerul cu greu îl face crezut între oamenii pe care-i cheamă să 
intre în această Împărăţie. Dar hirotonia oferă clericilor puterea Duhului Sfânt, singura 
capabilă să biruie rezistenţa unei lumi păcătoase şi chiar a neputinţelor proprii în materie de 
credință (MATEI X, 20). 

Calitatea fundamentală a apostolilor, conferită lor de însuşi lisus Hristos, este aceea 
de a fi martori ai minunilor pe care le-a săvârşit în lume, dar mai ales ai patimilor şi învierii 


> H. Andruţos, Simbolica, Craiova 1955, p.317 


lui. Trimiţându-i să propovăduiască în întreaga lume, lisus le spune înainte să se înalțe la 
ceruri: „Veţi lua putere de sus, venind Duhul Sfânt peste voi, şi-mi veţi fi mie martori ...până 
la marginea pământului.“ (FAPTELE APOSTOLILOR I, 8). Apostolii au activat din acel moment 
marcați definitiv de conştiinţa că ei sunt martorii lui lisus şi că tocmai acest lucru constituie 
miezul propovăduirii lor: „Noi, îi spune Petru sutaşului Corneliu şi tuturor celor care-l 
ascultau acolo, suntem martori pentru toate cele câte a făcut el (lisus) în ţara iudeilor şi-n 
Ierusalim. Pe acesta (iudeii) l-au omorât, spânzurându-l pe lemn, dar Dumnezeu l-a înviat a 
treia zi şi l-a dat să se arate nu la tot poporul, ci nouă, martorilor, dinainte rânduiţi de 
Dumnezeu, care am mâncat şi am băut cu el după învierea lui din morți.“ (FAPTE X, 39-41). 
Acelaşi lucru le-a spus şi celor ce-l ascultau la Cincizecime: „Dumnezeu a înviat pe acest 
Iisus căruia noi toţi îi suntem martori.“ (FAPTE II, 32). Vorbind apoi preoţilor din comunităţile 
pe care le-a întemeiat, Petru se identifică pe sine ca „martor al patimilor lui Hristos şi părtaş al 
slavei celei ce va să se descopere.“ (| PETRU V, 1). 

În urma convertirii sale survenită pe drumul Damascului, Pavel primeşte sfatul lui 
Anania care-i spune: „Dumnezeul părinților noştri te-a ales de mai înainte pe tine ca să 
cunoşti voia lui şi să vezi pe Cel drept (adică pe lisus) şi să auzi glas din gura lui. Martor vei 
fi lui, deci, în faţa tuturor oamenilor, despre cele ce ai văzut şi ai auzit.“ (FAPTE XXII, 14-15). 
Aceeaşi conştiinţă de martor care „a văzut“ şi „a auzit“ pe însuşi lisus cel înviat o are şi 
Sfântul loan când scrie: „Ce am auzit, ce am văzut cu ochii noştri, ce am privit şi mâinile 
noastre au pipăit despre Cuvântul Vieţii, ...ce am văzut şi am auzit, aceea vă vestim şi vouă, 
ca şi voi să aveţi împărtăşire cu noi.“ (| IOAN, 1, 3). Subliniez, încă odată, că această calitate 
de a fi martor, cu care Iisus i-a investit pe Apostoli şi pe care apostolii şi-au asumato cu 
întreaga lor fiinţă, se referă la lisus cel înviat, la slava sa eternă care s-a revelat apostolilor 
prin minunile, dar mai ales prin învierea sa din morţi, şi tocmai această semnificaţie precisă 
face ca această calitate să poată fi transmisă cu aceeaşi acurateţă celor ce au urmat lor peste 
veacuri, adică episcopilor şi preoților Bisericii. A fi martorul învierii lui lisus înseamnă a fi 
martorul slavei sale veşnice, a cărei vedere nu trupul o garantează, nu contemporaneitatea 
istorică cu el, cu Duhul lui Dumnezeu care odihneşte peste Biserică în toate vremurile 
până la sfârşitul veacurilor (I CORINTENI XII, 3). 

Al doilea mod în care Preoţia ca Taină revelează prezenţa lui Hristos în Biserică şi-n 
lume este exercitarea puterii de „a lega şi a dezlega“ păcatele oamenilor. Această putere a fost 
încredințată apostolilor după înviere când Mântuitorul le-a spus: „Luaţi Duh Sfânt, cărora veţi 
ierta păcatele vor fi iertate şi cărora le veţi ţine, ţinute vor fi.“ (IOAN XX, 19-20). Mântuitorul 
îi anunţase deja dinainte de înviere că le va încredința această putere (MATEI XVI, 19; XVIII, 
18). Semnificaţia acestei puteri este aceea că ea nu este de natură omenească, ci divină: „Cine 
poate să ierte păcatele, fără numai Dumnezeu?“ (MARCU II, 7). Nici un preot nu poate ca om 
să ierte păcatele cuiva, căci el însuşi este păcătos şi are mai întâi nevoie de iertare. Numai 
cineva fără de păcat poate exercita un asemenea drept. Dacă apostolilor le-a fost încredinţat, 
totuşi, acest drept, înseamnă că ei îl exercită în baza unei puteri care nu aparţine lumii 
acesteia, ci vine din Împărăţia Cerurilor: este puterea Duhului Sfânt primită de ei la 
Cincizecime, iar de urmaşii lor, episcopi şi preoţi, la hirotonie. Exercitarea acestui drept de a 
„lega şi a dezlega“ păcatele este în acelaşi timp şi semnul prezenţei lui Hristos în mijlocul 
Bisericii şi al lumii (MARCU II, 10), căci el are în sine această putere ca Dumnezeu pe care o 
încredinţează apoi şi clerului prin hirotonie. 

Al treilea mod în care Preoția ca Taină revelează prezenţa lui Hristos în Biserică este 
acela al aducerii în mijlocul poporului lui Dumnezeu a Darurilor Euharistice, adică a Trupului 
şi a Sângelui lui lisus Hristos, care sunt daruri exclusiv ale Împărăției Cerurilor. Pâinea şi 
vinul euharistic, odată prefăcute la epicleză în Trupul şi Sângele real al lui Hristos, nu mai 
sunt daruri ale lumii acesteia, cum erau darurile de jertfă aduse pe altarul Legii Vechi; ele sunt 
daruri ale Împărăției lui Dumnezeu, căci sunt Trupul şi Sângele lui Hristos cel înviat. A aduce 


astfel de daruri în mijlocul Bisericii nu este o putere omenească, ci una mai presus de lume: în 
mod evident ea este puterea Duhului Sfânt pe care clericii o primesc în momentul hirotoniei 
lor. Prin Darurile Euharistice prefăcute în Trupul şi Sângele lui Hristos în timpul epiclezei 
clerul în face prezent real pe Hristos în Biserică, în lume, tot atât de real pe cât de real a 
existat şi printre apostolii săi. De aceea activitatea liturgică a Preoției nu este numai una 
comemorativă, cum cred, în fond, toţi protestanții, ci una de actualizare reală a prezenţei 
ecleziale a lui Hristos cel înviat. 

Aşadar, contactul oricărui om cu activitatea învățătorească sau evanghelizatoare a 
clerul de hirotonie este, de fapt, contactul cu o învăţătură care nu vine din înţelepciunea lumii 
acesteia (COLOSENI II, 8-9), ci din Împărăţia Adevărului dumnezeiesc. Apoi, contactul 
aceluiaşi om cu activitatea pastorală a clerului de hirotonie este, de asemenea, contactul cu o 
putere care nu-şi are originea şi fiinţa în limitele lumii noastre: este vorba de puterea de a ierta 
păcatele, pe care n-o poate avea cu adevărat decât cel singur fără de păcat, adică Marele 
Dumnezeu şi Mântuitor lisus Hristos, şi care provine numai din Împărăţie Cerurilor. În fine, 
contactul cu activitatea sfințitoare a clerului este pentru orice om contactul cu o serie de 
Daruri are, de asemenea nu aparţin lumii acesteia; ele sunt Darurile Împărăției lui Hristos pe 
care clerul, prin puterea Duhului Sfânt care 1-a fost conferită, le aduce în lumea noastră, în 
mijlocul Bisericii, ca o pregustare a celor viitoare din care ne vom înfrupta deplin după 
învierea generală de la sfârşitul timpurilor. lată de ce Preoţia specială sau de hirotonie îşi are 
rolul ei de neînlocuit în Biserică. În absenţa clerului de hirotonie fiecare individ ar cădea 
pradă subiectivismului celui mai arbitrar înlocuind Darurile şi Adevărul Împărăției lui 
Dumnezeu cu propriile fantezii, cum se vede că se întâmplă din plin în lumea protestantă. 
Preoţia de hirotonie este singura pavăză reală împotriva secularizării Bisericii, adică a 
reducerii învățăturilor şi darurilor ei dumnezeieşti la o învăţătură şi la nişte daruri pur 
omeneşti, după măsura păcătoşeniei şi a limitării noastre ca fiinţe istorice. 

5. Caracterul indelebil al hirotoniei. În lumea protestantă preoţia, de fapt funcţia de 
pastor, este revocabilă. Dacă pastorii îşi exercită funcţia numai din încredințarea adunării 
credincioşilor lor, aceştia le-o şi pot retrage şi atunci, cel ce până atunci fusese pastor, nu mai 
este; el revine astfel la condiţia comună, aceea care nu-l deosebeşte cu nimic de restul 
adunării care l-a revocat. În cadrul preoţiei de hirotonie lucrurile stau cu totul altfel. Odată 
hirotonit, diaconul, preotul sau episcopul nu mai face parte din masa credincioşilor, căci fiinţa 
sa întreagă a fost impregnată cu harul Sfântului Duh în vederea unui scop dumnezeiesc. Cel 
hirotonit nu este cleric prin voinţa poporului, ci prin harul lui Dumnezeu care sălăşluieşte 
asupra sa. El devine prin hirotonie trimisul lui Dumnezeu în mijlocul Bisericii şi al lumii ca să 
anunţe apropierea şi bogăţiile Împărăției Cerurilor. Se pune însă problema dacă acest har al 
hirotoniei, această pecete pusă pe fiinţa clericului, se poate pierde datorită unor păcate grave 
săvârşite de cleric. Problema s-a pus deja în secolul al IV-lea în Occident cu ocazia crizei 
donatiste. 

În Biserica Cartaginei a apărut la un moment dat un conflict între proaspătul episcop 
hirotonit, Cecilian, şi episcopul de Casa Nigra, Donatus. Cecilian fusese hirotonit de 
episcopul Felix de Aptonga pe care partida lui Donatus a început să-l acuze de a fi cedat în 
timpul unei persecuții, livrând autorităţilor romane cărțile sfinte; era acuzat astfel de a fi fost 
traditor. Cecilian a refuzat să compară în faţa unui conciliu convocat de Donatus şi care 
reunea şaptezeci de episcopi din Numidia. Drept consecinţă conciliul l-a depus pe Cecilian şi 
a numit la Cartagina episcop pe Majorinus. Erau acum doi episcopi la Cartagina, cel canonic, 
Cecilian, şi cel schismatic, Majorinus. Astfel începu schisma donatistă. Cum Majorinus a 
murit după numai trei ani, locul său a fost luat în 315 ca episcop schismatic, de Donatus cel 
Mare şi abia acesta, prin abilitatea sa deosebită, a reuşit să dea adevăratul nume al schismei, 
provocând o situaţie în Biserica Africană care a durat până în secolul al VI-lea. 


In esenţă, reproşul donatiştilor împotriva lui Cecilian era următorul: din moment ce 
Felix de Aptonga căzuse în persecuție predând păgânilor cărțile sfinte, comiţând astfel un 





păcat de moarte, el nu mai era episcop adevărat. Prin cădere, afirmau donatiştii, el şi-a pierdut 
harul hirotoniei. În aceste condiţii hirotonirea de către Felix a lui Cecilian era nulă, căci, ne 
mai având el însuşi harul acesta, el n-a avut ce transmite celui hirotonit de el. Donatiştii 
spuneau: „Cum să dea cel ce nu are ce să dea, qui non habet quod det, quomodo dat?“ Aşa 
cum un mort spiritual nu poate da viaţă altuia, adică nu-l poate naşte la credinţă, tot astfel şi 
un cleric căzut: el nu mai poate da cuiva harul pe care nu-l mai are.3! Pentru a arăta că ei nu 
acordă nici un respect acestor clerici hirotoniți de Felix cel căzut, donatiştii nu s-au sfut să 
calce în picioare undelemnul sfinţit de aceştia şi chiar Sfânta Euharistie. Considerându-i 
nehirotoniţi cu adevărat, ei au început să rehirotonească pe cei care părăseau Biserica şi se 
adăugau sectei lor.%2 

Reacţia Bisericii adevărate n-a întârziat. Mai multe concilii convocate la insistența 
donatiştilor au sfârşit prin a da câştig de cauză lui Cecilian, absolvindu-l de orice vină pe Felix 
împotriva căruia nu s-a găsit nici o dovadă că trădase în persecuție. Mai mult decât atât, 
conciliul de la Arles (august 314) a decretat fără echivoc prin canonul 13 că, cei hirotoniți 
chiar de către traditori, dacă sunt demni să rămână în cler, nu trebuie să sufere din cauza 
acestei circumstanţe a hirotonirii lor.55 Condamnarea donatismului a arătat astfel, în premieră 
pentru istoria controverselor dogmatice, că harul hirotoniei nu depinde de factorul uman, 
adică de curăția morală a celui căruia i-a fost conferit. Dacă afirmaţia donatistă ar fi fost 
valabilă, cine ar mai putea şti care cleric poate administra valid Sfintele Taine şi care nu, din 
moment ce păcatele grave, de cele mai multe ori sunt săvârşite în ascuns, astfel încât numai 
Dumnezeu le ştie cu adevărat? Rigorismul donatist conţinea germenii distrugerii Bisericii şi 
mai ales a credinţei că harul nu-şi are originea în vrednicia umană, ci-n voinţa lui Dumnezeu. 

Criza donatistă a ridicat ulterior o altă problemă: cel ce sfârşeşte prin a fi caterisit de 
Biserică pentru aceste greşeli grave mai posedă sau nu harul Hirotoniei? Discuţia este, 
evident, deplasată aici nu asupra păcatelor, ci asupra actului caterisirii în sine. Răspunsul nu 
poate fi decât similar celui dat problemei donatiste: prin caterisire clericului nu i se ia harul, ci 
pierde numai dreptul de a-şi exercita funcţia pe care acesta i-o conferă. Devreme ce harul nu 
este dat de om, ci de către Sfântul Duh prin mâinile episcopului, nimeni, afară de Sfântul Duh 
însuşi, nu-l mai poate retrage. Cel caterisit este însă respins de Biserică, considerat nevrednic 
de harul care i s-a încredinţat prin hirotonie. Caterisirea este, cu alte cuvinte, o suspendare din 
funcție a clericului condamnat. Ideea retragerii harului însuşi în actul caterisirii trebuie 
respinsă categoric, pentru a elimina orice bănuială că acordarea acestui har ar fi opera unui 
om sau a unui grup, fie el format şi din episcopi. Episcopul este numai un instrument al haru- 
lui: cel ce face prezent pe Hristos în preoţi este Duhul lui Dumnezeu care coboară peste ei la 
chemarea şi prin mâinile episcopului. Harul hirotoniei nu depinde nici de episcop, nici de 
comunitate, nici chiar de persoana celui hirotonit., ci numai de Dumnezeu. Dar nimeni nu-şi 
poate lua acest dar singur, adică în afara Biserici sau independent de episcop. 


Botezul şi Mirungerea 


1. Semnificaţia Botezului şi a Mirungerii. Legătura dintre ele. Ambele Taine îşi au o 


puternică bază nou-testamentară. lată câteva texte din cartea Faprelor: „Apostolii din 
Ierusalim, auzind că Samaria a primit cuvântul lui Dumnezeu, au trimis la ei pe Petru şi pe 
Ioan, care, coborându-se, s-au rugat pentru ei ca să primească Duhul Sfânt. Căci nu se 
pogorâse încă peste nici unul dintre ei, ci erau numai botezați în numele Domnului lisus. 
Atunci puneau mâinile peste ei şi ei luau Duhul Sfânt.“ (FAPTELE APOSTOLILOR, VIII, 14-17). 





30 Optat de Mileve, V, 6; la J]. Tixeront, op. cit., vol.2, p.228, n.1 

3! J. Tixeront, op. cit., vol.2, p.228, n.2 

32 Optat de Mileve, II, 19, 21; Augustin, Epist. CVIII, 19; Contra litter. Petiliani, III, 44; Gesta collation., |, 201, 
col.1339; la J. Tixeront, op. cit., vol.2, p.228, n.4, 3 

33 Hefele, Histoire des Conciles, ediţia a doua, vol.l, p. 289; Epist. II synodi arelatensis ad Sylvestrum papam, 
PL, VIII, 818 şi urmare; la ]. Tixeront, op. cit., vol.2, p.2209, n.4 


„Pe când Petru vorbea încă aceste cuvinte (în casa sutaşului Corneliu, n.n.), Duhul Sfânt a că- 
zut peste toţi cei care ascultau cuvântul. Iar credincioşii care tăiaţi împrejur, care veniseră cu 
Petru, au rămas uimiți, pentru că darul Duhului Sfânt s-a revărsat şi peste neamuri. Căci îi 
auzeau pe ei vorbind în limbi şi slăvind pe Dumnezeu. Atunci a răspuns Petru: poate, oare, 
cineva să oprească apa, ca să nu fie botezați aceştia care au primit Duhul Sfânt, ca şi noi? şi a 
poruncit ca aceştia să fie botezați în numele lui lisus Hristos.“ (FAPTELE APOSTOLILOR, X, 44- 
48). „Pavel... a venit la Efes. Şi găsind câţiva ucenici, a zis către ei: primit-aţi voi Duhul 
Sfânt când aţi crezut? Iar ei au zis către el: dar nici n-am auzit dacă este Duh Sfânt. Şi el a zis: 
deci în ce v-aţi botezat? Ei au zis: în botezul lui loan. Iar Pavel a zis: loan a botezat cu botezul 
pocăinţei, spunând poporului să creadă în cel ce avea să vină după el, adică în lisus Hristos. Şi 
auzind ei, s-au botezat în numele Domnului lisus. Şi punându-şi Pavel mâinile peste ei, Duhul 
Sfânt a venit asupra lor şi vorbeau în limbi şi prooroceau.“ (FAPTELE APOSTOLILOR, XIX, I- 
6). 

Toate aceste texte dovedesc strânsa legătură şi chiar semnificaţia comună a Botezului 
şi a Mirungerii. În vremea apostolilor Taina Mirungerii se administra, ca şi Hirotonia, ca şi 
Taina Vindecării, prin „punerea mâinilor“ apostolilor, aşa cum reiese clar din textele citate. 
Ulterior însă, această Taină, a şi aceea a Vindecării, a fost administrată prin ungere cu 
untdelemn sfinţit, după cum reiese din epistola a doua către corinteni a Sf. Pavel (1,21) sau din 
prima epistolă sobornicească a Sf. loan (II, 20, 27). Important este însă faptul că administrarea 
acestor două Taine avea loc în următoarele circumstanţe: predica apostolilor trezea în 
sufletele ascultătorilor credinţa în dumnezeirea şi învierea lui lisus Hristos; ca urmare, ei 
deveneau vrednici de a se boteza „în numele lui lisus“. Expresia însemna că ei se botezau 
crezând în numele lui lisus de „Fiu al lui Dumnezeu“, de „Domn“ asupra morţii, de „Mesia“ 
(FAPTELE APOSTOLILOR, VIII, 37). Aceasta era diferenţa dintre „botezul lui loan“ şi botezul 
„în numele lui lisus“. Botezul lui loan pregătea sufletele pentru primirea adevăratului botez al 
lui Mesia, adică al lui lisus cel înviat. 

Botezului îi urma actul „punerii mâinilor“ prin care Duhul Sfânt pogora peste cei 
botezați; efectul acestei pogorâri era asemenea celui al pogorârii Duhului la Cincizecime peste 
apostolii înşişi: „vorbirea în limbi“ şi „proorocia“. Trebuie precizat că limbile despre care este 
vorba aici sunt, desigur, cele vorbite de alte popoare, cum reiese din Faptele Apostoloilor 
114,8, (aşa-numitele „alte limbi“), dar mai ales de „limbile îngereşti“ (1 CORINTENI XIII, 1). 
Atât Botezul, dar mai ales Taina Mirungerii, care ar putea fi numită şi a Vorbirii în Limbi, 
sunt strâns legate de venirea Împărăției lui Dumnezeu printre oameni. „Vorbirea în limbi“ era 
semnul coborârii reale a acestei Împărăţii peste cei botezați, căci aceştia începeau să 
vorbească limba îngerilor lui Dumnezeu. Chiar şi numai vorbirea „în alte limbi“ omeneşti era 
semnul venirii acestei Împărăţii, căci Împărăţia mesianică va face să dispară cu totul dintre 
oameni efectele turnului Babel. „vorbirea în limbi“ este semnul clar al faptului că cei botezați 
anticipau eshatonul, făcând prezentă atmosfera vremurilor viitoare, care vor fi vremurile păcii 
şi bunei înţelegeri între toţi oameni, între toate făpturile lui Dumnezeu. 

Ce este atunci Botezul? Care este semnificația lui? Sf. Pavel, scriind romanilor, 
spune: „Au nu ştiţi că toţi câţi în Hristos lisus ne-am botezat, întru moartea lui ne-am botezat? 
Deci ne-am îngropat cu el în moarte, prin botez, pentru ac, precum Hristos a înviat din morţi, 
prin slava Tatălui, aşa să umblăm şi noi întru înnoirea vieţii. [...] Cunoscând aceasta, că omul 
nostru cel vechi a fost răstignit împreună cu el, ca să se nimicească trupul păcatului, pentru a nu 
mai fi robi ai păcatului, ...credem că vom şi vieţui împreună cu el, ştiind că Hristos, înviat din 
morți, nu mai moare; moartea nu mai are stăpânirea supra lui. Căci ce a murit, a murit păcatului 
odată pentru totdeauna, iar ce trăieşte, trăieşte lui Dumnezeu. aşa şi voi, socotiţi-vă că sunteți 
morţi păcatului, dar vii pentru Dumnezeu, în Hristos lisus, Domnul nostru.“ (ROMANI VI, 3-4, 
6, 8-11). „Dacă Hristos este în voi, continuă apostolul, trupul e mort pentru păcat; iar Duhul 
viaţă pentru dreptate. Iar dacă Duhul celui ce a înviat pe lisus din morţi locuieşte în voi, cel ce 


a înviat pe lisus Hristos din morţi va face vii şi trupurile voastre cele muritoare, prin Duhul 
său care locuieşte în voi.“ (ROMANI VIII, 10-11). 

Botezul înseamnă, deci, trecerea celui ce se botează prin moartea lui Hristos lisus 
pentru a ajunge la învierea sa. Făcând legătura cu cele de mai sus, putem spune că Botezul 
este Taina prin care catehumenul trece din împărăţia morţii, care este lumea aceasta, istoria, în 
Împărăţia Învierii, a vieţii veşnice, care este Împărăţia lui Hristos. Botezul este Iordanul cel 
spiritual care desparte lumea păcatului de Împărăţia Cerurilor şi pe care, traversându-l poporul 
lui Dumnezeu, iese oarecum din istorie şi intră real în atmosfera vremurilor eshatologice ale 
Noului Canaan sau Ierusalim cel proorocit în cartea Apocalipsei. Prin Botez Biserica devine 
anticiparea reală a Împărăției eshatologice a Cerurilor. Deşi aflaţi încă sub tirania timpului, a 
istoriei, cei botezați simt deja prezenţa unei Împărăţii care nu este din lumea aceasta (IOAN 
XVIII, 36). Atât Botezul, cât şi Taina Mirungerii sau a Vorbirii în Limbi revelează, descoperă 
în umanitate Taina coborârii reale a Împărăției lui lisus Hristos, a venirii ei anticipate. Cele 
două Taine aduc în prezent, în fiecare om care se botează şi în general în Biserică eshatonul 
însuşi. 

Expresia „botezul lui lisus““ marchează schimbarea majoră de mentalitate în rândul 
comunităţii evreieşti din jurul apostolilor: în locul unei împărăţii mesianice înţeleasă ca o 
împărăție a independenţei politice faţă de romani, lisus aduce vestea unei Împărăţii care nu 
este din lumea aceasta, a unei împărăţii spirituale al cărei sens nu este acela al trecerii de la 
robie la libertate politică sau socială, ci de la robia păcatului şi a morţii la libertatea fără egal a 
învierii. Că acesta este adevărata semnificaţie a Botezului ca trecere de la pustia suferințelor şi 
a morţii la Noul Canaan al Împărăției Cerurilor o dovedeşte efectul „ungerii“ cu Duhul Sfânt, 
adică vorbirea „în alte limbi (omeneşti) sau chiar „în limba îngerilor“. Cele două Taine 
reprezintă „semnele“ pe care Biserica le face în lume şi prin care dezvăluie lumii coborârea 
reală a vremurilor eshatologice ale Împărăției Cerurilor în istorie. Cele două Taine sunt taine 
numai pentru ochii trupului; pentru ochiul duhovnicesc ele sunt descoperiri, semne limpezi ale 
adevărului făgăduinţei lui lisus Hristos că va fi prezent în Biserică până la sfârşitul timpurilor 
(MATEI XX VIII; 19-20). Or, aşa cum reiese din text, făgăduinţa de a fi prezent între noi este 
făcută în contextul trimiterii apostolilor la propovăduire pentru a boteza toate neamurile. 

2. Efectele mântuitoare ale Botezului şi Mirungerii. Botezul, ca şi Mirungerea, nu 
sunt doar nişte acte simbolice prin care ne declarăm apartenenţa la creştinism. Ele sunt acte cu 
efecte mântuitoare reale, acte care descoperă, fac prezentă în fiinţa celui ce le primeşte Taina 
Împărăției Învierii lui Hristos. Efectele Botezului sunt astfel următoarele: a. Curăţirea de 
păcatul strămoşesc, pentru adulţi şi copii, şi în acelaşi timp şi de păcatele personale pentru 
adulți. „Pocăiţi-vă, le spune Petru ascultătorilor săi la Cincizecime, şi să se boteze fiecare 
dintre voi în numele lui lisus Hristos, spre iertarea păcatelor voastre, şi veţi primi darul 
Duhului Sfânt.“ (FAPTELE APOSTOLILOR, II, 38). Căci, spune Mântuitorul, „cel ce va crede şi 
se va boteza se va mântui, iar cel ce nu va crede se va osândi.“ (MARCU XVI, 16). „Botezul 
şterge şi vina şi pedeapsa pentru păcate, dar el nu nimiceşte şi urmările păcatului strămoşesc, 
cum sunt înclinarea spre rău, suferinţa etc. Acestea rămân şi-n omul botezat, aducându-i 
aminte de căderea sa şi dându-i ocazie să lupte împotriva lor. Urmările păcatului strămoşesc 
însă, cum ar fi, de exemplu, înclinarea spre rău, concupiscenţa, nu au în ele nimic vinovat, 
atâta timp cât creştinul nu consimte cu ele.“%* 

b. Prin Botez renaştem la o viaţă nouă, devenind fii ai lui Dumnezeu: „Vedeţi ce fel 
de iubire ne-a dăruit nouă Tatăl, ca să ne numim fii ai lui Dumnezeu, şi suntem. Pentru aceea 
lumea nu ne cunoaşte, pentru că nu l-a cunoscut nici pe el.“ (I IOAN III, 1). Prin Botez primim 
Duhul înfierii, care ne face să fim fii ai lui Dumnezeu prin har, aşa cum Hristos este Fiul lui 
Dumnezeu prin natură: „Pentru că n-aţi primit iarăşi un duh al robiei, spre temere, ci aţi primit 

Duhul înfierii, prin care strigăm: Avva, adică Părinte!“ (ROMANI VIII, 15). Botezul este astfel 
o veritabilă a doua naştere, cum spune Sf. Pavel: „EI ne-a mântuit nu din faptele cele întru 
dreptate (ale Legii, n.n.), săvârşite de noi, ci după a lui îndurare, prin baia naşterii celei de a 
doua şi prin înnoirea Duhului Sfânt.“ (Tit, UL, 5). 

c. Cel renăscut prin Botez nu mai aparţine lumii păcatului, ci Împărăției Învierii lui 
Hristos a cărei anticipare în istorie este Biserica. Trăind în Hristos, el devine astfel locuitor al 
acestei „case a lui Dumnezeu“ care este Biserica, mădular al acestui Trupul al său peste 
veacuri (| TIMOTEI III, 15). „Pentru că într-un Duh ne-am botezat noi toţi, ca să fim un singur 
trup, fie iudei, fie elini, fie robi, fie liberi, şi toţi la un Duh ne-am adăpat.“ (1 CORINTENI XII, 
13). 

Cu privire la efectele Mirungerii Sf. Ciprian spune: „Cel botezat trebuie să fie şi uns, 
spre a putea deveni, prin Mir, adică prin ungere, unsul lui Dumnezeu şi a dobândi harul lui 
Hristos.“35 iar Sf. Chiril al Ierusalimului adaugă: „Păziţi-vă de a socoti Mirul acesta ca 
untdelemn de rând, căci precum pâinea Euharistiei, după chemarea Sfântului Duh, nu mai este 
pâine obişnuită, ci Trupul lui lisus Hristos, aşa după chemare, acest Sfânt Mir nu mai este un 
lucru de rând, ci un dar al lui lisus Hristos şi al Duhului Sfânt, un dar care, prin prezenţa 
dumnezeirii sale, devine real şi eficace. De el ne slujim, ca să ungem simbolic fruntea şi 
organele simţurilor şi în clipa în care trupul vostru este uns în chip văzut, sufletul vă este 
sfinţit prin Sfântul şi de viaţă făcătorul Duh... Precum Hristos a ieşit afară după Botez şi după 
pogorârea Sfântului Duh şi a învins pe diavol, aşa şi voi, după Botez şi după Ungerea tainică 
fiind înarmaţi cu toate armele Sfântului Duh, vă împotriviţi puterii duşmane şi o învingeţi 
zicând: pot toate prin Hristos, care mă mântuieşte.“ 36 

Aceasta înseamnă că, dacă prin Botez primim iertarea păcatului strămoşesc şi a celor 
personale, în cazul adulţilor, prin Mirungere primim şi puterea de a rezista asaltului pe care 
diavolul îl îndreaptă asupra noastră pe tot parcursul vieţii, atâta timp cât încă suntem fiinţe 
supuse timpului, schimbării, cât încă mărşăluim prin istorie îndrum spre Împărăţie. Nimeni nu 
poate fi după Botez cu totul fără de păcat, căci ar însemna că Biserica nu mai trăieşte încă în 
limitele istoriei, ci a ajuns deja la destinația ei eshatologică, cum credeau novaţienii şi 
donatiştii. Cu toate acestea, creştinul nu mai este tot atât de dezarmat în faţa păcatului, cum 
este cel încă nebotezat, dacă voieşte cu adevărat să i se împotrivească. După Botez şi 
Mirungere diavolul nu mai acţionează din interiorul nostru, ci cum spunea Sf. Diadoh al 
Foticeii.*” Dacă păcatul continuă să lucreze în noi şi după Botez, spune Sf. Marcu Ascetul, nu 
înseamnă că patimile sunt cele ce lucrează, ci noi ne înfăşurăm prin voia noastră liberă în 
legăturile păcatului, care au fost dezlegate prin Botez.38 

3. Condiţiile săvârşirii valide a Botezului şi a Mirungerii. Săvârşitorul Botezului 
este, în mod obişnuit, episcopul sau preotul. Porunca de a-l săvârşi apostolii a dat-o însuşi 
mântuitorul, când i-a trimis la propovăduire în toată lumea (MATEI XXVIII, 19). În cazuri 
deosebite, Botezul poate fi săvârşit şi de diacon, aşa cum vedem că a făcut Filip, unul din cei 
şapte diaconi, care l-a botezat pe Simon Magul şi pe famenul etiopian (FAPTELE 
APOSTOLILOR, VIII, 12-13, 38). Pentru cazurile excepţionale Biserica a admis din vechi 
timpuri ca botezul, în caz de mare necesitate, să fie săvârşit şi de mireni, bărbaţi sau femei, şi 
chiar de către tatăl ori mama pruncului aflat în primejdie de moarte.” Se admite Botezul 
ereticilor, dar numai în cazul când Biserica acestora a păstrat, oarecum, succesiunea 
apostolică, iar ritualul după care s-a săvârşit Taina prevede întreita afundare în numele 
persoanelor Sf. Treimi pomenită distinct fiecare; este o recunoaştere prin iconomie. Nu este 

admis însă Botezul săvârşit de un păgân, chiar dacă acesta ar fi respectat toată rânduiala 
canonică; un păgân nu-l poate face pe altul să intre în Biserică, el care nu se află nici el 
înăuntrul ei. Dacă respectarea strictă a ritualului ar fi singura condiţie, atunci el ar avea o 
putere în sine, magică, şi atunci fiecare s-ar putea boteza şi pe sine însuşi. 

Săvârşitorul Mirungerii este, de asemenea Episcopul sau preotul. La acest nivel nu 
mai este îngăduită săvârşirea Tainei de către Mireni, indiferent de pretextul invocat. În 
cazurile în care copilul aflat în primejdie de moarte a fost botezat de părinţii săi sau de un alt 
mirean, bărbat sau femeie, şi trăieşti după aceea depăşind primejdia, el trebuie adus la 
Biserică pentru ca episcopul sau preotul să completeze restul rânduielii canonice, dar mai ales 
să-l administreze Taina Mirungerii. Această rânduială cu privire la săvârşitorul Botezului şi a 
Mirungerii o prevede încă Constituţiile Apostolilor din secolul al III-lea unde aflăm 
următoarea învăţătură: „În privinţa Botezului, tu, episcop, şi tu, preot, am zis mai înainte şi 
repetăm şi acum: mai întâi să ungi cu untdelemn, după aceea să botezi şi în urmă să 
pecetluieşti cu Sf. Mir.“% 

Primitorul Tainei Botezului este orice copil şi orice adult viu. Botezul nu se 
administrează morţilor. În cazul copilului nu trebuie să fie nici o discuţie în această privinţă, 
căci în Vechiul Canaan n-au intrat adulții din vremea lui Moise, ci prin hotărârea lui 
Dumnezeu numai copii, tocmai pentru nevinovăția lor, pentru că, fiind incapabili să 
deosebească binele de rău datorită vârstei, n-au fost răspunzători de împotrivirea părinţilor lor 
faţă de făgăduinţele divine. Pentru acelaşi motiv Mântuitorul hotărăşte ca în Împărăţia 
Cerurilor să nu intre decât copii sau cei care redevin prin pocăință asemenea copiilor, adică 
fără împotrivire, nevinovaţi (MATEI XIX, 14; XVIII, 3). Condiţia fundamentală pentru a primi 
Botezul este credinţa în dumnezeirea şi-n învierea lui lisus Hristos, iar Dumnezeu a hotărât că 
aceştia o au deja prin însăşi nevârstnicia lor (MATEI XVIII, 6); credinţa de care este vorba în 
acest caz, ca şi cea din vremea lui Moise, înseamnă neîmpotrivirea la chemarea lui Dumnezeu 
de a moşteni Împărăţia Cerurilor. 

La această condiţie a copilului, care este moştenitor de drept al Împărăției lui Hristos, 
adulţii trebuie să mai adauge voinţa de a se boteza de a abandona starea lor de păgânătate şi a 
întra în Biserica lui Hristos, manifestată în mod expres, şi pocăință pentru greşelile lor din 
trecut. În cazul Tainei Mirungerii primitorul este orice om botezat în mod valid, în condiţiile 
expuse mai sus. De obicei Taina aceasta se administrează imediat după Botez, de fapt, în 
cadrul slujbei Botezului, fiind urmată îndată de administrarea Sfintei Euharistii. Nici Botezul 
şi nici Mirungerea nu se administrează repetat, ci doar o singură dată. În cazul copiilor 
abandonaţi, despre care nu se cunoaşte dacă au fost botezați sau nu, există formula 
condiţională: „Se botează robul lui Dumnezeu (N), dacă nu este botezar,...“ În cazul aşa- 
numiților „monştri“ formula botezului este: „De este acesta om, se botează robul lui 
Dumnezeu (N)...“ În fine, în cazul când cel ce urmează să fie botezat, copil sau adult, se află 
în stare de comă sau moarte aparentă, formula este: „Dacă e viu, se botează robul lui 
Dumnezeu (N)... 


Maslul şi Pocăinţa 


1. Semnificaţia bolii în NOUL TESTAMENT. Vorbind celor din casa sutaşului Corneliu, 
Petru spune că Iisus a vindecat pe „toţi cei asupriţi de diavolul“. (FAPTE X, 38). Boala este 
văzută deci ca un semn al robirii omului de către diavol. La fel o defineşte şi lisus când, 
referindu-se la femeia gârbovă, o numeşte: „această fiică a lui Avraam, pe care a legat-o 
satana“. (LUCA XIII, 16). Boala este, aşadar, semnul domniei satanei asupra neamului 
omenesc, a stăpânirii împărăției întunericului peste lume. Exemplele cele mai impresionante 

ale acestei crude realităţi sunt îndrăciţii: îndrăcitul din Gadara, „un om cu duh necurat, care-şi 
avea locuinţa în morminte, şi nimeni nu putea să-l lege nici măcar în lanţuri, pentru că de 
multe ori, fiind legat în obezi şi în lanţuri, el rupea lanţurile şi obezile le sfărâma şi nimeni nu 
putea să-l potolească şi neîncetat, ziua şi noaptea, era prin morminte şi prin munţi, strigând şi 
tăindu-se cu pietre“ (MARCU V, 2-6); sau fiul lunatic, care „pătimea rău, căzând adesea în foc 
şi adesea în apă“ (MATEI XVII, 14-16, 20-21). Nici din VECHIUL TESTAMENT nu lipsesc astfel 
de cazuri: Duhul Domnului s-a îndepărtat şi pe Saul a început „să-l tulbure un duh rău“; aflat 
sub stăpânirea unei asemenea puteri demonice, Saul „a vrut să pironească cu sulița pe David 
de perete...“. (| Samuel XVI, 14; XIX, 9, 11). 

A doua cauză a bolilor este păcătuirea. Când un slăbănog este adus ca să fie vindecat, 
lisus îl vindecă, într-adevăr, pentru credinţa celor care-l aduseseră, nu înainte însă de a-i spune 
celui bolnav: „Omule, iertate îți sunt ţie păcatele tale“. (Luca V, 20). Tot unui slăbănog, celui 
pe care l-a vindecat la scăldătoarea Betezda, Iisus îi spune direct: „lată, te-ai făcut sănătos. De 
acum să nu mai păcătuieşti, ca să nu-ţi fie ceva mai rău.“ (IOAN V, 14). Boala este, aşadar, 
semnul răzvrătirii trupului împotriva sufletului, care în om este principiul vieţii. Această 
răzvrătire, această dorinţă a trupului de a scăpa de sub dominaţia spiritului, este de aceeaşi 
natură cu răzvrătirea omului împotriva lui Dumnezeu însuşi. Păcatul este răzvrătire conştientă, 
voluntară împotriva lui Dumnezeu, asemenea răzvrătirii lui Satan; prin păcat omul devine rob 
al diavolului, supus al împărăției sale. Chiar după ce se curăţă de păcat, dacă el păcătuieşte din 
nou, de fapt el intră din nou sub stăpânirea acestei domnii întunecate, care, de data aceasta se 
manifestă cu şi mai multă forță. Acesta pare să fie sensul afirmației Mântuitorului despre 
duhul cel necurat care se întoarce şi face ravagii şi mai mari în casa cea curată (MATEI XII, 
43-45). 

Aceeaşi concepţie despre substratul păcătos al bolii în general o mărturiseşte şi Sf. 
Iacov când îndeamnă pe preoţi să se roage pentru cei bolnavi: „De este cineva bolnav între 
voi, să cheme preoţii Bisericii şi aceştia să se roage pentru el, ungându-l cu untdelemn, în 
numele Domnului, şi rugăciunea credinţei va mântui pe cel bolnav şi Domnul îl va ridica, iar 
de va fi făcut păcate, se vor ierta lui.“ (Iacov V, 14-15). Desigur, nu întotdeauna boala este 
semnul păcătuirii directe a cuiva, ori a părinţilor săi, cum este cazul orbului vindecat de lisus 
(IOAN LX,3) sau al lui Lazăr cel bolnav şi apoi mort (IOAN XI, 4). Dar chiar şi în aceste cazuri 
ea este tot semnul stăpânirii universale peste lume a împărăției întunericului în contextul 
căruia este lovit şi cel nevinovat. Cazul cel mai celebru, cel al lui lov a cărui suferinţă este 
cauzată de satana, cu îngăduinţa lui Dumnezeu, nu face decât să ilustreze acest adevăr 
fundamental. 

2. Semnificaţia vindecărilor_ minunate. Trebuie spus de la început, că vindecările 
operate de lisus şi apoi de apostoli nu au semnificaţie medicală, ci una pur religioasă. Bolnavii 
erau vindecaţi de lisus nu pentru a fi redaţi ordinii naturale a lucrurilor, ci pentru a face 
simțită în avans prezența Împărăției Cerurilor. La sfârşitul timpurilor, spune Sf. Ioan, 
Dumnezeu „va şterge orice lacrimă din ochii lor (a celor care au suferit, n.n.) şi moartea nu va 
mai fi; nu va mai fi nici plângere, nici strigăt, nici durere, căci cel dintâi vor fi trecut.“ 
APOCALIPSA XXI, 4). Referindu-se la aceeaşi problemă a suferinţei, Sf. Pavel spune şi el: 
„Socotesc că pătimirile vremii de acum nu sunt vrednice de slava care ni se va descoperi. 
Făptura aşteaptă cu nerăbdare descoperirea fulor lui Dumnezeu. Căci făptura a fost supusă 
deşertăciunii, nu de voia ei, ci din cauza celui care a supus-o, însă cu nădejdea că şi ea, 
făptura, se va izbăvi din robia stricăciunii, ca să fie părtaşă la libertatea slavei fulor lui 
Dumnezeu.“ (ROMANI VIII, 18-21). Orice vindecare minunată, aşadar, nu face decât să 
anticipeze în cel bolnav venirea Împărăției lui Dumnezeu care nu mai cunoaşte suferința, 
boala şi nici chiar moartea. 

Nu întâmplător lisus predica mai întâi despre apropierea Împărăției Cerurilor şi apoi 
vindeca: „Mulţimile, spune Sf. Luca, au mers după el, iar el, primindu-le, le vorbea despre 


Împărăţia lui Dumnezeu, iar pe cei care aveau trebuinţă de vindecare îi făcea sănătoşi.“ (LUCA 
IX, 11). Trimişi să răspândească vestea apropierii acestei Împărăţii, apostolii făceau şi ei la 
fel: „Chemând pe cei doisprezece ucenici ai săi, lisus le-a dat putere să stăpânească toţi 
demonii şi să vindece bolile. [...] Iar ei, plecând, mergeau prin sate binevestind (evangheli- 
zând) şi vindecând pretutindeni.“ (Luca IX, 6). lisus n-a vindecat ca medic, ca un om are se 
ocupă de restabilirea funcţiunilor naturale ale omului; el a vindecat bolnavii în calitatea sa de 
Mesia, de Domn nu al lumii acesteia, ci al Împărăției Cerurilor. Vindecările n-au avut alt scop 
decât acela de a adeveri mesianitatea sa, împlinirea în persoana sa a proorociei lui Isaia despre 
Mesia: „Duhul Domnului este peste mine, căci m-a uns să binevestesc săracilor; m-a trimis să 
vindec pe cei zdrobiţi cu inima; să propovăduiesc robilor eliberarea şi celor orbi vederea; să 
slobozesc pe cei apăsaţi şi să vestesc anul plăcut Domnului (adică anul eshatologic, n.n.).“ 
(LUCA IV, 18-19). Aceeaşi interpretare a vindecărilor sale o găsim şi la Matei, care zice: „Şi 
făcându-se seară, au adus la El mulţi îndrăciți şi a scos duhurile numai cu cuvântul şi pe toţi 
bolnavii i-a vindecat, ca să se împlinească ce s-a spus prin Isaia proorocul, care zice: acesta 
neputinţele noastre le-a luat şi bolile noastre le-a purtat.“ (MATEI VIII, 16-17). 

lisus a vindecat în multe feluri. Pe unii i-a vindecat numai cu cuvântul (MATEI VIII, 
8, 16; IX, 6); pe alții prin atingerea de poala hainelor sale (MATEI IX, 20-21; XIV, 36); pe alții 
i-a vindecat prin ungerea cu tină (IOAN IX, 6); iar pe alţii prin atingerea lor cu mâna (MATEI 
VIII, 15; MARCU VI, 5; XVI, 18), cum aveau să facă apoi şi apostolii (FAPTE IV, 30). În toate 
cazurile intenţia sa n-a fost alta decât aceea de a face să se simtă apropierea de lume a puterii 
Împărăției lui Dumnezeu. „Într-una din zile Iisus învăţa şi de faţă şedeau farisei şi învăţători ai 
Legii, veniţi din toate satele Galileii, din Iudeea şi din Ierusalim. Şi puterea Domnului se arăta 
în tămăduiri.“ (LUCA V, 17). Dacă intenţia sa ar fi fost una pur medicală, adică operarea unei 
terapii naturale în rândul bolnavilor vremii sale, i-ar fi vindecat pe toţi, fără deosebire, ba ar fi 
înviat şi toți morţii. Că ţinta vindecărilor sale a fost aceea de a ilustra vestea pe care o aducea 
poporului despre puterea şi apropierea Împărăției Cerurilor o dovedeşte faptul că el cerea 
bolnavilor în general credință. Or, credinţa este o exigenţă solicitată în vederea pregătirii 
pentru intrarea în Împărăţia Cerurilor. Venind în Capernaum, „în patria sa“, lisus „n-a putut să 
facă acolo nici o minune; şi-a pus mâinile doar peste câțiva bolnavi şi i-a vindecat. Şi se mira 
de necredinţa lor (a celor ce-l ascultau, n.n.). Şi străbătea satele dimprejur învățând.“ (MARCU 
VI, 5-6). În tot acel oraş doar câţiva bolnavi au crezut şi numai pe ei i-a putut vindeca, 
făcându-i să simtă puterea Împărăției pe care o propovăduia. Preaînvăţaţii cărturari n-au putut 
însă crede cele ce învăţa Iisus despre Împărăţie şi de aceea nici n-au putut intra în atmosfera ei 
mirifică, tămăduitoare, n-au putut-o simţi. 

Opacitatea faţă de vestirea apropierii şi puterii Împărăției lui Dumnezeu a fost în 
unele cazuri atât de densă încât nici minuni săvârşite demonstrativ n-au putut-o risipi (IOAN 
XII, 37-41). Credinţa în puterea vindecătoare a Împărăției lui Dumnezeu nu este cerută însă 
numai celui bolnav, ci şi celui trimis să-l vindece. Când apostolii îl întreabă pe lisus de ce ei 
n-au putut să-l vindece pe fiul cel lunatic, acesta le-a răspuns: „Pentru puţinătatea credinţei 
voastre. Căci adevăr grăiesc vouă: dacă veţi avea credinţă cât un grăunte de muştar, veţi zice 
muntelui acestuia: mută-te de aici dincolo, şi se va muta; şi nimic nu va fi vouă cu neputinţă.“ 
(MATEI XVII, 19-20). Taina Vindecării sau a Sf. Maslului este menită, deci, să introducă pe 
cel bolnav în atmosfera Împărăției viitoare; aceasta este, de fapt, adevărata semnificaţie a 
aşezării Evangheliei pe capul celui bolnav la sfârşitul slujbei. Dar nu numai bolnavul trebuie 
să creadă în cele făgăduite cu privire la Împărăţie, ci şi taumaturgul, vindecătorul; mai ales el 
trebuie să simtă că aduce cu sine puterea acestei Împărăţii, pentru ca boala să fie înfrântă 
(MARCU XVI, 17). 

Trebuie aici evidențiat faptul că tămăduirea nu are loc decât dacă Dumnezeu 
consideră că este necesară o nouă dovadă a prezenţei Împărăției sale în lumea noastră, ca 
ilustrare a adevărului celor propovăduite în Biserică. 


3. Ungerea cu untdelemn_sfinţit. Modelul prin excelenţă al tămăduitorului este, 
evident, lisus Hristos. Povestind pilda samarineanului milostiv, lisus s-a descris, de fapt, pe 
sine însuşi în raport cu fiecare om. Căci fiecare, chiar dacă nu este rănit trupeşte, este rănit de 
„tâlhari“ cei spirituali, adică de demoni. Samarineanul ridică, deci, pe „cel căzut între 
tâlhari“, dezbrăcat, rănit şi abandonat de aceştia „aproape mort“ (Luca X, 30). Este imaginea 
prin excelenţă a lui Adam cel căzut din paradis, dezbrăcat de slava dumnezeiască şi rănit, 
aproape mort. Samarineanul îl ridică, îi unge rănile cu untdelemn şi vin şi-l duce apoi la o 
casă de oaspeţi. Ungerea cu untdelemn, alături de acela al punerii mâinilor peste cel bolnav, 
este gestul vindecător prin excelenţă. Trimişi să vestească Împărăţia lui Dumnezeu şi să-i 
dovedească apropierea de lume prin vindecări, apostolii „scoteau mulţi demoni şi ungeau cu 
untdelemn pe mulţi bolnavi şi-i vindecau.“ (MARCU VI, 13). La fel aveau să facă mai târziu şi 
„preoţii Bisericii“, după cum mărturiseşte Sf. lascov, care trebuiau să se roage pentru bolnav 
şi apoi să-l ungă cu untdelemn (Iacov V, 14). 

Maslul nu trebuie să fie o Taină ce se săvârşeşte numai pentru cei bolnavi fizic în 
mod evident şi cu atât mai puţin pentru cei aflați pe patul de moarte, cum fac romano- 
catolicii. Maslul este o Taină ce trebuie aplicată pentru întreaga constituție psiho-fizică a 
omului, ba chiar şi în cazurile în care, în absenţa unei boli, omul este năpădit de necazuri, de 
suferinţe sufleteşti provocate de nefericirile vieţii. Săvârşirea Sf. Maslu ar trebui făcută şi în 
cazurile celor ajunşi din diferite motive la marginile societăţii, celor abandonaţi, „răniţi“ de 
indiferența noastră şi căzuţi în mâinile „tâlharilor“, care sunt diferitele patimi. Un astfel de om 
trebuie recuperat de preoţi, care îi vor unge „rănile“ cu untdelemnul cel sfânt al grijii lor 
samaritene; el trebuie adus apoi la casa de oaspeţi, care este însăşi Biserica, pregătit şi aşezat 
la masa Împărăției lui Dumnezeu, care este Sf. Euharistie. Cum am spus şi în capitolul despre 
Biserică, asistenţa socială pe care trebuie s-o desfăşoare Biserica față de săraci, față de 
bolnavi, de abandonaţi etc., nu este menită să reintroducă o categorie de oameni în circuitul 
social natural, nu este menită să aducă aceşti oameni la un anumit standard material şi de civi- 
lizaţie minim, ci este menită să aducă în sufletele lor, ca şi în trupuri, puterea Împărăției lui 
Dumnezeu, putere care se manifestă şi material şi spiritual. O asistenţă care se opreşte la 
nivelul refacerii condiției materiale şi civilizatorii a celui asistat nu este asistenţa Bisericii, ci a 
unei organizaţii care n-are nimic comun cu lisus Hristos şi cu puterea lui vindecătoare. 

Săvârşitorul Tainei Sf. Maslu trebuie să fie conştient în permanenţă de faptul că cel 
ce va tămădui cu adevărat pe bolnav, dacă acest lucru se va întâmpla, va fi exclusiv lisus 
Hristos. Ungându-l cu untdelemn, preotul aduce peste cel bolnav o putere a cărei esenţă este 
străină de el, ca săvârşitor, şi de lumea aceasta. De aceea toate rugăciunile de la Maslu 
concentrează solicitarea exclusiv către Domnul lisus Hristos, adevăratul vindecător, 
adevăratul Stăpân al vieţii veşnice. Doar conştiinţa realităţii acestei puteri străină de lume, 
credinţa în prezenţa ei reală în untdelemnul cel sfinţit, este cea care provoacă efectele vinde- 
cătoare. Atât preotul cât şi bolnavul trebuie să nu scape din vedere semnificația adevărată a 
Tainei, anume aceea că tămăduirea este semnul apropierii lor în acel ceas de atmosfera 
vremurilor ultime. Fără conştiinţa aceasta Taina nu-şi are rostul şi nici efectele ei nu se vor 
face simţite (MARCU XVI, 17-18). Maslul urmează Botezului şi Mirungerii ca o confirmare în 
plus a intrării anticipate a celui credincios în realitatea eshatologică a Împărăției lui Hristos a 
vieţii veşnice, în care nu mai există suferinţă, boală şi nici moarte. Prin Sf. Maslu, cel bolnav 
gustă în avans ceva din vindecarea totală şi universală de la sfârşitul timpurilor. 

Ungerea cu untdelemn sfinţit trebuie să-l facă, deci, pe cel bolnav să trăiască, pentru 
câtăva vreme, în viitorul ultim. Tot cel ce nădăjduieşte ca prin Taina Sf. Maslu să-i fie adusă o 
vindecare în prezent şi pentru prezent nu a înţeles semnificaţia ei adevărată şi nu-i va simţi 
efectele; prin Maslu cel bolnav trebuie să trăiască pentru o clipă în viitor, să guste ceva din 
sănătatea şi vigoarea Împărăției Cerurilor în scopul întăririi credinţei lui înainte de moarte. 
Taina Sf. Maslu poate fi admisă ca o extrema unctio nu în sensul cronologic, cum o practică 


romano-catolicii, ci ca un dar, ca o arvună a nădejdii noastre că morţii îi va urma însănătoşirea 
generală a fiinţei umane, adică eliberarea ei în final de cea mai adâncă boală care este 
moartea. Însănătoşirea prin Taina Maslului nu este şi nu trebuie să fie decât un răgaz oferit 
credinţei, înainte de moarte, pentru a se întări şi a cobori în groapă în întregime pregătită. 
Însănătoşirea de acest fel nu este o prelungire a vieţii pentru a continua activităţile naturale, ci 
pentru un şi mai mare avânt în pregătirea pentru moarte ca poartă a intrării noastre în Împă- 
răția vieţii celei fără de moarte. 

4. Puterea şi semnificaţia iertării păcatelor. De ce tratăm Taina Pocăinţei în 
prelungirea Tainei Maslului? Prin boală trupul dă semne că începe să se răzvrătească 
împotriva sufletului, să alunece astfel spre despărțire, spre moarte; vindecarea este semnul 
reîmpăcării acestui trup cu principiul vieţii sale şi acest lucru se obține prin Maslu. Prin 
Pocăinţă toate păcatele care au condus la răzvrătirea sufletului împotriva lui Dumnezeu, 
izvorul suprem al existenţei noastre, sunt iertate şi legătura refăcută. Între Maslu şi Pocăinţă 
există o gradare în refacerea relaţiei noastre cu principiul vieţii care este Dumnezeu: se reface 
mai întâi relaţia trupească, apoi, la un nivel superior, cea sufletească. Dacă Taina Maslului se 
opune morţii noastre materiale, trupeşti, Taina Pocăinţei se opune celei spirituale sau 
sufleteşti. Cele două Taine nu sunt însă despărțite în sensul că una, Maslul s-ar ocupa numai 
de trup, iar cealaltă, Pocăinţa, numai de suflet. Păcatul are o primă consecinţă tulburarea 
profundă a ordinii noastre sufleteşti, după care, nu de puţine ori, se manifestă şi-na afară ac 
tulburare prin boală a ordinii trupeşti, fireşti, a lucrurilor. De aceea, adesea maslul este 
precedat sau urmat pentru cel bolnav de spovedanie, aşa cum mulţi credincioşi participă la 
Maslu fără să sufere de vreo boală trupească evidentă. 

Taina Pocăinţei, deci, tratează mai ales bolile sufletului, păcatele. Împărăţia lui 
Dumnezeu este Împărăţia sfinţeniei, în care nu încape nici umbra vreunui păcat. „Nu ştiţi voi, 
oare, scrie Sf. Pavel corintenilor, că nedrepţii nu vor moşteni Împărăţia lui Dumnezeu? Nu vă 
amăgiţi: nici desfrânaţii, nici închinătorii la idoli, nici adulterii, nici malahienii, nici sodomiţii, 
nici hoţii, nici lacomii, nici beţivii, nici batjocoritorii, nici răpitorii nu vor moşteni Împărăţia 
lui Dumnezeu.“ (IL CORINTENI VI, 9-10). Acelaşi lucru îl spune şi efesenilor zicând: „Aceasta 
s-o ştiţi bine, că nici un desfrânat sau necurat, lacom de avere sau care este închinător la idoli 
nu are moştenire în Împărăţia lui Hristos Dumnezeu. Nimeni să nu vă amăgească cu cuvinte 
deşarte, căci pentru aceasta vine mânia lui Dumnezeu peste fii neascultării.“ (EFESENI V, 5-6). 
Toate acestea nu fac decât să enumere păcatele specifice păgânilor pe care le avuseseră până 
atunci corintenii, ca şi cei din Efes şi pentru care nimeni, practicându-le, nu poate să spere să 
intre în Împărăţia lui Hristos. 

S-ar părea că pentru a intra în ea este necesară numai credinţa, cum afirmă 
protestanții. Referindu-se de data aceasta la proorocii Legii Vechi, Sf. Pavel scrie evreilor 
astfel: „Toţi aceştia au murit întru credință, fără să primească făgăduinţele, ci văzându-le de 
departe şi iubindu-le cu dor şi mărturisind că pe pământ ei sunt doar străini şi călători. [...] Şi 
toţi aceştia, mărturisiţi fiind prin credință, n-au primit făgăduinţa, pentru că Dumnezeu 
rânduise pentru noi ceva mai bun, ca ei să nu ia fără noi desăvârşirea.“ (EVREI XI, 13, 39-40). 
Această aşteptare în care au murit până şi proorocii avea ca ţintă puterea iertării păcatelor care 
avea să apară în lume abia odată cu Mesia. Proorocii erau supuşi păcatului, ca şi păgânii şi ca 
tot „omul ce vine pe lume“. Pe ei i-a deosebit, desigur, nădejdea în făgăduinţele făcute de 
Dumnezeu părinţilor lor, credinţa că toate cele promise se vor împlini cândva în viitor. Dar 
puterea de a se curăța tot omul de păcate pentru a intra curat în Împărăţia lui Dumnezeu nu 
fusese încă dată. Abia odată cu lisus Hristos a fost ea conferită unui grup de oameni care s-o 
exercite eficace şi să deschidă, astfel, lumii poarta Împărăției Cerurilor. 

Această putere a iertării păcatelor n-o poate exercita decât cineva care nu are păcate, 
ori nici un om nu se poate apropia de sfinţenia absolută. Prin urmare, ea este apanajul exclusiv 
al Dumnezeirii. Când lisus îl vindecă pe slăbănogul din Capernaum şi-i spune: „Omule, 





iertate îți sunt ție păcatele tale“, fariseii şi cărturarii, intrigaţi, se întreabă: „Cine este acesta 
care grăieşte hule? Cine poate să ierte păcatele decât unul Dumnezeu?“ lisus le spune clar că 
el are pe pământ puterea aceasta; era afirmarea indirectă a dumnezeirii lui (LUCA V, 20-21). 
După înviere el conferă apostolilor această putere, spunând: „Luaţi Duh Sfânt, cărora veţi 
ierta păcatele, vor fi iertate, şi cărora le veţi ţine vor fi ţinute.“ (IOAN XX, 22-23). Faptul că 
această putere le-a fost dată după înviere dovedeşte că ea se referă la Împărăţia lui Dumnezeu, 
este dată numai în perspectiva ei. Această putere echivalează cu „cheile Împărăției Cerurilor“, 
cum găsim la Matei unde lisus îi spune lui Petru şi apostolilor: „Îţi voi da ţie cheile Împărăției 
Cerurilor şi orice vei lega pe pământ, va fi legat şi în ceruri, şi orice vei dezlega pe pământ va 
fi dezlegat şi-n ceruri.“ (MATEI XVI, 19; XVIII, 18). 

Aceasta înseamnă că toate cele pe care apostolii în Biserică le vor considera moale, 
compatibile cu Împărăţia lui Dumnezeu, „le vor dezlega“, şi toate câte le vor găsi 
incompatibile, imorale, „le vor lega“, le vor interzice. Aceasta este semnificația textului de la 
MATEI XVI, 19. cât priveşte textului de la IOAN XX, 20, semnificaţia lui este aceea că toţi cei 
ce vor încălca cele „legate“ vor putea fi iertaţi, cei ce nu se vor pocăi şi vor persista în 
fărădelege vor fi „ţinuţi“ departe de gustarea anticipată a Împărăției lui Dumnezeu, care are 
loc în Biserică, dar departe şi de Împărăţia propriu-zisă în care nu vor mai intra vreodată. 
Iertarea păcatelor trebuie văzută ca dezlegarea porţilor Împărăției pentru cel care se pocăieşte; 
este calea de a intra într-o stare de curăție care nu aparţine lumii acesteia, ci numai celei 
viitoare. De aceea, cei ce recad în aceleaşi greşeli sunt mai aspru pedepsiţi, ca unii care au 
„gustat“ deja din bucuria Împărăției lui Hristos, dar s-au dovedit nevrednici de ea. 

5. Deţinătorul puterii de a ierta. Adevăratul vindecător al sufletelor, cel care le 
absolvă cu adevărat de orice păcate, este Hristos. Prin preot operează însuşi Hristos şi preotul 
are această conştiinţă a faptului că puterea care i-a fost dată este cu totul străină de esenţa lui 
pământeană, căci zice celui ce vine la spovedanie: „lată, fiule, Hristos stă nevăzut, primind 
mărturisirea ta cea cu umilință. Deci nu te ruşina şi nici nu te teme să ascunzi de mine vreun 
păcat, ci fără sfială spune toate câte ai făcut, ca să iei iertare de la Domnul nostru lisus 
Hristos. Şi eu sunt numai un martor, ca să mărturisesc înaintea lui toate câte îmi vei spune 
mie.“ Dar nu numai în această mini-cuvântare pregătitoare a celui ce vine la spovedanie apare 
rolul proeminent al lui Hristos, ci şi-n rugăciunea de dezlegare: „Domnul şi Dumnezeul nostru 
lisus Hristos... să te ierte pe tine fiule.. şi să-ţi lase ţie păcatele.“ În contrast, preotul îşi afirmă 
în acest act nimicnicia, nevrednicia personală, şi-şi recunoaşte numai puterea care i-a fost 
încredinţată ca treaptă în cler, căci adaugă: „lar eu, nevrednicul preot şi duhovnic, cu puterea 
ce-mi este dată, te iert şi te dezleg...“ Formula din Biserica Greacă este şi mai sugestivă din 
acest punct de vedere.*? 

Deţinătorul puterii de a ierta păcatele şi a deschide astfel penitentului porțile 
Împărăției este în primul rând episcopul şi, în solidaritate cu el, preotul. Ei deţin această 
putere ca unii ce vestesc apropierea de lume a Împărăției Cerurilor şi dovedesc acest lucru 
prin exercitarea unei asemenea puteri care nu aparţine acestei lumi. Exercitarea acestei puteri 
este, deci, semnul că prezentul a fost invadat de eshaton, că, prin dezlegarea obținută de la 
episcop sau de la preot, poate gusta în avans sfinţenia, puritatea, lumina Împărăției lui lisus 
Hristos. Prin spovedanie, păcătosul care se pocăieşte părăseşte împărăţia întunericului şi a 
morţii şi păşeşte victorios în aceea a luminii, a vieţii veşnice. Ca toate celelalte Taine, şi Taina 
Pocăinţei oferă credinciosului gustarea „în parte“ a bunătăților vremurilor ultime. Taina 
Pocăinţei are în esenţa ei însăşi un caracter eshatologic. Trebuie menţionat însă că sensul 
corect al acestei eshatologii este acela că taina vremurilor ultime nu rămâne doar ceva în 
viitor, ci ea devine parțial prezentă în Biserică, sfinţind Biserica şi lumea şi pregătindu-le 
pentru împlinirea finală. 

6. Primitorul Tainei Pocăinţei. Primitorul Tainei Pocăinţei este orice creştin care 
vine să se mărturisească îndeplinind anumite condiţii: mai întâi el trebuie să vină cu căință 
pentru toate cele câte a făcut, asemenea căinţei fiului celui risipitor (LUCA XV) sau celei a 
vameşului (LUCA XVIII); el trebuie apoi să-şi manifeste hotărârea clară de a nu mai păcătul. 
Acestor „paşi“ sufleteşti trebuie să le urmeze mărturisirea fără rezervă a tuturor păcatelor şi 
primirea dezlegării canonice din partea preotului. Efectul formal al acestei proceduri este 
iertarea efectivă a păcatelor, restabilirea comuniunii cu Dumnezeu, eliberarea de orice pe- 
deapsă pentru păcat şi dobândirea nădejdii vieţii veşnice.%% Am spus „formal“, deoarece ar 
trebui ca după fiecare spovedanie să urmeze şi un efect vizibil, adică puternica emoție a celui 
care se simte ierta şi admis din nou în Împărăţia lui Dumnezeu, care simte efectiv prezenţa 
acestei Împărăţii ale cărei porţi i s-au deschis prin iertarea păcatelor lui. 

Canonul sau epitimia pe care penitentul o primeşte uneori după spovedanie, mai ales 
în cazul unor păcate grele, nu este în nici un caz o pedeapsă, cum socotesc romano-catolicii. 
Rolul lor este exclusiv pedagogic, adică menit să dezobişnuiască progresiv pe păcătos de 
viciul său. De aceea, ele nu sunt niciodată aceleaşi pentru toţi, ci fiecăruia îi este trasată o 
altă traiectorie a pocăinţei. Există, desigur, canoanele care prevăd epitimii standard pentru 
anumite păcate. Ele însă se aplică cu înţelepciune de la caz la caz, prin ceea ce se numeşte 
iconomia bisericească. Sf. Grigore cel Mare spune: „Nu se potriveşte pentru toți unul şi 
acelaşi sfat, pentru că nu toţi sunt de acelaşi temperament; adesea pe unii îi vatămă ceea ce 
altora le este de folos. Pentru că şi cele mai multe plante, care hrănesc pe unele animale, pe 
altele le ucid; un şuerat uşor pe cai îi domoleşte, dar pe câini îi aţâţă; şi o doctorie care 
uşurează o anumită boală, pe alta o agravează. Pâinea, care întăreşte viaţa celor tari, pe cea a 
copiilor mici o nimiceşte.“% 


Taina Sfintei Euharistii 
a. Sfânta Euharistie ca taină 


1. Instituirea Sf. Euharistii şi practica ei apostolică. Termenul fundamental prin care 
NOUL TESTAMENT desemnează Taina Euharistiei este acela de „masă a Domnului, 1) 
rpânelo Tot Kxuplou“: „Nu puteţi să beţi paharul Domnului şi paharul demonilor, le 
zice Sf. Pavel corintenilor; nu puteţi să vă împărtăşiți din masa Domnului şi din masa 
demonilor.“ (I CORINTENI X, 21). Semnificaţia acestei denumiri este legată de afirmația 
Mântuitorului că pâinea pe care el a oferit-o apostolilor la Cina cea de Taină era Trupul său, 
iar vinul din pahar Sângele său: „lisus, luând pâinea şi binecuvântând-o, a frânt-o şi, dând 
ucenicilor, a zis: luaţi, mâncaţi, acesta este Trupul meu. Şi luând paharul şi mulţumind, le-a 
dat zicând: beţi dintru acesta toţi, căci acesta este Sângele meu, al Legii celei Noi, care pentru 
mulți se varsă spre iertarea păcatelor.“ (MATEI XXVI, 26-28). Preluând tradiţia Cinei celei de 
Taină, Sf. Pavel scrie corintenilor: „Eu de la Domnul am primit ceea ce v-am dat vouă: că 
Domnul în noaptea în care a fost vândut, a luat pâine şi, mulțumind, a frânt şi a zis...; 
asemenea şi paharul după Cină zicând...“ (I CORINTENI XI, 23, 25). 

Prezentând această tradiţie, Pavel o însoţeşte de credinţa sa puternică în faptul că 
pâinea şi vinul oferite la „masa Domnului sunt însuşi Trupul şi Sângele său, căci zice 
corintenilor: „Paharul binecuvântării pe are îl binecuvântăm, nu este, oare, împărtăşirea cu 
Sângele lui Hristos? Pâinea pe care o frângem nu este, oare, împărtăşirea cu trupul lui 
Hristos? ...Astfel, oricine va mânca pâinea aceasta sau va bea paharul acesta cu nevrednicie, 
va fi vinovat faţă de Trupul şi Sângele Domnului. Să se cerceteze, aşadar, omul pe sine şi aşa 
să mănânce din pâine şi să bea din pahar. Căci cel ce mănâncă şi bea cu nevrednicie osândă îşi 

mănâncă şi bea, nesocotind trupul Domnului. De aceea mulţi dintre voi sunt neputincioşi şi 
bolnavi şi mulţi au murit.“ (1 CORINTENI XI, 16, 27-30). În fond Sf. Pavel nu face decât să 
preia nemodificat sensul în care Mântuitorul însuşi a prezentat această Taină a împărtăşirii cu 
Trupul şi Sângele său real în pâinea şi vinul euharistic, sens care i-a scandalizat nu numai pe 
farisei şi cărturari, ci chiar şi pe ucenici, dintre care mulţi l-au părăsit pentru acest motiv 
(IOAN VI, 48-69). 

Această certitudine a prezenţei reale a lui Hristos în pâinea şi-n vinul euharistic a 
ridicat ulterior marea problemă a modului acestei prefaceri a celor două elemente în Trupul şi 
Sângele său adevărat, în ciuda faptului că ele-şi păstrează după prefacere aspectul lor normal 
de pâine şi vin. Mărturisirea Ortodoxă din 1642 spune clar: „Însăşi pâinea şi vinul se prefac în 
Trupul şi Sângele lui Dumnezeu. lar de întrebi de modul în are se face aceasta, mulţumeşte-te 
să auzi că prin Duhul Sfânt (are loc aceasta), aşa precum tot prin Duhul Sfânt şi-a format 
Domnul sieşi şi în sine trup din Sfânta Născătoare de Dumnezeu. Mai mult nu ştim. Ştim 
numai că Cuvântul lui Dumnezeu este adevărat şi lucrător şi atotputernic; cât despre modul 
(prefacerii), el este nepătruns.“ (MĂRTURISIREA ORTODOXĂ I, 107).% 

Multă vreme mărturisirile de credinţă ortodoxe au folosit pentru a explica în oarecare 
măsură misterul euharistic termenul scolastic de rransubstantiatio, apărut în Occident la 
Hildebert de Tour, pe la 1134, apoi la conciliul de la Lateran din 1225 şi oficializat la 
Conciliul de la Trident (1562). Conceptul sugerează că ceea ce s-a prefăcut în Trupul şi 
Sângele Domnului este numai substanța pâinii şi a vinului; aspectul lor exterior de pâine şi 
vin, aspectul lor accidental, ar fi rămas neatins. Teologia ortodoxă nu a putut fi însă de acord 
cu acest punct de vedere care ar însemna doar o transformare parţială a elementelor 
euharistice. De aceea ea a abandonat termenul în favoarea celui de „prefacere, ne ToBoAĂ, 
HETONOÎNOLG,  HETOOTOLXEÎVOLG“, care sugerează prefacerea integrală a 
elementelor, chiar dacă modul acesteia este misterios. 

Cu privire la modul acestei prefaceri Sf. loan Gură de aur spune: „De ce vă munciţi 
să adânciţi ceea ce nu are fund? De ce căutaţi să înţelegeţi ceea ce nu se poate înţelege? De ce 
voiţi să pătrundeţi ceea ce nu se poate pătrunde? Să nu pretindem a judeca cu mintea lucrurile 
dumnezeieşti, nici a le supune legilor şi necesităților naturii. Să credem lui Dumnezeu în toate 
lucrurile şi să nu i ne împotrivim nicidecum, chiar dacă ceea ce se spune pare contrar 
cugetărilor şi vederii noastre.“ Iar Sf. loan Damaschin adaugă: „Şi acum, dacă întrebi: cum 
devine pâinea Trupul lui Hristos şi vinul Sângele lui, îți răspund: Duhul Sfânt vine asupra lor 
şi le face în cele peste fire şi înţelegere.“%8 

De ce şi după prefacere vedem pâinea şi vinul sub acelaşi aspect pe care l-au avut ele 
şi până atunci? Teologia ortodoxă nu poate da alt răspuns decât acela din NOUL TESTAMENT 
dat întrebării echivalente: de ce contemporanii lui lisus n-au văzut în el decât un simplu om, 
ca toţi ceilalți, şi numai apostolii au văzut mai mult. Răspunsul este: din cauza necredinţei 
noastre, a faptului că privim misterul euharistic numai cu ochii trupului, nu cu aceia ai 
duhului. Căci a vedea sub forma pâinii şi a vinului Trupul şi Sângele lui Hristos cel înviat nu 
aparţine vederii omeneşti, ci vederii luminată de Duhul, după cum atrage atenţia textul de la | 
CORINTENI XII, 3. este celebră întâmplarea din Pateric unde se povesteşte că unui călugăr care 
s-a îndoit la un moment dat de realitatea acestei prefaceri, i-a fost dat să vadă misterul cu 
ochii minţii. Rezultatul a fost acela că, văzând cum curge real sângele din trupul pruncului 
euharistic jertfit de preot pe altar, nu s-a mai putut împărtăşi. De aici explicaţia că, dacă nu 
vedem trupul real a 1 lui lisus pe Sf. Masă în altar, aceasta se întâmplă, pe de o parte, datorită 
caracterului prea trupesc al privirii noastre, iar, pe de alta, neputinței noastre de a ne împărtăşi 
direct cu carne şi sânge. 

2. Urmările prezenţei reale ale lui Hristos în Euharistie. Dogma prezenţei reale a lui 


Hristos în elementele euharistice implică o serie de consecinţe de maximă importanţă pentru 
teologie: 

a. Prezenţa reală înseamnă prezenţa cu întreaga sa natură umană, adică şi cu sufletul, 
nu doar cu trupul. În Euharistie este prezent însuşi Cuvântul întrupat, în integritatea naturii 
sale umane. 

b. Această prezenţă durează nu doar pe perioada prefacerii şi a Sf. Liturghii, ci pe 
toată perioada cât durează nealterate elementele euharistice. 

c. prezenţa în elemente înseamnă prezenţa nu doar în ansamblul lor, ci în fiecare 
părticică de pâine şi-n fiecare picătură de vin, oricât de mici. Prin împărtăşirea cu fragmente 
din elementele euharistice Domnul nu se împarte în nici un fel, ci fiecare îl primeşte întreg. 

d. Dar Hristos nu există întreg numai în părticelele aceleiaşi Euharistii, ci întreg şi 
acelaşi este în toate Euharistiile care se săvârşesc în locuri şi timpuri diferite pe altarele 
Bisericii universale. Hristos euharistic este omniprezent în Biserică, deoarece trupul său 
euharistic este trupul său înviat, spiritualizat. Această omniprezență nu trebuie însă 
identificată cu omniprezenţa firii sale dumnezeieşti, care este de alt ordin. 

e. Hristos euharistic este tot atât de real ca şi Hristos cel înviat a treia zi din mormânt. 
Pentru acest motiv elementelor euharistice prefăcute la epicleză li se cuvine aceeaşi închinare 
care se cuvine chipului său din icoană sau trupului său istoric cel unit ipostatic cu Logosul 
divin. Unirea ipostatică este valabilă şi-n Taina Euharistiei cu toate consecinţele care decurg 
din ea.* 

2. Săvârşitorul şi primitorul_ Sf Euharistii. Euharistia este darul Împărăției lui 
Dumnezeu, al Noului Canaan, pe care apostolii şi urmaşii lor, episcopii, sunt trimişi, 
asemenea trimişilor lui Moise, să-l aducă poporului pentru ca acesta să guste din ele în avans 
şi să se încredinţeze de adevărul făgăduințelor dumnezeieşti cu privire la această Împărăţie. 
Euharistia nu este pâine din lumea aceasta, nu mai este vin din viile lumii noastre, ci pâine şi 
vin din Împărăţia Cerurilor. De aceea după Cină Mântuitorul spune apostolilor: „Vă spun 
vouă că nu voi mai bea de acum din acest rod al viței până în ziua aceea când îl voi bea cu voi 
nou în Împărăţia Tatălui meu.“ (MATEI XXVI, 29). Euharistia reprezintă deci pâinea şi vinul 
învierii, pâinea cea cerească şi apa cea vie a vieţii veşnice şi de aceea, după prefacerea lor, ele 
ne sunt aduse nu ca daruri din această lume, ci ca darurile Împărăției. Din acest motiv 
săvârşitorul Tainei Euharistiei este numai cel trimis să aducă aceste daruri lumii noastre, 
Bisericii: adică episcopul sau preotul, ca urmaşi ai apostolilor, ai trimişilor prin excelenţă. 

Euharistia este Taina comuniunii şi de aceea ea trebuie făcută în prezenţa poporului 
lui Dumnezeu. Biserica Ortodoxă nu poate admite, de aceea, misele private ale romano- 
catolicilor. Ea este masa comună a întregii comunități, expresia Bisericii însăşi. Prin 
consumarea ei mulțimea celor ce cred devine un singur trup cu lisus Hristos, după cum zice 
Sf. Pavel: „Că o pâine, un trup suntem noi, cei mulți; căci toţi ne împărtăşim dintr-o pâine.“ (| 
CORINTENI X, 17). Episcopul sau preotul care îndrăzneşte să facă mise private trebuie 
caterisit. 

Primitorul Sf. Euharistii este orice creştin: dacă este copil o va primi fără nici o 
condiţie, după cuvântul Mântuitorului (MATEI XIX, 14); dacă este adult, numai după ce s-a 
spovedit şi a primit iertarea, pentru a primi cu vrednicia cuvenită Trupul şi Sângele Domnului, 
după cuvântul Sf. Pavel (1 CORINTENI XII, 28-32). Porunca şi puterea dată apostolilor de a 
ierta păcatele presupune, de altfel, cunoaşterea lor la scaunul mărturisiri, înainte ca penitentul 
să fie dezlegat de ele. Dar nu numai primirea dezlegării este o condiţie, ci şi aceea a împlinirii 
canonului sau a epitimiilor date de duhovnic. Duhovnicul care îndrăzneşte să dea Sf. 

Împărtăşanie fără spovedania prealabilă a celor ce o primesc de la el trebuie caterisit ca unul 
ce nesocoteşte Trupul şi Sângele Domnului. 

Există o problemă: în Biserica Greacă spovedania nu este cerută drept condiţie 
obligatorie înaintea împărtăşirii decât în cazul celor care se ştiu cu păcate grele. Obiceiul îşi 
are originea într-o întâmplare nefericită petrecută la Constantinopol pe la sfârşitul secolului al 
IV-lea. Până în acel moment toţi cei ce voiau să se mărturisească aveau la dispoziţie în fiecare 
biserică un preot care să le asculte păcatele. Pe la 391 a izbucnit însă la Constantinopol un 
scandal cauzat de aducerea la cunoştinţa publică a unei greşeli comise de o nobilă cu unul din 
diaconii patriarhiei. Supărarea produsă de acest incident a determinat pe patriarhul Nectarie de 
atunci să suprime funcția preotului duhovnic. Odată cu aceasta a fost desfiinţată însă, pe cât se 
pare, şi obligativitatea spovedaniei înainte de împărtăşanie. Istoricul Socrate remarca pe la 
440 efectele nefericite ale acestei măsuri radicale: mulți creştini nu se mai îngrijeau de 
vrednicia lor înainte de împărtăşanie, astfel încât starea morală în Biserică ajunsese 
deplorabilă. Situaţia nu era însă aceeaşi peste tot. Spre exemplu, episcopul Asterie al Amasei 
(sfârşitul secolului al IV-lea) recomanda credincioşilor săi, dimpotrivă, să-şi ia drept confident 
un preot şi să mărturisească acestuia păcatele lor.% 

Spovedania rămâne însă un act obligatoriu înaintea împărtăşirii cu Sfintele Taine 
tocmai în vederea asigurării vredniciei care se cere pentru primirea lor. 


b. Sfânta Euharistie ca jertfă 


1. Semnificaţia Euharistiei ca jertfă. Al doilea termen sub care NOUL TESTAMENT 
desemnează Taina Euharistici este cel de „frângere a pâinii, 1 RĂAGOLG TOU APTOU* 
După evenimentul Cincizecimii, ucenicii „stăruiau în fiecare zi într-un cuget în templu şi, 
frângând pâinea în casă, luau împreună hrana întru bucurie şi întru curăţia inimii. [...] Şi 
stăruiau în învăţătura apostolilor şi în împărtăşire, în frângerea pâinii şi în rugăciuni.“ (FAPTE 
II, 46, 42). Mai târziu acest obicei al „frângerii pâinii“ s-a făcut numai „în prima zi a 
săptămânii“ iudaice, când a înviat Domnul, adică duminica. („În ziua întâi a săptămânii, 
adunându-ne noi să frângem pâinea, Pavel, care avea de gând să plece a doua zi, a început să 
le vorbească...“ (FAPTE XX, 7). Dacă termenul de „masă a Domnului“ sugerează mai mult 
Taina prezenţei sale reale în pâinea şi vinul euharistic, termenul de „frângere a pâinii“ 
sugerează mai ales jertfa de pe cruce a Mântuitorului, retrăită euharistic de cei ce se 
împărtăşesc. „De câte ori veţi mânca această pâine şi veţi bea acest pahar, mai scrie Sf. Pavel, 
moartea Domnului vestiți până când va veni.“ (I CORINTENI XI, 26). Şi aceasta era o preluare 
a ceea ce însuşi Mântuitorul poruncise apostolilor la Cină, când le-a zis: „Aceasta să faceţi 
spre pomenirea mea.“ (LUCA XXII, 19). 

Euharistia este o jertfă adevărată. Când Sf. Pavel pune în contrast masa Domnului pe 
care are loc „frângerea pâinii“ cu masa demonilor, el înţelege Euharistia ca o jertfă tot atât de 
reală ca jertfele păgâne, cele sângeroase. Această interpretare este eliberată apoi de orice 
echivoc în momentul în care el scrie evreilor: „Avem altar de la care nu au dreptul să mănânce 
cei ce slujesc cortului.“ (EVREI XIII, 10). Euharistia este un altar superior nu numai celor 
păgâne, ci chiar şi celui de la templul din Ierusalim. Jertfele Legii Vechi sunt înlocuite acum 
cu jertfa lui Hristos. Această înlocuire a fost profeţită încă de Maleahi. „O, dacă cineva din 
voi ar închide porțile ca voi să nu mai aprindeţi focul în zadar pe jertfelnicul meu! Nu simt 
nici o plăcere pentru voi, zice Domnul Savaot, şi nu-mi sunt plăcute nicidecum prinoasele 
aduse de mâinile voastre. Căci de la răsăritul soarelui până la apusul lui, mare este Numele 
meu printre neamuri şi în orice parte se aduc jertfe de tămâie pentru Numele meu şi prinoase 
curate, căci mare este Numele meu între neamuri.“ (Maleahi I, 10-11). „Cuvintele acestea nu 

se pot referi la jertfele păgânilor, nici la cele ale iudeilor din diaspora, căci sunt neplăcute lui 
Dumnezeu; nici chiar la cea de pe Golgota, care se aduce într-un singur loc; ci numai la jertfa 
cea curată a Euharistiei adusă de toate popoarele spre slava lui Dumnezeu. aceasta este 
interpretarea dată de vechii Părinţi şi învăţători bisericeşti.““5! 

Caracterul de jertfă al Sf. Euharistii este afirmat şi la sinoadele ecumenice. Canonul 
18 al sinodului I ecumenic spune: „Pe Sf. Masă e aşezat Mielul lui Dumnezeu, cel ce ridică 
păcatele lumii şi e jertfit de slujitorii Domnului ca jertfă nesângeroasă.“ Aceeaşi idee este 
afirmată apoi în scrisoarea sinodală către Nestorie: „Noi săvârşim în biserici jertfa 
nesângeroasă, sfântă şi de viaţă dătătoare şi credem că trupul şi preţiosul sânge sunt însuşi 
Trupul şi Sângele Cuvântului, care dă viaţă tuturor.“ La fel şi canonul 28 al sinodului 
quinisext.*? 

Inevitabil se pune problema raportului jertfei euharistice cu cea de pe Golgota. Ideea 
fundamentală este aceea că, deşi nesângeroasă, Jertfa euharistică nu este distinctă în fapt de 
cea sângeroasă de pe cruce. Nu jertfim pe altar un alt trup decât pe acela pe care Dumnezeu 
Cuvântul l-a asumat prin întrupare din Fecioara. Ignatie Teoforul spune următoarele în această 
privinţă: „Euharistia este Trupul Mântuitorului nostru lisus Hristos, Trupul care a suferit 
pentru păcatele noastre şi pe care Tatăl, în bunătatea sa, l-a înviat.“ (Epistola către Smirneni, 
VII, 1). Pe de altă parte, jertfa euharistică nu este o nouă jertfă în raport cu cea de pe cruce, ci 
aceeaşi jertfă: „Nu se jertfeşte Trupul cel înălţat al lui Dumnezeu Cuvântul, coborându-se din 
cer, spune 'Teognost; ci, cum a zis oarecare din Sfinţi, însăşi pâinea şi vinul se prefac în 
Trupul şi Sângele lui Hristos prin slujirea tainică cu credinţă, cu frică, cu dor şi cu evlavie, a 
celor ce s-au învrednicit de dumnezeiasca preoţie, primind schimbarea din acelea în acestea, 
prin lucrarea şi venirea Prea Sfântului Duh; nu făcându-se alt trup decât acela al Domnului, ci 
prefăcându-se în acela, nestricăcios şi nu stricăcios aflându-se.“ (Despre Preoție, Filocalia, 
voL.4, p.274).55 

În rezumat, jertfa euharistică este aceeași cu cea de pe Golgota, este activarea, iar nu 
repetarea aceleia. Diferenţa este doar de aspect: sângeroasă pe cruce, nesângeroasă pe altare. 
Această identificare a jertfei euharistice cu cea de pe cruce are şi o consecinţă indirect: preotul 
nu mai este un adevărat jertfitor, cum erau preoţii iudei sau cei păgâni; ca şi pe cea de pe 
cruce, cel ce aduce jertfa euharistică, cel ce sacrifică cu adevărat Mielul, este însuşi Hristos, 
aşa cum se spune în rugăciunea Heruvicului. De aici urmează că preoţii nu pot aduce jertfe 
private lui Dumnezeu, căci cel ce aduce jertfa cea nesângeroasă, adică Hristos, a adus-o de 
fapt o singură dată şi pentru toată Biserica. 

2. Caracterul subiectiv al jertfei euharistice. Dacă jertfa euharistică este reală şi 
identică cu cea de pe cruce adusă o singură dată, de ce mai este ea repetată nesângeros pe 
altare? lată întrebarea care justifică afirmarea caracterului de Taină al Ef. Euharistii. Pe scurt, 
jertfa euharistică este o Taină adevărată, deoarece prin săvârşirea ei şi mai ales prin actul 
împărtăşirii credincioşilor Hristos reface, odată cu aceştia sau în aceştia, jertfa sa unică. 
Credincioşii retrăiesc subiectiv, odată cu el, jertfa obiectivă de pe cruce. În jertfa euharistică 
Hristos se descoperă pe sine credinciosului şi Bisericii ca cel jertfit pentru păcatele lumii. 
Jertfa sa este reală, dar descoperirea ei ca atare se face numai ochilor credinţei. 

N. Cabasila spune următoarele: „Fără îndoială că Hristos se află în toate Tainele, el 
care este şi ungerea şi Botezul şi hrana noastră, ba este de faţă şi în cei care iau parte la 
săvârşirea Sf. Taine, împărtăşindu-le din darurile sale, dar în fiecare din Taine el este de față 
în alt chip. Pe cei botezați îi curăţeşte de întinăciunea păcatului şi întipăreşte în ei din nou 
chipul său. În cei miruiţi face mai lucrătoare puterile Duhului, a căror comoară s-a făcut 
Trupul său prin ungere. Când îl duce însă pe credincios la Sf. Masă şi-i dă să mănânce din 

însuşi Trupul lui, Mântuitorul schimbă întru totul lăuntrul primitorului, împrumutându-i însăşi 
personalitatea sa, iar noroiul care primeşte vrednicie de împărat nu mai este noroi, ci se 
preface în însuşi Trupul împăratului. Ceva mai fericit decât această soartă nici nu s-ar putea 
închipui. De aceea, Sf. Împărtășanie este Taina cea mai mare, pentru că mai încolo de ea nu se 
mai poate merge, nici nu se mai poate adăuga ceva. Căci de regulă, după o treaptă vine a 
doua, după aceasta a treia şi apoi tot aşa până la cea din urmă. După Sf. Împărtăşanie însă nu 
mia este loc unde să păşeşti, de aceea trebuie să te opreşti aici şi să te gândeşti cum să faci, ca 
să poţi păstra până la sfârşit comoara pe care ai dobândit-o.“ (Viaţa în Hristos, IV).5* 

3. Efectele Euharistiei ca jertfă. Etectele acesteia sunt de ordin subiectiv, personal, 
pentru cel ce se împărtăşeşte. Acesta, după expresia Sf. Petru, se face pe sine „părtaş 
dumnezeieştii firi“ a Mântuitorului (II PETRU I, 4). Această unire a credinciosului cu însăşi 
Dumnezeirea lui Hristos, atât cât poate suporta el ca persoană umană, creată şi distinctă, 
totuşi, de persoana lui Hristos, are o serie de efecte reale în fiinţa sa. Aceasta înseamnă că 
Euharistia nu este doar jertfa lui Hristos, ci şi jertfa noastră subiectivă ca rugăciune de laudă, 
de mulţumire şi de cerere. În consecinţă, ea lucrează în fiecare om care se împărtăşeşte o 
pregătire a fiinţei acestuia în vederea intrării sale reale în Împărăţia Cerurilor. Aşadar, Eu- 
haristia are în om o serie de efecte care schimbă radical ființa acestuia pregătindu-l. 
Rezumate, acestea ar fi următoarele: 

Întăreşte credinţa în învierea trupurilor şi-n nemurire. 

Curăţă de păcate, ca un foc spiritual, pe cel ce se împărtăşeşte, făcându-l vrednic de 
Împărăţia lui Hristos. 

Întăreşte sufletul în ispite şi-l fereşte de păcate, ajutându-l să se pregătească pentru 
viaţa veşnică. 


Taina Nunții 


1. Chipul lui Dumnezeu în om. Relatarea fundamentală despre creaţia omului o avem, 
cum se ştie, în textul din Geneză unde se spun următoarele: „Şi a făcut Dumnezeu pe om după 
chipul său. După chipul lui Dumnezeu l-a făcut pe om: l-a făcut bărbat şi femeie.“ (GENEZĂ I, 
27). Acesta este primul şi cel mai important temei al Nunții ca Taină. Crearea dintru început a 
omului ca bărbat şi femeie demonstrează că unirea celor doi este expresia voinţei lui 
Dumnezeu însuşi, care i-a făcut aşa tocmai pentru a ei să se unească prin legătura căsătoriei, 
căci: „Nu este bine să fie omul singur; să-i facem lui ajutor potrivit pentru el.“ (GENEZĂ II, 
18). Marea întrebare care s-a pus cu această ocazie a fost aceea a sensului în care trebuie 
înţeles cu adevărat acest text atât de fascinant, dar şi atât de misterios în acelaşi timp. O serie 
de teologi ortodocşi mai noi au căutat să dea acestei întrebări un răspuns cu totul original, 
sfidând întreaga tradiţie patristică cu privire la acest subiect. Înainte de a aborda temeiurile 
biblice şi semnificația teologică adevărată a Tainei Nunții, voi expune pe scurt interpretarea 
acestor teologi. 

Astfel, teologul grec H. Yannaras crede că esenţa chipului lui Dumnezeu în om este 
exact această diferenţă dintre bărbat şi femeie şi-n iubirea care se consumă între ei în baza 
acestei diferenţe. „Legătura care există între deosebirea sexelor şi creația omului după chipul 
lui Dumnezeu nu este nici fortuită, spune el, nici simplu metaforică, nici doar o analogie. 
Omul îl reproduce în sine pe Dumnezeu prin faptul că el este o persoană, o existenţă 
personală. Dar persoana diferă de individul biologic prin faptul că însăşi existenţa ca atare (ca 
persoană) nu este dată de la început în mod natural; ea se realizează, într-adevăr, abia ulterior, 
ca un eveniment al relației şi al comuniunii erotice. Distincția sexelor furnizează astfel omului 
suportul natural (ipostasul natural) al existenţei sale personale, pentru ca referinţa personală 

să fie activată, aceasta fiind un eveniment constitutiv al ipostasului şi unificator pentru natura 
umană.““55 

Yannaras afirmă direct că asemănarea noastră cu Dumnezeu constă în distincţia 
sexelor: „Modelul trinitar de viaţă este unitatea în calitatea ei de comuniune de iubire, o 
comuniune de ipostase libere şi distincte, nu simpla lor unire în plan natural. Astfel, noi 
suntem siliți cu necesitate la o deosebire a sexelor pentru ca să se realizeze în limitele 
creatului imaginea manifestă a vieţii necreate.“ Filosoful grec vrea să spună cu această 
ocazie că prin natura lor, bărbatul şi femeia sunt o unitate, dar numai o unitate de natură, o 
unitate corporală. Ceea ce-i face să devină însă persoane distincte este numai unirea lor ero- 
tică; pe fondul deosebirii lor sexuale accentuată prin consumarea legăturii erotice dintre ei, cei 
doi devin persoane corespunzător cu intensitatea iubirii lor. Pentru Yannaras, a cărui formaţie 
filosofică este marcată profund de existențialismul heideggerian, persoana umană nu este o 
realitate dată prin naştere, ci una care se constituie abia prin activarea erosului, a legăturii de 
iubire dintre bărbat şi femeie. Astfel, bărbatul şi femeia descoperă că ei sunt persoane abia în 
relaţia lor sexuală care stabileşte o „co-existenţă“, o „unitate de viaţă“ între ei; abia în acest 
mod ei realizează, în limitele naturii create, asemănarea cu modelul de viaţă trinitar.“” 

Filosoful grec ??a?? nu este original în acest fel al său de a înţelege esenţa chipului 
divin în om. Primul care a schiţat această interpretare în spaţiul ortodox se pare că a fost 
filosoful rus Soloviov. Berdiaev scria despre el că „Soloviov este primul gânditor creştin care 
a considerat amorul fizic nu doar ca un factor de reproducere, ci i-a dat un sens personal...““58 
Soloviov a scris o carte, SENSUL IUBIRII, în care a căutat să dea o explicaţie metafizică acestei 
iubiri dintre sexe. EI a trebuit să compare aici monahismul cu Taina Nunții, ca două modalităţi 
de atingere a asemănării omului cu Dumnezeu. El ajunge astfel la concluzia că ascetismul 
monahal este inferior căsătoriei, iubirii conjugale; abia aceasta realizează, după părerea sa, în 
mod deplin chipul iubirii treimice. Monahismul îl ridică pe om cel mult până la asemănarea sa 
cu îngerii; iubirea dintre sexe îl ridică însă până la îndumnezeire. lată concepţia lui Soloviov 
rezumată de un comentator: 

„Ascetismul comportă două trepte: 1. ascetismul negativ, monahal, şi 2. ascetismul 
pozitiv, căsătoria veritabilă. Soloviov îl consideră pe al doilea superior: ascetismul monahului 
nu urcă decât până la angelosis, (angelizare), în timp ce căsătoria adevărată este calea divino- 
umană a lui fheosis, (a îndumnezeirii) şi el caută să-şi întemeieze această concepţie pe acel 
text în care apostolul Pavel declară despre creştini că îi vor judeca pe îngeri. Soloviov oferă în 
fond o curioasă interpretare termenului /heosis. El afirmă că acest termen este frecvent folosit 
la Sf. Macarie, la Sf. Antonie cel Mare, la Sf. Grigore Teologul şi la alţi Părinţi ai Bisericii.““5? 

V. Soloviov a avut o influenţă decisivă asupra formării spirituale a unor gânditori 
ruşi ca S. Bulgakov sau P. Florensky. Bulgakov este cunoscut mai ales pentru celebra sa 
teorie despre Sofia divină ca slavă a lui Dumnezeu pe care el o atribuie însă numai Duhului 
Sfânt! Mitropolitul Serghei al Moscovei a condamnat teoria lui Bulgakov printr-un decret din 
1935 în care scria: „Această atribuire a Sofiei, ca slavă a lui Dumnezeu, Sfântului Duh este 
neaşteptată pentru conştiinţa ortodoxă (într-adevăr, Fiul lui Dumnezeu nu este oare şi el numit 
„strălucirea slavei” Tatălui?); neaşteptat este şi faptul că Duhul Sfânt, cel care împlineşte 
lucrarea lui Hristos, „această putere suverană care purcede liber” în lume (liturghia 
Cincizecimil), care a grăit prin prooroci, care lucrează în Tainele Bisericii, este considerat un 
principiu pasiv sau feminin în Dumnezeu. este în general dificil de spus în ce fel această 
distincție neaşteptată dintre două principii — unul masculin şi altul feminin — în esenţa cea 





55 C. Yannaras, La foi vivante de l'Eglise. Introduction ă la theologie orthodoxe, Cerfs, Paris, 1986; Patric 
Ranson, La doctrine des neo-ortodoxes sur l'amour, Fraterni& Orthodpoxe Saint Gregoire Palamas, Paris (fără an), p.23, n.22 

56 C. Yannaras, La foi vivante..., p.91; la Patric Ranson, La doctrine..., p.21, n.15 

57 C. Yannaras, La foi vivante..., p.16; la Patric Ranson, La doctrine... p.21, n.16, 17, 21 

58 N. Berdiaev, L 'idee russe, Paris, 1969, p.184; la P. Ranson, La doctrine..., p.36, n.53 

59 La P. Ranson, La doctrine..., p.39, n.66 


simplă a lui Dumnezeu, ne poate folosi real în cunoaşterea misterului vieţii lui Dumnezeu cel 
mai presus de înţelegere. Din contră, caracterul riscat şi cu adevărat scandalos al unor 
asemenea raționamente cu privire la Dumnezeu este subliniat de faptul că Bulgakov vrea să 
vadă chipul lui Dumnezeu în om exact în dualitatea sexelor. Nu suntem aici prea departe de o 
divinizare a vieţii sexuale, cum a fost cazul cu unii gnostici sau cu aşa-zişii „creştini spirituali” 
sau cu unii din scriitorii noştri profani de genul lui V. V. Rozanov. Nu vrem să afirmăm 
nicidecum că aceasta ar învăţa Bulgakov. Dar este un fapt că orice doctrină are dezvoltarea ei: 
ceea ce maestrul n-a enunțat până la capăt poate fi precizat de un discipol are riscă să ajungă 
la consecinţe de care maestrul s-ar fi lepădat cu oroare. Aceasta este ceea ce scandalizează.““6 

Omul complet, spune Bulgakov, este numai complexul bărbat-femeie. „Vir şi mulier, 
aner ŞI gene, într-o unire pneumo-somatică, constituie figura integrală a omului, anthropos. 
Fiecare de partea sa este o jumătate de om, încă având persoana sa independentă, ipostasul 
său şi destinul său spiritual.“€! Fiecare om este destinat, deci, să-şi găsească propria jumătate 
pentru a se împlini ca om după chipul şi asemănarea lui Dumnezeu. În acest context, opţiunea 
monahală nu se explică decât prin faptul că anumite suflete nu şi-au găsit „complementul lor 
spiritual“.5 Afirmarea inferiorităţii opțiunii monahale în raport cu opţiunea pentru relaţii 
erotice în cadrul cuplului bărbat-femeie este subînţeleasă. 

Ucenicul care a dus gândirea lui Soloviov şi mai ales a lui Bulgakov până la capăt în 
această problemă este P. Evdokimov. Călcând pe urmele iluştrilor săi înaintaşi, Evdokimov 
începe prin a face critica antropologiei patristice, prin „rectificarea ascezei tradiționale pentru 
a regăsi graţia paradiziacă a erosului“, cum se exprimă un comentator.5 Pe scurt, Părinţii 
Bisericii, crede Evdokimov, s-au înşelat cu privire la semnificaţia căsătoriei, căci ei n-au 
înțeles nimic din „taina iubirii“: „Învăţaţii epocii patristice îşi concentrează interesul lor 
asupra chestiunilor dogmatice; monahi ei înşişi, cei mai mulţi dintre ei trăind în feciorie, ei nu 
aveau nici experienţa necesară şi nici interesul pentru o teologie a iubirii. Prea bogată în 
tratate ascetice, această epocă a trecut pe alături de misterul transfiziologic al sexelor şi al 
situației reciproce a bărbatului şi a femeii. Antropologia creştină nu este suficient de 
elaborată, iar căsătoria şi iubirea nu sunt de cele mai multe ori studiate decât din punct de 
vedere sociologic. Eroismul magnific al asceţilor a dus o bătălie decisivă în interiorul omului 
şi l-a exorcizat de puterile demonice, dar cu preţul dezumanizării raporturilor dintre bărbat şi 
femeie şi femeia este cea care plăteşte.“5* 

Evdokimov ajunge astfel să afirme direct că baza ultimă a diferenţei dintre sexe se 
află în Sf. Treime însăşi: „Urmând distincția ipostatică, masculinul se află în raport cu 
Logosul (Cuvântul) şi femininul este într-un raport ontic cu Duhul Sfânt. Unidualitatea Fiului 
şi a Duhului Sfânt se traduce în persoana Tatălui.“ „Tatăl, monarhos, se revelează ca sursă şi 
scop al unităţii trinitare şi de aceea el este al treilea termen al oricărei iubiri.“65 Prin 
asemănarea cu Dumnezeu existența umană este transfigurată, transformată adică într-un 
veritabil chip al vieţii trinitare. Or, pentru Evdokimov, existenţa transfigurată, spune O. Cle- 
ment, este o existenţă nupţială.5 

Toate aceste interpretări ale gânditorilor amintiți până aici sunt în contradicţie 
flagrantă atât cu textul Scripturii, cât şi cu acela al Tradiţiei. Adevăratele izvoare ale acestui 
mod de interpretare a esenței chipului lui Dumnezeu în om par a se afla în textele CABALEI, 

frecventate adesea de mulți intelectualii cărora textul sacru li se pare insuficient pentru 
aspiraţiile lor spirituale." Apoi ideea bisexualităţii divinității însăşi, idee complet păgâne în 
esenţa lor, poate fi găsită în textele hermetice, cum este dialogul ASCLEPIUS sau DISCURSUL 
PERFECT,S5 şi urcă până în primele secole, în vremurile gnozei valentiniene, care postula 
emanaţia în perechi, syzygii, a eonilor din primul principiu, perechi formate dintr-un element 
masculin şi unul feminin.“ Evident, aşa-zisa fundamentare trinitară a Tainei Nunții sugerată 
de Bulgakov şi formulată explicit de Evdokimov nu este decât o blasfemie la adresa textului 
sacru, nu doar ignorat, ci de-a dreptul falsificat în mod intenţionat pentru a argumenta iubirea 
carnală. Astfel de interpretări nu fac decât să coboare creştinismul în rândul vechilor religii 
orgiastice în care riturile sexuale aveau profunde semnificaţii religioase naturaliste. 

2. Fundamentarea biblică a Tainei Nunții. Legătura dintre bărbat şi femeie este 
expresia voinţei clare a lui Dumnezeu. acest lucru este o evidenţă biblică peste care nu se 
poate trece: „Şi l-a făcut Dumnezeu pe om...; l-a făcut bărbat şi femeie. Dumnezeu i-a 
binecuvântat zicând: creşteţi şi vă înmulțiți, umpleţi pământul şi-l stăpâniți.“ (GENEZĂ I, 27- 
28). Văzându-şi femeia, pe care Dumnezeu i-a creat-o din propria sa coastă, Adam a spus: 
„lată, aceasta-1 os din oasele mele şi carne din carnea mea. Ea se va numi femeie, pentru că 
este luată din bărbatul ei. De aceea va lăsa omul pe tatăl său şi pe mama sa şi se va uni cu 
femeia sa şi vor fi amândoi un trup.“ (GENEZĂ II, 23-24). Acesta este temeiul pe baza căruia 
Mântuitorul rezolvă problema relației dintre bărbat şi femeia sa atunci când este întrebat de 
farisei, dacă se cuvine să-şi lase omul nevasta pentru orice pricină: „N-aţi auzit că cel ce i-a 
făcut, de la început i-a făcut bărbat şi femeie? Şi a zis: pentru aceasta va lăsa omul pe tatăl 
său şi pe mama sa şi se va lipi de femeia sa şi vor fi amândoi un trup. Aşa încât nu mai sunt 
doi, ci un trup. Deci ce a împreunat Dumnezeu, omul să nu despartă. |...] Eu vă zic vouă: ori- 
cine va lăsa pe femeia sa, în afară de pricină de desfrânare, şi se va însura cu alta, săvârşeşte 
adulter; şi cine se va însura cu cea lăsată săvârşeşte adulter.“ (MATEI XIX, 4-6, 9). 

Se pune însă o întrebare: legătura aceasta va mai fi ea valabilă în Împărăţia 
Cerurilor? Mai are vreo relevanță în perspectiva acestei Împărăţii distincţia dintre sexe? 
Problema a fost ridicată de către farisei în momentul în care, povestindu-i cazul femeii care a 
„ținut“ şapte bărbaţi, ei îl întreabă pe Mântuitorul: la înviere a căruia dintre cei şapte va fi 
femeia, căci toţi au avut-o de nevastă? Mântuitorul dă cu această ocazie un răspuns 
extraordinar: „Vă rătăciţi, neştiind Scripturile, nici puterea lui Dumnezeu, căci la înviere nici 
nu se mai însoară, nici nu se mai mărită, ci sunt ca îngerii lui Dumnezeu din cer.“ (MATEI 
XXII, 29-30). Aşadar, în Împărăţia Cerurilor deosebirea dintre bărbat şi femeia va fi 
irelevantă, oamenii devenind asemenea îngerilor lui Dumnezeu, care n-au sex. Mai mult decât 
atât, căsătoria însăşi devine fără folos în perspectiva venirii acelei Împărăţii. Întrebat la ce mai 
foloseşte atunci omului căsătoria, Mântuitorul răspunde: „Nu toţi pricep cuvântul acesta, ci 
numai aceia cărora le-a fost dat. Căci sunt fameni care s-au născut aşa din pântecele maicii 
lor; sunt apoi fameni pe are oamenii i-au făcut fameni; dar sunt şi fameni care s-au făcut fa- 
meni pe ei înşişi pentru Împărăţia Cerurilor. Cine poate înţelege, să înţeleagă.“ (MATEI XIX, 
11-12). 

În aceste condiţii ne punem însă următoarea problemă: dacă Nunta îşi pierde 
relevanţa în perspectiva Împărăției Cerurilor, atunci cum mai este ea o Taină? Dacă prin Taină 
înţelegem acea rânduială are permite, care revelează ochilor credinţei realitățile lumii viitoare, 
ale eshatonului, cum mai poate fi Taină o rânduială a cărei esență dispare tocmai în 
perspectiva acestor realități viitoare? Mai mult, dacă toate Tainele nu fac decât să-l 
pregătească pe om pentru Împărăţia Cerurilor, atunci nu căsătoria este Taina potrivită în 
această perspectivă, ci Rânduiala Tunderii în Monahism, cum a şi fost considerată aceasta la 

un moment dat de către unii autori Bizantini! Dacă însă Nunta este, într-adevăr, o Taină în 
accepțiunea completă a termenului, cum revelează ea pe Hristos Dumnezeu, adică lumea 
viitoare, prin această esenţă a ei care este legătura dintre bărbat şi femeia sa? iată o serie de 
întrebări căreia teologia nu poate evita să le răspundă, dacă vrea să susțină în faţa 
protestanților caracterul de Taină al Nunții. 

Considerarea Nunții ca Taină se sprijină pe textul în care, vorbind despre legătura 
dintre bărbat şi femeie, Sf. Pavel zice: „De aceea va lăsa omul pe tatăl său şi pe mama sa şi se 
va lipi de femeia sa şi vor fi amândoi un trup. Taina aceasta mare este; eu vorbesc despre 
Hristos şi Biserică.“ (EFESENI V, 32). Textul citat are următoarea semnificație: unirea 
bărbatului cu femeia, unire statuată încă de la crearea lor, este o prefigurare a unirii lui Hristos 
cu Biserica; această unire capătă acum, după ce Hristos s-a unit cu Biserica, o şi mai mare 
tărie. De aici îndemnul Sf. Pavel: „Bărbaţilor, iubiţi-vă femeile voastre, precum şi Hristos a 
iubit Biserica...“ (EFESENI V, 25). 

Nu putem ignora însă faptul că, deşi recomandă nunta ca Taină întărită de însăşi 
legătura lui Hristos cu Biserica, Sf. Pavel urmează şi el Mântuitorului preferând şi 
recomandând celibatul: „Celor ce sunt necăsătoriți şi văduvelor le spun: bine este pentru ei ca 
să rămână ca şi mine: eu voiesc ca toţi oamenii să fie cum sunt eu însumi. Dar fiecare are de 
la Dumnezeu darul lui: unul aşa, altul în altfel. Aceasta v-o spun ca pe un sfat, nu capeo 
poruncă.“ (I CORINTENI VII, 8, 7, 6). Recomandarea celibatului are ca motiv iminenţa venirii 
Împărăției Cerurilor (versetul 29 al aceluiaşi capitol). 

Un prim răspuns la problema caracterului de Taină al Nunții ar fi acela că Nunta 
reprezintă, într-adevăr, revelarea voii lui Dumnezeu, cel ce l-a făcut pe om dintru început 
bărbat şi femeie şi i-a dat ca scop înmulţirea şi stăpânirea pământului. Aşadar, scopul nunţii 
este nu acela de a moşteni Împărăţia Cerurilor, ci de a stăpâni pământul, lumea aceasta 
terestră în care trăim acum, dup cădere. Revelarea acestui scop al legăturii bărbatului cu 
femeia a fost şi este Taina voii lui Dumnezeu, care însă se descoperă lumii mai ales în 
Biserică. lată temeiul afirmației că finalitatea adevărată a Nunții sunt copiii. A doua finalitate, 
stabilită tot de Dumnezeu, este aceea ca omul, bărbatul, să nu fie singur (GENEZĂ II, 8). În 
fine, există şi o a treia, oferită de Sf. Pavel: „Celor necăsătoriți şi văduvelor le spun: bine este 
pentru ei să rămână ca şi mine. Dacă însă nu pot să se înfrâneze, să se căsătorească. Fiindcă 
mai bine este să se căsătorească, decât să ardă.“ (I CORINTENI VII, 8-9). 

Un al doilea răspuns îl putem formula pe baza versetului al 6-lea din capitolul IX al 
Genezei, unde, după ce pedepsirea uciderii este motivată de faptul că cel ucis este „chipul lui 
Dumnezeu“, urmează imediat îndemnul: „Voi însă naşteţi şi vă înmulţiţi şi răspândiți-vă pe 
pământ şi-l stăpâniţi.“ Cu alte cuvinte, omul este îndemnat să nu se lase descumpănit de 
realitatea brutală şi crudă a crimei în general. Ea, crima, nu este decât o prelungire prin 
oameni a crimei inițiale săvârşită împotriva întregii umanităţi de către diavolul şi pentru care 
acesta îşi va primi pedeapsa. Ceea ce pot face oamenii pentru a zădărnicii atât crimele pe care 
le vor comite unii dintre ei de-a lungul timpurilor, cât şi crima fundamentală a satanei care a 
reuşit să introducă moartea în toţi oamenii, este să se înmulțească, să supravieţuiască măcar ca 
specie, dacă n-au fost vrednici şi individual. 

Prin diferenţierea omului primordial în bărbat şi femeie şi apoi prin porunca unirii lor 
pentru a se înmulţi, Dumnezeu a zădărnicit astfel planul satanei de a ispiti şi conduce la 
moarte pe primii oameni şi prin ei întregul neam omenesc pe care aceştia îl purtau potențial în 
ei.. Moartea a lovit astfel în om, după cădere, doar individual, deoarece, prin consumarea 
legăturii dintre bărbat şi femeie, umanitatea, a fost salvată, totuşi, ca specie, ca modalitate 
decăzută, dar reală, de aşteptare a „plinirii vremii“, când omul, prin lisus Hristos, avea să fie 
salvat pentru nemurire şi individual. Dumnezeu l-a făcut pe om dintru început bărbat şi 
femeie, tocmai pentru că a prevăzut căderea sa sub ispita diavolului; înţelepciunea divină nu 
putea ignora cele ce aveau să se întâmple cu creaţia sa cea mai de seamă, care este omul. 


Aşadar, Nunta este o Taină a lumii acesteia, dezvăluind ochilor credinţei înţelepciunea lui 
Dumnezeu care, prin ea, a zădărnicit într-un fel, moartea adusă de satana peste întreaga lume. 
EI l-a creat pe om din start bărbat şi femeie tocmai pentru a face faţă acestei mari ispite la care 
a fost supus în paradis şi care i-a provocat căderea. Prin Nuntă, nemurirea, care i-a fost 
promisă omului încă din rai de către Dumnezeu, nu este pierdută cu totul; ea revelează încă în 
umanitate ceva din ceea ce Adam şi Eva ar fi cunoscut deplin dacă n-ar fi cedat ispitei morții. 

În privinţa naturii iubirii care-l face pe om asemenea lui Dumnezeu trebuie precizat 
că nu erosul este natura ei, ci agape, adică iubirea în sens spiritual, superior. Acest lucru 
reiese cu claritate din cuprinsul celebrului imn al dragostei al Sf. Pavel din epistola întâi către 
corinteni (XIII, 1-7, 13). Că această iubire nu se mai referă la nimic din cele trupeşti, rezultă 
din cuvintele Mântuitorului: „Dacă cel ce vine la mine nu-şi va urî pe tatăl său şi pe mama sa, 
femeia şi copiii săi, pe fraţii şi surorile sale şi chiar propria sa viaţă, nu poate fi ucenicul 
meu.“ (LUCA XIV, 26). Este vorba aici despre iubirea care depăşeşte orice considerent uman, 
limitat de condiția noastră de creaturi supuse timpului şi spaţiului, slăbiciunilor şi 
imperfecțiunilor; iubirea adevărată, după chipul iubirii lui Dumnezeu, este o iubire absolută, 
dincolo de orice limită. 

3. Interpretarea patristică a Tainei Nunții. Viziunea pe care o au principalii Părinţi ai 
Bisericii despre Nuntă este în întregime conformă cu Sf. Scriptură şi total deosebită de aceea 
gânditorilor invocaţi la început. Spre exemplu, Sf. loan Gură de Aur exclude înţelegerea în 
sens corporal a afirmației că Dumnezeu l-a creat pe om după chipul său; aceasta, zice el, ar 
însemna că Dumnezeu nu este numai bărbat, ci şi femeie, căci forma umană se regăseşte, 
deopotrivă, atât în bărbat, cât şi-n femeie, ceea ce, spune el, este cu totul absurd.” Sf. Vasile 
cel Mare este şi mai precis: creându-l pe om, Dumnezeu nu l-a creat după chipul său doar pe 
bărbat, căci, dacă ar fi astfel, ar însemna că în momentul în care a decis s-o creeze şi pe 
femeie, el a creat, de fapt, o nouă specie, diferită de aceea a bărbatului şi inferioară. O 
asemenea idee este însă cu totul absurdă; de aceea el îndeamnă nu numai pe bărbaţi, ci şi pe 
femei la aceeaşi asceză, căci „în inimă sălăşluieşte puterea.“7! 

Sf. Grigore de Nyssa atrage atenţia asupra faptului că Geneza descrie crearea omului 
în două etape distincte: mai întâi spune că l-a creat pe om după chipul lui Dumnezeu, apoi 
adaugă că l-a creat pe el bărbat şi femeie. Aceasta înseamnă, spune el, că diferenţierea după 
sex nu aparţinea fazei inițiale, ci a fost introdusă ulterior de Dumnezeu, a fost supraadăugată 
naturii noastre inițiale: „Dacă specia este divizată în bărbat şi femeie, aceasta s-a întâmplat 
abia ulterior şi este ceva supraadăugat creaţiei.“ În Hristos, spune Sf. Grigore, omul este 
restaurat în starea sa inițială, căci, aşa cum spune Sf. Pavel, „în Hristos Iisus nu mai este nici 
bărbat, nici femeie“ (GALATENI III, 28). Natura lui Dumnezeu, după chipul căruia am fost 
făcuţi, este cu totul incomprehensibilă; ființa noastră este, prin urmare, şi ea 
incomprehensibilă în esenţa ei, aşa încât este cu totul hazardat să afirmăm că acest chip al lui 
Dumnezeu rezidă în om sub forma a ceva concret, vizibil, palpabil: „spiritul nostru, spune Sf. 
Grigore, poartă amprenta naturii (divine) insesizabile“.72 

Nicolae Cabasila spune la rândul său următoarele: „Natura umană a fost creată încă 
de la început în vederea omului celui nou; inteligenţa şi dorinţa omului au fost create pentru 
Hristos: inteligenţa am primit-o pentru a-l cunoaşte pe Hristos, dorinţa (am primit-o) ca să fim 
atraşi către el, iar memoria pentru a-l purta în noi. Şi aceasta cu atât mai mult cu cât el a servit 
de model creaţiei noastre. Într-adevăr, nu Adam cel vechi a servit de model celui Nou, ci cel 
Nou celui vechi (ROMANI V, 14). Pentru noi care-l recunoaştem ca strămoş al nostru, primul 
Adam trece drept arhetipul naturii umane; dar pentru cel care are înaintea ochilor toate 

fiinţele, înainte chiar ca ele să existe, strămoşul (Adam) nu este decât imitarea Noului Adam. 
El a fost creat după chipul şi asemănarea celui din urmă.“ Aşadar, viaţa creştină înseamnă 
revenirea noastră la modelul inițial după chipul căruia a fost creat Adam însuşi şi care este 
Hristos, cel în care, cum spune Sf. Pavel, nu mai există bărbat sau femeie. 

Rezultă că adevăratul sens al fascinantului, dar în acelaşi timp misteriosului text 
despre crearea omului după chipul şi asemănarea lui Dumnezeu, bărbat şi femeie, nu 
înseamnă că acest chip rezidă în a fi bărbat şi femeie, cum cred gânditorii pomeniţi mai sus, ci 
înseamnă că acest chip se referă atât la bărbat, cât şi la femeie, pentru ca să nu creadă cineva 
că femeia este inferioară bărbatului ei, nefiind şi ea după chipul lui Dumnezeu. 

4. Săvârşitorul şi _primitorul__Nunţii. Miezul slujbei de cununie îl reprezintă 
rugăciunea: „Şi acum întinde mâna ta din sfântul tău locaş şi uneşte tu însuţi pe robul tău (N) 
cu roaba ta (N), pentru că de către tine se însoţeşte bărbatul cu femeia...“, după care celor doi 
li se aşează pe cap cununa, care-i arată pe ei stăpâni ai creației, după voinţa lui Dumnezeu. 
Cei doi sunt, într-adevăr, cununa întregii creţii şi menirea lor este s-o stăpânească, dar mai 
ales să stăpânească moartea prin pruncii cărora le vor da naştere. Căci unirea lor cu acest scop 
s-a făcut: „Uneşte-i pe ei într-un singur trup, încununează-i cu dragoste, dăruieşte-le lor roadă 
pântecelui, ca să dobândească mulțime de copii.“ Toate acestea le zice săvârşitorul Nunții care 
este episcopul sau preotul. Nimeni altcineva nu poate săvârşi canonic Taina Nunții. 

Primitorul Nunții este orice creştin botezat, matur şi hotărât să se căsătorească. Este 
inutil să mai adaug că Taina Nunții se săvârşeşte numai între bărbat şi femeie, iar nu între 
persoane de acelaşi sex. Nunta este o Taină, nu un contract oarecare între două persoane, deci 
ea trebuie să reflecte voinţa lui Dumnezeu cu privire la omul căzut; or, Dumnezeu dintru 
început l-a făcut pe el bărbat şi femeie. 

Capitolul al doilea 


5.2. ÎNVĂŢĂTURA CATOLICĂ 
DESPRE SFINTELE TAINE 


1. Consideraţii introductive. Conciliul II Vatican şi sacramentele. Constituţia despre 


liturghie a Conciliului al II-lea de la Vatican, Sacrosanctum Concilium, spune următoarele: 
Hristos „a trimis pe apostolii săi, plini de Duhul Sfânt, nu numai pentru ca, predicând 
evanghelia la toată făptura, să proclame că Fiul lui Dumnezeu, prin moartea şi învierea sa, ne- 
a eliberat de puterea satanei şi a morţii şi ne-a strămutat în Împărăţia Tatălui, dar şi pentru ca 
ei să înfăptuiască opera mântuirii pe care o vesteau prin jertfa şi sacramentele în jurul cărora 
gravitează întreaga viaţă liturgică. [...] Liturghia este considerată ca exercitarea misiunii 
sacerdotale a lui Hristos, prin care sfințirea omului este reprezentată prin semne văzute şi este 
realizată într-un mod propriu fiecăruia şi în acelaşi timp se aduce cultul public integral de 
către Trupul Mistic al lui Hristos — de către Cap şi mădularele sale. [...] Sacramentele sunt 
menite să-i sfințească pe oameni, să zidească Trupul lui Hristos şi să dea cultul datorat lui 
Dumnezeu; în calitate de semne, ele au şi un rol instructiv. Nu numai că presupun credinţa, ci, 
prin cuvintele şi semnele rituale, o şi nutresc, o întăresc şi o exprimă; de aceea sunt numite 
sacramente ale credinţei. Ele conferă, într-adevăr, harul, dar celebrarea lor îi şi dispune mai 
bine pe credincioşi să primească rodnic acest har, să dea cult cum se cuvine lui Dumnezeu şi 
să trăiască iubirea.“! 

Textul continuă apoi astfel: „Afară de acestea (de sacramente, n.n.), Sfânta Maică 
Biserică a înfiinţat şi sacramentaliile.? Acestea sunt semne sacre prin care, datorită unei 
asemănări cu sacramentele, sunt semnificate şi, prin puterea de mijlocire a Bisericii, sunt 
obţinute efecte mai ales spirituale. Prin ele oamenii sunt pregătiţi să primească efectul 
principal al sacramentelor şi sunt sfințite diferite împrejurări ale vieţii. Aşadar, liturghia 
sacramentelor şi a sacramentaliilor are drept rezultat ca, pentru credincioşii cu dispoziții 
sufleteşti bune, aproape toate evenimentele vieţii să fie sfințite prin harul divin, care izvorăşte 
din Misterul Pascal al Patimii. Morţii şi Învierii lui Hristos, mister din care îşi trag puterea 
toate sacramentele şi sacramentaliile. Şi astfel, nu există nici o folosire dreaptă a lucrurilor 
materiale care să nu poată fi îndreptată spre sfinţirea omului şi preamărirea lui Dumnezeu.“ 

Constituţia lămureşte apoi cine este adevăratul săvârşitor al acestei opere de sfințire a 
oamenilor prin sacramente şi sacramentalii: „Pentru a îndeplini o operă atât de mare, Hristos 
este mereu prezent în Biserica sa, mai ales în acţiunile liturgice. El este prezent în jertfa 
Sfintei Liturghii, atât în persoana preotului, oferindu-se acum prin slujirea acestuia, el care s-a 
oferit odinioară pe cruce, cât mai ales sub speciile euharistice. El e prezent în sacramente prin 
puterea sa, aşa încât, atunci când cineva botează, Hristos însuşi este cel care botează. E 
prezent în cuvântul său, căci el este cel care vorbeşte în timp ce se citeşte în Biserică Sfânta 
Scriptură. În sfârşit, este prezent atunci când Biserica se roagă şi aduce laude... [...] Într- 
adevăr, într-o operă atât de mare, în care se aduce lui Dumnezeu preamărirea desăvârşită şi 
oamenii sunt sfințiți, Hristos îşi asociază totdeauna Biserica, Mireasa lui preaiubită, care se 
roagă Domnului său şi prin el aduce cult Tatălui veşnic. [...] Liturghia e culmea spre care 
tinde acţiunea Bisericii şi izvorul din care emană toată puterea ei. Căci scopul acţiunilor 

apostolice este ca toţi oamenii, deveniți fii ai lui Dumnezeu prin credinţă şi botez, să se adune 
laolaltă, să laude pe Dumnezeu în Biserică, să participe la jertfă şi să se hrănească la Cina 
Domnului.“ 

2. Sacramentele — semne vizibile ale graţiei invizibile. Augustin este cel care dă 
sacramentelor definiţia cea mai caracteristică pentru modul occidental de înţelegere a naturii 
acestora. Astfel, el vede în sacrament „un semn al unui lucru sacru, signum rei sacre“, un 
semn exterior al unei realități invizibile, spirituale, „un semn vizibil al graţiei invizibile, 
visibile sienum invisibilis gratiae“. Sacramentul este, deci, un simbol material care însă se 
aseamănă într-un fel cu realitatea la care se referă şi căreia, tocmai de aceea, îi este semn: 
„Dacă sacramentele n-ar avea o oarecare asemănare cu lucrurile cărora le sunt sacramente 
(semne, simboluri), ele n-ar fi în nici un fel sacramente. Din cauza acestei asemănări ele 
primesc chiar numele acestor lucruri“ (Ep. XCVIII, 9). 

Dar sacramentele nu sunt semne numai în baza acestei asemănări, similitudo, cu 
lucrul pe care-l semnifică; dacă forţa lor s-ar rezuma doar la relaţia de asemănare cu realitatea 
spirituală la care se referă, el n-ar fi cu nimic diferite faţă de riturile sau simbolurile 
VECHIULUI TESTAMENT, care se refereau nu la o realitate prezentă, ci la una viitoare, 
semnificația lor fiind doar profetică. Sacramentele NOULUI TESTAMENT sunt semne ale unei 
realități deja prezente, adică ale unei graţii eficace, efficacia gratiae. Astfel, graţia constituie 
puterea, virtutea sacramentelor, grafia qguae este sacramentorum virtus (Enarr, în PS. 
LXXVII, 2). Sub aparenţa lor exterioară, materială, se ascunde un conţinut interior de cu totul 
alt ordin: „Ceea ce se percepe cu ochiul este una, ceea ce se percepe cu mintea este altceva. 
Ceea ce se vede este de natură corporală; ceea ce se înţelege are o natură specială, aliud 
videtur, aliud intelligitur; quod videtur speciem habet corporalem, quod intelligitur, fructum 
habet specialem“ (SERMO CCLXXII).5 

Isidor de Sevilia (a 636) va insista şi el, pe urmele lui Augustin, asupra caracterului 
misterios, deşi nu mai puţin real, al graţiei care se ascunde sub forma vizibilă a sacramentelor: 
„De aceea sunt numite ele sacramente, fiindcă sub înfăţişarea unor lucruri corporale lucrează 
o putere divină tainică, desigur, una dintre puterile tainice sau sacre, ob id dici sacramneta, 
quia sub tegumentum rerum corporalium virtus divina secretius operatur, nempe a secretis 
virtutibus vel sacris.“ (ETYM., VI, 19, 40). 

Cu Hugues de Saint-Victor definiţia sacramentelor depăşeşte cadrul dat ei de 
Augustin. Hugues nu se mulţumeşte să distingă semnul vizibil de adevărul invizibil pe care 
acesta îl ascunde; el precizează pentru fiecare sacrament semnul vizibil, instituirea sa divină şi 
natura spirituală a graţiei pe care o ascunde. Astfel, „sacramentul este acel element corporal 
sau material care este pus înaintea noastră sub o formă sensibilă, care este asemănător cu 
lucrul pe care-l reprezintă, care-şi bazează semnificația pe instituirea sa (divină) şi care, în 
baza sfințirii lui, conţine graţia invizibilă şi spirituală, sacramentum est corporale vel 
materiale elementum foris sensibiliter propositum, ex similitudine represaentans, ex 
institutione semnificans et ex sanctificatione continens aliqguam invisibilem et spiritualem 
gratiam.“ (DE SACR., |, 9, 3). 

Petru Lombardul va introduce cu privire la sacramente noţiunea de cauză, afirmând 
că ele nu sunt numai semne vizibile ale graţiei, ci şi cauze ale acestei grații. Guillaume 
d” Auxerre (e1232) preia această noţiune, care va face o mare carieră în teologia catolică de 
mai târziu, şi spune că „sacramentul este forma vizibilă a grației invizibile, de aşa manieră că 

această formă exprimă asemănarea cu graţia şi este cauză a acestei graţii“. Toma d'Aquino 
insistă, în definiţia pe care o dă şi el sacramentelor, asupra eficacităţii graţiei pe care acestea o 
conţin: „Sacramentul este semn al unui lucru sacru întrucât îi sfințeşte pe oameni, 
sacramentum est signum rei sacrae in quantum est sanctificans homines.“ (S. TH., IL, 60, 2).8 

Ideea cauzalităţii sacramentelor, introdusă de Petru Lombardul, a fost dezvoltată de 
teologia catolică, mai ales în perioada Contra-Reformei, pentru a contracara ideea protestană 
în domeniu. Pupă protestanți, cuvintele consacratoare, ca şi întregul sacrament, n-au decât o 
importanţă didactică: ele comunică celui care le primeşte promisiunea mântuirii şi iertarea 
păcatelor, nu sunt decât nişte simple afirmaţii, nişte promisiuni cu privire la ceva viitor, verba 
concionalia, promissoria. În consecinţă, teologia Contra-Reformei a stabilit că aceste cuvinte 
sunt cauza sfințirii efective a semnului sacramental, dar şi a subiectului care îl primeşte. 
Cardinalul Bellarmin formulează această doctrină astfel: „Cuvântul, care, ca element, creează 
sacramentul, nu are valoare afirmativă, ci consacratoare, verbum, quod cum elemento 
sacramentum fecit, non est concionale, sed consecratorium.“ (DE SACR., |, 19).9 

În baza acestor definiţii teologia catolică face o distincţie între materia sacramentală 
şi forma acestei materii. Apa Botezului, untdelemnul Mirungerii, elementele euharistice etc., 
constituie materia sacramentală; cuvintele care se rostesc pentru a sfinți această materie, ca şi 
pe primitorul ei, constituie forma. Scolastica a mai deosebit între materia îndepărtată, materia 
remota, cum ar fi apa Botezului, şi materia apropiată, materia proxima, actul cufundării sau al 
stropirii cu apă a celui ce este botezat. Deşi Bartmann spune că aceste două noţiuni implicate 
în definirea naturii sacramentului, materia şi forma, nu au o semnificaţie filosofică propriu- 
zisă, el afirmă fără echivoc că „materia este elementul sacramental de determinat, forma 
elementul care determină“.!0 

Care este acum rolul distinct al celor două elemente sacramentale? B. Bartmann face 
aici apel la doctrina „cauzalităţii“ cuvintelor consacratorii şi spune: „Cuvintele „consacră”, 
„sfinţesc” atât semnul, cât şi pe primitorul sacramentului în sine: 1. semnul: deoarece ele 
ridică acțiunea naturală a sacramentului la nivelul fiinţei supranaturale a unui mijlocitor al 
graţiei; 2. subiectul (primitorul) sacramentului: deoarece produc în el, actualizează în el în 
calitatea lor de formă, efectul sfințitor al graţiei. [...] Teză: Cuvintele formei, după învăţătura 
catolică, au o putere sfințitoare, consacratoare (verba sacramenti sunt consecratoria).“|! 
Bartmann vede confirmată această învăţătură catolică de expresia biblică „cuvintele vieţii“, pe 
care o rosteşte Petru la un moment dat (IOAN VI, 68), ca şi de expresia Sf. Pavel: „paharul 
binecuvântării pe care-l bem“ (I CORINTENI X, 16), dar mai ales de cuvintele fericitului 
Augustin: „De unde vine o asemenea putere a apei (botezului) care atinge corpul şi purifică 
inima, dacă nu din efectul cuvântului?“ (In Joan., LXXX, 3). 

Valoarea afirmativă a cuvintelor de consacrare nu este, totuşi, respinsă: „În sens 
deprecativ (de implorare, n.n.), spune acelaşi Bartmann, (cuvintele) semnifică mai mult 
originea divină a eficacităţii sacramentelor; în sens indicativ (aceleaşi cuvinte) semnifică mai 
mult eficacitatea sacramentelor în mâinile ministrului (Oficiantului, n.n.). Având o valoare 
obiectivă, cuvintele sacramentale pot fi traduse în limbi străine. [...] Cu privire la valoarea 
semnificativă a semnului sacramental (adică a cuvintelor de consacrare, n.n.) Scolastica a mai 
subliniat un triplu element: semnul sacramental indică, în raport cu trecutul, originea grației în 
Pătimirea lui Hristos, sienum rememorativum; în raport cu prezentul el semnifică grația 
interioară însăşi, signum demonstrativum; iar în raport cu viitorul el semnifică scopul graţiei, 
gloria eternă, signum praenuntiativum.“ 

Această putere „cauzală“ a sacramentelor în ceea ce priveşte sfințirea efectivă atât a 
materiei sacramentale, cât şi a primitorului lor, a condus teologia catolică la doctrina 
eficacităţii obiective, ex opere operato, a graţiei din ele. Cu privire la această problemă se 
face următoarea afirmaţie de fide: „Sacramentele produc efectul lor prin ele însele, acţionează 
adică ex opere operato“.!? Sensul acestei expresii este acela că sacramentele sunt mijloace 
obiective de mântuire, nu simple ceremonii, cum spun protestanții. În consecinţă, eficacitatea 
lor mântuitoare nu depinde de starea subiectivă a celui care le primeşte, ci de puterea lor 
intrinsecă, ele nu au o efficacia ex opere operantis, ci una ex opere operato. Aici intervine o 
celebră problemă: aceea a „obstacolului, obex“, pe care primitorul nevrednic al unui 
sacrament îl poate pune în calea eficacităţii graţiei sacramentale. „Omul, spune Bartmann, nu 
merită grația, dar el îndepărtează prin penitenţă obstacolele din calea graţiei. Autorul graţiei, 
causa principalis, este Dumnezeu, care în baza meritelor lui Hristos, causa meritoria, 
comunică prin sacramente, causa instrumentalis, graţia justificării.“!+ 

Această formulă nu este însă suficient de clară ca să concilieze teoria eficienţei ex 
opere operato a graţiei sacramentale cu aceea a obex-ului pe care-l poate opune acesteia 
primitorul: dacă graţia este, într-adevăr, eficace în mod obiectiv, ex opere operato, atunci ea 
ar trebui să depăşească fără probleme obex-ul în orice primitor; dar atunci ar fi înfrântă voinţa 
liberă a omului. În consecință au fost formulate trei teorii pentru a depăşi această dificultate 
teoretică: teoria tomistă a eficacităţii fizice, teoria eficacității morale, susţinută de scotişti şi 
de mulţi dintre iezuiţi, şi, în fine, teoria eficacității intenționale a cardinalului Billot. Toate 
aceste teorii sunt menite să răspundă întrebării: cum produc sacramentele graţia sau 
Justificarea. 

a. Teoria eficacităţii fizice. „Eficacitatea fizică, spune Bartmann, este susținută de 
obicei de tomişti, dar mai ales de Bellarmin, Suarez şi unii moderni ca Schaelzer, Oswald etc. 
O cauză acţionează fizic atunci când ea produce efectul ei în mod imediat şi direct şi nu în 
mod exterior, adică prin intermediul unei alte cauze active. După această teorie Dumnezeu 
pune în sacrament, în virtutea „puterii obedienţiale“ a acestuia din urmă, o asemenea putere, 
încât, prin această putere divină vie din el, produce grația în sufletul primitorului printr-un 
contact fizic cu acest suflet.“15 

Teoria tomistă n-a putut mulțumi însă spiritele subtile. Însuşi Barmann semnalează 
„un anumit număr de absurdităţi pe care le implică ideea de cauzalitate fizică. Mai întâi 
sacramentul ar trebui să fie un întreg compact pentru a produce fizic totalitatea graţiei. Or, nu 
este cazul: sacramentul prezintă mai degrabă o serie de acte adesea foarte îndepărtate unele de 
altele. Nu se poate admite că sacramentul îşi exercită (puterea) abia cu (cu rostirea) ultimei 
silabe din formula de administrare şi astfel să fie redus la un punct care nu-i este esenţial. 
Apoi, cum poate fi înţeles faptul că un semn sensibil operează asupra unei graţii invizibile? 
Instrumentul şi grația sunt două lucruri complet diferite. Unde se află puterea care acţionează? 
În cuvânt (de sfințire), în elementul (material) sau în oficiant (ministru)?...“16 

b. Teoria eficacității morale. „O cauză, explică acelaşi Bartmann, produce un efect 
moral atunci când ea nu-l produce direct, ci mediat, acţionând asupra unei alte cauze raţionale 
şi determinând-o pe aceasta să producă efectul. Aplicată la sacramente, această teorie vrea să 
spună că sacramentele nu produc prin ele însele graţia, ci, în baza calităţii lor de instituţii şi 
acţiuni divino-umane ale lui Hristos, ele posedă o asemenea demnitate şi o asemenea sfinţenie 
internă încât Dumnezeu, când vede că ministrul conferă în numele său şi la ordinul său un 
sacrament, îi adaugă în mod inexprimabil graţia spirituală.“ 





15 B. Bartmann, Precis..., vol.2, p.245; aceasta este o afirmaţie de fide, adică o dogmă clar definită de autoritatea 
romană legală. 

Şi această teorie este criticată chiar din interiorul teologiei catolice, după cum arată 
acelaşi teolog citat până aici, căci „este de neconceput ca o cauzalitate extra divină (acţiunea 
ministrului, n.n.) poate exercita asupra lui Dumnezeu o influenţă motrice, când Dumnezeu 
este el însuşi primul motor.“15 Cu alte cuvinte, nu se poate admite ideea că ministrul îl poate 
determina prin acţiunea sa sacramentală pe Dumnezeu să acorde graţia, când Dumnezeu este 
în toate cazurile adevărata cauză a mişcării generale, cauza supremă a tuturor efectelor posi- 
bile. Pentru acest motiv o altă teorie a venit să ia locul celorlalte două. 

c. Teoria eficacităţii intenționale. Potrivit acestei teorii, sacramentele nu produc 
graţia, ci numai o dispunere favorabilă a primitorului în vederea primirii graţiei, o împodobire 
a sufletului, ornatus animae; graţia este produsă de Dumnezeu. Eficacitatea sacramentelor ar 
fi în acest caz nu morală, adică nu o influențare a lui Dumnezeu, ci dispozitivă, subiectivă, 
creând adică condiţiile subiective favorabile primirii grației obiective. Şi acestei teorii i se 
reproşează că, în realitate, nu este decât o variantă a celei morale. 

3. Biserica — sacramentul originar. Să trecem acum la analiza suportului general al 
Tainelor, al sacramentelor, care este Biserica. S-ar părea că adevăratul subiect al Tainelor este 
Hristos prin intermediul Bisericii, „trupului său mistic“; că Hristos însuşi acționează tainic în 
sacramente pentru mântuirea noastră. Teologia catolică se străduieşte însă să îndepărteze 
această interpretare afirmând la un moment dat că sacramentele nu depind direct de Hristos, ci 
de Biserică. Printr-o astfel de interpretare teologii catolici speră să scape de reproşul protes- 
tanţilor cu privire la faptul că nu toate cele şapte Taine îşi au întemeierea distinctă, clară, în 
Sf. Scriptură. Cu alte cuvinte, se ajunge la ideea că Biserica îl înlocuieşte pe Hristos în actele 
sacramentale. Această idee apare, de exemplu, la K. Rahner, care afirmă că efectul 
sacramentelor depinde de sfințenia celor ce le administrează. Ce se întâmplă dacă unii 
episcopi sau preoţi sunt nevrednici? Nevrednicia acestora este suplinită, spune el, de vrednicia 
celorlalți. Dar dacă toţi ar fi nevrednici? Răspunsul său este elocvent pentru teoria Bisericii 
sau chiar a ierarhie care acţionează în locul lui Hristos: nevrednicia tuturor n-ar mai putea fi 
acoperită cu nimic şi ierarhia n-ar mai exista; la fel ca şi Biserica în care, dacă toţi membrii ei 
ar fi păcătoşi, ea şi-ar pierde sfințenia!!? 

Acelaşi teolog exprimă chiar părerea că nu Hristos a întemeiat sacramentele, ci 
Biserica. Hristos ar fi întemeiat un singur sacrament: Biserica, cu puterea de a activa natura ei 
sacramentală în diferite sacramente. „Biserica, spune el, este continuarea, persistenţa 
prezenţei reale eshatologice a voinţei graţiale biruitoare şi definitiv introdusă în lume prin 
Hristos... Ca o astfel de persistenţă a lui Hristos în lume, Biserica este, de fapt, sacramentul 
originar (das Uhrsakrament), punctul de origine al sacramentelor în sensul propriu al 
cuvântului. [...] Actualizarea mântuirii eshatologic biruitoare dată lumii în Biserică şi oferită 
tuturor oamenilor se efectuează, deci, pentru om în parte într-un act al Bisericii pe seama 
omului însuşi, prin care ea vesteşte caracterul grațial al acestei mântuiri. Şi acest act al 
Bisericii poartă în mod necesar în sine structura esenței Bisericii. Acest act este sacramental, 
deoarece corespunde Bisericii ca sacrament originar a graţiei. [...] Pornind de la Biserica — 
sacrament originar — s-ar putea vedea că existenţa sacramentelor reale în sensul cel mai strict 
şi mai tradiţional nu e necesar să se întemeieze în fiecare caz pe un cuvânt determinat... 
instituirea unui sacrament rezultă şi din faptul că Hristos a întemeiat Biserica cu caracterul ei 
de sacrament originar.“ 

Graţia este în concepția teologilor romano-catolici o putere acordată gratuit Bisericii 
şi clerului ei de către Hristos. Pe lângă faptul că Biserica administrează eficient această grație 
în numele lui Hristos, graţia este eficientă prin ea însăşi, căci ea imprimă în primitor o pecete 

de neşters, un caracter indelebil. Doctrina „caracterului indelebil“ n-a fost inventată de 
scolastici; ea apare deja la Augustin, ca suport al irepetabilităţii Tainelor. În lupta sa împotriva 
donatiştilor care cereau rebotezarea şi chiar rehirotonirea celor căzuţi în păcate grave, marele 
teolog latin, episcop al Hypponei în nordul Africii, a susţinut că, odată primit, harul botezului 
sau al hirotoniei imprimă în om o pecete de neşters care nu dispare cu nici un chip până la 
moarte. Cel care păcătuieşte, se situează în afara Bisericii, dar nu va pierde botezul sau preoția 
primită. Prin păcat sau erezie acestea rămân în el doar inactive sub aspectul mântuirii; 
potenţial graţia acordată prin ele rămâne, putând fi activată oricând prin pocăință şi revenire în 
Biserică. 

Această concepţie potrivit căreia Biserica prin clerul ei este cea care generează grația 
pare să aibă la bază presupunerea că această graţie, primită la hirotonie, devine un fel de 
supranatură, adică se adaugă naturii clericului care, din momentul primirii ei, îi poate activa 
efectele oricând doreşte. Graţia este, deci, o potenţă, o realitate pe care Biserica, respectiv 
clerul ei, o păstrează latent în sine şi o activează atunci când săvârşeşte sacramentele. 
Insistența majoră a teologiei catolice în problema naturii sacramentelor este aceea că prin ele 
se oferă primitorului efectul acestei graţii pe care clerul o deţine. Fiind un efect, clerul, Bise- 
rica, deţine această graţie în calitate de cauză generatoare. lată de ce afirmaţia că sacramentele 
sunt rituri care „produc“ în primitor efectul graţial, care este sfinţirea acestuia, nu s-a menţinut 
până recent în textele teologice catolice consacrate acestui subiect. 

Astfel, teologul catolic C. E. O'Neill citează o definiţie din 1897 în care sa- 
cramentele Bisericii sunt definite ca „anumite rituri exterioare care nu sunt un simplu simbol 
sau o mărturie a unei sfinţiri interioare a omului, ci produc de asemenea... semnele eficace ale 
sfințirii.“ „Această sfințire interioară, pe care ele o produc în suflet, pe care o presupun şi o 
semnifică, este caracteristica esenţială a calităţii lor de ,semn?. Mai mult, această sfințire este 
recunoscută ca decurgând din meritele lui Hristos şi ca fiind izvorul slavei ce va să vie."?! 

Cum era şi firesc, o atare definiţie nu putea decât să mărească prăpastia dintre trăirea 
liturgică a lui Hristos însuşi şi a actelor sale mântuitoare, pe de o parte, şi „cauzalitatea“ 
sacramentală care oferă doar un efect grațial menit să provoace o sfințire interioară, în baza 
meritelor lui Hristos, deci fără o legătură directă cu Hristos. Această consecinţă a definirii 
„cauzale“ a naturii sacramentelor este pusă în evidenţă de acelaşi autor care spune: „Este aici 
o absurditate din punctul de vedere al logicii care nu pare să-i fi tulburat pe teologii noştri 
moderni, cum nu i-a tulburat nici pe primii scolastici. În orice caz, cauzalitatea este cea care 
determină maniera de a trata sacramentele şi aici se găseşte rădăcina divorţului dintre 
sacramentologie şi mişcarea liturgică din prima parte a secolului (XX). Unul din rezultatele 
cele mai nocive ale acestei preocupări cauzaliste a fost determinarea cazuistă a „condiţiilor 
minime” care trebuie cerute primitorului. Acest minim era fixat pornind de la cazul marginal 
al subiectului inconştient. Era foarte dificil să se construiască pe o asemenea bază o teologie a 
participării liturgice.“ 

Ideea subiacentă acestor aprecieri ale lui O"Neill este aceea că, dacă sacramentele 
generează cauzal graţia sfințitoare, aceasta operează asupra primitorului prin propria ei forță 
de realitate supranaturală asupra primitorului, indiferent dacă acesta este sau nu vrednic. Mai 
mult, această grație sfinţitoare, în baza eficacităţii ei cauzale, poate opera chiar în absenţa 
primitorului căreia îi este destinată. Acest aspect apare în toată evidenţa lui în cazul celebrelor 
mise catolice private, adică săvârşite de preot în absenţa poporului pentru care se săvârşeşte 
jertfa liturgică, recomandate chiar şi de Conciliul al II-lea de la Vatican. Vestitul teolog 
catolic K. Rahner are curajul să afirme chiar că ideea unei participări a întregii Biserici la 

fiecare misă, adică la jertfa care se oferă de către preot cu acest prilej, este o „pioasă 
fantezie“! 

Simţind efectul negativ al acestei concepţii sacramentale, o serie de teologi catolici 
din acest secol au încercat să atenueze impresia că sacramentele ar fi nişte adevărate 
„maşinării ale graţiei“ în mâna clerului, operând sfinţirea primitorilor lor ex opere operate, 
adică fără o participare subiectivă corespunzătoare din partea acestora. Direcţia în care s-au 
conturat aceste încercări de ameliorare a teologiei sacramentale catolice a fost aceea de a 
accentua ideea că prin sacramente nu se oferă o simplă putere graţială, o iertare a păcatelor şi 
o sfințire a credinciosului numai ca efect al meritelor infinite ale lui Hristos, ci o întâlnire, 
desigur tainică, sacramentală, cu însuşi Hristos şi cu actele sale mântuitoare. Într-o asemenea 
viziune însuşi conceptul de Biserică-sacrament, aşa cum îl înţelege Rahner, se atenuează în 
favoarea ideii de Biserică-revelaţie a lui Hristos, iar ministrul, preotul care oficiază riturile 
sacramentale, nu mai acţionează în baza unei puteri grațiale pe care o deţine în sine în numele 
lui Hristos şi o acordă în baza deciziei sale, numită de scolastici imperium, ci face loc acţiunii 
lui Hristos însuşi. 

Primul nume care s-a înscris pe linia acestui efort înnoitor din interiorul teologiei 
catolice de inspiraţie scolastică, tomistă, este cel al lui Ansgar Vonier. Într-o lucrare publicată 
la Londra în 1925, Vonier contestă ideea că misa este un sacrificiu real, operat de preot în 
baza puterilor depline care i-au fost conferite acestuia de Hristos prin Hirotonie, adică a 
imperium-ului. Sacrificiul euharistic nu este un nou sacrificiu, altul decât cel de pe Golgota, ci 
este acelaşi sacrificiu la are participăm, însă nu real, ci sacramental, tainic. Sacramentul Legii 
celei Noi este un semn, dar nu al graţiei, ci al înseşi Jertfei lui Hristos şi al slavei viitoare. Un 
sacrament, spune Vonier, nu este destinat numai sanctificării pe care o exercită prin 
cauzalitatea sa, ci şi o adorare. Euharistia, prin actul transubstanţiației operată pe calea 
cuvintelor de instituire, vi verborum, îl face prezent pe însuşi Hristos, desigur sub forma unei 
jertfiri sacramentale. Vonier se străduieşte să rămână în cadrele tomismului: Toma d'Aquino, 
spune el, ar fi refuzat noţiunea de cauzalitate în favoarea aceleia de eficacitate. Tentativa lui 
Vonier nu s-a bucurat însă de un ecou deosebit. Ideile sale nu erau suficient de novatoare.?* 

Primul teolog catolic care a încercat o înnoire reală a fost însă Odo Casel, care a dorit 
să ofere mişcării de înnoire liturgică apărută în catolicism la începutul secolului baza ei 
teoretică în ceea ce priveşte sacramentele. În acest scop el a reluat vechea idee a Părinților 
orientali a participării credincioşilor la misterul morţii şi învierii reale a lui lisus Hristos. 
Astfel, într-o lucrare din 1922, Casel afirmă că cel ce este făcut prezent prin actele simbolice 
ale cultului este însuşi actul mântuitor al lui Hristos. Acest act mântuitor nu se mai prezintă, 
desigur, în circumstanţele sale originale, de odinioară, ci se prezintă sau este experimentat de 
credincioşi în mod „sacramental“. Evenimentul mântuirii, fiind o intervenţie răscumpărătoare 
a lui Dumnezeu în timp, transcende timpul şi poate îmbrăca, în sacramente, un nou mod de a 
fi. Casel vrea să spună că, deşi prezentată sacramental, jertfa liturgică este chiar jertfa istorică 
a lui Hristos de pe Golgota şi nu o alta. Concepţia sa a întâmpinat, cum era şi de aşteptat, o 
mare împotrivire în rândul teologilor catolici, dar ea a reprezentat o adevărată înnoire care n-a 
fost trecută cu vederea. Ea a atras atenţia teologiei catolice asupra aspectului de mister, de 
taină al sacramentelor.% 

Un nume şi mai sonor în contextul acestui efort de înnoire a teologiei sacramentale 
catolice îl reprezintă teologul olandez H. E. Schillebeeckx cu o lucrare apărută în 1958 sub 
titlul: SACRAMENTUL CA ÎNTÂLNIRE CU DUMNEZEU. Schillebeeckx caută să înţeleagă esenţa 
actului sacramental prin prisma fenomenologiei. Mântuirea, spune el, poate fi în întregime 
definită în termenii unei întâlniri umane, deoarece voinţa lui Dumnezeu de a ne mântui ne-a 





% Bilan..., vol.2, p.478 
2 Bilan..., vol.2, p.462 
25 Bilan..., vol.2, p.463-464 


fost înfăţişată sub forma omenităţii lui Hristos şi nu poate fi recunoscută a atare decât în vir- 
tutea Cuvântului său revelator, care este divin în conţinut, dar uman în expresie. În acest 
context de înţelegere, rolul sacramentelor este în mod riguros acela de a asigura omenirea de 
realitatea întâlnirii credinciosului cu Hristos în perioada de timp care se va scurge de la 
Învierea sa istorică până la Parusie, căci întâlnirea autentică este aceea cu Hristos cel în slavă 
de după învierea sa. Cu alte cuvinte, Biserica prelungeşte într-un fel pedagogia salvatoare a 
Întrupării, constituind spaţiul în care Hristos adaugă noi elemente acţiunii sale mântuitoare 
săvârşite în timpul vieţii sale istorice. Actele sacramentale sunt astfel actele lui Hristos, în 
completarea celor istorice, dar săvârşite în spaţiul Bisericii. „Primirea unui sacrament, explică 
O"Neill, este (pentru Schillebeeckx) o întâlnire cu Hristos, dar această întâlnire implică un 
contact prealabil cu Biserica. Problema instituirii sacramentelor particulare trebuie să se 
rezolve în vocabular eclezial.“26 

Schillebeeckx insistă afirmând că în ceremoniile Bisericii nu doar Hristos cel care 
sfinţeşte este întâlnit, ci întregul mister al Întrupării care traduce în termeni umani viaţa 
interioară a Sfintei Treimi. Totuşi, ce anume întâlneşte, precis, omul în contextul 
sacramentului pe care-l primeşte? Întrebarea este foarte acută, deoarece principala obiecţie 
care i-a fost adusă lui Odo Casel a fost aceea că timpul este ireversibil. Cu alte cuvinte, 
credinciosul nu poate întâlni, fie şi sacramental, umanitatea lui Hristos şi actele sale 
mântuitoare, deoarece acestea sunt realităţi istorice, circumscrise deci spațiului şi timpului în 
care a trăit Hristos cel istoric. Atunci cum putem înţelege afirmaţia că omul îl întâlneşte, 
totuşi, pe Hristos în sacramente? Pentru a depăşi acest obstacol teoretic, teologul olandez 
spune că ceea ce întâlnim în sacramente este elementul exclusiv divin care se manifestă în 
Revelaţie, adică Dumnezeu care se împacă cu lumea. Această acţiune divină de împăcare este 
aceeaşi, fie că este vorba despre sacrificiul istoric al lui Hristos cel slăvit, fie că este vorba de 
dinamismul sfințitor al Bisericii. Sacramentele sunt astfel „acte personale ale lui Hristos 
îndeplinite prin intermediul ministerului Bisericii; ele sunt întruparea eclezială şi istorică a 
voinţei mântuitoare a lui Hristos şi darul efectiv la graţiei sub formă vizibilă. Astfel îşi capătă 
ele semnificaţia. Sacramentele comunică (real) mântuirea, deoarece ele sunt semne ale 
activităţii lui Hristos însuşi.“2” 

4. Critica teologiei sacramentale catolice. Marea problemă a teologiei catolice este 
neputinţa ei de a argumenta că în Sfintele Taine şi în cultul Bisericii în general omul nu face 
experienţa unei realităţi create, distribuite de clerul Bisericii în virtutea unui mandat divin, 
adică în locul lui Hristos, ci îl întâlneşte pe însuşi Hristos cel mort şi înviat, aşa cum învaţă 
toţi Părinţii orientali şi teologii Bizantini care i-au urmat. Dezvoltările doctrinare catolice 
clasice lasă impresia că Hristos a încredinţat Bisericii şi clerului ei puterea, imperium-ul, 
asupra Împărăției sale de pe pământ, rezervându-şi pentru sine puterea asupra Împărăției 
Cerurilor. Din acest motiv s-a vorbit despre o acţiune a clerului, în special a papei, in persona 
Christi sau chiar in loco Dei. Hristos a realizat răscumpărarea lumii prin Jertfa sa pe cruce, 
oferind Bisericii, clerului, meritele acestui act pentru a le administra după cum crede de 
cuviință. Acesta este sensul termenului de imperium prin care se defineşte esenţa puterii 
ecleziale. 

Această viziune despre esenţa puterii ecleziale a condus inevitabil teologia catolică 
să afirme că în sacramente clerul distribuie credincioşilor o putere eficace prin ea însăşi, o 
putere care emană din esenţa imperium-ului, a puterii care i-a fost încredinţată, şi care este 
eficace pe măsura acestei puteri. De aici conceptul puterii ex opere operato în sensul de 
eficienţă în sine a tainelor, chiar în absenţa vredniciei primitorului sau a săvârşitorului. Ideea 
de cauzalitate în sensul că sacramentele generează, ca nişte adevărate, cauze graţia sfinţitoare 
se bazează pe concepţia generală că Biserica şi clerul ei au fost lăsate de Hristos să acţioneze 

în locul său, chiar dacă în numele său. Consecința acestei viziuni sacramentale a fost dublă: în 
interior a slăbit preocuparea primitorilor acestor sacramente pentru vrednicia cuvenită primirii 
acestor rituri, pentru ca în final să slăbească chiar pentru sacramentele în sine; în exterior, 
reproşul protestanților că în Biserica Catolică omul îl întâlneşte, de fapt, pe preot, nu pe 
Dumnezeu însuşi, cum ar trebui, a devenit tot mai puternic şi mai seducător, punând în pericol 
grav misiunea catolică. 

Pentru a evita aceste grave neajunsuri, teologi ca Vonier, Casel sau olandezul 
Scillebeeck, şi nu numai ei, au căutat, cum am arătat, o corectare a teologiei sacramentale 
catolice prin tot felul de teorii menite să facă din sacramente şi din clerul care le 
administrează medii mai transparente menite să faciliteze o întâlnire mai directă cu însuşi 
Hristos. Atât Vonier cât şi Casel au afirmat în mod clar că ceea ce primeşte omul în 
sacramente nu este o simplă graţie generată de Biserică, de clerul ei, în virtutea imperium-ului 
care i-a fost conferit de Hristos, ci pe însuşi Hristos şi actele sale mântuitoare. Din nefericire, 
cei doi s-au mărginit doar la afirmarea acestei învățături patristice, fără să o poată integra însă 
în sistemul de gândire scolastic, fără a o putea face acceptabilă teologilor catolici de inspirație 
tomistă. Reproşul fundamental care i-a fost făcut lui Odo Cassel în special, acela că timpul este 
ireversibil şi că deci ceea ce întâlnim în sacramente nu poate fi Hristos cel istoric şi jertfa sa 
de pe Golgota, cum ar fi vrut cei doi, n-a putut fi depăşit teoretic. Astfel teoriile lui Casel au 
rămas, cum spune O”Neill, mai mult nişte intuiţii, decât o demonstraţie analitică riguroasă.78 

Olandezul Schillebeeckx a căutat să depăşească acest reproş apelând la serviciile 
fenomenologiei. Este însă extrem de sugestiv faptul că, pentru a depăşi reproşul amintit, el a 
fost nevoit să afirme că ceea ce omul întâlneşte în sacramente este ceea ce este divin în 
Revelaţie, adică pe Dumnezeu care se reconciliază, care se împacă cu lumea, iar nu 
umanitatea istorică a lui Hristos şi actele sale, deopotrivă istorice. Aici se află o idee profundă 
care se cere analizată mai în detaliu. Este vorba de neputinţa teologiei catolice de a înţelege 
ideea de îndumnezeire în sens patristic oriental. Prin actul ipostazierii naturii sale umane la 
întrupare şi de îndumnezeire progresivă a acestei naturi prin toate actele dumnezeieşti care au 
urmat: jertfa, învierea, înălțarea şi şederea de-a dreapta Tatălui ca om, umanitatea lui Hristos 
s-a îndumnezeit în aşa măsură, s-a transfigurat sub focul Dumnezeirii atât de mult, încât, fără 
să părăsească graniţele statutului său de creatură, a devenit aptă să depăşească limitările 
obişnuite de timp şi de spaţiu şi să se ofere experienţei umane în Biserică prin Taine în toate 
veacurile până la sfârşit. Neputând apela la teoria răsăriteană a îndumnezeirii şi transfigurării 
firii umane, Schillebeeckx ajunge să afirme că în Biserică întâlnim cu adevărat pe Hristos şi 
actele sale mântuitoare, dar aceste acte nu mai sunt cele istorice, ci altele, care vin necontenit 
în completarea celor istorice şi care lucrează în continuare taina mântuirii, nu prin umanitatea 
sa istorică, ci de data aceasta prin intermediul Bisericii şi a sacramentelor ei. Cu alte cuvinte, 
acelaşi Hristos, înviat şi aflat în slava sa eternă, este cel care a acţionat în timpul vieţii sale 
istorice şi care acționează acum prin intermediul Bisericii şi a clerului ei. „Doar forma umană 
pe care o ia această putere mântuitoare, comentează O"Neill, este diferită pentru fiecare 
97: Ata 

Faţă de această afirmaţie — sau, mai degrabă, viziune — trebuie făcute o remarcă de 
fond: a spune că sacramentele sunt o altă formă umană prin care acţionează Hristos înseamnă 
a afirma că acţiunea lui Hristos în cadrul Bisericii completează acţiunea sa istorică şi că, în 
consecință, sacramentele sunt noi întrupări ale lui Hristos cel slăvit, adică cel etern. Jertfa 
cuharistică devine în acest caz nu o actualizare fie şi sacramentală, tainică, a celei istorice, ci o 
nouă jertfă. Consecința este, probabil, inacceptabilă chiar şi pentru teologia catolică. 

Dar marea problemă a acestei teologii rămâne neputinţa ei de a înţelege 
transfigurarea naturii umane a lui Hristos. Marcat de acest handicap, Schillebeeckx afirmă, 

cum am remarcat, că cel pe care-l întâlnim în sacramente este exclusiv Hristos cel înviat şi 
sălăşluit în slavă, adică pe însuşi Fiul lui Dumnezeu. Ideea subiacentă este că numai 
divinitatea poate depăşi spaţiul şi timpul şi deci numai pe ea o putem întâlni în timpuri şi 
locuri diferite. Această Divinitate a cărei întâlnire formează esenţa actului sacramental ar fi, 
afirmă Schillebeeckx, „Dumnezeul care se împacă cu lumea“. Dar e de observat că actul 
împăcării nu este unul pe care Fiul lui Dumnezeu l-ar fi putut consuma în ipostaza sa exclusiv 
divină, căci în acest caz întruparea nu şi-ar mai fi avut rostul, împăcarea putând avea loc 
printr-un simplu decret al lui Dumnezeu. Dumnezeu cel ce se împacă cu omul apare în această 
ipostază numai în întrupare, căci împăcarea presupune în mod riguros întruparea şi jertfa 
istorică. Aşadar, întâlnire cu „Dumnezeu care se împacă cu omul“ nu este posibilă în afara 
umanităţii sale istorice şi obiecţia rămâne în picioare. 

Cum remarcă şi O'Neill şi cum au remarcat-o şi alții, soluția lui Schillebeeckx 
conduce în realitate la dochetism. lată de ce un teolog catolic ca Wegenaer îşi pune în 
continuare şi acut întrebarea: „cum poate acţiona un instrument uman în afara timpului?“ 30 
Întrebarea lui Wegenaer priveşte, evident, natura umană a lui Hristos şi actele sale istorice 
mântuitoare, căci dilema este următoarea: dacă în sacramente îl întâlnim numai pe Hristos cel 
divin, se neagă întruparea sa reală, cu consecinţe inacceptabile; dacă afirmăm realitatea 
umanităţii sale, nu mai putem afirma şi capacitatea acesteia de a transcende timpul şi spațiul 
pentru a se oferi oricărui credincios din orice veac şi loc spre împărtăşire. Dilema în care se 
află teologia catolică îşi află explicaţia simplă în cripto-nestorianismul hristologiei sale. Un 
Hristos în care natura sa umană are propriul ei centru psihologic uman, distinct de ipostasul 
divin al Logosului cum au afirmat sinoadele, nu poate depăşi limitarea ei naturală, fiind o 
barieră de netrecut în calea transfigurării acestei naturi de către ipostasul divin. 

Atâta vreme cât teologia catolică nu va pune capăt explicit acestei tendinţe cripto- 
nestoriene a hristologiei ei, nu va fi posibil să se elaboreze în limitele ei o adevărată teologie a 
sacramentelor înţelese ca întâlniri repetate peste timp şi spaţiu în cadrul Bisericii cu 
umanitatea transfigurată şi tocmai de aceea mântuitoare a lui Hristos cel istoric. 

5.3. DOCTRINA PROTESTANTĂ 
DESPRE SFINTELE TAINE 


1. Spiritualismul_radical. Întreaga teologie a Reformei s-a 
cristalizat, cum se ştie, în lupta aprigă cu catolicismul roman. Problema 
sacramentelor a constituit chiar prima linie a războiului doctrinar, din 
cauza exceselor pe care Biserica Romei le practica la acea vreme în 
Germania, dar şi în întreaga Europă, sub forma celebrelor indulgenţe. Nu 
în zadar revolta lui Luther şi primul ei rezultat: cele 95 de teze afişate pe 
uşa bisericii de la Wittenberg, a fost provocată de ridicolul propagandei 
călugărului Johan Tetzel în favoarea indulgențelor pe care le vindea în 
zonă, dar şi de supărătorul ecou pe care-l avea în mintea oamenilor 
vremii. „Era aproape un exerciţiu contabil, spune istoricul K. Randell. 
Trebuiau acumulate cât mai multe „merite” care să contrabalanseze 
păcatele. „Meritele? se câştigau prin „fapte bune”, inclusiv prin 
achiziţionarea de indulgenţe. [...] (Tetzel) vindea cele mai „puternice? 
indulgenţe oferite vreodată: nu numai că asigurau iertarea tuturor 
păcatelor cumpărătorului, dar puteau să asigure eliberarea din purgatoriu 
a sufletului unui prieten sau a unei rude deja moarte. [...] Zeci de mii de 
oameni, inclusiv unii din Wittenberg, îşi investeau economiile în 
indulgenţe. Cu aceste întâmplări în minte a scris Luther NOUĂZECI ŞI 
CINCI DE TEZE.“50 

Indulgenţele papalității reflectau nu numai dorinţa arzătoare de 
a face rost de bani pentru construirea marii catedrale a Sf. Petru de la 
Roma şi multe alte proiecte, ci mai ales o anumită mentalitate potrivit 
căreia harul iertării păcatelor şi al regenerării spirituale poate fi oferit sub 
forma materială a unor răvaşe de iertare. Indulgenţele reprezentau, fără 
îndoială, o supralicitare a rolului Tainei Pocăinţei. Mai mult decât atât, 
ele exprimau credinţa că harul iertării poate fi conținut de forme 
materiale cum erau sacramentele sau chiar aceste răvaşe distribuite cu 
atâta generozitate de călugării Romei. Considerat a fi de natură creată, 
graţia putea fi, într-adevăr, oferită fără probleme în „recipiente” materiale 
ca cele sus-menţionate. Această idee a provocat încă din vremea 

Scolasticii întrebări, ca de exemplu: cum se leagă graţia de partea văzută 
a sacramentelor? Tomiştii susțineau că sacramentele conțin grația; 
scotiştii, dimpotrivă, susțineau că aceleaşi sacramente aduc cu ele, 
conferă, graţia.5!0 Cu alte cuvinte, dacă primii susțineau că graţia este 
conținută în întregime în sacramente şi ca urmare acestea sunt eficiente 
prin ele însele, ceilalți susțineau că graţia urmează actului sacramental, 
fiind oferită primitorului de însuşi Dumnezeu. Concepţia care domina 
era însă cea tomistă. 

Marea problemă care a generat Reforma şi în general revolta 
din Germania a fost, aşadar, această idee că nişte forme materiale pot 
conţine o putere divină; că aceste răvaşe distribuite de călugări şi chiar 
sacramentele în general pot oferi prin ele însele, în locul lui Dumnezeu, 
graţia iertării. Întregul angrenaj trăda ideea că Dumnezeu încredinţase 
Bisericii şi slujitorilor ei puterea de a distribui în locul său puterea 
iertării păcatelor şi multe alte daruri spirituale şi că aceasta, Biserica 
Romană, le distribuia ca pe nişte daruri care de acum erau ale sale, nu 
ale lui Dumnezeu. Faptul că Biserica Romană crede şi astăzi acest lucru 
este dovedit de afirmarea caracterului creat al graţiei sacramentale: dacă 
grația ar fi necreată, crede teologia catolică, atunci aceasta n-ar mai 
putea fi la dispoziţia Bisericii şi a slujitorilor ei, ci ar fi conferită direct 
de Dumnezeu. este credinţa nemărturisită a teologilor catolici că o grație 
cu adevărat divină, necreată, în esenţa ei, ar lipsi Biserica şi clerul de 
puterea de a o distribui credincioşilor şi că misiunea Bisericii ca 
instituţie ar rămâne fără obiect. 

Împotriva acestor excese s-a născut, în consecinţă, o puternică 
reacţie nu doar în minţile marilor savanţi ai Bibliei, cum era la acea 
vreme Luther şi prietenii săi, ci chiar şi în rândurile populaţiei. Forma 
cea mai radicală a acestei reacţii s-a manifestat în rândurile mişcării 
anabaptiste, care se află la originea celor mai multe din sectele 
neoprotestante de astăzi. Anabaptiştii au ajuns să respingă, însă, nu 
numai orice formă materială ca semn al graţiei divine, dar au respins la 
un moment dat chiar Biblia, considerând că Dumnezeu comunică cu ei 
de acum direct, fără nici un intermediar material sau uman. Nu numai 
sacramentele sau indulgenţele au fost abandonate ca mijloace ale graţiei, 
ci însuşi Cuvântul lui Dumnezeu conţinut în Biblie sub pretextul unor 
revelații directe, individuale, oferite membrilor mişcării. Această 
credință a condus imediat la excese, cele mai celebre fiind acelea 
săvârşite de anabaptişti cu prilejul devastărilor din timpul războiului 

țărănesc desfăşurat sub conducerea lui Thomas Miintzer împotriva 
tuturor celor care nu erau de acord cu ei. Fantezia viziunilor divine, cre- 
dinţa în revelații individuale directe, nu mai avea nici o limită. Nimic 
obiectiv nu mai putea îngrădi subiectivismul acestor reverii considerate 
divine, printre ale căror rezultate s-a numărat şi excesele anabaptiştilor la 
Miinster.5l! 

Un spiritualism atât de radical manifestă astăzi quakerii. 
„Quakerii, care au mers mai departe la spiritualism, spune Andruţos, 
resping cu totul partea văzută a tainei, acceptând (numai) un botez 
spiritual, adică purificarea sufletului de păcat, prin lisus Hristos, şi o 
euharistie spirituală... În adevăr, păstrând cu tărie învăţătura 
fundamentală a  protestantismului că Dumnezeu mântuieşte şi 
îndreptează pe om nemijlocit, ei tăgăduiesc în chip natural şi caracterul 
exterior al tainelor...“512 Aceeaşi idee a unei graţii conferite direct de 
Dumnezeu, fără nici un intermediar material sau uman, se află şi la baza 
aşa-numitului „botez în duh“ sau „botez cu Duhul Sfânt“ practicat de 
penticostali sau alte secte. Botezul cu Duhul Sfânt de multe ori nici nu 
mai este legat de apă, fiind considerat o revărsare directă a Duhului fără 
nici un apel la vreun element material. În opinia sectelor respective, 
acest tip de botez reprezintă forma cea mai spirituală sub care cineva se 
poate împărtăşi cu Duhul Sfânt. Mai mult, refuzul oricărui intermediar 
sacramental, material sau uman, conduce la ideea că ceea ce primeşte nu 
mai este o graţie creată, ci pe Dumnezeu Duhul însuşi. 

2.  Spiritualismul___ Cuvântului. Adevărata Reformă este 
reprezentată, desigur, de Luther. El se deosebea de anabaptişti. „Luther, 
Zwingli şi principalii lor discipoli, spune Randell, erau evanghelici. Ei s- 
au desprins de Roma în esenţă, deoarece erau siguri că Cuvântul, aşa 
cum îl revelează Biblia, trebuie să aibă întotdeauna prioritate asupra 
învățăturilor tradiţionale ale Bisericii. Abordarea lor este scolastică. Ei 
au fost savanții care se străduiau să găsească adevărata semnificație a 
unui text dificil, polemizând cu ardoare asupra interpretărilor rivale. În 
pofida tuturor discuţiilor lor asupra credinţei, ei erau intelectuali, 
bazându-se mai mult pe logică, în detrimentul emoţiilor.“513 Într-adevăr, 
Luther şi Zwingli erau savanții Reformei, în timp ce anabaptiştii 
reprezentau masa oamenilor simpli, care aborda credința mai mult 
emoțional decât intelectual. Ceea ce-i deosebea însă în mod exact pe 

anabaptişti de Luther, de Zwingli şi de partizanii lor era faptul că ei se 
lăsau ghidaţi nu atât de textul Bibliei, cât mai ales de „viziuni şi voci 
interioare“, eliberându-se astfel de orice restricţie în formularea credinţei 
lor. Din acest motiv nu de puţine ori ei intra în conflict direct cu mesajul 
biblic. 

Luther a pus însă la baza credinţei sale Biblia, Cuvântul lui 
Dumnezeu deja formulat istoric în textele sacre. Am subliniat această 
precizare, deoarece ea abia fixează ceea ce l-a deosebit pe el de 
anabaptişti. Aceştia au început să fie intens criticaţi de el şi de alţii că, în 
libertatea lor doctrinară, încalcă tot mai adesea adevărul biblic. Drept 
răspuns o serie de anabaptişti s-au eliberat cu totul de orice obligaţie faţă 
de textul biblic. Convinşi că Duhul Sfânt le vorbea direct, ei au ajuns să 
considere Biblia chiar ca o lucrarea a diavolului, menită să-i înşele şi pe 
această cale pe cei nevrednici.5!4 În faţa exceselor anabaptiste, Luther a 
stabilit, aşadar, un prim criteriu al credinţei subiective: Cuvântul lui 
Dumnezeu deja formulat istoric, adică aşa cum se prezintă el deja în 
Biblie. Aceasta era prima mare restricție a Reformei îndreptată nu 
neapărat numai împotriva Bisericii Romane, cât mai ales împotriva 
anabaptiştilor. lată fondul de idei pe care el a ajuns să afirme că harul lui 
Dumnezeu îi vine omului nu prin mijlocirea Bisericii sau a 
sacramentelor ei, dar nici direct şi fără nici un intermediar, cum 
susțineau anabaptiştii, ci pe calea Cuvântului lui Dumnezeu care se aude 
din Scriptură. 

Această precizare era, desigur, mai puţin decât susținea Biserica 
Romană, dar mai mult decât învățau anabaptiştii. Controversa cu 
anabaptiştii s-a stins repede în urma războiului țărănesc din 1525 şi a 
risipirii acestora. A rămas însă controversa cu Roma şi împotriva 
acesteia îşi va dezvolta el de aici înainte teoria asupra sacramentelor. 
Astfel, în focul discuţiilor, Luther a ajuns să susțină supremația 
cuvântului asupra sacramentelor. lată câteva afirmaţii de-ale sale în acest 
sens: „Omul poate avea şi folosi cuvântul sau testamentul fără semn sau 
sacrament. [...] Botezul nu justifică pe nimeni şi nu foloseşte nimănui, ci 
credinţa în cuvântul făgăduinței căreia i s-a adăugat botezul: aceea 
justifică şi împlineşte ceea ce indică botezul.“ În raport cu sacramentul, 
afirmă Luther, „cuvântul este cu mult mai mare.“515 


514 K, Randell, op. cit., p.79 
515 La D. Stăniloae, Fiinţa Tainelor în cele trei confesiuni, Ortodoxia 1956, 1, p.22, 
n.62 

„De fapt, comentează Părintele D. Stăniloae, Luther oscilează 
între considerarea cuvântului ca singurul mijloc al harului — în care caz 
Taina e numai o certificare văzută a primirii harului prin cuvânt — şi între 
recunoaşterea unei valori proprii a Tainelor. Pentru Luther principalul 
este făgăduinţa lui Dumnezeu (promissio) despre iertarea păcatelor, care 
se dă prin cuvânt, şi primirea acestei făgăduinţe prin credinţă. În aceasta 
constă justificarea omului, fiinţa creştinismului. Sacramentul e numai un 
semn, adică un gaj vizibil dat de Hristos că am primit harul iertării, cum 
un certificat ne dovedeşte că am luat examenul, deşi nu prin el l-am 
luat.“*516 „În luptă cu teoria scolastică, după care sacramentul este mai 
mare decât cuvântul, spune un teolog protestant, Luther desființează 
necesitatea tainelor pentru mântuire.“5!” 

Este evident că acest accent exclusiv pus de Luther pe cuvânt în 
detrimentul sacramentului provine din credinţa sa că sacramentele nu 
erau altceva decât creaţii ale Bisericii Romane, aşadar ritualuri omeneşti 
care nu ar putea decât să întunece un contact direct al omului cu 
Dumnezeu. Omul are nevoie de un contact viu, direct cu Dumnezeu; or, 
un astfel de contact nu i-l poate oferi decât Scriptura, care este Cuvântul 
lui Dumnezeu însuşi. Cuvântul i-a apărut lui Luther ca cea mai spirituală 
formă sub care poate primi omul cu adevărat pe Dumnezeu, forma care-l 
oferă direct conştiinţei umane credincioase. În locul unor simboluri 
materiale, deci omeneşti, cum sunt sacramentele, şi a unei graţii ea însăşi 
creată, Cuvântul Scripturii oferă primitorului credincios realitate divină 
în toată puritatea ei, singura care-i va putea asigura mântuirea. Este 
învăţătura pe care el o afirmă mai ales în celebra lui diatribă împotriva 
Romei papale intitulată DESPRE CAPTIVITATEA BABILONICĂ din 1520. 

Războiul țărănesc n-a stins însă cu totul mişcarea anabaptistă. 
În faţa extremismului diferitelor secte, Luther s-a văzut nevoit să revină 
asupra opoziţiei sale împotriva sacramentelor şi să ofere acestora un rol 
mai important alături de Cuvântul lui Dumnezeu, sporind astfel criteriile 
obiectivităţii prezenţei lui Dumnezeu în omul credincios. Este atitudinea 
pe care el o adoptă începând din 1529 în cele două CATEHISME ale sale. 
„Din acest timp, spune acelaşi teolog protestant citat mai sus, în religia 
lutherană păşeşte iarăşi pe primul plan sacramentul alături de cuvântul 
lui Dumnezeu şi din acest timp elementul vechi bisericesc... primeşte în 
teologia lutherică iarăşi un sprijin puternic în opoziţie cu elementele care 


516 D, Stăniloae, op. cit., p.22, n.62 
517 P. Wernle, Der evangelische Glaube nach den Hauptschriften der Reformatoren, 
Tiibingen 1918, p.31; la D. Stăniloae, op. ciz., p.22, n.62 

erau destinate să înlăture vechea concepție a sacramentelor din 
creştinism şi să-l conceapă pe acesta ca religie pur spirituală.“518 

Revenind asupra spiritualismului exagerat pe care-l profesase 
până atunci, Luther va căuta să facă din nou loc sacramentelor alături de 
Cuvântul lui Dumnezeu, fără să ajungă însă la a afirma o eficacitate a lor 
ex opere operato, cum spuneau teologii Romei. Prin urmare, deşi va 
admite un rol crescut pe seama sacramentelor, cum n-o făcuse până 
atunci, el atrage atenţia că sacramentele sunt validate numai de credinţa 
primitorului, deci nu au o eficacitate prin ele însele. În CATEHISMUL CEL 
MARE, spre exemplu, el spune: „Lucrările lui Dumnezeu (sacramentele) 
sunt mântuitoare şi trebuincioase pentru fericire şi nu exclud, ci 
dimpotrivă, postulează credinţa, căci fără credinţă ele nu pot fi înţelese.“ 
Aceeaşi atitudine o găsim exprimată şi în Confesiunea Augustană unde 
se spune: „Despre întrebuinţarea sacramentelor se învaţă ă ele sunt 
aşezate nu numai pentru a fi semne de recunoaştere între oameni, ci mai 
ales pentru a fi semene şi mărturii ale voinţei lui Dumnezeu către noi, 
puse înainte pentru a trezi şi a întări credinţa celor slabi. De aceea 
sacramentele trebuie astfel folosite ca să sporească credinţa celor ce cred 
în făgăduielile pe care ele le deşteaptă şi le nutresc. Pentru acelaşi cuvânt 
se osândesc cei care învaţă că sacramentele justifică ex opere operato şi 
nu văd în ele credinţa care iartă păcatele. (CA, art. 13). Aceeaşi poziţie 
este afirmată şi-n APOLOGIA CONFESIONIS AUGUSTANAE: „Făgăduinţa 
(divină) este nefolositoare, dacă nu se primeşte cu credinţă, şi sacra- 
mentele sunt semne ale făgăduinţelor.“5!9 

Poziţia lui Luther cu privire la sacramente s-ar putea rezuma în 
ideea că acestea, sacramentele, nu sunt decât forme vizibile ale 
Cuvântului lui Dumnezeu. În realitate, în sacramente tot cuvântul are 
rolul hotărâtor şi de fapt el este adevărata lor esenţă. Prin ele însele, 
sacramentele n-au nici o putere. Ele nu sunt decât semne vizibile ale 
făgăduinţelor divine. „Acum, comentează Păr. Stăniloae, el nu mai 
spune, ca în 1520, că mântuirea se realizează exclusiv prin primirea cu 
credinţă a cuvântului promiţător al lui Dumnezeu. Dar şi acum, ceea ce 
ridică apa botezului deasupra apei naturale este tot cuvântul lui 
Dumnezeu. deci vedem că fiinţa botezului la Luther rămâne şi acum tot 
cuvântul promiţător al iertării păcatului dat omului de Dumnezeu, nu 
Hristos însuşi în actul său mântuitor, care şterge de fapt păcatele.“5% 


318 P. Wernle, op. cit., p.31; la D. Stăniloae, op. cit., p.23, n.62 
519 În TDO, vol.2, p.831 
520 D. Stăniloae, op. cit., p.23, n.62 

Zwingli este şi mai radical în această privinţă. „După el 
sacramentele nu sunt decât semne ale legăturii creştinului cu Biserica şi 
ale datoriilor pe care le are creştinul ca membru al ei. Sacramentele sunt 
dovada că graţia nu s-a dat mai înainte, ci după predestinaţie, celui ce le 
primeşte. Botezul este chipul sărbătoresc în care Biserica primeşte un 
membru al ei, deja primit prin graţie, deci predestinat la mântuire. 
Totuşi, sacramentele nu sunt exclusiv semne externe, ci corespund unor 
fapte din iconomia mântuirii. Prin botez se mărturiseşte că Hristos a 
murit şi a înviat cu adevărat, iar pâinea şi vinul euharistic amintesc Cina 
Domnului, jertfa şi iubirea lui pentru noi.“ Zwingli însuşi spune: „Cred, 
ştiu chiar, că sacramentele sunt atât de departe de a conferi grația, că nici 
n-o cuprind în ele, nici n-o împărtăşesc. (FIDEI RA7IO)“*?! 

3. Spiritualismul sacramentelor. Calvin manifestă o poziţie mai 
specială. Pentru el sacramentele nu sunt numai semn prin care se 
deosebesc creştinii de necreştini, ci şi un semn prin care se conferă harul 
dumnezeiesc. „Sacramentul, spune el, este o mărturie a graţiei 
dumnezeieşti către noi, confirmată printr-un semn extern unit cu 
mărturia reciprocă a pietăţii noastre către Dumnezeu.“ (Institutio, IV, 14, 
1). Prin sacramente, deci, lucrează însuşi Duhul Sfânt asupra 
primitorului. Dar, precizează Calvin, şi aici este esenţialul doctrinei sale 
sacramentale, Duhul lucrează numai asupra celor predestinaţi la 
mântuire. Ceilalţi primesc doar un semn gol. Cu alte cuvinte, 
sacramentele sunt, într-adevăr, mijloace ale graţiei, semne vizibile ale 
acesteia, dar numai pentru cei aleşi. Sacramentele, mai spune el, sunt 
mijloace „prin care Dumnezeu lucrează cu eficacitate în aleşii săi.“52 

Această restricţie avansată de Calvin face ca doctrina sa să nu 
fie în realitate prea diferită de aceea a lui Luther şi chiar a lui Zwingli, 
căci din moment ce predestinaţia este aceea care face sacramentul 
eficace în primitor, sacramentul nu mai este prin el însuşi o garanţie a 
prezenţei şi eficacităţii graţiei. În fond aceasta depinde numai de 
predestinaţie, iar „semnul“ adevărat după care cineva poate cunoaşte 
dacă este sau nu predestinat să primească cu adevărat graţia salvatoare 
este tot conştiinţa subiectivă. Este ceea ce afirmă în mod deschis marele 
teolog reformat Karl Barth: „Botezul, spune el, nu este revărsarea 
Duhului Sfânt. De aceea nu pot să-mi întemeiez încrederea pe botezul 
meu, ca şi când, prin aceea că am fost botezat, am şi primit grația... 
Acest semn nu e harul, el nu-l aduce şi nu-l dă, nu-l înmulțește şi nu-l 








521 În TDO, vol.2, p.831 

micşorează. Numai cuvântul este harul şi numai Dumnezeu îl aduce şi-l 
dă...În botezul meu, tocmai ca botez de copil, ca botez cu apă, ca botez 
nerepetat, mi s-a spus într-un mod obiectiv (S.n.), deosebit de tot ce-mi 
pot spune eu, că harul mă priveşte şi pe mine, că a venit şi la mine, că 
am motive să mă încred in vocea conştiinţei mele existenţiale (s.n.), 
împotriva cărei demnități de credinţă s-ar putea obiecta multe, că mă pot 
lua deci în serios, că trebuie şi pot să evit de a mă comporta cu 
neîncredere față de mine, de a socoti că cuvântul adevărului, pe care îl 
sesizez prin puterea Duhului Sfânt (s.n.), e totuşi poate numai o nouă 
îndrăzneală, o nouă nebunie a umanității mele păcătoase, de a socoti că 
lupta credinţei şi a ascultării în care mă aflu angajat e totuşi poate şi ea 
numai o mare don-quichoterie.“ 55 

Sublinierile din text sunt menite să pună în evidenţă faptul că, 
nici după reformaţi, sacramentele nu oferă în fond nici o garanţie, nici o 
obiectivitate experienţei religioase. Garanţia o oferă tot Duhul Sfânt 
direct şi numai celor aleşi. Cum îşi poate da cineva seama că este dintre 
cei aleşi? Încrezându-se în propria conştiinţă „existenţială“! Oare această 
încredere este ea diferită esenţial de poziția adoptată inițial de Luther? 
Sau de încrederea anabaptiştilor în vocile interioare pe care aceştia 
pretindeau că le aud şi pe care le identificau cu vocea Duhului Sfânt 
însuşi? „Botezul îmi dă, deci, după Barth, comentează Păr. Stăniloae, 
siguranța că am primit harul, dar nu însuşi harul. Experienţa harului o 
am în mine, direct, prin Duhul Sfânt, care vine prin cuvântul 
dumnezeiesc. Dar botezul îmi dă temeiul să mă încred în această 
experienţă lăuntrică, în vocea conştiinţei. Deci conştiinţa este cea care 
primeşte harul şi cea care îmi dă ştire despre el. Harul nu pătrunde mai 
adânc decât conştiinţa. Dar Barth recunoaşte că nu te poţi încrede 
absolut în mărturia dinăuntru a harului. Sunt necesare anumite acte 
externe pentru a întări această mărturie. Dar cum mai poate îndeplini 
această funcţiune botezul, odată ce nu mai e în el lucrarea Duhului 
Sfânt? Propriu-zis, ce a mai rămas botezul? Dacă e un act gol de putere 
dumnezeiască, cum mai poate el confirma o lucrare lăuntrică 
dumnezeiască? Prin faptul că botezul, zice Barth, ni se dă pe baza unei 
porunci dumnezeieşti. E drept, dar porunca dumnezeiască îl arată ca pe 
un mijloc al harului. Deci Barth, urmând exemplul lui Calvin, îşi 
însuşeşte numai opinia de la început a lui Luther.“ 5% 


5 K. Barth, Die Lehre von Worte Gotes. Prolegomena zur christlichen Dogmatik, 

4. Problema _euharistică. Reformatorii s-au distanțat de la 
început de teologii romano-catolici negând radical caracterul de jertfă al 
Sf. Euharistii. Pentru ei, în actul euharistic al oferirii pâinii şi a vinului 
nu se săvârşeşte nici o jertfă nouă, cum afirmau teologii sus-menționaţi, 
şi nici măcar o actualizare a celei de pe Golgota. Biserica şi clerul nu au 
puterea de a reface jertfa lui lisus în mod real. Această jertfă a avut loc o 
singură dată pe Golgota, într-un anumit moment istoric şi ea nu se mai 
repetă. De aceea, spunea Zwingli, euharistia nu este decât un ritual de 
comemorare a evenimentului unic de atunci. Această negare a ca- 
racterului de jertfă al Euharistiei din partea reformatorilor are la bază 
repulsia acestora faţă de învăţătura romano-catolică potrivit căreia 
aceasta nu este o actualizare a jertfei istorice a lui lisus, ci o nouă jertfă, 
jertfa Biserici. Reformatorii au văzut în jertfa rituală catolică un act, o 
jertfă pur umană, fără nici o legătură deci cu adevărata şi unica jertfă a 
lui Hristos. Refuzul lui Luther de a recunoaşte caracterul de jertfă al 
Euharistiei echivala de fapt cu refuzul eficacităţii actului eclezial de a 
provoca din nou jertfa lui lisus. Orice nouă jertfă nu mai este jertfa 
originară, ci una bisericească; ea nu mai este jertfa lui lisus însuşi, ci 
jertfa preotului. A dori comuniunea cu jertfa autentică a lui lisus a 
însemnat, în opinia reformatorilor, a respinge cu totul jertfa rituală a 
preotului roman, adică o jertfă omenească, în favoarea singurei jertfe 
autentice, aceea de pe Golgota, care este irepetabilă. 5% 

Calvin a recunoscut, totuşi, o anumită prezenţă a lui lisus însuşi 
în jertfa de pe altar. El a numit aceasta „prezenţă virtuală“. El depăşea în 
acest fel poziţia lui Zwingli care nu vedea în euharistie decât o simplă 
comemorare a Cinei dinaintea răstignirii. Dar Calvin nu a mers atât de 
departe încât să afirme o prezenţă reală a lui lisus în elementele 
euharistice. Acest lucru l-a făcut însă Luther. Luther a respins teoria 
romano-catolică a transubstanţierii, adică a transformării substanţei 
vinului şi a pâinii în trupul adevărat şi-n sângele adevărat al lui lisus, în 
ciuda persistenţei accidenţilor pâinii şi vinului. El a înlocuit teoria 
transubstanţiaţiei cu o teorie care a fost numită mai târziu a 
consubstanţiaţiei, deşi Luther n-a folosit el însuşi acest termen. Potrivit 
acestei teorii pâinea şi vinul euharistic nu sunt preschimbate în trupul şi 
sângele real al lui lisus, ci trupul şi sângele lui lisus coexistă în pâine şi 
în vin. Prezenţa lui lisus în elementele euharistice este una in pane, cum 
pane, sub pane. lisus penetrează cu trupul şi sângele său pâinea şi vinul 
aşa cum penetrează focul bucata de fier fără a-i schimba firea. Teoria sa 
a fost numită din cauza expresiilor de mai sus şi teoria impanaţiei. 

Este uşor de observat că teoria lui Luther nu schimbă cu nimic 
statutul sacramentului euharistic din punctul de vedere protestant. 
Prezenţa trupului şi sângelui lui lisus Hristos în pâine, sub pâine sau 
împreună cu pâinea nu-l face pe lisus mai prezent în elementele 
euharistice. Teoria impanaţiei sau a consubstanțiaţiei lasă aceste 

elemente tot atât de neatinse de prezenţa reală a lui lisus pe cât o lasă şi 
teoria zwingliană a comemorării. Dacă elementele euharistice nu sunt 
atinse în însăşi esenţa lor de această prezenţă, ele nu sunt semne ale 
acestei prezenţe mai mult decât ar fi orice alt element material care ar fi 
folosit în acest scop. Această neîncredere într-o prezenţă reală a lui lisus 
în Euharistie explică aberaţia unor tineri teologi protestanți de a propune 
o împărtăşire şi cu alte elemente, de exemplu cu peşte sau chiar cu fulgi 
crocanţi de cartofi şi cu coca-cola! 5% 

5-1. ÎNVĂŢĂTURA ORTODOXĂ 
DESPRE SFINTELE TAINE 


Consideraţii generale despre Sfintele Taine 


1. Misterul prezenţei obiective a lui Hristos în Sfintele Taine. Sfintele 


Taine sunt, într-o primă definiţie, acele lucrări văzute „care, spune 
Părintele Stăniloae, închipuie, cuprind şi comunică realitatea 
dumnezeiască. Taina, în acest sens, este o lucrare neînţeleasă prin faptul 
că efectul ei nu poate fi sesizat de conştiinţă în momentul în care se 
produce, el efectuându-se în planul transempiric, supraconştient, la 
rădăcinile fiinţei noastre. De aceea Taina trebuie primită cu credinţă. Dar 
credinţa aceasta e altceva decât cea protestantă. Ortodoxul crede că 
primeşte ceva ce depăşeşte înţelegerea; protestantul crede, pentru că, deşi 
nu primeşte nimic, socoteşte că va primi. Prin credinţă ortodoxul are 
certitudinea despre o transformare prezentă radicală a fiinţei sale, dar 
într-un plan care nu cade sub vedere. Transformarea temeliilor ființei 
trebuie să-şi prelungească însă puterea şi în planul empiric al fiinţei. lar 
aceasta se face prin strădania omului susţinută de puterea revărsată în 
planul adânc al fiinţei. În felul acesta, ceea ce a fost la început primit prin 
credinţă, devine cu încetul experiabil, cunoscut printr-o cunoştinţă 
superioară numită de Părinţi gnoză.“5% 

Tainele dezvăluie ochiului credinţei, treptat, realitatea dumnezeiască pe 
care ele, ca forme materiale, o ascund pentru ochiul fizic. Caracterul 
acesta de mister, adică de forme care învăluie, la prima vedere, prezenţa 
Dumnezeirii lui lisus Hristos în Biserică este similar caracterului de taină 
pe care l-a avut însuşi trupul istoric al lui lisus. Sfintele Taine îşi au 
originea şi susţinerea în Taina cea mare a întrupării. Papa Leon cel Mare 
spunea că: „Ceea ce era vizibil în Domnul a trecut în Taine.“S!0 Într- 
adevăr, mulţi l-au privit, l-au auzit şi chiar s-au atins de el în vremea 


5% D. Stăniloae, Fiinţa Tainelor în cel trei confesiuni, Ortodoxia 1956, 1, p.25-26 

aceea, dar numai apostolii au văzut în el pe Fiul lui Dumnezeu însuşi. 
Majoritatea covârşitoare a contemporanilor lui lisus nu au văzut în el 
decât un profet din „Galileea neamurilor“, cărturarii şi fariseii privindu-l 
cu dispreţ chiar pentru acest motiv. Potrivit Scripturii, ei „aveau ochi, dar 
nu vedeau; aveau urechi, dar nu auzeau“. 

Aceasta înseamnă că, asemenea celor care l-au privit pe Iisus cel istoric, 
Şi cei ce privesc peste veacuri la Sfintele Taine nu pot vedea în ele 
prezenţa lui lisus Hristos decât dacă le privesc cu „ochii Duhului Sfânt“. 
Căci, aşa cum nimeni nu poate spune „Domn este lisus, fără numai în 
Duhul“ (| CORINTENI XII, 3), tot astfel, nimeni nu poate recunoaşte 
prezenţa Dumnezeirii sale în materia Sfintelor Taine fără puterea 
aceluiaşi Duh Sfânt. „Misterul principal al creştinismului, mai spune 
Părintele Stăniloae, este Iisus Hristos care, sub forma văzută, cuprinde pe 
Fiul lui Dumnezeu. Toate Tainele... îşi au baza în faina Fiului lui 
Dumnezeu, care a luat trup. Sinodul de la Niceea, salvând învăţătura 
despre Dumnezeirea lui lisus Hristos, a salvat sensul simbolului, sau al 
semnului văzut, ca cuprinzător al vieţii dumnezeieşti, împotriva 
arianismului, care, despărţind radical între Dumnezeu şi lume, făcea din 
simbol nu mai un mijloc care închipuie realitatea dumnezeiască, nu o 
cuprinde. Faptul că Fiul lui Dumnezeu a luat trup arată nu numai 
posibilitatea ca Dumnezeirea să se cuprindă în cele văzute, ci şi 
necesitatea pentru oameni ca să li se arate în ceva văzut. N-a ajuns ca 
Dumnezeu să trimită oamenilor numai cuvântul său, ci el însuşi a luat 
chip văzut, ca oamenii să aibă siguranţa deplină despre el şi ca să 
comunice într-un mod integral cu ei.“5!! 

Aşadar, Sfintele Taine îşi au baza în Taina prin excelenţă a întrupării 
istorice reale a Fiului lui Dumnezeu. întruparea formează astfel ceea ce 
în teologia dogmatică se numeşte baza hristologică a Tainelor. Trebuie 
subliniat că teologia ortodoxă foloseşte şi ea, asemenea celei catolice, 
formula de definirea a Tainelor ca „fiind mijloace văzute prin care ni se 
împărtăşeşte harul nevăzut al Sfântului Duh“ (catolicii spun graţia). 
Pentru teologia ortodoxă, însă, ceea ce ni se dezvăluie şi ni se 
împărtăşeşte prin Sfintele Taine este în realitate Hristos însuşi, integral, 
tot atât de deplin pe cât li s-a descoperit apostolilor săi în vremea 
vieţuirii sale istorice. Şi noi, ca şi Sfântul Pavel, putem afirma astăzi şi în 
orice timp, cu aceeaşi tărie şi cu aceeaşi valoare de adevăr, că în el, în 
lisus cel din Taine sălăşluieşte „deplinătatea Dumnezeirii“ (COLOSENI II, 


SI! D. Stăniloae, Fiinţa Tainelor..., Ortodoxia 1956, 1, p.4-5 

9). Dar cel ce a dat apostolilor puterea de a recunoaşte în el acest lucru 
este harul Sfântului Duh (I CORINTENI XII, 3); acelaşi har ne dă şi nouă 
astăzi şi ne va da în orice timp până la sfârşitul veacurilor aceeaşi putere, 
astfel încât, deşi noi nu-l vedem sub aspect material pe Iisus, ca pe un om 
adică, aşa cum l-au văzut apostolii, mărturia noastră să aibă aceeaşi 
valoare, aceeaşi putere cu aceea a apostolilor. 

Contestarea raţionalistă, modernă, a caracterului obiectiv al prezenţei lui 
Hristos Dumnezeu în Sfintele Taine are la bază prejudecata nominalistă, 
că dincolo de obiectele materiale pe care experienţa umană le percepe 
individual, nu se mai află nimic, totul fiind materie. Aceeaşi prejudecată 
a determinat această gândire să nege dumnezeirea lui lisus cel istoric, 
considerându-l, asemenea celor ce l-au răstignit la acea vreme, un simplu 
om, dar cu o credinţă ieşită din comun. Negarea prezenţei reale, obiective, 
a lui Hristos sub forma materiei Tainelor este solidară cu negarea dogmei 
hristologice a dumnezeirii depline a lui lisus cel istoric. 

Învățătura ortodoxă solicită cunoaşterii umane apelul la harul lui 
Dumnezeu Duhul pentru a putea vedea în Sfintele Taine mai mult decât 
nişte acte simbolice, comemorative ale unor evenimente din trecut. 
Botezul şi Vorbirea „în limbi“, care-i era asociată la începuturile 
bisericii, dezvăluie, nu doar faptul că lisus însuşi s-a botezat cândva, iar 
noi nu facem decât să amintim acest lucru imitându-l, ci dezvăluie în 
mod real venirea Împărăției lui Dumnezeu în istorie, intrarea noastră prin 
poarta Botezului în această lume a eshatonului, a viitorului ultim, 
dumnezeiesc. La fel şi Euharistia; Taina aceasta nu este doar o comemo- 
rare a Cinei celei de Taină pe care lisus a servit-o apostolilor înaintea 
patimii sale, ci este inserția reală în istorie, în mijlocul nostru, a unui dar 
care vine de dincolo de această lume, căci ea este darul real al Trupului 
şi Sângelui lui Iisus Hristos cel înviat. Dar aşa ceva nu poate vedea cu 
adevărat decât — potrivit expresiei biblice - „celui ce i-a fost dat să vadă“, 
adică celui asupra căruia harul a devenit o putere activă, vie. 

1. Repetarea subiectivă a jertfei lui Hristos prin Sfintele Taine. Dar 
Tainele nu au numai aspectul de mijloace materiale care dezvăluie 
ochilor credinţei prezenţa obiectivă a lui Hristos ca Dumnezeu întrupat. 
Ele au în acelaşi timp şi un aspect de jertfă. Protestanţii neagă acest 
aspect al Tainelor spunând că Hristos s-a jertfit o singură dată şi această 
jertfă nu se mai repetă. Într-adevăr, Sf. Pavel spune evreilor: „Căci 
Hristos n-a intrat (prin moarte şi înviere, n.n.) într-o Sfântă a Sfintelor 
făcută de mâini, - închipuirea celei adevărate — ci chiar în cer, ca să se 


înfățişeze pentru noi înaintea lui Dumnezeu; iar nu ca să se aducă pe sine 
însuşi jertfă de mai multe ori, ca arhiereul care intră în Sfânta Sfintelor 

cu sânge străin în fiecare an.“ (EVREI IX, 24-25). Jertfa lui Hristos în 
Sfintele Taine nu este, desigur o jertfă obiectivă, căci aceea a fost adusă 
o singură dată pe Golgota şi nu se mai repetă. Dacă vorbim însă, totuşi, 
de aspectul de jertfă al Tainelor, vorbim despre o jertfă subiectivă, adică 
de o repetare de către noi, sub puterea harului Duhului Sfânt, a jertfei 
sale obiective. 

Pentru a ilustra acest adevăr, Nicolae Cabasila scrie: „Pentru a ne uni cu 
Hristos, va trebui să trecem prin toate câte a trecut el, să răbdăm şi să 
pătimim şi noi câte a răbdat şi a pătimit el..., căci, într-adevăr, noi de 
aceea ne şi botezăm ca să ne îngropăm şi să înviem împreună cu el, de 
aceea ne ungem şi cu Sf. Mir, ca să ajungem părtaşi cu el prin ungerea 
cea împărătească a dumnezeirii şi, în sfârşit, de aceea mâncăm hrana cea 
prea sfântă a împărtăşaniei şi ne adăpăm din dumnezeiescul potir, pentru 
ca să ne cuminecăm cu însuşi trupul şi sângele pe care Hristos şi le-a luat 
asupră-şi încă din pântecele Fecioarei. Aşa că, la drept vorbind, noi ne 
facem una cu cel ce s-a întrupat şi s-a îndumnezeit, cu cel ce a murit şi a 
înviat pentru noi.“51? 

Sfântul Maxim Mărturisitorul spune la rândul său: „Fiecare dintre cei ce 
au crezut în Hristos, după puterea, deprinderea şi calitatea virtuţii 
aflătoare în el, se răstigneşte şi răstigneşte împreună cu sine pe Hristos, 
răstignindu-se, adică, duhovniceşte împreună cu Hristos. Căci fiecare, 
după alt mod al vieţuirii, îşi face răstignirea acomodată lui. Unul se 
răstigneşte numai păcatului celui cu fapta şi îl omoară pe acesta, 
pironindu-l cu frica lui Dumnezeu. Altul se răstigneşte patimilor, 
vindecând şi puterile sufletului. Altul — şi închipuirilor patimilor, 
nelăsând simţurile libere spre primirea vreuneia din nălucirile lor... 
Altul, răstignindu-se, leapădă şi relaţia de familiaritate naturală a 
simţurilor cu cele sensibile... Altul se odihneşte cu totul şi de însăşi 
lucrarea minţii şi, ca să spunem ceva mai înalt, unul răstignindu-se 
filosofiei făptuitoare prin nepătimire, se mută la contemplaţia naturală în 
duh, ca de la trupul lui Hristos la sufletul lui. Altul, omorându-se şi 
contemplării naturale prin lepădarea contemplării lucrurilor cu mintea, se 
mută la înţelegerea tainică, unitară şi simplă a ştiinţei lui Dumnezeu, ca 
de la sufletul la mintea lui Hristos. Altul se ridică tainic şi de la aceasta, 
prin totală negaţie, la negrăita indeterminare negativă, ca de la mintea lui 
Hristos la dumnezeirea lui. Fiecare având pe Hristos după puterea lui şi 
după harul Duhului dat lui..., jertfeşte Mielul şi se împărtăşeşte de 
carnea lui şi se satură de Lisus.“515 


512 Nicolae Cabasila, Viaţa în Hristos, Sibiu 1946, p.26-27; la D. Stăniloae, Fiinţa Tainelor..., 
Ortodoxia 1956, 1,p.3,n.l 
515 Maxim Mărturisitorul, Ambigua, PG 91, 1360; la D. Stăniloae, Fiinţa Tainelor..., Ortodoxia 
1956, 1, p.17, n.48 

Teologul ortodox Olimp Căciulă nu foloseşte termenul de jertfă 
subiectivă, dar exprimă aceeaşi idee când utilizează pe cel de jertfă 
activă. Comparând jertfa lui Hristos cu aceea a fiecăruia dintre noi adusă 
în Hristos prin Sfintele Taine, el spune: „Astfel stând lucrurile, rămâne 
sigur că jertfa din cer a Mântuitorului este jertfa adevărată, dar pasivă. 
Ca să devină jertfă activă, are lipsă de contribuţia noastră; ea se preface 
din pasivă în activă mijlocind la Dumnezeul cel ceresc pentru mântuirea 
noastră.“*514 

Teologia ascetică atrage atenţia că, pentru a vedea, pentru a simţi experi- 
mental prezenţa Dumnezeirii lui Hristos în noi, nu este de ajuns nici 
măcar harul Sfântului Duh, căci acesta poate fi prezent în om — şi chiar şi 
este — prin Botez. Dacă cel botezat nu adaugă însă eforturile sale pentru a 
activa acest har, pentru a-l transforma în lucrare vie, harul va rămâne în 
el, până la moartea sa, o prezenţă doar pasivă. Cu alte cuvinte, harului 
Duhului Sfânt trebuie să i se adauge sinergia efortului uman. Marcu 
Ascetul spune în acest sens următoarele: „Dar harul acesta se află în noi 
în chip ascuns de la Botez, însă nu ni se va face văzut decât atunci când, 
după ce vom fi străbătut bine drumul poruncilor, vom aduce ca jertfă 
Arhiereului Hristos gândurile cele sănătoase ale firii noastre, nu pe cele 
muşcate de fiare.“515 

Nimeni nu trebuie să se îndoiască de efectul Sfintelor Taine. Cel ce face 
acest lucru, se îndoieşte în realitate de puterea de minuni făcătoare a lui 
Hristos însuşi. Nu în zadar lisus îi întreba pe mulţi dintre cei ce veneau la 
el să se vindece: „crezi tu că pot face eu aceasta?“ Răspunsul era: „Cred, 
Doamne“, ceea ce arată că simţirea efectelor lor depinde de aceeaşi 
credinţă. În această privință Sfântul Chiril al Alexandriei ne asigură că 
Sfintele Taine, în special Euharistia, este o garanţie mult mai puternică a 
vindecării noastre decât a putut-o avea simpla atingere de lisus de către 
bolnavi în vremea vieţii sale istorice: „Dacă numai prin atingerea 
Sfântului său Trup face viu ceea ce s-a stricat, cum nu va fi mai bogată 
împărtăşania de viaţă făcătoare, când îl şi gustăm? Căci va preface în 
bunul său, adică în nemurire, pe cei ce se împărtăşesc de el.“516 





514 Olimp Căciulă, Eyxoaproria &c Euoia, p. 334-335; la D. Stăniloae, Fiinţa Tainelor..., 
Ortodoxia 1956, 1, p.18, n.50 
515 Marcu Ascetul, Filocalia, vol. 1, ed.a II-a, p.282; la D. Stăniloae, Fiinţa Tainelor..., 
Ortodoxia 1956, 1, p.26, n.65 
516 Chiril al Alexandriei, Comentariu la Evanghelia lui loan, PG 74, 577; la D. Stăniloae, Ființa 
Tainelor..., Ortodoxia 1956, 1, p.6, n.10 

3. Întemeierea Sfintelor Taine şi Săvârşitorul lor. Exigenţa protestanților 
ca toate cele şapte Taine ale Bisericii să aibă o bază scripturistică 
distinctă şi solidă izvorăşte din neînţelegerea adâncă în care se zbate 
această confesiune în ceea ce priveşte Taina Întrupării însăşi. Cel ce nu 
recunoaşte prezenţa reală a Dumnezeirii depline în lisus Hristos cel 
istoric, nu va recunoaşte, din principiu, nici prezenţa acestei Dumnezeiri 
în Sfintele Taine. Căci adevărata problemă a protestanților nu este faptul 
că ei nu găsesc în Sf. Scriptură temeiuri distincte pentru fiecare Taină; 
adevărata problemă este că ei nici pentru cele două Taine pe care le 
recunosc, totuşi, Botezul şi Euharistia, nu admit că ele ar fi nişte forme 
materiale care învăluie cu adevărat o prezenţă spirituală; ei le consideră 
numai nişte acte pur simbolice, care nu ascund nimic obiectiv, valoarea 
lor fiind pur subiectivă: asigurarea că sunt predestinaţi la mântuire. 

În realitate, toate Tainele sun întemeiate direct de către lisus Hristos, căci 
ele sunt prelungiri peste timp ale întrupării sale istorice. Tainele sunt 
forma eclezială a prezenţei „în trup“ a lui Iisus cel istoric, adică a însuşi 
Fiului lui Dumnezeu. Aceasta nu înseamnă că de fiecare dată când se 
săvârşesc Sfintele Taine Hristos se întrupează din nou. Ca şi în cazul 
aspectului de jertfă al Tainelor, trebuie să înţelegem că „întruparea“ lui 
lisus în ele, nu mia este o repetare a întrupării istorice, obiective, care s-a 
făcut o singură dată pentru totdeauna, ci o prelungire a acestei întrupări 
pentru Biserică şi în Biserică. De fapt, Biserica însăşi este forma 
metaistorică a întrupării Fiului; ea este cu adevărat Trupul lui Hristos 
pentru că acesta coboară şi este prezent în permanenţă în istorie, cu noi, 
până la sfârşitul timpurilor (MATEI XXVIII, 29), prin Sfintele Taine. 
Sfintele Taine sunt poarta prin care ne încorporăm noi toţi în lisus 
Hristos cel înviat şi devenim, astfel, un trup cu el. Prin Taine noi toţi 
devenim Biserica lui Hristos, Templul cel mare al Duhului Sfânt. lată de 
ce trebuie spus că Hristos a întemeiat fiecare Taină, căci fiecare 
reprezintă un aspect al continuării peste veacuri a întrupării sale, iar nu 
doar o comemorare a acestui eveniment. 

Pe de altă parte, săvârşitorul adevărat al fiecărei Taine nu este episcopul 
sau preotul, ci însuşi Hristos. Episcopul sau preotul nu sunt decât un 
instrument în mâna lui Hristos; ei săvârşesc vizibil ceea ce Hristos însuşi 
săvârşeşte în mod nevăzut în fiecare Taină. „Preotul este organul văzut 
prin care Hristos cel din Biserică lucrează în chip nevăzut în Taine sau 
acordă harul celor cărora li se administrează acestea. Hristos, devenind 
nevăzut prin Înălţare, se foloseşte pentru lucrarea sa asupra celor ce vor 
să se unească cu el şi să crească în el, intrând şi dezvoltându-se spiritual 

în Biserică, şi de un organ personal văzut. [...] Gesturile preotului care 
ating pe cel ce primeşte Taina..., fac ca Taina să aibă o eficacitate mai 
adâncă în fiinţa primitorului Tainei.“5!7 


Consideraţii speciale despre Sfintele Taine 


1. Problema numărului Sfintelor Tainelor. Prima problemă pe care o 


vom aborda înaintea de expunerea propriu-zisă a fiecărei Taine este 
aceea a numărului lor. De ce numără manualele de dogmatică ortodoxe şi 
catolice şapte Taine şi nu mai multe, ori mai puţine, cum vor protestanții 
care nu recunosc decât două sau trei? O primă motivaţie ar fi aceea că 
numărul şapte este numărul sacru; aprecierea numărului Tainelor prin 
prisma acestuia nu este, totuşi, o motivaţie suficientă şi oricum nu 
explică în nici un fel de ce tocmai şapte şi nu trei, căci şi numărul trei 
este sacru. O altă motivaţie ar fi aceea că Scriptura nu oferă temeiuri 
decât pentru şapte Taine: „Sf. Scriptură nu vorbeşte determinat despre 
numărul de şapte al Sfintelor Taine, dar dă mărturii suficiente despre 
fiecare dintre ele şi numai despre şapte, iar nu despre mai multe sau mai 
puţine. Nici Sf. Tradiţie nu determină numărul Sfintelor Taine, deşi toate 
Tainele sunt amintite, chiar dacă nu toate Tainele la un loc şi nu cu 
intenţia de a le expune sistematic, ci după cum cerea trebuinţa.““5!8 
Această explicaţie este şi ea insuficientă, deoarece nici în perioada 
apostolică, nici în aceea patristică „noţiunea de Taină în sens restrâns nu 
era precis definită, ci această noţiune se întrebuința în sens larg, despre 
orice lucru sau act sfânt, şi astfel tainele au putut fi înşirate împreună cu 
alte acte religioase, ca ierurgiile sau, cum le numesc apusenii, 
sacramentaliile, cum sunt spălarea picioarelor, înmormântarea, tunderea 
în monahism. Cu toate acestea, Tainele ca lucrări sfinte prin care se 
împărtăşeşte harul, n-au fost confundate cu celelalte acte sfinte prin care 
nu se împărtăşeşte harul.“5!” Explicaţiile autorilor manualului din care 
am citat, în special aceasta din urmă potrivit căreia ierurgiile sunt „acte 
sfinte prin care nu se împărtăşeşte harul“ - când noi ştim că toate actele 
Bisericii nu au alt scop decât acela de a revărsa peste lume harul şi 
binecuvântarea lui Dumnezeu - sunt hazardate. Dovadă este că în secolul 


517 D. Stăniloae, Teologia Dogmatică..., vol.3, p.27-28 
518 TDS, vol.2, p.836-837 
5 'TDS, vol.2, p.837 

al XIII-lea monahul lov aminteşte de cele şapte Taine, dar pune în locul 
Pocăinţei rânduiala monahală. 

Spre deosebire de ierurgii, care şi ele sunt acte sfințitoare, acte prin care 
se revarsă harul lui Dumnezeu peste oameni, animale, natură şi chiar 
obiecte, Tainele sunt menite să refacă gravele consecinţe ale păcatului 
care s-au abătut asupra omului şi să-l pregătească pentru viaţa veşnică. 
lerurgiile sunt menite să alunge demonii, să afierosească anumite obiecte 
consacrându-le uzului sacru; dar scopul lor general este sfinţirea 
oamenilor, animalelor, plantelor şi a obiectelor în vederea unei folosiri 
nu doar profane, ci duhovniceşti. Creştinul nu poate mânca, de exemplu, 
mâncarea sa fără a o sfinţi prin rugăciune şi a chema harul lui Dumnezeu 
asupra ei, deşi aceasta în esenţa ei naturală este aceeaşi cu hrana 
consumată de necreştini. Toate ierurgiile sunt menite să înduhovnicească 
diferitele ocazii ale vieţii naturale; ierurgiile nu pregătesc oamenii şi 
obiectele spre viaţa veşnică, ci spre o desfăşurare duhovnicească a vieţii 
acesteia. Doar Tainele pregătesc pe om — şi numai pe el - spre viaţa 
veşnică. În acest sens numărul lor, spre deosebire de acela al ierurgiilor 
care este mare, apare clar în mărturisirea de credință prezentată de 
împăratul Mihail Paleologul la conciliul de la Lyon (1274), ca şi în 
scrierile lui Simeon al Tesalonicului (începutul secolului al XV-lea).5% 
2. Problema ordinii Sfintelor Taine. A doua problemă pe care o ridică 
expunerea detaliată a Tainelor este aceea a ordinii lor. Odinea clasică în 
care sunt expuse în manuale Sfintele Taine este următoarea: Taina 
Botezului, a Mirungerii, a Euharistiei, a Pocăinţei, a Preoţiei, a Nunții şi 
cea a Sf. Maslu. Principiul înşirării lor în această ordine este acela al 
administrării lor de-a lungul vieţii. Primele trei sunt administrate 
copilului care este adus la Botez şi astfel devine membru al Bisericii. La 
vârsta de şapte ani copilul începe să fie spovedit înainte de a fi împărtăşit 
şi aşa va face de aici înainte toată viaţa. Se consideră apoi că unii, 
devenind adulţi, vor intra în cler, motiv pentru care Tainei Pocăinţei îi 
urmează aceea a Preoţiei. Acestei Taine îi urmează aceea a Nunții, iar 
ultima este cea a Sf. Maslu. Această ordine este criticabilă chiar din 
punctul de vedere al criteriului sus-menţionat. Plasarea Maslului în urma 
celorlalte Taine este în mod evident o influenţă a teologiei catolice, care 
consideră această Taină ca trebuind administrată numai celor aflați pe 
patul de moarte ca extrema unctio. Această viziune a contaminat şi o 
însemnată parte a poporului care solicită de obicei Maslu numai pentru 





520 TD$, vol.2, p.837 

cei grav bolnavi pentru a le grăbi moartea (preoţii de parohie se lovesc 
frecvent de această mentalitate care provine, probabil, din mediile 
ortodoxe vecine cu cele greco-catolice sau chiar catolice). Nu aceasta 
este însă adevărata semnificaţie a Maslului în ortodoxie. Întreaga slujbă a 
Sf. Maslu, aşa cum apare ea în Molitfelnic, accentuează ca scop al 
săvârşirii ei vindecarea celui bolnav, iar nu grăbirea morţii. Ar fi, 
probabil, foarte util ca această Taină să fie numită şi propagată ca atare 
sub denumirea: Taina Sf. Maslu sau a Vindecării. Ca să nu mai vorbim 
de faptul că bolnav poate fi şi copilul, ori este foarte rară solicitarea 
preotului pentru a face Maslu în astfel de cazuri, ceea ce denotă o gravă 
neînțelegere a scopului acestei Taine de către familie şi în general de 
către popor, vina fiind, evident, a clerului care nu o promovează în 
termenii ortodocşi adecvaţi. 

Ordinea clasică sub care sunt expuse Tainele mai este criticabilă şi 
pentru că prima Taină cu care se întâlneşte cu adevărat catehumenul nu 
este, riguros vorbind, Botezul, ci Preoţia. Desigur, nu în sensul că prin 
Botez catehumenul ar participa la preoția generală, cum cred protestanții; 
ci în sensul că Taina Botezului el o primeşte de la episcop sau de la 
preot, adică de la cel ce-i anunţă şi lui „apropierea“ Împărăției Cerurilor, 
îl îndeamnă să aibă credinţă în bogăţiile acesteia şi-l cheamă să treacă 
Iordanul cel spiritual, care este Botezul, ca s-o moştenească şi el. faptul 
că Botezul este administrat în cazuri absolut excepţionale de laici nu 
schimbă în mod esenţial această primordialitate a Preoției, căci cel care 
confirmă şi completează procedura „legală“ a intrării catehumenului în 
Împărăţia lui Dumnezeu, al cărei început în istorie este Biserica, va fi tot 
episcopul sau preotul. Aşadar, orânduirea cronologică a Tainelor nu este 
verificată nici în acest caz din motivul arătat. Prioritatea Preoţiei în 
însuşirea în ordine cronologică a Tainelor de către catehumen este 
absolut esențială, căci Botezul nu este doar actul prin care cineva devine 
membru al unei comunităţi bisericeşti oarecare, ci prin acest act el, 
catehumenul, intră în mod mistic în Împărăţia Cerurilor a cărei anticipare 
reală, dar tainică, este Biserica. Or, este foarte important să se sublinieze 
că vestea bogățiilor acestei Împărăţii ca şi chemarea de a „trece“ 
Iordanul cel spiritual spre a o moşteni nu şi-o aduce nimeni singur şieşi, 
nici nu o aduce vreun laic, ci este adusă numai de cel trimis special în 
acest scop de Dumnezeu, căci ea este o revelaţie care coboară de la el 
prin episcopi şi preoţi, urmaşii apostolilor şi prezbiterilor din NOUL 
TESTAMENT. 


318 TEOLOGIE DOGMATICĂ ORTODOXĂ COMPARATĂ 


Ordinea clasică în care sunt expuse Tainele este, de fapt, ordinea 
expunerii lor din punctul de vedere al celui ce le administrează şi care, 
atunci când începe s-o facă, administrează, desigur, mai întâi Botezul, 
apoi pe celelalte. Mai potrivită îmi pare a fi însă o ordine în care criteriul 
este nu acela al săvârşirii Sfintelor Tainelor, ci acela al primirii lor de 
către catehumenul care, prin ele, devine ulterior membru deplin al 
Bisericii. Acest criteriu este consolidat apoi de considerentul că toate 
Tainele, cu excepţia celei a Nunții, vestesc deja în viaţa celui ce le 
primeşte venirea reală, deşi numai ca o arvună, a Împărăției lui 
Dumnezeu, a efectelor proprii numai acesteia. De aceea voi transfera 
Taina Sf. Maslu sau a Vindecării imediat după aceea a Sf. Euharistii. Aşa 
cum am atras atenţia mai sus, Maslul este Taina vindecării suferințelor 
fizice şi psihice de care omul suferă ca o consecinţă a căderii sale din 
paradis în istorie, a faptului că păcatul strămoşilor, ca şi propriile sale 
păcate, l-au avariat ontologic, ca să folosesc expresia unui scriitor. Căci 
vindecarea administrată prin Maslu nu este una doar medicală al cărei 
scop este reintegrarea celui bolnav în ordinea activităţilor naturale, ci 
este o vindecare suprafirească, semn al apropierii reale a acestuia de 
frontierele Împărăției lui Dumnezeu din care se revarsă peste lume 
mireasma vieţii veşnice. 

Aşadar, prima Taină pe care o voi expune va fi aceea a Preoţiei. Va 
urma, apoi, Taina Botezului, ca poarta spirituală prin care intrăm fiecare 
în Împărăţia Cerurilor a cărei anticipare reală pe pământ este Biserica. 
Botezului îi va urma Taina Mirungerii, apoi aceea a Euharistiei şi apoi a 
Sf. Maslu, ultimele trei ca semne ale venirii Împărăției în istorie, a 
coborârii ei reale printre noi. Voi expune apoi Taina Pocăinţei, ca Taină 
a refacerii dreptului de a fi în continuare membru al Împărăției lui 
Dumnezeu, adică al Bisericii, pentru cel care păcătuieşte şi care, pentru 
acest motiv, ar trebui scos în afara ei, aşa cum Sf. Pavel l-a scos în afara 
comunităţii din Corint pe tânărul incestuos, fie şi numai pentru o vreme. 
Taina Pocăinţei, spre deosebire de cele care o precedă, recunoaşte impo- 
sibilitatea pentru tot omul încă viu, pentru omul care trăieşte încă sub 
tirania istoriei şi a păcatului, de a se menţine pur în atmosfera Împărăției 
lui Dumnezeu în care l-au introdus primele trei; este recunoaşterea 
faptului că natura umană nu se poate curăța în mod real dintr-o dată, ci 
numai progresiv. Ultima expusă va fi Taina Nunții, care, între toate 
Tainele, are un statut cu totul special, consacrând un aspect fundamental nu 
al vieţii de dincolo, ci al vieţii acesteia, anume căsătoria. 

Taina Preoţiei 


1. Obiectivitatea experienţei lui Hristos prin intermediul ierarhiei. 


Expunerea învăţăturii ortodoxe cu privire la Taina Preoţiei trebuie să 
înceapă prin a răspunde unei probleme fundamentale care a apărut atât ca 
urmare a definirii ei în raport cu doctrina romano-catolică în materie, cât 
mai ales în raport cu marea contestare protestantă a acestei Taine. 
Reforma a respins în mod radical legitimitatea oricărei ierarhii de jure 
divino sub motivul că aceasta s-ar interpune nejustificat între om şi 
Dumnezeu, între credincios şi Hristos, între individ şi Scriptură. Prezenţa 
ierarhiei în calea credinciosului nu ar face, potrivit protestanților, decât 
să deformeze mesajul divin către credincios. Prin urmare, numai o 
înlăturare a oricărei mijlociri umane poate asigura individului credincios 
accesul direct, obiectiv, la Cuvântul lui Dumnezeu. O ierarhie 
bisericească considerată ca Taină n-ar face decât să obtureze, să 
întunece, să deformeze experienţa religioasă, care, în realitate, trebuie să 
fie directă, neîngrădită de nimeni şi de nimic. Preoţia generală sau a 
tuturor asupra căreia insistă protestanții nu este, în fond decât expresia 
dorinţei lor după un contact direct cu Dumnezeu, cu Cuvântul său din 
Scriptură, nemediat de nici o ierarhie bisericească. Teza preoţiei generale 
sau universale nu reprezintă, deci, decât dorinţa acestora de a avea o 
experienţă a divinului nedeformată de nici o prejudecată istorică, de nici 
o altă subiectivitate umană; este, cu alte cuvinte, expresia dorinței 
protestante după obiectivitatea cea mai pură în experierea lui Dumnezeu 
şi a Cuvântului său. 

Această credinţă a lor că dependenţa experienţei lui Dumnezeu de o 
ierarhie bisericească de jure n-ar face altceva decât să înlocuiască 
autoritatea lui Dumnezeu cu autoritatea acesteia şi Cuvântul autentic al 
lui Dumnezeu cu cel omenesc al acesteia se datorează, fără îndoială, în 
foarte mare măsură teologiei catolice despre statutul ierarhiei bisericeşti 
care a văzut întotdeauna în preot un vicar, un înlocuitor al lui Dumnezeu 
în sânul comunităţii. Autoritarismul ierarhiei romane a generat astfel cu 
ocazia Reformei radicala renunțare la orice autoritate. Desigur, teologia 
romano-catolică a căutat să argumenteze prin apel la Scriptură şi la 
Tradiţie caracterul de jure al ierarhiei bisericeşti, fără a-i convinge însă 
pe protestanți. În realitate, marea problemă în legătură cu Taina Preoţiei, 
în contextul controverselor cu protestanții, este în mod evident 
Justificarea necesităţii acesteia ca mijlocitoare între Dumnezeu şi poporul 
său. Întrebarea căreia trebuie să i se răspundă este: în ce mod asigură 

credinciosului apelul la preot o experienţă mai obiectivă a lui Hristos 
decât încercarea acestuia de a avea experienţa sa directă, nemediată de 
nimeni? Aşadar, cum poate fi o experiență mediată mai obiectivă decât 
experienţa directă? 

Teologia ortodoxă începe a răspunde acestei întrebări prin respingerea 
categorică a ideii catolice potrivit căreia preotul ar fi un fel de vicar, de 
înlocuitor al lui Hristos pentru comunitatea sa. Preoţii nu-l înlocuiesc pe 
Hristos, ci, dimpotrivă, îl fac prezent în Biserică în asemenea măsură 
încât cel ce exercită prin preoţi actele preoţiei este, de fapt, Hristos 
însuşi, nu preotul. „Prin preoţi, spune părintele D. Stăniloae, lucrează 
Hristos însuşi, ca Preotul unic propriu-zis, la unificarea văzută şi 
nevăzută a oamenilor în sine. Având pe Hristos unicul Preot lucrând prin 
ei, toţi preoţii sunt organele văzute ale preoţiei lui unice. Hristos nu a 
luat mâna omenească degeaba; dar, nemailucrând prin mâna sa în mod 
vizibil, mâna sa e activă prin mâna celor prin care prelungeşte în planul 
văzut preoţia sa nevăzută. La fel, nemairostind prin gura sa în mod văzut 
cuvintele sale, le rosteşte nevăzut prin gura organelor văzute ale Preoţiei 
sale. EI lucrează prin mâna acestora întrucât ei fac toate gesturile 
sfinţitoare şi spun toate cuvintele şi rugăciunile lui şi către el cu 
conştiinţa că slujesc lui sau cu el, şi prin el, Tatălui. [...] Sfințirea sau 
hirotonirea acestor oameni tocmai actul prin care Hristos, sub o formă 
văzută, îi alege şi investeşte pe aceştia ca organe prin care, când ei vor 
săvârşi actele sacramentale, el însuşi le va săvârşi în mod nevăzut; iar 
când vor învăţa şi păstori în numele lui, el însuşi va învăţa şi păstori prin 
ei, 521 

Teologia ortodoxă respinge, aşadar, categoric vicariatul romano-catolic: 
preotul nu este în nici un fel reprezentantul lui Dumnezeu pe pământ, 
cum se obişnuieşte să se spună de către unii sub influenţa teologiei şi a 
limbajului catolic; el este mediul, dacă ne putem exprima astfel, prin care 
Hristos însuşi devine prezent în Biserică activând el însuşi sfinţirea şi 
mântuirea oamenilor. „Preoţii, mai spune părintele Stăniloae, nu sunt 
numai chipuri văzute, dar de sine stătătoare, ale lui Hristos ca Preot, ci 
organe văzute ale Preoţiei lui nevăzute. Învățătura pe care o comunică nu 
e a lor, prin mâna lor nu se comunică binecuvântarea lor şi harurile lor, ci 
ale lui Hristos. Deci ei n-au motive să se mândrească. [...] Ei nu sunt 
instrumente pasive ale lui Hristos. Deci se învrednicesc şi ei de cinste. 
Dar se învrednicesc de o cinste cu atât mai mare, cu cât se pun mai 


521 D. Stăniloae, Teologia Dogmatică ..., vol.3, p.148-149 

deplin la dispoziţia lucrării lui Hristos prin ei. În râvna lor maximă se 
arată smerenia lor, sau viceversa. Adică conştiinţa că nu a lor este 
puterea, ci a lui Hristos.“52% 

Acest mod de a interpreta natura Preoţiei se bazează pe importante 
mărturii patristice. lată ce spune în acest sens Sfântul loan Gură de Aur: 
„Darurile pe care ni le acordă Dumnezeu nu sunt ca şi cum ar fi lucrarea 
puterii sacerdotale (omeneşti, n.n.); totul este lucrarea harului; preotul nu 
face decât să deschidă gura: Dumnezeu este cel ce face totul; preotul 
împlineşte numai un semn simbolic... Jertfa este aceeaşi, fie că cel ce o 
aduce este Pavel sau Petru: este însă aceeaşi pe care Hristos a 
încredinţat-o apostolilor şi pe care preoţii o săvârşesc acum; şi aceasta nu 
este cu nimic mai slabă decât aceea, deoarece nu oamenii sunt cei care o 
sfinţesc pe aceasta, ci acela care a sfinţit-o pe aceea: 52% Acelaşi lucru îl 
spune Sf. loan şi cu privire la botez: „Când preotul botează, nu el este cel 
care botează, de fapt, ci Dumnezeu, a cărui invizibilă putere ţine capul 
celui ce se botează.“52 „Dumnezeu nu pune mâinile peste toţi, dar el 
acţionează prin toţi (preoţii), chiar şi prin cei nedemni, pentru a mântui 
poporul (credincioşilor).“525 După Sf. Ignatie Teoforul, episcopul 
lucrează „în voinţa lui Hristos“, adică exprimă voinţa lui Hristos în 
Biserică prin tot ceea ce face. 

Acum putem răspunde întrebării: în ce fel mediază preoția specială, de 
hirotonie, o experienţă mai autentică a Dumnezeirii lui lisus Hristos 
decât preoţia generală a protestanților. Felul în care s-a arătat Hristos în 
trup nu este doar rezultatul condiționării istorice a ipostasului său 
dumnezeiesc; întruparea a revelat chipul etern la Fiului, adică a arătat 
cum este el din eternitate, independent de contactul său cu istoria, cu 
oamenii. Este exact ceea ce neagă protestanții. Preoţia cu cele trei trepte 
ale sale nu sunt decât o prelungire a întrupării lui Hristos, o modalitate 
prin care Hristos îşi continuă prezenţa în istorie, în Biserică, şi care, 
asemenea trupului său istoric, îi revelează voinţa dumnezeiască. Preoția 
îl face prezent pe IHristos aşa cum este el cu adevărat, independent de 





52 D. Stăniloae, Teologia Dogmatică ..., vol.3, p.149 
523 Sf. loan Gură de Aur, In epist. 1] ad Timoth., hom. II, 4; la J]. Tixeront, Histoire des dogmes, 
Paris 1924, vol. 2, p.163, n.2 

524 Sf. loan Gură de Aur, In Math., hom. L, 3; ct. In acta apostol., hom. XIV, 3; la ]. Tixeront, 
op. cit., vol.2, p.163, n.3 

525 Sf. loan Gură de Aur, In epist. 1] ad Timoth., hom. II, 3; la J. Tixeront, op. cit., vol.2, p.163, 
n.4 

526 Sf. Ignatie Teoforul, Epistola către efeseni, 3, 12; la D. Stăniloae, Teologia Dogmatică ..., 
vol.3, p150, n.121 

coborârea sa în istorie, aşa cum este el ca Dumnezeu din eternitate. În 
ciuda faptului că membrii clerului au propriile lor voințe ca oameni 
individuali, distincţi unul de altul, voinţa pe care ei o manifestă în 
Biserică în calitatea lor de purtători ai preoţiei lui Hristos este voinţa 
divină a lui Hristos. Ei reflectă în Biserică voinţa sa divină tot aşa cum 
natura sa umană reflecta natura şi voinţa sa divină. 

Revelându-i voinţa în Biserică aşa cum este ea din eternitate, preoţia 
specială, preoţia harică este cea mai eficientă pavăză a Bisericii 
împotriva secularizării mesajului şi semnificației lui lisus Hristos pentru 
istoria umană. Preoția împiedică poporul lui Dumnezeu şi pe fiecare 
credincios să se piardă în arbitrarul experienţelor subiective, deoarece ea 
revelează, mai exact face prezentă în Biserică voinţa lui Hristos aşa cum 
este ea independentă de experiența umană, independentă de 
condiţionările istorice sau subiective ale prezenţei sale în lume şi-n 
suflete. Dacă înţelegem prin secularizare eliminarea oricărei semnificaţii 
transcendente, supra-istorice, divine a lui Hristos în favoarea interpretării 
sale pur istorice, pur umane, preoţia împiedică o asemenea consecinţă 
tocmai prin afirmarea în Biserică şi-n lume a lui Hristos ca Dumnezeu, 
ca fiinţă anterioară istoriei şi creaţiei, dumnezeiască cu adevărat, deci 
capabilă să mântuiască umanitatea căzută, să săvârşească, cu alte 
cuvinte, cea mai mare minune pe care a cunoscut-o istoria şi care este 
învierea. Preoţia este, aşadar, acea forță care menţine în Biserică 
conştiinţa clară a învierii tuturor ca destin final al istoriei devenit posibil 
numai ca urmare a învierii reale, istorice a lui Hristos. Această conştiinţă 
se bazează pe credinţa obligatorie, independentă de experienţa indivi- 
duală, a dumnezeirii lui lisus Hristos cel istoric. Or, preoția specială este 
tocmai acea forță spirituală care asigură obligativitatea credinţei în 
dumnezeirea şi învierea lui lisus. 

Abandonarea preoţiei speciale în favoarea celei generale sau a tuturor nu 
face decât să subiectivizeze experienţa prezenţei lui Hristos în Biserică 
până la punctul în care fiecare va crede numai ceea ce-i va permite 
condiţia sa istorică să creadă, condiţia sa istorică marcată de mentalitatea 
timpului în care trăieşte, dar şi de predispoziţiile sale sufleteşti şi 
culturale. Experienţa protestantă a condus în cele din urmă la 
raţionalizarea totală a misterului hristic tocmai pentru că în calea unei 
experienţe religioase condiționate exclusiv de filosofiuile timpului, cum a 
fost experienţa germană mai ales, de la Reformă până astăzi, n-a mai stat 
ca pavăză nici o forță spirituală cum este preoția de hirotonie; în aceste 
condiţii subiectivitatea fiecărui credincios a devenit atotstăpânitoare, 

rezultatul fiind pulverizarea Bisericii celei una în nenumărate 
„mărturisiri“ confesionale sau individuale. Această subiectivizare a 
experienţei lui Hristos în cadrul numeroaselor secte protestante nu este 
decât semnul şi cea mai clară expresie a pierderii oricărei obiectivităţi, a 
oricărui caracter adevărat al experienţei lor religioase, creştine, în ciuda 
criticilor pe care le aduc Bisericii Ortodoxe şi celei Catolice pentru că 
acestea păstrează preoţia specială. 

2. Hirotonia — condiţie a obiectivităţii prezenţei lui Hristos în Biserică. 
Preoția revarsă în Biserică darurile unei Împărăţii care nu este din lumea 
aceasta, ci din cea veşnică a lui lisus Hristos Dumnezeu. Referindu-se la 
apostoli şi adresând rugăciunea sa Tatălui, lisus spune la un moment dat: 
„le-am dat cuvântul tău şi lumea i-a urât, pentru că ei nu sunt din lume, 
precum nici eu nu sunt din lume.“ (UOAN XVII, 14). Reluând această 
idee, Sf. loan Gură de Aur spune la rândul său: „Noi am primit cuvântul 
vestirii şi am venit de la Dumnezeu; aceasta este demnitatea episcopală şi 
a preoţiei în general.“527 Aşadar, învăţătura pe care o aduce în mijlocul 
Bisericii clerul nu aparţine lumii acesteia, nu depinde, sub aspectul 
conţinutului, de timpul şi indivizii în mijlocul cărora ea răsună. Prin toți 
purtătorii preoţiei lui Hristos se revarsă în lume o învăţătură şi daruri 
care îl reprezintă pe Hristos aşa cum este el mai presus de istorie, adică 
din totdeauna: Dumnezeu adevărat din Dumnezeu adevărat. Dar forţa de 
a afirma o asemenea învățături în mijlocul unei lumi păcătoase nu poate 
veni din adâncurile omului, ci de dincolo de el şi de istorie: „Nimeni nu 
poate să zică: Domn este isus, fără numai în Duhul Sfânt.“ (1 CORINTENI 
XII, 3). 

Episcopul, preotul şi diaconul reprezintă fiecare cele trei trepte 
fundamentale ale Preoţiei ca Taină. În fiecare din aceste trei trepte nu se 
poate accede decât prin hirotonie, adică prin pogorârea nevăzută a 
Duhului Sfânt sub forma vizibilă a „punerii mâinilor“ episcopului pe 
capul candidatului. Semnificaţia acestui ritual este aceea că, prin acest 
ritual, candidatul care devine părtaş la preoţia lui Hristos capătă puterea 
de a afirma dumnezeirea lui Hristos în mijlocul unei lumi care, în mod 
natural, tocmai datorită coruperii naturalului, o respinge. Această putere 
nu poate aparţine acestei lumi, ci este o putere de natură superioară, o 
putere care copleşeşte orice rațiune omenească, oferind forţa afirmării 
învierii tuturor în lisus Hristos. Această putere este, evident, numai 





527 Sf. loan Gură de Aur, Omilia la Coloseni, 3,5; PG 62, 324; la D. Stăniloae, Teologia 
Dogmatică Ortodoxă, vol.3, p.157, n.129 

puterea Duhului lui Dumnezeu care coboară asupra candidatului la 
hirotonie şi-i impregnează întreaga fiinţă pentru totdeauna. Prin 
acceptarea hirotoniei, candidatul, indiferent de treapta în care intră, se 
angajează să exprime de acum înainte nu voinţa sa personală, ci pe aceea 
a lui Hristos, astfel încât, fie el episcop, preot sau diacon, să acţioneze 
din acel moment numai „în voinţa lui Hristos“. Dar el nu doar se an- 
gajează în baza forţelor şi a determinări sale pur umane; el şi primeşte 
efectiv forța afirmării dumnezeirii lui Hristos în mijlocul unei lumi care, 
dominată de păcat, respinge această învăţătură din întreaga ei ființă. lar 
forţa pe care o primeşte în acest scop candidatul la hirotonie este însăşi 
forţa divină a Sfântului Duh. 

Referindu-se la semnificaţia ritualului hirotoniei, Părintele D. Stăniloae 
spune: „Diaconul îngenunchează cu piciorul drept în faţa Sfintei Mese. 
Pune mâinile una peste alta pe ea, iar capul şi-l reazimă pe ele. EI arată 
prin aceasta că se predă acum ca jertfă vie lui Hristos, căci pe Sfânta 
Masă se află totdeauna Hristos ca jertfă. [...] Candidatul la preoţie 
îngenunchează în faţa Sfintei Mese cu amândouă picioarele, arătând că 
se predă mai accentuat lui Hristos. [...] La hirotonia arhiereului, se pune 
pe capul candidatului nu numai mâna unuia dintre episcopi, ci şi Sfânta 
Evanghelie, indicându-se, pe de o parte, sarcina principală ce o primeşte 
noul arhiereu, pe de alta, accentuându-se credinţa că Hristos însuşi şi-l 
face organ deplin al său.““5% Fiecare treaptă îl mărturiseşte pe Hristos aşa 
cum este el cu adevărat, nealterat de subiectivitatea umană. Dar forța 
necesară acestei „de-subiectivizări“ a clericului, fie el diacon, preot sau 
chiar episcop, nu o poate găsi decât în Duhul lui Dumnezeu care coboară 
asupra sa la hirotonie. De aceea rugăciunea hirotoniei începe cu 
cuvintele: „Dumnezeiescul har, acela ce totdeauna pe cele neputincioase 
le vindecă şi pe cele cu lipsă le împlineşte, prohiriseşte pe cucernicul (i 
se pronunţă numele şi treapta) în diacon (sau preot sau episcop). Să ne 
rugăm, dar, pentru dânsul, ca să vină peste el harul întru tot Sfântului 
Duh.5% 

Hirotonia se săvârşeşte cu conştiinţa că săvârşitorul Tainei este însuşi 
Iisus Hristos şi că puterea care se transmite candidatului este aceea a 
Sfântului Duh menită să-l prezinte în lume pe Hristos aşa cum este el de 
dinainte şi distinct de lume. Misiunea clerului este tocmai aceea de a-l 
arăta în lume pe Hristos ca cel ce nu este din lume. „Conştiinţa că 





528 D. Stăniloae, Teologia Dsogmatică ..., vol.3, p.172, 173, 175 
5% La D. Stăniloae, Teologia Dogmatică..., vol.3, p.172 

Hristos este de faţă şi lucrează în această Taină, mai spune Părintele 
Stăniloae, uneşte într-o adâncă cutremurare şi responsabilitate pe 
săvârşitorul Tainei cu cei ce-l asistă, pe de o parte, şi cu primitorul ei, pe 
de alta. În această întâlnire de suflete pătrunse de conştiinţa prezenței şi 
lucrării aceluiaşi Hristos se săvârşeşte trecerea puterii lui Hristos de la 
slujitorii de mai înainte la slujitorul cel nou.““5% 

S-ar mai putea adăuga că săvârşirea hirotoniei în mijlocul unui altar pe al 
cărui tavan este pictată Prea Sfânta Fecioară ca Maică cerească a 
Bisericii ar semnificaţia ei profundă. În primul rând, altarul semnifică 
Împărăţia lui Dumnezeu din care este trimis apoi clericul în lume, în naos 
şi pronaos, să anunţe şi să aducă spre pregustare poporului lui Dumnezeu 
bogăţiile acestei Împărăţii care nu este din lumea aceasta. EI este un 
trimis al lui Hristos aşa cum au fost trimişi în lume apostolii înşişi. El 
aduce lumii atât vestea apropierii Împărăției Cerurilor, cât şi darurile 
acesteia, respectiv Trupul şi Sângele lui lisus Hristos, atât ca o dovadă a 
bogățiilor Noului Canaan, cât şi ca hrană de întărire pe drumul plini de 
primejdii prin pustietatea istoriei către noua împărăție. În al doilea rând, 
faptul că hirotonia are loc sub „ochiul“ Sfintei Fecioare pare menit să 
arate că aceeaşi putere care-l face prezent în Biserică şi-n lume pe 
Hristos prin intermediul clericilor „prohirisiţi“ prin acest ritual a făcut 
posibilă prezenţa în istorie, în lume, prin ea, a aceluiaşi Hristos, la 
„plinirea vremii“. Acelaşi Duh care a dat Fecioarei puterea de a-l întrupa 
pe Hristos, Fiul lui Dumnezeu, oferă şi clericilor puterea de a-l face 
prezent peste veacuri pe acelaşi Hristos în Biserică şi-n lume. 

Ajungem acum la problema infailibilității episcopilor şi a clerului în 
general. Voința umană a lui Hristos a fost infailibilă, deoarece, nefiind o 
voinţă personală, adică o voinţă izvorâtă dintr-un ipostas uman distinct 
de ipostasul dumnezeiesc al lui Hristos, ci doar voinţa sa naturală, 
umană, ea s-a supus în întregime voinţei dumnezeieşti. Clericii au însă 
propria lor voinţă ca ipostase umane distincte de acela al lui Hristos; deşi 
ei sunt, într-adevăr, „în voinţa lui Hristos“, cum spune sfântul Ignatie 
Teoforul, voinţa lor nu poate fi, totuşi, identică cu aceea a lui Hristos 
tocmai datorită acestei diferenţe. lată de ce afirmarea infailibilităţii unui 
episcop, fie el şi papa însuşi, sau chiar a întregului episcopat este o 
erezie. „Episcopii, spune Părintele Stăniloae, se întâlnesc în Hristos cel 
unul prin comuniunea între ei, dar şi în legătura lor smerită cu toată 
Biserica, trupul lui Hristos, ferindu-se de a face din comuniunea între ei 

o formă de corp separat care-şi apără nişte privilegii lumeşti. Precum e 
de greşit primatul unei singure persoane, tot aşa de greşit e primatul 
unui corp restrâns, înţeles în acelaşi spirit.“55! 

3. Problema succesiunii apostolice a ierarhiei bisericeşti. Puterea de a-l 
vesti nealterat pe Hristos în lume, adică de a-l vesti ca cel ce nu este din 
lumea aceasta, provine ea însăşi din afara lumii noastre, adică de la 
Duhul Sfânt, din Împărăţia lui Dumnezeu. această putere nu poate fi, 
deci, oferită cuiva decât de către cineva care a primit-o în prealabil de la 
Hristos. Or, primii care au primit-o de la el au fost apostolii, cărora 
Hristos le-a spus: „Luaţi Duh Sfânt: cărora le veţi ierta păcatele, le vor fi 
iertate şi cărora le veţi ţine, vor fi ţinute.“ (IOAN XX, 22-23). Această 
putere dumnezeiască apostolii au transmis-o apoi episcopilor care i-au 
urmat (II TIMOTEI [, 6), iar aceştia altor episcopi şi aşa mai departe până 
astăzi şi până la sfârşitul timpurilor. Aceasta este succesiunea apostolică. 
„Dăruirea Sfântului Duh, spune Sfântul Grigore Palama, se face prin 
atingerea mâinilor trupeşti, care transmite celui care se apropie cu 
sinceritate şi cu adevărat, lucrarea dumnezeiască şi harul dumnezeiesc, 
care la rândul ei se transmite prin aceasta iarăşi altuia şi prin el iarăşi 
altuia şi trece prin succesiune, întinzându-se împreună peste tot 
timpul.“5%2 

Eusebiu al Cezareii, supranumit „părintele istoriei bisericeşti“, spune şi 
el că „întâi-stătătorii, judecătorii şi sfătuitorii cetăţii celei frumoase (a 
Bisericii) şi-au luat începutul de la apostolii şi ucenicii Mântuitorului, iar 
din succesiunea lor încă şi acum, odrăslind ca dintr-o sămânță bună, 
strălucesc întâi-şezătorii Bisericii lui Hristos.“ 55 Clement al Romei 
spune şi el acelaşi lucru: apostolii, „propovăduind în ţări şi cetăţi..., au 
pus, cercându-i prin Duhul, pe episcopii şi diaconii celor ce aveau să 
creadă..., şi au dat dispoziţia ca, dacă vor adormi ei, să le urmeze alţi 
bărbaţi cercaţi în slujba lor.“5% În sfârşit, Hippolyt al Romei spune că 
episcopii „sunt socotiți succesorii apostolilor şi părtaşi ai aceluiaşi har şi 
păzitori ai arhieriei şi învăţăturii Bisericii.““535 





55 D. Stăniloae, Teologia Dsogmatică ..., vol.3, p.152 

55% St. Grigore Palama, Despre împărtăşirea dumnezeiască, 20; în Filocalia, vol.7, p.398; la |. 
Bria, Tratat de Teologie Dogmatică şi Ecumenică, Bucureşti 1999, p.187 

553 Busebiu al Cezareii, Erminie la psalmul 68, 35; PG, vol.23, col.1104; la D. Stăniloae, 
Teologia Dsogmatică ..., vol.3, p.164, n.140 

554 Clement al Romei, Prima epistolă către corinteni, cap.42-44; la D. Stăniloae, Teologia 
Dsogmatică ..., vol.3, p.164, n.138 

535 Hippolyt al Romei, Împotriva tuturor ereziilor, 1; la D. Stăniloae, Teologia Dsogmatică ..., 
vol.3, p.164, n.139 

Două sunt problemele pe care le ridică succesiunea apostolică: una se 
referă la deplinătatea harului pe care aceşti succesori ai apostolilor, care 
sunt episcopii, îl au în raport cu apostolii înşişi; a doua este aceea a 
gradului în care s-a păstrat această succesiune în afara Bisericii ortodoxe 
ŞI, în consecinţă, în ce măsură poate fi recunoscută validitatea 
hirotoniilor din cadrul altor confesiuni. În legătură cu prima problemă 
Părintele Stăniloae exprimă următoarea opinie surprinzătoare: „Dar, ca 
urmaşi în deținerea plenitudinii harului apostolesc, episcopii nu sunt, 
totuşi, egali în toate cu apostolii. Aceştia au ceva ce nu s-a putut 
transmite. Acest ceva l-au avut numai cei doisprezece: faptul de a fi fost 
în tot timpul activităţii mântuitoare a lui Hristos lângă el şi de a fi fost 
martori că acest Hristos, cunoscut de ei în mod exact şi deplin, a înviat. 
Numai cei ce au fost tot timpul lângă Hristos au putut da, de fapt, 
mărturie că el a înviat sau că înviatul este Hristos însuşi, după ce l-au 
văzut înviat (FAPTE I, 21-22). [...] Spunând că cei doisprezece apostoli, 
ca unii ce au stat tot timpul lângă lisus şi l-au văzut înviat, au fost 
martorii prin excelenţă ai învierii lui, nu excludem că, pe lângă ei, au fost 
şi alți martori importanţi; dar aceştia au fost mai ales dintre cei ce, 
petrecând şi ei multă vreme în jurul lui lisus, nu au stat, totuşi, tot timpul 
lângă el, deci nu l-au cunoscut deplin (I CORINTENI XV, 6; Luca X, 1). 
De aceea, toată credinţa în Hristos îşi are ultima bază în apostoli.“53% 
Această afirmaţie ridică o mare întrebare: ce anume 1-a făcut pe apostoli 
să-şi dea seama că omul lisus era, de fapt, însuşi Hristosul, Fiul lui 
Dumnezeu? Ochii şi urechile lor pământeşti? Sau „ochii“ şi „urechile“ 
Duhului Sfânt? Dacă tăria mărturisirii apostolilor s-a bazat pe faptul că ei 
l-au urmărit pe lisus, l-au văzut şi l-au auzit direct mai mult ca oricine 
altcineva, este de neexplicat lepădarea Sfântului Petru şi fuga celorlalți 
ucenici, ca şi apostazia lui Iuda sau chiar respingerea totală din partea 
fariseilor şi a cărturarilor (IOAN VIII, 59). Mai mult, după acest criteriu 
Pavel nu mai poate fi considerat un apostol autentic. lar dacă episcopii 
care au urmat prin succesiune apostolilor nu-l cunosc în aceeaşi măsură 
pe Hristos cum l-au cunoscut apostolii, atunci Hristos nu mai este tot atât 
de deplin prezent peste veacuri în Biserică, pe cât a fost de prezent între 
apostoli în timpul vieţii sale pământeşti şi Tradiţia nu mai este nici ea 
egală cu Scriptura. Este exact ceea ce susţin cu fervoare protestanții şi în 
special Oscar Cullman, care ignoră cu totul semnificaţia gravă a 


55 D. Stăniloae, Teologia Dsogmatică ..., vol.3, p.155-156 

acuzaţiei: „ochi au şi nu văd, urechi au şi nu aud“ (PSALMUL CXXXIV, 
16-17; MATEI XIII, 14, 15; Luca XIX, 42; XXIV, 16). 

Singurul care oferă cu adevărat „ochii“ şi „urechile“ menite să-l poată 
vedea pe Iisus Hristos în adevărata sa semnificaţie este Duhul Sfânt. Dar 
Duhul n-a fost dat nici măcar apostolilor decât abia după ce a fost 
proslăvit lisus, adică după învierea sa (IOAN VII, 39; XX, 22; FAPTE II, 
4). Căci nimeni nu poate recunoaşte, nu poate „vedea“ cu adevărat că 
„Domn este lisus decât dacă are asupra sa Duhul lui Dumnezeu (| 
CORINTENI XII, 3; 1 IOAN IV, 2). Însuşi Pavel, dacă a devenit apostol 
egal cu cei doisprezece, a devenit ca urmare a unei „vederi“ şi a unei 
„auziri“ în Duhul a lui lisus Hristos, întâmplată lui pe drumul 
Damascului, când el, tocmai datorită Duhului care a coborât peste el, a 
„auzit“ şi a „văzut“ exact ceea ce nu voise să creadă mai înainte, în timp 
ce însoțitorii săi n-au auzit sau n-au văzut nimic (FAPTE XXII, 69; 
XXXVI, 13-19). Apostolii au, într-adevăr, ceva unic: ei sunt primii care au 
văzut „în Duhul“ mesianitatea şi dumnezeirea lui lisus Hristos. Or, 
tocmai această „vedere“ şi „auzire“ au transmis-o ei celor ce —au urmat, 
iar nu rezultatele unei vederi şi ale unei auziri fizice (| IOAN I, 11-5). 
Dar dacă vederea pe care ei au transmis-o este una „în Duhul“, atunci 
vederea lui lisus Hristos de către cei ce i-au urmat la conducerea 
Bisericii, la „supravegherea (episcopia)“ ei, este tot atât de deplină ca şi 
aceea pe care au avut-o apostolii înşişi; ea cuprinde aceeaşi „ştiinţă“ pe 
care au avut-o şi apostolii, nu mai puţină (I IOAN II, 20). În baza acestei 
„ungeri“ a Duhului Sfânt, care aici se referă la Taina Mirungerii, dar se 
poate referi cu atât mai mult la Taina Hirotoniei, succesorii apostolilor au 
aceeaşi capacitate de „vedere“ şi „auzire“ întocmai cu apostolii. Altfel, 
prezenţa lui Hristos în Biserica veacurilor care au urmat va fi una mult 
diminuată, ca să nu zicem inexistentă, cum afirmă protestanții. Când fac 
această afirmaţie, teologii ortodocşi nu sunt, desigur protestanți. La 
vremea când lucrarea lui Cullman a apărut impactul ei teologic a fost 
considerabil. Aşa că afirmațiile citate mai sus nu sunt decât o neatenţie 
pasageră din partea Părintelui Stăniloae. 

A doua problemă este aceea a validității hirotoniilor din cadrul altor 
confesiuni. Canoanele Bisericii reglementează în multe feluri această 
problemă care depinde de recunoaşterea pentru acele Biserici a 
succesiunii apostolice. Dogmatistul grec H. Andruţos rezumă deciziile în 
cauză astfel: „În ce priveşte preoţia clericilor din afara Bisericii, întrucât 
problema aceasta face parte din problema generală a validității Tainelor 
din afara Bisericii, au fost spuse cele cuvenite mai sus (p.253). Aici 

amintim numai atât că, prin iconomie, preoţia din afara Bisericii, unde se 
recunoaşte ca Taină şi se săvârşeşte canonic, nu se repetă; nici nu se 
hirotonesc din nou cei ce vin din aceste Biserici în Biserica Ortodoxă, ori 
în Biserica Apuseană., după pilda Bisericii vechi. Prin urmare, clericii 
care vin la Ortodoxie din Biserica Latină, Armeană şi de la altă Biserică 
oarecare, care au preoţie, prin iconomie nu trebuie să fie hirotoniți din 
nou. În ce priveşte, însă, clericii protestanților este uşor de înţeles că 
aceştia, neprimind preoția (nerecunoscând-o ca Taină, n.n.), n-au fost 
rânduiţi canonic în treaptă; de aceea, când vin la Ortodoxie se hirotonesc 
din nou sau, mai bine zis, se hirotonesc întâia oară, dacă au celelalte 
însuşiri cerute de preoţie.“5% 

4. Puterile conferite de hirotonie clerului în Biserică. Preoţia ca Taină 
are trei trepte fundamentale la care accesul se face numai prin hirotonie. 
Această măsură are o puternică bază nou-testamentară. Astfel, pentru 
treapta diaconatului găsim temei în cartea Faptelor unde este descrisă 
alegerea şi hirotonia celor şapte diaconi: „Au ales pe Ştefan..., pe Filip, 
pe Prohor... etc., pe care i-au pus înaintea apostolilor, şi ei, rugându-se, 
şi-au pus mâinile peste ei.“ (FAPTELE APOSTOLILOR VI; 5-6). Cu privire 
la treapta preoţiei găsim în aceeaşi carte informaţia că Pavel şi Barnaba, 
treceau prin diferite oraşe din Asia Mică, „întărind sufletele ucenicilor, 
îndemnându-i să stăruie în credinţă şi arătându-le că prin multe suferinţe 
trebuie să intrăm în împărăţia lui Dumnezeu şi, hiritonindu-le preoți în 
fiecare biserică, rugându-se cu postiri, i-au încredinţat pe ei Domnului în 
care crezuseră.“ (FAPTELE APOSTOLILOR, XIV, 22-23). În fine, treapta 
episcopatului are ca temei textul Sf. Pavel, care, scriindu-i a doua oară 
lui Timotei, îi spune: „Îţi amintesc să aprinzi şi mai mult din nou harul 
lui Dumnezeu, care este în tine, prin punerea mâinilor mele. (l TIMOTEI 
I, 6). 

Ca Taină Preoția revelează misterul coborârii în lume a lui Hristos 
Dumnezeu şi al prezenţei sale în Biserică. Cu alte cuvinte, propovăduirea 
clerului nu are ca obiect Hristos cel istoric, cel trupesc, cum cred 
protestanții, ci obiectul sau, mai bine-zis, conţinutul ei este Hristos cel 
înviat, astfel încât adevărul pe care ierarhia îl transmite lumii nu este din 
lumea aceasta (I CORINTENI XV, 1-8, 11-17). Când Mântuitorul îi trimite 
pe apostoli la propovăduire spunându-le: „Mergând, învăţaţi toate 
neamurile..., învăţându-i să păzească toate câte v-am poruncit eu 
vouă...“ (MATEI XXVIII, 19-20), trebuie să înţelegem că accentul 

acestei propovăduiri cade pe dumnezeirea lui lisus Hristos dovedită de 
învierea lui din morţi. Insistenţa Mântuitorului ca apostolii să-i fie 
martori „în lerusalim şi-n toată Iudeea şi Samaria până la marginile 
pământului“ înseamnă, de fapt, ca ei să-i fie martori ai învierii sale din 
mormânt. Acesta este sensul şi scopul enumerării de către evanghelişti şi 
mai ales de către Sf. Pavel a „arătărilor“ lui lisus după înviere (| 
CORINTENI XV, 5-8). Într-adevăr, dumnezeirea lui lisus Hristos şi 
consecinţa ei: învierea sunt un conţinut ideatic ce nu aparţine lumii 
noastre, ci Împărăției Cerurilor, şi pe care clerul cu greu îl face crezut 
între oamenii pe care-i cheamă să intre în această Împărăţie. Dar 
hirotonia oferă clericilor puterea Duhului Sfânt, singura capabilă să 
biruie rezistenţa unei lumi păcătoase şi chiar a neputinţelor proprii în 
materie de credinţă (MATEI X, 20). 

Calitatea fundamentală a apostolilor, conferită lor de însuşi lisus Hristos, 
este aceea de a fi martori ai minunilor pe care le-a săvârşit în lume, dar 
mai ales ai patimilor şi învierii lui. Trimiţându-i să propovăduiască în 
întreaga lume, lisus le spune înainte să se înalțe la ceruri: „Veţi lua 
putere de sus, venind Duhul Sfânt peste voi, şi-mi veţi fi mie martori 
„„.până la marginea pământului.“ (FAPTELE APOSTOLILOR I, 8). Apostolii 
au activat din acel moment marcați definitiv de conştiinţa că ei sunt 
martorii lui lisus şi că tocmai acest lucru constituie miezul propovăduirii 
lor: „Noi, îi spune Petru sutaşului Corneliu şi tuturor celor care-l ascultau 
acolo, suntem martori pentru toate cele câte a făcut el (lisus) în ţara 
iudeilor şi-n Ierusalim. Pe acesta (iudeii) l-au omorât, spânzurându-l pe 
lemn, dar Dumnezeu l-a înviat a treia zi şi l-a dat să se arate nu la tot 
poporul, ci nouă, martorilor, dinainte rânduiţi de Dumnezeu, care am 
mâncat şi am băut cu el după învierea lui din morți.“ (FAPTE X, 39-41). 
Acelaşi lucru le-a spus şi celor ce-l ascultau la Cincizecime: „Dumnezeu 
a înviat pe acest lisus căruia noi toţi îi suntem martori.“ (FAPTE II, 32). 
Vorbind apoi preoţilor din comunităţile pe care le-a întemeiat, Petru se 
identifică pe sine ca „martor al patimilor lui Hristos şi părtaş al slavei 
celei ce va să se descopere.“ (I PETRU V, 1). 

În urma convertirii sale survenită pe drumul Damascului, Pavel primeşte 
sfatul lui Anania care-i spune: „Dumnezeul părinţilor noştri te-a ales de 
mai înainte pe tine ca să cunoşti voia lui şi să vezi pe Cel drept (adică pe 
lisus) şi să auzi glas din gura lui. Martor vei fi lui, deci, în faţa tuturor 
oamenilor, despre cele ce ai văzut şi ai auzit.“ (FAPTE XXII, 14-15). 
Aceeaşi conştiinţă de martor care „a văzut“ şi „a auzit“ pe însuşi lisus 
cel înviat o are şi Sfântul loan când scrie: „Ce am auzit, ce am văzut cu 

ochii noştri, ce am privit şi mâinile noastre au pipăit despre Cuvântul 
Vieţii, ...ce am văzut şi am auzit, aceea vă vestim şi vouă, ca şi voi să 
aveţi împărtăşire cu noi.“ (I IOAN I, 1, 3). Subliniez, încă odată, că 
această calitate de a fi martor, cu care lisus i-a investit pe Apostoli şi pe 
care apostolii şi-au asumato cu întreaga lor fiinţă, se referă la Iisus cel 
înviat, la slava sa eternă care s-a revelat apostolilor prin minunile, dar 
mai ales prin învierea sa din morţi, şi tocmai această semnificaţie precisă 
face ca această calitate să poată fi transmisă cu aceeaşi acurateţă celor ce 
au urmat lor peste veacuri, adică episcopilor şi preoților Bisericii. A fi 
martorul învierii lui lisus înseamnă a fi martorul slavei sale veşnice, a 
cărei vedere nu trupul o garantează, nu contemporaneitatea istorică cu 
el, cu Duhul lui Dumnezeu care odihneşte peste Biserică în toate 
vremurile până la sfârşitul veacurilor (I CORINTENI XII, 3). 

Al doilea mod în care Preoția ca Taină revelează prezenţa lui Hristos în 
Biserică şi-n lume este exercitarea puterii de „a lega şi a dezlega“ 
păcatele oamenilor. Această putere a fost încredinţată apostolilor după 
înviere când Mântuitorul le-a spus: „Luaţi Duh Sfânt, cărora veţi ierta 
păcatele vor fi iertate şi cărora le veţi ţine, ţinute vor fi.“ (IOAN XX, 19- 
20). Mântuitorul îi anunţase deja dinainte de înviere că le va încredința 
această putere (MATEI XVI, 19; XVIII, 18). Semnificaţia acestei puteri 
este aceea că ea nu este de natură omenească, ci divină: „Cine poate să 
ierte păcatele, fără numai Dumnezeu?“ (MARCU II, 7). Nici un preot nu 
poate ca om să ierte păcatele cuiva, căci el însuşi este păcătos şi are mai 
întâi nevoie de iertare. Numai cineva fără de păcat poate exercita un 
asemenea drept. Dacă apostolilor le-a fost încredinţat, totuşi, acest drept, 
înseamnă că ei îl exercită în baza unei puteri care nu aparţine lumii 
acesteia, ci vine din Împărăţia Cerurilor: este puterea Duhului Sfânt 
primită de ei la Cincizecime, iar de urmaşii lor, episcopi şi preoţi, la 
hirotonie. Exercitarea acestui drept de a „lega şi a dezlega“ păcatele este 
în acelaşi timp şi semnul prezenţei lui Hristos în mijlocul Bisericii şi al 
lumii (MARCU II, 10), căci el are în sine această putere ca Dumnezeu pe 
care o încredinţează apoi şi clerului prin hirotonie. 

Al treilea mod în care Preoţia ca Taină revelează prezenţa lui Hristos în 
Biserică este acela al aducerii în mijlocul poporului lui Dumnezeu a 
Darurilor Euharistice, adică a Trupului şi a Sângelui lui lisus Hristos, 
care sunt daruri exclusiv ale Împărăției Cerurilor. Pâinea şi vinul 
euharistic, odată prefăcute la epicleză în Trupul şi Sângele real al lui 
Hristos, nu mai sunt daruri ale lumii acesteia, cum erau darurile de jertfă 
aduse pe altarul Legii Vechi; ele sunt daruri ale Împărăției lui 

Dumnezeu, căci sunt Trupul şi Sângele lui Hristos cel înviat. A aduce 
astfel de daruri în mijlocul Bisericii nu este o putere omenească, ci una 
mai presus de lume: în mod evident ea este puterea Duhului Sfânt pe 
care clericii o primesc în momentul hirotoniei lor. Prin Darurile 
Euharistice prefăcute în Trupul şi Sângele lui Hristos în timpul epiclezei 
clerul în face prezent real pe Hristos în Biserică, în lume, tot atât de real 
pe cât de real a existat şi printre apostolii săi. De aceea activitatea 
liturgică a Preoţiei nu este numai una comemorativă, cum cred, în fond, 
toţi protestanții, ci una de actualizare reală a prezenţei ecleziale a lui 
Hristos cel înviat. 

Aşadar, contactul oricărui om cu activitatea învăţătorească sau 
evanghelizatoare a clerul de hirotonie este, de fapt, contactul cu o 
învăţătură care nu vine din înţelepciunea lumii acesteia (COLOSENI II, 8- 
9), ci din Împărăţia Adevărului dumnezeiesc. Apoi, contactul aceluiaşi 
om cu activitatea pastorală a clerului de hirotonie este, de asemenea, 
contactul cu o putere care nu-şi are originea şi fiinţa în limitele lumii 
noastre: este vorba de puterea de a ierta păcatele, pe care n-o poate avea 
cu adevărat decât cel singur fără de păcat, adică Marele Dumnezeu şi 
Mântuitor Iisus Hristos, şi care provine numai din Împărăţie Cerurilor. În 
fine, contactul cu activitatea sfinţitoare a clerului este pentru orice om 
contactul cu o serie de Daruri are, de asemenea nu aparțin lumii acesteia; 
ele sunt Darurile Împărăției lui Hristos pe care clerul, prin puterea 
Duhului Sfânt care i-a fost conferită, le aduce în lumea noastră, în 
mijlocul Bisericii, ca o pregustare a celor viitoare din care ne vom 
înfrupta deplin după învierea generală de la sfârşitul timpurilor. lată de 
ce Preoţia specială sau de hirotonie îşi are rolul ei de neînlocuit în 
Biserică. În absenţa clerului de hirotonie fiecare individ ar cădea pradă 
subiectivismului celui mai arbitrar înlocuind Darurile şi Adevărul 
Împărăției lui Dumnezeu cu propriile fantezii, cum se vede că se 
întâmplă din plin în lumea protestantă. Preoţia de hirotonie este singura 
pavăză reală împotriva secularizării Bisericii, adică a reducerii 
învățăturilor şi darurilor ei dumnezeieşti la o învăţătură şi la nişte daruri 
pur omeneşti, după măsura păcătoşeniei şi a limitării noastre ca fiinţe 
istorice. 

5. Caracterul indelebil al hirotoniei. În lumea protestantă preoţia, de fapt 
funcţia de pastor, este revocabilă. Dacă pastorii îşi exercită funcția numai 
din încredințarea adunării credincioşilor lor, aceştia le-o şi pot retrage şi 
atunci, cel ce până atunci fusese pastor, nu mai este; el revine astfel la 
condiţia comună, aceea care nu-l deosebeşte cu nimic de restul adunării 

care l-a revocat. În cadrul preoţiei de hirotonie lucrurile stau cu totul 
altfel. Odată hirotonit, diaconul, preotul sau episcopul nu mai face parte 
din masa credincioşilor, căci fiinţa sa întreagă a fost impregnată cu harul 
Sfântului Duh în vederea unui scop dumnezeiesc. Cel hirotonit nu este 
cleric prin voinţa poporului, ci prin harul lui Dumnezeu care sălăşluieşte 
asupra sa. EI devine prin hirotonie trimisul lui Dumnezeu în mijlocul 
Bisericii şi al lumii ca să anunţe apropierea şi bogăţiile Împărăției Ce- 
rurilor. Se pune însă problema dacă acest har al hirotoniei, această pecete 
pusă pe fiinţa clericului, se poate pierde datorită unor păcate grave 
săvârşite de cleric. Problema s-a pus deja în secolul al IV-lea în Occident 
cu ocazia crizei donatiste. 

În Biserica Cartaginei a apărut la un moment dat un conflict între 
proaspătul episcop hirotonit, Cecilian, şi episcopul de Casa Nigra, 
Donatus. Cecilian fusese hirotonit de episcopul Felix de Aptonga pe care 
partida lui Donatus a început să-l acuze de a fi cedat în timpul unei 
persecuții, livrând autorităţilor romane cărțile sfinte; era acuzat astfel de 
a fi fost traditor. Cecilian a refuzat să compară în faţa unui conciliu 
convocat de Donatus şi care reunea şaptezeci de episcopi din Numidia. 
Drept consecinţă conciliul l-a depus pe Cecilian şi a numit la Cartagina 
episcop pe Majorinus. Erau acum doi episcopi la Cartagina, cel canonic, 
Cecilian, şi cel schismatic, Majorinus. Astfel începu schisma donatistă. 
Cum Majorinus a murit după numai trei ani, locul său a fost luat în 315 
ca episcop schismatic, de Donatus cel Mare şi abia acesta, prin abilitatea 
sa deosebită, a reuşit să dea adevăratul nume al schismei, provocând o 
situaţie în Biserica Africană care a durat până în secolul al VI-lea. 

In esenţă, reproşul donatiştilor împotriva lui Cecilian era următorul: din 
moment ce Felix de Aptonga căzuse în persecuție predând păgânilor 
cărțile sfinte, comiţând astfel un păcat de moarte, el nu mai era episcop 
adevărat. Prin cădere, afirmau donatiştii, el şi-a pierdut harul hirotoniei. 
In aceste condiţii hirotonirea de către Felix a lui Cecilian era nulă, căci, 
ne mai având el însuşi harul acesta, el n-a avut ce transmite celui 
hirotonit de el. Donatiştii spuneau: „Cum să dea cel ce nu are ce să dea, 
qui non habet quod det, qguomodo dat?“ Aşa cum un mort spiritual nu 
poate da viaţă altuia, adică nu-l poate naşte la credinţă, tot astfel şi un 
cleric căzut: el nu mai poate da cuiva harul pe care nu-l mai are.5% 
Pentru a arăta că ei nu acordă nici un respect acestor clerici hirotoniți de 
Felix cel căzut, donatiştii nu s-au sfiit să calce în picioare undelemnul 
sfinţit de aceştia şi chiar Sfânta Euharistie. Considerându-i nehirotoniţi 

cu adevărat, ei au început să rehirotonească pe cei care părăseau Biserica 
şi se adăugau sectei lor.5% 

Reacţia Bisericii adevărate n-a întârziat. Mai multe concilii convocate la 
insistența donatiştilor au sfârşit prin a da câştig de cauză lui Cecilian, 
absolvindu-l de orice vină pe Felix împotriva căruia nu s-a găsit nici o 
dovadă că trădase în persecuție. Mai mult decât atât, conciliul de la Arles 
(august 314) a decretat fără echivoc prin canonul 13 că, cei hirotoniți 
chiar de către rraditori, dacă sunt demni să rămână în cler, nu trebuie să 
sufere din cauza acestei circumstanţe a hirotonirii lor.5%! Condamnarea 
donatismului a arătat astfel, în premieră pentru istoria controverselor 
dogmatice, că harul hirotoniei nu depinde de factorul uman, adică de 
curăția morală a celui căruia i-a fost conferit. Dacă afirmaţia donatistă ar 
fi fost valabilă, cine ar mai putea şti care cleric poate administra valid 
Sfintele Taine şi care nu, din moment ce păcatele grave, de cele mai 
multe ori sunt săvârşite în ascuns, astfel încât numai Dumnezeu le ştie cu 
adevărat? Rigorismul donatist conţinea germenii distrugerii Bisericii şi 
mai ales a credinţei că harul nu-şi are originea în vrednicia umană, ci-n 
voinţa lui Dumnezeu. 

Criza donatustă a ridicat ulterior o altă problemă: cel ce sfârşeşte prin a fi 
caterisit de Biserică pentru aceste greşeli grave mai posedă sau nu harul 
Hirotoniei? Discuţia este, evident, deplasată aici nu asupra păcatelor, ci 
asupra actului caterisirii în sine. Răspunsul nu poate fi decât similar celui 
dat problemei donatuste: prin caterisire clericului nu i se ia harul, ci 
pierde numai dreptul de a-şi exercita funcţia pe care acesta i-o conferă. 
Devreme ce harul nu este dat de om, ci de către Sfântul Duh prin mâinile 
episcopului, nimeni, afară de Sfântul Duh însuşi, nu-l mai poate retrage. 
Cel caterisit este însă respins de Biserică, considerat nevrednic de harul 
care i s-a încredinţat prin hirotonie. Caterisirea este, cu alte cuvinte, o 
suspendare din funcţie a clericului condamnat. Ideea retragerii harului 
însuşi în actul caterisirii trebuie respinsă categoric, pentru a elimina orice 
bănuială că acordarea acestui har ar fi opera unui om sau a unui grup, fie 
el format şi din episcopi. Episcopul este numai un instrument al harului: 
cel ce face prezent pe Hristos în preoţi este Duhul lui Dumnezeu care co- 
boară peste ei la chemarea şi prin mâinile episcopului. Harul hirotoniei 
nu depinde nici de episcop, nici de comunitate, nici chiar de persoana 


540 Optat de Mileve, II, 19, 21; Augustin, Epist. CVIII, 19; Contra litter. Petiliani, III, 44; Gesta 

celui hirotonit., ci numai de Dumnezeu. Dar nimeni nu-şi poate lua acest 
dar singur, adică în afara Biserici sau independent de episcop. 


Botezul şi Mirungerea 


1. Semnificaţia Botezului şi a Mirungerii. Legătura dintre ele. Ambele 
Taine îşi au o puternică bază nou-testamentară. lată câteva texte din 
cartea Faptelor: „Apostolii din Ierusalim, auzind că Samaria a primit 
cuvântul lui Dumnezeu, au trimis la ei pe Petru şi pe loan, care, 
coborându-se, s-au rugat pentru ei ca să primească Duhul Sfânt. Căci nu 
se pogorâse încă peste nici unul dintre ei, ci erau numai botezați în 
numele Domnului lisus. Atunci puneau mâinile peste ei şi ei luau Duhul 
Sfânt.“ (FAPTELE APOSTOLILOR, VIII, 14-17). „Pe când Petru vorbea 
încă aceste cuvinte (în casa sutaşului Corneliu, n.n.), Duhul Sfânt a căzut 
peste toţi cei care ascultau cuvântul. Iar credincioşii care tăiaţi împrejur, 
care veniseră cu Petru, au rămas uimiţi, pentru că darul Duhului Sfânt s-a 
revărsat şi peste neamuri. Căci îi auzeau pe ei vorbind în limbi şi slăvind 
pe Dumnezeu. Atunci a răspuns Petru: poate, oare, cineva să oprească 
apa, ca să nu fie botezați aceştia care au primit Duhul Sfânt, ca şi noi? şi 
a poruncit ca aceştia să fie botezați în numele lui lisus Hristos.“ 
(FAPTELE APOSTOLILOR, X, 44-48). „Pavel... a venit la Efes. Şi găsind 
câţiva ucenici, a zis către ei: primit-aţi voi Duhul Sfânt când aţi crezut? 
Iar ei au zis către el: dar nici n-am auzit dacă este Duh Sfânt. Şi el a zis: 
deci în ce v-aţi botezat? Ei au zis: în botezul lui loan. Iar Pavel a zis: 
Ioan a botezat cu botezul pocăinţei, spunând poporului să creadă în cel 
ce avea să vină după el, adică în lisus Hristos. Şi auzind ei, s-au botezat 
în numele Domnului lisus. Şi punându-și Pavel mâinile peste ei, Duhul 
Sfânt a venit asupra lor şi vorbeau în limbi şi prooroceau.“ (FAPTELE 
APOSTOLILOR, XIX, 1-6). 

Toate aceste texte dovedesc strânsa legătură şi chiar semnificația comună 
a Botezului şi a Mirungerii. În vremea apostolilor Taina Mirungerii se 
administra, ca şi Hirotonia, ca şi Taina Vindecării, prin „punerea 
mâinilor“ apostolilor, aşa cum reiese clar din textele citate. Ulterior însă, 
această Taină, a şi aceea a Vindecării, a fost administrată prin ungere cu 
untdelemn sfințit, după cum reiese din epistola a doua către corinteni a 
Sf. Pavel (1,21) sau din prima epistolă sobornicească a Sf. Ioan (II, 20, 
27). Important este însă faptul că administrarea acestor două Taine avea 
loc în următoarele circumstanţe: predica apostolilor trezea în sufletele 
ascultătorilor credinţa în dumnezeirea şi învierea lui lisus Hristos; ca 

urmare, ei deveneau vrednici de a se boteza „în numele lui lisus“. 
Expresia însemna că ei se botezau crezând în numele lui lisus de „Fiu al 
lui Dumnezeu“, de „Domn“ asupra morţii, de „Mesia“ (FAPTELE 
APOSTOLILOR, VIII, 37). Aceasta era diferenţa dintre „botezul lui loan“ 
şi botezul „în numele lui lisus“. Botezul lui loan pregătea sufletele 
pentru primirea adevăratului botez al lui Mesia, adică al lui lisus cel 
înviat. 

Botezului îi urma actul „punerii mâinilor“ prin care Duhul Sfânt pogora 
peste cei botezați; efectul acestei pogorâri era asemenea celui al 
pogorârii Duhului la Cincizecime peste apostolii înşişi: „vorbirea în 
limbi“ şi „proorocia“. Trebuie precizat că limbile despre care este vorba 
aici sunt, desigur, cele vorbite de alte popoare, cum reiese din Faptele 
Apostoloilor 114,5, (aşa-numitele „alte limbi“), dar mai ales de „limbile 
îngereşti“ (I CORINTENI XIII, 1). Atât Botezul, dar mai ales Taina 
Mirungerii, care ar putea fi numită şi a Vorbirii în Limbi, sunt strâns 
legate de venirea Împărăției lui Dumnezeu printre oameni. „Vorbirea în 
limbi“ era semnul coborârii reale a acestei Împărăţii peste cei botezați, 
căci aceştia începeau să vorbească limba îngerilor lui Dumnezeu. Chiar 
şi numai vorbirea „în alte limbi“ omeneşti era semnul venirii acestei 
Împărăţii, căci Împărăţia mesianică va face să dispară cu totul dintre 
oameni efectele turnului Babel. „vorbirea în limbi“ este semnul clar al 
faptului că cei botezați anticipau eshatonul, făcând prezentă atmosfera 
vremurilor viitoare, care vor fi vremurile păcii şi bunei înţelegeri între 
toţi oameni, între toate făpturile lui Dumnezeu. 

Ce este atunci Botezul? Care este semnificaţia lui? Sf. Pavel, scriind 
romanilor, spune: „Au nu ştiţi că toţi câţi în Hristos lisus ne-am botezat, 
întru moartea lui ne-am botezat? Deci ne-am îngropat cu el în moarte, 
prin botez, pentru ac, precum Hristos a înviat din morţi, prin slava 
Tatălui, aşa să umblăm şi noi întru înnoirea vieţii. [...] Cunoscând 
aceasta, că omul nostru cel vechi a fost răstignit împreună cu el, ca să se 
nimicească trupul păcatului, pentru a nu mai fi robi ai păcatului, ...credem 
că vom şi vieţui împreună cu el, ştiind că Hristos, înviat din morți, nu mai 
moare; moartea nu mai are stăpânirea supra lui. Căci ce a murit, a murit 
păcatului odată pentru totdeauna, iar ce trăieşte, trăieşte lui Dumnezeu. aşa 
ŞI Voi, socotiţi-vă că sunteți morți păcatului, dar vii pentru Dumnezeu, în 
Hristos lisus, Domnul nostru.“ (ROMANI VI, 3-4, 6, 8-11). „Dacă Hristos 
este în voi, continuă apostolul, trupul e mort pentru păcat; iar Duhul 
viaţă pentru dreptate. lar dacă Duhul celui ce a înviat pe isus din morţi 
locuieşte în voi, cel ce a înviat pe lisus Hristos din morţi va face vii şi 

trupurile voastre cele muritoare, prin Duhul său care locuieşte în voi.“ 
(ROMANI VIII, 10-11). 

Botezul înseamnă, deci, trecerea celui ce se botează prin moartea lui 
Hristos lisus pentru a ajunge la învierea sa. Făcând legătura cu cele de 
mai sus, putem spune că Botezul este Taina prin care catehumenul trece 
din împărăţia morţii, care este lumea aceasta, istoria, în Împărăţia 
Învierii, a vieţii veşnice, care este Împărăţia lui Hristos. Botezul este 
Iordanul cel spiritual care desparte lumea păcatului de Împărăţia 
Cerurilor şi pe care, traversându-l poporul lui Dumnezeu, iese oarecum 
din istorie şi intră real în atmosfera vremurilor eshatologice ale Noului 
Canaan sau lerusalim cel proorocit în cartea Apocalipsei. Prin Botez 
Biserica devine anticiparea reală a Împărăției eshatologice a Cerurilor. 
Deşi aflaţi încă sub tirania timpului, a istoriei, cei botezați simt deja 
prezenţa unei Împărăţii care nu este din lumea aceasta (IOAN XVIII, 36). 
Atât Botezul, cât şi Taina Mirungerii sau a Vorbirii în Limbi revelează, 
descoperă în umanitate Taina coborârii reale a Împărăției lui Iisus 
Hristos, a venirii ei anticipate. Cele două Taine aduc în prezent, în 
fiecare om care se botează şi în general în Biserică eshatonul însuşi. 
Expresia „botezul lui lisus“ marchează schimbarea majoră de mentalitate 
în rândul comunităţii evreieşti din jurul apostolilor: în locul unei 
împărăţii mesianice înţeleasă ca o împărăție a independenţei politice faţă 
de romani, lisus aduce vestea unei Împărăţii care nu este din lumea 
aceasta, a unei împărăţii spirituale al cărei sens nu este acela al trecerii de 
la robie la libertate politică sau socială, ci de la robia păcatului şi a morţii 
la libertatea fără egal a învierii. Că acesta este adevărata semnificaţie a 
Botezului ca trecere de la pustia suferințelor şi a morţii la Noul Canaan 
al Împărăției Cerurilor o dovedeşte efectul „ungerii“ cu Duhul Sfânt, 
adică vorbirea „în alte limbi (omeneşti) sau chiar „în limba îngerilor“. 
Cele două Taine reprezintă „semnele“ pe care Biserica le face în lume şi 
prin care dezvăluie lumii coborârea reală a vremurilor eshatologice ale 
Împărăției Cerurilor în istorie. Cele două Taine sunt taine numai pentru 
ochii trupului; pentru ochiul duhovnicesc ele sunt descoperiri, semne 
limpezi ale adevărului făgăduinţei lui lisus Hristos că va fi prezent în 
Biserică până la sfârşitul timpurilor (MATEI XX VIII, 19-20). Or, aşa cum 
reiese din text, făgăduinţa de a fi prezent între noi este făcută în contextul 
trimiterii apostolilor la propovăduire pentru a boteza toate neamurile. 

2. Efectele mântitoare ale Botezului şi Mirungerii. Botezul, ca şi 
Mirungerea, nu sunt doar nişte acte simbolice prin care ne declarăm 
apartenenţa la creştinism. Ele sunt acte cu efecte mântuitoare reale, acte 

care descoperă, fac prezentă în fiinţa celui ce le primeşte Taina 
Împărăției Învierii lui Hristos. Efectele Botezului sunt astfel următoarele: 
a. Curăţirea de păcatul strămoşesc, pentru adulţi şi copii, şi în acelaşi 
timp şi de păcatele personale pentru adulţi. „Pocăiţi-vă, le spune Petru 
ascultătorilor săi la Cincizecime, şi să se boteze fiecare dintre voi în 
numele lui lisus Hristos, spre iertarea păcatelor voastre, şi veţi primi 
darul Duhului Sfânt.“ (FAPTELE APOSTOLILOR, II, 38). Căci, spune 
Mântuitorul, „cel ce va crede şi se va boteza se va mântui, iar cel ce nu 
va crede se va osândi.“ (MARCU XVI, 16). „Botezul şterge şi vina şi 
pedeapsa pentru păcate, dar el nu nimiceşte şi urmările păcatului 
strămoşesc, cum sunt înclinarea spre rău, suferinţa etc. Acestea rămân şi- 
n omul botezat, aducându-i aminte de căderea sa şi dându-i ocazie să 
lupte împotriva lor. Urmările păcatului strămoşesc însă, cum ar fi, de 
exemplu, înclinarea spre rău, concupiscenţa, nu au în ele nimic vinovat, 
atâta timp cât creştinul nu consimte cu ele.“5% 

b. Prin Botez renaştem la o viaţă nouă, devenind fii ai lui Dumnezeu: 
„Vedeţi ce fel de iubire ne-a dăruit nouă Tatăl, ca să ne numim fii ai lui 
Dumnezeu, şi suntem. Pentru aceea lumea nu ne cunoaşte, pentru că nu |- 
a cunoscut nici pe el.“ (I IOAN III, 1). Prin Botez primim Duhul înfierii, 
care ne face să fim fii ai lui Dumnezeu prin har, aşa cum Hristos este 
Fiul lui Dumnezeu prin natură: „Pentru că n-aţi primit iarăşi un duh al 
robiei, spre temere, ci aţi primit Duhul înfierii, prin care strigăm: Avva, 
adică Părinte!“ (ROMANI VIII, 15). Botezul este astfel o veritabilă a doua 
naştere, cum spune Sf. Pavel: „EI ne-a mântuit nu din faptele cele întru 
dreptate (ale Legii, n.n.), săvârşite de noi, ci după a lui îndurare, prin 
baia naşterii celei de a doua şi prin înnoirea Duhului Sfânt.“ (Tit, UI, 5). 
c. Cel renăscut prin Botez nu mai aparţine lumii păcatului, ci Împărăției 
Învierii lui Hristos a cărei anticipare în istorie este Biserica. Trăind în 
Hristos, el devine astfel locuitor al acestei „case a lui Dumnezeu“ care 
este Biserica, mădular al acestui Trupul al său peste veacuri (1 TIMOTEI 
III, 15). „Pentru că într-un Duh ne-am botezat noi toţi, ca să fim un 
singur trup, fie iudei, fie elini, fie robi, fie liberi, şi toţi la un Duh ne-am 
adăpat.“ (I CORINTENI XII, 13). 

Cu privire la efectele Mirungerii Sf. Ciprian spune: „Cel botezat trebuie 
să fie şi uns, spre a putea deveni, prin Mir, adică prin ungere, unsul lui 
Dumnezeu şi a dobândi harul lui Hristos.“5% iar Sf. Chiril al 

Ierusalimului adaugă: „Păziţi-vă de a socoti Mirul acesta ca untdelemn 
de rând, căci precum pâinea Euharistiei, după chemarea Sfântului Duh, 
nu mai este pâine obişnuită, ci Trupul lui lisus Hristos, aşa după 
chemare, acest Sfânt Mir nu mai este un lucru de rând, ci un dar al lui 
Iisus Hristos şi al Duhului Sfânt, un dar care, prin prezenţa dumnezeirii 
sale, devine real şi eficace. De el ne slujim, ca să ungem simbolic fruntea 
şi organele simţurilor şi în clipa în care trupul vostru este uns în chip 
văzut, sufletul vă este sfințit prin Sfântul şi de viaţă făcătorul Duh... 
Precum Hristos a ieşit afară după Botez şi după pogorârea Sfântului Duh 
şi a învins pe diavol, aşa şi voi, după Botez şi după Ungerea tainică fiind 
înarmaţi cu toate armele Sfântului Duh, vă împotriviţi puterii duşmane şi 
o învingeţi zicând: pot toate prin Hristos, care mă mântuieşte.“ 5* 
Aceasta înseamnă că, dacă prin Botez primim iertarea păcatului 
strămoşesc şi a celor personale, în cazul adulților, prin Mirungere primim 
şi puterea de a rezista asaltului pe care diavolul îl îndreaptă asupra 
noastră pe tot parcursul vieţii, atâta timp cât încă suntem fiinţe supuse 
timpului, schimbării, cât încă mărşăluim prin istorie îndrum spre 
Împărăţie. Nimeni nu poate fi după Botez cu totul fără de păcat, căci ar 
însemna că Biserica nu mai trăieşte încă în limitele istoriei, ci a ajuns 

deja la destinaţia ei eshatologică, cum credeau novaţienii şi donatiştii. Cu 
toate acestea, creştinul nu mai este tot atât de dezarmat în faţa păcatului, 
cum este cel încă nebotezat, dacă voieşte cu adevărat să 1 se împotri- 
vească. După Botez şi Mirungere diavolul nu mai acţionează din 
interiorul nostru, ci cum spunea Sf. Diadoh al Foticeii.55 Dacă păcatul 
continuă să lucreze în noi şi după Botez, spune Sf. Marcu Ascetul, nu 
înseamnă că patimile sunt cele ce lucrează, ci noi ne înfăşurăm prin voia 
noastră liberă în legăturile păcatului, care au fost dezlegate prin Botez.5% 
3. Condiţiile săvârşirii valide a Botezului şi a Mirungerii. Săvârşitorul 
Botezului este, în mod obişnuit, episcopul sau preotul. Porunca de a-l 
săvârşi apostolii a dat-o însuşi mântuitorul, când i-a trimis la 
propovăduire în toată lumea (MATEI XXVIII, 19). În cazuri deosebite, 
Botezul poate fi săvârşit şi de diacon, aşa cum vedem că a făcut Filip, 
unul din cei şapte diaconi, care l-a botezat pe Simon Magul şi pe famenul 
etiopian (FAPTELE APOSTOLILOR, VIII, 12-13, 38). Pentru cazurile 
excepționale Biserica a admis din vechi timpuri ca botezul, în caz de 

mare necesitate, să fie săvârşit şi de mireni, bărbaţi sau femei, şi chiar de 
către tatăl ori mama pruncului aflat în primejdie de moarte.5 Se admite 
Botezul ereticilor, dar numai în cazul când Biserica acestora a păstrat, 
oarecum, succesiunea apostolică, iar ritualul după care s-a săvârşit Taina 
prevede întreita afundare în numele persoanelor Sf. Treimi pomenită 
distinct fiecare; este o recunoaştere prin iconomie. Nu este admis însă 
Botezul săvârşit de un păgân, chiar dacă acesta ar fi respectat toată 
rânduiala canonică; un păgân nu-l poate face pe altul să intre în Biserică, 
el care nu se află nici el înăuntrul ei. Dacă respectarea strictă a ritualului 
ar fi singura condiţie, atunci el ar avea o putere în sine, magică, şi atunci 
fiecare s-ar putea boteza şi pe sine însuşi. 

Săvârşitorul Mirungerii este, de asemenea Episcopul sau preotul. La 
acest nivel nu mai este îngăduită săvârşirea Tainei de către Mireni, 
indiferent de pretextul invocat. În cazurile în care copilul aflat în 
primejdie de moarte a fost botezat de părinţii săi sau de un alt mirean, 
bărbat sau femeie, şi trăieşti după aceea depăşind primejdia, el trebuie 
adus la Biserică pentru ca episcopul sau preotul să completeze restul 
rânduielii canonice, dar mai ales să-i administreze Taina Mirungerii. 
Această rânduială cu privire la săvârşitorul Botezului şi a Mirungerii o 
prevede încă Constituţiile Apostolilor din secolul al III-lea unde aflăm 
următoarea învăţătură: „În privinţa Botezului, tu, episcop, şi tu, preot, am 
zis mai înainte şi repetăm şi acum: mai întâi să ungi cu untdelemn, după 
aceea să botezi şi în urmă să pecetluieşti cu Sf. Mir."“5% 

Primitorul Tainei Botezului este orice copil şi orice adult viu. Botezul nu 
se administrează morţilor. În cazul copilului nu trebuie să fie nici o 
discuţie în această privinţă, căci în Vechiul Canaan n-au intrat adulţii din 
vremea lui Moise, ci prin hotărârea lui Dumnezeu numai copii, tocmai 
pentru nevinovăția lor, pentru că, fiind incapabili să deosebească binele 
de rău datorită vârstei, n-au fost răspunzători de împotrivirea părinţilor 
lor faţă de făgăduinţele divine. Pentru acelaşi motiv Mântuitorul 
hotărăşte ca în Împărăţia Cerurilor să nu intre decât copii sau cei care 
redevin prin pocăință asemenea copiilor, adică fără împotrivire, 
nevinovaţi (MATEI XIX, 14; XVIII, 3). Condiţia fundamentală pentru a 
primi Botezul este credinţa în dumnezeirea şi-n învierea lui lisus Hristos, 
iar Dumnezeu a hotărât că aceştia o au deja prin însăşi nevârstnicia lor 
(MATEI XVIII, 6); credinţa de care este vorba în acest caz, ca şi cea din 

vremea lui Moise, înseamnă neîmpotrivirea la chemarea lui Dumnezeu 
de a moşteni Împărăţia Cerurilor. 

La această condiţie a copilului, care este moştenitor de drept al 
Împărăției lui Hristos, adulţii trebuie să mai adauge voinţa de a se boteza 
de a abandona starea lor de păgânătate şi a întra în Biserica lui Hristos, 
manifestată în mod expres, şi pocăință pentru greşelile lor din trecut. În 
cazul Tainei Mirungerii primitorul este orice om botezat în mod valid, în 
condiţiile expuse mai sus. De obicei Taina aceasta se administrează 
imediat după Botez, de fapt, în cadrul slujbei Botezului, fiind urmată 
îndată de administrarea Sfintei Euharistii. Nici Botezul şi nici 
Mirungerea nu se administrează repetat, ci doar o singură dată. În cazul 
copiilor abandonaţi, despre care nu se cunoaşte dacă au fost botezați sau 
nu, există formula condiţională: „Se botează robul lui Dumnezeu (N), 
dacă nu este botezat, ...“* În cazul aşa-numiţilor „monştri“ formula 
botezului este: „De este acesta om, se botează robul lui Dumnezeu 
(N)... În fine, în cazul când cel ce urmează să fie botezat, copil sau 
adult, se află în stare de comă sau moarte aparentă, formula este: „Dacă 
e viu, se botează robul lui Dumnezeu (N)...“5% 


Maslul şi Pocăinţa 


1. Semnificaţia bolii în NOUL TESTAMENT. Vorbind celor din casa 
sutaşului Corneliu, Petru spune că Iisus a vindecat pe „toţi cei asupriţi de 
diavolul“. (FAPTE X, 38). Boala este văzută deci ca un semn al robirii 
omului de către diavol. La fel o defineşte şi lisus când, referindu-se la 
femeia gârbovă, o numeşte: „această fiică a lui Avraam, pe care a legat-o 
satana“. (LUCA XIII, 16). Boala este, aşadar, semnul domniei satanei 
asupra neamului omenesc, a stăpânirii împărăției întunericului peste 
lume. Exemplele cele mai impresionante ale acestei crude realități sunt 
îndrăciţii: îndrăcitul din Gadara, „un om cu duh necurat, care-şi avea 
locuinţa în morminte, şi nimeni nu putea să-l lege nici măcar în lanţuri, 
pentru că de multe ori, fiind legat în obezi şi în lanţuri, el rupea lanţurile 
şi obezile le sfărâma şi nimeni nu putea să-l potolească şi neîncetat, ziua 
şi noaptea, era prin morminte şi prin munţi, strigând şi tăindu-se cu 
pietre“ (MARCU V, 2-6); sau fiul lunatic, care „pătimea rău, căzând 
adesea în foc şi adesea în apă“ (MATEI XVII, 14-16, 20-21). Nici din 
VECHIUL TESTAMENT nu lipsesc astfel de cazuri: Duhul Domnului s-a 

îndepărtat şi pe Saul a început „să-l tulbure un duh rău“; aflat sub 
stăpânirea unei asemenea puteri demonice, Saul „a vrut să pironească cu 
sulița pe David de perete...“. (| Samuel XVI, 14; XIX, 9, 11). 

A doua cauză a bolilor este păcătuirea. Când un slăbănog este adus ca să 
fie vindecat, lisus îl vindecă, într-adevăr, pentru credinţa celor care-l 
aduseseră, nu înainte însă de a-i spune celui bolnav: „Omule, iertate îţi 
sunt ţie păcatele tale“. (Luca V, 20). Tot unui slăbănog, celui pe care l-a 
vindecat la scăldătoarea Betezda, lisus îi spune direct: „Iată, te-ai făcut 
sănătos. De acum să nu mai păcătuieşti, ca să nu-ţi fie ceva mai rău.“ 
(IOAN V, 14). Boala este, aşadar, semnul răzvrătirii trupului împotriva 
sufletului, care în om este principiul vieţii. Această răzvrătire, această 
dorinţă a trupului de a scăpa de sub dominaţia spiritului, este de aceeaşi 
natură cu răzvrătirea omului împotriva lui Dumnezeu însuşi. Păcatul este 
răzvrătire conştientă, voluntară împotriva lui Dumnezeu, asemenea 
răzvrătirii lui Satan; prin păcat omul devine rob al diavolului, supus al 
împărăției sale. Chiar după ce se curăţă de păcat, dacă el păcătuieşte din 
nou, de fapt el intră din nou sub stăpânirea acestei domnii întunecate, 
care, de data aceasta se manifestă cu şi mai multă forță. Acesta pare să 
fie sensul afirmației Mântuitorului despre duhul cel necurat care se 
întoarce şi face ravagii şi mai mari în casa cea curată (MATEI XII, 43- 
45). 

Aceeaşi concepţie despre substratul păcătos al bolii în general o 
mărturiseşte şi Sf. Iacov când îndeamnă pe preoţi să se roage pentru cei 
bolnavi: „De este cineva bolnav între voi, să cheme preoţii Bisericii şi 
aceştia să se roage pentru el, ungându-l cu untdelemn, în numele 
Domnului, şi rugăciunea credinţei va mântui pe cel bolnav şi Domnul îl 
va ridica, iar de va fi făcut păcate, se vor ierta lui.“ (Iacov V, 14-15). 
Desigur, nu întotdeauna boala este semnul păcătuirii directe a cuiva, ori a 
părinților săi, cum este cazul orbului vindecat de Iisus (IOAN LX,3) sau al 
lui Lazăr cel bolnav şi apoi mort (IOAN XI, 4). Dar chiar şi în aceste 
cazuri ea este tot semnul stăpânirii universale peste lume a împărăției în- 
tunericului în contextul căruia este lovit şi cel nevinovat. Cazul cel mai 
celebru, cel al lui lov a cărui suferinţă este cauzată de satana, cu 
îngăduinţa lui Dumnezeu, nu face decât să ilustreze acest adevăr 
fundamental. 

2. Semnificaţia vindecărilor minunate. Trebuie spus de la început, că 
vindecările operate de lisus şi apoi de apostoli nu au semnificaţie 
medicală, ci una pur religioasă. Bolnavii erau vindecaţi de lisus nu 
pentru a fi redaţi ordinii naturale a lucrurilor, ci pentru a face simțită în 

avans prezenţa Împărăției Cerurilor. La sfârşitul timpurilor, spune Sf. 
Ioan, Dumnezeu „va şterge orice lacrimă din ochii lor (a celor care au 
suferit, n.n.) şi moartea nu va mai fi; nu va mai fi nici plângere, nici 
strigăt, nici durere, căci cel dintâi vor fi trecut.“ APOCALIPSA XXI, 4). 
Referindu-se la aceeaşi problemă a suferinţei, Sf. Pavel spune şi el: 
„Socotesc că pătimirile vremii de acum nu sunt vrednice de slava care ni 
se va descoperi. Făptura aşteaptă cu nerăbdare descoperirea fiilor lui 
Dumnezeu. Căci făptura a fost supusă deşertăciunii, nu de voia ei, ci din 
cauza celui care a supus-o, însă cu nădejdea că şi ea, făptura, se va izbăvi 
din robia stricăciunii, ca să fie părtaşă la libertatea slavei fiilor lui 
Dumnezeu.“ (ROMANI VIII, 18-21). Orice vindecare minunată, aşadar, 
nu face decât să anticipeze în cel bolnav venirea Împărăției lui 
Dumnezeu care nu mai cunoaşte suferinţa, boala şi nici chiar moartea. 
Nu întâmplător lisus predica mai întâi despre apropierea Împărăției 
Cerurilor şi apoi vindeca: „Mulţimile, spune Sf. Luca, au mers după el, 
iar el, primindu-le, le vorbea despre Împărăţia lui Dumnezeu, iar pe cei 
care aveau trebuinţă de vindecare îi făcea sănătoşi.“ (Luca IX, 11). 
Trimişi să răspândească vestea apropierii acestei Împărăţii, apostolii 
făceau şi ei la fel: „Chemând pe cei doisprezece ucenici ai săi, lisus le-a 
dat putere să stăpânească toţi demonii şi să vindece bolile. [...] lar ei, 
plecând, mergeau prin sate binevestind (evanghelizând) şi vindecând 
pretutindeni.“ (Luca IX, 6). lisus n-a vindecat ca medic, ca un om are se 
ocupă de restabilirea funcțiunilor naturale ale omului; el a vindecat 
bolnavii în calitatea sa de Mesia, de Domn nu al lumii acesteia, ci al 
Împărăției Cerurilor. Vindecările n-au avut alt scop decât acela de a 
adeveri mesianitatea sa, împlinirea în persoana sa a proorociei lui Isaia 
despre Mesia: „Duhul Domnului este peste mine, căci m-a uns să 
binevestesc săracilor; m-a trimis să vindec pe cei zdrobiţi cu inima; să 
propovăduiesc robilor eliberarea şi celor orbi vederea; să slobozesc pe 
cei apăsaţi şi să vestesc anul plăcut Domnului (adică anul eshatologic, 
n.n.).“ (LUCA IV, 18-19). Aceeaşi interpretare a vindecărilor sale o găsim 
şi la Matei, care zice: „Şi făcându-se seară, au adus la El mulţi îndrăciţi 
şi a scos duhurile numai cu cuvântul şi pe toţi bolnavii i-a vindecat, ca să 
se împlinească ce s-a spus prin Isaia proorocul, care zice: acesta 
neputinţele noastre le-a luat şi bolile noastre le-a purtat.“ (MATEI VIII, 
16-17). 

lisus a vindecat în multe feluri. Pe unii i-a vindecat numai cu cuvântul 
(MATEI VIII, 8, 16; LX, 6); pe alții prin atingerea de poala hainelor sale 
(MATEI LX, 20-21; XIV, 36); pe alţii i-a vindecat prin ungerea cu tină 

(IOAN IX, 6); iar pe alţii prin atingerea lor cu mâna (MATEI VIII, 15; 
MARCU VI, 5; XVI, 18), cum aveau să facă apoi şi apostolii (FAPTE IV, 
30). În toate cazurile intenţia sa n-a fost alta decât aceea de a face să se 
simtă apropierea de lume a puterii Împărăției lui Dumnezeu. „Într-una 
din zile lisus învăţa şi de faţă şedeau farisei şi învăţători ai Legii, veniţi 
din toate satele Galileii, din Iudeea şi din Ierusalim. Şi puterea Domnului 
se arăta în tămăduiri.“ (LUCA V, 17). Dacă intenția sa ar fi fost una pur 
medicală, adică operarea unei terapii naturale în rândul bolnavilor vremii 
sale, i-ar fi vindecat pe toţi, fără deosebire, ba ar fi înviat şi toţi morţii. 
Că ţinta vindecărilor sale a fost aceea de a ilustra vestea pe care o aducea 
poporului despre puterea şi apropierea Împărăției Cerurilor o dovedeşte 
faptul că el cerea bolnavilor în general credință. Or, credinţa este o 
exigenţă solicitată în vederea pregătirii pentru intrarea în Împărăţia 
Cerurilor. Venind în Capernaum, „în patria sa“, lisus „n-a putut să facă 
acolo nici o minune; şi-a pus mâinile doar peste câţiva bolnavi şi i-a 
vindecat. Şi se mira de necredinţa lor (a celor ce-l ascultau, n.n.). Şi 
străbătea satele dimprejur învățând.“ (MARCU VI, 5-6). În tot acel oraş 
doar câţiva bolnavi au crezut şi numai pe ei 1-a putut vindeca, făcându-i 
să simtă puterea Împărăției pe care o propovăduia. Preaînvăţaţii cărturari 
n-au putut însă crede cele ce învăţa lisus despre Împărăţie şi de aceea 
nici n-au putut intra în atmosfera ei mirifică, tămăduitoare, n-au putut-o 
simţi. 

Opacitatea faţă de vestirea apropierii şi puterii Împărăției lui Dumnezeu 
a fost în unele cazuri atât de densă încât nici minuni săvârşite 
demonstrativ n-au putut-o risipi (IOAN XII, 37-41). Credinţa în puterea 
vindecătoare a Împărăției lui Dumnezeu nu este cerută însă numai celui 
bolnav, ci şi celui trimis să-l vindece. Când apostolii îl întreabă pe lisus 
de ce ei n-au putut să-l vindece pe fiul cel lunatic, acesta le-a răspuns: 
„Pentru puţinătatea credinţei voastre. Căci adevăr grăiesc vouă: dacă veţi 
avea credinţă cât un grăunte de muştar, veţi zice muntelui acestuia: mută- 
te de aici dincolo, şi se va muta; şi nimic nu va fi vouă cu neputinţă.“ 
(MATEI XVII, 19-20). Taina Vindecării sau a Sf. Maslului este menită, 
deci, să introducă pe cel bolnav în atmosfera Împărăției viitoare; aceasta 
este, de fapt, adevărata semnificaţie a aşezării Evangheliei pe capul celui 
bolnav la sfârşitul slujbei. Dar nu numai bolnavul trebuie să creadă în 
cele făgăduite cu privire la Împărăţie, ci şi taumaturgul, vindecătorul; 
mai ales el trebuie să simtă că aduce cu sine puterea acestei Împărăţii, 
pentru ca boala să fie înfrântă (MARCU XVI, 17). 

Trebuie aici evidenţiat faptul că tămăduirea nu are loc decât dacă 
Dumnezeu consideră că este necesară o nouă dovadă a prezenţei 
Împărăției sale în lumea noastră, ca ilustrare a adevărului celor 
propovăduite în Biserică. 

3. Ungerea cu untdelemn sfinţit. Modelul prin excelenţă al 
tămăduitorului este, evident, lisus Hristos. Povestind pilda 
samarineanului milostiv, lisus s-a descris, de fapt, pe sine însuşi în raport 
cu fiecare om. Căci fiecare, chiar dacă nu este rănit trupeşte, este rănit de 
„tâlharii“ cei spirituali, adică de demoni. Samarineanul ridică, deci, pe 
„cel căzut între tâlhari“, dezbrăcat, rănit şi abandonat de aceştia „aproape 
mort“ (LUCA X, 30). Este imaginea prin excelenţă a lui Adam cel căzut 
din paradis, dezbrăcat de slava dumnezeiască şi rănit, aproape mort. 
Samarineanul îl ridică, îi unge rănile cu untdelemn şi vin şi-l duce apoi la 
o casă de oaspeţi. Ungerea cu untdelemn, alături de acela al punerii 
mâinilor peste cel bolnav, este gestul vindecător prin excelenţă. Trimişi 
să vestească Împărăţia lui Dumnezeu şi să-i dovedească apropierea de 
lume prin vindecări, apostolii „scoteau mulți demoni şi ungeau cu 
untdelemn pe mulţi bolnavi şi-i vindecau.“ (MARCU VI, 13). La fel aveau 
să facă mai târziu şi „preoţii Bisericii“, după cum mărturiseşte Sf. 
Iascov, care trebuiau să se roage pentru bolnav şi apoi să-l ungă cu 
untdelemn (Iacov V, 14). 

Maslul nu trebuie să fie o Taină ce se săvârşeşte numai pentru cei 
bolnavi fizic în mod evident şi cu atât mai puţin pentru cei aflați pe patul 
de moarte, cum fac romano-catolicii. Maslul este o Taină ce trebuie 
aplicată pentru întreaga constituţie psiho-fizică a omului, ba chiar şi în 
cazurile în care, în absenţa unei boli, omul este năpădit de necazuri, de 
suferinţe sufleteşti provocate de nefericirile vieţii. Săvârşirea Sf. Maslu 
ar trebui făcută şi în cazurile celor ajunşi din diferite motive la marginile 
societăţii, celor abandonaţi, „răniţi“ de indiferența noastră şi căzuţi în 
mâinile „tâlharilor“, care sunt diferitele patimi. Un astfel de om trebuie 
recuperat de preoţi, care îi vor unge „rănile“ cu untdelemnul cel sfânt al 
grijii lor samaritene; el trebuie adus apoi la casa de oaspeţi, care este 
însăşi Biserica, pregătit şi aşezat la masa Împărăției lui Dumnezeu, care 
este Sf. Euharistie. Cum am spus şi în capitolul despre Biserică, asistența 
socială pe care trebuie s-o desfăşoare Biserica față de săraci, faţă de 
bolnavi, de abandonaţi etc., nu este menită să reintroducă o categorie de 
oameni în circuitul social natural, nu este menită să aducă aceşti oameni 
la un anumit standard material şi de civilizație minim, ci este menită să 
aducă în sufletele lor, ca şi în trupuri, puterea Împărăției lui Dumnezeu, 

putere care se manifestă şi material şi spiritual. O asistenţă care se 
opreşte la nivelul refacerii condiției materiale şi civilizatorii a celui 
asistat nu este asistenţa Bisericii, ci a unei organizaţii care n-are nimic 
comun cu lisus Hristos şi cu puterea lui vindecătoare. 

Săvârşitorul Tainei Sf. Maslu trebuie să fie conştient în permanenţă de 
faptul că cel ce va tămădui cu adevărat pe bolnav, dacă acest lucru se va 
întâmpla, va fi exclusiv Iisus Hristos. Ungându-l cu untdelemn, preotul 
aduce peste cel bolnav o putere a cărei esenţă este străină de el, ca 
săvârşitor, şi de lumea aceasta. De aceea toate rugăciunile de la Maslu 
concentrează solicitarea exclusiv către Domnul lisus Hristos, adevăratul 
vindecător, adevăratul Stăpân al vieţii veşnice. Doar conştiinţa realității 
acestei puteri străină de lume, credinţa în prezenţa ei reală în 
untdelemnul cel sfinţit, este cea care provoacă efectele vindecătoare. 
Atât preotul cât şi bolnavul trebuie să nu scape din vedere semnificaţia 
adevărată a Tainei, anume aceea că tămăduirea este semnul apropierii lor 
în acel ceas de atmosfera vremurilor ultime. Fără conştiinţa aceasta Taina 
nu-şi are rostul şi nici efectele ei nu se vor face simţite (MARCU XVI, 17- 
18). Maslul urmează Botezului şi Mirungerii ca o confirmare în plus a 
intrării anticipate a celui credincios în realitatea eshatologică a Împărăției 
lui Hristos a vieţii veşnice, în care nu mai există suferinţă, boală şi nici 
moarte. Prin Sf. Maslu, cel bolnav gustă în avans ceva din vindecarea 
totală şi universală de la sfârşitul timpurilor. 

Ungerea cu untdelemn sfinţit trebuie să-l facă, deci, pe cel bolnav să tră- 
iască, pentru câtăva vreme, în viitorul ultim. Tot cel ce nădăjduieşte ca 
prin Taina Sf. Maslu să-i fie adusă o vindecare în prezent şi pentru 
prezent nu a înţeles semnificaţia ei adevărată şi nu-i va simţi efectele; 
prin Maslu cel bolnav trebuie să trăiască pentru o clipă în viitor, să guste 
ceva din sănătatea şi vigoarea Împărăției Cerurilor în scopul întăririi 
credinţei lui înainte de moarte. Taina Sf. Maslu poate fi admisă ca o 
extrema unctio nu în sensul cronologic, cum o practică romano-catolicii, 
ci ca un dar, ca o arvună a nădejdii noastre că morţii îi va urma 
însănătoşirea generală a ființei umane, adică eliberarea ei în final de cea 
mai adâncă boală care este moartea. Însănătoşirea prin Taina Maslului nu 
este şi nu trebuie să fie decât un răgaz oferit credinţei, înainte de moarte, 
pentru a se întări şi a cobori în groapă în întregime pregătită. 
Însănătoşirea de acest fel nu este o prelungire a vieţii pentru a continua 
activităţile naturale, ci pentru un şi mai mare avânt în pregătirea pentru 
moarte ca poartă a intrării noastre în Împărăţia vieţii celei fără de moarte. 


Adrian NICULCEA 347 


4. Puterea şi semnificaţia iertării păcatelor. De ce tratăm Taina 
Pocăinţei în prelungirea Tainei Maslului? Prin boală trupul dă semne că 
începe să se răzvrătească împotriva sufletului, să alunece astfel spre 
despărţire, spre moarte; vindecarea este semnul reîmpăcării acestui trup 
cu principiul vieţii sale şi acest lucru se obține prin Maslu. Prin Pocăinţă 
toate păcatele care au condus la răzvrătirea sufletului împotriva lui 
Dumnezeu, izvorul suprem al existenţei noastre, sunt iertate şi legătura 
refăcută. Între Maslu şi Pocăinţă există o gradare în refacerea relaţiei 
noastre cu principiul vieţii care este Dumnezeu: se reface mai întâi relația 
trupească, apoi, la un nivel superior, cea sufletească. Dacă Taina Mas- 
lului se opune morţii noastre materiale, trupeşti, Taina Pocăinţei se 
opune celei spirituale sau sufleteşti. Cele două Taine nu sunt însă 
despărțite în sensul că una, Maslul s-ar ocupa numai de trup, iar cealaltă, 
Pocăinţa, numai de suflet. Păcatul are o primă consecinţă tulburarea 
profundă a ordinii noastre sufleteşti, după care, nu de puţine ori, se 
manifestă şi-na afară ac tulburare prin boală a ordinii trupeşti, fireşti, a 
lucrurilor. De aceea, adesea maslul este precedat sau urmat pentru cel 
bolnav de spovedanie, aşa cum mulţi credincioşi participă la Maslu fără 
să sufere de vreo boală trupească evidentă. 

Taina Pocăinţei, deci, tratează mai ales bolile sufletului, păcatele. 
Împărăţia lui Dumnezeu este Împărăţia sfinţeniei, în care nu încape nici 
umbra vreunui păcat. „Nu ştiţi voi, oare, scrie Sf. Pavel corintenilor, că 
nedrepţii nu vor moşteni Împărăţia lui Dumnezeu? Nu vă amăgiţi: nici 
desfrânaţii, nici închinătorii la idoli, nici adulterii, nici malahienii, nici 
sodomiţii, nici hoţii, nici lacomii, nici beţivii, nici batjocoritorii, nici 
răpitorii nu vor moşteni Împărăţia lui Dumnezeu.“ (1 CORINTENI VI, 9- 
10). Acelaşi lucru îl spune şi efesenilor zicând: „Aceasta s-o ştiţi bine, că 
nici un desfrânat sau necurat, lacom de avere sau care este închinător la 
idoli nu are moştenire în Împărăţia lui Hristos Dumnezeu. Nimeni să nu 
vă amăgească cu cuvinte deşarte, căci pentru aceasta vine mânia lui 
Dumnezeu peste fii neascultării.“ (EFESENI V, 5-6). Toate acestea nu fac 
decât să enumere păcatele specifice păgânilor pe care le avuseseră până 
atunci corintenii, ca şi cei din Efes şi pentru care nimeni, practicându-le, 
nu poate să spere să intre în Împărăţia lui Hristos. 

S-ar părea că pentru a intra în ea este necesară numai credinţa, cum 
afirmă protestanții. Referindu-se de data aceasta la proorocii Legii 
Vechi, Sf. Pavel scrie evreilor astfel: „Toţi aceştia au murit întru 
credinţă, fără să primească făgăduinţele, ci văzându-le de departe şi 
iubindu-le cu dor şi mărturisind că pe pământ ei sunt doar străini şi 

călători. [...] Şi toţi aceştia, mărturisiți fiind prin credinţă, n-au primit 
făgăduinţa, pentru că Dumnezeu rânduise pentru noi ceva mai bun, ca ei 
să nu ia fără noi desăvârşirea.“ (EVREI XI, 13, 39-40). Această aşteptare 
în care au murit până şi proorocii avea ca ţintă puterea iertării păcatelor 
care avea să apară în lume abia odată cu Mesia. Proorocii erau supuşi pă- 
catului, ca şi păgânii şi ca tot „omul ce vine pe lume“. Pe ei 1-a deosebit, 
desigur, nădejdea în făgăduinţele făcute de Dumnezeu părinţilor lor, 
credinţa că toate cele promise se vor împlini cândva în viitor. Dar 
puterea de a se curăța tot omul de păcate pentru a intra curat în Împărăţia 
lui Dumnezeu nu fusese încă dată. Abia odată cu Iisus Hristos a fost ea 
conferită unui grup de oameni care s-o exercite eficace şi să deschidă, 
astfel, lumii poarta Împărăției Cerurilor. 

Această putere a iertării păcatelor n-o poate exercita decât cineva care nu 
are păcate, ori nici un om nu se poate apropia de sfinţenia absolută. Prin 
urmare, ea este apanajul exclusiv al Dumnezeirii. Când lisus îl vindecă 
pe slăbănogul din Capernaum şi-i spune: „Omule, iertate îţi sunt ţie 
păcatele tale“, fariseii şi cărturarii, intrigaţi, se întreabă: „Cine este acesta 
care grăieşte hule? Cine poate să ierte păcatele decât unul Dumnezeu?“ 
lisus le spune clar că el are pe pământ puterea aceasta; era afirmarea 
indirectă a dumnezeirii lui (LUCA V, 20-21). După înviere el conferă 
apostolilor această putere, spunând: „Luaţi Duh Sfânt, cărora veţi ierta 
păcatele, vor fi iertate, şi cărora le veţi ţine vor fi ţinute.“ (IOAN XX, 22- 
23). Faptul că această putere le-a fost dată după înviere dovedeşte că ea 
se referă la Împărăţia lui Dumnezeu, este dată numai în perspectiva ei. 
Această putere echivalează cu „cheile Împărăției Cerurilor“, cum găsim 
la Matei unde lisus îi spune lui Petru şi apostolilor: „Îţi voi da ţie cheile 
Împărăției Cerurilor şi orice vei lega pe pământ, va fi legat şi în ceruri, şi 
orice vei dezlega pe pământ va fi dezlegat şi-n ceruri.“ (MATEI XVI, 19; 
XVIII, 18). 

Aceasta înseamnă că toate cele pe care apostolii în Biserică le vor 
considera moale, compatibile cu Împărăţia lui Dumnezeu, „le vor 
dezlega“, şi toate câte le vor găsi incompatibile, imorale, „le vor lega“, le 
vor interzice. Aceasta este semnificaţia textului de la MATEI XVI, 19. cât 
priveşte textului de la IOAN XX, 20, semnificaţia lui este aceea că toţi cei 
ce vor încălca cele „legate“ vor putea fi iertaţi; cei ce nu se vor pocăi şi 
vor persista în fărădelege vor fi „ţinuţi“ departe de gustarea anticipată a 
Împărăției lui Dumnezeu, care are loc în Biserică, dar departe şi de 
Împărăţia propriu-zisă în care nu vor mai intra vreodată. Lertarea 
păcatelor trebuie văzută ca dezlegarea porţilor Împărăției pentru cel care 

se pocăieşte; este calea de a intra într-o stare de curăţie care nu aparţine 
lumii acesteia, ci numai celei viitoare. De aceea, cei ce recad în aceleaşi 
greşeli sunt mai aspru pedepsiţi, ca unii care au „gustat“ deja din bucuria 
Împărăției lui Hristos, dar s-au dovedit nevrednici de ea. 

5. Deţinătorul puterii de a ierta. Adevăratul vindecător al sufletelor, cel 
care le absolvă cu adevărat de orice păcate, este Hristos. Prin preot 
operează însuşi Hristos şi preotul are această conştiinţă a faptului că 
puterea care i-a fost dată este cu totul străină de esenţa lui pământeană, 
căci zice celui ce vine la spovedanie: „Iată, fiule, Hristos stă nevăzut, 
primind mărturisirea ta cea cu umilinţă. Deci nu te ruşina şi nici nu te 
teme să ascunzi de mine vreun păcat, ci fără sfială spune toate câte ai 
făcut, ca să iei iertare de la Domnul nostru lisus Hristos. Şi eu sunt 
numai un martor, ca să mărturisesc înaintea lui toate câte îmi vei spune 
mie.“ Dar nu numai în această mini-cuvântare pregătitoare a celui ce 
vine la spovedanie apare rolul proeminent al lui Hristos, ci şi-n 
rugăciunea de dezlegare: „Domnul şi Dumnezeul nostru lisus Hristos... 
să te ierte pe tine fiule.. şi să-ţi lase ţie păcatele.“ În contrast, preotul îşi 
afirmă în acest act nimicnicia, nevrednicia personală, şi-şi recunoaşte 
numai puterea care i-a fost încredinţată ca treaptă în cler, căci adaugă: 
„lar eu, nevrednicul preot şi duhovnic, cu puterea ce-mi este dată, te iert 
şi te dezleg...“* Formula din Biserica Greacă este şi mai sugestivă din 
acest punct de vedere.55 

Deţinătorul puterii de a ierta păcatele şi a deschide astfel penitentului 
porţile Împărăției este în primul rând episcopul şi, în solidaritate cu el, 
preotul. Ei deţin această putere ca unii ce vestesc apropierea de lume a 
Împărăției Cerurilor şi dovedesc acest lucru prin exercitarea unei 
asemenea puteri care nu aparţine acestei lumi. Exercitarea acestei puteri 
este, deci, semnul că prezentul a fost invadat de eshaton, că, prin 
dezlegarea obținută de la episcop sau de la preot, poate gusta în avans 
sfinţenia, puritatea, lumina Împărăției lui lisus Hristos. Prin spovedanie, 
păcătosul care se pocăieşte părăseşte împărăţia întunericului şi a morţii şi 
păşeşte victorios în aceea a luminii, a vieţii veşnice. Ca toate celelalte 
Taine, şi Taina Pocăinţei oferă credinciosului gustarea „în parte“ a 
bunătăţilor vremurilor ultime. Taina Pocăinţei are în esenţa ei însăşi un 
caracter eshatologic. Trebuie menţionat însă că sensul corect al acestei 
eshatologii este acela că taina vremurilor ultime nu rămâne doar ceva în 

viitor, ci ea devine parţial prezentă în Biserică, sfinţind Biserica şi lumea 
şi pregătindu-le pentru împlinirea finală. 

6. Primitorul Tainei Pocăinţei. Primitorul Tainei Pocăinţei este orice 
creştin care vine să se mărturisească îndeplinind anumite condiții: mai 
întâi el trebuie să vină cu căinţă pentru toate cele câte a făcut, asemenea 
căinţei fiului celui risipitor (LUCA XV) sau celei a vameşului (LUCA 
XVIII); el trebuie apoi să-şi manifeste hotărârea clară de a nu mai 
păcătui. Acestor „paşi“ sufleteşti trebuie să le urmeze mărturisirea fără 
rezervă a tuturor păcatelor şi primirea dezlegării canonice din partea 
preotului. Efectul formal al acestei proceduri este iertarea efectivă a 
păcatelor, restabilirea comuniunii cu Dumnezeu, eliberarea de orice pe- 
deapsă pentru păcat şi dobândirea nădejdii vieţii veşnice.5S! Am spus 
„formal“, deoarece ar trebui ca după fiecare spovedanie să urmeze şi un 
efect vizibil, adică puternica emoție a celui care se simte ierta şi admis 
din nou în Împărăţia lui Dumnezeu, care simte efectiv prezenţa acestei 
Împărăţii ale cărei porţi i s-au deschis prin iertarea păcatelor lui. 
Canonul sau epitimia pe care penitentul o primeşte uneori după 
spovedanie, mai ales în cazul unor păcate grele, nu este în nici un caz o 
pedeapsă, cum socotesc romano-catolicii. Rolul lor este exclusiv 
pedagogic, adică menit să dezobişnuiască progresiv pe păcătos de viciul 
său.552 De aceea, ele nu sunt niciodată aceleaşi pentru toţi, ci fiecăruia îi 
este trasată o altă traiectorie a pocăinţei. Există, desigur, canoanele care 
prevăd epitimii standard pentru anumite păcate. Ele însă se aplică cu 
înţelepciune de la caz la caz, prin ceea ce se numeşte iconomia 
bisericească. St. Grigore cel Mare spune: „Nu se potriveşte pentru toţi 
unul şi acelaşi sfat, pentru că nu toţi sunt de acelaşi temperament; adesea 
pe unii îi vatămă ceea ce altora le este de folos. Pentru că şi cele mai 
multe plante, care hrănesc pe unele animale, pe altele le ucid; un şuerat 
uşor pe cai îi domoleşte, dar pe câini îi aţâţă; şi o doctorie care uşurează 
o anumită boală, pe alta o agravează. Pâinea, care întăreşte viaţa celor 
tari, pe cea a copiilor mici o nimiceşte.“555 

Taina Sfintei Euharistii 
a. Sfânta Euharistie ca taină 


1. Instituirea Sf. Euharistii şi practica ei apostolică. Termenul 


fundamental prin care NOUL TESTAMENT desemnează Taina Euharistiei 
este acela de „masă a Domnului, 1 1pânelo Toi kxuplov“:„Nu 
puteți să beţi paharul Domnului şi paharul demonilor, le zice Sf. Pavel 
corintenilor; nu puteți să vă împărtăşiţi din masa Domnului şi din masa 
demonilor.“ (I CORINTENI X, 21). Semnificaţia acestei denumiri este 
legată de afirmaţia Mântuitorului că pâinea pe care el a oferit-o 
apostolilor la Cina cea de Taină era Trupul său, iar vinul din pahar 
Sângele său: „isus, luând pâinea şi binecuvântând-o, a frânt-o şi, dând 
ucenicilor, a zis: luaţi, mâncaţi, acesta este Trupul meu. Şi luând paharul 
şi mulţumind, le-a dat zicând: beţi dintru acesta toţi, căci acesta este 
Sângele meu, al Legii celei Noi, care pentru mulţi se varsă spre iertarea 
păcatelor.“ (MATEI XXVI, 26-28). Preluând tradiția Cinei celei de Taină, 
Sf. Pavel scrie corintenilor: „Eu de la Domnul am primit ceea ce v-am 
dat vouă: că Domnul în noaptea în care a fost vândut, a luat pâine şi, 
mulțumind, a frânt şi a zis...; asemenea şi paharul după Cină zicând...“ 
(I CORINTENI XI, 23, 25). 

Prezentând această tradiţie, Pavel o însoţeşte de credinţa sa puternică în 
faptul că pâinea şi vinul oferite la „masa Domnului sunt însuşi Trupul şi 
Sângele său, căci zice corintenilor: „Paharul binecuvântării pe are îl 
binecuvântăm, nu este, oare, împărtăşirea cu Sângele lui Hristos? Pâinea 
pe care o frângem nu este, oare, împărtăşirea cu trupul lui Hristos? 
„„„Astfel, oricine va mânca pâinea aceasta sau va bea paharul acesta cu 
nevrednicie, va fi vinovat faţă de Trupul şi Sângele Domnului. Să se 
cerceteze, aşadar, omul pe sine şi aşa să mănânce din pâine şi să bea din 
pahar. Căci cel ce mănâncă şi bea cu nevrednicie osândă îşi mănâncă şi 
bea, nesocotind trupul Domnului. De aceea mulţi dintre voi sunt ne- 
putincioşi şi bolnavi şi mulţi au murit.“ (1 CORINTENI XI, 16, 27-30). În 
fond Sf. Pavel nu face decât să preia nemodificat sensul în care 
Mântuitorul însuşi a prezentat această Taină a împărtăşirii cu Trupul şi 
Sângele său real în pâinea şi vinul euharistic, sens care i-a scandalizat nu 
numai pe farisei şi cărturari, ci chiar şi pe ucenici, dintre care mulţi l-au 
părăsit pentru acest motiv (IOAN VI, 48-69). 

Această certitudine a prezenţei reale a lui Hristos în pâinea şi-n vinul 
euharistic a ridicat ulterior marea problemă a modului acestei prefaceri a 
celor două elemente în Trupul şi Sângele său adevărat, în ciuda faptului 

că ele-şi păstrează după prefacere aspectul lor normal de pâine şi vin. 
Mărturisirea Ortodoxă din 1642 spune clar: „Însăşi pâinea şi vinul se 
prefac în Trupul şi Sângele lui Dumnezeu. Iar de întrebi de modul în are 
se face aceasta, mulțumeşte-te să auzi că prin Duhul Sfânt (are loc 
aceasta), aşa precum tot prin Duhul Sfânt şi-a format Domnul sieşi şi în 
sine trup din Sfânta Născătoare de Dumnezeu. Mai mult nu ştim. Ştim 
numai că Cuvântul lui Dumnezeu este adevărat şi lucrător şi atotputernic; 
cât despre modul (prefacerii), el este nepătruns.“ (MĂRTURISIREA 
ORTODOXĂ I, 107).55 

Multă vreme mărturisirile de credinţă ortodoxe au folosit pentru a 
explica în oarecare măsură misterul euharistic termenul scolastic de 
transubstantiatio, apărut în Occident la Hildebert de Tour, pe la 1134, 
apoi la conciliul de la Lateran din 1225 şi oficializat la Conciliul de la 
Trident (1562). Conceptul sugerează că ceea ce s-a prefăcut în Trupul şi 
Sângele Domnului este numai substanța pâinii şi a vinului; aspectul lor 
exterior de pâine şi vin, aspectul lor accidental, ar fi rămas neatins. 
Teologia ortodoxă nu a putut fi însă de acord cu acest punct de vedere 
care ar însemna doar o transformare parţială a elementelor euharistice. 
De aceea ea a abandonat termenul în favoarea celui de „prefacere, 
HETOROAĂ, HETONOLNOLG, HETOOTOLXE ÎWOLG“, care 
sugerează prefacerea integrală a elementelor, chiar dacă modul acesteia 
este misterios. 

Cu privire la modul acestei prefaceri Sf. loan Gură de aur spune: „De ce 
vă munciţi să adânciţi ceea ce nu are fund? De ce căutaţi să înţelegeţi 
ceea ce nu se poate înţelege? De ce voiţi să pătrundeţi ceea ce nu se 
poate pătrunde? Să nu pretindem a judeca cu mintea lucrurile 
dumnezeieşti, nici a le supune legilor şi necesităţilor naturii. Să credem 
lui Dumnezeu în toate lucrurile şi să nu i ne împotrivim nicidecum, chiar 
dacă ceea ce se spune pare contrar cugetărilor şi vederii noastre.““555 Iar 
Sf. loan Damaschin adaugă: „Şi acum, dacă întrebi: cum devine pâinea 
Trupul lui Hristos şi vinul Sângele lui, îți răspund: Duhul Sfânt vine 
asupra lor şi le face în cele peste fire şi înțelegere.““556 

De ce şi după prefacere vedem pâinea şi vinul sub acelaşi aspect pe care 
l-au avut ele şi până atunci? Teologia ortodoxă nu poate da alt răspuns 
decât acela din NOUL TESTAMENT dat întrebării echivalente: de ce 

contemporanii lui Iisus n-au văzut în el decât un simplu om, ca toţi 
ceilalți, şi numai apostolii au văzut mai mult. Răspunsul este: din cauza 
necredinţei noastre, a faptului că privim misterul euharistic numai cu 
ochii trupului, nu cu aceia ai duhului. Căci a vedea sub forma pâinii şi a 
vinului Trupul şi Sângele lui Hristos cel înviat nu aparţine vederii 
omeneşti, ci vederii luminată de Duhul, după cum atrage atenţia textul de 
la I CORINTENI XII, 3. este celebră întâmplarea din Pateric unde se 
povesteşte că unui călugăr care s-a îndoit la un moment dat de realitatea 
acestei prefaceri, 1-a fost dat să vadă misterul cu ochii minţii. Rezultatul 
a fost acela că, văzând cum curge real sângele din trupul pruncului 
euharistic jertfit de preot pe altar, nu s-a mai putut împărtăşi. De aici 
explicaţia că, dacă nu vedem trupul real a | lui lisus pe Sf. Masă în altar, 
aceasta se întâmplă, pe de o parte, datorită caracterului prea trupesc al 
privirii noastre, iar, pe de alta, neputinței noastre de a ne împărtăşi direct 
cu carne şi sânge. 

2. Urmările prezenţei reale ale lui Hristos în Euharistie. Dogma 
prezenţei reale a lui Hristos în elementele euharistice implică o serie de 
consecinţe de maximă importanţă pentru teologie: 

a. Prezenţa reală înseamnă prezenţa cu întreaga sa natură umană, adică şi 
cu sufletul, nu doar cu trupul. În Euharistie este prezent însuşi Cuvântul 
întrupat, în integritatea naturii sale umane. 

b. Această prezenţă durează nu doar pe perioada prefacerii şi a Sf. 
Liturghii, ci pe toată perioada cât durează nealterate elementele 
euharistice. 

c. prezenţa în elemente înseamnă prezenţa nu doar în ansamblul lor, ci în 
fiecare părticică de pâine şi-n fiecare picătură de vin, oricât de mici. Prin 
împărtăşirea cu fragmente din elementele euharistice Domnul nu se 
împarte în nici un fel, ci fiecare îl primeşte întreg. 

d. Dar Hristos nu există întreg numai în părticelele aceleiaşi Euharistii, ci 
întreg, şi acelaşi este în toate Euharistiile care se săvârşesc în locuri şi 
timpuri diferite pe altarele Bisericii universale. Hristos euharistic este 
omniprezent în Biserică, deoarece trupul său euharistic este trupul său 
înviat, spiritualizat. Această omniprezenţă nu trebuie însă identificată cu 
omniprezenţa firii sale dumnezeieşti, care este de alt ordin. 

e. Hristos euharistic este tot atât de real ca şi Hristos cel înviat a treia zi 
din mormânt. Pentru acest motiv elementelor euharistice prefăcute la 
epicleză li se cuvine aceeaşi închinare care se cuvine chipului său din 
icoană sau trupului său istoric cel unit ipostatic cu Logosul divin. Unirea 

ipostatică este valabilă şi-n Taina Euharistiei cu toate consecinţele care 
decurg din ea.5 

2. Săvârşitorul şi primitorul Sf. Euharistii. Euharistia este darul 
Împărăției lui Dumnezeu, al Noului Canaan, pe care apostolii şi urmașii 
lor, episcopii, sunt trimişi, asemenea trimişilor lui Moise, să-l aducă 
poporului pentru ca acesta să guste din ele în avans şi să se încredinţeze 
de adevărul făgăduinţelor dumnezeieşti cu privire la această Împărăţie. 
Euharistia nu este pâine din lumea aceasta, nu mai este vin din viile lumii 
noastre, ci pâine şi vin din Împărăţia Cerurilor. De aceea după Cină 
Mântuitorul spune apostolilor: „Vă spun vouă că nu voi mai bea de acum 
din acest rod al viței până în ziua aceea când îl voi bea cu voi nou în 
Împărăţia Tatălui meu.“ (MATEI XXVI, 29). Euharistia reprezintă deci 
pâinea şi vinul învierii, pâinea cea cerească şi apa cea vie a vieţii veşnice 
şi de aceea, după prefacerea lor, ele ne sunt aduse nu ca daruri din 
această lume, ci ca darurile Împărăției. Din acest motiv săvârşitorul 
Tainei Euharistiei este numai cel trimis să aducă aceste daruri lumii 
noastre, Bisericii: adică episcopul sau preotul, ca urmaşi ai apostolilor, ai 
trimişilor prin excelenţă. 

Euharistia este Taina comuniunii şi de aceea ea trebuie făcută în prezenţa 
poporului lui Dumnezeu. Biserica Ortodoxă nu poate admite, de aceea, 
misele private ale romano-catolicilor. Ea este masa comună a întregii 
comunități, expresia Bisericii însăşi. Prin consumarea ei mulțimea celor 
ce cred devine un singur trup cu lisus Hristos, după cum zice Sf. Pavel: 
„Că o pâine, un trup suntem noi, cei mulţi; căci toţi ne împărtăşim dintr- 
o pâine.“ (I CORINTENI X, 17). Episcopul sau preotul care îndrăzneşte să 
facă mise private trebuie caterisit. 

Primitorul Sf. Euharistii este orice creştin: dacă este copil o va primi fără 
nici o condiţie, după cuvântul Mântuitorului (MATEI XIX, 14); dacă este 
adult, numai după ce s-a spovedit şi a primit iertarea, pentru a primi cu 
vrednicia cuvenită Trupul şi Sângele Domnului, după cuvântul Sf. Pavel 
(I CORINTENI XII, 28-32). Porunca şi puterea dată apostolilor de a ierta 
păcatele presupune, de altfel, cunoaşterea lor la scaunul mărturisirii, 
înainte ca penitentul să fie dezlegat de ele. Dar nu numai primirea 
dezlegării este o condiţie, ci şi aceea a împlinirii canonului sau a 
epitimiilor date de duhovnic. Duhovnicul care îndrăzneşte să dea Sf. 
Împărtăşanie fără spovedania prealabilă a celor ce o primesc de la el 
trebuie caterisit ca unul ce nesocoteşte Trupul şi Sângele Domnului. 

Există o problemă: în Biserica Greacă spovedania nu este cerută drept 
condiţie obligatorie înaintea împărtăşirii decât în cazul celor care se ştiu 
cu păcate grele. Obiceiul îşi are originea într-o întâmplare nefericită 
petrecută la Constantinopol pe la sfârşitul secolului al IV-lea. Până în 
acel moment toţi cei ce voiau să se mărturisească aveau la dispoziţie în 
fiecare biserică un preot care să le asculte păcatele. Pe la 391 a izbucnit 
însă la Constantinopol un scandal cauzat de aducerea la cunoştinţa 
publică a unei greşeli comise de o nobilă cu unul din diaconii patriarhiei. 
Supărarea produsă de acest incident a determinat pe patriarhul Nectarie 
de atunci să suprime funcția preotului duhovnic. Odată cu aceasta a fost 
desfiinţată însă, pe cât se pare, şi obligativitatea spovedaniei înainte de 
împărtăşanie. Istoricul Socrate remarca pe la 440 efectele nefericite ale 
acestei măsuri radicale: mulţi creştini nu se mai îngrijeau de vrednicia lor 
înainte de împărtăşanie, astfel încât starea morală în Biserică ajunsese 
deplorabilă. Situaţia nu era însă aceeaşi peste tot. Spre exemplu, 
episcopul Asterie al Amasei (sfârşitul secolului al IV-lea) recomanda 
credincioşilor săi, dimpotrivă, să-şi ia drept confident un preot şi să 
mărturisească acestuia păcatele lor.558 

Spovedania rămâne însă un act obligatoriu înaintea împărtăşirii cu 
Sfintele Taine tocmai în vederea asigurării vredniciei care se cere pentru 
primirea lor. 


b. Sfânta Euharistie ca jertfă 


1. Semnificaţia Euharistiei ca jertfă. Al doilea termen sub care NOUL 


TESTAMENT desemnează Taina Euharistiei este cel de „frângere a pâinii, 
PT KĂGOLG ToUu ăprou“ După evenimentul Cincizecimii, ucenicii 
„stăruiau în fiecare zi într-un cuget în templu şi, frângând pâinea în casă, 
luau împreună hrana întru bucurie şi întru curăția inimii. |...] Şi stăruiau 
în învăţătura apostolilor şi în împărtăşire, în frângerea pâinii şi în 
rugăciuni.“ (FAPTE II, 46, 42). Mai târziu acest obicei al „frângerii 
pâinii“ s-a făcut numai „în prima zi a săptămânii“ iudaice, când a înviat 
Domnul, adică duminica. („În ziua întâi a săptămânii, adunându-ne noi 
să frângem pâinea, Pavel, care avea de gând să plece a doua zi, a început 
să le vorbească...“ (FAPTE XX, 7). Dacă termenul de „masă a 
Domnului“ sugerează mai mult Taina prezenţei sale reale în pâinea şi 
vinul euharistic, termenul de „frângere a pâinii“ sugerează mai ales jertfa 

de pe cruce a Mântuitorului, retrăită euharistic de cei ce se împărtăşesc. 
„De câte ori veţi mânca această pâine şi veţi bea acest pahar, mai scrie 
Sf. Pavel, moartea Domnului vestiți până când va veni.“ (| CORINTENI 
XI, 26). Şi aceasta era o preluare a ceea ce însuşi Mântuitorul poruncise 
apostolilor la Cină, când le-a zis: „Aceasta să faceţi spre pomenirea 
mea.“ (LUCA XXII, 19). 

Euharistia este o jertfă adevărată. Când Sf. Pavel pune în contrast masa 
Domnului pe care are loc „frângerea pâinii“ cu masa demonilor, el 
înţelege Euharistia ca o jertfă tot atât de reală ca jertfele păgâne, cele 
sângeroase. Această interpretare este eliberată apoi de orice echivoc în 
momentul în care el scrie evreilor: „Avem altar de la care nu au dreptul 
să mănânce cei ce slujesc cortului.“ (EVREI XIII, 10). Euharistia este un 
altar superior nu numai celor păgâne, ci chiar şi celui de la templul din 
Ierusalim. Jertfele Legii Vechi sunt înlocuite acum cu jertfa lui Hristos. 
Această înlocuire a fost profeţită încă de Maleahi. „O, dacă cineva din 
voi ar închide porțile ca voi să nu mai aprindețţi focul în zadar pe 
Jertfelnicul meu! Nu simt nici o plăcere pentru voi, zice Domnul Savaot, 
şi nu-mi sunt plăcute nicidecum prinoasele aduse de mâinile voastre. 
Căci de la răsăritul soarelui până la apusul lui, mare este Numele meu 
printre neamuri şi în orice parte se aduc jertfe de tămâie pentru Numele 
meu şi prinoase curate, căci mare este Numele meu între neamuri.“ 
(Maleahi I, 10-11). „Cuvintele acestea nu se pot referi la jertfele 
păgânilor, nici la cele ale iudeilor din diaspora, căci sunt neplăcute lui 
Dumnezeu; nici chiar la cea de pe Golgota, care se aduce într-un singur 
loc; ci numai la jertfa cea curată a Euharistiei adusă de toate popoarele 
spre slava lui Dumnezeu. aceasta este interpretarea dată de vechii Părinţi 
şi învăţători bisericeşti.“559 

Caracterul de jertfă al Sf. Euharistii este afirmat şi la sinoadele 
ecumenice. Canonul 18 al sinodului | ecumenic spune: „Pe Sf. Masă e 
aşezat Mielul lui Dumnezeu, cel ce ridică păcatele lumii şi e jertfit de 
slujitorii Domnului ca jertfă nesângeroasă.““ Aceeaşi idee este afirmată 
apoi în scrisoarea sinodală către Nestorie: „Noi săvârşim în biserici jertfa 
nesângeroasă, sfântă şi de viaţă dătătoare şi credem că trupul şi preţiosul 
sânge sunt însuşi Trupul şi Sângele Cuvântului, care dă viaţă tuturor.“ La 
fel şi canonul 28 al sinodului quinisext.50% 

Inevitabil se pune problema raportului jertfei euharistice cu cea de pe 
Golgota. Ideea fundamentală este aceea că, deşi nesângeroasă, jertfa 
euharistică nu este distinctă în fapt de cea sângeroasă de pe cruce. Nu 
jertfim pe altar un alt trup decât pe acela pe care Dumnezeu Cuvântul l-a 
asumat prin întrupare din Fecioara. Ignatie Teoforul spune următoarele 
în această privinţă: „Euharistia este Trupul Mântuitorului nostru lisus 
Hristos, Trupul care a suferit pentru păcatele noastre şi pe care Tatăl, în 
bunătatea sa, l-a înviat.“ (Epistola către Smirneni, VII, 1). Pe de altă 
parte, jertfa euharistică nu este o nouă jertfă în raport cu cea de pe cruce, 
ci aceeaşi jertfă: „Nu se jertfeşte Trupul cel înălţat al lui Dumnezeu 
Cuvântul, coborându-se din cer, spune Teognost; ci, cum a zis oarecare 
din Sfinţi, însăşi pâinea şi vinul se prefac în Trupul şi Sângele lui Hristos 
prin slujirea tainică cu credinţă, cu frică, cu dor şi cu evlavie, a celor ce 
s-au învrednicit de dumnezeiasca preoție, primind schimbarea din acelea 
în acestea, prin lucrarea şi venirea Prea Sfântului Duh; nu făcându-se alt 
trup decât acela al Domnului, ci prefăcându-se în acela, nestricăcios şi nu 
stricăcios aflându-se.“ (Despre Preoţie, Filocalia, vol.4, p.274).55! 

În rezumat, jertfa euharistică este aceeaşi cu cea de pe Golgota, este 
activarea, iar nu repetarea aceleia. Diferenţa este doar de aspect: 
sângeroasă pe cruce, nesângeroasă pe altare. Această identificare a jertfei 
cuharistice cu cea de pe cruce are şi o consecință indirect: preotul nu mai 
este un adevărat jertfitor, cum erau preoţii iudei sau cei păgâni; ca şi pe 
cea de pe cruce, cel ce aduce jertfa euharistică, cel ce sacrifică cu 
adevărat Mielul, este însuşi Hristos, aşa cum se spune în rugăciunea 
Heruvicului. De aici urmează că preoţii nu pot aduce jertfe private lui 
Dumnezeu, căci cel ce aduce jertfa cea nesângeroasă, adică Hristos, a 
adus-o de fapt o singură dată şi pentru toată Biserica. 

2. Caracterul subiectiv al jertfei euharistice. Dacă jertfa euharistică este 
reală şi identică cu cea de pe cruce adusă o singură dată, de ce mai este 
ea repetată nesângeros pe altare? Iată întrebarea care justifică afirmarea 
caracterului de Taină al Ef. Euharistii. Pe scurt, jertfa euharistică este o 
Taină adevărată, deoarece prin săvârşirea ei şi mai ales prin actul 
împărtăşirii credincioşilor Hristos reface, odată cu aceştia sau în aceştia, 
Jertfa sa unică. Credincioşii retrăiesc subiectiv, odată cu el, jertfa 
obiectivă de pe cruce. În jertfa euharistică Hristos se descoperă pe sine 
credinciosului şi Bisericii ca cel jertfit pentru păcatele lumii. Jertfa sa 
este reală, dar descoperirea ei ca atare se face numai ochilor credinţei. 

N. Cabasila spune următoarele: „Fără îndoială că Hristos se află în toate 
Tainele, el care este şi ungerea şi Botezul şi hrana noastră, ba este de față 
Şi în cei care iau parte la săvârşirea Sf. Taine, împărtăşindu-le din 
darurile sale, dar în fiecare din Taine el este de faţă în alt chip. Pe cei 
botezați îi curăţeşte de întinăciunea păcatului şi întipăreşte în ei din nou 
chipul său. În cei miruiţi face mai lucrătoare puterile Duhului, a căror 
comoară s-a făcut Trupul său prin ungere. Când îl duce însă pe 
credincios la Sf. Masă şi-i dă să mănânce din însuşi Trupul lui, 
Mântuitorul schimbă întru totul lăuntrul primitorului, împrumutându-i 
însăşi personalitatea sa, iar noroiul care primeşte vrednicie de împărat nu 
mai este noroi, ci se preface în însuşi Trupul împăratului. Ceva mai 
fericit decât această soartă nici nu s-ar putea închipui. De aceea, Sf. 
Împărtăşanie este Taina cea mai mare, pentru că mai încolo de ea nu se 
mai poate merge, nici nu se mai poate adăuga ceva. Căci de regulă, după 
o treaptă vine a doua, după aceasta a treia şi apoi tot aşa până la cea din 
urmă. După Sf. Împărtăşanie însă nu mia este loc unde să păşeşti, de 
aceea trebuie să te opreşti aici şi să te gândeşti cum să faci, ca să poţi 
păstra până la sfârşit comoara pe care ai dobândit-o.“ (Viaţa în Hristos, 
[V).5 

3. Efectele Euharistiei ca jertfă. Efectele acesteia sunt de ordin subiectiv, 
personal, pentru cel ce se împărtăşeşte. Acesta, după expresia Sf. Petru, 
se face pe sine „părtaş dumnezeieştii firi“ a Mântuitorului (II PETRU I, 4). 
Această unire a credinciosului cu însăşi Dumnezeirea lui Hristos, atât cât 
poate suporta el ca persoană umană, creată şi distinctă, totuşi, de 
persoana lui Hristos, are o serie de efecte reale în fiinţa sa. Aceasta 
înseamnă că Euharistia nu este doar jertfa lui Hristos, ci şi jertfa noastră 
subiectivă ca rugăciune de laudă, de mulţumire şi de cerere. În 
consecinţă, ea lucrează în fiecare om care se împărtăşeşte o pregătire a 
fiinţei acestuia în vederea intrării sale reale în Împărăţia Cerurilor. 
Aşadar, Euharistia are în om o serie de efecte care schimbă radical ființa 
acestuia pregătindu-l. Rezumate, acestea ar fi următoarele: 

Întăreşte credinţa în învierea trupurilor şi-n nemurire. 

Curăţă de păcate, ca un foc spiritual, pe cel ce se împărtăşeşte, făcându-l 
vrednic de Împărăţia lui Hristos. 

Întăreşte sufletul în ispite şi-l fereşte de păcate, ajutându-l să se 
pregătească pentru viaţa veşnică. 


5% La IL. Bria, Tratat de teologie dogmatică şi ecumenică, p.186 

Taina Nunții 


1. Chipul lui Dumnezeu în om. Relatarea fundamentală despre creația 
omului o avem, cum se ştie, în textul din Geneză unde se spun 
următoarele: „Şi a făcut Dumnezeu pe om după chipul său. După chipul 
lui Dumnezeu l-a făcut pe om: l-a făcut bărbat şi femeie.“ (GENEZĂ I, 
27). Acesta este primul şi cel mai important temei al Nunții ca Taină. 
Crearea dintru început a omului ca bărbat şi femeie demonstrează că 
unirea celor doi este expresia voinţei lui Dumnezeu însuşi, care i-a făcut 
aşa tocmai pentru a ei să se unească prin legătura căsătoriei, căci: „Nu 
este bine să fie omul singur; să-i facem lui ajutor potrivit pentru el.“ 
(GENEZĂ II, 18). Marea întrebare care s-a pus cu această ocazie a fost 
aceea a sensului în care trebuie înţeles cu adevărat acest text atât de 
fascinant, dar şi atât de misterios în acelaşi timp. O serie de teologi 
ortodocşi mai noi au căutat să dea acestei întrebări un răspuns cu totul 
original, sfidând întreaga tradiţie patristică cu privire la acest subiect. 
Înainte de a aborda temeiurile biblice şi semnificaţia teologică adevărată 
a Tainei Nunții, voi expune pe scurt interpretarea acestor teologi. 

Astfel, teologul grec H. Yannaras crede că esenţa chipului lui Dumnezeu 
în om este exact această diferenţă dintre bărbat şi femeie şi-n iubirea care 
se consumă între ei în baza acestei diferenţe. „Legătura care există între 
deosebirea sexelor şi creaţia omului după chipul lui Dumnezeu nu este 
nici fortuită, spune el, nici simplu metaforică, nici doar o analogie. Omul 
îl reproduce în sine pe Dumnezeu prin faptul că el este o persoană, o 
existență personală. Dar persoana diferă de individul biologic prin faptul 
că însăşi existenţa ca atare (ca persoană) nu este dată de la început în 
mod natural; ea se realizează, într-adevăr, abia ulterior, ca un eveniment 
al relaţiei şi al comuniunii erotice. Distincția sexelor furnizează astfel 
omului suportul natural (ipostasul natural) al existenţei sale personale, 
pentru ca referinţa personală să fie activată, aceasta fiind un eveniment 
constitutiv al ipostasului şi unificator pentru natura umană.““565 

Yannaras afirmă direct că asemănarea noastră cu Dumnezeu constă în 
distincția sexelor: „Modelul trinitar de viaţă este unitatea în calitatea ci 
de comuniune de iubire, o comuniune de ipostase libere şi distincte, nu 
simpla lor unire în plan natural. Astfel, noi suntem siliți cu necesitate la o 
deosebire a sexelor pentru ca să se realizeze în limitele creatului 


565 C. Yannaras, La foi vivante de l'Eglise. Introduction la theologie orthodoxe, Certs, Paris, 
1986; Patric Ranson, La doctrine des neo-ortodoxes sur l'amour, Fraterni6 Orthodpoxe Saint 
Gregoire Palamas, Paris (fără an), p.23, n.22 

imaginea manifestă a vieţii necreate.“5* Filosoful grec vrea să spună cu 
această ocazie că prin natura lor, bărbatul şi femeia sunt o unitate, dar 
numai o unitate de natură, o unitate corporală. Ceea ce-i face să devină 
însă persoane distincte este numai unirea lor erotică; pe fondul deosebirii 
lor sexuale accentuată prin consumarea legăturii erotice dintre ei, cei doi 
devin persoane corespunzător cu intensitatea iubirii lor. Pentru Yannaras, 
a cărui formaţie filosofică este marcată profund de existenţialismul 
heideggerian, persoana umană nu este o realitate dată prin naştere, ci una 
care se constituie abia prin activarea erosului, a legăturii de iubire dintre 
bărbat şi femeie. Astfel, bărbatul şi femeia descoperă că ei sunt persoane 
abia în relaţia lor sexuală care stabileşte o „co-existenţă“, o „unitate de 
viaţă“ între ei; abia în acest mod ei realizează, în limitele naturii create, 
asemănarea cu modelul de viaţă trinitar.5%5 

Filosoful grec ??a?? nu este original în acest fel al său de a înţelege 
esenţa chipului divin în om. Primul care a schiţat această interpretare în 
spaţiul ortodox se pare că a fost filosoful rus Soloviov. Berdiaev scria 
despre el că „Soloviov este primul gânditor creştin care a considerat 
amorul fizic nu doar ca un factor de reproducere, ci i-a dat un sens 
personal...*5% Soloviov a scris o carte, SENSUL IUBIRII, în care a căutat 
să dea o explicaţie metafizică acestei iubiri dintre sexe. EI a trebuit să 
compare aici monahismul cu Taina Nunții, ca două modalităţi de atingere 
a asemănării omului cu Dumnezeu. El ajunge astfel la concluzia că 
ascetismul monahal este inferior căsătoriei, iubirii conjugale; abia 
aceasta realizează, după părerea sa, în mod deplin chipul iubirii treimice. 
Monahismul îl ridică pe om cel mult până la asemănarea sa cu îngerii; 
iubirea dintre sexe îl ridică însă până la îndumnezeire. lată concepția lui 
Soloviov rezumată de un comentator: 

„Ascetismul comportă două trepte: 1. ascetismul negativ, monahal, şi 2. 
ascetismul pozitiv, căsătoria veritabilă. Soloviov îl consideră pe al doilea 
superior: ascetismul monahului nu urcă decât până la angelosis, 
(angelizare), în timp ce căsătoria adevărată este calea divino-umană a lui 
theosis, (a îndumnezeirii) şi el caută să-şi întemeieze această concepție 
pe acel text în care apostolul Pavel declară despre creştini că îi vor 
judeca pe îngeri. Soloviov oferă în fond o curioasă interpretare 
termenului fheosis. El afirmă că acest termen este frecvent folosit la Sf. 


56% C. Yannaras, La foi vivante..., p.91; la Patric Ranson, La doctrine... p.21, n.15 
565 C. Yannaras, La foi vivante..., p.16; la Patric Ranson, La doctrine..., p.21, n.16, 17,21 
565 N. Berdiaev, L "idee russe, Paris, 1969, p.184; la P. Ranson, La doctrine..., p.36, n.53 

Macarie, la Sf. Antonie cel Mare, la Sf. Grigore Teologul şi la alți Părinţi 
ai Bisericii.“*557 

V. Soloviov a avut o influenţă decisivă asupra formării spirituale a unor 
gânditori ruşi ca S. Bulgakov sau P. Florensky. Bulgakov este cunoscut 
mai ales pentru celebra sa teorie despre Sofia divină ca slavă a lui 
Dumnezeu pe care el o atribuie însă numai Duhului Sfânt! Mitropolitul 
Serghei al Moscovei a condamnat teoria lui Bulgakov printr-un decret 
din 1935 în care scria: „Această atribuire a Sofiei, ca slavă a lui 
Dumnezeu, Sfântului Duh este neaşteptată pentru conştiinţa ortodoxă 
(într-adevăr, Fiul lui Dumnezeu nu este oare şi el numit „strălucirea 
slavei” Tatălui?); neaşteptat este şi faptul că Duhul Sfânt, cel care împli- 
neşte lucrarea lui Hristos, „această putere suverană care purcede liber” în 
lume (liturghia Cincizecimii), care a grăit prin prooroci, care lucrează în 
Tainele Bisericii, este considerat un principiu pasiv sau feminin în 
Dumnezeu. este în general dificil de spus în ce fel această distincție 
neaşteptată dintre două principii — unul masculin şi altul feminin — în 
esenţa cea simplă a lui Dumnezeu, ne poate folosi real în cunoaşterea 
misterului vieţii lui Dumnezeu cel mai presus de înţelegere. Din contră, 
caracterul riscat şi cu adevărat scandalos al unor asemenea raționamente 
cu privire la Dumnezeu este subliniat de faptul că Bulgakov vrea să vadă 
chipul lui Dumnezeu în om exact în dualitatea sexelor. Nu suntem aici 
prea departe de o divinizare a vieţii sexuale, cum a fost cazul cu unii 
enostici sau cu aşa-zişii „creştini spirituali” sau cu unii din scriitorii 
noştri profani de genul lui V. V. Rozanov. Nu vrem să afirmăm 
nicidecum că aceasta ar învăţa Bulgakov. Dar este un fapt că orice 
doctrină are dezvoltarea ei: ceea ce maestrul n-a enunțat până la capăt 
poate fi precizat de un discipol are riscă să ajungă la consecinţe de care 
maestrul s-ar fi lepădat cu oroare. Aceasta este ceea ce scandalizează.'“568 
Omul complet, spune Bulgakov, este numai complexul bărbat-femeie. 
„Vir şi mulier, aner şi gene, într-o unire pneumo-somatică, constituie 
figura integrală a omului, anthropos. Fiecare de partea sa este o jumătate 
de om, încă având persoana sa independentă, ipostasul său şi destinul său 
spiritual.“56 Fiecare om este destinat, deci, să-şi găsească propria 
jumătate pentru a se împlini ca om după chipul şi asemănarea lui 





55 La P. Ranson, La doctrine..., p.39, n.66 
568 Mitropolitul Setghei al Moscovei, Spor o Sofii (Controversa cu privire la Sofia), Confrerie 
Saint Photius, Paris 1936; la P. Ranson, La doctrine..., p.39, n.66 
5% Boulgakov, Lumiere sans declin, L” Age d'Homme, Paris, 1990, p.274; la P. Ranson, La 
doctrine..., p.45, n.79 

Dumnezeu. În acest context, opțiunea monahală nu se explică decât prin 
faptul că anumite suflete nu şi-au găsit „complementul lor spiritual“.570 
Afirmarea inferiorităţii opțiunii monahale în raport cu opţiunea pentru 
relaţii erotice în cadrul cuplului bărbat-femeie este subînțeleasă. 
Ucenicul care a dus gândirea lui Soloviov şi mai ales a lui Bulgakov 
până la capăt în această problemă este P. Evdokimov. Călcând pe urmele 
iluştrilor săi înaintaşi, Evdokimov începe prin a face critica antropologiei 
patristice, prin „rectificarea ascezei tradiţionale pentru a regăsi graţia 
paradiziacă a erosului““, cum se exprimă un comentator.*”! Pe scurt, 
Părinţii Bisericii, crede Evdokimov, s-au înşelat cu privire la 
semnificaţia căsătoriei, căci ei n-au înţeles nimic din „taina iubirii“: 
„Învăţaţii epocii patristice îşi concentrează interesul lor asupra 
chestiunilor dogmatice; monahi ei înşişi, cei mai mulţi dintre ei trăind în 
feciorie, ei nu aveau nici experienţa necesară şi nici interesul pentru o 
teologie a iubirii. Prea bogată în tratate ascetice, această epocă a trecut pe 
alături de misterul transfiziologic al sexelor şi al situaţiei reciproce a 
bărbatului şi a femeii. Antropologia creştină nu este suficient de 
elaborată, iar căsătoria şi iubirea nu sunt de cele mai multe ori studiate 
decât din punct de vedere sociologic. Eroismul magnific al asceţilor a 
dus o bătălie decisivă în interiorul omului şi l-a exorcizat de puterile 
demonice, dar cu preţul dezumanizării raporturilor dintre bărbat şi fe- 
meie şi femeia este cea care plăteşte.“5? 

Evdokimov ajunge astfel să afirme direct că baza ultimă a diferenţei 
dintre sexe se află în Sf. Treime însăşi: „Urmând distincţia ipostatică, 
masculinul se află în raport cu Logosul (Cuvântul) şi femininul este într- 
un raport ontic cu Duhul Sfânt. Unidualitatea Fiului şi a Duhului Sfânt se 
traduce în persoana Tatălui.“ „Tatăl, monarhos, se revelează ca sursă şi 
scop al unităţii trinitare şi de aceea el este al treilea termen al oricărei 
iubiri.“53 Prin asemănarea cu Dumnezeu existenţa umană este 
transfigurată, transformată adică într-un veritabil chip al vieţii trinitare. 
Or, pentru Evdokimov, existenţa transfigurată, spune O. Clement, este o 
existenţă nupţială.5”* 





570 Boulgakov, Lumiere..., p.273; la P. Ranson, La doctrine... p.46, n.82 

ST! O. Clement, Orient-Occident, deux Passeurs, Vladimir Lossky, Paul Evdokimov, Genăve, 
1985, p.165: la P. Ranson, La doctrine..., p.31, n.42 

5 P. Evdokimov, La femme et le salut du monde, Paris-Tournai, 1958, p.165-166; la P. Ranson, 
La doctrine..., p.31, n.43 

5% P. Evdokimov, La femme..., p.26; la P. Ranson, La doctrine..., p.33, n.46, 47 

574 O. Clement, Orient-Occident..., p.165: la P. Ranson, La doctrine..., p.31, n.41 

Toate aceste interpretări ale gânditorilor amintiţi până aici sunt în 
contradicţie flagrantă atât cu textul Scripturii, cât şi cu acela al Tradiţiei. 
Adevăratele izvoare ale acestui mod de interpretare a esenței chipului lui 
Dumnezeu în om par a se afla în textele CABALEI, frecventate adesea de 
mulţi intelectualii cărora textul sacru li se pare insuficient pentru 
aspiraţiile lor spirituale.575 Apoi ideea bisexualităţii divinității însăşi, idee 
complet păgâne în esenţa lor, poate fi găsită în textele hermetice, cum 
este dialogul ASCLEPIUS sau DISCURSUL PERFECT, şi urcă până în 
primele secole, în vremurile gnozei valentiniene, care postula emanaţia 
în perechi, syzygii, a eonilor din primul principiu, perechi formate dintr- 
un element masculin şi unul feminin.” Evident, aşa-zisa fundamentare 
trinitară a Tainei Nunții sugerată de Bulgakov şi formulată explicit de 
Evdokimov nu este decât o blasfemie la adresa textului sacru, nu doar 
ignorat, ci de-a dreptul falsificat în mod intenţionat pentru a argumenta 
iubirea carnală. Astfel de interpretări nu fac decât să coboare 
creştinismul în rândul vechilor religii orgiastice în care riturile sexuale 
aveau profunde semnificaţii religioase naturaliste. 

2. Fundamentarea biblică a Tainei Nunții. Legătura dintre bărbat şi 
femeie este expresia voinţei clare a lui Dumnezeu. acest lucru este o 
evidenţă biblică peste care nu se poate trece: „Şi l-a făcut Dumnezeu pe 
om...; l-a făcut bărbat şi femeie. Dumnezeu i-a binecuvântat zicând: 
creşteţi şi vă înmulțiţi, umpleţi pământul şi-l stăpâniţi.“ (GENEZĂ I, 27- 
28). Văzându-şi femeia, pe care Dumnezeu i-a creat-o din propria sa 
coastă, Adam a spus: „lată, aceasta-i os din oasele mele şi carne din 
carnea mea. Ea se va numi femeie, pentru că este luată din bărbatul ei. 
De aceea va lăsa omul pe tatăl său şi pe mama sa şi se va uni cu femeia 
sa şi vor fi amândoi un trup.“ (GENEZĂ II, 23-24). Acesta este temeiul pe 
baza căruia Mântuitorul rezolvă problema relației dintre bărbat şi femeia 
sa atunci când este întrebat de farisei, dacă se cuvine să-şi lase omul 
nevasta pentru orice pricină: „N-aţi auzit că cel ce i-a făcut, de la început 
i-a făcut bărbat şi femeie? Şi a zis: pentru aceasta va lăsa omul pe tatăl 
său şi pe mama sa şi se va lipi de femeia sa şi vor fi amândoi un trup. 
Aşa încât nu mai sunt doi, ci un trup. Deci ce a împreunat Dumnezeu, 
omul să nu despartă. [...] Eu vă zic vouă: oricine va lăsa pe femeia sa, în 
afară de pricină de desfrânare, şi se va însura cu alta, săvârşeşte adulter; 





575 A se vedea consideraţiile lui P. Ranson, op. cit., p.46, n.82; p.47, n.85 
56 La P. Ranson, La doctrine..., p.38, n.64 
577 ]. Tixeront, Histoire des dogmes, vol.1, p.198, n.1 

şi cine se va însura cu cea lăsată săvârşeşte adulter.“ (MATEI XIX, 4-6, 
9). 

Se pune însă o întrebare: legătura aceasta va mai fi ea valabilă în 
Împărăţia Cerurilor? Mai are vreo relevanţă în perspectiva acestei 
Împărăţii distincţia dintre sexe? Problema a fost ridicată de către farisei 
în momentul în care, povestindu-i cazul femeii care a „ţinut“ şapte 
bărbaţi, ei îl întreabă pe Mântuitorul: la înviere a căruia dintre cei şapte 
va fi femeia, căci toţi au avut-o de nevastă? Mântuitorul dă cu această 
ocazie un răspuns extraordinar: „Vă rătăciţi, neştiind Scripturile, nici 
puterea lui Dumnezeu, căci la înviere nici nu se mai însoară, nici nu se 
mai mărită, ci sunt ca îngerii lui Dumnezeu din cer.“ (MATEI XXII, 29- 
30). Aşadar, în Împărăţia Cerurilor deosebirea dintre bărbat şi femeia va 
fi relevantă, oamenii devenind asemenea îngerilor lui Dumnezeu, care 
n-au sex. Mai mult decât atât, căsătoria însăşi devine fără folos în 
perspectiva venirii acelei Împărăţii. Întrebat la ce mai foloseşte atunci 
omului căsătoria, Mântuitorul răspunde: „Nu toţi pricep cuvântul acesta, 
ci numai aceia cărora le-a fost dat. Căci sunt fameni care s-au născut aşa 
din pântecele maicii lor; sunt apoi fameni pe are oamenii i-au făcut 
fameni; dar sunt şi fameni care s-au făcut fameni pe ei înşişi pentru 
Împărăţia Cerurilor. Cine poate înţelege, să înţeleagă.“ (MATEI XIX, 11- 
12). 

În aceste condiţii ne punem însă următoarea problemă: dacă Nunta îşi 
pierde relevanţa în perspectiva Împărăției Cerurilor, atunci cum mai este 
ea o Taină? Dacă prin Taină înţelegem acea rânduială are permite, care 
revelează ochilor credinţei realităţile lumii viitoare, ale eshatonului, cum 
mai poate fi Taină o rânduială a cărei esenţă dispare tocmai în 
perspectiva acestor realităţi viitoare? Mai mult, dacă toate Tainele nu fac 
decât să-l pregătească pe om pentru Împărăţia Cerurilor, atunci nu 
căsătoria este Taina potrivită în această perspectivă, ci Rânduiala 
Tunderii în Monahism, cum a şi fost considerată aceasta la un moment 
dat de către unii autori Bizantini! Dacă însă Nunta este, într-adevăr, o 
Taină în accepțiunea completă a termenului, cum revelează ea pe Hristos 
Dumnezeu, adică lumea viitoare, prin această esenţă a ei care este 
legătura dintre bărbat şi femeia sa? iată o serie de întrebări căreia 
teologia nu poate evita să le răspundă, dacă vrea să susţină în faţa 
protestanților caracterul de Taină al Nunții. 

Considerarea Nunții ca Taină se sprijină pe textul în care, vorbind despre 
legătura dintre bărbat şi femeie, Sf. Pavel zice: „De aceea va lăsa omul 
pe tatăl său şi pe mama sa şi se va lipi de femeia sa şi vor fi amândoi un 

trup. Taina aceasta mare este; eu vorbesc despre Hristos şi Biserică.“ 
(EFESENI V, 32). Textul citat are următoarea semnificaţie: unirea 
bărbatului cu femeia, unire statuată încă de la crearea lor, este o 
prefigurare a unirii lui Hristos cu Biserica; această unire capătă acum, 
după ce Hristos s-a unit cu Biserica, o şi mai mare tărie. De aici 
îndemnul Sf. Pavel: „Bărbaţilor, iubiți-vă femeile voastre, precum şi 
Hristos a iubit Biserica...“ (EFESENI V, 25). 

Nu putem ignora însă faptul că, deşi recomandă nunta ca Taină întărită 
de însăşi legătura lui Hristos cu Biserica, Sf. Pavel urmează şi el 
Mântuitorului preferând şi recomandând celibatul: „Celor ce sunt 
necăsătoriți şi văduvelor le spun: bine este pentru ei ca să rămână ca şi 
mine: eu voiesc ca toţi oamenii să fie cum sunt eu însumi. Dar fiecare are 
de la Dumnezeu darul lui: unul aşa, altul în altfel. Aceasta v-o spun ca pe 
un sfat, nu ca pe o poruncă.“ (I CORINTENI VII, 8, 7, 6). Recomandarea 
celibatului are ca motiv iminenţa venirii Împărăției Cerurilor (versetul 29 
al aceluiaşi capitol). 

Un prim răspuns la problema caracterului de Taină al Nunții ar fi acela 
că Nunta reprezintă, într-adevăr, revelarea voii lui Dumnezeu, cel ce l-a 
făcut pe om dintru început bărbat şi femeie şi i-a dat ca scop înmulțirea şi 
stăpânirea pământului. Aşadar, scopul nunţii este nu acela de a moşteni 
Împărăţia Cerurilor, ci de a stăpâni pământul, lumea aceasta terestră în 
care trăim acum, dup cădere. Revelarea acestui scop al legăturii 
bărbatului cu femeia a fost şi este Taina voii lui Dumnezeu, care însă se 
descoperă lumii mai ales în Biserică. lată temeiul afirmației că finalitatea 
adevărată a Nunții sunt copiii. A doua finalitate, stabilită tot de 
Dumnezeu, este aceea ca omul, bărbatul, să nu fie singur (GENEZĂ II, 8). 
În fine, există şi o a treia, oferită de Sf. Pavel: „Celor necăsătoriți şi 
văduvelor le spun: bine este pentru ei să rămână ca şi mine. Dacă însă nu 
pot să se înfrâneze, să se căsătorească. Fiindcă mai bine este să se 
căsătorească, decât să ardă.“ (I CORINTENI VII, 8-9). 

Un al doilea răspuns îl putem formula pe baza versetului al 6-lea din 
capitolul LX al Genezei, unde, după ce pedepsirea uciderii este motivată 
de faptul că cel ucis este „chipul lui Dumnezeu“, urmează imediat 
îndemnul: „Voi însă naşteţi şi vă înmulţiţi şi răspândiţi-vă pe pământ şi-l 
stăpâniţi.“ Cu alte cuvinte, omul este îndemnat să nu se lase descumpănit 
de realitatea brutală şi crudă a crimei în general. Ea, crima, nu este decât 
o prelungire prin oameni a crimei inițiale săvârşită împotriva întregii 
umanităţi de către diavolul şi pentru care acesta îşi va primi pedeapsa. 
Ceea ce pot face oamenii pentru a zădărnicii atât crimele pe care le vor 

comite unii dintre ei de-a lungul timpurilor, cât şi crima fundamentală a 
satanei care a reuşit să introducă moartea în toţi oamenii, este să se 
înmulțească, să supravieţuiască măcar ca specie, dacă n-au fost vrednici 
şi individual. 

Prin diferenţierea omului primordial în bărbat şi femeie şi apoi prin 
porunca unirii lor pentru a se înmulți, Dumnezeu a zădărnicit astfel 
planul satanei de a ispiti şi conduce la moarte pe primii oameni şi prin ei 
întregul neam omenesc pe care aceştia îl purtau potenţial în ei.. Moartea 
a lovit astfel în om, după cădere, doar individual, deoarece, prin 
consumarea legăturii dintre bărbat şi femeie, umanitatea, a fost salvată, 
totuşi, ca specie, ca modalitate decăzută, dar reală, de aşteptare a „plinirii 
vremii“, când omul, prin lisus Hristos, avea să fie salvat pentru nemurire 
şi individual. Dumnezeu l-a făcut pe om dintru început bărbat şi femeie, 
tocmai pentru că a prevăzut căderea sa sub ispita diavolului; înțelepciu- 
nea divină nu putea ignora cele ce aveau să se întâmple cu creaţia sa cea 
mai de seamă, care este omul. Aşadar, Nunta este o Taină a lumii 
acesteia, dezvăluind ochilor credinţei înţelepciunea lui Dumnezeu care, 
prin ea, a zădărnicit într-un fel, moartea adusă de satana peste întreaga 
lume. El l-a creat pe om din start bărbat şi femeie tocmai pentru a face 
faţă acestei mari ispite la care a fost supus în paradis şi care 1-a provocat 
căderea. Prin Nuntă, nemurirea, care i-a fost promisă omului încă din rai 
de către Dumnezeu, nu este pierdută cu totul; ea revelează încă în 
umanitate ceva din ceea ce Adam şi Eva ar fi cunoscut deplin dacă n-ar fi 
cedat ispitei morţii. 

În privinţa naturii iubirii care-l face pe om asemenea lui Dumnezeu 
trebuie precizat că nu erosul este natura ei, ci agape, adică iubirea în 
sens spiritual, superior. Acest lucru reiese cu claritate din cuprinsul 
celebrului imn al dragostei al Sf. Pavel din epistola întâi către corinteni 
(XIII, 1-7, 13). Că această iubire nu se mai referă la nimic din cele 
trupeşti, rezultă din cuvintele Mântuitorului: „Dacă cel ce vine la mine 
nu-şi va uri pe tatăl său şi pe mama sa, femeia şi copiii săi, pe fraţii şi 
surorile sale şi chiar propria sa viaţă, nu poate fi ucenicul meu.“ (LUCA 
XIV, 26). Este vorba aici despre iubirea care depăşeşte orice considerent 
uman, limitat de condiția noastră de creaturi supuse timpului şi spațiului, 
slăbiciunilor şi imperfecțiunilor; iubirea adevărată, după chipul iubirii lui 
Dumnezeu, este o iubire absolută, dincolo de orice limită. 

3. Interpretarea patristică a Tainei Nunții. Viziunea pe care o au 
principalii Părinţi ai Bisericii despre Nuntă este în întregime conformă cu 
Sf. Scriptură şi total deosebită de aceea gânditorilor invocaţi la început. 

Spre exemplu, Sf. loan Gură de Aur exclude înţelegerea în sens corporal 
a afirmației că Dumnezeu l-a creat pe om după chipul său; aceasta, zice 
el, ar însemna că Dumnezeu nu este numai bărbat, ci şi femeie, căci 
forma umană se regăseşte, deopotrivă, atât în bărbat, cât şi-n femeie, 
ceea ce, spune el, este cu totul absurd.5 Sf. Vasile cel Mare este şi mai 
precis: creându-l pe om, Dumnezeu nu l-a creat după chipul său doar pe 
bărbat, căci, dacă ar fi astfel, ar însemna că în momentul în care a decis 
s-o creeze şi pe femeie, el a creat, de fapt, o nouă specie, diferită de 
aceea a bărbatului şi inferioară. O asemenea idee este însă cu totul 
absurdă; de aceea el îndeamnă nu numai pe bărbaţi, ci şi pe femei la 
aceeaşi asceză, căci „în inimă sălăşluieşte puterea.“ 

Sf. Grigore de Nyssa atrage atenţia asupra faptului că Geneza descrie 
crearea omului în două etape distincte: mai întâi spune că l-a creat pe om 
după chipul lui Dumnezeu, apoi adaugă că l-a creat pe el bărbat şi 
femeie. Aceasta înseamnă, spune el, că diferențierea după sex nu 
aparținea fazei inițiale, ci a fost introdusă ulterior de Dumnezeu, a fost 
supraadăugată naturii noastre iniţiale: „Dacă specia este divizată în 
bărbat şi femeie, aceasta s-a întâmplat abia ulterior şi este ceva 
supraadăugat creaţiei.“5% În Hristos, spune Sf. Grigore, omul este 
restaurat în starea sa iniţială, căci, aşa cum spune Sf. Pavel, „în Hristos 
lisus nu mai este nici bărbat, nici femeie“ (GALATENI III, 28). Natura lui 
Dumnezeu, după chipul căruia am fost făcuţi, este cu totul 
incomprehensibilă; fiinţa noastră este, prin urmare, şi ea 
incomprehensibilă în esenţa ei, aşa încât este cu totul hazardat să 
afirmăm că acest chip al lui Dumnezeu rezidă în om sub forma a ceva 
concret, vizibil, palpabil: „spiritul nostru, spune Sf. Grigore, poartă am- 
prenta naturii (divine) insesizabile“.581 

Nicolae Cabasila spune la rândul său următoarele: „Natura umană a fost 
creată încă de la început în vederea omului celui nou; inteligenţa şi 
dorinţa omului au fost create pentru Hristos: inteligenţa am primit-o 
pentru a-l cunoaşte pe Hristos, dorinţa (am primit-o) ca să fim atraşi 
către el, iar memoria pentru a-l purta în noi. Şi aceasta cu atât mai mult 
cu cât el a servit de model creaţiei noastre. Într-adevăr, nu Adam cel 
vechi a servit de model celui Nou, ci cel Nou celui vechi (ROMANI V, 
14). Pentru noi care-l recunoaştem ca strămoş al nostru, primul Adam 


578 Sf. loan Gură de Aur, Omilii la Geneză; la P. Ranson, La doctrine..., p.50, n.92 

57 Sf. Vasile cel Mare, Despre originea omului; la P. Ranson, La doctrine..., p.50, n.91 
550 Sf. Grigore de Nyssa, Despre crearea omului; la P. Ranson, La doctrine..., p.51, 94 

581 Sf. Grigore de Nyssa, Despre crearea omului; la P. Ranson, La doctrine..., p.54, n.104 

trece drept arhetipul naturii umane; dar pentru cel care are înaintea 
ochilor toate fiinţele, înainte chiar ca ele să existe, strămoşul (Adam) nu 
este decât imitarea Noului Adam. El a fost creat după chipul şi 
asemănarea celui din urmă.“52 Așadar, viaţa creştină înseamnă revenirea 
noastră la modelul inițial după chipul căruia a fost creat Adam însuşi şi 
care este Hristos, cel în care, cum spune Sf. Pavel, nu mai există bărbat 
sau femeie. 

Rezultă că adevăratul sens al fascinantului, dar în acelaşi timp 
misteriosului text despre crearea omului după chipul şi asemănarea lui 
Dumnezeu, bărbat şi femeie, nu înseamnă că acest chip rezidă în a fi 
bărbat şi femeie, cum cred gânditorii pomeniţi mai sus, ci înseamnă că 
acest chip se referă atât la bărbat, cât şi la femeie, pentru ca să nu creadă 
cineva că femeia este inferioară bărbatului ei, nefiind şi ea după chipul 
lui Dumnezeu. 

4. Săvârşitorul şi primitorul Nunții. Miezul slujbei de cununie îl 
reprezintă rugăciunea: „Şi acum întinde mâna ta din sfântul tău locaş şi 
uneşte tu însuţi pe robul tău (N) cu roaba ta (N), pentru că de către tine 
se însoţeşte bărbatul cu femeia...“, după care celor doi li se aşează pe 
cap cununa, care-i arată pe ei stăpâni ai creaţiei, după voinţa lui 
Dumnezeu. Cei doi sunt, într-adevăr, cununa întregii creţii şi menirea lor 
este s-o stăpânească, dar mai ales să stăpânească moartea prin pruncii 
cărora le vor da naştere. Căci unirea lor cu acest scop s-a făcut: „Uneşte-i 
pe ei într-un singur trup, încununează-i cu dragoste, dăruieşte-le lor 
roadă pântecelui, ca să dobândească mulţime de copii.“ Toate acestea le 
zice săvârşitorul Nunții care este episcopul sau preotul. Nimeni altcineva 
nu poate săvârşi canonic Taina Nunții. 

Primitorul Nunții este orice creştin botezat, matur şi hotărât să se căsăto- 
rească. Este inutil să mai adaug că Taina Nunții se săvârşeşte numai între 
bărbat şi femeie, iar nu între persoane de acelaşi sex. Nunta este o Taină, 
nu un contract oarecare între două persoane, deci ea trebuie să reflecte 
voinţa lui Dumnezeu cu privire la omul căzut; or, Dumnezeu dintru 
început l-a făcut pe el bărbat şi femeie. 


5% N. Cabasila, Viaţa în Hristos, PG CL, 680 A; la P. Ranson, La doctrine..., p.55, n.106 

Capitolul al doilea 


5.2. ÎNVĂŢĂTURA CATOLICĂ 
DESPRE SFINTELE TAINE 


1. Consideraţii introductive. Conciliul II Vatican şi sacramentele. 
Constituţia despre liturghie a Conciliului al II-lea de la Vatican, 
Sacrosanctum Concilium, spune următoarele: Hristos „a trimis pe 
apostolii săi, plini de Duhul Sfânt, nu numai pentru ca, predicând 
evanghelia la toată făptura, să proclame că Fiul lui Dumnezeu, prin 
moartea şi învierea sa, ne-a eliberat de puterea satanei şi a morţii şi ne-a 
strămutat în Împărăţia Tatălui, dar şi pentru ca ei să înfăptuiască opera 
mântuirii pe care o vesteau prin Jertfa şi sacramentele în jurul cărora 
gravitează întreaga viaţă liturgică. [...] Liturghia este considerată ca 
exercitarea misiunii sacerdotale a lui Hristos, prin care sfinţirea omului 
este reprezentată prin semne văzute şi este realizată într-un mod propriu 
fiecăruia şi în acelaşi timp se aduce cultul public integral de către Trupul 
Mistic al lui Hristos — de către Cap şi mădularele sale. [...] Sacramentele 
sunt menite să-i sfinţească pe oameni, să zidească Trupul lui Hristos şi să 
dea cultul datorat lui Dumnezeu; în calitate de semne, ele au şi un rol 
instructiv. Nu numai că presupun credinţa, ci, prin cuvintele şi semnele 
rituale, o şi nutresc, o întăresc şi o exprimă; de aceea sunt numite 
sacramente ale credinţei. Ele conferă, într-adevăr, harul, dar celebrarea 
lor îi şi dispune mai bine pe credincioşi să primească rodnic acest har, să 
dea cult cum se cuvine lui Dumnezeu şi să trăiască iubirea.“583 

Textul continuă apoi astfel: „Afară de acestea (de sacramente, n.n.), 
Sfânta Maică Biserică a înfiinţat şi sacramentaliile.55 Acestea sunt 
semne sacre prin care, datorită unei asemănări cu sacramentele, sunt 
semnificate şi, prin puterea de mijlocire a Bisericii, sunt obţinute efecte 
mai ales spirituale. Prin ele oamenii sunt pregătiţi să primească efectul 
principal al sacramentelor şi sunt sfințite diferite împrejurări ale vieţii. 
Aşadar, liturghia sacramentelor şi a sacramentaliilor are drept rezultat ca, 





583 Conciliul al II-lea de la Vatican, Constituţii, decrete, declaraţii (6, 7, 59), Arhiepiscopia 
Romano — Catolică de Bucureşti, 2000, p.13, 14, 27 
58% Terurgiile 

pentru credincioşii cu dispoziţii sufleteşti bune, aproape toate 
evenimentele vieţii să fie sfinţite prin harul divin, care izvorăşte din 
Misterul Pascal al Patimii. Morţii şi Învierii lui Hristos, mister din care 
îşi trag puterea toate sacramentele şi sacramentaliile. Şi astfel, nu există 
nici o folosire dreaptă a lucrurilor materiale care să nu poată fi îndreptată 
spre sfinţirea omului şi preamărirea lui Dumnezeu.“585 

Constituţia lămureşte apoi cine este adevăratul săvârşitor al acestei opere 
de sfințire a oamenilor prin sacramente şi sacramentalii: „Pentru a 
îndeplini o operă atât de mare, Hristos este mereu prezent în Biserica sa, 
mai ales în acţiunile liturgice. EI este prezent în jertfa Sfintei Liturghii, 
atât în persoana preotului, oferindu-se acum prin slujirea acestuia, el care 
s-a oferit odinioară pe cruce, cât mai ales sub speciile euharistice. El e 
prezent în sacramente prin puterea sa, aşa încât, atunci când cineva 
botează, Hristos însuşi este cel care botează. E prezent în cuvântul său, 
căci el este cel care vorbeşte în timp ce se citeşte în Biserică Sfânta 
Scriptură. În sfârşit, este prezent atunci când Biserica se roagă şi aduce 
laude... [...] Într-adevăr, într-o operă atât de mare, în care se aduce lui 
Dumnezeu preamărirea desăvârşită şi oamenii sunt sfințiți, Hristos îşi 
asociază totdeauna Biserica, Mireasa lui preaiubită, care se roagă 
Domnului său şi prin el aduce cult Tatălui veşnic. [...] Liturghia e 
culmea spre care tinde acţiunea Bisericii şi izvorul din care emană toată 
puterea ei. Căci scopul acţiunilor apostolice este ca toţi oamenii, deveniți 
fii ai lui Dumnezeu prin credinţă şi botez, să se adune laolaltă, să laude 
pe Dumnezeu în Biserică, să participe la jertfă şi să se hrănească la Cina 
Domnului.““586 

2. Sacramentele — semne vizibile ale graţiei invizibile. Augustin este cel 
care dă sacramentelor definiția cea mai caracteristică pentru modul 
occidental de înţelegere a naturii acestora. Astfel, el vede în sacrament 
„un semn al unui lucru sacru, signum rei sacre“, un semn exterior al unei 
realităţi invizibile, spirituale, „un semn vizibil al graţiei invizibile, 
visibile signum invisibilis gratiae“. Sacramentul este, deci, un simbol 
material care însă se aseamănă într-un fel cu realitatea la care se referă şi 
căreia, tocmai de aceea, îi este semn: „Dacă sacramentele n-ar avea o 
oarecare asemănare cu lucrurile cărora le sunt sacramente (semne, 
simboluri), ele n-ar fi în nici un fel sacramente. Din cauza acestei ase- 
mănări ele primesc chiar numele acestor lucruri“ (EP. XCVIII, 9). 








585 Conciliul al II-lea de la Vatican, Constituţii, decrete, declarații (60), ed. cit., p.27-28; 
58 Conciliul al II-lea de la Vatican, Constituţii, decrete, declaraţii (7, 10), ed. cit., p.14, 15 

Dar sacramentele nu sunt semne numai în baza acestei asemănări, 
similitudo, cu lucrul pe care-l semnifică; dacă forţa lor s-ar rezuma doar 
la relaţia de asemănare cu realitatea spirituală la care se referă, el n-ar fi 
cu nimic diferite faţă de riturile sau simbolurile VECHIULUI TESTAMENT, 
care se refereau nu la o realitate prezentă, ci la una viitoare, semnificația 
lor fiind doar profetică. Sacramentele NOULUI TESTAMENT sunt semne 
ale unei realităţi deja prezente, adică ale unei graţii eficace, efficacia 
gratiae. Astfel, graţia constituie puterea, virtutea sacramentelor, gratia 
quae este sacramentorum virtus (Enarr, în Ps. LXXVII, 2). Sub aparenţa 
lor exterioară, materială, se ascunde un conţinut interior de cu totul alt 
ordin: „Ceea ce se percepe cu ochiul este una, ceea ce se percepe cu 
mintea este altceva. Ceea ce se vede este de natură corporală; ceea ce se 
înţelege are o natură specială, aliud videtur, aliud intelligitur; quod 
videtur speciem habet corporalem, quod intelligitur, fructum habet 
specialem“ (SERMO CCLXXII).55 

Isidor de Sevilia (a 636) va insista şi el, pe urmele lui Augustin, asupra 
caracterului misterios, deşi nu mai puţin real, al graţiei care se ascunde 
sub forma vizibilă a sacramentelor: „De aceea sunt numite ele 
sacramente, fiindcă sub înfăţişarea unor lucruri corporale lucrează o 
putere divină tainică, desigur, una dintre puterile tainice sau sacre, ob id 
dici sacramneta, quia sub tegumentum rerum corporalium virtus divina 
secretius operatur, nempe a secretis virtutibus vel sacris.“ (ETYM., VI, 
19, 40).588 

Cu Hugues de Saint-Victor definiția sacramentelor depăşeşte cadrul dat 
ei de Augustin. Hugues nu se mulţumeşte să distingă semnul vizibil de 
adevărul invizibil pe care acesta îl ascunde; el precizează pentru fiecare 
sacrament semnul vizibil, instituirea sa divină şi natura spirituală a 
graţiei pe care o ascunde. Astfel, „sacramentul este acel element corporal 
sau material care este pus înaintea noastră sub o formă sensibilă, care 
este asemănător cu lucrul pe care-l reprezintă, care-şi bazează 
semnificaţia pe instituirea sa (divină) şi care, în baza sfințirii lui, conţine 
grația invizibilă şi spirituală, sacramentum est corporale vel materiale 
elementum foris sensibiliter propositum, ex similitudine represaentans, 
ex institutione semnificans et ex sanctificatione continens aliquam 
invisibilem et spiritualem gratiam.“ (DE SACR., L, 9, 3).5% 


587 
588 


B. Bartmann, Precis de theologie dog,atique, Paris 1938, vol.2, p.231, 232 

B. Bartmann, Precis..., vol.2, p.232 

5% B. Bartmann, Precis..., vol.2, p.232. Este util să mai menţionez aici o distincţie apărută în 
vremea scolasticii, odată cum Hugues, care deosebeşte între semnul exterior în sine al tainei, 

Petru Lombardul va introduce cu privire la sacramente noţiunea de 
cauză, afirmând că ele nu sunt numai semne vizibile ale graţiei, ci şi 
cauze ale acestei graţii. Guillaume d”Auxerre (e 1232) preia această 
noţiune, care va face o mare carieră în teologia catolică de mai târziu, şi 
spune că „sacramentul este forma vizibilă a grației invizibile, de aşa 
manieră că această formă exprimă asemănarea cu graţia şi este cauză a 
acestei graţii“. Toma d'Aquino insistă, în definiţia pe care o dă şi el 
sacramentelor, asupra eficacităţii graţiei pe care acestea o conţin: 
„Sacramentul este semn al unui lucru sacru întrucât îi sfinţeşte pe 
oameni, sacramentum est sisnum rei sacrae in quantum est sanctificans 
homines.“ (S. Tu., UL, 60, 2).5% 

Ideea cauzalității sacramentelor, introdusă de Petru Lombardul, a fost 
dezvoltată de teologia catolică, mai ales în perioada Contra-Reformei, 
pentru a contracara ideea protestană în domeniu. Pupă protestanți, 
cuvintele consacratoare, ca şi întregul sacrament, n-au decât o importanţă 
didactică: ele comunică celui care le primeşte promisiunea mântuirii şi 
iertarea păcatelor, nu sunt decât nişte simple afirmaţii, nişte promisiuni 
cu privire la ceva viitor, verba concionalia, promissoria. În consecinţă, 
teologia Contra-Reformei a stabilit că aceste cuvinte sunt cauza sfințirii 
efective a semnului sacramental, dar şi a subiectului care îl primeşte. 
Cardinalul Bellarmin formulează această doctrină astfel: „Cuvântul, care, 
ca element, creează sacramentul, nu are valoare afirmativă, ci 
consacratoare, verbum, quod cum elemento sacramentum fecit, non est 
concionale, sed consecratorium.“ (DE SACR., I, 19).%! 

În baza acestor definiţii teologia catolică face o distincţie între materia 
sacramentală şi forma acestei materii. Apa Botezului, untdelemnul 
Mirungerii, elementele euharistice etc., constituie materia sacramentală; 
cuvintele care se rostesc pentru a sfinţi această materie, ca şi pe 
primitorul ei, constituie forma. Scolastica a mai deosebit între materia 
îndepărtată, materia remota, cum ar fi apa Botezului, şi materia 
apropiată, materia proxima, actul cufundării sau al stropirii cu apă a 
celui ce este botezat. Deşi Bartmann spune că aceste două noţiuni 
implicate în definirea naturii sacramentului, materia şi forma, nu au o 
semnificaţie filosofică propriu-zisă, el afirmă fără echivoc că „materia 





sacramentum tantum, graţia interioară conținută de taină, res tantum, şi un termen mediu xcare 
reuneşte atât semnul cât şi graţia semnificată, sacramentum et res. Distincția este utilizată şi 
azi de teologii catolici 

5% B. Bartmann, Precis..., vol.2, p.233 

591 B. Bartmann, Precis..., vol.2, p.236 

este elementul sacramental de determinat, forma elementul care 
determină““.5%? 

Care este acum rolul distinct al celor două elemente sacramentale? B. 
Bartmann face aici apel la doctrina „cauzalităţii“ cuvintelor consacratorii 
şi spune: „Cuvintele „consacră, ,sfinţesc” atât semnul, cât şi pe 
primitorul sacramentului în sine: 1. semnul: deoarece ele ridică acţiunea 
naturală a sacramentului la nivelul fiinţei supranaturale a unui mijlocitor 
al graţiei; 2. subiectul (primitorul) sacramentului: deoarece produc în el, 
actualizează în el în calitatea lor de formă, efectul sfințitor al graţie. [...] 
Teză: Cuvintele formei, după învăţătura catolică, au o putere sfințitoare, 
consacratoare (verba sacramenti sunt consecratoria).“5% Bartmann 
vede confirmată această învăţătură catolică de expresia biblică „cuvintele 
vieţii“, pe care o rosteşte Petru la un moment dat (IOAN VI, 68), ca şi de 
expresia Sf. Pavel: „paharul binecuvântării pe care-l bem“ (I CORINTENI 
X, 16), dar mai ales de cuvintele fericitului Augustin: „De unde vine o 
asemenea putere a apei (botezului) care atinge corpul şi purifică inima, 
dacă nu din efectul cuvântului?“ (In Joan., LXXX, 3). 

Valoarea afirmativă a cuvintelor de consacrare nu este, totuşi, respinsă: 
„În sens deprecativ (de implorare, n.n.), spune același Bartmann, 
(cuvintele) semnifică mai mult originea divină a eficacităţii 
sacramentelor; în sens indicativ (aceleaşi cuvinte) semnifică mai mult 
eficacitatea sacramentelor în mâinile ministrului (Oficiantului, n.n.). 
Având o valoare obiectivă, cuvintele sacramentale pot fi traduse în limbi 
străine. [...] Cu privire la valoarea semnificativă a semnului sacramental 
(adică a cuvintelor de consacrare, n.n.) Scolastica a mai subliniat un 
triplu element: semnul sacramental indică, în raport cu trecutul, originea 
grației în Pătimirea lui Hristos, sienum rememorativum; în raport cu 
prezentul el semnifică grația interioară însăşi, sienum demonstrativum,; 
iar în raport cu viitorul el semnifică scopul graţiei, gloria eternă, signum 
praenuntiativum.“59% 

Această putere „cauzală“ a sacramentelor în ceea ce priveşte sfinţirea 
efectivă atât a materiei sacramentale, cât şi a primitorului lor, a condus 
teologia catolică la doctrina eficacităţii obiective, ex opere operato, a 
graţiei din ele. Cu privire la această problemă se face următoarea 
afirmaţie de fide: „Sacramentele produc efectul lor prin ele însele, 


59% B. Bartmann, Precis..., vol.2, p.235 
59% B. Bartmann, Precis..., vol.2, p.236 
5% B. Bartmann, Precis..., vol.2, p.237 

acţionează adică ex opere operato“.55 Sensul acestei expresii este acela 
că sacramentele sunt mijloace obiective de mântuire, nu simple 
ceremonii, cum spun protestanții. În consecinţă, eficacitatea lor mân- 
tuitoare nu depinde de starea subiectivă a celui care le primeşte, ci de 
puterea lor intrinsecă, ele nu au o efficacia ex opere operantis, ci una ex 
opere operato. Aici intervine o celebră problemă: aceea a „obstacolului, 
obex*“, pe care primitorul nevrednic al unui sacrament îl poate pune în 
calea eficacităţii graţiei sacramentale. „Omul, spune Bartmann, nu merită 
graţia, dar el îndepărtează prin penitenţă obstacolele din calea grației. 
Autorul graţiei, causa principalis, este Dumnezeu, care în baza meritelor 
lui Hristos, causa meritoria, comunică prin sacramente, causa 
instrumentalis, graţia justificării.“5% 

Această formulă nu este însă suficient de clară ca să concilieze teoria 
eficienţei ex opere operato a graţiei sacramentale cu aceea a obex-ului pe 
care-l poate opune acesteia primitorul: dacă graţia este, într-adevăr, 
eficace în mod obiectiv, ex opere operato, atunci ea ar trebui să 
depăşească fără probleme obex-ul în orice primitor; dar atunci ar fi 
înfrântă voinţa liberă a omului. În consecinţă au fost formulate trei teorii 
pentru a depăşi această dificultate teoretică: teoria tomistă a eficacității 
fizice, teoria eficacităţii morale, susţinută de scotişti şi de mulţi dintre 
iezuiţi, şi, în fine, teoria eficacității intenţionale a cardinalului Billot. 
Toate aceste teorii sunt menite să răspundă întrebării: cum produc sacra- 
mentele graţia sau justificarea. 

a. Teoria eficacităţii fizice. „Eficacitatea fizică, spune Bartmann, este 
susţinută de obicei de tomişti, dar mai ales de Bellarmin, Suarez şi unii 
moderni ca Schaelzer, Oswald etc. O cauză acţionează fizic atunci când 
ea produce efectul ei în mod imediat şi direct şi nu în mod exterior, adică 
prin intermediul unei alte cauze active. După această teorie Dumnezeu 
pune în sacrament, în virtutea „puterii obedienţiale“ a acestuia din urmă, 
o asemenea putere, încât, prin această putere divină vie din el, produce 
graţia în sufletul primitorului printr-un contact fizic cu acest suflet.““5% 
Teoria tomistă n-a putut mulţumi însă spiritele subtile. Însuşi Barmann 
semnalează „un anumit număr de absurdităţi pe care le implică ideea de 
cauzalitate fizică. Mai întâi sacramentul ar trebui să fie un întreg 
compact pentru a produce fizic totalitatea graţiei. Or, nu este cazul: 


5% B. Bartmann, Precis..., vol.2, p.245; aceasta este o afirmaţie de fide, adică o dogmă clar 
definită de autoritatea romană legală. 

5% B. Bartmann, Precis..., vol.2, p.246 

59 B. Bartmann, Precis..., vol.2, p.249 

sacramentul prezintă mai degrabă o serie de acte adesea foarte 
îndepărtate unele de altele. Nu se poate admite că sacramentul îşi 
exercită (puterea) abia cu (cu rostirea) ultimei silabe din formula de 
administrare şi astfel să fie redus la un punct care nu-i este esenţial. 
Apoi, cum poate fi înţeles faptul că un semn sensibil operează asupra 
unei graţii invizibile? Instrumentul şi grația sunt două lucruri complet 
diferite. Unde se află puterea care acţionează? În cuvânt (de sfințire), în 
elementul (material) sau în oficiant (ministru)?...“59% 

b. Teoria eficacităţii morale. „O cauză, explică acelaşi Bartmann, 
produce un efect moral atunci când ea nu-l produce direct, ci mediat, 
acţionând asupra unei alte cauze raţionale şi determinând-o pe aceasta să 
producă efectul. Aplicată la sacramente, această teorie vrea să spună că 
sacramentele nu produc prin ele însele graţia, ci, în baza calităţii lor de 
instituţii şi acţiuni divino-umane ale lui Hristos, ele posedă o asemenea 
demnitate şi o asemenea sfinţenie internă încât Dumnezeu, când vede că 
ministrul conferă în numele său şi la ordinul său un sacrament, îi adaugă 
în mod inexprimabil graţia spirituală.“5% 

Şi această teorie este criticată chiar din interiorul teologiei catolice, după 
cum arată acelaşi teolog citat până aici, căci „este de neconceput ca o 
cauzalitate extra divină (acţiunea ministrului, n.n.) poate exercita asupra 
lui Dumnezeu o influență motrice, când Dumnezeu este el însuşi primul 
motor.“5% Cu alte cuvinte, nu se poate admite ideea că ministrul îl poate 
determina prin acţiunea sa sacramentală pe Dumnezeu să acorde graţia, 
când Dumnezeu este în toate cazurile adevărata cauză a mişcării 
generale, cauza supremă a tuturor efectelor posibile. Pentru acest motiv o 
altă teorie a venit să 1a locul celorlalte două. 

c. Teoria eficacităţii intenționale. Potrivit acestei teorii, sacramentele nu 
produc grația, ci numai o dispunere favorabilă a primitorului în vederea 
primirii graţiei, o împodobire a sufletului, ornarus animae; graţia este 
produsă de Dumnezeu. Eficacitatea sacramentelor ar fi în acest caz nu 
morală, adică nu o influențare a lui Dumnezeu, ci dispozitivă, subiectivă, 
creând adică condiţiile subiective favorabile primirii graţiei obiective. Şi 
acestei teorii i se reproşează că, în realitate, nu este decât o variantă a 
celei morale. 


59% B. Bartmann, Precis..., vol.2, p.250 


5% B. Bartmann, Precis..., vol.2, p.250 
6% B. Bartmann, Precis..., vol.2, p.250-251 

3. Biserica — sacramentul originar. Să trecem acum la analiza suportului 
general al Tainelor, al sacramentelor, care este Biserica. S-ar părea că 
adevăratul subiect al Tainelor este Hristos prin intermediul Bisericii, 
„trupului său mistic“; că Hristos însuşi acţionează tainic în sacramente 
pentru mântuirea noastră. Teologia catolică se străduieşte însă să 
îndepărteze această interpretare afirmând la un moment dat că 
sacramentele nu depind direct de Hristos, ci de Biserică. Printr-o astfel 
de interpretare teologii catolici speră să scape de reproşul protestanților 
cu privire la faptul că nu toate cele şapte Taine îşi au întemeierea dis- 
tinctă, clară, în Sf. Scriptură. Cu alte cuvinte, se ajunge la ideea că 
Biserica îl înlocuieşte pe Hristos în actele sacramentale. Această idee 
apare, de exemplu, la K. Rahner, care afirmă că efectul sacramentelor 
depinde de sfinţenia celor ce le administrează. Ce se întâmplă dacă unii 
episcopi sau preoţi sunt nevrednici? Nevrednicia acestora este suplinită, 
spune el, de vrednicia celorlalți. Dar dacă toţi ar fi nevrednici? 
Răspunsul său este elocvent pentru teoria Bisericii sau chiar a ierarhie 
care acționează în locul lui Hristos: nevrednicia tuturor n-ar mai putea fi 
acoperită cu nimic şi ierarhia n-ar mai exista; la fel ca şi Biserica în care, 
dacă toţi membrii ei ar fi păcătoşi, ea şi-ar pierde sfinţenia!60! 

Acelaşi teolog exprimă chiar părerea că nu Hristos a întemeiat 
sacramentele, ci Biserica. Hristos ar fi întemeiat un singur sacrament: 
Biserica, cu puterea de a activa natura ei sacramentală în diferite 
sacramente. „Biserica, spune el, este continuarea, persistenţa prezenţei 
reale eshatologice a voinţei graţiale biruitoare şi definitiv introdusă în 
lume prin Hristos... Ca o astfel de persistenţă a lui Hristos în lume, 
Biserica este, de fapt, sacramentul originar (das Uhrsakrament), punctul 
de origine al sacramentelor în sensul propriu al cuvântului. [...] Actua- 
lizarea mântuirii eshatologic biruitoare dată lumii în Biserică şi oferită 
tuturor oamenilor se efectuează, deci, pentru om în parte într-un act al 
Bisericii pe seama omului însuşi, prin care ea vesteşte caracterul graţial 
al acestei mântuiri. Şi acest act al Bisericii poartă în mod necesar în sine 
structura esenței Bisericii. Acest act este sacramental, deoarece 
corespunde Bisericii ca sacrament originar a graţiei. [...] Pornind de la 
Biserica — sacrament originar — s-ar putea vedea că existenţa 
sacramentelor reale în sensul cel mai strict şi mai tradiţional nu e necesar 
să se întemeieze în fiecare caz pe un cuvânt determinat... instituirea unui 








601 K.Rahner, Kirche und Sakramente, Herder, 1960, p.17, 21, 37-38; la Pr. prof. D. Stăniloae, 
Teologia Dogmatică... vol.3, p. 23, n.12, 13, 14 

sacrament rezultă şi din faptul că Hristos a întemeiat Biserica cu 
caracterul ei de sacrament originar.“602 

Graţia este în concepţia teologilor romano-catolici o putere acordată 
gratuit Bisericii şi clerului ei de către Hristos. Pe lângă faptul că Biserica 
administrează eficient această graţie în numele lui Hristos, grația este 
eficientă prin ea însăşi, căci ea imprimă în primitor o pecete de neşters, 
un caracter indelebil. Doctrina „caracterului indelebil“ n-a fost inventată 
de scolastici; ea apare deja la Augustin, ca suport al irepetabilităţii 
Tainelor. În lupta sa împotriva donatiştilor care cereau rebotezarea şi 
chiar rehirotonirea celor căzuţi în păcate grave, marele teolog latin, 
episcop al Hypponei în nordul Africii, a susţinut că, odată primit, harul 
botezului sau al hirotoniei imprimă în om o pecete de neşters care nu 
dispare cu nici un chip până la moarte. Cel care păcătuieşte, se situează 
în afara Bisericii, dar nu va pierde botezul sau preoţia primită. Prin păcat 
sau erezie acestea rămân în el doar inactive sub aspectul mântuirii; 
potenţial grația acordată prin ele rămâne, putând fi activată oricând prin 
pocăință şi revenire în Biserică. 

Această concepţie potrivit căreia Biserica prin clerul ei este cea care 
generează graţia pare să aibă la bază presupunerea că această graţie, 
primită la hirotonie, devine un fel de supranatură, adică se adaugă naturii 
clericului care, din momentul primirii ei, îi poate activa efectele oricând 
doreşte. Graţia este, deci, o potenţă, o realitate pe care Biserica, respectiv 
clerul ei, o păstrează latent în sine şi o activează atunci când săvârşeşte 
sacramentele. Insistenţa majoră a teologiei catolice în problema naturii 
sacramentelor este aceea că prin ele se oferă primitorului efectul acestei 
graţii pe care clerul o deţine. Fiind un efect, clerul, Biserica, deţine 
această graţie în calitate de cauză generatoare. lată de ce afirmaţia că 
sacramentele sunt rituri care „produc“ în primitor efectul graţial, care 
este sfinţirea acestuia, nu s-a menţinut până recent în textele teologice 
catolice consacrate acestui subiect. 

Astfel, teologul catolic C. E. O"Neill citează o definiţie din 1897 în care 
sacramentele Bisericii sunt definite ca „anumite rituri exterioare care nu 
sunt un simplu simbol sau o mărturie a unei sfinţiri interioare a omului, 
ci produc de asemenea... semnele eficace ale sfințirii.“ „Această sfințire 
interioară, pe care ele o produc în suflet, pe care o presupun şi o 
semnifică, este caracteristica esenţială a calităţii lor de ,semn?. Mai mult, 


602 K. Rahner, op. cit., p.89; la Pr. prof. D. Stăniloae, Teologia Dogmatică..., vol.3, p. 30, n.19 

această sfințire este recunoscută ca decurgând din meritele lui Hristos şi 
ca fiind izvorul slavei ce va să vie.“6%5 

Cum era şi firesc, o atare definiţie nu putea decât să mărească prăpastia 
dintre trăirea liturgică a lui Hristos însuşi şi a actelor sale mântuitoare, pe 
de o parte, şi „cauzalitatea“ sacramentală care oferă doar un efect grațial 
menit să provoace o sfințire interioară, în baza meritelor lui Hristos, deci 
fără o legătură directă cu Hristos. Această consecinţă a definirii 
„cauzale“ a naturii sacramentelor este pusă în evidenţă de acelaşi autor 
care spune: „Este aici o absurditate din punctul de vedere al logicii care 
nu pare să-i fi tulburat pe teologii noştri moderni, cum nu i-a tulburat nici 
pe primii scolastici. În orice caz, cauzalitatea este cea care determină 
maniera de a trata sacramentele şi aici se găseşte rădăcina divorțului 
dintre sacramentologie şi mişcarea liturgică din prima parte a secolului 
(XX). Unul din rezultatele cele mai nocive ale acestei preocupări cau- 
zaliste a fost determinarea cazuistă a „condiţiilor minime” care trebuie 
cerute primitorului. Acest minim era fixat pornind de la cazul marginal al 
subiectului inconştient. Era foarte dificil să se construiască pe o 
asemenea bază o teologie a participării liturgice.“604 

Ideea subiacentă acestor aprecieri ale lui O”Neill este aceea că, dacă 
sacramentele generează cauzal graţia sfinţitoare, aceasta operează asupra 
primitorului prin propria ei forță de realitate supranaturală asupra 
primitorului, indiferent dacă acesta este sau nu vrednic. Mai mult, 
această graţie sfințitoare, în baza eficacităţii ei cauzale, poate opera chiar 
în absenţa primitorului căreia îi este destinată. Acest aspect apare în toată 
evidenţa lui în cazul celebrelor mise catolice private, adică săvârşite de 
preot în absenţa poporului pentru care se săvârşeşte jertfa liturgică, 
recomandate chiar şi de Conciliul al II-lea de la Vatican. Vestitul teolog 
catolic K. Rahner are curajul să afirme chiar că ideea unei participări a 
întregii Biserici la fiecare misă, adică la jertfa care se oferă de către preot 
cu acest prilej, este o „pioasă fantezie““!695 

Simţind efectul negativ al acestei concepţii sacramentale, o serie de 
teologi catolici din acest secol au încercat să atenueze impresia că 
sacramentele ar fi nişte adevărate „maşinării ale graţiei“ în mâna clerului, 
operând sfinţirea primitorilor lor ex opere operato, adică fără o 
participare subiectivă corespunzătoare din partea acestora. Direcţia în 


603 Bilan..., vol.2, p.458 
64 Bilan..., vol.2, p.459 
65 Bilan..., vol.2, p.478 

care s-au conturat aceste încercări de ameliorare a teologiei sacramentale 
catolice a fost aceea de a accentua ideea că prin sacramente nu se oferă o 
simplă putere graţială, o iertare a păcatelor şi o sfințire a credinciosului 
numai ca efect al meritelor infinite ale lui Hristos, ci o întâlnire, desigur 
tainică, sacramentală, cu însuşi Hristos şi cu actele sale mântuitoare. Într- 
o asemenea viziune însuşi conceptul de Biserică-sacrament, aşa cum îl 
înţelege Rahner, se atenuează în favoarea ideii de Biserică-revelaţie a lui 
Hristos, iar ministrul, preotul care oficiază riturile sacramentale, nu mai 
acţionează în baza unei puteri graţiale pe care o deţine în sine în numele 
lui Hristos şi o acordă în baza deciziei sale, numită de scolastici 
imperium, Ci face loc acţiunii lui Hristos însuşi. 

Primul nume care s-a înscris pe linia acestui efort înnoitor din interiorul 
teologiei catolice de inspiraţie scolastică, tomistă, este cel al lui Ansgar 
Vonier. Într-o lucrare publicată la Londra în 1925, Vonier contestă ideea 
că misa este un sacrificiu real, operat de preot în baza puterilor depline 
care i-au fost conferite acestuia de Hristos prin Hirotonie, adică a 
imperium-ului. Sacrificiul euharistic nu este un nou sacrificiu, altul decât 
cel de pe Golgota, ci este acelaşi sacrificiu la are participăm, însă nu real, 
ci sacramental, tainic. Sacramentul Legii celei Noi este un semn, dar nu 
al graţiei, ci al înseşi Jertfei lui Hristos şi al slavei viitoare. Un 
sacrament, spune Vonier, nu este destinat numai sanctificării pe care o 
exercită prin cauzalitatea sa, ci şi o adorare. Euharistia, prin actul 
transubstanţiaţiei operată pe calea cuvintelor de instituire, vi verborum, îl 
face prezent pe însuşi Hristos, desigur sub forma unei Jertfiri 
sacramentale. Vonier se străduieşte să rămână în cadrele tomismului: 
Toma d'Aquino, spune el, ar fi refuzat noţiunea de cauzalitate în favoarea 
aceleia de eficacitate. Tentativa lui Vonier nu s-a bucurat însă de un ecou 
deosebit. Ideile sale nu erau suficient de novatoare.6% 

Primul teolog catolic care a încercat o înnoire reală a fost însă Odo 
Casel, care a dorit să ofere mişcării de înnoire liturgică apărută în 
catolicism la începutul secolului baza ei teoretică în ceea ce priveşte 
sacramentele. În acest scop el a reluat vechea idee a Părinților orientali a 
participării credincioşilor la misterul morţii şi învierii reale a lui lisus 
Hristos. Astfel, într-o lucrare din 1922, Casel afirmă că cel ce este făcut 
prezent prin actele simbolice ale cultului este însuşi actul mântuitor al lui 
Hristos. Acest act mântuitor nu se mai prezintă, desigur, în 
circumstanţele sale originale, de odinioară, ci se prezintă sau este 


606 Bilan..., vol.2, p.462 

experimentat de credincioşi în mod „sacramental“. Evenimentul 
mântuirii, fiind o intervenţie răscumpărătoare a lui Dumnezeu în timp, 
transcende timpul şi poate îmbrăca, în sacramente, un nou mod de a fi. 
Casel vrea să spună că, deşi prezentată sacramental, jertfa liturgică este 
chiar jertfa istorică a lui Hristos de pe Golgota şi nu o alta. Concepţia sa 
a întâmpinat, cum era şi de aşteptat, o mare împotrivire în rândul 
teologilor catolici, dar ea a reprezentat o adevărată înnoire care n-a fost 
trecută cu vederea. Ea a atras atenţia teologiei catolice asupra aspectului 
de mister, de taină al sacramentelor.% 

Un nume şi mai sonor în contextul acestui efort de înnoire a teologiei 
sacramentale catolice îl reprezintă teologul olandez H. E. Schillebeeckx 
cu o lucrare apărută în 1958 sub titlul: SACRAMENTUL CA ÎNTÂLNIRE CU 
DUMNEZEU. Schillebeeckx caută să înţeleagă esenţa actului sacramental 
prin prisma fenomenologiei. Mântuirea, spune el, poate fi în întregime 
definită în termenii unei întâlniri umane, deoarece voinţa lui Dumnezeu 
de a ne mântui ne-a fost înfăţişată sub forma omenităţii lui Hristos şi nu 
poate fi recunoscută a atare decât în virtutea Cuvântului său revelator, 
care este divin în conţinut, dar uman în expresie. În acest context de 
înţelegere, rolul sacramentelor este în mod riguros acela de a asigura 
omenirea de realitatea întâlnirii credinciosului cu Hristos în perioada de 
timp care se va scurge de la Învierea sa istorică până la Parusie, căci 
întâlnirea autentică este aceea cu Hristos cel în slavă de după învierea sa. 
Cu alte cuvinte, Biserica prelungeşte într-un fel pedagogia salvatoare a 
Întrupării, constituind spaţiul în care Hristos adaugă noi elemente 
acţiunii sale mântuitoare săvârşite în timpul vieţii sale istorice. Actele 
sacramentale sunt astfel actele lui Hristos, în completarea celor istorice, 
dar săvârşite în spaţiul Bisericii. „Primirea unui sacrament, explică 
O"Neill, este (pentru Schillebeeckx) o întâlnire cu Hristos, dar această 
întâlnire implică un contact prealabil cu Biserica. Problema instituirii 
sacramentelor particulare trebuie să se rezolve în vocabular eclezial.““608 
Schillebeeckx insistă afirmând că în ceremoniile Bisericii nu doar 
Hristos cel care sfinţeşte este întâlnit, ci întregul mister al Întrupării care 
traduce în termeni umani viaţa interioară a Sfintei Treimi. Totuşi, ce 
anume întâlneşte, precis, omul în contextul sacramentului pe care-l 
primeşte? Întrebarea este foarte acută, deoarece principala obiecţie care 
i-a fost adusă lui Odo Casel a fost aceea că timpul este ireversibil. Cu 

alte cuvinte, credinciosul nu poate întâlni, fie şi sacramental, umanitatea 
lui Hristos şi actele sale mântuitoare, deoarece acestea sunt realități 
istorice, circumscrise deci spaţiului şi timpului în care a trăit Hristos cel 
istoric. Atunci cum putem înţelege afirmaţia că omul îl întâlneşte, totuşi, 
pe Hristos în sacramente? Pentru a depăşi acest obstacol teoretic, 
teologul olandez spune că ceea ce întâlnim în sacramente este elementul 
exclusiv divin care se manifestă în Revelaţie, adică Dumnezeu care se 
împacă cu lumea. Această acţiune divină de împăcare este aceeaşi, fie că 
este vorba despre sacrificiul istoric al lui Hristos cel slăvit, fie că este 
vorba de dinamismul sfinţitor al Bisericii. Sacramentele sunt astfel „acte 
personale ale lui Hristos îndeplinite prin intermediul ministerului 
Bisericii; ele sunt întruparea eclezială şi istorică a voinţei mântuitoare a 
lui Hristos şi darul efectiv la grației sub formă vizibilă. Astfel îşi capătă 
ele semnificaţia. Sacramentele comunică (real) mântuirea, deoarece ele 
sunt semne ale activităţii lui Hristos însuşi.“60 

4. Critica teologiei sacramentale catolice. Marea problemă a teologiei 
catolice este neputinţa ei de a argumenta că în Sfintele Taine şi în cultul 
Bisericii în general omul nu face experienţa unei realități create, 
distribuite de clerul Bisericii în virtutea unui mandat divin, adică în locul 
lui Hristos, ci îl întâlneşte pe însuşi Hristos cel mort şi înviat, aşa cum 
învaţă toţi Părinţii orientali şi teologii Bizantini care i-au urmat. 
Dezvoltările doctrinare catolice clasice lasă impresia că Hristos a 
încredinţat Bisericii şi clerului ei puterea, imperium-ul, asupra Împărăției 
sale de pe pământ, rezervându-şi pentru sine puterea asupra Împărăției 
Cerurilor. Din acest motiv s-a vorbit despre o acţiune a clerului, în 
special a papei, in persona Christi sau chiar in loco Dei. Hristos a 
realizat răscumpărarea lumii prin Jertfa sa pe cruce, oferind Bisericii, 
clerului, meritele acestui act pentru a le administra după cum crede de 
cuviință. Acesta este sensul termenului de imperium prin care se 
defineşte esenţa puterii ecleziale. 

Această viziune despre esenţa puterii ecleziale a condus inevitabil 
teologia catolică să afirme că în sacramente clerul distribuie 
credincioşilor o putere eficace prin ea însăşi, o putere care emană din 
esenţa imperium-ului, a puterii care i-a fost încredinţată, şi care este 
eficace pe măsura acestei puteri. De aici conceptul puterii ex opere 
operato în sensul de eficienţă în sine a tainelor, chiar în absenţa 
vredniciei primitorului sau a săvârşitorului. Ideea de cauzalitate în sensul 

că sacramentele generează, ca nişte adevărate, cauze graţia sfinţitoare se 
bazează pe concepţia generală că Biserica şi clerul ei au fost lăsate de 
Hristos să acţioneze în locul său, chiar dacă în numele său. Consecința 
acestei viziuni sacramentale a fost dublă: în interior a slăbit preocuparea 
primitorilor acestor sacramente pentru vrednicia cuvenită primirii acestor 
rituri, pentru ca în final să slăbească chiar pentru sacramentele în sine; în 
exterior, reproşul protestanților că în Biserica Catolică omul îl întâlneşte, 
de fapt, pe preot, nu pe Dumnezeu însuşi, cum ar trebui, a devenit tot mai 
puternic şi mai seducător, punând în pericol grav misiunea catolică. 
Pentru a evita aceste grave neajunsuri, teologi ca Vonier, Casel sau 
olandezul Scillebeeck, şi nu numai ei, au căutat, cum am arătat, o 
corectare a teologiei sacramentale catolice prin tot felul de teorii menite 
să facă din sacramente şi din clerul care le administrează medii mai 
transparente menite să faciliteze o întâlnire mai directă cu însuşi Hristos. 
Atât Vonier cât şi Casel au afirmat în mod clar că ceea ce primeşte omul 
în sacramente nu este o simplă graţie generată de Biserică, de clerul ei, în 
virtutea imperium-ului care i-a fost conferit de Hristos, ci pe însuşi 
Hristos şi actele sale mântuitoare. Din nefericire, cei doi s-au mărginit 
doar la afirmarea acestei învățături patristice, fără să o poată integra însă 
în sistemul de gândire scolastic, fără a o putea face acceptabilă teologilor 
catolici de inspirație tomistă. Reproşul fundamental care i-a fost făcut lui 
Odo Cassel în special, acela că timpul este ireversibil şi că deci ceea ce 
întâlnim în sacramente nu poate fi Hristos cel istoric şi jertfa sa de pe 
Golgota, cum ar fi vrut cei doi, n-a putut fi depăşit teoretic. Astfel 
teoriile lui Casel au rămas, cum spune O"Neill, mai mult nişte intuiții, 
decât o demonstraţie analitică riguroasă.610 

Olandezul Schillebeeckx a căutat să depăşească acest reproş apelând la 
serviciile fenomenologiei. Este însă extrem de sugestiv faptul că, pentru 
a depăşi reproşul amintit, el a fost nevoit să afirme că ceea ce omul 
întâlneşte în sacramente este ceea ce este divin în Revelaţie, adică pe 
Dumnezeu care se reconciliază, care se împacă cu lumea, iar nu 
umanitatea istorică a lui Hristos şi actele sale, deopotrivă istorice. Aici se 
află o idee profundă care se cere analizată mai în detaliu. Este vorba de 
neputinţa teologiei catolice de a înţelege ideea de îndumnezeire în sens 
patristic oriental. Prin actul ipostazierii naturii sale umane la întrupare şi 
de îndumnezeire progresivă a acestei naturi prin toate actele dumne- 
zeieşti care au urmat: jertfa, învierea, înălţarea şi şederea de-a dreapta 

Tatălui ca om, umanitatea lui Hristos s-a îndumnezeit în aşa măsură, s-a 
transfigurat sub focul Dumnezeirii atât de mult, încât, fără să părăsească 
graniţele statutului său de creatură, a devenit aptă să depăşească 
limitările obişnuite de timp şi de spaţiu şi să se ofere experienţei umane 
în Biserică prin Taine în toate veacurile până la sfârşit. Neputând apela la 
teoria răsăriteană a îndumnezeirii şi transfigurării firii umane, 
Schillebeeckx ajunge să afirme că în Biserică întâlnim cu adevărat pe 
Hristos şi actele sale mântuitoare, dar aceste acte nu mai sunt cele 
istorice, ci altele, care vin necontenit în completarea celor istorice şi care 
lucrează în continuare taina mântuirii, nu prin umanitatea sa istorică, ci 
de data aceasta prin intermediul Bisericii şi a sacramentelor ei. Cu alte 
cuvinte, acelaşi Hristos, înviat şi aflat în slava sa eternă, este cel care a 
acţionat în timpul vieţii sale istorice şi care acţionează acum prin 
intermediul Bisericii şi a clerului ei. „Doar forma umană pe care o ia 
această putere mântuitoare, comentează O"Neill, este diferită pentru 
fiecare caz.“$!! 

Faţă de această afirmaţie — sau, mai degrabă, viziune — trebuie făcute o 
remarcă de fond: a spune că sacramentele sunt o altă formă umană prin 
care acționează Hristos înseamnă a afirma că acţiunea lui Hristos în 
cadrul Bisericii completează acțiunea sa istorică şi că, în consecinţă, 
sacramentele sunt noi întrupări ale lui Hristos cel slăvit, adică cel etern. 
Jertfa euharistică devine în acest caz nu o actualizare fie şi sacramentală, 
tainică, a celei istorice, ci o nouă jertfă. Consecința este, probabil, 
inacceptabilă chiar şi pentru teologia catolică. 

Dar marea problemă a acestei teologii rămâne neputinţa ei de a înțelege 
transfigurarea naturii umane a lui Hristos. Marcat de acest handicap, 
Schillebeeckx afirmă, cum am remarcat, că cel pe care-l întâlnim în 
sacramente este exclusiv Hristos cel înviat şi sălăşluit în slavă, adică pe 
însuşi Fiul lui Dumnezeu. Ideea subiacentă este că numai divinitatea 
poate depăşi spaţiul şi timpul şi deci numai pe ea o putem întâlni în 
timpuri şi locuri diferite. Această Divinitate a cărei întâlnire formează 
esenţa actului sacramental ar fi, afirmă Schillebeeckx, „Dumnezeul care 
se împacă cu lumea“. Dar e de observat că actul împăcării nu este unul 
pe care Fiul lui Dumnezeu l-ar fi putut consuma în ipostaza sa exclusiv 
divină, căci în acest caz întruparea nu şi-ar mai fi avut rostul, împăcarea 
putând avea loc printr-un simplu decret al lui Dumnezeu. Dumnezeu cel 
ce se împacă cu omul apare în această ipostază numai în întrupare, căci 

împăcarea presupune în mod riguros întruparea şi jertfa istorică. Aşadar, 
întâlnire cu „Dumnezeu care se împacă cu omul“ nu este posibilă în afara 
umanităţii sale istorice şi obiecţia rămâne în picioare. 

Cum remarcă şi O'Neill şi cum au remarcat-o şi alţii, soluţia lui 
Schillebeeckx conduce în realitate la dochetism. lată de ce un teolog 
catolic ca Wegenaer îşi pune în continuare şi acut întrebarea: „cum poate 
acționa un instrument uman în afara timpului?“ !? Întrebarea lui 
Wegenaer priveşte, evident, natura umană a lui Hristos şi actele sale 
istorice mântuitoare, căci dilema este următoarea: dacă în sacramente îl 
întâlnim numai pe Hristos cel divin, se neagă întruparea sa reală, cu 
consecinţe inacceptabile; dacă afirmăm realitatea umanităţii sale, nu mai 
putem afirma şi capacitatea acesteia de a transcende timpul şi spaţiul 
pentru a se oferi oricărui credincios din orice veac şi loc spre împărtăşire. 
Dilema în care se află teologia catolică îşi află explicația simplă în 
cripto-nestorianismul hristologiei sale. Un Hristos în care natura sa 
umană are propriul ei centru psihologic uman, distinct de ipostasul divin 
al Logosului cum au afirmat sinoadele, nu poate depăşi limitarea ei 
naturală, fiind o barieră de netrecut în calea transfigurării acestei naturi 
de către ipostasul divin. 

Atâta vreme cât teologia catolică nu va pune capăt explicit acestei 
tendinţe cripto-nestoriene a hristologiei ei, nu va fi posibil să se 
elaboreze în limitele ei o adevărată teologie a sacramentelor înţelese ca 
întâlniri repetate peste timp şi spaţiu în cadrul Bisericii cu umanitatea 
transfigurată şi tocmai de aceea mântuitoare a lui Hristos cel istoric. 

5.3. DOCTRINA PROTESTANTĂ 
DESPRE SFINTELE TAINE 


1. Spiritualismul radical. Întreaga teologie a Reformei s-a cristalizat, 
cum se ştie, în lupta aprigă cu catolicismul roman. Problema 
sacramentelor a constituit chiar prima linie a războiului doctrinar, din 
cauza exceselor pe care Biserica Romei le practica la acea vreme în 
Germania, dar şi în întreaga Europă, sub forma celebrelor indulgenţe. Nu 
în zadar revolta lui Luther şi primul ei rezultat: cele 95 de teze afişate pe 
uşa bisericii de la Wittenberg, a fost provocată de ridicolul propagandei 
călugărului Johan Tetzel în favoarea indulgențelor pe care le vindea în 
zonă, dar şi de supărătorul ecou pe care-l avea în mintea oamenilor 
vremii. „Era aproape un exerciţiu contabil, spune istoricul K. Randell. 
Trebuiau acumulate cât mai multe „merite” care să contrabalanseze 
păcatele. „Meritele? se câştigau prin „fapte bune”, inclusiv prin 
achiziţionarea de indulgenţe. [...] (Tetzel) vindea cele mai „puternice? 
indulgenţe oferite vreodată: nu numai că asigurau iertarea tuturor 
păcatelor cumpărătorului, dar puteau să asigure eliberarea din purgatoriu 
a sufletului unui prieten sau a unei rude deja moarte. [...] Zeci de mii de 
oameni, inclusiv unii din Wittenberg, îşi investeau economiile în 
indulgenţe. Cu aceste întâmplări în minte a scris Luther NOUĂZECI ŞI 
CINCI DE TEZE. ““615 

Indulgenţele papalității reflectau nu numai dorinţa arzătoare de a face 
rost de bani pentru construirea marii catedrale a Sf. Petru de la Roma şi 
multe alte proiecte, ci mai ales o anumită mentalitate potrivit căreia harul 
iertării păcatelor şi al regenerării spirituale poate fi oferit sub forma 
materială a unor răvaşe de iertare. Indulgenţele reprezentau, fără 
îndoială, o supralicitare a rolului Tainei Pocăinţei. Mai mult decât atât, 
ele exprimau credinţa că harul iertării poate fi conținut de forme 
materiale cum erau sacramentele sau chiar aceste răvaşe distribuite cu 
atâta generozitate de călugării Romei. Considerat a fi de natură creată, 
grația putea fi, într-adevăr, oferită fără probleme în „recipiente” materiale 
ca cele sus-menţionate. Această idee a provocat încă din vremea 

Scolasticii întrebări, ca de exemplu: cum se leagă graţia de partea văzută 
a sacramentelor? Tomiştii susțineau că sacramentele conțin graţia; 
scotiştii, dimpotrivă, susțineau că aceleaşi sacramente aduc cu ele, 
conferă, graţia.S!* Cu alte cuvinte, dacă primii susțineau că graţia este 
conținută în întregime în sacramente şi ca urmare acestea sunt eficiente 
prin ele însele, ceilalți susțineau că graţia urmează actului sacramental, 
fiind oferită primitorului de însuşi Dumnezeu. Concepţia care domina era 
însă cea tomistă. 

Marea problemă care a generat Reforma şi în general revolta din 
Germania a fost, aşadar, această idee că nişte forme materiale pot conţine 
o putere divină; că aceste răvaşe distribuite de călugări şi chiar 
sacramentele în general pot oferi prin ele însele, în locul lui Dumnezeu, 
graţia iertării. Întregul angrenaj trăda ideea că Dumnezeu încredinţase 
Bisericii şi slujitorilor ei puterea de a distribui în locul său puterea 
iertării păcatelor şi multe alte daruri spirituale şi că aceasta, Biserica 
Romană, le distribuia ca pe nişte daruri care de acum erau ale sale, nu ale 
lui Dumnezeu. Faptul că Biserica Romană crede şi astăzi acest lucru este 
dovedit de afirmarea caracterului creat al graţiei sacramentale: dacă 
graţia ar fi necreată, crede teologia catolică, atunci aceasta n-ar mai putea 
fi la dispoziţia Bisericii şi a slujitorilor ei, ci ar fi conferită direct de 
Dumnezeu. este credinţa nemărturisită a teologilor catolici că o graţie cu 
adevărat divină, necreată, în esenţa ei, ar lipsi Biserica şi clerul de 
puterea de a o distribui credincioşilor şi că misiunea Bisericii ca instituţie 
ar rămâne fără obiect. 

Împotriva acestor excese s-a născut, în consecință, o puternică reacţie nu 
doar în minţile marilor savanţi ai Bibliei, cum era la acea vreme Luther şi 
prietenii săi, ci chiar şi în rândurile populaţiei. Forma cea mai radicală a 
acestei reacţii s-a manifestat în rândurile mişcării anabaptiste, care se află 
la originea celor mai multe din sectele neoprotestante de astăzi. 
Anabaptiştii au ajuns să respingă, însă, nu numai orice formă materială 
ca semn al graţiei divine, dar au respins la un moment dat chiar Biblia, 
considerând că Dumnezeu comunică cu ei de acum direct, fără nici un 
intermediar material sau uman. Nu numai sacramentele sau indulgenţele 
au fost abandonate ca mijloace ale graţiei, ci însuşi Cuvântul lui 
Dumnezeu conţinut în Biblie sub pretextul unor revelații directe, indi- 
viduale, oferite membrilor mişcării. Această credinţă a condus imediat la 
excese, cele mai celebre fiind acelea săvârşite de anabaptişti cu prilejul 

devastărilor din timpul războiului țărănesc desfăşurat sub conducerea lui 
Thomas Miintzer împotriva tuturor celor care nu erau de acord cu ei. 
Fantezia viziunilor divine, credinţa în revelații individuale directe, nu 
mai avea nici o limită. Nimic obiectiv nu mai putea îngrădi 
subiectivismul acestor reverii considerate divine, printre ale căror 
rezultate s-a numărat şi excesele anabaptiştilor la Miinster.515 

Un spiritualism atât de radical manifestă astăzi quakerii. „Quakerii, care 
au mers mai departe la spiritualism, spune Andruţos, resping cu totul 
partea văzută a tainei, acceptând (numai) un botez spiritual, adică 
purificarea sufletului de păcat, prin lisus Hristos, şi o euharistie 
spirituală... În adevăr, păstrând cu tărie învățătura fundamentală a 
protestantismului că Dumnezeu mântuieşte şi îndreptează pe om 
nemijlocit, ei tăgăduiesc în chip natural şi caracterul exterior al 
tainelor...“616 Aceeaşi idee a unei graţii conferite direct de Dumnezeu, 
fără nici un intermediar material sau uman, se află şi la baza aşa- 
numitului „botez în duh“ sau „botez cu Duhul Sfânt“ practicat de 
penticostali sau alte secte. Botezul cu Duhul Sfânt de multe ori nici nu 
mai este legat de apă, fiind considerat o revărsare directă a Duhului fără 
nici un apel la vreun element material. În opinia sectelor respective, acest 
tip de botez reprezintă forma cea mai spirituală sub care cineva se poate 
împărtăşi cu Duhul Sfânt. Mai mult, refuzul oricărui intermediar 
sacramental, material sau uman, conduce la ideea că ceea ce primeşte nu 
mai este o graţie creată, ci pe Dumnezeu Duhul însuşi. 

2. Spiritualismul Cuvântului. Adevărata Reformă este reprezentată, 
desigur, de Luther. EI se deosebea de anabaptişti. „Luther, Zwingli şi 
principalii lor discipoli, spune Randell, erau evanghelici. Ei s-au desprins 
de Roma în esenţă, deoarece erau siguri că Cuvântul, aşa cum îl 
revelează Biblia, trebuie să aibă întotdeauna prioritate asupra 
învățăturilor tradiţionale ale Bisericii. Abordarea lor este scolastică. Ei 
au fost savanții care se străduiau să găsească adevărata semnificație a 
unui text dificil, polemizând cu ardoare asupra interpretărilor rivale. În 
pofida tuturor discuţiilor lor asupra credinţei, ei erau intelectuali, 
bazându-se mai mult pe logică, în detrimentul emoţiilor.“S!7 Într-adevăr, 
Luther şi Zwingli erau savanții Reformei, în timp ce anabaptiştii 
reprezentau masa oamenilor simpli, care aborda credinţa mai mult 

emoţional decât intelectual. Ceea ce-i deosebea însă în mod exact pe 
anabaptişti de Luther, de Zwingli şi de partizanii lor era faptul că ei se 
lăsau ghidaţi nu atât de textul Bibliei, cât mai ales de „viziuni şi voci 
interioare“, eliberându-se astfel de orice restricţie în formularea credinţei 
lor. Din acest motiv nu de puţine ori ei intra în conflict direct cu mesajul 
biblic. 

Luther a pus însă la baza credinţei sale Biblia, Cuvântul lui Dumnezeu 
deja formulat istoric în textele sacre. Am subliniat această precizare, 
deoarece ea abia fixează ceea ce l-a deosebit pe el de anabaptişti. Aceştia 
au început să fie intens criticaţi de el şi de alţii că, în libertatea lor 
doctrinară, încalcă tot mai adesea adevărul biblic. Drept răspuns o serie 
de anabaptişti s-au eliberat cu totul de orice obligaţie faţă de textul 
biblic. Convinşi că Duhul Sfânt le vorbea direct, ei au ajuns să considere 
Biblia chiar ca o lucrarea a diavolului, menită să-i înşele şi pe această 
cale pe cei nevrednici.618 În faţa exceselor anabaptiste, Luther a stabilit, 
aşadar, un prim criteriu al credinţei subiective: Cuvântul lui Dumnezeu 
deja formulat istoric, adică aşa cum se prezintă el deja în Biblie. Aceasta 
era prima mare restricţie a Reformei îndreptată nu neapărat numai 
împotriva Bisericii Romane, cât mai ales împotriva anabaptiştilor. lată 
fondul de idei pe care el a ajuns să afirme că harul lui Dumnezeu îi vine 
omului nu prin mijlocirea Bisericii sau a sacramentelor ei, dar nici direct 
şi fără nici un intermediar, cum susțineau anabaptiştii, ci pe calea 
Cuvântului lui Dumnezeu care se aude din Scriptură. 

Această precizare era, desigur, mai puţin decât susţinea Biserica 
Romană, dar mai mult decât învățau anabaptiştii. Controversa cu 
anabaptiştii s-a stins repede în urma războiului țărănesc din 1525 şi a 
risipirii acestora. A rămas însă controversa cu Roma şi împotriva 
acesteia îşi va dezvolta el de aici înainte teoria asupra sacramentelor. 
Astfel, în focul discuţiilor, Luther a ajuns să susțină supremaţia 
cuvântului asupra sacramentelor. lată câteva afirmaţii de-ale sale în acest 
sens: „Omul poate avea şi folosi cuvântul sau testamentul fără semn sau 
sacrament. [...] Botezul nu justifică pe nimeni şi nu foloseşte nimănui, ci 
credinţa în cuvântul făgăduinţei căreia 1 s-a adăugat botezul: aceea 
justifică şi împlineşte ceea ce indică botezul.“ În raport cu sacramentul, 
afirmă Luther, „cuvântul este cu mult mai mare.“*!9 





$I8 K, Randell, op. cit., p.79 
619 La D. Stăniloae, Fiinţa Tainelor în cele trei confesiuni, Ortodoxia 1956, 1, p.22, n.62 

„De fapt, comentează Părintele D. Stăniloae, Luther oscilează între 
considerarea cuvântului ca singurul mijloc al harului — în care caz Taina 
e numai o certificare văzută a primirii harului prin cuvânt — şi între 
recunoaşterea unei valori proprii a Tainelor. Pentru Luther principalul 
este făgăduinţa lui Dumnezeu (promissio) despre iertarea păcatelor, care 
se dă prin cuvânt, şi primirea acestei făgăduinţe prin credinţă. În aceasta 
constă justificarea omului, fiinţa creştinismului. Sacramentul e numai un 
semn, adică un gaj vizibil dat de Hristos că am primit harul iertării, cum 
un certificat ne dovedeşte că am luat examenul, deşi nu prin el l-am 
luat.“520 „În luptă cu teoria scolastică, după care sacramentul este mai 
mare decât cuvântul, spune un teolog protestant, Luther desfiinţează 
necesitatea tainelor pentru mântuire.“*21 

Este evident că acest accent exclusiv pus de Luther pe cuvânt în 
detrimentul sacramentului provine din credinţa sa că sacramentele nu 
erau altceva decât creaţii ale Bisericii Romane, aşadar ritualuri omeneşti 
care nu ar putea decât să întunece un contact direct al omului cu 
Dumnezeu. Omul are nevoie de un contact viu, direct cu Dumnezeu; or, 
un astfel de contact nu i-l poate oferi decât Scriptura, care este Cuvântul 
lui Dumnezeu însuşi. Cuvântul i-a apărut lui Luther ca cea mai spirituală 
formă sub care poate primi omul cu adevărat pe Dumnezeu, forma care-l 
oferă direct conştiinţei umane credincioase. În locul unor simboluri 
materiale, deci omeneşti, cum sunt sacramentele, şi a unei graţii ea însăşi 
creată, Cuvântul Scripturii oferă primitorului credincios realitate divină 
în toată puritatea ei, singura care-i va putea asigura mântuirea. Este 
învăţătura pe care el o afirmă mai ales în celebra lui diatribă împotriva 
Romei papale intitulată DESPRE CAPTIVITATEA BABILONICĂ din 1520. 
Războiul țărănesc n-a stins însă cu totul mişcarea anabaptistă. În faţa 
extremismului diferitelor secte, Luther s-a văzut nevoit să revină asupra 
opoziţiei sale împotriva sacramentelor şi să ofere acestora un rol mai 
important alături de Cuvântul lui Dumnezeu, sporind astfel criteriile 
obiectivităţii prezenţei lui Dumnezeu în omul credincios. Este atitudinea 
pe care el o adoptă începând din 1529 în cele două CATEHISME ale sale. 
„Din acest timp, spune acelaşi teolog protestant citat mai sus, în religia 
lutherană păşeşte iarăşi pe primul plan sacramentul alături de cuvântul 
lui Dumnezeu şi din acest timp elementul vechi bisericesc... primeşte în 


620 D, Stăniloae, op. cit., p.22, n.62 
%1 pP. Wernle, Der evangelische Glaube nach den Hauptschriften der Reformatoren, Tiibingen 
1918, p.31; la D. Stăniloae, op. cit., p.22, n.62 

teologia lutherică iarăşi un sprijin puternic în opoziție cu elementele care 
erau destinate să înlăture vechea concepţie a sacramentelor din 
creştinism şi să-l conceapă pe acesta ca religie pur spirituală.“ 
Revenind asupra spiritualismului exagerat pe care-l profesase până 
atunci, Luther va căuta să facă din nou loc sacramentelor alături de 
Cuvântul lui Dumnezeu, fără să ajungă însă la a afirma o eficacitate a lor 
ex opere operato, cum spuneau teologii Romei. Prin urmare, deşi va 
admite un rol crescut pe seama sacramentelor, cum n-o făcuse până 
atunci, el atrage atenţia că sacramentele sunt validate numai de credinţa 
primitorului, deci nu au o eficacitate prin ele însele. În CATEHISMUL CEL 
MARE, spre exemplu, el spune: „Lucrările lui Dumnezeu (sacramentele) 
sunt mântuitoare şi trebuincioase pentru fericire şi nu exclud, ci 
dimpotrivă, postulează credinţa, căci fără credinţă ele nu pot fi înţelese.“ 
Aceeaşi atitudine o găsim exprimată şi în Confesiunea Augustană unde 
se spune: „Despre întrebuinţarea sacramentelor se învaţă ă ele sunt 
aşezate nu numai pentru a fi semne de recunoaştere între oameni, ci mai 
ales pentru a fi semene şi mărturii ale voinţei lui Dumnezeu către noi, 
puse înainte pentru a trezi şi a întări credinţa celor slabi. De aceea 
sacramentele trebuie astfel folosite ca să sporească credinţa celor ce cred 
în făgăduielile pe care ele le deşteaptă şi le nutresc. Pentru acelaşi cuvânt 
se osândesc cei care învaţă că sacramentele justifică ex opere operato şi 
nu văd în ele credinţa care iartă păcatele. (CA, art. 13). Aceeaşi poziţie 
este afirmată şi-n APOLOGIA CONFESIONIS AUGUSTANAE: „Făgăduința 
(divină) este nefolositoare, dacă nu se primeşte cu credinţă, şi sacra- 
mentele sunt semne ale făgăduinţelor.“*2% 

Poziţia lui Luther cu privire la sacramente s-ar putea rezuma în ideea că 
acestea, sacramentele, nu sunt decât forme vizibile ale Cuvântului lui 
Dumnezeu. În realitate, în sacramente tot cuvântul are rolul hotărâtor şi 
de fapt el este adevărata lor esenţă. Prin ele însele, sacramentele n-au nici 
o putere. Ele nu sunt decât semne vizibile ale făgăduinţelor divine. 
„Acum, comentează Păr. Stăniloae, el nu mai spune, ca în 1520, că 
mântuirea se realizează exclusiv prin primirea cu credinţă a cuvântului 
promiţător al lui Dumnezeu. Dar şi acum, ceea ce ridică apa botezului 
deasupra apei naturale este tot cuvântul lui Dumnezeu. deci vedem că 
fiinţa botezului la Luther rămâne şi acum tot cuvântul promiţător al 





5% p. Wernle, op. cit., p.31; la D. Stăniloae, op. cit., p.23, n.62 
63 În TDO, vol.2, p.831 

iertării păcatului dat omului de Dumnezeu, nu Hristos însuşi în actul său 
mântuitor, care şterge de fapt păcatele.““524 

Zwingli este şi mai radical în această privinţă. „După el sacramentele nu 
sunt decât semne ale legăturii creştinului cu Biserica şi ale datoriilor pe 
care le are creştinul ca membru al ei. Sacramentele sunt dovada că grația 
nu s-a dat mai înainte, ci după predestinaţie, celui ce le primeşte. Botezul 
este chipul sărbătoresc în care Biserica primeşte un membru al ei, deja 
primit prin graţie, deci predestinat la mântuire. Totuşi, sacramentele nu 
sunt exclusiv semne externe, ci corespund unor fapte din iconomia 
mântuirii. Prin botez se mărturiseşte că Hristos a murit şi a înviat cu 
adevărat, iar pâinea şi vinul euharistic amintesc Cina Domnului, jertfa şi 
iubirea lui pentru noi.“ Zwingli însuşi spune: „Cred, ştiu chiar, că 
sacramentele sunt atât de departe de a conferi graţia, că nici n-o cuprind 
în ele, nici n-o împărtăşesc. (FIDEI RATIO)“62% 

3. Spiritualismul sacramentelor. Calvin manifestă o poziție mai specială. 
Pentru el sacramentele nu sunt numai semn prin care se deosebesc 
creştinii de necreştini, ci şi un semn prin care se conferă harul 
dumnezeiesc. „Sacramentul, spune el, este o mărturie a grației 
dumnezeieşti către noi, confirmată printr-un semn extern unit cu mărturia 
reciprocă a pietăţii noastre către Dumnezeu.“ (Institutio, IV, 14, 1). Prin 
sacramente, deci, lucrează însuşi Duhul Sfânt asupra primitorului. Dar, 
precizează Calvin, şi aici este esenţialul doctrinei sale sacramentale, 
Duhul lucrează numai asupra celor predestinaţi la mântuire. Ceilalţi 
primesc doar un semn gol. Cu alte cuvinte, sacramentele sunt, într- 
adevăr, mijloace ale graţiei, semne vizibile ale acesteia, dar numai pentru 
cei aleşi. Sacramentele, mai spune el, sunt mijloace „prin care Dumnezeu 
lucrează cu eficacitate în aleşii săi.“62% 

Această restricţie avansată de Calvin face ca doctrina sa să nu fie în 
realitate prea diferită de aceea a lui Luther şi chiar a lui Zwingli, căci din 
moment ce predestinaţia este aceea care face sacramentul eficace în 
primitor, sacramentul nu mai este prin el însuşi o garanţie a prezenţei şi 
eficacităţii graţiei. În fond aceasta depinde numai de predestinaţie, iar 
„semnul“ adevărat după care cineva poate cunoaşte dacă este sau nu 
predestinat să primească cu adevărat graţia salvatoare este tot conştiinţa 
subiectivă. Este ceea ce afirmă în mod deschis marele teolog reformat 


62 D. Stăniloae, op. cit., p.23, n.62 
5 În TDO, vol.2, p.831 

Karl Barth: „Botezul, spune el, nu este revărsarea Duhului Sfânt. De 
aceea nu pot să-mi întemeiez încrederea pe botezul meu, ca şi când, prin 
aceea că am fost botezat, am şi primit graţia... Acest semn nu e harul, el 
nu-l aduce şi nu-l dă, nu-l înmulţeşte şi nu-l micşorează. Numai cuvântul 
este harul şi numai Dumnezeu îl aduce şi-l dă... În botezul meu, tocmai 
ca botez de copil, ca botez cu apă, ca botez nerepetat, mi s-a spus într-un 
mod obiectiv (s.n.), deosebit de tot ce-mi pot spune eu, că harul mă 
priveşte şi pe mine, că a venit şi la mine, că am motive să mă încred în 
vocea conştiinţei mele existenţiale (s.n.), împotriva cărei demnități de 
credinţă s-ar putea obiecta multe, că mă pot lua deci în serios, că trebuie 
şi pot să evit de a mă comporta cu neîncredere faţă de mine, de a socoti 
că cuvântul adevărului, pe care îl sesizez prin puterea Duhului Sfânt 
(s.n.), e totuşi poate numai o nouă îndrăzneală, o nouă nebunie a 
umanităţii mele păcătoase, de a socoti că lupta credinţei şi a ascultării în 
care mă aflu angajat e totuşi poate şi ea numai o mare don-quichoterie.“ 
627 

Sublinierile din text sunt menite să pună în evidență faptul că, nici după 
reformaţi, sacramentele nu oferă în fond nici o garanţie, nici o 
obiectivitate experienţei religioase. Garanţia o oferă tot Duhul Sfânt 
direct şi numai celor aleşi. Cum îşi poate da cineva seama că este dintre 
cei aleşi? Încrezându-se în propria conştiinţă „existenţială“! Oare această 
încredere este ea diferită esenţial de poziția adoptată iniţial de Luther? 
Sau de încrederea anabaptiştilor în vocile interioare pe care aceştia 
pretindeau că le aud şi pe care le identificau cu vocea Duhului Sfânt 
însuşi? „Botezul îmi dă, deci, după Barth, comentează Păr. Stăniloae, 
siguranţa că am primit harul, dar nu însuşi harul. Experienţa harului o am 
în mine, direct, prin Duhul Sfânt, care vine prin cuvântul dumnezeiesc. 
Dar botezul îmi dă temeiul să mă încred în această experienţă lăuntrică, 
în vocea conştiinţei. Deci conştiinţa este cea care primeşte harul şi cea 
care îmi dă ştire despre el. Harul nu pătrunde mai adânc decât conştiinţa. 
Dar Barth recunoaşte că nu te poţi încrede absolut în mărturia dinăuntru 
a harului. Sunt necesare anumite acte externe pentru a întări această 
mărturie. Dar cum mai poate îndeplini această funcțiune botezul, odată 
ce nu mai e în el lucrarea Duhului Sfânt? Propriu-zis, ce a mai rămas 
botezul? Dacă e un act gol de putere dumnezeiască, cum mai poate el 
confirma o lucrare lăuntrică dumnezeiască? Prin faptul că botezul, zice 





61 K. Barth, Die Lehre von Worte Gotes. Prolegomena zur christlichen Dogmatik, 1927, p.299; 

Barth, ni se dă pe baza unei porunci dumnezeieşti. E drept, dar porunca 
dumnezeiască îl arată ca pe un mijloc al harului. Deci Barth, urmând 
exemplul lui Calvin, îşi însuşeşte numai opinia de la început a lui 
Larei: * 998 

4. Problema euharistică. Reformatorii s-au distanțat de la început de 
teologii romano-catolici negând radical caracterul de jertfă al Sf. 
Euharistii. Pentru ei, în actul euharistic al oferirii pâinii şi a vinului nu se 
săvârşeşte nici o jertfă nouă, cum afirmau teologii sus-menţionaţi, şi nici 
măcar o actualizare a celei de pe Golgota. Biserica şi clerul nu au puterea 
de a reface jertfa lui lisus în mod real. Această jertfă a avut loc o singură 
dată pe Golgota, într-un anumit moment istoric şi ea nu se mai repetă. De 
aceea, spunea Zwingli, euharistia nu este decât un ritual de comemorare 
a evenimentului unic de atunci. Această negare a caracterului de jertfă al 
Euharistiei din partea reformatorilor are la bază repulsia acestora faţă de 
învățătura romano-catolică potrivit căreia aceasta nu este o actualizare a 
jertfei istorice a lui lisus, ci o nouă jertfă, jertfa Biserici. Reformatorii au 
văzut în jertfa rituală catolică un act, o jertfă pur umană, fără nici o legă- 
tură deci cu adevărata şi unica jertfă a lui Hristos. Refuzul lui Luther de a 
recunoaşte caracterul de jertfă al Euharistiei echivala de fapt cu refuzul 
eficacităţii actului eclezial de a provoca din nou jertfa lui lisus. Orice 
nouă jertfă nu mai este jertfa originară, ci una bisericească; ea nu mai 
este jertfa lui lisus însuşi, ci jertfa preotului. A dori comuniunea cu jertfa 
autentică a lui lisus a însemnat, în opinia reformatorilor, a respinge cu 
totul jertfa rituală a preotului roman, adică o jertfă omenească, în 
favoarea singurei jertfe autentice, aceea de pe Golgota, care este 
irepetabilă. 

Calvin a recunoscut, totuşi, o anumită prezenţă a lui lisus însuşi în jertfa 
de pe altar. El a numit aceasta „prezenţă virtuală“. El depăşea în acest fel 
poziţia lui Zwingli care nu vedea în euharistie decât o simplă 
comemorare a Cinei dinaintea răstignirii. Dar Calvin nu a mers atât de 
departe încât să afirme o prezenţă reală a lui lisus în elementele 
euharistice. Acest lucru l-a făcut însă Luther. Luther a respins teoria 
romano-catolică a transubstanţierii, adică a transformării substanţei 
vinului şi a pâinii în trupul adevărat şi-n sângele adevărat al lui lisus, în 
ciuda persistenţei accidenţilor pâinii şi vinului. EI a înlocuit teoria 
transubstanţiaţiei cu o teorie care a fost numită mai târziu a 
consubstanţiaţiei, deşi Luther n-a folosit el însuşi acest termen. Potrivit 
acestei teorii pâinea şi vinul euharistic nu sunt preschimbate în trupul ŞI 
sângele real al lui lisus, ci trupul şi sângele lui lisus coexistă în pâine şi 
în vin. Prezenţa lui lisus în elementele euharistice este una in pane, cum 
pane, sub pane. lisus penetrează cu trupul şi sângele său pâinea şi vinul 





68 D. Stăniloae, op. cit., p.23, n.63 

aşa cum penetrează focul bucata de fier fără a-i schimba firea. Teoria sa 
a fost numită din cauza expresiilor de mai sus şi feoria impanației. 

Este uşor de observat că teoria lui Luther nu schimbă cu nimic statutul 
sacramentului euharistic din punctul de vedere protestant. Prezenţa 
trupului şi sângelui lui lisus Hristos în pâine, sub pâine sau împreună cu 
pâinea nu-l face pe lisus mai prezent în elementele euharistice. Teoria 
impanaţiei sau a consubstanţiaţiei lasă aceste elemente tot atât de 
neatinse de prezenţa reală a lui lisus pe cât o lasă şi teoria zwingliană a 
comemorării. Dacă elementele euharistice nu sunt atinse în însăşi esenţa 
lor de această prezenţă, ele nu sunt semne ale acestei prezenţe mai mult 
decât ar fi orice alt element material care ar fi folosit în acest scop. 
Această neîncredere într-o prezenţă reală a lui lisus în Euharistie explică 
aberaţia unor tineri teologi protestanți de a propune o împărtăşire şi cu 
alte elemente, de exemplu cu peşte sau chiar cu fulgi crocanţi de cartofi 
şi cu coca-cola! 630 


630 M. J. Erickson, op. cit., vol.3, p.311l 

CAPITOLUL ÎNTÂI 
6.1. Învățătura ortodoxă despre sfârşitul timpurilor. 
Problema istoriei și relaţia ei cu eshatonul 


1. Consideraţii introductive. Are istoria umană un sens, o ţintă anume în evoluţia ei, 
o dezvoltare către un anumit scop? lată o întrebare pe care mulţi şi-au pus-o încă din 
vremurile apostolice. Acest lucru apare încă din prima epistolă a Sf. Petru unde apostolul se 
vede nevoit să răspundă unora care contestau însăşi ideea de evoluţie, subminând astfel bazele 
credinţei creştine că istoria va avea un capăt şi că în finalul ei se va produce parusia, adică a 
doua venire a Domnului. „Trebuie să ştiţi, spune el, că în zilele cele de apoi vor veni cu batjo- 
cură batjocoritori care vor umbla după poftele lor şi vor zice: unde este făgăduinţa venirii lui? 
Căci de când au adormit părinţii, au rămas toate aşa ca de la începutul făpturii. Căci ei uită, în 
chip voit, aceasta, că cerurile erau de demult şi că pământul s-a închegat, la cuvântul 
Domnului, din apă şi prin apă. Şi tot prin apă lumea de atunci a pierit înecată. Iar cerurile de 
acum şi pământul sunt ţinute prin acelaşi cuvânt şi păstrate pentru focul din ziua judecății şi a 
pieirii oamenilor necredincioşi. [...] Domnul însă nu întârzie cu făgăduinţa sa, după cum 
socotesc unii că e întârziere, ci îndelung rabdă pentru voi, nevrând să piară cineva, ci toţi să 
vină la pocăință. [...] Noi aşteptăm, potrivit făgăduinţelor lui, ceruri noi şi pământ nou în care 
locuieşte dreptatea. [...] Vi se cuvine, deci, vouă să umblaţi întru viaţă sfântă şi în cucernicie, 
aşteptând şi grăbind venirea zilei Domnului din pricina căreia cerurile (cele vechi, n.n.), luând 
foc, se vor nimici, iar stihiile aprinse se vor topi.“ (II PETRU III, 3-7, 13, 11-12). 

Sf. Petru face aici, în mod evident aluzie, pe de o parte, la crearea lumii „din apă şi 
prin apă“, pe de alta, la înnoirea omenirii din vremea lui Noe prin potop. Sfârşitul lumii va 
însemna însă nu doar o înnoire a omenirii, ci 0 înnoire a întregii creaţii, a „stihiilor“, a 
cosmosului însuşi, iar aceasta se va petrece, de data aceasta „prin foc“. Înnoirea „prin foc“ 
este o înnoire din temelii a cosmosului până la punctul în care nu numai că va apărea o 
omenire cu adevărat nouă, ci vor apare chiar „ceruri noi şi un pământ nou“. Aceste înnoiri, 
mai întâi cea din timpul potopului („prin apă“), apoi cea de la sfârşitul timpurilor („prin foc“) 
îi permite Sf. Petru să argumenteze ideea că istoria nu este un timp static, o perioadă care, prin 
stagnare, prin repetiţia monotonă a aceloraşi evenimente, dă unora impresia că „toate au 
rămas aşa, ca de la începutul făpturii“; în realitate lucrurile evoluează, se înnoiesc periodic 
după voia lui Dumnezeu, până ce va interveni, la sfârşitul timpurilor, înnoirea cea mare, când 
înseşi „stihiile“ lumii vechi vor pieri arzând şi vor face loc unei lumi noi. Noua lume pentru 
noii oameni va fi un cer nou şi un pământ nou „în care domneşte dreptatea“. 

Până aici am expus concepţia celor care, încă în vremea Sf. Petru, începuseră să se 
îndoiască de faptul că istoria are vreun sens, vreo ţintă anume; pentru istoria era o perioadă a 
stagnării sau a repetiţiei veşnice în care nu-şi are locul nici un sfârşit eshatologic. Există însă 
şi concepţia acelora care, dimpotrivă, văd istoria ca o perpetuă devenire. Viziunii stagnante a 
celor dintâi, aceştia îi opun o viziune a dinamismului absolut. Pentru ei istoria este devenirea 
însăşi, nimic nu rămâne identic cu sine în cursul veacurilor, ci totul se schimbă din temelii. 
Nimic din ce-a fost odată nu va mai reveni, nimic nu va mai fi ce-a fost odată. Dar o devenire 
fără capăt înseamnă din nou că istoria nu are sens! Din faptul că totul se schimbă în timp şi 
nimic nu mai rămâne acelaşi, rezultă că istoria nu mai revelează în realitate vreun plan veşnic 
al lui Dumnezeu; evoluţia istoriei devine haotică, fără vre-o ţintă. Nici un scop, care se 
întrevedea la un moment dat, nu poate rămâne valabil prea mult timp, căci totul, dar absolut 
totul se modifică într-o transformare fără limite şi fără sfârşit. 

O atare concepţie a atras atenţia filosofului rus N. Berdiaeff care, comentând o atare 
eventualitate, spune următoarele: „Istoria fără sfârşit ar fi absurdă. Şi chiar dacă o istorie de 
acest fel ar manifesta un progres neîntrerupt, acest progres n-ar fi acceptabil, pentru că ar 
însemna o transformare a tot ce s-a trăit, a tot ce e viu şi a tot ce e chemat să trăiască în viitor, 


o transformare a fiecărei generaţii vii într-un mijloc pentru generaţiile viitoare şi aşa la 
infinit... Un progres infinit ar însemna triumful morţii. Singură învierea a tot ce e viu poate 
da un sens procesului istoric al lumii, un sens care are măsură comună a destinului 
persoanei.“ Relativismul împins la extrem, pe care-l cuprinde această concepţie, echivalează, 
într-adevăr, cu un triumf al morţii, căci în cursul unei astfel de transformări sau deveniri fără 
sfârşit nimic nu mai rămâne din vreo făptură: totul piere pentru a face loc altor şi altor forme 
de viaţă. Devenirea fără limite ar însemna o evoluţie în care trecutul sau viitorul nu ar avea 
sens, căci cele prezente n-ar putea invoca în ascendenţa lor nimic din ceea ce a fost odată şi 
nici nu ar putea spera ca-n viitor, în descendența lor, să mai rămână ceva din ele însele. Iată de 
ce învăţătura creştină afirmă cu putere că istoria are un capăt, un final eshatologic. Numai 
astfel ea capătă pentru noi un sens, o noimă, o semnificaţie precisă şi numai într-o astfel de 
istorie ne regăsim rostul ca fiinţe conştiente, personale, aspirând spre nemurire. 


2. Sensul istoriei: arătarea Fiului lui Dumnezeu. Faptul că istoria are un sens nu este 
afirmat numai de autorii NOULUI TESTAMENT; afirmaţia o găsim dezvoltată din plin şi la 
autori patristici. Un exemplu în acest sens este Sf. Grigore de Nyssa. „Nici un mister, spune 
teologul catolic J. Daniclou, nu l-a chinuit pe Grigore atât de mult ca cel al timpului. La 
întâlnirea între gândirea greacă şi gândirea creştină, îi simte, pe de o parte, tragicul şi legea 
implacabilă; el încearcă nerăbdarea duratelor şi anxietatea repetiţiilor. Însă nu răspunde la 
această dramă prin evadarea platoniciană în afara timpului, ci prin afirmarea creştină a unui 
sens al timpului, care îi conferă o valoare pozitivă arătându-l ca loc al unui plan divin. Ceea ce 
am întrevăzut deja în detaliu reapare în vederile de ansamblu.“? Cu alte cuvinte, Sf. Grigore a 
ştiut să evite în definirea creştină a timpului atât viziunea stoică a repetării etapelor lui la 
nesfârşit, adică a vieţii umane trăite în interiorul timpului, dar condamnate să se repete până la 
detaliu de infinite ori, condamnate să suporte „nerăbdarea duratelor şi anxietatea repetiţiilor“, 
cât şi viziunea platoniciană a unei vieţi pur spirituale în afara timpului, a devenirii, 
condamnate la stagnare absolută şi la sterilitate. 

Sf. Grigore afirmă astfel că istoria se desfăşoară progresiv, gradat, către un scop 
final. Această desfăşurare gradată către finalitatea ei el o numeşte &koiovia, aproximativ: 
succesiune, urmare. lată câteva fragmente în care Sf. Grigore vorbeşte despre sensul evoluției 
cosmice, dar în special umane: „Creaţia comportă o extindere spaţială; succesiunea regulată a 
fenomenelor care alcătuiesc timpul este conținută în eoni, $ însă natura anterioară eonilor 
scapă supoziţiilor de tip înainte şi după... Întreaga creaţie, după cum am spus, care se produce 
potrivit unei succesiuni regulate (G&koovria T4Eewg) este măsurată prin extinderea eonilor. Şi 
dacă cineva s-ar înălța în spirit, prin succesiunea eonilor, până la principiul lucrurilor născute, 
cercetarea lui va fi circumscrisă de condiţia eonilor. Dar natura (divină), care este deasupra 
creaţiei, fiind separată de orice categorie spaţială, scapă oricărei succesiuni temporale 
(Xpovih &koAov6ia), necunoscând nici progresul, nici încetarea, neplecând de la nici un 
început şi până la nici un scop printr-o modificare relativă la o ordine.“,,Natura divină nu este 
în timp, dar de la ea vine timpul. Însă creaţia îşi urmează cursul plecând de la un început 
perfect recunoscut spre propriul sfârşit prin spaţiile temporale, în aşa fel încât este posibil 
pentru ea, după cum spune Solomon, să-şi respecte începutul, mijlocul şi sfârşitul, desemnând 
prin diviziunea timpului succesiunea lucrurilor care sunt în ea. (PG XLV, 365 B).* „Fără 
motiv, 0, oamenilor, vă mâhniți şi gemeţi din cauza înlănţuirii succesiunii necesare a 
lucrurilor. Voi nu ştiţi spre ce scop duce în univers ceea ce este rânduit (oikovovuevo). 





1! N. Berdiaeff, Essai d'une metaphyisique eschathologique, p.257; la D. Stăniloae, Teologia Dogmatică 
Ortodoxă, vol.3, p.355, n.145 

2 J. Dani€lou, Reflecţii despre misterul istoriei, Editura Universităţii din Bucureşti, 1996, p.215 

3 Perioade de timp foarte lungi; un fel de cicluri cosmice. 


Trebuie ca totul, potrivit unei ordini progresive (răi kai G&koovOig), potrivit unei 
înţelepciuni artiste a celui care călăuzeșşte, să fie unit cu natura divină. (PG XLVI, 105 A).“ + 

Menirea finală a cosmosului este, aşadar, aceea de a deveni transparent pentru 
Creatorul său, de a se uni cu el, pe scurt, de a se îndumnezeii progresiv „potrivit succesiunii 
regulate a eonilor“. Aceluiaşi scop, însă, îi este destinată şi natura umană şi mai ales ea. 
„Credem, spune Sf. Grigore, că neamul omenesc se dezvoltă şi se manifestă progresând, spre 
împlinirea sa, printr-o evoluţie (&xoAovia) naturală, fără a primi nimic din afară în ajutorul 
creşterii sale, ci progresând singur în mod ordonat spre starea sa de desăvârşire... Astfel, for- 
ma omului, care trebuie să existe, subzistă în potenţă, în germene, dar este încă ascunsă acolo, 
pentru că nu se poate manifesta decât potrivit unei succesiuni inevitabile. (PG XLIV 236 B- 
C).“* Această ideea el o explică în felul următor: „Când, la început, natura creaţiei a subzistat 
prin puterea lui Dumnezeu, fiecare fiinţă, încă de la început, a fost instituită imediat în 
împlinirea ei. Or, natura umană este una din aceste făpturi. Nici ea, la fel ca şi celelalte, nu a 
progresat înaintând spre desăvârşirea ei, ci de la începutul existenţei sale a fost plăsmuită în 
desăvârşire. Dar, după ce a fost asimilată de moarte prin înclinația ei către păcat, a decăzut din 
statornicia în bine; acum ea nu-şi recuperează masiv (dintr-o dată) desăvârşirea, ca în prima sa 
existență, ci progresează spre mai bine înaintând, eliminând puţin câte puţin dispoziţiile 
contrare, potrivit unei ordini progresive (Tâ&1g koi &kohov8i0). (PG XLIV, 1109 B-C).“ 5 

Căderea în păcat a primilor oameni a imprimat istoriei un sens descendent, o degra- 
dare a fiinţei lor iniţiale, o „succesiune“ nefericită a patimilor. „Succesiunea etapelor prin care 
am ieşit din paradis, surghiuniţi împreună cu primul nostru părinte, sunt şi cele prin care 
putem să mergem în sens invers ca să revenim la fericirea de la început. Care este această 
succesiune (&xoioviu)? Este plăcerea produsă de minciuna care a fost originea căderii. 
Ruşinea şi teama au urmat pasiunii plăcerii, precum şi faptul de a nu mai îndrăzni să se 
prezinte înaintea ochilor Creatorului, ci de a se ascunde la umbra frunzişului... (PG XLVI, 
373 D — 376 A).“ „(La âxoiovbia păcatului) Dumnezeu a opus însă, în mod necesar, cea de a 
doua &xoAovbia, prin care omul, din muritor, este restituit nemuririi, ceea ce Sf. Pavel 
exprimă în mod echivalent atunci când spune că binele este transmis naturii (umane) 
răspândindu-se, plecând de la unul singur, aşa cum răul, plecând de la unul singur, s-a 
răspândit în ansamblu, prin succesiunea generaţiilor. (PG XLIV, 1312 B).* Această 
ameliorare, această îndumnezeire progresivă a naturii umane realizată prin lisus Hristos 
reprezintă sensul istoriei înseşi. „Distrugerea păcatului şi suprimarea morţii şi-a avut începutul 
în Hristos şi apoi a fost aplicată după o ordine progresivă (T& kai &kohov0ia) generaţiilor 
umane. (PG XLIV, 1313 B).“ „În pătimirea naturii sale omeneşti Hristos a împlinit economia 
(oikovouia) mântuirii noastre, despărțind pentru un timp sufletul de trup, dar nedespărțindu-se 
de nici unul din cele două cu care odată s-a unit, adunând din nou ceea ce fusese despărțit, 
pentru a da început învierii morților care se va transmite (&xoiov0ia) în natura omenească. 
(PG XLV, 548 B-C).“ € 

Cosmosul şi istoria umană, spun în esenţă fragmentele citate, sunt dominate de o 
evoluţie gradată. Finalul acestei evoluţii este apropierea lor de natura divină a Creatorului lor. 
Acesta este scopul însuşi al devenirii cosmice şi al istoriei umane. Învățătura Sf. Grigore 
despre această &xohovbia nu face însă decât să reia, în termeni filosofici, ceea ce s-a spus deja 
în NOUL TESTAMENT cu privire la destinul naturii umane şi al cosmosului. După Sf. Pavel, 
Hristos, cel ce s-a arătat în trup la „plinirea vremii“ (| TIMOTEI III, 16), se va arăta şi-n 
trupurile noastre la sfârşitul timpurilor (II CORINTENI IV, 11; COLOSENI III, 4). Această 
„arătare“ nu este altceva decât descoperirea progresivă în noi, în fiecare om, a învierii, care 
este semnul puterii dumnezeirii lui. Dar Hristos nu se va „arăta“ numai în trupurile oamenilor, 


4]. Dani€lou, op. cit., p.215, 216, 214 

ci în întregul cosmos. Deja prin creaţie cosmosul revelează, descoperă ceva din Creatorul său 
cel tainic (ROMANII, 20); la sfârşitul timpurilor, însă, cosmosul întreg va deveni în aşa măsură 
transparent pentru dumnezeirea Fiului, încât stihiile toate vor fi considerate cu adevărat ca 
fiind nişte „ceruri noi şi un pământ nou“ (II PETRU III, 13). Venirea Fiului Omului „pe norii 
cerului“ în vremurile eshatologice va echivala cu o „arătare“ a sa prin toate elementele din 
care este constituit cosmosul însuşi. Aşadar, sensul istorie umane, ca şi acela al devenirii 
cosmice, este „arătarea“ progresivă în „succesiunea eonilor“, cum spune Sf. Grigore, a lui 
Hristos în natura umană şi-n aceea a cosmosului. 


3. Sfârşitul istoriei. Parusia amânată. Nerăbdarea multora în legătură cu a doua 
venire a Mântuitorului a făcut ca problema motivului pentru care întârzie acest eveniment să 
se pună foarte devreme. Însuşi sfântul Petru, pe care l-am citat mai sus, s-a văzut obligat să 
dea un răspuns acestei chestiuni: „Domnul nu întârzie cu făgăduinţa sa, după cum socotesc 
unii că e întârziere, ci îndelung rabdă pentru voi, nevrând să piară cineva, ci (vrând ca) toți 
să vină la pocăință. “ (I PETRU III, 9). Aşadar, întârzierea parusiei este expresia răbdării lui 
Dumnezeu, a dorinţei lui de a-i aştepta pe toți să se îndrepte. Istoria nu este astfel decât 
intervalul în care se manifestă „răbdarea“ Domnului faţă de păcătoşi; această „răbdare“ este 
esenţa ei, motivaţia existenţei ei, esenţa ei însăşi, sensul ei. Această idee este dezvoltată pe 
larg în perioada patristică de părinţi ca Origen, Grigore de Nyssa, Maxim Mărturisitorul sau 
Simeon Noul Teolog. Căutând să explice versetul din MATEI XXVI, 29 unde Mântuitorul 
spune că nu va mai bea din acest rod al viței până ce nu-l va bea nou cu apostolii în Împărăţia 
Cerurilor, Origen spune următoarele: 

„Să vedem acum în ce mod Mântuitorul nostru nu bea vinul până ce nu va bea cu 
sfinţii vinul cel nou în Împărăţia lui Dumnezeu. Mântuitorul meu plânge pentru păcatele mele. 
Mântuitorul meu nu se poate bucura cât timp eu rămân în fărădelege. De ce nu poate? Pentru 
că el însuşi este avocatul pentru păcatele mele la Tatăl., precum spune loan, ucenicul lui, că 
„de va păcătui cineva, apărător drept avem la Tatăl pe lisus Hristos şi el este ispăşire pentru 
păcatele noastre”. (IOAN II, 1-2). Deci cum poate acela, care e avocatul pentru păcatele mele, 
să bea vinul bucuriei, când, păcătuind eu, îl întristez? Cum poate acela care se apropie de 
altar, ca să ispăşească pentru mine păcătosul, să fie în bucurie? Acela, la care urcă continuu 
tristețea pentru păcatele mele? Este deci atâta timp tristeţe, cât eu mai persist în greşeală. Dacă 
apostolul lui plânge pentru cei ce păcătuiseră înainte şi nu au făcut pocăință pentru cele ce au 
săvârşit (II CORINTENI XII, 21), ce să spun de acela care e numit Fiul Iubirii? Deci pentru 
toate acestea stă în faţa lui Dumnezeu intervenind pentru noi, stă la altar, ca să ofere pentru 
noi ispăşire lui Dumnezeu; şi tocmai pentru că avea să se apropie de acest altar, spunea că „nu 
voi bea din rodul viței acesteia, până ce nu voi bea pe cel nou cu vor'. Nu vrea deci să bea 
singur vinul în Împărăţia lui Dumnezeu, ci ne aşteaptă şi pe noi... Noi suntem, deci, cei care, 
neglijând viaţa noastră, întârziem bucuria lui (s.n.)“. 7 

Dar nu numai Mântuitorul ne aşteaptă cu răbdare pe toţi, ci şi sfinţii înşişi, care, în 
dragostea lor pentru noi toţi, încă n-au primit cununa desăvârşirii, răsplata totală, pentru ca s-o 
ia împreună cu noi. Tot Origen continuă: „Nu au primit încă bucuria lor nici apostolii, ci şi ei 
aşteaptă, ca şi eu să mă fac părtaş la bucuria lor. Căci, plecând sfinţii de aici, nu-şi primesc 
îndată cununile depline ale meritelor lor; ci ne aşteaptă pe noi, care suntem zăbavnici sau 
păcătuim. Căci nu le este bucuria desăvârşită nici lor, cât timp ei sunt îndureraţi şi plâng 
pentru păcatele noastre.“ 8 Comentând apoi textul de la EvREI XI, 39, Origen adaugă: „Vezi, 

deci, că Avraam aşteaptă încă (s.n.) să ia cele desăvârşite. Aşteaptă şi Isaac şi lacov şi toți 
proorocii ne aşteaptă pe noi ca să primească cu noi fericirea desăvârşită (s.n). ? 

Justificarea acestei „aşteptări“ a noastră de către sfinți este simplă: întreaga Biserică 
formează un singur trup, trupul lui Hristos; or, sfinţii, care sunt mădulare ei înşişi ai acestui 
trup, nu se pot bucura deplin, dacă alte mădulare ale aceluiaşi trup suferă. „De aceea, continuă 
Origen, şi taina aceea (a momentului precis în care va interveni sfârşitul timpurilor, n.n.) se 
păstrează pentru ultima zi a judecății amânate (s.n.). Căci unul (singur) este trupul, care e 
aşteptat să fie justificat, unul (singur) despre care se spune că se va scula la judecată. „Sunt 
multe mădulare, dar un singur trup; nu poate zice ochiul mâinii: nu-mi eşti de trebuinţă” (| 
CORINTENI XII, 20) [...] Cât priveşte vederea, dacă-i lipsesc ochiului celelalte mădulare, ce 
bucurie va avea ochiul? Sau ce desăvârşire va avea, dacă nu va avea mână sau dacă-i vor lipsi 
picioarele sau celelalte mădulare?“ 10 

Noi înşine, fiind mântuiţi, va trebui să-i aşteptăm pe toţi cei care se vor mai naşte-n 
urma noastră: „Deci, vei avea bucurie plecând din această viaţă, dacă eşti sfânt. Dar bucuria 
deplină va fi atunci când nu-ţi va lipsi nici un mădular al trupului. Vei aștepta pe alții, cum şi 
tu ai fost aşteptat (s.n.).“ !! Motivul acestei vaste şi îndelungate aşteptări a tuturor este acela 
că Fiul lui Dumnezeu va trebui să supună Tatălui întreaga fire omenească, inclusiv pe a lui 
însuşi: „Nu e de crezut, mai zice Origen, că Fiul lui Dumnezeu nu e încă supus Tatălui, ci că 
în timpurile cele mai de pe urmă, când îi vor fi supuse toate, atunci se va supune şi el. Dar 
pentru că toate ale noastre le primeşte în sine - şi pentru că spune că el este cel care 
flămânzeşte în noi şi care însetează în noi, cel care este gol şi bolnav, cel care este oaspete şi 
cel care e închis în temniţă, şi că tot ce se va face unuia mai mic al lui, lui i se va face pe drept 
cuvânt, întrucât fiecare din noi va fi supus deplin şi desăvârşit lui Dumnezeu, aşa ca în nimic 
să nu mai pară neascultător, - se dovedeşte că în el totul va fi supus. Dar şi în alt mod se 
înţelege chiar mai deplin ceea ce spun. Dacă vreunul din mădulare ne doare, deşi inima 
noastră e nevătămată şi toate celelalte mădulare ale noastre sunt sănătoase, totuşi, că prin 
durerea unui mădular suferă omul întreg, nu zicem că suntem sănătoşi, ci că ne simţim rău. De 
pildă, zicem: acela nu e sănătos. De ce? Pentru că îl doare piciorul sau rinichiul sau stomacul. 
Şi nimeni nu zice că e sănătos, dacă-l doare stomacul (celelalte organe fiind sănătoase, n.n.), 
ci nu e sănătos, pentru că îl doare stomacul. Dacă înţelegi exemplul, să ne întoarcem la ceea 
ce ne-am propus. Apostolul zice că suntem trupul lui Hristos şi mădulare în parte (EFESENI V, 
30). Deci Hristos, al cărui trup e tot neamul omenesc, ba poate totalitatea întregii creaturi, 
fotius creaturae universitas, şi fiecare din noi e mădular în parte — dacă vreunul dintre noi, 
care suntem mădulare ale lui, e bolnav şi suferă de boala vreunui păcat, adică dacă e atins de 
rana vreunui păcat şi nu e supus lui Dumnezeu — se spune că el nu e încă supus lui Dumnezeu, 
ale cărui mădulare sunt şi aceia care nu sunt supuşi lui Dumnezeu. Dar când va avea pe toţi 
aceia, care sunt trupul şi mădularele lui, sănătoşi şi nu vor suferi de nici o boală a neascultării, 
când vor fi toate mădularele sănătoase şi supuse lui Dumnezeu, cu drept cuvânt se va spune că 
el este supus aceluia.“ !? 

Ideea completării progresive a trupului lui Hristos ca motiv al amânării parusiei lui 
Origen este preluată şi de Sf. Grigore de Nyssa care zice: „Prin cei ce se adaugă continuu la 
credinţă, Hristos se zideşte pe sine însuşi. Şi el va înceta să se zidească pe sine, când va 


” Origen, op. cit.,, la D. Stăniloae, op. cit., vol.3, p.360, n.151; această ideea o dezvolt şi Marcu Eugenicul, 
mitropolitul Efesului din vremea conciliului de la Ferrara-Florenţa (1438-1439) care zice: „Aceasta trebuie să o înţelegem 
despre toţi credincioşii şi drepţii până la venirea Domnului: că, precum înaintaşii aceia nu s-au desăvârşit fără apostoli, tot a- 
şa nici apostolii fără mucenici, nici aceştia, la rândul lor, fără cei ce au intrat după ei în viaţa cea bună a Bisericii.“ (Oratio 
altera de igne purgatorio, Patrologia Orientalis, p.114; la D. Stăniloae, op. cit., vol.3, p.320, n.112) 

10 Origen, op. cit.,; la D. Stăniloae, op. cit., vol.3, p.360, n.151 

11 Origen, op. cit. la D. Stăniloae, op. cit., vol.3, p.360, n.152 

12 Origen, Selecta in Psalmos, Hom. II in Ps. XXXi, PG XII, 1329-1330; la D. Stăniloae, op. cit., vol.3, p.357- 
358, n.146 


ajunge la măsura de creştere şi desăvârşire a trupului şi nu va mai lipsi ceva are să trebuiască 
să se adauge prin zidire, toți fiind zidiți pe temelia proorocilor şi a apostolilor... Dacă, deci, 
cap fiind el, îşi zideşte corpul său în continuare prin cei ce se adaugă mereu, închegându-i şi 
articulându-i pe toţi în ceea ce i se potriveşte fiecăruia după măsura lucrării lui, ca să fie, fie 
mână, fie picior, fie ochi, fie ureche, fie altceva din cele ce completează trupul, pe măsura 
credinţei fiecăruia, iar făcând aceasta se zideşte pe sine precum s-a zis, e clar că, sălăşluindu- 
se în toţi, pe toţi îi primeşte în sine, care se unesc cu sine prin împărtăşirea de trupul său, şi pe 
toţi îi face mădulare ale trupului său, ca să fie mădulare multe, dar un singur trup.“ 15 

Aceeaşi idee o regăsim şi la Sf. Simeon Noul Teolog: „Deci, fiindcă Biserica este 
trupul lui Hristos şi mireasa lui şi lumea de sus şi locaşul lui Dumnezeu, iar mădularele 
trupului lui sunt toţi sfinţii; şi fiindcă nu s-au născut încă toţi, nici n-au bineplăcut, este vădit 
că nici trupul lui Hristos nu e complet şi nu s-a umplut încă lumea de sus, adică poporul 
Bisericii lui Dumnezeu, ci se află încă mulți în lume şi până azi mulți care nu cred, dar vor 
crede în Hristos. Sunt şi mulți păcătoşi şi risipitori, care se vor pocăi, şi mulți neascultători, 
care vor asculta. Şi încă mulţi se vor naşte şi vor bineplăcea lui Dumnezeu până la glasul 
trâmbiţei din urmă. De aceca e de trebuință să se nască toţi cei-mai-înainte-ştiuţi de 
Dumnezeu şi să se umple lumea Bisericii de deasupra lumii acesteia a Ierusalimului celor 
întâi-născuţi în cele cereşti. Şi atunci se va umple plinătatea trupului lui Hristos cu cei ce sunt 
mai înainte rânduiți, ca să se facă după chipul Fiului său, care sunt fii luminii şi ai zilei 
aceleia. Aceştia sunt toţi cei mai înainte-rânduiţi şi scrişi şi măsuraţi; ei se vor uni şi se vor 
lipi de trupul lui Hristos şi atunci va fi întreg şi desăvârşit trupul lui Hristos şi nu va mai lipsi 
nici un mădular.“ 14 


4. Problema mileniului. Milenarismul sau hiliasmul este acea credinţă potrivit căreia 
Hristos va inaugura o împărăție de o mie de ani cu cei drepţi înainte de sfârşitul propriu-zis al 
istoriei. Credinţa aceasta subzistă sub două forme distincte: milenarismul moderat, care se 
mai numeşte şi post-milenism, şi milenarismul radical sau pre-milenismul. Potrivit versiunii 
moderate, parusia, a doua venire a lui Hristos, va avea loc la sfârşitul mileniului; mileniul 
propriu-zis este o perioadă indeterminată de timp (posibil mii de ani chiar) în care, ca urmare 
a unei vaste şi foarte intense misiuni creştinismul va deveni atotstăpânitor asupra ideilor şi 
instituţiilor umane şi însuşi poporul evreu se va converti. Toate acestea vor fi efectul puterii 
nevăzute a lui Hristos cel înălţat pe care el o exercită din cer ca un fel de parusie spirituală. La 
sfârşitul timpurilor el va veni personal şi atunci se va produce şi învierea şi transfigurarea 
comunităţii creştine. 15 

După versiunea radicală sau pre-milenistă, parusia, venirea fizică a lui Hristos, va 
avea loc la începutul mileniului. Atunci va avea loc şi învierea şi prefacerea credincioşilor şi 
restabilirea comunităţii transfigurate pe pământ. Hristos va exercita o stăpânire împărătească 
pe pământ, care va coincide cu împărăţia făgăduită lui Israel. Evreii se vor întoarce din 
diaspora lor în Canaan acceptându-l pe Hristos ca Mesia cel făgăduit de prooroci şi îndelung 
aşteptat. „Învățătura aceasta înseamnă o reluare a speranţelor poporului iudeu, care aştepta pe 
Mesia pentru a restabili Împărăţia lui pământească distrusă de împărăţia Babilonului.“ 15 
„Hiliasmul şi aşteptarea pentru Israel, spune un teolog, îşi aparţin reciproc.“ !7 

Ambele concepţii au însă în comun ideea subiacentă că drepţii vor primi răsplata 
finală în cadrul acestei împărăţii de o mie de ani, adică înainte de a se sfârşi definitiv istoria. 





13 Grigore de Nyssa, In illud, tunc ipse Filius subjecitur, PG LXIV, 1317-1320; la D. Stăniloae, op. cir., vol.3, 
p.382, n.184 

14 Simeon Noul Teolog, Cuvântul 45, Ediţia Siros, p.219; la D. Stăniloae, op. cit., vol.3, p.381-182, n.183 

15 După D. Stăniloae, op. cit., vol.3, p.374, n.170 

Toate variantele hiliaste sau milenariste sunt însă auto-contradictorii. „Hiliasmul, spune Pr. D. 
Stăniloae, nu se poate susţine din punct de vedere teologic şi e în sine contradictoriu. Faţă de 
hiliasmul moderat se poate spune: dacă desăvârşirea Bisericii în timp se produce înainte de 
venirea lui Hristos, de ce se mai aşteaptă venirea lui Hristos? lar faţă de Hiliasmul strict se 
naşte întrebarea: oare nu înseamnă venirea lui Hristos ca atare şi învierea de obşte, în mod 
necesar, sfârşitul istoriei şi al chipului actual al creației? Unde ar mai fi, deci, loc pentru o 
împărăție intermediară? Sau, dacă ea e desăvârşirea finală, ce mai are să aducă în plus 
Împărăţia Cerurilor care urmează mileniului? Nu se slăbeşte astfel nădejdea după împărăţia 
finală?...“ 

„Sensul istoriei, continuă acelaşi teolog, nu se poate descoperi în istorie, judecata 
asupra ei nu se poate rosti în cuprinsul ei, căci aceasta ar însemna că ea a ajuns la capăt cât 
încă durează, ceea ce este imposibil. De aceea arătarea descoperită a lui lisus Hristos cu 
umanitatea sa desăvârşit îndumnezeită nu poate avea loc în istorie (s.n.). Istoria e prin fiinţa 
ei drum, nu odihnă finală, ea e tensiune neajunsă la capăt. Ea e timp şi în timp nu e dat totul 
concentrat. Fără să socotim că în ca trebuie să se facă numaidecât răul, cât ţine ea, încă nu se 
posedă tot binele. Ea e domeniul mişcării spre desăvârşire, nu al desăvârşirii în care a încetat 
mişcarea mai departe; ea e domeniul relativului, al nedeplinei descoperiri, lăsând loc mult 
presupunerilor, posibilităţilor, ambiguităților. Din această tensiune nu se poate ajunge evolutiv 
la odihnă, ci printr-un salt, care nu stă în puterile a ceea ce se află în tensiune, în mişcare, în 
puterile istoriei. E necesară o oprire a istoriei efectuată de sus, pentru ca omenirea să fie 
trecută la o existenţă supra-istorică.“ 18 

Argumentul hotărâtor împotriva oricărei forme de milenarism este, aşadar, acela că 
natura umană ajunsă la desăvârşire, îndumnezeită total, nu mai poate subzista în cadrul 
istoriei, căci această stare nu mai suportă timpul, devenirea. Desăvârşirea presupune ieşirea cu 
totul din timp, din istorie. De aceea n-au primit nici sfinții desăvârşirea, căci încă n-a sosit 
sfârşitul istoriei. Chiar aflaţi în cer, sfinţii încă trăiesc în istorie. Şi ei aşteaptă sfârşitul ei fără 
să cunoască nici momentul, nici cum va arăta starea desăvârşirii depline, căci încă n-a venit 
învierea. „Teoriile care văd parusia ca un eveniment în partea finală a istoriei, care văd 
eshatologicul, desăvârşirea, ca o fază finală a istoriei, concep Împărăţia cerurilor ca un chip 
dezvoltat al lumii acesteia sau lumea aceasta ca un chip nedezvoltat al Împărăției cerurilor. Nu 
văd caracterul transcendent al Împărăției cerurilor sau dualismul ireductibil dintre lumea 
aceasta şi Împărăţia cerurilor.“!? 

Problema judecății. Raportul ei cu raiul şi cu iadul 


Concepții care neagă necesitatea unei judecăţi finale. Cele trei mari confesiuni 
creştine împărtăşesc în comun ideea că imediat după moarte sufletul defunctului este supus 
unei prime evaluări a evoluţiei sale morale din timpul vieţii; această primă evaluare poartă 
numele de judecată particulară, căreia, la sfârşitul timpurilor îi urmează o alta, anume 
judecata universală. Acestei învățături i se opun însă o serie de concepţii, dintre care mai 
importante sunt două, care neagă categoric necesitatea şi realitatea unei judecăţi postume, sub 
orice formă s-ar desfăşura ea. Acestea sunt teoria reîncarnării şi aceca a restabilirii generale 
sau a apocatastazei. Cele două teorii nu pun în discuţie numai necesitatea şi realitatea unei 
judecăţi după moarte şi judecății finale, ci neagă în realitate chiar existenţa raiului şi a iadului. 
Raiul reprezintă treapta supremă a existenţei în bine, care, odată atinsă de suflet, nu mai poate 
fi părăsită; raiul este capătul oricărei deveniri, fericirea maximă faţă de care una mai mare 
spre care sufletul să tindă nu mia există. Iadul, la rândul său, reprezintă căderea în răutatea 
absolută din care nu mai există, de asemenea, schimbare. Or, reîncarnările, asemenea vechii 


18 D. Stăniloae, op. cit., vol.3, p.376, 372 

teorii origeniste a căderii, presupun înălțări şi căderi succesive din starea lor de fericire, deci 
negarea stării de plenitudine a raiului. La rândul ei, apocatastaza presupune că toate sufletele 
vor fi în final mântuite şi că, prin urmare, iadul nu există. Să abordăm pe rând aceste teorii. 

Teoria reîncarnării şi problemaa raiului. Potrivit primei teorii sufletul evoluează la 
nesfârşit, putându-şi schimba direcţia morală şi după moarte prin reîncarnări succesive. Voința 
nu se fixează niciodată în mod definitiv, pentru ca să se poată rosti cumva vreo judecată 
asupra celor săvârşite de ea. Fa determină astfel o succesiune infinită de existenţe fericite sau 
nefericite ale eu-lui, într-un exercițiu neîngrădit al libertăţii ei esenţiale. Teoria aceasta 
implică în realitate ideea absenței unei trepte absolute a existenţei, pe care, odată atinsă, 
sufletul să nu o mai părăsească niciodată. Dacă o astfel de stare ar exista, cum afirmă unii 
susținători ai ei atunci când pomenesc de nirvana, atunci, în cursul succesiunii infinite a 
reîncarnărilor, ea ar fi trebuit atinsă de multă vreme pentru toate ființele posibile. % 

Adepții acestei teorii mai susţin că reîncarnarea este menită ca să epuizeze în om 
ultima picătură de elan vital, de dorinţă de a trăi în efemeritatea acestei vieţi, menirea ei mai 
este, de asemenea, şi aceea de a plăti până la ultima centimă datoriile faţă de cei pe care i-am 
nedreptăţit în existenţele noastre anterioare. Susţinătorii prin excelență ai acestei teorii în 
sațiul european sunt adepţii antroposofiei lui R. Steiner. Teologul protestant P. Althaus 
observă însă, pe bună dreptate, că dacă eu trebuie să repar în această viaţă greşeli din vieţile 
mele trecute, ar trebui să fiu conştient de acele vieţi, ca să mă pot simţi responsabil de faptele 
comise anterior. Repararea unei greşeli presupune neapărat conştientizarea ei. Conştiinţa 
existenţelor mele anterioare este însă doar o teorie, nu un fapt al experienţei. Un alt autor 
protestant, Karl Holl, face o observaţie şi mai interesantă: o reparaţie completă a greşelilor 
comise nu poate fi făcută decât numai în raport direct cu cel faţă de care s-au comis aceste 
greşeli; or, nici chiar în sistemul lui R. Steiner însuşi acest lucru nu este posibil, căci, oricâte 
reîncarnări ar suferi, nici un om nu va mai reveni exact în aceea situaţie în care s-a aflat atunci 
când a greşit, deci în relaţie exact cu aceeaşi oameni față de care a greşit, ca să-i poată 
despăgubi cum se cuvine. ?! 

Teoria reîncarnării în varianta ei antroposofă este înrudită cu celebra teorie origenistă 
a căderii sufletelor. Origen învăţa că lumile se formează succesiv prin căderea în ele şi prin 
înălţarea din ele a sufletelor. Potrivit antroposofiei, şirul reîncarnărilor duce fiinţele până la 
confundarea lor, pe rând, într-o esenţă spirituală supremă, ca apoi să se desprindă din aceasta 
din nou ca individuaţiuni materiale, care se spiritualizează iarăşi treptat. Sf. Grigore de Nyssa, 
criticând teoria origenistă a căderilor şi înălțărilor nesfârşite a sufletelor, spune că viziunea 
unei astfel de evoluţii fără sfârşit nu este posibilă decât pentru o cugetare care confundă natura 
rațională cu cea neraţională, natura animală cu cea neînsufleţită, printr-o reducere a întregii 
realităţi la o singură substanţă ce se manifestă sub diverse ipostaze, când mai spiritualizate, 
când mai grosiere, mai materiale. % Criticând aceeaşi doctrină origenistă, Sf. Maxim 
Mărturisitorul observă însă contradicția ei fundamentală, care este şi aceea a antroposofiei: 
„Cum s-au putut mişca fiinţele spirituale din unitatea (lor) originară, când gustau acolo binele 
suprem, deci nu mai era loc în ele pentru nici o dorinţă?“ 

Într-adevăr, dacă există o stare de fericire maximă pe care sufletele să o atingă la un 
moment dat al evoluţiei lor — şi atât antroposofia cât şi vechiul origenism o recunosc —, atunci 
ea nu va mai putea fi părăsită, căci, fiind maximă, o stare de fericire mai înaltă decât ea, care 
să fie dorită de acestea, nu mai poate exista. Ajunse în această stare, sufletele trebuie să-şi 
înceteze mişcarea, devenirea lor de până atunci, intrând în odihna veşnică a acestei stări 

absolute. Raiul reprezintă acea stare în care toate posibilităţile au fost deja atinse; altele, spre 
care să tindă sufletul, nu mai există şi în acest caz el echivalează cu acea odihnă veşnică de 
care vorbea Sf. Maxim când o numea ţinta ultimă a oricărei existenţe.2* 

Acest argument filosofic, alături de puternicele mărturii ale Scripturii, fun- 
damentează credinţa noastră în raţiunea şi existenţa raiului ca loc al odihnei veşnice a 
sufletelor bune, ca rezultat final şi definitiv al judecății dumnezeieşti. Această stare finală la 
care vor ajunge sufletele hotărâte de Dumnezeu prin judecata faptelor lor se caracterizează 
prin următoarele: în rai nu va mai exista divizarea dintre trup şi suflet, care marchează viaţa 
pământească şi care, prin moarte, ia forma unei rupturi tragice; nu va mai exista, deci, nici 
opoziţia dintre simţuri şi gândire, care domină existența noastră terestră; în fine, nu va mai 
exista nici trecut sau viitor, amintire sau speranţă, ci numai prezentul continuu al vederii 
directe a lui Dumnezeu. 

Referindu-se la această caracteristică din urmă, Sf. Grigore de Nyssa spune despre 
conştiinţă că, atâta vreme cât se află sub tirania timpului, este mereu sfâşiată între dorință, pe 
de o parte, şi regrete, remuşcări, pe de alta. Eliberată însă prin moarte de condiţia timpului, 
conştiinţa „lasă în urmă dorința..., pentru că posedă tot ceea ce speră; ocupată astfel deplin în 
bucuria de binele obţinut, ea exclude amintirea din mintea ei.“ „Datorită purității dobândite, 
sufletul intră în raport strâns cu Dumnezeu, cu mediul său propriu. El nu mai are trebuinţă de 
mişcarea dorinţei... Cel ce locuieşte în întuneric are nostalgia luminii. Dar, pentru cel ce intră 
în lumină, bucuria urmează dorinţei.“ „Devenit asemenea lui Dumnezeu..., care nu cunoaşte 
dorinţa, pentru că nici un bine nu-i lipseşte, sufletul... părăseşte mişcarea şi chiar dorinţa, care 
nu are loc decât atunci când lucrul dorit nu este prezent.“ „Această unificare a dinamismului 
meu-lui într-un eu prezent, în care fuzionează şi se identifică trecutul şi prezentul, amintirea şi 
speranţa, este eternă prezenţă în Dumnezeu care posedă ceea ce voieşte şi voieşte ceea ce 
posedă.“3%5 

Teoria apocatastazei şi problema iadului. A doua concepţie care neagă necesitatea şi 
realitatea judecății eshatologice a sufletelor este apocatastaza susținută în vremurile patristice 
de Origen. Potrivit acestei viziuni, sufletele se aflau inițial în starea de maximă fericire în 
sânul lui Dumnezeu, binele absolut, principiul spiritual prin excelenţă. La antipodul spiritului 
suprem sau a binelui absolut se afla materia, principiul rău al existenţei. La un moment dat 
sufletele au început să se plictisească de starea lor de fericire şi atunci a avut lor marea cădere. 
Părăsind principiul binelui, ele au fost atunci exilate în materie, fiind înghiţite de aceasta în 
diferite trepte, unele mai puţin, altele mai mult. Materializarea le-a situat astfel pe diferite 
trepte ale existenţei. Unele, mai spirituale, au rămas mai apropiate de starea lor inițială; 
aceştia sunt îngerii. Altele, precum oamenii, s-au înfundat pe jumătate în materie şi puţini 
dintre ei îşi mai aduc aminte de originea lor divină. Altele, însă, precum demonii, aproape că 
s-au identificat cu principiul răului, care este materia. Toate aceste spirite încarcerate se vor 
elibera cândva de lanţurile materiei şi vor reveni la fericirea lor iniţială; această stare va fi în 
final restabilită, pentru ca, după o altă perioadă, să urmeze o nouă cădere. 

În limbaj creştin, această teorie de sorginte platonică înseamnă că toate sufletele, 
inclusiv demonii, vor fi în final mântuite, toate vor fi restabilite în starea lor dintâi. Dar, dacă 
toate sufletele vor fi conduse din nou la fericire, indiferent de gradul lor de răutate, înseamnă 
că ideea însăşi de judecată devine inutilă. Pentru ce să mai fie ele judecate, din moment ce 
oricum vor fi absolvite, reabilitate şi reintegrate în starea de fericire maximă care va fi în 
rai? Teoria restabilirii tuturor exclude astfel nu numai ideea judecății particulare sau univer- 
sale, ci şi pe aceea de pedeapsă eternă a cărei expresie concretă este iadul. Această teorie a 
fost îmbrățişată de o serie de teologi protestanți germani mai vechi ca Lessing, E. Troeltsch, 


2+ Maxim Mărturisitorul, op. cit., PG XCI, 1077; la D. Stăniloae, op. cit., vol.3, p.248, n.36, 37 
25 Grigore de Nyssa, Dialog despre suflet şi înviere, PG XLNI, 93 A, 89 BC, 96 A, 93 B; la D. Stăniloae, op. cil., 
vol.3, p.445-446, n.285-290 


R. Seeberg, H. Ludeman etc. Argumentele fundamentale aduse de teologii citați în sprijinul 
acestei teorii sunt următoarele: viaţa prezentă nu poate avea un caracter decisiv pentru soarta 
viitoare a sufletului; în al doilea rând, sufletul este prin însăşi esenţa sa liber: aceasta 
înseamnă că-şi menţine această libertate şi după moarte şi că o poate exercita oricând pentru a 
abandona răul şi a reveni pe calea cea bună; în sfârşit, ideea unui iad etern ca pedeapsă pentru 
cei răi este incompatibilă cu bunătatea dumnezeiască infinită. 2% 

Toate aceste argumente şi în special ultimul au la bază o negare subînțelesă a 
caracterului de persoană cu adevărat liberă şi responsabilă a sufletului. Căci dacă, în pofida 
opțiunii lor hotărâte pentru rău, sufletele păcătoase şi mai ales demonii sunt mântuiţi alături de 
cei buni, atunci destinul lor nu mai este unul liber asumat, ci unul impus din afară, mecanic; în 
felul acesta destinul lor este unul obligatoriu asemenea celui pe care-l suferă materia brută, 
lipsită de viaţă şi conştiinţă. Această evoluție implacabilă spre fericirea veşnică a tuturor 
răpeşte sufletelor exact esenţa lor care este libertatea, libertate care poate opta în egală măsură 
şi pentru rău. Apoi, argumentul că pedepsirea celor răi în cuprinsul unui iad veşnic este 
incompatibilă cu bunătatea divină pleacă de la supoziţia că această pedeapsă este una 
exterioară acestor suflete, asemenea pedepselor care sunt administrate infractorilor în viaţa 
aceasta. Or, suferinţele îndurate de cei răi în iad nu sunt administrate de Dumnezeu, ci sunt 
expresia egoismului absolut al celor ajunşi acolo, are, refuzând să iubească, se scufundă la 
infinit într-o subiectivitate monstruoasă ale cărei pofte nu mai pot fi satisfăcute niciodată. 

Sf. loan Damaschin spune următoarele cu privire la esenţa cu totul subiectivă a 
chinurilor din iad: „Spunem că chinul acela nu e nimic altceva decât focul poftei 
nesatisfăcute. Căci nu poftesc pe Dumnezeu cei ce au dobândit neschimbabilitatea în patimă, 
ci păcatul. Dar acolo nu are loc săvârşirea reală a răului şi a păcatului. Căci nici nu mâncăm, 
nici nu bem, nici nu ne îmbrăcăm, nici nu ne căsătorim, nici nu adunăm averi, nici pizma nu 
ne satisface şi nici un fel de rău. Deci poftind şi neîmpărtăşindu-se de cele ale poftei, sunt arşi 
de pofte ca de foc. Dar cei ce poftesc binele, adică numai pe Dumnezeu, cel ce este şi există 
pururi, şi se împărtăşesc de el, se bucură pe măsura poftirii lor, pe măsura căruia se 
împărtăşesc de cel dorit.“ „Cel ce doreşte primeşte. Cel bun dobândeşte cele bune... Şi 
drepţii, dorind pe Dumnezeu şi avându-l, se bucură veşnic. Păcătoşii însă, dorind păcatul şi 
neavând materiile păcatului, sunt chinuiţi ca roşi de vierme şi consumaţi de foc, neavând nici 
o mângâiere; căci ce este chinul, dacă nu lipsa a ceea ce doreşte? Pe măsura dorului, cei ce 
doresc pe Dumnezeu se bucură, iar cei ce doresc păcatul sunt chinuiți.“ „Aici, mişcându-ne 
pofta spre altele şi dobândindu-le măcar în parte, ne îndulcim cu ele. Acolo însă, când 
„Dumnezeu va fi totul în toate”, nemaifiind nici mâncare, nici băutură, nici vreo plăcere 
trupească, nici vreo nedreptate, cei ce nu vor avea nici plăcerile obişnuite şi nu vor avea nimic 
nici din Dumnezeu, se vor chinui în mare durere, fără ca să producă Dumnezeu chinul, ci noi 
înşine pregătindu-ni-l.“?7 

Cuvintele Sf. loan Damaschin despre iad şi pedeapsa celor răi trebuie înţelese prin 
contrast cu descrierea naturii raiului şi a fericirii veşnice a celor buni. Fiind existenţa, binele şi 
fericirea absolute, Dumnezeu oferă sufletelor vrednice „odihna“ căutării lor, împlinirea finală 
şi deplină a oricărei dorinţe pe care aceştia ar fi putut s-o aibă vreodată; le oferă încetarea 
devenirii, a mişcării lor spre ţintă, el fiind suprema ţintă posibilă. Cei răi nu-l caută însă pe 
Dumnezeu, ci lucrurile cele efemere ale lumii, acele „bunuri“ pe care ei le consideră vrednice 
de dorit, dar care, neavând substanţă proprie, sunt numai o iluzie. Câtă vreme au trăit pe 
pământ, aceste lucruri vânate de ei cu atâta ardoare (averi, frumuseţe, glorie etc.) au avut o 
oarecare consistenţă ontologică, susținute fiind de Dumnezeu în existenţă pentru ca oamenii, 
servindu-se de ele după voia sa, să se mântuiască. După moarte însă, când „Dumnezeu va 

totul în toate“, aceste lucruri nu vor mai exista, căci menirea lor mântuitoare se va fi sfârşit. Şi 
atunci, cei ce le-au dorit în toată viaţa lor în afara lui Dumnezeu, cei care n-au văzut în ele pe 
creatorul lor şi n-au înţeles că ele nu erau decât nişte instrumente ale iubirii lui Dumnezeu şi a 
semenilor, se vor vedea lipsiţi, după moarte de ele. Imposibilitatea satisfacerii dorințelor lor 
pentru lucruri care acum nu mai există va constitui chinul lor veşnic; în alergarea lor tot mai 
disperată, ei nu vor mai cunoaşte vreodată „odihna“, căci vor continua să caute, ca şi pe 
pământ, de fiecare dată altceva decât pe Dumnezeu, singurul care există cu adevărat şi care 
poate susţine în existenţă sufletele. 

Pr. prof. D. Stăniloae, descriind concepția Sf. Maxim Mărturisitorul despre natura 
chinurilor veşnice, spune: „...Sufletele din iad trebuie să-şi mişte puterile lor, pentru că n-au 
în ele infinitatea (dumnezeiască, cea care poate satisface orice dorinţă, n.n.); dar, pe de altă 
parte, nici nu se află într-o infinitate în care puterile lor să se mişte stabil, întrucât sunt în afară 
de Dumnezeu şi nici nu năzuiesc spre el, ci se mişcă într-o neodihnă chinuitoare, 
nestabilizându-se în infinitatea lui Dumnezeu. Sufletul din iad trebuie să se mişte, dar întrucât 
nu se mişcă spre adevărata ţintă în care mişcarea sa se va împlini şi stabiliza, mişcarea sa, de 
care nu poate scăpa, e un chin pentru că e fără rost, fără ţintă. Mai mult, el se mută de la una 
la alta, fără să înceteze a exista.“ 28 

De ce nu pune Dumnezeu capăt acestor chinuri nesfârşite ale celor păcătoşi, pentru 
ca ei să nu le mai îndure? Iată o întrebare care, ca şi ideea incompatibilității pedepselor 
veşnice cu bunătatea lui Dumnezeu, ascunde o neînțelegere fundamentală atât a naturii lui 
Dumnezeu, cât şi a aceleia a oamenilor. Dumnezeu nu poate fi altceva decât izvor al binelui, 
deci al existenţei. Simplul fapt că există chinuri veşnice dovedeşte că subiecţii care le vor 
îndura vor exista veşnic, împărtăşindu-se într-o măsură din ce în ce mai redusă de acest bine 
care este, totuşi, existenţa. 

Răspunzând unui maniheu care-l întrebase: de ce a mai făcut Dumnezeu pe diavol 
din moment ce ştia că va deveni rău, Sf. loan Damaschin spune: „Pentru covârşirea bunătăţii 
l-a făcut pe el, căci a zis: îl voi lipsi şi eu, oare, pe el cu totul de bine şi-l voi lipsi de 
subzistență fiindcă se va face rău şi va pierde toate bunurile date lui? Nicidecum. Ci chiar de 
va fi rău, eu nu-l voi priva pe el de participarea la mine, ci-i voi da lui un bine: participarea la 
mine prin existență, ca, chiar dacă nu va voi, să participe la mine prin existență. Căci nimeni 
altul nu reţine (de la căderea în neant, n.n.) şi susţine în existență decât Dumnezeu. Căci 
existența e un bine şi e darul lui Dumnezeu... Toate cele ce sunt au existența din 
Dumnezeu... Deci cei ce au măcar existenţa, au participare parțială la bine, într-un grad ultim 
(infim, n.n.). Deci e un bine în existenţa diavolului şi prin existenţă el participă la bine.“ 
„Dumnezeu oferă pururi diavolului cele bune, dar acesta nu vrea să le primească. Şi în veacul 
viitor tuturor le dă cele bune. Căci este izvorul din care izvorăsc cele bune. Dar fiecare 
participă la bine precum s-a făcut pe sine capabil.“ „Iar de spuneţi că i-ar fi fost mai de folos 
să nu fie decât să se chinuiască fără sfârşit, spunem că aceasta nu e nimic altceva decât focul 
poftei răului şi al păcatului. Căci nu doresc pe Dumnezeu cei ce au câştigat neschimbabilitatea 
păcatului ca patimă.“% 


2. Dreptatea divină sau judecata particulară. Ca să aibă loc o judecată după moarte, 
este necesar, în mod evident, ca ceva din noi să supravieţuiască acestui dramatic eveniment 
care loveşte orice fiinţă vie. Mulţi teologi protestanți, chiar dintre cei de marcă, cum este P. 
Althaus, de exemplu, neagă supraviețuirea sufletului după moarte sub motivul că „omul 
trebuie să-şi dea seama că viaţa viitoare se datorează nu naturii indestructibile a sufletului, ci 
unui act de atotputernicie şi de milă dumnezeiască; deci omul trebuie să fie distrus complet, 

ca să vadă cum singur Dumnezeu îi dă din nou viaţă.“30 Această învăţătură este menită să 
contracareze teoria catolică de esenţă filosofică despre indestructibilitatea sufletului din cauza 
naturii sale absolut simple, fără părţi, care nu permite dezagregare. Ea ascunde însă vechea 
idee protestantă că omul păcătos nu mai păstrează nimic în sine, după cădere, din chipul lui 
Dumnezeu, ci este asemenea unei pietre sau a unui buştean. Consecința acestei învățături este 
aceea că după moarte nu are ce să mai supraviețuiască din om, din moment ce el nu mai are 
în sine după cădere nimic din Dumnezeul cel nemuritor. 

Dar, dacă nu poate supravieţui nimic din om după moarte, înseamnă că nimic din 
ceea ce a însemnat omul înainte de a muri, nici una din faptele sale, din tot ceea ce a făcut el 
ca om care nu avea în sine nimic din chipul lui Dumnezeu, nu este luat în considerare la 
judecata finală, căci absolut totul este distrus din vechiul om. Tot ceea ce face Dumnezeu 
este să-l recreeze după moarte, să-l aducă la existenţă ca pe o făptură cu totul nouă, ca şi cum 
n-ar fi existat omul cel vechi. Pe acest fond, omul cel nou, omul eshatologic, este exclusiv 
rezultatul a ceea ce a voit Dumnezeu să fie, deci rezultatul predestinării. Nimic din ceea ce a 
făcut omul cel vechi nu contează în vreun fel în configurarea omul cel nou, a omul înviat la 
sfârşitul timpurilor. În aceste condiţii nu este nevoie de o judecată particulară, de o judecată 
care să evalueze individual faptele omului cât a trăit el pe pământ; fiind creat din nou, omul 
eshatologiei protestante este exclusiv produsul judecății universale, adică al deciziei divine, 
al predestinării. 

Dându-şi seama că o atare învăţătură duce inevitabil la consecinţa inutilităţii creaţiei 
dintâi, aceeaşi teologi protestanți au sugerat ideea că moartea nu ar însemna o distrugere 
absolută a sufletelor. Potrivit lor, după moarte ar rămâne, totuşi, amintirea lor în Dumnezeu, 
amintire ce determină hotărârea divină de a le învia în eshaton.*! O atare teorie judecă însă 
lucrurile după măsura umană. În sufletele noastre nu supravieţuieşte, într-adevăr, decât numai 
amintirea celor morţi. Aceasta se întâmplă însă deoarece nimeni dintre noi nu are puterea de a 
menţine în viaţă pe cei ce i-am iubit. Dumnezeu însă nu este lipsit de această putere, astfel 
încât el nu păstrează numai amintirea celor morți, ci-i păstrează şi în existenţă în baza 
atotputerniciei sale. „O amintire despre cineva care a fost, e împreunată cu sentimentul 
dureros că (acea persoană) îți lipseşte şi acest sentiment îl suportă de nevoie cel ce n-are 
puterea să menţină în viaţă pe cel iubit. Dar Dumnezeu nu este lipsit de această putere. Dacă 
Dumnezeu nu mai poate uita pe cel cu care a fost în relație, el poate să-l şi țină pe acela în 
existenţă, pentru ca amintirea să nu fie împreunată la el cu sentimentul că acela îi lipseşte. 
[...] Pentru el, nici o persoană cu care a stat în relaţie nu mai încetează de a exista. Dumnezeu, 
când l-a făcut pe om ca persoană, i-a dat o însemnătate de partener neîncetat al său, l-a făcut 
pentru o relaţie neîntreruptă cu sine. [...] În acest sens putem spune şi noi că nemurirea nu se 
bazează pe indestructibilitatea sufletului ca substanţă, ci a persoanei, adică a sufletului ca bază 
a persoanei umane, adică pe indestructibilitatea relaţiei dintre Dumnezeu şi om ca persoane, 
dat fiind că persoana este factor al acestei relaţii. [...] Numai obiectele se dezagregă. 
Persoanele rămân indestructibile, ca entităţi unice, originale, dar, în acelaşi timp, ca surse de 
necontenită noutate în atitudinile şi revelaţiile voii lor.“ 

Deci nici o persoană care a existat vreodată, care a fost creată de Dumnezeu nu va 
dispărea vreodată, căci toate au fost aduse la existenţă de către Dumnezeu din iubire şi sunt 
susținute în existenţă tot din iubire. „Teoriile despre distrugerea întregului om prin moarte 
ascunde cunoscuta neînțelegere a protestantismului privitor la valoarea persoanei umane, 
cunoscuta afirmare a exclusivei realități a lui Dumnezeu în faţa nimicniciei omeneşti. De 
valoarea unică a persoanei omeneşti pentru Dumnezeu ţine permanenta şi neîntrerupta 
existenţă a ei. Dacă iubirea lui Dumnezeu e neîntreruptă, neîntreruptă trebuie să fie şi 

existenţa persoanelor cărora le-o arată. Şi neîntreruperea iubirii lui Dumnezeu ţine de desă- 
vârşirea ei. Noi putem uita pentru că nu iubim în chip desăvârşit. Dar Dumnezeu nu uită 
pentru că iubeşte desăvârşit.“ 33 

Aceeaşi iubire dumnezeiască explică şi existenţa celor care se vor chinui veşnic în 
iad. Potrivit Sf. Maxim Mărturisitorul şi Sf. loan Damaschin veşnicia chinurilor iadului nu 
este susținută de un act pozitiv de condamnare, de pedeapsă din partea lui Dumnezeu a celor 
care au murit în răutatea lor, ci de iubirea sa nesfârşită, care nu îngăduie reîntoarcerea în neant 
nici măcar a diavolului, cu atât mai puţin a celor păcătoşi. Sf. Maxim afirmă chiar că cel aflat 
în iad este „iubit“ de Dumnezeu. El nu poate urî pe nimeni, deci nici pe păcătoşi sau pe 
diavoli, căci el este prin însăşi esenţa sa iubire şi mai presus de patimă.** Esenţa chinurilor 
veşnice ale iadului va consta în neputinţa celor aflaţi acolo de a iubi pe cineva, scufundarea 
lor nesfârşită în egoism, într-un efort fără sfârşit de a căuta sensul existenţei lor în ei înşişi, iar 
nu în Dumnezeu. ladul este, de fapt, o auto-condamnare la nefericire, un refuz continuu al 
iubirii celorlalți şi a lui Dumnezeu. 

Cu aceasta am ajuns la esenţa judecății particulare. Obiectul acestei judecăţi îl va 
forma, aşadar, persoana umană: mai exact intensitatea relaţiilor pe care aceasta a ştiut să le 
cultive cu semenii şi cu Dumnezeu pe când era în viaţă. Căci persoana înseamnă în mod 
fundamental relație, iar relaţia prin excelenţă este iubirea fiecărui semen. A fi în relație de 
iubire cu cineva înseamnă a te bucura în aşa măsură de existenţa şi frumuseţea aceluia, încât 
să uiţi de propria ta existență. Un om este cu atât mai intens o persoană, o realitate, o existenţă 
adevărată, cu cât iubeşte mai intens pe Dumnezeu şi pe semenul său; cu cât iubirea sa este mai 
cuprinzătoare şi mai intensă. De aceea a spus Mântuitorul că adevăratul criteriu al judecății 
acesteia va fi gradul în care i-am iubit pe semenii noştri. După moarte urmează imediat 
judecata particulară la care demonii vor încerca să ne acuze exact de faptul că nu am iubit 
destul şi că astfel nu suntem vrednici de împărăţia iubirii, ci, dimpotrivă, de aceea a urii 
veşnice. Îngerii buni şi sfinţii ne vor veni însă în ajutor mărturisind tocmai contrariul, şi 
anume intensitatea iubirii pe care am avut-o încă în viaţă şi care ne califică pentru veşnica 
Împărăţie a iubirii lui Hristos. 

În schimb, refuzând iubirea semenilor pe când era în viaţă, cel mort în păcate va 
continua de acum la nesfârşit scufundarea sa în sine însuşi. El va face tot mai intens 
experienţa „întunericului din afară“, adică a acelei situaţii în care nu va mai vedea pe nimeni 
altcineva decât pe sine însuşi într-o încercare de auto afirmare de dimensiuni tot mai 
monstruoase. „Loate legăturile lui cu realitatea îi sunt tăiate. El duce o existenţă 
fantasmagorică de coşmar. E închis total în groapa singurătăţii. Numai demonii şi poftele sale 
îl muşcă asemenea unor şerpi. Se poate spune, ducând mai departe această idee, că 
subiectivitatea sa crescută monstruos îl face să nu mai vadă realitatea altora. Nu mai poate 
avea nici măcar contacte pătimaşe, fugitive, cu ei. Imaginaţia sa subiectivă acoperă şi 
realitatea obiectelor, căci le socoteşte prea modeste pentru imaginaţia sa. El cade într-un fel de 
existență de vis în care totul se haotizează într-un absurd fără nici un sens, fără nici o 
consistenţă, fără nici o căutare de ieşire din el, fără nici o speranţă de ieşire." 

P. Florenschi spune, la rândul său, că, obişnuindu-se să nu mai vibreze când spune ru, 
omul aflat în iad nu mai vibrează nici când 1 se spune fu. Se îngroapă într-o totală indiferenţă, 
într-o moarte faţă de orice relaţie. El nu mai spune decât eu, eu, eu. Acela pentru care nu mai 
există nici un fu, nu mai e nici el un fu pentru alţii. El nu mai e nici pentru Dumnezeu un fu şi 
nici Dumnezeu nu mai e pentru el un fu. El se afirmă cu disperare pe sine însuşi diminuându- 

şi tot mai mult realitatea, existenţa obiectivă, printr-o scufundare tot mai accentuată în 
subiectivitate, în nimicnicia propriului său eu.* 

Această stare de după moarte a sufletelor se datorează faptului că Dumnezeu, în 
dreptatea sa absolută, lasă pe fiecare în seama impulsurilor pe care le-a cultivat în viaţă: pe cei 
ce au iubit el îi lasă în seama iubirii lor, care-i adună cu cei pe care i-au iubit; pe cei care au 
urât îi lasă-n seama propriei lor uri şi a celor pe care i-au urât. Cei dintâi vor intra la „ospăţul 
împărăției“ îmbrăcaţi în haina de sărbătoare a iubirii care i-a făcut vrednici de ea, ceilalți, 
lipsiţi de această haină, vor fi aruncaţi în „întunericul cel din afară“. În timp ce fericirea celor 
dintâi va consta în a fi cu cei pe care i-au iubit pe când erau în viaţă, nenorocirea celor din 
urmă va fi exact vecinătatea celor pe care i-au urât. „Şi mai chinuitor şi mai cumplit decât 
orice chin, spune Sf. Maxim, este să fim pururi împreună cu cei ce ne urăsc şi cu cei pe care-i 
urâm.““” Iată esenţa judecății particulare. 

De ce este relativ definitivă această stare? De ce este ea rezultatul unei judecăți? 
Pentru că după moarte sufletul, despărțit de trup, nu mai are posibilitatea de a face nici fapte 
bune, nici fapte rele. „Terminându-se târgul, spune Sf. loan Damaschin, nu mai este 
negustorie de bunuri. Căci unde mai sunt atunci săracii? Unde facerile de bine? Înainte de 
ceasul acela ne putem ajuta unii pe alţii şi putem oferi Iubitorului-de-oameni-Dumnezeu 
manifestarea iubirii de fraţi.“3% Absența trupului îl va priva pe fiecare om care a părăsit viaţa 
aceasta de a mai putea interacţiona în vreun fel cu ceilalţi altfel decât pur spiritual. Iată de ce 
momentul morţii este un moment al roadelor, al consecinţelor celor săvârşite pe când eram în 
trup. De aceea este el o judecată, un bilanţ al propriei fiinţe, o evaluare a caracterului nostru 
de persoană, de fiinţă în relație, sau, dimpotrivă, de subiectivitate egocentrică, scufundată tot 
mai adânc în propria singurătate. 

Judecata particulară este expresia dreptăţii lui Dumnezeu, dar şi a consecvenţei sale. 
Dacă el nu ar fi drept, nu ar lua în seamă caracterul nostru de persoane, de fiinţe asemenea lui. 
Şi fie că ne-ar nesocoti libertatea mântuindu-ne forțat, în contrast cu tot ceea ce am făcut şi 
am voit ca păcătoşi în viaţă, fie i-ar distruge pe păcătoşi ca şi pe diavoli făcând inutilă creația 
sa dintâi. Faptul că-l lasă pe fiecare să evolueze în direcţia pe care singur a voit-o şi a cultivat- 
o cu atâta grijă-n viaţă este expresia dreptăţii sale absolute care ne ia în seamă ca persoane 
autentice, adică exact ca ceea ce suntem şi nu altfel. Nu există dreptate mai mare decât aceea 
de a lăsa pe cineva în mrejele propriilor impulsuri, ale propriei voințe. Astfel, pentru Sf. loan 
Damaschin, ca şi pentru mulţi alți Părinţi, este decisivă pentru soarta sufletului după moarte 
starea în care l-a aflat moartea: introvertit în egoismul plăcerilor şi al orgoliului propriu sau 
deschis iubirii semenilor săi şi a lui Hristos. %* 


3. Iubirea divină sau judecata universală. Perioada dintre judecata particulară şi cea 
universală de la sfârşitul timpurilor este încă una de provizorat în ceea ce priveşte soarta 
sufletelor: nici drepții nu primesc încă fericirea deplină ca răsplată a vredniciei lor, dar nici 
păcătoşii pedeapsa propriu-zisă. „Există o deosebire de grad, zice Pr. Stăniloae, între fericirea 
de după judecata particulară, când încă nu ne vom întâlni cu toţi oamenii care au trăit pe 
pământ în credinţa în Hristos, şi cea de după judecata universală, când ne vom întâlni cu toţii. 
[...] După învăţătura ortodoxă, un element care face mai mică fericirea drepţilor de după 
judecata particulară decât cea de după judecata universală este că ei vor primi fericirea la 
judecata universală împreună cu toţi cei ce vor crede. [...] Nu poate fi cineva deplin fericit de 

bunătăţile primite de la Dumnezeu, dacă nu se bucură de ele împreună cu alţii, împreună cu 
toţi.“% Acelaşi provizorat şi în privinţa situaţiei celor păcătoşi. Marcu Eugenicul, mitropolitul 
Efesului, spune şi el: „Sufletele celor plecaţi cu păcate de moarte sunt închise în iad ca într-o 
închisoare, dar încă nu sunt chinuite de pe acum în focul general, ci avându-l pe acesta 
înaintea ochilor, suferă amarnic de vederea lui în aşteptarea căderii sigure în el. [...] Astfel, 
chiar şi păcătoşii extremi, deşi se chinuiesc în parte, n-au căzut chiar în chinuri.“ 

Cu totul alta va fi situația după judecata universală. Cei drepți vor cunoaşte atunci, în 
sfârşit, pe toţi cei care au trăit înaintea lor ca şi după. Atunci li se vor descoperi toţi virtuoşii, 
toţi cei vrednici din întreaga istorie umană împreună cu care vor moşteni şi vor gusta fericirea 
veşnică a Împărăției lui Dumnezeu. Referindu-se la această recunoaştere a tuturor de către 
toţi, Sf. loan Gură de Aur spune: „Nu vom cunoaşte numai pe cunoscuţi acolo, ci vom privi şi 
pe cei ce n-au ajuns niciodată la vederea noastră.“ Cum va fi posibil acest lucru din moment 
ce nu şi-au văzut niciodată unii altora feţele? Întrebării îi răspunde Sf. loan Damaschin, care, 
în completarea celor spuse de Sf loan Gură de Aur, adaugă: „Să nu socotească cineva că nu va 
recunoaşte nici unul pe nici unul la acea înfricoşată judecată şi adunare. Fiecare va recunoaşte 
pe aproapele lui nu după chipul trupului, ci după privirea pătrunzătoare a sufletului.“ % 

În schimb, cei păcătoşi vor cunoaşte, în sfârşit, adevărata pedeapsă, chinul integral. 
Atunci se va descoperi adevărata răutate a fiecăruia. Sf. Vasile zice: „Stând de-jur-împrejurul 
tău, cei nedreptăţiţi de tine vor striga către tine, căci oriunde ţi-ai întoarce ochii vei vedea 
chipurile faptelor tale rele. Aici orfanii, dincolo văduvele, acolo săracii doborâţi de tine, 
slujitorii pe care i-ai azvârlit, vecinii pe care i-ai supărat.““5 Deosebit de sugestiv înfăţişează 
acest moment Pr. Stăniloae care zice: „Din toate părțile toţi îi vor scoate, celui ce a făcut rele, 
la suprafaţa conştiinţei toate relele făcute, toate refuzurile de dialoguri frăţeşti cu fapta şi 
motivele pentru care de acum va fi lăsat într-o singurătate înspăimântătoare şi definitivă. Apoi 
va urma însăşi această părăsire totală şi definitivă de către toţi; tăcerea şi singurătatea eternă îl 
vor înconjura ca un ocean; va urma ieşirea lui din orice dialog, din orice comunicare pentru 
totdeauna. [...] Cât timp s-a mişcat între oameni care nu-l cunoşteau, a mai putut înjgheba un 
dialog cu cineva, pentru că nu i se cunoştea de toţi nesinceritatea învârtoşată. Acum cade în 
singurătatea părăsirii şi uitării de către toţi, în extrema opusă sobornicităţii. În aceasta constă 
iadul.“ 

Aşadar, la judecata universală nu va mai rămâne nici o taină nedescoperită. Drepţii 
vor străluci fără de umbră în toată splendoarea vredniciei lor, iar păcătoşilor i se va descoperi 
întreaga urâţenie fără rezervă. Îngerii înşişi, crede Bulgakov, vor fi judecaţi după cum şi-au 
îndeplinit slujba de a îndemna pe oamenii daţi lor în grijă să facă binele şi să evite răul. Şi ei 
chiar vor aştepta „cu frică şi cutremur“ judecata universală. Dar judecata universală nu va 
însemna numai descoperirea tainei fiecăruia, ci şi a planului divin cu privire la întreaga lume, 
a acelui plan din veci ascuns în sânul lui Dumnezeu. Va avea loc atunci marea revelație 
asupra sensului creaţiei şi al istorie. Nimic nu va mai rămâne ascuns, ci totul va căpăta, în 
sfârşit, un sens, o explicaţie definitivă, chiar şi pentru îngeri. „Îngerii, adaugă Bulgakov, nu 
sunt atotştiutori şi atotputernici. Ei n-au cunoscut (mai dinainte) taina întrupării, ci au 
cunoscut-o abia prin Biserică. Prin urmare, ei n-au înţeles până la capăt nici sensul ascuns al 
istoriei lumii şi în parte al VECHIULUI TESTAMENT, care devine inteligibil abia prin întru- 

pare.“ Deşi cunoaşterea lor este incomparabil mai profundă decât aceea a oamenilor, atunci 
vor înţelege şi ei întreaga taină a istoriei şi chiar a creaţiei însăşi. 

Descriind mai cuprinzător momentul judecății universale, Păr. Stăniloae mai spune: 
„Ziua aceea va fi ziua descoperirii depline a adevărului cu privire la toţi, în faţa fiecăruia. Nici 
un echivoc nu va mai plana în sufletul oamenilor. [...] Răul va fi deplin demascat, ieşit de sub 
acoperământ. Orice echivoc va înceta. Regimul pomului cunoştinţei binelui şi răului îşi va fi 
încheiat stăpânirea ambiguă asupra lumii; el nu va mai umbri sufletul omenesc şi planul divin 
din istoria lumii, pentru că nimeni nu se va mai hrăni din el, minciuna lui fiind dată pe faţă. 
Fiecare om va cunoaşte urmările de după moarte ale faptelor sale şi va fi judecat şi pentru ele 
şi fiecare va cunoaşte antecedentele faptelor sale bune şi rele în comportarea înaintaşilor săi şi 
va cunoaşte just faptele şi valoarea tuturor. Astfel, judecata din urmă va fi şi o revelare 
supremă a planului divin în istorie, a contribuţiei aduse de oameni pentru a-l realiza sau a-l 
împiedica.“ 

Acest moment final va însemna, totodată, momentul refuzului lui Dumnezeu de a 
mai revela noi adâncimi de taină prin intermediul creaţiei sale. Acest moment va coincide, 
aşadar, cu neputinţa întregii creaţiei de a mai revela pe creatorul ei, cu epuizarea forţelor ei de 
revelare a spiritului. „S-ar putea spune că lumea se va sfârşi atunci când, pe de o parte, nu vor 
mai creşte în ea oameni care să o completeze de sus spre a exprima vreuna din trăsăturile 
spiritualităţii lui Hristos, pe de alta, când cei ce vor apărea nu vor mai lua din ea nimic pentru 
a o dezvolta în cadrul ei. Se va sfârşi atunci când nu va mai fi posibilă în ea o dezvoltare a 
spiritualităţii infinite concentrate în Hristos. Epuizarea istoriei în acest rol al ei nu va fi nici 
accidentală, nici silită de providenţa divină, ci se va datora unei misterioase convergenţe şi 
întâlniri a acesteia cu orânduirea divină, care nu exclude nici libertatea umană, nici lucrarea 
dumnezeiască. Refuzul lui Dumnezeu de a mai revela adâncimi noi prin creaţie va coincide cu 
neputința ei de a mai sesiza şi dezvolta aceste adâncimi. Epuizarea puterii creatoare sau 
revelatoare de spiritualitate a istoriei va fi un semn că lumea de sus s-a completat.““8 

Această situaţie finală scoate însă în evidenţă un adevăr dramatic şi anume că, în faţa 
unei asemenea descoperiri atotcuprinzătoare nimeni nu va putea spune că a trăit fără să fi 
păcătuit. Este demn de remarcat că, deşi toţi Sfinţii Părinți fac dependentă judecata lui Hristos 
de faptele din viaţă ale oamenilor, rugăciunile şi cântările de la slujba înmormântării pun 
aproape exclusiv accentul pe iertarea lui Hristos, pe mila şi înţelegerea sa pentru slăbiciunile 
omeneşti. „Desigur, observă Pr. Stăniloae, atât insistența pe care o pun Părinţii bisericeşti pe 
conformitatea cu Hristos a vieţii creştinilor pentru ca să obţină mântuirea, cât şi nădejdea ce o 
pun rugăciunile Bisericii pe mila iertătoare a lui Hristos, sunt necesare. Biserica împacă 
rigiditatea primei atitudini cu mângâierea celei de a doua, pentru a-l ţine pe creştin treaz la 
datoria de a lucra pentru mântuirea sa, dar a-i da şi nădejdea în mila lui Hristos. Oricât s-ar sili 
omul spre o viaţă de virtute, niciodată nu va putea ajunge la o stare lipsită total de păcate — şi 
dacă ar pretinde aceasta ar greşi — şi oricât ar greşi, el poate să spere în mila lui Dumnezeu, 
dacă se căieşte.“* 

lată, deci, că judecata finală nu poate ţine seama numai de ceea ce au făcut oamenii 
în viaţă. Din moment ce nimeni nu este fără de păcat, chiar de ar fi viaţa lui numai de o clipă, 
este necesară intervenția milei divine. „Judecata lui Hristos, mai spune Pr. Stăniloae, nu 
constă numai într-o constatare pasivă a împărţirii sufletelor după calitatea lor intrinsecă, ci şi 
într-un act de putere de a ierta păcatele.“ Aceasta înseamnă că, dacă la judecata particulară 
criteriul evaluării faptelor celui defunct va fi în mod precumpănitor dreptatea dumnezeiască, 

la judecata universală de la sfârşitul timpurilor va prevala mila lui Dumnezeu, puterea sa de 
iertare, îngăduinţa sa pentru slăbiciunile omeneşti. Aceasta va fi esenţa judecății universale. 
Acest lucru va fi posibil prin faptul că judecata finală va fi făcută de Fiul lui Dumnezeu ca 
om. „Suntem judecaţi, observă acelaşi teolog, după un criteriu atins de om, de un om care a 
făcut totul ca să ajungem şi noi acolo şi care ne împărtăşeşte prin judecată de nivelul la care a 
ajuns el, dacă am dat şi din partea noastră colaborarea de a ajunge acolo. În el vor avea ferici- 
rea nu numai oamenii, Ci şi îngerii, precum vor avea nefericirea toţi cei ce nu-l vor 
recunoaşte.“ 

Judecata universală este, aşadar, expresia milei nemăsurate a lui Dumnezeu, care se 
adaugă dreptăţii sale de la judecata particulară, în definitivarea sorții sufletelor după moarte. 
Aşa cum sfinţii s-au aşteptat unii pe alţii şi toţi ne aşteaptă şi pe noi şi pe toţi care vor mai 
trece prin viaţă până la sfârşitul timpurilor, tot astfel şi Dumnezeu, a cărui esenţă este prin 
excelență iubirea, aşteaptă întregul neam omenesc ca să umple Împărăţia Cerurilor şi să 
participe la ospăţul vieţii veşnice. Sf. loan Damaschin spune: „Precum a pătimit el pentru om, 
aşa le-a şi gătit el toate pentru acesta. Căci cine, pregătind ospăț şi chemându-şi prietenii, nu 
voieşte să vină toți şi să se sature toți din bunătăţile lui? Căci de ce a mai pregătit ospăţul, 
dacă nu ca să-i primească la el pe toți prietenii săi (s.n.)7“5? 

Pe acest fond al milostivirii lui Dumnezeu trebuie înţeleasă şi problema sufletelor 
căzute în iad pentru păcate uşoare pentru care Biserica şi sfinţii intervin la Dumnezeu, apelând 
la marea sa milostivire, ca acestea să fie iertate şi scoase din pedeapsă. Potrivit teologiei 
romano-catolice locul acestor suflete este nu iadul, ci purgatoriul în care el expiază aceste 
păcate înainte de a intra definitiv în rai. Teologia ortodoxă respinge această învățătură. 
Motivele acestui refuz al purgatoriului sunt expuse în termenii următori de Pr. D. Stăniloae: 
„Prin această concepţie (a purgatoriului, n.n.) se urmărea să se dea un suport învăţăturii cato- 
lice că soarta sufletelor este stabilită definitiv şi deplin la judecata particulară: sfinţii primesc 
toată fericirea, păcătoşii nepocăiţi toată pedeapsa, iar cei cu păcate pentru care au făcut 
pocăință şi spovedanie, dar au rămas cu pedepsele temporale ale lor neachitate, se duc în 
purgatoriu unde, după curățirea automată printr-un foc material sau quasi-material, suportat 
asemenea unor obiecte, vor depăşi sigur suferinţa lor; căci în cursul acestei curăţiri ei se află 
în starea de graţie şi sunt siguri că vor ajunge la contemplarea esenței divine.“ 

„Faţă de această fixitate a iadului şi faţă de derularea automată reprezentată de 
purgatoriu în raportul dintre Dumnezeu şi suflete după judecata particulară, învăţătura 
ortodoxă se caracterizează printr-o anumită fluiditate în care libertatea îşi păstrează un rol, 
întrucât îşi păstrează un rol şi iubirea. Cei din rai pot ajuta celor de pe pământ şi celor din iad 
prin rugăciunile lor, multe suflete din iad pot fi eliberate prin rugăciunile sfinților şi ale celor 
de pe pământ, iar maşina purificatoare automată a purgatoriului nu există. Fixităţii juridico- 
obiectuale lipsite de mişcare a stării sufletelor învățătura răsăriteană îi opune un raport per- 
sonal, duhovnicesc, dinamic-comunitar între Dumnezeu şi om şi deci între toţi cei plecaţi din 
viaţa de aici şi cei de pe pământ, ceea ce are ca urmare o stare nedeplin fixată într-o fericire 
sau nefericire deplină a sufletelor după judecata particulară şi, de aceea, o deosebire între 
această stare şi cea de după judecata universală, care va fi o definitivare în fericirea sau 
nefericirea deplină. Comunicarea între cei vii şi cei plecaţi, între credincioşii de pe pământ şi 
sfinţi, se reflectă şi în Liturghie.“55 

Aceasta înseamnă că rugăciunile Bisericii şi ale celor în viaţă pentru cei plecaţi deja, 
rugăciunile şi intervenţiile sfinților, îngerilor şi chiar ale Maicii Domnului pentru aceste 
suflete, nu sunt decât expresii ale iubirii generale cu care acestea sunt înconjurate, ale 
compasiunii de care ele se bucură. Toate aceste acte de iubire ale celor încă vii, ca şi ale 

sfinților şi ale Maicii Domnului, pentru cei morți, nu fac decât să pregătească marea 
intervenţie divină de la sfârşitul timpurilor, de la judecata finală, intervenţie care nu este 
altceva decât expresia supremă a iubirii şi milei dumnezeieşti pentru slăbiciunile şi 
neputinţele umane. De aceea soarta definitivă a tuturor sufletelor depinde exclusiv de mila lui 
Dumnezeu, iar nu de mecanisme expiatorii bazate pe un echilibru matematic între merite şi 
datorii, cum crede teologia romano-catolică. 

Problema naturii umane în raport cu evenimentul învierii. 


1. Arvuna__învierii__sau__incoruptibilitatea__trupurilor. Teologia protestantă în 
ansamblul ei vede eshatologia ca momentul ultim al istoriei când întreaga fiinţă umană este 


radical înnoită. Această înnoire echivalează în mentalitatea teologilor acestei confesiuni cu o 
recreare a naturii umane. Între sarea de decădere din timpul vieţii şi starea de slavă de după 
moarte nu există nici un punct de trecere, nimic comun. Prin moarte totul este nimicit, pentru 
ca totul să fie recreat. Prin astfel de considerente teologia protestantă pune indirect problema 
naturii trupurilor înviate. Dificultatea majoră pe care o implică eshatologia protestantă este 
aceea că, în cazul distrugerii naturii umane inițiale pentru a fi radical reînnoită la înviere, 
creaţia inițială a omului de către Dumnezeu devine un act în întregime inutil. Şi chiar dacă s- 
ar afirma că cel care este distrus şi apoi recreat ar fi n numai trupul, nu şi sufletul, tot nu este 
înlăturată această senzaţie că prima creaţie a omului s-a dovedit, fie şi parţial, inutilă. 

Acest mod de a înţelege eshatologia ca intrarea prin moarte a omului într-o stare 
radical diferită de aceea în care s-a aflat în timpul vieţii, ba chiar într-un mod de a fi cu totul 
nou şi fără legătură cu cel vechi, trupesc, este oarecum aproape de vechiul origenism. Origen 
scria într-o vreme când curentul filosofiei stoice era deosebit de puternic. Potrivit stoicilor 
lumea, întregul cosmos parcurgea cicluri de evoluţie succesive, revenind de fiecare dată la 
aceleaşi situaţii şi la aceleaşi personaje ale istoriei. Descompuse odată cu întregul cosmos în 
focul sfârşitului de ciclu, trupurile celor ce au trăit odată renasc la începutul ciclului următor 
exact în forma lor anterioară şi plasate în exact aceleaşi situaţii pe are le-au avut odinioară. 
Împotriva stoicilor, deci, Origen se vede obligat să declare: „Noi nu zicem că trupul 
descompus revine (la înviere, n.n.) la firea sa de la început, precum nici grăuntele descompus 
al grâului nu revine la grăuntele grâului. Ci zicem că, precum din grăuntele de grâu se ridică 
un spic, aşa e zidită în trup o rațiune oarecare din care se ridică trupul întru nestricăciune.““5* 

Cu alte cuvinte, Origen folosea filosofia platonică împotriva stoicismului şi învăţa că 
la înviere sufletele nu mai au nimic comun cu vechile lor trupuri în care au trăit pe când se 
aflau în viaţă. Potrivit lui Metodiu de Olimp Origen ar fi afirmat că la înviere sufletele vor 
păstra numai forma pe care au avut-o în viaţă, nu însă şi materia, carnea care umplea această 
formă. Această formă însemna, se pare, un trup nou, eteric, foarte fin, adoptat de suflet pentru 
a trăi în lumea spirituală a Împărăției Ceruirilor. Ideea lui Origen pare să fi fost, conform lui 
Metodiu, că la înviere sufletul îşi va modela din sine un trup cu totul nou, „duhovnicesc“, 
diferit în mod radical de vechiul trup material, carnal. Comentând această concepţie a lui 
Origen, Metodiu spune: „E necesar să spunem că (după Origen, n.n.) forma primă însăşi nu 
mai învie, deoarece s-a corupt cu carnea. Iar de trece într-un trup duhovnicesc, ea nu mai e 
însăşi prima formă, ci o asemănare oarecare modelată din nou într-un trup subțire (fin, n.n.). 
iar dacă forma nu e aceeaşi, nici trupul nu învie, ci altul în locul celui dintâi.“55 

Teoria protestantă a recreării la înviere a întregii naturi umane sau cel puţin a 
trupului este, evident, foarte aproape în esenţa ei de vechea concepţie origenistă a „trupului 
duhovnicesc“ radical diferit de „trupul material“ de carne în care am vieţuit pe pământ. 
Aceasta înseamnă însă că protestantismul pune indirect în discuţie învăţătura despre învierea 

trupurilor, căci recrearea lor eshatologică este cu totul altceva decât învierea lor. Acestei 
doctrine ambigui i se opune radical învăţătura ortodoxă, care vorbeşte despre posibilitatea 
unei „arvune a învierii“, a incoruptibilităţii corporale, nu numai imediat după moarte, ci chiar 
încă din timpul vieţii pământeşti. Teognast, un autor filocalic, spune următoarele în acest 
sens: „Luptă-te să iei arvuna mântuirii în chip ascuns în lăuntrul inimii tale, cu o siguranță 
neîndoielnică, astfel încât, în vremea ieşirii, să nu afli tulburare şi spaimă neaşteptată. Şi ai 
luat-o atunci când nu mai ai inima osândindu-te şi conştiinţa înţepându-te pentru supărări... şi 
când primeşti cu bucurie şi cu inimă pregătită moartea cea înfricoşată de care fug mulţi.“5 

Simeon Noul Teolog este şi mai limpede în privința naturii acestei „arvune a 
incoruptibilităţii“ pe care o putem primi chiar şi în timpul acestei vieţi: „La credincioşi, spune 
el, venirea Domnului s-a produs deja şi se produce fără încetare, cum s-a produs la toţi cei ce 
voiesc... şi nu numai în veacul viitor, ci mai întâi în viaţa prezentă şi apoi în cea viitoare. Deşi 
aici într-un fel mai obscur şi acolo mai desăvârşit, totuşi credincioşii văd şi primesc, încă de 
aici pârga tuturor celor de acolo. Ei nu primesc totul de aici, dar nici nu rămân aici nepărtaşi 
şi fără gustarea bunătăţilor de acolo, nădăjduind să ia totul acolo!5” Dar, fiindcă Dumnezeu a 
rânduit să ne dea prin moarte şi înviere şi nestricăciunea şi viaţa veşnică, ne facem încă de aici 
în chip neîndoielnic părtaşi ai bunătăților viitoare, adică incoruptibili şi nemuritori şi fii ai lui 
Dumnezeu şi fii ai luminii şi moştenitori ai Împărăției Cerurilor, având-o pe aceasta în 
lăuntrul nostru (LUCA XVII, 3). Căci toate acestea le primim de acum în simţirea şi cunoştinţa 
sufletului, afară de cazul când suntem necercaţi în credinţă sau lipsiţi de lucrarea poruncilor.“ 

„Dar, continuă Simeon, nu le avem încă trupeşte, ci trupul îl purtăm coruptibil încă, 
aşa ca Hristos Dumnezeu înainte de înviere. Şi având sufletul încă îmbrăcat şi legat de el, nu 
putem primi în noi toată slava descoperită, ci, oglindind în noi oceanul negrăit al slavei, 
socotim că vedem numai o picătură a lui şi de aceea spunem că privim acum în oglindă şi în 
ghicitură (I CORINTENI XIII, 12). Dar ne vedem pe noi duhovniceşte asemenea celui văzut de 
noi şi care ne vede pe noi în viaţa aceasta. Iar după înviere vom avea şi trupul duhovnicesc. 
Căci aşa cum el însuşi l-a înviat pe acesta din mormânt, aşa îl vom primi şi noi, duhovnicesc. 
Cei ce ne vom asemăna cu el ne vom asemăna mai întâi sufleteşte, apoi, înviaţi, şi trupeşte; 
adică vom fi asemenea lui oameni prin fire şi dumnezei prin har, precum şi el este Dumnezeu 
prin fire şi s-a făcut om prin bunătate.““58 

Dar această „arvună a învierii“ trupului este mai evidentă în cazul moaştelor sfinților. 
„Biserica cinsteşte şi moaştele sfinților, spune Păr. Stăniloae, cinstindu-i prin aceasta pe ei 
înşişi, întrucât oamenii se pun şi prin ele în legătură cu ei. Faptul menținerii osemintelor lor în 
stare de incoruptibilitate este o arvună a viitoarei incoruptibilităţi a trupurilor întregi după 
înviere şi după deplina lor îndumnezeire (s.n.). Ele se menţin incoruptibile pentru că în ele se 
menţine o putere dumnezeiască din vremea când trupurile lor erau unite cu sufletul. Ba mai 
mult, asupra lor se prelungeşte starea de îndumnezeire accentuată a sufletelor din starea 
actuală. Aceasta se datorează faptului că puterile sufletului şi harul dumnezeiesc din el îşi 
prelungesc lucrarea şi în trup înfăptuind şi în acesta o stare de sfinţenie, cât timp sfântul 
trăieşte pe pământ, şi un fel de incoruptibilitate după trecerea sufletului sfântului prin moarte 
la starea accentuată de îndumnezeire. Moaştele sunt astfel o anticipare a trupului pnevmatizat 
de după înviere.“ 

2. Învierea sau îndumnezeirea naturii umane. Teologia catolică, spre deosebire de 
cea protestantă, nu neagă valoarea eshatologică a trupului. Învierea, potrivit acestei teologii, 

va cuprinde nu doar sufletul, ci şi trupul deopotrivă. Dar modul în care înţeleg Părinţii 
orientali evenimentul învierii — şi învăţătura lor stă la baza întregii teologii ortodoxe - este cu 
totul distinct de a acela al teologiei catolice. Până de curând teologia catolică folosea în 
înţelegerea morţii viziunea teologiei scolastice potrivit căreia mântuirea este o simplă plată 
sau ispăşire juridică acordată lui Dumnezeu. Teologul catolic german Karl Rahner a căutat să 
depăşească această concepţie juridică despre mântuire propunând o înţelegere a morţii prin 
prisma filosofiei aristotelice, mai exact a relaţiei dintre cele două concepte fundamentale ale 
acesteia: materia şi forma. El spune astfel că moartea nu trebuie înţeleasă numai ca un sfârşit 
distructiv, venit din afară şi suportat de noi pasiv; ea este în realitate şi un proces lăuntric de 
luare în stăpânire progresivă a propriei noastre fiinţe, de eliberare faţă de forțele iraționale, 
impersonale ale materiei. 

EI spune următoarele: „Aceasta poate fi ea (moartea n.n.), dacă e înţeleasă nu ca un 
eveniment în forma unui punct la sfârşitul vieţii; moartea are o prezenţă axiologică în întregul 
vieţii omeneşti. Omul îşi lucrează moartea sa ca desăvârşire a sa prin (întreaga) activitate a 
vieţii şi astfel moartea este prezentă în această activitate sau în fiecare faptă liberă în care 
omul dispune în libertate de întregul persoanei sale.“% Rahner consideră astfel că fiinţa 
noastră evoluează într-o mişcare voluntară de auto-împlinire. Moartea reprezintă, deci, actul 
final al acestei împliniri, momentul de maximă eliberare a mea de sub stăpânirea pornirilor 
involuntare legate de trup şi de lume, clipa în care nu mai sunt sub tirania acestora, ci mă 
stăpânesc pe mine însumi în întregime, dispun în întregime de mine ca persoană liberă, sunt în 
întregime doar voință proprie. În momentul morţii, explică teologul catolic, eu ajung ca 
persoană în culmea puterii ce o pot atinge în cursul vieţii pământeşti, iar ca fiinţă biologică la 
totală neputinţă. Această neputinţă a trupului din preajma morţii, mai spune el, aşterne un văl 
peste puterea culminantă la care a ajuns persoana, un văl sau un „acoperământ“ care, aşezat 
asupra tăriei mele ca persoană, mă împiedică să văd unde voi trece dincolo de moarte: la viaţa 
veşnică spre fericire sau la viaţa veşnică spre pedeapsă.€! 

Viziunea propusă de Rahner a fost apreciată ca o nouă înţelegerea morţii în 
catolicism. Teologul anglican E. L. Mascal, care subliniază acest lucru, spune următoarele: 
„Ceea ce a lipsit adeseori (teologiei catolice, n.n.) este recunoaşterea faptului că moartea este 
un act care împlineşte persoana care moare, un act care înglobează totul şi ne angajează ca 
persoane.“ Să explicăm viziunea lui Rahner. Prin prisma relaţiei aristotelice dintre materie şi 
formă, dintre potenţă şi act, teologia catolică vede materia ca fiind trupul, iar forma ca fiind 
sufletul, persoana. Materia sau trupul se caracterizează printr-o mişcare continuă; trupul şi 
poftele lui sunt într-o continuă devenire, căutând să scape de orice determinare, de orice 
tentativă de stăpânire din partea voinţei noastre. Noi ca persoane, ca voințe libere, căutăm, 
dimpotrivă, de-a lungul întregii noastre vieţi să stăpânim această parte iraţională a ființei 
noastre, să-i dăm o formă, o determinare, o direcție în sensul dorit de noi. Viaţa noastră 
devine astfel un efort continuu, o tentativă neîncetată a voinţei sau persoanei noastre de a ne 
lua pe noi înşine în stăpânire, de a ne transforma dintr-o simplă ființă în potenţă, încă 
nedeterminată decizional, într-o fiinţă în act, adică într-o persoană autentică, integrală, care 
dispune în întregime de propria-i existență. Actul suprem în care ființa noastră nu mai are 
nimic potenţial în ea este moartea; atunci suntem în întregime persoane, în întregime voințe în 
act. Întreaga noastră existenţă a fost determinată fie spre bine, fie spre rău, şi nu mai e posibilă 
nici o schimbare, căci nimic nu subzistă în interiorul nostru ca potenţă, ca posibilitate de a ne 
contura fie într-o direcţie, fie în alta. Moartea este văzută de Rahner — şi prin el de noua 
teologie catolică — drept momentul actualizării maxime a tot ceea ce eram potenţial la 

începutul vieţii noastre. Întreaga noastră fiinţă şi-a epuizat astfel posibilităţile şi urmează 
momentul bilanţului. 

Noua viziune a teologului catolic este, desigur, foarte interesantă. Apelând la 
resursele filosofiei aristotelice, Rahner a reuşit astfel să dea o dimensiune ontologică evoluţiei 
umane acolo unde teologia catolică de până la el nu vedea decât dimensiunea juridică, 
caracterul satisfactoriu al morţii. Prin înţelegerea morţii ca o progresivă „luare în stăpânire“ 
de către noi, de către voinţa sau persoana noastră a propriei fiinţe, moartea nu mai apare ca un 
eveniment care intervine din exterior, ca o forță care ne tiranizează înfrângându-ne voinţa de a 
exista, ruinându-ne fiinţa. Moartea este privită acum ca finalul unui efort de-o viaţă întreagă 
de a ne activa propriile potenţe, de a ne stăpâni partea „materială“, partea dominată de 
tendinţe contradictorii. Afirmându-ne tot mai mult ca persoane, ca voințe libere, capabile să 
dispunem de noi înşine, viaţa noastră devine un efort continuu de auto-stăpânire, de 
actualizare a potenţelor care subzistă latent în propria „materie“ corporală. Moartea este astfel 
momentul când suntem în întregime persoane, voințe libere, când orice urmă de „materie“ 
potenţială a dispărut, încetând în noi orice devenire. Mântuirea nu mai apare astfel ca o simplă 
decizie juridică divină, ci este în primul rând rezultatul acestei „actualizări“ a potenţelor din 
noi, al acestei „luări în stăpânire“ în întregime a propriei ființe de către voința noastră care 
tinde spre Dumnezeu. mântuirea nu mai este rezultatul unei decizii din afară, fie ea şi de 
sorginte divină, ci este şi rezultatul unei evoluţii din interior a propriei noastre fiinţe. 
Dimensiunii juridice a morţii şi a mântuirii, Rahner i-a adăugat o dimensiune ontologică. 

Intervenţia lui Rahner reprezintă, fără îndoială, un element foarte pozitiv în sânul 
teologiei catolice şi faptul acesta a şi fost apreciat ca atare, cum am văzut. Trebuie însă 
observat că această înţelegere a morţii şi în general a vieţii viitoare ca o spiritualizare a fiinţei 
noastre corporale, ca o trecere a fiinţei noastre din starea ei potenţială, materială, în starea de 
act, de formă pură, a fost propusă cu mult înaintea lui K. Rahner şi a teologiei catolice de 
Părinţii orientali. O găsim, spre exemplu la Sf. Grigore de Nazianz şi la Sf. Maxim 
Mărturisitorul. Sf. Grigore de Nazianz afirmă, astfel, că sfinţii, prin eforturile lor din timpul 
vieţii şi prin mila lui Dumnezeu după moarte, depăşesc dualitatea materiei şi a formei 
trupului, materia întreagă devenind formă, eiog, adică existenţe în întregime copleşite de 
Dumnezeu, complet spiritualizate. Comentând această afirmaţie a Sf. Grigore, Sf. Maxim 
Mărturisitorul spune următoarele: „Eu cred că el spune că sfinții se ridică peste dualitatea 
materială până la unitatea gândită în Treime, deoarece ei se ridică peste materia şi forma din 
care constau trupurile, sau pentru că străbat carnea şi materia înrudindu-se cu Dumnezeu şi 
învrednicindu-se să se amestece cu lumina preacurată; adică ei leapădă afecțiunea trupului 
faţă de materie sau toată familiaritatea naturală a fiinţei sensibile faţă de cele sensibile, fiind 
stăpâniţi sincer numai de dorinţa dumnezeiască, (urcând) până la unitatea gândită a Treimii. 
Căci cunoscând că sufletul se află la mijloc între Dumnezeu şi materie şi că are puteri 
unificatoare spre amândouă, adică mintea spre Dumnezeu şi sensibilitatea spre materie, s-au 
scuturat cu totul de sensibilitatea pentru cele sensibile — în dispoziţia lor activă — şi şi-au unit 
sufletul în chip negrăit numai cu Dumnezeu.“S 

Iată, aşadar, ideea lui Rahner anticipată, sugerată, deja, încă din secolul al IV-lea de 
Sf. Grigore de Nazianz. Această idee este la un moment dat dezvoltată foarte interesant de Sf. 
Grigore de Nyssa, care-şi pune problema cum vor arăta oamenii după înviere. El spune 
următoarele: „Prefacerea (generată de moarte şi apoi de înviere, n.n.) va schimba toate într-o 
stare mai dumnezeiască, dar nu e uşor să ne închipuim cum va înflori iarăşi chipul, ei5oș, 
bunătăţile ce ne sunt rânduite după nădejde fiind mai presus de ochi, de ureche, de cugetare. 
Poate că dacă ar zice cineva că chipul după care se va cunoaşte fiecare constă în calitatea 
moravurilor fiecăruia, nu va greşi cu totul. Căci, precum acum o oarecare transformare a 

elementelor din noi produce deosebirile trăsăturilor în fiecare..., atunci forma fiecăruia nu va 
fi produsul acestor elemente, ci se va datora însuşirilor răutăţii sau ale virtuţii, a căror 
amestecare face ca chipul să aibă trăsăturile acesteia sau aceleia.“6 

Ceea ce vrea să spună Sf. Grigore de Nyssa este că, dacă acum oamenii se deosebesc 
mai mult din pricini materiale, mai mult prin trăsături aparte ale trupului lor, după înviere ei 
se vor deosebi exclusiv după trăsăturile lor sufleteşti. Deosebirile după trup disting pe oameni 
după natura lor materială şi în conformitate cu pasiunile lor inferioare; ele sunt nişte distincții 
cu totul exterioare, independente de voinţa, de persoana lor. După înviere însă, când toată 
materia va trece în formă, când trupul va fi în întregime îndumnezeit, spiritualizat, deosebirile 
dintre ei vor fi exclusiv de ordin moral, sufletesc. Nimic nu va mai putea fi ascuns atunci, ci 
tot ceea ce gândeşte omul în adâncurile inimii sale va fi vizibil şi în exterior. Sf. Grigore 
explică aceste lucruri astfel:,, Precum în viaţa prezentă dispoziţia inimii devine formă, uopepn, 
şi chipul, eisoc, omului oglindește pofta dinăuntru, aşa socotesc că, prefăcându-se firea în 
ceva mai dumnezeiesc, omul se modelează prin moravuri, nefiind într-un fel şi apărând în 
altul, ci ca ceea ce este ca aceea se şi cunoaşte, ca de pildă feciorelnicul, dreptul, blândul, 
curatul, iubitorul de Dumnezeu; şi între aceştia iarăşi cel ce are toate bunătăţile sau e 
împodobit numai cu una sau le are pe cele mai multe sau îi lipseşte aceasta, dar covârşeşte 
printr-o alta.“65 

Ideea generală este, deci, aceea că în sufletele celor înviaţi materia va deveni în 
întregime formă, potenţa va deveni act, iar mişcarea, devenirea proprie oricărei naturi 
corporale, tendinţa potenţelor de a deveni act, va înceta, locul ei fiind luat de odihna veşnică 
în Dumnezeu în sensul de împlinire a tuturor acestor tendinţe până la expresia lor desăvârşită 
dincolo de care nu mai este posibilă înaintarea. După înviere omul va deveni în întregime 
persoană în sensul că dispune în întregime de fiinţa sa în care nimic incontrolabil pentru 
voinţa sa, nimic din fostele pofte şi mişcări iraționale ale naturii sale materiale în care a existat 
în timpul vieţii sale nu va mai exista. 

Sf. Maxim Mărturisitorul, urmând Sf. Grigore, foloseşte şi el aceeaşi „grilă“ 
aristotelică în înţelegerea evoluţiei umane în perspectiva mântuirii. El spune: „Toată creatura, 
atât cea corporală (perceptibilă prin simţuri, n.n.), cât şi cea spirituală, este polarizată: cea 
corporală este alcătuită din materie şi formă, cea spirituală din usia şi din particularităţile ei 
individuale.““6 Această constituţie diadică sau polarizată este cea care distinge creatura de 
Dumnezeu: creatura este compusă şi de aceea dominată de mişcare, Dumnezeu este simplu în 
esenţa sa şi de aceea etern imuabil. „Diada, mai spune el, nu este nici infinită, nici fără înce- 
put, nici fără mişcare.“ Mişcarea, care domină creaţia, este, evident, acel proces prin care 
aceasta evoluează din materie în formă, din potenţială în actuală. Din acest motiv creaţia 
întreagă este dominată de timp şi spaţiu, care sunt expresia finitudinii, a caracterului ei 
circumscris, prin contrast cu infinitatea fiinţei divine. Un timp şi un spaţiu infinite sunt atât 
pentru Sf. Grigore, cât şi pentru Sf. Maxim o contradicţie în sine. De aceea mişcarea, care este 
caracteristică creaţiei, este prin însăşi natura ei o „mișcare circumscrisă“.68 

Totuşi, observă Sf. Maxim, ţinta ultimă a acestei mişcări a creaţiei, în special a 
omului, nu este în ea însăşi, ci în afara ei, adică în Dumnezeu. Pentru a ilustra acest lucru, Sf. 
Maxim foloseşte câteva triade conceptuale, care servesc scopului său teologic: acela de a face 
inteligibilă evoluția umană în perspectiva morţii şi a învierii. Astfel, „mişcarea“ pe care o 
suferă omul, în calitatea sa de ființă finită, parcurge trei stadii: acela al naşterii, acela al 


% Grigore de Nyssa, De mortuis, PG XLVI, 532-533; la D. Stăniloae, op. cit., vol.3, p.420, n.241 

6% Grigore de Nyssa, De mortuis, PG XLVI, 536; la D. Stăniloae, op. cit., vol.3, p.420-421, n.242 

55 Maxim mărturisitorul, Ambigua, PG XCI, 1400 C; la H. U. Von Balthasar, Liturgie cosmique. Maxime le 
Confesseur, Paris 1947, p.89, n.2 

$7 Maxim Mărturisitorul, Ambigua, PG XCI, 1184 B; la H. U. Von Balthasar, op. cit., p.89, n.l 

5 Maxim Mărturisitorul, Questiones ad Thalassium, 65, PG XC, 757 D; la H. U. Von Balthasar, op. cit., p.90, 
n.3 


mişcării şi în final acela al încetării devenirii, YEVEOIG - KIVNOIŞ - STAG; al existenţei, al 
existenţei conform binelui şi al existenţei veşnice, eivor - ev eivou - ei eivar; al stării ei 
potenţiale, al transformării ei în act şi al odihnei, Swvaţug - Evepyera - &pyia,; în fine, al naturii, 
al manifestării ei libere şi al harului, ovoia - ox£o1g - x&pic.% 

Deşi modul în care Maxim înţelege „mişcarea“, evoluţia destinului uman şi al 
creaţiei, este marcat de un aristotelism evident, concepţia sa adevărată în această problemă, ca 
şi aceea a Sf. Grigore, depăşeşte în realitate această filosofie, reținând numai termenii, 
expresiile ei metafizice. Pe scurt, mişcarea, căreia trebuie să-i facă faţă fiinţa umană conform 
naturii ei proprii, nu se limitează la actualizarea pur şi simplu a propriilor potenţe naturale cu 
care a fost prevăzută de la crearea ei, ci le depăşeşte infinit, fiind antrenată în Dumnezeu într- 
o „mişcare“ dincolo de propriile limite create. În Dumnezeu creaţia este antrenată astfel într-o 
acţiune de „lărgire“ a propriei constituţii finite spaţial şi temporal. Acesta este punctul în care 
renumitul teolog catolic H. U. von Balthasar identifică măreţia Sf. Maxim şi a Părinților greci, 
dar şi „criza“ gândirii lor, cum se exprimă el. „Pentru a înţelege mai în profunzime sensul 
acestei transcenderi mai presus de finitudinea timpului, spune el, trebuie să ne întoarcem la 
conceptul de S&o7mua, lărgire” a creaturii. În această explicaţie mai detaliată vom descoperi 
logica riguroasă a lui Maxim, dar şi criza acestei gândiri, care exprimă, de altfel, criza întregii 
gândiri a patristicii greceşti.“70 

Observaţia celebrului teolog catolic german este profundă. Într-adevăr, aristotelismul 
înţelege destinul uman, şi chiar al cosmosului în întregime, ca o mişcare către o actualizare la 
maximum a propriilor potenţe şi nimic mai mult. În aristotelism nu se pune în nici un caz 
problema unei evoluţii a cosmosului sau a omului dincolo de propriile potenţe naturale, 
dincolo de propria natură sau esenţă. Teologia catolică n-a schimbat prea mult această viziune 
a marelui filosof grec, chiar dacă a afirmat că mântuirea nu este numai o actualizare a poten- 
țelor naturii umane, ci mai ales a supranaturii ei constituită de graţie. Diferenţa nu este 
fundamentală, deoarece graţia, cum se ştie, nu este decât o haină adăugată peste aceea iniţială, 
naturală, a omului, dar tot de esenţă creată, ca şi cea dintâi. Astfel, omul dăruit cu această 
supranatură pe care o activează până la gradul maxim prin efortul personal ajutat de graţie, nu 
depăşeşte în nici un fel condiţia sa creată; el nu face decât să-şi actualizeze propriile potenţe 
naturale şi supranaturale, care sunt însă toate de aceeaşi factură creată. 

Cu totul alta este viziunea Părinților greci. Folosind triadele sus-menționate, Sf. 
Maxim subliniază din start diferenţa dintre modul aristotelic — şi catolic — al înţelegerii esenței 
destinului uman afirmând următoarele: „Nici o creatură nu-şi poate avea scopul ultim în ea 
însăşi, pentru că nimic creat nu-şi are principiul în sine însuşi.“”! Iată un pasaj în care Sf. 
Maxim explică pe larg sensul concepţiei sale despre îndumnezeirea firii umane prin depăşirea 
limitelor ei create“ „Existenţa ca atare, care nu posedă în mod natural decât puterea de a se 
realiza (în propriile limite, n.n.) este absolut incapabilă de a atinge deplina sa actualizare fără 
o desăvârşire liberă. Orice existenţă, care, pe de altă parte, posedă facultatea naturală ca 
voinţă de a exista conform binelui, nu poate avea această facultate în toată amploarea ei decât 
dacă natura ei proprie o conţine (în potenţă, n.n.). Dimpotrivă, modul de a exista veşnic, care 
le circumscrie pe celelalte două, nu este în nici un fel imanent (propriu, n.n) existenţelor ca 
potenţe naturale; el nu rezultă nici din libera hotărâre a voinţei. Cum ar putea (modul) exis- 
tenței veşnice, cel ce nu are nici origine şi nici capăt, să derive din lucruri care, prin însăşi 
natura lor, au un început (al existenţei lor, n.n.) şi cărora mişcarea (căreia îi sunt victime, n.n.) 
le împinge implacabil către un sfârşit (al acestei existenţe, n.n.)? Modul existenței veşnice este 
(mai presus de) limită.“ 


% La H. U. Von Balthasar, op. cit., p.95, 96, 98 

Ideea Sf. Maxim este, deci, următoarea: în stadiul existenței pur şi simplu omul şi 
creaţia în general nu este decât o simplă promisiune, o potenţă ce urmează a fi actualizată la 
capătul mişcării ei, a devenirii ei naturale. Această actualizare nu se face însă în cazul omului 
printr-un proces mecanic, automat, orb; mişcarea către actualizarea propriilor potenţe, 
înaintarea către modul existenței conform binelui, este un proces condus de voința umană 
liberă, deci un proces conştient asumat şi de aceea merituos. „Existenţa, explică H. U. von 
Balthasar, trebuie, deci, să se realizeze (după Sf. Maxim) prin exercitarea libertăţii (oră 
YvOunv) în direcția indicată de natură (kaTă (pvvowv) şi să ajungă astfel din nou la punctul în 
care existența (naturală) şi existența conform binelui erau identice şi prin această identitate 
chiar erau existenţă veşnică.“"5 Cu alte cuvinte, câtă vreme omul este purtat de mişcarea sa 
naturală conform naturii proprii şi voinţei sale libere, el încă evoluează în limitele propriei 
naturi finite. În clipa în care el se îndreaptă însă către scopul final, către existența veşnică, 
mişcarea sa încetează să mai aibă la bază resursele proprii naturii sale create. El este antrenat 
acum într-o mişcare al cărei principiu îi vine din afara sa şi care este harul lui Dumnezeu. 
Aceasta nu mai este o mişcare „activă“, adică inițiată din resursele naturii şi voinţei proprii 
omului, ci una „pasivă“: omul este purtat acum spre destinul său final de o forță de dincolo de 
limitele sale, de o forţă care-l depăşeşte infinit, fără să-i anuleze, totuşi, propria voinţă. 

Abia acest nou tip de mişcare sau mod cu totul nou de existenţă este cu adevărat 
supra-natural; este o existenţă care evoluează acum în afara existenţei naturale, obişnuite. El 
este cu adevărat o ex-sistență, o activare a naturii umane şi a voinţei ei libere dincolo de 
limitele ei proprii şi de aceea o mişcare suferită cu totul pasiv de către omul ajuns la acest 
stadiu. Sf. Maxim spune explicit: „Noi suferim în mod pasiv îndumnezeirea, nu ne-o inițiem 
noi înşine, căci ea este ceva mai presus de natura noastră proprie. Noi n-avem în propria 
natură nici o putere de a primi harul (5exriwiv 5bvaţuv) şi de a ne îndumnezei.“* Harul nu 
întâlneşte „nici o putere care s-o întâmpine în limitele naturii (umane), căci, (dacă ar exista o 
astfel de putere, n.n.), el n-ar mai fi atunci o graţie, ci o manifestare, pavEpootc, a energiei 
naturale. Şi astfel, îndumnezeirea n-ar mai fi un paradox, dacă ea s-ar produce pe baza unei 
puteri naturale. Îndumnezeirea ar fi atunci o lucrare a naturii şi nu un dar al lui Dumnezeu. 
Oricine ar fi astfel îndumnezeit ar fi un dumnezeu prin propria natură... În acest caz eu nu 
mai văd în ce mod îndumnezeirea l-ar răpi pe cel îndumnezeit în afara sa însuşi, dacă ea este 
conținută în limitele propriei naturi.““5 „Natura, mai spune Sf. Maxim, este incapabilă să 
atingă supranaturalul; nici o ființă creată nu-şi poate procura îndumnezeirea prin propria 
natură, aşa cum nu este capabilă nici de al cuprinde pe Dumnezeu. Numai harul lui Dumnezeu 
este cel rânduit să confere îndumnezeirea după măsura fiecărei fiinţe (create); al său este rolul 
de a lumina cu o lumină supranaturală natura şi de a o înălța deasupra limitelor ei proprii într- 
o preaslăvire supraabundentă.“6 

Aşadar, natura înviată sau îndumnezeită se va afla într-un mod de existență mai 
presus de posibilitățile ei proprii. Nu este vorba aici de o înălţare a ei la nivelul unei 
supranaturi, care şi ea este de factură creată, cum crede teologia catolică; pentru Sf. Maxim 
îndumnezeirea înseamnă ridicarea naturii dincolo de limitele ei create chiar. Îndumnezeirea 
este un stadiu care nu este accesibil omului în baza propriilor sale forțe naturale sau 
„supranaturale“ în sens catolic; nu este rezultatul unei tendinţe naturale. Ea este un proces din 
care a dispărut orice inițiativă umană. Conştient de această diferență fundamentală dintre 
concepţia Sf. Maxim şi aceea a teologiei confesiunii sale, H. U. von Balthasar spune: „Ab- 

senţa acestei tendinţe naturale conduce la ideea că idealul desăvârşirii lumii ar fi în mod 
simplu acela al absorbției naturii în îndumnezeire; în această perspectivă marea odihnă a zilei 
a şaptea (la scară eshatologică, n.n.) apare odată în plus ca încetarea completă a activităţii 
proprii creaturii căreia i se substituie în mod simplu acţiunea lui Dumnezeu şi prezenţa sa 
absolută care inundă totul de lumină. De altfel, aceasta nu este decât o tendinţă metafizică, dar 
ea continuă în germene criza definitivă a patristicii greceşti: este orientarea care separă 
profund teologia şi mistica Bizantină şi ortodoxă de teologia şi mistica occidentală. Maxim se 
situează în acest moment unic al istoriei spirituale în care cele două orientări se echilibrează şi 
se completează. EI, care este un mistic, dezvoltă mistica sabatismului (eshatologic) şi idealul 
absorbției în veşnica odihnă a lui Dumnezeu; pe de altă parte însă, ca teolog al controverselor 
hristologice, el va da distincției dintre natură şi har, dintre cosmos şi Dumnezeu, forma ei cea 
mai înaltă în sânul gândirii greceşti.“7 

Dar cea mai fericită expresie a statutului şi activităţii naturii înviate rămâne teoria Sf. 
Grigore de Nyssa despre urcuşul ei infinit în Dumnezeu, teorie cunoscută sub numele de 
teoria epectazei. Comparând statutul lui Dumnezeu însuşi cu acela al naturii create de el, Sf. 
Grigore spune: „Există o realitate necreată şi creatoare a existenţelor, care este pururi ceea ce 
este (care nu devine niciodată altceva decât ceea ce este, n.n.); aceasta, fiind pururi egală cu 
ea însăşi, este mai presus de orice sporire sau diminuare şi nu poate primi nici un surplus de 
bine (fiind binele absolut, Dumnezeu este binele maxim, n.n.). Deosebit de ea există realitatea 
adusă la existenţă prin creațiune, care e pururi întoarsă spre cauza primă şi e conservată în 
bine prin participarea la acea cauză primă care o cuprinde în aşa fel, că ea se creează pururi, 
crescând prin sporirea ei în bine, astfel că nu se mai vede în ea nici o limită şi sporirea ei în 
bine nu va fi oprită printr-un sfârşit. Ci binele ei actual, chiar dacă pare a fi cel mai mare şi 
cel mai desăvârşit posibil, nu e niciodată decât începutul unui bine superior şi mai mare. 
Astfel, se verifică cuvântul apostolului, că prin întinderea, En€kroaotoc, spre ceea ce este 
înainte, lucrurile ce păreau înainte desăvârşite se uită. Dar realitatea mereu mai mare şi care se 
arată ca un bine superior (adică Dumnezeu, n.n.) atrage la sine afecțiunea celor ce participă 
(adică a celor create, n.n.) şi-i opreşte să privească spre trecut, înlăturând amintirea bunurilor 
inferioare prin gustarea bunurilor mai înalte.“8 

Finalul vremurilor eshatologice este reprezentat de natura înviată, adică de acea 
natură în care a încetat orice devenire, orice mişcare naturală. Prin înviere natura umană şi 
cosmosul întreg intră într-o nouă devenire, într-o dinamică care este în întregime de ordin 
divin şi deci fără sfârşit. Îndumnezeirea naturii prin învierea de la sfârşitul timpurilor nu o 
distruge în esenţa ei, dar o ridică fără limite peste condiţia ei de creatură într-un urcuş fără 
sfârşit, pe care Sf. Pavel îl numea o înălţare din slavă în slavă, iar SF. Grigore: o întindere sau 
epectază fără oprire spre cele dinainte. 

Capitolul al doilea 
6.2. Eshatologia catolică şi protestantă 


1. Locul şi semnificația eshatologiei_ în cadrul dogmaticii. Eshatologia în 


teologia romano-catolică. Vorbind despre importanţa eshatologiei în teologia dogmatică 
romano-catolică, teologul Thimotheus Rast compară succesiv spaţiul alocat acestei 
probleme în dicționarele catolice de teologie. El spune astfel că în KIRCHENLEXIKON, în 
douăsprezece volume, a lui Wetzer şi Welte din 1886, în al patrulea volum numărând 
două mii o sută patruzeci şi opt de coloane, termenului „eshatologie“ îi sunt alocate 
numai patru rânduri! În LEXIKON FUR THEOLOGIE UND KIRCHE din 1931, aceleiaşi 
probleme îi sunt alocate de data aceasta patruzeci şi nouă de rânduri. În ediţia din 1959 a 
acestui LEXIKON aceeaşi temă este tratată, de data aceasta, pe întinderea a o mie nouă 
zeci şi cinci de rânduri. Această comparaţie nu face altceva decât să remarce locul destul 
de minor al eshatologiei în viziunea dogmatică romano-catolică, chiar dacă acestei 
probleme i s-a acordat din ce în ce mai mult spaţiu în expuneri mai recente. 

Întrebarea care se pune însă în legătură cu eshatologia este următoarea: ce 
semnificaţie se acordă evenimentelor descrise de acest tratat? Pentru LEXIKON-ul lui 
Wetzer şi Welte „eshatologia este doctrina despre lucrurile ultime ale lumii şi ale omului. 
Lucrurile ultime (fa eshata) sunt moartea, judecata cu urmările sale, raiul şi iadul (a se 
vedea articolele respective)“. Definiţia, observă Rast, descrie conţinutul eshatologiei într- 
o manieră reifiantă, vorbind despre lucrurile ultime; în plus, numindu-le ultime, ea le 
plasează în întregime în viitor, deci fără nici o legătură cu istoria, cu prezentul chiar. La 
fel procedează şi LEXIKON-ul din 1931 pentru care eshatologia este „în timpurile recente 
termenul care desemnează expunerea ştiinţifică a doctrinei asupra acestor evenimente şi 
stări care, conform providenţei divine, survin la sfârşitul evoluţiei morale şi religioase a 
fiecărei vieţi umane, ca şi la sfârşitul evoluţiei întregii creţii“. Autorul articolului, E. 
Krebs, califică eshatologia ca „doctrină a împlinirii (a consumării)“ şi o consideră 
„concluzia edificiului dogmaticii creştine“. Eshatologia, observă acelaşi T. Rast, este 
expusă şi aici cu aceeaşi semnificaţie, adică cu accent exclusiv asupra caracterului viitor 
al evenimentelor descrise (în definiție apare de două ori expresia „la sfârşitul“). Krebs nu 
face decât să menţină viziunea romano-catolică tradițională despre eshatologie care era 
dominantă încă în anii treizeci şi chiar după aceea.55! 

Acelaşi autor citează apoi o lucrare a lui Peter Miiller-Goldkuhle, 
ESCHATOLOGIE IN DER DOGMATIK DES 19 JARHUNDERTS, care face o panoramă a 
abordării acestui capitol al dogmaticii în viziunea teologilor catolici din secolul al XIX- 
lea. Toţi autorii citați aici erau dominați de spiritul restaurației catolice şi al curentului 
neo-scolastic şi au tratat eshatologia ca pe un capitol complet separat de toate celelalte. În 
viziunea lor eshatologia descria evenimente plasate în întregime în viitor, suferind în mod 
evident de o lipsă accentuată a simțului istoric. Istoria nu este văzută aici în nici un fel ca 
fund orientată spre eshaton, ca având adică un ţel ultim care ar urma să fie atins în cadrul 
ei. Referindu-se la această perioadă a teologiei catolice, celebrul teolog catolic Y. Congar 
remarca următoarele: „Lipsa unei referiri la o mişcare mergând către o ţintă, spre o 

împlinire, se traducea (la aceşti teologi, n.n.) în lipsa unui sens eshatologic (al 
evenimentelor istoriei mântuirii, n.n.) şi reprezintă, cred eu, defectul cel mai grav al 
teologiei ieşite din scolastică.“ 657 

Autorul citat de Th. Rast se ocupă apoi de un alt teolog al acestei perioade, M. — 
J. Scheeben. Deşi Scheeben a fost unul din spiritele cele mai luminate ale secolului al 
XIX-lea şi a încercat o veritabilă înnoire a sterilei teologii scolastice catolice încă 
dominantă la acea vreme, nici el n-a putut depăşi viziunea catolică tradiţională în ceea ce 
priveşte eshatologia. Slava vremurilor ultime nu se află la el „în nici un raport pozitiv cu 
temporalul, cu devenirea, cu istoria“. Nici el nu reuşeşte să dezvolte o adevărată teologie 
eshatologică a istoriei, rămânând la viziunea sterilă a unei „eshatologii reificate““.55% 

Aceeaşi manieră de a trata eshatologia o găsim şi la teologul catolic F. Diekamp, 
a cărui lucrare KATHOLISCHE DOGMATIK NACH DEM GRUNDSĂTZEN DER HEILIGEN 
THOMAS, 0 expunere a teologiei dogmatice catolice forte răspândită în mediile de limbă 
germană, ajunsese în 1922 deja la a cincea ediţie. Referindu-se la doctrina „scopurilor 
ultime“, Diekamp spune următoarele: „Concluzia dogmaticii este formată de doctrina 
despre scopurile ultime sau eshatologia (despre eshata, în latină novissima, cf. Sir 7, 40). 
În timp ce alte lucrări ale lui Dumnezeu aparţin pentru noi în parte trecutului, în parte 
prezentului, obiectul eshatologiei se găseşte încă pentru noi în întregime în viitor (S.n.). 
Acestea sunt evenimentele sfârşitului pentru indivizi ca şi pentru ansamblul umanităţii, şi 
condiţiile de existenţă care se vor stabili atunci. Ele sunt încoronarea şi împlinirea 
acțiunii lui Dumnezeu în lume, punctul de repaus spre care se îndreaptă evoluţia terestră 
după planul universal al lui Dumnezeu. Acest punct este finalmente atins printr-o ultimă 
intervenţie a puterii şi maiestății divine. Despre aceste realizări divine — care pot fi 
numite împlinirea activă — şi despre efectele lor asupra oamenilor şi a universului — 
împlinirea pasivă — trebuie să trateze eshatologia. Prima parte expune evenimentele 
sfârşitului, care privesc indivizii, ansamblul umanităţii şi lumea lipsită de rațiune; a doua 
parte expune stările sfârşitului.“65 

Plasarea evenimentelor eshatologice în întregime în viitor se menţine şi în 
dogmatici catolice ulteriore cum este manualul Pohle/Gierens, unde eshatologia este 
„punctul final care încoronează întreaga dogmatică“. Împlinirea acestor evenimente este 
văzută de la sine ca un bine viitor, motiv pentru care ele sunt „evenimente finale“.6%5 

În 1948 apare lucrarea VON DER LETZTEN DINGEN a teologului catolic M. 
Schmaus. În ciuda celor şapte sute şi mia bine de pagini, nu este altceva decât o 
compilație, chiar dacă una „meritorie şi importantă“, cum spune Rast. Lucrarea nu 
schimbă cu nimic viziunea catolică de până atunci cu privire la o eshatologie în care 
evenimentele specifice acesteia sunt plasate în întregime în viitorul ultim al umanităţii şi 
al cosmosului.65 Desigur, ulterior s-au făcut tentative notabile de a schimba această 
viziune. Numele unui H. U. Von Balthasar sau al lui K. Rahner se înscriu în această 

direcție; contribuţiile lor sunt însă minore. Teologia catolică n-a părăsit încă această 
viziune reificată şi eminamente futuristă despre evenimentele eshatologice. 

Teologia protestantă. Situaţia şi mai ales semnificaţia eshatologiei în teologia 
protestantă este diametral opusă. Pentru cei mai mulți dintre protestanți eshatologia este o 
problemă a prezentului; eshatologia invadează istoria. Teologia protestantă se situează 
astfel şi la acest capitol într-o poziţie diametral opusă față de abordarea catolică. 
Evenimentele eshatologice nu mai sunt considerate ca lucruri ce se vor întâmpla într-un 
viitor mai mult sau mai puţin îndepărtat, ci sunt interpretate ca referinţe simbolice la 
prezentul credinţei. 

O primă conturare mai precisă a poziţiei protestante față de această problemă are 
loc în aşa-numita teologie liberală cu marii ei reprezentanţi din secolul al XIX-lea, Adolf 
von Harnack şi Albrecht Ritschl. Liberalii au susținut că o interpretare realistă a 
eshatologiei reprezintă un mod neştiinţific de a înţelege mesajul lui lisus. Ceea ce 
proclamă cu adevărat învăţătura sa despre a doua venire este victoria dreptăţii lui 
Dumnezeu asupra răului din lume. Liberalii au accentuat, aşadar, caracterul prezent al 
Împărăției lui Dumnezeu; faptul că în texte ca LUCA X, 8-9 aceasta apare nu ca ceva 
îndepărtat în timp, ca ceva izolat într-un viitor îndepărtat, ci ca o realitate apropiată, 
accesibilă imediat pentru oameni. Această împărăție semnifică de fapt domnia lui 
Dumnezeu în inimile oamenilor, acolo unde aceştia îl ascultă. Rolul lor este să 
răspândească această împărăție. Ritschl afirmă deschis că ea nu este altceva decât una a 
dreptăţii şi a valorilor etice.%7 

Un alt nume mare al teologiei protestante pe care l-a preocupat eshatologia, de 
data aceasta de la începutul secolului al XX-lea, este acela al lui K. Barth. Celebrul 
teolog reformat a oferit eshatologiei o nouă actualitate, transformând-o chiar în problema 
dominantă a teologiei. El declara la un moment dat că: „Un creştinism care nu este în 
totalitate şi definitiv eshatologie nu are în totalitate şi definitiv nimic de-a face cu 
Hristos.“655 Barth a căutat să reformuleze întreaga sa teologie pornind de la acest reper 
fundamental care este eshatologia. În aceasta, spune H. U. Von Barthasar, „îşi are punctul 
de plecare... (încercarea sa de) remaniere a teologiei protestante.“6% 

Rudolf Bultman. Pentru acest mare teolog german o eshatologie care se ra- 
portează la viitor este lipsită de interes. Pentru el eshatologia are ca prim scop să 
servească „în calitate de moment structural al realităţii existenţiale prezente“.5%* Aceasta 
înseamnă că eshatologia nu descrie un set de evenimente viitoare, ci exprimă credința, 
speranţa creştină în accepțiunea ei cea mai pură, adică fără o cunoaştere a obiectului la 
care se referă. Afirmând că-l interpretează pe Luther însuşi, Bultmann spune următoarele. 
„În lecţiile sale asupra epistolei către romani, Luther exprimă o dată foarte pe scurt acest 
lucru: speranţa creştină ştie că ea speră; dar ea nu ştie ce speră.“ Bultmann afirmă că 
Scriptura nu cuprinde enunţuri dogmatice asupra existenţei, ci este în întregime o 


67 A. Ritschl, The Christian Doctrine of Justification and Reconciliation, Edinburg, T. And T. Clark, 
1900, p.30 şi urm.; la M. J]. Erickson, Teologie creştină, Editura Cartea Creştină, Oradea 1998, vol.3, p.345, n.14 

68 K. Barth, Der Riimerbrief, Munich, 1922, p.298: la Th. Rast, op. cit., în Bilan..., vol.2, p.505 

6% H. U. Von Balthasar, Eshatologie, în Feiner / Triitsch / Bâckle, Fragen der Theologie heute, Einsiedeln 
1957, p.403; la Th. Rast, op. cit., în Bilan..., vol.2, p.505 

60 Th. Rast, op. cit., în Bilan..., vol.2, p.505 

41 R. Bultmann, Die christliche Hoffnung und das Problem der entmythologisierung, Stutgart 1954, p.58; 
la Th. Rast, op. cit., în Bilan..., vol.2, p.505. Vezi şi la M. J. Erickson, op. cit., vol.3, p.348-350 

kerigma, adică o proclamare a lui Hristos în auzul credinţei. Scriptura nu ne transmite un 
conţinut obiectiv, independent de noi şi obligatoriu pentru credinţă, ci-l propune pe Iisus 
credinţei, deciziilor acesteia, ca pe un nou mod de existenţă subiectivă. Hristos nu este 
aici o realitate obiectivă, ci un exemplu de situare a individului într-un mod nou de 
existenţă în raport cu Dumnezeu.6” 

J. Moltmann, asemenea lui Barth, vede întreaga teologie prin prisma 
eshatologiei. Credinţa creştină este privită ca fiind atât de profund eshatologică, încât 
termenul „eshatologic“ este alăturat ca adjectiv fiecărui concept teologic. În cadrul unei 
asemenea concepţii subiectul eshatologiei nu este viitorul, ci ideea că a început o nouă 
eră.5%% Moltmann a folosit în acest scop conceptul de „speranţă“ elaborând chiar o 
întreagă „teologie a speranţei“. Nu este vorba însă de o speranţă în ceva viitor, ci de 
speranţa că lucrurile promise de Dumnezeu se vor împlini imediat, în prezentul pe care-l 
trăim. A trăi speranţa, a crede în „Dumnezeul speranţei“, înseamnă pentru Moltmann a 
milita activ pentru împlinirea dreptăţii lui Dumnezeu în istorie, în lumea prezentului. 
„Noi, spune el, construim şi nu doar interpretăm viitorul a cărui putere în speranţă, 
precum şi în împlinire este Dumnezeu. Aceasta înseamnă că speranţa creştină este o 
speranţă creatoare şi militantă în istorie. Orizontul aşteptării eshatologice produce aici un 
orizont al intuiţiei etice care, la rândul lui, dă sens iniţiativelor istorice concrete.“0% 

C. H. Dodd este un teolog american cunoscut ca autor al teoriei „eshatologiei 
realizate“. El susține că mesajul lui lisus nu s-a referit la o venire viitoare şi la o 
Împărăţie viitoare. Mai degrabă Împărăţia lui Dumnezeu a sosit deja odată cu venirea lui 
Isus. Eshatologia este realizată, s-a împlinit în lisus Hristos. Dodd îşi întemeiază 
viziunea sa pe texte ca LUCA X, 18, în care înfrângerea domniei lui Satan este privită de 
lisus ca un eveniment care a avut loc deja, pe textul de la IOAN V, 24 în care se afirmă că 
judecata acestei lumi a avut şi ea loc, sau pe cel din FAPTE II, 16-17 unde un eveniment 
prezis de proorocul Ioil că va avea loc „în zilele de pe urmă“ este prezentat de Petru ca 
având loc în momentul Cincizecimii.0%5 

2. Premizele ecleziologice ale eshatologiei. Teologia catolică. În efortul ei de a 
defini esenţa eshatologiei, această teologie procedează după principiul Biserica face 
totul; Dumnezeu va acţiona direct abia la sfârşitul timpurilor, eshatologia fiind deci o 
problemă aparţinând exclusiv viitorului ultim. Un simptom al acestui efort de a apăra 
istoria faţă de orice imixtiune a eshatologicului, de a apăra dreptul şi puterea Bisericii de 
a acţiona în locul lui Dumnezeu măcar pe perioada istoriei, este modul special în care 
înțelege teologia catolică aşa-numita vedere preafericită sau visio beata. Problema a 
apărut în Orient abia prin secolul al XIV-lea cu prilejul izbucnirii disputei palamite. 
Isihaştii, în frunte cu Sf. Grigore Palamas, susțineau pe baza tradiției că, după un efort 
ascetic mai mult sau mai puţin lung şi prin practicarea intensă a rugăciunii inimii, ei ajun- 
geau să vadă, în sfârşit, acea lumină pe care o văzuseră înşişi apostolii pe Tabor şi că 
această lumină este slava cea necreată care-l înconjoară pe Hristos din eternitate ca 
Dumnezeu. Caracterul extraordinar al acestei doctrine consta în îndrăzneala de a afirma 
că această vedere a luminii necreate putea avea loc încă din această viaţă. Isihaştii îşi 

întemeiau învăţătura pe afirmația Sf. Simeon Noul Teolog potrivit căruia inimile 
purificate de patimi îl vor putea vedea pe Dumnezeu însuşi încă înainte de moarte, încă 
din timpul vieţii.5% 

Controversa care a izbucnit ulterior între Orient şi Occident pe această temă şi 
care s-a concentrat asupra problemei dacă poate fi văzută sau nu fiinţa divină însăşi de 
către mistici şi chiar de către îngeri a fost precedată însă de o cristalizare a unor poziţii 
contradictorii cu privire la perioada de timp când sufletele vor putea vedea, în sfârşit, pe 
Dumnezeu, această vedere fiind în esenţa sa un eveniment prin excelenţă eshatologic. 
Orientali afirmau, cum am văzut, pe baza Sf. Simeon Noul Teolog, că această vedere 
poate fi posibilă încă din această viaţă. Occidentali, prin papa loan al XXII-lea, au 
decretat însă că acest lucru nu va fi posibil sufletelor fericite decât abia după învierea de 
la sfârşitul timpurilor. Dacă ele văd ceva după moarte, văd numai pe Hristos ca om. Papa 
Benedict al XII-lea a corectat viziunea predecesorului său printr-o bulă intitulată 
Benedictus Deus şi promulgată la 29 ianuarie 1336 în care a afirmat că această vedere 
este posibilă acestor suflete şi imediat după moarte. 

În fond, papa Benedict al XII-lea nu schimba prea mult situaţia devansând 
accesul sufletelor preafericite la vederea esenței lui Dumnezeu. Esenţialul problemei 
constă în faptul că, fie în versiunea papei loan al XXII-lea, fie în aceea a papei Benedict 
al XII-lea, vederea lui Dumnezeu, experienţa directă a prezenţei sale este un eveniment 
pe care teologia scolastică nu l-a acceptat ca putând avea loc încă din această viaţă, ci 
abia după moarte. O vedere directă a lui Dumnezeu înainte de moarte a fost considerată 
în catolicism, în mod nedeclarat, ca o restrângere a puterilor vicariale ale Bisericii, a 
puterilor ei de a acționa în baza acelui tezaur de merite încredinţat discreţionar ierarhiei 
spre a fi administrat în locul lui Hristos, în locul lui Dumnezeu. O admitere a punctului de 
vedere răsăritean ar fi echivalat, în viziunea acestei teologii, cu o exceptare a misticilor 
de la obligaţia generală de supunere faţă de autoritatea bisericească prin afirmarea unui 
acces nemediat la vederea lui Dumnezeu, o imixtiune a eshatologicului însuşi în perioada 
istorie, deci a Bisericii. 

Teologia catolică nu s-a mulţumit însă cu o afirmare a puterii exclusive a Bi- 
sericii numai asupra istoriei. Prin teoria indulgențelor pentru cei morţi ea a extins această 
putere şi dincolo de moarte, în perioada consacrată purgatoriului, împingând astfel 
domeniul eshatologiei propriu-zise abia după evenimentul învierii şi judecății finale. 
Pentru a înţelege această doctrină este nevoie să revenim la problema tezaurului Bisericii. 
Ce este acest tezaur? Teologia catolică crede că Hristos a încredinţat Bisericii o putere, o 
bogăţie, pe care aceasta o administrează în locul său atât în beneficiul celor vii, cât şi al 
celor morţi. Această putere formează ceea ce teologii au numit tezaurul Biserici. Acest 
tezaur depozitează atât învăţătura sacră, adevărurile revelate fundamentale, cât şi grația 
mântuitoare sub forma meritelor supraabundente: „Tezaurul graţiilor Bisericii (/hesaurus 
Ecclesiae), spune Bartmann, este alcătuit din operele satisfactorii supraabundente ale lui 
Hristos şi ale sfinţilor săi. Aceste opere nu-şi pierd valoarea, chiar dacă, în sine, ele nu 
servesc autorului lor, ci cad (se adună) în tezaurul Bisericii şi pot astfel folosi comunităţii 
sfinților în virtutea unei aplicări dispuse de către şeful Bisericii prin mijlocirea 


546 M. Jugie, Palamas Gregoire, art. în DTC, vol..., col.1737 

indulgenţelor.“%%8 „Tezaurul Bisericii, mai precizează acelaşi autor, este sursa materială a 
indulgențelor. Într-adevăr, Biserica scoate la iveală din „meritele inepuizabile ale lui 
Hristos şi ale sfinţilor” şi-i oferă lui Dumnezeu o compensație pentru operele de penitenţă 
care sunt încredințate direct celor care câştigă indulgenţele.““5% 

Cel care pomeneşte pentru prima dată în mod oficial despre aceste indulgenţe 
este papa Clement al VI-lea. Într-o bulă din 1343 el se referă la aşa-numitul zezaur al 
Bisericii, dar fără intenţia de a-l defini: „Acest tezaur, spune el, nu trebuie să rămână 
inutil, înfăşurat într-o năframă, ascuns în câmp, ci trebuie încredinţat lui Petru, 
deținătorul cheilor cerului, şi succesorilor şi reprezentanţilor săi pe pământ, ca ei să-l 
poată folosi cu milostivire, în baza unor motivații speciale şi rezonabile, atât pentru 
iertarea completă, cât şi pentru iertarea parțială a pedepselor temporale cu care sunt datori 
pentru păcate, atât în general, cât şi-n particular (specialiter), cei care sunt cu adevărat 
penitenţi şi care s-au mărturisit (vere poenitentibus et confessis).“550 Căutând să precizeze 
conceptul de indulgență, Bartmann spune: „Esenţa propriu-zisă a indulgenţei rezultă din 
declaraţia precedentă de o manieră foarte clară. Ea nu are caracterul unei donații, este o 
achitare în baza unei plăți (solutio) făcute de alţii. Nu se poate imagina o epuizare a 
tezaurului Bisericii, decât în situația când acesta ar fi fost alcătuit numai din merite 
umane; el este inepuizabil, căci cuprinde meritele infinite ale Omului-Dumnezeu.“$5! 

Ajungem acum la miezul problemei şi anume la indulgenţele pentru cei morţi. 
Moartea îl introduce pe om într-o stare ce nu mai aparţine istoriei, adică lumii acesteia. 
Moartea este în plan individual un eveniment eshatologic, inaugurând pentru individ o 
perioadă intermediară până la judecata finală şi universală de la sfârşitul timpurilor. În 
mod normal moartea ar trebui înţeleasă ca un eveniment care scapă cu totul oricărei 
acţiuni omeneşti, intrând cu totul în competenţa lui Dumnezeu. Teologia catolică extinde 
însă puterea Bisericii chiar şi dincolo de moarte, considerând că aceasta poate interveni în 
fixarea prin indulgenţe a sorții celor morți. În felul acesta ea amână o intervenţie directă a 
lui Dumnezeu asupra sorții oamenilor abia după evenimentul final al învierii şi judecății 
universale. Ideea că Biserica poate stăpâni soarta oamenilor chiar şi dincolo de eve- 
nimentul morţii lor este indubitabil expresia acestei tendinţe catolice de a înţelege 
eshatologia propriu-zisă ca pe un eveniment ce se va produce în viitorul cel mai 
îndepărtat, care va începe cu adevărat abia după învierea şi judecata universală. Prin 
teoria şi practica indulgențelor pentru cei morţi teologia catolică crede astfel că domeniul 
acţiunii Bisericii asupra oamenilor în locul lui Dumnezeu se întinde chiar şi după moartea 
acestora până la învierea generală. Abia atunci înţelege Biserica catolică să cedeze locul 
unei acțiuni, în sfârşit, directe a lui Dumnezeu asupra umanităţii şi a istoriei. 

Istoriceşte, ne informează Bartmann, practica indulgențelor pentru cei morți 
apare abia în 1457 cu prilejul unei bule a papei Callixt al III-lea adresată regelui Henric 
de Castilia în scopul susţinerii unei cruciade. Indulgenţe tot pentru cei morţi au fost 
acordate de papa Sixt al IV-lea regelui Louis al XI-lea în favoarea unei biserici închinată 
Sfântului Petru în oraşul Saintes pentru toată Franţa şi pentru o perioadă de zece ani. 
Indulgenţele erau menite să scurteze pedepsele pentru greşeli temporale sau veniale, cum 

sunt ele numite de teologia catolică, ale celor aflați în purgatoriu. Cardinalul Peraudi, 
legatul papei prin care au fost acordate aceste indulgenţe regelui francez, considera la 
vremea respectivă că pentru iertarea celor din purgatoriu nu era nevoie de nici un act de 
căinţă şi de penitenţă din partea celor aflați încă în viaţă, deoarece indulgenţele câştigate 
de ei prin plata unei sume de bani erau pentru alții. Suportul teoretic al indulgențelor era, 
aşadar, numai autoritatea papală şi erau menite să răscumpere din purgatoriu un număr 
determinat de suflete. Teologi ai vremii ca Gabriel Biel, Wendelin Steinbach, Jean Hane, 
Jean Paltz şi alții împărtăşeau această opinie. Erau răscumpărate astfel, după posibilități, 
200, 100, sau 50 de suflete determinate. Se punea chiar întrebarea dacă papa n-ar fi putut, 
printr-o decizie unică, să elibereze întregul purgatoriu. Aceasta era atmosfera în care, la 
începutul secolului al XVI-lea, a început să predice şi să vândă indulgenţe lângă 
Wittenberg celebrul Johan Tetzel, scandalizându-l la culme pe Luther şi provocând 
declanșarea Reformei cu faimoasa sa strigare: „În clipa când argintul a sunat în cutie, 
sufletul a şi ieşit din purgatoriu““.5? 

Dându-şi seama de exagerarea la care se ajunsese, teologia catolică ulterioară a 
căutat să atenueze semnificaţia juridică a indulgențelor. S-a căutat să se întemeieze aceste 
indulgenţe pentru cei morţi nu pe simpla autoritate a papei, per modum auctoritatis, ci pe 
bunăvoința lui Dumnezeu, intervenţia papei fiind de fapt o rugăciune către Dumnezeu în 
favoarea celor aflați în purgatoriu, dar o rugăciune eficientă. S-a spus astfel că 
indulgenţele pentru cei morţi au la bază această rugăciune sau mijlocire, că ele sunt 
eficace per modum impetrationis sau per modum sujfragii. Bartmann recunoaşte însă că 
teologii scolastici - scolasticii extremişti, le spune el - au atribuit papei jurisdicţia totală, 
adică autoritatea şi eficacitatea directă şi integrală în acordarea indulgențelor pentru cei 
morţi, fără a mai fi nevoie adică de implorarea ajutorului lui Dumnezeu.55% Chiar dacă 
Conciliul de la Trident a exclus o înţelegere a esenței indulgențelor pentru morţi per 
modum auctoritatis, afirmând că ele acţionează numai per modum suffragii, faptul că 
papa şi episcopii le pot acorda apelând la tezaurul Bisericii dovedeşte că nu numai istoria 
este spaţiul de acţiune al Bisericii în locul lui Dumnezeu, ci şi perioada purgatoriului, 
adică aceea care în mod normal ar fi trebuit să aparţină eshatologiei propriu-zise. 
Extinderea acţiunii papei şi a ierarhiei în general şi asupra perioadei purgatoriului 
împinge eshatologia spre viitorul ultim al lumii şi al istoriei. 

Teologia protestantă. Teologia protestantă se situează, aşa cum am spus deja, la 
antipodul celei catolice. Dacă prin conceptul lor de tezaur al Bisericii catolicii împing 
eshatologia propriu-zisă spre viitorul ultim al istoriei, protestanții, prin teoria 
predestinaţiei absolute pe care o împărtăşesc în mod invariabil toate fracţiunile lor, 
dimpotrivă, reuşesc să aducă eshatologia în istorie. Doctrina predestinaţiei face inutilă nu 
numai judecata particulară, ci şi cea universală de la sfârşitul timpurilor. Din moment ce 
Dumnezeu a decis deja, independent de faptele cuiva, cine să fie mântuit şi cine osândit, 
judecata universală îşi pierde obiectul ei real. Prin această teorie protestanții nu mai pot 
argumenta în mod real eshatologia lor ca pe un eveniment al viitorului. Predestinaţia 
reprezintă o judecată care a avut deja loc fie odată cu evenimentul lisus Hristos, cum 
vrea să sugereze K. Barth, fie chiar înaintea istoriei, adică voinţa cea ascunsă şi eternă a 
lui Dumnezeu. Predestinaţia face ca „aleşii“ să nu mai fie un „produs“ al eshatologiei 

propriu-zise, adică al judecății de după moarte şi nici măcar ai celei finale şi universale. 
„Aleşii“ sunt deja cunoscuţi de Dumnezeu, care i-a desemnat prin voinţa sa absolută, şi 
se cunosc şi între ei. 

Teoria Bisericii invizibile prin însăşi esenţa ei reprezintă în realitate o subminare 
a eshatologiei propriu-zise. Din moment ce aceasta este alcătuită numai din cei 
predestinaţi la mântuire, din moment ce ea nu-i cuprinde şi pe cei păcătoşi în curs de 
purificare, Biserica invizibilă se confundă cu, înlocuieşte chiar, Împărăţia Cerurilor care 
va rezulta în urma judecății universale! Predestinarea şi alegerea substituie, de fapt, 
judecata universală, astfel încât Biserica celor drepţi, a celor deja aleşi prin predestinare, 
este o anticipare, o inaugurare în istorie, ba chiar o înlocuire a Împărăției eshatologice cu 
una care deja există în timp şi căreia nimic nu-i va mai putea fi adăugat ori modificat din 
punctul de vedere al componenței ei. 

Mai mult decât atât, protestanții atrag atenţia că Biserica invizibilă este, prin 
însăşi esenţa ei, radical opusă Bisericii papale. Biserica invizibilă nu mai are nimic 
omenesc în ceea ce priveşte structura şi adevărata ei conducere. Dacă principiul teologiei 
catolice este, cum am spus, acela că Biserica face totul, principiul eshatologiei 
protestante este, dimpotrivă, acela că Dumnezeu face totul. Dumnezeu înlocuieşte prin 
actul predestinării orice ierarhie omenească şi orice sacrament purificator, cum ar fi cel al 
pocăinţei. Nici un om nu are cu adevărat „puterea de a lega şi de a dezlega“, căci această 
putere este exercitată numai de voinţa divină, care, ea singură, „leagă şi dezleagă“, 
hotărând care om să fie mântuit şi care să fie osândit. Or, din moment ce acţiunea alegerii 
este desfăşurată direct şi numai de către însuşi Dumnezeu, din moment ce constituirea 
adevăratei Biserici se face numi prin predestinare divină, istoria nu mai are nici un loc, 
nu-şi mai are nici o justificare în spaţiul Bisericii! Istoria este necesară în condiţiile în 
care acţionează o ierarhie umană, chiar dacă este investită cu puteri divine. lertarea şi 
pocăinţa sunt acţiuni care presupun desfăşurarea lor în timp, implicând o devenire, o 
schimbare progresivă, o purificare reală a penitentului. Predestinare exclude însă orice 
devenire a celui păcătos, orice purificare chiar. Ea este o decizie divină fără nici o 
legătură cu starea celui păcătos. Or, ca decizie divină ea nu are nevoie de timp şi nu 
necesită un viitor eshatologic. Decizia a fost luată deja din eternitate, astfel încât Biserica 
celor aleşi sau predestinaţi nu are de ce să aştepte judecata eshatologică pentru a deveni 
reală; ea poate exista deja din istorie pentru că, de fapt, ca decizie divină, ea există din 
totdeauna. Biserica invizibilă sau a celor predestinaţi este în realitate prin însăşi esenţa ei 
o Biserică eshatologică. 

Cu toată teoria „invizibilităţii“ Bisericii adevărate, protestanții simt nevoia să 
lege mai strâns de istorie această Biserică. Teologii protestanți caută în consecinţă 
modalităţi pentru a argumenta o „vizibilitate“ a aceleiaşi Biserici, fără a-i contrazice 
esența invizibilă. Prin aceste eforturi aceşti teologi caută, de fapt, modalităţi de a 
argumenta o instalare în istorie, în prezentul pe care-l trăim, a însăşi Împărăției 
eshatologice. Aceasta este, de fapt, adevărata semnificaţie a teoriei liberale că a doua 
venire a lui lisus înseamnă în realitate victoria lui Dumnezeu asupra răului din istorie. 
Eshatologia este văzută aici ca o ameliorare etică şi religioasă progresivă a istoriei. 
Aceasta este şi semnificaţia teologiei speranţei a lui Moltmann, care consideră că 
eshatologia nu trebuie numai descrisă, ci trebuie trăită efectiv, împlinită în prezentul 
nostru istoric, concret. 


393 
6. Eshatologia 


Militantismul evanghelic şi social protestant ascunde credința că Împărăţia 
eshatologică poate fi făcută prezentă în istorie sau poate fi grăbită instalarea ei în istorie. 
Aceeaşi motivaţie au avut-o, în fond, şi anabaptiştii când au pornit războiul țărănesc din 
1525. Pornind să curețe lumea cu sabia de toţi cei păcătoşi — cel puţin de cei pe care-i 
considerau ei a fi păcătoşi — anabaptiştii lui Thomas Miinzer sperau să grăbească în acest 
fel venirea Împărăţie Cerurilor, adică a acelei împărăţii care nu-i cuprinde decât numai pe 
cei curaţi! Aceeaşi a fost, desigur, şi rațiunea terorii pe care, atunci când au instalat o 
astfel de împărăție la Miinster, au aplicat-o locuitorilor care nu voiau să se conformeze 
principiilor noului „regat“. Cei care desfăşoară astăzi ample acţiuni de evanghelizare sau 
de ajutorare socială o fac în speranţa că ei sunt membrii ai Împărăției eshatologice şi că 
aceasta se va instala mai curând în istorie inaugurând eshatonul. 

Toate aceste „eshatologii instalate sau în curs de instalare“ au la bază ideea că 
judecata, ca acţiune de despărţire a celor aleşi de cei păcătoşi, a fost deja consumată prin 
actul predestinării. Prin teoria mileniului teologii protestanți sau mai degrabă cei 
neoprotestanţi iau în considerare în conturarea viziunii lor despre eshatologie şi 
evenimentul învierii generale. Potrivit acestei teorii Dumnezeu va împărăţi încă înainte 
de sfârşitul propriu-zis al istoriei o mie de ani cu cei drepţi, înviaţi special în acest scop. 
Va fi o domnie pământească, adică concretă în care aleşii predestinaţiei divine se vor 
bucura din plin de toate bunătăţile materiale ale acestei Împărăţii eshatologice, prezentă 
însă în mod anticipat în istorie înainte de finalul acesteia. Interesant este faptul că cei ce 
susțin teoria milenaristă n-au părăsit ideea terorii ca mod de cârmuire a Împărăției 
milenare. La capitolul „caracteristici ale mileniului“ autorii unui dicționar biblic spun: 
„Cetăţenii Împărăției (vor) cunoaşte o mare longevitate şi o imensă prosperitate... Totuşi, 
Domnul lisus (va) cârmui cu un toiag de fier. El nu (va) tolera nici un lucru rău...“654 
Dragostea este, desigur, exclusă, pentru că în acest caz ar trebui ca în cadrul acestei 
Împărăţii eshatologice anticipate să fie admişi şi păcătoşii, ceea ce contrazice doctrina 
protestantă a Împărăției numai pentru cei aleşi. Teroarea este, evident, forma istorică a 
predestinaţiei. Teroarea instituie o societate pură, liberă de păcătoşi, de oameni care au 
alte păreri. 

3. Premizele antropologice ale eshatologiei. Teologia catolică. Eshatologia este, 
de fapt, concluzia întregului sistem dogmatic în toate confesiunile. Prin urmare, ea va 
beneficia nu doar de unele, ci de toate premizele, adică de conţinutul tuturor dogmelor 
expuse până aici. Astfel, eshatologia va fi marcată nu numai de cele ce s-au spus cu 
privire la natura acţiunii lui Dumnezeu în istorie şi mai ales în Biserică, ci şi de felul în 
are confesiunea respectivă va înţelege natura şi acţiunea omului. Aşadar, nu numai 
ecleziologia va fi o premisă absolut necesară în înţelegerea eshatologiei, ci şi 
antropologia. În ceea ce priveşte teologia catolică acest lucru este evident mai ales în 
felul în care concepe ea starea sufletelor imediat după moarte, dar şi starea lor definitivă 
din cer, acolo unde vor vedea slava lui Dumnezeu. 

Potrivit teologiei catolice purgatoriul este un fel de iad provizoriu, menit să 
purifice sufletele care n-au păcătuit suficient de grav pentru a merita pedeapsa eternă a 
iadului, dar nici nu sunt cu adevărat pure pentru a merita fericirea eternă a cerului. 
Purgatoriul este, aşadar locul unde aceste suflete îşi expiază păcatele prin suferinţă. 
Bartmann are grijă să precizeze că această suferință îndurată în purgatoriu nu are un 








654 Dicţionar biblic, Editura Stephanus, Bucureşti 1996, art. Mileniu, vol.2, p.370 

caracter meritoriu, căci nu este o satisfactio, ci o satispassio! Cu alte cuvinte, suferinţa 
îndurată în acest loc nu le dă dreptul de a merita cerul, ci este o plată pentru ceva încă 
datorat, pentru greşeli veniale făcute în viaţă, adică pentru greşeli ce nu merită decât o 
pedeapsă temporală, nu una eternă. Am subliniat cuvintele „a merita“ şi „caracter 
meritoriu“ deoarece ele sunt fundamentale pentru felul în care înţelege teologia catolică 
starea sufletelor în purgatoriu, dar mai ales pentru însăşi ideea de purgatoriu, care, în ab- 
senţa noțiunilor de merit şi de satisfacţie, nu ar exista. 

Teologii catolici atrag atenția că ceea ce este purificat în purgatoriu nu sunt 
pedepsele, ci greşelile. Este o distincție importantă, deoarece arată că sufletele de aici nu 
îndură suferințele numai ca pedepse expiatorii, ci, sub presiunea acestora, ele 
înregistrează o ameliorare morală certă. „Nu se poate nega în nici un fel, spune 
Bartmann, faptul că în purgatoriu are loc o ameliorare morală a sufletelor. Desigur, ele 
nu mai sunt îngreunate de instinctele culpabile ale simţurilor; aceste instincte au murit 
odată cu trupul. În schimb, tendinţele psihice rele n-au fost suprimate mecanic; este 
nevoie, deci, ca ele să fie expulzate în mod liber din suflet. Aceasta nu se poate face decât 
prin acte morale supranaturale, ca şi în viaţa actuală. În fine, nu se poate contesta nici 
faptul că sufletele din purgatoriu practică, în starea în care se află, un cult (pentru 
Dumnezeu, n.n.) pe care-l exercită prin acte spirituale de adoraţie, prin acţiuni ale graţiei, 
prin laudă. Toate acestea sunt menite să sporească moralitatea acestor suflete, deşi aceste 
acte nu au puterea să întemeieze meritul şi să mărească fericirea.“655 

Aceste „acte de cult“ posibile în purgatoriu au condus teologia catolică la 
concluzia că în acest loc sufletele nu sunt supuse numai suferințelor, ci au parte şi de 
anumite „bucurii“. Bartmann îl citează pe Sfântul Bernardin de Sienna care vorbeşte de 
„bucuriile purgatoriului“ dintre care enumeră următoarele: confirmatio gratiae, certitudo 
salutis, amor Dei, visitatio angelorum, visitatio sanctorum €tc. În această situaţie s-a pus 
întrebarea dacă acestor suflete aflate în purgatoriu nu li se pot adresa şi rugăciuni de 
mijlocire. Toma d'Aquino a răspuns negativ acestei întrebări spunând: „Cei care sunt în 
purgatoriu, chiar dacă ne sunt superiori sub aspectul impecabilităţii, ne sunt, totuşi, 
inferiori în ceea ce priveşte pedepsele pe care le suferă şi de aceea nu sunt în situaţia de a 
se ruga pentru noi, ci mai degrabă în aceea de a trebui să se roage pentru ei înşişi, non 
sunt in Statu orandi sed magis ut oretur pro eis.“ (S. Th., II, ui, 83 ad 3). Dimpotrivă, 
Richard de Middletown spune că sufletele din purgatoriu sunt, în ceea ce priveşte 
caritatea, prietenii lui Dumnezeu şi pot, evident, să se roage pentru noi, motiv pentru 
care-i putem invoca şi noi în acest scop. De aceeaşi părere sunt şi mari teologi ca 
Bellarmin şi Suarez.65 

Toate aceste amănunte sunt menite să sublinieze starea de conştiență absolută a 
sufletelor din purgatoriu. În viziunea teologiei catolice acestea nu numai că nu suferă 
pasiv pedepsele administrate expiatoriu, ci înregistrează un real progres spiritual, moral, 
chiar dacă zice Bartmann că acesta nu are un caracter meritoriu. Aceste progrese, spune 
acelaşi teolog, sunt „acte morale supranaturale, ca cele din viaţa de acum“. Ideea este că 
ele sunt acte reparatorii, nu acte meritorii. Prin aceste acte asumate în mod liber, deci 
absolut conştient, sufletele din purgatoriu îşi refac natura afectată de păcatele veniale 
neexpiate pe când erau încă în viaţă. Fiind supranaturale, aceste acte au ca răsplată 


655 B. Bartmann, op. cit., vol.2, p.531 
656 B. Bartmann, op. cit., vol.2, p.531, 532 

„bucuriile purgatoriului“, care şi ele nu pot fi de alt ordin decât tot supranaturale. Aceasta 
înseamnă că în purgatoriu sufletele gustă „starea de graţie“, dar nu încă şi „starea de 
glorie“ care este proprie numai sufletelor din cer. Înainte de a analiza natura acestei „stări 
graţiale“, a acestor „bucurii ale purgatoriului“ să vedem în ce constă şi starea celor care 
au meritat fericirea sau beatitudinea cerului. 

Ceea ce în purgatoriu este doar o „bucurie“ imperfectă a stării graţiale devine în 
cer „beatitudine, fericire“, participare la însăşi viaţa lui Dumnezeu. Aşadar, esenţa stării 
preafericite în care se găsesc sufletele în cer constă în „participarea lor la viaţa lui 
Dumnezeu“. Această precizare este cuprinsă chiar în conţinutul definiției pe care 
dogmatica catolică o dă cerului, când spune: „Există un cer sau o viaţă eternă şi în acest 
cer drepții participă fără sfârşit la fericirea (beatitudinea) lui Dumnezeu."“65 Atâta vreme 
cât se află în viaţa aceasta sau chiar în purgatoriu sufletele sunt încă pe cale, adică se află 
în Status viae sau status viatoris. Ajunse în cer ele se află, în sfârşit, în starea lor finală, în 
starea în care înţeleg pe deplin cele pe care până atunci doar le-au crezut, status termini 
sau status comprehensionis. Este starea naturii glorificate.558 În această stare finală sau de 
înţelegere maximă ele văd însăşi esenţa divină „care, decretează papa Benedict al XII-lea, 
li se arată direct, fără văl, clar şi deschis.“6% 

Atât starea în care se află sufletele în purgatoriu, cât şi aceea în care se află 
sufletele în cer au în comun caracterul lor supranaturale. În ce constă acest caracter 
supranatural? „Când se pune întrebarea în ce constă supranaturalul în sine, fără a ţine 
seama de opoziţia sa faţă de natură, răspunsul, precizează acelaşi Bartmann, este acesta: 
el constă într-o participare activă la viaţa lui Dumnezeu, participare care se realizează 
imperfect în (starea de) grație şi perfect în starea de) glorie... Elementul cel mai 
important în definiția dată mai sus este elevația supranaturalului deasupra oricărei forţe 
naturale (donum superadditum).“S% Teologia catolică apelează la tot felul de distincţii 
scolastice pentru a preciza în ce constă acest supranatural. Astfel, supranaturalul poate fi 
accidental sau substanţial, relativ sau absolut. Starea sufletelor pare să se încadreze în 
ultima categorie, căci: „Supranaturalul absolut, spune tot Bartmann, depăşeşte forțele şi 
exigenţele oricărei naturi create sau creabile. Conţinutul său este elevarea creaturii 
raționale până la nivelul participării ei la viaţa lui Dumnezeu însuşi, prin graţie în viaţa de 
aici şi prin viziune divină în viaţa de dincolo.“61 

Este evident că teologia catolică vrea să sugereze cu toată forța că atât starea 
grațială, cât şi aceea de slavă sau glorie în care se află sufletele în cer sunt cu adevărat 
divine sau supranaturale în sensul că ele ar depăşi „forţele sau exigenţele oricărei naturi 
create sau creabile“. Aceste stări sunt graţiale, adică primite de om în dar de la 
Dumnezeu; ele nu sunt, deci, datorate propriei naturi, nu sunt activări ale vreunor forţe 
generate de natura umană. Fiecare dintre ele, argumentează teologia catolică, este 
nedatorată naturii umane, naturae indebitum. De aceea ele sunt un fel de natură 
supraadăugată naturii umane propriu-zise.52 Că aceste sări depăşesc forţele naturale ale 
omului este adevărat. Dar depăşesc ele, într-adevăr, şi orice natură „creată sau creabilă“, 





657 B. Bartmann, op. cit., vol.2, p.511 
658 B. Bartmann, op. cit., vol.1, p.313 
6% B. Bartmann, op. cit., vol.2, p.51l 
60 B. Bartmann, op. cit., vol.1, p.312 
61 B. Bartmann, op. cit., vol.L, p.31l 
62 B. Bartmann, op. cit., vol.L, p.312, 310 

cum spune Bartmann? Aici apare adevărata esenţă a eshatologiei catolice: în realitate 
starea supranaturală atât a sufletelor aflate încă în viaţă, cât şi aceea a celor aflate în 
purgatoriu sau în cer, chiar dacă este supranaturală, este în realitate tot una de natură 
creată. Starea sufletelor din cer nu este nicidecum una de participare cu adevărat la viaţa 
divină, ci una în care „beatitudinea“ nu este altceva decât dezvoltarea, activarea 
supranaturii cu care a fost înzestrat cel ajuns până aici şi care, în esenţa ei, este creată. 

Acest amănunt, pe care Bartmann pare să-l fi uitat în momentul când a spus că 
supranaturalul, fie el şi absolut, depăşeşte puterile oricărei naturi create sau creabile, 
apare cu claritate când se pune problema naturii graţiei şi mai ales a modului în care este 
„produsă“ aceasta de Dumnezeu. „Este, oare, graţia produsă prin creație (creatio ex 
nihilo) sau este produsă într-un fel oarecare prin generare? Conform tendinţelor lor 
teologice, tomismul, spune Bartmann, se pronunţă în favoarea primei opinii; molinismul 
(Suarez) în favoarea celei de a doua. Cum este dificil de conceput creatura ca o materie 
din care s-ar trage supranatura ca dintr-o putere naturală, este mai bine să se opteze 
pentru creatio ex nihiloi a tomiştilor. (Cf. S.TH., |, îi, 110, 2 ad 3).“6% Să nu se creadă că 
starea de graţie ar fi de altă factură decât aceea de slavă sau glorie. Teologul din care 
cităm afirmă clar că „Graţia şi gloria sunt, într-adevăr, intim conexe.“ 6% De altfel, 
teologia catolică califică drept panteism concepţia răsăriteană că starea de har şi mai ales 
starea sufletelor din paradis nu este de natură creată, cu adevărat divină. 

Prin urmare, din cele expuse până aici, rezultă cu prisosință faptul că teologia 
catolică concepe eshatologia nu ca o perioadă în care încetează acţiunea Bisericii pentru a 
începe, în sfârşit şi cu adevărat, aceea a lui Dumnezeu. Sufletele ocupă în lumea de 
dincolo numai acea stare pe care Biserica a decis-o prin mijloacele care i-au fost puse la 
dispoziție de Hristos. Mai mult decât atât, aceste suflete ocupă aceste stări eshatologice în 
baza „meritelor“ sau „demeritelor“ lor. Meritele nu sunt în esenţă altceva decât activarea 
supranaturii pe care o posedă fiecare om prin sacramentele care i-au fost administrate. 
Această supranatură nu datorează, într-adevăr, naturii umane simple, propriu-zise, nimic, 
căci a primit-o în dar de la Dumnezeu prin sacramente. Ea este însă supranatura pe care 
omul, odată ce a primit-o, o are ca a sa. Din acest motiv, în măsura în care-i activează 
virtuțile, forţele ei latente, omul capătă merite înaintea lui Dumnezeu: el a activat ceva 
ce-i aparţine de drept, a oferit ceva din ale sale şi este astfel merituos. 

Atâta vreme cât va considera starea paradiziacă una supranaturală în sensul 
arătat mai sus, atâta vreme cât ea va vorbi de merite de care omul este capabil în baza 
acestei supranaturi pe care, odată primită, el o posedă ca a sa proprie, deci ca pe o 
supranatură creată şi ea asemenea naturii sale propriu-zise, chiar dacă este vorba de o 
aşa-zisă natură mai înaltă, altior natura, cum spun unii teologi, teologia catolică nu va 
putea susține altfel decât metaforic afirmaţia că viaţa oamenilor după înviere va fi o 
participare reală la viaţa lui Dumnezeu însuşi. Îndumnezeirea naturii umane va fi 
întotdeauna străină acestei teologii. Eshatologia catolică se dizolvă, de fapt, în marele 
capitol al ecleziologiei sau, în cel mai bun caz, nu este decât un apendice al acestuia. 

Teologia protestantă. Antropologia protestantă se situează, ca toate celelalte 
capitole ale dogmaticii, la antipodul celei catolice. Concepţia protestantă despre starea 
intermediară a sufletelor, adică despre starea lor după moarte până la învierea generală, 


63 B. Bartmann, op. cit., vol.2, p.27 

este, evident, marcată de propria viziune despre constituţia omului. În protestantism nu se 
pune problema meritelor, adică a contribuției umane la propria mântuire. Pentru 
protestanți, natura umană este în întregime ruinată din punct de vedere religios. Graţia 
este oferită, într-adevăr, cu totul gratuit, independent de sacramente, dar ea nu creează în 
om o supranatură în baza căreia acesta să poată aduna merite înaintea lui Dumnezeu şi 
astfel să-şi câştige locul în paradis. Graţia este pur şi simplu o decizie divină fără nici o 
legătură cu natura umană ori cu faptele săvârşite de aceasta. Graţia este pentru protestanți 
sinonimă cui predestinarea. În perspectiva eshatologiei protestanții nu ignoră cu totul 
problema naturii umane. Spre deosebire de catolici însă, ei imaginează că după moarte 
cei drepți capătă o natură cu totul diferită de aceea păcătoasă pe care au avut-o în timpul 
vieţii. Desigur, nu vom găsi în protestantism o unitate de vederi în această problemă, aşa 
cum €i nu au o unitate nici în altele. 

O a doua caracteristică comună a doctrinelor eshatologice protestante este aceea 
că nu numai natura umană nu are nici un rol în starea de după moarte, dar nici persoana. 
Deşi multe fracțiuni ieşite din Reformă identifică sufletul cu persoana, persoana umană, 
chiar atunci când este afirmată, nu are, de fapt, nici un rol: corupția sau depravarea 
operată de păcat asupra naturii umane inițiale este atât de radicală încât a fost afectat 
însuşi liberul arbitru, care este însăşi esenţa persoanei. Una dintre tezele fundamentale 
condamnate la conciliul de la Trident a fost tocmai teza protestantă potrivit căreia: 
„Liberul arbitru a fost pierdut şi s-a stins după căderea lui Adam, liberum arbitrium post 
Adae peccatum amissum et extinctum esse.“S%5 De fapt, unii protestanți, având o viziune 
monistă despre natura umană, adică negând orice distincție dintre trup şi suflet, confundă 
practic persoana cu natura căzută. În condiţiile în care natura sau persoana nu au nici un 
rol în mântuirea individului în timpul vieţii, cu atât mai puţin vor avea după moarte. 

Aşa se explică faptul că unele secte, precum adventiștii de ziua a şaptea sau 
martorii lui Iehova au subscris concepţiei mai vechi a anabaptiştilor şi a socinienilor 
potrivit cărora sufletul celui mort se află într-un somn fără vise. Este şi concepția 
irvingienilor din Anglia şi a ruseliştilor din Statele Unite.% Într-un document oficial al 
adventiştilor se spune clar: „Starea omului după moarte este una de inconştienţă şi toţi 
oamenii, buni sau răi, deopotrivă, rămân în mormânt de la moarte până la înviere.“ Un 
autor protestant atrage atenţia că „somnul sufletului“ nu exprimă cu acuratețe doctrina 
adventistă; în realitate sensul acesteia este acela de „stingere a sufletului“, căci după 
adventişti, omul nu adoarme la moarte, ci devine, de fapt, întru totul inexistent, căci 
nimic nu mai supravieţuieşte.5% Această concepţie este, cum am spus mai sus, derivată 
din antropologia profesată. Este ceea ce afirmă M. J. Erickson când spune că: „Fiecare 
concepție despre starea intermediară este, bineînţeles, strâns legată de o anumită 
antropologie sau înţelegere specifică a naturii umane. Cei care aderă la ideea somnului 
sufletului susțin că persoana este o entitate unitară lipsită de părţi componente. Omul nu 
constă din trup şi suflet. Mai degrabă, om, trup şi suflet sunt una şi aceeaşi entitate. Prin 
urmare, când trupul încetează să funcţioneze, sufletul (adică întreaga persoană) încetează 
să mai existe. Nimic nu supravieţuieşte morţii fizice. Nu există, aşadar, nici o tensiune 

între nemurirea sufletului şi învierea trupului. Simplitatea acestei concepţii face ca ea să 
fie foarte atrăgătoare.“66 

Somnul sau moartea sufletului sau a persoanei odată cu trupul este, într-adevăr, 
o consecință a ideii că, în substanţa ei, persoana umană nu este o persoană în sensul 
adevărat al termenului, adică înzestrată cu liber arbitru. În aceste condiţii supraviețuirea 
conştientă a persoanei sau a sufletului după moarte nici nu este necesară, căci dacă n-a 
putut juca vreun rol în viaţă în privinţa mântuirii proprii, cu atât mai puţin îl va putea juca 
după moarte. Ce se va întâmpla însă la înviere? În nici un caz drepţii nu vor mai avea 
vechile trupuri păcătoase, ci altele, cu totul noi, trupuri de slavă care nu mai au nimic 
comun cu ceea ce au avut înainte de moarte. Această ruptură radicală în raport cu ceea ce 
a fost omul înainte de moarte se manifestă la teologii liberali, care cred numai într-o 
nemurire a sufletului, fără să mai existe o înviere a trupului. Trupul este considerat atât 
de păcătos, încât nu mai este demn de a mai exista după moarte în Împărăţia lui 
Dumnezeu. doctrina învierii, spun adepţii acestei teorii, nu este decât o reprezentare 
istorică depăşită.670 

O altă concepţie şi mai îndrăzneață despre starea de după moarte este aceea a 
unui teolog pe nume W. D. Davies. Davies crede că-l interpretează pe Sf. Pavel, care, 
spunând că a murit şi a înviat cu Hristos, ar fi înţeles prin aceasta că a fost deja 
transformat şi că va primi trupul cel nou sau ceresc în momentul morții fizice. Este aşa- 
numita teorie a învierii instantanee. ,„„...Nu există loc în teologia lui Pavel, spune Davies, 
pentru o stare intermediară a celor morţi. În concordanţă cu acest lucru este şi faptul că, 
în pasajele de mai târziu din epistole, Pavel nu vorbeşte despre învierea creştinilor, ci 
despre arătarea lor. În ROMANI VIII, 19 citim: „De asemenea, şi firea aşteaptă cu o 
dorinţă înfocată descoperirea fiilor lui Dumnezeu”; iar în COLOSENI III, 4 citim: „Când se 
va arăta Hristos, viaţa noastră, atunci vă veţi arăta şi voi împreună cu el în slavă”. Nu mai 
este nevoie ca cei care au murit şi au înviat deja cu Hristos şi şi-au primit trupurile cereşti 
să mai fie înviaţi, dar ei pot fi revelaţi. Consumarea finală va fi numai manifestarea a 
ceea ce este deja existent, dar „ascuns” în ordinea eternă.“ 

Majoritatea protestanților nu neagă conştienţa sufletelor după moarte în perioada 
de aşteptarea momentului eshatologic final, care este învierea universală. Esenţialul în 
această problemă este însă acela că, în viziunea lor, sufletele nu pot uza în nici un fel de 
această stare de conştienţă pentru a îndrepta sau adăuga ceva la starea în care s-au aflat în 
momentul morţii lor, cum cred, spre exemplu, catolicii prin doctrina lor despre 
purgatoriu. Motivul este simplu: „Atât în viaţa de acum, zice M. J. Erickson, cât şi în 
viaţa viitoare, baza relaţiei credinciosului cu Dumnezeu este harul, nu faptele. Nu trebuie, 
aşadar, să ne temem că imperfecțiunile noastre vor necesita vreun timp de purificare după 
moarte înainte ca noi să putem intra în deplina prezenţă a lui Dumnezeu.“*? Iată de ce se 
poate spune că, în realitate, pentru protestanți întreaga dogmatică nu este decât un 
apendice al eshatologiei. Eshatologia lor nu mai este un eveniment al viitorului. 
Eshatologia, în opinia lor, s-a consumat ca decizie în privinţa mântuirii oamenilor încă 

din sfatul cel etern al lui Dumnezeu. Tot ce urmează nu este, cum spune W.D. Davies, 
decât o arătare progresivă a acestei decizii eterne: condamnarea lor prin lăsarea lor să 
cadă în păcat, salvarea celor predestinaţi la mântuire prin actul crucificării lui Hristos şi, 
în final, arătarea acestei decizii eterne prin învierea lor de la sfârşitul timpurilor. 


Capitolul întâi 
6.1. Învățătura ortodoxă despre 
sfârşitul timpurilor 
Problema istoriei. Relaţia ei cu eshatonul 


1. Consideraţii introductive. Are istoria umană un sens, o ţintă anume în evoluţia ei, o 
dezvoltare către un anumit scop? Iată o întrebare pe care mulţi şi-au pus-o încă din vremurile 
apostolice. Acest lucru apare încă din prima epistolă a Sf. Petru unde apostolul se vede 
nevoit să răspundă unora care contestau însăşi ideea de evoluţie, subminând astfel bazele 
credinţei creştine că istoria va avea un capăt şi că în finalul ei se va produce parusia, adică 
a doua venire a Domnului. „Trebuie să ştiţi, spune el, că în zilele cele de apoi vor veni cu 
batjocură batjocoritori care vor umbla după poftele lor şi vor zice: unde este făgăduinţa 
venirii lui? Căci de când au adormit părinţii, au rămas toate aşa ca de la începutul făpturi. 
Căci ei uită, în chip voit, aceasta, că cerurile erau de demult şi că pământul s-a închegat, 
la cuvântul Domnului, din apă şi prin apă. Şi tot prin apă lumea de atunci a pierit înecată. 
Iar cerurile de acum şi pământul sunt ţinute prin acelaşi cuvânt şi păstrate pentru focul din 
ziua judecății şi a pieirii oamenilor necredincioşi. [...] Domnul însă nu întârzie cu 
făgăduinţa sa, după cum socotesc unii că e întârziere, ci îndelung rabdă pentru voi, 
nevrând să piară cineva, ci toţi să vină la pocăință. [...] Noi aşteptăm, potrivit 
făgăduinţelor lui, ceruri noi şi pământ nou în care locuieşte dreptatea. [...] Vi se cuvine, 
deci, vouă să umblaţi întru viaţă sfântă şi în cucernicie, aşteptând şi grăbind venirea zilei 
Domnului din pricina căreia cerurile (cele vechi, n.n.), luând foc, se vor nimici, iar stihiile 
aprinse se vor topi.“ (II PETRU III, 3-7, 13, 11-12). 

Sf. Petru face aici, în mod evident aluzie, pe de o parte, la crearea lumii „din apă şi 
prin apă“, pe de alta, la înnoirea omenirii din vremea lui Noe prin potop. Sfârşitul lumii 
va însemna însă nu doar o înnoire a omenirii, ci o înnoire a întregii creaţii, a „stihiilor“, a 
cosmosului însuşi, iar aceasta se va petrece, de data aceasta „prin foc“. Înnoirea „prin 
foc“ este o înnoire din temelii a cosmosului până la punctul în care nu numai că va apărea 
o omenire cu adevărat nouă, ci vor apare chiar „ceruri noi şi un pământ nou“. Aceste 
înnoiri, mai întâi cea din timpul potopului („prin apă“), apoi cea de la sfârşitul timpurilor 
(„prin foc“) îi permite Sf. Petru să argumenteze ideea că istoria nu este un timp static, o 
perioadă care, prin stagnare, prin repetiţia monotonă a aceloraşi evenimente, dă unora 
impresia că „toate au rămas aşa, ca de la începutul făpturii“; în realitate lucrurile 
evoluează, se înnoiesc periodic după voia lui Dumnezeu, până ce va interveni, la sfârşitul 
timpurilor, înnoirea cea mare, când înseşi „stihiile“ lumii vechi vor pieri arzând şi vor 
face loc unei lumi noi. Noua lume pentru noii oameni va fi un cer nou şi un pământ nou 
„în care domneşte dreptatea“. 

Până aici am expus concepţia celor care, încă în vremea Sf. Petru, începuseră să se 
îndoiască de faptul că istoria are vreun sens, vreo ţintă anume; pentru istoria era o 
perioadă a stagnării sau a repetiției veşnice în care nu-şi are locul nici un sfârşit 
eshatologic. Există însă şi concepţia acelora care, dimpotrivă, văd istoria ca o perpetuă 
devenire. Viziunii stagnante a celor dintâi, aceştia îi opun o viziune a dinamismului 
absolut. Pentru ei istoria este devenirea însăşi, nimic nu rămâne identic cu sine în cursul 
veacurilor, ci totul se schimbă din temelii. Nimic din ce-a fost odată nu va mai reveni, 
nimic nu va mai fi ce-a fost odată. Dar o devenire fără capăt înseamnă din nou că istoria 
nu are sens! Din faptul că totul se schimbă în timp şi nimic nu mai rămâne acelaşi, rezultă 

că istoria nu mai revelează în realitate vreun plan veşnic al lui Dumnezeu; evoluţia 
istoriei devine haotică, fără vre-o ţintă. Nici un scop, care se întrevedea la un moment dat, 
nu poate rămâne valabil prea mult timp, căci totul, dar absolut totul se modifică într-o 
transformare fără limite şi fără sfârşit. 

O atare concepţie a atras atenţia filosofului rus N. Berdiaeff care, comentând o 
atare eventualitate, spune următoarele: „Istoria fără sfârşit ar fi absurdă. Şi chiar dacă o 
istorie de acest fel ar manifesta un progres neîntrerupt, acest progres n-ar fi acceptabil, 
pentru că ar însemna o transformare a tot ce s-a trăit, a tot ce e viu şi a tot ce e chemat să 
trăiască în viitor, o transformare a fiecărei generaţii vii într-un mijloc pentru generațiile 
viitoare şi aşa la infinit... Un progres infinit ar însemna triumful morţii. Singură învierea 
a tot ce e viu poate da un sens procesului istoric al lumii, un sens care are măsură comună 
a destinului persoanei.“S! Relativismul împins la extrem, pe care-l cuprinde această 
concepţie, echivalează, într-adevăr, cu un triumf al morţii, căci în cursul unei astfel de 
transformări sau deveniri fără sfârşit nimic nu mai rămâne din vreo făptură: totul piere 
pentru a face loc altor şi altor forme de viaţă. Devenirea fără limite ar însemna o evoluție 
în care trecutul sau viitorul nu ar avea sens, căci cele prezente n-ar putea invoca în 
ascendenţa lor nimic din ceea ce a fost odată şi nici nu ar putea spera ca-n viitor, în 
descendența lor, să mai rămână ceva din ele însele. lată de ce învăţătura creştină afirmă 
cu putere că istoria are un capăt, un final eshatologic. Numai astfel ea capătă pentru noi 
un sens, o noimă, o semnificaţie precisă şi numai într-o astfel de istorie ne regăsim rostul 
ca fiinţe conştiente, personale, aspirând spre nemurire. 

2. Sensul istoriei: arătarea Fiului lui Dumnezeu. Faptul că istoria are un sens nu 
este afirmat numai de autorii NOULUI TESTAMENT; afirmaţia o găsim dezvoltată din plin 
şi la autori patristici. Un exemplu în acest sens este Sf. Grigore de Nyssa. „Nici un mister, 
spune teologul catolic J. Daniclou, nu l-a chinuit pe Grigore atât de mult ca cel al 
timpului. La întâlnirea între gândirea greacă şi gândirea creştină, îi simte, pe de o parte, 
tragicul şi legea implacabilă; el încearcă nerăbdarea duratelor şi anxietatea repetițiilor. 
Însă nu răspunde la această dramă prin evadarea platoniciană în afara timpului, ci prin 
afirmarea creştină a unui sens al timpului, care îi conferă o valoare pozitivă arătându-l ca 
loc al unui plan divin. Ceea ce am întrevăzut deja în detaliu reapare în vederile de 
ansamblu.“*? Cu alte cuvinte, Sf. Grigore a ştiut să evite în definirea creştină a timpului 
atât viziunea stoică a repetării etapelor lui la nesfârşit, adică a vieţii umane trăite în 
interiorul timpului, dar condamnate să se repete până la detaliu de infinite ori, 
condamnate să suporte „nerăbdarea duratelor şi anxietatea repetiţiilor“, cât şi viziunea 
platoniciană a unei vieţi pur spirituale în afara timpului, a devenirii, condamnate la 
stagnare absolută şi la sterilitate. 

Sf. Grigore afirmă astfel că istoria se desfăşoară progresiv, gradat, către un scop 
final. Această desfăşurare gradată către finalitatea ei el o numeşte G&koiovbiu, 
aproximativ: succesiune, urmare. lată câteva fragmente în care Sf. Grigore vorbeşte 
despre sensul evoluţiei cosmice, dar în special umane: „Creaţia comportă o extindere 
spaţială; succesiunea regulată a fenomenelor care alcătuiesc timpul este conținută în eoni, 
633 însă natura anterioară eonilor scapă supoziţiilor de tip înainte şi după... Întreaga 
creaţie, după cum am spus, care se produce potrivit unei succesiuni regulate (&koiovria 

TuEeoc) este măsurată prin extinderea eonilor. Şi dacă cineva s-ar înălța în spirit, prin 
succesiunea eonilor, până la principiul lucrurilor născute, cercetarea lui va fi circumscrisă 
de condiţia eonilor. Dar natura (divină), care este deasupra creaţiei, fiind separată de orice 
categorie spaţială, scapă oricărei succesiuni temporale (xpovuh &koAovbia), necunoscând 
nici progresul, nici încetarea, neplecând de la nici un început şi până la nici un scop 
printr-o modificare relativă la o ordine.“,,Natura divină nu este în timp, dar de la ea vine 
timpul. Însă creaţia îşi urmează cursul plecând de la un început perfect recunoscut spre 
propriul sfârşit prin spaţiile temporale, în aşa fel încât este posibil pentru ea, după cum 
spune Solomon, să-şi respecte începutul, mijlocul şi sfârşitul, desemnând prin diviziunea 
timpului succesiunea lucrurilor care sunt în ea. (PG XLV, 365 B).* „Fără motiv, o, 
oamenilor, vă mâhniţi şi gemeţi din cauza înlănţuirii succesiunii necesare a lucrurilor. Voi 
nu ştiţi spre ce scop duce în univers ceea ce este rânduit (oixovovueva). Trebuie ca totul, 
potrivit unei ordini progresive (ră&ei Kai &xoov0ig), potrivit unei înțelepciuni artiste a 
celui care călăuzeşte, să fie unit cu natura divină. (PG XLVI, 105 A).“ 65% 

Menirea finală a cosmosului este, aşadar, aceea de a deveni transparent pentru 
Creatorul său, de a se uni cu el, pe scurt, de a se îndumnezeii progresiv „potrivit 
succesiunii regulate a eonilor“. Aceluiaşi scop, însă, îi este destinată şi natura umană şi 
mai ales ea. „Credem, spune Sf. Grigore, că neamul omenesc se dezvoltă şi se manifestă 
progresând, spre împlinirea sa, printr-o evoluţie (&xoAov0ia) naturală, fără a primi nimic 
din afară în ajutorul creşterii sale, ci progresând singur în mod ordonat spre starea sa de 
desăvârşire... Astfel, forma omului, care trebuie să existe, subzistă în potenţă, în 
germene, dar este încă ascunsă acolo, pentru că nu se poate manifesta decât potrivit unei 
succesiuni inevitabile. (PG XLIV 236 B-C).“ Această ideea el o explică în felul următor: 
„Când, la început, natura creaţiei a subzistat prin puterea lui Dumnezeu, fiecare fiinţă, 
încă de la început, a fost instituită imediat în împlinirea ei. Or, natura umană este una din 
aceste făpturi. Nici ea, la fel ca şi celelalte, nu a progresat înaintând spre desăvârşirea ei, 
ci de la începutul existenţei sale a fost plăsmuită în desăvârşire. Dar, după ce a fost 
asimilată de moarte prin înclinația ei către păcat, a decăzut din statornicia în bine; acum 
ea nu-şi recuperează masiv (dintr-o dată) desăvârşirea, ca în prima sa existenţă, ci 
progresează spre mai bine înaintând, eliminând puţin câte puţin dispozițiile contrare, 
potrivit unei ordini progresive (râErg koi &ko)ov0i0). (PG XLIV, 1109 B-C).“ 555 

Căderea în păcat a primilor oameni a imprimat istoriei un sens descendent, o degra- 
dare a fiinţei lor iniţiale, o „succesiune“ nefericită a patimilor. „Succesiunea etapelor prin 
care am ieşit din paradis, surghiuniți împreună cu primul nostru părinte, sunt şi cele prin 
care putem să mergem în sens invers ca să revenim la fericirea de la început. Care este 
această succesiune (&xohov0ia)? Este plăcerea produsă de minciuna care a fost originea 
căderii. Ruşinea şi teama au urmat pasiunii plăcerii, precum şi faptul de a nu mai îndrăzni 
să se prezinte înaintea ochilor Creatorului, ci de a se ascunde la umbra frunzişului... (PG 
XLVI, 373 D — 376 A).* „(La &koiovia păcatului) Dumnezeu a opus însă, în mod 
necesar, cea de a doua &xohovbia, prin care omul, din muritor, este restituit nemuririi, 
ceea ce Sf. Pavel exprimă în mod echivalent atunci când spune că binele este transmis 
naturii (umane) răspândindu-se, plecând de la unul singur, aşa cum răul, plecând de la 
unul singur, s-a răspândit în ansamblu, prin succesiunea generaţiilor. (PG XLIV, 1312 
B).* Această ameliorare, această îndumnezeire progresivă a naturii umane realizată prin 

Isus Hristos reprezintă sensul istoriei înseşi. „Distrugerea păcatului şi suprimarea morții 
şi-a avut începutul în Hristos şi apoi a fost aplicată după o ordine progresivă (Tâ& kai 
&kodovOia) generaţiilor umane. (PG XLIV, 1313 B).“ „În pătimirea naturii sale omeneşti 
Hristos a împlinit economia (0ixovoţia) mântuirii noastre, despărțind pentru un timp 
sufletul de trup, dar nedespărţindu-se de nici unul din cele două cu care odată s-a unit, 
adunând din nou ceea ce fusese despărțit, pentru a da început învierii morţilor care se va 
transmite (&xohovOia) în natura omenească. (PG XLV, 548 B-C).“ 656 

Cosmosul şi istoria umană, spun în esenţă fragmentele citate, sunt dominate de o 
evoluţie gradată. Finalul acestei evoluţii este apropierea lor de natura divină a Creatorului 
lor. Acesta este scopul însuși al devenirii cosmice şi al istoriei umane. Învățătura Sf. 
Grigore despre această &xoiovio nu face însă decât să reia, în termeni filosofici, ceea ce 
s-a spus deja în NOUL TESTAMENT cu privire la destinul naturii umane şi al cosmosului. 
După Sf. Pavel, Hristos, cel ce s-a arătat în trup la „plinirea vremii“ (1 TIMOTEI III, 16), se 
va arăta şi-n trupurile noastre la sfârşitul timpurilor (II CORINTENI IV, 11; COLOSENI III, 
4). Această „arătare“ nu este altceva decât descoperirea progresivă în noi, în fiecare om, a 
învierii, care este semnul puterii dumnezeirii lui. Dar Hristos nu se va „arăta“ numai în 
trupurile oamenilor, ci în întregul cosmos. Deja prin creaţie cosmosul revelează, 
descoperă ceva din Creatorul său cel tainic (ROMANI I, 20); la sfârşitul timpurilor, însă, 
cosmosul întreg va deveni în aşa măsură transparent pentru dumnezeirea Fiului, încât 
stihiile toate vor fi considerate cu adevărat ca fiind nişte „ceruri noi şi un pământ nou“ (II 
PETRU III, 13). Venirea Fiului Omului „pe norii cerului“ în vremurile eshatologice va 
echivala cu o „arătare“ a sa prin toate elementele din care este constituit cosmosul însuşi. 
Aşadar, sensul istorie umane, ca şi acela al devenirii cosmice, este „arătarea“ progresivă 
în „succesiunea eonilor“, cum spune Sf. Grigore, a lui Hristos în natura umană şi-n aceea 
a cosmosului. 

3. Sfârşitul istoriei. Parusia amânată. Nerăbdarea multora în legătură cu a doua 
venire a Mântuitorului a făcut ca problema motivului pentru care întârzie acest eveniment 
să se pună foarte devreme. Însuşi sfântul Petru, pe care l-am citat mai sus, s-a văzut 
obligat să dea un răspuns acestei chestiuni: „Domnul nu întârzie cu făgăduinţa sa, după 
cum socotesc unii că e întârziere, ci îndelung rabdă pentru voi, nevrând să piară cineva, 
ci (vrând ca) toţi să vină la pocăință. “ (I PETRU III, 9). Aşadar, întârzierea parusiei este 
expresia răbdării lui Dumnezeu, a dorinţei lui de a-i aştepta pe toţi să se îndrepte. Istoria 
nu este astfel decât intervalul în care se manifestă „răbdarea“ Domnului faţă de păcătoşi; 
această „răbdare“ este esenţa ei, motivaţia existenţei ei, esenţa ei însăşi, sensul ei. Această 
idee este dezvoltată pe larg în perioada patristică de părinți ca Origen, Grigore de Nyssa, 
Maxim Mărturisitorul sau Simeon Noul Teolog. Căutând să explice versetul din MATEI 
XXVI, 29 unde Mântuitorul spune că nu va mai bea din acest rod al viței până ce nu-l va 
bea nou cu apostolii în Împărăţia Cerurilor, Origen spune următoarele: 

„Să vedem acum în ce mod Mântuitorul nostru nu bea vinul până ce nu va bea cu 
sfinţii vinul cel nou în Împărăţia lui Dumnezeu. Mântuitorul meu plânge pentru păcatele 
mele. Mântuitorul meu nu se poate bucura cât timp eu rămân în fărădelege. De ce nu 
poate? Pentru că el însuşi este avocatul pentru păcatele mele la Tatăl., precum spune loan, 
ucenicul lui, că „de va păcătui cineva, apărător drept avem la Tatăl pe lisus Hristos şi el 
este ispăşire pentru păcatele noastre”. (IOAN II, 1-2). Deci cum poate acela, care e 
avocatul pentru păcatele mele, să bea vinul bucuriei, când, păcătuind eu, îl întristez? Cum 

poate acela care se apropie de altar, ca să ispăşească pentru mine păcătosul, să fie în 
bucurie? Acela, la care urcă continuu tristeţea pentru păcatele mele? Este deci atâta timp 
tristeţe, cât eu mai persist în greşeală. Dacă apostolul lui plânge pentru cei ce păcătuiseră 
înainte şi nu au făcut pocăință pentru cele ce au săvârşit (II CORINTENI XII, 21), ce să 
spun de acela care e numit Fiul Iubirii? Deci pentru toate acestea stă în faţa lui Dumnezeu 
intervenind pentru noi, stă la altar, ca să ofere pentru noi ispăşire lui Dumnezeu; şi tocmai 
pentru că avea să se apropie de acest altar, spunea că „nu voi bea din rodul viței acesteia, 
până ce nu voi bea pe cel nou cu voi”. Nu vrea deci să bea singur vinul în Împărăţia lui 
Dumnezeu, ci ne aşteaptă şi pe noi... Noi suntem, deci, cei care, neglijând viaţa noastră, 
întârziem bucuria lui (s.n.)“. 55 

Dar nu numai Mântuitorul ne aşteaptă cu răbdare pe toţi, ci şi sfinţii înşişi, care, în 
dragostea lor pentru noi toți, încă n-au primit cununa desăvârşirii, răsplata totală, pentru 
ca s-o ia împreună cu noi. Tot Origen continuă: „Nu au primit încă bucuria lor nici 
apostolii, ci şi ei aşteaptă, ca şi eu să mă fac părtaş la bucuria lor. Căci, plecând sfinţii de 
aici, nu-şi primesc îndată cununile depline ale meritelor lor; ci ne aşteaptă pe noi, care 
suntem zăbavnici sau păcătuim. Căci nu le este bucuria desăvârşită nici lor, cât timp ei 
sunt îndureraţi şi plâng pentru păcatele noastre.“ %8 Comentând apoi textul de la EVREI 
XI, 39, Origen adaugă: „Vezi, deci, că Avraam aşteaptă încă (s.n.) să ia cele desăvârşite. 
Aşteaptă şi Isaac şi Iacov şi toţi proorocii ne aşteaptă pe noi ca să primească cu noi 
fericirea desăvârşită (s.n). 5% 

Justificarea acestei „aşteptări“ a noastră de către sfinți este simplă: întreaga 
Biserică formează un singur trup, trupul lui Hristos; or, sfinţii, care sunt mădulare ei înşişi 
a1 acestui trup, nu se pot bucura deplin, dacă alte mădulare ale aceluiaşi trup suferă. „De 
aceea, continuă Origen, şi taina aceea (a momentului precis în care va interveni sfârşitul 
timpurilor, n.n.) se păstrează pentru ultima zi a judecății amânate (s.n.). Căci unul 
(singur) este trupul, care e aşteptat să fie justificat, unul (singur) despre care se spune că 
se va scula la judecată. „Sunt multe mădulare, dar un singur trup; nu poate zice ochiul 
mâinii: nu-mi eşti de trebuinţă” (I CORINTENI XII, 20) [...] Cât priveşte vederea, dacă-i 
lipsesc ochiului celelalte mădulare, ce bucurie va avea ochiul? Sau ce desăvârşire va 
avea, dacă nu va avea mână sau dacă-i vor lipsi picioarele sau celelalte mădulare?“ 5% 

Noi înşine, fiind mântuiţi, va trebui să-i aşteptăm pe toţi cei care se vor mai naşte-n 
urma noastră: „Deci, vei avea bucurie plecând din această viaţă, dacă eşti sfânt. Dar 
bucuria deplină va fi atunci când nu-ţi va lipsi nici un mădular al trupului. Vei aştepta pe 
alții, cum şi tu ai fost aşteptat (s.n.).* 51 Motivul acestei vaste şi îndelungate aşteptări a 
tuturor este acela că Fiul lui Dumnezeu va trebui să supună Tatălui întreaga fire 
omenească, inclusiv pe a lui însuşi: „Nu e de crezut, mai zice Origen, că Fiul lui 
Dumnezeu nu e încă supus Tatălui, ci că în timpurile cele mai de pe urmă, când îi vor fi 
supuse toate, atunci se va supune şi el. Dar pentru că toate ale noastre le primeşte în sine - 





67 Origen, In Leviticum, Hom. VII, PG XII, 478-482; la D. Stăniloae, op. cit., vol.3, p.359, n.149 

658 Origen, op. cit.,; la D. Stăniloae, op. cit., vol.3, p.360, n.150 

6% Origen, op. cit.,; la D. Stăniloae, op. cit., vol.3, p.360, n.151; această ideea o dezvolt şi Marcu Eugenicul, 
mitropolitul Efesului din vremea conciliului de la Ferrara-Florenţa (1438-1439) care zice: „Aceasta trebuie să o 
înţelegem despre toţi credincioşii şi drepţii până la venirea Domnului: că, precum înaintaşii aceia nu s-au 
desăvârşit fără apostoli, tot a-şa nici apostolii fără mucenici, nici aceştia, la rândul lor, fără cei ce au intrat după ei 
în viaţa cea bună a Bisericii.“ (Oratio altera de igne purgatorio, Patrologia Orientalis, p.1 14; la D. Stăniloae, op. 
cit., vol.3, p.320, n.112) 

60 Origen, op. cit.,; la D. Stăniloae, op. cit., vol.3, p.360, n.151 

şi pentru că spune că el este cel care flămânzeşte în noi şi care însetează în noi, cel care 
este gol şi bolnav, cel care este oaspete şi cel care e închis în temniţă, şi că tot ce se va 
face unuia mai mic al lui, lui i se va face pe drept cuvânt, întrucât fiecare din noi va fi 
supus deplin şi desăvârşit lui Dumnezeu, aşa ca în nimic să nu mai pară neascultător, - se 
dovedeşte că în el totul va fi supus. Dar şi în alt mod se înţelege chiar mai deplin ceea ce 
spun. Dacă vreunul din mădulare ne doare, deşi inima noastră e nevătămată şi toate 
celelalte mădulare ale noastre sunt sănătoase, totuşi, că prin durerea unui mădular suferă 
omul întreg, nu zicem că suntem sănătoşi, ci că ne simţim rău. De pildă, zicem: acela nu e 
sănătos. De ce? Pentru că îl doare piciorul sau rinichiul sau stomacul. Şi nimeni nu zice 
că e sănătos, dacă-l doare stomacul (celelalte organe fiind sănătoase, n.n.), ci nu e 
sănătos, pentru că îl doare stomacul. Dacă înţelegi exemplul, să ne întoarcem la ceea ce 
ne-am propus. Apostolul zice că suntem trupul lui Hristos şi mădulare în parte (EFESENI 
V, 30). Deci Hristos, al cărui trup e tot neamul omenesc, ba poate totalitatea întregii 
creaturi, fotius creaturae universitas, şi fiecare din noi e mădular în parte — dacă vreunul 
dintre noi, care suntem mădulare ale lui, e bolnav şi suferă de boala vreunui păcat, adică 
dacă e atins de rana vreunui păcat şi nu e supus lui Dumnezeu — se spune că el nu e încă 
supus lui Dumnezeu, ale cărui mădulare sunt şi aceia care nu sunt supuşi lui Dumnezeu. 
Dar când va avea pe toţi aceia, care sunt trupul şi mădularele lui, sănătoşi şi nu vor suferi 
de nici o boală a neascultării, când vor fi toate mădularele sănătoase şi supuse lui 
Dumnezeu, cu drept cuvânt se va spune că el este supus aceluia.“ 6%? 

Ideea completării progresive a trupului lui Hristos ca motiv al amânării parusiei lui 
Origen este preluată şi de Sf. Grigore de Nyssa care zice: „Prin cei ce se adaugă continuu 
la credinţă, Hristos se zideşte pe sine însuşi. Şi el va înceta să se zidească pe sine, când va 
ajunge la măsura de creştere şi desăvârşire a trupului şi nu va mai lipsi ceva are să 
trebuiască să se adauge prin zidire, toți fiind zidiţi pe temelia proorocilor şi a 
apostolilor... Dacă, deci, cap fiind el, îşi zideşte corpul său în continuare prin cei ce se 
adaugă mereu, închegându-i şi articulându-i pe toţi în ceea ce i se potriveşte fiecăruia 
după măsura lucrării lui, ca să fie, fie mână, fie picior, fie ochi, fie ureche, fie altceva din 
cele ce completează trupul, pe măsura credinţei fiecăruia, iar făcând aceasta se zideşte pe 
sine precum s-a zis, e clar că, sălăşluindu-se în toţi, pe toţi îi primeşte în sine, care se 
unesc cu sine prin împărtăşirea de trupul său, şi pe toţi îi face mădulare ale trupului său, 
ca să fie mădulare multe, dar un singur trup.“ *% 

Aceeaşi idee o regăsim şi la Sf. Simeon Noul Teolog: „Deci, fiindcă Biserica este 
trupul lui Hristos şi mireasa lui şi lumea de sus şi locaşul lui Dumnezeu, iar mădularele 
trupului lui sunt toți sfinţii; şi fiindcă nu s-au născut încă toţi, nici n-au bineplăcut, este 
vădit că nici trupul lui Hristos nu e complet şi nu s-a umplut încă lumea de sus, adică 
poporul Bisericii lui Dumnezeu, ci se află încă mulţi în lume şi până azi mulți care nu 
cred, dar vor crede în Hristos. Sunt şi mulţi păcătoşi şi risipitori, care se vor pocăi, şi 
mulți neascultători, care vor asculta. Şi încă mulţi se vor naşte şi vor bineplăcea lui 
Dumnezeu până la glasul trâmbiţei din urmă. De aceea e de trebuinţă să se nască toţi cei- 
mai-înainte-ştiuţi de Dumnezeu şi să se umple lumea Bisericii de deasupra lumii acesteia 
a lerusalimului celor întâi-născuţi în cele cereşti. Şi atunci se va umple plinătatea trupului 
lui Hristos cu cei ce sunt mai înainte rânduiţi, ca să se facă după chipul Fiului său, care 


5% Origen, Selecta in Psalmos, Hom. II in Ps. XXXi, PG XII, 1329-1330; la D. Stăniloae, op. cit., vol.3, p.357-358, 
n.146 

sunt fiii luminii şi ai zilei aceleia. Aceştia sunt toţi cei mai înainte-rânduiţi şi scrişi şi 
măsuraţi; ei se vor uni şi se vor lipi de trupul lui Hristos şi atunci va fi întreg şi desăvârşit 
trupul lui Hristos şi nu va mai lipsi nici un mădular.“ 5% 

4. Problema mileniului. Milenarismul sau hiliasmul este acea credință potrivit 
căreia Hristos va inaugura o împărăție de o mie de ani cu cei drepţi înainte de sfârşitul 
propriu-zis al istoriei. Credinţa aceasta subzistă sub două forme distincte: milenarismul 
moderat, care se mai numeşte şi post-milenism, şi milenarismul radical sau pre- 
milenismul. Potrivit versiunii moderate, parusia, a doua venire a lui Hristos, va avea loc 
la sfârşitul mileniului; mileniul propriu-zis este o perioadă indeterminată de timp (posibil 
mii de ani chiar) în care, ca urmare a unei vaste şi foarte intense misiuni creştinismul va 
deveni atotstăpânitor asupra ideilor şi instituţiilor umane şi însuşi poporul evreu se va 
converti. Toate acestea vor fi efectul puterii nevăzute a lui Hristos cel înălţat pe care el o 
exercită din cer ca un fel de parusie spirituală. La sfârşitul timpurilor el va veni personal 
şi atunci se va produce şi învierea şi transfigurarea comunităţii creştine. 5% 

După versiunea radicală sau pre-milenistă, parusia, venirea fizică a lui Hristos, va 
avea loc la începutul mileniului. Atunci va avea loc şi învierea şi prefacerea credincioşilor 
şi restabilirea comunității transfigurate pe pământ. Hristos va exercita o stăpânire 
împărătească pe pământ, care va coincide cu împărăţia făgăduită lui Israel. Evreii se vor 
întoarce din diaspora lor în Canaan acceptându-l pe Hristos ca Mesia cel făgăduit de 
prooroci şi îndelung aşteptat. „Învățătura aceasta înseamnă o reluare a speranţelor 
poporului iudeu, care aştepta pe Mesia pentru a restabili Împărăţia lui pământească 
distrusă de împărăţia Babilonului.“ 5 „Hiliasmul şi aşteptarea pentru Israel, spune un 
teolog, îşi aparţin reciproc.“ 67 

Ambele concepţii au însă în comun ideea subiacentă că drepţii vor primi răsplata 
finală în cadrul acestei împărăţii de o mie de ani, adică înainte de a se sfârşi definitiv 
istoria. Toate variantele hiliaste sau milenariste sunt însă auto-contradictorii. „Hiliasmul, 
spune Pr. D. Stăniloae, nu se poate susţine din punct de vedere teologic şi e în sine 
contradictoriu. Faţă de hiliasmul moderat se poate spune: dacă desăvârşirea Bisericii în 
timp se produce înainte de venirea lui Hristos, de ce se mai aşteaptă venirea lui Hristos? 
Iar faţă de Hiliasmul strict se naşte întrebarea: oare nu înseamnă venirea lui Hristos ca 
atare şi învierea de obşte, în mod necesar, sfârşitul istoriei şi al chipului actual al creaţiei? 
Unde ar mai fi, deci, loc pentru o împărăție intermediară? Sau, dacă ea e desăvârşirea 
finală, ce mai are să aducă în plus Împărăţia Cerurilor care urmează mileniului? Nu se 
slăbeşte astfel nădejdea după împărăţia finală?...“ 

„Sensul istoriei, continuă acelaşi teolog, nu se poate descoperi în istorie, judecata 
asupra ei nu se poate rosti în cuprinsul ei, căci aceasta ar însemna că ea a ajuns la capăt 
cât încă durează, ceea ce este imposibil. De aceea arătarea descoperită a lui lisus Hristos 
cu umanitatea sa desăvârşit îndumnezeită nu poate avea loc în istorie (s.n.). Istoria e prin 
fiinţa ei drum, nu odihnă finală, ea e tensiune neajunsă la capăt. Ea e timp şi în timp nu e 
dat totul concentrat. Fără să socotim că în ea trebuie să se facă numaidecât răul, cât ţine 
ea, încă nu se posedă tot binele. Ea e domeniul mişcării spre desăvârşire, nu al 
desăvârşirii în care a încetat mişcarea mai departe; ea e domeniul relativului, al nedeplinei 
descoperiri, lăsând loc mult presupunerilor, posibilităților, ambiguităţilor. Din această 





644 Simeon Noul Teolog, Cuvântul 45, Ediţia Siros, p.219; la D. Stăniloae, op. cit., vol.3, p.381-182, n.183 

tensiune nu se poate ajunge evolutiv la odihnă, ci printr-un salt, care nu stă în puterile a 
ceea ce se află în tensiune, în mişcare, în puterile istoriei. E necesară o oprire a istoriei 
efectuată de sus, pentru ca omenirea să fie trecută la o existenţă supra-istorică.“ 5% 

Argumentul hotărâtor împotriva oricărei forme de milenarism este, aşadar, acela că 
natura umană ajunsă la desăvârşire, îndumnezeită total, nu mai poate subzista în cadrul 
istoriei, căci această stare nu mai suportă timpul, devenirea. Desăvârşirea presupune 
ieşirea cu totul din timp, din istorie. De aceea n-au primit nici sfinții desăvârşirea, căci 
încă n-a sosit sfârşitul istoriei. Chiar aflaţi în cer, sfinții încă trăiesc în istorie. Şi ei 
aşteaptă sfârşitul ei fără să cunoască nici momentul, nici cum va arăta starea desăvârşirii 
depline, căci încă n-a venit învierea. „Teoriile care văd parusia ca un eveniment în partea 
finală a istoriei, care văd eshatologicul, desăvârşirea, ca o fază finală a istoriei, concep 
Împărăţia cerurilor ca un chip dezvoltat al lumii acesteia sau lumea aceasta ca un chip ne- 
dezvoltat al Împărăției cerurilor. Nu văd caracterul transcendent al Împărăției cerurilor 
sau dualismul ireductibil dintre lumea aceasta şi Împărăţia cerurilor.““5% 

Problema judecății. Raportul ei cu raiul şi cu iadul 

1. Concepții care neagă necesitatea unei judecăţi finale. Cele trei mari confesiuni 
creştine împărtăşesc în comun ideea că imediat după moarte sufletul defunctului este 
supus unei prime evaluări a evoluţiei sale morale din timpul vieţii; această primă evaluare 
poartă numele de judecată particulară, căreia, la sfârşitul timpurilor îi urmează o alta, 
anume judecata universală. Acestei învățături i se opun însă o serie de concepţii, dintre 
care mai importante sunt două, care neagă categoric necesitatea şi realitatea unei judecăţi 
postume, sub orice formă s-ar desfăşura ea. Acestea sunt feoria reîncarnării şi aceea a 
restabilirii generale sau a apocatastazei. Cele două teorii nu pun în discuţie numai 
necesitatea şi realitatea unei judecăţi după moarte şi judecății finale, ci neagă în realitate 
chiar existenţa raiului şi a iadului. Raiul reprezintă treapta supremă a existenţei în bine, 
care, odată atinsă de suflet, nu mai poate fi părăsită; raiul este capătul oricărei deveniri, 
fericirea maximă faţă de care una mai mare spre care sufletul să tindă nu mia există. 
Iadul, la rândul său, reprezintă căderea în răutatea absolută din care nu mai există, de 
asemenea, schimbare. Or, reîncarnările, asemenea vechii teorii origeniste a căderii, 
presupun înălțări şi căderi succesive din starea lor de fericire, deci negarea stării de 
plenitudine a raiului. La rândul ei, apocatastaza presupune că toate sufletele vor fi în final 
mântuite şi că, prin urmare, iadul nu există. Să abordăm pe rând aceste teorii. 

Teoria reîncarnării şi problemaa raiului. Potrivit primei teorii sufletul evoluează 
la nesfârşit, putându-şi schimba direcția morală şi după moarte prin reîncarnări succesive. 
Voința nu se fixează niciodată în mod definitiv, pentru ca să se poată rosti cumva vreo 
judecată asupra celor săvârşite de ea. Ea determină astfel o succesiune infinită de 
existenţe fericite sau nefericite ale eu-lui, într-un exercițiu neîngrădit al libertăţii ei 
esențiale. Teoria aceasta implică în realitate ideea absenței unei trepte absolute a 
existenţei, pe care, odată atinsă, sufletul să nu o mai părăsească niciodată. Dacă o astfel 
de stare ar exista, cum afirmă unii susținători ai ei atunci când pomenesc de nirvana, 
atunci, în cursul succesiunii infinite a reîncarnărilor, ea ar fi trebuit atinsă de multă vreme 
pentru toate fiinţele posibile. 650 








648 D. Stăniloae, op. cit., vol.3, p.376, 372 
6% D. Stăniloae, op. cit., vol.3, p.372 
650 D. Stăniloae, op. cit., vol.3, p.244, 247 

Adepții acestei teorii mai susţin că reîncarnarea este menită ca să epuizeze în om 
ultima picătură de elan vital, de dorinţă de a trăi în efemeritatea acestei vieţi; menirea ei 
mai este, de asemenea, şi aceea de a plăti până la ultima centimă datoriile faţă de cei pe 
care i-am nedreptăţit în existenţele noastre anterioare. Susţinătorii prin excelenţă ai 
acestei teorii în sațiul european sunt adepţii antroposofiei lui R. Steiner. Teologul 
protestant P. Althaus observă însă, pe bună dreptate, că dacă eu trebuie să repar în această 
viaţă greşeli din vieţile mele trecute, ar trebui să fiu conştient de acele vieţi, ca să mă pot 
simţi responsabil de faptele comise anterior. Repararea unei greşeli presupune neapărat 
conştientizarea ei. Conştiinţa existenţelor mele anterioare este însă doar o teorie, nu un 
fapt al experienţei. Un alt autor protestant, Karl Holl, face o observaţie şi mai interesantă: 
o reparaţie completă a greşelilor comise nu poate fi făcută decât numai în raport direct cu 
cel față de care s-au comis aceste greşeli; or, nici chiar în sistemul lui R. Steiner însuşi 
acest lucru nu este posibil, căci, oricâte reîncarnări ar suferi, nici un om nu va mai reveni 
exact în aceea situaţie în care s-a aflat atunci când a greşit, deci în relație exact cu aceeaşi 
oameni faţă de care a greşit, ca să-i poată despăgubi cum se cuvine. 5%! 

Teoria reîncarnării în varianta ei antroposofă este înrudită cu celebra teorie 
origenistă a căderii sufletelor. Origen învăţa că lumile se formează succesiv prin căderea 
în ele şi prin înălţarea din ele a sufletelor. Potrivit antroposofiei, şirul reîncarnărilor duce 
fiinţele până la confundarea lor, pe rând, într-o esenţă spirituală supremă, ca apoi să se 
desprindă din aceasta din nou ca individuaţiuni materiale, care se spiritualizează iarăşi 
treptat. Sf. Grigore de Nyssa, criticând teoria origenistă a căderilor şi înălțărilor nesfârşite 
a sufletelor, spune că viziunea unei astfel de evoluţii fără sfârşit nu este posibilă decât 
pentru o cugetare care confundă natura raţională cu cea neraţională, natura animală cu cea 
neînsuflețită, printr-o reducere a întregii realităţi la o singură substanţă ce se manifestă 
sub diverse ipostaze, când mai spiritualizate, când mai grosiere, mai materiale. 6%? 
Criticând aceeaşi doctrină origenistă, Sf. Maxim Mărturisitorul observă însă contradicția 
ei fundamentală, care este şi aceea a antroposofiei: „Cum s-au putut mişca ființele 
spirituale din unitatea (lor) originară, când gustau acolo binele suprem, deci nu mai era 
loc în ele pentru nici o dorinţă?“6% 

Într-adevăr, dacă există o stare de fericire maximă pe care sufletele să o atingă la 
un moment dat al evoluţiei lor — şi atât antroposofia cât şi vechiul origenism o recunosc —, 
atunci ea nu va mai putea fi părăsită, căci, fiind maximă, o stare de fericire mai înaltă 
decât ea, care să fie dorită de acestea, nu mai poate exista. Ajunse în această stare, 
sufletele trebuie să-şi înceteze mişcarea, devenirea lor de până atunci, intrând în odihna 
veşnică a acestei stări absolute. Raiul reprezintă acea stare în care toate posibilitățile au 
fost deja atinse; altele, spre care să tindă sufletul, nu mai există şi în acest caz el 
echivalează cu acea odihnă veşnică de care vorbea Sf. Maxim când o numea ţinta ultimă a 
oricărei existenţe.65+ 

Acest argument filosofic, alături de puternicele mărturii ale Scripturii, fun- 
damentează credința noastră în raţiunea şi existenţa raiului ca loc al odihnei veşnice a 
sufletelor bune, ca rezultat final şi definitiv al judecății dumnezeieşti. Această stare finală 
la care vor ajunge sufletele hotărâte de Dumnezeu prin judecata faptelor lor se 





61 p. Althaus, Die letzten Dinge, ediţia a patra, p159; K. Holl, Steiners Anthroposophie, Berlin 1928, p.484, 487;la D. 
Stăniloae, op. cit., vol.3, p.251, n.41 

62 La D. Stăniloae, op. cit., vol.3, p.247, 251, n.38 

653 Maxim Mărturisitorul, Ambigua, PG XCI, 1069; la D. Stăniloae, op. cit., vol.3, p.248, n.35 

554 Maxim Mărturisitorul, op. cit., PG XCI, 1077; la D. Stăniloae, op. cit., vol.3, p.248, n.36, 37 

caracterizează prin următoarele: în rai nu va mai exista divizarea dintre trup şi suflet, care 
marchează viaţa pământească şi care, prin moarte, ia forma unei rupturi tragice; nu va mai 
exista, deci, nici opoziţia dintre simţuri şi gândire, care domină existenţa noastră terestră; 
în fine, nu va mai exista nici trecut sau viitor, amintire sau speranţă, ci numai prezentul 
continuu al vederii directe a lui Dumnezeu. 

Referindu-se la această caracteristică din urmă, Sf. Grigore de Nyssa spune despre 
conştiinţă că, atâta vreme cât se află sub tirania timpului, este mereu sfâşiată între dorinţă, 
pe de o parte, şi regrete, remuşcări, pe de alta. Eliberată însă prin moarte de condiția 
timpului, conştiinţa „lasă în urmă dorinţa..., pentru că posedă tot ceea ce speră; ocupată 
astfel deplin în bucuria de binele obţinut, ea exclude amintirea din mintea ei.“ „Datorită 
purității dobândite, sufletul intră în raport strâns cu Dumnezeu, cu mediul său propriu. El 
nu mai are trebuință de mişcarea dorinţei... Cel ce locuieşte în întuneric are nostalgia 
luminii. Dar, pentru cel ce intră în lumină, bucuria urmează dorinţei.“ „Devenit asemenea 
lui Dumnezeu..., care nu cunoaşte dorinţa, pentru că nici un bine nu-i lipseşte, sufletul... 
părăseşte mişcarea şi chiar dorinţa, care nu are loc decât atunci când lucrul dorit nu este 
prezent.“ „Această unificare a dinamismului meu-lui într-un eu prezent, în care 
fuzionează şi se identifică trecutul şi prezentul, amintirea şi speranţa, este eternă prezenţă 
în Dumnezeu care posedă ceea ce voieşte şi voieşte ceea ce posedă.“%5 

Teoria apocatastazei şi problema iadului. A doua concepţie care neagă necesitatea 
şi realitatea judecății eshatologice a sufletelor este apocatastaza susţinută în vremurile 
patristice de Origen. Potrivit acestei viziuni, sufletele se aflau iniţial în starea de maximă 
fericire în sânul lui Dumnezeu, binele absolut, principiul spiritual prin excelență. La 
antipodul spiritului suprem sau a binelui absolut se afla materia, principiul rău al 
existenţei. La un moment dat sufletele au început să se plictisească de starea lor de 
fericire şi atunci a avut lor marea cădere. Părăsind principiul binelui, ele au fost atunci 
exilate în materie, fiind înghiţite de aceasta în diferite trepte, unele mai puţin, altele mai 
mult. Materializarea le-a situat astfel pe diferite trepte ale existenţei. Unele, mai 
spirituale, au rămas mai apropiate de starea lor inițială; aceştia sunt îngerii. Altele, 
precum oamenii, s-au înfundat pe jumătate în materie şi puţini dintre ei îşi mai aduc 
aminte de originea lor divină. Altele, însă, precum demonii, aproape că s-au identificat cu 
principiul răului, care este materia. Toate aceste spirite încarcerate se vor elibera cândva 
de lanţurile materiei şi vor reveni la fericirea lor iniţială; această stare va fi în final 
restabilită, pentru ca, după o altă perioadă, să urmeze o nouă cădere. 

În limbaj creştin, această teorie de sorginte platonică înseamnă că toate sufletele, 
inclusiv demonii, vor fi în final mântuite, toate vor fi resrabilite în starea lor dintâi. Dar, 
dacă toate sufletele vor fi conduse din nou la fericire, indiferent de gradul lor de răutate, 
înseamnă că ideea însăşi de judecată devine inutilă. Pentru ce să mai fie ele judecate, din 
moment ce oricum vor fi absolvite, reabilitate şi reintegrate în starea de fericire maximă 
care va fi în rai? Teoria restabilirii tuturor exclude astfel nu numai ideea judecății 
particulare sau universale, ci şi pe aceea de pedeapsă eternă a cărei expresie concretă este 
iadul. Această teorie a fost îmbrăţişată de o serie de teologi protestanți germani mai vechi 
ca Lessing, E. Troeltsch, R. Seeberg, H. Ludeman etc. Argumentele fundamentale aduse 
de teologii citați în sprijinul acestei teorii sunt următoarele: viaţa prezentă nu poate avea 
un caracter decisiv pentru soarta viitoare a sufletului; în al doilea rând, sufletul este prin 


655 Grigore de Nyssa, Dialog despre suflet şi înviere, PG XLVI, 93 A, 89 BC, 96 A, 93 B; la D. Stăniloae, op. cit., 
vol.3, p.445-446, n.285-290 

însăşi esenţa sa liber: aceasta înseamnă că-şi menţine această libertate şi după moarte şi 
că o poate exercita oricând pentru a abandona răul şi a reveni pe calea cea bună; în sfârşit, 
ideea unui iad etern ca pedeapsă pentru cei răi este incompatibilă cu bunătatea 
dumnezeiască infinită. 65 

Toate aceste argumente şi în special ultimul au la bază o negare subînţelesă a 
caracterului de persoană cu adevărat liberă şi responsabilă a sufletului. Căci dacă, în 
pofida opțiunii lor hotărâte pentru rău, sufletele păcătoase şi mai ales demonii sunt 
mântuiţi alături de cei buni, atunci destinul lor nu mai este unul liber asumat, ci unul 
impus din afară, mecanic; în felul acesta destinul lor este unul obligatoriu asemenea celui 
pe care-l suferă materia brută, lipsită de viaţă şi conştiinţă. Această evoluţie implacabilă 
spre fericirea veşnică a tuturor răpeşte sufletelor exact esenţa lor care este libertatea, 
libertate care poate opta în egală măsură şi pentru rău. Apoi, argumentul că pedepsirea 
celor răi în cuprinsul unui iad veşnic este incompatibilă cu bunătatea divină pleacă de la 
supoziţia că această pedeapsă este una exterioară acestor suflete, asemenea pedepselor 
care sunt administrate infractorilor în viaţa aceasta. Or, suferinţele îndurate de cei răi în 
iad nu sunt administrate de Dumnezeu, ci sunt expresia egoismului absolut al celor ajunşi 
acolo, are, refuzând să iubească, se scufundă la infinit într-o subiectivitate monstruoasă 
ale cărei pofte nu mai pot fi satisfăcute niciodată. 

Sf. loan Damaschin spune următoarele cu privire la esenţa cu totul subiectivă a 
chinurilor din iad: „Spunem că chinul acela nu e nimic altceva decât focul poftei 
nesatisfăcute. Căci nu poftesc pe Dumnezeu cei ce au dobândit neschimbabilitatea în 
patimă, ci păcatul. Dar acolo nu are loc săvârşirea reală a răului şi a păcatului. Căci nici 
nu mâncăm, nici nu bem, nici nu ne îmbrăcăm, nici nu ne căsătorim, nici nu adunăm 
averi, nici pizma nu ne satisface şi nici un fel de rău. Deci poftind şi neîmpărtăşindu-se de 
cele ale poftei, sunt arşi de pofte ca de foc. Dar cei ce poftesc binele, adică numai pe 
Dumnezeu, cel ce este şi există pururi, şi se împărtăşesc de el, se bucură pe măsura 
pofiirii lor, pe măsura căruia se împărtăşesc de cel dorit.“ „Cel ce doreşte primeşte. Cel 
bun dobândeşte cele bune... Şi drepții, dorind pe Dumnezeu şi avându-l, se bucură 
veşnic. Păcătoşii însă, dorind păcatul şi neavând materiile păcatului, sunt chinuiţi ca roşi 
de vierme şi consumaţi de foc, neavând nici o mângâiere; căci ce este chinul, dacă nu 
lipsa a ceea ce doreşte? Pe măsura dorului, cei ce doresc pe Dumnezeu se bucură, iar cei 
ce doresc păcatul sunt chinuiţi.“ „Aici, mişcându-ne pofta spre altele şi dobândindu-le 
măcar în parte, ne îndulcim cu ele. Acolo însă, când „Dumnezeu va fi totul în toate”, 
nemaifiind nici mâncare, nici băutură, nici vreo plăcere trupească, nici vreo nedreptate, 
cei ce nu vor avea nici plăcerile obişnuite şi nu vor avea nimic nici din Dumnezeu, se vor 
chinui în mare durere, fără ca să producă Dumnezeu chinul, ci noi înşine pregătindu-ni- 
[,«657 

Cuvintele Sf. loan Damaschin despre iad şi pedeapsa celor răi trebuie înţelese prin 
contrast cu descrierea naturii raiului şi a fericirii veşnice a celor buni. Fiind existenţa, 
binele şi fericirea absolute, Dumnezeu oferă sufletelor vrednice „odihna“ căutării lor, 
împlinirea finală şi deplină a oricărei dorinţe pe care aceştia ar fi putut s-o aibă vreodată; 
le oferă încetarea devenirii, a mişcării lor spre ţintă, el fiind suprema ţintă posibilă. Cei răi 
nu-l caută însă pe Dumnezeu, ci lucrurile cele efemere ale lumii, acele „bunuri“ pe care ei 

le consideră vrednice de dorit, dar care, neavând substanţă proprie, sunt numai o iluzie. 
Câtă vreme au trăit pe pământ, aceste lucruri vânate de ei cu atâta ardoare (averi, 
frumuseţe, glorie etc.) au avut o oarecare consistență ontologică, susţinute fiind de 
Dumnezeu în existență pentru ca oamenii, servindu-se de ele după voia sa, să se mân- 
tuiască. După moarte însă, când „Dumnezeu va totul în toate“, aceste lucruri nu vor mai 
exista, căci menirea lor mântuitoare se va fi sfârşit. Şi atunci, cei ce le-au dorit în toată 
viaţa lor în afara lui Dumnezeu, cei care n-au văzut în ele pe creatorul lor şi n-au înţeles 
că ele nu erau decât nişte instrumente ale iubirii lui Dumnezeu şi a semenilor, se vor 
vedea lipsiţi, după moarte de ele. Imposibilitatea satisfacerii dorințelor lor pentru lucruri 
care acum nu mai există va constitui chinul lor veşnic; în alergarea lor tot mai disperată, 
ei nu vor mai cunoaşte vreodată „odihna“, căci vor continua să caute, ca şi pe pământ, de 
fiecare dată altceva decât pe Dumnezeu, singurul care există cu adevărat şi care poate 
susţine în existenţă sufletele. 

Pr. prof. D. Stăniloae, descriind concepţia Sf. Maxim Mărturisitorul despre natura 
chinurilor veşnice, spune: „...Sufletele din iad trebuie să-şi mişte puterile lor, pentru că n- 
au în ele infinitatea (dumnezeiască, cea care poate satisface orice dorinţă, n.n.); dar, pe de 
altă parte, nici nu se află într-o infinitate în care puterile lor să se mişte stabil, întrucât 
sunt în afară de Dumnezeu şi nici nu năzuiesc spre el, ci se mişcă într-o neodihnă 
chinuitoare, nestabilizându-se în infinitatea lui Dumnezeu. Sufletul din iad trebuie să se 
mişte, dar întrucât nu se mişcă spre adevărata țintă în care mişcarea sa se va împlini şi 
stabiliza, mişcarea sa, de care nu poate scăpa, e un chin pentru că e fără rost, fără ţintă. 
Mai mult, el se mută de la una la alta, fără să înceteze a exista.“ 658 

De ce nu pune Dumnezeu capăt acestor chinuri nesfârşite ale celor păcătoşi, pentru 
ca ei să nu le mai îndure? Iată o întrebare care, ca şi ideea incompatibilității pedepselor 
veşnice cu bunătatea lui Dumnezeu, ascunde o neînțelegere fundamentală atât a naturii lui 
Dumnezeu, cât şi a aceleia a oamenilor. Dumnezeu nu poate fi altceva decât izvor al 
binelui, deci al existenţei. Simplul fapt că există chinuri veşnice dovedeşte că subiecţii 
care le vor îndura vor exista veşnic, împărtăşindu-se într-o măsură din ce în ce mai redusă 
de acest bine care este, totuşi, existenţa. 

Răspunzând unui maniheu care-l întrebase: de ce a mai făcut Dumnezeu pe diavol 
din moment ce ştia că va deveni rău, Sf. loan Damaschin spune: „Pentru covârşirea 
bunătăţii l-a făcut pe el, căci a zis: îl voi lipsi şi eu, oare, pe el cu totul de bine şi-l voi 
lipsi de subzistență fiindcă se va face rău şi va pierde toate bunurile date lui? Nicidecum. 
Ci chiar de va fi rău, eu nu-l voi priva pe el de participarea la mine, ci-i voi da lui un bine: 
participarea la mine prin existenţă, ca, chiar dacă nu va voi, să participe la mine prin 
existenţă. Căci nimeni altul nu reţine (de la căderea în neant, n.n.) şi susţine în existenţă 
decât Dumnezeu. Căci existenţa e un bine şi e darul lui Dumnezeu... Toate cele ce sunt 
au existența din Dumnezeu... Deci cei ce au măcar existenţa, au participare parțială la 
bine, într-un grad ultim (infim, n.n.). Deci e un bine în existenţa diavolului şi prin exis- 
tenţă el participă la bine.“ „Dumnezeu oferă pururi diavolului cele bune, dar acesta nu 
vrea să le primească. ŞI în veacul viitor tuturor le dă cele bune. Căci este izvorul din care 
izvorăsc cele bune. Dar fiecare participă la bine precum s-a făcut pe sine capabil.“ „lar de 
spuneţi că i-ar fi fost mai de folos să nu fie decât să se chinuiască fără sfârşit, spunem că 

aceasta nu e nimic altceva decât focul poftei răului şi al păcatului. Căci nu doresc pe 
Dumnezeu cei ce au câştigat neschimbabilitatea păcatului ca patimă.“65 

2. Dreptatea divină sau judecata particulară. Ca să aibă loc o judecată după 
moarte, este necesar, în mod evident, ca ceva din noi să supravieţuiască acestui dramatic 
eveniment care loveşte orice fiinţă vie. Mulţi teologi protestanți, chiar dintre cei de 
marcă, cum este P. Althaus, de exemplu, neagă supraviețuirea sufletului după moarte sub 
motivul că „omul trebuie să-şi dea seama că viaţa viitoare se datorează nu naturii 
indestructibile a sufletului, ci unui act de atotputernicie şi de milă dumnezeiască; deci 
omul trebuie să fie distrus complet, ca să vadă cum singur Dumnezeu îi dă din nou 
viaţă.“0%0 Această învăţătură este menită să contracareze teoria catolică de esenţă 
filosofică despre indestructibilitatea sufletului din cauza naturii sale absolut simple, fără 
părți, care nu permite dezagregare. Ea ascunde însă vechea idee protestantă că omul 
păcătos nu mai păstrează nimic în sine, după cădere, din chipul lui Dumnezeu, ci este 
asemenea unei pietre sau a unui buştean. Consecința acestei învățături este aceea că după 
moarte nu are ce să mai supravieţuiască din om, din moment ce el nu mai are în sine 
după cădere nimic din Dumnezeul cel nemuritor. 

Dar, dacă nu poate supravieţui nimic din om după moarte, înseamnă că nimic din 
ceea ce a însemnat omul înainte de a muri, nici una din faptele sale, din tot ceea ce a făcut 
el ca om care nu avea în sine nimic din chipul lui Dumnezeu, nu este luat în 
considerare la judecata finală, căci absolut totul este distrus din vechiul om. Tot ceea 
ce face Dumnezeu este să-l recreeze după moarte, să-l aducă la existenţă ca pe o făptură 
cu totul nouă, ca şi cum n-ar fi existat omul cel vechi. Pe acest fond, omul cel nou, omul 
eshatologic, este exclusiv rezultatul a ceea ce a voit Dumnezeu să fie, deci rezultatul 
predestinării. Nimic din ceea ce a făcut omul cel vechi nu contează în vreun fel în 
configurarea omul cel nou, a omul înviat la sfârşitul timpurilor. În aceste condiţii nu este 
nevoie de o judecată particulară, de o judecată care să evalueze individual faptele 
omului cât a trăit el pe pământ; fiind creat din nou, omul eshatologiei protestante este 
exclusiv produsul judecății universale, adică al deciziei divine, al predestinării. 

Dându-şi seama că o atare învăţătură duce inevitabil la consecinţa inutilității 
creației dintâi, aceeaşi teologi protestanți au sugerat ideea că moartea nu ar însemna o 
distrugere absolută a sufletelor. Potrivit lor, după moarte ar rămâne, totuşi, amintirea lor 
în Dumnezeu, amintire ce determină hotărârea divină de a le învia în eshaton.S! O atare 
teorie judecă însă lucrurile după măsura umană. În sufletele noastre nu supravieţuieşte, 
într-adevăr, decât numai amintirea celor morţi. Aceasta se întâmplă însă deoarece nimeni 
dintre noi nu are puterea de a menţine în viaţă pe cei ce i-am iubit. Dumnezeu însă nu este 
lipsit de această putere, astfel încât el nu păstrează numai amintirea celor morţi, ci-i 
păstrează şi în existenţă în baza atotputerniciei sale. „O amintire despre cineva care a fost, 
e împreunată cu sentimentul dureros că (acea persoană) îți lipseşte şi acest sentiment îl 
suportă de nevoie cel ce n-are puterea să menţină în viaţă pe cel iubit. Dar Dumnezeu nu 
este lipsit de această putere. Dacă Dumnezeu nu mai poate uita pe cel cu care a fost în 
relaţie, el poate să-l şi ţină pe acela în existență, pentru ca amintirea să nu fie împreunată 
la el cu sentimentul că acela îi lipseşte. [...] Pentru el, nici o persoană cu care a stat în 
relaţie nu mai încetează de a exista. Dumnezeu, când l-a făcut pe om ca persoană, i-a dat 








659 loan Damaschin, op. cit., PG XCIV, 1341, 1369, 1541; la D. Stăniloae, op. cit., vol.3, p.268, n.58, 59; 269, n.60 
660 P. Althaus, op. cit., p.85; la D. Stăniloae, op. cit., vol.3, p.237, n.22 
61 p. Althaus, op. cit., p.108; la D. Stăniloae, op. cit., vol.3, p.242, n.28 

o însemnătate de partener neîncetat al său, l-a făcut pentru o relație neîntreruptă cu sine. 
[...] În acest sens putem spune şi noi că nemurirea nu se bazează pe indestructibilitatea 
sufletului ca substanţă, ci a persoanei, adică a sufletului ca bază a persoanei umane, adică 
pe indestructibilitatea relației dintre Dumnezeu şi om ca persoane, dat fiind că persoana 
este factor al acestei relaţii. [...] Numai obiectele se dezagregă. Persoanele rămân 
indestructibile, ca entităţi unice, originale, dar, în acelaşi timp, ca surse de necontenită 
noutate în atitudinile şi revelaţiile voii lor.“6%2 

Deci nici o persoană care a existat vreodată, care a fost creată de Dumnezeu nu va 
dispărea vreodată, căci toate au fost aduse la existenţă de către Dumnezeu din iubire şi 
sunt susținute în existenţă tot din iubire. „Teoriile despre distrugerea întregului om prin 
moarte ascunde cunoscuta neînțelegere a protestantismului privitor la valoarea persoanei 
umane, cunoscuta afirmare a exclusivei realități a lui Dumnezeu în faţa nimicniciei 
omeneşti. De valoarea unică a persoanei omeneşti pentru Dumnezeu ţine permanenta şi 
neîntrerupta existenţă a ei. Dacă iubirea lui Dumnezeu e neîntreruptă, neîntreruptă trebuie 
să fie şi existenţa persoanelor cărora le-o arată. Şi neîntreruperea iubirii lui Dumnezeu 
ține de desăvârşirea ei. Noi putem uita pentru că nu iubim în chip desăvârşit. Dar 
Dumnezeu nu uită pentru că iubeşte desăvârşit.“ 665 

Aceeaşi iubire dumnezeiască explică şi existenţa celor care se vor chinui veşnic în 
iad. Potrivit Sf. Maxim Mărturisitorul şi Sf. loan Damaschin veşnicia chinurilor iadului 
nu este susţinută de un act pozitiv de condamnare, de pedeapsă din partea lui Dumnezeu a 
celor care au murit în răutatea lor, ci de iubirea sa nesfârşită, care nu îngăduie 
reîntoarcerea în neant nici măcar a diavolului, cu atât mai puţin a celor păcătoşi. Sf. 
Maxim afirmă chiar că cel aflat în iad este „iubit“ de Dumnezeu. El nu poate urî pe 
nimeni, deci nici pe păcătoşi sau pe diavoli, căci el este prin însăşi esenţa sa iubire şi mai 
presus de patimă.5% Esenţa chinurilor veşnice ale iadului va consta în neputinţa celor 
aflaţi acolo de a iubi pe cineva, scufundarea lor nesfârşită în egoism, într-un efort fără 
sfârşit de a căuta sensul existenţei lor în ei înşişi, iar nu în Dumnezeu. Iadul este, de fapt, 
o auto-condamnare la nefericire, un refuz continuu al iubirii celorlalţi şi a lui Dumnezeu. 

Cu aceasta am ajuns la esenţa judecății particulare. Obiectul acestei judecăţi îl va 
forma, aşadar, persoana umană: mai exact intensitatea relațiilor pe care aceasta a ştiut să 
le cultive cu semenii şi cu Dumnezeu pe când era în viață. Căci persoana înseamnă în 
mod fundamental relație, iar relația prin excelenţă este iubirea fiecărui semen. A fi în 
relaţie de iubire cu cineva înseamnă a te bucura în aşa măsură de existenţa şi frumuseţea 
aceluia, încât să uiţi de propria ta existenţă. Un om este cu atât mai intens o persoană, o 
realitate, o existenţă adevărată, cu cât iubeşte mai intens pe Dumnezeu şi pe semenul său; 
cu cât iubirea sa este mai cuprinzătoare şi mai intensă. De aceea a spus Mântuitorul că 
adevăratul criteriu al judecății acesteia va fi gradul în care i-am iubit pe semenii noştri. 
După moarte urmează imediat judecata particulară la care demonii vor încerca să ne 
acuze exact de faptul că nu am iubit destul şi că astfel nu suntem vrednici de împărăția 
iubirii, ci, dimpotrivă, de aceea a urii veşnice. Îngerii buni şi sfinţii ne vor veni însă în 
ajutor mărturisind tocmai contrariul, şi anume intensitatea iubirii pe care am avut-o încă 
în viaţă şi care ne califică pentru veşnica Împărăţie a iubirii lui Hristos. 


6 D. Stăniloae, op.cit., vol.3, p.242 

663 D. Stăniloae, op.cit., vol.3, p.242 

65 Maxim Mărturisitorul, Epistola către George — prefectul Africii, PG XCI, 389; la D. Stăniloae, op. cit., vol.3 p.257, 

În schimb, refuzând iubirea semenilor pe când era în viață, cel mort în păcate va 
continua de acum la nesfârşit scufundarea sa în sine însuşi. El va face tot mai intens 
experienţa „întunericului din afară“, adică a acelei situaţii în care nu va mai vedea pe 
nimeni altcineva decât pe sine însuşi într-o încercare de auto afirmare de dimensiuni tot 
mai monstruoase. „Loate legăturile lui cu realitatea îi sunt tăiate. El duce o existență 
fantasmagorică de coşmar. E închis total în groapa singurătăţii. Numai demonii şi poftele 
sale îl muşcă asemenea unor şerpi. Se poate spune, ducând mai departe această idee, că 
subiectivitatea sa crescută monstruos îl face să nu mai vadă realitatea altora. Nu mai poate 
avea nici măcar contacte pătimaşe, fugitive, cu ei. Imaginaţia sa subiectivă acoperă şi 
realitatea obiectelor, căci le socoteşte prea modeste pentru imaginaţia sa. El cade într-un 
fel de existenţă de vis în care totul se haotizează într-un absurd fără nici un sens, fără nici 
o consistenţă, fără nici o căutare de ieşire din el, fără nici o speranţă de ieşire.06%5 

P. Florenschi spune, la rândul său, că, obişnuindu-se să nu mai vibreze când spune 
tu, omul aflat în iad nu mai vibrează nici când i se spune ru. Se îngroapă într-o totală 
indiferență, într-o moarte faţă de orice relaţie. El nu mai spune decât eu, eu, eu. Acela 
pentru care nu mai există nici un fu, nu mai e nici el un fu pentru alţii. El nu mai e nici 
pentru Dumnezeu un fu şi nici Dumnezeu nu mai e pentru el un ru. El se afirmă cu 
disperare pe sine însuşi diminuându-şi tot mai mult realitatea, existenţa obiectivă, printr-o 
scufundare tot mai accentuată în subiectivitate, în nimicnicia propriului său eu.5% 

Această stare de după moarte a sufletelor se datorează faptului că Dumnezeu, în 
dreptatea sa absolută, lasă pe fiecare în seama impulsurilor pe care le-a cultivat în viaţă: 
pe cei ce au iubit el îi lasă în seama iubirii lor, care-i adună cu cei pe care i-au iubit; pe 
cei care au urât îi lasă-n seama propriei lor uri şi a celor pe care i-au urât. Cei dintâi vor 
intra la „ospăţul împărăției“ îmbrăcaţi în haina de sărbătoare a iubirii care i-a făcut 
vrednici de ea, ceilalți, lipsiţi de această haină, vor fi aruncaţi în „întunericul cel din 
afară“. În timp ce fericirea celor dintâi va consta în a fi cu cei pe care i-au iubit pe când 
erau în viaţă, nenorocirea celor din urmă va fi exact vecinătatea celor pe care i-au urât. 
„ȘI mai chinuitor şi mai cumplit decât orice chin, spune Sf. Maxim, este să fim pururi 
împreună cu cei ce ne urăsc şi cu cei pe care-i urâm.“S lată esenţa judecății particulare. 

De ce este relativ definitivă această stare? De ce este ea rezultatul unei judecăţi? 
Pentru că după moarte sufletul, despărțit de trup, nu mai are posibilitatea de a face nici 
fapte bune, nici fapte rele. „Terminându-se târgul, spune Sf. loan Damaschin, nu mai este 
negustorie de bunuri. Căci unde mai sunt atunci săracii? Unde facerile de bine? Înainte de 
ceasul acela ne putem ajuta unii pe alţii şi putem oferi lubitorului-de-oameni-Dumnezeu 
manifestarea iubirii de fraţi.“6%8 Absența trupului îl va priva pe fiecare om care a părăsit 
viaţa aceasta de a mai putea interacţiona în vreun fel cu ceilalţi altfel decât pur spiritual. 
Iată de ce momentul morţii este un moment al roadelor, al consecinţelor celor săvârşite pe 
când eram în trup. De aceea este el o judecată, un bilanţ al propriei fiinţe, o evaluare a 
caracterului nostru de persoană, de fiinţă în relaţie, sau, dimpotrivă, de subiectivitate 
egocentrică, scufundată tot mai adânc în propria singurătate. 


665 D. Stăniloae, op.cit., vol.3, p.263 

66 p. Florensky, Der Pfeiler und die Grundfeste der Wahrheit, 8 Briet: Das Gehena, în Ostliches Christentum, vol.2, 

Judecata particulară este expresia dreptăţii lui Dumnezeu, dar şi a consecvenţei 
sale. Dacă el nu ar fi drept, nu ar lua în seamă caracterul nostru de persoane, de fiinţe 
asemenea lui. Şi fie că ne-ar nesocoti libertatea mântuindu-ne forţat, în contrast cu tot 
ceea ce am făcut şi am voit ca păcătoşi în viaţă, fie i-ar distruge pe păcătoşi ca şi pe 
diavoli făcând inutilă creaţia sa dintâi. Faptul că-l lasă pe fiecare să evolueze în direcția 
pe care singur a voit-o şi a cultivat-o cu atâta grijă-n viaţă este expresia dreptăţii sale 
absolute care ne ia în seamă ca persoane autentice, adică exact ca ceea ce suntem şi nu 
altfel. Nu există dreptate mai mare decât aceea de a lăsa pe cineva în mrejele propriilor 
impulsuri, ale propriei voințe. Astfel, pentru Sf. loan Damaschin, ca şi pentru mulți alți 
Părinţi, este decisivă pentru soarta sufletului după moarte starea în care l-a aflat moartea: 
introvertit în egoismul plăcerilor şi al orgoliului propriu sau deschis iubirii semenilor săi 
şi a lui Hristos. 6% 

3. Iubirea divină sau judecata universală. Perioada dintre judecata particulară şi 
cea universală de la sfârşitul timpurilor este încă una de provizorat în ceea ce priveşte 
soarta sufletelor: nici drepţii nu primesc încă fericirea deplină ca răsplată a vredniciei lor, 
dar nici păcătoşii pedeapsa propriu-zisă. „Există o deosebire de grad, zice Pr. Stăniloae, 
între fericirea de după judecata particulară, când încă nu ne vom întâlni cu toţi oamenii 
care au trăit pe pământ în credinţa în Hristos, şi cea de după judecata universală, când ne 
vom întâlni cu toţii. [...] După învăţătura ortodoxă, un element care face mai mică 
fericirea drepţilor de după judecata particulară decât cea de după judecata universală este 
că ei vor primi fericirea la judecata universală împreună cu toţi cei ce vor crede. [...] Nu 
poate fi cineva deplin fericit de bunătăţile primite de la Dumnezeu, dacă nu se bucură de 
ele împreună cu alţii, împreună cu toţi.“670 Acelaşi provizorat şi în privinţa situaţiei celor 
păcătoşi. Marcu Eugenicul, mitropolitul Efesului, spune şi el: „Sufletele celor plecaţi cu 
păcate de moarte sunt închise în iad ca într-o închisoare, dar încă nu sunt chinuite de pe 
acum în focul general, ci avându-l pe acesta înaintea ochilor, suferă amarnic de vederea 
lui în aşteptarea căderii sigure în el. [...] Astfel, chiar şi păcătoşii extremi, deşi se 
chinuiesc în parte, n-au căzut chiar în chinuri.“S! 

Cu totul alta va fi situaţia după judecata universală. Cei drepţi vor cunoaşte atunci, 
în sfârşit, pe toţi cei care au trăit înaintea lor ca şi după. Atunci li se vor descoperi toți 
virtuoşii, toţi cei vrednici din întreaga istorie umană împreună cu care vor moşteni şi vor 
gusta fericirea veşnică a Împărăției lui Dumnezeu. Referindu-se la această recunoaştere a 
tuturor de către toţi, Sf. loan Gură de Aur spune: „Nu vom cunoaşte numai pe cunoscuţi 
acolo, ci vom privi şi pe cei ce n-au ajuns niciodată la vederea noastră.“ Cum va fi posibil 
acest lucru din moment ce nu şi-au văzut niciodată unii altora feţele? Întrebării îi 
răspunde Sf. loan Damaschin, care, în completarea celor spuse de Sf loan Gură de Aur, 
adaugă: „Să nu socotească cineva că nu va recunoaşte nici unul pe nici unul la acea 
înfricoşată judecată şi adunare. Fiecare va recunoaşte pe aproapele lui nu după chipul 
trupului, ci după privirea pătrunzătoare a sufletului.“ 572 

În schimb, cei păcătoşi vor cunoaşte, în sfârşit, adevărata pedeapsă, chinul integral. 
Atunci se va descoperi adevărata răutate a fiecăruia. Sf. Vasile zice: „Stând de-jur- 


6% Sf. loan Damaschin, Dialogus contra Manichaeos, PG XCIV, 1373; la. D. Stăniloae, op. cit., vol.3, p.285, n.75 

670 D. Stăniloae, op. cit., vol.3, p.302-303 

împrejurul tău, cei nedreptățiţi de tine vor striga către tine, căci oriunde ţi-ai întoarce 
ochii vei vedea chipurile faptelor tale rele. Aici orfanii, dincolo văduvele, acolo săracii 
doborâţi de tine, slujitorii pe care i-ai azvârlit, vecinii pe care i-ai supărat.“ Deosebit de 
sugestiv înfăţişează acest moment Pr. Stăniloae care zice: „Din toate părțile toți îi vor 
scoate, celui ce a făcut rele, la suprafaţa conştiinţei toate relele făcute, toate refuzurile de 
dialoguri frățeşti cu fapta şi motivele pentru care de acum va fi lăsat într-o singurătate 
înspăimântătoare şi definitivă. Apoi va urma însăşi această părăsire totală şi definitivă de 
către toţi; tăcerea şi singurătatea eternă îl vor înconjura ca un ocean; va urma ieşirea lui 
din orice dialog, din orice comunicare pentru totdeauna. [...] Cât timp s-a mişcat între 
oameni care nu-l cunoşteau, a mai putut înjgheba un dialog cu cineva, pentru că nu i se 
cunoştea de toţi nesinceritatea învârtoşată. Acum cade în singurătatea părăsirii şi uitării 
de către toţi, în extrema opusă sobornicităţii. În aceasta constă iadul.“674 

Aşadar, la judecata universală nu va mai rămâne nici o taină nedescoperită. Drepţii 
vor străluci fără de umbră în toată splendoarea vredniciei lor, iar păcătoşilor li se va 
descoperi întreaga urâţenie fără rezervă. Îngerii înşişi, crede Bulgakov, vor fi judecaţi 
după cum şi-au îndeplinit slujba de a îndemna pe oamenii daţi lor în grijă să facă binele şi 
să evite răul. Şi ei chiar vor aştepta „cu frică şi cutremur“ judecata universală.65 Dar 
judecata universală nu va însemna numai descoperirea tainei fiecăruia, ci şi a planului 
divin cu privire la întreaga lume, a acelui plan din veci ascuns în sânul lui Dumnezeu. Va 
avea loc atunci marea revelaţie asupra sensului creaţiei şi al istorie. Nimic nu va mai 
rămâne ascuns, ci totul va căpăta, în sfârşit, un sens, o explicație definitivă, chiar şi 
pentru îngeri. „Îngerii, adaugă Bulgakov, nu sunt atotştiutori şi atotputernici. Ei n-au 
cunoscut (mai dinainte) taina întrupării, ci au cunoscut-o abia prin Biserică. Prin urmare, 
ei n-au înţeles până la capăt nici sensul ascuns al istoriei lumii şi în parte al VECHIULUI 
TESTAMENT, care devine inteligibil abia prin întrupare.“*6 Deşi cunoaşterea lor este 
incomparabil mai profundă decât aceea a oamenilor, atunci vor înţelege şi ei întreaga 
taină a istoriei şi chiar a creaţiei însăşi. 

Descriind mai cuprinzător momentul judecății universale, Păr. Stăniloae mai 
spune: „Ziua aceea va fi ziua descoperirii depline a adevărului cu privire la toți, în faţa 
fiecăruia. Nici un echivoc nu va mai plana în sufletul oamenilor. [...] Răul va fi deplin 
demascat, ieşit de sub acoperământ. Orice echivoc va înceta. Regimul pomului 
cunoştinței binelui şi răului îşi va fi încheiat stăpânirea ambiguă asupra lumii; el nu va 
mai umbri sufletul omenesc şi planul divin din istoria lumii, pentru că nimeni nu se va 
mai hrăni din el, minciuna lui fiind dată pe faţă. Fiecare om va cunoaşte urmările de după 
moarte ale faptelor sale şi va fi judecat şi pentru ele şi fiecare va cunoaşte antecedentele 
faptelor sale bune şi rele în comportarea înaintaşilor săi şi va cunoaşte Just faptele şi 
valoarea tuturor. Astfel, judecata din urmă va fi şi o revelare supremă a planului divin în 
istorie, a contribuţiei aduse de oameni pentru a-l realiza sau a-l împiedica.“ 5 

Acest moment final va însemna, totodată, momentul refuzului lui Dumnezeu de a 
mai revela noi adâncimi de taină prin intermediul creaţiei sale. Acest moment va 
coincide, aşadar, cu neputinţa întregii creației de a mai revela pe creatorul ei, cu epuizarea 
forţelor ei de revelare a spiritului. „S-ar putea spune că lumea se va sfârşi atunci când, pe 





53 La Sf. loan Damaschin, op. cit., PG XCIV, 276 C; la D. Stăniloae, op. cit., vol.3, p.438, n.268 

de o parte, nu vor mai creşte în ea oameni care să o completeze de sus spre a exprima 
vreuna din trăsăturile spiritualităţii lui Hristos, pe de alta, când cei ce vor apărea nu vor 
mai lua din ea nimic pentru a o dezvolta în cadrul ei. Se va sfârşi atunci când nu va mai fi 
posibilă în ea o dezvoltare a spiritualității infinite concentrate în Hristos. Epuizarea 
istoriei în acest rol al ei nu va fi nici accidentală, nici silită de providenţa divină, ci se va 
datora unei misterioase convergenţe şi întâlniri a acesteia cu orânduirea divină, care nu 
exclude nici libertatea umană, nici lucrarea dumnezeiască. Refuzul lui Dumnezeu de a 
mai revela adâncimi noi prin creație va coincide cu neputinţa ei de a mai sesiza şi 
dezvolta aceste adâncimi. Epuizarea puterii creatoare sau revelatoare de spiritualitate a 
istoriei va fi un semn că lumea de sus s-a completat.“678 

Această situaţie finală scoate însă în evidenţă un adevăr dramatic şi anume că, în 
faţa unei asemenea descoperiri atotcuprinzătoare nimeni nu va putea spune că a trăit fără 
să fi păcătuit. Este demn de remarcat că, deşi toți Sfinţii Părinți fac dependentă judecata 
lui Hristos de faptele din viaţă ale oamenilor, rugăciunile şi cântările de la slujba 
înmormântării pun aproape exclusiv accentul pe iertarea lui Hristos, pe mila şi înţelegerea 
sa pentru slăbiciunile omeneşti. „Desigur, observă Pr. Stăniloae, atât insistența pe care o 
pun Părinţii bisericeşti pe conformitatea cu Hristos a vieţii creştinilor pentru ca să obţină 
mântuirea, cât şi nădejdea ce o pun rugăciunile Bisericii pe mila iertătoare a lui Hristos, 
sunt necesare. Biserica împacă rigiditatea primei atitudini cu mângâierea celei de a doua, 
pentru a-l ţine pe creştin treaz la datoria de a lucra pentru mântuirea sa, dar a-i da şi 
nădejdea în mila lui Hristos. Oricât s-ar sili omul spre o viaţă de virtute, niciodată nu va 
putea ajunge la o stare lipsită total de păcate — şi dacă ar pretinde aceasta ar greşi — şi 
oricât ar greşi, el poate să spere în mila lui Dumnezeu, dacă se căieşte.“%9 

lată, deci, că judecata finală nu poate ţine seama numai de ceea ce au făcut oamenii 
în viaţă. Din moment ce nimeni nu este fără de păcat, chiar de ar fi viaţa lui numai de o 
clipă, este necesară intervenția milei divine. „Judecata lui Hristos, mai spune Pr. 
Stăniloae, nu constă numai într-o constatare pasivă a împărțirii sufletelor după calitatea 
lor intrinsecă, ci şi într-un act de putere de a ierta păcatele.“ Aceasta înseamnă că, dacă 
la judecata particulară criteriul evaluării faptelor celui defunct va fi în mod precumpănitor 
dreptatea dumnezeiască, la judecata universală de la sfârşitul timpurilor va prevala mila 
lui Dumnezeu, puterea sa de iertare, îngăduinţa sa pentru slăbiciunile omeneşti. Aceasta 
va fi esenţa judecății universale. Acest lucru va fi posibil prin faptul că judecata finală va 
fi făcută de Fiul lui Dumnezeu ca om. „Suntem judecaţi, observă acelaşi teolog, după un 
criteriu atins de om, de un om care a făcut totul ca să ajungem şi noi acolo şi care ne 
împărtăşeşte prin judecată de nivelul la care a ajuns el, dacă am dat şi din partea noastră 
colaborarea de a ajunge acolo. În el vor avea fericirea nu numai oamenii, ci şi îngerii, 
precum vor avea nefericirea toţi cei ce nu-l vor recunoaşte.““68! 

Judecata universală este, aşadar, expresia milei nemăsurate a lui Dumnezeu, care 
se adaugă dreptăţii sale de la judecata particulară, în definitivarea sorții sufletelor după 
moarte. Aşa cum sfinţii s-au aşteptat unii pe alții şi toţi ne aşteaptă şi pe noi şi pe toţi care 
vor mai trece prin viaţă până la sfârşitul timpurilor, tot astfel şi Dumnezeu, a cărui esență 
este prin excelență iubirea, aşteaptă întregul neam omenesc ca să umple Împărăţia 
Cerurilor şi să participe la ospăţul vieţii veşnice. Sf. loan Damaschin spune: „Precum a 


678 D. Stăniloae, op. cit., vol.3, p.384-385 
6% D. Stăniloae, op. cit., vol.3, p.284 
680 D. Stăniloae, op. cit., vol.3, p.283 

pătimit el pentru om, aşa le-a şi gătit el toate pentru acesta. Căci cine, pregătind ospăț şi 
chemându-şi prietenii, nu voieşte să vină toți şi să se sature toți din bunătăţile lui? Căci de 
ce a mai pregătit ospăţul, dacă nu ca să-i primească la el pe toți prietenii săi (s.n.)762 

Pe acest fond al milostivirii lui Dumnezeu trebuie înţeleasă şi problema sufletelor 
căzute în iad pentru păcate uşoare pentru care Biserica şi sfinţii intervin la Dumnezeu, 
apelând la marea sa milostivire, ca acestea să fie iertate şi scoase din pedeapsă. Potrivit 
teologiei romano-catolice locul acestor suflete este nu iadul, ci purgatoriul în care el 
expiază aceste păcate înainte de a intra definitiv în rai. Teologia ortodoxă respinge 
această învăţătură. Motivele acestui refuz al purgatoriului sunt expuse în termenii 
următori de Pr. D. Stăniloae: „Prin această concepţie (a purgatoriului, n.n.) se urmărea să 
se dea un suport învăţăturii catolice că soarta sufletelor este stabilită definitiv şi deplin la 
judecata particulară: sfinţii primesc toată fericirea, păcătoşii nepocăiţi toată pedeapsa, iar 
cei cu păcate pentru care au făcut pocăință şi spovedanie, dar au rămas cu pedepsele 
temporale ale lor neachitate, se duc în purgatoriu unde, după curățirea automată printr-un 
foc material sau quasi-material, suportat asemenea unor obiecte, vor depăşi sigur 
suferinţa lor; căci în cursul acestei curățiri ei se află în starea de graţie şi sunt siguri că 
vor ajunge la contemplarea esenței divine.“ 

„Faţă de această fixitate a iadului şi față de derularea automată reprezentată de 
purgatoriu în raportul dintre Dumnezeu şi suflete după judecata particulară, învăţătura 
ortodoxă se caracterizează printr-o anumită fluiditate în care libertatea îşi păstrează un 
rol, întrucât îşi păstrează un rol şi iubirea. Cei din rai pot ajuta celor de pe pământ şi celor 
din iad prin rugăciunile lor, multe suflete din iad pot fi eliberate prin rugăciunile sfinților 
şi ale celor de pe pământ, iar maşina purificatoare automată a purgatoriului nu există. 
Fixităţii juridico-obiectuale lipsite de mişcare a stării sufletelor învăţătura răsăriteană îi 
opune un raport personal, duhovnicesc, dinamic-comunitar între Dumnezeu şi om şi deci 
între toţi cei plecaţi din viaţa de aici şi cei de pe pământ, ceea ce are ca urmare o stare 
nedeplin fixată într-o fericire sau nefericire deplină a sufletelor după judecata particulară 
ŞI, de aceea, o deosebire între această stare şi cea de după judecata universală, care va fi o 
definitivare în fericirea sau nefericirea deplină. Comunicarea între cei vii şi cei plecaţi, 
între credincioşii de pe pământ şi sfinţi, se reflectă şi în Liturghie.“683 

Aceasta înseamnă că rugăciunile Bisericii şi ale celor în viaţă pentru cei plecaţi 
deja, rugăciunile şi intervenţiile sfinților, îngerilor şi chiar ale Maicii Domnului pentru 
aceste suflete, nu sunt decât expresii ale iubirii generale cu care acestea sunt înconjurate, 
ale compasiunii de care ele se bucură. Toate aceste acte de iubire ale celor încă vii, ca şi 
ale sfinţilor şi ale Maicii Domnului, pentru cei morţi, nu fac decât să pregătească marea 
intervenţie divină de la sfârşitul timpurilor, de la judecata finală, intervenţie care nu este 
altceva decât expresia supremă a iubirii şi milei dumnezeieşti pentru slăbiciunile şi 
neputinţele umane. De aceea soarta definitivă a tuturor sufletelor depinde exclusiv de 
mila lui Dumnezeu, iar nu de mecanisme expiatorii bazate pe un echilibru matematic între 
merite şi datorii, cum crede teologia romano-catolică. 

Problema naturii umane 
în raport cu evenimentul învierii. 


1. Arvuna_învierii_sau_incoruptibilitatea_trupurilor. Teologia protestantă în 
ansamblul ei vede eshatologia ca momentul ultim al istoriei când întreaga ființă umană 


682 loan Damaschin, De iis qui dormierunt in fide, PG XCV, 268 A; la D. Stăniloae, op. cir., vol.3, p.329, n.123 
683 D. Stăniloae, op. cit., vol.3, p.306, 309 

este radical înnoită. Această înnoire echivalează în mentalitatea teologilor acestei 
confesiuni cu o recreare a naturii umane. Între sarea de decădere din timpul vieţii şi starea 
de slavă de după moarte nu există nici un punct de trecere, nimic comun. Prin moarte 
totul este nimicit, pentru ca totul să fie recreat. Prin astfel de considerente teologia 
protestantă pune indirect problema naturii trupurilor înviate. Dificultatea majoră pe care o 
implică eshatologia protestantă este aceea că, în cazul distrugerii naturii umane inițiale 
pentru a fi radical reînnoită la înviere, creaţia iniţială a omului de către Dumnezeu devine 
un act în întregime inutil. Şi chiar dacă s-ar afirma că cel care este distrus şi apoi recreat 
ar fi n numai trupul, nu şi sufletul, tot nu este înlăturată această senzaţie că prima creaţie a 
omului s-a dovedit, fie şi parţial, inutilă. 

Acest mod de a înţelege eshatologia ca intrarea prin moarte a omului într-o stare 
radical diferită de aceea în care s-a aflat în timpul vieţii, ba chiar într-un mod de a fi cu 
totul nou şi fără legătură cu cel vechi, trupesc, este oarecum aproape de vechiul 
origenism. Origen scria într-o vreme când curentul filosofiei stoice era deosebit de 
puternic. Potrivit stoicilor lumea, întregul cosmos parcurgea cicluri de evoluţie succesive, 
revenind de fiecare dată la aceleaşi situații şi la aceleaşi personaje ale istoriei. 
Descompuse odată cu întregul cosmos în focul sfârşitului de ciclu, trupurile celor ce au 
trăit odată renasc la începutul ciclului următor exact în forma lor anterioară şi plasate în 
exact aceleaşi situaţii pe are le-au avut odinioară. Împotriva stoicilor, deci, Origen se vede 
obligat să declare: „Noi nu zicem că trupul descompus revine (la înviere, n.n.) la firea sa 
de la început, precum nici grăuntele descompus al grâului nu revine la grăuntele grâului. 
Ci zicem că, precum din grăuntele de grâu se ridică un spic, aşa e zidită în trup o rațiune 
oarecare din care se ridică trupul întru nestricăciune.““6854 

Cu alte cuvinte, Origen folosea filosofia platonică împotriva stoicismului şi învăţa 
că la înviere sufletele nu mai au nimic comun cu vechile lor trupuri în care au trăit pe 
când se aflau în viaţă. Potrivit lui Metodiu de Olimp Origen ar fi afirmat că la înviere 
sufletele vor păstra numai forma pe care au avut-o în viaţă, nu însă şi materia, carnea 
care umplea această formă. Această formă însemna, se pare, un trup nou, eteric, foarte 
fin, adoptat de suflet pentru a trăi în lumea spirituală a Împărăției Ceruirilor. Ideea lui 
Origen pare să fi fost, conform lui Metodiu, că la înviere sufletul îşi va modela din sine 
un trup cu totul nou, „duhovnicesc“, diferit în mod radical de vechiul trup material, 
carnal. Comentând această concepţie a lui Origen, Metodiu spune: „E necesar să spunem 
că (după Origen, n.n.) forma primă însăşi nu mai învie, deoarece s-a corupt cu carnea. lar 
de trece într-un trup duhovnicesc, ea nu mai e însăşi prima formă, ci o asemănare 
oarecare modelată din nou într-un trup subțire (fin, n.n.). iar dacă forma nu e aceeaşi, nici 
trupul nu învie, ci altul în locul celui dintâi.“685 

Teoria protestantă a recreării la înviere a întregii naturi umane sau cel puţin a 
trupului este, evident, foarte aproape în esenţa ei de vechea concepţie origenistă a 
„trupului duhovnicesc“ radical diferit de „trupul material“ de carne în care am vieţuit pe 
pământ. Aceasta înseamnă însă că protestantismul pune indirect în discuţie învăţătura 
despre învierea trupurilor, căci recrearea lor eshatologică este cu totul altceva decât 
învierea lor. Acestei doctrine ambigui i se opune radical învăţătura ortodoxă, care 
vorbeşte despre posibilitatea unei „arvune a învierii“, a incoruptibilității corporale, nu 





584 La Metodiu de Olimp, Ex libro de resurrectione, PG XVIII, 518-521; la D. Stăniloae, op. cit., vol.3, p.404, n.214 
inal 
685 Metodiu de Olimp, op. cit., PG XVIII, 517-521; la D. Stăniloae, op. cit., vol.3, p.404, n.215 

numai imediat după moarte, ci chiar încă din timpul vieții pământeşti. Teognast, un autor 
filocalic, spune următoarele în acest sens: „Luptă-te să iei arvuna mântuirii în chip 
ascuns în lăuntrul inimii tale, cu o siguranţă neîndoielnică, astfel încât, în vremea ieşirii, 
să nu afli tulburare şi spaimă neaşteptată. Şi ai luat-o atunci când nu mai ai inima 
osândindu-te şi conştiinţa înțepându-te pentru supărări... şi când primeşti cu bucurie şi cu 
inimă pregătită moartea cea înfricoşată de care fug mulţi.““656 

Simeon Noul Teolog este şi mai limpede în privinţa naturii acestei „arvune a 
incoruptibilităţii“ pe care o putem primi chiar şi în timpul acestei vieţi: „La credincioşi, 
spune el, venirea Domnului s-a produs deja şi se produce fără încetare, cum s-a produs la 
toţi cei ce voiesc... şi nu numai în veacul viitor, ci mai întâi în viaţa prezentă şi apoi în 
cea viitoare. Deşi aici într-un fel mai obscur şi acolo mai desăvârşit, totuşi credincioşii 
văd şi primesc, încă de aici pârga tuturor celor de acolo. Ei nu primesc totul de aici, dar 
nici nu rămân aici nepărtaşi şi fără gustarea bunătăţilor de acolo, nădăjduind să ia totul 
acolo!657 Dar, fiindcă Dumnezeu a rânduit să ne dea prin moarte şi înviere şi 
nestricăciunea şi viaţa veşnică, ne facem încă de aici în chip neîndoielnic părtaşi ai 
bunătăţilor viitoare, adică incoruptibili şi nemuritori şi fii ai lui Dumnezeu şi fii ai luminii 
şi moştenitori ai Împărăției Cerurilor, având-o pe aceasta în lăuntrul nostru (LUCA XVII, 
3). Căci toate acestea le primim de acum în simţirea şi cunoştinţa sufletului, afară de 
cazul când suntem necercaţi în credinţă sau lipsiţi de lucrarea poruncilor.“ 

„Dar, continuă Simeon, nu le avem încă trupeşte, ci trupul îl purtăm coruptibil 
încă, aşa ca Hristos Dumnezeu înainte de înviere. Şi având sufletul încă îmbrăcat şi legat 
de el, nu putem primi în noi toată slava descoperită, ci, oglindind în noi oceanul negrăit al 
slavei, socotim că vedem numai o picătură a lui şi de aceea spunem că privim acum în 
oglindă şi în ghicitură (I CORINTENI XIII, 12). Dar ne vedem pe noi duhovniceşte 
asemenea celui văzut de noi şi care ne vede pe noi în viaţa aceasta. Iar după înviere vom 
avea şi trupul duhovnicesc. Căci aşa cum el însuşi l-a înviat pe acesta din mormânt, aşa îl 
vom primi şi noi, duhovnicesc. Cei ce ne vom asemăna cu el ne vom asemăna mai întâi 
sufleteşte, apoi, înviaţi, şi trupeşte; adică vom fi asemenea lui oameni prin fire şi 
dumnezei prin har, precum şi el este Dumnezeu prin fire şi s-a făcut om prin bunătate.““658 

Dar această „arvună a învierii“ trupului este mai evidentă în cazul moaştelor 
sfinților. „Biserica cinsteşte şi moaştele sfinţilor, spune Păr. Stăniloae, cinstindu-i prin 
aceasta pe ei înşişi, întrucât oamenii se pun şi prin ele în legătură cu ei. Faptul menţinerii 
osemintelor lor în stare de incoruptibilitate este o arvună a viitoarei incoruptibilități a 
trupurilor întregi după înviere şi după deplina lor îndumnezeire (s.n.). Ele se menţin 
incoruptibile pentru că în ele se menţine o putere dumnezeiască din vremea când trupurile 
lor erau unite cu sufletul. Ba mai mult, asupra lor se prelungeşte starea de îndumnezeire 
accentuată a sufletelor din starea actuală. Aceasta se datorează faptului că puterile 
sufletului şi harul dumnezeiesc din el îşi prelungesc lucrarea şi în trup înfăptuind şi în 
acesta o stare de sfinţenie, cât timp sfântul trăieşte pe pământ, şi un fel de incoruptibilitate 
după trecerea sufletului sfântului prin moarte la starea accentuată de îndumnezeire. 
Moaştele sunt astfel o anticipare a trupului pnevmatizat de după înviere.““6% 


686 Teognost, Despre făptuire, contemplaţie şi preoție, cap.33; Filocalia română, vol.2, p.260-261; la D. Stăniloae, op. 
cit., vol.3, p.288, n.78 

687 Cum cred protestanții, spre exemplu. 

688 Simeon Noul Teolog, Cuvânt etic X, în Traites theol. et &thiques, vol.2, p.310-312; la D. Stăniloae, op. cit., vol.3, 
p.282, n.74 

2. Învierea sau îndumnezeirea naturii umane. Teologia catolică, spre deosebire de 
cea protestantă, nu neagă valoarea eshatologică a trupului. Învierea, potrivit acestei 
teologii, va cuprinde nu doar sufletul, ci şi trupul deopotrivă. Dar modul în care înţeleg 
Părinţii orientali evenimentul învierii — şi învăţătura lor stă la baza întregii teologii 
ortodoxe - este cu totul distinct de a acela al teologiei catolice. Până de curând teologia 
catolică folosea în înţelegerea morţii viziunea teologiei scolastice potrivit căreia 
mântuirea este o simplă plată sau ispăşire juridică acordată lui Dumnezeu. Teologul 
catolic german Karl Rahner a căutat să depăşească această concepţie juridică despre 
mântuire propunând o înţelegere a morţii prin prisma filosofiei aristotelice, mai exact a 
relaţiei dintre cele două concepte fundamentale ale acesteia: materia şi forma. El spune 
astfel că moartea nu trebuie înţeleasă numai ca un sfârşit distructiv, venit din afară şi 
suportat de noi pasiv; ea este în realitate şi un proces lăuntric de luare în stăpânire progre- 
sivă a propriei noastre fiinţe, de eliberare față de forțele iraționale, impersonale ale 
materiei. 

EI spune următoarele: „Aceasta poate fi ea (moartea n.n.), dacă e înţeleasă nu ca un 
eveniment în forma unui punct la sfârşitul vieţii, moartea are o prezenţă axiologică în 
întregul vieţii omeneşti. Omul îşi lucrează moartea sa ca desăvârşire a sa prin (întreaga) 
activitate a vieţii şi astfel moartea este prezentă în această activitate sau în fiecare faptă 
liberă în care omul dispune în libertate de întregul persoanei sale.“*% Rahner consideră 
astfel că fiinţa noastră evoluează într-o mişcare voluntară de auto-împlinire. Moartea 
reprezintă, deci, actul final al acestei împliniri, momentul de maximă eliberare a mea de 
sub stăpânirea pornirilor involuntare legate de trup şi de lume, clipa în care nu mai sunt 
sub tirania acestora, ci mă stăpânesc pe mine însumi în întregime, dispun în întregime de 
mine ca persoană liberă, sunt în întregime doar voinţă proprie. În momentul morţii, 
explică teologul catolic, eu ajung ca persoană în culmea puterii ce o pot atinge în cursul 
vieții pământeşti, iar ca ființă biologică la totală neputinţă. Această neputinţă a trupului 
din preajma morţii, mai spune el, aşterne un văl peste puterea culminantă la care a ajuns 
persoana, un văl sau un „acoperământ“ care, aşezat asupra tăriei mele ca persoană, mă 
împiedică să văd unde voi trece dincolo de moarte: la viaţa veşnică spre fericire sau la 
viaţa veşnică spre pedeapsă. 

Viziunea propusă de Rahner a fost apreciată ca o nouă înţelegerea morţii în 
catolicism. Teologul anglican E. L. Mascal, care subliniază acest lucru, spune 
următoarele: „Ceea ce a lipsit adeseori (teologiei catolice, n.n.) este recunoaşterea 
faptului că moartea este un act care împlineşte persoana care moare, un act care 
înglobează totul şi ne angajează ca persoane.“5? Să explicăm viziunea lui Rahner. Prin 
prisma relaţiei aristotelice dintre materie şi formă, dintre potenţă şi act, teologia catolică 
vede materia ca fiind trupul, iar forma ca fiind sufletul, persoana. Materia sau trupul se 
caracterizează printr-o mişcare continuă; trupul şi poftele lui sunt într-o continuă 
devenire, căutând să scape de orice determinare, de orice tentativă de stăpânire din partea 
voinţei noastre. Noi ca persoane, ca voințe libere, căutăm, dimpotrivă, de-a lungul întregii 
noastre vieţi să stăpânim această parte iraţională a fiinţei noastre, să-i dăm o formă, o 
determinare, o direcţie în sensul dorit de noi. Viaţa noastră devine astfel un efort 
continuu, o tentativă neîncetată a voinţei sau persoanei noastre de a ne lua pe noi înşine în 





6% K. Rahner, Die Theologie des Thodes, Herder, 1958, p.41; la D. Stăniloae, op. cit., vol.3, p.221, n.Ll 

stăpânire, de a ne transforma dintr-o simplă ființă în potenţă, încă nedeterminată 
decizional, într-o fiinţă în act, adică într-o persoană autentică, integrală, care dispune în 
întregime de propria-i existenţă. Actul suprem în care fiinţa noastră nu mai are nimic 
potenţial în ea este moartea; atunci suntem în întregime persoane, în întregime voințe în 
act. Întreaga noastră existenţă a fost determinată fie spre bine, fie spre rău, şi nu mai e 
posibilă nici o schimbare, căci nimic nu subzistă în interiorul nostru ca potenţă, ca 
posibilitate de a ne contura fie într-o direcţie, fie în alta. Moartea este văzută de Rahner — 
şi prin el de noua teologie catolică — drept momentul actualizării maxime a tot ceea ce 
eram potenţial la începutul vieţii noastre. Întreaga noastră ființă şi-a epuizat astfel 
posibilitățile şi urmează momentul bilanţului. 

Noua viziune a teologului catolic este, desigur, foarte interesantă. Apelând la 
resursele filosofiei aristotelice, Rahner a reuşit astfel să dea o dimensiune ontologică 
evoluţiei umane acolo unde teologia catolică de până la el nu vedea decât dimensiunea 
Juridică, caracterul satisfactoriu al morţii. Prin înţelegerea morţii ca o progresivă „luare în 
stăpânire“ de către noi, de către voinţa sau persoana noastră a propriei fiinţe, moartea nu 
mai apare ca un eveniment care intervine din exterior, ca o forță care ne tiranizează 
înfrângându-ne voinţa de a exista, ruinându-ne ființa. Moartea este privită acum ca finalul 
unui efort de-o viaţă întreagă de a ne activa propriile potenţe, de a ne stăpâni partea 
„materială“, partea dominată de tendinţe contradictorii. Afirmându-ne tot mai mult ca 
persoane, ca voințe libere, capabile să dispunem de noi înşine, viaţa noastră devine un 
efort continuu de auto-stăpânire, de actualizare a potenţelor care subzistă latent în propria 
„materie“ corporală. Moartea este astfel momentul când suntem în întregime persoane, 
voințe libere, când orice urmă de „materie“ potenţială a dispărut, încetând în noi orice 
devenire. Mântuirea nu mai apare astfel ca o simplă decizie juridică divină, ci este în 
primul rând rezultatul acestei „actualizări“ a potenţelor din noi, al acestei „luări în 
stăpânire“ în întregime a propriei fiinţe de către voinţa noastră care tinde spre Dumnezeu. 
mântuirea nu mai este rezultatul unei decizii din afară, fie ea şi de sorginte divină, ci este 
şi rezultatul unei evoluţii din interior a propriei noastre ființe. Dimensiunii juridice a 
morții şi a mântuirii, Rahner i-a adăugat o dimensiune ontologică. 

Intervenţia lui Rahner reprezintă, fără îndoială, un element foarte pozitiv în sânul 
teologiei catolice şi faptul acesta a şi fost apreciat ca atare, cum am văzut. Trebuie însă 
observat că această înțelegere a morţii şi în general a vieţii viitoare ca o spiritualizare a 
fiinţei noastre corporale, ca o trecere a fiinţei noastre din starea ei potențială, materială, în 
starea de act, de formă pură, a fost propusă cu mult înaintea lui K. Rahner şi a teologiei 
catolice de Părinţii orientali. O găsim, spre exemplu la Sf. Grigore de Nazianz şi la Sf. 
Maxim Mărturisitorul. Sf. Grigore de Nazianz afirmă, astfel, că sfinţii, prin eforturile lor 
din timpul vieţii şi prin mila lui Dumnezeu după moarte, depăşesc dualitatea materiei şi a 
formei trupului, materia întreagă devenind formă, £i5og, adică existenţe în întregime 
copleşite de Dumnezeu, complet spiritualizate. Comentând această afirmație a Sf. 
Grigore, Sf. Maxim Mărturisitorul spune următoarele: „Eu cred că el spune că sfinții se 
ridică peste dualitatea materială până la unitatea gândită în Treime, deoarece ei se ridică 
peste materia şi forma din care constau trupurile, sau pentru că străbat carnea şi materia 
înrudindu-se cu Dumnezeu şi învrednicindu-se să se amestece cu lumina preacurată; 
adică ei leapădă afecțiunea trupului faţă de materie sau toată familiaritatea naturală a 
fiinţei sensibile față de cele sensibile, fiind stăpâniți sincer numai de dorința 
dumnezeiască, (urcând) până la unitatea gândită a Treimii. Căci cunoscând că sufletul se 
află la mijloc între Dumnezeu şi materie şi că are puteri unificatoare spre amândouă, 

adică mintea spre Dumnezeu şi sensibilitatea spre materie, s-au scuturat cu totul de 
sensibilitatea pentru cele sensibile — în dispoziţia lor activă — şi şi-au unit sufletul în chip 
negrăit numai cu Dumnezeu.““6% 

Iată, aşadar, ideea lui Rahner anticipată, sugerată, deja, încă din secolul al IV-lea 
de Sf. Grigore de Nazianz. Această idee este la un moment dat dezvoltată foarte 
interesant de Sf. Grigore de Nyssa, care-şi pune problema cum vor arăta oamenii după 
înviere. El spune următoarele: „Prefacerea (generată de moarte şi apoi de înviere, n.n.) va 
schimba toate într-o stare mai dumnezeiască, dar nu e uşor să ne închipuim cum va înflori 
iarăşi chipul, ei5og, bunătăţile ce ne sunt rânduite după nădejde fiind mai presus de ochi, 
de ureche, de cugetare. Poate că dacă ar zice cineva că chipul după care se va cunoaşte 
fiecare constă în calitatea moravurilor fiecăruia, nu va greşi cu totul. Căci, precum acum o 
oarecare transformare a elementelor din noi produce deosebirile trăsăturilor în fiecare..., 
atunci forma fiecăruia nu va fi produsul acestor elemente, ci se va datora însuşirilor 
răutăţii sau ale virtuţii, a căror amestecare face ca chipul să aibă trăsăturile acesteia sau 
aceleia.““69% 

Ceea ce vrea să spună Sf. Grigore de Nyssa este că, dacă acum oamenii se 
deosebesc mai mult din pricini materiale, mai mult prin trăsături aparte ale trupului lor, 
după înviere ei se vor deosebi exclusiv după trăsăturile lor sufleteşti. Deosebirile după 
trup disting pe oameni după natura lor materială şi în conformitate cu pasiunile lor 
inferioare; ele sunt nişte distincţii cu totul exterioare, independente de voinţa, de persoana 
lor. După înviere însă, când toată materia va trece în formă, când trupul va fi în întregime 
îndumnezeit, spiritualizat, deosebirile dintre ei vor fi exclusiv de ordin moral, sufletesc. 
Nimic nu va mai putea fi ascuns atunci, ci tot ceea ce gândeşte omul în adâncurile inimii 
sale va fi vizibil şi în exterior. Sf. Grigore explică aceste lucruri astfel:,,Precum în viaţa 
prezentă dispoziţia inimii devine formă, uopei, şi chipul, eisoc, omului oglindește pofta 
dinăuntru, aşa socotesc că, prefăcându-se firea în ceva mai dumnezeiesc, omul se 
modelează prin moravuri, nefiind într-un fel şi apărând în altul, ci ca ceea ce este ca 
aceea se şi cunoaşte, ca de pildă feciorelnicul, dreptul, blândul, curatul, iubitorul de 
Dumnezeu; şi între aceştia iarăşi cel ce are toate bunătăţile sau e împodobit numai cu una 
sau le are pe cele mai multe sau îi lipseşte aceasta, dar covârşeşte printr-o alta.“6% 

Ideea generală este, deci, aceea că în sufletele celor înviaţi materia va deveni în 
întregime formă, potenţa va deveni act, iar mişcarea, devenirea proprie oricărei naturi 
corporale, tendinţa potenţelor de a deveni act, va înceta, locul ei fiind luat de odihna 
veşnică în Dumnezeu în sensul de împlinire a tuturor acestor tendinţe până la expresia lor 
desăvârşită dincolo de care nu mai este posibilă înaintarea. După înviere omul va deveni 
în întregime persoană în sensul că dispune în întregime de ființa sa în care nimic 
incontrolabil pentru voinţa sa, nimic din fostele pofte şi mişcări iraționale ale naturii sale 
materiale în care a existat în timpul vieţii sale nu va mai exista. 

Sf. Maxim Mărturisitorul, urmând Sf. Grigore, foloseşte şi el aceeaşi „grilă“ 
aristotelică în înţelegerea evoluţiei umane în perspectiva mântuirii. El spune: „Loată 
creatura, atât cea corporală (perceptibilă prin simţuri, n.n.), cât şi cea spirituală, este 
polarizată: cea corporală este alcătuită din materie şi formă, cea spirituală din usia şi din 





693 Sf. Maxim Mărturisitorul, Ambigua, PG XCI, 1193-1196; la D. Stăniloae, op. cit., vol.3, p.421, n.244 
694 Grigore de Nyssa, De mortuis, PG XLVI, 532-533; la D. Stăniloae, op. cit., vol.3, p.420, n.241 
695 Grigore de Nyssa, De mortuis, PG XLVI, 536; la D. Stăniloae, op. cit., vol.3, p.420-421, n.242 

particularităţile ei individuale.“S% Această constituţie diadică sau polarizată este cea care 
distinge creatura de Dumnezeu: creatura este compusă şi de aceea dominată de mişcare, 
Dumnezeu este simplu în esenţa sa şi de aceea etern imuabil. „Diada, mai spune el, nu 
este nici infinită, nici fără început, nici fără mişcare.“ Mişcarea, care domină creaţia, 
este, evident, acel proces prin care aceasta evoluează din materie în formă, din potențială 
în actuală. Din acest motiv creaţia întreagă este dominată de timp şi spaţiu, care sunt ex- 
presia finitudinii, a caracterului ei circumscris, prin contrast cu infinitatea fiinţei divine. 
Un timp şi un spaţiu infinite sunt atât pentru Sf. Grigore, cât şi pentru Sf. Maxim o 
contradicție în sine. De aceea mişcarea, care este caracteristică creaţiei, este prin însăşi 
natura €i o „mişcare circumscrisă'“.69% 

Totuşi, observă Sf. Maxim, ţinta ultimă a acestei mişcări a creaţiei, în special a 
omului, nu este în ca însăşi, ci în afara ei, adică în Dumnezeu. Pentru a ilustra acest lucru, 
Sf. Maxim foloseşte câteva triade conceptuale, care servesc scopului său teologic: acela 
de a face inteligibilă evoluţia umană în perspectiva morţii şi a învierii. Astfel, „mişcarea“ 
pe care o suferă omul, în calitatea sa de fiinţă finită, parcurge trei stadii: acela al naşterii, 
acela al mişcării şi în final acela al încetării devenirii, yeveoig - Kivnotc - OT001G; al 
existenţei, al existenţei conform binelui şi al existenţei veşnice, eivou - e eivou - ei eivar; 
al stării ei potenţiale, al transformării ei în act şi al odihnei, Svvapuc - Evepyera - ăpyia; în 
fine, al naturii, al manifestării ei libere şi al harului, ovoiu - ox£01G - X6p1g.5% 

Deşi modul în care Maxim înţelege „mişcarea“, evoluţia destinului uman şi al 
creaţiei, este marcat de un aristotelism evident, concepția sa adevărată în această 
problemă, ca şi aceea a Sf. Grigore, depăşeşte în realitate această filosofie, reţinând 
numai termenii, expresiile ei metafizice. Pe scurt, mişcarea, căreia trebuie să-i facă faţă 
fiinţa umană conform naturii ei proprii, nu se limitează la actualizarea pur şi simplu a 
propriilor potenţe naturale cu care a fost prevăzută de la crearea ei, ci le depăşeşte infinit, 
fiind antrenată în Dumnezeu într-o „mişcare“ dincolo de propriile limite create. În 
Dumnezeu creaţia este antrenată astfel într-o acţiune de „lărgire“ a propriei constituții 
finite spaţial şi temporal. Acesta este punctul în care renumitul teolog catolic H. U. von 
Balthasar identifică măreția Sf. Maxim şi a Părinților greci, dar şi „criza“ gândirii lor, 
cum se exprimă el. „Pentru a înţelege mai în profunzime sensul acestei transcenderi mai 
presus de finitudinea timpului, spune el, trebuie să ne întoarcem la conceptul de 
S&oTnuo, lărgire” a creaturii. În această explicaţie mai detaliată vom descoperi logica 
riguroasă a lui Maxim, dar şi criza acestei gândiri, care exprimă, de altfel, criza întregii 
gândiri a patristicii greceşti.“*7% 

Observaţia celebrului teolog catolic german este profundă. Într-adevăr, 
aristotelismul înţelege destinul uman, şi chiar al cosmosului în întregime, ca o mişcare 
către o actualizare la maximum a propriilor potenţe şi nimic mai mult. În aristotelism nu 
se pune în nici un caz problema unei evoluţii a cosmosului sau a omului dincolo de 
propriile potenţe naturale, dincolo de propria natură sau esenţă. Teologia catolică n-a 
schimbat prea mult această viziune a marelui filosof grec, chiar dacă a afirmat că 
mântuirea nu este numai 0 actualizare a potenţelor naturii umane, ci mai ales a 


5% Maxim mărturisitorul, Ambigua, PG XCI, 1400 C; la H. U. Von Balthasar, Liturgie cosmique. Maxime le 
Confesseur, Paris 1947, p.89, n.2 

59 Maxim Mărturisitorul, Ambigua, PG XCI, 1184 B; la H. U. Von Balthasar, op. cit., p.89, n.1 

69 Maxim Mărturisitorul, Questiones ad Thalassium, 65, PG XC, 757 D; la H. U. Von Balthasar, op. cit., p.90, n.3 

5% La H. U. Von Balthasar, op. cit., p.95, 96, 98 

7% H. U. Von Balthasar, op. cit., p.94 

supranaturii ei constituită de grație. Diferenţa nu este fundamentală, deoarece grația, cum 
se ştie, nu este decât o haină adăugată peste aceea inițială, naturală, a omului, dar tot de 
esență creată, ca şi cea dintâi. Astfel, omul dăruit cu această supranatură pe care o 
activează până la gradul maxim prin efortul personal ajutat de graţie, nu depăşeşte în nici 
un fel condiția sa creată; el nu face decât să-şi actualizeze propriile potenţe naturale şi 
supranaturale, care sunt însă toate de aceeaşi factură creată. 

Cu totul alta este viziunea Părinților greci. Folosind triadele sus-menţionate, Sf. 
Maxim subliniază din start diferenţa dintre modul aristotelic — şi catolic — al înţelegerii 
esenței destinului uman afirmând următoarele: „Nici o creatură nu-şi poate avea scopul 
ultim în ea însăşi, pentru că nimic creat nu-şi are principiul în sine însuşi.“70! Iată un 
pasaj în care Sf. Maxim explică pe larg sensul concepţiei sale despre îndumnezeirea firii 
umane prin depăşirea limitelor ei create“ „Existenţa ca atare, care nu posedă în mod 
natural decât puterea de a se realiza (în propriile limite, n.n.) este absolut incapabilă de a 
atinge deplina sa actualizare fără o desăvârşire liberă. Orice existenţă, care, pe de altă 
parte, posedă facultatea naturală ca voinţă de a exista conform binelui, nu poate avea 
această facultate în toată amploarea ei decât dacă natura ei proprie o conţine (în potenţă, 
n.n.). Dimpotrivă, modul de a exista veşnic, care le circumscrie pe celelalte două, nu este 
în nici un fel imanent (propriu, n.n) existenţelor ca potenţe naturale; el nu rezultă nici din 
libera hotărâre a voinţei. Cum ar putea (modul) existenței veşnice, cel ce nu are nici 
origine şi nici capăt, să derive din lucruri care, prin însăşi natura lor, au un început (al 
existenţei lor, n.n.) şi cărora mişcarea (căreia îi sunt victime, n.n.) le împinge implacabil 
către un sfârşit (al acestei existenţe, n.n.)? Modul existenţei veşnice este (mai presus de) 
limită.“702 

Ideea Sf. Maxim este, deci, următoarea: în stadiul existenței pur şi simplu omul şi 
creaţia în general nu este decât o simplă promisiune, o potenţă ce urmează a fi actualizată 
la capătul mişcării ei, a devenirii ei naturale. Această actualizare nu se face însă în cazul 
omului printr-un proces mecanic, automat, orb; mişcarea către actualizarea propriilor 
potenţe, înaintarea către modul existenței conform binelui, este un proces condus de 
voința umană liberă, deci un proces conştient asumat şi de aceea merituos. „Existenţa, 
explică H. U. von Balthasar, trebuie, deci, să se realizeze (după Sf. Maxim) prin 
exercitarea libertăţii (xară yvOunv) în direcția indicată de natură (KoTă pwvow) şi să 
ajungă astfel din nou la punctul în care existența (naturală) şi existența conform binelui 
erau identice şi prin această identitate chiar erau existență veşnică.“7% Cu alte cuvinte, 
câtă vreme omul este purtat de mişcarea sa naturală conform naturii proprii şi voinţei sale 
libere, el încă evoluează în limitele propriei naturi finite. În clipa în care el se îndreaptă 
însă către scopul final, către existența veşnică, mişcarea sa încetează să mai aibă la bază 
resursele proprii naturii sale create. EI este antrenat acum într-o mişcare al cărei principiu 
îi vine din afara sa şi care este harul lui Dumnezeu. Aceasta nu mai este o mişcare 
„activă“, adică inițiată din resursele naturii şi voinţei proprii omului, ci una „pasivă“: 
omul este purtat acum spre destinul său final de o forță de dincolo de limitele sale, de o 
forță care-l depăşeşte infinit, fără să-i anuleze, totuşi, propria voinţă. 

Abia acest nou tip de mişcare sau mod cu totul nou de existenţă este cu adevărat 
supra-natural; este o existenţă care evoluează acum în afara existenţei naturale, obişnuite. 





701 Maxim Mărturisitorul, Ambigua, PG XCI, 1072 BC; la H. U. Von Balthasar, op. cit., p.9%6,n.1 
70 Maxim Mărturisitorul, Ambigua, PG XCI, 1392 B; la H. U. Von Balthasar, op. cit., p.96-97, n.1 
703 H, U. von Balthasar, op. cit., p.95 

EI este cu adevărat o ex-sistenţă, o activare a naturii umane şi a voinţei ei libere dincolo 
de limitele ei proprii şi de aceea o mişcare suferită cu totul pasiv de către omul ajuns la 
acest stadiu. Sf. Maxim spune explicit: „Noi suferim în mod pasiv îndumnezeirea, nu ne- 
o iniţiem noi înşine, căci ea este ceva mai presus de natura noastră proprie. Noi n-avem în 
propria natură nici o putere de a primi harul (Sexrwhv 5bvaţuv) şi de a ne îndumnezei.“704 
Harul nu întâlneşte „nici o putere care s-o întâmpine în limitele naturii (umane), căci, 
(dacă ar exista o astfel de putere, n.n.), el n-ar mai fi atunci o graţie, ci o manifestare, 
PAvEpOOIG, a energiei naturale. Şi astfel, îndumnezeirea n-ar mai fi un paradox, dacă ea s- 
ar produce pe baza unei puteri naturale. Îndumnezeirea ar fi atunci o lucrare a naturii şi 
nu un dar al lui Dumnezeu. Oricine ar fi astfel îndumnezeit ar fi un dumnezeu prin 
propria natură... În acest caz eu nu mai văd în ce mod îndumnezeirea l-ar răpi pe cel 
îndumnezeit în afara sa însuşi, dacă ea este conținută în limitele propriei naturi.“705 
„Natura, mai spune Sf. Maxim, este incapabilă să atingă supranaturalul; nici o ființă 
creată nu-şi poate procura îndumnezeirea prin propria natură, aşa cum nu este capabilă 
nici de al cuprinde pe Dumnezeu. Numai harul lui Dumnezeu este cel rânduit să confere 
îndumnezeirea după măsura fiecărei fiinţe (create); al său este rolul de a lumina cu o 
lumină supranaturală natura şi de a o înălța deasupra limitelor ei proprii într-o preaslăvire 
supraabundentă.“7% 

Aşadar, natura înviată sau îndumnezeită se va afla într-un mod de existenţă mai 
presus de posibilitățile ei proprii. Nu este vorba aici de o înălţare a ei la nivelul unei 
supranaturi, care şi ea este de factură creată, cum crede teologia catolică; pentru Sf. 
Maxim îndumnezeirea înseamnă ridicarea naturii dincolo de limitele ei create chiar. 
Îndumnezeirea este un stadiu care nu este accesibil omului în baza propriilor sale forţe 
naturale sau „supranaturale“ în sens catolic; nu este rezultatul unei tendinţe naturale. Ea 
este un proces din care a dispărut orice iniţiativă umană. Conştient de această diferență 
fundamentală dintre concepţia Sf. Maxim şi aceea a teologiei confesiunii sale, H. U. von 
Balthasar spune: „Absența acestei tendințe naturale conduce la ideea că idealul 
desăvârşirii lumii ar fi în mod simplu acela al absorbției naturii în îndumnezeire; în 
această perspectivă marea odihnă a zilei a şaptea (la scară eshatologică, n.n.) apare odată 
în plus ca încetarea completă a activităţii proprii creaturii căreia i se substituie în mod 
simplu acţiunea lui Dumnezeu şi prezenţa sa absolută care inundă totul de lumină. De 
altfel, aceasta nu este decât o tendință metafizică, dar ea continuă în germene criza 
definitivă a patristicii greceşti: este orientarea care separă profund teologia şi mistica 
Bizantină şi ortodoxă de teologia şi mistica occidentală. Maxim se situează în acest 
moment unic al istoriei spirituale în care cele două orientări se echilibrează şi se 
completează. EI, care este un mistic, dezvoltă mistica sabatismului (eshatologic) şi idealul 
absorbției în veşnica odihnă a lui Dumnezeu; pe de altă parte însă, ca teolog al 
controverselor hristologice, el va da distincției dintre natură şi har, dintre cosmos şi 
Dumnezeu, forma ei cea mai înaltă în sânul gândirii greceşti.“707 

Dar cea mai fericită expresie a statutului şi activităţii naturii înviate rămâne teoria 
Sf. Grigore de Nyssa despre urcuşul ei infinit în Dumnezeu, teorie cunoscută sub numele 
de teoria epectazei. Comparând statutul lui Dumnezeu însuşi cu acela al naturii create de 





704 Maxim Mărturisitorul, Questiones ad Thalassium, 22, PG XC, 324 A; la H. U. Von Balthasar, op. cit., p.100-101, 
n.l 

705 Maxim Mărturisitorul, Ambigua, PG XCI, 1237 AB; la H. U. Von Balthasar, op. cit., p.101, n.3 

70% Maxim Mărturisitorul, Ouestiones ad Thalassium, 22, PG XC, 321 A; la H. U. Von Balthasar, op. cit., p.101, n.4 

707 H. U. von Balthasar, op. cit., p.104 

el, Sf. Grigore spune: „Există o realitate necreată şi creatoare a existenţelor, care este 
pururi ceea ce este (care nu devine niciodată altceva decât ceea ce este, n.n.); aceasta, 
fuind pururi egală cu ea însăşi, este mai presus de orice sporire sau diminuare şi nu poate 
primi nici un surplus de bine (fiind binele absolut, Dumnezeu este binele maxim, n.n.). 
Deosebit de ea există realitatea adusă la existenţă prin creaţiune, care e pururi întoarsă 
spre cauza primă şi e conservată în bine prin participarea la acea cauză primă care o cu- 
prinde în aşa fel, că ea se creează pururi, crescând prin sporirea ei în bine, astfel că nu se 
mai vede în ea nici o limită şi sporirea ei în bine nu va fi oprită printr-un sfârşit. Ci binele 
ei actual, chiar dacă pare a fi cel mai mare şi cel mai desăvârşit posibil, nu e niciodată 
decât începutul unui bine superior şi mai mare. Astfel, se verifică cuvântul apostolului, 
că prin întinderea, En€KTuotoc, spre ceea ce este înainte, lucrurile ce păreau înainte 
desăvârşite se uită. Dar realitatea mereu mai mare şi care se arată ca un bine superior 
(adică Dumnezeu, n.n.) atrage la sine afecțiunea celor ce participă (adică a celor create, 
n.n.) şi-i opreşte să privească spre trecut, înlăturând amintirea bunurilor inferioare prin 
gustarea bunurilor mai înalte.“798 

Finalul vremurilor eshatologice este reprezentat de natura înviată, adică de acea 
natură în care a încetat orice devenire, orice mişcare naturală. Prin înviere natura umană 
şi cosmosul întreg intră într-o nouă devenire, într-o dinamică care este în întregime de 
ordin divin şi deci fără sfârşit. Îndumnezeirea naturii prin învierea de la sfârşitul 
timpurilor nu o distruge în esenţa ei, dar o ridică fără limite peste condiţia ei de creatură 
într-un urcuş fără sfârşit, pe care Sf. Pavel îl numea o înălţare din slavă în slavă, iar SF. 
Grigore: o întindere sau epectază fără oprire spre cele dinainte. 


Capitolul al doilea 

6.2. Eshatologia catolică şi protestantă 

1. Locul şi semnificaţia eshatologiei în cadrul dogmaticii. Eshatologia în teologia 
romano-catolică. Vorbind despre importanţa eshatologiei în teologia dogmatică romano- 
catolică, teologul Thimotheus Rast compară succesiv spaţiul alocat acestei probleme în 
dicționarele catolice de teologie. El spune astfel că în KIRCHENLEXIKON, în douăsprezece 
volume, a lui Wetzer şi Welte din 1886, în al patrulea volum numărând două mii o sută 
patruzeci şi opt de coloane, termenului „eshatologie“ îi sunt alocate numai patru rânduri! 
În LEXIKON FUR THEOLOGIE UND KIRCHE din 1931, aceleiaşi probleme îi sunt alocate de 
data aceasta patruzeci şi nouă de rânduri. În ediţia din 1959 a acestui LEXIKON aceeaşi 
temă este tratată, de data aceasta, pe întinderea a o mie nouă zeci şi cinci de rânduri. 
Această comparaţie nu face altceva decât să remarce locul destul de minor al eshatologiei 
în viziunea dogmatică romano-catolică, chiar dacă acestei probleme i s-a acordat din ce în 
ce mai mult spaţiu în expuneri mai recente. 

Întrebarea care se pune însă în legătură cu eshatologia este următoarea: ce 
semnificaţie se acordă evenimentelor descrise de acest tratat? Pentru LEXIKON-ul lui 
Wetzer şi Welte „eshatologia este doctrina despre lucrurile ultime ale lumii şi ale omului. 
Lucrurile ultime (ra eshata) sunt moartea, judecata cu urmările sale, raiul şi iadul (a se 
vedea articolele respective)“. Definiţia, observă Rast, descrie conţinutul eshatologiei într- 
o manieră reifiantă, vorbind despre lucrurile ultime; în plus, numindu-le ultime, ea le 
plasează în întregime în viitor, deci fără nici o legătură cu istoria, cu prezentul chiar. La 


70 Grigore de Nyssa, Comentariu la Cântarea Cântărilor, PG XLIV, 885 D — 888 A; la D. Stăniloae, op. cit., vol.3, 
p.442-443, n.276 

fel procedează şi LEXIKON-ul din 1931 pentru care eshatologia este „în timpurile recente 
termenul care desemnează expunerea ştiinţifică a doctrinei asupra acestor evenimente şi 
stări care, conform providenţei divine, survin la sfârşitul evoluţiei morale şi religioase a 
fiecărei vieți umane, ca şi la sfârşitul evoluţiei întregii creţii“. Autorul articolului, E. 
Krebs, califică eshatologia ca „doctrină a împlinirii (a consumării)“ şi o consideră 
„concluzia edificiului dogmaticii creştine“. Eshatologia, observă acelaşi T. Rast, este 
expusă şi aici cu aceeaşi semnificaţie, adică cu accent exclusiv asupra caracterului viitor 
al evenimentelor descrise (în definiție apare de două ori expresia „la sfârşitul“). Krebs nu 
face decât să menţină viziunea romano-catolică tradiţională despre eshatologie care era 
dominantă încă în anii treizeci şi chiar după aceea.7% 

Acelaşi autor citează apoi o lucrare a lui Peter Miller-Goldkuhle, ESCHATOLOGIE 
IN DER DOGMATIK DES 19 JARHUNDERTS, care face o panoramă a abordării acestui capitol 
al dogmaticii în viziunea teologilor catolici din secolul al XIX-lea. Toţi autorii citați aici 
erau dominați de spiritul restaurației catolice şi al curentului neo-scolastic şi au tratat 
eshatologia ca pe un capitol complet separat de toate celelalte. În viziunea lor eshatologia 
descria evenimente plasate în întregime în viitor, suferind în mod evident de o lipsă 
accentuată a simțului istoric. Istoria nu este văzută aici în nici un fel ca fiind orientată 
spre eshaton, ca având adică un ţel ultim care ar urma să fie atins în cadrul ei. Referindu- 
se la această perioadă a teologiei catolice, celebrul teolog catolic Y. Congar remarca 
următoarele: „Lipsa unei referiri la o mişcare mergând către o ţintă, spre o împlinire, se 
traducea (la aceşti teologi, n.n.) în lipsa unui sens eshatologic (al evenimentelor istoriei 
mântuirii, n.n.) şi reprezintă, cred eu, defectul cel mai grav al teologiei ieşite din 
scolastică.“ 710 

Autorul citat de Th. Rast se ocupă apoi de un alt teolog al acestei perioade, M. —]. 
Scheeben. Deşi Scheeben a fost unul din spiritele cele mai luminate ale secolului al XIX- 
lea şi a încercat o veritabilă înnoire a sterilei teologii scolastice catolice încă dominantă la 
acea vreme, nici el n-a putut depăşi viziunea catolică tradițională în ceea ce priveşte 
eshatologia. Slava vremurilor ultime nu se află la el „în nici un raport pozitiv cu 
temporalul, cu devenirea, cu istoria“. Nici el nu reuşeşte să dezvolte o adevărată teologie 
eshatologică a istoriei, rămânând la viziunea sterilă a unei „eshatologii reificate“.!! 

Aceeaşi manieră de a trata eshatologia o găsim şi la teologul catolic F. Diekamp, a 
cărui lucrare KATHOLISCHE DOGMATIK NACH DEM GRUNDSĂTZEN DER HEILIGEN "THOMAS, 
o expunere a teologiei dogmatice catolice forte răspândită în mediile de limbă germană, 
ajunsese în 1922 deja la a cincea ediție. Referindu-se la doctrina „scopurilor ultime“, 
Diekamp spune următoarele: „Concluzia dogmaticii este formată de doctrina despre 
scopurile ultime sau eshatologia (despre eshaza, în latină novissima, cf. Sir 7, 40). În timp 
ce alte lucrări ale lui Dumnezeu aparţin pentru noi în parte trecutului, în parte prezentului, 
obiectul eshatologiei se găseşte încă pentru noi în întregime în viitor (S.n.). Acestea sunt 
evenimentele sfârşitului pentru indivizi ca şi pentru ansamblul umanităţii, şi condițiile de 
existență care se vor stabili atunci. Ele sunt încoronarea şi împlinirea acţiunii lui 
Dumnezeu în lume, punctul de repaus spre care se îndreaptă evoluţia terestră după planul 
universal al lui Dumnezeu. Acest punct este finalmente atins printr-o ultimă intervenţie a 





79% "Th. Rast, L'eschatologie, în Bilan..., vol.2, p.501-502 

710 Y. Congar, Le Purgatoir, în Le myster de la mort et de sa celebration (A. M. Roguet, ed.), Paris 1951, p.312; la Th. 
Rast, op. cit., în Bilan..., vol.2, p.503 

711 P. Miller-Goldkuhle, Eschatologie in der Dogmatik des 19 Jarhunderts, Essen 1966, p.211; la Th. Rast, op. cit., 
în Bilan..., vol.2, p.504 

puterii şi maiestăţii divine. Despre aceste realizări divine — care pot fi numite împlinirea 
activă — şi despre efectele lor asupra oamenilor şi a universului — împlinirea pasivă — tre- 
buie să trateze eshatologia. Prima parte expune evenimentele sfârşitului, care privesc 
indivizii, ansamblul umanităţii şi lumea lipsită de rațiune; a doua parte expune stările 
sfârşitului.“!? 

Plasarea evenimentelor eshatologice în întregime în viitor se menţine şi în 
dogmatici catolice ulteriore cum este manualul Pohle/Gierens, unde eshatologia este 
„punctul final care încoronează întreaga dogmatică“. Împlinirea acestor evenimente este 
văzută de la sine ca un bine viitor, motiv pentru care ele sunt „evenimente finale“.71% 

În 1948 apare lucrarea VON DER LETZTEN DINGEN a teologului catolic M. Schmaus. 
În ciuda celor şapte sute şi mia bine de pagini, nu este altceva decât o compilaţie, chiar 
dacă una „meritorie şi importantă“, cum spune Rast. Lucrarea nu schimbă cu nimic 
viziunea catolică de până atunci cu privire la o eshatologie în care evenimentele specifice 
acesteia sunt plasate în întregime în viitorul ultim al umanităţii şi al cosmosului.71+ 
Desigur, ulterior s-au făcut tentative notabile de a schimba această viziune. Numele unui 
H. U. Von Balthasar sau al lui K. Rahner se înscriu în această direcţie; contribuţiile lor 
sunt însă minore. Teologia catolică n-a părăsit încă această viziune reificată şi 
eminamente futuristă despre evenimentele eshatologice. 

Teologia protestantă. Situaţia şi mai ales semnificaţia eshatologiei în teologia 
protestantă este diametral opusă. Pentru cei mai mulţi dintre protestanți eshatologia este o 
problemă a prezentului; eshatologia invadează istoria. Teologia protestantă se situează 
astfel şi la acest capitol într-o poziţie diametral opusă faţă de abordarea catolică. 
Evenimentele eshatologice nu mai sunt considerate ca lucruri ce se vor întâmpla într-un 
viitor mai mult sau mai puţin îndepărtat, ci sunt interpretate ca referinţe simbolice la 
prezentul credinţei. 

O primă conturare mai precisă a poziţiei protestante faţă de această problemă are 
loc în aşa-numita teologie liberală cu marii ei reprezentanţi din secolul al XIX-lea, Adolf 
von Harnack şi Albrecht Ritschl. Liberalii au susținut că o interpretare realistă a 
eshatologiei reprezintă un mod neştiinţific de a înţelege mesajul lui lisus. Ceea ce 
proclamă cu adevărat învăţătura sa despre a doua venire este victoria dreptăţii lui 
Dumnezeu asupra răului din lume. Liberalii au accentuat, aşadar, caracterul prezent al 
Împărăției lui Dumnezeu; faptul că în texte ca LUCA X, 8-9 aceasta apare nu ca ceva 
îndepărtat în timp, ca ceva izolat într-un viitor îndepărtat, ci ca o realitate apropiată, 
accesibilă imediat pentru oameni. Această împărăție semnifică de fapt domnia lui 
Dumnezeu în inimile oamenilor, acolo unde aceştia îl ascultă. Rolul lor este să 
răspândească această împărăție. Ritschl afirmă deschis că ea nu este altceva decât una a 
dreptăţii şi a valorilor etice.715 

Un alt nume mare al teologiei protestante pe care l-a preocupat eshatologia, de data 
aceasta de la începutul secolului al XX-lea, este acela al lui K. Barth. Celebrul teolog 
reformat a oferit eshatologiei o nouă actualitate, transformând-o chiar în problema 





712 F. Diekamp, Katholische Dogmatik nach dem Grundsătzen der heiligen Thomas, Miinster, ediţia a 5-a, 1922, 
vol.3, p.366; la Th. Rast, op. cit., în Bilan..., vol.2, p.506-507 

713 Pohle / Gierens, Lehrbuch der Dogmatik, Paderborn, ediţia a 9-a, 1937, vol.3, p.648-649; la Th. Rast, op. cit., în 
Bilan..., vol.2, p.507 

714 Th. Rast, op. cit., în Bilan..., voL.2, p.508 

715 A. Ritschl, The Christian Doctrine of Justification and Reconciliation, Edinburg, T. And T. Clark, 1900, p.30 şi 

dominantă a teologiei. EI declara la un moment dat că: „Un creştinism care nu este în 
totalitate şi definitiv eshatologie nu are în totalitate şi definitiv nimic de-a face cu 
Hristos.“716 Barth a căutat să reformuleze întreaga sa teologie pornind de la acest reper 
fundamental care este eshatologia. În aceasta, spune H. U. Von Barthasar, „îşi are punctul 
de plecare... (încercarea sa de) remaniere a teologiei protestante.“!” 

Rudolf Bultman. Pentru acest mare teolog german o eshatologie care se raportează 
la viitor este lipsită de interes. Pentru el eshatologia are ca prim scop să servească „în 
calitate de moment structural al realităţii existenţiale prezente“.718 Aceasta înseamnă că 
eshatologia nu descrie un set de evenimente viitoare, ci exprimă credinţa, speranţa 
creştină în accepțiunea ei cea mai pură, adică fără o cunoaştere a obiectului la care se 
referă. Afirmând că-l interpretează pe Luther însuşi, Bultmann spune următoarele. „În 
lecţiile sale asupra epistolei către romani, Luther exprimă o dată foarte pe scurt acest 
lucru: speranţa creştină ştie că ea speră; dar ea nu ştie ce speră.“7!” Bultmann afirmă că 
Scriptura nu cuprinde enunţuri dogmatice asupra existenţei, ci este în întregime o 
kerigma, adică o proclamare a lui Hristos în auzul credinţei. Scriptura nu ne transmite un 
conţinut obiectiv, independent de noi şi obligatoriu pentru credinţă, ci-l propune pe Iisus 
credinţei, deciziilor acesteia, ca pe un nou mod de existenţă subiectivă. Hristos nu este 
aici o realitate obiectivă, ci un exemplu de situare a individului într-un mod nou de 
existenţă în raport cu Dumnezeu.7% 

J. Moltmann, asemenea lui Barth, vede întreaga teologie prin prisma eshatologiei. 
Credinţa creştină este privită ca fiind atât de profund eshatologică, încât termenul 
„eshatologic“ este alăturat ca adjectiv fiecărui concept teologic. În cadrul unei asemenea 
concepţii subiectul eshatologiei nu este viitorul, ci ideea că a început o nouă eră.7 
Moltmann a folosit în acest scop conceptul de „speranţă“ elaborând chiar o întreagă 
„teologie a speranţei“. Nu este vorba însă de o speranţă în ceva viitor, ci de speranţa că 
lucrurile promise de Dumnezeu se vor împlini imediat, în prezentul pe care-l trăim. A trăi 
speranţa, a crede în „Dumnezeul speranţei“, înseamnă pentru Moltmann a milita activ 
pentru împlinirea dreptăţii lui Dumnezeu în istorie, în lumea prezentului. „Noi, spune el, 
construim şi nu doar interpretăm viitorul a cărui putere în speranţă, precum şi în împlinire 
este Dumnezeu. Aceasta înseamnă că speranţa creştină este o speranță creatoare şi 
militantă în istorie. Orizontul aşteptării eshatologice produce aici un orizont al intuiţiei 
etice care, la rândul lui, dă sens iniţiativelor istorice concrete.“22 

C. H. Dodd este un teolog american cunoscut ca autor al teoriei „eshatologiei 
realizate“. E susţine că mesajul lui lisus nu s-a referit la o venire viitoare şi la o Împărăţie 
viitoare. Mai degrabă Împărăţia lui Dumnezeu a sosit deja odată cu venirea lui Iisus. 
Eshatologia este realizată, s-a împlinit în lisus Hristos. Dodd îşi întemeiază viziunea sa pe 
texte ca LUCA X, 18, în care înfrângerea domniei lui Satan este privită de lisus ca un 
eveniment care a avut loc deja, pe textul de la IOAN V, 24 în care se afirmă că judecata 





716 K. Barth, Der Riimerbrief, Munich, 1922, p.298: la Th. Rast, op. cit., în Bilan..., vol.2, p.505 

acestei lumi a avut şi ea loc, sau pe cel din FAPTE II, 16-17 unde un eveniment prezis de 
proorocul Ioil că va avea loc „în zilele de pe urmă“ este prezentat de Petru ca având loc în 
momentul Cincizecimii.72 

2. Premizele ecleziologice ale eshatologiei. Teologia catolică. În efortul ei de a 
defini esenţa eshatologiei, această teologie procedează după principiul Biserica face totul; 
Dumnezeu va acţiona direct abia la sfârşitul timpurilor, eshatologia fiind deci o problemă 
aparţinând exclusiv viitorului ultim. Un simptom al acestui efort de a apăra istoria faţă de 
orice imixtiune a eshatologicului, de a apăra dreptul şi puterea Bisericii de a acţiona în 
locul lui Dumnezeu măcar pe perioada istoriei, este modul special în care înţelege 
teologia catolică aşa-numita vedere preafericită sau visio beata. Problema a apărut în 
Orient abia prin secolul al XIV-lea cu prilejul izbucnirii disputei palamite. Isihaştii, în 
frunte cu Sf. Grigore Palamas, susțineau pe baza tradiției că, după un efort ascetic mai 
mult sau mai puţin lung şi prin practicarea intensă a rugăciunii inimii, ei ajungeau să 
vadă, în sfârşit, acea lumină pe care o văzuseră înşişi apostolii pe Tabor şi că această 
lumină este slava cea necreată care-l înconjoară pe Hristos din eternitate ca Dumnezeu. 
Caracterul extraordinar al acestei doctrine consta în îndrăzneala de a afirma că această 
vedere a luminii necreate putea avea loc încă din această viaţă. Isihaştii îşi întemeiau 
învăţătura pe afirmaţia Sf. Simeon Noul Teolog potrivit căruia inimile purificate de 
patimi îl vor putea vedea pe Dumnezeu însuşi încă înainte de moarte, încă din timpul 


vieţii. 72 





Controversa care a izbucnit ulterior între Orient şi Occident pe această temă şi care 
s-a concentrat asupra problemei dacă poate fi văzută sau nu fiinţa divină însăşi de către 
mistici şi chiar de către îngeri a fost precedată însă de o cristalizare a unor poziţii 
contradictorii cu privire la perioada de timp când sufletele vor putea vedea, în sfârşit, pe 
Dumnezeu, această vedere fiind în esenţa sa un eveniment prin excelenţă eshatologic. 
Orientalii afirmau, cum am văzut, pe baza Sf. Simeon Noul Teolog, că această vedere 
poate fi posibilă încă din această viaţă. Occidentali, prin papa loan al XXII-lea, au 
decretat însă că acest lucru nu va fi posibil sufletelor fericite decât abia după învierea de 
la sfârşitul timpurilor. Dacă ele văd ceva după moarte, văd numai pe Hristos ca om. Papa 
Benedict al XII-lea a corectat viziunea predecesorului său printr-o bulă intitulată 
Benedictus Deus şi promulgată la 29 ianuarie 1336 în care a afirmat că această vedere 
este posibilă acestor suflete şi imediat după moarte.7% 

În fond, papa Benedict al XII-lea nu schimba prea mult situaţia devansând accesul 
sufletelor preafericite la vederea esenței lui Dumnezeu. Esenţialul problemei constă în 
faptul că, fie în versiunea papei loan al XXII-lea, fie în aceea a papei Benedict al XII-lea, 
vederea lui Dumnezeu, experienţa directă a prezenţei sale este un eveniment pe care 
teologia scolastică nu l-a acceptat ca putând avea loc încă din această viaţă, ci abia după 
moarte. O vedere directă a lui Dumnezeu înainte de moarte a fost considerată în 
catolicism, în mod nedeclarat, ca o restrângere a puterilor vicariale ale Bisericii, a 
puterilor ei de a acţiona în baza acelui tezaur de merite încredinţat discreţionar ierarhiei 
spre a fi administrat în locul lui Hristos, în locul lui Dumnezeu. O admitere a punctului de 
vedere răsăritean ar fi echivalat, în viziunea acestei teologii, cu o exceptare a misticilor de 
la obligaţia generală de supunere faţă de autoritatea bisericească prin afirmarea unui acces 





7% La M. J]. Erickson, op. cit., vol.3, p.347-348 

nemediat la vederea lui Dumnezeu, o imixtiune a eshatologicului însuşi în perioada 
istorie, deci a Bisericii. 

Teologia catolică nu s-a mulţumit însă cu o afirmare a puterii exclusive a Bisericii 
numai asupra istoriei. Prin teoria indulgențelor pentru cei morți ea a extins această putere 
şi dincolo de moarte, în perioada consacrată purgatoriului, împingând astfel domeniul 
eshatologiei propriu-zise abia după evenimentul învierii şi judecății finale. Pentru a 
înţelege această doctrină este nevoie să revenim la problema fezaurului Bisericii. Ce este 
acest tezaur? Teologia catolică crede că Hristos a încredinţat Bisericii o putere, o bogăţie, 
pe care aceasta o administrează în locul său atât în beneficiul celor vii, cât şi al celor 
morţi. Această putere formează ceea ce teologii au numit tezaurul Biserici. Acest tezaur 
depozitează atât învăţătura sacră, adevărurile revelate fundamentale, cât şi grația 
mântuitoare sub forma meritelor supraabundente: „Tezaurul graţiilor Bisericii (rhesaurus 
Ecclesiae), spune Bartmann, este alcătuit din operele satisfactorii supraabundente ale lui 
Hristos şi ale sfinţilor săi. Aceste opere nu-şi pierd valoarea, chiar dacă, în sine, ele nu 
servesc autorului lor, ci cad (se adună) în tezaurul Bisericii şi pot astfel folosi comunităţii 
sfinților în virtutea unei aplicări dispuse de către şeful Bisericii prin mijlocirea 
indulgenţelor.“72 „Tezaurul Bisericii, mai precizează acelaşi autor, este sursa materială a 
indulgențelor. Într-adevăr, Biserica scoate la iveală din „meritele inepuizabile ale lui 
Hristos şi ale sfinților” şi-i oferă lui Dumnezeu o compensație pentru operele de penitență 
care sunt încredințate direct celor care câştigă indulgenţele.“?7 

Cel care pomeneşte pentru prima dată în mod oficial despre aceste indulgenţe este 
papa Clement al VI-lea. Într-o bulă din 1343 el se referă la aşa-numitul tezaur al 
Bisericii, dar fără intenţia de a-l defini: „Acest tezaur, spune el, nu trebuie să rămână 
inutil, înfăşurat într-o năframă, ascuns în câmp, ci trebuie încredinţat lui Petru, deţinătorul 
cheilor cerului, şi succesorilor şi reprezentanţilor săi pe pământ, ca ei să-l poată folosi cu 
milostivire, în baza unor motivații speciale şi rezonabile, atât pentru iertarea completă, cât 
şi pentru iertarea parţială a pedepselor temporale cu care sunt datori pentru păcate, atât în 
general, cât şi-n particular (specialiter), cei care sunt cu adevărat penitenţi şi care s-au 
mărturisit (vere poenitentibus et confessis).“"25 Căutând să precizeze conceptul de indul- 
gență, Bartmann spune: „Esenţa propriu-zisă a indulgenţei rezultă din declarația 
precedentă de o manieră foarte clară. Ea nu are caracterul unei donații; este o achitare în 
baza unei plăți (solutio) făcute de alții. Nu se poate imagina o epuizare a tezaurului 
Bisericii, decât în situaţia când acesta ar fi fost alcătuit numai din merite umane; el este 
inepuizabil, căci cuprinde meritele infinite ale Omului-Dumnezeu.““72% 

Ajungem acum la miezul problemei şi anume la indulgenţele pentru cei morți. 
Moartea îl introduce pe om într-o stare ce nu mai aparține istoriei, adică lumii acesteia. 
Moartea este în plan individual un eveniment eshatologic, inaugurând pentru individ o 
perioadă intermediară până la judecata finală şi universală de la sfârşitul timpurilor. În 
mod normal moartea ar trebui înţeleasă ca un eveniment care scapă cu totul oricărei 
acţiuni omeneşti, intrând cu totul în competenţa lui Dumnezeu. Teologia catolică extinde 
însă puterea Bisericii chiar şi dincolo de moarte, considerând că aceasta poate interveni în 
fixarea prin indulgenţe a sorții celor morţi. În felul acesta ea amână o intervenţie directă a 
lui Dumnezeu asupra sorții oamenilor abia după evenimentul final al învierii şi judecății 


726 B. Bartmann, Precis de theologie dogmatique, Mulhouse, ediţia a 3-a, vol.2, p.452 
727 B. Bartmann, op. cit., vol.2, p.450 

7% La B. Bartmann, op. cit., vol.2, p.453 

7% B. Bartmann, op. cit., vol.2, p.453-454 

universale. Ideea că Biserica poate stăpâni soarta oamenilor chiar şi dincolo de eve- 
nimentul morţii lor este indubitabil expresia acestei tendinţe catolice de a înţelege 
eshatologia propriu-zisă ca pe un eveniment ce se va produce în viitorul cel mai 
îndepărtat, care va începe cu adevărat abia după învierea şi judecata universală. Prin 
teoria şi practica indulgențelor pentru cei morți teologia catolică crede astfel că domeniul 
acţiunii Bisericii asupra oamenilor în locul lui Dumnezeu se întinde chiar şi după moartea 
acestora până la învierea generală. Abia atunci înţelege Biserica catolică să cedeze locul 
unei acțiuni, în sfârşit, directe a lui Dumnezeu asupra umanităţii şi a istoriei. 

Istoriceşte, ne informează Bartmann, practica indulgențelor pentru cei morţi apare 
abia în 1457 cu prilejul unei bule a papei Callixt al III-lea adresată regelui Henric de 
Castilia în scopul susţinerii unei cruciade. Indulgenţe tot pentru cei morţi au fost acordate 
de papa Sixt al IV-lea regelui Louis al XI-lea în favoarea unei biserici închinată Sfântului 
Petru în oraşul Saintes pentru toată Franţa şi pentru o perioadă de zece ani. Indulgenţele 
erau menite să scurteze pedepsele pentru greşeli temporale sau veniale, cum sunt ele 
numite de teologia catolică, ale celor aflați în purgatoriu. Cardinalul Peraudi, legatul 
papei prin care au fost acordate aceste indulgenţe regelui francez, considera la vremea 
respectivă că pentru iertarea celor din purgatoriu nu era nevoie de nici un act de căință şi 
de penitenţă din partea celor aflaţi încă în viaţă, deoarece indulgenţele câştigate de ei prin 
plata unei sume de bani erau pentru alții. Suportul teoretic al indulgențelor era, aşadar, 
numai autoritatea papală şi erau menite să răscumpere din purgatoriu un număr 
determinat de suflete. Teologi ai vremii ca Gabriel Biel, Wendelin Steinbach, Jean Hane, 
Jean Paltz şi alţii împărtăşeau această opinie. Erau răscumpărate astfel, după posibilităţi, 
200, 100, sau 50 de suflete determinate. Se punea chiar întrebarea dacă papa n-ar fi putut, 
printr-o decizie unică, să elibereze întregul purgatoriu. Aceasta era atmosfera în care, la 
începutul secolului al XVI-lea, a început să predice şi să vândă indulgenţe lângă 
Wittenberg celebrul Johan Tetzel, scandalizându-l la culme pe Luther şi provocând 
declanșarea Reformei cu faimoasa sa strigare: „În clipa când argintul a sunat în cutie, 
sufletul a şi ieşit din purgatoriu“.7%0 

Dându-şi seama de exagerarea la care se ajunsese, teologia catolică ulterioară a 
căutat să atenueze semnificaţia juridică a indulgențelor. S-a căutat să se întemeieze aceste 
indulgenţe pentru cei morţi nu pe simpla autoritate a papei, per modum auctoritatis, ci pe 
bunăvoința lui Dumnezeu, intervenţia papei fiind de fapt o rugăciune către Dumnezeu în 
favoarea celor aflați în purgatoriu, dar o rugăciune eficientă. S-a spus astfel că 
indulgenţele pentru cei morţi au la bază această rugăciune sau mijlocire, că ele sunt 
eficace per modum impetrationis sau per modum suffragii. Bartmann recunoaşte însă că 
teologii scolastici - scolasticii extremişti, le spune el - au atribuit papei jurisdicția totală, 
adică autoritatea şi eficacitatea directă şi integrală în acordarea indulgențelor pentru cei 
morţi, fără a mai fi nevoie adică de implorarea ajutorului lui Dumnezeu.'5! Chiar dacă 
Conciliul de la Trident a exclus o înţelegere a esenței indulgențelor pentru morţi per 
modum auctoritatis, afirmând că ele acţionează numai per modum suffragii, faptul că 
papa şi episcopii le pot acorda apelând la rezaurul Bisericii dovedeşte că nu numai istoria 
este spaţiul de acţiune al Bisericii în locul lui Dumnezeu, ci şi perioada purgatoriului, 
adică aceea care în mod normal ar fi trebuit să aparţină eshatologiei propriu-zise. 


73 B. Bartmann, op. cit., vol.2, p.455 
75! B. Bartmann, op. cit., vol.2, p.456 

Extinderea acţiunii papei şi a ierarhiei în general şi asupra perioadei purgatoriului 
împinge eshatologia spre viitorul ultim al lumii şi al istoriei. 

Teologia protestantă. Teologia protestantă se situează, aşa cum am spus deja, la 
antipodul celei catolice. Dacă prin conceptul lor de tezaur al Bisericii catolicii împing 
eshatologia propriu-zisă spre viitorul ultim al istoriei, protestanții, prin teoria 
predestinaţiei absolute pe care o împărtăşesc în mod invariabil toate fracţiunile lor, 
dimpotrivă, reuşesc să aducă eshatologia în istorie. Doctrina predestinaţiei face inutilă nu 
numai judecata particulară, ci şi cea universală de la sfârşitul timpurilor. Din moment ce 
Dumnezeu a decis deja, independent de faptele cuiva, cine să fie mântuit şi cine osândit, 
judecata universală îşi pierde obiectul ei real. Prin această teorie protestanții nu mai pot 
argumenta în mod real eshatologia lor ca pe un eveniment al viitorului. Predestinaţia 
reprezintă o judecată care a avut deja loc fie odată cu evenimentul lisus Hristos, cum vrea 
să sugereze K. Barth, fie chiar înaintea istoriei, adică voinţa cea ascunsă şi eternă a lui 
Dumnezeu. Predestinaţia face ca „aleşii“ să nu mai fie un „produs“ al eshatologiei 
propriu-zise, adică al judecății de după moarte şi nici măcar ai celei finale şi universale. 
„Aleşii“ sunt deja cunoscuţi de Dumnezeu, care i-a desemnat prin voinţa sa absolută, şi se 
cunosc şi între ei. 

Teoria Bisericii invizibile prin însăşi esenţa ei reprezintă în realitate o subminare a 
eshatologiei propriu-zise. Din moment ce aceasta este alcătuită numai din cei predestinaţi 
la mântuire, din moment ce ea nu-i cuprinde şi pe cei păcătoşi în curs de purificare, 
Biserica invizibilă se confundă cu, înlocuieşte chiar, Împărăţia Cerurilor care va rezulta în 
urma judecății universale! Predestinarea şi alegerea substituie, de fapt, judecata 
universală, astfel încât Biserica celor drepți, a celor deja aleşi prin predestinare, este o 
anticipare, o inaugurare în istorie, ba chiar o înlocuire a Împărăției eshatologice cu una 
care deja există în timp şi căreia nimic nu-i va mai putea fi adăugat ori modificat din 
punctul de vedere al componenţei ei. 

Mai mult decât atât, protestanții atrag atenţia că Biserica invizibilă este, prin însăşi 
esenţa ei, radical opusă Bisericii papale. Biserica invizibilă nu mai are nimic omenesc în 
ceea ce priveşte structura şi adevărata ei conducere. Dacă principiul teologiei catolice 
este, cum am spus, acela că Biserica face totul, principiul eshatologiei protestante este, 
dimpotrivă, acela că Dumnezeu face totul. Dumnezeu înlocuieşte prin actul predestinării 
orice ierarhie omenească şi orice sacrament purificator, cum ar fi cel al pocăinţei. Nici un 
om nu are cu adevărat „puterea de a lega şi de a dezlega“, căci această putere este 
exercitată numai de voinţa divină, care, ea singură, „leagă şi dezleagă“, hotărând care om 
să fie mântuit şi care să fie osândit. Or, din moment ce acţiunea alegerii este desfăşurată 
direct şi numai de către însuşi Dumnezeu, din moment ce constituirea adevăratei Biserici 
se face numi prin predestinare divină, istoria nu mai are nici un loc, nu-şi mai are nici o 
justificare în spațiul Bisericii! Istoria este necesară în condiţiile în care acţionează o 
ierarhie umană, chiar dacă este investită cu puteri divine. Iertarea şi pocăinţa sunt acţiuni 
care presupun desfăşurarea lor în timp, implicând o devenire, o schimbare progresivă, o 
purificare reală a penitentului. Predestinare exclude însă orice devenire a celui păcătos, 
orice purificare chiar. Ea este o decizie divină fără nici o legătură cu starea celui păcătos. 
Or, ca decizie divină ea nu are nevoie de timp şi nu necesită un viitor eshatologic. Decizia 
a fost luată deja din eternitate, astfel încât Biserica celor aleşi sau predestinaţi nu are de 
ce să aştepte judecata eshatologică pentru a deveni reală; ea poate exista deja din istorie 
pentru că, de fapt, ca decizie divină, ea există din totdeauna. Biserica invizibilă sau a 
celor predestinaţi este în realitate prin însăşi esenţa ei o Biserică eshatologică. 

Cu toată teoria „invizibilităţii“ Bisericii adevărate, protestanții simt nevoia să lege 
mai strâns de istorie această Biserică. Teologii protestanți caută în consecință modalităţi 
pentru a argumenta o „vizibilitate“ a aceleiaşi Biserici, fără a-i contrazice esenţa 
invizibilă. Prin aceste eforturi aceşti teologi caută, de fapt, modalităţi de a argumenta o 
instalare în istorie, în prezentul pe care-l trăim, a însăşi Împărăției eshatologice. Aceasta 
este, de fapt, adevărata semnificaţie a teoriei liberale că a doua venire a lui lisus înseamnă 
în realitate victoria lui Dumnezeu asupra răului din istorie. Eshatologia este văzută aici ca 
o ameliorare etică şi religioasă progresivă a istoriei. Aceasta este şi semnificaţia teologiei 
speranţei a lui Moltmann, care consideră că eshatologia nu trebuie numai descrisă, ci 
trebuie trăită efectiv, împlinită în prezentul nostru istoric, concret. 

Militantismul evanghelic şi social protestant ascunde credința că Împărăţia 
eshatologică poate fi făcută prezentă în istorie sau poate fi grăbită instalarea ei în istorie. 
Aceeaşi motivaţie au avut-o, în fond, şi anabaptiştii când au pornit războiul țărănesc din 
1525. Pornind să curețe lumea cu sabia de toţi cei păcătoşi — cel puţin de cei pe care-i 
considerau ei a fi păcătoşi — anabaptiştii lui Thomas Minzer sperau să grăbească în acest 
fel venirea Împărăţie Cerurilor, adică a acelei împărăţii care nu-i cuprinde decât numai pe 
cei curaţi! Aceeaşi a fost, desigur, şi raţiunea terorii pe care, atunci când au instalat o 
astfel de împărăție la Miinster, au aplicat-o locuitorilor care nu voiau să se conformeze 
principiilor noului „regat“. Cei care desfăşoară astăzi ample acţiuni de evanghelizare sau 
de ajutorare socială o fac în speranţa că ei sunt membrii ai Împărăției eshatologice şi că 
aceasta se va instala mai curând în istorie inaugurând eshatonul. 

Toate aceste „eshatologii instalate sau în curs de instalare“ au la bază ideea că 
judecata, ca acţiune de despărțire a celor aleşi de cei păcătoşi, a fost deja consumată prin 
actul predestinării. Prin teoria mileniului teologii protestanți sau mai degrabă cei 
neoprotestanți iau în considerare în conturarea viziunii lor despre eshatologie şi 
evenimentul învierii generale. Potrivit acestei teorii Dumnezeu va împărăţi încă înainte de 
sfârşitul propriu-zis al istoriei o mie de ani cu cei drepţi, înviaţi special în acest scop. Va 
fi o domnie pământească, adică concretă în care aleşii predestinaţiei divine se vor bucura 
din plin de toate bunătăţile materiale ale acestei Împărăţii eshatologice, prezentă însă în 
mod anticipat în istorie înainte de finalul acesteia. Interesant este faptul că cei ce susţin 
teoria milenaristă n-au părăsit ideea terorii ca mod de cârmuire a Împărăției milenare. La 
capitolul „caracteristici ale mileniului“ autorii unui dicţionar biblic spun: „Cetăţenii 
Împărăției (vor) cunoaşte o mare longevitate şi o imensă prosperitate... Totuşi, Domnul 
lisus (va) cârmui cu un toiag de fier. EI nu (va) tolera nici un lucru rău...“"%? Dragostea 
este, desigur, exclusă, pentru că în acest caz ar trebui ca în cadrul acestei Împărăţii 
eshatologice anticipate să fie admişi şi păcătoşii, ceea ce contrazice doctrina protestantă a 
Împărăției numai pentru cei aleşi. Teroarea este, evident, forma istorică a predestinaţiei. 
Teroarea instituie o societate pură, liberă de păcătoşi, de oameni care au alte păreri. 

3. Premizele antropologice ale eshatologiei. Teologia catolică. Eshatologia este, 
de fapt, concluzia întregului sistem dogmatic în toate confesiunile. Prin urmare, ea va 
beneficia nu doar de unele, ci de toate premizele, adică de conţinutul tuturor dogmelor 
expuse până aici. Astfel, eshatologia va fi marcată nu numai de cele ce s-au spus cu 
privire la natura acţiunii lui Dumnezeu în istorie şi mai ales în Biserică, ci şi de felul în 
are confesiunea respectivă va înţelege natura şi acțiunea omului. Aşadar, nu numai 
ecleziologia va fi o premisă absolut necesară în înţelegerea eshatologiei, ci şi 





7% Dicţionar biblic, Editura Stephanus, Bucureşti 1996, art. Mileniu, vol.2, p.370 

antropologia. În ceea ce priveşte teologia catolică acest lucru este evident mai ales în felul 
în care concepe ea starea sufletelor imediat după moarte, dar şi starea lor definitivă din 
cer, acolo unde vor vedea slava lui Dumnezeu. 

Potrivit teologiei catolice purgatoriul este un fel de iad provizoriu, menit să 
purifice sufletele care n-au păcătuit suficient de grav pentru a merita pedeapsa eternă a 
iadului, dar nici nu sunt cu adevărat pure pentru a merita fericirea eternă a cerului. 
Purgatoriul este, aşadar locul unde aceste suflete îşi expiază păcatele prin suferinţă. 
Bartmann are grijă să precizeze că această suferință îndurată în purgatoriu nu are un 
caracter meritoriu, căci nu este o satisfactio, ci o satispassio! Cu alte cuvinte, suferinţa 
îndurată în acest loc nu le dă dreptul de a merita cerul, ci este o plată pentru ceva încă 
datorat, pentru greşeli veniale făcute în viaţă, adică pentru greşeli ce nu merită decât o 
pedeapsă temporală, nu una eternă. Am subliniat cuvintele „a merita“ şi „caracter 
meritoriu“ deoarece ele sunt fundamentale pentru felul în care înţelege teologia catolică 
starea sufletelor în purgatoriu, dar mai ales pentru însăşi ideea de purgatoriu, care, în ab- 
senţa noțiunilor de merit şi de satisfacţie, nu ar exista. 

Teologii catolici atrag atenţia că ceea ce este purificat în purgatoriu nu sunt 
pedepsele, ci greşelile. Este o distincţie importantă, deoarece arată că sufletele de aici nu 
îndură suferinţele numai ca pedepse expiatorii, ci, sub presiunea acestora, ele 
înregistrează o ameliorare morală certă. „Nu se poate nega în nici un fel, spune 
Bartmann, faptul că în purgatoriu are loc o ameliorare morală a sufletelor. Desigur, ele 
nu mai sunt îngreunate de instinctele culpabile ale simţurilor; aceste instincte au murit 
odată cu trupul. În schimb, tendinţele psihice rele n-au fost suprimate mecanic; este 
nevoie, deci, ca ele să fie expulzate în mod liber din suflet. Aceasta nu se poate face decât 
prin acte morale supranaturale, ca şi în viaţa actuală. În fine, nu se poate contesta nici 
faptul că sufletele din purgatoriu practică, în starea în care se află, un cult (pentru 
Dumnezeu, n.n.) pe care-l exercită prin acte spirituale de adoraţie, prin acţiuni ale graţiei, 
prin laudă. Toate acestea sunt menite să sporească moralitatea acestor suflete, deşi aceste 
acte nu au puterea să întemeieze meritul şi să mărească fericirea.“75% 

Aceste „acte de cult“ posibile în purgatoriu au condus teologia catolică la 
concluzia că în acest loc sufletele nu sunt supuse numai suferințelor, ci au parte şi de 
anumite „bucurii“. Bartmann îl citează pe Sfântul Bernardin de Sienna care vorbeşte de 
„bucuriile purgatoriului“ dintre care enumeră următoarele: confirmatio gratiae, certitudo 
salutis, amor Dei, visitatio angelorum, visitatio sanctorum €tC. În această situaţie s-a pus 
întrebarea dacă acestor suflete aflate în purgatoriu nu li se pot adresa şi rugăciuni de 
mijlocire. Toma d'Aquino a răspuns negativ acestei întrebări spunând: „Cei care sunt în 
purgatoriu, chiar dacă ne sunt superiori sub aspectul impecabilităţii, ne sunt, totuşi, 
inferiori în ceea ce priveşte pedepsele pe care le suferă şi de aceea nu sunt în situaţia de a 
se ruga pentru noi, ci mai degrabă în aceea de a trebui să se roage pentru ei înşişi, non 
sunt in Statu orandi sed magis ut oretur pro eis.“ (S. Th., II, i, 83 ad 3). Dimpotrivă, 
Richard de Middletown spune că sufletele din purgatoriu sunt, în ceea ce priveşte 
caritatea, prietenii lui Dumnezeu şi pot, evident, să se roage pentru noi, motiv pentru 
care-i putem invoca şi noi în acest scop. De aceeaşi părere sunt şi mari teologi ca 
Bellarmin şi Suarez.7% 

Toate aceste amănunte sunt menite să sublinieze starea de conştiență absolută a 
sufletelor din purgatoriu. În viziunea teologiei catolice acestea nu numai că nu suferă 
pasiv pedepsele administrate expiatoriu, ci înregistrează un real progres spiritual, moral, 
chiar dacă zice Bartmann că acesta nu are un caracter meritoriu. Aceste progrese, spune 
acelaşi teolog, sunt „acte morale supranaturale, ca cele din viaţa de acum“. Ideea este că 
ele sunt acte reparatorii, nu acte meritorii. Prin aceste acte asumate în mod liber, deci 
absolut conştient, sufletele din purgatoriu îşi refac natura afectată de păcatele veniale 
neexpiate pe când erau încă în viaţă. Fiind supranaturale, aceste acte au ca răsplată 
„bucuriile purgatoriului“, care şi ele nu pot fi de alt ordin decât tot supranaturale. Aceasta 
înseamnă că în purgatoriu sufletele gustă „starea de graţie“, dar nu încă şi „starea de 
glorie“ care este proprie numai sufletelor din cer. Înainte de a analiza natura acestei „stări 
graţiale“, a acestor „bucurii ale purgatoriului“ să vedem în ce constă şi starea celor care 
au meritat fericirea sau beatitudinea cerului. 

Ceea ce în purgatoriu este doar o „bucurie“ imperfectă a stării graţiale devine în 
cer „beatitudine, fericire“, participare la însăşi viaţa lui Dumnezeu. Aşadar, esenţa stării 
preafericite în care se găsesc sufletele în cer constă în „participarea lor la viaţa lui 
Dumnezeu“. Această precizare este cuprinsă chiar în conţinutul definiţiei pe care 
dogmatica catolică o dă cerului, când spune: „Există un cer sau o viaţă eternă şi în acest 
cer drepţii participă fără sfârşit la fericirea (beatitudinea) lui Dumnezeu.“7% Atâta vreme 
cât se află în viaţa aceasta sau chiar în purgatoriu sufletele sunt încă pe cale, adică se află 
în Status viae sau status viatoris. Ajunse în cer ele se află, în sfârşit, în starea lor finală, în 
starea în care înţeleg pe deplin cele pe care până atunci doar le-au crezut, status termini 
sau status comprehensionis. Este starea naturii glorificate.73% În această stare finală sau de 
înţelegere maximă ele văd însăşi esenţa divină „care, decretează papa Benedict al XII-lea, 
li se arată direct, fără văl, clar şi deschis.“7%7 

Atât starea în care se află sufletele în purgatoriu, cât şi aceea în care se află 
sufletele în cer au în comun caracterul lor supranaturale. În ce constă acest caracter 
supranatural? „Când se pune întrebarea în ce constă supranaturalul în sine, fără a ţine 
seama de opoziţia sa faţă de natură, răspunsul, precizează acelaşi Bartmann, este acesta: 
el constă într-o participare activă la viaţa lui Dumnezeu, participare care se realizează 
imperfect în (starea de) grație şi perfect în starea de) glorie... Elementul cel mai 
important în definiţia dată mai sus este elevația supranaturalului deasupra oricărei forțe 
naturale (donum superadditum).“"*% Teologia catolică apelează la tot felul de distincţii 
scolastice pentru a preciza în ce constă acest supranatural. Astfel, supranaturalul poate fi 
accidental sau substanţial, relativ sau absolut. Starea sufletelor pare să se încadreze în 
ultima categorie, căci: „Supranaturalul absolut, spune tot Bartmann, depăşeşte forţele şi 
exigenţele oricărei naturi create sau creabile. Conţinutul său este elevarea creaturii 
raționale până la nivelul participării ei la viaţa lui Dumnezeu însuşi, prin graţie în viaţa de 
aici şi prin viziune divină în viaţa de dincolo.“ 

Este evident că teologia catolică vrea să sugereze cu toată forța că atât starea 
graţială, cât şi aceea de slavă sau glorie în care se află sufletele în cer sunt cu adevărat 
divine sau supranaturale în sensul că ele ar depăşi „forţele sau exigenţele oricărei naturi 

create sau creabile“. Aceste stări sunt grațiale, adică primite de om în dar de la 
Dumnezeu; ele nu sunt, deci, datorate propriei naturi, nu sunt activări ale vreunor forţe 
generate de natura umană. Fiecare dintre ele, argumentează teologia catolică, este 
nedatorată naturii umane, nafurae indebitum. De aceea ele sunt un fel de natură 
supraadăugată naturii umane propriu-zise.”% Că aceste sări depăşesc forțele naturale ale 
omului este adevărat. Dar depăşesc ele, într-adevăr, şi orice natură „creată sau creabilă“, 
cum spune Bartmann? Aici apare adevărata esenţă a eshatologiei catolice: în realitate 
starea supranaturală atât a sufletelor aflate încă în viaţă, cât şi aceea a celor aflate în 
purgatoriu sau în cer, chiar dacă este supranaturală, este în realitate tot una de natură 
creată. Starea sufletelor din cer nu este nicidecum una de participare cu adevărat la viaţa 
divină, ci una în care „beatitudinea“ nu este altceva decât dezvoltarea, activarea 
supranaturii cu care a fost înzestrat cel ajuns până aici şi care, în esenţa ei, este creată. 

Acest amănunt, pe care Bartmann pare să-l fi uitat în momentul când a spus că 
supranaturalul, fie el şi absolut, depăşeşte puterile oricărei naturi create sau creabile, 
apare cu claritate când se pune problema naturii grației şi mai ales a modului în care este 
„produsă“ aceasta de Dumnezeu. „Este, oare, graţia produsă prin creație (creatio ex 
nihilo) sau este produsă într-un fel oarecare prin generare? Conform tendinţelor lor 
teologice, tomismul, spune Bartmann, se pronunţă în favoarea primei opinii; molinismul 
(Suarez) în favoarea celei de a doua. Cum este dificil de conceput creatura ca o materie 
din care s-ar trage supranatura ca dintr-o putere naturală, este mai bine să se opteze 
pentru creatio ex nihiloi a tomiştilor. (Cf. S.TH., I, ii, 110, 2 ad 3).“74! Să nu se creadă că 
starea de graţie ar fi de altă factură decât aceea de slavă sau glorie. Teologul din care 
cităm afirmă clar că „Graţia şi gloria sunt, într-adevăr, intim conexe.“ 7% De altfel, 
teologia catolică califică drept panteism concepția răsăriteană că starea de har şi mai ales 
starea sufletelor din paradis nu este de natură creată, cu adevărat divină. 

Prin urmare, din cele expuse până aici, rezultă cu prisosință faptul că teologia 
catolică concepe eshatologia nu ca o perioadă în care încetează acţiunea Bisericii pentru a 
începe, în sfârşit şi cu adevărat, aceea a lui Dumnezeu. Sufletele ocupă în lumea de 
dincolo numai acea stare pe care Biserica a decis-o prin mijloacele care i-au fost puse la 
dispoziție de Hristos. Mai mult decât atât, aceste suflete ocupă aceste stări eshatologice în 
baza „meritelor“ sau „demeritelor“ lor. Meritele nu sunt în esenţă altceva decât activarea 
supranaturii pe care o posedă fiecare om prin sacramentele care i-au fost administrate. 
Această supranatură nu datorează, într-adevăr, naturii umane simple, propriu-zise, nimic, 
căci a primit-o în dar de la Dumnezeu prin sacramente. Ea este însă supranatura pe care 
omul, odată ce a primit-o, o are ca a sa. Din acest motiv, în măsura în care-i activează 
virtuțile, forţele ei latente, omul capătă merite înaintea lui Dumnezeu: el a activat ceva ce- 
i aparţine de drept, a oferit ceva din ale sale şi este astfel merituos. 

Atâta vreme cât va considera starea paradiziacă una supranaturală în sensul arătat 
mai sus, atâta vreme cât ea va vorbi de merite de care omul este capabil în baza acestei 
supranaturi pe care, odată primită, el o posedă ca a sa proprie, deci ca pe o supranatură 
creată şi ea asemenea naturii sale propriu-zise, chiar dacă este vorba de o aşa-zisă natură 
mai înaltă, altior natura, cum spun unii teologi, teologia catolică nu va putea susţine 
altfel decât metaforic afirmaţia că viaţa oamenilor după înviere va fi o participare reală la 

viaţa lui Dumnezeu însuşi. Îndumnezeirea naturii umane va fi întotdeauna străină acestei 
teologii. Eshatologia catolică se dizolvă, de fapt, în marele capitol al ecleziologiei sau, în 
cel mai bun caz, nu este decât un apendice al acestuia. 

Teologia protestantă. Antropologia protestantă se situează, ca toate celelalte 
capitole ale dogmaticii, la antipodul celei catolice. Concepţia protestantă despre starea 
intermediară a sufletelor, adică despre starea lor după moarte până la învierea generală, 
este, evident, marcată de propria viziune despre constituţia omului. În protestantism nu se 
pune problema meritelor, adică a contribuţiei umane la propria mântuire. Pentru 
protestanți, natura umană este în întregime ruinată din punct de vedere religios. Graţia 
este oferită, într-adevăr, cu totul gratuit, independent de sacramente, dar ea nu creează în 
om o supranatură în baza căreia acesta să poată aduna merite înaintea lui Dumnezeu şi 
astfel să-şi câştige locul în paradis. Graţia este pur şi simplu o decizie divină fără nici o 
legătură cu natura umană ori cu faptele săvârşite de aceasta. Graţia este pentru protestanți 
sinonimă cui predestinarea. În perspectiva eshatologiei protestanții nu ignoră cu totul 
problema naturii umane. Spre deosebire de catolici însă, ei imaginează că după moarte cei 
drepți capătă o natură cu totul diferită de aceea păcătoasă pe care au avut-o în timpul 
vieţii. Desigur, nu vom găsi în protestantism o unitate de vederi în această problemă, aşa 
cum €i nu au o unitate nici în altele. 

O a doua caracteristică comună a doctrinelor eshatologice protestante este aceea că 
nu numai natura umană nu are nici un rol în starea de după moarte, dar nici persoana. 
Deşi multe fracțiuni ieşite din Reformă identifică sufletul cu persoana, persoana umană, 
chiar atunci când este afirmată, nu are, de fapt, nici un rol: corupţia sau depravarea 
operată de păcat asupra naturii umane iniţiale este atât de radicală încât a fost afectat 
însuşi liberul arbitru, care este însăşi esența persoanei. Una dintre tezele fundamentale 
condamnate la conciliul de la Trident a fost tocmai teza protestantă potrivit căreia: 
„Liberul arbitru a fost pierdut şi s-a stins după căderea lui Adam, liberum arbitrium post 
Adae peccatum amissum et extinctum esse.“% De fapt, unii protestanți, având o viziune 
monistă despre natura umană, adică negând orice distincţie dintre trup şi suflet, confundă 
practic persoana cu natura căzută. În condiţiile în care natura sau persoana nu au nici un 
rol în mântuirea individului în timpul vieţii, cu atât mai puţin vor avea după moarte. 

Aşa se explică faptul că unele secte, precum adventiştii de ziua a şaptea sau 
martorii lui Iehova au subscris concepţiei mai vechi a anabaptiştilor şi a socinienilor 
potrivit cărora sufletul celui mort se află într-un somn fără vise. Este şi concepția 
irvingienilor din Anglia şi a ruseliştilor din Statele Unite.7 Într-un document oficial al 
adventiştilor se spune clar: „Starea omului după moarte este una de inconştienţă şi toţi 
oamenii, buni sau răi, deopotrivă, rămân în mormânt de la moarte până la înviere.“'% Un 
autor protestant atrage atenţia că „somnul sufletului“ nu exprimă cu acuratețe doctrina 
adventistă; în realitate sensul acesteia este acela de „stingere a sufletului“, căci după 
adventişti, omul nu adoarme la moarte, ci devine, de fapt, întru totul inexistent, căci nimic 
nu mai supravieţuieşte./*% Această concepţie este, cum am spus mai sus, derivată din 
antropologia profesată. Este ceea ce afirmă M. J. Erickson când spune că: „Fiecare 
concepţie despre starea intermediară este, bineînţeles, strâns legată de o anumită 

antropologie sau înţelegere specifică a naturii umane. Cei care aderă la ideea somnului 
sufletului susţin că persoana este o entitate unitară lipsită de părţi componente. Omul nu 
constă din trup şi suflet. Mai degrabă, om, trup şi suflet sunt una şi aceeaşi entitate. Prin 
urmare, când trupul încetează să funcţioneze, sufletul (adică întreaga persoană) încetează 
să mai existe. Nimic nu supravieţuieşte morţii fizice. Nu există, aşadar, nici o tensiune 
între nemurirea sufletului şi învierea trupului. Simplitatea acestei concepţii face ca ea să 
fie foarte atrăgătoare.“7* 

Somnul sau moartea sufletului sau a persoanei odată cu trupul este, într-adevăr, o 
consecință a ideii că, în substanța ei, persoana umană nu este o persoană în sensul 
adevărat al termenului, adică înzestrată cu liber arbitru. În aceste condiţii supraviețuirea 
conştientă a persoanei sau a sufletului după moarte nici nu este necesară, căci dacă n-a 
putut juca vreun rol în viaţă în privinţa mântuirii proprii, cu atât mai puţin îl va putea juca 
după moarte. Ce se va întâmpla însă la înviere? În nici un caz drepții nu vor mai avea 
vechile trupuri păcătoase, ci altele, cu totul noi, trupuri de slavă care nu mai au nimic 
comun cu ceea ce au avut înainte de moarte. Această ruptură radicală în raport cu ceea ce 
a fost omul înainte de moarte se manifestă la teologii liberali, care cred numai într-o 
nemurire a sufletului, fără să mai existe o înviere a trupului. Trupul este considerat atât de 
păcătos, încât nu mai este demn de a mai exista după moarte în Împărăţia lui Dumnezeu. 
doctrina învierii, spun adepții acestei teorii, nu este decât o reprezentare istorică 
depăşită. 748 

O altă concepţie şi mai îndrăzneață despre starea de după moarte este aceea a unui 
teolog pe nume W. D. Davies. Davies crede că-l interpretează pe Sf. Pavel, care, spunând 
că a murit şi a înviat cu Hristos, ar fi înţeles prin aceasta că a fost deja transformat şi că 
va primi trupul cel nou sau ceresc în momentul morții fizice. Este aşa-numita teorie a 
învierii instantanee. „„...Nu există loc în teologia lui Pavel, spune Davies, pentru o stare 
intermediară a celor morţi. În concordanţă cu acest lucru este şi faptul că, în pasajele de 
mai târziu din epistole, Pavel nu vorbeşte despre învierea creştinilor, ci despre arătarea 
lor. În ROMANI VIII, 19 citim: „De asemenea, şi firea aşteaptă cu o dorinţă înfocată 
descoperirea fiilor lui Dumnezeu”; iar în COLOSENI III, 4 citim: „Când se va arăta Hristos, 
viaţa noastră, atunci vă veţi arăta şi voi împreună cu el în slavă”. Nu mai este nevoie ca 
cei care au murit şi au înviat deja cu Hristos şi şi-au primit trupurile cereşti să mai fie 
înviaţi, dar ei pot fi revelaţi. Consumarea finală va fi numai manifestarea a ceea ce este 
deja existent, dar „ascuns? în ordinea eternă.“7% 

Majoritatea protestanților nu neagă conştienţa sufletelor după moarte în perioada 
de aşteptarea momentului eshatologic final, care este învierea universală. Esenţialul în 
această problemă este însă acela că, în viziunea lor, sufletele nu pot uza în nici un fel de 
această stare de conştienţă pentru a îndrepta sau adăuga ceva la starea în care s-au aflat în 
momentul morţii lor, cum cred, spre exemplu, catolicii prin doctrina lor despre 
purgatoriu. Motivul este simplu: „Atât în viaţa de acum, zice M. J. Erickson, cât şi în 
viaţa viitoare, baza relaţiei credinciosului cu Dumnezeu este harul, nu faptele. Nu trebuie, 
aşadar, să ne temem că imperfecţiunile noastre vor necesita vreun timp de purificare după 

moarte înainte ca noi să putem intra în deplina prezenţă a lui Dumnezeu.“75 Iată de ce se 
poate spune că, în realitate, pentru protestanți întreaga dogmatică nu este decât un 
apendice al eshatologiei. Eshatologia lor nu mai este un eveniment al viitorului. 
Eshatologia, în opinia lor, s-a consumat ca decizie în privinţa mântuirii oamenilor încă 
din sfatul cel etern al lui Dumnezeu. Tot ce urmează nu este, cum spune W.D. Davies, 
decât o arătare progresivă a acestei decizii eterne: condamnarea lor prin lăsarea lor să 
cadă în păcat, salvarea celor predestinaţi la mântuire prin actul crucificării lui Hristos şi, 
în final, arătarea acestei decizii eterne prin învierea lor de la sfârşitul timpurilor. 

